
ZACHARIAS  TOPELIUS 

er  født  den  14de  Januar  1818  i  Nykarleby  i  Finland. 
Hans  Fader,  Provinsiallægen  Z.  Topelius,  var  en  af  de 
Finner,  der  først  fik  Øjet  op  for  Landets  gamle  Sprogs 
og  de  nationale  Minders  Betydning  og  Berettigelse  ved 
Siden  af  den  svenske  Dannelse,  der  som  en  Følge  af  Fin- 
lands mangeaarige  Forbindelse  med  Sverige  var  bleven 
saa  godt  som  eneherskende  i  Befolkningens  øvre  Lag, 
medens  det  nationale  Element  kun  bevaredes  og  frededes 
af  Almuen.  Han  var  en  af  de  første,  der  gav  sig  i  Lag 
med  at  samle  de  gamle,  paa  Folkets  Læber  levende,  men 
af  de  dannede  hidtil  uænsede  Kvad,  som  nu,  takket  være 
hans  og  andres  Bestræbelser,  ere  kjendte  i  vide  Kredse, 
først  og  fremmest  den  finske  Edda,  Kalevala,  med  dens 
Gudesagn  i  lyrisk-episke  Kvad.  Den  unge  Topelius  blev 
altsaa  allerede  i  sit  Barndomshjem  fortrolig  med  det  na- 
tionale Liv,  der  havde  begyndt  at  røre  sig  saa  kraftigt  i 
hans  Fædreland,  og  skjønt  Forholdene  føjede  sig  saa,  at 
det  blev  naturligt  for  ham  at  betjene  sig  af  det  svenske 
Sprog,  da  han  betraadte  sin  Forfatterbane,  har  den  Kjær- 
lighed til  Fædrelandet,  dets  Historie  og  nationale  Minder, 
hvortil  Faderen  utvivlsomt  for  en  stor  Del  har  lagt  Grun- 
den, altid  været  et  af  de  mest  fremtrædende  Træk,  i  hvad 
han  har  skrevet.  Han  er  ikke  blot  en  af  sit  Lands  be- 
tydeligste, men  ogsaa  en  af  dets  nationaleste  Forfattere. 


Da  Topelius  var  tretten  Aar  gammel,  mistede  han  sin 
Fader,  og  nogen  Tid  efter  kom  han  i  Huset  hos  Finlands 
berømteste  Digter,  Johan  Ludvig  Runeberg,  af  hvem  han 
i  1833  dimitteredes  til  Universitetet  i  Helsingfors,  ved 
hvilket  han  i  1847  tog  den  filosofiske  Doktorgrad  og  i 
1854  blev  ansat  som  Professor  i  Finlands  Historie,  se- 
nere, 1863,  i  finsk,  russisk  og  nordisk  Historie.  I  1878 
nedlagde  han  60  Aar  gammel,  sit  Embede  for  at  trække 
sig  tilbage  til  Privatlivet  og  vie  Resten  af  sine  Dage  til  den 
Forfattervirksomhed,  som  allerede  længe  havde  været 
hans  kjæreste  Syssel,  og  paa  hvilken  hans  Ry  væsentlig 
hviler  uden  for  Finland  —  hans  Landsmænd  skylde  ham 
ikke  blot  Tak  for  den,  men  ogsaa  for  den  Virksomhed, 
han  paa  mangfoldige  andre  Omraader  har  udfoldet  i  det 
almenes  Tjeneste.  Han  har  bestandig  næret  en  varm  og 
levende  Interesse  for  alt,  hvad  der  har  Betydning  for 
hans  Fædreland,  og  navnlig  med  Iver  og  Dygtighed  ar- 
bejdet paa  at  hæve  sit  Folk  i  aandelig  Henseende. 

Topelius  optraadte  allerede  i  1845  som  lyrisk  Digter 
med  en  Samling  „Ljungblommer**  (Lyngblomster),  som 
senere  er  bleven  efterfulgt  af  flere.  I  1860  samlede  han 
sine  lyriske  Digte  under  Titlen  „Sanger'',  og  i  1870  udgav 
han  en  Samling  „Nya  blad**.  I  disse  to  Bind,  der  have 
fundet  en  meget  stor  Udbredelse  —  af  „Sanger**  udkom  i 
1877  sjette  Oplag,  af  „Nya  blad"  1876  andet  Oplag  - 
finder  man  alt  det  bedste,  Topelius  har  frembragt  som 
Lyriker.  Hans  Digte  udmærke  sig  i  særlig  høj  Grad  ved 
de  Egenskaber,  der  for  øvrigt  ere  betegnende  for  hele 
hans  literære  Produktion,  Simpelhed  og  Friskhed  i  Ud- 
trykket, en  dyb  og  inderlig  Stemning,  som  oftest  præget 
af  det  for  den  finske  Nationalkarakter  ejendommelige 
Vemod  og  af  en  varm  Religiøsitet,  samt  en  høj  Grad  af 
Formfuldendthed.  Højest  naar  han  i  sine  Sange  til  det  fin- 


ske  Folk.  Det  unge,  kæmpende  Finlands  Sorger  og 
Fremtidshaab  kommer  saa  smukt  og  gribende  til  Orde  hos 
ham  som  hos  ingen  anden,  og  i  Henseende  til  Evne  til 
at  skildre  sit  Lands  Natur  levende  og  anskuelig,  til  Blik 
for  dets  Særpræg  i  det  smaa  som  i  det  store  og  til  For- 
trolighed med  de  skiftende  Former,  hvorunder  den  viser 
sig,  kunne  kun  faa  maale  sig  med  ham.  Hans  lyriske 
Digte  er,  næst  efter  hans  Lærer  og  Mester  Runebergs 
poetiske  Produktion,  det  betydeligste,  den  finsk-svenske 
Literatur  har  frembragt  i  denne  Retning,  og  der  aaben- 
barer  sig  i  den  en  lige  saa  ejendommelig  som  elskværdig 
Digternatur.  Han  har  gaaet  i  Runebergs  Skole,  men  er 
langt  fra  at  være  en  Efterligner  af  ham.  Hans  Selvstæn- 
dighed viser  sig  især  i  den  Maade,  hvorpaa  han  bevidst 
og  i  skiftende  Tonarter  har  udformet  den  særlig  finske 
Grundstemning,  som  klinger  igjennem  i  næsten  alle  hans 
Sange,  og  jo  længere  han  er  skreden  frem  paa  sin  Bane, 
des  klarere  er  hans  Tanke,  hans  Stemning  og  hans  Form 
bleven. 

Hvad  her  er  sagt  om  Topelius'  Lyrik,  gjælder  i  alt 
væsentligt,  om  end  i  forskjellig  Grad,  ogsaa  om  hans 
Frembringelser  paa  Digtekunstens  andre  Omraader. 
Mindst  ejendommelig  er  han  som  Dramatiker.  Foruden 
nogle  mindre  Lejlighedsarbejder  har  han  dog  skrevet  et 
Skuespil  i  fem  Akter,  „Regina  von  Emmeritz",  der  baade 
vidner  om  et  godt  Blik  for  Scenens  Virkemidler  og  om 
Evne  til  dramatisk  Karaktertegning,  og  i  det  dramatiske 
Æ ventyr  „Prinsessen  af  Cypern",  hvormed  National- 
theatret  i  Helsingfors,  der  aabnedes  1860  til  Dels  som 
Følge  af  hans  Bestræbelser,  indviedes,  har  han  gjort  et 
dristigt  og  ingenlunde  uheldigt  Forsøg  paa  at  indføre  den 
finske  Mythes  Skikkelser  paa  Scenen.  —  En  Side  af 
Topelius'  Forfattervirksomhed,  som  har  gjort  hans  Navn 


kjendt  og  kjært  i  en  Kreds,  der  langt  fra  er  let  at  tilfreds- 
stille, i  Børnenes  Verden,  fortjener  ogsaa  at  fremhæves. 
I  de  Smaabøger,  han  har  udgivet  under  Navn  af  „Lås- 
ning f5r  barn'',  har  han  meddelt  en  Mængde  Fortællin- 
ger, Æ ventyr.  Digte,  Komedier  o.  s.  v.,  i  hvilke  man 
ikke  blot  finder  adskilligt  yndefuldt  og  smukt,  men  som 
gjennemgaaende  i  høj  Grad  udmærke  sig  ved  den  Sikker- 
hed, hvormed  den  barnlige  Tone  er  truffen 

Det  af  Topelius'  Arbejder,  som  er  naaet  videst  ud, 
er  imidlertid  „Feltlægens  Historier'',  som  er  blevet  en 
Folkebog  baade  i  Sverige  og  Finland,  hvor  det  kjendes  og 
læses  af  alle,  høje  og  lave  —  det  foreliggende  Bind  af  den 
danske  Udgave  er  oversat  efter  Originalens  sjette  Oplag. 
Dette  omfangsrige  Værk  —  det  omfatter  5  Bind,  og  der 
tør  vist  nok  ventes  endnu  et  sjette  —  er  en  Række  For- 
tællinger af  Sveriges  og  Finlands  fælles  Historie  i  Tiden 
fra  Gustav  Adolf  til  Gustav  den  tredje,  sammenknyttede 
ved  en  hemmelighedsfuld  Ring,  der  gaar  i  Arv  i  den  ene 
af  de  to  Slægter,  om  hvilke  Begivenhederne  i  de  skif- 
tende Tider  samle  sig,  og  som  repræsenterer  Adelens  og 
Borgerstandens  forsk jellige  Synsmaader.  Der  er  her  op- 
rullet en  Række  livfulde  Billeder  fra  Sveriges  Storheds- 
tid, lige  saa  tiltalende  og  underholdende  ved  den  Opfind- 
somhed, Forfatteren  har  udfoldet,  og  det  romantiske 
Skjær,  han  har  forstaaet  at  lægge  over  dem,  som  lære- 
rige ved  det  i  alt  væsentligt  rigtige  Syn,  man  igjennem 
dem  faar  paa  Personer  og  Forhold  i  Norden  i  de  begiven- 
hedsrige halvandet  Hundrede  Aar,  Bogen  omfatter.  Det 
er  med  Rette  bleven  sagt  om  dette  Værk,  at  det  vil  faa 
—  ja,  det  har  allerede  til  dels  faaet  —  en  lignende  Be- 
tydning for  det  finske  —  og  det  svenske  —  Folk,  som 
Ingemanns  Romaner  have  faaet  for  os  danske.  Naar  det 
end  ikke  helt  disse  i  poetisk  Henseende,  overgaar  det 


dem  til  Gjengjæld  langt  i  betydelig  historisk  Holdning. 
Det  omhandler  Personers  Forhold,  der  ogsaa  for  os  have 
den  største  Interesse  —  f.  Ex.  Gustav  Adolf,  Karl  den 
tiende  Gustav  og  Karl  den  tolvte  — ,  og  det  skildrer  dem 
paa  en  saa  fængslende  og  underholdende  Maade,  at  det 
fortjener  at  blive  en  Folkebog  ogsaa  hos  os. 

Endnu  skulle  vi  tilføje,  at  Topelius'  Arbejder  alle  lige 
saa  trygt  kunne  gives  i  Barnets  og  de  unges  Hænder, 
som  i  den  modne  Mands.  Ogsaa  denne  Omstændighed 
har  bidraget  til  at  skaffe  dem  Indgang  i  alle  Folkeklasser. 
Topelius  har  i  Virkeligheden  ikke  blot  virket  i  Poesiens, 
men  ogsaa  i  Sædelighedens  og  Religiøsitetens  Tjeneste; 
han  er  en  Folkelærer  og  Folkeopdrager  i  Ordets  bedste 
Betydning. 

SOM  HANDLER  OM  FELTLÆGENS  PERSON  OG  LEVNED 


HAN  var  født  i  en  af  Smaabyerne  i  Østerbotten  den  1 5de 
August  1769,  samme  Dag  som  Napoleon.  Jeg  mindes  og- 
saa  Dagen  saa  godt,  fordi  han  altid  plejede  at  fejre  den  med  et 
lille  Gilde.  Det  bestod  i,  at  to  eller  tre  af  hans  gamle  „Kusi- 
ner** —  han  kaldte  alle  gamle  Damer,  som  han  stod  paa  en 
venskabelig  Fod  med,  og  som  man  ellers  i  Sverrig  og  Fin- 
land plejer  at  sige  Tante  til,  for  Kusiner,  og  han  sagde  „Bro'r** 
til  alle  dem,  der  kaldte  ham  for  Farbro Y  — ,  altsaa  at  to  eller 
tre  af  hans  gamle  „Kusiner**,  som  endnu  var  i  Live,  og  to 
eller  tre  af  hans  „Brødre**  samledes  oppe  hos  ham  i  Kvist- 
kammeret og  blev  trakterede  med  Kringler  og  Kaffe.  Heldig- 
vis var  Kammeret  et  af  de  større  med  to  høje  Vinduer  (og 
en  forfærdelig  mørk  fremspringende  Kvist  udenfor),  og  det 
kunde  vel  gjøres  nødigt,  thi  foruden  de  to  eller  tre  Kusiner 
og  de  to  eller  tre  Brødre  samledes  der  ogsaa  et  Dusin  Børn 
der  oppe,  ustyrlige  Drenge  og  tungerappe  Piger,  som  gjorde 
en  græsselig  Støj  og  satte  al  Ting  paa  den  anden  Ende.  Felt- 
lægen havde  nemlig  alle  sine  livfødte  Dage  en  ubegribelig 
Svaghed  for  Børn  og  tillod  os  at  holde  saadant  et  Hus,  at 
gamle  og  fornuftige  Folk  satte  deres  Øren  over  Styr  derved. 
Men  jeg  vender  tilbage  til  Fødselsdagen,  som  dog  er  den 
første  paa  enhver  Liste  over  et  Menneskes  Meriter,  og  Listen 
over  Feltlægens  Meriter  var  længere  end  saa  mangen  andens. 
Feltlægen  var  altsaa  født  samme  Dag  som  Napoleon,  det 
var  hans  Livs  Stolthed  og  bar  Spiren  i  sig  til  flere  af  hans 
Livs  Tilskikkelser.  Han  kunde  nemlig  aldrig  blive  færdig  med 
at  betragte  det  som  et  særlig  mærkeligt  Varsel.  Blev  han  end 

aldrig  en  stor  Mand,  som  han  maaske  havde  tænkt  sig  i  sin 
Ungdom,  saa  dreves  han  dog  af  dette  Varsel  til  at  søge  Æren 
og  Lykken  i  mangfoldige  af  Livets  Former.  Hans  Stolthed 
saa  vel  som  hans  Ærgerrighed  var  af  den  milde,  godmodige 
Art,  som  i  Tavshed  ler  ad  sig  selv  og  ikke  gjærne  gjør  en  Orm 
Fortrsed;  den  hørte  til  den  Slags  uskyldige  Illusioner,  der 
klamre  sig  fast  til  et  tilfeldigt  Fortrin  og  hele  Livet  igjennem 
holde  fast  ved  det  som  en  Ting  af  stor  Vigtighed  og  Betyd- 
ning uden  nogen  Sinde  at  lade  sig  bringe  ud  af  Koncepterne, 
om  Virkeligheden  end  de  tusind  Gange  viser,  at  det  hele  er 
en  Drøm.  Den,  der  kjender  Hjærtet  og  Livet,  havde  længe  før 
den  Tid  kunnet  forudsige  Feltlægen,  at  med  en  Ærgjerrighed 
af  den  Art  vilde  han  aldrig  komme  til  at  spille  nogen  glim- 
rende Rolle,  om  han  saa  hundrede  Gange  havde  været  født 
samme  Dag  som  Napoleon.  Thi  den  Ærgjerrighed,  som  baner 
sig  en  Vej  til  den  menneskelige  Storheds  Højder  igjennem 
tusind  Hindringer,  er  af  en  helt  anden  Natur.  Med  Snillets, 
Dristighedens  og  Ihærdighedens  umaadelige  Hjælpekilder 
forener  den  som  oftest  Ligegyldighed  for  Midlernes  Godhed ; 
hvomaar  tæller  den  stolte  Erobrer  alle  de  Ofre,  der  have  blødt 
paa  Valpladserne  for  hans  Æres  Skyld,  alle  de  Taarer,  alle 
de  Ruiner  af  Menne3kelykke,  over  hvilke  hans  Vej  gaar  frem 
til  et  Storhedsfantom,  som  straaler  igjennem  Aarhundrederne  I 
Dersom  Feltlægen  var  bleven  født  til  Verden  paa  sin  navn- 
kundige Fødselsdag  af  Madame  Lætitia  Bonaparte  i  Ajaccio, 
saa  havde  han  vel  nok  kunnet  blive  noget  andet  end  Felt- 
læge, men  næppe  noget  større.  Ganske  vist  hørte  man 
Napoleons  berømte  Kok  i  Følelsen  af  sin  Storhed  erklære,  at 
„man  kan  blive  Kok,  men  man  fødes  til  Stege  vender"" , 
men  han  glemte,  skjønt  han  selv  var  et  Geni,  Geniets  Forud- 
bestemthed:  er  man  født  til  Stegevender,  bliver  man  sjæl- 
den andet  i  Grunden,  selv  om  man  faar  Guld  paa  Kraven  og 
Diplomer  i  Lommen.  Feltlægen  var  ikke  født  til  en  Napoleon ; 
ikke  fordi  han  bar  det  borgerlige  Navn  Andreas  Back  —  han 
havde  lært  Latin  og  skrev  sig  Andreas,  aldrig  Anders  — ;  hel- 
ler ikke  fordi  hans  Fader  var  en  simpel  Sergeant,  som  havde 
mistet  sin  ene  Arm  i  den  pommerske  Krig,  men  fordi  man 
med  et  saa  uudtømmeligt  Fond  af  Godmodighed  og  Van- 
kelmod som  det,  han  var  i  Besiddelse  af,  selv  om  man  har 
faaet  et  brillantere  Hoved  end  det,  der  var  blevet  Feltlægen  til 

Del,  maaske  nok  kan  blive  en  dristig  Partigænger,  men  aldrig 
en  stor  Feltherre  i  Livets  Strid. 

Feltlægen  var  i  sin  Barndom,  som  han  selv  plejede  at  sige, 
en  stor  Skjelm,  men  da  han  røbede  god  Fatteevne,  sendte 
hans  Morbroder,  en  velstaaende  Kjøbmand,  ham  til  Skolen  i 
Vasa.  Da  han  var  atten  Aar,  havde  han  bragt  det  saa  vidt,  at 
han  med  en  Bøtte  Smør  i  Kærren  og  sytten  Daler  i  Lommen 
rejste  ind  til  Abo  for  at  tage  Studenterexamen.  Dette  lykke- 
des uden  Vanskeligheder,  og  vor  nybagte  Student  skulde  nu 
efter  sin  Morbroders  og  Velynders  Ønske  af  al  Magt  stræbe 
efter  at  vinde  frem  til  Kjolen  og  Kraven.  Med  hemmelige  Suk 
satte  han  sig  til  sin  hebræiske  Bibel;  Tankerne  fløj  Verden 
rundt,  og  Øjnene  rømmede  alt  for  tit  fra  „Bereschit  bara 
elohim**  til  Paraderne  paa  Torvet,  hvor  de  statelige  Soldater 
bleve  mønstrede,  før  end  de  drog  i  Krigen.  Ak,  tænkte  den 
vordende  Præst,  hvem  der  dog  var  Soldat  og  stod  saa  rank 
der  i  Geleddet,  parat  til  at  slaas  for  Konge  og  Fædreland  lige- 
som min  Fader !  Men  der  var  nogen,  der  satte  en  Stopper  for 
den  Ting;  Mo'r  havde  aldrig  kunnet  glemme,  at  FaV  havde 
mistet  en  Arm  i  Krigen,  og  hun  havde  taget  det  hellige  Løfte 
af  Sønnen,  at  han  aldrig  vilde  give  sig  til  at  være  Soldat.  Den 
unge  BSck  var  en  god  Søn ;  han  vendte  altsaa  tilbage  fra  Pa- 
raderne til  sin  Bibel,  men  han  var  ikke  naaet  halvt  ind  i  første 
Mosebog,  før  end  der  slog  en  Bombe  ned  i  hele  hans  Tanke- 
gang. Denne  Bombe  var  en  Bekjendtgjørelse  i  Åbo  Avis,  un- 
dertegnet „Erik  Gabriel  Hartman,  paa  det  medicinske  Fakul- 
tets Vegne"*  og  af  det  Indhold,  at  Studenter,  som  ønskede  at 
tage  Tjeneste  som  Feltlæger  ved  Lasarether  og  Regimenter, 
medens  Krigen  stod  paa,  havde  ufortøvet  at  melde  sig  til  privat 
Undervisning  i  Medicinen,  hvorefter  de  —  temmelig  snart, 
forstaar  sig,  thi  Krigen  var  i  fuld  Gang  —  kunde  gjøre  Reg- 
ning paa  at  blive  udkommanderede  med  5  å  6  Rigsdaler  Spe- 
cies om  Maaneden  til  at  begynde  med.  Nu  var  vor  Mand  ikke 
længere  til  at  styre;  han  skrev  hjem,  at  man  som  Feltlæge 
vel  plejede  at  sætte  Armene  af  andre,  men  ikke  selv  at  miste 
dem.  og  efter  megen  Tingen  fik  han  det  forlangte  Samtykke. 
I  en  Fart  kom  den  hebræiske  Bibel  paa  Hylden.  Bftck  stu- 
derede ikke,  han  slugte  Kirurgi  og  var  faa  Maaneder  efter  saa 
god  en  Feltlæge  som  mangen  anden,  thi  paa  den  Tid  tog  man 

Topelius:  Gnsttv  Adolf  2 

det  ikke  saa  nøje.  Hvem  mindes  ikke,  hvad  Franzén  synger 
i  sit  ypperlige  »Før  og  nu*"  : 

Før  Doktoren  skar  i  Pingre  og  Tæ'r, 

som  ikke  duede  mere, 
nu  i,  hvad  ej  han  kan  i  en  Fart 

kurere. 

Og  det  er  meget  muligt,  at  han  tænkte  paa  Back  derved. 
Men  vor  Feltlæge  lod  sig  ikke  anfægte  af  noget.  Han  gjorde 
Felttogene  1 788  og  1 789  med  til  Lands,  men  i  1 790  var  han 
med  til  Søs,  tog  Del  i  mangen  haard  Dyst,  var  tappert  med, 
naar  det  gjaldt  at  drikke  (efter  hvad  han  selv  paastod),  og  kap- 
pede Arme  og  Ben.  saa  det  var  en  Lyst  og  Glæde.  Han  vidste 
paa  den  Tid  endnu  ikke  noget  om  Napoleon  og  om,  at  han  var 
født  paa  samme  Dag  som  han,  og  ansaa  sig  som  Følge  deraf 
endnu  ikke  for  at  være  bestemt  til  noget  stort,  men  ofte  hørte 
man  ham  senere  fortælle,  hvorlunde  han  den  skæbnesvangre 
3dje  Juli  i  den  viborgske  Vig  passerede  det  fjendtlige  Batteri 
paa  Krosserorts  Odde  sammen  med  Stedingk  paa  Hftmeenmaa 
Styrbjøm  i  Spidsen  for  Skjærgaardsflaaden  og  blev  ramt  paa 
det  højre  Kindben  af  en  sønderbrudt  Raa,  som  han  bar  Mærke 
af,  saa  længe  han  levede.  Den  samme  Kugle,  som  mærkede 
hans  Kind,  kom  langskibs  med  stor  Ødelæggelse,  susede  forbi 
Chefens  Hoved  og  gjorde  ham  i  Øjeblikket  fuldstændig  døv. 
Bftck  var  flinkt  ved  Haanden  med  sin  Sneppert  og  sit  Slag- 
vand, og  tre  Minuter  efter  havde  Stedingk  sin  Hørelse  igen. 
Det  var  just  i  det  Øjeblik,  da  Faren  var  størst  og  Kugleregnen 
hedest.  Kratsch,  dér  stødte  Styrbjørn  paa  Grund.  „Gutter,  vi 
er  fortabte** ,  skreg  strax  en  Røst.  „Aa  nej** .  svarede  en  anden 
—  og  det  var  Henrik  Fågel  fra  Ahlais  By  i  Ulfsby,  „komman- 
der bare  alle  Mand  forud,  det  er  Agterstavnen,  der  staar  paa 
Grund*".  „Alle  Mand  forudi**  kommanderede  Stedingk;  — 
Styrbjøm  blev  flot,  og  hele  den  svenske  Skjærgaardsflaade 
fulgte  efter  i  dens  Kjølvand.  Om  den  Ting  plejede  Bftck  at 
sige :  „Hvad  Fanden  var  der  blevet  af  Flaaden,  i  Fald  Stedingk 
havde  været  døv?**  —  Og  man  forstod  den  gamles  Mening; 
han  havde  reddet  hele  den  svenske  Flaade,  forstaar  sig ;  men 
trak  man  lidt  paa  Smilebaandet  ad  hans  uskyldige  Praleri,  saa 
lo  han  med  og  tilføjede  godmodig :  Ja  ja,  Bro V  husker,  jeg  er 
født  den  15de  Avgusti,  BroV  ved  nok,  det  er  hele  Sagen;  min 
Skyld  er  det  ikke** . 

Da  Krigen  var  forbi,  begyndte  Bftck  at  vantrives  paa  Lasa- 
retherne,  og  da  han  (efter  sin  egen  Paastand)  var  særdeles 
vel  anskreven  hos  Stedingk,  sagde  han  Flaaden  Farvel  og 
fulgte  med  sin  Velynder  til  Stockholm  —  som  Huslæge,  tror 
jeg  han  somme  Tider  paastod,  men  efter  hvad  andre  sige, 
skal  han  nok  snarere  have  haft  en  Slags  Skriverbestilling.  Da 
han  var  en  flink  Mand  med  Omløb  i  Hovedet  og  derhos  paa- 
lidelig,  forstod  han  mangen  halvkvædet  Vise,  og  man  viste 
ham  Tillid,  som  han  (efter  sit  eget  Udsagn)  fuldkommen  sva- 
rede til.  Han  stod  paa  den  Tid  i  vidtløftige  Forbindelser  med 
Kammertjenere,  Kammerjomfruer,  Privatsekretærer  og  des- 
lige Folk,  som  spillede  en  betydelig  Rolle  i  den  Tids  politiske 
Intriger  imellem  de  fornemme,  ja,  som  ofte  var  de  tilsyne- 
ladende ubetydelige,  men  i  Virkeligheden  indflydelsesrige 
Drivfjedre  i  mangen  en  indviklet  Kabale,  der  spandt  sin  Spin- 
delvæv i  Mørket,  til  den  havde  omsnæret  Landets  højest 
staaende  Personligheder  og  bragt  dem  til  at  falde.  Jeg  har 
aldrig  faaet  fuld  Klarhed  over  den  Rolle,  Feltlægen  selv  spil- 
lede i  disse  navnkundige  Kabaler;  det  kan  gjærne  være,  at 
den  ikke  var  saa  betydelig,  som  han  nu  og  da  lod  sig  forstaa 
med.  Men  at  det  har  været  en  styg  og  falsk  Rolle,  paatager  jeg 
mig  at  bestride;  dertil  var  Bftck  alt  for  ærlig  en  Karl  lige  til 
Bunden  af  sit  Hjærte.  Jeg  tror  derfor  snarere,  at  han  har  gaaet 
andres  Ærinder  uden  at  være  paa  det  rene  med  deres  politiske 
Karakter,  før  end  han  saa'  Følgerne  ved  højlys  Dag.  Men  saa 
meget  er  vist,  at  han  paa  den  Tid  var  indviet  i  megen  Sladder 
og  flk  mangt  og  meget  at  vide  om  fremragende  Personer  baade 
den  Gang  og  i  fordums  Dage,  mangt  og  meget,  som  kun  er 
lidet  bekjendt,  men  alligevel  er  meget  betegnende. 

Feltlægen  var  Gustavian  i  samme  Betydning,  som  en  stor 
Del  af  Stockholms  Middelklasse  var  det  paa  den  Tid :  blændet 
af  Hoffets  Glans,  som  ogsaa  kastede  et  Gjenskin  paa  de  lave 
Steder  i  dets  Nærhed,  henrevet  af  den  Nedladenhed,  hvormed 
Gustav  den  tredje  saa  godt  forstod  at  vinde  Massernes  Gunst, 
naar  han  trængte  til  den,  var  Feltlægen  sin  Konge  ubetinget 
hengiven.  Hvad  vedkom  den  politiske  Misfornøjelse,  der  alle- 
rede længe  havde  sneget  sig  om  ved  Tronen,  og  som  mere  og 
mere  truende  rejste  Hovedet  i  dens  nærmeste  Nærhed,  vel 
ham  ?  Han  var  paa  den  Tid  Royalist  med  Hud  og  Haar,  og  traf 
det  sig  at  han  gik  andres  Ærinder  i  Kabalernes  Tjeneste,  saa 

var  det,  fordi  han,  stakkels  Fyr,  troede,  at  han  gjorde  Kongen 
en  Tjeneste  dermed. 

En  Dag  i  Begyndelsen  af  Marts  1 792  havde  Feltlægen,  som 
paa  den  Tid  (efter  eget  Sigende)  var  en  kjøn  Knøs,  gjennem 
en  Kammerjomfru  hos  Grevinde  Lantingshausen,  hvilken 
(Kammerjomfruen  naturligvis)  atter  stod  paa  en  fortrolig  Fod 
med  Grev  Klas  Horns  Favoritlakaj,  faaet  en  dunkel  Anelse 
om  et  morderisk  Komplot  imod  Kongens  Liv.  Feltlægen  be- 
sluttede at  spille  Forsyn  i  Sveriges  Historie  og  aabenbare 
Kongen  alt,  hvad  han  vidste,  og  maaske  lidt  til.  Han  søgte 
Avdiens  hos  Majestæten  under  Paaskud  af  et  Andragende, 
men  blev  uden  videre  afvist  af  den  tjenstgjørende  Kammer- 
herre, de  Besche.  Han  fornyede  sin  Begjæring  med  det  hel- 
dige Udfald,  at  han  blev  jaget  paa  Porten.  Tredje  Gang  stillede 
han  sig  i  Vejen  for  Kongens  Vogn  ved  Slotsporten  og  holdt 
sin  skrevne  Bekjendelse  højt  i  Vejret  —  „Hvad  vil  den  Karl  ?" 
spurgte  Gustav  den  tredje  sin  opvartende  Kammerherre,  da 
han  steg  ud,  og  saa  vilde  Ulykken,  at  det  atter  skulde  være 
de  Besche.  —  „Det  er  en  afskediget  Feltlæge** ,  svarede  Hof- 
manden haanlig;  „han  begjærer,  at  Deres  Majestæt  aller- 
naadigst  vil  begynde  en  ny  Krig  for  at  skaffe  ham  noget  at  be- 
stille**. —  Kongen  lo,  og  Feltlægen  blev  forbløffet  staaende 
ved  Porten.  Nogle  Dage  efter  blev  Kongen  skudt.  —  Jeg 
kunde  ikke  gjøre  for  det** ,  plejede  Feltlægen  at  sige,  naar  han 
omtalte  sin  Bravur  ved  denne  Lejlighed.  „Havde  ikke  den 
Fandens  de  Besche  været,  saa  ....  ja,  jeg  siger  ikke  mer** . 
—  Man  forstod  ham  nok.  Han  havde  jo  reddet  den  svenske 
Flaade  ved  Viborg ;  nu  vilde  han  ogsaa  have  reddet  Gustav  den 
tredjes  Liv,  om  der  blot  ikke  havde  været  et  „men**  i  Vejen 
i  Skikkelse  af  en  malitiøs  Kammerherre.  Der  var  dog  et  lille 
Gry  af  den  15de  Avgust  i  ham;  det  troede  han  i  det  mindste 
selv. 

Formynderregeringen  og  Reuterholm  var  aldeles  ikke  efter 
Feltlægens  Smag.  Han  havde  taget  sin  Afsked  fra  Stedingks 
Tjeneste  og  begyndt  at  praktisere  paa  egen  Haand  i  Stock- 
holm. Mer  end  nogen  Sinde  var  han  nu  inde  i  Dagens  Sladder, 
en  vandrende  Krønike,  der  gik  fra  Kunde  til  Kunde.  Som  saa- 
dan  benyttede  det  gamle  Hofparti  ham  til  at  sætte  visse  Rygter 
i  Omløb.  Han  lugtede  Røg  af  en  Brand  længe  før  nogen  anden ; 
han  advarede  (paastod  han)  Herrerne  af  1794,  men  ingen 

andre  end  Nordens  Alcibiades  troede  ham.  Han  havde  saaledes 
den  Tilfredsstillelse  at  have  reddet  Armfelt,  ligesom  han  havde 
reddet  den  svenske  Flaade  og  Gustav  den  tredje.  Det  var  ham, 
som  tillige  med  Stadskirurgen  Frøberg  assisterede  paa  Læge- 
kunstens Vegne  ved  Frøken  Rudenscholds  Henrettelse.  Denne 
grusomme  Exekution,  ved  hvilken  Aand  og  Skjønhed  traadtes 
i  Støvet,  medens  Folket  rundt  om  fældede  Taarer,  og  kun  den 
lave  Partihævn  triumferede,  oprørte  Feltlægens  ærlige  Hjærte. 
Harmen  gjorde  hans  Tunge,  der  ikke  var  vant  til  at  tie,  hvas- 
sere, end  raadeligt  var,  og  han  spurgte  saa  højt,  at  alle 
hørte  det,  hvorfor  Frøkenen  ikke  fik  Lov  til  at  s  i  d  d  e  ned, 
eftersom  dog  Hans  Excellence  Baron  Reuterholms  Morbroder 
sad  ned  paa  Skafottet*).  Denne  Ytring  kom  snart  Reuterholm 
for  Øren,  og  hvis  man  kan  tro  Feltlægen,  tiltænktes  der  denne 
en  ikke  synderlig  blidere  Skæbne  end  den,  der  var  overgaaet 
den  ulykkelige  Frøken.  Feltlægen,  som  havde  et  Øre  i  hver 
Gyde  og  et  Øje  i  hvert  Kammervindue,  følte,  at  der  var  noget 
uhyggeligt  i  Luften,  og  besluttede  i  Tide  at  undfly  den  truende 
Storm.  Med  sin  Sneppert  i  Lommen  og  sin  Forbindtaske  un- 
der Armen  flygtede  han  om  Bord  paa  en  pommersk  Jagt,  og 
faa  Dage  efter  var  han  i  Stralsund. 

Det  er  ikke  min  Agt  vedblivende  at  udbrede  mig  vidtløftig 
om  Feltlægens  Tilskikkelser.  Efter  nogen  Tids  Forløb  begav 
han  sig  til  Fods  som  en  vandrende  Kvaksalver  paa  Vej  til  Pa- 
ris. Her  var  Direktoriet  nylig  kommen  til  Magten;  den  ene 
Armé  blev  sat  paa  Benene  efter  den  anden;  alt,  hvad  der 
hed  Studenter,  greb  til  Sværdet  eller  Lancetten.  Feltlægen 
kom  i  et  heldigt  Øjeblik,  fik  en  lille  Ansættelse  ved  den  itali- 
enske Amé  og  stod  ved  Napoleons  Side,  da  Lykkens  Sol  randt 
op  for  ham  hinsides  Alperne.  Nu  først  havde  han  faaet  at  vide, 
hvilken  Betydning  hans  Fødselsdag  havde,  og  Feltlægen 
følte  en  umættelig  Ærgjerrighed  vaagne  i  sit  Bryst.  En  skjøn 
Nat  forlod  han  sit  Lasareth  i  Nizza  og  ilede  til  Mantua.  Han 
vilde  personlig  gjøre  General  Bonaparte  sin  Opvartning,  han 
vilde  udmærke  sig,  kort  sagt,  han  vilde  lave  sig  en  Stige  til 
Udødeligheden  af  den  15de  Avgust.  Jeg  kan  ikke  udgranske 
hvorledes,  men  nok  sagt,  han  paastod,  at  han  havde  faaet 
Avdiens  hos  Bonaparte  og  fremsat  sin  Begjæring  om  et  Felt- 
lægeembede  for  ham.  „Men**,  sukkede  han,  hver  Gang  han 

^  Hentydningen  sigter  til  Johan  Gyllenstferne,  der  dmntet  som  Forrøder  1741. 

beskrev  denne  mærkværdige  Dag  i  sit  Levned,  ^Bonaparte 
havde  travlt,  han  forstod  mig  ikke  og  spurgte  en  af  sine 
Adfutanter,  hvad  jeg  vilde.  ^Borger  General** ,  svarede  Adju- 
tanten,  ,,det  er  en  Kirurg,  som  udbeder  sig  den  Ære  ved  første 
Lejlighed  at  maatte  save  Deres  Ben  af** .  I  det  samme** ,  til- 
føjede Feltlægen,  „begyndte  Kanonerne  at  dundre,  Østerri- 
gerne rykkede  frem,  og  General  Bonaparte  bad  mig  rejse  Fan- 
den i  Vold** . 

Feltlægen,  som  havde  reddet  saa  mange  Storheder,  fik  alt- 
saa  ikke  Lejlighed  til  at  redde  Napoleon.  I  det  Sted  fik  han 
Feltfeberen  og  laa  et  halvt  Aar  i  Elendighed  i  Brescia.  Derfra 
begav  han  sig,  følgende  den  franske  Armés  Spor,  til  Østerrig, 
deserterede  saa  til  Schweiz  og  havnede  for  en  Tid  i  ZQrich. 
Her  forestod  han  et  Apothek.  forelskede  sig  i  en  lille,  rød- 
musset  Schweizerpige  og  var  lige  paa  Nippet  til  at  gifte  sig, 
da  Fyrst  KorsakofF,  derefter  Massena  og  endelig  Suvoroff 
oversvømmede  den  lille,  fredelige  By  med  deres  Skarer.  Un- 
der den  Hurlumhej  flygtede  Feltlægens  Kjæreste,  og  hun  kom 
aldrig  tilbage.  En  Dag  sad  han  sørgmodig  i  Vinduet  paa  sit 
Apothek ;  da  kom  to  Kosakker  hen  imod  ham,  steg  af  Hestene, 
greb  ham  til  Trods  for  hans  Modstand  og  satte  af  Sted  med 
ham  i  fuldt  Firspring.  Feltlægen  troede,  at  hans  sidste  Time 
var  kommen,  han  forstod  ikke  det  mindste  af  det  hele.  Men 
Kosakkerne  førte  ham  uskadt  til  en  simpel  Hytte;  der  sad 
nogle  Officerer  ved  Punschebollen  og  blandt  dem  en  barsk 
Mand  med  store  Støvler  paa.  „Kammerat** ,  sagde  Manden  kort 
og  bydende,  „op  med  din  Tang ;  jeg  har  Tandpine  !**  Det  hjalp 
ikke,  Feltlægen  maatte  op  med  sin  Tang.  Han  dristede  sig  til 
at  spørge,  hvad  det  var  for  en  Tand,  der  gjorde  ondt.  „Ræ- 
sonnerer du?**  sagde  Manden  utaalmodig  og  truende.  „Nej, 
jeg  ræsonnerer  ikke** ,  sagde  Feltlægen  og  trak  i  det  samme 
den  første  Tand  ud,  som  han  fik  fat  i  med  Tangen.  „Vel, 
min  Søn,  Marsch!**  og  Feltlægen  blev  dimitteret  med  ti  Du- 
kater  for  sin  Ulejlighed.  Listen  over  hans  Meriter  havde  faaet 
en  mærkelig  Forøgelse;  han  havde  trukket  en  Tand  ud  paa 
—  Helten  Suvoroff. 

Opmuntret  heraf  besluttede  Feltlægen  at  søge  sin  Lykke 
i  Rusland.  Han  rejste  til  Petersborg  og  gjorde  den  svenske 
Minister  General  Stedingk,  en  Broder  til  hans  Velynder  Admi- 
ralen, sin  Opvartning.  Her  fik  han  en  Ansættelse  som  Lasa- 

rethlæge,  stod  sig  godt  og  samlede  sig  en  lille  Formue.  Saa- 
ledes  forløb  fire  eller  fem  Aar,  til  der  indløb  Efterretning  om, 
at  Napoleon  havde  besteget  Kejsertronen.  Feltlægens  gamle 
Ærgjerrighed  vaagnede  nu  igjen ;  han  tog  sin  Afsked  og  vendte 
1804  tilbage  til  Fædrelandet.  Han  gjorde  Regning  paa,  at  en 
Mand  med  hans  Meriter  vilde  gjøre  en  glimrende  Karriere, 
men  nej,  de  medicinske  Fakulteter  var  allerede  begyndt  at 
blive  fordringsfulde  og  vilde  se  hans  Diplom.  Ærgerlig  her- 
over sagde  han  Medicinen  Farvel,  kom  frem  med  sine  Attester 
fra  ZQrich  og  kjøbte  et  Apothek  i  Stockholm. 

Feltlægen  var  nu  fem  og  tredive  Aar.  Han  saa'  tilbage  paa 
det  Liv,  han  hidtil  havde  ført,  og  fandt,  at  det  var  temmelig 
drengeagtigt.  Han  sagde  til  sig  selv :  „Det  er  ikke  nok  at  have 
reddet  den  svenske  Flaade,  Gustav  den  tredje  og  Armfelt,  at 
have  haft  Avdiens  hos  Bonaparte  og  trukket  en  Tand  ud  paa 
Suvoroff,  man  maa  ogsaa  have  et  Maal  i  Livet**,  —  og  det 
faldt  ham  ind,  at  han  havde  et  Fædreland. 

Krigen  i  1808  udbrød.  Feltlægen  solgte  sit  Apothek,  kom 
igjen  i  Krig  med  Fakulteterne  og  kunde  ikke  svinge  sig  højere 
i  Vejret  end  til  en  Plads  som  Underlæge  ved  et  af  de  finske 
Regimenter.  Lige  meget,  han  sloges  ikke  mere  for  Æren  og 
den  15de  Avgust.  Ved  Arméen  var  der  Løjtnanter  med  graa- 
nede  Mustacher,  hvorfor  skulde  han  med  sine  tyve  Aars  Meri- 
ter ikke  kunne  være  Underlæge?  Han  deltog  i  denne  Egen- 
skab i  Kampagnerne  1808  og  1809;  hans  Plads  under  alle 
Batailler  var  lige  ved  Valpladsen,  i  en  eller  anden  Hytte  ved 
Vejen.  Dér  kæmpede  han  paa  sin  Vis  mandig  og  ærlig  med 
Elendigheden,  Sygdommen  og  Døden,  savede  Arme  og  Ben 
af,  forbandt,  plastererede,  trøstede,  delte  sin  Flaske,  sit  Brød, 
sin  Pung  med  de  saarede  Soldater,  og  hvad  som  mere  var, 
lod  dem  ogsaa  faa  Del  i  sit  stadig  gode  Humør  ved  Hjælp  af 
tusind  latterlige  Anekdoter  fra  sine  Vandringer  i  det  fremmede 
Land.  Den  halve  Armé  kjendte  ham  under  Navn  af  „tupakka 
tohtori**,  Tobaksdoktoren,  sandsynligvis  fordi  han  igjennem 
sine  Forbindelser  i  Stockholm  altid  var  forsynet  med  gode 
„Blade**  og  altid  var  rede  til  at  dele  sin  Pibe  og  sin  Skraa  med 
Soldaterne.  Man  kan  være  kristelig  ogsaa  i  Retning  af  Tobak. 
Feltlægen  var  ikke  saa  fornem,  at  han  som  Konows  Korpo- 
ral gik 

„med  tvende  Skraaer  af  Hovmod  blot'', 

tvært  imod,  han  gik  snarere  uden  Skraa,  naar  Nøden  var  stor, 
og  en  saaret  Kammerat  havde  faaet  den  sidste  Bid  af  Rullen 
i  Lommen  paa  hans  lange  gule  Nankins  Vest.  Derfor  elskede 
Soldaterne  ,,tupakka  tohtori*" ,  og  Fieandt  gav  sig  Fanden  i  Vold 
paa,  at  han  vilde  forfremme  ham  til  Overlæge,  for  næst  efter 
Krudt  og  Kugler  er  der  ikke  den  Ting  i  Verden,  som  i  saa 
høj  Grad  fortjener  et  Menneskes  Agtelse  som  en  ærlig  Skraa 
og  nFem  blaa  Brødre*" . 

Feltlægens  Æventyr  under  Krigen  kunde  magelig  fylde  en 
hel  Julekalender.  Men  jeg  beholder  dem  for  mig  selv  for 
denne  Gang  og  vil  blot  i  Fprbigaaende  nævne,  at  han  1808 
fejrede  sin  Fødselsdag  den  syttende  Avgust  ved  Alavo.  Efter 
at  Krigen  var  endt,  tog  han  sin  Afsked,  uden  Pension  forstaar 
sig.  Da  saa  mange  Finner  efter  Freden  1809  flyttede  over 
til  Sverrig,  ansaa*  Feltlægen  det  for  hæderligere  at  dele  ondt 
og  godt  med  sit  Fædreland,  og  han  blev  derfor.  Hans  gamle 
ustadige  Sind  lod  sig  dog  ikke  binde  til  nogen  fast  Plads  i 
Samfundet,  de  første  Aar  drev  han  den  Haandtering  at  rejse 
omkring  i  Landet  med  sit  lille  Feltapothek,  ordinere  og  kurere 
alle  Sygdomme  med  Sneppert,  Koppehorn,  essentia  dulcis  og 
mixtura  simplex.  Fra  Sogn  til  Sogn,  fra  By  til  By  drog  han  om- 
kring med  sin  gamle  Hest  og  sin  Medicinkasse,  velkommen 
over  alt  og  lige  saa  søgt  som  nogen  Doktor  Bolliger  i  nyere 
Tider.  Feltlægen  var  fri  som  Fuglen  i  Luften;  raptunget  og 
morsom  krydrede  han  sin  bedste  Rhabarber  med  pudsige  Hi- 
storier, sikker  paa  at  flnde  et  gjæstfrit  Bord  og  en  snaksom 
Værtinde  i  enhver  Hytte.  Det  var  en  lykkelig  Tid ;  jeg  er  vis 
paa,  at  Feltlægen  gjorde  meget  godt  i  den,  men  det  talte  han 
aldrig  om. 

Længe  fik  Feltlægen  imidlertid  ikke  Lov  til  at  rejse  omkring 
i  Landet  efter  sit  eget  Hoved  som  en  vandrende  Bondeprak- 
tika.  Siden  1788  var  Lægekunsten  ved  Universiteterne  gaaet 
fremad  med  Syvmilestøvler.  Medicinalstyrelsen  begyndte  med 
Strenghed  at  holde  de  Kvaksalvere  af  alle  Slags  i  Ørene,  som 
endnu  i  Begyndelsen  af  dette  Aarhundrede  oversvømmede 
Landet,  ganske  vist  tit  nok  til  Spot  og  Skade  for  Lægekun- 
stens Rygte,  men  lige  saa  ofte  til  Nytte  i  Nødens  Stund,  da 
de  virkelige  Lægers  Tal  var  yderst  ringe,  og  Apothekernes 
lige  saa.  Nu  havde  Feltlægen  allerede  tidligere  ligget  i  aaben 
Strid  med  de  medicinske  Fakulteter  i  Upsala  og  Åbo ;  der  be- 

høvedes  derfor  ikke  mere,  end  at  en  nidkjær  Kollega  gjorde 
Indberetning  om  hans  Rundrejser  paa  Landet.  Feltlægen  blev 
stævnet  til  Åbo  til  colloquium  familiare,  men  behagede  ikke  at 
lystre,  hvilket  i  Virkeligheden  var  upolitisk,  thi  med  sine  Meri- 
ter i  Felten  havde  han  frem  for  mangen  anden  været  selv- 
skreven til  en  Ansættelse  som  Stadslæge.  Men  han  var  stædig 
og  alt  for  forelsket  i  sin  Uafhængighed ;  han  mødte  altsaa  ikke, 
og  Følgen  blev,  at  det  under  svære  Bøder  blev  ham  forbudt 
at  praktisere  mere. 

Nu  sagde  Feltlægen  for  tredje  Gang  Medicinen  Farvel,  ned- 
satte sig  i  sin  Fødeby  og  slog  sig  paa  Fiskeri.  Det  var  en 
interessant  Levevej,  men  den  var  desværre  ogsaa  temmelig 
mager  for  en  Mand,  som  dog  vilde  have  sin  Kop  Kaffe  hver 
Dag  og  sine  elskede  „Fem  blaa  Brødre'* .  Feltlægen  havde  i 
sin  Medgangs  Dage  kunnet  samle  sig  en  kjøn  Formue,  men 
dertil  var  han  for  gavmild  og  for  let  til  Bens.  Han  ejede  nu 
lidet  mere  i  denne  Verden  end  sin  gamle  brune  Frakke,  sin 
gule  Nankins  Vest,  sit  gode  Humør  og  nogle  Hundrede 
Geddekroge.  Han  lod  sig  derfor  efter  nogen  Tids  Forløb  over- 
tale til  at  søge  en  Ansættelse  som  Vaccinatør,  som  han  ogsaa 
fik  paa  gamle  Krigskammeraters  Anbefaling.  Gammel  Maro- 
dør paa  Lægekunstens  Omraade,  som  han  var,  følte  han  sig 
vel  i  sin  lille  Bestilling,  som  dog  tillod  ham  et  Par  Gange  om 
Aaret  at  strejfe  omkring  i  Bygderne,  snakke  med  de  gamle 
Koner  og  leve  for  den  Dag  i  Dag  paa  gammel  Vis.  Der  var  hel- 
ler ingen,  der  bedre  end  han  forstod  at  kjæle  de  smaa  Børn  til 
Ro,  naar  han  med  Naalen  ridsede  i  den  fine,  bløde  Hud  paa 
deres  Arme ;  det  gik  som  en  Leg  under  venlige  Ord,  og  inden 
den  lille  vidste  af  det,  var  Smerten  overstaaet.  Dette  vandt 
i  endnu  højere  Grad  Feltlægen  alle  Mødres  Velvilje ;  man  til- 
gav ham  endogsaa  hans  stygge  Vane  at  tygge  Tobak;  den 
kunde  han  nu  ikke  mere  lægge  af. 

Og  saa  listede  Alderdommens  Sne  sig  lidt  efter  lidt  umærke- 
lig og  mildt  ned  over  Feltlægens  Isse.  Han  var  en  af  de  faa 
lykkelige,  der  var  gaaet  igennem  Livets  Storme  uden  at  tabe 
sin  Tro  paa  Menneskene,  altid  lige  sorgfri  og  glad,  uden  nogen 
Sinde  at  føle  sit  Hjærte  blive  haardt  under  Modgangen  og 
uden  at  blændes  til  Hovmod,  naar  Lykken  smilede  mildt.  Han 
var  i  Grunden  en  from  Sjæl,  som  gjærne  lo  ad  sin  Ungdoms 
Letsind,  og  alligevel  hang  den  ved  ham  endnu  paa  hans  gamle 

Dage.  Kejser  Napoleon  —  „hans  kjødelige  BroV**,  som  han 
spøgende  sagde  med  Hentydning  til  den  15de  Avgust  —  var 
hurtigere  steget  op  paa  den  menneskelige  Storheds  Højder  og 
endnu  hurtigere  styrtet  ned  derfra  igjen,  imedens  Feltlægens 
Liv  ligesom  et  Pendul  i  jævn  Svingning  havde  bevæget  sig 
imellem  de  ikke  synderlig  langt  fra  hinanden  liggende  Grader, 
en  Lykke,  der  aldrig  havde  overrasket,  og  en  Modgang,  der  al- 
drig havde  knust.  Skjønt  han  havde  været  Ungkarl  hele  sit 
Liv  igjennem,  lige  siden  han  lykkelig  slap  af  Kjærlighedens 
Snarer  i  Schweiz,  nærede  han  ingen  af  de  Fordomme,  der 
saa  ofte  bringe  hans  Lige  til  at  lade  haant  om  Hjærtets  hellig- 
ste Følelser.  Han  var  for  tidlig  løbet  fra  Bogen,  til  at  han 
havde  kunnet  skaffe  sig  en  grundigere  Dannelse,  men  Livets 
rige  Erfaring  havde  ikke  været  spildt  paa  ham,  og  jeg  for- 
bavsedes over  hans  Menneskekundskab. 

Ofte  i  vor  Barndom  og  første  Ungdom  sad  vi  der  oppe  i  det 
gamle  Kvistkammer  omkring  hans  læderbetrukne  Lænestol 
ved  det  knitrende  Baals  Skin  og  hørte  ham  fortælle  Æventyr 
fra  Digtningens  Verden  og  Æventyr  fra  Livet.  Hans  Hukom- 
melse var  uudtømmelig,  og  ligesom  den  finske  Folkesang  siger, 
at  selv  den  stride  Fos  ikke  lader  sine  Bølger  rinde  bort  paa  én 
Gang,  saaledes  havde  ogsaa  Feltlægen  stadig  et  nyt  Forraad 
af  Historier,  dels  fra  sin  egen  Tid,  men  endnu  mange  fiere 
fra  længst  henrundne  Tider.  Han  havde  ingen  omfattende  hi- 
storiske Kundskaber,  hans  Historier  var  snarere  spredte  Ka- 
raktertræk end  sammenhængende  Skildringer.  Senere  har 
jeg  indset,  at  man  maatte  trække  meget  fra  dem,  som  inde- 
holdt Datidens  Sladder  og  det  ene  Partis  Bagvaskelse  af  det 
andet.  Der  savnedes  ogsaa  en  stor  og  ophøjet  Verdens- 
anskuelse, en  saadan,  som  man  kun  vinder  ved  Tankens  og 
Følelsens  stadige  Omgang  med  det  store  i  Livet;  men  hvad 
der  fandtes  i  dem,  var  Troskab,  Varme  og  fremfor  alt  en  saa 
levende  Anskuelighed,  at  jeg  ikke  tør  paatage  mig  at  gjengive 
den  efter  Hukommelsen. 

Naar  vi  længe  havde  hørt  paa  den  gamle,  kunde  det  stun- 
dom hænde,  at  han  tog  en  halv  slidt  Elektrisermaskine  frem 
og  lokkede  Gnist  efter  Gnist  ud  af  den.  —  „Saadan  knitrede 
Verden,  da  jeg  var  ung*" ,  sagde  han  leende,  „man  havde  bare 
nødig  at  holde  en  Finger  til,  og  Paf,  saa  knaldede  det  et  eller 
andet  Sted.  Men  den  Gang  var  det  ogsaa  Vorherre,  der  drejede 
paa  Maskiner** . 

Kun  sjælden  havde  han  en  Historie  skreven,  som  f.Eks. »  Her- 
tuginden af  Finland** .  Det  meste  blev  fortalt  mundtlig.  Mange 
Aar  ere  gaaede  siden  da;  en  Del  har  jeg  glemt,  en  Del  har 
jeg  jævnført  med  Sagn  og  Bøger.  Dersom  Læseren  finder 
nogen  Fornøjelse  deri,  har  Feltlægen  ikke  forgjæves  fortalt 
sine  Æventyr  i  Vinteraftnerne. 


FELTLÆGENS  FØRSTE  HISTORIE 


Kongens  Ring. 

Iæser,  husker  du,  nu  du  sidder  i  dit  rolige  Hjem,  omgiven  af 
j  Fred  og  Ro  og  Civilisation,  disse  snart  store,  snart  taare- 
fulde  Minder,  som  endnu  efter  Aarhundreders  Forløb  leve. 
snart  straalende  med  Solens  Glans,  snart  fordunklende  Histo- 
riens brogede  Blade  ligesom  uudslettelige  Blodpletter?  Mægte 
dine  Tanker,  tyngede  af  Hvilen,  at  flytte  sig  tilbage  til  den 
svundne  Fortids  Rædsler  og  Glæder,  ikke  ligegyldig  vankende 
om  fra  det  ene  til  det  andet  af,  hvad  der  pirrer  din  Nysgjerrig- 
hed,  men  levende,  anskuelig  og  varmt,  som  om  du  selv  stod 
midt  i  disse  for  længe  siden  udstridte  Kampe,  blødte  i  dem« 
sejrede  eller  faldt  i  dem  og  følte  dit  Hjærte  banke  af  Haab 
eller  Angst,  efter  som  Lykken  smilede  eller  sveg?  Kan  du 
fra  Historiens  Højder,  hvorfra  du  skuer  vidt  ud  over  de 
menneskelige  Skæbners  vilde  Tumleplads,  begive  dig  ned  i 
Dybet  af  det  forbigangne,  det  legemlig  døde  og  forraadnede, 
men  aandelig  udødelige  Liv,  som  udgjør  Historiens  Væsen  og 
Indhold?  Har  du  vel  nogen  Sinde  set  Historien  afbildet  som 
en  gammel  Mand  med  Visdom  tronende  paa  sin  Pande,  med 
stivnet  Hjærte  og  vejende  alt  paa  Forstandens  Vægtskaal  ?  Er 
Historiens  Genius  ikke  snarere  en  evig  blomstrende  Pige, 
fuld  af  Ild,  mel  et  glødende  Hjærte  og  en  flammende  Sjæl, 
menneskelig  varm  og  menneskelig  skjøn  ? 

Har  du  Evne  til  at  juble  med  Slægter,  der  have  været,  til  at 
hade  med  dem,  at  elske  med  dem,  at  henrykkes,  at  beundres, 
at  foragte,  at  forbande,  som  de  have  gjort,  med  ét  Ord  at  leve 
iblandt  dem  med  hele  dit  Hjærte  og  ikke  blot  med  din  kolde, 
betragtende  Forstand,  velan  saa  følg  mig!  Jeg  fører  dig  ned 
i  Dybet;  min  Haand  er  svag,  mine  Billeder  ringe,  men  dit 
Hjærte  vil  føre  dig  bedre  end  jeg ;  det  stoler  jeg  paa  —  og  be- 
gynder. 


1. 

Slaget  ved  Breltenfeld. 

I  Tysklands  og  Sveriges  Historie  har  i  Aarhundreder  gjen- 
lydt  et  Navn.  ved  hvis  Minde  Svenskeren  hæver  sit  Hoved 
højere  og  den  frihedselskende  Tysker  med  Beundring  blotter 
sit.  Det  er  Leipzig,  Breitenfeld  og  den  7de  September  1631. 

Kong  Gustav  Adolf  stod  med  sine  Svenskere  og  Finner 
paa  tysk  Grund  for  at  værne  om  det  helligste  og  hejeste  i  Li- 
vet: Frihed  og  Tro.  Tilly,  den  forfærdelige  gamle  Korporal, 
var  rykket  ind  i  Sachsen,  og  Kongen  fulgte  efter  ham.  To 
Gange  havde  de  allerede  medt  hinanden,  Tigeren  havde  æsket 
Løven  til  Kamp,  men  Løven  rørte  sig  ikke.  Nu  stod  de  tredje 
Gang  Ansigt  til  Ansigt;  det  knusende  Slag  maatte  falde,  og 
Tyskland  skjalv  i  Forventning  af  sin  Skæbne. 

Tidlig  om  Morgenen  rykkede  de  forenede  svenske  og  sach- 
siske  Hære  over  Loderbækken  frem  imod  Byen  Breitenfeld 
og  stillede  sig  i  Slagorden.  Det  var  en  ny  Opstilling,  opfunden 
af  Kongen :  Fodfolket  i  Brigader.  Rytterne  i  smaa  Eskadroner, 
imellem  dem  Musketerer,  det  hele  i  to  Linier,  men  Sachserne 
særskilt  for  sig  selv.  Kongen  red  langs  Rækkerne,  ordnede 
alt  med  sit  skarpe  Blik  og  talte  opmuntrende  Ord.  Hans  Øje 
hvilede  med  Velbehag  paa  disse  tapre ;  der  stod  Gustav  Horn 
med  sine  Rytterskarer  paa  venstre  Fløj ;  i  Centrum  den  tapre 
Teuffel,  og  foran  ham  Torstenson  med  sine  lette,  men  frygte- 
lige Læderkanoner ;  Baner  med  sine  Lifiændinger  og  Hepburn 
med  sine  Skotter  stod  i  anden  Linie. 

Sidst  red  Kongen  hen  paa  venstre  Fløj,  som  han  selv  førte. 
Her  stod  fem  Regimenter  Rytteri:  Tott  med  sit  Regiment, 
Soop  med  sine  Vestgøther,  Stenbock  med  sine  Smaalændinger 
og  alleryderst  Stålhandske  med  Finnerne.  Kongens  Blik  kla- 

rede  mere  og  mere  op,  medens  han  langsomt  passerede  de 
skuldrende  Rækker.  —  „Stålhandske*" ,  sagde  han  og  holdt  sin 
mægtige  mørkebrune  Ganger  an  ved  Finnernes  sidste  Række. 
„I  forstaar  vel,  hvorfor  jeg  har  stillet  Jer  yderst.  Overfor  os 
staar  Pappenheim  med  sine  Valloner  —  han  længes  efter  at 
gjøre  mit  Bekjendtskab*" ,  tilføjede  Kongen  smilende,  „og  jeg 
tænker,  vi  faa  en  haard  Dyst,  i  Fald  han  kaster  hele  Sværmen 
over  os  fra  denne  Side.  Jeg  stoler  paa,  at  I  og  Eders  Finner 
tage  rigtig  eftertrykkelig  imod  ham*" .  Derpaa  hævede  Kongen 
Røsten,  saa  at  han  kunde  høres  af  hele  Rytterskaren,  og  til- 
føjede :  „Lad  mig  nu  se.  Gutter,  at  I  ikke  hamre  Eders  Sværd 
sløve  paa  disse  jærnklædte  Karle,  men  stød  hellere  Hesten 
ned  først,  saa  kommer  I  let  ud  af  det  med  den  tunge  Rytter'' . 

Det  finske  Rytteri  skjønnede  meget  godt  baade  Faren  og 
Æren  ved  den  Plads,  det  havde  faaet,  og  var  stolt  af  den.  Kon- 
gens Tillid  fyldte  alle  med  Mod  og  Fortrøstning.  Der  var  ikke 
én,  som  ikke  havde  været  rede  til  at  møde  selve  den  frygtede 
Pappenheim.  Naar  man  saa'  disse  i  Almindelighed  lave  og 
undersætsige  Skikkelser  paa  deres  smaa,  uanselige  Heste, 
kunde  man  ved  første  Øjekast  have  antaget,  at  de  var  lidet 
skikkede  til  at  tage  imod  et  Angreb  af  de  kæmpemæssige  Val- 
loner paa  deres  fyrige,  stærkt  byggede  og  store  Gangere.  Tilly 
selv  udtalte  sig  i  den  Tale,  han  holdt  til  sin  Hær  lige  før  Sla- 
get, med  Foragt  om  sine  udhungrede,  nøgne  Fjender  og  deres 
Heste,  som  han  sagde  var  ringere  end  de  kejserlige  ringeste 
Trosheste.  „Rid  lige  løs  paa  dem**,  tilføjede  han,  „og  Rytter 
og  Hest  vil  afmægtige  styrte  ned  under  Hovene  paa  Eders  pru- 
stende Gangere*" .  —  Men  Tilly  kjendte  ikke  sin  Fjende  ret 
eller  lod,  som  han  ikke  kjendte  ham.  Hvad  der  fattedes  det 
finske  Rytteri  i  ydre  Holdning  og  Udseende,  erstattedes  rigelig 
ved  Rytternes  jærnfaste  Muskler  og  rolige,  selv  i  Døden  ube- 
tvingelige Mod,  og  deres  smaa  Heste  havde  hele  den  finske 
Races  Ihærdighed,  hvilket  under  flere  Timers  trættende  Fægt- 
ning i  Længden  ikke  bidrog  lidet  til  Sejren. 

Fulgt  af  Finnernes  glade  Hurraraab  galopperede  Kongen 
bort.  Stålhandske  vendte  sig  til  sine  Folk  og  gjentog  Kongens 
Ord  paa  Finsk.  De  raske  Rytteres  Ansigter  straalede  af  Stolt- 
hed og  Glæde. 

„Naa,  Bertila** ,  sagde  Stålhandske,  i  det  han  vendte  sig  til 
en  ung  Rytter,  som  red  paa  en  smuk  sort  Hest  i  forreste 

Række  og  udmærkede  sig  frem  for  de  øvrige  ved  sin  Højde  og 
sin  Holdning  —  „har  du  saa  Lyst  til  at  tjene  dine  Riddersporer 
i  Dag?" 

Den  tiltalte  syntes  at  blive  overrasket,  hilste  med  Sablen  og 
rødmede  helt  op  under  Skyggen  af  Stormhuen.  Jeg  har  aldrig 
dristet  mig  til  at  tragte  efter  saa  stor  en  Udmærkelse" ,  sva- 
rede han,  men  hans  blussende  Kind  lod  ikke  des  mindre  ane, 
at  dette  netop  havde  været  Maalet  for  hans  lønligste  Drømme 
—  njeg  ....  er  Bondesøn  !*"  tilføjede  han  nølende. 

Stålhandske  lo.  „Torden  og  Lynild,  Knægten  bliver  jo  rød 
som  en  Pige,  der  staar  Brud  I  En  Bondesøn  I  Hvad  Fanden  har 
vi  andre  da  været  fra  først  af?  Fører  du  ikke  fuldt  rustede 
Ryttere  i  Marken?  Har  Vorherre  ikke  givet  dig  et  Hjerte  i  Li- 
vet, og  Kongen  givet  dig  en  Sabel  i  Haanden?  Det  er  ogsaa  et 
Skjoldmærke ;  Resten  maa  du  selv  sørge  for." 

Tusind  ilsomme  Tanker  fore  hurtig  som  Lynet  igjennem 
Rytterens  Sjæl.  Han  tænkte  paa  sin  Barndom  hjemme  i  Fin- 
land i  det  fjærne  Østerbotten.  Han  mindedes,  hvorlunde  hans 
Fader,  den  gamle  Bertila,  som  under  Køllekrigen  havde  været 
en  af  Hertug  Karls  vigtigste  Tilhængere,  af  den  senere  Kong 
Karl  den  Ode  havde  faaet  fire  store  Gaarde,  som  hver  stillede 
en  Hest  og  en  Mand  i  Krigstid,  og  derved  var  bleven  en  af  de 
rigeste  Bønder  i  sin  Egn.  Han  mindedes  sin  første  Ungdom  i 
Stockholm,  hvorhen  hans  Fader  havde  sendt  ham  i  den  ær- 
gjerrige  Hensigt,  at  han  en  Dag  skulde  vinde  Ære  og  Yndest 
ved  Kongens  Side.  Han  mindedes,  hvorlunde  han,  som  selv 
var  endnu  ærgjerrigere,  i  Stedet  for  at  lægge  sig  efter  frede- 
lige Kunster  hemmelig  lærte  at  fægte  og  ride,  til  den  strænge 
Fader  omsider  gav  efter  og  tillod  ham  at  søge  sig  en  Plads  i 
Kongens  finske  Rytteri.  Alle  disse  Tanker  krydsedes  i  et  Øje- 
blik i  den  unge  Krigers  Hjærte,  thi  nu  var  Tiden  kommen,  da 
han,  en  Yngling  af  Folkets  Masse,  skulde  tilkæmpe  sig  jævn- 
god Rang  med  denne  stolte  Adel,  som  hidtil  med  Foragt  havde 
set  ned  paa  ham  og  hans  Lige.  Det  var  denne  Tanke,  der 
jog  Blodet  op  i  hans  Kinder ;  han  følte,  at  den  kunde  drive  ham 
i  Døden. 

Dog,  ikke  den  alene.  Hans  Ynglingehjærte  udvidedes  ved 
Tanken  om  under  Heltekongens  Øjne  at  skulle  stride  en  haard, 
en  afgjørende  Dyst  for  sin  Tros  Frihed,  sit  Lands  Ære,  for  alt 
det  dyreste  og  højeste.  Livet  ejer,  og  denne  Overbevisning, 

som  deltes  af  hele  Hæren  med  Undtagelse  af  nogle  hyrede 
fremmede  Lejetropper,  bar  Sejrens  Vished  og  Forsmag  i  sig, 
allerede  inden  Striden  begyndte. 

Før  end  den  unge  Rytter  endnu  havde  faaet  Tid  til  at  svare 
sin  ædelmodige  Høvedsmand,  hørtes  Kongens  høje  Røst  i  no- 
gen Afstand  opfordre  til  Bøn.  Den  ridderlige  Helt  tog  sin  Hat 
af,  idet  han  sænkede  Spidsen  af  sit  Sværd  imod  Jorden,  og 
denne  Bevægelse  efterfulgtes  strax  af  alle  de  omstaaende 
Tropper.  Og  Kongen  bad  med  lydelig  Røst:  ^Algode  Gud,  du, 
som  holder  Sejr  og  Nederlag  i  din  Haand,  vend  dit  huldrige 
Aasyn  til  os,  dine  Tjenere !  Fra  f jærne  Lande  og  fredelige  Bo- 
liger ere  vi  hidkomne  for  at  kæmpe  for  Frihed,  for  Sandhed, 
for  dit  Evangelium.  Giv  os  Sejr  for  dit  hellige  Navns  Skyld ! 
Amen  !** 

En  høj  Fortrøstning  fyldte  ved  disse  Ord  hvert  Bryst.  Den 
svenske  Trompeter  red  frem  for  at  udæske  de  kejserlige,  og 
Tilly  svarede  stolt,  at  Kongen  vidste  vel,  hvor  han  var  at 
træffe. 

Klokken  tolv  om  Middagen  kom  den  angribende  svenske 
Hær  det  kejserlige  Artilleri,  som  var  opstillet  paa  Højden  bag 
ved  den  øvrige  Hær,  paa  Skudvidde.  Det  svenske  Artilleri 
svarede,  og  Kampen  begyndte.  Solen  skinnede  de  angribende 
lige  i  Øjnene ;  Sydvestvinden  drev  Skyer  af  Støv  og  Hvirvlen 
af  tyk  Krudtrøg  hen  over  den.  Kongen  lod  Hæren  svinge  til 
højre  for  at  faa  Vind  og  Sol  paa  Siden;  Pappenheim  begjæ- 
rede  og  fik  Ordre  til  at  forhindre  det.  Med  Lynets  Hast  ilede 
han  frem,  svingede  og  faldt  den  svenske  højre  Fløj  i  Flanken. 
I  samme  Nu  kastede  Kongen  Rhingreven^.  Regiment  og  Ba- 
ners Ryttere  imod  ham.  Sammenstødet  var  forfærdeligt ;  Heste 
og  Ryttere  tumlede  mellem  hverandre.  Pappenheim  trak  sig 
tilbage,  men  blot  for  i  næste  Øjeblik  at  k^ste  sig  over  Fin- 
nerne. Vallonernes  lange,  mørke  Linie  styrtede  frem  i  blindt 
Raseri;  forgjæves;  de  tørnede  imod  en  Mur  af  Jærn,  deres 
forreste  Række  knustes,  den  anden  gjorde  omkring;  det  an- 
det Angreb  var  slaaet  tilbage.  Pappenheim  rasede ;  for  tredje 
Gang  styrtede  han  til  Angreb.  Nu  havde  »Finnerne  Lifiændere 
og  Kurlændere  paa  Siden.  Stålhandske  tog  igjen  lige  saa  koldt 
og  eftertrykkelig  imod  sin  Fjende.  Det  var  umuligt  at  gjen- 
nembryde  denne  levende  Mur. 

Sene  til  Vrede  havde  Finnerne  hidtil  forsvaret  sig  med  ufor- 

styrrelig  Kulde.  Men  lidt  efter  lidt  reves  de  ogsaa  med  af 
Stridens  Hede.  Ved  det  fjerde  Angreb  havde  Fjendens  Raseri 
smittet  dem,  og  de  var  nu  knapt  til  at  styre.  Stålhandskes  væl- 
dige Røst  lød  over  Siagtumlen;  endnu  en  Gang  sluttede  det 
finske  Rytteris  Rækker  sig  sammen ;  endnu  en  Gang  kastedes 
Fjenderne  haardt  tilbage.  Men  bedækket  med  Saar  drev  Pap- 
penheim  for  femte  Gang  sine  Valloner  til  Angreb.  Og  nu  brø- 
des  de  finske  Rækker  af  sig  selv,  men  blot  for  at  indeslutte 
de  fremstormende  i  deres  Jærnfavn.  Striden  begyndte  at  staa 
imellem  Mand  og  Mand,  og  Vallonernes  Heste  var  ved  at  blive 
trætte.  Men  var  det  Nederlag,  de  led,  stort,  saa  var  deres 
Raseri  det  ogsaa.  For  femte  Gang  slagne  tilbage  angreb  de 
endnu  den  sjette,  lige  blodig,  lige  frugtesløst.  Den  syvende 
Gang  fulgtes  Pappenheim  blot  af  sine  trofasteste  Mænd,  og 
da  heller  ikke  dette  sidste  fortvivlede  Angreb  førte  til  andet, 
end  at  Valpladsen  bedækkedes  med  de  angribendes  Lig,  for- 
maaede  hans  frygtede  Røst  ikke  mere.  Den  Skare  Valloner, 
der  var  bleven  tilbage,  spredte  sig  i  den  vildeste  Flugt  over 
Vejen  ad  Breitenfeld  til. 

Bedækkede  med  Blod  og  Støv  trak  Finnerne  Vejret.  Men 
næppe  havde  Røgen  spredt  sig  et  Øjeblik,  før  de  opdagede 
en  afskaaren  Del  af  Fjendens  Hær.  Det  var  Hertugen  af  Hol- 
stein med  sit  Regiment  Fodfolk,  som  havde  fulgt  Pappenheim. 
Finnerne  var  nu  en  Gang  blevne  varme  og  var  ikke  til  at  holde 
Styr  paa.  I  Forening  med  Østgøtherne  omringede  de  Holstei- 
nerne,  knuste  og  tilintetgjorde  dem.  Disse  tapre  forsvarede 
sig  til  sidste  Mand  og  faldt  i  samme  Orden,  som  de  havde  ind- 
taget i  Striden. 

Medens  dette  gik  for  sig  paa  højre  Fløj,  var  den  venstre 
kommen  i  største  Fare.  FUrstenberg  med  sine  Kroater  havde 
angrebet  Sachseme,  og  disse  begyndte  snart  at  vakle.  Tilly 
saa'  begge  sine  Fløje  indviklede  i  Kamp  og  rykkede  omsider 
frem  med  sine  sexten  store  Tertier,  som  dannede  Centrum. 
Som  en  Tordensky  udbredte  hans  stolte  Hær  sig  over  Sletten. 
Torstenson  tog  varmt  imod  ham.  Forfærdelig  fejede  Læder- 
kanonernes  Kugler  igjennem  de  kejserlige  Rækker.  Tilly  trak 
sig  til  Siden,  lod  Pappenheim  i  Stikken  og  kastede  sig  over 
Sachserne.  En  Lavine  anretter  ikke  større  Ødelæggelse  i  sit 
Fald.  Sprængte  ved  det  første  Stød  styrtede  Sachserne  fiyg- 
tende  til  alle  Sider,  med  Kurfyrsten  i  Spidsen,  og  plyndrede 

paa  Flugten  over  alt,  hvor  de  kunde  komme  af  Sted  dermed. 
Tilly  kunde  nu  kaste  sine  Masser  imod  Horn  og  Svenskernes 
venstre  Fløj.  Trængt  af  en  frygtelig  Overmagt  veg  denne  lang- 
somt til  venstre,  hvert  Øjeblik  lige  ved  at  bukke  under  i  den 
ulige  Strid.  Kongen  ilede  der  hen  og  raabte  til  Callenbach 
med  Reserven,  at  han  for  Guds  Skyld  maatte  hugge  ind.  Cal- 
lenbach adlød,  men  faldt  under  det  første  Angreb.  Samme 
Skæbne  havde  Teuffel.  Endelig  rykkede  Hepbum  med  sine 
Skotter  og  Soop  med  Smaalændingeme  Horn  til  Hjælp. 
Kroaterne  stormede  i  tætte  Sværme  imod  Hepburn;  da  aab- 
nede  Skotternes  Rækker  sig,  de  skjulte  Læderkanoner  be- 
gyndte at  spille  og  oversaaede  Valpladsen  med  Lig.  Andre 
Fjender  trængte  frem  i  de  faldnes  Spor.  Skotterne  tog  imod 
dem  med  en  Musketsalve  af  en  saa  frygtelig  Virkning,  at  hele 
Geledder  bed  i  Græsset.  Røgen  og  Støvet  fra  hele  den  øvrige 
Hær  drev  hen  over  den  tætteste  Vrimmel.  Venner  og  Fjen- 
der blandedes  mellem  hverandre  i  morderisk  Forvirring ;  man 
sloges  med  Sabler  og  Kolber,  og  Sejren  vaklede,  hældende 
snart  til  den  ene,  snart  til  den  anden  Side. 

Da  begyndte  uventet  Kanontordenen  fra  Højden  paa  ny. 
Kongen  havde  i  Spidsen  for  sit  Rytteri,  med  Finnerne  forrest, 
erobret  det  kejserlige  Artilleri  og  vendte  nu  deres  egne  Kano- 
ner imod  dem.  Dette  afgjorde  Slagets  Udfald.  Forgjæves  havde 
Pappenheim  søgt  at  tage  Højden  tilbage;  for  ottende  Gang 
maatte  han  vige.  Kongen  hug  med  sin  sejrrige  højre  Fløj  Fjen- 
den i  Flanken,  og  alt  kom  i  Forvirring  der.  Tilly  græd  af 
Harme.  Pappenheim,  som  med  egen  Haand  havde  hugget 
fjorten  Svenskere  og  Finner  ned,  var  ude  af  sig  selv  af  Raseri. 
Hverken  Trusler  eller  Bønner  hjalp ;  de  kejserlige  flyede  i  vild 
Forvirring  til  alle  Sider.  Tilly,  hvis  berømte  Graaskimmel  blev 
skudt  under  ham,  undgik  med  Nød  og  næppe  at  falde  i  Fan- 
genskab, og  Kongens  Sejr  var  fuldstændig. 

Der  forestod  imidlertid  endnu  et  blodigt  Efterspil.  Fire  Regi- 
menter Fodfolk  af  Tillys  ældste  Kjæmetropper  havde  i  god 
Orden  trukket  sig  ud  af  Striden  og  tog  dristig  Stilling  for  at 
sætte  sig  til  Modværge  imod  de  forfølgende  Svenskere.  Kon- 
gen angreb  dem  med  højre  Fløj,  Totts  Ryttere,  Smaalændin- 
geme og  Finnerne.  Det  blev  en  hed  Dyst.  Vallonerne  sloges 
som  fortvivlede.  Endnu  døende  søgte  de  med  deres  Sabler  at 
gjennembore  deres  Fjenders  Heste,  idet  de  red  over  dem.  Der 

hverken  bades  om  eller  gaves  Pardon.  Endelig  reddede  det 
frembrydende  Mørke  Resten  af  denne  tapre  Skare,  som  trak 
sig  ind  til  Leipzig.  Slaget  var  endt. 

Følgerne  af  denne  Sejr  vare  umaadelige.  Gustav  Adolf,  som 
frygtede  for  at  forspilde  den  ved  en  Uforsigtighed,  stillede 
endnu  Klokken  syv  om  Aftenen  sin  Hær  i  Slagorden  for  an- 
den Gang  og  lod  den  tilbringe  Natten  i  denne  Stilling.  Men 
først  red  Kongen  fra  Række  til  Række  og  takkede  sine  tapre. 

„Stålhandske** ,  sagde  Kongen,  da  han  kom  til  Finnerne, 
„I  og  Eders  Folk  have  alle  kæmpet  som  kjække  Mænd,  og 
som  jeg  havde  ventet  det  af  Eder.  Jeg  takker  Eder,  mine  Børn. 
Jeg  er  stolt  af  Jer" . 

Et  jublende  Hurra  var  Skarens  Svar. 

„Men" ,  vedblev  Kongen,  „der  var  en  iblandt  jer,  som  sprang 
af  Hesten  og  først  af  alle  klatrede  op  paa  Højden  for  at  tage 
de  kejserlige  Kanoner.  Hvor  er  han?" 

En  ung  Rytter  red  frem  af  Rækken.  „Naade,  Deres  Maje- 
stæt!" stammede  han;  Jeg  gjorde  det  uden  Kommando  og 
har  derfor  fortjent  Døden". 

Kongen  smilede. 

„Dit  Navn?" 

„Bertila" . 

„Fra  Østerbotten?" 

Ja,  Deres  Majestæt" . 

„Godt.  —  I  Morgen  tidlig  Klokken  syv  indfinder  du  dig 
for  at  høre  din  Dom" . 

Kongen  red  videre,  og  Rytteren  vendte  tilbage  til  sin  Plads 
i  Rækken. 

—  Natten  brød  frem  over  den  blodige  Valplads,  der  var  be- 
dækket  med  0000  lemlæstede  Lig.  Det  finske  Rytteri  bivuake- 
rede paa  den  samme  Højde,  hvor  man  havde  taget  Tillys 
Kanoner.  Stumperne  og  Ligene  vare  i  en  Hast  skaffede  til  Side, 
et  Baal  af  sønderskudte  Lavetter  og  Geværkolber  spredte  sit 
flammende  Skjær  ud  i  den  milde  Septembernat.  Himlen  var 
klar,  og  gjennem  den  lette  Røg  saa'  de  evige  Stjærner  ned  paa 
flette  Billede  af  Strid  og  Røg. 

Rytternes  første  Gjerning  var  at  give  Hestene  Havre  og  at 
vande  dem  i  den  grumsede  Loderbæk.  Derefter  havde  de  selv 
lejret  sig,  hver  i  sin  Række,  ved  Baalene  paa  Højden,  fuldt 
væbnede  og  rede  til  at  bryde  op  ved  det  første  Vink.  Jorden 

var  slibrig  af  Dugg  og  Blod,  men  Trætheden  v&r  saa  stor,  at 
mange  sov  ind  paa  den  Plet,  hvor  de  havde  kastet  sig.  Andre 
holdt  sig  muntre  med  Mad  og  Drikke ;  de  havde  godt  med  01 
og  lod  Krusene  gaa  fra  Haand  til  Haand  helt  ud  til  Forposterne, 
saa  længe  der  var  en  Draabe,  og  spøgende  drak  de  de  kejser- 
liges Skaal. 

„Og  gid  de  maatte  dø  af  Tørst  i  Nat  I"* 

„Eller  drikke  deres  eget  Gravøl  !*" 

„Elftkøøn  kuningas!*" 

I  dette  Øjeblik  hørtes  ganske  tæt  ved  paa  den  af  Baalene 
svagt  belyste  Valplads  en  jamrende  Stemme,  som  ynkelig  bøn- 
faldt om  Hjælp.  Soldaterne,  som  vare  vante  til  sligt,  hørte  paa 
den  fremmede  Klang,  at  Manden  ikke  var  en  af  deres,  og 
gjorde  sig  ingen  Ulejlighed.  Men  Jammerklagerne  vedblev, 
ynkelige  og  skærende,  uden  Ophør. 

^Pekka,  gaa  hen  og  giv  den  Hund  af  en  Østriger  Naade- 
stødet"" ,  raabte  nogle  af  Rytterne,  som  var  kjede  af  at  høre 
paa  den  Jamren. 

Pekka,  en  af  Bertilas  fire  Dragoner,  undersætsig,  men  stærk 
som  en  Bjørn,  gik  uvillig  hen  for  at  stoppe  Munden  paa  den 
jamrende.  Overtroisk  som  alle  sine  Kammerater  var  han  ikke 
vel  til  Mode  imellem  de  døde  i  den  mørke  Nat.  Bertila,  som 
sad  hensunken  i  Tanken  om,  hvad  Morgendagen  vilde  bringe, 
hørte  det  ikke. 

Nogle  Minutter  efter  kom  Pekka  tilbage,  slæbende  med  sig 
et  mørkt  Legeme,  som  til  alles  Forundring  viste  sig  at  være 
en  Munk,  hvilket  var  let  at  skjønne  af  Tonsuren  om  den  skal- 
dede Isse.  Om  Livet  paa  sin  grove  Kappe  havde  han  et  Hampe- 
reb, og  i  Rebet  hang  Skeden  til  et  langt  Sværd. 

„En  Munk!  En  Jesuit  1**  mumlede  Rytterne. 

^Ja,  hvad  vilde  I  have,  jeg  skulde  gjøre?**  sagde  Pekka  for- 
legen. „Da  jeg  hævede  Armen  for  at  støde  til,  parerede  han 
Stødet  med  et  Kruciflx** . 

^Stød  ham  ned  I  Han  hører  til  den  Djævleflok,  der  strejfer 
om  i  Faareklæder  for  at  myrde  Konger  og  brænde  troende 
Kristne  paa  Baalet" . 

„Stød  ham  ned !  Da  vi  stormede  Højden,  stod  den  Kari  med 
sit  Krucifix  imellem  de  kejseriige  og  fyrede  en  Kanon  af" . 
„Lad  os  se,  om  Klenodiet  er  af  Sølv !"  raabte  en  af  Rytterne, 

Stak  sin  Haand  ind  under  Munkens  Kappe  og  trak  til  Trods 
for  hans  Modstand  et  rigt  forgyldt  Sølvkrucifix  frem. 

„Jeg  kunde  tænke  det  I  Satan  har  nok  af  Guidet** . 

„Lad  mig  se  det** »  sagde  en  gammel  Rytter,  „jeg  kjender  no- 
get til  Munkeknebene** .  Derpaa  undersøgte  han  det  forgyldte 
Billede  paa  alle  Sider,  og  se,  idet  han  trykkede  paa  en  lille 
Fjer  i  dets  Bryst,  sprang  der  en  skarpt  sleben  Dolk  frem  deraf. 

Som  stukket  af  en  Slange  kastede  han  Krucifixet  fra  sig, 
saa  det  fiøj  langt  bort.  Rædsel  og  Afsky  havde  bemægtiget  sig 
alle  de  omstaaende. 

„Hæng  den  Hugorm  i  hans  eget  Reb  !**  skreg  Rytterne. 

„Her  er  ingen  Træer** ,  indvendte  en,  „og  ingen  maa  forlade 
Rækkerne** . 

„Drukn  ham  1** 

„Slaa  ham  ihjel  med  en  Kølle  I** 

Ingen  vilde  af  Afsky  for  at  røre  ved  Jesuiter  bekvemme  sig 
dertil. 

„Hvad  skal  vi  gjøre  med  ham?** 

„Misericordia  I  Gnadel**  sagde  Fangen,  som  havde  været 
bedøvet  af  et  Saar  i  Hovedet,  men  nu  begyndte  at  komme  til 
Mælet  og  Kræfterne  igjen. 

„Giv  ham  en  Fod  Staal,  og  lad  ham  løbe** ,  sagde  en.  „Vi 
ere  kristelige  Stridsmænd  og  frygte  ikke  for  Djævlepaafund** . 

Jeg  skal  dog  i  det  mindste  mærke  dig  først,  højærværdige 
Pater,  at  vi  kan  kjende  dig,  i  Fald  vi  skulde  mødes  igjen**, 
sagde  en  af  Rytterne,  en  Tavastlænding  ved  Navn  Witikka, 
bekjendt  for  sin  Styrke  og  Vildhed.  Og  idet  han  lod  sit  lange 
Sværd  suse  nogle  Gange  over  Jesuitens  Hoved,  afhug  han, 
inden  nogen  havde  kunnet  hindre  det,  begge  hans  Øren  saa 
behændig,  at  han  næppe  krummede  et  Haar  paa  hans  Hoved 
derved.  „Sanct  Petrus  gjorde  det  ikke  bedret**  raabte  han 
leende. 

De  nærmest  staaende  vendte  sig  bort.  Raa  og  vante  til  Kri- 
gens Grumhed,  som  de  var,  fandt  Rytterne  dog  den  Spøg  for 
grov. 

Blødende  slæbte  Jesuiten  sig  bort  paa  Hænder  og  Fødder. 
Men  endnu  længe  efter  hørte  man  hans  Stemme  igjennem 
Mørket :  „Maledicti  Fennones  I  maledicti !  maledicti !  Vos  com- 
burat  ignis  sempiternus  1"  ♦) 

*)  .Fordømte  Finner  I  den  evige  Ild  fortcre  Jert* 

„Fader  vor,  du,  som  er  i  Himlene!**  —  begyndte  en  Stemme 
i  Rytternes  Række,  og  alle  istemte  andægtig  Bønnen. 


II. 
Ædllngea  nden  Navn. 


Ved  Daggry  den  ottende  September  var  hele  den  svenske 
Lejr  i  glad  Bevægelse.  Sejren  var  sikker,  fra  alle  Sider  ind- 
løb der  Melding  om  den  kejserlige  Hærs  fuldstændige  Adsplit- 
telse.  Kongen  lod  en  Del  af  Rytteriet  forfølge  Fjenden,  medens 
den  øvrige  Hær  fik  det  behagelige  Hverv  at  plyndre  Tillys 
Lejr,  som  ordentlig  fordeltes  i  Lodder.  Byttet  var  umaadeligt. 
Mangen  en  Mand  blev  her  rig  for  hele  Livet.  Alt  var  Liv  og 
Bevægelse ;  de  døde  flk  i  en  Fart  deres  Grav  gravet,  de  saarede 
glemte  deres  Smerte.  I  den  klare  Septembermorgen  vrimlede 
hele  den  vide  Slette  af  jublende  Skarer  til  Hest  og  til  Fods, 
og  her,  om  noget  Steds,  kunde  man  anvende  v.  Beskows 
Ord,  at 

„Luften  føltes  af  Sejersfaner  sval''. 

Kongen  havde  tilbragt  Natten  i  en  Vogn.  Efter  at  han  haVde 
holdt  Bøn  og  uddelt  de  nærmeste  Befalinger  for  Dagen,  lod 
han  flere  af  dem,  der  havde  udmærket  sig  mest  i  Striden, 
kalde  for  sig.  Dér  belønnedes  mangen  tapper  Bedrift  med 
Ære  og  Forfremmelse.  Men  højere  end  al  anden  Lon  var  den 
indre  Tilfredshed  og  Bifaldet  fra  Helten,  som  nu  hele  Evropa 
lærte  at  beundre. 

Blandt  de  særlig  tilsagte  var  ogsaa  en  ung  Mand,  som  spil- 
ler en  særlig  fremtrædende  Rolle  i  denne  Fortælling.  Gustav 
Bertila  var  kun  tyve  Aar ;  hans  Hjærte  bankede  i  dette  Øjeblik 
højere,  end  det  havde  banket  i  Slagets  blodigste  Tummel. 
Han  anede  vel,  at  Kongens  Ædelmod  ikke  vilde  regne  ham 
det  Brud  paa  de  givne  Ordrer,  han  i  Stridens  Hede  havde  gjort 
sig  skyldig  i,  til  Last,  men  han  rødmede  og  blegnede  i  Uvis- 
heden om  Kongens  Hensigt  med  denne  Avdiens,  som  allerede 
i  sig  selv  var  en  saa  stor  Udmærkelse. 

Kongen  havde  ladet  sit  Telt  opslaa  under  et  af  de  store 
Ælmetræer  ved  Grosz  Wetteritz,  thi  alle  Bygninger  i  Nær- 
heden være  dels  nedbrændte  dels  nedskudte  af  Venner  og  Fjen- 

der.  Efter  at  have  ventet  en  halv  Time  blev  Bertila  ført  ind  i 
Teltet.  Gustav  Adolf  sad  paa  en  Teltstol  med  Armen  støttet 
mod  et  Bord,  der  var  bedækket  med  Kort  og  Papirer.  Han  var 
høj  og  før,  og  den  tæt  sluttende  Køllert  gav  hans  Former  et 
endnu  fyldigere  Udseende.  Da  Bertila  traadte  ind,  hævede 
Kongen  sine  milde,  udtryksfulde  Øjne  fra  en  Dagsbefaling, 
han  lige  havde  underskrevet,  og  fæstede  et  gjennemtrængende 
Blik  paa  den  unge  Rytter.  Gustav  Adolf  var  meget  nærsynet ; 
en  vis  Anstrængelse  for  ved  første  Øjekast  at  gjenkjende  Folk 
plejede  overfor  mindre  bekjendte  Personer  at  give  hans  Blik 
en  Skarphed,  som  dog  strax  fortog  sig. 

„Du  hedder  Bertila?*"  sagde  Kongen,  ligesom  for  at  for- 
visse sig  om,  at  han  havde  hørt  rigtig  i  Gaar. 

Ja,  Deres  Majestæt**. 

„Hvor  gammel?** 

„Tyve  Aar** . 

Kongen  saa  skarpt  paa  ham  med  et  tvivlende  Udtryk. 

„Hans  Søn,  sagde  du?** 

Den  unge  Rytter  bukkede  rødmende. 

„Besynderligt** . 

Kongen  udtalte  dette  Ord  ligesom  ubevidst  og  syntes  et 
Øjeblik  at  være  falden  i  Tanker.  Saa  vedblev  han  livlig : 

„Hvorfor  har  du  ikke  før  ladet  dig  melde  hos  mig?  Din 
Fader  har  gjort  min  Fader  og  Riget  store  Tjenester.  Han  lever 
altsaa  endnu?** 

„Han  lever  og  er  Deres  Majestæt  taknemlig  for  Deres 
Godhed.** 

„Virkelig?** 

Dette  Ord  lignede  ligesom  det  foregaaende  snarere  en  und- 
sluppen hemmelig  Tanke  end  et  Spørgsmaal  til  Tilhøreren.  Den 
unge  Bertila  følte  mere  og  mere  Blodet  stige  op  i  sine  Kinder, 
og  Kongen  mærkede  det. 

„Din  Fader  og  jeg  har  en  Gang  været  uenige** ,  sagde  Kon- 
gen, og  hans  Læber  lo,  medens  en  let  Sky  lejrede  sig  over 
hans  Øjenbryn.  „Men**,  vedblev  han,  „alt  det  er  glemt  for 
længe  siden,  og  det  glæder  mig,  at  en  saa  fortjent  Mand  har 
saa  tapper  en  Søn.  Du  var  med  blandt  de  halvfjerdsindstyve 
Finner  ved  Demmin?** 

„Ja,  Deres  Majestæt** . 

„Og  du  er  ikke  bleven  indstillet  til  Forfremmelse?** 

„Min  Oberst  har  lovet  at  huske  paa  mig/ 

„Din  Konge  glemmer  aldrig  en  trofast  Tjeneste.  Gustav  Ber- 
tila,  jeg  har  lige  underskrevet  din  Fændrikbestalling.  Tag  den, 
og  tjen  os  fremdeles  med  Ære  !** 

„Deres  Majestæt!  — **  stammede  den  unge  Rytter. 

Jeg  har  endnu  et  Ord  at  sige  dig.  Dit  Forhold  i  Gaar  stred 
imod  Ordrerne". 

Ja,  Deres  Majestæt** . 

Jeg  vil,  at  mine  Soldater  skal  lyde  punktlig.  Man  har  imid- 
lertid sagt  mig,  at  du  stod  af  Hesten  ved  Foden  af  den  stejle- 
ste Høj  for  at  komme  hurtigere  op** . 

„Det  er  sandt,  Deres  Majestæt** . 

„Og  at  du  derfor,  medens  det  øvrige  Rytteri  red  ad  en  Om- 
vej, naaede  først  op  paa  Højen,  huggede  to  Østerrigere  ned 
og  tog  den  første  Kanon** . 

Ja,  Deres  Majestæt**. 

„Det  er  godt.  Fændrik  Bertila,  jeg  tilgiver  dit  Brud  paa 
Ordrerne  og  udnævner  dig  til  Løjtnant  ved  mit  finske  Rytteri. "* 

Den  unge  Rytter  kunde  ikke  faa  et  Ord  frem. 

Kongen  var  selv  rørt.  „Kom  nærmere,  unge  Mand** ,  sagde 
han.  „Du  skal  vide,  at  jeg  en  Gang  i  min  Ungdom  har  gjort 
din  Fader  en  stor  Uret.  Himlen,  som  kjender  min  Anger,  har 
endelig  sendt  mig  en  Lejlighed  til  at  gjøre  godt  imod  Sønnen, 
hvad  jeg  har  forbrudt  mod  Faderen.  Løjtnant  Bertila,  du  er 
tapper  og  ædel,  du  har  faaet  en  krigersk  Opdragelse,  du  har 
ogsaa  ført  fire  fuldt  rustede  Ryttere  i  min  Tjeneste.  I  din  Egen- 
skab af  Officer  i  min  Tjeneste  er  du  allerede  en  Adelsmands 
jævnbyrdige.  Men  paa  det,  at  ingen  af  mine  Officerer^  af  hvad 
Byrd  han  saa  end  monne  være,  skal  anse  dig,  en  Bondes  Søn, 
for  at  være  af  ringere  Stand  end  han,  vil  jeg  give  dig  et  Navn, 

et  Vaabenskjold  og  Riddersporer.  Gaa,  unge  Mand gaa, 

min  Søn**,  vedblev  Kongen  med  uforklarlig  Rørelse,  „og  vis 
dig  værdig  til  din  Konges  Gunst** . 

„Til  Døden  I**  —  og  overvældet  af  sine  Følelser  bøjede  den 
unge  Kriger  Knæ  for  Tillys  Overvinder. 

Kongen  rejste  sig.  Den  Rørelse,  der  et  Øjeblik  havde  af- 
spejlet sig  paa  hans  mandig  skjønne  Ansigt,  veg  atter  hurtig 
Pladsen  for  Kongens  Majestæt  og  Feltherrens  bydende  Blik. 
Den  unge  Bertila  forstod,  at  Avdiensen  var  til  Ende. 

Desuagtet  forblev  han  i  sin  knælende  Stilling  og  rakte  Kon- 

gen  et  Brev,  som  han  lige  indtil  denne  Morgen  havde  baaret 
indsyet  i  sin  Vams. 

„Værdiges  at  læse  dette  Brev,  Deres  Majestæt !  Da  jeg  drog 
i  Krigen  og  sagde  min  gamle  Fader  Farvel,  rakte  han  mig  det 
og  sagde :  Min  Søn,  gaa,  søg  at  fortjene  din  Konges  Naade  ved 
Troskab  og  Mod.  Og  lykkes  det  dig  en  Gang  at  vinde  hans 
Gunst,  for  din  egen  og  ikke  blot  for  din  Faders  Navns  Skyld, 
saa  ræk  ham  dette  Brev  og  sig  ham,  at  det  er  mit  Testamente. 
Hans  store  Hjærte  vil  forstaa,  hvad  jeg  mener** . 

Kongen  tog  Brevet,  brød  det  og  læste.  Hans  Træk  for- 
raadte  en  levende,  men  dæmpet  Bevægelse;  den  heftige, 
mørke  Rødme,  der  som  oftest  i  de  senere  Aar  var  det  eneste 
Vidnesbyrd  om  Kampene  i  en  Sjæl,  der  forstod  at  beherske  sig, 
steg  som  en  let  Sky  op  paa  Kongens  Pande,  farvede  den  et 
Øjeblik  med  sit  Purpur  og  forsvandt  saa  igjen  uden  Spor.  Da 
han  havde  læst  Brevet  til  Ende,  hvilede  hans  Blik  tankefuldt 
paa  den  smukke,  blonde  Yngling,  som  endnu  knælede  ved 
hans  Fod. 

„Staa  op  !**  sagde  han  rolig.  Bertila  rejste  sig. 

„Kjender  du  Indholdet  af  dette  Brev  ?** 

„Nej,  Deres  Majestæt" . 

Kongen  saa*  skarpt  paa  ham  og  syntes  tilfreds  med  det  ær- 
lige, om  Sandhed  vidnende  Udtryk  i  Ynglingens  Ansigt !  „Din 
Fader,  unge  Mand"*,  vedblev  han  efter  en  kort  Pavse,  „din 
Fader  er  et  besynderligt  Menneske.  Han  hader  Adelen  lige 
siden  Køllekrigens  Tid,  da  han  kæmpede  mangen  en  haard 
Dyst  i  Spidsen  for  Bønderne,  og  da  Flemmings  Ryttere  vold- 
gjæstede  paa  hans  Gaard.  Han  forbyder  dig  nogen  Sinde  at 
antage  adeligt  Navn  og  Skjold,  om  du  vil  undgaa  hans  fader- 
lige Forbandelse** . 

Bertila  svarede  ikke.  Et  Lyn  fra  klar  Himmel  var  slaaet  ned 
i  hans  unge  Lykke,  alle  hans  ærgjerrige  Drømme  om  Skjold- 
mærket og  Riddersporerne  var  med  ét  Slag  tilintetgjorte. 

„En  Faders  Vilje  maa  adlydes**,  vedblev  Kongen  alvorlig. 
„Det  adelige  Navn,  jeg  havde  tiltænkt  dig,  kan  du  ikke  mere 
bære.  Men  vær  rolig,  min  unge  Ven,  du  beholder  dit  Sværd 
og  din  Løjtnantsbestalling ;  med  dem  og  din  tapre  Arm  vil 
Ærens  Bane  endnu  altid  staa  dig  aaben** . 

Og  paa  et  Vink  af  Kongen  trak  den  unge  Kriger  sig  tilbage 
med  blandede  Følelser. 

III. 
Frøken  Regfnrn. 

En  kølig  Efteraarsdag  i  Begyndelsen  af  Oktober  1631  mel- 
lem tre  og  fire  Uger  efter  Slaget  ved  Breitenfeld  sad  i  et  af 
Taarnværelserne  paa  Slottet  i  Wflrtzburg  den  smukke  Regina 
von  Emmeritz,  Biskoppens  Søsterdatter,  med  tre  eller  fire  af 
sine  Terner  og  broderede  Jomfru  Marias  Billede  paa  en  hvid 
Silkefane,  som  det  var  Hensigten  at  forære  Slottets  Besætning 
som  et  sejrrigt  Banner.  De  unge  Piger  førte  en  livlig  Samtale, 
thi  Slottets  Bussemand,  den  gamle  gjerrige  Biskop,  var  nylig 
draget  bort,  som  han  foregav,  for  at  gjøre  en  Rejse  i  Stiftet, 
men  i  Virkeligheden  for  at  fly  Gustav  Adolfs  Skarer,  der  nær- 
mede sig.  Frygtende  for  sine  Skatte  havde  han  forinden  be- 
troet den  tapre  Ritmester  Keller  med  1500  Mand  Stadens  og 
Slottets  Forsvar,  og  Keller,  som  stolede  paa  Slottets  stærke 
Beliggenhed  ved  Bredden  af  Main,  havde  forsikret  hans  Høj- 
ærværdighed, at  før  skulde  Kjætterkongen  knuse  sit  Hoved 
imod  disse  Mure,  end  nogen  af  hans  ugudelige  Følge  skulde 
komme  inden  for  dem. 

Den  skjønne  Regina  var  knapt  sexten  Aar,  havde  Lokker 
mørke  som  Natten,  Kinder  friske  som  Dagens  Gry  og  et  Par 
sorte,  dybt  straalende  Øjne  ligesom  to  Stjærner,  der  ved  Mid- 
nat spejle  sig  i  en  afsides  Sø.  Hun  var  den  gamle  Biskops  Øje- 
sten ;  han  havde  lige  saa  nødig  ladet  hende  som  sine  Skatte 
blive  tilbage  i  Bjærget,  men  Keller  havde  forsikret  ham,  at  i 
saa  urolige  Tider  var  faste  Mure  spækkede  med  Kanoner 
Skjønhedens  sikreste  Værn,  og  Keller  var  en  Ridder  af  Ære 
og  Troskab.  Med  en  saadan  Skat  i  sit  Værge  vilde  han  hellere 
lade  sig  begrave  under  Slottets  Ruiner  end  overgive  sig. 

Frøken  Regina  hævede  sine  mørke  Øjne  fra  Broderiet  og 
saa*  igjennem  det  lille  Taarnvindue  ud  over  Floden,  hvor  netop 
nu  en  Vogn,  eskorteret  af  nogle  Ryttere,  passerede  over  Broen 
fra  Byen  til  Slottet.  —  „Hvem  kan  den  rejsende  være?"  raabte 
hun  med  det  sværmeriske  Blik,  som  kun  sjælden  fæstede  sig 
paa  andre  Gjenstande  end  det  store  og  smukke  Mariabillede 
af  Marmor  i  hendes  Bedekammer. 

„Ak!*"  raabte  Kfttchen,  den  yngste  og  snaksomste  af  Ter- 
nerne, „ak,  hellige  Jomfru,  hvor  det  dog  alligevel  er  morsomt 
at  leve  i  Krigstider !  Hver  Dag  nye  Ansigter,  statelige  Riddere, 

raske  Svende  og  nu  og  da  et  ISle  Gilde  i  Byen.  Det  er  dog  no- 
get andet  end  at  sidde  indespærret  i  et  Kloster  fra  Morgen 
til  Aften  og  høre  Munkene  messe  De  profundis.  Ja** ,  vedblev 
hun  ivrig,  „gid  Hans  Naade  Biskoppen  maatte  blive  rigtig 
længe  borte  I** 

„Kåtchen" ,  sagde  Regina  bebrejdende,  „vogt  dig  for  at  tale 
ondt  om  Munkenes  Messer !  Husk,  at  vor  Skriftefader,  Pater 
Hieronymus,  er  Medlem  af  den  hellige  Inkvisition,  og  at  Stats- 
fængslet er  baade  dybt  og  mørkt** . 

Kfttchen  forstummede  et  Øjeblik,  men  strax  efter  begyndte 
hun  dristig  igjen :  „Var  jeg  i  Frøkenens  Sted,  vilde  jeg  hellere 
tænke  paa  den  kjønne  Greve  af  Lichtenstein  end  paa  den 
grimme  Pater  Hieronymus.  Greven  er  en  statelig  Ridder;  Gud 
give,  han  maa  vende  tilbage  med  Sejr  fra  Krigen  mod  Kjæt- 
terne** . 

„Og  at  de  alle  maa  blive  udryddede  med  Ild  og  Sværd  !** 
stemte  en  af  Ternerne  i  med  andægtig  Mine. 

„De  stakkels  Kjættere  I**  raabte  Kåtchen  leende. 

„Tag  dig  i  Agt  !**  gjentog  Frøken  Regina  med  naivt  Alvor. 
„En  Kjætter  fortjener  ingen  Barmhjærtighed.  Den,  som  dræ- 
ber en  Kjætter,  faar  Forladelse  for  syv  Synder,  det  har  Pater 
Hieronymus  tit  sagt  mig.  At  hade  Kjætteme  er  det  ottende 
Sakramente,  og  at  elske  en  eneste  af  dem  er  at  forskrive  sin 
Sjæl  til  Helvede** . 

Reginas  sorte  Øjne  lynede  ved  disse  Ord.  Man  saa*,  at  den 
værdige  Paters  Lærdomme  havde  slaaet  dybe  Rødder  i  hendes 
Sjæl. 

Kfttchen  tabte  ikke  Modet.  „Man  siger,  at  deres  Konge  skal 
være  mild  og  ædel,  at  han  tager  alle  værgeløse  i  Forsvar  og 
ikke  tillader  sine  Soldater  at  øve  nogen  Vold**. 

„Satan  paatager  sig  ofte  en  Engels  Skikkelse** . 

„Man  siger,  at  hans  Folk  skal  være  tapre  og  menneskelige. 
Jeg  hørte  jo  selv  en  gammel  italiensk  Rytter  fortælle  Karlene 
i  Vaabensalen,  hvorledes  halvfjerdsindstyve  Mand  af  et  Kjæt- 
terfolk  ved  Navn  Finner  havde  forsvaret  deres  Konge  imod 
1 500  Neapolitanere  i  over  en  Time.  Og  da  de  fleste  af  Kjæt- 
teme vare  faldne,  fik  de  øvrige  Hjælp  og  sejrede;  men  der- 
efter forbandt  de  deres  saarede  Fjender  samtidig  med  deres 
egne  Folk**. 

Frøken  Regina  rejste  sig  og  havde  et  heftigt  Svar  paa  Læ- 

berne,  da  i  det  samme  en  Tjener  viste  sig  i  Døren  og  meldte, 
at  Greven  af  Lichtenstein  var  ankommen  til  Slottet,  syg  og 
saaret  og  bad  om  Gjsestfrihed.  Den  unge  Frøken,  der  som  Bi- 
skoppens Søsterdatter  under  hans  Fraværelse  var  at  betragte 
som  Slottets  Herskerinde,  skyndte  sig  strax  ned  for  at  byde 
den  ankomne  Gjæst,  som  tillige  var  en  fjæm  Slægtning  af 
hende,  velkommen.  Ternerne  vexlede  Blikke,  som  om  de  an- 
saa  denne  Begivenhed  for  meget  betydningsfuld.  Det  var 
længe  blevet  hvisket  imellem  dem,  at  den  gamle  Biskop  havde 
udset  Greven  til  Husbond  for  deres  unge  Frøken.  Men  de 
havde  forgjæves  søgt  at  opdage  nogen  Rødme  paa  hendes  Kind 
ved  Budskabet  om  hans  Ankomst.  I  Fald  Frøken  Regina  næ- 
rede nogen  ømmere  Følelse  for  ham,  forstod  hun  i  det  mindste 
godt  at  skjule  den. 

„Er  det  sandt**,  sagde  en  af  Ternerne,  „at  Kjætterkongen 
har  vundet  en  stor  Sejr  over  de  rettroende  og  nærmer  sig  med 
sin  ugudelige  Hær?** 

„Man  siger  saa** ,  svarede  en  anden.  „Men  hid  kan  han  ikke 
komme.  Vore  Folk  har  sat  den  svenske  Helgen  Birgittas  Bil- 
led op  paa  hans  Vej  i  Thyringerskoven,  og  hun  skal  nok  vide 
at  stoppe  ham  i  Farten** . 

Imidlertid  havde  Frøken  Regina  ladet  et  af  Biskoppens  egne 
Værelser  sætte  i  Stand  til  sin  Gjæst  og  sørget  for,  at  der  blev 
vist  ham  al  mulig  Omhu.  Den  unge  Greve  af  Lichtenstein  var 
en  stolt  og  statelig  Yngling,  mørk  som  en  Spanier  og  med 
Øjne,  der  næsten  var  lige  saa  lynende  som  Reginas.  Han  gik 
hen  imod  den  skjønne  Værtinde  med  vaklende  Skridt,  men  dog 
med  Blikke,  som  Regina  maatte  slaa  sine  Øjne  ned  for.  „Hvor 
takker  jeg  ikke  Himlen** ,  sagde  han,  „for  disse  Saar,  som  have 
skaffet  mig  den  Lykke,  at  faa  saa  skjøn  en  Sygeplejerske** . 

Grevens  Saar  var  mange,  men  ikke  farlige.  Han  var  bleven 
fanget  ved  Breitenfeld,  men  kort  efter  var  han,  endnu  mat 
af  sine  Saar,  bleven  udvexlet  og  var  ilet  hid  for  at  komme  til 
Kræfter  og  gjenvinde  sin  Helbred  i  sit  Hjærtes  Herskerindes 
Nærhed.  „Men** ,  tilføjede  Greven  efter  at  have  fortalt  dette, 
„med  Uro  hørte  jeg,  at  Fjenden,  lysten  efter  Rov,  vælter  sine 
Masser  her  hen  imod  Frankens  rige  Dale  som  en  ødelæggende 
Flod.  Des  mere  skyndte  jeg  mig  hid  for  at  dele  Skæbne  og 
Farer  med  Eder,  skjønne  Regina.  Vær  rolig  I  Kønigshofen  vil 
gjøre  Fjenden  Modstand,  og  Pater  Hieronymus,  der,  saaret 

som  jeg,  undslap  fra  Breitenfeld,  er  i  fuld  Færd  med  at  op- 
hidse Landbefolkningen  paa  hele  Fjendens  Vej  til  Modstand'' . 

„Og  I  tror  altsaa'\  afbrød  Regina  ham  urolig,  „at  disse 
ugudelige  Kjættere  vil  vove  sig  helt  her  hen?** 

„Helgenernes  Beskjærmelse  vil  vaage  over  Skjønheden"" , 
svarede  Greven  undvigende.  „For  øvrigt  ville  vi  snart  faa 
sikre  Efterretninger". 

Ved  disse  Ord  saa'  Regina  ud  igjennem  Vinduet  og  fik  Øje 
paa  en  Flok  Ryttere,  som  i  fuldt  Firspring  ilede  frem  imod 
Slottet.  „Jeg  tager  ikke  fejr ,  udbrød  hun,  „det  er  Pater  Hiero- 
nymus  selv,  som  vender  tilbage" . 

„Et  daarligt  Varsel  I"  mumlede  Greven  imellem  Tænderne. 

Frøken  Regina  havde  set  rigtig ;  det  var  Pater  Hieronymus, 
som  i  dette  Øjeblik  red  over  Vindebroen.  Pateren  var  en  lille, 
uanselig  Mand  at  se  til,  bleg  og  mager,  med  skarpe,  energiske 
Træk  og  dybt  liggende  Øjne,  hvis  stadig  urolige  Blik  spejdende 
fløj  hen  over  alle  Gjenstande  inden  for  deres  Synskreds.  Om- 
kring den  sorte  Kappe  bar  han  et  Hampereb,  og  i  det  hang  et 
langt  Sværd.  Men  den  hvide  Tonsur  skinnede  ikke  mere  fra 
hans  Isse ;  han  var  saaret  i  Hovedet  og  bar  en  Slags  Hue  eller 
Kalot  af  Læder,  hvis  sorte  Farve  stak  uhyggelig  af  imod  det 
ligblege  Ansigt.  Aldrig  havde  den  frygtede  Jesuit  vist  sig  i  saa 
afskrækkende  en  Skikkelse.  Alle  Karlene  skuldrede,  alle  Slot- 
tets Tjenere  skyndte  sig  at  indhente  hans  Befalinger.  En 
hemmelig  Ængstelse  bemægtigede  sig  alle  de  omstaaende.  Det 
var,  som  om  Døden  og  Ulykken  var  reden  ind  ad  Slottet 
WOrtzburgs  Porte  i  hans  Skikkelse. 

Pateren  mønstrede  med  et  hastigt  Blik  det  i  Borggaarden 
opstillede  Mandskab  og  hilste  derpaa  Frøken  Regina  med  et 
Smil,  som  det  rimeligvis  var  Meningen  skulde  mildne  det  mod- 
bydelige første  Indtryk  af  hans  Udseende,  men  blot  gjorde  det 
endnu  mere  afskrækkende.  —  „Sankt  Patrik  og  alle  Helgener 
beskjærme  Eder,  naadige  Frøken!  Tiderne  ere  meget  onde, 
meget  onde !  Den  hellige  Jomfru  har  tilstedet  Hedningerne  at 

trænge  frem  lige  til  vore  Porte for  vore  Synders  Skyld !" 

tilføjede  han,  idet  han  andægtig  slog  Kors  for  sig. 

„Og  Kønigshofen?"  spurgte  Grev  Fritz. 

„Den  troløse  Kommandant  har  overgivet  sig" . 

„Men  Bønderne,  som  modsatte  sig  Fjendens  Tog  gjennem 
Skoven?" 

„Alle  adsplittede  som  Avner  for  Vinden  ...  for  vore  Syn- 
ders Skyld** . 

„Og  den  hellige  Birgittas  Billed?" 

„De  ugudelige  Kjættere  have  stillet  det  op  paa  en  Mark 
som  Fugleskræmsel.  Men** ,  vedblev  Pateren,  og  hans  Stemme 
fik  en  bydende  skarp  Klang,  „hvad  er  det,  jeg  ser,  min  Dat- 
ter? I  er  endnu  her,  og  Slottet  er  fuldt  af  Kvinder  og  Børn, 
medens  Fjenden  hvert  Øjeblik  ventes  uden  for  vore  Porte?** 

„Frøken  Regina  skal  aldrig  savne  Beskyttelse,  saa  længe 
denne  Arm  formaar  at  føre  et  Sværd** ,  afbrød  Grev  Fritz  ham. 

„Slottet  er  forsynet  med  Proviant  for  et  helt  Aar** ,  indvendte 
Regina  undvigende.  „Men,  værdige  Fader,  I  er  træt,  I  er  saaret 
og  trænger  til  Hvile.  Tillad  mig  at  se  til  Eders  Saar ;  I  er  saaret 
i  Hovedet**. 

„En  Bagatel,  min  Datter,  en  Ubetydelighed.  Hvem  tænker 
nu  paa  mig?  I  maa  bort  herfra,  bort  paa  Øjeblikket  ....  til 
det  faste  Aschalfenburg** . 

Jeg  er  bange  for,  det  er  for  sent** ,  udbrød  Grev  Fritz,  som 
fra  Vinduet  saa'  ud  over  Floden  og  Staden. 

„Hellige  Maria,  er  de  her  allerede?** 

Jesuitten  og  Frøken  Regina  ilede  til  Vinduet.  Aftensolen 
kastede  sin  sidste  Glans  over  Wflrtzburg  og  dens  Omegn.  Man 
saa*  Ryttere  i  flyvende  Fart  ile  gjennem  Byens  Gader,  og  en 
hel  Skare  af  Byens  Indbyggere,  Munke  og  Nonner,  Kvinder 
og  Børn,  som  i  Hast  førte  en  hel  Række  Pakvogne  med  deres 
lettest  flyttelige  Ejendele  med  sig,  var  allerede  paa  Flugt  op 
imod  Slottet.  Hinsides  Byen,  paa  Schweinfurter-Siden,  paa  den 
østlige  Bred  af  Main  viste  der  sig  en  Skare  Ryttere,  paa  hvis 
truende,  men  forsigtige  Fremrykken  man  uden  Vanskelighed 
kunde  gjenkjende  den  svenske  Hærs  Fortropper. 

„Maledicti  Fennones!**  udbrød  Jesuiten  med  et  ubeskrive- 
ligt Udtryk  af  Had  i  sit  blege  Ansigt.  „Disse  Kjættere  have 
Vinger.  Gid  Jorden  vilde  opsluge  dem  I**  Og  han  ilede  ud  for 
med  fanatisk  Iver  at  stille  sig  i  Spidsen  for  Slottets  Forsvar. 

Biskoppens  Slot,  der  ogsaa  kaldes  Marienburg,  hæver  sine 
gamle  Mure  paa  en  Højde  ved  Mains  højre  Bred.  Mod  Flod- 
siden af  Staden  er  Klippen  lodret  og  høj,  men  til  den  modsatte 
Side  skraaner  den  jævnt  og  er  let  tilgængelig.  En  Skanse  i 
Form  af  en  Halvmaane  dannede  her  et  fast  Udenværk  foran 
Porten.  Naar  Fjenden  havde  overvundet  denne  Hindring,  ven- 


47 

tede  der  ham  paa  Indersiden  en  dyb,  i  Klippen  udhugget 
Grav,  og  kom  han  lykkelig  over  den,  mødte  han  den  indre 
og  højeste  Slotsmur,  opfyldt  med  jærnklædte  Krigere,  der  stod 
rede  til  at  skyde  hvem  som  helst,  der  nærmede  sig,  ned  med 
deres  svære  Luntebøsser,  eller  til,  om  han  kom  nærmere,  at 
støde  ham  ned  med  deres  lange  Hellebarder  eller  til  at  knuse 
ham  med  store  Sten,  de  havde  samlet  paa  Muren.  Føjer  man 
hertil,  at  den  eneste  Overgang  over  Floden  var  en  smal  Bro, 
og  at  Slottets  48  Kanoner  beherskede  hele  Byen  og  dens 
Omegn  i  en  vid  Omkreds,  saa  ser  man,  at  Keller,  i  Spidsen 
for  1500  tapre  Mænd  og  rigt  forsynet  med  alle  Fornødenheder, 
havde  nogen  Grund  til  at  bede  Bispen,  da  han  rejste  bort, 
om  at  være  ved  godt  Mod. 

Men  Gustav  Adolf  havde  ogsaa  en  vigtig  Grund  til,  koste 
hvad  det  vilde,  at  gjøre  sig  til  Herre  over  dette  Slot.  Tilly 
havde  trukket  Forstærkninger  til  sig  fra  alle  Sider  og  var  faa 
Uger  efter  Slaget  ved  Breitenfeld  fuldt  rustet  og  lysten  efter 
Hævn  paa  Marschen  fra  Hessen  med  30,000  Mand  for  at 
undsætte  Wørtzburg.  Kongen  opfordrede  Staden  til  at  over- 
give sig  og  brød  ind  i  Forstæderne,  men  det  var  allerede  ledet 
et  godt  Stykke  ud  paa  Aftenen,  og  Angrebet  maatte  opsættes. 
Næste  Morgen  overgav  Byen  sig.  Men  Keller  havde  benyt- 
tet sig  af  Nattens  Mørke  til  med  hele  sin  Styrke,  en  Mængde 
Flygtninger  og  Byens  lettest  flyttelige  Gods  at  trække  sig  over 
til  Slottet,  hvorpaa  han  sprængte  to  af  Buerne  under  Broen 
over  Main  og  saaledes  spærrede  Fjenden  Vejen. 

Men  vi  vende  tilbage  til  Slottet. 

Denne  Nat  havde  ingen  undtagen  de  spæde  Børn  sovet 
i  Biskoppens  Slot.  Der  ankom  stadig  nye  Hobe  Soldater, 
Munke  og  Kvinder;  den  ene  Pakvogn  efter  den  anden  kjørte 
raslende  ind  igjennem  Slottets  Port;  Hvælvingernes  Ekko 
gjentog  Skildvagternes  Raab,  Officerernes  Befalinger  og 
Børnenes  Graad,  og  imellem  denne  forvirrede  Larm  hørte  man 
tydelig  Munkenes  Messer,  naar  de  i  Slotskapellet  paakaldte 
den  hellige  Jomfrus  og  alle  Helgenernes  Beskyttelse  for  den 
truede  Fæstning,  Katholikernes  stærkeste  Værn  i  hele  Fran- 
kerlandet. 

For  at  skaffe  Plads  til  hele  denne  Menneskemasse  havde 
Frøken  Regina  ikke  blot  stillet  Biskoppens  egne  Værelser, 
men  ogsaa  de  to  pragtfulde  Gemakker,  hun  selv  beboede  i 

den  nederste  Del  af  Slottet,  til  Raadighed  og  var  med  sine 
Terner  flyttet  op  i  to  smaa  Kamre  i  det  østre  Taarn.  Forgjæ- 
ves  forestillede  man  hende,  at  dette  Punkt  var  udsat  for  Fjen- 
dens Ild;  hun  havde  herfra  den  bedste  og  videste  Udsigt  fra 
hele  Slottet,  og  den  vilde  ^un  ikke  give  Slip  paa.  „Lad  være 
at  hindre  mig  deri/  svarecre  hun  Jesuiten  paa  hans  Formanin- 
ger; ^]eg  vil  se  Kjætteme  bløde  og  falde  for  vore  Kanoner. 
Det  bliver  et  herligt  Syn !" 

„Amen!**  svarede  Pater  Hieronymus.  „Du  ved,  min  Datter, 
at  dette  Slot  beskjærmes  af  to  undergjørende  Mariabilleder, 
det  ene  af  rent  Guld,  det  andet  af  forgyldt  Træ.  Jeg  vil  hænge 
det  af  Træ  op  i  dit  Kammer ;  det  skal  afvende  Fjendens  Kugler 
fra  dit  Taarn" . 

Allerede  ved  Daggry  stod  Frøken  Regina  paa  Udkig  i  sit 
lille  Taarnvindu.  Det  var  et  straalende  Syn,  da  Morgensolen 
hævede  sig  over  de  efteraarsklædte  Højder  med  deres  endnu 
grønne  Vingaarde,  imellem  hvilke  Main  slyngede  sig  i  Mor- 
genens Glans  som  et  glimrende  Bs&lte  af  Sølv  og  Guld. 
Nede  i  Byen  var  alt  i  Bevægelse.  Fire  Regimenter  svenske 
Fodfolk  rykkede  der  ind  med  flyvende  Faner  og  klingende 
Spil ;  man  saa'  deres  Harnisker  blinke  i  Solen  og  Officerernes 
Fjerbuske  vaje  i  Vinden.  Frygt  og  Nysgjerrighed  stredes  ved 
dette  Syn  om  de  unge  Pigers  Hjærter. 

„Ser  du** ,  sagde  Frøken  Regina  til  Kfttchen,  „de  to  Ryttere 
med  de  gule  Køllerter  i  Spidsen  for  Kjætterskaren  ?** 

„Hvor  de  ser  statelige  udi  Nu  bøje  de  om  et  Gadehjørne 
....  nu  kommer  de  frem  igjen.  Se  blot,  hvor  alle  gjør  Plads 
for  dem** . 

„Kald  Grev  Fritz  hid.  Han  har  i  over  to  Uger  været  i  Sven- 
skernes Lejr  og  kjender  deres  fornemste  Mænd** . 

Greven,  som  af  sine  Saar  hindredes  i  at  tage  Del  i  Slottets 
Forsvar,  fulgte  villig  den  skjønne  Frøkens  Indbydelse.  Imid- 
lertid havde  Svenskerne  besat  Staden  og  begyndte  i  spredte 
Flokke  at  vise  sig  ved  Flodbredden  og  den  sprængte  Bro.  I  det 
samme  begyndte  Slottets  Kanoner  at  spille.  Snart  slog  en  Kugle 
ned  iblandt  Svenskerne  hist,  snart  her,  og  saa  godt  de  kunde, 
søgte  de  Dækning  bag  Husene  ved  Bredden. 

„Hellige  Maria,  der  faldt  en  Mand  og  blev  liggende  !**  raabte 
Kåtchen,  som  ikke  kunde  skjule  sin  Deltagelse. 

„St.  Franciscus  være  lovet!  saa  er  der  en  Kjætter  mindre 

i  Verden  I*"  sagde  den  gamle  Dorthe,  Frøken  Reginas  Duenna, 
som  af  Pater  Hieronymus  var  sat  til  at  bevogte  alle  hendes 
Skridt. 

„Men  det  er  gyseligt  at  skyde  et  Menneske  ihjer . 

Grev  Fritz  smilede. 

,: Jomfru  Katchen,  I  skulde  ha*  e  set  Valpladsen  ved  Brei- 
tenfeldl  Ni  Tusind  Døde  I" 

„Det  er  afskyeligt  1** 

„Kan  I  sige  mig,  Greve,  hvem  de  Ryttere  er,  som  holde 
der  nede  ved  Bredden  midt  i  Kugleregnen  og  synes  at  ud- 
spejde Slottets  Beliggenhed?" 

„Om  Forladelse,  min  skjønne  Kusine,  Krudtrøgen  begyn- 
der at  fordunkle  Udsigten.  Disse  Ryttere  ....  paa  min  Ære, 
det  er  Kongen  selv  og  Grev  Pehr  Brahe.  Jeg  beklager  dem, 
i  Fald  Pater  Hieronymus  gjenkjender  dem,  saa  vil  han  lade 
alle  Slottets  Kanoner  rette  imod  det  ene  Punkt** . 

Ved  disse  Ord  listede  gamle  Dorthe  sig  ud  af  Stuen. 

„Hvad  siger  I,  Fætter?  Beklager  I  Kjætterfyrsten?** 

„Hvorfor  lyne  Eders  Øjne  saa  mørkt  ved  disse  Ord,  skjønne 
Regina?  Forstaar  I,  som  er  saa  ædel  og  har  saa  ømt  et  Hjærte, 
ikke,  at  man  kan  nære  Deltagelse  for  en  tapper  og  ridderlig 
Fjende?  Kongen  af  Sverige  er  en  Helt,  der  fortjener  vor 
Beundring  i  lige  saa  høj  Grad  som  vort  Had** . 

Jeg  forstaar  Jer  ikke.  En  Kjætterl** 

„Himlen  forbyde,  at  I  en  Dag  faar  ham  at  se  inden  for  disse 
Mure,  saa  vilde  I  bedre  forstaa  mig  . . .  Ha,  de  lave  sig  til 
at  storme  Broen  ...  de  kaste  Planker  over  de  nøgne  Brobuer. 
Ved  Gud,  det  er  dristigt** . 

„Der  faldt  fire  paa  én  Gang  !**  skreg  Kåtchen. 

Jeg  kjender  dem**,  raabte  Grev  Fritz  mere  og  mere  op- 
ildnet af  Stridens  Larm  og  den  tiltagende  Kanontorden,  som 
fik  Slottets  Mure  til  at  ryste.  Jeg  kjender  dem,  det  er  Skot- 
terne. Der  er  ingen  taprere  Folk  i  hele  den  svenske  Hær. 
Skotterne  og  Finnerne  gaa  altid  forrest,  hvor  Faren  er  størst** . 

„Aa,  ser  I,  Fætter,  Eders  Skotter  vige  tilbage,  de  vove  ikke 
at  gjøre  det  farlige  Spring**. 

„Der  skal  ogsaa  mere  end  menneskeligt  Mod  til,  24  Fod 
under  den  smalle  Planke  bruser  Floden** . 

„To  smækre  Officerer  springe  ud  paa  Planken**. 

„Det  er  Brødrene  Ramsay,  begge  ganske  unge.  Jeg  kjender 

Topelius:  Gustav  Adolf  4 

dem  paa  deres  blaa  Skjærf .  De  elske  begge  den  samme  Dame 
og  bære  begge  hendes  Farver  uden  derfor  at  elske  hinanden 
mindre* . 

„O  Himmel,  beskyt  dem !  . . .  Ak,  hellige  Maria,  det  er 
skrækkeligt  I*"  Og  Kfitchen  gjemte  sit  Ansigt  i  Forklædet.  De 
tapre  Skotter  var  ikke  naaet  halvvejs  ud  paa  Planken,  før 
man  saa'  dem  vakle,  tabe  Ligevægten  og  styrte  hovedkulds 
i  Floden.  Et  Øjeblik  saa*  man  dem  kæmpe  med  Bølgerne, 
men  gjennemborede  af  Fjendens  Kagler  følte  de  deres  Kræf- 
ter svigte,  den  tunge  Rustning  trak  dem  til  Bunds  . . .  endnu  et 
Øjeblik  og  disse  ridderlige  Ynglinger  forsvandt  under  Vand- 
skorpen. 

„Du  var  nylig  saa  glad  over  Krigen" ,  sagde  Frøken  Regina 
med  en  Kulde,  som  modsagdes  af  hendes  højt  bankende 
Hjærte. 

„Ak  ja,  over  de  smukke  Riddere,  over  Musiken  og  Festerne, 
men  ikke  over  dette !"  raabte  Kfitchen  grædende. 

„Skotterne  vige !"  raabte  en  af  Ternerne. 

Ja* ,  sagde  Greven  betænkelig,  „men  Svenskerne  begynde 
at  gaa  over  Floden  i  Baade* . 

„Skotterne  springe  igjen  ud  paa  Planken* . 

Jeg  kunde  tænke  det* ,  svarede  Greven  koldt. 

„Hjælp,  Himmel,  de  komme  over,  de  tage  Stilling  paa  Bred- 
den. Vore  gjøre  et  Udfald* . 

»Tag  Jer  i  Agt,  Frøken  Regina,  bøj  Jer  ikke  saadan  ud  af 
Vinduet.  Svenskerne  rette  deres  Stykker  mod  Taarnet* . 

„Er  I  ra^,  Greve?*  Regina  smilede  ved  disse  Ord. 

Lichtenstein  rødmede. 

Jeg  tror,  at  jeg  har  givet  tilstrækkeligt  Bevis  paa  det  mod- 
satte. Lyt  og  I  vil  hver  anden  Minut  høre  en  Hvinen,  hvis 
Aarsag  I  ikke  kjender,  og  en  Raslen  ligesom  af  Smaasten. 
Jeg  skal  sige  Jer,  hvad  det  er.  Det  er  Kanonkugler,  Frøken. 
I  vilde  bedre  høre  deres  Musik,  hvis  ikke  Larmen  der  ude 
døvede  Jer.  I  den  sidste  halve  Time  har  de  revet  det  ene 
Stykke  efter  det  andet  ud  af  Taamets  Mur,  og  bestandig  næ- 
sten paa  samme  Punkt.  Det  er  ikke  Sukkerkugler,  Kusine. 
Disse  Svenskere  har  lært  Kunsten  af  selve  den  vilde  Jæger" . 

„Tror  I  virkelig  . .  .* 

„At  Svenskerne  vil  skyde  dette  Taarn  ned  for  at  fylde  Slots- 
graven  med  dets  Ruiner?  Ja,  Kusine,  og  jeg  tror,  at  det  vil 

lykkes  dem.  I  er  ikke  et  Øjeblik  sikker  her,  I  maa  flytte  her- 
fra". 

„Strax,  naadige  Herre,  strax!  Kom,  Frøken!''  raabte  Ket- 
chen og  søgte  med  venlig  Vold  at  føre  sin  unge  Herskerinde 
med  sig.  Men  Regina  var  i  en  overspændt  Sindsstemning.  Va- 
nen til  at  befale  og  maaske  endnu  mere  den  medfødte  Trods, 
der  laa  paa  Bunden  af  denne  af  skarpe  Modsætninger  sam- 
mensatte Karakter,  forenede  sig  med  den  brændende  Fana- 
tisme, som  Jesuiten  havde  forstaaet  at  indgyde  hende  fra  Barn- 
dommen af . . .  Hun  gjorde  et  Skridt  tilbage,  greb  det  forgyldte 
Mariabillede,  som  Pater  Hieronymus  havde  sendt  til  hendes 
Beskyttelse,  og  stillede  det  foran  sig  i  Vinduesfordybningen. 
,,Gaa** ,  sagde  hun,  „i  Fald  I  er  saa  lidet  troende,  at  I  tvivler 
paa  Helgenernes  Beskyttelse.  Jeg  bliver  her,  og  Kjætternes 
Kugler  skulle  ingen  Ting  formaa  imod  . .  .** 

Frøken  Regina  havde  ikke  faaet  sagt,  hvad  hun  vilde,  før 
en  Kugle,  der  slog  skraat  an  imod  Muren,  rev  et  Stykke  af 
Vinduesfordybningens  ydre  Kant  af.  En  Regn  af  Sten  og  Kalk- 
stumper føg  ind  igjennem  Vinduet,  væltede  Mariabilledet  og 
bedækkede  Frøken  Regina  med  Støv. 

„Bort  herfra  I  Nu  ser  I  det  selv  1"  raabte  Greven.  „Lad  os 
gaa"*,  istemmede  Ternerne,  ude  af  sig  selv  af  Skræk.  Men 
Regina,  som  et  Øjeblik  var  bleven  forvirret,  gjenvandt  strax 
sin  Fatning,  bøjede  sig  ned  for  at  tage  Billedet  op  og  sagde 
med  Tillid :  „De  formaa  ikke  noget  imod  den  hellige  Jomfru** . 

Hun  tog  fejl.  Den  hellige  Jomfru  af  Træ  var  gaaet  i  en  tre, 
flre  Stykker.  Om  Grevens  Læber  spillede  Vantroens  satiriske 
Smil,  og  nu  førte  han  uden  Modstand  sin  bestyrtede  Kusine 
ud  af  det  farlige  Kammer. 

Medens  dette  tildrog  sig  i  Taarnet,  havde  Keller  rask  og 
forstandig  truffet  sine  Foranstaltninger  til  Slottets  Forsvar. 
Han  kunde  ikke  hindre  Svenskerne  i  at  gaa  over  Floden,  men 
hvert  Skridt  nærmere  Slottet  bragte  dem  ogsaa  hans  Kanoner 
nærmere.  Forfærdelig  fejede  disse  ud  i  de  tapres  Rækker. 
Hele  den  Dag  kunde  Svenskerne  intet  udrette. 

Pater  Hieronymus  vandrede  omkring  paa  Murene  med  sine 
Munke,  stænkede  Vievand  paa  Kanonerne  og  gjorde  Korsets 
Tegn  over  Fængpandeme.  Den  gamle  Dorthe  havde  hvisket 
ham  noget  i  Øret,  og  hele  Jesuitens  Opmærksomhed  havde 
vendt  sig  mod  det  Punkt,  hvor  man  nys  havde  set  de  to  Ryttere 

i  deres  gule  Køllerter.  Den  vældige  Pater  gav  sig  nu  i  Færd 
med  selv  at  rette  et  af  Slottets  groveste  Stykker  mod  det 
Punkt,  men  inden  han  fyrede,  faldt  han  paa  Knæ  og  læste 
fire  Pater  noster  og  fire  Ave  Maria  *er  i  Træk.  Derpaa  knaldede 
Skudet,  men  forgjæves  søgte  Jesuiten  at  opdage  nogen  Virk- 
ning deraf.  Uskadte,  ubevægelige  som  hidtil  saas  de  to  Rytte- 
res Skikkelser,  da  Krudtrøgen  havde  spredt  sig.  Hieronymus 
tænkte  nu,  at  flre  Pater  noster  og  fire  AveV  var  for  lidt,  læste 
derfor  otte  af  hver  Slags  og  lod  for  anden  Gang  Kanonen 
tordne  løs  mod  det  samme  Punkt.  Umuligt.  Kuglerne  syntes 
at  bøje  af  for  de  udsete  Ofre.  Forsynet  havde  endnu  ikke  be- 
stemt Gustav  Adolfs  Dødstime,  og  Pehr  Brahe  vilde  det  spare 
for  Finland.  Hvem  kan  beregne,  hvad  der  var  blevet  af  Sve- 
riges Sejre  og  Finlands  Civilisation,  i  Fald  Jesuitens  morderi- 
ske Kugle  havde  truffet  sit  Maall 

Pater  Hieronymus  rasede.  Endnu  en  Gang  vilde  han  prøve 
sin  Lykke  med  tolv  Pater  noster  og  AveY,  da  én  klappede  ham 
paa  Skuldren.  Det  var  en  gammel  Soldat,  der  var  vendt  tilbage 
fra  svensk  Fangenskab  tillige  med  Greven  af  Lichtenstein. 
„Lad  være  med  det" ,  sagde  den  gamle  i  en  advarende  Tone, 
„I  spilder  blot  vort  Krudt  til  ingen  Nytte.  Den  Mand,  I  sigter 
paa,  er  det  umuligt  at  træffe  ihanerhaard**. 

Jesuitens  Overtro  var  i  saadanne  Tilfælde  større  end  hans 
Kløgt.  Han  vendte  sig  hastig  om  og  mumlede  sagte  : 

Jeg  burde  have  anet  det.  Og  hvoraf  ved  du,  at  han  er  haard, 
min  Søn?**  vedblev  han,  idet  han  hævede  Stemmen. 

„Det  hørte  jeg  i  Svenskernes  egen  Lejr.  Kongen  bærer  paa 
sin  højre  Pegefinger  en  lille  Kobberring,  helt  fuld  af  Trold- 
domstegn.  Den  har  han  faaet  af  en  Troldkvinde  i  Finland  i  sin 
Ungdom,  og  saa  længe  han  bærer  denne  Ring,  bider  hverken 
Jærn  eller  Bly,  hverken  Ild  eller  Vand  paa  ham** . 

„Intet  bider  paa  ham,  siger  du?  O,  Maledicti  Fennones, 
hvorfor  forstyrrer  I  mig  overalt!** 

„Hverken  Jærn  eller  Bly**,  vedblev  Soldaten  hviskende, 
„men  om  jeg  turde  aabenbare  et  andet  Middel . .  .** 

,Tal,  min  Søn  I  du  har  paa  Forhaand  Syndsforladelse**. 

„Men  værdige  Pater,  det  er  et  syndigt  Middel** . 

„I  den  hellige  Sags  Tjeneste  helliger  Hensigten  alle  Midler. 
Tal,  min  Søn** . 

„Guld  af  et  Helgenbilled  . .  .** 


53 

„Nej,  min  Søn,  nej,  det  tør  vi  visselig  ikke  anvende.  Havde 
det  været  en  Dolk  af  Glas,  en  fin  dræbende  Gift,  det  havde 
ladet  sig  høre,  men  Guld  af  et  Helgenbillede,  nej,  min  Søn, 
lad  os  ikke  mere  tænke  derpaa". 

Imidlertid  var  Mørket  brudt  frem,  og  Dødens  Arbejde  var 
til  Ende  for  den  Dag.  De  trætte  Krigere  forfriskede  sig  med 
Mad  og  Drikke,  og  Keller  lod  uddele  ædle  Vine  for  at  styrke 
deres  Mod.  Frøken  Regina  var  atter  flyttet  ned  i  et  af  Slottets 
nederste  Værelser ;  Grev  Fritz  var  gaaet  til  Hvile.  Snart  gjen- 
lød  Slottet  kun  af  Skildvagternes  Raab  ved  Afløsningen,  blan- 
dede med  drukne  Soldaters  plumpe  Viser  og  Larmen  fra  det 
Gjæstebud,  Keller  gav  sine  Offlcerer  i  den  store  Vaabensal. 
Men  i  det  pragtfulde  Slotskapel  øverst  oppe  paa  Alteret  stod 
Jomfru  Marias  og  Frelserens  Billede  af  purt  Guld,  omgivne  af 
Apostlenes  Billeder  af  flnt  Sølv.  Midnatsmessen  var  allerede 
forbi,  og  Munkene  havde  en  efter  en  listet  sig  bort  for  at  gaa 
til  Ro  eller  til  —  Vinbægeret.  Kun  en  ensom  Skikkelse  saas 
endnu  knælende  ved  Alteret,  og  den  evige  Lampe  kastede  sit 
matte  Skjær  over  den  bedende  Jesuits  dødblege  Træk. 

„Hellige  Maria**,  bad  han,  „forlad  din  uværdige  Tjener,  at 
han  vover  at  udstrække  sin  Haand  for  at  rane  en  Flig  af  din 
gyldne  Kaabe.  Du  ved,  o  sanctissima,  at  det  sker  i  en  god  og 
hellig  Hensigt,  for  at  fælde  din  og  den  hellige  Kirkes  svorne 
Fjende,  Kjætterfyrsten,  som  de  hedenske  Finner  med  deres 
ugudelige  Trolddom  have  forhexet  imod  rettroende  Katho- 
likers  Sværd  og  Kugler.  Mag  det  saa,  at  dette  Guld,  som  jeg 
til  din  Ære  skærer  af  din  herlige  Kaabe,  maa  gjennembore  den 
kjætterske  Konges  syndige  Hjærte,  og  jeg  lover  dig,  hellige 
Maria,  i  Stedet  for  hvad  du  har  mistet,  at  skjænke  dig  et  kost- 
bart Skrud  af  Fløjl  og  ægte  Perler  og  Dag  og  Nat  at  lade  tre 
forgyldte  Voxlys  brænde  foran  dit  Billed.  Amen  I** 

Da  Pater  Hieronymus  havde  endt  denne  Bøn,  saa*  han 
skjælvende  op,  og  det  forekom  ham,  som  om  Billedet  i  den 
evige  Lampes  Skjær  tilnikkede  hans  fanatiske  Bøn  sit  Bifald. 

IV. 
Frøken  Regfnat  Ed. 

Dagen  efter  de  sidst  skildrede  Optrin  var  blodig  og  varm. 
Svenskerne  beskjød  Slottet  med  største  Heftighed  og  nær- 
mede sig  dets  Mure  med  dygtig  anlagte  Løbegrave.  De  kejser- 
lige paa  deres  Side  forsvarede  sig  tappert.  For  begge  Parter 
var  Tiden  kostbar ;  kun  nogle  faa  Dage,  og  Gustav  Adolf  vilde 
have  Tilly  staaende  i  Ryggen  paa  sin  Hær,  efter  al  Sandsynlig- 
hed til  Ødelæggelse  for  Svenskerne  og  til  sikker  Redning  for 
de  belejrede. 

Frøken  Regina  og  hendes  Terner  var  nu  indespærrede  i 
Slottet  og  havde  mistet  deres  interessante  Udsigt.  Desto  mere 
var  der  at  tage  fat  i  der  inde.  Stadig  større  og  større  blev 
Tallet  paa  de  saarede,  der  maatte  plejes  og  forbindes;  den 
unge  Pige  gik  som  en  kjærlig  Engel  fra  Leje  til  Leje  i  den 
store  Vaabensal,  hvor  de  saarede  nu  bleve  indkvarterede ;  hen- 
des Haand  gjød  Balsam  i  deres  Saar,  hendes  milde  Ord  gjød 
Trøst  i  deres  Hjærter.  Hun  talte  om  den  hellige  Sag,  som  de 
blødte  for ;  hun  lovede  dem,  som  beholdt  Livet,  Guld  og  Ære, 
og  dem,  som  faldt  i  Striden,  evig  Salighed. 

Kanontordenen  var  saa  stærk,  at  de  gamle  Mure  rystede. 
Frøken  Regina  kom  i  Tanker  om,  at  hun  havde  glemt  sin  Ro- 
senkrans, som  hun  nu  havde  Brug  for  ved  de  saaredes  Bøn- 
ner, oppe  i  Taarnet.  Hun  stod  allerede  paa  Tærskelen  til  Vaa- 
bensalen,  da  et  forfærdeligt  Brag  fik  Slottet  til  at  ryste  i  dets 
Grundvold.  Bleg  af  Skræk  standsede  hun,  og  i  det  samme 
styrtede  Greven  af  Lichtenstein  ind. 

„Hvad  er  der  sket?**  spurgte  den  unge  Pige. 

„Tak  Helgenerne,  min  Frøken,  fordi  I  i  Gaar  fulgte  en  Vens 
Raad.  Taarnet  er  styrtet  sammen "^ . 

„Og  vi  er  fortabte  I** 

„Endnu  ikke.  Svenskerne  gjorde  Regning  paa,  at  det,  naar 
det  styrtede  sammen,  skulde  fylde  Slotsgraven.  Det  er  imid- 
lertid styrtet  ind  ad.  Fjenden  synes  tilbøjelig  til  at  prøve  en 
Storm.  Kom  her  hen  til  Vinduet,  her  se  vi  Slotsmuren.  Ser 
I,  Pater  Hieronymus  ligger  paa  Knæ  ved  den  store  Kanon. 
Jeg  vædder,  at  han  har  faaet  Sigte  paa  den  svenske  Konge** . 

Greven  havde  gjættet  rigtig.  Jesuitens  Falkeblikke  vare 
ufravendt  rettede  mod  et  eneste  Punkt,  og  hans  tynde  Læber 

mumlede  med  ængstelig  Hast  den  ene  Bøn  efter  den  anden. 
Hans  spejdende  Øjne  havde  opdaget  Gustav  Adolf,  ligesom 
i  Gaar  til  Hest  ved  Pehr  Brahes  Side.  De  to  Ryttere  holdt 
ganske  tæt  ved  Udenværkerne.  En  Grusbunke  skjærmede 
dem  imod  Musketkugleme,  men  var  aabenbart  ikke  noget 
Værn  imod  Kugler  fra  det  grovere  Skyts.  Pater  Hieronymus 
stolede  paa  den  tunge  Blykugle,  hvori  han  under  Faste  og 
Vaagen  havde  indstøbt  Guldet  fra  Jomfru  Marias  Kaabe.  Han 
bøjede  sig  ned  for  at  rette  Kanonen,  Pupillerne  i  hans  Øjne 
trak  sig  sammen,  hans  Næsebor  udvidede  sig  og  prustede  af 
Hævnlyst,  medens  en  Strøm  af  latinske  Bønner  vedblev  at 
vælde  over  hans  Læber  ...  nu  rejste  han  sig  hurtig,  svang 
den  brændende  Lunte,  gjorde  Korsets  Tegn  med  den  og  fy- 
rede. 

Et  Lyn  og  en  Røgsøjle  stod  ud  af  Kanonmundingen.  O, 
Hævn  og  Raseri  1  Da  Røgen  havde  spredt  sig,  saa'  man  de  to 
Ryttere  uskadte  ride  til  Siden.  Men  den  Gang  havde  Gustav 
Adolf  været  Døden  nær,  thi  Kuglen  slog  ned  i  Grusbunken 
tæt  ved  Siden  af  ham  og  bedækkede  ham  og  Brahe  med  en 
Sky  af  Støv. 

Udmattet  og  forbitret  ilede  Jesuiten  bort  fra  Muren. 

„Vent,  du  Belials  Konge  1*"  mumlede  han  ved  sig  selv.  „Det 
lykkes  mig  nok  en  Gang  at  stjæle  Ringen,  som  beskytter  dig, 
og  saa  ve  dig  1** 

Nu  gav  Kongen  Befaling  til  at  storme  Slottets  Udenværker. 
Axel  Lilje,  Axel  Ramsay  og  Hamilton  ilede  frem  med  deres 
Folk.  Utrolige  vare  de  Vanskeligheder,  som  de  her  havde  at 
overvinde.  De  maatte  under  en  Regn  af  Kugler  klatre  op  ad 
Bjærgskrænten,  derefter  springe  over  Graven  og  endelig 
klatre  op  ad  Volden.  Forrest  blandt  alle  gik  Østerbottningerne 
og  Skotterne,  ustandselige,  uimodstaaelige.  Man  saa'  de  forre- 
ste styrte  ned  med  knuste  Hoveder;  med  Sværdet  imellem 
Tænderne  klatrede  strax  andre  op  ad  Volden  i  deres  Sted. 
Kongen  selv  red  saa  nær,  han  kunde,  for  at  opmuntre  sine 
Folk.  En  Musketkugle  rev  et  Stykke  af  hans  Bøifelskinds 
Handske  uden  at  gjøre  ham  nogen  Skade.  Det  var  en  alminde- 
lig Tro,  at  Gustav  Adolf  var  haard. 

Omsider,  efter  to  Timers  blodig  Strid,  havde  Skotterne  og 
Finnerne  afgjort  Kampen.  Det  vigtige  Udenværk  var  taget,  og 
Fjenden  trak  sig  tilbage  inden  for  Slottets  Mure.  Klokken  var 
da  ved  det  Lav  fire  om  Eftermiddagen. 

Efter  at  have  vundet  denne  Fordel  tog  Svenskerne  sig  nogle 
Timers  Hvile.  Der  blev  holdt  Krigsraad,  og  det  besluttedes,  tt 
den  berømte  gule  og  blaa  Brigade  næste  Morgen  ved  Daggry 
skulde  storme  Slottet.  Østerbottningerne  udvalgtes  af  Kongen 
til  at  gaa  i  Spidsen  ved  dette  farlige  Foretagende,  men  Skot- 
terne, som  havde  mistet  mange  Folk,  skulde  denne  Gang 
hvile  sig.  Historien  tilføjer,  at  den  tapre  Hamilton  fandt,  at 
denne  Skaansomhed  medførte  en  saadan  Skam,  at  han  paa 
Stedet  forlangte  sin  Afsked  og  forlod  Hæren. 

De  belejredes  Stilling  var  endnu  paa  langt  nær  ikke  for- 
tvivlet. De  havde  endnu  hen  ved  tusind  kampføre  Mænd,  som 
de,  efter  at  Udenværkerne  vare  tabte,  saa  meget  bedre  kunde 
samle  paa  ét  Punkt.  Men  de  havde  tabt  Troen  paa  Sejren, 
og  det  Tab  havde  mere  at  betyde  end  et  Udenværk.  Forgjs^ 
ves  søgte  Keller  at  indgyde  dem  Mod ;  forgjæves  gik  Munkene 
i  Procession  omkring  Murene  med  det  gyldne  Mariabillede. 
Da  Natten  brød  frem,  var  alt  i  Forvirring,  Soldaterne  lystrede 
ikke  mere  Kommando,  og  en  Del  af  de  forsagteste  overlagde 
indbyrdes,  om  de  ikke  burde  benytte  sig  af  Mørket  til  usete 
at  slippe  bort. 

Ved  Midnats  Tid  laa  Frøken  Regina  paa  Knæ  foran  Alteret 
i  Slotskapellet  og  bad  med  brændende  Andagt  til  Guds  Moders 
Billede. 

„Hellige  Maria** ,  sagde  hun,  „beskyt  dette  Slot,  beskyt  din 
katholske  Tro  imod  Kjætterne  1  Og  er  det  din  Vilje,  at  denne 
Borg  skal  falde,  velan,  saa  lad  den  begrave  vore  Fjender,  som 
ogsaa  ere  dine,  under  sine  Ruiner,  og  først  og  fremmest  den 
ugudelige  Konge,  deres  Fyrste,  samt  hans  hedenske  Finner, 
som  i  Dag  og  mange  Gange  tidligere  bitrest  af  alle  have  kæm- 
pet imod  din  hellige  Sag** . 

„Amen!**  sagde  en  Stemme,  og  da  hun  saa*  sig  om,  stod 
Pater  Hieronymus  bag  ved  hende.  Hans  Holdning  var  skum- 
mel højtidelig,  og  der  spillede  et  mørkt  Smil  over  hans  blege 
Træk.  „Ved  du  ogsaa,  hvad  du  begjærer,  min  Datter?** 

„Sejr  for  den  katholske  Tro!  Død  over  Kjætterne!** 

„Du  er  ung,  og  Menneskenes  Sind  forandres.  Har  du  Kraft 
til  at  hade  din  Tros  Fjender,  selv  om  du  nogen  Sinde  som 
Kvinde  blev  fristet  til  at  elske  en  af  dem?** 

„Det  har  jeg,  min  Fader ;  ja,  det  har  jeg  sikkert** . 

„Du  er  mit  Skriftebarn,  og  jeg  vil  ikke  se  din  Sjæl  for  evig 


Han  inifde  sig  ned  for  al  niu  Kan< 

fortabt.  Har  du  Mod  til  at  ofre  dig  for  den  hellige  Sags  Frelse 
og  derved  vinde  dig  en  uforgængelig  Martyrkrone?** 

Ja,  min  Fader**. 

„Nu  vel,  saa  vid  da,  at  Slottet  ikke  kan  holde  sig;  jeg  forud- 
ser, at  det  inden  en  føje  Stund  vil  falde  i  Svenskernes  Hæn- 
der. De  vil  tage  dig  til  Fange.  Du  er  ung  og  smuk,  du  vil  vinde 
Kjætterkongens  Gunst.  Du  skal  benytte  dig  deraf  til  at  nærme 
dig  hans  Person ;  han  vil  ikke  nære  Mistro  til  dig,  og  naar  den 
hellige  Jomfru  skænker  dig  en  gunstig  Lejlighed,  skal  du 
...."*  Jesuiten  tog  ved  disse  Ord  et  Sølvkrucifix  frem,  og 
idet  han  trykkede  paa  en  Fjer  i  Billedets  Bryst,  sprang  der  en 
blinkende  Dolk  frem  deraf. 

„Naade,  min  Fader,  dette  Hverv  er  forfærdeligt**. 

„Ingen  Naade.  Den  hellige  Kirke  kræver  blind  Lydighed. 
Perinde  ae  cadaver,  ligesom  en  død,  der  ingen  Vilje  har.  El- 
sker du  Guds  Moder?"* 

„Det  ved  I,  jeg  gjør" . 

„Ser  du,  dette  Stykke  af  sin  gyldne  Kaabe  har  hun  mistet 
i  Nat.  Det  er  et  Jærtegn,  som  bebuder  hendes  Vrede.  Elsker 
du  ogsaa  mig,  min  Datter?** 

Jeg  ærer  Eder  højere  end  nogen  anden,  min  Fader  !** 

„Saa  se  paa  dette  mishandlede  Hoved** ,  og  Jesuiten  tog  sin 
sorte  Læderkalot  af  og  blottede  de  modbydelige  Stumper  af 
to  afhuggede  Øren.  „Saaledes  har  den  bespottelige  Konges 
Folk,  hans  Finner,  behandlet  din  Ven  og  Skriftefader.  Tager 
du  endnu  i  Betænkning  at  hævne  Guds  Moder,  at  hævne 
mig?** 

„Hvad  forlanger  I  af  mig,  min  Fader?*' 

„Hør  mig !  Den  kjætterske  Konge  bærer  paa  sin  højre  Pege- 
finger en  lille  Ring  af  Kobber;  paa  den  beror  hans  Tryghed 
imod  Død  og  Fare.  Denne  Ring  skal  du  med  List  faa  fra 
ham,  og  føler  du  saa  din  Arm  for  svag,  kald  saa  paa  mig.  Vi 
skulle  ramme  hans  Hjærte,  om  det  saa  var  pansret  med  en 
Drages  Skjæl. 

„Naar  det  er  Helgenernes  Vilje  . . .  velan  I** 

„Læg  to  Fingre  paa  dette  Krucifix  og  sværg  paa  den  Ed,  jeg 
foresiger  dig :  Jeg  sværger  ved  dette  Kors  og  ved  alle  Helge- 
ner, at  fuldbyrde,  hvad  jeg  nu  har  lovet  foran  den  hellige  Jom- 
frus Billede.  Og  sviger  jeg  nogen  Sinde  denne  Ed,  da  hvile 
Forbandelsen  over  mig  og  mit  Afkom  indtil  syvende  Led**. 

forvovne  Angribere  var  bleven  klemte  ihjel  imod  Muren  af  den 
fremstormende  Masse  jærnklædte  Mænd. 

Men  i  rette  Tid  havde  man  i  Udenværket  hørt  Bertels  Raab 
og  Stridens  Bulder.  Hele  den  svenske  Styrke  stormede  nu 
imod  Slottet;  ogsaa  Keller  og  hans  Folk  greb  til  Vaaben  og 
skyndte  sig  ned  for  at  forsvare  Indgangen.  Men  Finnerne 
havde  faaet  Luft  og  trængte  frem  ad ;  kort  efter  var  de  inde 
i  Baggaarden.  Keller  og  hans  Folk  sloges  med  Fortvivlelsens 
Mod ;  mangen  en  tapper  Svensker  og  Finne  faldt  her  i  selve 
Sejrens  Stund.  Deres  Fald  æggede  deres  Landsmænd  til 
Hævn.  Man  begyndte  at  raabe  „Magdeburger-Pardon  I""  og 
dette  Raab  betød  Død  uden  Naade  for  alle  kejserlige.  Myrde- 
riet blev  forfærdeligt.  Mange  Munke  kastede  sig  fanatisk  ind 
i  Vrimlen,  nogle  med  Fakler,  nogle  med  Sværd  i  Haanden. 
De  fleste  blev  huggede  ned,  andre  kastede  sig  ned  paa  Jor- 
den og  lod,  som  om  de  var  døde.  Dagen  begyndte  allerede  at 
gry  over  den  morderiske  Stimen. 

Da  styrtede  Lennart  Torstenson  frem,  greb  den  som  en 
afsindig  kæmpende  Keller  om  Livet,  tog  ham  til  Fange  og 
reddede  ham  derved  fra  Soldaternes  Raseri.  De  kejserlige, 
saa  mange,  som  endnu  vare  i  Live,  strakte  Gevær,  og  Slottet 
var  indtaget. 


V. 
Judith  og  Holofemes. 

Da  Solens  første  Straaler  spillede  paa  Mainflodens  Bølger, 
var  Slottet  Marienburg  i  de  Svenskes  Magt.  Kongen  red  ind 
i  den  med  faldne  Fjender  bedækkede  Borggaard;  man  talte 
over  tyve  Munke  blandt  de  døde.  Nogle  af  dem,  forekom  det 
imidlertid  Kongen,  havde  alt  for  blomstrende  Kinder  til  at 
ligne  rigtig  afdøde.  „Rejs  Jer**,  sagde  han,  „der  skal  intet 
ondt  vederfares  Jer  1"*  Og  strax  sprang  mange  af  de  forment- 
lig døde  friske  og  sunde  op  og  bukkede  fulde  af  Glæde  og 
Taknemlighed  for  den  ædelmodige  Kjætterfyrste. 

Slottet  var  taget  med  Storm,  og  Soldaterne  flk  Lov  til  at 
plyndre.  Der  gjordes  et  umaadeligt  Bytte  af  Sølv  og  Guld, 
Vaaben  og  alle  Slags  Kostbarheder.  Kongen  beholdt  selv  Rust- 

„Løjtnant  Bertel"* ,  tilføjede  Kongen,  idet  han  vendte  sig  til 
den  Officer,  som  førte  en  Trop  friske  Ryttere  lige  i  hans  Spor, 
,,jeg  anbefaler  Frøken  von  Emmeritz  til  Deres  Beskyttelse. 
Hun  har  Frihed  til  i  sit  Selskab  at  medføre  en  gammel  Dame, 
en  ung  Terne  og  sin  Skriftefader.  Se  til,  at  I  ikke  forgaber 
Jer  i  hende.  Løjtnant,  og  fremfor  alt  pas  nøje  paa  Munken, 
de  Folk  er  ikke  til  at  stole  paa** . 

Bertel  hilste  med  Sablen  og  tav. 

„Endnu  ét** ,  vedblev  Kongen :  „jeg  har  ikke  glemt,  at  I  var 
den  første,  der  trængte  ind  i  Porthvælvingen.  Naar  I  har 
bragt  den  unge  Frøken  i  Sikkerhed,  melder  I  Jer  til  Tjeneste 
ved  min  Livvagt  I  Har  I  forstaaet  mig?** 

„Ja,  Deres  Majestæt  1** 

„Godt**.  Og  Kongen  vendte  sig  atter  til  Markgreven,  idet 
han  muntert  vedblev :  „Tro  mig,  det  havde  været  betænkeligt 
at  betro  den  sortøjede,  smukke  Pige  til  en  af  mine  Svenskere 
med  deres  hede  Blod.  Knøsen  dér  er  en  Finne,  det  er  de  mest 
flegmatiske  Folk,  jeg  kjender,  daarlige  Kurmagere;  de  be- 
høve et  helt  Aar  for  at  fænge  Ild.  Et  Pigebarn  kan  jage  dem 
paa  Flugt  i  Balsalen,  men  gjælder  det  at  slaas  med  Pappen- 
heim,  da  ved  Eders  grevelige  Naade,  hvad  de  du  til** .  — 

Endnu  sent  paa  Efteraaret  ilede  Gustav  Adolf  fra  Sejr  til 
Sejr.  Tilly,  som  var  kommen  for  sent  til  at  redde  Wfirtzburg, 
vovede  ikke  at  angribe  ham  og  trak  sig,  tirret  af  Uheld  og 
stadige  smaa  Nederlag,  tilbage  til  den  bayerske  Grænse.  Gu- 
stav Adolf  drog  ned  ad  Main,  rykkede  ind  i  Aschaffenburg  og 
tvang  det  forsigtige  Frankfurt  til  at  aabne  sine  Porte.  Den  6. 
Decbr.  forcerede  Kongen  Overgangen  over  Rhinen  ved  Op- 
penheim,  og  den  9.  Decbr.  rykkede  han  ind  i  Mainz,  som 
Spanieren  de  Sylva  overmodig  havde  lovet  at  forsvare  imod 
tre  Konger  af  Sverige.  De  svenske  Vaaben  havde  nu  sejrrig 
bredt  sig  over  hele  det  nordlige  og  vestlige  Tyskland,  og 
Sejrherren  valgte  Frankfurt  am  Main  til  Vinterkvarter.  Her 
samlede  der  sig  et  glimrende  Hof  om  Helten;  det  var  her. 
Smigeren  paa  Forhaand  smykkede  hans  Hoved  med  den  tyske 
Kejserkrone;  her  hen  var  det,  Maria  Eleonora  ilede  paa 
Længselens  Vinger  for  at  omfavne  sin  Husbond;  i  Hanau, 
hvortil  Kongen  var  redet  hende  i  Møde,  sluttede  hun  ham 
i  sine  Arme,  idet  hun  udbrød :  „Nu  endelig  er  den  store  Gu- 
stav Adolf  fangen  !** 

Beundring,  der  omgav  hendes  Husbond.  I  det  kongelige  Pars 
Spor  fulgte  en  talrig  Skare  af  alt,  hvad  det  protestantiske  Tysk- 
land paa  den  Tid  havde  af  glimrende  og  udmærket.  Her  saa' 
man  den  afsatte  Kong  Frederik  af  Bøhmen,  Hertugerne  af 
Weimar  og  Wfirtemberg,  Landgreverne  af  Hessen^  Markgre- 
ven af  Baden-Durlach,  Greverne  af  Wetterani  og  andre  ud- 
mærkede Riddere;  ikke  færre  end  tolv  Afsendinge  fra  frem- 
mede Hoffer  havde  samlet  sig  her  om  den  af  hele  Evropa 
frygtede  Helt.  Af  Kongens  egne  vare  Tott,  Baner  og  Gustav 
Horn  anden  Steds  sysselsatte  med  Krigens  Gjerning,  men 
her  saa'  man  ved  Gustav  Adolfs  Side,  stor  som  han  ogsaa  i 
den  ydre  Skikkelse,  den  snilrige  Axel  Oxenstjema  og  bag 
ved  ham  Manden  med  den  blege,  uanselige  Skikkelse  og  det 
rolige,  gjennemtrængende  Feltherreblik,  Lennart  Torstenson, 
og  den  stolte  Finne  Wittenberg,  den  Gang  Oberstløjtnant. 
Mange  af  de  svenske  Hærførere  og  næsten  alle  de  finske, 
Stålhandske,  Ruuth,  Forbus  m.  fl.  trivedes  ikke  vel  i  Stiv- 
heden i  Kongesalen,  blandt  denne  højfornemme  Adel,  hvis 
Hofceremoniel  forekom  de  barske  Krigere  utaalelig  tungt, 
hvorfor  de  i  god  Tid  havde  trukket  sig  tilbage  til  en  af  de 
mindre  Sale,  hvor  Pager  i  guldbroderede  Fløjlsdragter  i  over- 
flødigt Maal  skjænkede  de  ædleste  Rhinskvine  i  Sølvpokalerne. 

Til  denne  glimrende  Forsamling  maa  endnu  regnes  Staden 
Frankfurts  Raadsherrer  og  en  Mængde  af  dens  mest  ansete 
Borgere  med  deres  Koner  og  Døtre  samt  en  stor  Mængde  Da- 
mer fra  den  højbaarne  Hertuginde  til  den  kun  lidet  mindre 
stolte  Raadsherrefrue.  Ja,  man  saa*  her  endogsaa  nogle  faa 
katholske  Prælater,  lette  at  kjende  paa  deres  skaldede  Isse, 
thi  Kongen  vilde  i  Værk  og  Gjerning  proklamere  Trosfriheden, 
og  skjønt  Prælaterne  af  Hjærtet  forbandede  den  daarlige  Fi- 
gur, de  gjorde  her,  vovede  de,  da  de  én  Gang  var  indbudne, 
ikke  at  blive  borte. 

Dobbelt  glimrende  blev  dette  Syn  ved  den  Pragt,  en  Luxus 
i  Kostumerne,  som  man  næppe  kan  gjøre  sig  nogen  Forestil- 
ling om.  Kongen  selv  bar  en  simpel,  snæver  Dragt  af  sort 
Fløjl,  broderet  med  Sølv,  en  kort  spansk  Kappe  af  hvid  Silke, 
som  Dronningen  havde  broderet  med  egen  Haand,  korte  Støv- 
ler af  gult  Ls&der  med  Opslag  og  den  bekjendte  udfaldende 
Kniplingskrave,  som  man  ser  paa  alle  Portrætter  af  ham  saa 
vel  som  det  korte  Haar  og  det  lange  Fipskjæg.  Den  pragt- 

elskende  Dronning  bar  en  med  Juveler  rigt  besaaet  Klædning 
af  Sølvmor  med  kort  Liv  og  til  Hælvten  bare  Arme ;  selv  de 
smaa  hvide  Silkesko  straalede  af  Brillanter.  Damerne  af  den 
højere  Adel  og  de  rige  Borgerkoner  kappedes  indbyrdes  og 
med  Dronningen  i  Pragt.  Her  saa'  man  Tøjer  virkede  baade 
af  Guld  og  Sølv,  Fløjl,  Silke  og  kostbare  brabantske  Kniplin- 
ger; især  havde  de  gode  Damer  en  ubegribelig  Smag  for  at 
pynte  sig  med  kulørte  Silkebaand  i  alle  mulige  Farver,  Sløjfer, 
Rosetter  og  hængende  Skjærf,  som,  flagrende  i  Lufttrækket, 
frembød  det  mest  brogede  Skue.  Fyrster  og  Riddere,  somme  i 
den  vide  tyske,  andre  i  den  mere  tæt  sluttende  spanske  Dragt 
med  de  med  struttende  Fjer  prydede  Hatte  under  Armen,  og 
opvartende  Pager  i  Fløjl  og  Sølv  fuldstændiggjorde  dette  glim- 
rende Billede  fra  en  Tid,  da  man  endnu  ikke  kjendte  til  Uni- 
former. 

Smigeren  og  Beundringen  opsendte  sine  Røgofre,  hvor  Kon- 
gen vendte  sig  hen.  „Sire** ,  sagde  den  indsmigrende  Konge  af 
Bøhmen,  „Deres  Majestæt  kan  ikke  jævnføres  med  nogen  an- 
den end  Macedoniens  Alexander** Ej,  Fætter** ,  svarede 

Gustav  Adolf  leende,  „I  vil  da  vel  ikke  sammenligne  den  gode 
Stad  Frankfurt  med  Babylon?**  „Nej,  Deres  Majestæt**,  sagde 
den  franske  Afsending  Brezé,  som  gik  ved  Siden  af  ham, 
„Hans  bøhmiske  Majestæt  vil  kun  sammenligne  Rhinen  med 
Granicus  og  haaber,  at  den  nye  Alexanders  Hyphasis  maa 
ligge  hinsides  Bøhmens  Grænser**. 

„Tilstaa,  Grev  Brezé**,  sagde  Kongen,  idet  han  skiftede 
Æmne,  „at  vore  nordiske  og  Eders  franske  Skjønheder  i  Dag 
ere  blevne  besejrede  af  en  tysk**. 

„Sire,  jeg  deler  Deres  Tanke,  at  Hendes  Majestæt  Dron- 
ningen for  at  sejre  ikke  behøvede  den  misundelsesværdige 
Plads  ved  Deres  Side** ,  svarede  den  galante  Franskmand. 

„Min  Hustru  vil  være  Dem  taknemlig  for  Deres  Artighed, 
Hr.  Ambassadør,  men  hun  afstaar  den  Forret,  som  tilkommer 
Ungdommen,  til  Frøken  von  Emmeritz**. 

„Deres  Majestæt  smigrer  vor  tyske  Nationalstolthed  alt  for 
overdrevent**,  sagde  Hertugen  af  WOrtemberg  med  et  Buk. 

„Skjønheden  er  Kosmopolit,  Eders  Naade.  Det  var  i  Sand- 
hed et  kosteligt  Bytte,  mine  Kriger^  gjorde  i  Wiirtzburg** . 

Kongen  nærmede  sig  derefter  Pr.«irftn  Reg\t\a,  hvis  straa- 
lende  Skjønhed  forhøjedes  af  en  ^^        ttcn^^  Dragt  af  sort 

Topelins:  Gustav  Adolf  ^v  S»»*  5 

Silkefløjl  besaaet  med  Stjærner  af  mat  Sølv.  »Frøken** ,  sagde 
han  forbindtlig,  Jeg  vilde  prise  mig  lykkelig,  i  Fald  den 
Sørgedragt,  I  bærer,  dækkede  et  Hjærte,  som  forstod  at 
glemme  alle  sørgelige  Minder  og  at  leve  i  Haabet  om  en 
glædeligere  Tid,  da  Krig  og  Fejder  ikke  mere  skulle  skræmme 
Farven  bort  fra  Eders  smukke  Kinder.  Tro  mig,  Frøken,  den 
Tid  vil  komme ;  jeg  længes  efter  den  af  hele  mit  Hjærte  lige- 
som I,  og  lad  dette  Haab  lokke  Glæden  frem  paa  disse  Læber, 
hvor  den  burde  have  sit  stadige  Sæde** . 

»Ved  Deres  Majestæts  Side  glemmer  man  ah**,  svarede 
Frøken  Regina,  idet  hun  ærbødig  rejste  sig  fra  den  høje, 
med  Purpur  overtrukne  Lænestol.  Men  hendes  Kinder  blev 
endnu  blegere  ved  disse  Ord  og  røbede  kun  alt  for  tydelig, 
at  hun  mindedes  det  forbigangne  og  sit  nuværende  Fangen- 
skab. 

„Befinder  De  Dem  ikke  vel,  Frøken?** 

»Fuldkommen  vel.  Deres  Majestæt** . 

»De  har  maaske  noget  at  beklage  Dem  over?  Betro  Dem 
til  mig  . . .  som  til  en  Ven** . 

»Deres  Majestæt  er  meget  god  . .  .** 

Regina  kæmpede  med  sig  selv.  Omsider  tilføjede  hun  med 
nedslagne  Øjne:  »Deres  Majestæts  Godhed  lader  mig  ikke 
føle  noget  Ønske** . 

»Vi  ses  igjen** . 

Frøken  Regina  trak  sig  tilbage  til  den  dybe  Vinduesnische 
i  et  tilstødende  Værelse  og  brast  i  Taarer.  »Hellige  Jomfru  I" 
bad  hun,  »tilgiv  mig,  at  mit  Hjærte  ikke  tilhører  dig  alene  I 
Du,  som  ser  mig  i  Sjælen,  du  ved,  at  jeg  ikke  har  Kraft  til  at 
hade  denne  Kjætterkonge,  som  du  kræver  af  mig.  Han  er  saa 
stor,  saa  skjønl  Ve  mig,  at  jeg  skælver  ved  Tanken  om  det 
hellige  Værk,  du  har  paalagt  mig  1** 

»Mod,  min  Datter!**  hviskede  en  Stemme  ganske  tæt  ved, 
og  Frøken  Reginas  mørke  Dæmon,  den  blege  Jesuit  stod  atter 
bag  ved  hende.  »Timen  nærmer  sig** ,  vedblev  han  med  dæm- 
pet Røst.  »Den  ugudelige  Fyrste  er  indtagen  i  din  Skjønhed; 
glæd  dig,  mit  Barn,  den  hellige  Jomfru  har  indviet  ham  til 
Undergang.  I  denne  Nat  skal  han  dø** . 

»O,  min  Fader,  min  Fader,  hvad  kræver  I  af  mig  !** 

»Hør  mig,  min  Datter!  Da  Holofernes,  de  Assyrers  Høv- 
ding, belejrede  Bethulia,  var  der  en  Enke,  Judith,  Merari  Dat- 

Det  store  Væggeuhr  i  Kroningssalen  viste  paa  Midnat.  Ved 
en  sindrig  Mekanisme,  opfunden  af  en  NOrnberger,  rullede 
paa  Slaget  tolv  to  umaadelige,  med  kostbart  Sølvservice  dæk- 
kede Borde  ind  fra  et  tilstødende  Værelse  og  stod  pludselig 
midt  i  Salen,  som  om  de  var  stegne  op  af  Gulvet.  Paa  et 
givet  Tegn  af  Ceremonimesteren  stillede  Kongen  og  Dronnin- 
gen sig  foran  to  purpurbetrukne  Stole  midt  for  det  øverste 
Bord  og  samtlige  Gjæster  rundt  omkring  i  Rækker  efter  Rang 
og  Værdighed.  En  af  de  tilstedeværende  Prælater  læste  med 
høj  Røst  Bordbønnen,  hvorefter  Kongen  selv  istemte  en  kort 
Salme,  som  de  øvrige  med  øvede  Stemmer  deltog  i.  Nu  satte 
man  sig  under  betydelig  Larm,  og  da  man  først  var  naaet  saa 
vidt,  lod  man  sig  ikke  alt  for  meget  genere  af  Ceremoniellet. 
Retterne  vare  baade  mange  og  kraftige.  Richelieu  havde  sendt 
Gustav  Adolf  en  fransk  Kok,  men  Kongen,  som  kun  var  lidet 
fordærvet  af  Vellevned,  benyttede  kun  den  franske  Kok  til 
at  lave  Skueretter  ved  Lejligheder  som  denne ;  maaske  stolede 
han  heller  ikke  rigtig  paa  Kardinalens  Gave ;  man  sagde  jo,  at 
de  Middagsmaaltider,  Richelieu  gav,  var  næsten  lige  saa  far- 
lige som  fordum  Borgiaemes.  Det  nederlandske  og  tyske  Køk- 
ken var  desuden  ogsaa  berømtere  end  det  franske  paa  den  Tid. 
Bordets  største  Prydelse  ved  dette  Gilde  var  et  helstegt  Vild- 
svin, pyntet  med  Blomster  og  Lavrbær,  samt  et  Stykke  Bag- 
værk, skjænket  af  Frankfurts  Bagere  og  forestillende  en  ro- 
mersk Kejsers  Triumftog.  Alle  mente  i  denne  et  Kvarter  høje 
Triumfator  af  Tærtedejg  at  gjenkjende  Gustav  Adolfs  Træk» 
og  der  vexledes  mange  Skjemtens  Ord,  naar  hver  og  en  paa- 
stod  i  en  af  Romerne  i  hans  Følge  at  gjenkjende  sin  Nabo. 
Dronningen,  hvis  fine  Haand  efter  Bestemmelsen  først  skulde 
bryde  dette  Bagerkunstens  Mesterværk,  lagde  med  et  Smil 
en  af  de  sidste  Slaver  i  Triumftoget  paa  sin  Tallerken,  men 
Gustav  Adolf,  som  var  hævet  over  Overtroen  og  i  Reglen  be- 
gavet med  en  god  Appetit,  naar  han  havde  Tid,  tog  med  sin 
Krigerhaand  et  temmelig  ublidt  Tag  i  den  store  Tærte-Trium- 
fator og  lagde  et  stort  Stykke  af  hans  Person  paa  sin  Taller- 
ken. Imidlertid  fyldtes  Sølvbægrene  med  de  ædleste  rhinske 
og  spanske  Vine,  Kongen  drak  ganske  ligefrem  Dronningen  tiU 
og  alle  de  øvrige  Gjæster  fulgte  Exemplet.  Hofjunkere  og 
Pager,  som  stode  i  glimrende  Rækker,  ved  det  øverste  Bord 
en  bag  ved  hver  Stol,  ved  det  nederste  en  bag  ved  hveranden^ 

fyldte  atter  de  tomme  Bægre.  Kongen  drak  en  Skaal  for  Sta- 
den Frankfurts  Velgaaende  og  rejste  sig  derpaa  hastig,  bød 
Dronningen  Armen  og  begav  sig  op  i  sine  Værelser.  Gustav 
Adolfs  Levevis  var  maadeholden,  som  det  sømmede  sig  en 
Kriger;  sine  Maaltider  indtog  han  sædvanlig  hurtig,  hvorvel 
han  ved  glade  Anledninger,  naar  Tiden  tillod  det,  kunde  lade 
sig  bevæge  til  at  dvæle  en  Times  Tid  ved  Bordet.  Han  for- 
langte imidlertid  ikke,  at  alle  skulde  følge  hans  Vaner,  og 
overdrog,  naar  han  selv  trak  sig  tilbage,  Værtens  Pligter  til 
en  af  sine  nærmeste. 

Denne  Gang  var  det  den  gamle  Skotte  Patrik  Ruthwen,  som 
fik  dette  Hverv  og  røgtede  det  med  prøvet  Dygtighed.  Oxen- 
stjerna  havde  forladt  Salen  sammen  med  Kongen.  Ogsaa  Da- 
merne rejste  sig  og  forlod  Salen,  men  de  mandlige  Gjæster 
blev  siddende,  forlystende  sig  med  Bægrene  og  de  i  Sølv- 
skaale  ombudne  Nødder,  iblandt  hvilke  der  var  en  Del  af 
Sten,  saa  godt  malede,  at  de  ikke  strax  kunde  skjelnes  fra 
de  ægte.  Fra  den  Spøg,  der  dreves  med  disse,  stammer  Tale- 
maaden  om  „en  haard  Nød  at  bide  i" .  For  øvrigt  var  Tredive- 
aarskrigens  Helte  mægtig  stærke  i  Drik;  paa  Riddervis  at 
tømme  en  stor  Pokal  fuld  af  Rhinskvin  i  ét  Aandedræt  var 
for  dem  en  ganske  almindelig  Ting.  Men  saa  vildt  som  ved 
mangt  et  privat  Drikkelag  gik  det  ikke  til  her;  man  kjendte 
Kongens  strænge  Grundsætninger  og  turde  ikke  altfor  tit  se 
Bægerets  Bund.  Man  blev  imidlertid  alligevel  siddende  til 
langt  ud  paa  Natten,  og  nogle  af  Øversterne  trakterede  hver- 
andre med  en  hidtil  ukjendt,  lidet  udbredt,  men  nu  fra  Neder- 
landene indført  Delikatesse,  et  sort,  i  Traade  spundet  Stof, 
som  bares  i  Daaser  og  cirkulerede  fra  Mand  til  Mand,  idet 
hver  bed  et  Stykke  deraf,  hvilket  nogle  atter  spyttede  ud 
igjen  under  Grimasser,  medens  andre  med  Velbehag  beholdt 
det  i  Munden.  Dette  Stof  var,  som  Læseren  sikkert  har  gjæt- 
tet,  —  Tobak. 

Medens  Pokuleringen  i  Kroningssalen  fortsattes,  var  Dron- 
ningen, ledsaget  af  sine  opvartende  Kammerjomfruer,  gaaet 
til  Hvile,  men  Kongen  samtalede  endnu  en  Stund  fortrolig 
med  Axel  Oxenstjerna.  Hvad  disse  tvende  saa  geniale  Mænd, 
Feltherren  og  Statsmanden,  talte  sammen,  kan  bedre  anes 
end  fortælles.  Maaske  var  det  om  Sveriges  Armod,  om  Kejse- 
rens Magt  og  om  Guds  endnu  større,  om  Lysets  Sejr,  om  det 

romerske  Riges  Krone  og  et  fremtidigt  tysk  protestantisk  Kej- 
serdømme. Ingen  ved  det  med  Sikkerhed,  thi  efter  Kongens 
Død  gik  hans  Hemmeligheder  i  Graven  med  Oxenstjema. 

Det  var  allerede  ledet  langt  ud  paa  Natten,  og  Oxenstjema 
stod  i  Begreb  med  at  trække  sig  tilbage,  da  den  vagthavende 
Officer  meldte,  at  en  tilsløret  Kvinde  ivrig  forlangte  at  foa 
Avdiens  hos  Kongen.  Det  usædvanlige  i  en  saadan  Begjæring 
og  paa  en  saadan  Tid  overraskede  baade  Gustav  Adolf  og  hans 
fortrolige,  men  da  han  anede,  at  saa  hemmelighedsfuldt  et 
Besøg  maatte  have  en  eller  anden  vigtig  Grund,  befalede  Kon- 
gen Bertel  at  føre  den  tilslørede  ind  og  Oxenstjema  at  blive 
der  inde. 

Bertel  gik  og  vendte  et  Øje*blik  efter  tilbage  med  en  sort  klædte 
tilsløret  Dame  af  høj,  smækker  Skikkelse.  Hun  syntes  at 
skjælve  og  at  være  overrasket  over  ikke  at  træffe  Kongen 
alene.  Der  kom  intet  Ord  over  hendes  Læber. 

„Madame**,  sagde  Kongen  temmelig  barsk,  thi  han  saa' 
ikke  gjærne  et  natligt  Besøg,  som,  i  Fald  det  blev  bekjendt, 
kunde  give  Anledning  til  Sladder  iblandt  Hoffolkene  og  maa- 
ske  vække  hans  let  æggede  Hustms  Skinsyge,  „Madame,  et 
Besøg  paa  denne  Tid  maa  have  vigtige  Grunde,  og  jeg  ønsker 
først  og  fremmest  at  vide,  hvem  I  er** . 

Den  tilslørede  vedblev  at  tie. 

Kongen  troede  at  gjætte  Gmnden  til  hendes  Tavshed  og 
vedblev,  pegende  paa  Oxenstjema:  „Det  er  Rigskansleren, 
Oxenstjema,  m  i  n  Ven,  for  ham  har  jeg  ingen  Hemmelig- 
heder** . 

Den  sort  klædte  kastede  sig  ned  for  Kongens  Fødder  og 
slog  sit  Slør  til  Side.  Kongen  studsede,  da  han  gjenkjendte  Frø- 
ken Regina  von  Emmeritz,  hvis  mørke  Øjne  lynede  af  en 
sværmerisk  Ild,  medens  Marmorets  Hvidhed  hvilede  over 
hendes  fine,  klare  Træk. 

„Rejs  Jer,  min  Frøken** ,  sagde  Gustav  Adolf  mildt,  idet  han 
rakte  den  knælende  Haanden  og  løftede  hende  op.  „Hvad 
fører  Eder  til  mig  i  denne  Time?  Tal,  beder  jeg  Eder,  kom 
uden  Frygt  frem  med,  hvad  der  tynger  Eders  Hjærte,  jeg 
har  jo  selv  bedt  Eder  derom**. 

Frøken  Regina  trak  Vejret  dybt  og  begyndte  med  en 
Stemme,  som  i  Begyndelsen  knapt  var  hørlig,  men  som  hen- 
des brændende  Begejstring  snart  gav  en  høj  Grad  af  Klarhed 
og  Styrke. 

„Deres  Majestæt,  jeg  kommer  til  Dem,  fordi  jeg  har  hadet 
Dem,  Sire,  fordi  jeg  i  lang  Tid  hver  Dag  har  bedt  til  den  hel- 
lige Jomfru,  at  hun  vilde  ødelægge  Dem  og  hele  Deres  Hær. 
Deres  Majestæt,  jeg  er  en  svag  Kvinde,  men  en  rettroende 
Katholik.  De  har  forfulgt  vor  Kirke,  De  har  ladet  vore  Klostre 
plyndre,  vore  hellige  Fædre  forjage  og  Helgenbillederne 
smelte ;  De  har  slaaet  vore  Arméer  og  tilføjet  vor  Sag  ubodelig 
Skade.  Derfor  har  jeg  med  en  dyr  Ed  svoret  Deres  Under- 
gang, og  stolende  paa  den  hellige  Jomfrus  Hjælp  har  jeg  fulgt 
Deres  Spor  fra  WQrtzburg  af  i  den  Hensigt  at  dræbe  Dem** . 

Kongen  vexlede  med  Oxenstjerna  et  Blik,  som  udtrykte 
Tvivl  om,  hvor  vidt  den  sværmeriske  Pige  var  ved  sin  For- 
stand. Frøken  Regina  mærkede  det  og  vedblev  med  stadig 
sikrere  Holdning: 

„Sire,  De  tror  jeg  er  vanvittig,  fordi  jeg  siger  saadanne  Ting 
til  Dem,  Tysklands  Overvinder.  Men  hør  mig  til  Ende.  Da 
jeg  første  Gang  saa'  Dem  i  Wdrtzburg  Slot,  hvorlunde  De 
med  menneskelig  Mildhed  beskyttede  de  svage  og  skjænkede 
de  overvundne  Livet,  da  sagde  jeg  til  mig  selv :  det  er  Helvede, 
der  hykler  Himlens  Barmhjærtighed.  Men  da  jeg  fulgte  Dem 
hid,  da  jeg  paa  nært  Hold  saa*  Deres  Storhed  som  Menneske 
og  jævnførte  den  med  Deres  Storhed  som  Helt ....  Sire,  da 
vaklede  min  Beslutning,  da  blev  Hadet  mig  saa  svært,  jeg 
kæmpede  med  mig  selv,  og  i  Aften  har  Deres  Godhed  over- 
vundet mit  hidtil  urokkelige  Forsæt.  Sire,  nu  elsker  jeg  Dem, 
som  jeg  før  har  hadet  Dem ...  jeg  beundrer  Dem,  ærer 
Dem . .  .** 

Og  den  smukke  Pige  slog  sine  Øjne  ned. 

„Nu  ?**  sagde  Kongen  tøvende  og  rørt. 

„Deres  Majestæt,  jeg  har  aflagt  denne  Bekjendelse,  fordi 
De  er  stor  og  højsindet  nok  til  ikke  at  misforstaa  den.  Men  jeg 
er  ikke  kommen  til  Dem  paa  denne  Tid  blot  for  at  aabenbare 
Dem  en  ulykkelig  Piges  Følelser.  Jeg  er  kommen  for  at  frelse 
Dem,  Sire  . .  .** 

„Forklar  Jer  !** 

„Hør  mig,  Deres  Majestæt !  Min  Arm  er  afvæbnet,  men  der 
er  andre  og  farligere  tilbage.  Sex  Jesuiter  i  Augsburg  have 
svoret  at  dræbe  Dem.*). ...  O,  De  ved  ikke,  hvad  disse  Mænd 
er  i  Stand  til!  De  have  trukket  Lod  om  Deres  Liv,  og  den 

•)  Historisk. 

farligste  af  dem  lister  sig  daglig  omkring  Deres  Person.  Deres 
Majestæt  vil  ikke  kunne  undgaa  dem.  I  Dag,  i  Morgen  maaske 
rammes  De  af  Dolken  eller  Giften.  Døden  er  Dem  vis*". 

„Mit  Liv  staar  i  Guds  og  ikke  i  en  usel  Snigmorders  Haand" , 
svarede  Gustav  Adolf  rolig.  „De  onde  have  ikke  Magt  som 
Vilje.  Vær  rolig,  Frøken  von  Emmeritz,  jeg  frygter  dem 
ikke" . 

„  Nej,  Sire,  Helgenerne  have  besluttet  Deres  Død.  Jeg  ved. 
De  sætter  Deres  Lid  til  denne  Ring" ,  —  og  Regina  greb  Kon- 
gens Haand  — „men  den  vil  ikke  hjælpe  Dem.  Sire,  jeg  siger 
Dem,  at  Døden  er  Dem  vis,  og  jeg  er  ikke  kommen  for  at 
frelse  Deres  Liv  og  derved  forraade  vor  hellige  Kirkes  Sag*" . 

„Og  hvorfor  staar  I  da  her,  min  Frøken?" 

„Sire,  jeg  er  kommen  for  at  frelse  Deres  Sjæl. 
Jeg  kan  ikke  udholde  den  Tanke,  at  en  Helt  som  De,  saa  ædel, 
saa  stor,  skal  fortabes  for  evig.  Hør  mig,  jeg  beder,  jeg  be- 
sværger Deres  Majestæt  ved  Deres  evige  Salighed  om  ikke 
med  den  visse  Død  for  Øje  at  fremture  i  Deres  kjætterske 
Tro,  hvis  Frugt  er  Fordømmelse.  Lad  Dem  bevæge,  vend 
om,  medens  det  endnu  er  Tid,  vend  om  til  den  ene  salig- 
gjørende  katholske  Kirkes  Skjød,  afsværg  Deres  kjætterske 
Tro,  rejs  til  den  hellige  Fader  i  Rom,  skrift  Deres  Synder  for 
ham  og  brug  Deres  sejrrige  Vaaben  i  Kirkens  Tjeneste  i  Ste- 
det for  til  dens  Ødelæggelse.  Den  vil  modtage  Dem  med  aabne 
Arme,  og  hvad  enten  Deres  Majestæt  siden  lever  eller  dør, 
vil  Deres  Majestæt  dog  altid  kunne  være  sikker  paa  en  Plads 
blandt  de  udkaarne  Helgener  i  Himlen" . 

Kongen  løftede  for  anden  Gang  den  sværmeriske  Pige  op, 
saa*  hende  fast  og  rolig  i  de  lynende  Øjne  og  svarede  al- 
vorlig : 

„Da  jeg  var  ung  som  I,  Frøken  von  Emmeritz,  opfostrede 
min  Lærer,  den  gamle  Skytte,  mig  i  den  samme  brændende 
Nidkjærhed  for  den  evangeliske  Lære,  som  I  nu  nærer  for 
den  katholske.  Jeg  hadede  den  Gang  Paven  af  hele  min  Sjæl, 
som  I  nu  hader  Luther,  og  jeg  bad  til  Gud,  at  den  Dag  maatte 
komme,  da  jeg  kunde  styrte  Antikristen  og  omvende  alle  hans 
Bekjendere  til  det  sande  Lys.  Jeg  har  ikke  skiftet  Overbevis- 
ning siden  den  Tid,  men  jeg  har  lært,  at  Vejene  ere  mange- 
haande,  om  end  Aanden  kun  er  én.  Jeg  holder  fast  ved  den 
evangeliske  Lære,  som  jeg  bekjender,  og  som  jeg  er  beredt 

til  at  dø  for  paa  Valpladsen,  om  det  saa  er  Guds  Vilje.  Men 
jeg  agter  en  Kristens  Tro,  selv  om  den  i  et  og  andet  er  for- 
skjellig  fra  min,  og  jeg  ved,  at  Guds  Barmhjærtighed  formaar 
at  føre  et  Hjærte  til  Saligheden,  selv  om  Vejen  er  fuld  af  Vild- 
farelser og  Farer.  Gaa,  Frøken  von  Emmeritz,  jeg  tilgiver 
Eder,  at  I,  forvildet  af  Munkes  fanatiske  Lærdomme,  vil  drage 
Herrens  Stridsmand  fra  hans  Kamp  for  Lyset.  Gaa,  stakkels 
Barn,  og  lad  Guds  Ord  og  Livet  lære  Jer  ikke  at  slaa  Lid  til 
Helgener,  der  dog  ikke  ere  andet  end  Syndere  som  vi,  eller 
til  Billeder  og  Ringe,  som  ikke  formaa  at  afvende  den  Højestes 
Domme.  Jeg  takker  Eder,  thi  I  har  ment  mig  det  godt,  om 
end  i  barnlig  Uforstand.  For  mit  Liv  kan  I  være  ubekymret ; 
det  er  i  dens  Haand,  som  ved,  hvad  han  vil  bruge  mig  tir . 

Kong  Gustav  Adolf  var  stor,  da  han  udtalte  disse  Ord. 

Frøken  Regina  stod  dér  paa  en  Gang  nedbøjet  og  opløftet 
af  Kongens  storartede  Fordragelighed.  Hun  mindedes  maaske 
hans  Svar  til  Frankfurts  Borgere,  da  de  bad  om  at  maatte 
forblive  nevtrale :  „Nevtralitet  er  et  Ord,  jeg  aldeles  ikke  kan 
lide  mindst  i  Kampen  imellem  Frihed  og  Slaveri".  Opfostret, 
som  hun  var,  i  Hadet  til  en  anden  Tro,  kunde  hun  ikke  fatte, 
hvorledes  det  var  muligt,  at  det  samme  Sværd,  som  styrtede 
Kirkens  verdslige  Overmagt,  skaanende  kunde  sænke  sin 
Spids  for  dens  aandelige  Magt  over  Hjærter  og  Samvittig- 
heder. 

Den  sværmeriske  Pige  hævede  sit  taarefyldte  Blik  imod 
Kongen ....  da  blegnede  hendes  Kind,  som  nylig  flammede 
af  Begejstringens  Rødme,  og  hendes  Øje  stirrede  med  For- 
færdelse paa  det   skarlagenrøde  Omhæng  om  Kongens  Seng. 

Oxenstjerna,  som,  mere  mistænksom  end  Gustav  Adolf, 
hele  Tiden  med  vaagent  Øje  havde  fulgt  den  sælsomme  Piges 
Bevægelser,  bemærkede  strax  hendes  skræmte  Øjekast. 

„Deres  Majestæt*" ,  sagde  han  paa  svensk  til  Kongen,  „vær 
paa  Deres  Post,  her  er  Ugler  i  Mosen" . 

Og  uden  at  afvente  Svaret  trak  han  sit  Sværd  og  traadte 
resolut  hen  til  den  pragtfulde  Seng,  en  Gave  fra  Frankfurts 
Borgerskab,  hvis  svulmende  Edderduns  Dyner  den  kongelige 
Helt  havde  ladet  ombytte  med  en  simpel  Krølhaars  Madrats 
og  et  grovt  Tæppe  af  sachsisk  Uld  af  den  Slags,  som  hans 
Soldater  brugte  i  Vinterkvartererne. 

„Holdt  1"  raabte  Regina  næsten  ufK*^;\Ug ;  n\en  det  var  for 

sent.  Oxenstjerna  havde  med  en  rask  Bevægelse  slaaet  Om- 
hænget til  Side,  og  bag  ved  det  viste  sig  et  ligblegt  Ansigt 
med  brændende  Øjne  og  omgivet  af  en  sort  Læderhue.  Da 
endnu  en  Flig  af  Skarlagenet  blev  trukket  til  Side,  saa'  man 
hele  Skikkelsen  af  en  Munk  med  Hænderne  foldede  over  et 
Krucifix  af  Sølv. 

„Kom  frem,  højærværdige  Pater" ,  sagde  Oxenstjerna  spot- 
tende. „En  saa  beskeden  Stilling  passer  ikke  for  saa  værdig 
en  Mand.  Eders  Højærværdighed  har  valgt  et  usædvanligt 
Sted  til  at  forrette  Eders  Aftenandagt  paa.  I  Fald  hans  Maje- 
stæt tillader  det,  vil  jeg  skaffe  Eder  flere  Tilhørere" . 

Og  paa  et  Signal  med  Klokken  traadte  Løjtnant  Bertel  ind 
med  to  Mand  af  Livregimentet,  som  med  deres  lange  Helle- 
barder posteredes  paa  begge  Sider  af  Udgangen. 

Kongen  fæstede  et  Blik,  i  hvilket  der  snarere  afspejlede 
sig  Sorg  end  Vrede,  paa  Frøken  Regina.  Det  smertede  ham» 
at  saa  ung  og  smuk  en  Pige  kunde  være  medskyldig  i  saa  sort 
et  Forræderi. 

„Naade,  Deres  Majestæt !  Naade  for  min  Skriftefader  1  Han 
er  uskyldig !"  raabte  den  ulykkelige  Pige  bedende. 

„Tillader  Deres  Majestæt,  at  jeg  i  Deres  Sted  gjør  nogle 
Spørgsmaal?"  spurgte  Oxenstjerna. 

„Gjør,  som  Eder  tykkes  bedst,  Rigskansler!"  sagde  Kon- 
gen. 

„Nu  vel,  hvad  har  Deres  Velærværdighed  her  at  bestille?" 

„Føre  en  stor  Synder  tilbage  i  den  ene  saliggjørende  Kirkes 
Arme*",  svarede  Munken  snu  med  et  fromt  Blik  opad. 

„Virkelig?  Man  maa  tilstaa,  at  Eders  Nidkjærhed  er  stor. 
Og  for  saa  helligt  et  Formaals  Skyld  er  det,  at  I  fører  den 
korsfæstede  Frelsers  Billede  med  Jer?" 

Munken  bukkede,  idet  han  andægtig  gjorde  Korsets  Tegn. 

„Deres  Velærværdighed  er  meget  from.  Ræk  mig  det  Kruci- 
fix, at  jeg  kan  beundre  det  kostelige  Klenodie" . 

Munken  rakte  ham  uvillig  Billedet. 

„Et  smukt  Arbejde !  Det  maa  have  været  en  dygtig  Kunst- 
ner, der  har  udført  dette  hellige  Billede" .  Samtidig  lod  Rigs- 
kansleren sine  Hænder  fare  prøvende  hen  over  alle  Dele  af 
Klenodiet.  Omsider,  ved  et  Tryk  paa  Figurens  Bryst,  sprang 
der  en  skarpt  slebet  Dolk  frem  derfra. 

„Saa  Deres  Velærværdighed  forstaar  sig  ogsaa  paa  uskyl- 

digt  Legetøj.  Saadan  en  fortræffelig  sleben  Dolkl  rigtig  pas- 
sende til  at  gjennembore  en  ædel  Konges  Hjærte  med  1 . . . . 
Elendige  Munk"" ,  vedblev  Oxenstjerna  med  knusende  Stemme, 
.ved  du,  at  det  afskyelige  i  din  Forbrydelse  bliver  hundrede 
Fold  afskyeligere  ved  det  gudsbespottelige  Middel,  du  har 
villet  bruge  dertil!** 

Som  alle  Konger  af  Vasaætten  var  Gustav  Adolf  i  sin  Ung- 
dom en  Herre  af  et  hidsigt  Sind,  som  mer  end  én  Gang  for- 
ledte ham  til  Overilelser.  Manddomsaarenes  Modenhed  og  et 
rigt  Livs  Erfaring  havde  noget  afkølet  hans  Sinds  Hede,  men 
endnu  kunde  man  stundum  se  Vasablodet  koge  over.  Dette 
skete  nu.  Han  var  stor  nok  til  med  majestætisk  Kulde  at  be- 
tragte et  lavt  Forræderi  imod  hans  Liv,  paa  hvilket  dog  for 
Tiden  Tysklands  Ve  og  Vel  beroede,  og  han  saa*  med  rolig 
Foragt  paa  den  overbeviste  Forræder,  som  skjælvende  stod 
for  sin  Dommer.  Men  det  skjændige  Misbrug  af  Frelserens 
Billede  til  et  Mordvaaben  imod  ham,  som  var  rede  til  at  ofre 
sit  Liv  for  Jesu  Kristi  rene  evangeliske  Lære,  det  tyktes  ham 
at  være  en  saa  forfærdelig  Bespottelse  af  alt,  hvad  han  ansaa 
for  helligt  og  dyrebart  i  Livet,  at  hans  Kulde  øjeblikkelig  for- 
vandledes til  den  voldsomste  Vrede.  Høj  og  stor,  som  en  Løve 
i  Raseri,  stod  han  foran  den  dødblege  Jesuit,  som  ikke  for- 
maaede  at  udholde  hans  lynende  Blik. 

„Paa  Knæ!**  raabte  Kongen  med  Tordenrøst  og  stampede 
saa  haardt  i  Gulvet  med  Foden,  at  det  gjenlød  i  Slottets  Vægge. 

Jesuiten  styrtede  som  ramt  af  Lynet  til  Jorden  og  krøb  i 
Dødsangst  hen  til  Kongens  Fødder  som  en  giftig  Slange,  der, 
fortryllet  af  Bes værgerens  Blik,  afmægtig  krymper  sig  i  Stø- 
vet ved  den  mægtiges  Fod. 

„I  Hugormes  Afkom** ,  vedblev  Kongen  ude  af  sig  selv  af 
Vrede,  „hvor  længe  tror  I,  den  almægtige  vil  taale  Eders 
skjændige  Haan?  Ved  Gud,  jeg  har  set  Eders  Antikrist  og 
Rom,  den  babyloniske  Skjøge,  herske  over  Verden  med  alle 
Mørkets  Gjerninger ;  jeg  har  set  Jer,  Munke  og  Jesuiter,  for- 
gifte de  skræmte  Samvittigheder  med  Eders  djævelske  Lær- 
domme om  Mord  og  Niddingsdaad  udført  til  Himlens  Ære; 
men  en  Daad  saa  sort  som  denne,  en  Bespottelse,  der  skriger 
saa  højt  imod  ah  det  helligste  i  Himlen  og  paa  Jorden,  har  ;eg 
hidtil  ikke  kunnet  forestille  mig.  Jeg  har  tilgivet  Eder  alt;  I 
have  lagt  Raad  op  imod  mit  Liv  ved  Denmiin  og  anden  Steds ; 


76 

I  have  faret  frem  imod  de  uskyldige  Lutheranere  værre  end 
Tyrker  og  Hedninger;  hvor  som  helst  I  have  haft  Magten, 
have  I  hærjet  og  skjændet  i  deres  Kirker,  brændt  dem  levende 
paa  Eders  Kjætterbaal,  drevet  dem  fra  Hus  og  Hjem,  ja,  hvad 
mere  er,  I  have  med  søde  og  fagre  Ord  søgt  at  drive  dem  fra 
deres  Tro  til  Eders  Afgudslære,  I,  som  dyrke  Gjerninger  og 
usle  Billeder  i  Stedet  for  den  levende  Gud  og  hans  enbaame 
Søn.  Alt  dette  har  jeg  ikke  gjengjældt  paa  Eders  Klostre  og 
Kirker  og  Samvittigheder.  I  have  gaaet  frie  i  Eders  Tro,  og 
ingen  har  krummet  et  Haar  paa  Eders  Hoveder  for  dens  Skyld. 
Men  nu  endelig  kjender  jeg  Jer,  I  Djævelens  Tjenere ;  Herren 
vor  Gud  har  givet  Jer  i  min  Haand,  jeg  skal  splitte  Jer  som 
Avner,  jeg  skal  tugte  Jer,  I  Helligdomsranere,  og  forfølge  Jer 
til  Verdens  Ende,  saa  længe  denne  Arm  formaar  at  føre  Gud 
Herrens  Sværd.  Hidindtil  have  I  set  mig  skaansom  og  mild ; 
velan,  herefter  skulle  I  se  mig  haard  og  forfærdelig ;  jeg  skal 
med  Guds  Kraft  udrydde  Jer  og  Eders  fordømte  Lære  fra  Jor- 
den, og  der  skal  blive  en  Dom  og  et  Regimente,  som  Verden 
endnu  ikke  har  set  siden  Roms  Fald" . 

Og  Kongen  gik  med  heftige  Skridt  op  og  ned  ad  Gulvet  uden 
at  værdige  Jesuiten,  der  laa  for  hans  Fødder,  et  Blik  lige  saa 
lidt  som  den  skjælvende  Regina,  som  stod  ved  Siden  af  Vin- 
duesfordybningen,  og  skjulte  Ansigtet  i  sine  Hænder.  Oxen- 
stjerna,  som  altid  var  rolig  og  betænksom,  frygtede  et  eller 
andet  overilet  Skridt  af  Kongens  Heftighed  og  søgte  at  aflede 
Stormen. 

„Behager  Deres  Majestæt  at  befale  Løjtnant  Bertel  at  bringe 
denne  Munk  i  sikker  Forvaring** ,  sagde  han,  „og  lade  Krigs- 
retten statuere  et  afskrækkende  Exempel?** 

„Naade,  Deres  Majestæt!**  raabte  Regina,  som  nærede  en 
blind  Hengivenhed  for  sin  Skriftefader,  da  hun  hørte  disse 
Ord.  „Naadel  Jeg  er  den  eneste  skyldige.  Det  er  mig,  der 
har  overtalt  ham  til  dette  ulykkelige  Skridt ;  jeg  alene  fortje- 
ner at  straffes  derfor**. 

Ved  denne  ædle  Selvfornægtelse  foV  der  et  Glimt  af  Haab 
over  Jesuitens  blege  Træk,  men  han  vovede  endnu  ikke  at 
rejse  sig  op.  Kongen  hørte  ikke  den  bedende.  I  Stedet  derfor 
vendte  han  sig  i  Vrede  imod  Vagten. 

„Løjtnant  Bertel** ,  sagde  han  skarpt,  „I  har  haft  Komman- 
doen over  min  Livvagt  i  Nat ;  ved  Eders  Forsømmelighed  har 

denne  Skurk  sneget  sig  her  ind.  I  fører  ham  strax  i  Fængsel 
og  svarer  med  Eders  Hoved  for,  at  han  ikke  undkommer. 
Derefter  indtager  I  atter  Eders  Plads  i  Geledet.  I  er  fra  dette 
Øjeblik  af  degraderet  til  menig  Soldat** . 

Bertel  hilste  og  svarede  ikke  med  et  Ord.  Mer  end  Tabet 
af  hans  Grad  smertede  Tabet  af  hans  Konges  Velvilje  ham, 
saa  meget  mere,  som  han  havde  passet  sin  Post  med  den 
yderste  Nøjagtighed.  Hvorledes  Jesuiten  var  kommen  ind,  var 
ham  en  fuldstændig  Gaade.  Munken  havde  imidlertid  grebet 
fat  om  Kongens  Knæ  og  bedt  om  Naade,  men  forgjæves.  Gu- 
stav Adolf  stødte  ham  tilbage,  og  han  blev  ført  bort,  skærende 
Tænder  og  med  Hævn  i  sit  Hjærte. 

Derpaa  vendte  Kongen  sig  til  den  skjælvende  Pige  ved  Vin- 
duet, greb  hendes  Haand  og  saa'  hende  skarpt  ind  i  Øjnene. 

„Min  Frøken** ,  sagde  han  strængt,  „man  siger,  at  naar  Mør- 
kets Fyrste  vil  udføre  en  rigtig  sort  Niddingsgjeming  paa  Jor- 
den, sender  han  sine  Aander  der  op  forklædte  som  Lysets 
Engle.  Hvad  vil  I  vel,  jeg  skal  tro  om  Eder?** 

Frøken  Regina  havde  Mod  nok  til  endnu  en  Gang  at  hæve 
sit  Blik  til  den  frygtelige.  „Jeg  har  intet  mer  at  sige.  Dræb 
mig,  Sire,  men  skaan  min  Skriftefader** ,  sagde  hun  med  Fana- 
tismens urokkelige  Energi. 

Kongen  saa*  hende  mørkt  i  Øjet,  og  den  knapt  kuede  Vrede 
brusede  atter  op  i  hans -Bryst.  „Havde  Eders  Fader  været  en 
retskaffen  Mand,  min  Frøken,  havde  han  lært  sin  Datter  at 
frygte  Gud,  ære  Kongen  og  tale  Sandhed  til  alle  Mennesker. 
I  har  villet  omvende  mig;  jeg  skal  i  Stedet  derfor  opdrage 
Eder,  thi  I  synes  at  trænge  dertil.  Gaa,  I  bliver  min  Fange, 
til  I  har  lært  Jer  Sanddruhed.  Oxenstjerna,  lever  den  gamle 
strænge  Fru  Mflrta  paa  Korsholm  ikke  endnu  ?** 

Jo,  Deres  Majestæt** . 

„Hun  skal  faa  en  Kostgænger  at  opdrage.  Ved  første  Lejlig- 
hed sendes  denne  Pige  til  Finland** . 

Frøken  Regina  gik  bort  stum  og  stolt. 

„Deres  Majestæt!**   sagde  Oxenstjerna  mildt  bebrejdende. 

VI. 
Finnerne  ved  Lech. 

Inden  vi  gaa  videre  i  vor  Fortælling,  bliver  det  nødvendigt 
atter  at  kaste  et  hastigt  Blik  tilbage  paa  Frankfurt. 

Frøken  Regina  blev  efter  sit  uheldige  Omvendelsesbesøg 
hos  Kongen  strængt  bevogtet  og  ud  paa  Vaaren,  saa  snart 
Søen  var  aaben,  sendt  over  til  Finland,  hvor  vi  i  vor  Fortæl- 
ling muligvis  turde  træffe  hende  igjen.  Det  var  ikke  Religions- 
had,  endnu  mindre  Hævnlyst,  der  var  Aarsag  i  den  ellers  saa 
ædelmodige  Gustav  Adolfs  Vrede  imod  denne  unge  Pige; 
misbrugt  Tillid  saarer  et  ædeh  Hjærte  dybt,  og  Regina  gjorde 
intet  for  at  betage  Kongen  hans  Tro  paa  hendes  Brøde ;  hun 
bestyrkede  den  snarere  ved  sin  Fanatisme,  og  Hadet  kæmpede 
endnu  i  hendes  unge  Hjærte  om  den  Plads,  som  ene  burde 
have  tilhørt  Kjærligheden. 

En  uforklarlig  Tildragelse  forøgede  Kongens  Harme. 
Samme  Nat  som  Jesuiten,  Pater  Hieronymus,  af  Bertel  førtes 
til  Statsfængslet  for  Dagen  efter  at  blive  hængt,  undkom 
denne  farlige  Munk,  man  vidste  ikke  hvorledes.  Disse  Mør- 
kets Mænd  havde  deres  Tilhængere  og  deres  hemmelige  Veje 
overalt;  endnu  samme  Nat  opdagede  man  en  hidtil  ukjendt 
Løndør,  der  førte  ind  til  Kongens  Sovekammer.  Bertels  Uskyl- 
dighed kom  vel  derved  klart  for  Dagen,  men  hans  nye  Fejl, 
at  lade  Fangen  undslippe,  optændte  paa  ny  Kongens  Harme, 
og  den  unge  Løjtnant  beholdt  sin  Plads  i  Geledet  som  simpel 
Soldat. 

Allerede  i  Midten  af  Februar  1632  begyndte  Kongen  at 
ruste  sig  til  Opbrud,  indtog  i  Marts  efter  to  Ugers  Belejring 
det  faste  Kreutznach  og  lod  Dronningen  tillige  med  Axel  Oxen- 
stjerna  bh've  tilbage  i  Mainz.  Men  Tilly  havde  imidlertid  over- 
rumplet Gustav  Horn  i  Bamberg  og  anrettet  stor  Ødelæggelse. 
Kongen  rykkede  efter  ham  ned  mod  Donau  og  søgte  over  Lech 
at  trænge  ind  i  Bajern.  Forgjæves  indvendte  hans  Feltherrer, 
at  Strømmen  var  for  strid  og  dyb,  samt  at  Kurfyrsten  med 
Tilly,  Altringer  og  22,000  Mand  ventede  ham  paa  den  mod- 
satte Bred.  Kongen  svarede  dem  som  Alexander  ved  Grani- 
cus:  „Skal  vi,  som  er  gaaet  over  Elben,  Oder  og  Rhinen,  ja 
over  Østersøen,  standse  forsagte  ved  Lech  ?"  Og  Overgangen 
blev  besluttet. 

Længe  red  Kongen  langs  Bredden  for  at  finde  et  passende 
Sted.  Endelig  fandt  han  det  ved  en  Krumning  af  Floden;  en 
af  hans  Dragoner  forklædte  sig  som  Bonde,  lod,  som  han  vilde 
over,  og  fik  lokket  ud  af  de  godtroende  Bajrere,  at  Lech  var 
22  Fod  dyb.  Nogle  Bondehuse  bleve  nedrevne,  af  Tømmeret 
lavedes  Træbukke  af  passende  Højde  til  den  vordende  Bro, 
fire  Batterier  med  i  alt  70  Kanoner  førtes  op  paa  Bredden,  og 
Løbegrave  indrettedes  til  Skarpskytterne,  medens  en  tyk  Røg 
af  fugtigt  Brænde  og  Halm  indhyllede  hele  Egnen  i  Mørke. 

Men  Tilly  var  gammel  og  klog.  Snart  stod  han  med  hele 
sin  Hær  i  Skoven  paa  den  anden  Bred,  opførte  stærke  For- 
skansninger og  gravede  i  det  side  Jordsmon  dybe  Grøfter, 
hvorfra  hans  Musketerer  rettede  en  morderisk  Ild  mod  Sven- 
skerne. Den  3dje  April  begyndte  de  svenske  Kanoner  at  give 
Svar  paa  Tiltale  og  fejede  den  lige  overfor  liggende  Landtunge 
ren.  Den  5te  April  havde  man  lagt  Bukkene  ud,  midt  under 
Fjendens  Ild ;  nu  kastede  man  Planker  over  dem,  og  som  sæd- 
vanlig blev  Finnerne  sendt  forrest  i  Ilden.  300  af  deres  Fod- 
folk, alle  frivillige,  med  den  lille  tykke  Larsson  og  den  kjække 
Savolakser  Paavo  Lyydikfiin  i  Spidsen,  fik  Befaling  til  at  gaa 
over  Plankerne  for  paa  den  modsatte  Bred  at  opkaste  en 
Skanse  til  Brohovedets  Forsvar,og  der  blev  lovet  hver  af  dem 
en  Belønning  paa  10  Kroner.  Det  var  et  højtideligt  og  afgjø- 
rende  Øjeblik,  af  hvilket  Bajerns  Skæbne  afhang,  thi  naar  som 
helst  kunde  en  af  Tillys  Kugler  ramme  Broen  og  hindre  Over- 
gangen. 

Finnerne  lagde  deres  Vaaben  fra  sig,  greb  Hakker  og  Spa- 
der og  styrtede  i  fuld  Fart  under  Hurraraab  over  Plankerne. 
Den  forfærdeligste  Krydsild  fra  alle  Tillys  Skanser  rettedes 
strax  imod  det  ene  Punkt ;  hvert  Øjeblik  slog  en  Kugle  ned  i 
Vandet,  sprøjtede  Skum  højt  op  omkring  sig  og  prellede  af 
imod  den  skrøbelige  Bro,  idet  den  snart  foV  ind  imod  Bred- 
den, snart  hoppede  hen  over  de  fremstormende  Finner  i  høje 
Buer,  snart  slog  ned  midt  imellem  dem  og  strøede  deres  søn- 
derskudte Lemmer  ud  i  Bølgerne.  Der  meldes  intet  om,  hvor 
mange  af  de  300  der  kom  over ;  nok  sagt,  de,  der  kom  over, 
havde  ikke  Tid  hverken  til  at  se  sig  tilbage  eller  tælle,  hvor 
mange  de  var,  de  tog  rask  fat  med  Hakker  og  Spader  og 
havde  snart  opkastet  en  Skanse  af  Jord,  som  nogenlunde  be- 

skyttede  deres  Front,  medens  Siderne  vedblivende  vare  blot- 
tede og  udsatte  for  Strandbatteriernes  Ild. 

Tilly  skjønnede  kun  alt  for  godt,  hvor  vigtigt  dette  Punkt 
var,  og  fordoblede  sin  Ild.  Svenskerne  fattede  ligeledes  Øje- 
blikkets Betydning  og  overøste  Skoven  paa  den  anden  Side  af 
Floden  med  en  Hagl  af  Kugler,  som  snart  gnistrende  slog  imod 
Stenene,  snart  afmejede  Trætoppene  rundt  omkring  i  vid  Om- 
kreds og  lod  en  Byge  af  Grene,  Stumper  og  Stammer  regne 
ned  over  Bajrernes  Geleder,  som  stod  og  ventede  paa  Ordre 
til  at  rykke  frem.  Kongen  ilede  selv,  for  at  opmuntre  sine  Folk 
til  Batterierne  og  rettede  med  egen  Haand  ikke  færre  end  tre- 
sindstyve Skud.  Kanontordenen  var  saa  stærk,  at  den  hørtes 
flere  iVlil  ind  i  det  forfærdede  Bajem. 

Den  Skare  Finner,  der  først  var  kommen  over,  begyndte  at 
tyndes  frygtelig,  men  først  da  Skansen  var  færdig,  saa*  de,  der 
var  tilbage,  sig  om  og  blev  vaY,  at  deres  Antal  var  smeltet  ind 
til  mindre  end  Halvdelen,  og  at  hundrede  af  dem  laa  blødende 
paa  Jorden  for  ikke  at  tale  om  dem.  Floden  havde  slugt.  I 
samme  Øjeblik  gav  Kongen  imidlertid  den  unge,  siden  saa 
navnkundige  Karl  Gustav  Wrangel  Befaling  til  at  ile  dem  til 
Undsætning.  Finnerne,  der  var  ude  af  sig  selv  baade  af  Stolt- 
hed over  deres  Landsmænds  Mod  og  af  Uro  for  deres  Skæbne, 
forlangte  med  Heftighed  at  blive  ført  i  Ilden,  og  i  et  Nu  saa* 
Wrangel  sig  omgiven  af  andre  300  finske  frivillige,  med 
hvilke  han  heltemodig  sprang  over  de  svigtende  Planker.  Med 
høje  Hurraraab  hilste  de  Finner,  der  først  var  komne  over, 
paa  deres  Landsmænd.  Den  tapre  Hertug  Bernhard,  der  lige- 
som^ Kongen  nærede  en  vis  Klokkerkjærlighed  til  Finnerne* 
forlangte  og  fik  Tilladelse  til  at  gjøre  en  Bevægelse  til  Fordel 
for  dem.  Fulgt  af  en  Flok  finske  Ryttere  traf  han  ikke  langt 
derfra  et  Vadested  i  Floden,  satte  lykkelig  over  og  hug  med 
for\'oven  Dristighed  ind  paa  Fjendens  højre  Flanke.  Bajreme» 
som  havde  deres  Opmærksomhed  henvendt  paa  Broen,  blev 
i  høj  Grad  overraskede,  kom  til  Trods  for  deres  store  Over- 
legenhed i  Forvirring  og  værgede  sig  kun  svagt.  Forfærdelig 
hærjede  Hertug  Bernhards  lille  Skare  i  de  brudte  Rækker,  og 
inden  Fjenden  var  kommen  til  Besindelse,  havde  han  og  hans 
Ryttere  slaaet  sig  igjennem  til  de  øvrige  Finner  ved  Bro- 
hovedet. 

Det  var  disse  dristige,  alt  knusende  Rytterchok,  som  paa 

denne  Tid  skaffede  Finnerne  det  frygtede  Navn  Hackapeliter, 
af  Ordene  „hakka  pfidlle  1**  ,,hug  til  1**  hvormed  de  opmuntrede 
hverandre  indbyrdes  under  Angrebet  paa  Fjenden. 

Æggede  af  Finnernes  Held  begyndte  nu  den  ene  Skare  Fod- 
folk efter  den  anden,  baade  svenskt  og  tyskt,  at  løbe  over 
Broen.  Tilly,  der  saa  længe  som  muligt  havde  skyet  at  udsætte 
sine  Folk  for  Svenskernes  dræbende  Ild,  sendte  nu  Altringer 
frem  med  stærke  Masser  af  Fodfolk  for  at  tage  Skansen  ved 
Brohovedet  og  fordrive  dem,  der  var  komne  over.  Bajrerne 
nærmede  sig  i  fuld  Fart,  men  var  ikke  naaet  langt,  før  hele 
Rader  styrtede  til  Jorden  for  Kugleregnen.  Dog  —  det  gjaldt 
deres  Land ;  alt,  hvad  der  havde  Liv  og  Kræfter,  sprang  med 
Raseri  frem  mod  Finnernes  Skanse.  Wrangels  unge  Helte- 
hjærte  bankede  højt,  hans  Folk  stod  urokkelig  fast.  Nu  gjaldt 
det.  Som  en  mørk  Sky  stormede  Fjendens  Skarer,  fortyndede, 
men  dog  en  flre  fem  Tusind  Mand  stærke,  imod  Skansen. 
Finnerne  gav  dem  en  ordentlig  varm  Modtagelse;  først  paa 
femten  Skridts  Afstand  knaldede  Skudene  fra  deres  lange  Mu- 
sketter; hvert  Skud  fældede  sin  Mand.  Bajrerne  standsede  et 
Øjeblik,  de  fleste  af  dem  var  nyhvervede  Folk,  de  vaklede 
....  Finnerne  fik  Tid  til  at  lade  igjen,  endnu  en  Salve,  og  hele 
de  stormendes  Skare  opløste  sig  i  vild  Flugt  over  Flodbred- 
den. Altringer  ilede  frem,  samlede  dem  igjen  og  førte  dem 
for  anden  Gang  i  Ilden ;  i  det  samme  hvinede  en  Kanonkugle 
saa  tæt  forbi  hans  Øre,  at  han  styrtede  bevidstløs  til  Jorden. 
For  anden  Gang  veg  Bajrerne.  Tilly  saa'  det  fra  sine  Skanser 
og  sendte  sine  Yndlingstropper,  de  gamle  Valloner,  ned  til 
Flodbredden.  Heller  ikke  de  holdt  Stand,  saa  dræbende  var 
Kugleregnen.  Da  greb  Tilly  en  Fane  og  ilede  selv  i  Spidsen  for 
sine  tapre  imod  Finnernes  Skanse.  Men  han  havde  ikke  gjort 
mange  Skridt,  før  han  segnede  om,  truffen  af  en  Falkonet- 
kugle,  som  knuste  hans  ene  Ben.  Afmægtig  bares  den  gamle 
Feltherre  bort  fra  Kamppladsen  og  døde  to  Uger  efter,  den 
20de  April,  i  Ingolstadt. 

Den  bajerske  Hær,  som  nu  havde  mistet  sin  bedste  Fører, 
kom  i  Forvirring.  Kurfyrsten,  som  selv  var  til  Stede,  trak 
sig,  hjulpen  af  Nattens  Mørke,  raadvild  tilbage  efterladende 
2000  døde  paa  Valpladsen  og  Vejen  til  Bajern  aaben  for  Sven- 
skerne. 

Den  følgende  Dag  gik  hele  den  svenske  Hær  over  Lech. 

Topelius:  Gustav  Adolf  6 

Kongen  uddelte  med  gavmild  Haand  Belønninger  til  sine  tapre. 
Blandt  disse  var  en  Rytter,  som  havde  fulgt  Hertug  Bernhard 
og  anbefaledes  af  ham  i  de  højeste  Toner.  Rytteren  var  Ber- 
tel. Tre  Saar,  som  dog  alle  vare  lette,  stadfæstede  Hertugens 
Anbefaling.  Bertel  fik  sin  Grad  igjen,  men  ikke,  hvad  han 
satte  mest  Pris  paa,  Kongens  Gunst  og  Tillid.  Og  han  besluttede 
at  gjenvinde  den,  om  det  saa  skulde  koste  hans  Liv. 

Saa  kom  Gustav  Adolfs  Tog  til  Augsburg,  som  svor  ham 
Troskabsed  og  gav  glimrende  Fester  til  hans  Ære.  Rygtet,  som 
forbandt  Navnene  Gustava  og  Augusta  med  hinanden,  hvi- 
skede om,  at  Kongen  her  i  sit  vordende  tyske  Riges  Hoved- 
stad som  en  anden  Hannibal  i  Kapua  hengav  sig  til  Blødagtig- 
hed og  Fornøjelser.  Rygtet  tog  fejl:  Gustav  Adolf  trak  blot 
Vejret  og  tumlede  dristigere  og  dristigere  Planer  i  sit  Hoved. 
Men  fra  nu  af  begyndte  det  at  spøge  paa  Kongens  Vej.  Døds- 
engelen gik  foran  ham  med  draget  Sværd  og  lod  snart  hist« 
snart  her  et  Hug  falde  ved  hans  Side  ligesom  for  stadig  at 
raabe  ham  i  Øret :  „Dødelige,  husk,  at  du  ikke  er  en  Gud  I** 

Man  kunde  tro,  at  de  onde  Magter  nu,  da  Ærgjerrigheden 
havde  begyndt  at  faa  Magt  over  Kongens  Sind,  og  han  ikke 
længere  udelukkende  dreves  af  den  hellige  Kamp  for  Troen« 
havde  fordoblet  deres  mørke  Baghold  omkring  ham.  En 
hemmelig,  men  frygtelig  Fjende  gik  altid  i  Vejen  for  ham 
og  tog  Sigte  paa  ham  for  at  give  ham  Døden,  endnu  stadig 
dog  forgjæves.  Ved  det  dristige,  mislykkede  Angreb  paa  In- 
golstadt  var  der,  fortæller  Fryxell,  paa  Voldene  en  Kanon, 
som  kaldtes  Figenen  og  var  berømt  for  at  skyde  baade  langt 
og  sikkert.  Styk  junkeren  paa  Volden  saa'  ude  paa  Marken  en 
Mand  med  vajende  Fjerbusk  ride  paa  en  stoh  Ganger,  om- 
given af  tjenende  Ledsagere.  „Se,  dér  rider  en  fornem  Herre* , 
sagde  han,  „men  jeg  skal  strax  gjøre  Ende  paa  hans  Ridt** ,  og 
i  det  samme  tog  han  Sigte  med  Figenen  og  skjød.  Kuglen  ka- 
stede Hest  og  Rytter  over  Ende ;  de  andre  ilede  forfærdede  til, 
men  Kongen  —  thi  ham  var  det  —  rejste  sig  bedækket  med 
Blod  og  Støv,  men  uskadt  fra  den  dræbte  Hest,  idet  han 
raabte:  „Æblet  er  ikke  modent  endnu!**  Ingolstadts  Borgere 
gravede  senere  den  døde  Hest  op  og  udstoppede  dens  Skind 
til  evig  Ihukommelse.  Kort  efter  red  den  unge  Markgreve  af 
Baden-Durlach  ved  Kongens  Side,  han,  som  nylig  havde  været 
en  af  de  mest  glimrende  Kavallerer  paa  Ballerne  i  Augsburg. 

En  Kanonkugle  foV  hvislende  forbi  Kongen,  et  Par  Alen  fra 
ham,  og  da  han  saa'  sig  om,  segnede  Markgreven  hovedløs  af 
Hesten. 


VII. 
Nye  Æventyr. 

Fra  Ingolstadt  vendte  Kongen  sig  til  Landshut  i  det  indre 
Bajern.  Jo  længere  han  trængte  frem  i  dette  Land,  som  aldrig 
før  havde  set  en  Kjætterhær  inden  for  sine  Grænser,  des 
mørkere  blev  Befolkningens  Fanatisme,  des  vildere  og  blodi- 
gere dens  Modstand.  Store  Skarer  af  Landboere  samlede  sig 
anførte  af  deres  Munke,  laa  over  alt  paa  Lur  efter  Svenskerne, 
nedhuggede  alle  dem,  de  kunde  overkomme,  og  pinte  deres 
Fanger  med  alle  optænkelige  Kvaler.  Kongens  Folk  begyndte 
til  Gjengjæld,  overmodige  af  deres  Held  og  tirrede  af  disse 
Grusomheder,  at  svigte  deres  ærefulde  Ry  for  Krigstugt  og 
hjemsøgte  de  Egne,  de  drog  igjennem,  med  blodig  Hævn.  Vidt 
og  bredt  i  Ryggen  paa  den  svenske  Hær  rasede  Mord  og  List, 
og  ve  den  Skare,  som  uden  at  være  tilstrækkelig  stærk  blot 
vovede  at  fjærne  sig  fra  Hovedstyrken  i  nogle  Geværskuds 
Afstand. 

Efter  at  være  kommen  dybere  og  dybere  ind  i  Landet,  vilde 
Kongen  en  Dag  sende  vigtige  Ordrer  til  Baner,  som  i  lang- 
somme Marscher  rykkede  efter  ham,  dækkende  Tilbagetogs- 
linien.  Paa  Grund  af  Landets  Usikkerhed  var  en  saadan  Bud- 
sending yderst  farlig,  og  Kongen  vilde  ikke  beordre  en  større 
Styrke  dertil.  Da  tilbød  en  ung  Officer  af  Finnerne  kun  fulgt 
af  to  Ryttere  at  røgte  dette  Hverv.  Kongen  gav  sit  Samtykke, 
og  de  forvovne  Ryttere  gav  sig  sent  en  Aften  i  Maj  ud  paa 
det  farlige  Tog. 

Den  unge  Officer  var  ingen  anden  end  vor  gode  Bekjendt 
Bertel;  han  ledsagedes  af  Østerbottningen  Pekka  og  Tavast- 
lændingen  Witikka.  Natten  var  mørk  og  skyfuld ;  de  tre  Ryttere 
red  forsigtig  midt  ad  Vejen,  idet  de  lige  meget  frygtede  at 
forvilde  sig  i  en  ubekjendt  Egn  og  at  træffes  af  Kugler  fra 
Bajrere,  der  laa  paa  Lur  i  Skovbrynet.  En  fin  Regn  opblødte 

endnu  mere  den  af  Træn  vogne  ødelagte  Vej,  og  ved  hvert 
Skridt  maatte  man  frygte  for  at  snuble  over  en  Sten  eller  styrte 
ned  i  et  Hul  fyldt  med  Regnvand. 

„Hør"* ,  sagde  Witikka  spøgende  til  sin  Sidekammerat,  »du 
er  jo  en  Pohjalainen  og  kan  altsaa  trolde?** 

Ja,  ellers  var  jeg  nok  en  daarlig  Karl" ,  svarede  Pekka  i 
samme  Tone. 

„Saa  trold  os  da  paa  Stedet  til  Hattimala  Aas  og  sørg  for, 
at  vi  der  neden  for  Bakken  se  Lysene  glimre  fra  Håmeen- 
linnas  Slot.  Der  sidder  en  Tatertøs,  som  jeg  har  været  Kjære- 
ste  med  en  Gang,  og  jeg  vil  hellere  sove  ved  hendes  Side  i  Nat 
end  her  i  Pytterne  i  denne  fordømte  Skov" . 

„Den  Slags  Ting  er  en  smal  Sag  for  mig** ,  svarede  Pekka 
skrydende.  „Pas  paa,  der  ser  du  allerede  Lysene  skinne  fra 
Håmeenlinna** . 

Kammeraten  anstrængte  sine  Øjne,  ikke  sikker  paa,  om 
Østerbottningen  skjemtede  eller  talte  alvorlig,  thi  han  ansaa 
det  sidste  for  fuldkommen  lige  saa  rimeligt  som  det  første. 
I  Virkeligheden  saa'  man  et  Lysskjær  i  Dalen  nedenfor,  itien 
Tavastlændingen  kom  snart  nok  paa  det  rene  med,  at  han 
endnu  var  to  Hundrede  Mil  borte  fra  sin  Hjembygd.  Hestene 
standsede  pludselig  og  var  ikke  til  at  formaa  til  at  gaa  længere. 
En  tæt  Forhugning  af  Træer  tværs  over  Vejen  frembød  en 
uoverstigelig  Hindring  for  Rytterne. 

„Stille  !**  hviskede  Bertel,  „jeg  hørte  noget  rasle  i  Krattet** . 

Rytterne  red  et  Stykke  til  Siden  og  bøjede  sig  ned  over 
Hesteryggene  i  lydløs  Stilhed.  Paa  den  modsatte  Side  af  Vejen 
hørtes  Fodtrin  og  Raslen  af  afbrudte  Kviste. 

„De  maa  være  her  inden  et  Kvarter**,  sagde  en  Stemme 
med  den  velbekjendte  bajerske  Brydning. 

„Hvor  mange  er  de?** 

„Tredive  Ryttere  med  ti  eller  tolv  Pakheste.  De  brød  op 
fra  Geisenfeld  i  Skumringen  og  føre  en  fangen  Pige  med  sig** . 

„Og  hvor  mange  er  vi?** 

„Omtrent  et  halvt  Hundred  Skytter  og  halvfjerds  eller  firs 
bevæbnede  med  Øxer  og  Høtyve** . 

„Godt.  Der  maa  ikke  løsnes  noget  Skud,  før  end  de  er  paa 
tre  Skridts  Afstand** . 

I  dette  Øjeblik  vrinskede  Bertels  Hest,  som  hed  Lappen 
og  havde  hjemme  i  Rovaniemi,  et  lille,  men  livligt  og  stærkt 
Dyr. 

„Wer  da  1**  lød  det  fra  Landevejen. 

„Svenskere  1**  raabte  Bertel  dristig  ligesom  i  Wilrtzburgs 
Port,  fyrede  en  Pistol  af  i  den  Retning,  hvorfra  Røsten  kom, 
og  fik  ved  Glimtet  af  Skudet  Øje  paa  en  stor  Flok  Bønder, 
der  havde  lejret  sig  ved  Forhugningen.  Derpaa  kastede  han 
Hesten  omkring,  bød  sine  Svende  at  følge  ham  og  galop- 
perede rask  tilbage  ad  Landshut  til. 

Men  Glimtet  havde  ogsaa  ladet  Bønderne  faa  Øje  paa  de  tre 
Ryttere,  og  de  skyndte  sig  strax  at  spærre  Vejen  for  dem. 
Bertel  undslap  lykkelig  med  Lappen,  men  Witikkas  Hest 
snublede  over  en  Stub,  og  Pekkas  fede  Arbejdshest  fra  Stor- 
kyro,  fik  under  sine  Bestræbelser  for  at  komme  op  af  Morad- 
set et  Lansestik  i  Bringen.  Bertel,  som  saa'  sine  Folks  Fare 
og  ikke  kunde  bekvemme  sig  til  at  forlade  dem,  gjorde  om- 
kring, huggede  de  nærmeste  Bønder  ned,  greb  Pekkas  Hest 
i  Tømmen  og  søgte  at  trække  ham  op,  medens  han  raabte  til 
Witikka,  at  han  skulde  gaa  fra  sin  Hest  og  springe  op  paa 
Lappens  Ryg.  Det  var  nær  ved,  at  dette  dristige  Forsøg  var 
lykkedes;  de  tre  Fæller  var  allerede  paa  Vejen  igjen,  da  der 
pludselig  hørtes  en  hvinende  Lyd,  en  Slynge  fløj  ned  over 
Bertels  Skuldre  og  rev  ham  voldsomt  af  Hesten.  Witikka  faldt 
med  det  samme.  Lappen,  som  følte  sig  fri  for  sin  dobbelte 
Byrde,  galopperede  af  Sted  med  løse  Tøjler,  og  med  eller  mod 
sin  Vilje  gjorde  Pekka  den  Følgeskab.  Bertel  og  Wittika  var 
ejeblikkelig  overmandede  og  bagbundne. 

„Hæng  de  Hunde,  inden  de  andre  kommer  I*"  raabte  en. 

„Med  Hovedet  nedad  1**  foreslog  en  anden. 

„Og  et  lille  Baal  under  I**  sagde  en  tredje. 

„Ingen  Ild  I  Ingen  Støj  1**  befalede  en  fjerde,  som  syntes  at 
have  mest  at  sige.  „Hør  Kammerat** ,  hviskede  han  til  de  paa 
Jorden  liggende  Fanger;  „var  det  finsk,  I  talte  sammen?** 

„Gaa  Fanden  i  Vold  1**  brummede  Witikka. 

„Maledicti,  maledicti  Fennonesl**  raabte  den  første  Stemme 
i  Mørket,  „I  høre  mig  til  1** 

„Nu  kommer  del**  raabte  en  af  Flokken,  og  man  hørte  i 
Virkeligheden  ogsaa  Hestetrav  paa  Vejen  til  Ingolstadt.  Bøn- 
derne forholdt  sig  tavse  og  stoppede  for  større  Sikkerheds 
Skyld  Munden  til  paa  Fangerne.  De  ankommende  red  ved  Fak- 
kelskin og  syntes  at  være  en  Trop  tyske  Marodører,  der  vendte 
tilbage  fra  et  Strejftog  i  Omegnen.  Under  det  hastige  Ridt  blev 

de  ikke  Forhugningen  var,  før  de  var  lige  tæt  ved  den,  og  i 
samme  Øjeblik  knaldede  en  dræbende  Salve  over  de  fældede 
Træstammer.  Man  saa*  ti  eller  tolv  af  de  forreste  styrte  tii 
Jorden,  Hestene  stejlede  og  slæbte  de  faldne  ved  Stigbøjlerne, 
hele  Skaren  kom  i  Forvirring,  en  Del  vendte  strax  om,  ridende 
hverandre  og  Pakhestene  over  Ende,  andre  affyrede  deres  Pi- 
stoler paa  Maa  og  Faa  mod  den  bag  ved  Forhugningen  skjulte 
Fjende.  Bønderne  styrtede  frem  fra  deres  Baghold,  kastede 
sig  med  Raseri  over  dem,  der  var  tilbage,  og  rev  dem  af  He- 
stene med  Slynger.  Forgjæves  forsvarede  Rytterne  sig  med 
Fortvivlelsens  Mod ;  i  mindre  end  ti  Minutter  var  hele  Trop- 
pen splittet  ad,  otte  eller  ti  var  undkomne,  femten  laa  blødende 
paa  Vejen,  og  sex  eller  syv  vare  fangne,  ligesom  ogsaa  det 
meste  af  Byttet,  de  førte  med  sig,  var  taget.  Af  Bønderne  vare 
kun  Rre  faldne.  Bajremes  Hævn  var  umenneskelig.  De  skjød 
deres  Fanger  med  løst  Krudt  i  Ansigtet,  saa  det  svedes  sort, 
gravede  dem  halvt  ned  i  den  fugtige  Jord  og  stenede  dem 
langsomt  til  Døde. 

Da  dette  grumme  Arbejde  var  gjort,  gav  man  sig  i  Lag  med 
at  bringe  Byttet  i  Sikkerhed.  Bertel  og  hans  Følgesvend  kaste- 
des bundne  op  paa  en  af  de  tagne  Heste,  og  saa  gik  Marschen 
ind  i  Skoven.  Efter  en  Stunds  Forløb  gjorde  man  Holdt  ved  en 
ensomt  liggende  Gaard,  Fangerne  blev  slæbt  der  ind  og  lagte 
paa  Gulvet  i  et  særligt  Kammer,  medens  Bønderne  i  Stuen 
udenfor  i  vild  Sejrsglæde  styrkede  sig  med  den  Vin,  Rytterne 
havde  haft  med  sig.  Nu  traadte  en  dødbleg  Munk  ind  i  Kanmie- 
ret  med  et  Hampereb  om  Livet  og  et  Sværd  hængende  deri. 
Med  Velbehag  nærmede  han  Faklen  til  Fangernes  Hoveder, 
tog  Kneblen  ud  af  Munden  paa  dem  og  betragtede  tavs  deres 
Træk.  „Ser  jeg  ret" ,  sagde  han  endelig  med  et  haanligt  Smil, 
„saa  er  det  Løjtnant  Bertel  af  Kongens  Livvagt?** 

Bertel  saa'  op  og  gjenkjendte  Jesuiten  Hieronymus. 

„Velkommen  til  mit,  Hr.  Løjtnant,  og  Tak  for  sidst  1  En  saa 
sjælden  Gjæst  maa  beværtes  paa  det  bedste.  Jeg  synes  ogsaa, 
jeg  har  set  Kammeraten  før** ,  vedblev  han  pegende  paa  Wi- 
tikka. 

Den  vilde  Tavastlænding  saa*  ham  stivt  i  Øjnene  og  fortrak 
Munden  til  et  trodsigt  Grin.  „Hvor  har  du  gjort  af  dine  Øren, 
Munk?"*  raabte  han  spottende.  „Væk  med  Kalotten,  din  Hønse- 
tyv, og  lad  os  se,  om  der  er  voxet  Æselsøren  ud !" 

Ved  denne  mer  end  dristige  Mindelse  om  Valpladsen  ved 
Breitenfeld  lejrede  der  sig  en  sort  Sky  over  Jesuitens  Øjen- 
bryn, et  rødt  Skjær  fo'r  hen  over  hans  blege  Træk,  og  han 
bed  sine  Læber  sammen  i  Raseri.  „Tænk  paa  dine  egne  Øren, 
Kammerat** ,  sagde  han.  „Anathema  maranatha  I  De  skal  snart 
have  hørt  nok  i  denne  Verden** . 

Ved  disse  Ord  klappede  Jesuiten  to  Gange  i  Hænderne,  og 
ind  traadte  en  Smed  med  Skjødskind  for  og  med  en  ildrød 
Tang,  som  han  havde  holdt  gloende  i  Ovnen  tæt  ved. 

„Naa  Kammerat,  bliver  du  hed  om  Ørene?**  sagde  Munken 
med  grum  Spot. 

Witikka  svarede  trodsig : 

„Nu  synes  du,  at  du  er  klog,  og  saa  er  du  dog  kun  en  Stym- 
per i  Sammenligning  med  Djævelen.  Din  Herrer  og  Mester 
behøver  ingen  Tang,  han  nøjes  med  Neglene** . 

„Det  højre  Øre**,  sagde  Jesuiten  lakonisk.  Smeden  nær- 
mede sin  Tang  til  Tavastlændingens  Hoved.  Witikka  lo  for- 
agtelig. En  pludselig  Rødme  farvede  hans  brune  Kind,  men 
kun  for  et  Øjeblik.  Han  havde  nu  kun  ét  Øre. 

„Vil  du  afsværge  din  Tro,  bekjende  Paven  og  forbande  Lu- 
ther, saa  kan  du  beholde  dit  andet  Øre** . 

„Din  Gnier  1**  udbrød  Tavastlændingen.  „Din  Herre  og  Me- 
ster plejer  at  byde  Land  og  Rige,  og  du  byder  mig  kun  et 
uselt  Øre** . 

„Det  venstre  Øre  I**  sagde  Jesuiten  koldt. 

Smeden  gjorde,  som  der  blev  ham  befalet.  Den  martrede 
Soldat  lo. 

„Munk,  dette  er  skjændigtl**  udbrød  Bertel,  som  laa  ved 
Siden  af.  „Dræb  os,  om  du  vil,  men  dræb  os  hurtig  1** 

„Og  hvem  har  sagt,  at  det  er  min  Agt  at  dræbe  Jer?**  sva- 
rede Pater  Hieronymus  smilende.  „Tvært  imod,  det  kommer 
an  paa  Jer  selv,  om  I  uskadte  vil  have  Jer  Frihed  igjen  endnu 
i  Nat** . 

„Og  hvad  forlanger  du  af  mig?** 

„I  er  en  tapper  ung  Mand,  Løjtnant  Bertel!  Det  gjør  mig 
ondt,  at  Kongen  saa  forsmædelig  og  uretfærdig  har  berøvet 
Jer  den  Grad,  I  havde  erhvervet  Jer  med  Jert  Blod** . 

Ja  saa,  det  gjør  Jer  ondt?  Naa,  og  saa?** 

„I  Jert  Sted  vilde  jeg  hævne  mig** . 

„Hævne  mig?  Aa  ja,  jeg  har  tænkt  paa  det** . 

„I  hører  til  Gustav  Adolfs  Livvagt.  Ved  I  vel,  unge  Ven, 
hvad  de  rettænkende  katholske  Fyrster  vil  give  den,  der  over- 
leverer Kongen  død  eller  levende  i  deres  Hænder  ?** 

„Hvor  skulde  jeg  vide  det,  ærværdige  Fader?" 

„Et  Fyrstendømme,  i  Fald  han  er  Adelsmand,  halvtredsinds- 
tyve Tusind  Dukater,  i  Fald  han  er  ufrels** . 

„Det  er  lovlig  lidt  for  saa  stor  en  Tjeneste,  ærværdige  Fa- 
der". 

„Vælg  imellem  Døden  og  en  fyrstelig  Belønning" . 

„Det  var  altsaa  dér,  I  vilde  hen,  ærværdige  Fader?" 

„Gjør,  som  I  vil.  Naar  I  har  betænkt  Jer,  kan  vi  tales  videre 
ved.  Denne  Gang  kan  I  kjøbe  Liv  og  Frihed  for  en  billigere 
Pris,  for  en  Bagatel" . 

„Hvad  skulde  det  være,  ærværdige  Fader?" 

„Hør  mig.  Jeg  forlanger  kun  en  dyr  Ed  paa,  at  I  vil  gjøre 
mig  en  ubetydelig  Tjeneste.  Kong  Gustav  Adolf  bærer  paa 
sin  højre  Pegefinger  en  lille  Ring  af  Kobber.  Den  har  kun 
ringe  Værdi  for  ham,  men  for  mig,  unge  Ven,  er  den  af  større 
Betydning,  jeg  er . . .  Kunstsamler,  jeg  vilde  gjæme  eje  et 
Minde  om  en  Konge,  som  jeg  maa  hade  som  Fjende,  men 
beundre  som  Menneske" . 

„Og  Ringen?" 

„Ringen  maa  I  sværge  at  skaffe  mig  i  Hænde  paa  hvilken 
som  helst  Maade  inden  nsdste  Nymaane.  Gjør  det,  og  I  er 
fri". 

„Altsaa  kun  en  lille  Synd  imod  det  syvende  Bud?  Og  Af- 
laden har  I  allerede  færdig,  ikke  sandt?  Gaa,  elendige  Tyv, 
og  tak  din  Lykke,  at  min  Arm  er  bunden,  ellers  skulde  den 
ved  Himlen  lære  dig  at  have  Respekt  for  en  Krigers  Ære  I" 

„Stille,  unge  Mand,  husk  paa,  at  Jert  Liv  er  i  min  Haand. 
Naar  jeg  er  færdig  med  Jer  Kammerat,  begynder  jeg  med 
Jer". 

Bertel  sendte  ham  blot  et  foragteligt  Blik. 

„Til  Værket,  Smed  I"  mumlede  Jesuiten  dumpt.  Og  Smeden 
trak  paa  ny  sin  hvidglødende  Tang  ud  af  Ilden. 

I  samme  Øjeblik  opstod  der  en  forvirret  Larm  imellem  Bøn- 
derne i  Stuen  udenfor.  Man  raabte :  „Til  Vaaben !  Svenskerne 
er  her !"  og  i  det  samme  blev  Døren  revet  op.  En  Del  af  Bøn- 
derne greb  deres  Bøsser,  andre  laa  drukne  og  sovende  pat 
Gulvet.  Men  udefra  hørte  man  tydelig  den  svenske  Officers 

Kommando :  „Stik  Ild  paa  Huset,  Gutter,  her  har  vi  dem  alle 
sammen  i  Fælden** . 

Ved  disse  Ord  sprang  Jesuiten  ud  af  Vinduet. 

Der  opstod  nu  en  hidsig,  men  kort  Strid  i  Døren  til  Stuen. 
Bønderne  bukkede  under  efter  faa  Minuters  Forløb  og  bad 
om  Pardon.  De  forreste  blev  stødt  ned  med  Hellebarderne, 
det  var  det  Svar,  de  fik ;  de  øvrige  blev  bundne ;  Stuen  med 
det  nylig  indbragte  Bytte  plyndredes,  og  Bertel  og  hans  haardt 
mishandlede  Kammerat  løstes  af  deres  Baand. 

„Er  det  dig,  Larsson?**  raabte  den  befriede  Fange  glad. 

„Torden  og  Lynild  I  er  det  dig  Bertel  I  Er  det  her,  du  vil 
aflevere  Kongens  Ordre?** 

„Og  du  selv?" 

Ja,  for  Fanden,  du  ved,  jeg  er  et  Lykkens  Barn.  Jeg  bli- 
ver sendt  ud  for  at  bevogte  en  Transport,  støder  paa  V^jen  paa 
nogle  Skurke  af  Marodører,  der  snakke  om  et  Baghold  her  i 
Skoven.  Jeg  skynder  mig  af  Sted  i  Hælene  paa  dem,  og  be- 
frier en  rask  Knøs  og  en  kjøn  Pige.  Se  paa  hende:  Kinder 
som  en  Tulipan,  hvad  ?  og  sikke  Øjne,  du  !** 

Bertel  saa*  sig  om,  og  ved  Siden  af  ham  stod  en  skjælvende 
Pige  halvt  afmægtig  af  Skræk. 

„Det  er  jo  Ketchen,  Frøken  Reginas  Kammerpige  I**  raabte 
Bertel,  som  mange  Gange  havde  set  den  glade  Pige  hos  hen- 
des mørke  Frøken. 

„Frels  mig.  Løjtnant,  frels  mig  !**  raabte  Pigen  og  greb  hef- 
tig hans  Arm.  „Man  har  med  Vold  revet  mig  ud  af  min  Mo- 
sters Hus** . 

„Larsson,  jeg  beder  dig,  overlad  mig  Pigen  I** 

„Rider  Fanden  dig?  vil  du  tage  mit  Pigebarn  fra  mig?** 

„Giv  hende  fri,  jeg  beder  dig  derom** . 

„Om  nogle  Uger,  ja  Gud  bevares.  Men  slip  hende,  siger  jeg 
dig,  eller . .  .**  Den  hidsige  lille  Krigsmand  hævede  sit  lange 
Sværd,  som  han  nylig  havde  spiddet  Bønderne  paa. 

„Huset  brænder!**  raabtes  der  i  det  samme  fra  alle  Sider, 
og  en  kvælende  tyk  Røg  beviste,  at  Faren  var  truende.  Bertel 
styrtede  ud  med  Pigen.  Larsson  fulgte  efter,  og  saaledes  for- 
svandt Vredens  Hede  for  Ildens.  Først  da  man  ude  i  Gaarden 
saa*  Huset  i  lys  Lue,  kom  Bertel  i  Tanker  om,  at  det  var  fuldt 
af  Mennesker,  omtrent  tredive  Bønder  bundne  paa  Hænder 
og  Fødder.  „Kom,  skynd  Jer** ,  raabte  han,  „lad  os  redde  de 
ulykkelige  !** 

,,Er  du  gal?"  svarede  Larsson  leende.  „Det  er  jo  kun  nogle 
af  de  Lømler,  der  nylig  har  skilt  saa  mange  raske  Gutter  af 
vore  af  med  Livet.  Læg  paa  Baalet,  Gutter,  at  Øldrikkerne 
derinde  ikke  skal  fryse  under  Traktementet** . 

Det  var  nu  ogsaa  for  sent  at  hjælpe.  De  ulykkelige  Bajrere 
faldt  som  Ofre  for  Tidens  barbariske  Krigsskik,  som  saa  ofte 
lod  den  ene  Grumhed  overbyde  den  anden.  Med  Afsky  vende 
vi  os  bort  fra  disse  vilde  Optrin,  der  høre  med  i  en  Skildring 
af  Tiden,  for  at  skynde  os  til  det  mere  storartede  og  opløftende 
Billede  af  den  svenske  Løves  sidste  Kamp. 


VIIL 
Nfimberg  og  Liitzen. 


Begivenhederne  hobe  sig  sammen  som  Bølge  paa  Bølge  i 
en  brusende  Fos,  og  Fortællingen,  der  trænges  sammen  in- 
den for  en  snæver  Ramme,  er  nødt  til  at  ile  frem  med  Fos- 
sens Fart.  Vi  maa  skynde  os  forbi  de  mærkeligste  Begiven- 
heder i  en  mærkelig  Tid  for  at  gjenfinde  den  lille,  men  gjen- 
nem  en  hel  Række  af  Tidsaldre  og  Omskiftelser  løbende 
Traad  i  vor  Fortælling :  Kongens  Ring. 

Walienstein,  den  forfærdelige,  havde  udsonet  sig  med 
Kejseren,  samlet  en  frygtelig  Hær  og  vendte  sig  som  en  sort 
Tordensky  imod  det  rige  NQrnberg.  Gustav  Adolf  afbrød  sin 
Sejrsbane  i  Bajern  for  at  ile  til  Stævnet  med  ham,  og  her 
stod  begge  Hærene  i  to  stærkt  forskansede  Lejre  i  elleve  Uger 
ubevægelige  over  for  hinanden  —  Panteren  og  Løven,  krum- 
mende sig  til  Spring  og  holdende  skarpt  Øje  med  hinandens 
svageste  Bevægelse.  Hele  Omegnen  udsugedes  for  at  skaffe 
disse  Hære  deres  Underhold,  og  paa  stadige  Strejftog  hente- 
des der  Levnedsmidler  langvejs  fra.  Blandt  de  kejserlige  ud- 
mærkede sig  i  denne  Retning  Isolanis  Kroater,  blandt  de  sven- 
ske Taupadels  Dragoner  og  Stålhandskes  finske  Ryttere. 

Hungersnøden,  Sommerheden,  Farsoterne  og  den  tyske 
Hærs  Plyndringer  udbredte  Nød  og  Elendighed  overalt.  Gu- 
stav Adolf,  hvis  Hær  efter  Foreningen  med  Oxenstjernas  og 
Baners  samlede  Skarer  talte  50,000  Mand,  rykkede  den  24de 

Avgust  1632  frem  til  Storm  imod  Wallenstein,  som  stod  med 
60,000  Mand  bag  uindtagelige  Skanser.  Længe  før  Daggry 
begyndte  Torstensons  Kanoner  at  tordne  mod  Alte  Feste.  I 
Nattens  Mørke  klatrede  500  tyske  Musketerer  af  den  hvide 
Brigade  op  ad  Skrænterne  og  besteg  Voldene  til  Trods  for 
den  forfærdeligste  Kugleregn.  Et  Øjeblik  syntes  Sejren  at 
skulle  blive  Lønnen  for  deres  Dødsforagt;  de  af  Søvnen  op- 
skræmmede,  halvvaagne  Fjenders  Forvirring,  Kvindernes 
Skrig  og  de  svenske  Kugler,  som  slog  Telte  og  Mennesker 
over  Ende,  understøttede  Angrebet.  Men  Wallenstein  bevarede 
sin  Ro  og  Koldblodighed,  sendte  Kvinderne  bort,  og  kastede 
den  ene  Masse  frem  imod  de  stormende  efter  den  anden.  Den 
tapre  Brigade  blev  jaget  tilbage  med  Tab.  Kongen  gav  ikke 
tabt ;  endnu  en  Gang  stormede  den  hvide  Brigade ;  forgjæves. 
Da  kaldte  Gustav  Adolf  paa  sine  Finner  for,  som  Schiller 
siger,  „med  deres  nordiske  Mod  at  bringe  den  tyske  Fejghed 
til  at  blues*".  Det  var  Østerbottningerne  i  den  svenske  Bri- 
gades Rækker.  De  havde  Døden  for  Øje  i  Form  af  hundrede 
Ildsvælg,  men  resolut,  med  urokkeligt  Mod  saa'  man  dem 
klatre  op  ad  den  af  Regn  og  Blod  slibrige  Bjærgskrænt.  Men 
disse  faste  Volde,  denne  morderiske  Kugleregn  prellede  al 
deres  Tapperhed  tilbage  imod;  midt  i  Ilden  og  Døden  søgte 
de  endnu  en  Gang  at  faa  Fodfæste  paa  Volden,  men  forgjae- 
ves ;  de  faa,  der  havde  undgaaet  Kugler  og  Lanser,  blev  vold- 
somt kastede  tilbage;  for  første  Gang  saa'  man  Gustav  Adolfs 
Finner  vige  og  lige  saa  frugtesløse  vare  alle  Forsøg  af  de  føl- 
gende Tropper.  De  kejserlige  skyndte  sig  at  forfølge  Sven- 
skerne, men  blev  drevne  tilbage,  gjorde  paa  ny  Udfald  og 
blev  atter  drevne  tilbage.  Med  stort  Mandefald  rasede  Striden 
hele  Dagen,  mange  af  de  tapreste  Anførere  faldt,  og  Døds- 
englen sigtede  atter  en  Kugle  imod  Kongen,  men  uden  at 
træffe  andet  end  hans  Støvlesaal. 

Det  kejserlige  Rytteri  kom  i  Kamp  med  det  svenske  paa 
venstre  Fløj.  Cronenberg  med  sine  Kyrasserer,  klædte  i  Jæm 
fra  Hoved  til  Fod  og  vidt  berømte  under  Navnet  „de  uover- 
vindelige" ,  kastede  Hesserne  over  Ende.  Landgreven  af  Hes- 
sen  gjorde  harmfuld  den  Bemærkning,  at  Kongen  vilde  skaane 
sine  egne  Tropper  paa  de  tyskes  Bekostning.  „Nu  vel" ,  sagde 
Gustav  Adolf,  „jeg  skal  sende  mine  Finner,  og  jeg  haaber,  at 
naar  vi  skifter  Folk,  skifter  Lykken  med  det  samme**.  Stål- 

handske  blev  nu  med  Finnerne  sendt  imod  Cronenberg  og  de 
uovervindelige.  Imellem  disse  Kjærnetropper  opstod  der  en 
stolt,  en  herlig,  en  uforglemmelig  Strid.  Paa  Regnitzflodens 
kratbevoxede  Bred  tørnede  Skarerne  sammen,  Mand  imod 
Mand,  Hest  imod  Hest;  Sværdene  sløvedes  imod  Hjælmene, 
de  lange  Pistoler  glimtede,  og  mangen  en  tapper  Rytter  jage- 
des ud  i  Flodens  Dynd.  Det  er  troligt,  at  Finnernes  Heste  og- 
saa  her  holdt  længere  ud  end  de  smukke  og  rapfodede  un- 
garske Heste  og  derved  bidrog  deres  til  Sejren.  Den  tapre 
Cronenberg  faldt,  hans  uovervindelige  flyede  for  Finnerne. 
I  hans  Sted  styrtede  Fugger  frem  med  en  betydelig  Styrke  og 
drev  Finnerne  under  uafbrudt  Fægtning  langsomt  med  Front 
imod  Fjenden  hen  imod  Krattet.  Her  modtoges  de  kejserlige 
imidlertid  af  det  svenske  Fodfolks  Ild.  Fugger  faldt,  og  hans 
Ryttere  blev  atter  kastede  tilbage  af  de  udmattede  Finner. 

Ved  Nattens  Frembrud  bedækkede  over  3000  døde  Høj- 
derne og  Sletten.  I  Kampen  ved  Alte  Feste,  siger  Schiller, 
ansaas  Gustav  Adolf  for  overvunden,  fordi  han  ikke  selv  sej- 
rede. Dagen  efter  drog  han  bort  til  Bajem.  44,000  Menne- 
sker, Venner  og  Fjender,  havde  Pesten  og  Krigen  opslugt  i 
disse  morderiske  Uger  i  og  omkring  Nflrnberg. 

Efteraarets  Mørke  tog  til,  dets  Taager  hvilede  over  Tysk- 
lands blodbestænkte  Jord,  og  endnu  var  der  ingen  Udsigt  til 
Ende  paa  Fejderne.  Kun  en  stor  Aand  var  bestemt  til  her 
efter  mange  Storme  at  havne  i  det  evige  Land  og  gaa  fra  Li- 
vets høstlige  Nat  over  i  det  evige  Lys.  Stadig  nærmere  og 
nærmere  svævede  Dødsenglen  over  Gustav  Adolfs  ædle  Ho- 
ved og  gjød  over  det  denne  Glans  fra  en  højere  Verden,  som 
man  stundum  ser  omstraale  de  ædle  her  paa  Jorden  i  deres 
sidste  Øjeblik.  Hoben  omkring  dem  tager  fejl  deraf,  men  den 
bortgaaende  aner  Meningen.  To  Dage  før  sin  Død  hyldedes 
Gustav  Adolf  af  Folket  i  Naumburg  som  en  Gud,  men  igjen- 
nem  hans  Sjæl  fløj  Anelsen  om  hans  Banes  Ende,  og  han 
sagde  til  Hofpræsten  Fabricius:  „Maaske  vil  Gud  snart  nok 
straffe  baade  deres  afguderiske  Daarskab  og  mig,  som  er 
Gjenstand  derfor,  og  vise,  at  ogsaa  jeg  er  et  svagt  og  dødeligt 
Menneske** . 

Kongen  var  draget  op  til  Sachsen  for  at  følge  den  hærjende 
Wallenstein  i  Sporet.  Ved  Arnstadt  sagde  han  Axel  Oxen- 
stjema,  i  Erfurt  Maria  Eleonora  Farvel.  Der  og  i  Naumburg 

kunde  det  skjønnes  af  mange  Anordninger,  at  han  var  belavet 
paa,  hvad  der  skulde  komme.  Wallenstein,  som  troede,  han 
var  gaaet  i  Vinterkvarter,  sendte  Pappenheim  bort  til  Halle 
med  12,000  Mand;  selv  stod  han  ved  Latzen  med  28,000 
Mand  og  Kongen  i  Naumburg  med  20,000. 

Men  den  4de  November,  da  Gustav  Adolf  havde  faaet  Nys 
om  Pappenheims  Afmarsch,  brød  han  skyndsomt  op  for  at 
overraske  sin  svækkede  Fjende,  hvilket  vilde  være  lykkedes, 
dersom  han  var  kommen  til  at  angribe  den  5te.  Men  For- 
synet kastede  en  ringe  Ting,  den  lille  Bæk  Rippach,  paa  hans 
Sejrsbane  og  den  i  Forbindelse  med  de  nylig  pløjede  Marker 
sinkede  hans  Marsch.  Først  sent  om  Aftenen  den  5te  No- 
vember nærmede  Kongen  sig  Lfltzen.  Wallenstein  vandt  Tid 
og  forstod  at  benytte  den.  Han  lod  Grøfterne  langs  Hoved- 
vejen uddybe  og  lod  opkaste  Brystværn,  som  han  paa  begge 
Sider  af  Vejen  fyldte  med  sine  bedste  Skarpskytter,  der  med 
deres  Krydsild  skulde  tilintetgjøre  de  fremrykkende  Sven- 
skere. Kongens  Krigsraad  fraraadede  Angrebet;  kun  Hertug 
Bernhard  raadede  dertil,  og  Kongen  var  af  samme  Mening, 
„thi**,  sagde  han,  „det  er  bedst  at  vaske  sig  rigtig  ren,  naar 
man  nu  en  Gang  er  kommen  i  Badet** . 

Natten  var  mørk  og  skummel.  Kongen  tilbragte  den  i  en 
gammel  Vogn  sammen  med  Kniephausen  og  Hertug  Bernhard. 
Hans  rastløse  Sjæl  havde  Tid  til  at  tænke  paa  alt,  og  da,  siger 
Fortællingen,  drog  han  af  sin  højre  Pegefinger  en  liden  Kob- 
berring, gav  Hertug  Bernhard  den  og  paalagde  ham,  i  Fald 
noget  menneskeligt  skulde  hænde  ham,  da^at  give  den  til  en 
ung  Officer  af  hans  finske  Rytteri. 

Tidlig  om  Morgenen  red  Gustav  Adolf  ud  for  at  mønstre 
Slagordenen.  Han  bar  en  Elsdyrsskinds  Køllert  og  en  graa 
Overkappe.  Da  man  opfordrede  ham  til  paa  saadan  en  Dag 
at  bruge  Harnisk,  svarede  han:  „Gud  er  mit  Harnisk**.  En 
tæt  Taage  forhalede  Angrebet.  Ved  Daggry  istemte  hele  Hæ- 
ren „Vor  Gud  han  er  saa  fast  en  Borg** ,  og  da  Taagen  ved- 
blev, istemte  Kongen  med  egen  Røst  „Gud  være  os  naadig  og 
huld**  og  „Forfærdes  ej,  du  lille  Hob**,  hvilken  sidste  ban 
kort  i  Forvejen  havde  digtet.  Derpaa  red  han  forbi  Rækkerne 
raabende:  „I  Dag,  Gutter,  skal  vi  gjøre  Ende  paa  alle  vore 
Besværligheder**  ;  og  to  Gange  snublede  han  under  Ridtet. 

Først  Kl.  1 1  om  Formiddagen  spredtes  Taagen  af  en  svag 

Vind.  Den  svenske  Hær  rykkede  strax  frem  til  Angreb;  paa 
højre  IHøj,  som  førtes  af  Kongen,  stod  atter  Stålhandske  med 
Finnerne,  derefter  svenske  Tropper ;  i  Centrum  svenske,  den 
gule  og  grønne  Brigade  under  Nils  Brahe;  paa  venstre  Fløj 
tysk  Rytteri  under  Hertug  Bernhard.  Lige  overfor  Hertugen 
stod  Colloredo  med  Kjærnen  af  Rytteriet;  i  Centrum  stod 
Wallenstein  selv  med  tætte  Masser  af  Fodfolk  i  fire  store 
Tertier  og  syv  Kanoner  foran  Fronten ;  lige  overfor  Stålhand- 
ske stod  Isolani  med  sine  vilde,  men  tapre  Kroater.  Feltraabet 
var  paa  begge  Sider  det  samme  som  ved  Breitenfeld.  Da  Kon- 
gen gav  Befaling  til  Angreb,  foldede  han  Hænderne  og  raabte : 
Jesus,  Jesus,  hjælp  mig  i  Dag  at  stride  til  dit  hellige  Navns 
Ærer 

Nu  blev  LQtzen  stukken  i  Brand  af  de  kejserlige.  Artille- 
riet begyndte  at  tordne  løs,  og  den  svenske  Hær  rykkede 
frem,  men  led  lige  strax  store  Tab.  Endelig  kom  Svenskernes 
Centrum  over  Gravene,  tog  de  syv  Kanoner  og  kastede  Fjen- 
dens to  forreste  Brigader  over  Ende.  Den  tredje  gjorde  alle- 
rede omkring  for  at  fly,  da  det  lykkedes  Wallenstein  at  standse 
den.  Svenskerne  blev  angrebne  i  Flanken  af  Rytteriet,  og  Fin- 
nerne, som  havde  jaget  Kroaterne  og  Polakkerne  paa  Flugt, 
var  endnu  ikke  komne  over  Gravene.  Da  ilede  Kongen  frem 
i  Spidsen  for  Smaalændingeme :  kun  faa  havde  saa  gode 
Heste,  at  de  formaaede  at  følge  ham.  Et  Sagn  fortæller,  at  en 
kejserlig  Musketer  skjød  paa  ham  med  en  Sølvkugle ;  vist  er 
det,  at  Kongens  venstre  Arm  blev  knust,  og  at  han  søgte  at 
skjule  sit  Saar,  men  snart  bad  han,  udmattet  af  Blodtab,  Her- 
tugen af  Lauenburg,  som  red  ved  hans  Side,  om  ubemærket 
at  føre  ham  ud  af  Striden.  I  Stridens  Tummel  styrtede  imid- 
lertid Gøtz*  Kyrasserer  frem  og  i  Spidsen  for  dem  Moritz  von 
Falkenberg,  som  gjenkjendte  Kongen  og  skjød  ham  en  Kugle 
igjennem  Livet,  idet  han  raabte:  „Dig  har  jeg  længe  søgt!*" 
og  strax  efter  faldt  Falkenberg  selv  for  en  Kugle.  Da  vaklede 
Kongen  i  Sadlen,  fortælles  der,  og  bad  Hertugen  redde  sit 
eget  Liv,  og  Hertugen  greb  ham  om  Livet  for  at  støtte  ham, 
men  i  samme  Øjeblik  styrtede  hele  Sværmen  af  Fjender  over 
dem  og  skilte  dem  ad.  Et  Pistolskud  afsved  Hertugens  Haar, 
Kongens  Hest  flk  et  Skud  i  Halsen  og  stejlede,  og  Gustav 
Adolf  faldt  af  Sadlen,  slæbtes  et  Stykke  af  Sted  i  Stigbøjlerne 
og  blev  derpaa  liggende.  Den  unge  Page  LeubelRngen  fra 

NQrnberg  bød  ham  sin  Hest,  men  formaaede  ikke  at  løfte  den 
faldne  op.  Nogle  kejserlige  Ryttere  kom  hen  til  Stedet  og 
spurgte,  hvem  den  saarede  var,  og  da  LeubelRngen  ikke  vilde 
svare,  rendte  den  ene  ham  Sværdet  igjennem  Livet,  og  den 
anden  skjød  Kongen  igjennem  Hovedet,  hvorefter  de  andre 
løsnede  endnu  flere  Skud  imod  dem,  og  begge  blev  liggende 
under  Dynger  af  Lig.  Men  Leubelflngen  levede  endnu  nogle 
Dage  efter  og  kunde  fortælle  Efterverdenen  om  den  store 
Gustav  Adolfs  sørgelige,  uforglemmelige  Heltedød. 

Imidlertid  var  Svenskernes  Centrum  bleven  nødt  til  at  vige ; 
tusind  lemlæstede  Lig  bedækkede  Kamppladsen,  og  endnu 
havde  man  ikke  vundet  en  Fodsbred  Jord.  Begge  Hære  stod 
næsten  i  samme  Stilling  som  før  Slagets  Begyndelse.  Da  saa' 
man  Kongens  saarede  Hest  med  den  tomme  Sadel  bedækket 
med  Blod  galoppere  ind  imellem  Rækkerne.  „Kongen  er  fal- 
den 1**  Og,  siger  Schiller  smukt,  „Livet  gik  ned  i  Spotpris,  da 
det  helligste  af  alle  Liv  var  slukt,  Døden  havde  ingen  Gru 
mere  for  den  ringeste,  siden  den  ikke  havde  skaanet  det  kro- 
nede Hoved**.  Hertug  Bernhard  sprængte  fra  Række  til 
Række.  „I  Svenske,  Finner  og  Tyskere** ,  sagde  han,  „Eders, 
vor  og  Frihedens  Forsvarer  er  falden.  Velan,  den,  som  har 
Kongen  kjær,  skynde  sig  fremad  at  hævne  hans  Død!**  Den 
første,  der  fulgte  denne  Opfordring,  var  Stålhandske  med 
Finnerne;  med  utrolig  Anstrængelse  sprængte  de  over  Gra- 
vene og  jog  Skarer  af  adsplittede  Fjender  af  Sted  foran  sig; 
alt  faldt  for  deres  Hug.  Isolani,  som  var  dreven  paa  Flugt, 
gjorde  omkring  og  angreb  det  svenske  Tros,  men  blev  atter 
jaget  paa  Flugt.  Med  lignende  Raseri  trængte  Brahe  med  Cen- 
trum over  Gravene,  medens  Hertug  Bernhard  uden  at  ænse 
den  Kugje,  der  knuste  hans  Arm,  tog  et  af  Fjendens  Batterier. 
Hele  den  kejserlige  Hær  ravede,  brødes  og  vaklede  under 
dette  forfærdelige  Angreb;  Krudtvognene  sprang  i  Luften, 
Wallensteins  Magtsprog  og  Piccolominis  glimrende  Tapperhed 
formaaede  ikke  mere  at  hindre  Troppernes  ustandselige  Flugt. 

Men  i  det  samme  lød  vidt  over  Sletten  det  jublende  Raab : 
„Pappenheim  er  her!**  Og  Pappenheim,  den  tapreste  blandt 
de  tapre,  var  der  med  sine  Ryttere,  og  hans  første  Spørgs- 
maal  lød:  „Hvor  er  Kongen  af  Sverige?**  Man  pegede  paa 
Stålhandskes  Rækker,  og  han  styrtede  did.  Her  opstod  den 
hedeste,  den  mest  forbitrede  Strid.  De  kejserlige  fattede  Mod, 

vendte  om  og  angreb  fra  tre  Sider  paa  én  Gang.  Ingen  veg. 
Brahe  faldt  og  med  ham  den  gule  Brigade  næsten  til  sidste 
Mand.  Winckel  med  de  blaa  faldt  i  lige  saa  skjøn  Orden,  Mand 
for  Mand,  som  de  havde  staaet  i  Rækkerne.  Resten  af  det 
svenske  Fodfolk  trak  sig  langsomt  tilbage;  Sejren  syntes  at 
smile  til  den  alt  knusende  Pappenheim. 

Men  han,  sin  Samtids  Ajax,  Manden  med  de  hundrede  Ar, 
skulde  ikke  opleve  Sejrens  Dag.  Allerede  i  det  første  Storm- 
løb imod  Finnerne  knuste  en  Falkonetkugle  hans  Hofte;  to 
Musketkugler  gjennemborede  hans  arrede  Bryst;  man  siger, 
at  Stålhandske  havde  ramt  ham  med  egen  Haand.  Han  faldt, 
endnu  i  Døden  frydende  sig  over  Gustav  Adolfs  Fald,  og  Bud- 
skabet om  hans  Død  udbredte  Forfærdelse  i  de  kejserlige  Ræk- 
ker. „Pappenheim  er  død ;  alt  er  tabt  I*"  Endnu  en  Gang  ryk- 
kede Svenskerne  frem;  Hertug  Bernhard,  Kniephausen  og 
Stålhandske  gjorde  Underværker.  Men  ogsaa  Piccolomini, 
som  med  sex  Saar  besteg  sin  syvende  Hest,  sloges  med  mere 
end  menneskelig  Tapperhed,  de  kejserliges  Centrum  holdt 
Stand,  og  først  Mørket  afbrød  Striden.  Wallenstein  trak  sig 
tilbage;  og  den  udmattede  svenske  Hær  lejrede  sig  paa  Val- 
pladsen. Ni  Tusind  døde  bedækkede  Lfltzens  Sletter. 

Følgerne  af  dette  Slag  vare  følelige  for  de  kejserlige.  De 
havde  mistet  alt  deres  Artilleri,  Pappenheim  og  —  Wallen- 
steins  Ry  for  at  være  uovervindelig.  Den  store  Friedlænder 
var  rasende  af  Harme ;  hans  haarde  Haand  var  lige  saa  runde- 
lig til  at  give  de  fejge  Anvisning  paa  Galgen  som  til  at  uddele 
Dukater  til  de  tapre..  Syg  og  nedslaaet  trak  han  sig  med  Re- 
sten af  sin  Hær,  omtrent  ni  Tusind  Mand,  tilbage  til  Bøhmen, 
hvor  Stjærnerne  blev  hans  natlige  Omgang,  forræderiske  Pla- 
ner hans  daglige  Adspredelse  og  Døden  for  Buttiers  Haand 
Enden  paa  hans  glimrende  Livsbane. 

Men  alligevel  lød  der  en  umaadelig  Sejrsjubel  fra  hele  den 
katholske  Verden,  thi  Lutherdommen  og  Svenskerne  havde 
mistet  uendelig  meget  mere  end  deres  Fjender.  Den  Arm,  som 
saa  mægtig  havde  svunget  Lysets  og  Frihedens  sejrrige  Sværd, 
var  nu  lammet;  Protestanternes  Smerte,  hvori  der  blandede 
sig  Frygt  for  Fremtiden,  var  almindelig  og  dyb.  Ikke  uden 
Grund  sang  man  Te  Deum  i  Wiens,  Brflssels  og  Madrids 
Domkirker ;  tolv  Dages  glimrende  Tyrefægtninger  forherligede 
i  Madrid  den  frygtede  Helts  Fald,  men  Kejser  Ferdinand  var 

større  end  sin  Samtid  og  skal  have  fældet  Taarer  ved  Synet 
af  sin  faldne  Fjendes  blodige  Køllert. 

Der  gik  mange  Sagn  om  den  store  Gustav  Adolfs  Død; 
snart  var  det  Hertug  Franz  Albert  af  Lauenburg,  snart  Riche- 
lieu,  snart  Hertug  Bernhard,  som  af  Folketroen  beskyldtes 
for  Delagtighed  i  Kongens  Fald,  men  ingen  af  disse  Formod- 
ninger har  den  upartiske  Historie  bekræftet.  En  nyere  tysk 
Forfatter*)  meddeler  følgende  Sagn  af  Folkemunde:  „Gustav 
Adolf,  Konge  af  Sverige,  fik,  medens  han  endnu  var  ganske 
ung,  af  en  Kvinde,  som  han  elskede  højt,  en  R  i  n  g  af  Jærn, 
som  dannede  Bogstaverne  i  begge  hans  Navne.  Syv  Dage  før 
hans  Død  blev  denne  Ring  taget  fra  ham,  uden  at  han  i  Øje- 
blikket lagde  Mærke  til  dette  sælsomme  Tyveri** . 

Læseren  ved,  at  denne  Fortælling  har  knyttet  sine  Traade 
til  denne  Ring,  men  flere  Grunde  berettige  til  den  Formod- 
ning, at  Ringen  har  været  af  Kobber. 

Om  Aftenen  efter  Slaget  sendte  Hertug  Bernhard  sine  Sol- 
dater ud  for  ved  Fakkellys  at  opsøge  Kongens  Lig.  De  fandt 
det  udplyndret  og  mishandlet  under  Dynger  af  døde.  Det  blev 
ført  til  Byen  Meuchen,  hvor  det  blev  balsameret,  og  Soldaterne 
Rk  Tilladelse  til  at  se  deres  Konges  og  Helts  blege  Lig.  Der 
fældtes  bitre  Taarer,  men  Taarer,  som  ogsaa  vare  fulde  af 
Stolthed,  thi  selv  den  ringeste  ansaa  sig  for  stor  ved  Æren 
af  at  have  kæmpet  ved  saa  heltemodig  en  Konges  Side. 

„Se**,  sagde  en  Veteran  af  Stålhandskes  Finner  højt  hul- 
kende, „de  have  røvet  hans  Guldkjæde  og  hans  Kobberring ; 
jeg  ser  endnu  den  hvide  Stribe  af  Ringen  paa  hans  højre  Pege- 
finger** . 

„Hvad  skulde  de  bryde  sig  om  en  Kobberring  for?**  spurgte 
en  Skotte,  som  nylig  var  kommen  til  Hæren  og  ikke  kjendte 
de  Sagn,  der  var  i  Omløb  blandt  Menigmand. 

„Hans  Ring  I**  svarede  en  Pommeraner  hemmelighedsfuldt. 
J[o,  du  kan  stole  paa,  at  Jesuiterne  vidste,  hvad  den  duede  til. 
Ringen  var  fortryllet  af  en  finsk  Hex,  og  saa  længe  Kongen 
bar  den,  bed  hverken  Jærn  eller  Bly  paa  ham** . 

„Men  se,  i  Dag  har  han  tabt  den**,  afbrød  en  tredje  ham, 
„og  derfor  . . .  forstaar  I  ?** 

„Hvad  er  det,  den  pommerske  Pæreæder  siger?**  udbrød 


*)  Justinus   Kerner,    Maglkon,   Archiv   fQr   BeotMchtungen   ans   dem   Gebiete   der 
Geisterkunde.  3.J«hrgang.  Stuttgart  1843.  S.  114. 

Topelins:  Gustav  Adolf  7 

Finnen  forbitret.  „Guds  Magt  og  ingen  anden  har  skjærmet 
vor  store  Konge,  men  Ringen  fik  han  af  en  finsk  Pige,  som 
han  i  sin  Ungdom  havde  saare  kjær;  jeg  ved  en  Del  mere 
derom  end  I,  Æbleprinser!" 

Hertug  Bernhard,  som  mørk  og  tankefuld  havde  betragtet 
Kongens  blege  Træk,  saa'  sig  ved  disse  Ord  om,  stak  den 
raske  Haand  inden  for  sin  opknappede  Køllert,  vendte  sig  til 
Finnen  og  sagde : 

„Kammerat,  kjender  du  en  af  Stålhandskes  Officerer  ved 
Navn  Bertel  ?" 

Jo,  Deres  Durchlauchtighed** . 

„Er  han  i  Live?** 

„Nej,  Deres  Durchlauchtighed** . 

Hertugen  vendte  sig  adspredt  til  en  anden  og  uddelte  Be- 
falinger til  højre  og  venstre.  Nogle  Øjeblikke  efter  syntes  han 
atter  ved  Synet  af  Kongen  at  komme  i  Tanker  om  noget.  „Var 
han  en  tapper  Mand?**  spurgte  han. 

„Han  var  en  af  Stålhandskes  Ryttere  l**  sagde  Finnen  jævnt 
og  med  en  Stolthed,  der  ikke  klædte  ham  ilde. 

»Naar  faldt  han,  og  hvor?** 

„Ved  det  sidste  Haandgemæng  med  Pappenheimeme'' . 

„Lad  søge  efter  ham** . 

Hertugens  Befaling  udførtes  uden  Knurren  af  disse  yderst 
trætte  Soldater,  som  med  Rette  undrede  sig  over,  hvorfor  just 
en  af  de  yngste  Officerer  skulde  opsøges  netop  i  denne  Nat, 
medens  Nils  Brahe,  Winckel  og  saa  mangen  anden  graanet 
Anfører  endnu  laa  i  sit  Blod  paa  Valpladsen.  Først  hen  ad 
Morgenstunden  kom  de  udsendte  tilbage  med  den  Besked,  at 
Bertels  døde  Legeme  ingen  Steds  var  at  finde. 

„Hm**,  sagde  Hertugen  misfornøjet,  „store  Mænd  have 
stundom  deres  Luner;  hvad  skal  jeg  nu  gøre  med  Kongens 
Ring?** 

Og  Novembersolen  steg  blodrød  op  over  Llitzens  Sletter. 
En  ny  Tid  brød  frem ;  Mesteren  var  borte,  og  Lærlingeme  fik 
se  til,  hvorledes  de  kunde  udføre  hans  Værk. 


FELTLÆGENS  ANDEN  HISTORIE 


Sværdet  og -Ploven. 

Da  Feltlægen  havde  endt  sin  ferste  Historie,  sad  alle  de  til- 
stedeværende en  god  Stund  tavse,  hvad  enten  de  nu  tænkte 
paa  den  store  Konges  Død,  eller  de  i  Virkeligheden  ikke  ansaa 
Historien  for  at  være  rigtig  sluttet.  Der  saa'  man  i  den 
polstrede  Skindsofa  gamle  Mormor  med  sit  bruntæmede 
uldne  Shawl  og  ved  Siden  af  hende  den  lærde  Magister  Sve- 
nonius,  Skolemesteren,  med  sit  blaa  Lommetørklæde  og  sine 
sammenklemte  Messing  Glarøjne;  til  højre  Kaptajn  Svan- 
holm,  Postmesteren,  som  havde  mistet  sin  venstre  Pegefinger 
i  sidste  Krig;  til  venstre  den  smukke  Anna  Sofl,  som  paa  den 
Tid  var  atten  Aar  og  bar  en  høj  Skildpaddes  Kam  i  sit  tykke, 
brune  Haar,  og  nedenfor  paa  Gulvet,  med  og  uden  Skamler 
en  sex,  syv  Klepperter,  ustyrlige  Smaafolk,  Knægte  og  viltre 
Pigebørn,  alle  med  aaben  Mund,  som  om  de  havde  hørt  en 
Spøgelsehistorie. 

Den  første,  som  brød  Tavsheden,  var  Anna  Sofi,  som  med 
et  Udraab  fløj  op  af  Stolen,  snublede  og  faldt  i  Armene  paa 
Magister  Svenonius.  Paa  Selskabet,  som  i  dette  Øjeblik  be- 
fandt sig  ved  Lfltzen,  gjorde  denne  lille  Afbrydelse  omtrent 
samme  Virkning,  som  om  alle  Isolanis  Kroater  havde  gjort  et 
Choc  paa  det  fredelige  Kammer.  Postmesteren,  endnu  varm 
af  Stridens  Hede,  sprang  op  og  traadte  gamle  Mormor  paa 
hendes  daarlige  Fod  med  sin  jærnbeslaaede  Hæl.  Skolemeste- 
ren saa*  helt  forstyrret  ud  og  fattede  aldeles  ikke  Værdien  af 
den  Byrde,  han  holdt  i  sine  Arme  —  sikkert  den  første  og 
kjønneste,  der  nogen  Sinde  var  falden  i  hans  Lod  —  Bøme- 

flokken  fløj  forvirret  fra  hinanden,  væltede  sine  Skamler  og 
krøb  bag  ved  Feltlægens  højryggede  Stol ;  kun  Andreas,  som 
nylig  havde  fulgt  Stålhandskes  Rytteri  i  Galop  over  Gravene, 
greb  Feltlsegens  store  Spanskrør  med  Sølvknappen  og  stillede 
sig  i  Positur,  klar  til  at  tage  imod  Kroaterne  med  fældet  Bajo- 
net. Gamle  BSck  var  den  eneste,  som  bevarede  sin  ufor- 
styrrelige Ro,  han  tog  sin  aflange  Daase  med  Pickanell-Skraa 
frem,  bed  et  ganske  lille  Stykke  af  og  spurgte  derpaa  sagt- 
modig: „Hvad  gaar  der  af  dig,  Anna  Sofl?** 

Anna  Sofl  gjorde  sig  løs  fra  Magisterens  Arme,  blussende 
og  forlegen,  saa'  sig  om  efter  Ildgjerningsmanden  og  erklæ- 
rede, at  der  var  nogen,  der  havde  stukket  hende  med  en  Naal 
i  Armen. 

Gamle  Mormor,  som,  naar  det  gjordes  nødigt,  havde  Ben 
i  Næsen,  lod  strax  holde  Proces  og  Undersøgelse,  og  se,  det 
befandtes.  at  Jonathan  havde  stukket  en  Knappenaal  i  Enden 
af  sin  tynde  Spanskrørs  Stok  og  gjort  sin  ældste  Søster  For- 
træd dermed  midt  under  Dønningerne  af  Slaget  ved  Ltitzen. 
Processen  blev  kort  og  summarisk  ligervis  som  ved  en  Krigs- 
ret, og  min  gode  Jonathan  flk  den  haarde  Dom  at  begive  sig 
ned  i  Barnekammeret  og  der  læse  en  Extralektie  til  i  Mor- 
gen. 

Efter  at  Ordenen  saaledes  var  gjenoprettet  ved  Stormag- 
ternes Foranstaltning  og  uden  synderlig  Blodsudgydelse, 
havde  Selskabet  Lejlighed  til  at  tale  noget  nærmere  sammen 
om  Feltlægens  Historie. 

„Der  er  alt  for  meget  Bulder  i  den  Historie,  min  kjære 
Fætter" ,  begyndte  gamle  Mormor,  idet  hun  sendte  Fortælle- 
ren et  af  disse  talende,  milde  Øjekast,  som  endnu  i  hendes 
Alderdom  vandt  alle  Hjærter  ved  deres  ejendommelige  Ud- 
tryk af  Forstandighed  og  Godhed.  „Alt  for  meget  Bulder,  det 
maa  jeg  sige ;  jeg  synes  endnu,  jeg  har  ganske  ondt  i  Ørene 
af  al  den  megen  Kanontorden.  Krig  er  dog  noget  gyseligt  og 
forfærdeligt  noget,  naar  man  tænker  paa  alt  det  meget  Blod 
paa  Valpladsen  og  alle  de  mange  Taarer  hos  dem,  der  sidde 
hiemme.  Naar  vil  dog  den  Dag  komme,  da  Menneskene,  i 
Stedet  for  at  sønderrive  hverandre,  i  Fred  og  Endrægtighed 
ville  dele  Jorden  og  Vorherres  gode  Gaver  imellem  sig?** 

Postmesterens  krigeriske  Sympathier  kom  i  Harnisk  her- 
ved. .Foriiges?  Dele?  Og  ingen  Krig?  Fy,  Kusine    fy    vil 

Kusine  gjøre  Verden  til  en  Myretue?  Jo,  det  vilde  se  net  ud  . . . 
Penneheltene  vilde  blække  hele  Verden  til,  Klodrianer  og 
Kujoner  vilde  spille  en  brav  Karl  paa  Næsen,  og  naar  den  ene 
Nation  hundser  den  anden,  skulde  man  allernaadigst  bukke 
og  takke  og  se  gudsjammerlig  ud.  Nej,  Fanden  anamme  mig, 
saadanne  Karle  som  Gustav  Adolf  og  Napoleon,  de  sætter  Liv 
i  Tingene  her  i  Verden,  tapper  lidt  Blod  bort,  som  er  blevet 
spoleret  af  Vellevned,  og  det  bliver  Verden  rask  af.  Jeg  hu- 
sker endnu  den  21de  Avgust  ved  Karstula;  Fieandt  stod  til 
venstre,  og  jeg  til  højre  . .  .** 

„Om  jeg  tør  falde  min  ærede  Broder  i  Talen*",  afbrød 
Magisteren  ham,  da  han  et  Hundrede  og  halvfjerdsindstyve 
Gange  havde  hørt  Karstulahistorien,  i  hvilken  Svanholm,  som 
den  Gang  var  Sergeant,  mistede  sin  navnkundige  Finger, 
„saa  vilde  jeg  overbevise  BroV  om,  at  Verden  kommer  meget 
bedre  til  Rette  med  Blæk  end  med  Blod.  Inter  arma  silent 
leges.  Skulde  Krigen  raade,  saa  sad  vi  nu  ikke  her  ved  vort 
Baal  og  vor  Toddy  i  B&cks  Kammer,  men  ved  Kanonmundin- 
gen paa  en  Fæstningsmur  med  Lunten  i  Haanden,  men  ingen 
pocula.  Krudt  i  Patrontasken  og  ikke  saa  meget  som  en  Pris 
Tobak  en  Gang.  Men  se.  Blækket  er  det,  som  har  gjort  BroV 
selv  til  Postmester,  i  Blækket  lever  BroV  og  haver  BroV  sin 
Tilværelse,  Blækket  er  Bro'rs  daglige  Brød,  og  hvad  var  BroV 
med  bare  Blod  og  intet  Blæk,  om  jeg  maa  spørge?"* 

„Hvad  jeg  var?  Djævle  og  Heltemod ....  jeg?"" 

„Fætter  Svanholm  1""  sagde  gamle  Mormor  med  et  talende 
Blik  paa  Børnene.  Postmesteren  tav  pludselig  stille. 

Feltlægen  indsaa  Nødvendigheden  af  at  stifte  Fred  imellem 
Blodet  og  Blækket.  Jeg  mener"" ,  sagde  han,  „at  Nationerne 
leve  deres  Verden  igjennem  saa  omtrent  som  vi  andre  Men- 
neskebørn. I  Ungdommen  er  de  vilde  og  gale,  slaas  og  rende 
grassat  og  rive  hinanden  i  Stykker,  Mand  imod  Mand.  Der- 
efter bliver  de  ældre  og  klogere,  opfinder  Krudtet,  som  stiller 
Masse  imod  Masse  og  lader  en  koldblodig  dræbe  sine  Med- 
mennesker paa  lang  Afstand.  Omsider  kommer  Verden  til 
Fornuft,  lader  Geværet  med  løst  Krudt  ligesom  til  Midsom- 
merskydning og  griber  til  Pennen,  som  er  ganske  hvas,  naar 
det  gjøres  nødigt.  Og  dermed  begynder  den  almindelige  For- 
nufts Regimente,  som  vel  er  det  klogeste,  saa  vidt  jeg  kan 
forstaa*" . 

.Det  var  syv  Tønder  Dj naa,  naa,  Kusine,  jeg  tier 

som  en  Mur** ,  udbrød  Postmesteren.  Jeg  spørger  bare :  Hvad 
var  Gustav  Adolf  for  en  Karl?  Hvad  var  Napoleon  for  en 
Karl?  Var  de  to  Trompetere?  Hvad  behager?  Vilde  og  gale? 
Jo,  jeg  takker.  Kusine  hører,  at  jeg  ikke  bander;  Kusine 
skulde  have  hørt  Fieandt,  hvor  lynende  forbandet  han  bandte 
ved  Karstula**. 

Feltlægen  vedblev  uden  at  bryde  sig  om  Postmesteren: 

„Derfor  begynder  alle  Nationers  Ungdomshistorie  med 
Krig,  og  Soldaten  Nummer  et  ved  Verdens  første  Kompagni 
hed  Kain.  Men  eftersom  Krigen  er  saa  gammel  som  Verden, 
vil  den  ogsaa  flndes,  saa  længe  Verden  staar.  Jeg  tror  ikke 
paa  de  nye  smukke  Idéer  om  en  evig  Fred.  Jeg  tror,  at  saa 
længe  to  Mennesker  dele  Jorden  imellem  sig,  saa  længe 
Mennesket  beholder  sin  selviske  Attraa,  vil  han  være  hjem- 
falden til  Krigens  Forbandelse.  Gud  bevares,  tro  I  mig,  den 
evige  Fred  bestaar  i,  at  man  ikke  mere  har  Lov  til  at  slaas 
saa  blindt,  slavisk  og  afsindig  som  før,  men  med  glad  Mod, 
saa  at  man  klart  gjør  Rede  for  hvorfor  og  kan  give  sig  Fan- 
den i  Vold  paa,  at  det  er  en  retfærdig  Sag,  man  slaas  for,  og 
se  saa  kan  man  slaa  til  med  Lyst  og  Glæde  ...** 

„Det  vil  sige  at  slaas  for  en  Idé** ,  sagde  Magisteren  efter- 
tænksomt. 

„Lad  gaa,  en  Idé.  Se,  det  er  den  flnske  Soldats  Ære,  at  han 
til  alle  Tider  har  kæmpet  for  den  retfærdige  Sag  at  forsvare 
sit  Land  uden  at  bryde  Husfreden  hos  andre  Folk.  Men  én 
Gang  er  han  gaaet  ud  i  Verden  for  at  slaas  i  fremmed  Land, 
og  da  føjede  Vorherre  det  saa  vel,  at  det  skete  for  den  største 
og  retfærdigste  Sags  Skyld,  nemlig  for  at  forsvare  den  rene 
evangeliske  Tro  og  hele  Verdens  Samvittighedsfrihed.  Det 
vidste  Finnen  nok  i  Trediveaarskrigen,  derfor  var  han  saa 
stor  paa  det.  Han  følte  paa  sig  selv,  at  hans  Hjærte  var  af 
samme  Slags  som  Gustav  Adolfs,  som  dog,  saa  vidt  jeg  kan 
forstaa,  var  den  største  Feltherre,  der  nogen  Sinde  har  levet, 
eftersom  han  sloges  og  sejrede  for  den  største  Sag,  det  er 
værd  at  bløde  for**. 

„Fortæl  lidt  mere  endnu  om  Gustav  Adolf** ,  raabte  Andreas, 
som  ikke  forstod  mere  af  alt,  hvad  Feltlægen  havde  sagt,  end 
det  ene  Navn. 

„Søde,  rare  Farbro 'r,  lidt  mere  om  Gustav  Adolf  1**  istemte 
de  øvrige  smaa,  som  Mormors  strænge  Blik  og  Søster  Anna 

Sofl  kun  med  allerstørste  Møje  havde  kunnet  holde  i  Spasere- 
fart. 

„Nej,  I  skal  rigtig  nok  have  Tak.  Nu  er  den  store  Konge 
død,  og  vi  skal  lade  ham  hvile  i  Fred  under  Ridderholmskir- 
kens  Hvælvinger.  Og  taber  Historien  noget  derved,  saa  vin- 
der den  ogsaa  noget,  nemlig  at  de  øvrige  Personer  træde  bedre 
frem ;  thi  hidtil  have  vi  knapt  haft  Øje  for  andet  end  Heltekon- 
gen, og  gamle  Mormor  har  Ret  i,  at  vi  har  faaet  ondt  i  Ørene 
af  alle  de  Kanonskud.  Deraf  kommer  det,  at  baade  Frøken 
Regina  og  Jesuiten  og  især  Bertel,  som  er  Helten  i  Historien, 
er  gaaet  os  forbi  som  Skygger  uden  Legeme  og  Liv ** 

„Og  Kfitchen** ,  bemærkede  Mormor.  Jeg  for  min  Del  vilde 
helst  vide  noget  mere  om  det  glade,  rare  Barn.  Jeg  siger  ingen 
Ting  om  Regina,  men  det  siger  jeg,  at  saadan  en  sorthaaret 
vild  Kat-Unge,  som  hvert  Minut  kan  rive  Øjnene  ud  paa  en, 
giver  jeg  ikke  meget  for" . 

»Og  den  statelige  Greve  af  Lichtenstein,  som  vi  ikke  har 
set  siden  i  Wiirtzburg" ,  sagde  Anna  Sofl.  Jeg  spaar,  at  han 
til  sidst  bliver  Reginas  Kjæreste". 

Ja,  ser  man  det,  lille  Kusine  hører  gjærne  med  det  Øre" , 
sagde  Postmesteren  med  et  polisk  Smil.  „Men  jeg  beder  dig, 
Broder  Bdck,  befat  dig  ikke  med  det  Krimskrams,  lad  os 
hellere  høre  noget  mere  om  Stålhandske,  Lyydikflin,  den 
lille  tykke  Larsson  og  Tavastlænderen  Witikka.  Hvordan  Fan- 
den skal  Karlen  kunne  bjærge  sig  uden  Øren?  Jeg  husker 
endnu,  den  21de  Avgust  var  der  en  Korporal  ved  Kar- 
stula ..." 

„Broder  Bftck" ,  sagde  Skolemesteren,  som  ufravigelig  altid 
var  ved  Haanden,  saa  snart  Karstula  blev  nævnet,  „Broder 
Bfick,  som  har  justitia  mundi,  den  dømmende  Retfærdigheds 
Sværd  i  sin  Haand,  kan  vel  aldrig  undgaa  at  hejse  Jesuiten 
Hieronymus  op  i  Toppen  af  den  højeste  Fyrr  paa  Harzbjær- 
gene?" 

„Tag  dig  i  Agt,  Bro'r  Svenonius" ,  sagde  Postmesteren  kra- 
kilsk, Jesuiten  var  en  meget  lærd  Mand,  som  kunde  meget 
Latin . . ." 

„Om  Finnerne  skal  jeg  fortælle  Jer,  hvad  jeg  ved" ,  sagde 
Feltlægen,  „men  jeg  maa  paa  Forhaand  sige  Jer,  at  det  er  alt 
for  lidt.  Lad  os  vente  endnu  en  Snes  Aar,  saa  har  vel  nok  en 
eller  anden  flittig  Mand  gjort  sig  den  Ulejlighed  at  lede  vore 

raske  Landsmænds  Bedrifter  op  i  gamle  Krøniker.  Til  den 
Tid  faa  vi  nøjes  med  spredte  Træk ...  og  maaske  med  lidt 
Broderi  paa"* ,  tilføjede  Feltlægen  saa  sagte,  at  han  ikke  kunde 
høres  af  de  smaa,  som  han  gjærne  vilde  have  skulde  blive  i 
Troen  paa  Historiens  Sandfærdighed. 

„Og  hvad  blev  der  af  Kongens  Ring?** 

Ja,  det  faar  vi  at  høre  i  Morgen  Aften*". 


I. 

En  Mand  fra  Køllekrigens  Tid. 

Langt  borte  hinsides  Tysklands  frugtbare  Sletter  breder 
der  sig  mod  Nord  et  stormfuldt  Hav,  hvis  Vandspejl  ikke  skif- 
ter i  Ebbe  og  Flod,  hvis  Bredder  hvert  Aar  bedækkes  af 
Vinterens  Is,  og  hvis  aabne  Bælter  stundom  har  baaret  hele 
Krigshære  paa  gyngende  Isbroer.  I  et  Aartusind  have  de  om- 
boende Folk  kæmpet  om  Besiddelsen  af  dette  Hav  og  farvet 
dets  Bølger  med  deres  Blod,  men  paa  vor  Fortællings  Tid 
herskede  en  eneste  Magt,  paa  den  Tid  den  mægtigste  i  Nor- 
den, over  de  ni  Tiendedele  af  dets  udstrakte  Kyster.  Øster- 
søen var  næsten  bleven  en  Indsø  i  Sverige. 

Og  Østersøen  strækker  sine  vældige  blaa  Arme  mod  Øst 
og  Nord  og  slutter  i  sit  brusende  Favntag  en  Datter  af  Havet, 
et  Bølgernes  Land,  som  er  voxet  op  af  deres  Skjød,  som 
■voxer  endnu  den  Dag  i  Dag,  og  som  hæver  sine  faste  Klipper 
højt  over  sin  Moders  Hjærte.  Finland  er  Østersøens  Ynd- 
lingsbam ;  endnu  den  Dag  i  Dag  tømmer  det  sine  Søers  Skatte 
ud  i  Moderens  Skjød,  og  det  mægtige  Hav  hovmoder  sig  ikke 
derfor,  det  trækker  sig  ømt  og  kjærlig  tilbage  som  en  føjelig 
Moder,  paa  det  at  Datteren  maa  voxe  og  hver  Sommer  klæde 
nye,  blottede  Strande  med  Græs  og  Blomster.  Lykkeligt  det 
Land,  som  i  sit  Skjød  vugger  tusind  Søers  Bølger  og  vender 
føder  Magt  og  Frihed,  Havet  føder  Velstand  og  Civilisation; 
Havet  er  det  bevægelige,  civiliserende  Element  paa  Jorden, 
og  et  Land,  som  staar  i  Pagt  med  Havet,  kan  aldrig  stivne  i 
Nød  og  Elendighed,  om  det  ikke  selv  fortjener  det. 

Og  langt  borte  i  Finland  breder  der  sig  et  Landskab,  som 
mere  end  noget  andet  er  Havets  Fosterbam,  eftersom  det 

jævnt  skraanende  og  lavt  fra  Arilds  Tid  stadig  voxer  op  af 
Bølgerne.  Utallige  grønne  Øer  hæve  sig  ved  dets  Kyster.  »I 
min  Ungdom*",  siger  den  graanende  Sømand,  „sejlede  der 
store  Skibe  her,  hvor  en  Baad  nu  kun  med  Møje  lader  sig 
ro" ,  og  faa  Aar  efter  græsse  Hjorderne  paa  den  gamle  Hav- 
bund. Det  legende  Barn  laver  ved  Stranden  sin  Baad  af 
Bark :  se  dig  om,  du  lille,  og  læg  nøje  Mærke  til  det  Punkt, 
hvor  Bølgeskvulpet  tegner  sine  Striber  i  Sandet;  naar  da 
bliver  Mand,  vil  du  forgjæves  søge  Stranden  der . . .  langt 
hinsides  den  grønne  Slette  vil  du  i  Afstand  høre  dens  Bru- 
sen. Og  naar  du  en  Gang  staar  der  som  en  Olding,  saa  hæver 
der  sig  paa  det  Sted,  hvor  du  i  din  Barndom  legede  ved  Søen, 
en  blomstrende  Bygd.  Sælsomme  Egn,  hvor  Byerne,  som  saa 
klogt  have  bygget  deres  Havne  ved  dybe  Sunde  og  Elve, 
om  to  Hundrede  Aar  have  en  Mil  til  Reden,  og  Kjøle  og 
Skibsankere  drages  frem  af  Mosserne  otte  Mil  ind  ad  Skov- 
bygderne til ! 

Dette  Landskab  er  Østerbotten;  dets  Omraade  er 
større  end  mangt  et  Kongeriges,  og  det  strækker  sig  højt  op 
imod  det  yderste  Norden,  til  Laplands  Grænse,  hvor  Solen 
aldrig  gaar  ned  ved  Midsommertid  og  aldrig  staar  op  i  Jule- 
mørket. Tre  Maaneder  om  Aaret  vaager  Naturen  der  i  Da- 
gens uafbrudte  Glans,  og  i  den  Tid  kan  du  ved  Midnat  læse 
den  fineste  Skrift;  tre  Maaneder  varer  Natten,  men  en  Nat 
med  Stjæmer  og  Nordlys,  en  Nat  med  Maanelys  og  Sne- 
glans, frostkold,  klar  og  hellig  andagtsfuld.  Blomsternes 
Skjønhed  er  forgængeligere  der  end  Menneskenes  Glæde;  i 
syv  Maaneder  dækkes  Sletterne  af  blændende  Sne  og  Søerne 
af  landfast  Is;  men  aldrig  var  Vaaren  mildere  end  efter  saa- 
dan  en  Vinters  Frost ;  dog  blander  der  sig  i  dens  Mildhed  et 
Vemod,  som  Hjærtet  vel  forstaar. 

Ved  Havets  Kyster  i  dette  nordlige  Land  bo  imellem  hin- 
anden to  Folkestammer,  ublandede  og  indbyrdes  meget  for- 
skjellige,  et  broget  Billede  af  nationale  og  lokale  Ejendomme- 
ligheder i  Sprog,  Sæder,  Karakter,  Sogn  for  Sogn  skarpt  ud- 
præget. Dog  flndes  der  hos  alle  visse  fælles  Træk,  Bevæge- 
lighed, Kraft  og  et  aabent,  frimodigt  Væsen  frem  for  hos  an- 
dre af  Landets  Børn.  Det  er  ikke  et  geografisk  Træf,  at  de 
største  og  blodigste  Slag  i  Finlands  Historie  ere  blevne  holdte 
paa  Østerbottens  Jord. 

Fire  Mil  øst  for  Vasa,  ved  de  lave  Bredder  af  Kyro-Elv, 
udbreder  Storkyro  Sogn  sig,  et  af  de  rigeste  Pastorater  i 
Østerbotten,  hvis  Kornmagasin  det  er.  Her  voxer  i  frugtbar 
Lermuld  den  berømte  Udsædsrug,  som  aarlig  i  store  Mæng- 
der udskibes  til  Sverige;  hele  Sognet  er  en  næsten  uafbrudt 
Slette  af  bølgende  Kornmarker,  om  hvilke  det  bekjendte 
Mundheld  siger,  at  „Storkyro  Ager  og  Limingo  Eng  har  ikke 
deres  Lige  i  Brede  og  Længde**.  Befolkningen  er  flnsk,  af 
tavastlandsk  Herkomst.  Den  faldefærdige  gamle  Kirke,  byg- 
get 1304,  er  et  af  Landets  ældste  Fortidsminder. 

Det  er  did,  vi  nu  bede  Læseren  følge  os. 

Paa  vor  Histories  Tid  var  denne  Egn  ikke  nær  saa  opdyr- 
ket, som  den  senere  er  bleven.  Køllekrigens  Hærjninger 
havde  sat  dens  Velstand  meget  tilbage,  endnu  en  Menneske- 
alder senere  mærkedes  Følgerne  af  dens  ødelæggende  Ne- 
derlag, og  haarde  Krige  med  hyppige  Udskrivninger  hin- 
drede Tiden  i  at  læge  dens  Saar.  Derfor  stod  endnu  i  Somme- 
ren 1632  mangen  en  Gaard  øde  i  Skovbrynet,  Markerne 
strakte  sig  ikke  langt  fra  Elvebredden,  og  Mosernes  usunde 
Taager  indhyllede  Egnen,  naar  Natten  var  kølig.  Skovene, 
som  allerede  den  Gang  var  medtagne,  afgav  endnu  Brændsel 
til  Tjærebrændingen;  en  Del  af  Almuen  Askede  ude  ved 
Michelsøerne,  og  den  værdige  Sognepræst,  Hr.  Georgius 
Thomæ  Patur  havde  ikke,  som  hans  nuværende  Eftermand, 
sine  flre  Tusind  Rubler  Sølv  i  sikker  aarlig  Indkomst. 

Derfor  dvælede  Øjet  med  Behag  ved  Bertila-Gaard  i  Nær- 
heden af  Kirken,  stateligere  og  bedre  bygget  end  alle  de 
andre  og  omgiven  af  de  frodigste  Markef.  Sommeren  var 
ledet  til  Midten  af  Avgust,  og  Høsten  var  nylig  begyndt.  Over 
tresindstyve  Personer,  Mænd,  Kvinder  og  Børn  —  thi  den 
østerbottniske  Kvinde  arbejder  hele  Sommeren  uden  for  Hu- 
set — ,  vare  ivrig  sysselsatte  med  at  skære  den  gulnede  Rug, 
samle  Negene  og  med  kunstfærdige  Hænder  sammenstille 
dem  i  høje,  pyntelige  Traver.  Dagen  var  varm  og  den  bøjede 
Stilling  under  Arbejdet  besværlig;  det  hændte  derfor  ikke 
saa  sjælden,  at  en  og  anden  af  Arbejderne,  som  nok  holdt  af 
at  gjøre  sig  det  lidt  mageligt,  rettede  sig  og  kastede  et  læng- 
selsfuldt Blik  hen  paa  den  bløde  Agerren,  der  var  som  gjort 
til  at  hvile  sig  i.  Men  samtidig  glemte  han  ikke  at  kaste  et 
frygtsomt  Blik  paa  en  gammel  Mand  i  vid  graa  Vadmels 

Jakke,  aabenbart  en  Slags  Opsynsmand  ved  Arbejdet,  og 
hver  Gang  nogen  tog  sig  det  mageligt,  hørtes  hans  Nabo 
hviske:  „Der  er  Larsson  1**  hvilket  strax  havde  en  forander- 
lig Virkning,  ej  ulig  en  Forsmag  paa  Krabasken. 

Men  Larsson,  en  lille  trivelig  Gubbe,  mellem  hvis  store 
Skjæg  og  buskede  Øjenbryn  der  tittede  et  mere  godmodigt 
og  glad  end  strængt  Ansigt  frem,  var  i  dette  Øjeblik  sysselsat 
med  en  af  de  arbejdende  Kvinder,  som  under  Heden  og  det 
svære  Arbejde  var  segnet  afmægtig  om  paa  Grøftekanten. 

Efter  hendes  blege  Træk  at  dømme  var  denne  Kvinde  ikke 
mere  ung,  hun  var  maaske  sine  sex  og  tredive  Aar  gammel ; 
men  saa*  man  blot  hendes  smækre  Væxt  eller  det  milde, 
varme  Udtryk  i  hendes  blaa  Øjne,  troede  man  knapt,  han 
var  over  tyve.  Hele  hendes  Skikkelse  var  præget  af  en  for- 
dums sjælden,  men  tidlig  visnet  Skjønhed,  af  megen  Lidelse 
og  Forkuethed.  Hun  bar  en  fin,  hvid  Uldtrøje,  som  nu  var 
taget  af  for  Varmens  Skyld,  saa  at  Særkeærmer  af  det  hvide- 
ste Lærred  kom  til  Syne;  under  Trøjen  efter  Almuens  Skik 
et  rødt  Livstykke,  et  kort,  stribet  Uldskjørt  og  om  Hovedet 
et  lille  tærnet  Tørklæde,  som  var  knyttet  og  holdt  sanmien 
paa  hendes  blonde  Haar,  der  havde  Hørrens  lysegule  Far- 
ver. Hun  havde  arbejdet  som  alle  de  andre,  men  hendes  Kræf- 
ter var  ikke  saa  hærdede  som  deres ;  hun  var  segnet  om  med 
Seglen  i  Haanden,  og  de  nærmest  staaende  havde  med  syn- 
lig Agtelse  og  Kjærlighed  baaret  hende  hen  i  det  bløde  Græs, 
hvor  de  med  en  kølende  Drik  frisk  Vand  fra  Kilden  søgte 
at  kalde  hende  tilbage  til  Livet. 

„Se  saa,  Meri  (Emerantia)** ,  sagde  gamle  Larsson,  idet 
han  med  en  Faders  Deltagelse  holdt  den  besvimedes  Hoved 
i  sit  Skjød  og  vædede  hendes  Tindinger  med  det  kolde  Vand, 
„se  saa,  mit  Barn,  vær  nu  ingen  Nar  og  gaa  hen  og  dø  fra 
din  gamle  Ven . . .  hvad  skulde  han  saa  have  til  at  gls^e  sig 
over  her  paa  Jorden?  . . .  Hun  hører  mig  ikke,  stakkels  Barn. 
Hvor  gives  der  en  Fader  som  hendes?  At  tvinge  det  spæde 
Væsen  til  at  arbejde  i  saadan  en  Hede  l . . .  drik  lidt,  saadan 
...  se  saa,  det  var  flinkt,  nu  slaar  du  dine  kjønne  Øjne  op 
igjen.  Du  skal  ikke  være  bange,  Meri,  nu  gaar  vi  hjem  paa 
Gaarden,  du  skal  komme  til  at  hvile  dig,  du  behøver  ikke  at 
arbejde  mere  i  Dag** . 

Den  flne,  blege  Kvinde  prøvede  paa  at  rejse  sig  og  tage 

Seglen  fat  igjen.  „Tak,  Larsson**,  sagde  hun  med  en  mat, 
men  velklingende  Stemme,  Jeg  har  det  bedre  nu,  jeg  vil  ar- 
bejde, Fader  vil  have  det . .  .** 

„Fader  vil  have  det  I**  udbrød  den  lille  gamle  Mand  hidsig. 
„Men  jeg  vil  ikke  have  det,  jeg  forbyder  dig  at  arbejde,  Meri, 
og  om  Fader  saa  jager  mig  paa  Døren  og  lader  mig  gaa  og 
tigge  mit  Brød,  faar  du  ikke  Lov  til  at  arbejde  i  Dag.  Naa, 
naa,  kjære  Barn,  bliv  nu  ikke  forskrækket,  saa  dum  er  Fader 
ikke.  Han  maa  da  kunne  begribe,  at  du  ikke  har  Arme  som 
vi  andre;  det  kan  du  ikke  gjøre  for,  det  har  du  fra  din  salig 
Moder,  som  var  en  født  Frøken,  og  fra  din  Opdragelse  i 
Stockholm ...  Se  saa,  kom  nu  og  lad  os  gaa  hjem,  vær  nu 
ikke  stridig,  Meri  !"* 

„Slip  mig,  Larsson,  der  kommer  han  selvl**  raabte  Meri, 
sled  sig  løs,  greb  Seglen  og  begyndte  paa  ny  at  hugge  de 
gule  Straa.  Men  idet  hun  bøjede  sig  ned,  formørkedes  hendes 
Øjne  af  en  ny  Svimmelhed,  og  for  anden  Gang  sank  hun  bleg 
og  bevidstløs  om  imellem  de  bølgende  Rugax. 

I  det  samme  fordobledes  Arbejdernes  Anstrængelser 
rundt  omkring,  thi  han  nærmede  sig  selv,  den  strænge,  af 
alle  frygtede  Husbond  paa  Bertila  Gaard.  Som  en  mørk  Sky 
kom  han  langsomt  gaaende  ad  Gangstien  fra  Gaarden,  en 
statelig,  endnu  kun  lidet  bøjet  Gubbe  paa  halvfjerdsindstyve 
Aar.  Hans  Dragt  adskilte  sig  ikke  fra  den,  Bønderne  paa  den 
Tid  plejede  at  bære  om  Sommeren :  vide  Skjorteærmer,  lang 
rødstribet  Vest,  korte  Lærreds  Benklæder,  blaa  Strømper  og 
kunstfærdig  forarbejdede  Sko  af  Birkebark.  Kun  bar  han 
over  den  af  hvide  Haar  bedækkede  Isse  en  spids  strikket  rød 
ulden  Hue,  som  gjorde,  at  hans  anselige  Skikkelse  tog  sig 
endnu  højere  ud.  Men  til  Trods  for  Dragtens  Simpelhed  var 
hele  hans  Ydre  i  høj  Grad  bydende.  Den  høje,  ranke  Væxt, 
den  bestemte  Holdning,  det  gjennemtrængende,  skarpe  Blik 
og  et  aldrig  svigtende  Træk  af  Energi,  Herskelyst  og  Stræng- 
hed  omkring  den  haardt  indtrukne  Overlæbe  vidnede  paa 
én  Gang  om  den  gamle  Partihøvding  og  den  mægtige  rige 
Jorddrot,  vant  til  at  herske  over  hundrede  undergivne.  Naar 
man  saa'  denne  Gubbe,  forstod  man,  hvorfor  han  i  sin  Tid 
i  mange  omliggende  Sogne  var  kjendt  under  Navn  af 
Bondekongen. 

Den  gamle  Aron  Bertila  nærmede  sig  kold  og  rolig  det 

Sted,  hvor  hans  eneste  Datter  laa  afmægtig  paa  Marken. 
«Kjør  hende  hjem  til  Gaarden  paa  Fjælevognen*,  befalede 
han  Karlene ;  »om  to  Timer  skal  hun  være  tilbage  ved  Arbej- 
det igjen**. 

„Men  Bertila . .  /  begyndte  Larsson  opbrusende. 

Bertiia  vendte  sig  om  med  et  Blik,  som  bragte  den  anden 
til  fuldstændig  at  forstumme.  Derpaa  gik  han  omkring  paa 
Agrene,  som  om  intet  var  hændet,  bedømte  med  sikkert  Øje 
Arbejdernes  Flid,  dadlede  hist  og  roste  her,  og  nu  og  da 
brød  han  et  Ax  af  og  undersøgte  opmærksomt  Kornenes  An- 
tal og  Vægt.  Ved  Tørrehuset  kunde  man  overse  hele  den 
guldgule  Kornmark,  et  nyopdyrket  Stykke  paa  over  hun- 
drede Tønder  Land,  afgrøftet  af  Mosens  sorte  Muld.  Den 
gamle  betragtede  med  stolt  Tilfredshed  dette  gyngende  Hav 
af  Straa  og  Ax,  hans  Holdning  blev  endnu  rankere,  hans 
Bryst  udvidedes,  og  han  vinkede  Larsson  hen  til  sig. 

„Husker  du  endnu  denne  Egn  for  fire  og  tredive  Aar  siden? 
Flemings  Ryttere  havde  faret  frem  som  Hedninger«  Bygden 
laa  i  Aske,  Markerne  vare  nedtrampede  af  Hestenes  Hove, 
hvor  vi  staa,  strakte  den  vide  Ødemark  sig  helt  op  til  Byen, 
halvt  forbrændte,  nøgne  Stubbe  ragede  op  imellem  Vandhul- 
ler og  Hængedynd,  ingen  Vej  eller  Sti  førte  hid,  og  selv  Sko- 
vens Ulv  fandt  dette  Sted  for  usselt  til  at  søge  sig  en  Kugle 
paa**. 

Jeg  husker  det  meget  godt**,  svarede  Larsson  langsomt. 

„Og  nu,  se  dig  om,  gamle  Ven,  og  sig :  hvem  rejste  denne 
By  af  dens  Aske,  skønnere  end  nogen  Sinde  før?  Hvem  ryd- 
dede denne  Ødemark,  hvem  lagde  Veje  og  Stier,  hvem  ad- 
maalte  Agrene,  hvem  afgrøftede  Moserne,  hvem  pløjede 
denne  herlige,  frugtbare  Jord,  hvem  besaaede  hele  denne 
Mark,  som  nu  bølger  for  Vinden  og  om  faa  Dage  skal  mætte 
hundrede  af  Mennesker  med  sin  Høst?  Sig  frem,  Larsson, 
hvem  har  øvet  dette  Storværk?**  Og  den  gamles  Øjne  straa- 
lede  af  Henrykkelse. 

Men  den  lille  gamle  Mand  ved  hans  Sider  syntes  greben  af 
en  anden  Følelse.  Han  tog  ydmygt  sin  gamle  Hat  af,  foldede 
sine  Hænder  og  sagde  alvorlig:  „Den,  som  saar,  er  intet,  og 
den,  som  vander,  er  intet;  det  er  Gud  alene,  som  giver 
Væxt** . 

Bertila  hørte  knapt,  hvad  han  sagde,  hensunken  i  dybe 
Tanker,  som  han  var,  og  vedblev  uden  at  fatte  hans  Mening : 

Ja,  ved  Gud,  jeg  har  set  onde  Dage,  Tider  af  Nød,  Elendig- 
hed og  Fortvivlelse,  som  Sværdet  havde  bragt  over  Jorden. 
Og  selv  har  jeg  draget  Sværdet  for  at  hærje  min  Fjendes 
Gaard,  og  Sejren  har  jeg  prøvet  saa  vel  som  Nederlaget, 
begge  Dele  til  Ulykke.  Derfor  har  jeg  Ret  til  at  glæde  mig 
ved  Fredens  Værk;  jeg  ved,  hvad  Sværdet  afstedkommer, 
og  hvad  Ploven  udretter.  I  Sværdets  Staal  sidder  den  onde 
Aand  paa  Lur  for  at  fraadse  i  Menneskets  Blod  og  Taarer; 
Sværdet  myrder,  Sværdet  ødelægger.  Men  Ploven  giver  Liv 
og  Lykke ...  ser  du,  Larsson,  denne  Mark  har  Ploven  skabt. 
Hist  i  Korsholm  er  der  et  Skjold  med  Finlands  Vaaben  i,  der 
staar  en  Leve  deri  med  draget  Sværd.  Var  jeg  Konge,  vilde 
jeg  sige:  Bort  med  Sværdet  og  hid  med  Ploven  1  Ploven  er 
Finlands  Vaaben;  har  vi  Brød,  saa  har  vi  ogsaa  Arme  nok; 
har  vi  Arme,  saa  jage  vi  vor  Fjende  paa  Porten.  Men  uden 
Brød,  Larsson,  hvad  hjælper  saa  Staal  og  Krudt  os?** 

„Bertila** ,  sagde  Larsson  nølende,  „du  er  en  underlig  Mand. 
Du  hader  Soldaterne  og  Krigen,  det  kan  jeg  godt  forstaa;  de 
har  brændt  din  Gaard  og  jaget  din  første  Hustru  og  hendes 
smaa  Børn  ud  i  Skoven  at  dø.  Selv  har  du  kæmpet  i  Spidsen 
for  Bønderne  og  er  med  Nød  og  næppe  sluppen  fra  Blod- 
badet paa  Ilmolas  Is.  At  sligt  ikke  glemmes,  forstaar  jeg. 
Men  hvad  jeg  ikke  forstaar,  det  er,  at  en  Bondeven  som  du, 
en  Soldaterhader,  først  optager  mig,  en  gammel  brødløs  Sol- 
dat, som  Foged  paa  din  Gaard,  saa  udruster  min  Lasse . . . 
Gud  velsigne  Knægten ...  til  Krigen,  og  endelig  sender  din 
egen  Dattersøn,  Meris  Barn,  vor  lille  G6sta,  skjægløs,  som 
han  er,  i  Felten  blandt  Kongens  Ryttere . .  .** 

Den  gamle  Bertilas  Blik  blev  underlig  mørkt,  en  smertelig 
Stræng  var  bleven  berørt,  og  han  saa'  sig  sky  om,  som  fryg- 
tede han  en  Lurer  bag  Tørrehusets  Væg.  „Hvem  taler  om 
Meris  Barn?"  sagde  han  med  lav  Røst.  Jeg  kjender  ingen 
anden  end  m  i  n  Søn,  G6sta,  født  af  min  sidste  Hustru  paa 
Rejsen  til  Stockholm,  og  Gud  være  dig  naadig,  om  nogen 
Sinde  ...  Lad  os  glemme  dette.  Hvorfor  jeg  har  optaget  dig? 
Hvorfor  j^  har  sendt  Knægten  i  Felten  ?  Hm  ...  det  kommer 
ikke  dig  ved" . 

„Saa  ti  stille  dermed.  Jeg  ved  allerede  mere,  end  jeg  vil 
vide** . 

„Sig,  om  du  kan,  Larsson,  hvad  kræves  der  til  et  ærligt 
og  kristeligt  Regimente?" 

Larsson  saa*  forundret  paa  ham. 

Jeg  skal  sige  dig  det.  Sværdet  bestaar  af  to  Stykker,  Klin- 
gen og  Fæstet  Saaledes  hører  der  ogsaa  fremfor  alt  to  Ting 
til  Ploven,  en  som  trækker,  og  en,  som  kjører  den;  to  Ting 
udgjøre  til  sammen  et  kristeligt  Regimente,  nemlig  Folket  og 
Kongen.  Men  hvad  der  er  imellem  er  til  Splid  og  Fordærvelse, 
det  river  Kongens  Magt  og  Folkets  Ejendom  til  sig.  Det  er 
en  Uting". 

»Jeg  ved,  at  du  hader  Herremændene** . 

„Og  derfor**,  Bertila  lagde  Vægt  paa  Ordene  og  udtalte 
dem  med  et  næsten  spottende  Smil,  der  syntes  at  vende  hans 
Mening  til  Spøg,  „derfor,  ser  du,  skal  m  i  n  Søn  enten  være 
Bonde  eller  Konge,  ingen  Ting  mer  og  ingen  Ting  mindre.*" 

Larsson  betragtede  ham  overrasket.  Han  havde  ikke  anet 
den  Afgrund  af  Ærgjerrighed,  der  hidtil  dybt  gjemt  glødede 
i  den  gamle  Bondehøvdings  Bryst.  Han  vovede  ikke  at  tro 
paa,  hvad  han  ikke  uden  Grund  ansaa  for  Toppunktet  af  af- 
sindig Formastelighed.  „Du  kan  da  aldrig  haabe** ,  sagde  han 
sky,  „at  Meris  Søns  Byrd  . . .  ** 

Den  storladne  Gubbes  Øjne  gnistrede,  men  Ordene  gled 
næsten  uhørlig  over  hans  Læber,  som  søgte  han  forgjæves  at 
kæmpe  imod  en  indre  Trang  til  én  Gang,  for  første  og 
maaske  sidste  Gang  at  udtale  den  dristige  Tanke,  der  alt  i 
mange  Aar  havde  groet  i  hans  stormfulde  Sjæl.  „Kong  Gustav 
Adolf  har  kun  en  Datter**,  sagde  han  endelig  med  et  ejen- 
dommeligt Udtryk. 

„Frøken  Kirstin  ...  ja** . 

„Men  Riget  ligger  i  Krig  med  den  halve  Verden  og  trænger 
til  en  Mand  paa  Tronen  efter  hans  Død** . 

„Bertila  . . .  hvad  er  Meningen  med  dette?** 

„Meningen  er,  at  i  min  Barndom  hørte  jeg  Kong  Eriks  Søn 
med  Bondepigen  Karin  erklæres  for  Rigets  Tronfølger**. 

„Er  du  fra  Forstanden?** 

Atter  fløj  det  spottende  Smil  over  den  gamles  Læber.  „For- 
staar  du  nu**,  sagde  han  koldt,  „hvorledes  det  er  muligt  at 
hade  Soldater  og  Herremænd  og  at  sende  sin  Søn  i  Felten, 
den  nærmeste  Vej  til  Udmærkelse  under  en  Konges  Øjne?" 

Jeg  beder  dig,  Bertila,  slaa  de  afsindige  Griller  af  Hove- 
det; du  er  en  klog  Mand,  naar  ikke  Hovmodets  Aand  faar 
Magt  over  dit  urolige  Sind.  Din  Plan  vil  mislykkes ;  den  mat 
mislykkes** . 

„Den  kan  ikke  mislykkes** . 

„Hvordan?  Den  kan  ikke?** 

„Nej.  Jeg  har  sagt  dig,  at  GOsta  skal  være  enten  Konge 
eller  Bonde.  Jeg  har  intet  imod  nogen  af  Delene.  Vil  han 
være  Bonde  som  jeg,  saa  lad  ham  det  I** 

„Men  om  han  nu  ikke  vil  eller  kan  blive  Bonde?  Om  han 
satte  sig  i  Hovedet,  at  han  vilde  være  Herremand,  at  kæmpe 
for  at  vinde  adeligt  Vaabenskjold? . . .  Husk,  at  du  har  sendt 
ham  den  lige  Vej  til  Herretitlen.  Som  Officer  er  han  allerede 
Adelsmænd  jævnbyrdige** . 

Bertila  syntes  at  grunde. 

„Nej** ,  udbrød  han,  „det  er  umuligt.  Hans  Blod  . . .  hans 
Opdragelse  . . .  min  Vilje  . .  .** 

„Hans  Blod?  Du  husker  altsaa  ikke,  at  der  flyder  Adelskab 
i  det  baade  til  højre  og  venstre.  Hans  Opdragelse?  Og  du 
har  sendt  ham  til  Stockholm,  da  han  var  tolv  Aar,  du  har  ladet 
ham  voxe  op  imellem  adelige  Junkere,  som  han  daglig  har 
hørt  tale  med  Haan  og  Foragt  om  de  ufrelse  Stænder.  Din 
Vilje?  Taabelige  Fader,  som  tror,  at  du  med  et  Magtsprog  kan 
bøje  en  Ynglings  Sind  ud  fra  den  Retning,  saa  mægtige  Ind- 
flydelser har  givet  ham  1** 

Den  gamle  tav  en  Stund.  Derefter  sagde  han  med  kunstlet 
Kulde : 

„Larsson,  du  er  en  lettroende  Nar;  du  tager  for  Alvor, 
hvad  jeg  siger  i  Spøg  i  et  glad  Øjeblik.  Jeg  indestaar  for  Knæg- 
ten. Lad  os  ikke  tale  mere  derom  . . .  men  tag  dig  i  Agt . . . 
ikke  et  Ord  om,  hvad  her  er  blevet  talt  1  Forstaar  du  ?** 

Jeg  er  din  gamle  Ven,  Bertila.  Fra  den  Stund  af,  da  jeg, 
Svide-Klas'  Rytter,  hjalp  dig  paa  Flugt  fra  Ilmola,  har  du 
raade  dig.  Men  ser  du,  jeg  elsker  dine  Børn,  som  om  de  var 
mine  egne,  ja  mer  end  det.  Jeg  kan  ikke  udholde,  at  du  gjør 
Drengen  ulykkelig,  og  saa  Meri  ...  er  du  en  Fader  Bertila? 
Hvordan  behandler  du  dit  Barn?  Din  eneste  Datter,  som  ad- 
lyder dit  mindste  Lune,  som  gjør  alt  for  med  Lydighed  og 
Underkastelse  at  sone  sin  Ungdoms  Fejltrin,  hende  behand- 
ler du  haardere  end  din  ringeste  Tjenestepige ;  du  lader  hende, 
fln  og  svag,  som  hun  er,  gjøre  det  sværeste  Arbejde;  du  ser 
hende  segne  til  Jorden,  og  du  løfter  ikke  dit  Barn  op.  Du  er 
grum,  Bertila  . . .  mer  end  grum ;  du  er  en  umenneskelig  Fa- 
der". 

Topelfas:  Gattav  Adolf  8 

„Det  har  du  ingen  Forstand  paa** ,  svarede  den  gamle  mørk. 
„Saadanne  blødhjærtede  Karle  som  du  forstaar  ikke,  hvad  det 
vil  sige  at  gaa  sin  Vej  lige  frem  uden  at  se  hverken  til  højre 
eller  venstre.  Meri  slægter  sin  Moder  paa;  hun  har  noget  af 
en  Frøken  i  sig,  og  det  skal  udryddes.  Hun  kan  ikke  blive 
Dronning  som  Karin  Månsdatter;  nu  vel,  saa  skal  hun  være 
Bondekvinde  fra  Top  til  Taa.  Konge  eller  Folk ...  jeg  har 
sagt,  hvad  jeg  mener  om  Mellemsorteme,  og  nu  forstaar  du, 
hvorfor  jeg  handler,  som  jeg  gjør.  Kom,  lad  os  vende  tilbage 
til  Arbejdsfolkene** . 

„Og  Meri  . . .  skaan  hende  i  det  mindste  i  Dag  !** 
„Hun  skal  arbejde  som  de  andre  i  Eftermiddag*" . 


II. 
Han  skammer  sig  ved  Bondenavnet! 

Den  østerbottniske  Bondes  Hus  er  i  vore  Dage  rumme- 
ligere, end  man  træffer  det  noget  Steds  i  andre  Egne  af  Fin- 
land. Undertiden  bestaar  det  af  to  Stokværk  eller  har  i  det 
mindste  Kvistkamre;  ofte  ere  dets  Vinduer  tre  Ruder  høje; 
det  er  næsten  altid  malet,  sædvanlig  rødt,  undertiden  med 
hvide  Hjørner  og  Vinduesskaader,  nu  og  da  strøget  med  gul 
Oliefarve.  Det  hele  vidner  om  Dygtighed  i  at  arbejde  i  Træ 
samt  om  Velstand,  hvortil  ogsaa  den  Omstændighed  bidrager, 
at  Østerbottningen  aldrig  bygger  saa  store  og  tæt  befolkede 
Byer  som  en  Del  Tavastlændinger  og  Abobønder,  men  ogsaa 
kun  i  Nødsfald  saa  spredt  liggende  Gaarde  som  Landets  øv- 
rige Indbyggere. 

Paa  denne  Fortællings  Tid  var  Røgstuer  endnu  almindelig 
i  Brug  hos  næsten  hele  den  flnske  Befolkning;  kun  Folk  af 
svensk  Herkomst  havde  Ildsteder  med  ordentlig  Skorsten. 
Men  allerede  paa  den  Tid  saa'  man  i  Østerbottens  flnske 
Sogne  nærmest  ved  Kysten  et  og  andet  Hus  opført  i  den 
nyere,  fra  de  svenske  Naboer  laante  Stil.  De  den  Gang  nylig 
anlagte  Stæder,  som  lokkede  Folk  fra  det  indre  af  Landet 
ned  til  Kysten,  begyndte  allerede  at  vænne  dem  til  større  Be- 

kvemmelighed,  og  jo  mere  velstaaende  Bonden  blev,  des 
snarere  fik  hans  Bolig  saa  ve!  som  hans  Person  et  mere  hæ- 
get Udseende.  Vel  fandtes  den  Luxus,  som  det  17de  Aarhun- 
dredes  Fordringer  ivrede  saa  strængt  imod,  kun  paa  Adelens 
Godser  og  hos  de  rige  Abo-Borgere;  men  det  hjemmebryg- 
gede 01  skummede  ogsaa  i  Bondens  Kande,  og  i  hans  Skab 
gjemtes  der  hollandske  Krydderier  til  højtidelige  Lejligheder. 

Fra  den  Tid  af,  da  Køllekrigens  Luer  havde  fortæret  Røg- 
stuerne i  Storkyro  Kirkeby,  saa'  man  dér  den  svenske  og 
finske  Bygningsmaade  Side  om  Side  i  fredeligt  Nabovenskab. 
Bertila  Gaard,  den  største  og  rigeste  i  Byen,  var  bygget  paa 
den  nye  Maade,  havde  Trappe  og  Forstue  samt  to  smaa  Kamre 
inden  for  den  store  Stue,  det  ene  Husbondens,  det  andet  hans 
Datters.  Alle  Gaardens  andre  Folk  boede  for  det  meste  sam- 
men i  Stuen,  men  nu  i  Sommertiden  sov  de  yngre  uden  for 
Huset  paa  Lofter  og  i  Udhuse.  Den  Gang  fandtes  ikke  det 
store  Væggeuhr  i  den  rød-  og  blaamalede  Kasse,  som  nu  er 
den  fornemste  Prydelse  i  enhver  velhavende  Gaard.  Det 
store  høvlede  Bord  med  dets  Højsæde  for  Husbonden  stod 
omgivet  af  Bænke  ved  den  inderste  Væg  lige  for  Døren.  Det 
led  imod  Middag,  og  Vællinggryden  sang  paa  den  store  Skor- 
sten. Stuen  var  endnu  næsten  tom,  kun  Huskatten  spandt  paa 
Bænken,  en  fjortenaarig  Pige  rørte  i  Gryden,  og  Meri  sad 
med  et  Haandarbejde  ikke  langt  fra  Skorstenen. 

Den  stakkels  Meri  var  kommen  til  sig  selv  igjen  efter  sin 
Afmagt  men  var  endnu  meget  bleg.  Hendes  lange,  gule  Haar 
laa  frit  ud  over  de  halvt  bedækkede  Skuldre,  hendes  Blik 
vendte  sig  nu  og  da  sky  imod  Døren,  som  om  hun  hvert  Øje- 
blik frygtede  for  at  se  Faderen  træde  ind.  Og  hver  Gang 
saa'  hun  atter  ned  paa  sit  Arbejde;  hun  syede  paa  et  Bælte 
med  de  skjønneste  Farver  og  sang  dertil  en  gammel  svensk 

Vise: 

„Mit  Bælte  med  Roser  paa 
min  kjæreste  Ven  skal  fka, 
naar  hjem  igjen  han  vil  vende 
til  mig  fira  Krigens  Elende." 

Vi  have  alt  sagt,  at  Meri  ikke  var  ung.  De  Spor,  Lidelsen 
havde  efterladt  paa  hendes  fordum  flne  Kinder,  talte  om 
mange  Sorgens  Aar,  men  i  dette  Øjeblik,  naar  hun  betragtede 
Bæltet,  fik  hendes  Ansigt  et  næsten  barnligt  Udtryk  af  in- 

derlig  Tilfredshed.  Man  saa'  paa  hende,  at  Arbejdet  glanede 
hende,  at  hun  havde  den  Ven,  hun  sang  om,  meget  kjær. 
Hendes  Liv  hos  den  haarde  Fader  havde  saa  liden  Glæde, 
men  naar  hun  saa'  paa  sit  Bælte,  syntes  hun  i  dets  brogede 
Masker  at  la&se  en  hel  Fremtid  af  stille  Lykke.  Det  Bælte 
levede  hun  for,  det  betød  for  hende  det  samme  som  Tanken 
paa  hendes  eneste  Glæde ...  en  Glæde,  hun  drev  Afguderi 
med  —  Tanken  paa  hendes  Søn  I 
Og  atter  hørte  man  hende  synge : 

„Der  syer  jeg  Perler  paa, 
som  min  kjæreste  Ven  skal  faa, 
og  ingen  Drot  i  sit  Rige 
skal  eje  det  Bæltes  Lige." 

I  det  samme  traadte  Bertila,  Faderen,  ind,  og  efter  ham 
Larsson  og  alle  Arbejdsfolkene.  Den  gamle  Husbondes  Blik 
var  mørkt;  han  kunde  ikke  skjule  for  sig  selv,  at  Larssons 
Forudsigelser  kun  var  alt  for  sandsynlige.  Hans  Søn  en 
Herremand  I  Denne  Mulighed,  som  i  hans  Øjne  var  en 
Skjændsel,  var  endnu  aldrig  faldet  ham  ind. 

De  sidste  Ord  af  Meris  Vise  var  lige  døet  hen.  Idet  Fade- 
ren traadte  ind,  gjemte  hun  hurtig  sit  Bælte  under  Forklæ- 
det, men  den  gamles  mistænksomme  Blik  opdagede  Hemme- 
ligheden. 

„Sidder  du  nu  igjen  i  dine  Drømme,  din  Dagdriverske,  i 
Stedet  for  at  øse  Vællingen  op?**  udbrød  han  haardt.  „Hvad 
har  du  under  Forklædet?  Frem  med  det*". 

Meri  maatte  aabenbare  sin  kjære  Hemmelighed,  det  halv- 
færdige Bælte  for  alles  Blikke.  Faderen  saa'  et  Øjeblik  for- 
agtelig paa  det,  saa  rev  han  det  i  to  Stumper  og  kastede  det 
bag  Ovnen. 

Jeg  har  sagt  dig  saa  mange  Gange*" ,  sagde  han  koldt,  „at 
en  ærlig  Bondekvinde  ikke  har  noget  med  Herregaardssysler 
at  gjøre.  Lad  os  læse  til  Bords** . 

Og  den  gamle  foldede  sine  Hænder  efter  gammel  Skik  og 
alle  Folkene  med  ham.  Men  før  end  Bønnen  var  kommen 
over  nogens  Læber,  traadte  Larsson  frem  midt  paa  Gulvet, 
hans  ellers  godmodige  Ansigt  blussede  af  Vredens  Rødme,  og 
over  det  ærlige,  frimodige  Udtryk  i  hans  Stemme  glemte  man 
ganske  at  le  ad  hans  lille  runde  Skikkelse. 

„Du  skulde  skamme  dig,  Bertila**,  sagde  han  rask,  „ved 
saaledes  at  beskæmme  din  egen  Datter  overfor  alle  Folkene. 
Hun  arbejder  som  en  Træl  Nat  og  Dag,  mere  end  nogen  af 
os  andre,  og  du  kalder  hende  for  en  Dagdriverske !  Det  siger 
jeg  dig  lige  i  Ansigtet,  hvor  meget  du  saa  end  er  min  Hus- 
bond, og  uagtet  jeg  spiser  dit  Brød  og  uden  det  ikke  har  syn- 
derlig andet  end  Tiggerstaven  at  holde  mig  til,  at  saa  uret- 
færdig en  Fader  ikke  fortjener  at  have  saa  god  en  Datter. 
Og  hellere  end  jeg  ser  paa  den  Elendighed  Dag  ud  og  Dag 
ind,  vil  jeg  gaa  om  og  tigge  mit  Brød.  Og  nu  faar  du  læse 
din  Bordbøn,  om  du  kan,  og  lade  Maden  smage  dig.  Farvel 
Bertila,  jeg  kan  ikke  længere  holde  dette  Levned  ud*" . 

„Kast  den  Lømmel,  som  trodser  sin  Husbond,  paa  Døren  I** 
udbrød  Bertila  med  usædvanlig  Heftighed.  Ingen  rørte  sig  af 
Pletten.  For  første  Gang  oplevede  den  gamle  Bondekonge, 
at  hans  Befalinger  ikke  blev  adlydte. 

„Kjære  Husbond*",  begyndte  den  ældste  af  Karlene,  „vi 
og  alle  Folkene  synes  at . .  .** 

Et  kraftigt  Slag  af  Husbonden  strakte  den  talende  til  Jor- 
den, inden  han  havde  faaet  talt  ud.  Forgjæves  bød  Larsson 
sig  til  at  gaa  frivillig,  forgjæves  søgte  Meri  at  mægle  i  Stri- 
den; saa  stærk  var  Retsfølelsen  hos  disse  Mennesker,  at  de 
alle  uden  nogen  som  helst  Overenskomst,  uden  at  spørge 
andet  end  deres  Overbevisning  om  det  rette  til  Raads,  som 
én  Mand  satte  sig  op  imod  Husbondens  Tyranni.  Fjorten  mu- 
skelstærke Mænd  stode  ophidsede,  fast  bestemte  imod  den 
opbragte  Bertila,  hvis  høje  Skikkelse  stod  truende  i  deres 
Kreds.  Endnu  et  Slag  af  hans  Haand,  og  de  vilde  alle  have 
sagt  deres  Tjeneste  op  og  maaske  spærret  ham  inde  i  det 
lille  Kammer,  til  Vreden  var  gaaet  af  ham ;  thi  jo  højere  mod 
Nord,  des  ømtaaleligere  er  den  finske  Bonde  for  Slag.  Bertila 
kjendte  sine  Folk  og  forstod  som  en  klog  Mand,  at  hans  Hid- 
sighed havde  ført  ham  for  vidt.  Han  søgte  et  Middel  til  at 
slippe  fra  Sagen  uden  alt  for  stor  Ydmygelse. 

„Hvad  er  det,  I  vil?"  spurgte  han  med  gjenvunden  Kulde. 

De  tiltalte  saa'  paa  hverandre. 

„Husbond  har  Uret**,  sagde  endelig  en  af  de  dristigste. 
„Husbond  har  beskæmmet  Meri  uforskyldt,  Husbond  har  vil- 
let kaste  Larsson  paa  Døren  og  slaaet  Simon,  Husbond  har 
Uret** . 

»Meri,  kom  her  hen*" .  Meri  kom. 

„Du  er  ikke  mere  noget  Barn,  Meri.  Kan  du  ikke  finde  dig 
i  at  leve  hos  din  Fader  i  hans  Alderdom,  saa  har  du  din  Fri- 
hed til  at  bo  paa  min  Gaard  i  Ilmola.  Du  er  fri  . . .  gaa,  mit 
Bamr 

Bertila  kjendte  sin  Datter.  Blot  disse  Ord :  gaa,  mit  Barn ! 
udtalte  med  en  mildere  Stemme,  end  hun  var  vant  til  at  høre» 
var  nok  til  at  bøje  Datterens  Hjærte. 

„Forskyd  mig  ikke,  Fader*",  sagde  hun,  Jeg  forlader  Jer 
aldrig"* . 

Disse  Ord  bragte  hendes  Forsvarere  til  at  vakle,  og  den 
gamle  mærkede  sit  Overtag. 

„Hustavlen  hid  I**  raabte  han  med  Tordenstenmie. 

Den  fjortenaarige  Greta  traadte  frem  med  Katekismusen, 
som  Skik  og  Brug  var  paa  Helligdagene,  og  læste  Hustav- 
len  op : 

„I  Tjenere,  være  Eders  legemlige  Herrer  hørige  med  Frygt 
og  Bæven  i  Eders  Hjærters  Enfoldighed!  I  Tjenere,  værer 
Eders  Herrer  underdanige  med  al  Frygt,  ikke  alene  de  gode 
og  sagtmodige,  men  ogsaa  de  haarde  og  strænge**. 

Disse  Ord  i  rette  Tid  forfejlede  ikke  deres  Virkning.  I  de 
Tider  havde  Husbondevælden  og  den  fædrene  Myndighed 
bevaret  hele  deres  gamle  og  strænge  Hellighed,  og  begge 
Dele  vare  ikke  blot  af  Navn,  men  ogsaa  efter  deres  Væsen 
et  Herredømme  „af  Guds  Naade** .  De  vel  kjendte,  fra  Barn- 
dommen indprægede  Ord,  den  gamles  bydende  Sikkerhed  og 
det  Exempel  paa  fuldkommen  Underkastelse  under  den  fader- 
lige Magt,  Meri  gav,  alt  bidrog  i  Forening  til  at  tæmme  de 
nylig  saa  opbragte  Sind,  og  Mytteriets  Modstand  var  brudt. 
Bordbønnen  blev  læst ;  alle  indtog  deres  Pladser  uden  videre 
Knurren.  Kun  den  gamle  Larsson  stod  mørk  og  tøvende  med 
Haanden  paa  Dørklinken. 

Da  aabnedes  Døren  hastig,  og  en  fremmed  Mand  traadte 
ind. 

Den  nys  ankomne  var  en  skjægget  Soldat  med  bredskygget 
Hat,  prydet  med  en  sirlig  fastgjort  Ørnefjer;  for  øvrigt  var 
han  iført  en  gul  ulden  Vaabenkjole  med  Bælte  og  langt  Sværd 
ved  Siden,  korte  Kravestøvler  og  havde  en  Knortekjæp  i 
Haanden. 

„Naa,  ved  St.  Lucifer**,  raabte  han  munter,  „jeg  konmier 

jo,  som  jeg  var  buden.  Guds  Fred,  Bønder,  ryk  sammen  ved 
Bordet;  jeg  er  saa  sulten  som  en  Munk  under  Messen  og 
kan  ikke  faa  slæbt  mig  frem  til  Præstegaarden  i  denne  for- 
dømte Hede.  Har  I  01?** 

Den  gamle  Vært  i  Højsaedet,  hvis  Sind  endnu  var  i  Oprør 
under  den  rolige  Overflade,  rejste  sig  halvt  op,  men  satte 
sig  ned  igjen. 

„Sæt  dig,  Landsmand**,  sagde  den  gamle  sagtmodig;  „der 
er  ogsaa  Plads  for  selvbudne  Gjæster  ved  Aron  Bertilas 
Bord" . 

,Ja  saa** ,  vedblev  den  fremmede,  idet  han  ugenert  tog  for 
sig,  aabenbart  vant  til  at  gjøre  sig  gjældende,  „ja  saa,  du  er 
Bertila.  Fornøjer  mig.  Kammerat.  Den  ene  Ære  er  den  anden 
værd,  saa  jeg  vil  fortælle  dig,  at  jeg  er  Bengt  Kristerson  fra 
Limingo,  Sergeant  ved  Hans  Majestæts  tapre  Østerbottnin- 
ger  og  hidskikket  for  at  føre  Tilsyn  med  Udskrivningen.  Lidt 

mere  01  i  Kanden,  Bønder naa,  naa,  I  skal  ikke  være 

bange,  Piger,  jeg  bider  ikke  ...  Bertila?**  vedblev  Soldaten 
med  Munden  fuld.  „Hvad  Fanden,  er  det  dig,  Bonde,  der  er 
Fader  til  Løjtnant  Bertel  ?** 

Jeg  kjender  ikke  det  Navn**,  svarede  den  gamle  Hus- 
bonde, ægget  af  Soldatens  Overmod. 

„Er  du  gal.  Gubbe?  Du  skulde  ikke  kjende  Gustav  Ber- 
tel, som  endnu  for  et  halvt  Aar  siden  kaldte  sig  Bertila?** 

„Min  Sønl  Min  Sønl**  raabte  den  gamle  med  sønder- 
rivende Stemme.  Jeg  ulykkelige  Fader  1  Han  skammer  sig 
ved  Bondenavnet  1** 

„Bondenavnet  I**  sagde  den  lystige  Sergeant  forbavset  og 
med  saa  umaadelig  en  Latter,  at  Ølkanden  dansede  foran  ham 
paa  Bordet.  „Har  I  Bønder  ogsaa  Navne?  Saa  tror  jeg,  jeg  vil 
lægge  af  at  have  et  Navn.  Du  er  mig  en  dejlig  Fyr,  du  gamle 
...  sig  mig  en  Gang,  hvad  Fanden  skal  du  med  et  Navn?** 
Og  idet  han  sagde  dette,  saa'  han  paa  sin  Vært  med  en  saa 
naiv  Fremfusenhed,  at  det  fornærmelige  i  hans  Ord  derved 
fik  en  betydelig  mildere  Farve. 

Den  gamle  Bertila  værdigede  ham  knapt  et  Blik. 

Jeg  Daare  sendte  en  skjægløs  Dreng  ud  i  Verden  i  den 
Tro,  at  han  var  en  Mand  1**  sagde  han  mørkt  og  ved  sig  selv. 

Men  Sergeanten,  som  rimeligvis  havde  taget  sig  en  Rejse- 

dram  i  Forvejen  og  nu  havde  kigget  temmelig  dybt  i  Kanden, 
syntes  ikke  oplagt  til  at  give  Slip  paa  saa  godt  et  Æmne. 

„Hvor  du  ser  bister  ud,  Fatter  T  vedblev  han  i  samme 
Tone.  „I  Bønder  omgaas  saa  længe  med  Oxer  og  Faar,  at  I 
selv  bliver  begge  Dele.  Var  der  en  Smule  Belevenhed  i  dig, 
sendte  du  en  kjøn  Tøs  hen  at  fylde  min  Kande;  den  er  tom, 
ser  du,  saa  tom  som  din  Pandeskal.  Men  I  Roeskrællere  har 
ingen  Forstand  paa  den  Ære.  som  vederfares  Jer,  naar  en 
kongelig  Sergeant  gæstererer  hos  Jer.  Ser  du,  Faerlil,  nu  for 
Tiden  er  en  Soldat  alt ;  han  har  et  Navn,  der  er  Klang  i,  fordi 
han  har  et  Sværd,  der  er  Klang  i.  Men  I  Øgpiskere  har  ikke 
andet  end  Grød  i  Hovedet  og  en  Roe  i  Brystet.  Skaal,  gamle 
. . .  den  tapre  Løjtnant  Bertels  Velgaaende  I  Hvad  I  vil  du  ikke 
drikke  en  ærlig  Kavallers  Skaal?  . . .  Tvi  dig  an,  Bonde  I** 

Og  Sergeanten  dristede  sig  i  Følelsen  af  sin  Værdighed  til 
at  slaa  Næven  i  Bordet  med  saadan  Fremgang,  at  Trætal- 
lerkenerne dansede,  og  selv  de  svære  Træfade  syntes  til- 
bøjelige til  at  gaa  paa  Gulvet  med  hele  deres  Indhold. 

Den  første  Virkning  af  denne  krigerske  Skjemt  var,  at  en 
sex,  otte  Stykker  af  Karlene  rejste  sig  op  fra  Bænkene  og 
syntes  rede  til  paa  en  haandgribelig  Maade  at  indprente  den 
ubudne  Gjæst  Respekt  for  Bondenavnet.  Men  den  gamle 
Bertila  kom  dem  i  Forkjøbet.  Han  havde  koldblodig  rejst  sig, 
gik  hen  til  Sergeanten  med  faste  Skridt  og  greb  ham  uden 
at  sige  et  Ord  til  Svar  med  venstre  Haand  i  Nakken,  med 
højre  i  Ryggen,  løftede  ham  op  fra  Bænken,  bar  den  gode 
Bengt  Kristerson  hen  til  Døren,  kastede  ham  uden  videre  hen 
paa  en  Bunke  Spaaner,  der  laa  udenfor  paa  Trappen.  Den 
lystige  Sergeant  blev  saa  forbløffet  over  dette  uventede  Tag, 
at  han  knapt  rørte  sin  senestærke  Arm  til  Modstand  —  havde 
han  gjort  det,  var  hans  halvfjerdsindstyveaarige  Modstander 
vel  næppe  gaaet  ud  af  denne  Strid  som  Sejrherre. 

„Gaa**,  raabte  Bertila  efter  ham,  „og  hold  dit  Gilde  til 
Minde  om  Storkyro  Bønder  T 

Intet  imponerer  et  Naturmenneske  saa  meget  som  resolut 
Mod  i  Forening  med  en  stærk  Arm.  Da  den  gamle  traadte 
ind  i  Stuen  igjen,  omringedes  han  af  sine  Folk  med  et  Bi- 
fald, der  grænsede  til  Beundring.  Alt  det  Uvenskab,  der  ny- 
lig havde  stillet  Husbond  og  Tjenere  fjendtlig  overfor  hin- 
anden, var  i  dette  Øjeblik  glemt.  Rivaliteten  imellem  Ploven 


Et  krafl'gt  Slag  af  H 


121 

og  Sværdet  er  lige  saa  gammel  som  Verden.  Køllekrigen, 
som  var  opstaaet  af  denne  Rivalitet  og  havde  forøget  den 
betydelig,  levede  endnu  i  frisk  Minde.  Disse  Bønder,  hvis 
selvstændige  Sind  aldrig  som  mange  af  deres  Landsmænds 
var  bleven  bøjet  under  Godsejernes  Tryk,  saa'  med  Glæde 
deres  Menneskeværd  forsvaret  imod  en  Soldats  Overmod; 
de  glemte  i  denne  Stund,  at  inden  føje  Tid  skulde  maaske  mer 
end  én  af  dem  trække  i  Soldatertrøjen  for  at  kæmpe  for 
Fædrelandet.  Selv  den  gamle  Bondehøvding  havde,  oprømt 
over  sin  vellykkede  Bedrift,  glemt  sit  mørke  Lune ;  for  første 
Gang  i  lang  Tid  saa'  man  et  Smil  om  hans  Mund,  og  medens 
Maaltidet  sluttedes,  gav  han  sig  til  at  fortælle  Folkene  gamle 
Historier. 

Jeg  glemmer  aldrig,  den  Gang  vi  bankede  den  Skurk  Abra- 
ham Melchiorsson,  ham,  som  her  i  Kyro  greb  vore  bedste 
Bønder  og  lod  dem  radbrække  som  Ildgjerningsmænd.  Han 
var  draget  nord  paa  med  halvtredsindstyve  Knægte;  det  var 
ved  Vintertid,  og  han  var  jo  en  fin  Herre,  han  fik  Snue  af 
Kulden  og  kjørte  saa  storartet  i  en  prægtig  Ulveskindspels. 
Men  da  han  var  kommen  hen  ad  Karleby  til,  lagde  vi  os  i 
Baghold  imellem  Enebærbuskene  og  kom  over  ham  som  Jehu 
og  slog  to  og  tyve  af  hans  Knægte  ihjel,  og  ham  selv  pryglede 
vi  brun  og  blaa,  men  hver  Gang  han  ventede  et  Rap,  trak 
han  Ulveskindspelsen  op  over  Ørerne,  og  saa  bed  ingen  Kølle 
paa  den  Forræder.  „Vent  lidt**,  sagde  Hans  Krank  fra  Li- 
minigo,  som  førte  os  an,  „den  Ulv  skal  vi  nok  piske  ud  af 
Skindet** ,  og  saa  tampede  han  saa  eftertrykkelig  løs  paa  sin 
Abraham,  at  han  maatte  slippe  sin  prægtige  Pels.  Krank  var 
i  den  bare  Trøje,  og  koldt  var  det,  det  skal  Gud  vide,  saa  syn- 
tes han.  Pelsen  var  en  skjøn  Ting,  og  trak  den  paa  sine 
egne  Skuldre.  Og  da  nu  alt  dette  her  gik  for  sig  i  Aftenskum- 
ringen, mærkede  vi  andre  ingen  Ting  til,  at  Krank  var  krøben 
i  Pelsen,  men  begyndte  med  frisk  Mod  igjen  at  banke  løs 
paa  den,  som  vi  var  bleven  vante  til,  og  det  er  sikkert,  at  den 
Gang  fik  Krank  Badstuen  hedet.  Men  Abraham  Melchiorsson 
blev  saa  springsk,  da  han  var  sluppen  af  Pelsen,  at  han  tog 
til  Bens  og  kom  i  den  bare  Trøje  de  to  Mils  Vej  til  Husø 
Gaard;  der  kneb  Såka  Jakob  fra  Karleby  ham,  og  Gavtyven 
blev  ført  til  Stockholm,  men  han  fik  ikke  lang  Tid  til  at  sørge 
over  sin  Ulveskindspels,  for  Hertugen  gjorde  ham  snart  et 
Hoved  kortere". 


122 

Ja*" ,  sagde  Larsson,  som  gjærne  tog  Parti  for  Fleming  og 
hans  Folk,  „den  Gang  havde  I  Overtaget.  Elleve  Knægte 
havde  beholdt  Livet,  men  lod,  som  de  var  døde ;  dem  klædte 
I  af  lige  til  Skindet.  Og  ved  Midnats  Tid  krøb  de,  halvt  frosne 
ihjel,  til  Klokkerstuen  og  blev  tagne  op  der,  men  om  Morge- 
nen vilde  I  stoppe  dem  levende  under  Isen,  som  I  gjorde  i 
Lappfjfirds  Aa.  Ulve  var  I  og  ikke  Mennesker.  Aaen  var  jo 
saa  grund,  at  I  maatte  støde  Karlene  ned  i  Vaagen  med  Stæn- 
ger, og  naar  de  ikke  vilde  under  Isen,  slog  Eders  Kvinder 
dem  i  Hovedet  med  deres  Spande**. 

„Hold  din  Mund,  Larsson,  du  ved  ikke  alt,  hvad  Svide- 
Klas  har  gjort**,  svarede  Bertila  harmfuld;  „jeg  siger  ingen 
Ting  om  alle  dem,  ham  og  hans  Folk  har  slaaet  ihjel  og  rad- 
brækket levende,  men  kan  du  huske  Severin  Sigfridson  ved 
Sorsankoski?  Da  han  havde  omringet  Bønderne,  befalede 
han  sin  Livknægt  at  halshugge  dem  en  for  en  med  Øxen,  men 
Knægten  kunde  ikke  overkomme  mere  end  fire  og  tyve  og 
bad  Junkeren  selv  halshugge  Resten.  Saa  blev  Junkeren  vred 
og  lod  først  Bønderne  hugge  Knægten  i  fem  Stykker,  og  saa 
tvang  han  dem  til  indbyrdes  at  hugge  hverandre  sønder  og 
sammen,  saa  længe  der  var  nogen  i  Live  af  dem**. 

„Men  hvordan  bar  I  Jer  ad  i  Peder  Gumses  Gaard,  I  arge 
Skalke?  Eders  Folk  plyndrede  Gaarden,  slog  Vinduerne  i 
Stykker,  slagtede  alle  Kreaturer  og  satte  de  afhuggede  Hove- 
der op  i  Vinduerne  med  opspærret  Mund  som  Spøgelser.  Saa 
savede  I  Bjælkerne  i  Stuen  igjennem  paa  en  Fjerdedel  nær, 
for  at  hele  Huset  kunde  styrte  sammen  over  Folkene,  naar 
de  vendte  tilbage.  Og  naar  I  havde  fanget  en  Rytter,  skjød 
I  til  Maals  efter  ham  med  Pile . .  .** 

„Det  er  ikke  værdt,  Larsson,  at  du  tager  Svide-Klas  i  For- 
svar. Kan  du  huske  den  Kvinde,  som  en  af  Axel  Kurks  Ryt- 
tere kom  til  og  slog  hendes  Børn  ihjel  lige  for  Øjnene  af? 
Det  kunde  den  stakkels  Moder  ikke  holde  ud  og  fik  saa  tillige 
med  sin  halvvoxne  Datter  den  drukne  Fyr  om  Livet,  slog  ham 
med  en  Bærestang  i  Hovedet  og  stoppede  ham  saa  bevidstløs 
ned  i  Vaagen.  Saa  kom  Svide-Klas  og  lod  denne  Kvinde  hugge 
i  to  Stykker . .  .** 

„Løs  Snak,  som  aldrig  er  bleven  bevist** ,  svarede  Larsson 
mut. 

„De  døde  tie  som  artige  Børn.  De  fem  Tusind,  der  blev 
ihjelslagne  ved  Ilmola,  kny  ikke**. 

„Hellere  end  at  gjøre  Ufred  med  Sergeanten  skulde  du 
have  spurgt  ham  om  nyt  fra  din  Søn  og  min** ,  sagde  Larsson 
for  at  komme  bort  fra  det  stadige  Trætteæmne  imellem  dem, 
den  fatale  Køllekrig. 

J[a . . .  du  har  Ret,  jeg  maa  have  mere  at  vide  om  Knæg- 
ten og  om  Krigen.  Jeg  rejser  til  Vasa  i  Morgen** . 

»Kommer  han  snart  tilbage?**  spurgte  Meri  med  ængstelig 
Stemme. 

»G6sta?  Han  lader  nok  vente  paa  sig**,  svarede  Faderen 
harmfuldt.  „Han  er  jo  bleven  en  Herremand,  han  skammer 
sig  ved  sin  gamle  Fader . . .  han  blues  ved  Bondenavnet  !** 


III. 
Sydlandspigen  i  Norden. 

Nogle  Mil  syd  for  Vasa,  omtrent  ved  den  63de  Bredegrad, 
gjør  den  finske  Kyst,  som  hidtil  har  strakt  sig  lige  fra  Syd 
til  Nord,  en  mærkelig  Bøjning  mod  Nordøst.  Den  store  blaa 
bottniske  Bugt  følger  samme  Retning,  indsnævres  et  Øjeblik 
i  Qvarken,  udvider  sig  atter  og  hælder  sin  høje  Pande  mod 
Finlands  Bryst.  Friere  end  anden  Steds  bruser  den  fra  Is- 
havet kommende  Nordvind  imod  disse  Kyster,  trænges  sam- 
men imellem  Qvarkens  Bredder  og  jager  dens  Bølger  med 
forfærdelig  Vildhed  imod  Klipperne.  Midt  i  dette  stormfulde 
Hav  ligger  Gaddens  nøgne  Klipper  med  deres  advarende  Fyr- 
taarn  og  deres  langt  udskydende  Rev.  Naar  Fjældvinden  ry- 
ster sine  Vinger  over  disse  farlige  Skjær,  da  ve  det  Fartøj, 
som  vover  sig  igjennem  det  snævre  Stræde  ved  Understen 
uden  en  sikker  Styrismand  og  let  brasede  Sejl  —  dets  Un- 
dergang er  vis.  Men  midt  om  Sommeren,  naar  Vinden  stryger 
mod  Solen,  da  indtræffer  det  sælsomme,  at  en  lempelig  Nor- 
denvind er  den  skjønneste,  mest  kjærkomne  Vind  og  bebuder 
langvarig  Klarhed  med  smukt  Vejr.  Da  flyve  mange  Hun- 
drede Sejlere  fra  Kysterne  ud  langs  Qvarkens  Øer  og  Grunde 
for  at  lægge  deres  Net  ud  efter  Strømming-Stimerne,  og  det 
urolige,  brusende  Hav  sladrer  som  en  kjæriig  Moder  med 
sine  Døtre,  de  grønnende  Øer,  der  hvile  ved  hendes  Barm. 

Med  Undtagelse  af  Åland  er  ingen  Egn  af  Finlands  ud- 

strakte  Kyster  saa  rig  paa  en  blomstrende  Skjærgaard  som 
Qvarken  og  dens  nærmeste  østre  Strand.  Utallige  Øer  og 
Holme,  af  hvilke  de  største  ere  Vallgrund  og  Bjørkø,  ligge 
spredte  her  som  grønne  Draaber  stænkede  ud  paa  den  blaa 
Flade  og  udgjøre  en  særlig  Menighed,  Replot  Kapel,  be- 
staaende  af  lutter  Skjær,  der  beboes  af  lutter  Fiskere.  Saa 
talrige  ere  disse  Øgrupper,  saa  uendelig  afvexlende  ere  Sun- 
dene, saa  labyrintisk  bugtede  Farvandene,  at  i  en  af  disse 
Grupper,  Michelsøeme  med  dens  fiere  Hundrede  smaa 
Holme,  vil  det  ikke  være  muligt  for  en  fremmed  Sejler,  som 
er  kommen  ind,  at  finde  Vej  ud  igjen  uden  at  have  en  indfødt 
Lods  til  at  sætte  Kursen.  Tredive  Krydsere  vilde  ikke  forslaa 
til  at  hindre  Smugleri  her ;  der  gives  kun  ét  Middel  til  at  fore- 
bygge denne  Kysternes  Arvesynd,  og  dette  Middel,  en  lempe- 
lig Toldtaxt  med  faa  Forbud,  har  Finland  i  de  senere  Aar 
prøvet  til  sin  store  Fordel. 

Samtidig  med  de  Tildragelser,  der  ere  fortalte  i  de  fore- 
gaaende  Kapitler,  altsaa  midt  i  Avgust  1632,  kløvede  den 
svenske  Orlogsbrig  Maria  Eleonora  den  bottniske  Bugts  Bøl- 
ger, bestemt  fra  Stockholm  til  Vasa  for  at  overføre  de  i  Øster- 
botten  udskrevne  Rekruter  til  den  tyske  Krig.  Det  var  en 
klar  og  smuk  Sommermorgen.  Paa  det  udstrakte  Hav  spillede 
denne  ubeskrivelige  Glans,  som  har  noget  paa  en  Gang  saa 
stort  og  saa  indtagende  skjønt  ved  sig.  En  uendelig  Snemark 
belyst  af  Vaarsolen  kan  kappes  dermed  i  Pragt,  men  Sneen 
er  Stilheden  og  Døden,  den  blinkende  Bølge  er  Liv  og  Be- 
vægelse. Et  Hav  i  Hvile  og  Glans,  det  er  Storheden  med  Yn- 
dens Smil,  det  er  en  slumrende  Jætte,  som  drømmer  om  Lys 
og  Blomster.  Stille  hæver  og  sænker  hans  Barm  sig,  da  gyn- 
ger Planken  under  din  Fod,  og  du  skjælver  ikke ;  han  kunde 
sluge  dig  i  sin  Afgrund,  men  han  breder  sagtmodig  sit  Sølv- 
tæppe under  din  Kjøl,  og  han,  den  stærke,  bærer  dig,  skrøbe- 
lige Dværg,  som  et  Barn  paa  sine  Arme. 

Det  var  strax  efter  Solens  Opgang.  Om  Bord  paa  Briggen 
herskede  Sølivets  ensformige  Tavshed  under  Morgenvagten, 
naar  ingen  Fare  forestaar.  En  Del  af  Besætningen  sov  endnu 
under  Dækket,  kun  Næstkommanderende,  indhyllet  i  en 
Jakke  af  hollandsk  Fris,  spaserede  op  og  ned  paa  Agterdæk- 
ket, Styrmanden  stod  ubevægelig  ved  Roret,  Udkigsmanden 
i  Merset  stirrede  lydløst  frem  for  sig,  og  hist  og  her  paa  For- 

dækket  saas  en  Matros  snart  i  Færd  med  at  fastsurre  en  Tov- 
ende, snart  med  at  gjøre  Kanonerne  rene,  til  de  skulde  salu- 
tere Korsholm  ved  Indløbet.  Nutidens  afmaalte  Disciplin  paa 
et  Krigsskib  var  den  Gang  næsten  ukjendt,  der  gaves  hver- 
ken Uniformer  eller  Signalpiber  eller  hele  dette  System  af 
Signaler  og  Kommando,  som  nu  er  drevet  saa  vidt.  En  Or- 
logsmand adskilte  sig  ikke  fra  en  Koffardimand  ved  synder- 
lig andet  end  Størrelsen,  Bestykningen,  Vaabnene  samt  de 
kommanderendes  og  Besætningens  Talrighed.  Naar  man  hu- 
sker paa,  at  der  paa  den  Tid  endnu  hverken  fandtes  Brænde- 
vin eller  Kaffe  om  Bord  til  Trøst  imod  Morgenkøligheden  — 
af  Hollænderne  havde  man  allerede  lært  nu  og  da  at  tage  sig 
en  Skraa  i  det  Øjemed  — ,  saa  vil  man  let  indse,  at  Sølivet 
om  Bord  paa  Briggen  Maria  Eleonora  kun  frembød  liden  Lig- 
hed med  det,  man  træffer  paa  en  af  Nutidens  Orlogsbrigger. 

Ved  den  grønmalede  Ræling  paa  Agterdækket  stod  to 
kvindelige  Skikkelser,  med  Hovederne  indhyllede  i  vide 
Rejsehuer  af  sort  Uld.  Den  ene  af  disse  Passagerer  var  lille 
af  Væxt,  fremviste  under  Huen  et  gammelt  rynket  Ansigt 
med  et  Par  plirende  graa  Øjne  og  havde  yderst  omhyggelig 
svøbt  sig  ind  i  en  tyk  foret  Kofte  af  Ntirnbergerfllt.  Den  anden 
Skikkelse  var  høj,  rank  og  smækker  og  bar  en  tæt  sluttende 
Kaabe  af  sort  Fløjl  foret  med  Hermelin.  Lænende  sig  mod 
Rælingen  stirrede  hun  mørk  og  tankefuld  paa  de  forbiilende 
Bølger  og  Briggens  blinkende  Kjølvand.  Hendes  Træk  kunde 
man  ikke  skelne  fra  Dækket,  men  var  man  saa  heldig  at  op- 
fange hendes  Billede  i  Bølgernes  Spejl,  saa'  man  et  udmær- 
ket smukt,  blegt  Ansigt,  i  hvilket  der  lynede  to  sorte  Øjne, 
hvis  Glans  overtraf  selve  det  sraalende  Havspejls. 

„Hellige  Maria  I**  raabte  den  gamle  Kvinde  snaksom  paa 
stærkt  udpræget  Plattysk,  „naar  vil  dog  denne  Elendighed 
faa  Ende,  som  Helgenerne  har  paalagt  os  for  vore  Synders 
Skyld?  Sig  mig,  lille  Frøken,  i  hvad  for  en  Egn  af  Verden  er 
vi  nu?  Det  forekommer  mig,  som  det  var  et  helt  Aar  siden, 
vi  sejlede  fra  Stralsund,  og  siden  vi  forlod  det  kjætterske 
Stockholm  har  jeg  ikke  holdt  Regnskab  med  Dagene.  Hver 
Morgen,  naar  jeg  staar  op,  læser  jeg  syv  Ave'r  og  syv  Pater 
noster,  som  den  værdige  Fader  Hieronymus  har  lært  os  til 
Beskyttelse  imod  Spøgelser  og  ond  Trolddomsmagt.  Man  kan 
jo  ikke  vide,  om  Verden  ikke  ender  her,  naar  vi  er  komne 

saa  langt  bort  fra  den  hellige  rettroende  Kirkes  Omraade  og 
fra  kristne  Mennesker.  Dette  Hav  faar  jo  aldrig  Ende  —  o, 
det  afskyelige  Hav  I  Saa  priser  jeg  Mainfloden,  som  flød  saa 
fredelig  uden  for  vort  lille  Taarnvindue  i  Wtirtzburg.  Sig  mig, 
lille  Frøken,  mon  det  ikke  er  Jordens  Ende  der  henne  ved 
Himlens  Rand,  saa  at  vi  for  fulde  Sejl  staar  lige  lukt  ind  i 
Skjærsilden?** 

Den  høje  slanke  Pige  i  Fløjls  Kaabe  syntes  ikke  at  høre 
paa  den  mundrappe  Duennas  Udgydelser.  Det  mørke,  straa- 
lende  Blik  under  de  lange,  sorte  Øjenhaar  hvilede  sværme- 
risk paa  Havfladen,  som  om  det  i  dens  Bølger  vilde  læse  Ud- 
tydningen af  Hjærtets  Drømme.  Og  naar  nu  og  da  en  lang, 
rund  Efterdønning  fra  gamle  Storme  rullede  ind  imellem 
Smaabølgemes  Leg,  og  Briggen  sagte  krængede,  saa  at  Ræ- 
lingen nærmede  sig  Vandfladen,  og  Spejlbilledet  i  Havet  nær- 
mede sig  Pigen  om  Bord,  da  foY  der  et  paa  en  Gang  vemo- 
digt og  stolt  Smil  hen  over  de  skjønne,  blege  Træk,  og  hen- 
des Læber  bevægede  sig  og  betroede  næsten  uhørlig  Bølgen 
hendes  inderste  Tanker : 

„Det  er  kun  det  store  og  majestætiske! 
Livet,  der  fortjener  at    elskes  I** 

Derpaa  tilføjede  hun,  henreven  af  denne  Tanke: 

„Hvorfor  skulde  jeg  ikke  elske  en  stor  Mand?** 

Og  hun  hviskede  disse  Ord  med  en  grænseløs  Hengiven- 
hed. Men  strax  efter  fo'r  der  en  Gysen  igennem  hendes  fine 
Lemmer,  et  mørkt  Blik  skjød  ud  fra  den  tindrende  Emaille  i 
hendes  sorte  Øjne,  og  hun  sagde  næsten  skjælvende: 

„Det  er  kun  det  store  og  majestætiske! 
Livet,  der  fortjener  at  hades !** 

„Hvorfor  skulde  jeg  ikke  hade? . . ." 

Hun  talte  ikke  Sætningen  ud.  Hun  bøjede  sit  Hoved  imod 
Rælingen.  Lynet  i  hendes  Øje  forsvandt,  og  i  dets  Sted 
traadte  en  Taare.  To  indbyrdes  fjendtlige  Aander  stredes  om 
denne  glødende  Sjæl.  Den  ene  sagde  til  hende:  Elski  Den 
anden  sagde  til  hende :  Had  I  Og  hendes  Hjærte  forblødte  un- 
der den  frygtelige  Kamp  imellem  Engelen  og  Dæmonen,  der 
brødes  om  hendes  Sjæl. 

Det  er  overflødigt  at  sige,  hvad  Læseren  sikkert  allerede 
har  gjættet,  at  den  slanke  Pige  om  Bord  paa  Briggen  Maria 
Eleonora  ikke  var  nogen  anden  end  Frøken   Regina  von 

Emmeritz,  den  skjønne  Sværtnerske,  som  i  Frankfurt  am 
Main  vilde  omvende  Kong  Gustav  Adolf  til  Katholicismen. 
Kongen,  som  kjendte  Menneskehjærtet,  havde  ikke  uden 
Grand  anset  denne  fanatiske  Pige  for  at  være  i  Stand  til  alt, 
om  hun  fremdeles  skulde  vedblive  at  være  et  Bytte  for  Jesui- 
temes  Indflylelse.  Han  havde  derfor,  ikke  af  Hævn,  thi  den 
var  fremmed  for  hans  store  Sjæl,  men  af  ædel  menneskelig 
Deltagelse  for  en  ung,  rigt  begavet  Natur,  besluttet  for  en 
Tid  at  sende  hende  bort  til  et  fjærnt  Land,  hvor  de  mørke 
Munkes  Indskydelser  ikke  mere  kunde  naa  hende.  Læseren 
mindes,  at  Kongen  udtalte  denne  sin  Hensigt  allerede  hin 
mærkelige  Nat  efter  Frankfurterborgernes  Fest,  og  ud  paa 
Sommeren  blev  Frøken  Regina  over  Stralsund  og  Stockholm 
sendt  til  den  gamle  strænge  Fru  Mfirtha  Ulfsparre  paa  Kors- 
holm. Den  ædle  Konge  anede  ikke,  at  den  dæmoniske  Magt, 
af  hvis  Kløer  han  vilde  redde  sin  skjønne  Fange,  fulgte  hende 
lige  til  Finlands  fjærne  Strand,  thi  Frøken  Regina  havde  Til- 
ladelse til  at  vælge  den  af  sine  Tjenerinder,  som  hun  havde 
størst  Tillid  til,  til  sin  Ledsagerske,  og  hun  valgte  ikke  den 
glade,  blonde  Kfitchen,  hendes  gode  Aand,  som  blev  sendt 
til  sit  Hjemsted  i  Bajem,  men  sin  Amme,  den  gamle  Dorthe, 
der  hemmelig  stod  i  Jesuiternes  Sold  og  allerede  længe  havde 
næret  Fanatismens  Glød  i  den  unge  Piges  Sjæl.  Saaledes 
var  den  stakkels  forladte  altsaa  dog  forsvarsløs  prisgiven  til 
den  mørke  Magt,  som  lige  fra  den  tidligste  Barndom  af  havde 
besnæret  hendes  rige  følelsesfulde  Hjærte  med  sine  frygte- 
lige Lærdomme.  Og  imod  denne  Magt  havde  hun  kun  en  ene- 
ste, men  mægtig  Følelse  at  stille,  sin  Beundring,  sin  sværme- 
riske Kjærlighed  til  den  store  Gustav  Adolf,  som  hun  elskede 
Og  hadede  paa  én  Gang,  —  som  hun  havde  været  i  Stand 
til  at  dræbe,  og  som  hun  selv  havde  kunnet  gaa  i  Døden  for. 
Den  kloge  Dorthe  syntes  at  ane  sin  Frøkens  Tanker,  bøjede 
sig  forover,  plirede  med  sine  smaa  Øjne  og  sagde  i  den  for- 
trolige Tone,  som  en  Tjenerinde  i  hendes  Stilling  saa  let  an- 
tager: „Ej,  ej . . .  staar  det  saadan  til?  Kommer  de  nu  frem 
igjen,  de  syndige  Tanker  om  Kjætterkongen  og  hele  hans  syn- 
dige Slæng?  Jo,  jo,  Djævelen  er  snu,  han  ved,  hvad  han  gjør. 
Naar  han  vil  fange  et  lille  letfærdigt  Pigebarn  af  den  alminde- 
lige Slags,  saa  stikker  han  en  ung  rødmusset  Laps  med  lange 
sirlige  Lokker  og  et  kavalermæssigt  Udseende  paa  hendes 

Vej.  Men  naar  han  vil  besnære  en  stakkels  forladt  Pige  med 
store,  stolte  Tanker  og  ædelt  Sind,  saa  kommer  han  i  Skik- 
kelse af  en  prægtig  Sejrherre,  som  vinder  Borge  og  Feltslag, 
og  det  stakkels  Barn  bryder  sig  kun  lidet  om,  at  den  statelige 
Sejrherre  er  en  svoren  Fjende  af  hendes  Tro  og  Kirke  og 
pønser  paa  begges  Ødelæggelse . .  / 

Regina  vendte  sine  fugtig  straalende  Øjne  bort  fra  Havet 
og  saa'  et  Øjeblik  med  ubeskrivelig  Tvivl  paa  sin  gamle  Raad- 
giverske.  „Sig  mig** ,  sagde  hun  næsten  heftig,  „er  det  muligt 
paa  én  Gang  at  være  en  Engel  af  Ædelmodighed  og  et  Udyr 
af  Ondskab?  Er  det  muligt  paa  én  Gang  at  være  det  største 
og  det  afskyeligste  af  alle  Mennesker?** 

Regina  saa'  atter  ud  over  Havet.  Morgenens  fredelige  Stil- 
hed hvilede  over  de  skinnende  Vande  og  talte  Hjærtes  Storme 
til  Ro.  Den  unge  Pige  tav. 

Dorthe  vedblev:  „Af  deres  Frugter  skal  man  kjende  de 
onde.  Tænk,  kjære  Frøken,  hvor  meget  ondt  har  den  ugude- 
lige Konge  ikke  gjort  vor  Kirke  og  os  ?  Han  har  dræbt  mange 
Tusind  af  vore  Krigere,,  han  har  plyndret  vore  Klostre  og 
Borge,  han  har  udjaget  vore  Nonner  og  hellige  Fædre  fra  de- 
res gudelige  Boliger,  og  den  fromme  Pater  Hieronymus  har 
hans  Folk,  de  kjætterske  Finner,  skrækkelig  mishandlet.  Os 
har  han  drevet  i  Landflygtighed  til  Verdens  Ende ..." 

Atter  saa'  Regina  ud  imod  Øerne  og  Sundene  i  deres  dej- 
lige Morgenklarhed.  Medens  den  mørke  Dæmon  hviskede 
Had  i  hendes  Øre,  syntes  den  straalende  Natur  hende  at 
prædike  idel  Kjærlighed.  Allerede  svævede  den  henrykkende 
Tanke  paa  hendes  Læber:  „Hvad  gjør  det,  at  han  har  dræbt 
Tusinder,  at  han  har  udjaget  Munke  og  Nonner,  at  han  har 
drevet  os  selv  i  Landflygtighed,  hvad  gjør  det  alt  sammen, 
naar  han  er  stor  som  Menneske  og  handler  efter  sin  Tros 
Indskydelse  I**  Men  hun  tav  af  Frygt,  hun  vovede  ikke  at 
bryde  med  hele  sit  forbigangne  Liv.  Hun  greb  i  Stedet  derfor 
et  af  Dorthes  Ord,  ligesom  for  at  bortlede  den  Tordensky 
af  Had  og  Forbandelse,  som  svøbte  sin  mørke  Taage  om  hen- 
des Hjærte  midt  i  dette  rolige,  kjærlighedsfulde  Billede  af  et 
Hav  i  Sommermorgenens  friske  Glans. 

„Ved  du,  Dorthe** ,  sagde  hun,  „at  Finnerne,  som  du  hader, 
bo  ved  dette  Havs  Kyster?  Ser  du  den  Stribe  Land  der  langt 
borte  imod  Øst?  Det  er  Finland.  Jeg  har  endnu  ikke  set  dets 

Strand,  og  dog  kan  jeg  ikke  afsky  et  Land,  der  beskylles  af 
saa  herligt  et  Hav.  Jeg  kan  ikke  tænke  mig,  at  onde  Menne- 
sker kan  voxe  op  ved  en  saadan  Naturs  Hjærte** . 

„Alle  Helgener  beskytte  os!**  raabte  den  gamle,  idet  hen* 
des  magre  Haand  hastig  gjorde  Korsets  Tegn.  „Er  dette  Fin- 
land? St.  Patrik  bevare  os  for  nogen  Sinde  at  sætte  vor  Fod 
paa  dets  fordømte  Kyst!  Kjære  Frøken,  I  har  altsaa  aldrig 
hørt,  hvad  man  fortæller  om  dette  Land  og  dets  hedenske 
Folk?  Der  hersker  evig  Nat;  Sneen  smelter  aldrig,  og  de 
vilde  Dyr  og  endnu  vildere  Mennesker  ligge  i  Søsterseng 
i  Huler  og  Kløfter.  I  Skoven  er  der  saa  fuldt  af  Trolde  og  Aan- 
der,  at  naar  man  kalder  paa  en  af  dem  med  Navns  Nævnelse, 
kryber  der  strax  hundrede  Utysker  frem  fra  Løv  og  Grene. 
Og  indbyrdes  fortrylle  Menneskene  hverandre  med  alle- 
haande  ondt,  saa  at,  naar  nogen  bærer  Had  til  en  anden,  for- 
gjør  han  sin  Fjende,  saa  han  faar  Ulveskikkelse,  og  hvert  Ord, 
de  tale,  faar  Liv,  saa  at  naar  de  vil  have  en  Øxe  eller  en  Baad, 
siger  de  det  bare,  saa  har  de  strax,  hvad  de  siger** . 

„Det  er  et  smukt  Billede,  du  giver** ,  sagde  Regina,  og  for 
første  Gang  i  lang  Tid  lo  hun,  thi  Havets  Friskhed  virkede 
godt  paa  hendes  drømmende  Sjæl.  „Lykkeligt  er  visselig  det 
Land,  hvor  man  skaber  sig  alt,  hvad  man  ønsker,  blot  med  et 
Ord.  Er  jeg  sulten  og  ønsker  mig  en  smuk  Frugt,  saa  siger 
jeg :  Fersken !  og  strax  har  jeg  Ferskenen.  Er  jeg  tørstig,  saa 
siger  jeg:  Kilde!  og  strax  risler  en  Kilde  ved  min  Fod.  Har 
jeg  Sorg  i  Hjærtet,  saa  siger  jeg:  Haab!  og  Haabet  vender 
tilbage.  Og  længes  jeg  efter  en  elsket  Ven,  saa  nævner  jeg 
hans  Navn,  og  han  staar  ved  min  Side.  Finland  var  et  herligt 
Land,  i  Fald  det  var,  som  du  forestiller  dig  det.  Boede  vi  end 
blandt  de  vilde  Dyr  i  en  Hule  i  den  evige  Sne,  saa  vilde  vi  se 
paa  hinanden  og  sige:  Fædreland!  Og  i  samme  Nu  vilde  vi 
sidde  Haand  i  Haand  ved  Bredden  af  Main  i  Lindens  Skygge, 
hvor  vi  saa  ofte  sad,  da  jeg  var  Barn,  og  vor  Hjembygds  Nat- 
tergale vilde  synge  deres  søde  Triller  for  os  som  i  gamle 
Dage** . 

Dorthe  vendte  sig  ærgerlig  bort.  Briggen  styrede  nu  inden- 
skjærs,  skjød  med  langsom  Fart  forbi  de  yderste  Klipper,  af 
hvilke  mange,  som  nu  rage  højt  op  over  Vandspejlet,  endnu 
paa  den  Tid  beskylledes  af  de  salte  Bølger. 

Toptilas:  Guttav  Adolf  9 

„Hvad  hedder  det  lange,  skovbevoxede  Land  til  venstre?*^ 
spurgte  Regina  Rorgængeren,  der  stod  lige  ved  hende. 

„Ulveøen**,  svarede  Manden. 

,,Der  kan  I  selv  høre,  kjære  Frøken!**  raabte  Dorthe. 
„Ulveøen!  Det  er  det  første  Navn,  vi  træffe  paa  Finlands 
Kyst,  og  det  viser  os,  hvad  vi  har  i  Vente** . 

Briggen  drejede  nu  imod  Nord,  gik  imellem  Langskjær  og 
Sundomlandet,  bøjede  atter  af  imod  Øst,  passerede  Brfindø^ 
gik  uhindret  over  den  Grund,  som  nu  spærrer  større  Skibe 
ude  fra  disse  Vande,  ind  i  Vasas  paa  den  Tid  udmærkede 
Havn  og  hilste  Korsholms  Volde  med  sexten  Skud. 


IV. 
Bonden,  Borgeren  og  Soldaten. 

Da  den  rige  Aron  Bertila  satte  sig  i  sin  prægtige  Kærre 
for  paa  én  Dag  at  gjøre  Rejsen  til  Vasa,  blev  det  som  et  Pant 
paa  det  gjenoprettede  Venskab  imellem  Fader  og  Datter  be- 
stemt, at  Meri  skulde  tage  Plads  ved  Siden  af  ham  for  i  Sta- 
den at  gjøre  Indkjøb  af  Strømming,  Humle  og  visse  Kryderier 
saa  som  Ingefær  og  Kanel,  der  allerede  begyndte  at  vise  sig 
i  de  mere  velstaaende  Bønderhuse.  Baade  Fader  og  Datter 
havde  deres  særlige  Hensigter  med  denne  Rejse,  men  ingen 
af  dem  vilde  tilstaa  for  den  anden,  at  det  egentlig  var  Nyheder 
fra  Tyskland,  de  begge  søgte.  Larsson  havde  imidlertid  Ordre 
til  at  føre  det  sædvanlige  Tilsyn  med  Arbejdet  hjemme. 

Det  var  just  paa  den  Tid,  Gustav  Adolf  og  Wallenstein  stod 
overfor  hinanden  ved  NQrnberg.  Der  trængtes  mer  end  nogen 
Sinde  til  Soldater,  og  Oxenstjerna  skrev  fra  Sachsen  Brev 
paa  Brev  for  at  fremskynde  Ankomsten  af  nye  Forstærknin- 
ger. Uagtet  man  var  i  den  travleste  Høsttid,  bevirkede  Krigen, 
som  ogsaa  havde  sin  travleste  Høsttid,  at  en  Mængde  af  det 
udskrevne  unge  Mandskab  fra  de  omliggende  Egne  strøm- 
mede til  Vasa  for  derfra  at  overføres  til  Stockholm  og  saa 
videre  imod  Wallensteins  truende  Skarer  i  Tyskland.  Paa 
den  Tid  var  Exercitsen  langt  fra  saa  indviklet  og  kunstig  som 
nu;  at  staa  taalelig  i  Geledet,  at  styrte  lige  løs  paa  Fjenden 
ved  det  første  Kommandoord.  at  skyde  sikkert  —  hvilket 
ØsterbottnJngerne  paa  Forhaand  havde  lært  sig  ved  Sælskyd- 

ningen  —  og  at  hugge  dygtig  til,  det  var  Hovedsagen.  Og 
saaledes  kan  man  forstaa,  at  mange  af  disse  Bønderknøse, 
som  lige  blev  tagne  fra  Ploven,  naaede  tids  nok  til  at  falde 
med  Ære  ved  deres  Konges  Side  paa  Valpladsen  ved  Liitzen. 

Vasa  Stad  var  kun  tyve  Aar  gammel  og  meget  mindre  i 
Omfang  end  nu,  ikke  blot  som  Følge  af  dens  Ungdom,  men 
ogsaa  fordi  Korsholms  Jorder,  som  tilhørte  Kronen,  forhin- 
drede al  Udvidelse  imod  Syd.  Omkring  gamle  Mustasaari 
Kirke,  omtrent  langs  den  nordlige  Del  af  den  nuværende 
Kjøbmands-  og  Store  Langgaden  *),  hævede  sig  nogle  snævre 
Rækker  af  nybyggede,  rødmalede  en  Etages  Huse  med  en 
sex,  otte  ubetydelige  Handelsboder.  Ved  Havnen  stod  Maga- 
siner, og  Egnen  der  omkring  var  opfyldt  af  Fiskeres  og  Sø- 
mænds Hytter  i  spredte  Grupper,  thi  regelmæssige  Byplaner 
med  lige  Gader  ansaa  det  syttende  Aarhundredes  Bygmestre 
for  overflødige,  og  jo  tættere  man  byggede  Husene  sammen, 
des  sikrere  mente  man  at  være  i  urolige  Tider.  En  Flække, 
som  Vasa  den  Gang  var,  betragtede  sig  som  én  stor  Familie, 
og  til  Erstatning  for  deres  egne  Boligers  Ubetydelighed  saa* 
Stadsboerne  med  en  Slags  Stolthed  paa  Korsholms  høje, 
grønne  Volde  imod  Syd. 

Det  længe  troede  og  af  Historieskriveren  Mesenius  stad- 
fæstede Sagn,  at  Korsholm  skulde  være  bygget  af  Birger  Jarl 
og  have  faaet  sit  Navn  af  et  sort  Trækors,  der  havde  været 
oprejst  dér  baade  som  Symbol,  Sejrstegn  og  Fristed,  grun- 
der sig  paa  den  lige  saa  gamle  Tradition,  at  den  berømte  Jarl 
paa  sit  Tog  til  Finland  skulde  være  gaaet  i  Land  just  paa 
denne  Kyst.  Senere  Undersøgelser  have  draget  dette  Sagn 
og  med  det  samme  Korsholms  Oprindelse  i  Tvivl,  men  saa 
meget  er  vist,  at  Fæstningen  er  meget  gammel,  ja  saa  gam- 
mel, at  man  knapt  mindes  den  anderledes  end  som  Rest  af 
noget  endnu  ældre.  Den  har  vitterlig  aldrig  budt  nogen  Fjende 
Spidsen,  dens  Beliggenhed  gjorde  den  betydningsløs  for  Fin- 
lands Forsvar,  og  efter  at  Uleå  og  Kajana  Borge  var  blevne 
opførte  kort  før  vor  Fortællings  Tid,  ophørte  man  helt  at  be- 
tragte Korsholm  som  militær  Position.  Dens  egentlige  Be- 
stenunelse  var  nu  dels  at  tjene  til  Residens  for  Høvdingen 
over  Norrlandene,  dels  at  huse  andre  af  Kronens  Embeds- 

*)  Ikke  mere  nuverende.  Da  denne  Historie  optegnedes,  stod  det  gamle  Vasa 
endnn.  Et  halvt  Aar  efter  gik  Ødeleggelsena  Vederstyggelighed  hen  over  det. 

mænd,  tjene  til  Fængsel  og  tillige  med  dens  saakaldte  Lade- 
gaard give  et  klækkeligt  Bidrag  til  Høvdingens  Underhold. 
Den  daværende  Statholder  over  Norrlandene,  Tøjmesteren 
Johan  Månsson  Ulfsparre  til  Tusenhult,  som  just  paa  denne 
Tid  afløstes  af  Oberst  Ernst  Creutz  til  Sarvelax,  boede  kun 
af  og  til  paa  Korsholm,  men  vor  Fortælling  beretter,  at  hans 
halvfjerdsindstyveaarige  Moder,  Fru  Marthe,  med  stræng 
Haand  førte  Regimentet  baade  over  Slot  og  Ladegaard  i  hans 
Fraværelse. 

Mellem  Bønderne  og  Borgerne  i  de  nye  Stæder  herskede 
der  paa  den  Tid  en  unaturlig  og  for  begge  Parter  skadelig 
Rivalitet,  der  var  opstaaet  som  Følge  af  Regjeringens  Be- 
stræbelser for  til  bedste  for  Byerne  at  undertrykke  Land- 
handlen og  paa  en  besynderlig  smaalig  Maade  at  regulere 
Vareudvexlingen.  Da  den  gamle,  mægtige  Bondehøvding  med 
sin  Datter  kjørte  ind  ad  Landporten  paa  Lillkyrosiden,  hændte 
det  derfor  vel,  at  en  og  anden  af  Stadboeme  hilste  paa  den 
vel  bekjendte  Mand  med  et  Nik  for  hans  Rigdoms  Skyld, 
men  de  mere  hoffærdige  blandt  Kjøbmændene,  som  frygtede 
Bertilas  personlige  Indflydelse  hos  Kongen,  saa'  paa  ham 
med  lidet  blide  Øjne  og  gav  deres  Harme  Luft  i  Haansord, 
højrøstede  nok,  til  at  de  kunde  naa  den  gamle  Mands  Øren. 
„Der**,  sagde  de,  „kommer  Storkyro-Bondekongen,  og  Vasa 
har  ikke  tænkt  paa  nogen  Æreport!  Han  holder  sig  for  god 
til  at  tærske  i  Tørrehuset,  han  tænker  paa  at  give  sig  til  Krigs- 
væsenet og  lige  paa  Stedet  blive  Generalissimus !  Tag  Jer  i 
Agt,  se  bare,  hvor  unaadig  han  ser  ud,  den  Røgterkonge! 
Faar  han  Lov  at  raade,  saa  hakker  han  hele  Vasa  op  til  Ager- 
land" . 

Hos  den  hidsige  gamle  Bertila  var  Vreden  sjælden  langt 
borte,  men  han  skjulte  sin  Harme  og  piskede  paa  Hesten 
for  snart  at  komme  til  den  Sømandsenke,  hos  hvem  han 
plejede  at  indkvartere  sig,  naar  han  var  i  Staden.  Han  var 
imidlertid  ikke  kommen  langt  ind  i  den  nuværende  Kjøb- 
mandsgade,  som  selv  i  vore  Dage  ikke  hører  til  de  bredeste 
og  den  Gang  var  overordentlig  smal,  før  Vejen  spærredes  af 
en  Flok  drukne  Rekruter,  der  havde  indviet  det  nye  Kamme- 
ratskab i  en  Ølstue  tæt  ved  og  styrket  sig  til  den  forestaaende 
lange  Rejse.  Et  Par  Underofficerer  havde  sluttet  sig  til  Ho- 
ben som  dens  selvskrevne  Anførere  og  stormede  imod  den 

kommende  med  et  „Af  Vejen,  Bonde!**  Bertila,  som  allerede 
i  Forvejen  var  tirret,  besvarede,  ude  af  Stand  til  at  styre  sin 
Vrede,  Tilraabet  med  et  temmelig  ublidt  Piskeslag,  som  slog 
Ordførerens  pæne,  bredskyggede  Hat  med  Ømefjeren  i  af 
Hovedet  paa  ham. 

Hermed  var  Krigen  erklæret.  Den  slagne  styrede  løs  paa 
Kærren,  og  hele  Skaren  fulgte  ham.  Ja  saa,  du  gamle**, 
raabte  den  fornærmede  Krigsmand,  som  ikke  var  nogen  an- 
den end  den  muntre  Sergeant  Bengt  Kristerson,  der  havde 
faaet  saa  haanlig  en  Medfart  af  Bertila  i  Storkyro,  „nu  har 
vi  dig  her  imellem  Bord  og  Væg,  nu  skal  jeg  sige  dig  Tak  for 
det  gode  Tag,  du  tog  i  mig  i  Gaar.  Giv  Plads,  Gutter,  den 
gamle  er  min  Mand,  den  Bergfisk  vil  jeg  være  alene  om  at 
flaal** 

Bertila  var  for  gammel  til  yderligere  at  prøve  Lykken  i 
Basketag  og  saa*  sig  derfor  om  efter  en  Retræte.  Fra  Kærren, 
der  var  standset  lige  ved  Trappen  til  en  Bod,  sprang  han, 
væbnet  med  Pisken,  ned  paa  Trappen  og  gav  i  det  samme 
Hesten  et  Smæk,  saa  at  den  med  Kærren  og  Datteren  banede 
sig  Vej  igennem  den  vigende  Skare  og  galopperede  ned  ad 
Gaden.  Men  havde  det  været  Bertilas  Mening  at  søge  Tilflugt 
i  Boden,  blev  han  narret,  thi  dens  uvillige  Herre  lukkede 
Døren  lige  for  Næsen  af  ham.  Den  gamle  Kæmpe  saa*  Vejen 
til  Flugt  spærret,  stillede  sig  i  sin  fulde  Højde  med  Ryggen 
mod  Boddøren  og  truede  de  angribende  med  sin  lange  Pisk. 

„Lad  os  tærske  den  hoffærdige  Storkyrobo** ,  skreg  en 
Laihelaknøs,  som  i  den  Uge,  han  havde  baaret  Musketten, 
vel  havde  naaet  at  glemme  sit  Bondenavn,  men  ikke  sit  Bonde- 
sprog. 

„Din  Fader  var  en  bedre  Mand,  Matts  Hindrikson** ,  sagde 
Bertila  foragtelig.  „I  Stedet  for  at  skvadronere  mod  sine  egne, 
hjalp  han  os  som  en  ærlig  Bonde  med  at  banke  Rytternet 
Køllerter  hos  Peter  Gumse  i  fordums  Tid** . 

„Hører  I,  Gutter** ,  raabte  en  af  Underofficererne,  „den 
Hund  brovter  af  at  have  givet  tapre  Soldater  Stryg!** 

„Vi  lader  os  ikke  kujonere  !** 

„Bonden  skal  danse  efter  vor  Pisk  !** 

„Og  vi  ikke  efter  hans!** 

Og  en  fem,  sex  af  de  ivrigste,  som  selv  for  ganske  nylig 
havde  baaret  Bondekoften,  styrtede  frem  for  at  trække  Ber- 

tila  ned  fra  Bodtrappen.  Den  gamle  havde  været  fortabt,  der- 
som ikke  hans  Modstander  fra  i  Gaar,  den  muntre  Sergeant, 
havde  kastet  sig  imellem  ham  og  Angriberne.  „Holdt,  Gut- 
ter!"* raabte  Bengt  Kristerson  med  Tordenstemme.  „Hvad 
Djævelen  tænker  I  paa?  Er  I  ærlige  Krigskarle?  Ser  I  ikke, 
at  Gubben  er  sine  halvfjerdsindstyve  Aar,  og  endda  gaar  I 
sex  imod  én.  Blitz-Donner-Kreutz-Pappenheim !  (Sergeanten 
havde  lært  denne  kraftige  Ed,  som  aldrig  forfejlede  sin  Virk- 
ning, paa  selve  dens  Hjemsted),  er  det  Krigsmands-Manér? 
Hvad  mener  I,  Kongen  vilde  sige  til  det?  Af  Vejen,  Gutter, 
Gubben  er  min,  jeg  alene  har  Ret  til  at  holde  Storvask  med 
ham.  I  skulde  have  set,  hvordan  han  løftede  mig  i  Gaar  som 
en  lappet  Vante  og  smed  mig  ned  ad  Trapperne.  Det  var  et 
Karletag,  og  nu  skal  det  kvittes** . 

Raskhed  og  Ædelmod  undlade  sjælden  at  gjøre  Indtryk. 
De  nærmest  staaende  gjorde  villig  Plads.  Sergeanten  gik  hen 
til  Trappen.  Bertila  havde  kunnet  naa  ham  med  Pisken,  men 
slog  ikke.  Han  kjendte  sine  Folk. 

„Ved  du,  hvad  det  vil  sige.  Bonde!**  raabte  Sergeanten 
med  en  Myndighed,  som  vilde  have  passet  sig  for  selve  Gene- 
ral Stålhandske,  „ved  du,  hvad  det  vil  sige  at  kaste  Hans 
kongelige  Majestæts  og  Kronens  Krigsfolk  ned  ad  Trapperne? 
Ved  du,  hvad  det  vil  sige  at  slaa  Hatten  af  den  evangeliske 
Tros  Forsvarer  og  den  stormægtige  romerske  Kejsers  Over- 
vinder, som  med  egen  Haand  har  vundet  fjorten  Slag  og 
rendt  sit  Sværd  igjennem  en  sexten,  sytten  levende  Feltmar- 
skalker?  Ved  du  det,  Bonde,  hvad?  Var  jeg  i  dit  Sted  . .  .** 

„Var  jeg  i  Hans  kongelige  Majestæts  og  Kronens  Krigsfolks 
Sted**,  svarede  Bertila  koldblodig,  „saa  vilde  jeg  respektere 
en  ærlig  Mand  i  hans  Hus  og  en  gammel  Mands  hvide  Haar. 
Og  om  jeg  var  Bengt  Kristerson,  og  om  jeg  end  havde  over- 
vundet den  romerske  Kejser  og  rendt  mit  Sværd  igjennem 
sytten  levende  Feltmarskalker,  saa  vilde  jeg  endda  ikke 
glemme,  at  Bengt  Kristersons  Fader,  Krister  Nilsson,  var 
Bonde  i  Limingo  og  faldt  paa  Ilmola  Is  som  en  ærlig  Strids- 
mand imod  Flemings  Tyranni**. 

Sergeanten  syntes  et  Øjeblik  forbløffet.  Derpaa  gik  han 
ind  paa  Livet  af  sin  Modstander  og  sagde  med  grum  Mine : 

„Ved  du  vel.  Bonde,  at  jeg  kunde  spidde  dig  paa  denne 
her?**  og  i  det  samme  trak  han  sin  forfærdelig  lange  Dyren- 

dal  halvt  ud  af  Skeden.  Bertila  betragtede  ham  koldt  med 
Armene  over  Kors. 

»Er  du  ikke  bange,  gamle?**  vedblev  det  romerske  Riges 
Overvinder,  synlig  bragt  ud  af  Fatning  ved  Bondens  Hold- 
ning. 

Bertila  følte,  at  han  havde  Overtaget.  „Naar  saa'  du  nogen 
Sinde  en  ærlig  Finne  bange?**  sagde  den  gamle  næsten 
smilende. 

Sergeanten  var  intet  slet  Menneske.  Han  følte  sig  i  en  Hast 
meget  tilbøjelig  til  Ædelmodighed,  hans  bitre  Mine  forvandle- 
des til  det  fremfusende,  joviale  Udtryk,  som  klædte  ham  saa 
godt.  „Ved  I  hvad.  Gutter**,  sagde  han  med  et  Blik  paa 
Kammeraterne,  „den  gamle  Oxe  har  baade  Horn  og  Klove. 
Han  havde  kunnet  blive  til  noget  i  Verden,  om  han  var  kom- 
men blandt  Kavallerer.  I  Gaar,  da  de  var  femten  mod  én  — 
thi  det  skal  I  vide,  at  alle  fjorten  Karle  var  med  til  at  løfte 
mig  op  paa  Krabatens  Ryg  og  Mærker  havde  de  efter  det  alle 
sammen  —  ja,  jeg  siger,  at  i  Gaar  havde  jeg  banket  Gubben 
brun  og  blaa,  om  det  ikke  havde  været  for  Dameselskabets 
Skyld,  for  Tøsene  sad  med  til  Bords.  Men  i  Dag  er  vi  femten 
mod  en  —  og  saa  mener  jeg,  vi  skal  lade  Gamlingen  løbe** . 

„Han  er  rig  som  Belsebub**,  skreg  nogle  af  Kompagniet, 
„han  skal  give  en  Tønde  01** . 

Bertila  trak  en  lille  Læderpung  frem,  tog  nogle  Sølvmøn- 
ter fra  Karl  den  niendes  Tid  op  og  kastede  dem  foragtelig  ud 
i  Flokken.  Dette  tirrede  atter  Soldaterne,  flere  Arme  hævede 
sig,  Stormen  truede  med  paa  ny  at  bryde  løs,  da  hele  Skaren 
pludselig  satte  af  Sted  i  fuldt  Løb  ad  Havnen  til.  Man  hørte 
Kanonskud;  det  var  Briggen  Maria  Eleonora,  der  saluterede 
Korsholm. 


V. 
Frøken  Regina  kommer  til  Korsholm. 

Alt,  hvad  der  var  Liv  i  og  havde  Fødder  at  gaa  paa  i  Vasa, 
strømmede  ned  til  Havnen  for  at  fryde  sig  over  det  usæd- 
vanlige Skue  af  et  Krigsskib.  En  fem,  sex  Hundrede  Menne- 
sker bedækkede  Strandbredden,  roede  ud  i  Baade,  klatrede 

op  i  Masterne  paa  Jagterne  i  Havnen  eller  paa  Magasinernes 
Tage  for  bedre  at  kunne  se.  To  Hundrede  Rekruter  betrag- 
tede med  Nysgjerrighed,  Frygt  og  Stolthed  det  Skib,  som 
maaske  for  bestandig  skulde  føre  dem  bort  fra  deres  Fædre- 
land. Og  bag  dem  stod  en  Skare  af  Mødre,  Søstre  og  Kjære- 
ster og  græd  stride  Taarer  ved  Tanken  om  den  nær  fore- 
staaende  Skilsmisse. 

Tøjmester  Ulfsparre  var  i  Sverige.  Hans  nærmeste  under- 
givne, Fogden  Peder  Thun,  tilligemed  Krigsfolkenes  Befa- 
lingsmænd modtog  de  kommende.  Rekruterne  stod  i  Rækker, 
og  Chefen  paa  Maria  Eleonora  bød  artig  Frøken  Regina  Ar- 
men for  at  føre  hende  til  Korsholm.  Men  i  dette  Øjeblik  følte 
den  stolte  Pige,  at  hun  var  en  Fange.  Hun  modtog  ikke  Offi- 
cerens Arm  og  gik  ene,  med  fyrstelig  Holdning,  fulgt  af  sin 
gamle  Tjenerinde,  gjennem  Rekrutemes  Rækker  og  den  ga- 
bende Folkehob.  Et  saa  usædvanligt  Syn  satte  det  lille  Vasa 
i  en  grulig  Nysgjerrighed.  Der  opstod  og  udbredte  sig  øje- 
blikkelig de  sælsomste  Rygter  om  hendes  Person.  „Hun  var 
en  Prinsesse  af  Østerrig**,  sagde  nogle,  „Kejserens  Datter, 
som  var  bleven  taget  til  Fange  i  Krigen  og  sendt  her  op  i  For- 
varing". Andre  paastod,  at  de  gjenkjendte  Dronning  Maria 
Eleonora  i  hende;  men  hvad  skulde  hun  paa  Korsholm? 

„Det  skal  jeg  sige  Jer**,  hviskede  en  kandestøbende  Bor- 
ger med  vigtig  Mine.  „Hun  har  sammensvoret  sig  med  sine 
tyske  Landsmænd  imod  Kongen  og  Riget,  og  derfor  skal  hun 
spærres  inde  paa  det  afsides,  sikre  Korsholm** . 

„Det  er  ikke  sandt**,  sagde  en  anden,  som  ved  at  snakke 
med  hjemkomne  Soldater  havde  faaet  en  dunkel  Anelse  om 
Anslagene  imod  Kongens  Liv.  „Det  er** ,  tilføjede  han  med  sky 
Stemme,  som  om  han  frygtede  for,  at  den,  han  talte  om, 
skulde  høre  ham,  „det  er  en  Nonne  fra  Vælskland,  som 
Jesuiterne  har  kjøbt  til  at  forgjøre  Kongen.  Sex  Gange  har 
hun  givet  ham  dræbende  Gift,  og  sex  Gange  er  han  i  Drømme 
bleven  advaret  imod  at  drikke  den.  Da  hun  syvende  Gang 
rakte  ham  Giftbægeret,  drog  Kongen  sit  Sværd  og  tvang 
hende  til  at  drikke  sin  egen  Gift** . 

„Men  hvordan  kan  hun  saa  være  lyslevende  her?**  bemær- 
kede en  bedaget  Kvinde  ganske  uskyldig.    • 

„Lyslevende?**  gjentog  Fortælleren  uden  at  gaa  fra  Kon- 
cepterne. „Ja,  det  kommer  an  paa.  Saadanne  Væsener  kan 


Ha«  log  tetgi  <'"'  ""f  f'S"  Hænder,  rystede  dem  dygtig. 

forstille  sig  i  den  Grad,  at . . .  ja,  ja,  kan  I  huske  Hollænde- 
ren i  Fjor,  som  aad  smeltet  Bly?  Jeg  siger  ingen  Ting,  men 
se  bare,  den  sorthaarede  Nonne  er  jo  saa  bleg  som  et  Lig** . 

„Har  hun  givet  Kongen  Gift?**  raabte  en  skjæl vende 
Kvindestemme  tæt  ved.  Det  var  Meri,  som  med  tilbageholdt 
Aandedræt  havde  opfanget  hvert  Ord. 

„Hvad  er  det  for  en  Snak!**  sagde  en  Skipper  med  Mine 
af  at  vide  mere  end  alle  andre.  „Da  jeg  i  Foraaret  var  i  Strål- 
sund,  saa'  jeg  de  Øjne  dér,  som  man  ikke  saa  snart  glemmer. 
Pigen  var  da  paa  Vejen  til  Stockholm,  og  en  af  Vagten  for- 
tahe  mig  hele  Historien.  Hun  er  en  spansk  Hex,  som  har 
forskrevet  sig  til  Satan  imod  i  syv  Aar  at  være  den  ypperste 
Skjønhed  paa  Jorden.  Se  bare  paa  hende;  kan  I  se,  at  Satan 
har  holdt  Ord?  Men  tag  Jer  i  Agt,  for  der  er  noget  mørkt, 
som  brænder  og  forgjør,  i  de  Øjne.  Da  hun  saa  var  bleven  saa 
dejlig,  som  I  nu  selv  har  set,  begav  hun  sig  til  den  svenske 
Lejr  og  gav  Kongen  en  Elskovsdrik,  saa  at  han  i  syv  Uger 
hverken  hørte  eller  saa*  andet  end  hende.  Det  syntes  hans 
Generaler  var  Synd  og  Skam,  efter  som  Fjenden  trængte 
haardt  paa,  og  saa  tog  de  hende  hemmelig  en  Nat  og  sendte 
hende  hid.  for  at  hun  kan  sidde  de  syv  Skjønheds-Aar  af  paa 
Korsholm" . 

„Har  Kongen  elsket  hende?"  spurgte  Meri  skjælvende. 

„Det  maa  jeg  vide**,  svarede  Sømanden  barsk. 

„Elskede  hun  ogsaa  Kongen?** 

„Nej,  der  gives  da  ikke  nysgjerrigere  Mennesker  end 
Kvindfolk.  Hvor  Pokker  kan  du  nu  forlange,  at  jeg  skal  vide 
Besked  om  det?  Fanden  er  listigere  end  andre  Mennesker, 
det  er  sikkert.  Hun  har  givet  Kongen  en  Kobberring . .  .** 

„Med  syv  Ringe  inden  for  hverandre  og  tre  Bogstaver  gra- 
verede paa  Pladen**. 

„Hvad  Fanden,  du  ved  det  jo  allerede?  laden  har  jeg  ikke 
hørt  noget  om,  men  nok  om  de  syv  Ringe . .  .** 

Meri  trak  Vejret  dybt.  „Han  bærer  den  endnu  !**  sagde  hun 
sagte  med  hemmelig  Glæde.  Meri  var  overtroisk  som  hele 
hendes  Samtid.  Det  faldt  hende  ikke  ind  at  tvivle  paa  Mulig- 
heden af  Hexe,  Trolddom  og  Elskovsdrikke,  men  denne 
fremmede  Pige,  som  elskede  Kongen  og  elskedes  af  ham 
igjen . . .  kunde  hun  ikke  være  uskyldig  i  de  græsselige  Ting, 
man  fortalte  om  hende?  Den  stakkels  forglemte  grebes  af  en 

heftig  Attraa  efter  at  nærme  sig  dette  hemmelighedsfulde 
Væsen,  som  havde  staaet  den  store  Konge  saa  nær.  Øjeblik- 
kene vare  kostbare;  om  faa  Timer  maatte  hun  vende  tilbage 
til  Storkyro.  Hun  samlede  sit  Mod  og  fulgte  efter  de  frem- 
mede til  Korsholm. 

Den  gamle  Residens  inden  for  Volden  var  til  Trods  for 
sin  smilende  Udsigt  mere  skummel  end  pragtfuld.  Hyppig 
Vexlen  af  Statholdere,  som  kun  fra  Tid  til  anden  boede  paa 
Stedet,  havde  givet  det  to  Stokværk  høje  Stenhus  med  dets 
Sidefløje  for  Arrestanterne  et  tungt  og  forfaldent  Udseende. 
Hele  Bygningen  lignede  mere  et  Fængsel  end  en  mægtig 
Høvdings  Slot.  Denne  Skummelhed  forøgedes  af  de  nuvæ- 
rende Beboere,  den  strænge  Fru  Martha  med  hendes  gamle 
Piger,  nogle  Invalider  og  skjæggede  Fangevogtere.  Havde 
Kong  Gustav  Adolf  husket  Stedets  Beskaffenhed,  havde  han 
sandsynligvis  ikke  sendt  sin  unge  Fange  til  saa  trist  en  Bolig. 

Fru  Mfirtha  var  forberedt  paa  sin  unge  Gjæsts  Komme, 
og  man  havde  beskrevet  denne  for  hende  som  en  farlig  og 
fordærvet  ung  Person,  hvis  List  ingen  Laas  var  fast  nok  og 
ingen  Mur  tyk  nok  til  at  modstaa.  Hun  havde  derfor  ladet 
indrette  et  lille,  mørkt  Kammer  inden  for  Slotsfruens  eget 
Sovekammer  til  Frøken  Regina  og  hendes  Tjenerinde  og  fore- 
sat sig  at  vaage  som  en  Argus  over  det  vilde  Pigebarns  mind- 
ste Bevægelser.  Fru  Mfirtha  var  i  Grunden  en  rigtig  hæderlig 
Kone  af  den  gamle  Slags,  havde  opfostret  alle  sine  Børn  med 
Riset  og  mente,  at  de  aldrig  voxede  fra  tilbørlig  Ave.  Det 
faldt  hende  ikke  ind,  at  en  ensom,  forsvarsløs  og  forladt  Pige 
langt  borte  i  et  fremmed  Land  trængte  til  en  trøstende  Haand 
og  et  moderligt  Venskab.  Fru  Mfirtha  mente,  at  Tugt  skulde 
tæmme  et  fordærvet  Barn;  saa  var  det  altid  siden  Tid  til  at 
tænke  paa  en  mildere  Behandlingsmaade. 

Da  Frøken  Regina,  som  nu  var  vant  til  Havets  Frihed, 
traadte  over  denne  skumle  Boligs  Tærskel,  fo'r  der  en  uvil- 
kaarlig  Gysen  igjennem  hendes  fine  Lemmer.  Denne  Følelse 
mildnedes  ikke,  da  hun  paa  Trappen  mødte  den  gamle  Frue 
med  snæver,  tæt  sluttende  Linhue  og  lang,  mørk  Uldkofte 
paa. 

Det  er  muligt,  at  Frøken  Reginas  Bøjning  med  Hovedet 
var  noget  stiv  og  hele  hendes  Holdning  noget  stolt,  da  hun 
hilste  paa  den  gamle  Fru  Martha  paa  Slotstrappen.  Men  Fru 

Martha  lod  sig  ikke  forskrække  deraf.  Hun  tog  begge  den 
unge  Piges  Hænder,  rystede  dem  dygtig  og  tilnikkede  hende 
en  Hilsen,  der  omtrent  var  midt  imellem  et  Velkommen  og 
en  Tnisel.  Derpaa  mønstrede  hun  sin  Gjæst  fra  Top  til  Taa, 
og  Resultatet  af  Mønstringen  kom  over  hendes  Læber  i  halv- 
høje Ord: 

„Væxt  som  en  Prinsesse . . .  ingen  Skade  til ;  sorte  Øjne 
som  en  Taterske . . .  ingen  Skade  til ;  hvid  af  Lød  som  en 
Mælkespand  . . .  ingen  Skade  til ;  hovmodig ...  ej,  ej,  det  var 
ilde ...  det  bliver  vi  to  om,  min  rare  Ven" . 

Regina  gjorde  en  utaalmodig  Mine  til  at  gaa  videre,  men  Fru 
Martha  var  ikke  den,  der  slap  sit  Tag.  „Tøv  et  Korn,  min 
rare**,  sagde  den  strænge  Frue,  idet  hun  søgte  at  samle  det 
lille  Forraad  af  tyske  Ord,  hun  mulig  kunde  finde  i  sin  Hu- 
kommelses Kramkiste.  „Med  Lempe  faar  man  Æg  i  en 
Humlesæk.  Den,  der  træder  over  min  Dørtærskel,  faar  ikke 
Lov  til  at  være  et  Hoved  højere  end  Dørkarmen.  Bedre  at 
bukke  sig  i  de  unge  Aar  end  at  krybe  i  de  gamle.  Saadan 
. . .  saadan  hilser  et  ungt  Blod  paa  den,  som  er  ældre  og  for- 
standigere . .  .*"  Og  inden  Frøken  Regina  anede  det,  havde 
den  gamle  armstærke  Frue  lagt  sin  højre  Haand  paa  hendes 
Nakke,  sin  venstre  i  hendes  Midje  og  med  et  pludseligt  Tryk 
tvunget  sin  stolte  Gjæst  til  at  bukke  saa  dybt,  som  man  med 
Billighed  kunde  forlange. 

Frøken  Reginas  blege  Kind  blev  saa  rød  som  en  Aftensky, 
naar  det  trækker  op  til  Storm.  Højere  og  stoltere  end  nogen 
Sinde  hævede  Pigens  slanke  Skikkelse  sig,  og  hendes  mørke 
Øjne  skjød  et  Lyn,  som  dog  ikke  skræmmede  Fru  MMrtha. 
Regina  tav,  men  gamle  Dorthe  fandt  sig  uden  Tvivl  beføjet 
til  paa  sin  Herskerindes  Vegne  at  give  Fru  Martha  en  Lek- 
tion i  Høflighed,  thi  hun  tog  til  Orde  med  sin  livlige  sydland- 
ske Gestikulation,  traadte  to  Skridt  højere  op  paa  Trappen 
og  skreg,  ude  af  sig  selv  af  Vrede : 

„Din  elendige  flnske  Hex,  hvor  tør  du  understaa  dig  at  be- 
handle en  ædelbaaren  Frøken  saa  skammeligt!  Ved  du  vel,  du 
usle  Fangevogterske,  hvem  du  har  den  Ære  at  modtage  i  dit 
Hus?  Du  ved  det  ikke?  Saa  skal  jeg  sige  dig  det.  Det  er  den 
højbaarne,  durchlauchtige  Frøken  Regina  von  Emmeritz,  født 
Fyrstinde  til  Emmeritz  Hohenlohe  og  Saalfeld,  Grevinde  af 
Wertheim  og  Bischoffsh5he,  Arving  til  Dettelsbach  og  Kis- 

singen  osv.  osv.  osv.  Hendes  Fader  var  den  durchlauchtige 
Fyrste  af  Emmeritz,  som  var  Herre  til  flere  Slotte,  end  du, 
pjaltede  Hex,  har  Rønner  i  din  Stad ;  hendes  Moder  var  Prin- 
sesse af  WQrtemberg,  beslægtet  med  det  kurfyrstelige  bajer- 
ske Hus,  og  hendes  endnu  levende  Morbroder,  den  høj- 
ærværdige  og  glorværdige  Fyrst-Biskop  af  WQrtzburg  er 
Herre  til  Marienburg  og  Staden  Wiirtzburg  med  underlig- 
gende Land.  Du  trodser  paa,  at  din  Kjætterkonge  har  taget 
vort  Land  og  vor  By  og  taget  os  selv  til  Fange ;  men  den  Dag 
skal  komme,  da  St.  Georg  og  den  hellige  Jomfru  skal  stige 
ned  for  at  gjøre  det  af  med  Jer,  I  Hedninger,  og  krummer 
du  et  Haar  paa  vore  Hoveder,  skal  vi  jævne  dette  Slot  med 
Jorden  og  udrydde  dig,  elendige  Hex,  og  hele  din  By. .  / 

Det  er  sandsynligt,  at  gamle  Dorthes  Veltalenhed  endnu 
paa  langt  nær  ikke  vilde  have  været  til  Ende,  der  som  Fru 
Mfirtha  ikke  havde  givet  sine  Folk  et  Vink,  hvorpaa  disse 
uden  Omstændigheder  tog  den  gamle  og  til  Trods  for  al 
hendes  Modstand  bortførte  hende  til  et  af  de  smaa  Værelser 
i  nederste  Stokværk,  hvor  hun  blev  overladt  til  sig  selv  og 
yderligere  Betragtning  over  sin  Frøkens  aristokratiske  Slægt- 
register.  Men  Fru  Mfirtha  tog  den  bestyrtede  Regina,  som 
halvt  blev  tvunget,  halvt  gav  godvillig  efter,  under  Armen 
og  førte  hende  til  det  bestemte  Værelse  inden  for  hendes 
eget  med  Udsigt  over  Byen«  Her  forlod  den  strænge  Frue 
hende  indtil  videre,  dog  først  efter  at  hun  havde  fundet  det 
passende  endnu  i  Døren  at  tilføje  følgende  Formaninger :  „Jeg 
vil  lade  dig  vide,  min  Ven,  at  det  er  bedre  at  lyde  end  at 
græde;  den  Fugl,  som  synger  for  tidlig  om  Morgenen,  er 
inden  Aften  i  Høgens  Gab.  Man  skal  Sæd  følge  eller  Land 
fly.  Nu  er  Klokken  syv;  Klokken  otte  bliver  Aften^naden 
sat  ind,  Klokken  ni  gaar  du  i  Seng,  Klokken  flre  staar  du 
op,  og  kan  du  ikke  karte  eller  spinde,  skal  jeg  give  dig  Linned 
at  sy,  saa  at  Tiden  ikke  skal  falde  dig  lang.  Derefter  kan 
vi  tales  ved,  og  naar  din  Pige  har  lært  at  holde  Mund,  faar  du 
hende  igjen.  God  rolig  Nat;  glem  ikke  at  læse  din  Aftenbøn; 
der  ligger  en  Salmebog  paa  Natbordet** . 

Med  disse  Ord  lukkede  Fru  Mfirtha  Døren,  og  Frøken  Re- 
gina var  alene.  Ene,  fangen,  langt  borte  i  et  fremmed  Land, 
forsvarsløs,  given  til  Pris  for  en  haard  Fangevogterske  . . . 
disse  Tanker  var  ikke  de  fornøjeligste.    Frøken  Regina  faldt 

paa  sine  Knæ  og  bad  til  Helgenerne,  ikke  den  kjætterske 
Salmebogs  Bønner,  men  til  den  Rosenkrans  af  Rubiner,  som 
hendes  Morbroder  Biskoppen  havde  givet  hende  i  Fadder- 
gave. Hvad  bad  hun?  Det  ved  kun  Himlen  og  de  mørke  Mure 
paa  Korsholm,  men  et  deltagende  Hjærte  kan  ane  hendes 
Bøn.  Hun  bad  om  de  helliges  Bistand,  om  Troens  Sejr  og 
Kjætternes  Udryddelse;  hun  bad  ogsaa  om,  at  Helgenerne 
vilde  omvende  Kong  Gustav  Adolfs  Sind  til  den  ene  salig- 
gjørende  Kirke,  at  han  som  en  anden  Saulus  maatte  blive  en 
anden  Paulus.  Til  sidst  bad  hun  ogsaa  om  Frihed  og  Beskyt- 
telse ...  og  Timerne  gik,  hendes  Aftensmad  blev  baaret  ind, 
og  hun  mærkede  det  ikke. 

Frøken  Regina  saa'  ud  ad  det  lille  Vindue.  Der  laa  et 
Landskab  i  Aftensolens  Guld,  en  stille  Vig  med  dens  forgyldte 
Vandspejl.  Det  var  ikke  det  yppig  grønne  Franken  med  dets 
Druer,  som  just  nu  modnedes;  det  var  ikke  den  brusende 
Main,  og  Byen  der  nede  var  ikke  det  rige  WQrtzburg  med 
dets  Rækker  af  Klostre  og  høje  Taarne.  Det  var  det  stakkels 
blege  Finland  og  en  Vig  af  dets  Hav ;  det  var  det  begyndende 
lille  Vasa  med  dets  gamle  Kirke  Mustasaari,  den  ældste  i 
Østerbotten;  man  kunde  tydelig  se  Solen  blinke  i  de  smaa 
spidse  Vinduer  med  malede  Ruder  fra  den  katholske  Tid,  og 
det  forekom  Regina,  at  hun  saa'  forklarede  Helgeners  Blikke 
skue  ud  fra  dette  deres  gamle  Tempel.  Og  var  ikke  selve 
den  synkende  Sols  Øjne  i  denne  Stund  et  saadani  Helgenblik, 
som  i  salig  Ro  saa'  ned  paa  Verdens  Strid!  Alt  var  saa  stille, 
saa  forsonende  mildt,  —  Aftenens  Glans,  Landskabets  grøn- 
nende  Friskhed,  de  nylig  mejede  Agre  med  deres  Rækker 
af  Trsser,  de  smaa  røde  Huse  med  deres  blinkende  Ruder 
—  alt  opfordrede  til  Andagt  og  Fred. 

Da  hørte  Frøken  Regina  i  Afstand  en  mild,  melankolsk 
Sang,  simpel  og  kunstløs.  men  ligesom  sungen  ud  af  Natu- 
rens eget  Hjærte  en  ensom  Aften  ved  Solnedgang  ved  Bred- 
den af  et  hvilende  Hav,  naar  alle  blide  Minder  vaagne  i  et 
længselsfuldt  Bryst.  I  Begyndelsen  lyttede  hun  ikke  dertil, 
men  Sangen  kom  nærmere . . .  snart  dæmpedes  den  af  en 
Hyttes  Væg,  snart  af  en  Gruppe  hængende  Birke,  snart  hør- 
tes den  atter  frit,  højt  og  klart,  og  til  sidst  kunde  man  skjelne 
Ordene . . . 

VI. 
Sydens  og  Nordens  Kjærlighed. 

Da  den  enlige  Stemme  nærmede  sig,  kunde  man  efter- 
haanden  skjelne  Ordene.  Det  var  et  mildt  Hjærte,  som  sang 
sine  Sorger  og  sin  Længsel  ved  Havets  Bred  i  Glansen  af 
en  smuk  Avgustaften  højt  oppe  i  Norden,  ud  i  knudrede,  men 
inderlige  Viser. 

Og  Solen  den  skinner  over  Verden  saa  vid, 

den  lyser  paa  Hav  og  paa  Land, 

og  Maanen  den  stiger  ved  sene  Aftens  Tid 

op  over  Himmelens  Rand: 

men  aldrig  finder  Solen  med  sit  klare  Gyldenskjær 

den  stakkels  forglemte  fro, 

og  aldrig  skuer  Maanen  og  Stjæmemes  Hær 

den  stolte  Riddersmand  tro. 

Thi  Vennen,  den  eneste,  som  Jeg  havde  kjær, 

bor  fjærnt  i  den  straalende  Borg, 

der  gaar  han  i  sin  Glans,  mens  Jeg  sidder  her 

alene  med  al  min  Sorg. 

Han  har  hundrede  Venner,  jeg  en  eneste  Ven, 

han  har  Slotte  og  Stæder  og  Lind, 

jeg  strør  mine  Perler  i  Aftenglansen  hen 

og  sjunger  for  Vove  og  Strand. 

Og  Fuglen  den  fiyver  langt  bort  til  Søndenf jæld 

til  min  Hjærtens  allerkjærestes  Borg, 
der  sidder  den  i  Træet  og  synger  en  Kvæld, 

som  jeg  om  min  Ensomhed  og  Sorg. 

Det  hører  den  Riddersmand,  ved  Smaafuglens  Sang 

saa  sælsomt  hans  Hjærte  slaar, 
og  inden  nogen  ved  det,  gaar  Aftenen  sin  Gang, 

som  Kjærligheds  Lykke  forgaar . . . 

Jo  mere  Frøken  Regina  lyttede  til  disse  simple  Toner,  som 
paa  en  Gang  var  hende  saa  fremmede  og  dog  ved  deres  in- 
derlige Vemod  saa  vel  bekjendte,  des  mere  rørtes  hun  af 
en  Længsel,  der  saa  meget  lignede  hendes  egen.  Hun  grebes 
af  Attraa  efter  at  indaande  den  friske  Aftenluft;  det  lille 
Vindue  modstod  længe  hendes  Forsøg  paa  at  aabne  det;  men 
al  Fru  Mfirthas  Forsigtighed  havde  ikke  kunnet  hindre,  at 
Hagerne   næsten   vare   fortærede  af   Rust   og   omsider  gav 

efter  for  den  unge  Piges  gjentagne  Forsøg.  Kun  to  eller  tre 
Timer  havde  hun  opholdt  sig  i  dette  Fængsel,  og  alligevel 
indsugede  hun  Aftenens  Duft,  som  en  Livsfange  aander  Fri- 
hedens Luft.  Hendes  Hjærte  udvidedes,  hendes  Øje  fik  atter 
sin  Ild  tilbage,  hendes  Tanker  deres  sværmeriske  Begejstring, 
og  hun  sang,  dæmpet,  for  at  hendes  Fangevogterske  ikke 
skulde  høre  det,  men  dog  klart  og  melodiøst  en  Sang,  som 
kun  svagt  og  ufuldkomment  kan  gjengives  med  følgende  Ord : 

Skjønt  haardt  jeg  bøder, 

og  Hjærtet  bløder, 

Guds  Moder,  frem  jeg  dog  for  dig  møder. 

Giv  mig,  vor  Frue, 

naar  Farer  true, 

at  være  frejdig,  ej  fejgt  at  grue. 

Paa  Tronen  sidder 

min  stolte  Ridder, 

den  vældigste,  som  vor  Jord  besidder, 

stor  i  sin  Varme, 

stor  i  sin  Harme, 

størst,  naar  han  naadig  sig  mon  forbarme. 

Dog,  blev  det  krævet 

af  dig,  jeg  hæved 

Mordstaalet  mod  dig,  og  ej  jeg  bæved  ; 

men  du  vil  ^are, 

Guds  Moder  klare, 

den  ædles  Bryst  for  saa  gram  en  Fare. 

O,  lad  ham  lære 

dit  Navn  at  ære, 

da  skal  ej  mer  jeg  af  dig  begjære. 

Værn  fra  din  Trone 

hans  Liv,  hans  Krone, 

lad  mig  med  Livet  hans  Brøde  sone. 

Den  ensomme  Skikkelse,  som  havde  sunget  den  første 
Vise,  nærmede  sig  efterhaanden  og  kom  til  sidst  helt  hen 
under  Slotsmuren.  Det  var  en  Kvinde  af  Folket,  bleg,  med 
fordum  smukke  Træk,  over  hvilke  der  hvilede  et  indtagende 
Udtryk  af  Godhed.  Hun  søgte  utvivlsomt  at  opfange  den 
fremmede  Piges  Sang,  men  det  lykkedes  hende  ikke  paa 
Grund  af  Tonernes  dæmpede  Lyd  og  Sprogets  ubekjendte 
Klang.  Hun  satte  sig  paa  en  Sten  et  Stykke  fra  Muren  med 

sit  milde  Blik  ufravendt  rettet  imod  Fangen  i  Slotsvinduet. 
Regina  fæstede  ogsaa  sine  mørke,  gjennemtrængende  Øjne 
paa  hende;  man  skulde  have  troet,  at  de  begge  fuldkommen 
forstod  hinanden,  thi  Sangens  Sprog  behøver  ingen  anden 
Ordbog  end  Hjærtet.  Eller  sagde  en  Anelse  dem  begge,  den 
syttenaarige  og  den  sexogtrediveaarige  Kvinde,  at  de  begge 
elskede  den  sanmie  Mand,  at  de  begge  sang  om  deres  skib- 
brudne Lykke  paa  en  fjæm  Strand,  men  paa  saa  uendelig 
forskjellig  Vis? 

Oppe  i  Norden  er  Sommernætterne  lyse  lige  til  Begyndel- 
sen af  Avgust,  da  der  efter  Solens  Nedgang  begynder  at 
brede  sig  et  let,  gjennemsigtigt  Slør  over  Strande  og  Vige. 
Midt  i  Avgust,  den  Tid,  i  hvilken  man  allerede  nu  befandt 
sig,  er  dette  Slør  allerede  bleven  tæt  og  indhyller  Sommerens 
Løv  og  Lunde  i  en  mild  og  blød  Skygge.  Naar  Maanen  saa 
stiger  op  over  denne  Verden  af  dæmrende  Grønt,  gives  der 
i  hele  Naturen  intet  mere  vemodig  skjønt  end  en  saadan 
Avgustaften,  naar  Øjet,  vant  til  tre  Maaneders  uafbrudt  Dag, 
gyser  tilbage  for  Mørket  og  dog  møder  dette  Mørke  i  dets 
allerblideste  Skikkelse,  som  en  mild  Sorg  gjennemstraalet 
af  himmelsk  Glans.  Dette  Indtryk  kommer  igjen  hvert  Aar, 
om  man  saa  levede  i  Aarhundreder ;  det  er  Lyset  og  Mørket, 
der  kæmpe  paa  én  Gang  om  Verden  og  om  Menneskehjærtet. 

De  to  ensomme  syngende  Kvinder  fik  dette  Indtryks  Magt 
at  føle.  De  sad  begge  tavse,  ubevægelige,  stille  betragtende 
hinanden  i  den  tiltagende  Skumring;  ingen  sagde  et  Ord,  og 
dog  forstod  de  hinandens  Hjærtes  Tanker. 

Da  rejste  pludselig  den  blege  Kvinde  der  ude  sig  og  syn- 
tes, vendt  imod  Staden,  at  lytte  efter  den  Lyd,  der  forstyrrede 
Aftenens  hellige  Fred. 

Frøken  Regina  fulgte  opmærksomt  den  ubekjendtes  Bevæ- 
gelser og  bøjede  sig  ud  ad  Vinduet  for  bedre  at  kunne  se. 
Aftenen  var  stille  og  rolig,  kun  i  det  f jærne  hørtes  et  Aaretag 
i  Søen  eller  den  melankolske,  langtrukne  Tone  af  en  Hyrdes 
Horn.  Denne  Stilhed,  der  forøgedes  ved  det  usædvanlige  i 
Efteraarets  første  Mørke,  havde  noget  helligt  og  ærefrygt- 
indgydende ved  sig.  Desto  mere  paafaldende  var  det  fjæme 
Gny,  som  afbrød  den  inde  fra  Staden  af.  Det  var  ikke  Havets 
Brusen  eller  Fossens  Larmen  eller  en  f  jærn  Skovbrands  Knit- 
ren, skjønt  det  lignede  noget  af  alt  dette.  Det  var  snarere 

en  Summen  som  af  en  afsindig  Folkehob,  der  paa  én  Gang 
var  besat  af  Raseri  og  Nød ...  og  strax  efter  saas  et  Lysskjær 
langt  borte  i  den  nordlige  Del  af  Byen. 

Med  Vindens  Hast  ilede  den  ensomme  Skikkelse  uden  for 
Muren  bort  i  den  Retning,  hvor  Faren  truede ...  Vi  ville  for 
et  Øjeblik  ile  der  hen  forud  for  hende . . . 

Ankomsten  af  Orlogsbriggen,  som  skulde  bortføre  Rekru- 
terne,  havde  sat  disse  i  en  Spænding,  som  Sorgen,  Stoltheden 
og  Øllet  forøgede.  De  havde  med  deres  Underofficerer  i  Spid- 
sen flokket  sig  i  Ølhusene,  og  i  denne  Tid,  da  Soldaten  betød 
alt,  nødtes  man  ofte  til  at  se  igjennem  Fingre  med  hans  Egen- 
mægtighed for  at  holde  ham  i  godt  Humør.  De  højere  Offi- 
cerer lod  derfor,  som  de  ikke  mærkede,  at  to  Hundrede  unge 
Mænd  med  Østerbottningernes  stridslystne  Sind  drak  sig  en 
vældig  Rus,  og  det  kan  være,  at  denne  Politik  i  et  saadant 
Øjeblik  vilde  været  den  rette,  naar  blot  ikke  en  særlig  og  for 
Roligheden  farlig  tilfældig  Hændelse  havde  sat  de  én  Gang 
løsslupne  Lidenskaber  i  fuld  Brand. 

Den  tapre  Sergeant  Bengt  Kristerson  havde  ikke  forsømt 
denne  Lejlighed  til  at  yde  sig  selv  al  mulig  Retfærdighed. 
Han  var,  opfyldt  af  de  store  Tanker,  han  gjorde  sig  om  sin 
Værdighed,  krøbet  op  paa  et  Bord  og  havde  grundig  bevist 
sine  nye  Krigskammerater,  1)  at  det  egentlig  var  ham,  der 
havde  erobret  Tyskland;  2)  at  han  for  længe  siden  vilde 
have  jaget  Kejser  Ferdinand  lyslevende  ud  i  Donaufioden, 
dersom  bemeldte  Kejser  ikke  havde  staaet  i  Pagt  med  Djæve- 
len og  forhexet  hele  den  svenske  Armé  og  først  og  fremmest 
Kongen  selv;  3)  at  Bengt  om  Natten  efter  Frankfurter  Bor- 
gernes Bal  havde  staaet  Vagt  uden  for  Kongens  Sovekam- 
mer og  tydelig  set  Belsebub  i  en  ung  Piges  Skikkelse  gjøre 
et  forskrækkeligt  Ustyr  derinde,  samt  4)  —  og  denne  Slut- 
ning førtes  Sergeanten  ganske  naturlig  til  under  Øjeblikkets 
Inspiration  —  at  hele  Rigets  og  Verdens  Ve  og  Vel  beroede 
paa  den  Hex,  som  nu  sad  fængslet  inden  for  Korsholms  Mure. 

JVlan  skal  se,  at  den  sorthaarede  Hex  bringer  os  Pest  i 
Byen",  sagde  en  Malaxbo  med  lurvet  Udseende  og  hvidt 
Haar  betænkelig. 

„Den  Varulv  !** 

„Den  Kongemorderskel** 

„Skal  vi  taale,  at  hun  sidder  i  Fred  og  Ro  og  forgjør  baade 

Konge  og  Land  med  sine  Hexekunster?**  raabte  en  fordruk- 
ken Tingskriver,  som  havde  sluttet  sig  til  Selskabet. 

„Lad  os  dyppe  hende  i  Søen  !**  skreg  en  Nerpesbo. 

„Lad  os  slaa  hende  ihjel  paa  Stedet  med  Køller!"  skreg  en 
Lappobo  med  Ørnenæse  og  mørke,  buskede  Øjenbryn*. 

„Og  udleverer  man  hende  ikke  til  os,  saa  stikker  vi  Ild 
paa  Korsholm  og  brænder  Uglen  og  Reden  paa  én  GangT 
sagde  en  vild  Laihelabo. 

„Det  er  bedre,  end  at  Riget  skal  forgaa**,  bemærkede  en 
gravitetisk  Sælskytte  fra  Replot. 

„Hid  med  Brande  !**  skreg  en  Wdråbo. 

„Til  Korsholm!**  brusede  det  igjennem  hele  Skaren.  Og 
ophidset,  som  det  plejer  at  gaa,  af  sine  egne  Ord  styrtede 
hele  Massen  frem  til  det  store,  aabne  Arnested  i  Stuen  og 
rev  alle  de  Brande  til  sig,  den  kunde  faa  fat  paa.  Til  al  Ulykke 
var  der  hængt  en  stor  Mængde  Hør  i  Knipper  op  paa  Væggene 
der  inde.  En  af  Rekruteme  svang  i  Rusen  sin  Brand  for  højt, 
der  gik  Ild  i  Hørren,  den  stærke  Lufttræk  fra  Døren  blæste 
til  den,  og  faa  Øjeblikke  efter  stod  hele  Krostuen  i  lys  Lue. 
Alle  styrtede  ud,  ingen  naaede  at  komme  paa  det  rene  med, 
hvorledes  det  hele  var  gaaet  til.  „Det  er  Trolddom  1**  skreg 
nogle.  „Det  skal  Hexen  paa  Korsholm  komme  til  at  betale!" 
raabte  andre.  Og  hele  den  rasende  Hob  ilede  i  fuldt  Løb 
imod  det  gamle  Slot. 


VII. 

Korsholms  Belejring. 

Næppe  havde  Meri  —  thi  den  enlige  Kvinde  var  ingen  an- 
den end  hende  —  fattet  den  vilde  Hobs  Hensigt,  før  hun  med 
Vindens  Fart  ad  Gjenveje  ilede  tilbage  til  Korsholm.  Ved 
Maaneskinnet,  som  gjød  sit  Sølv  ud  over  hele 'Egnen,  kunde 
hun  i  Vinduet  tydelig  skjelne  Reginas  mørke  Lokker,  som, 
sortere  end  Natten,  traadte  frem  imod  Rummet  indenfor  som 
en  Skygge  i  selve  Skyggen.  Og  under  disse  Lokker  funklede 
et  Par  Øjne,  drømmende,  dybe,  som  Stjærnens  Skjær  i  en 
Søs  natlig  sorte  Spejl.  Ordene  døde  paa  den  stakkels  Meris 
Læber;  alle  de  sælsomme  Rygter  stege  som  Spøgelser  op  for 

hendes  Fantasi.  Var  hun,  som  sad  saa  ensom  der  oppe  i  Vin- 
duets dybe  Skygge,  alligevel  ikke,  naar  alt  kom  til  alt,  en 
Hex  fra  Syden,  en  forvandlet  Troldkvinde,  som  græd  over 
sin  Skæbne,  der  nødte  hende  til  at  henleve  sine  syv  Skjøn- 
hedsaar  inden  for  disse  Mure  og  derefter  atter  blive,  hvad 
hun  forhen  havde  været,  et  uhyggeligt  Utyske,  halvt  Kvinde 
og  halvt  Slange? 

Meri  stod  som  forstenet  ved  Murens  Fod. 

Men  nærmere  og  nærmere  hørtes  den  vilde  Skares  Brusen, 
allerede  saa'  man  Skinnet  af  Brandene  nærme  sig  Slottet.  Da 
tog  den  overtroiske  Bondekvinde  Mod  til  sig  og  hævede  sin 
Røst  saa  meget,  at  den  lige  kunde  høres  fra  Vinduet.  „Fly, 
Eders  Naade"* ,  sagde  hun  hurtig  paa  svensk,  „fly,  en  stor 
Fare  truer  Eder,  Soldaterne  ere  vilde  og  gale,  man  siger,  at 
I  har  villet  myrde  Kongen,  og  man  kræver  Eders  Liv** . 

Regina  saa*  den  blege  Skikkelse  i  Maaneskinnet,  og  ogsaa 
for  hendes  Fantasi  opsteg  alle  de  Sagn,  hun  havde  hørt  om 
dette  Trolddommens  Land.  Hun  havde  under  ti  Maaneders 
Ophold  blandt  Svenskerne  saa  nogenlunde  lært  at  forstaa 
deres  Sprog;  hun  fattede  ikke  strax  den  andens  Mening, 
men  et  eneste  Ord  var  nok  til  at  vække  hele  hendes  Op- 
mærksomhed. „Kongen?**  gjentog  hun  brydende  paa  Sven- 
sken. „Hvem  er  du,  og  hvad  har  du  at  sige  mig  om  den  store 
Gustav  Adolf?** 

„Spild  ikke  et  Øjeblik,  Eders  Naade** ,  vedblev  Meri,  uden 
at  høre  paa  Reginas  Spørgsmaal.  „De  er  allerede  ved  Por- 
ten, og  Fru  Martha  med  sine  sex  Knægte  vil  ikke  være  i 
Stand  til  at  beskytte  Jer  imod  to  Hundrede.  Skynd  Jer!  Kan 
I  ikke  komme  ud  af  Døren,  saa  bind  Lagener  og  Tørklæder 
sammen,  og  his  Jer  ned  fra  Vinduet,  jeg  skal  tage  imod  Jer'* . 

Regina  begyndte  nu  at  fatte,  at  der  var  Fare  paa  Færde, 
men  langt  fra  at  blive  forskrækket  derover,  hørte  hun  det 
med  hemmelig  Glæde.  Hun  var  jo  en  Martyr  for  sin  Tro, 
kastet  hen  til  dette  vilde  Land  for  sin  Iver  for  at  ville  om- 
vende Kirkens  mægtigste  Fjende.  Nu  var  maaske  den  Stund 
kommen,  da  Helgenerne  vilde  unde  hende  Martyrkronen, 
dyrekjøbt  med  selve  Livet.  Hvorfor  skulde  hun  fly  en  Ære, 
hun  lige  i  Forvejen  havde  besunget?  Var  det  ikke  den  onde 
Frister  selv,  som  i  den  blege  Kvindes  Skikkelse  vilde  lokke 
hende  bort  fra  en  uforgængelig  Glorie?  Og  Regina  svarede: 

10* 

„Et  dixit  diabolus :  da  te  prs^ipitem  ex  hoc  loco,  nam  scriptum 
est :  angelis  suis  mandavit  de  te,  ut  te  tueantur,  ne  ullo  modo 
lædaris*"*).  Ved  disse  Ord  traadte  Maanen  frem  forbi  Hjørnet 
af  Muren  og  kastede  sit  melankolske  Skjær  over  den  skjønne 
Piges  Ansigt.  Hendes  Kinder  glødede,  hendes  Øjne  flammede 
i  sværmerisk  Glans.  Meri  betragtede  hende  fuld  af  For- 
undring og  Rædsel ...  og  atter  fo*r  den  Tanke  igjennem  hen- 
des Hoved,  at  det  aldrig  kunde  staa  rigtig  til  med  et  Væsen 
med  saa  besynderligt  et  Blik  og  saa  fremmede  Lyd  paa  Læ- 
berne. En  ubeskrivelig  Forfærdelse  greb  hende,  og  hun 
flyede,  uden  at  vide  hvorfor,  bort  i  Maaneskinnet  tilbage  til 
Byen. 

Imidlertid  hørte  Regina  allerede  Larmen  fra  Slotsgaarden 
op  i  sit  Kammer.  Den  drukne  Skare  var  bleven  standset  af 
en  vel  tillaaset  Port  og  stod  larmende  udenfor,  truende  med 
ikke  at  lade  Sten  paa  Sten  af  hele  Slottet,  i  Fald  man  ikke 
strax  udleverede  Hexen  til  den.  Men  Fru  Mftrtha,  som  lige 
var  bleven  vækket  af  sin  søde  Søvn,  var  ikke  den,  der  lod 
sig  skræmme.  Hun  havde  været  med  ved  mere  end  én  Be- 
lejring i  sine  unge  Dage  og  forstod  som  en  klog  Kommandant, 
at  en  Fæstning  ikke  falder  for  store  Ord.  Hvo  Tid  vinder,  alt 
vinder,  tænkte  Fru  Mftrtha,  og  hun  lod  derfor  underhandle 
om  Kapitulation  med  Begjæring  om  at  faa  at  vide,  hvad  de 
stormende  egentlig  vilde,  og  hvorfor  de  vilde  det.  Imidlertid 
flk  man  ledt  et  halvt  Dusin  rustne  Musketter  op,  med  hvilke 
Slottets  Invalider  bevæbnedes;  de  sex  Fangevogtere  ud- 
rustedes med  Køller  og  Lanser;  selv  Pigerne  flk  Ordre  til 
at  gribe  til  Bærestængerne,  som  mer  end  én  af  Flemings 
Ryttere  havde  maattet  bide  i  Græsset  for  i  Køllekrigens  Tid. 
Saaledes  udrustet  mente  Fru  Mftrtha  med  Føje  at  kunne  af- 
bryde alle  Underhandlinger,  traadte  derfor  i  egen  Person 
frem  for  Porten  og  begyndte  en  Tale,  der  indeholdt  knubbede 
Ord  og  ingen  Behageligheder.  „I  afsindige  Lømler",  lød  den 
tapre  Frues  mere  kraftige  end  just  flne  Foredrag,  „Fanden 
annamme  Jer,  saa  mange  I  er,  I  fordrukne  Øldunke!  Pak 
Jer  paa  Øjeblikket  herfra,  eller  I  skal,  saa  sandt  jeg  hedder 
Martha  Ulfsparre,  komme  til  at  smage  Mester  Erik  paa  Jere 
Rygstykker,  I  Ærkebæster,  Fyldebøtter,  æreløse  Skjelmer  og 
Spektakelmagere,  som  forstyrre  Folk  ved  Nattetid !" 

*)  Og  DiKvelen  Mfde:  Kast  dig  ned  fra  dette  Sted,  thi  der  etur  skrevet:  hsn  hsr 
givet  sine  Engle  Belkllng  til  st  vogte  psa  dig,  st  dn  1  Ingen  Mssde  Ilder  nogen  Mén. 
Jvf.  Mstth.  4,  6. 

Mester  Erik  var  nemlig  en  anselig  Krabask  af  flettet 
Spanskrør,  som  sjælden  foriod  Fru  Marthas  Haand,  og  hvis 
eftertrykkelige  Moralprædikener  alle  Slottets  Beboere  næ- 
rede dyb  Respekt  for.  Men  hvad  enten  nu  den  larmende  Hob 
ikke  kjendte  Mester  Eriks  fortræffelige  Egenskaber,  eller 
Fru  Mftrthas  Ord  under  Larmen  kun  hørtes  af  de  nærmest 
staaende,  Skaren  vedblev  at  trænge  paa  under  høje  Raab, 
og  den  solide  Fyrretræs  Port  knagede  i  sine  Sammenføjning 
ger.  „Her  ud  med  Hexen!**  skreg  de  vildeste,  og  nogle  af 
dem  havde  allerede  begyndt  at  kaste  Brande  imod  Porten  i 
den  Hensigt  at  stikke  Ild  paa  den. 

Fru  Mftrtha  havde  paa  Volden  to  klodsede  Kanoner  fra 
Gustav  den  førstes  Tid,  Høgen  og  Duen  hed  de.  Deres  uskyl- 
dige Bestemmelse  havde  allerede  længe  været  at  besvare  ind- 
gaaende  Skibes  Salut  samt  ved  højtidelige  Lejligheder,  saa- 
som  Navnedage  og  Brylluper  at  tolke  den  almindelige,  pligt- 
skyldige Glæde.  Nu  laa  Volden  rigtig  nok  uden  for  Slottets 
daværende  Befæstning,  det  høje  Fyrretræs  Plankeværk  med 
Jærnspiger  paa,  og  det  var  derfor  lettere  for  Fjenden  end  for 
de  belejrede  selv  at  faa  fat  i  Kanonerne.  Men  Fru  Mdrtha 
regnede  ganske  rigtig  ud,  at  en  Kanonade  fra  Volden  baade 
vilde  imponere  Fjenden  og  tjene  som  Nødskud,  der  vilde 
kalde  Undsætning  til  fra  Orlogsbriggen  og  Byen.  Hun  lod 
derfor  to  af  Knægtene,  skjærmede  af  Natten,  liste  sig  ud, 
lade  Høgen  og  Duen,  og  strax  efter  at  de  havde  affyret  Skud- 
dene —  med  løst  Krudt  forstaar  sig  — ,  i  største  Hast  trække 
sig  tilbage  til  Slottet  igjen. 

Virkningen  heraf  viste  sig  øjeblikkelig.  Larmen  og  Skri- 
gene forstummede  pludselig,  og  Fru  Mfirtha  lod  ikke  Lejlig- 
heden slippe  sig  af  Hænderne.  „Hør,  I  Tyvepak!"*  skreg  hun 
efter  at  være  krøbet  op  paa  en  Stige,  saa  at  hendes  hvide 
Natkappe  saa's  i  Maaneskinnet  en  halv  Alen  over  Porten, 
„dersom  I  ikke  paa  Stedet  pakker  Jer  bort  fra  Hans  kongelige 
Majestæts  og  Kronens  Slot,  saa  skal  jeg  lade  mine  Kanoner 
skyde  Jer  sønder  og  sammen  som  Kaalstokke.  I  brovtende 
Fyldesvin!  Ved  I,  at  galne  Katte  faa  revne  Skind,  og  at  den 
Kylling,  der  stikker  Halsen  i  Rævens  Gab,  faar  se  sig  om 
efter,  hvor  Hovedet  sidder?  Jeg  skal  lade  Jer  hugge  i  Styk- 
ker, I  Rakkerpak",  vedblev  Fru  Martha  mere  og  mere  op- 
hidset, „jeg  skal  hakke  Jer  til  Svineføde  og  kaste  Jer  for  . .  .** 

Uheldigvis  kom  den  tapre  kvindelige  Kommandant  ikke 
til  at  holde  sin  Tale  til  Ende.  En  af  Hoben  der  ude  havde 
fundet  en  raadden  Roe  paa  Jorden  og  slyngede  den  saa  be- 
hændig imod  den  i  Maanelyset  skinnende  hvide  Natkappe, 
at  Fru  Mftrtha,  truffen  midt  i  Panden,  var  nødt  til  at  retirere 
og  for  første  Gang  i  sit  Liv  ikke  kom  til  at  tale  ud.  Blandt 
Hoben  opstod  der  nu  en  ustandselig  Latter,  og  med  det  samme 
havde  Fru  Marthas  Anseelse  lidt  et  ubodeligt  Skaar.  Dristi- 
gere og  dristigere  stormede  Fjenden  løs  paa  Porten,  Hængs- 
lerne bøjede  sig.  Plankerne  gav  efter,  til  sidst  styrtede  den  ene 
Halvport  ind  med  et  forfærdeligt  Brag,  og  alle  de  belejrende 
stormede  paa  én  Gang  ind  i  den  indre  Slotsgaard. 

Nu  havde  man  kunnet  vædde  tre  mod  én  paa,  at  Fru  Mfir- 
tha  var  bleven  nødt  til  at  kapitulere.  Men  nej,  hun  trak  sig  med 
hele  sin  Styrke  flinkt  ind  i  det  indre  af  Slottet,  stængede 
for  Indgangen  og  anbragte  sine  Skytter  i  Vinduerne  med  Tru- 
sel  om  at  skyde  den  første,  der  prøvede  paa  at  trænge  ind. 
Et  saa  resolut  Mod  vilde  ved  en  hvilken  som  helst  anden 
Lejlighed  ikke  have  forfejlet  sin  Virkning,  men  den  larmende 
Hob  hverken  hørte  eller  saa'  i  sit  Overmod.  De  forreste  be- 
gyndte at  rette  Stød  paa  Stød  imod  den  stængede  Dør  med 
en  Jærnstang,  de  havde  faaet  fat  i  . . . 

Da  opstod  der  Forvirring  og  hørtes  Raab  iblandt  de  yder- 
ste .. .  de  mellemste  vendte  sig  om  og  saa'  igjennem  den  ind- 
styrtede Port,  saa  langt  man  kunde  se  i  det  usikre  Maanelys, 
hele  Vejen  fyldt  med  Hoved  ved  Hoved  og  Musket  ved  Mu- 
sket. Det  var,  som  om  der  var  voxet  en  Armé  op  af  Jorden 
for  i  Bund  og  Grund  at  ødelægge  Fredsforstyrrerne.  Var  det 
alle  de  blodløse  Skygger  af  Korsholms  for  længst  afdøde 
Kæmper,  der  havde  rejst  sig  af  Graven  for  at  hævne  den 
Vold,  man  havde  øvet  imod  den  gamle  Fæstning? 

For  at  forklare  det  uventede  Syn,  som  nu  viste  sig  for  den 
fremstormende  Hobs  Blikke,  maa  man  huske,  at  en  stor  Del 
af  Omegnens  Almue  var  strømmet  til  Byen  for  at  være  Vidne 
til  Rekrutemes  Afgang.  Det  maa  ogsaa  nævnes,  at  Storkyro- 
Bondekongen  var  bleven  Natten  over  i  Byen,  formodentlig 
i  hemmelig  Forventning  af  at  kunne  spørge  nyt  om  Bertel 
af  Briggen  Maria  Eleonoras  Besætning.  Soldaterkroens  Brand 
og  den  larmende  Hobs  Tog  til  Korsholm  havde  sat  hele  Vasa 
i  Bevægelse,  og  da  Meri  ankom  i  fuld  Fart  og  besvor  sin  Fa- 

der  at  redde  den  fangne  Frøken,  fandt  hun  villige  Øren  over- 
alt. Østerbottningen  er  hurtig  slagfærdig,  og  da  Bønderne  flk 
at  høre  om  den  Overlast,  der  nylig  var  overgaaet  Bertila, 
deres  ypperste  Mand,  vaagnede  deres  gamle  Forbitrelse  imod 
Soldaterne.  De  glemte,  at  mange  af  deres  egne  Sønner  og 
Brødre  lige  var  trukne  i  Rekruttrøjen,  de  kunde  umulig  for- 
sømme en  saa  udmærket  Lejlighed  til  at  give  Knægtene  Stryg, 
baade  i  Menneskehedens  Navn  og  til  Forsvar  for  Kronens 
Slot.  De  drog  altsaa,  hen  ved  hundrede  Mand  stærke,  med 
Bertila  i  Spidsen,  ud  for  at  komme  Slottet  til  Undsætning, 
og  hvad  der  i  Maaneskinnet  tog  sig  ud  som  Lanser  eller  Mu- 
sketter, var  lidet  andet  end  Stænger  og  Gjærdestaver,  de 
sædvanlige  Vaaben  i  større  Batailler  der  paa  Egnen,  som 
man  i  en  Fart  kunde  faa  fat  i. 

Saa  snart  Knægtene  mærkede,  at  de  blev  angrebne  udefra, 
søgte  de  at  skjule  deres  Forvirring  med  høje  Raab  og  Trus- 
ler. Uvisse  om,  hvor  mandstærk  Fjenden  var,  begyndte  nogle 
af  dem  allerede  at  tænke  paa  et  misligt  Tilbagetog  over  det 
med  Jærnpigge  besatte  Plankeværk;  andre  troede,  at  de 
havde  at  gjøre  med  en  hel  Hær  af  Spøgelser,  som  den  frem- 
mede Hex  havde  manet  frem  med  sine  Besværgelser,  og 
det  fandt  selv  den  modigste  var  uhyggeligt  og  ubehageligt. 
Disse  blev  imidlertid  snart  uddrevne  af  deres  Vildfarelse  ved 
den  velkjendte  Lyd  af  Malaxboemes  Svensk  og  Lillkyroboer- 
nes  Finsk,  som  der  dog  var  Rimelighed  for  kom  fra  Menne- 
skers og  ikke  fra  Spøgelsers  Læber.  I  det  Øjeblik,  den  ydre 
Fjende  spærrede  Porten  med  sin  Masse,  opstod  der  ligesom 
efter  Overenskomst  en  Pavse  paa  begge  Sider,  under  hvilken 
man  kunde  skelne  en  Stemme  fra  Slotsvinduerne  og  en  an- 
den fra  den  ydre  Vold,  som  begge  talte  paa  én  Gang. 

„Har  jeg  ikke  sagt  Jer  det** ,  skreg  Fru  Mfirtha  tappert  ud 
af  Vinduet,  „har  jeg  ikke  sagt  Jer  det,  I  Fyldehunde  og  Tyve- 
knægte, at  man  skal  betænke  sig  syv  Gange,  inden  man  stik- 
ker Næsen  imellem  Kilen  og  Træet,  og  naar  man  har  faaet 
Halen  i  Rævesaxen,  er  der  ikke  andet  at  gjøre  end  at  bide  den 
af.  Til  en  stor  Mand  hører  en  bred  Ryg,  værs'god,  nu  kan  I 
selv  betale  Musiken"* . 

Og  dermed  trak  Fru  MMrtha  sig  tilbage,  sandsynligvis  af 
Frygt  for  en  ny  Hilsen  med  raadne  Roer. 

Den  anden  Stemme  fra  Volden  var  en  Gubbes  endnu  kraf- 
tige Røst,  som  raabte  til  Soldaterne: 

„Vil  I  strække  Gevær  og  udlevere  Jeres  Anfører,  saa  kan 
de  øvrige  frit  drage  herfra.  Hvis  ikke  skal  her  blive  en  Dans, 
som  Korholm  endnu  ikke  har  set  Mage  til,  og  vi  skal  nok 
sørge  for,  at  Buerne  er  godt  smurte*" . 

„Gid  alle  Djævle  annamme  dig,  din  Bondelømmel  1**  lød 
nede  fra  Gaarden  en  Stemme,  paa  hvilken  man  tydelig  kunde 
kjende  den  lystige  Sergeant  Bengt  Kristerson.  „Havde  jeg 
dig  imellem  mine  Næver,  skulde  jeg  Blitz-Donner-Kreutz-Pap- 
penheim  lære  dig  at  byde  ærlige  Soldater  en  fejg  Kapitulation. 
Fremad,  Gutter,  lad  os  rense  Porten  og  jage  det  Pak  tilbage 
til  deres  Grødgryder** . 

Heldigvis  var  ingen  af  Soldaterne  forsynet  med  Skyde- 
vaaben  og  kun  nogle  enkelte  med  Sidevaaben,  da  Rekruterne 
endnu  ikke  havde  faaet  deres  udleverede.  De  fleste  havde, 
foruden  deres  slukkede  Brande  og  Stumper  af  nogle  sønder- 
brudte Plove,  kun  Brændestykker,  som  de  i  en  Fart  havde 
revet  til  sig  fra  en  i  Gaarden  staaende  Brændestabel.  Saa- 
ledes  rustet  stormede  Skaren  imod  Porten. 

Ved  det  første  Sammenstød  modtoges  Soldaterne  med  saa 
kraftig  en  Regn  af  Rap  med  Gjærdestaverne,  at  mange  trak 
sig  tilbage  med  blodige  Hoveder.  Men  inden  kort  Tid  blev 
Trængslen  i  Porten  saa  stærk,  at  ingen  Arm  kunde  hæves, 
intet  Rap  gives,  og  nu  opstod  der  en  vanvittig  Brydekamp 
imellem  de  forreste,  idet  de  yderste  trængte  paa  fra  begge 
Sider  og  til  sidst  pressede  de  forreste  saa  tæt  sammen,  at 
ingen  kunde  røre  Arm  eller  Ben,  og  man  hvert  ØjabHk  kunde 
vente  at  blive  klemt  ihjel.  Her  saas  Jærnarme  forgjæves 
prøve  paa  at  kaste  sin  Fjende  om,  brede  Skuldre  forgjæves 
søge  at  bane  sig  en  Vej  igjennem  den  sammenklemte  Masse. 
Til  sidst  blev  Trykket  inde  fra  saa  stærkt,  at  Bøndernes  forre- 
ste Rækker  sprængtes  eller  styrtedes  omkuld,  og  omtrent 
Halvdelen  af  Knægtene  brød  sig  en  Vej  ud  til  den  friere 
Plads  uden  for  Volden,  medens  den  anden  Halvdel,  paa  ny 
indespærret,  maatte  blive  i  Slotsgaarden. 

Nu  først  begyndte  der  en  formelig  Bataille.  Man  sloges 
med  Stænger  og  Brændestykker,  med  Piske  og  knyttede  Næ- 
ver. Her  faldt  mangt  et  Hug,  som  havde  været  bedre  anvendt 
paa  Isolanis  Kroater,  her  udførtes  mangen  en  Bedrift,  som 
havde  passet  bedre  paa  Tysklands  Kamppladser.  Soldaterne 
var  vel  deres  Modstandere  overlegne  i  Antal,  men  Porten 

skilte  deres  Styrke  i  to  fra  hinanden  afskaarne  Korpser,  og 
de  fik  snart  Undertaget.  En  Del  af  dem,  og  det  var  de  yngste 
Rekniter,  greb  til  Flugten,  og  spredte  sig  ind  ad  Byen  til; 
andre  blev  overmandede  og  ilde  gjennembankede ;  atter  an- 
dre, og  det  var  de  krigsvante,  gamle  Soldater  trak  sig  tilbage 
til  Volden  for  at  have  Ryggen  fri  og  forsvarede  sig  der  med 
vanvittig  Tapperhed.  Sejren  syntes  nu  afgjort  at  hælde  til 
Bøndernes  Side,  da  Striden  atter  fik  ny  Fart  derved,  at  Be- 
sætningen ved  Porten,  som  over  Striden  uden  for  Voldene 
havde  glemt  Fjenden  inden  for  dem,  blev  overrumplet  af  de 
indespærrede  Knægte,  og  disse  styrtede  ud  for  at  komme 
deres  Kammerater  til  Hjælp.  Disse  fik  nu  Luft  og  begyndte 
nu  paa  deres  Side  at  angribe  Bønderne  med  forøget  Raseri; 
Slagsmaalet  blev  mere  og  mere  indviklet.  Sejren  mere  og 
mere  uvis,  begge  Partier  havde  Nederlag  at  hævne,  og  beg- 
ges Forbitrelse  voxede  i  samme  Forhold,  som  Ligevægten 
imellem  Styrken  paa  begge  Sider  atter  gjenoprettedes. 

Og  over  dette  Billede  af  vild  Strid  med  Larm  og  Bulder, 
Trusler,  Klage-  og  Sejrsraab  skinnede  den  sølvklare  Avgust- 
maane  som  et  himmelsk  Øje  ned  paa  Jordens  selvforskyldte 
Angst  og  Nød.  Alle  Vige  straalede  i  Maaneglansen ;  i  Træer- 
nes Løv  og  i  det  fugtige  Græs  glimrede  Millioner  af  Dug- 
draaber  som  Perler  i  Højsommerens  grønne  Skrud.  Hele 
Naturen  aandede  en  ubeskrivelig  Ro;  en  mild  Kølighed  fra 
det  store,  blanke  Hav  i  Vest  trak  sagte  ind  over  Kystbyg- 
deme;  i  det  fjæme  hørtes  Dønningens  ensformige  Brusen 
mod  Strandbredderne,  og  Aftenens  Stjærner  saa'  tavse  og  tin- 
drende ned  paa  det  dunkle  Vandspejl. 

Da  Gaarden  var  tom,  vovede  Fru  Martha  og  hendes  Fange- 
fogeder sig  atter  ud  for  paa  nærmere  Hold  at  tage  Striden  ved 
Voldene  i  Øjesyn.  Den  tapre  Frue  fandt  sig  uden  Tvivl  be- 
føjet til  at  tage  Del  i  Striden  paa  sin  Vis,  thi  man  hørte  hende 
lydelig  raabe  til  Bønderne:  „Det  var  ret.  Gutter,  trom  bare 
dygtig  løs,  lad  Kjæppene  spille,  mange  har  danset  til  Fioler, 
der  var  daarligere  end  som  saa"* .  Og  til  Soldaterne  skreg  hun : 
„Slid  Kjæppene  med  Helsen,  mine  Børn;  tag  til  Takke  med 
lidt  Aftensmad;  Korsholm  byder,  hvad  Huset  formaar.  Gi\ 
Jer  tilfreds,  Jer  Hex  er  i  god  Forvaring.  Korsholm  har  gode 
Laase  og  Bomme  ogsaa  for  Jer,  I  Rak."* 

Men  som  om  en  lunefuld  Skjæbne  havde  villet  gribe  den 

hæderlige  Frue  i  Løgn  og  gjøre  al  hendes  Forsigtighed  til 
Skamme,  saa'  man  i  samme  Øjeblik  en  høj,  sort  kvindelig 
Skikkelse  paa  Toppen  af  Volden  aftegne  sig  imod  den  maane- 
lyse  Nathimmel. 

Fru  Mftrtha  følte  Ordene  stivne  paa  sine  Læber  af  For- 
bavselse, da  hun  i  Skikkelsen  gjenkjendte  sin  vel  forvarede 
Fange.  Hvorledes  Frøken  Regina  var  kommen  ud  igjennem 
afiaasede  Døre  og  lukkede  Vinduer  var  for  den  gode  Frue  en 
saa  ufattelig  Gaade,  at  hun  i  Øjeblikket  smittedes  af  den  her- 
skende Overtro  om  den  fremmede  Piges  Pagt  med  Mørkets 
Magter.  Hun  glemte  aldeles  at  tænke  paa  Anstalter  til  at  gribe 
Flygtningen  og  ventede  ikke  mindre  end  at  se  store  sorte 
Vinger  voxe  ud  fra  Skikkelsens  Skuldre  og  at  se  den  som 
en  umaadelig  Ravn  hæve  sig  op  mod  den  stjæmebesaaede 
Himmelhvælving.  Læseren  har  lettere  ved  at  tænke  sig  en 
naturlig  Forklaring.  Stridens  Bulder  og  de  to  Kanonskud  var 
naaet  op  til  Reginas  ensomme  Kammer.  Hvert  Øjeblik  ven- 
tede hun  at  blive  greben  af  Bødler  og  slæbt  til  den  visse  Død. 
Til  sidst  opstod  den  Tanke  i  hendes  sværmeriske  Sjæl,  at 
Mørkets  Fyrste  misundte  hende  hendes  skjønne  Lod,  og  at 
Striden  der  nede  var  anstiftet  af  ham  for  i  Stedet  for  en 
straalende  Død  at  berede  hende  et  hensygnende  Liv  i  Fængs- 
let uden  Udbytte  og  uden  Glæde.  Hun  mindedes  den  syn- 
gende Kvindes  Raad  at  hisse  sig  ned  igjennem  det  aabne 
Vindue  ved  Hjælp  af  sammenbundne  Lagener  og  Tørklæder; 
hurtig  tog  hun  sin  Beslutning  og  stod  nogle  Minuter  efter  paa 
Volden  for  alle  de  kæmpendes  Øjne. 

Efterhaanden  som  de  blev  den  høje  Skikkelse  vaV  der  oppe 
i  Maanelyset,  grebes  de  af  den  samme  overtroiske  Forfær- 
delse, som  nylig  havde  lammet  Fru  Marthas  rappe  Tunge. 
Striden  hørte  lidt  efter  lidt  op  af  sig  selv  og  holdt  sig  kun 
paa  de  f jæmeste  Punkter ;  Ven  og  Fjende  syntes  grebne  af  en 
fælles  Forfærdelse,  og  nærmest  omkring  Volden  opstod  der 
saa  dyb  en  Stilhed,  at  man  i  det  fjærne  kunde  høre  Havets 
dumpe  Brusen  imod  Havstokken. 

Og  Frøken  Regina  talte  med  en  Røst,  saa  høj  og  klar,  at 
hun  med  Lethed  vilde  være  bleven  forstaaet  af  alle  de  om- 
staaende,  dersom  hun  ikke  havde  brudt  saa  stærkt  paa  Sven- 
sken. „I  Belials  Børn**,  sagde  hun  med  en  Stemme,  som  i 
Begyndelsen  skjælvede  let,  men  snart  blev  fast  og  rolig,  „I 

Folk  af  den  kjætterske  Tro,  hvi  tøve  I  med  at  tage  mit  Liv? 
Her  staar  jeg  uden  Vaaben,  uden  noget  menneskeligt  Værn, 
med  den  høje  Himmel  over  mig  og  Jorden  og  Havet  ved  mine 
Fødder,  og  siger  til  Eder:  Eders  Luther  var  en  falsk  Profet; 
der  er  ingen  Salighed  at  finde  uden  i  den  rettroende  alminde- 
lige katholske  Kirke.  Derfor  omvender  Eder  til  den  hellige 
Jomfru  og  alle  Helgener,  og  bekjender,  at  Paven  er  Kristi 
Statholder,  som  han  visselig  er,  at  I  maa  afvende  St.  Jørgens 
Sværd  fra  Eders  Hoveder,  som  det  allerede  svæver  over. 
Men  mig  kunne  I  dræbe  for  at  besegle  min  Tros  Sandhed; 
her  staar  jeg,  hvi  tøve  I?  Jeg  er  rede  til  at  falde  for  min 
Tro!" 

Det  var  Frøken  Reginas  Lykke,  at  de,  hendes  Tale  var  ret- 
tet til,  ikke  forstod  den.  Thi  saa  stærk  var  Lutherdommens 
Magt  i  denne  glødende  Tid,  da  Riger  og  Mennesker  ofrede 
Velfærd  og  Liv  for  denne  Lære,  at  selv  den  ringeste  og  ukyn- 
digste var  opfyldt  af  brændende  Nidkjærhed  og  et  blindt  Had 
til  Paven  og  hans  Tilhængere,  hvilket  alle  de  barske,  men 
kjærnefriske  gamle  svenske  og  finske  Psalmebøger  endnu  den 
Dag  i  Dag  bære  tydeligt  Vidnesbyrd  om.  Havde  denne  Folke- 
masse hørt  Regina  lovprise  Paven  og  erklære  Luther  for  en 
falsk  Profet,  saa  havde  den,  Bønder  saa  vel  som  Soldater, 
ufejlbarlig  i  sit  Raseri  revet  hende  i  Stykker.  Nu  susede  Pi- 
gens Ord  forbi  deres  Øren  som  ukjendte  Lyd;  de  saa'  hen- 
des sikre  Holdning,  og  den  Agtelse,  som  Modet  og  Ulykken 
i  Forening  altid  indgyde,  undlod  ikke  at  gjøre  sin  Virkning 
paa  den  nys  saa  opbragte  Hob,  som  nu  stod  raadvild  og  uden 
at  kunne  bestemme  sig  til,  hvad  den  egentlig  burde  tænke 
og  gjøre.  Frøken  Regina  ventede  atter  forgjæves  at  blive 
slæbt  til  Døden.  Hun  steg  ned  fra  Volden,  hun  gik  ind  i  den 
sky  til  Side  vigende  Folkehob,  enhver  kunde  se,  at  hun  var 
fuldstændig  forsvarsløs,  og  dog  var  der  ikke  en,  der  rørte  en 
Haand  for  at  gribe  hende.  „Det  er  ikke  et  Menneske  af  Kjød 
og  Blod,  det  er  en  Skygge**,  sagde  en  gammel  Wdråbo  be- 
tænkelig :  „jeg  synes,  jeg  kan  se  Maanen  skinne  lige  igjennem 
hende** . 

„Det  maa  vi  prøve** ,  raabte  en  lurvet  Ilmolabo  og  lagde  sin 
grove  Haand  temmelig  haardt  paa  Reginas  Skulder.  Øjeblik- 
ket var  afgjørende.  Den  unge  Pige  vendte  sig  om  og  saa'  An- 
griberen lige   i  Ansigtet  med  saa  mørke,   dybe,  straalende 

Øjne,  at  han,  betagen  af  en  forunderlig  Følelse,  strax  trak 
Haanden  tilbage  og  flov  og  flad  listede  af.  En  stor  Del  af  de 
nærmest  staaende  fulgte  ham.  Ingen  kunde  forklare  sig  disse 
sorte  Øjnes  Magt  i  Nattens  Maanelys,  men  alle  følte  deres 
hemmelighedsfulde  Indflydelse.  Faa  Minuter  efter  var  Plad- 
sen omkring  Regina  tom.  Striden  var  ophørt,  og  en  Patruille, 
der  omsider  ankom,  gjorde  Ende  paa  Uvæsenet  ved  at  arre- 
stere de  gjenstridigste. 

Men  endnu  længe  vedblev  den  af  Køllekrigen  fostrede 
Rivalitet  imellem  Bønder  og  Soldater,  imellem  den  arbejd- 
somme Plov,  Finlands  Stolthed,  og  det  sejrrige  Sværd, 
som  paa  denne  Tid  drog  ud  for  at  tæmme  den  romerske 
Kejser. 

Om  Regina  meldes  denne  Gang  kun,  at  hun  godvillig, 
skjønt  med  et  Suk  over  sin  tabte  Martyrkrone,  lod  sig  føre  til- 
bage til  det  mørke,  ensomme  Fængselskammer  under  Fru 
MMrthas  Opsigt.  Men  Bertila  vendte  tilbage  til  Storkyro  med 
sin  Datter,  den  gamle  med  Tanker  om  en  kommende  Storhed, 
den  unge  med  Minder  om  en  svunden  Lykke.  Og  det  bør 
nøje  bemærkes,  at  alt  dette  havde  tildraget  sig  i  to  Dage  i 
Sommeren  1632,  altsaa  før  Kong  Gustav  Adolfs  Død,  som 
omhandles  i  Slutningen  af  den  første  Historie. 

Og  Dage  og  Maaneder  gik,  og  Menneskeskjæbner  skiftede, 
og  det  ilende  Ord  nødes  til  at  standse  sin  Fart  og  forstunune 
en  liden  Stund,  i  Forventning  af  Aftener,  der  kommer.  Thi 
Feltlægens  Historier  varede  ligesom  Barnets  Glæde  og  Sorg 
kun  en  Aftenstund  —  kort  nok  for  dem,  som  i  Venskab  hørte 
paa  dem,  og  maaske  lang  nok  for  andre.  Men  aldrig  over- 
kHppedes  Fortællingens  Traad  paa  Halvvejen,  uden  at  unge 
og  gamle  tænkte  ved  sig  selv :  der  kommer  dog  mere  endnu. 
Og  det  maatte  Feltlægen  love.  Han  havde  saa  meget  at  for- 
tælle endnu  om  den  halvspundne  Del  af  tvende  Slægters 
Skjæbne,  og  næste  Gang  spindes  Traaden  sikkert  længere,  — 
om  end  ikke  til  Ende,  saa  dog  et  Fed  fuldt,  saa  meget,  at  Gar- 
net har  naaet  sin  rette  Længde. 


FELTLÆGENS  TREDJE  HISTORIE 


Ild  og  Vand. 

Da  Feltlægen  næste  Gang  saa'  sine  æventyrlystne  Tilhøre- 
re, baade  smaa  og  store,  samlede,  var  der  gaaet  en  sex 
Ugers  Tid  siden  sidst.  Det  begav  sig  nemlig,  at  der  i  Mellem- 
tiden vederfores  gamle  Bdck  en  Hændelse.  Enhver  har  sin 
Kjæphest  her  i  Verden,  og  gamle  Ungkarle  i  Særdeleshed. 
Bflck  havde  nu  en  Gang  sat  sig  i  Hovedet,  at  han  skulde  have 
det  mageligt  paa  sine  gamle  Dage;  han  havde  oppe  paa  Kvi- 
sten en  temmelig  stor  Pose  med  Dun,  og  dens  Indhold  plejede 
han  hvert  Foraar  og  Efteraar  at  forøge  i  Egenskab  af  Fugle- 
skytte. Hvad  Dunene  skulde  bruges  til,  oplyste  han  ingen  om; 
da  man  en  Gang  spurgte  ham  derom,  svarede  han:  „Jeg  vil 
gjøre  ligesom  Fossen  gjorde  ved  Viborger-Knaldet ;  naar  Fin- 
land kommer  i  Nød,  vil  jeg  gaa  op  i  et  Taarn  og  ryste  mine 
Fjer  ud  i  Luften,  og  saa  skal  der  blive  lige  saa  mange  Sol- 
dater deraf,  som  der  er  Dun  i  Posen*" . 

„Bro'r  taler,  Gud  forbande  mig,  som  en  Taabe" ,  sagde  saa 
Postmesteren,  Kaptajn  Svanholm.  „Der  skal  bedre  Stof  til  at 
lave  Soldater  af  i  vore  Dage.  Jeg  tror.  Fanden  annamme  mig, 
Bro'r  anser  os  Krigsmænd  for  Kyllinger"* . 

^Ja**,  sagde  Feltlægen,  da  Kaptajnen  vilde  gaa  videre,  „jeg 
ved,  hvad  BroV  vil  sige:  akkurat  ligesom  Fieandt  ved  Kar- 
stula** . 

Vist  var  det  imidlertid,  at  Feltlægen  en  skjøn  Dag  i  April 
begav  sig  ud  i  Skjærgaarden  for  at  drive  Fuglejagt  med 
Lokkeænder.  I  Følge  med  ham  var  en  gammel  enøjet  Korpo- 
ral ved  Navn  Ritsi,  d.  v.  s.  Fritz;  han  havde  i  sine  unge  Dage 
va&ret  Haandværkssvend  og  vandret  i  Tyskland  med  Ranse- 

len  paa  Nakken,  men  det  eneste,  han  havde  bragt  med  hjem 
derfra,  var  hans  tyske  Navn.  Isen  laa  endnu  paa  sine  Steder 
med  aabent  Vande  imellem.  De  to  gamle  laverede  paa  Kanten 
af  Isen  og  skjød  nu  og  da,  men  smaat  var  det,  og  daarlig  saa' 
de  begge  to.  Da  begav  det  sig  en  Morgenstund,  at  Bfick  troede 
at  se  et  Par  prægtige  Ænder  ved  Kanten  af  den  yderste  Is, 
som  man  kun  kunde  komme  til  ad  en  lang  Omvej.  Han  gav 
sig  af  Sted,  og  ganske  rigtig.  Ænderne  sad  der  endnu.  Han 
listede  sig  saa  tæt  hen  til  dem,  han  turde,  lagde  an  og  skjød 
og  Ænderne  rystede  sig  lidt,  men  rørte  sig  ikke  af  Plet- 
ten. Det  var  da  nogle  sære  Bæster  saa  sejge,  tænkte  Bfick 
og  bukkede  sig,  ladede  paa  ny  og  skjød  igjen  paa  tredive 
Skridts  Afstand.  Samme  Resultat.  Lidt  flad  listede  Bfick  sig 
nærmere  og  saa'  nu  først,  at  han  havde  skudt  paa  sine  egne 
udstoppede  Lokkeænder,  som  Vinden,  uden  at  han  havde 
mærket  det,  havde  drevet  fra  den  indre  Isrand  til  den  ydre. 

Nu  skulde  den  gamle  Herre  tilbage  med  sit  Bytte,  men  det 
var  der  sat  en  Stopper  for.  Blæsten  havde  revet  Isen,  som 
han  stod  paa,  løs  fra  den  Isfiade,  Ritsi  stod  paa,  og  drev  det 
løse  Stykke  til  Søs.  De  to  gamle  stod  og  saa'  melankolske  paa 
hinanden,  hver  fra  sin  Rand;  der  var  knapt  ti  Favne  imellem 
dem,  og  alligevel  kunde  Korporalen  ikke  hjælpe  sin  Herre 
og  Mester,  thi  der  var  ingen  Baad.  Bfick  drev  ganske  lang- 
somt og  lempelig  til  Søs.  „Hyvfisti  nyt,  kumpani  !**  raabte  Felt- 
lægen, medens  han  endnu  kunde  høres  af  Korporalen.  „Hils 
Svenonius  og  Svanholm,  og  sig,  at  mit  Testamente  ligger  til 
højre  i  den  afiaasede  Kommodeskuffe.  Sig,  at  der  skal  ringes 
ordentlig  for  mig  paa  Søndag!  Hvad  Begravelsen  angaar,  be- 
høver I  ingen  Ulejlighed  at  gjøre  Jer,  den  sørger  jeg  selv 
for". 

Jumala  Sinnakoon!**  raabte  Korporalen,  førte  Vrangen*  af 
sin  Trøje  op  til  det  ene  Øje  og  begav  sig  langsomt  og  rolig, 
som  om  ingen  Ting  var  hændet,  tilbage  til  Strandbredden. 

Nu  maa  det  siges  til  den  gode  Stads  Ære,  at  Feltlægens 
andre  Venner  var  langt  fra  at  tage  Sagen  saa  rolig  som  Korpo- 
ralen. Postmesteren  svor  og  forbandede  sig,  Skolemesteren 
drog  ud  i  Spidsen  for  sine  Drenge,  og  gamle  Mormor  sendte 
uden  Ophævelser  et  Par  haandfaste  Lodser  ud  i  deres  sikre 
Baade  for  at  krydse  efter  Feltlægen  imellem  Isstykkerne. 
Den  halve  By  kom  paa  Benene,  der  var  en  Løben  og  et  Spek- 

takel,  og  de,  der  skreg  værst,  udrettede  mindst.  To  Dage 
gik,  uden  at  man  fandt  noget  Spor;  den  tredje  kom  Lodserne 
ligeledes  tilbage  uden  at  have  fundet  deres  Vildt.  Nu  opgav 
man  Feltlægen  og  ophørte  at  søge  efter  ham.  Der  blev  op- 
rigtig Sorg  i  Byen,  thi  saadant  et  gammelt  Inventarium  som 
Gubben  Bfick  —  alles  Farbror  og  fortrolige  —  var  som  en  af 
Byens  Nisser,  uden  hvem  man  ikke  kunde  tænke  sig,  hvor- 
ledes det  almene  Vel  skulde  kunne  trives.  Men  hvad  var  der 
at  gjøre?  Da  man  endnu  den  tredje  Søndag  efter  den  ulykke- 
lige Fuglejagt  hverken  havde  hørt  eller  set  det  mindste  til 
Feltlægen,  blev  der  ringet  meget  pænt  for  hans  fattige  Sjæl; 
en  sirlig  Lovprisning,  forfattet  af  Svenonius  og  spækket  baade 
med  latinske  og  hebræiske  Veltalenhedsblomster,  blev  oplæst 
i  Kirken,  og  Byens  velvise  Magistrat  berammede  en  Dag  i 
den  følgende  Uge  til  Registrering  af  den  saa  uventet  omkomne 
gamle  Kammerats  Indbo. 

Jeg  haaber  imidlertid,  at  Læseren  og  Læserinden,  som 
have  lagt  Mærke  til  denne  sandfærdige  Histories  Overskrift, 
ikke  blive  forskrækkede.  I  Virkeligheden  var  det  meget 
slemt,  om  Feltlægen  skulde  gaa  bort  netop  nu,  da  Regina 
sidder  paa  Korsholm  under  Fru  Mdrthas  barske  Varetægt,  og 
Bertel  endnu  bløder  paa  Valpladsen  ved  Liltzen.  Og  hvad 
skulde  der  blive  af  Meri,  som  har  saa  let  til  Taarerne,  af 
Storkyro-Bondekongen  og  saa  mange  andre  mærkelige  Per- 
soner i  denne  Historie?  Taalmodighed !  Feltlægen  har  gjen- 
nemgaaet  værre  Tilskikkelser  i  sine  Dage,  det  er  ikke  for 
Løjer,  at  han  er  født  samme  Dag  som  Napoleon. 

Alt  var  i  Orden  til  Registreringen.  Der  herskede  en  al- 
deles forbavsende  Pyntelighed  i  Backs  Kvistkammer,  der  var 
sket  noget  meget  ualmindeligt,  der  var  bleven  fejet  og  vasket 
Gulv.  Alle  hans  Sager  vare  stillede  i  en  sjælden  Orden: 
Rejseapotheket  afstøvet,  de  udstoppede  Fugle  stillede  i  Ræk- 
ker, Æggesamlingens  Helligdom  blottet  for  profane  Blikke. 
Spanskrøret  med  Sølvknappen  stod  gravitetisk  i  Krogen,  den 
gamle  Paryk  hang  tankefuld  paa  sit  Søm.  Selv  de  dybeste 
Mysterier  fra  Backs  Kommode,  de  falmede  Haarlokker  fra 
længst  forsvundne  Tider,  vare  dragne  frem  for  at  vurderes  i 
Rubler  og  Kopek,  troligen  ikke  til  store  Summer.  Alt  var,  som 
sagt,  i  Orden;  en  Raadmand  med  Embedsmi'ne  havde  taget 
Plads  ved  det  slidte  Egetræsbord,  hvor  et  Ark  Stempelpapir 

nu  lagde  Beslag  paa  den  Plads,  der  plejede  at  være  forbeholdt 
Feltlægens  Snedkerværktøj;  en  Skriver  hvæssede  sin  Pen 
lige  overfor  Raadmanden,  og  gamle  Mormor  havde  som  Hu- 
sets Værtinde  indfundet  sig  med  fugtige  Øjne  for  at  gjøre 
Rede  for  Backs  Ejendele,  eftersom  den  gamle  Mand  ellers 
hverken  havde  Slægt  eller  paarørende. 

Et  Stykke  var  der  imidlertid  endnu  ikke  lukket  op  for  og 
anstillet  Undersøgelse  over,  det  var  den  flade  Sælskinds  Kuf- 
fert under  Feltlægens  Seng.  Raadmanden  kastede  en  Gang 
imellem  et  Blik  der  hen  med  en  from  Tanke  om  de  vordende 
Procenter  af  Arven,  men  hvad  der  var,  og  hvem  der  egentlig 
skulde  arve,  det  vidste  ingen. 

Nu  skulde  Forretningen  til  at  begynde.  Svanholm  og  Sve- 
nonius  vare  tilkaldte  som  Vurderingsmænd,  Raadmanden  ho- 
stede et  Par  Gange,  paatog  sig  sin  Magistratsmine,  oplod  sin 
Mund,  talede  og  sagde :  „Al  den  Stund  det  er  kommet  til  den 
højlovlige  Magistrats  Kundskab,  at  afgangne  Kongens  Felt- 
læge, bemeldte  Andreas  Bfick,  sysselsættende  Sfig  med  Is- 
Fugleskydning  mod  Fugle  paa  Isen,  ved  et  Ulykkestilfælde 
har  tilsat  Livet  paa  bemeldte  Is  og  altsaa,  skjønt  hans  Legeme 
ikke  er  fundet,  dog  i  Henseende  til  Sjælen  retteligen  og  lov- 
ligen  for  død  eragtes  maa . .  .** 

„Det  skulde  jeg  ydmygst  have  mig  frabedt!**  lød  i  det 
samme  en  Stemme  i  Døren,  og  Virkningen  deraf  var  mærk- 
værdig. Den  velvise  Mag<istrats  Repræsentant  gik  fra  Kon- 
cepterne og  tabte  sin  Embedsmine,  Haarene  rejste  sig  paa 
Hovedet  af  ham,  og  hans  veltalende  Tunge  nægtede  for  første 
Gang  at  gjøre  Tjeneste.  Skriveren,  som  havde  en  Sekretærs 
Titel  og  Værdighed,  fo'r  op  som  en  Raket  med  Hovedet  mod 
Væggen  og  stødte  den  lærde  Svenonius,  som  var  noget  tung- 
hør og  hverken  havde  hørt  den  fatale  Stemme  eller  forstod 
det  ringeste  af  hele  Forskrækkelsen,  over  Ende.  Værst  var 
den  tapre  Svanholm  stedt;  man  kunde  sværge  paa,  at  han 
ikke  engang  ved  Karstula  havde  været  i  saadan  en  Kl^nme. 
Han  blev  pludselig  saa  hvid  som  et  Lagen  og  søgte  forgæves 
at  kommandere  sin  gjenstridige  højre  Fod  til  „venstre  Sving** . 
Kun  gamle  Mormor  holdt  saa  nogenlunde  Kontenancen,  satte 
Glarøjnene  paa  Næsen,  gik  først  hen  imod  den  indtrædende 
og  rystede  betænkelig  paa  sit  ærværdige  Hoved,  som  om  hun 
vilde  sige,  hvad  hun  dog  ikke  sagde,  at  det  slet  ikke  passer 
sig  for  et  Lig  at  bære  sig  saadan  ad. 

Men  gamle  Bfick  —  thi  hvem  andre  end  ham  kunde  det 
være?  —  lod  sig  ikke  forskrække.  Hans  Følelser  var  af  en 
helt  anden  Art.  Da  han  saa'  sit  kjære  gamle  Kammer  saa 
uforskammet  opstadset,  sine  kostbare  Ejendele  saa  dristig  op- 
stillede, og  den  højlovlige  Magistrat  i  fuldt  Arbejde  med, 
hvad  E^ck  syntes  aldeles  ikke  vedkom  den,  faldt  han,  und- 
skyldelig nok,  i  en  retmæssig  Vrede,  tog  begge  Øvrighedens 
Repræsentanter  i  Nakken,  den  ene  efter  den  anden,  og  ka- 
stede dem  uden  Komplimenter  paa  Døren.  Saa  kom  Turen 
til  Broder  Svenonius,  som  heller  ikke  blev  skaanet,  og  ende- 
lig til  Broder  Svanholm,  som  ligeledes,  inden  han  havde  kun- 
net faa  et  Ord  frem,  befandt  sig,  saa  lang  han  var,  i  fuld  Fart 
ned  ad  Trapperne.  Alt  dette  var  gjort  i  en  Haandevending.  Nu 
var  Pladsen  ryddet  med  Undtagelse  af  gamle  Mormor.  Da 
Bficks  Blik  mødte  den  gamles  mildt  bebrejdende  Øjekast, 
kom  han  til  Besindelse  og  skammede  sig :  „Naa,  naa" ,  sagde 
han,  „naa,  naa.  Kusine,  tag  mig  det  ikke  ilde  op,  jeg  skal 
lære  Koste  og  Klude  at  gjøre  Svineri  i  min  Stue . . .  vær  saa 
god  og  sid  ned.  Kusine.  Det  kan  jo  ærgre  en  Sten  at  blive 
Vidne  til  saadanne  Dumheder.  Se  bare,  de  Skurke  har  vasket 
Gulv  her  inde  og  tørret  Støvet  af  alle  mine  Fugle.  Det  er  jo 
en  Skandale!** 

„Kjære  Fætter" ,  afbrød  Mormor  ham  paa  en  Gang  for- 
trædelig og  glad,  „alt  det  har  jeg  gjort.  Vi  kunde  ikke  tro  an- 
det, end  at  Fætter  var  druknet" . 

„Druknet,  ja  saa!"  brummede  Feltlægen,  „jeg  skal  sige 
Kusine,  at  Ukrudt  forgaar  ikke  saa  let.  Det  er  sandt  nok,  at 
jeg  drev  omkring  paa  det  elendige  Stykke  Is  i  hele  tre  Døgn. 
Jeg  havde  just  ikke  varm  Seng  og  dækket  Bord,  men  det 
gik  endda.  Jeg  havde  min  Bøsse  med,  og  med  den  skaffede 
jeg  mig  en  nærgaaende  Sæl  fra  Halsen.  Trannet  var  han,  det 
kan  Kusine  lide  paa,  men  jeg  tænkte:  hellere  brødløs  end 
raadløs;  Ild  havde  jeg,  Salt  havde  jeg  ogsaa,  saa  stak  jeg 
Ild  paa  Jagttasken  og  lavede  mig  en  Roastbeef.  Den  fjerde  Dag 
drev  jeg  ind  til  fast  Is  ved  Vesterbotten  og  marscherede  i 
Land.  Nu  kan  det  være  paa  Tide  at  traske  hjem  ad,  tænkte 
jeg.  Som  sagt,  saa  gjort;  jeg  solgte  min  Bøsse  og  begav 
mig  paa  Vej  i  Uføret.  Og  det  vil  jeg  sige,  Kusine,  at  de  nok 
skulde  være  bleven  fri  for  at  svine  min  Stue  til  med  deres 
Rengjøring  og  stikke  Næsen  i  mine  Pakkenelliker,  dersom 

Svenskerne  blot  ikke  havde  forhøjet  deres  Skydsleje  til  det 
firdobbelte  af,  hvad  den  var  i  mine  unge  Dage.  Inden  jeg 
kom  til  Haparanda,  var  der  Thomas  i  Kassen.  Naa,  saa  tænkte 
jeg>  nu  giver  vi  Ck>llegium  medicum  Døden  og  Djævelen,  og 
saa  begyndte  jeg  paa  min  gamle  Praxis  med  Sneppert  og 
Essentia  dulcis,  saa  at  alle  Kjællinger . . .  Gud  velsigne  Ku- 
sine, jeg  syntes.  Kusine  nøs . . .  saa  at  Kjællingerne  undrede 
sig  ved  at  se  den  gamle  Tid  leve  op  igjen.  Paa  den  Maade 
slog  jeg  mig  nødtørftig  igjennem ...  jeg  kom  lidt  for  sent, 
ser  jeg,  men  dog  tids  nok  til  at  kaste  mine  ubudne  Arvinger 
ned  ad  Trapperne". 

Som  man  ser,  havde  Feltlægen  ondt  ved  at  tilgive  sine 
Venner  det  Indfald,  de  havde  gjort  paa  hans  fredlyste  Om- 
raade.  Havde  de  plyndret  ham  for  hans  Skatte,  havde  de  be- 
skæmmet hans  Navn,  det  havde  lian  kunnet  tilgive  dem, 
men  at  gjøre  rent  i  hans  Stue,  det  var  mere  end  menne^elig 
Ædelmodighed  kunde  undskylde!  Først  lidt  efter  lidt  lykke- 
des det  gamle  Mormors  kloge  Fredsmægling  at  stille  Stor- 
men, og  saa  kom  den  Dag,  da  Forsoningen  fejredes  ved  en 
ny,  tredje  Historie,  som  Læseren  vil  finde  i  det  følgende. 
Det  hændte  ganske  vist  endnu,  at  enfoldige  Mennesker  tog 
Feltlægen  for  et  Spøgelse;  ganske  vist  betvivlede  Magistra- 
ten hans  Ret  til  at  leve,  efter  at  han  paa  lovlig  Maade  var 
erklæret  for  død;  ganske  vist  paakaldte  Postmesteren  en  syn- 
dig Mængde  Djævle,  hver  Gang  han  kom  til  at  tænke  paa  sin 
daarlige  Ryg,  som  bar  Mærker  af  Gjensynet  med  Broder 
Back;  ganske  vist  sukkede  Svenonius  over  et  Hul  i  sin  tyve 
Aar  gamle  sorte  Kjole,  som  han  til  Ære  for  Højtideligheden 
bar  ved  den  halsbrækkende  Lejlighed.  Men  Mormor  lo  lige 
mildt,  Anna  Sofi  var  lige  venlig,  de  smaa  var  lige  ustyrlige 
—  og  saa  skete  det,  at  Solen  spredte  Taagerne,  og  Horison- 
ten klarede  op  for  den  fangne  Reginas  Skjæbne. 

„Mine  kjære  Venner" ,  begyndte  Feltlægen,  „det  kan  vel 
forekomme  Jer  ubegribeligt,  hvorfor  jeg  kalder  denne  Hi- 
storie „Ild  og  Vand".  Hvad  Kongens  Ring  var,  og  hvorledes 
Sværd  og  Plov  laa  i  Fejde  med  hinanden,  det  forstaar  man 
uden  Hovedbrud.  Men  nu  er  der  maaske  dem,  der  tror,  at 
jeg  vil  opvarte  Jer  med  Naturhistorie,  eftersom  jeg  lader 
Elementerne  marschere  op  til  Overskrift.  Det  kunde  visselig 
være  godt  og  vel  det  samme,  jeg  har  stor  Respekt  for  Na- 

turen,  men  jeg  er  nu  af  den  Mening,  at  i  en  Historie  er  Men- 
neskene Hovedsagen.  Naar  man  ser  paa  Malerier,  saa  kan 
man  med  hjærtelig  Fornøjelse  betragte  et  Frugtstykke,  et 
Fuglestykke,  et  Landskabsstykke,  men  saa  vidt  jeg  kan  for- 
staa,  er  Figurmaleriet  med  smukke,  menneskelige  Skikkel- 
ser endda  noget  bedre.  Jeg  vil  derfor  strax  sige  Jer,  at  det 
aldeles  ikke  er  min  Agt  at  skildre  Ildebrande  og  Oversvøm- 
melser, men  jeg  har  valgt  denne  Overskrift,  fordi  Menneske- 
nes Sind  undertiden  havde  en  mærkværdige  Lighed  med  Ele- 
menterne, somme  med  Ild,  somme  med  Vand,  ja  somme  med 
den  lette  Luft.  Jeg  har  i  Sinde  at  fortælle  Jer  om  fire  Per- 
soner, af  hvilke  de  to  høre  til  den  første  Slags,  de  to  til  den 
anden.  Dermed  er  ikke  sagt  alt,  hvad  der  kunde  siges,  thi 
de  fleste  Titler  have  den  Fejl,  at  de  kun  nævne  én  Side  af 
mange.  Jeg  havde  ogsaa  nok  tænkt  paa  at  kalde  Historien 
„Skjoldmærket**,  men  opgav  det,  da  jeg  indsaa,  at  den  med 
lige  saa  god  Grund  kunde  kaldes  „Øxen**.  Jeg  kunde  have 
forskrækket  Jer  med  den  gyselige  Titel  „Forbandelsen** ,  men 
da  jeg  rigtig  tænkte  over  det,  skjønnede  jeg,  at  den  lige  saa 
godt  kunde  hedde  „Velsignelsen**.  I  kommer  altsaa  til  at  tage 
til  Takke  med  Elementerne;  jeg  har  nu  sagt  Jer,  hvad  jeg 
mener,  saa  faar  I  selv  gjætte  Jer  til  Resten** . 

I. 

Et  Bytte  fra  Valpladsen. 

Feltlægen  vedblev: 

Det  første,  der  maa  huskes,  er,  at  hele  den  mellemliggende 
Historie  om  Sværdet  og  Ploven  foregik  før  Slaget  ved  LQtzen, 
hvormed  den  første  Historie,  Kongens  Ring,  sluttede.  Naar 
vi  nu  gaa  tilbage  til  Liitzen  den  6te  November  1632,  saa  kan 
vi  for  en  Tid  glemme,  at  Sværdet  og  Ploven  overhovedet 
existerer,  og  tænke  os,  at  vi  endnu  staa  ved  den  store  Helte- 
konges blodige  Leje  i  Byen  Meuchen,  hvor  han  blev  balsa- 
meret Dagen  efter  Slaget. 

Det  var  et  herligt,  men  frygteligt  Syn,  da  Pappenheimeme 
gjorde  deres  Choc  mod  Finnerne  paa  den  østlige  Bred  af 
Bækken  Rippach.  Jærnklædte,  uimodstaaelige  styrtede  Ky- 
rassererne  sig  over  Stålhandske;  alt  vaklede  og  bøjede  sig 
under  dette  knusende  Angreb;  Finnernes  Heste  var  ligesom 
de  selv  yderst  trætte  af  den  langvarige  Strids  Anstrængelser ; 
de  tumlede  tilbage,  faldt,  svigtede.  Men  Stålhandske  samlede 
dem  paa  ny,  Mand  imod  Mand,  Hest  imod  Hest,  man  sloges 
med  sine  sidste  Kræfter,  ligegyldig  for  Døden,  og  Ven  og 
Fjende  blandedes  imellem  hinanden  i  blodig  Forvirring.  Her 
faldt  Pappenheim,  her  faldt  hans  tapreste  Mænd;  Halvdelen 
af  Stålhandskes  Ryttere  blev  trampede  under  Hestehovene, 
og  alligevel  vedblev  Striden  at  rase  uden  Afbrydelse  lige  til 
Skumringen. 

Ved  Stålhandskes  Side  red  Bertel,  og  det  traf  sig,  at  han 
mødte  Pappenheim.  Den  tyveaarige  Ynglings  Arm  var  alt  for 
svag  imod  denne  Arm  af  Staal.  Et  Hug  af  den  tapre  Feltmar- 
skalks  lange  Slagsværd  ramte  Ynglingen  tværs  over  Storm- 
hatten med  en  saa  knusende  Vægt,  at  det  sortnede  for  Ber- 

teis  Øjne,  og  han  tabte  Bevidstheden.  Men  idet  han  faldt, 
greb  han  ubevidst  sin  trofaste  Hest,  Lappen,  i  Manken,  og 
forvirret  af  Kampen  galopperede  Lappen  af  Sted  og  slæbte 
sin  Herre  med  sig  med  hans  ene  Fod  i  Stigbøjlen  og  Hæn- 
derne krampagtig  holdende  fast  i  Manken. 

Da  Bertel  slog  Øjnene  op,  var  det  bælgmørkt  omkring 
ham.  Han  mindedes  dunkelt  den  varme  Dysts  Æventyr:  det 
sidste,  han  havde  set,  var  Pappenheims  hævede  Sværd.  Den 
Tanke  faldt  ham  ind,  at  han  vist  var  død  og  laa  i  sin  Grav. 
Han  tog  sig  med  Haanden  til  Hjærtet,  det  bankede ;  han  bed 
sig  i  Fingeren,  det  gjorde  ondt.  Han  forstod,  at  han  levede 
endnu,  men  hvorledes  og  hvor  var  det  ham  ikke  muligt  at 
gjætte.  Han  rakte  Haanden  ud  og  fik  fat  i  nogle  Halmstraa. 
Ved  Siden  af  sig  følte  han  den  fugtige  Jord,  men  over  sig 
den  tomme  Luft.  Han  prøvede  paa  at  rejse  sig  op,  men  hans 
Hoved  var  tungt  som  Bly;  det  bar  endnu  Mærket  af  Pap- 
penheims Sværd. 

Da  hørtes  ikke  langt  fra  ham  en  Stemme,  som  halvt  jam- 
rende, halvt  spøgende  sagde  følgende  Ord  paa  svensk : 

„Djævle  og  Granater !  Ikke  en  Draabe  Vin !  De  Tyveknægte 
af  Valloner,  de  har  stjaalet  min  Feltflaske,  de  elendige  Hønse- 
tyve. Holla!  hør  en  Gang,  hid  med  en  Draabe  Vin,  det  er 
lige  meget,  om  det  er  en  Tyrk  eller  en  Jøde,  der  kommer  med 
den". 

„Er  det  dig,  Larsson?"  sagde  Bertel  med  mat  Stemme,  thi 
ogsaa  hans  Tunge  lammedes  af  en  brændende  Tørst. 

„Hvad  er  det  for  et  Menneske,  der  hvisker  mit  Navn?" 
svarede  hans  Sidemand  i  Mørket.  „Hejsa,  Gutter,  slappe  Tøj- 
ler og  frisk  Galop!  Naar  I  har  skudt  Pistolerne  af,  saa  kast 
dem  Pokker  i  Vold  og  hug  ind  med  Sablen !  Hug  dem  i  Skal- 
len, de  Skurke,  skræl  dem  som  Roer!  Tærsk  dem,  mal  dem 
til  Gryn !  Kongen  er  falden ...  i  Dag  skal  vi  bløde.  I  Dag 
skal  vi  dø,  men  først  maa  vi  hævne  os.  Ret  saa,  Gutter, 
Hurra . . .  hug  ind  med  Østerbottningerne !" 

„Larsson!"  gjentog  Bertel,  men  Kammeraten  hørte  ham 
ikke.  Han  vedblev  i  sin  Febervildelse  at  føre  sine  flnske  Gut- 
ter i  Striden. 

Noget  efter  gryede  en  Stribe  af  den  sene  Ef teraarsmorgen 
ind  gjennem  Vinduet  paa  den  elendige  Hytte,  Bertel  laa  i. 
Han  kunde  nu  skjelne  Halmen,  der  var  udbredt  over  den 

bare  Jord,  thi  Hytten  var  uden  Gulv,  og  paa  Halmen  laa  to 
Mænd  og  sov. 

Døren  aabnedes,  et  Par  skjæggede,  vilde  Karle  traadte 
ind  og  stødte  ublidt  til  de  sovende  med  Geværkolben.  „Yaus!** 
skreg  de  paa  plattysk,  „der  blæses  til  Opbrud*" .  Og  man  hørte 
uden  for  Stuen  Trompetstød,  der  var  den  Tids  sædvanlige  Sig- 
naler til  Marsch. 

„Jeg  vil  lade  mig  spidde  som  en  Skruptudse** ,  mumlede  den 
ene  af  Karlene  gnaven,  „om  jeg  kan  begribe,  hvad  den  høj- 
ærværdige Fader  vil  med  disse  vantro  Hunde.  Han  havde 
lige  saa  godt  strax  kunnet  give  dem  Rejsepas  til  Fanden, 
deres  Herre  og  Mester". 

„Dumrian",  svarede  den  anden,  „ved  du  ikke,  at  Kjætter- 
kongens  Død  skal  højtideligholdes  i  Ingolstadt  med  stor  Pomp 
og  Stads.  Den  ærværdige  Fader  vil  holde  en  stor  Autodafé  til 
Forherligelse  af  Festen**. 

De  to  sovende  rejste  sig  halvt  vaagne  op,  og  Bertel  kunde 
nu  ved  det  svage  Morgenskjær  gjenkjende  den  lille  tykke 
Larsson  ved  Østerbottningerne  og  sin  egen  undergivne 
Pekka.  Men  der  var  ingen  Tid  til  Forklaringer  nu.  De  blev 
alle  tre  ført  ud,  bundne  og  pakkede  paa  en  Bondevogn,  hvor- 
paa  det  lange  Tog,  bestaaende  af  en  lang  Transport  af  saa- 
rede  og  Tros  under  Bedækning  af  Kroater,  langsomt  satte  sig 
i  Bevægelse. 

Bertel  forstod  nu,  at  han  og  hans  Landsmænd  var  Fanger 
hos  de  kejserlige.  Hans  Hukommelse  klaredes  snart,  og  han 
fik  af  sine  Ulykkeskammerater  at  vide,  hvorledes  det  hele 
var  gaaet  til.  Da  den  trofaste  Lap  følte  Tøjlerne  løse,  galop- 
perede den  med  sin  bevidstløse  Rytter  tilbage  til  Lejren.  Men 
her  var  en  Flok  rovlystne  Kroater  i  fuld  Færd  med  at  plyn- 
dre, og  da  de  saa'  Hesten  slæbende  en  halvdød  Officer  med 
sig,  tog  de  ham  i  Haab  om  gode  Løsepenge.  Pekka,  som  ikke 
vilde  forlade  sin  Herre,  blev  fangen  ved  samme  Lejlighed. 
Larsson  havde  ved  Pappenheimernes  Angreb  vovet  sig  for 
langt  ind  iblandt  Fjenderne,  faaet  et  Lansestik  i  Skulderen 
og  et  Hug  over  Armen,  og  var,  ude  af  Stand  til  at  slaa  sig 
igjennem,  bleven  revet  med  af  Strømmen.  Hvem  der  havde 
sejret,  vidste  Larsson  ikke  med  Sikkerhed.  Det  var  nu  alle- 
rede den  tredje  Dag  efter  Slaget ;  man  var  et  helt  Døgn  igjen- 

nem  draget  af  Sted  i  sydlig  Retning  og  havde  derefter  hvilet 
nogle  Timer  i  en  forladt  og  udplyndret  By. 

„Det  fordømte  Pak!**  raabte  den  lille  Kaptajn,  hvis  joviale 
Lune  ikke  engang  forlod  ham  paa  den  skumplende  Bonde- 
vogn; „havde  de  blot  ikke  stjaalet  min  Feltflaske,  saa  havde 
vi  dog  kunnet  drikke  Finlands  Skaal  sammen.  Men  disse 
Kroater  er  noget  Tyvepak ;  i  Sammenligning  med  dem  er  vore 
Tatere  der  hjemme  saa  uskyldige  som  Engle.  Jeg  vilde  ønske, 
jeg  havde  et  Par  Hundrede  Stykker  af  dem  at  hænge  paa 
Korsholms  Volde,  ligesom  man  hænger  Tøj  paa  Væggene 
paa  et  finsk  Loft** . 

Imidlertid  drog  Toget  videre  med  korte  Hvil  en  tre,  fire 
Dage  endnu,  ikke  uden  stor  Smerte  og  Besvær  for  de  saarede, 
som  var  daarlig  forbundne  og  af  deres  Baand  hindredes  i  at 
hjælpe  hverandre.  I  Begyndelsen  kom  man  igjennem  et  ud- 
plyndret Land,  hvor  man  kun  med  Vanskelighed  kunde  faa 
den  ringeste  Forfriskning,  og  hvor  Beboerne  overalt  tog  Flug- 
ten for  de  berygtede  Kroater.  Men  snart  kom  man  til  rigere 
Egne,  hvor  den  katholsk  sindede  Befolkning  viste  sig,  om 
end  kun  for  at  forbande  Kjætterne  og  juble  over  deres  Konges 
Fald.  Hele  den  katholske  Verden  delte  denne  Glæde.  Der 
fortælles,  at  i  Madrid  opførtes  der  glimrende  Skuespil,  i  hvilke 
Gustav  Adolf  som  en  anden  Drage  fældedes  af  Wallenstein 
som  en  anden  St.  Jørgen. 

Efter  syv  Dages  besværlig  Rejse  kjørte  Vognen  med  de 
fangne  Finner  en  Aften  sent  over  en  raslende  Vindebro  og 
holdt  i  en  snæver  Borggaard.  Fangerne,  som  endnu  var  af- 
mægtige af  deres  Saar,  blev  førte  ned  ad  nogle  halvt  sammen- 
faldne Stentrapper  til  et  halvrundt  Taamværelse.  Det  fore- 
kom Bertel,  at  han  havde  set  dette  Sted  før,  men  Mørket  og 
Matheden  tillod  ham  ikke  klart  at  skjelne  Gjenstandene.  Nat- 
tens Stjærner  skinnede  ind  igjennem  Gittervinduet ;  Fangerne 
kvægedes  med  et  Bæger  Vin,  og  Larsson  raabte  fornøjet: 
,Jeg  tør  vædde  paa,  at  det  Tyvepak  har  stjaalet  sin  Vin  fra 
vore  Kjældere  i  Wilrtzburg,  thi  ædlere  Varer  har  jeg  ikke 
drukket,  siden  vi  laa  dér.** 

„Wilrtzburg!**  raabte  Bertel  tankefuldt.  „Regina!**  tilføjede 
han  strax  efter,  næsten  ubevidst. 

„Og  Vinkjælderen  !**  sukkede  Larsson,  efterabende  ham. 
,Jeg  skal  sige  dig  en  Ting,  min  lille  Ven : 

Den  største  Nar  paa  denne  Jord 

er  den,  som  tror  en  Piges  Ord. 

Naar  Amor  kommer,  den  Hjærtejacger, 

forelsk  dig  i  Pigen,  men  hold  paa  dit  Bæger. 

Hvad  Regina  angaar,  saa  sidder  den  sortøjede  Unge  nu  og 
strikker  Strømper  paa  Korsholm.  Jo,  jo.  Fru  Mfirtha  er  ikke 
af  den  Slags,  der  flæber  i  Maaneskin.  Siden  vi  sidst  saas,  har 
jeg  faaet  Hilsener  fra  Vasa  med  den  lystige  Sergeant  E^engt 
Kristerson.  Han  havde  været  oppe  at  slaas  med  din  Fader, 
sagde  han.  Du  kan  tro,  Gubben  er  skrap,  han  løftede  vor 
kjære  Bengt  i  stiv  Arm  og  smed  ham  ud  af  Døren  der  hjemme 
hos  Jer  i  Storkyro.  Bengt  svor  og  forbandede  sig  paa,  at  han 
strax  efter  havde  puttet  Gubben  og  tolv  af  hans  Karle  i  Vejr- 
møllen og  malet  dem  til  Mel,  om  Mer  i  ikke  havde  bedt  for 
dem.  Flink  Fyr,  den  Bengt  Kristerson,  slaas  som  en  Dragon 
og  lyver  som  en  Skipper.  Skaal!" 

„Hvad  nyt  er  der  ellers  fra  Østerbotten  ?"  spurgte  Bertel 
afbrydende  ham,  rødmende  med  en  tyveaarig  Ynglings  Und- 
seelse ved  at  røbe  den  prosaiske  Ven  sit  Livs  Hemmelighed, 
sin  Kjærlighed  til  den  mørkøjede,  smukke  og  ulykkelige  Re- 
gina von  Emmeritz. 

„Ikke  stort  andet  end  knap  Aarsvæxt,  drøje  Krigsskatter 
og  svære  Udskrivninger.  Gubberne  der  hjemme  paa  Bertila, 
din  Fader  og  min,  kives  som  sædvanlig  og  forliges  igjen. 
Meri  flæber  over  dig  og  synger  bedrøvelige  Viser.  Kan  du 
huske  Katrine  i  det  lille  Hus?  Prægtig  Pige,  rund  som  en 
Roe,  rød  som  et  Rønnebær  og  blød  om  Hagen  som  en  Klump 
Smør?  Skaal,  min  Dreng,  hun  er  rømt  med  en  Knægt*". 

„Ikke  andet?*"  sagde  Bertel  adspredt. 

„Ikke  andet!  Hvad  Fanden  vil  du  have  at  vide,  naar  du 
ikke  bryder  dig  om  den  rundeste  Pige  i  hele  Storkyro.  Jo, 
noch  etwas,  som  Tysken  siger.  Der  har  været  stort  Slags- 
maal  ved  Korsholm.  Rekruterne  havde  sat  sig  i  Hovedet,  at 
Frøken  Regina  havde  villet  dræbe  Kongen  med  Trolddom, 
stormede  Korsholm  og  brændte  Pigen  lyslevende.  Forbandet 
lystigt!  Skaal  for  Kjætterne!  Vi  forstaa  os  ogsaa  paa  Autoda- 
féer". 

Bertel  styrtede  op,  glemmende  sine  Saar,  men  Smerten 
overvældede  ham.  Uden  en  Lyd  sank  han  afmægtig  om  i 
Larssons  Arme. 

Den  hæderlige  Kaptajn  blev  baade  vred  og  bestyrtet.  Me- 
dens han  vædede  Bertels  Tindinger  med  Resten  af  den  ædle 
Vare  i  Bægeret  og  omsider  fik  Liv  i  ham  igjen,  gav  hans  Fø- 
lelser sig  Luh  i  følgende  Ord  stigende  fra  piano  til  forte,  fra 
Moll  til  Dur:  „Naa,  naa,  Bertel ...  hvad  nu?  Rider  Fanden 
dig,  Dreng?  Er  du  forlibt  i  Pigen?  Ej,  ej,  bare  Mælk  i  Blo- 
det? Besvime  som  en  lille  Kammerjomfru  I  Naa,  Kurage; 
sagde  jeg,  at  de  havde  brændt  hende?  Nej,  min  Dreng,  hun 
blev  bare  stegt  lidt,  efter  hvad  Bengt  Kristerson  fortalte,  og 
saa  kradsede  hun  begge  Øjnene  ud  paa  Fru  Mdrtha  og  klat- 
rede som  et  Egern  op  paa  Slotstaget.  Saadant  noget  hænder 
jo  hver  Dag  i  Krigen . . .  Naa,  se  nu  fik  du  jo  Øjnene  op.  Saa 
du  lever  endda,  du  Hvedesimle,  bagt  i  Mælk . . .  skammer 
du  dig  ikke.  Knægt,  at  opføre  dig  som  en  Poroellænskrukke ! 
Du  Soldat !  Dejlig  Soldat !  Blitz-Donnerwetter-Kreutz-Pap- 
penheim,  en  Pomadekrukke  er  du,  og  ingen  Soldat!  Fy  for 
Pokker,  nu  er  Bægeret  ogsaa  tomt". 

Den  lille  Krigsmand  var  uden  Tvivl  endnu  længe  bleven 
ved  at  give  sit  daarlige  Lune  frie  Tøjler,  saa  meget  mere,  som 
han  nu  ikke  mere  havde  Bægeret  at  trøste  sig  ved,  dersom 
Døren  ikke  var  gaaet  op,  og  en  kvindelig  Skikkelse  traadt 
ind  til  Fangerne.  Ved  dette  Syn  klarede  Kaptajnens  vel- 
nærede, skjønt  nu  noget  blegnæbbede  Ansigt  kjendelig  op. 
Bertel  blev  skudt  til  Side,  og  Larsson  bøjede  sig  forover  for 
bedre  at  se,  thi  Lyset  fra  den  eneste  Lampe  var  alt  for  svagt. 
Men  Resultatet  af  hans  Mønstring  syntes  ikke  at  falde  syn- 
derlig tilfredsstillende'  ud. 

„En  Nonne !  Aa  for  Pokker . . .  omvende  os !" 

„Fred  være  med  Eder"",  lød  det  med  en  ungdommelig 
Stemme  af  en  frisk  og  behagelig  Klang  fra  det  nedtrukne  Lin. 
Jeg  er  sendt  af  den  ærværdige  Priorinde  i  Vor  Frue  Kloster 
for  at  forbinde  Eders  Saar  og,  om  det  er  Helgenernes  Vilje, 
læge  dem**. 

„Paa  min  Ære,  min  smukke  Veninde,  meget  venskabeligt, 
saa  lad  os  da  gjøre  lidt  nærmere  Bekjendtskab** ,  sagde  Kap- 
tajnen noget  blidere  og  strakte  Armen  ud  i  den  Hensigt  at 
løfte  Nonnens  Lin.  I  samme  Nu  trak  hun  sig  nogle  Skridt 
tilbage,  og  der  viste  sig  to  Soldater  af  et  mistænkeligt  Ud- 
seende i  Døren. 

„Naa  saadan,  ja  saa  er  jeg  med**,  sagde  Larsson  forbløf- 

fet.  „Det  er  Fandens,  saa  stolte  Nonnerne  er  her.  Den  Gang 
jeg  laa  i  Franken  ved  WQrtzburg,  plejede  jeg  at  faa  mindst 
et  halvt  Dusin  Kys  om  Dagen  af  de  yngre  Klostersøstre. 
Den  Slags  Synder  nægtes  der  aldrig  Absolution  for**. 

„Naa" ,  vedblev  den  tapre  Kaptajn,  da  Nonnen  tøvende  blev 
staaende  ved  Døren.  „Deres  Velærværdighed  maa  ikke  tage 
en  Soldats  Frisprog  ilde  op.  Nunqvam  nemo  nascitur  caballe- 
rus,  siger  Spanieren;  en  ærlig  Soldat  er  født  Kavaller. 
Deres  Velærværdighed  ser,  at  skjønt  jeg  er  en  vantro  Kjæt- 
ter,  kan  jeg  dog  tale  Latin  som  en  rettroende  Munk.  Den 
Gang  vi  laa  i  Miinchen,  levede  jeg  i  indmt  Venskab  med  en 
velskabt  bajersk  Nonne,  27  Aar  gammel,  brune  Øjne,  romersk 
1^  fisse ... 

„Hold  Mund  !**  hviskede  Bertel  utaalmodig.  „Du  jager  Non- 
nen paa  Døren**. 

Jeg  siger  jo  ikke  et  Ord.  Trin  indenfor.  Deres  Velærvær- 
dighed, kom  De  kun  frem  og  vær  ikke  bange.  Jeg  tør  vædde 
paa,  at  det  er  længe  siden,  Deres  Velærværdighed  var  27 
Aar  gammel.  Posito,  som  Franskmanden  siger,  at  Deres  Vel- 
ærværdighed er  en  gammel  Kjælling** . 

Nonnen  kom  tavs  ind  igjen  ledsaget  af  to  tjenende  Søstre 
og  begyndte  at  undersøge  Bertels  daarlig  forbundne  Hoved. 
En  fln,  hvid  Haand  tog  en  Sax  frem  og  klippede  Ynglingens 
Haar  af  omkring  det  brede  Mærke,  Pappenheims  Slagsværd 
havde  efterladt  sig.  Tyve  Minuter  efter  var  Bertels  Saar  for- 
bundet af  en  øvet  Haand.  Ynglingen  førte  rørt  over  denne 
Deltagelse  Nonnens  Haand  til  sine  Læber  og  kyssede  den. 

„Paa  min  Ære,  skjønne  Matrone**,  sagde  den  lystige  Kap- 
tajn, „kunde  jeg  ikke  have  Lyst  til  at  blive  skinsyg  paa  min 
Ven,  som  er  femten  Aar  yngre.  Værdiges  nu  ogsaa  at  ud- 
strække Eders  milde  Haand  for  at  beplastre  denne  tapre 
Arm,  der  har  faaet  Bugt  med  saa  mange  fromme  Søstres 
Fromhed . .  .** 

Nonnen  begyndte,  stadig  tavs,  at  løsne  det  lasede  Bind, 
der  bedækkede  Larssons  Saar.  Hendes  Haand  kom  derved 
til  at  røre  ved  hans. 

„Potz  Donnerwetter  !**  udbrød  Kaptajnen  med  en  Kjenders 
Overraskelse,  „sikken  en  fln  og  blød  lille  Haand!  Jeg  beder 
om  Forladelse,  elskværdige  Fru  Doktorinde;  ex  ungua 
leonem,  siger  Sankt  Homerus,  en  af  Kirkefædrene for 

jeg  har  ogsaa  studeret  Kirkefædrene  ...  det  vil  sige  paa  godt 
Svensk:  Paa  Kloen  kjender  man  Løven.  Jeg  tør  holde  ti  Fla- 
sker gammel  Rhinskvin  imod  en  kasseret  Stigbøjle  paa,  at 
denne  lille  hvide  Haand  meget  hellere  vilde  klappe  en  Rid- 
ders Kind  end  Nat  og  Dag  fingerere  paa  Rosenkransen  . .  .*" 

Nonnen  trak  et  Øjeblik  sin  Haand  tilbage  og  syntes  uvis 
om,  hvad  hun  skulde  gøre.  Den  galante  Kaptajn  begyndte 
at  blive  bange  for  Følgerne  af  sit  Galanteri.  Jeg  siger  ikke 
et  Ord  mere,  jeg  er  saa  tavs  som  en  Kartheusermunk.  Men 
det  siger  jeg  blot,  at  den,  der  understaar  sig  at  mene,  at  saa- 
dan  en  blød  Haand  tilhører  en  Kjælling  . . .  naa,  naa,  Deres 
elskværdige  Velærværdighed  hører  jo,  at  jeg  tier". 

„Tempus  est  consummatum,  itur  in  missam''  *),  lød  det 
med  en  Gravstemme  henne  fra  Døren,  og  Nonnen  skyndte 
sig  at  gjøre  Forbindingen  færdig.  Kort  efter  var  de  to  Fanger 
atter  alene. 

„Den  Stemme  har  jeg  hørt  før**,  sagde  Bertel  tankefuld. 
„Ere  vi  da  omringede  af  lutter  Hemmeligheder?** 

„Bah**,  sagde  Kaptajnen,  „det  var  en  skaldet  og  skinsyg 
Munk.  Guds  Død !  sikken  en  sød  lille  Haand  !** 


II. 
To  gamle  Bekjendte. 


Da  den  sene  Efteraarssol  næste  Morgen  kastede  sine  før- 
ste Straaler  ind  i  Taarnværelset,  rejste  Bertel  sig  og  gik  hen 
for  at  kaste  et  Blik  ud  igjennem  det  snævre  Gittervindue. 
Der  var  en  herlig  Udsigt.  Neden  for  Taarnet  bugtede  sig 
en  pragtfuld  Flod,  paa  dens  anden  Bred  laa  en  By  med  tredive 
Taarne,  og  bag  ved  dem  saas  en  Række  endnu  grønne  Vin- 
bjærge. 

Ved  første  Øjekast  gjenkjendte  Bertel  Wilrtzburg.  Slottet 
Marienburg,  hvor  Fangerne  vare  indespærrede,  var  ved 
Svenskernes  Bortmarsch  atter  faldet  i  Fyrst-Biskoppens 
Hænder,  men  Hans  fyrstelige  Naade  var  paa  Grund  af  Ti- 
dens Usikkerhed  ikke  personlig  fiyttet  der  hen,  men  opholdt 
sig  mest  i  Wien.  Slottet  havde  lidt  meget  ved  den  sidste  Erob- 

*)  Tiden  er  ndleben.  Det  er  Tid  it  gu  1  Mesee. 

ring  med  paafølgende  Plyndring;  det  ene  Taarn  var  styrtet 
sammen,  og  Borggraven  var  paa  flere  Steder  fyldt.  For  Øje- 
blikket var  her  kun  en  Besætning  paa  halvtredsindstyve 
Mand,  men  des  flere  saarede  og  syge,  som  plejedes  af  bod- 
færdige Søstre  fra  Stadens  Klostre.  Da  Bertel  nøje  tog  sit 
Fængsel  i  Øjesyn,  mente  han  at  gjenkjende  Reginas  Værelse, 
det,  hvorfra  den  smukke  Frøken  med  sine  Terner  havde  be- 
tragtet Striden,  og  hvor  den  svenske  Kanonkugle  knuste  Hel- 
genbilledet i  Vinduesnischen  *).  Denne  Opdagelse  syntes  den 
sværmeriske  Yngling  uvurderlig.  Her  havde  hun  staaet,  den 
vidunderlig  skjønne,  ulykkelige  Fyrstedatter;  her  havde  hun 
slumret  den  sidste  Nat  før  Stormen.  Det  var  i  Bertels  Øjne 
et  helligt  Rum ;  da  han  trykkede  sine  Læber  imod  den  kolde 
Mur,  troede  han  at  kysse  Sporene  af  Reginas  Taarer. 

Som  et  Lyn  fo'r  en  sælsom  Tanke  igjennem  hans  Sjæl. 
Om  Nonnen,  som  besøgte  dem  i  Gaar,  var  en  forklædt  Prin- 
sesse ...  om  den  flne,  hvide  Haand  tilhørte  . . .  Regina !  Det 
vilde  være  et  Mirakel,  men  . . .  Kjærligheden  tror  paa  Mi- 
rakler. Bertels  Hjærte  bankede  voldsomt.  Den  milde  Læges 
Pleje  havde  allerede  hjulpet  meget  paa  hans  daarlig  passede 
Saar.  Han  følte  sig  dobbelt  saa  stærk  som  før. 

Hans  Ulykkeskammerater,  der  var  trætte  af  Rejsen,  sov 
endnu.  Da  aabnedes  Døren  sagte,  og  ind  traadte  Nonnen  med 
sagte  Fjed  for  at  bringe  de  saarede  en  styrkende  Læskedrik. 
Bertel  følte  sit  Hoved  svimle.  Ude  af  sig  selv  af  den  heftigste 
Sindsbevægelse  styrtede  han  paa  Knæ  for  den  indtrædende. 
„Dit  Navn,  du  hulde  Engel,  som  tænker  paa  Fangerne!** 
raabte  han.  „Sig  mig  dit  Navn,  blot  dit  Ansigt ...  ak,  jeg  vilde 
have  gjenkjendt  dig  iblandt  Tusinder  ...  du  er  Regina  selv  !** 

„I  tager  fejl** ,  sagde  den  samme  friske  Stemme,  som  Ber- 
tel havde  hørt  i  Gaar.  Det  var  ikke  Reginas,  og  dog  var  det 
en  vel  kjendt  Stemme,  men  hvis? 

Bertel  sprang  op  og  rev  Linet  af  Nonnens  Hoved.  Foran 
ham  stod  den  smukke  og  milde  Kfitchen  med  smilende  Aasyn. 
Bertel  traadte  forvirret  et  Skridt  tilbage. 

„Uforsigtige!**  sagde  Kfitchen  og  bedækkede  hastig  sit  An- 
sigt. „Jeg  havde  ønsket,  at  det  maatte  falde  i  min  Lod  at  pleje 
Jer,  og  I  tvinger  mig  til  at  overlade  min  Plads  til  en  anden** . 

*)  Her  tynet  Feltlcgen  at  bave  slemt,  at  Reginat  Kammer  laa  I  det  under  Bele|- 
ringen  nedtkndte  Taarn. 

Kfltchen  forsvandt.  Samme  Dags  Aften  traadte  atter  en 
Nonne  ind  ti!  de  saarede.  Larsson  holdt  et  veltalende  Fore- 
drag, førte  hendes  Haand  til  sine  Læber  og  trykkede  et  smæl- 
dende Kys  paa  den.  Derpaa  hørte  man  ham  sværge  og  bande 
en  ugudelig  Mængde;  han  havde  kysset  en  gammel,  vissen 
Haand,  der  lignede  hundredaarigt  Pergament. 

»Sandelig,  min  kjære  Berter,  sagde  den  bedragne  Kap- 
tajn med  fllosoflsk  Resignation,  „der  gives  Ting  i  Naturen, 
som  evig  maa  forblive  en  Gaade  for  den  menneskelige  Skarp- 
sindighed. Denne  Haand  for  Exempel  . . .  manus,  mana,  ma- 
num,  Haand,  som  de  gamle  Romere  saa  sandt  udtrykte  sig 
. . .  denne  Haand,  min  Ven,  vilde  utvivlsomt  indtage  en  glim- 
rende Plads  i  den  græske  Poet  Ovidius'  Metamorfoser,  som 
vi  i  sin  Tid  læste  i  Åbo  Kathedralskole,  den  Gang  min  Fa- 
der vilde  gjøre  mig  til  Præst.  I  Gaar  havde  jeg  givet  mig  Fan- 
den i  Vold  paa,  at  det  var  en  fln  Frøkenhaand,  og  i  Dag  vil 
jeg  lade  min  kronrage,  om  denne  Haand  ikke  tilhører  en 
halvfjerdsindstyveaarig  Vaskerkjælling.  Sic  unde  ubi  apud 
unqvam  post,  som  de  gamle  udtrykte  sig.  Det  er  udlagt:  Saa- 
dan  kan  en  kjøn  Pige  blive  til  en  Hex,  inden  nogen  ved  af 
detV 

Fangernes  Saar  lægtes  hurtig  under  Nonnens  Pleje.  Det 
mørkeste  Efteraars  Storme  hvinede  om  Slottets  Taarne,  og 
Plaskregnen  slog  imod  de  smaa  Ruder.  Vinbjærgenes  grønne 
Skjær  blegnede;  en  tæt  og  kold  Taage  steg  op  fra  Main  og 
skjulte  Udsigten  over  Byen. 

Jeg  holder  det  ikke  længere  ud*" ,  brummede  Larsson. 
^Hverken  Vin  eller  Tærninger  giver  de  Uslinger  os.  Og  St. 
Brita  forlade  mig  min  Synd,  men  deres  Nonner  maa  Fanden 
og  ikke  jeg  kysse,  hverken  paa  Haand  eller  Mund,  thi  habeo 
multum  respectum  pro  matronibus,  det  er  udlagt:  jeg  har  me- 
gen Respekt  for  Kjællinger.  Nej,  jeg  holder  det  ikke  ud;  jeg 
springer  ud  af  Vinduet**. 

„Gør  det",  svarede  Bertel  ærgerlig. 

„Nej,  min  Ven,  jeg  vil  ikke  springe  ud  af  Vinduet" ,  sva- 
rede Kaptajnen.  „Nej,  min  Ven,  micus  ameus,  som  vi  lærde 
pleje  at  udtrykke  os  . . .  jeg  vil  i  Stedet  derfor  hædre  denne 
vor  Stalbroder  med  et  Slag  Plat  og  Krone" . 

Og  den  opfindsomme  Kaptajn  behagede  for  tredivte  Gang 
at  hædre  Pekka  med  det  ensformige  Spil,  der  udgjorde  hans 

Tidsfordriv,  og  som  dreves  med  en  Sexøre  fra  Karl  den 
Niendes  Tid. 

„Sig  mig  hellere** ,  sagde  Bertel,  „hvad  det  er,  man  bygger 
der  paa  Torvet  i  WQrtzburg,  lige  overfor  os  paa  Mainbred- 
den**. 

„En  Kro**,  svarede  Larsson.  „Krone!** 

„Jeg  synes  snarere,  det  ser  ud  som  et  Baal** . 

„Plat**,  sagde  Larsson  ligegyldig.  „Det  er  da  et  Fandens 
Uheld,  jeg  har.  Den  fordømte  Limingobo  vinder  Hest  og  Sad- 
del og  Stigbøjler  fra  mig** . 

„Den  første  Morgen,  efter  at  vi  var  bleven  fangne,  hørte 
jeg  Tale  om  en  Autodafé  til  Forherligelse  af  Slaget  ved  LQtzen. 
Hvad  mener  du  om  det?** 

„Jeg?  Hvad  skulde  jeg  have  imod,  at  de  brænder  et  Dusin 
Hexe,  os  til  nogen  Forlystelse?** 

„Men  sæt  nu,  det  er  os,  det  gjælder?  Sæt  nu,  man  blot  ven- 
ter paa  Biskoppens  Tilbagekomst** . 

Larsson  spærrede  sine  smaa  graa  Øjne  op  og  tog  sig  om 
Forskjægget.  „Blitzdonnerkreutz  ...  de  elendige  Jesuiter !  Os 
skulde  de  stege  som  Roer  ...  os,  det  hellige  romerske  Riges 
Overvindere  . . .  Jeg  mener,  min  Ven  Bertel,  at  under  saa 
fortvivlede  Omstændigheder,  in  rebus  de^eratis,  vilde  det 
ikke  kunne  lægges  en  brav  Soldat  til  Last,  om  han  i  al  Stil- 
hed listede  af,  for  Exempel  ud  af  Vinduet  . .  .** 

„Det  er  halvfjerdsindstyve  Fod  over  Main,  og  Floden  er 
nedenfor** . 

„Døren  !...**  ytrede  Kaptajnen  eftertænksom. 

„Bevogtes  Nat  og  Dag  af  to  bevæbnede**. 

Den  hæderlige  Kaptajn  hensank  i  melankolske  Betragtnin- 
ger. Tiden  gik,  det  blev  Aften,  det  blev  Nat.  Nonnen  med 
Aftensmaaltidet  hørte  man  ingen  Ting  til.  „Festen  indledes 
med  Faste**,  mumlede  Kaptajnen  mut.  Jeg  vil  være  skabt 
som  en  Torsk,  om  jeg  ikke  drejer  Halsen  om  paa  vor  pligt- 
forglemmende  Nonne,  saa  snart  hun  viser  sig**. 

I  samme  Øjeblik  aabnedes  Døren,  og  Nonnen  traadte  ind, 
men  denne  Gang  uden  Ledsager.  Larsson  vexlede  et  udtryks- 
fuldt Blik  med  sine  Kammerater,  greb  Nonnen  om  Halsen 
og  holdt  hende  fast  op  imod  Væggen.  „Stille  og  artig,  ærvær- 
dige Abbedisse** ,  sagde  Kaptajnen  spottende,  „giver  du  en  Lyd 
fra  dig,  er  det  ude  med  dig.  Jeg  burde  vel  egentlig  kaste  dig 

ud  af  Vinduet  og  lade  dig  svømme  i  Main  og  lære  dig  punc- 
tum  pretiosum,  det  vil  sige  en  præcis  Punktlighed  i  Maai- 
tiderne.  Men  jeg  lader  Naade  gaa  for  Ret.  Sig  mig  blot,  du 
elendigste  af  alle  Madkoner,  miserabile  pecorale,  hvad  er  Me- 
ningen med  det  Baal,  de  laver  der  nede  paa  Torvet,  og  hvem 
skal  steges  paa  det?** 

„For  alle  Helgeners  Skyld,  tal  sagte**,  hviskede  Nonnen 
næppe  hørlig.  ,Jeg  er  Kfitchen  og  er  kommen  for  at  redde 
Jer.  En  stor  Fare  truer  Jer.  I  Morgen  ventes  Fyrst-Biskop- 
pen,  og  Pater  Hieronymus,  Eders  og  alle  Finners  uforsonlige 
Fjende,  har  svoret  at  brænde  Jer  levende  til  Helgenernes 
Ære**. 

„Den  lille  flne,  bløde  Haand!**  raabte  Larsson  henrykt. 
„Paa  min  Ære  er  jeg  ikke  et  Kvæg,  som  ikke  strax  gjen- 
kjendte  den.  Naa,  min  fortryllende  Ven,  til  St.  Britas  Ære 
tager  jeg  paa  Stedet  et  Kys  . .  .** 

Og  Kaptajnen  holdt  Ord.  Men  KStchen  rev  sig  løs  og  sagde 
hurtig:  „Vil  Junkeren  ikke  være  ordentlig,  bliver  han  stegt 
paa  Baalet,  det  kan  han  lide  paa.  Hurtig,  bind  mig  ved  Senge- 
stolpen og  slaa  et  Forklæde  om  min  Mund** . 

„Binde  dig  . .  .**  sagde  Kaptajnen  skjælmsk. 

„Hurtig!  Skildvagterne  har  faaet  Vin  og  er  faldne  i  Søvn, 
men  om  tyve  Minutter  bliver  de  visiterede  af  Pateren  selv.  I 
tager  deres  Kapper  og  skynder  Jer  ud.  Feltraabet  er :  „Petrus 
og  Paulus** . 

„Og  du  selv?**  indvendte  Kaptajnen. 

„Mig  flnder  man  bunden.  Jeg  er  bleven  overfaldet  og  min 
Mund  kneblet**. 

„Hæderspige!  Du  Krone  blandt  alle  Frankens  bodfærdige 
Søstre  I  Havde  jeg  ikke  svoret,  at  jeg  aldrig  vilde  gifte  mig, 
saa  . . .  naa,  naa,  hurtig  Bertel  I  hurtig  Pekka,  din  Drivert ! 
Lev  vel,  du  lille  Tyvetøs !  Et  Kys  til  . . .  Adieu** . 

Og  de  tre  Fanger  skyndte  sig  ud. 

Men  næppe  var  de  komne  udenfor  Døren,  ud  paa  den 
mørke  Vindeltrappe,  før  de  følte  sig  grebne  af  Jærnnæver, 
kastede  om  og  bundne.  „Før  de  Hunde  ned  i  Skatkammeret  !** 
lød  en  vel  bekjendt  Røst.  Det  var  Jesuiten  Hieronymus. 

III. 
Skatkammeret. 

Overmandede,  bundne  paa  Hænder  og  Fødder,  befandt 
Fangerne  sig  inden  kart  Tid  i  den  mørke  og  fugtige,  dybt  ind 
i  Klippen  sprængte  Hule,  hvor  Fyrst-Biskoppen  af  WQrtz- 
burg  havde  haft  sine  Skatte  gjemt,  inden  Svenskerne  befriede 
ham  for  den  Bekymring.  Ikke  en  Lysstraale  trængte  ned 
i  denne  mugne  Hvælving,  og  Fugtigheden  fra  Klipperne  dryp- 
pede med  ensformig  Plasken  ned  igjennem  Revnerne. 

„Torden  og  Kroaten  gid  alle  onde  Aander  annamme  dig, 
du  fordømte,  øreløse  Munk!**  skreg  Kaptajnen,  da  han  atter 
følte  fast  Grund  under  Fødderne.  „At  indespærre  os,  Hans 
kongelige  Majestæts  og  Kronens  Officerer  i  saadan  en  Rotte- 
fælde !  Diabolus  infemalis  multum  plus  plurimum !  ...  Er 
du  i  Live.  Bertel?" 

,Ja,  for  at  blive  brændt  levende  i  Morgen** . 

„Tror  du  det,  Bertel?**  sagde  Kaptajnen  næsten  vemodig. 

>Jeg  kjender  Skatkammeret.  Paa  de  tre  Sider  er  Klippen, 
paa  den  fjerde  en  Port  af  Jærn,  og  den  Mand,  der  bevogter 
os  her,  er  haardere  end  Jærn  og  Klipper.  Vi  kommer  aldrig 
til  at  se  Finland  igjen !  Jeg  f aar  aldrig  mere  h  e  n  d  e  at  se  !** 

„Hør,  Bertel,  du  er  en  rask  Knøs,  men  det  udelukker  ikke, 
at  du  imellem  Stunder  taler  som  en  Kryster.  Du  er  forelsket 
i  den  sorthaarede  Frøken;  naa,  naa,  det  siger  jeg  ingen  Ting 
til;  Amor  est  valde  lurifaxius.  Kjærligheden  er  en  Bandit, 
som  Ovidius  saa  sandt  siger.  Men  jeg  kan  ikke  taale,  at  man 
flæber.  Lever  vi,  saa  er  der  nok  andre  Pigebørn  at  kysse, 
og  døer  vi,  saa  giver  vi  dem  Fanden.  Saa  du  tror  virkelig,  de 
vil  stege  os  som  plukkede  Tiurerl** 

„Det  kommer  an  paa  Jer  selv  l**  svarede  en  Stemme  i  Mør- 
ket. Alle  tre  Fanger  fo'r  op  af  Forskrækkelse. 

„Djævlen  er  midt  iblandt  os  !**  raabte  Larsson. 

Pekka  begyndte  at  læse  Bønnen.  Da  faldt  den  klare  Straale 
fra  en  Blindlygte  ud  i  Mørket,  og  alle  flk  Øje  paa  Jesuiten 
Hieronymus,  som  stod  ene  tæt  ved  de  bundne. 

„Det  kommer  an  paa  Jer  selv** ,  gjentog  han^  „At  flygte  er 
umuligt.  Eders  Konge  er  død,  Eders  Hær  er  slagen,  hele  Ver- 
den erkjender  Kirkens  og  Kejserens  Magt.  Baalet  er  færdigt, 
og  Eders  Legemer  skulle  brændes  til  Helgenernes  Ære.  Men 

den  hellige  Kirke  har  i  sin  Mildhed  tænkt  paa  en  Udvej  til 
endnu  at  spare  Eders  Liv  og  sender  mig  hid  for  at  tilbyde 
Eder  Naade** . 

„Virkelig  I**  raabte  Larsson  spottende.  „Kom,  ærværdige 
Fader,  løs  mine  Baand  og  lad  mig  omfavne  Jer.  Jeg  tilbyder 
Jer  mit  Venskab,  og  det  følger  af  sig  selv,  at  I  tror  mig.  Hvad 
siger  ikke  Seneca:  homo  homini  lupus,  wir  W5lfe  sind  alle 
Brflder" . 

Jeg  tilbyder  Jer  Naade** ,  vedblev  Jesuiten  koldt,  „paa  tre 
Betingelser,  som  I  sikkert  ikke  vil  undslaa  Jer  for  at  opfylde. 
Den  første  er,  at  I  afsværger  Eders  kjætterske  Tro  og  offent- 
lig bekjender  Eder  til  den  ene  saliggjørende  Kirke" . 

„Aldrig  !*"  raabte  Bertel  heftig. 

„Stille!*"  sagde  Kaptajnen;  „naa,  posito,  at  vi  afsværge  den 
lutherske  Lære?** 

„Derefter**,  vedblev  Jesuiten,  „skulle  I  som  Krigsfanger 
udvexles  imod  den  højbaarne  Frøken  og  Fyrstinde  Regina 
von  Emmeritz,  som  Eders  Konge  tyrannisk  har  sendt  i  Fan- 
genskab til  Norden**. 

„Det  skal  ske!**  svarede  Bertel  ivrig. 

„Stille!**  sagde  Larsson.  „Naa,  videre;  posito,  at  vi  udvirke 
den  højbaarne  Frøkens  Befrielse?** 

„Saa  er  der  kun  en  Bagatel  tilbage.  Jeg  fordrer  af  Løjtnant 
Bertel  Kong  Gustav  Adolfs  Ring**. 

„Pungen  eller  Livet,  paa  Røver  manér  !**   spottede  Larsson. 

„I  forlanger,  hvad  jeg  ikke  har** ,  svarede  Bertel. 

Jesuiten  betragtede  ham  mistroisk. 

„Kongen  har  befalet  Hertug  Bernhard  at  give  Jer  Ringen, 
og  I  maa  have  faaet  den** . 

„Alt  dette  ved  jeg  slet  ikke  noget  om**,  sagde  Bertel,  som 
sandt  var,  men  med  Overraskelse  og  Glæde  i  Sjælen  over 
denne  uventede  Underretning. 

Jesuiten  paatog  sig  igjen  sin  smilende,  kolde  Mine. 

„Eftersom  det  forholder  sig  saa,  mine  kjære  Sønner** , 
sagde  han,  „saa  lad  os  ikke  mere  tale  om  Ringen.  Hvad  an- 
gaar  Eders  Omvendelse  til  den  rettroende  Kirke  . .  .** 

Bertel  vilde  svare,  men  blev  afbrudt  af  Kaptajnen,  som 
allerede  en  Stund  havde  haft  en  vis  skubbende  Bevægelse 
for  med  sin  Overkrop,  som  ikke  belystes  af  Skjæret  fra  Lyg- 
ten. 

TopdlB«:  Gattav  Adolf  12 

Ja,  hvad  den  Sag  angaar",  skyndte  Larsson  sig  at  sige, 
,^aa  ved  I  nok,  højærværdige  Fader,  at  den  har  to  Sider: 
questio  an  og  questio  quomodo.  For  nu  først  at  tale  om  questio 
an,  saa  plejede  min  salig  Rektor,  Vinoentius  Flaschenius, 
altid  at  opstille  negare  som  prima  regula  juris.  Deres  Vel- 
ærværdighed  vil  uden  Tvivl  flnde  det  overraskende  og  be- 
hageligt at  høre  en  kongelig  Kaptajn  tale  Latin  som  en  Kardi- 
nal. Deres  Velærværdighed  bør  derfor  vide,  at  vi  i  Åbo  Ka- 
thedralskole  læste  baade  Ciceronem,  Senecam  og  Ovidium, 
som  ogsaa  kaldes  Naso ;  jeg  for  min  Del  har  altid  anset  Cicero 
for  et  Vrøvlehoved  og  Seneca  for  en  Parykblok,  men  hvad 
Ovidius  angaar  . .  / 

Jesuiten  gik  hen  til  Døren  og  sagde  tørt  afbrydende : 

„I  vælger  altsaa  Baalet?** 

„Hellere  det  end  Skjændselen  ved  et  Frafald  I**  raabte  Ber- 
tel, som  ikke  længer  saa'  noget  til  Larssons  Vink  og  Miner. 

„Min  Ven**,  skyndte  Kaptajnen  sig  at  tilføje,  „min  Ven 
mener  ganske  klogt  og  naturligt,  at  det  egentlig  fæle  ved  Sa- 
gen var  den  offentlige  Skandale.  Lad  os  derfor,  ærværdige 
Fader,  overveje  questio  quomodo.  Posito,  at  vi  bliver  gode 
Katholiker  og  gaar  i  Kejserens  Tjeneste  . . .  men  gjør  os  den 
Ære  at  komme  lidt  nærmere;  min  Ven  Bertel  er  meget  tung- 
hør, siden  han  havde  den  Fornøjelse  at  gjøre  den  store  Pap- 
penheims  Bekjendtskab** . 

Jesuiten  traadte  forsigtig  nogle  Skridt  nærmere,  dog  ikke 
uden  først  med  et  Blik  at  have  forvisset  sig  om,  at  Retræten 
var  aaben. 

„Det  er  mig,  der  bestemmer  Maaden**,  sagde  han  hov- 
modig. Ja  eller  Nej?" 

„Ja,  ja,  det  forstaar  sig**,  svarede  Larsson  hurtig,  idet  han 
vedblev  at  skubbe  sig.  „Vi  er  altsaa  flotte  baade  med  questio 
an  og  questio  quomodo.  Deres  Velærværdighed  er  i  Besid- 
delse af  en  overbevisende  Veltalenhed.  Vi  komme  nu  til 
questio  ubi  og  questio  quando,  thi  efter  Logiken  og  Meta- 
fysiken  ...  om  Forladelse,  ærværdige  Fader,  jeg  siger  jo 
ikke  et  Ord,  jeg  gaar  ind  paa  alt.  Men**,  vedblev  Kaptaj- 
nen, idet  han  sænkede  Stemmen,  „behag  at  kaste  et  Blik  paa 
min  Ven  Bertels  højre  Pegeflnger.  Jeg  skal  sige  Deres  Vel- 
ærværdighed, min  Ven  er  en  stor  Skjælm;  jeg  skulde  tage 
meget  fejl,  om  han  ikke,  naar  alt  kommer  til  alt,  alligevel  har 
Kongens  Ring** . 

Henreven  af  Nysgjerrighed  traadte  Jesuiten  et  Par  Skridt 
nærmere.  Hurtig  som  en  Aal  rullede  Larsson,  som  ikke  for- 
maaede  at  rejse  sig  paa  Grund  af  Baandene,  sig  hen  imellem 
Jesuiten  og  Døren,  og  da  Pateren  vilde  retirere,  viste  det  sig, 
at  Kaptajnen  ved  at  gnide  sig  inukl  en  skarp  Sten  havde  slidt 
de  Baand  over,  der  snærede  hans  højre  Arm ;  han  greb  plud- 
selig Jesuitens  Ben  med  denne  og  trak  ham  ned  over  sig.  Pa- 
ter Hieronymus  gjorde  fortvivlede  Anstrængelser  for  at 
slide  sig  løs;  Lygten  blev  slaaet  i  Stykker,  Lyset  gik  ud,  et 
tæt  Mørke  indhyllede  de  kæmpende.  Bertel  og  Pekka,  som 
begge  var  ude  af  Stand  til  at  rejse  sig  og  komme  deres 
Kammerat  til  Hjælp,  rullede  sig  paa  Maa  og  Faa  hen  imod 
Stedet,  men  uden  at  træffe  det.  Da  mærkede  den  tapre  Kap- 
tajn en  stikkende  Fornemmelse  i  sin  Skulder  og  strax  efter 
en  varm  Blodstrøm.  Med  et  Blitzdonnerkreutz !  vristede  han 
Dolken  ud  af  sin  Fjendes  Haand  og  gjengjældte  Stødet.  Nu 
var  Turen  konunen  til  Jesuiten  at  bede  om  Naade.  „Over- 
maade  gjærne,  min  Søn  !**  svarede  Kaptajnen  spottende,  „men 
kun  paa  tre  Betingelser;  den  første  er,  at  du  afsværger 
Loyola,  din  Herre  og  Mester,  og  erklærer,  at  han  er  en  stor 
Nathue.  Gaar  du  ind  derpaa?"* 

,Jeg  gaar  ind  paa  alt** ,  sukkede  Pateren. 

„Den  anden,  at  du  gaar  hen  og  hænger  dig  i  den  første 
Krog,  du  flnder  i  Loftet** . 

Ja,  ja,  slip  mig  blot" . 

„Den  tredje,  at  du  farer  til  din  Skytspatron  Belsebub"  . . . 
og  med  disse  Ord  kastede  Larsson  sin  Fjende  voldsomt  imod 
Klippevæggen,  hvorpaa  der  blev  ganske  stille.  Nu  benyttedes 
Dolken  til  hastig  at  overskære  Fangernes  Baand,  saa  var  der 
kun  tilbage  at  finde  Udgangen. 

Da  de  tre  Flygtninge  efter  at  have  aflaaset  Døren  til  Skat- 
kammeret udvendig  fra  var  komne  op  i  den  smalle  og  mørke 
Gang,  som  førte  derfra  op  til  Slottets  øvre  Regioner,  stand- 
sede de  et  Øjeblik  for  at  holde  Raad.  Deres  Stilling  var  ikke 
misundelsesværdig,  thi  de  vidste  fra  gammel  Tid,  at  Trappen 
førte  til  Fyrst-Biskoppens  Sovekammer,  hvorfra  man  igjen- 
nem  en  to,  tre  Værelser  kom  til  den  store  Vaabensal  og  først 
derfra  til  Borggaarden,  hvorfra  man  endnu  havde  at  passere 
den  optrukne  og  med  Vagt  besatte  Vindebro.  Alle  Værelserne 
med  Undtagelse  af  Sovekammeret,  som  Jesuiten  selv  syntes 

at  have  taget  i  Besiddelse,  havde,  da  Fangerne  for  to  Timer 
siden  førtes  ned,  været  opfyldt  dels  af  Soldater,  dels  af  syge 
og  deres  Plejersker. 

„En  Ting  græmmer  jeg  mig  over** ,  hviskede  Larsson,  „og 
det  er,  at  jeg  ikke  trak  Pelsen  af  Ræven,  da  jeg  havde  ham 
i  Ørene.  I  Fromhedens  Pels  havde  jeg  som  en  anden  Saulus 
inter  prophetas  gaaet  igjennem  Skærsilden.  Men  nu,  min 
Ven  Bertel,  spørger  jeg  i  min  Enfoldighed:  hvordan  skal  vi 
komme  herfra?** 

„Vi  slaa  os  igjennem.  Besætningen  sover.  Nattens  Mørke 
hjælper  os** . 

Jeg  tilstaar,  min  Ven,  at  om  nogen,  var  det  end  mig,  Lars- 
son selv,  kaldte  dig  en  Kujon,  vilde  jeg  kalde  den  Karl  for  en 
Løgnhals.  Det  er  sandt,  at  du  en  Gang  saa  godt  som  solo,  ene, 
alienus,  alene  har  indtaget  dette  Slot,  men  den  Gang  havde 
du  i  det  mindste  et  Sværd  i  Haanden  og  nogle  Tusind  raske 
Gutter  i  Baghaanden.  Hys;  der  er  nogen,  der  sjokker  paa 
Trapperne  . . .  nej,  det  var  ingen  Ting.  Lad  os  gaa  forsigtig 
op.  Her  gjælder  det  at  trippe  som  en  Jomfru;  den  dunune 
Limingobo  støvler  jo  af,  som  om  vi  havde  en  Eskadron  Ka- 
valleri  i  Hælene**. 

Flygtningene  havde  passeret  en  tredive,  fyrretyve  Trappe- 
trin, og  endnu  stadig  gik  det  op  ad,  da  en  svag  Lysstraale  vi- 
ste sig  øverst  i  Gangen.  Man  standsede  og  holdt  Vejret; 
der  hørtes  ikke  en  Lyd.  Nu  vovede  den  tapre  Kaptajn  at 
stikke  Hovedet  ind,  derefter  Foden  og  til  sidst  hele  sin  tykke 
Person.  „Vi  er  paa  rette  Vej**,  hviskede  han,  „Støvlerne  af, 
hele  Kompagniet  marscherer  paa  Hosesokker  —  posito,  at 
Kompagniet  har  Hoser  paa,  Marsch**. 

Biskoppens  Sovekammer,  som  de  tre  andre  traadte  ind  i 
paa  Tæerne,  var  et  stort,  fordum  pragtfuldt  Værelse.  En  flim- 
rende Lampe  belyste  mat  de  kostbare  Gobelins  Tapeter,  de 
forgyldte  Helgenbilleder  og  Sengen  af  Ibenholt,  indlagt  med 
Perlemor,  hvor  den  gamle  Prælat  fordum  havde  plejet  at  sove 
ind  ved  et  Bæger  gammel  Rhinskvin.  Der  var  ikke  et  levende 
Væsen  at  se,  men  gjennem  et  af  Vinduerne,  som  vendte  ud 
imod  Borggaarden,  kunde  man  se  Slotskapellet  lige  overfor 
stærkt  oplyst  og  fuldt  af  Mennesker.  Ogsaa  Borggaarden  saas 
i  Maanelyset  fuld  af  Folk,  af  hvilke  mange  bar  Voxlys  i  Hæn- 
derne 

Jeg  vil  lade  mig  salte  og  lægge  i  Lage  som  en  Agurk,  om 
jeg  begriber,  hvad  de  Folk  tager  sig  for  her  midt  om  Natten** , 
mumlede  Kaptajnen  s^rgerlig.  „Man  skal  se,  at  de  har  samlet 
sig  for  at  se  tre  ærlige  finske  Soldater  blive  stegte  ved  en  sagte 
Ild  som  ålandske  Strømninger**. 

„Vi  maa  se  at  skaffe  os  et  Vaaben  og  dø  som  Mænd** ,  sagde 
Bertel,  idet  han  gjennemsøgte  Værelset.  „Herligt  !**  raabte  han, 
„her  er  tre  Sværd,  akkurat  hvad  vi  behøve** . 

„Og  tre  Dolke** ,  sagde  Larsson,  som  i  den  store  Nische  bag 
ved  et  Helgenbillede  fandt  et  lille  Arsenal  af  alle  Slags  Vaa- 
ben. „De  værdige  Fædre  har  en  vis  Svaghed  for  Dolken  lige- 
som Østerbottningerne  for  puukkoen  *)** . 

Jeg  mener** ,  sagde  den  ellers  ordknappe  Pekka,  idet  han  i 
et  Hjørne  flk  Øje  paa  en  anselig  Flaske,  „jeg  mener,  at  efter- 
som det  i  Nat  er  selve  Julenat,  saa  . .  .** 

„Hæderssvend  !**  afbrød  Kaptajnen  ham,  inspireret  af  dette 
Syn,  „du  har  en  mærkværdig  Næse,  naar  det  gjælder  at  spore 
en  Snaps  op.  Fronune  Jesuit,  du  har  dog  udrettet  noget  godt 
her  i  Verden!  Julenat  sagde  du?  Dit  Kvæg,  hvorfor  sagde  du 
ikke  det  strax?  Det  er  jo  klart  som  Dagen,  at  det  halve  WQrtz- 
burg  strømmer  til  Slottet  for  at  høre  Pater  Hieronymus  læse 
Messen.  Paa  min  Ære,  jeg  er  bange  for,  han  lader  vente  paa 
sig,  den  gode  Pater.  Giv  Agt,  min  Ven,  jeg  drikker  dig  til; 
en  Officer  bør  altid  foregaa  sine  Folk  med  et  godt  Exempel. 
Skaal,  mine  Gutter  ...  for  Djævlen  . . .  den  elendige  Munk 
har  skammelig  narret  os  . . .  jeg  har  drukket  Gift,  jeg  er  død- 
sens! . .  .**  og  den  hæderlige  Kaptajn  blev  ved  disse  Ord  bleg 
som  et  Lig. 

Men  baade  Bertel  og  Pekka  havde  til  Trods  for  Øjeblik- 
kets kritiske  Stilling  ondt  ved  at  holde  deres  Latter  tilbage, 
da  de  saa'  Larsson  paa  en  Gang  hvid  af  Forfærdelse  og  sort 
af  den  Vædske,  han  havde  drukket  og  spyttet  ud  igjen.  „Tag 
smaa  Slurke  en  anden  Gang,  saa  sUpper  du  for  at  drikke 
Blæk**,  sagde  Bertel. 

„Blæk !  Ja,  jeg  kunde  nok  tænke,  at  den  øreløse  Blæksmø- 
rer havde  sat  noget  Djævelskab  frem.  To  Ting  ærgrer  mig 
i  Nat  mere  end  alle  Autodaféer:  at  den  søde  Kfitchen  med 
den  bløde  Haand  har  bedraget  os,  og  at  jeg  har  drukket  den 
overflødigste  Vædske  i  Verden  —  føj  for  Pokker  !**  **). 

^  Rntk  Tollekniv.  O.  A. 

**)  Her  tnudte  K«pta)n  Svanholm   F«tter  Svenonlm  paa  Teerne,  og  denne  tog  elg 
bettrakelit  en  Prl«. 

„Havde  vi  ikke  andet  at  gjøre,  kunde  jeg  vise  dig  noget» 
som  Blækket  har  udrettet" ,  sagde  Bertel,  idet  han  hastig  gjen- 
nembladede  en  Bunke  Papirer  paa  Skrivebordet.  „Her  er  en 
Skrivelse  fra  Fyrst-Biskoppen  . . .  han  konuner  i  Morgen  . . . 
Vi  skal  højtidelig  brændes  . . .  man  skal  lokke  os  til  at  af- 
sværge vor  Tro  og  love  os  Naade  . . .  men  lige  fuldt  brænde 
os!  Skjændigt!** 

„Romersk!"   sagde  Kaptajnen  rolig. 

Imidlertid  havde  Larsson  taget  tre  Munkekutter  frem.  Man 
trak  dem  paa  og  vovede  sig  nu  til  videre  Udflugter  paa  de  far- 
lige Enemærker. 

De  første  to  Værelser  var  tomme.  Man  saa'  blot  af  et  Par 
simple  forladte  Senge,  at  sandsynligvis  et  Par  tjenende  Munke 
havde  deres  Opholdssted  her  og  nu  havde  begivet  sig  til  Mes- 
sen. „Bravo!"  sagde  Larsson,  „man  vil  tage  os  for  Faar  i 
Ulveklfl&der  og  tro,  at  ogsaa  vi  agte  at  holde  Messe.  Hys, 
hørte  I  ikke  noget?  En  Kvindestemme.  Stille!" 

Man  standsede  og  hørte  i  Mørket  en  ung  Kvindestemme 
bede :  „Hellige  Jomfru,  forlad  mig  min  Synd  denne  Gang,  og 
frels  mig  fra  Døden,  saa  vil  jeg  i  Morgen  lade  mig  vie  til 
Nonne  og  tjene  dig  til  min  Død" . 

„Det  er  KStchens  Stemme",  vedblev  Kaptajnen.  „Skulde 
hun  være  uskyldig,  stakkels  Barn?  Paa  min  Ære,  det  vilde 
være  nedrigt  af  en  Kavallér  ikke  at  befri  en  sød  Pige  med  saa 
blød  en  Haand". 

„Hurtig  af  Sted!"  hviskede  Bertel  vred.  Men  Kaptajnen 
havde  allerede  fundet  en  lille  Dør,  der  var  aflaaset  udven- 
dig fra;  inden  for  Døren  var  en  Celle,  og  i  Cellen  en  skjæl- 
vende  Pige.  Hendes  Øjne,  der  var  vante  til  Mørket,  kjendte 
Munkedragterne;  hun  styrtede  for  Kaptajnens  Fødder  og 
raabte:  „Naade,  min  Fader,  Naade!  Jeg  skal  bekjende  alt, 
jeg  har  hjulpet  Fangerne  til  at  flygte,  jeg  har  givet  Skildvag- 
terne Vin.  Men  skaan  mit  Liv  for  Helgenernes  Barmhjærtig- 
heds  Skyld ;  jeg  er  saa  ung,  jeg  vil  ikke  dø  endnu" . 

„Hvem  i  Djævlens  Skind  og  Ben  har  sagt,  at  du  skal  dø, 
min  raske  Pige?"  afbrød  Kaptajnens  Stemme  hende.  „Nej 
leve  skal  du  med  din  bløde  Haand  og  dine  varme  Læber,  saa 
sandt  jeg  ikke  er  en  Jesuit,  men  Lars  Larsson,  Kaptajn  i  Hs. 
Majestæt  Kongens  og  Kronens  Tjeneste  og  herved  tager  dig 
...  til  min  ægte  Hustru  at  elske  dig  i  Lyst  og  Nød" ,  vedblev 

Kaptajnen,  uden  Tvivl  fordi  han  mente,  at  den  bekjendte  For- 
me! burde  siges  til  Ende,  naar  han  en  Gang  havde  begyndt 
paa  den. 

„Af  Sted,  af  Sted  med  eller  uden  Pigen,  men  af  Sted !  Der 
kommer  nogen,  og  vi  har  endnu  den  store  Vaabensal  at  pas- 
sere" . 

»Tillad  mig  at  bemærke,  min  Ven  Bertel,  at  du  er  det  stun- 
desløseste  Menneske,  jeg  kjender.  Hvordan  var  det,  min  Pige, 
du  er  ikke  klosterviet  . . .  bare  Novice  ?  Naa,  det  kommer  mig 
for  Resten  ud  paa  ét.  Du  skal  være  min  Ægteviv  ...  i  Fald 
jeg  nogen  Sinde  gifter  mig.  Her  ligger  en  Kaabe,  se  saadan, 
tag  den  paa  og  se  brøsig  ud.** 

„Det  er  ingen  Kaabe,  det  er  en  Messehagr ,  hviskede  Kfit- 
chen,  som  næppe  havde  faaet  Tid  til  at  komme  sig  af  sin  Be- 
styrtelse. 

„For  Fanden,  en  Messehagl !  Holdt,  du  tager  min  Kutte,  og 
jeg  tager  Messehaglen.  Jeg  skal  messe  dies  iræ  for  deres 
Øren,  saa  at  de  alle  skal  undre  sig** . 

Lyden  af  flere  Stemmer  i  Vaabensalen  udenfor  afbrød  Kap- 
tajnen i  hans  præstelige  Betragtninger.  „Man  savner  Jesuiten, 
man  søger  ham,  og  vi  er  fortabte  for  dit  dumme  Vrøvls 
Skyld  r  hviskede  Bertel  opbragt.  „Nu  gjælder  det  ikke  at 
røbe  os.  Af  Sted  alle  flre  !** 

„Og  Latinen  i  Spidsen** ,  sagde  Kaptajnen. 

Alle  flre  begav  sig  ud.  I  Vaabensalen  var  der  omtrent 
tredive  Sygesenge,  men  kun  to  tjenende  Søstre.  Dette  Syn 
var  beroligende,  men  saa  meget  farligere  var  Mødet  med  de 
to  Munke,  som  under  et  ivrigt  Ordskifte  mødte  de  flygtende 
lige  ved  Døren.  Ved  Synet  af  Larsson  i  Messehagl  og  bag 
ved  ham  tre  kutteklædte  Skikkelser  studsede  de  fromme 
Fædre  kjendelig.  Kaptajnen  hævede  velsignende  sin  Arm, 
sagde  højtidelig  Pax  vobiscum  og  vilde  derpaa  med  graviteti- 
ske Skridt  liste  forbi,  da  han  standsedes  af  den  forreste  af 
Munkene.  „Ærværdige  Fader** ,  sagde  denne,  idet  han  mønstre- 
de den  ubekjendte  Prælat  fra  Top  til  Taa,  „hvad  skaffer  vort 
Slot  den  Ære  paa  en  saa  usædvanlig  Tid  ...?** 

„Pax  vobiscum!**  gjentog  Kaptajnen  andægtig.  „Den 
fromme  Fader  Hieronymus  befaler  Jer  at  messe  af  alle  Kræf- 
ter .. .  Hans  Højærværdighed  er  syg  . . .  han  har  Tandpine** . 
„Lad  os  besøge  Hans  Højærværdighed** ,  sagde  den  ene  Munk 

og  traadte  ind  i  det  mindre  Vflsrelse.  Men  den  anden  greb  Lars- 
son i  Messehaglen  og  betragtede  ham  paa  en  Maade,  som  den 
tapre  Kaptajn  aldeles  ikke  syntes  om.  „Quid  es  et  quid  vul- 
tis?**  spurgte  Munken  med  gjennemtrængende  Blik. 

nQuis  VUS  et  quid  eltis  !**  sagde  Kaptajnen  helt  fra  Koncep- 
terne. Qui,  quæ,  quod»  meus  tuus  suus  . . .  gaa  Fanden  i  Vold, 
din  skaldede  Bavian  !**  brølede  han,  ude  af  Stand  til  længere 
at  holde  Kontenancen,  skjød  den  modstræbende  Munk  ind 
i  Kammeret  og  laasede  Døren.  Derpaa  skyndte  de  sig  alle  i 
fuld  Fart  ned  i  Gaarden.  Der  blev  strax  Allarm  bag  ved  dem. 
Munkene  skreg  af  alle  Kræfter,  Nonnerne  stemte  i.  Folke- 
massen, der  opfyldte  Gaarden,  begyndte  at  lytte.  „Vi  er  for- 
tabte**, hviskede  Kfitchen,  „dersom  vi  ikke  slipper  ad  Bag- 
vejen til  Vindebroen  . .  .**  Man  skyndte  sig  derhen  . . .  Tu- 
multen tog  til,  man  passerede  Vagten  ved  den  store  Port. 
„Halt,  wer  da  !**  „Petrus  og  Paulus** ,  svarede  Bertel  rask.  De 
slap  ud.  Til  alt  Held  var  Vindebroen  nede.  Men  hele  Slottet 
var  allerede  i  Oprør.  „Vi  springe  i  Floden,  Natten  er  mørk, 
man  vil  ikke  flnde  os!**  raabte  Bertel. 

„Nejr  raabte  Larsson,  „jeg  forlader  ikke  min  Pige,  om 
det  saa  skulde  koste  mig  min  Hals'* . 

„Her  staa  tre  opsadlede  Heste,  af  Sted  1** 

„Op,  du  sødeste  blandt  alle  Frankens  Nonner,  op  i  Sadlen  !** 
Og  den  raske  Kaptajn  svang  den  skjælvende  Kfitchen  op  foran 
sig  paa  Hesten.  Alle  galopperede  af  Sted  i  Nattens  Mørke. 
Men  bag  ved  dem  var  der  Tumult  og  Skrigen,  og  Storm- 
klokkerne lød  fra  alle  Taarne,  og  hele  WQrtzburg  undrede  sig 
højligen  over,  hvad  der  vel  kunde  være  paa  Færde  selve  Jule- 
nat. 


IV.   . 

Hertag  Bernhard  og  Bertel. 

Tre  Maaneder  efter  de  Begivenheder,  der  blev  fortalte  i 
sidste  Kapitel,  træffe  vi  atter  Løjtnant  Bertel  en  Dag  i  et  For- 
gemak ved  det  lille  krigerske  Hof,  Hertug  Bernhard  af  Wei- 
mar holdt  snart  i  Kassel,  snart  i  Nassau  snart  anden  Steds, 
hvor  Krigens  Pligter  førte  ham  hen.  Det  var  en  Foraarsdag 

i  Marts  1633.  Adjutanter  kom  og  gik,  Ordonnanser  ilede  i  alle 
Retninger,  thi  Hertugen  havde  en  stor  Del  af  Syd-  og  Vest- 
Tyskland  at  tage  Vare  paa,  og  Tiderne  vare  ret  alvorlige. 

Efter  at  have  ventet  en  god  Stund  blev  den  unge  Officer 
ført  ind  til  Hertugen.  Denne  saa*  adspredt  op  fra  sine  Kort  og 
Papirer  og  syntes  at  vente  at  blive  tiltalt,  men  Bertel  tav. 

„Hvem  er  I?**  sagde  Hertug  Bernhard  kort  og  barsk. 

„Gustav  Bertel,  Løjtnant  ved  Hs.  Majestæts  finske  Ryt- 
teri-. 

„Hvad  vil  I  ?" 

Ynglingen  rødmede  stærkt  og  tav.  Hertugen  mærkede  det 
og  saa'  paa  ham  med  misfornøjede  Blikke. 

,Jeg  forstaar  det** ,  sagde  han  endelig,  „I  har  som  sædvan- 
Sig  været  oppe  at  slaas  med  tyske  Officerer  for  Pigernes 
Skyld.  Jeg  taaler  ikke  den  Slags  Ting.  En  Soldat  skal  spare 
sit  Sværd  til  Fædrelandets  Tjeneste**. 

,Jeg  har  ikke  været  oppe  at  slaas,  Deres  Højhed** . 

„Saa  meget  værre.  Saa  kommer  I  altsaa  for  at  begjære  Per- 
mission til  Finland.  Jeg  nægter  Jer  den.  Jeg  har  Brug  for  mine 
Folk.  I  bliver,  hvor  I  er.  Løjtnant.  Farvel.** 

„Jeg  kommer  ikke  for  at  begjære  Permission** . 

„Naa,  hvad  Djævelen  kommer  I  da  for?  Kan  I  ikke  tale  ud 
af  Posen,  Herre!  Hurtig  og  kort!  Overlad  til  Præsterne  at 
holde  Bøn  og  til  Pigerne  at  rødme!** 

„Deres  Højhed  har  af  højsalig  Kong  Gustav  modtaget  en 
Ring..  .** 

„Det  mindes  jeg  ikke** . 

„ . . .  som  hans  Majestæt  anmodede  Deres  Højhed  om  at 
overgive  til  en  Officer  ved  hans  Livvagt**. 

Hertugen  fo'r  sig  med  Haanden  over  sin  høje  Pande.  „Den 
Officer  er  død** ,  sagde  han. 

„Jeg  er  denne  Officer,  Deres  Højhed.  Jeg  blev  saaret  ved 
Lfltzen  og  faldt  strax  efter  i  Hænderne  paa  de  kejserlige** . 

Hertug  Bernhard  vinkede  Bertel  nærmere  til  sig,  saa'  paa 
ham  med  forskende  Blikke  og  syntes  tilfreds  med  sin  Under- 
søgelse. 

„Luk  Døren** ,  sagde  han,  ,,og  sæt  Jer  her  ved  min  Side** . 

Bertel  adlød.  Hans  Kinder  glødede  af  Uro. 

„Unge  Mand** ,  sagde  Hertugen,  „I  bærer  Vidnesbyrdet  om 
Eders  Herkomst  paa  Jer  Pande,  og  jeg  forlanger  ikke  yder- 

ligere  Bevis.  Eders  Moder  er  en  Bondes  Datter  fra  Storkyro 
i  Finland  og  hedder  Emerentia  Aronsdatter  Bertila**. 

„Nej,  Deres  Højhed.  Den  Person,  I  mener,  er  min  ældste 
Søster,  født  i  min  Faders  første  Ægteskab.  Jeg  har  aldrig  set 
min  Moder**. 

Hertugen  betragtede  ham  forundret.  .Nu  ver,  sagde  han 
tøvende,  idet  han  hastig  gjennemløb  nogle  Papirer  i  sin  Porte- 
feuille,  „vi  vil  imidlertid  tale  om  denne  Eders  Søster, 
Emerentia  Aronsdatter.  Hendes  Fader  havde  gjort  Kong  Karl 
den  Niende  store  Tjenester  og  opfordredes  til  at  udbede  sig 
en  Naade.  Han  bad  om  Tilladelse  til  at  sende  sin  Datter,  den 
Gang  hans  eneste  Barn,  til  Stockholm,  for  at  hun  kunde  blive 
opdraget  sammen  med  de  adelige  Jomfruer  i  Dronningens 
Hofstat" . 

„Det  ved  jeg  meget  lidt  om** . 

„Da  hun  var  tretten  Aar  gammel,  b(ev  den  unge  Bondepige 
sendt  til  Stockholm,  hvor  hendes  Faders  Forfængelighed  og 
Rigdom  gav  hende  Bolig,  Dragt  og  Opdragelse  langt  over  hen- 
des Stand.  Han  brændte  af  Ærgjerrighed,  og  da  han  selv  ikke 
kunde  vinde  adeligt  Skjold,  beraabte  han  sig  paa  sin  Datters 
adelige  Byrd  paa  mødrene  Side,  thi  Bertilas  første  Hustru 
var  en  fader-  og  moderløs  Jomfru  af  Slægten  Stjernkors,  arve- 
løs som  Følge  af  Køllekrigen  og  siden  forskudt  af  sin  stolte 
Slægt  paa  Grund  af  hendes  Giftermaal  med  den  rige  Bonde 
Bertila. 

„Den  unge  Emerentia  led  i  Stockholm  meget  under  sine 
adelige  jævnaldrendes  Misundelse  og  Spot,  thi  mange  af  dem 
var  fattigere  end  hun  og  kunde  ikke  taale  at  se  en  ufrels  stillet 
ved  Siden  af  dem  som  deres  Lige.  Men  hendes  Skjønhed  var 
lige  saa  sjælden  som  hendes  Godhed  og  Forstand.  Inden  to 
Aar  havde  hun  tilegnet  sig  den  store  Verdens  forflnede  Sæ- 
der medens  hun  bevarede  sit  Hjærtes  landlige  Uskyld.  Denne 
sjældne  Forening  af  Hjærte  og  Ynde  mindede  gamle  Folk 
om  en  elskelig  Skikkelse  fra  deres  Ungdom . . .  Karin  Måns- 
datter** . 

Ved  disse  Ord  betragtede  Hertugen  den  unge  Officer.  Men 
Bertel  forandrede  ikke  en  Mine.  Alt  dette  var  nyt  og  ufor- 
staaeligt  for  ham. 

„Nu  ver ,  vedblev  Hertugen  efter  en  Pavse,  „denne  Skjøn- 
hed blev  ikke  længe  ubemærket.  En  meget  ung  Mand  af  høj 

Byrd  forelskede  sig  snart  i  den  smukke  Terne,  som  da  kun 
var  femten  Aar,  og  som  besvarede  hans  Følelser  med  hele 
den  første  Kjærligheds  Hengivenhed.  Denne  Tilbøjelighed 
blev  ikke  ubemærket  af  den  højbaarne  Ynglings  Omgivelser; 
Politiken  skjælvede,  og  Adelsstoltheden  følte  sig  krænket  ved 
denne  Udmærkelse  af  en  Pige  af  lav  Herkomst.  Man  beslut- 
tede at  gifte  den  unge  Pige  med  en  Officer,  ligesom  hun  af 
ufrels  Byrd,  men  udmærket  ved  sin  Tapperhed  i  den  danske 
Krig.  Denne  Plan  kom  de  unge  for  Øre.  Stakkels  Børn,  de 
var  saa  unge,  han  sytten,  hun  femten  Aar,  begge  uerfarne  og 
elskede  hinanden  saa  højt.  Kort  efter  rejste  den  unge  Mand 
til  Krigen  i  Polen,  Pigens  Giftermaal  gik  over  Styr,  og  hun 
blev  af  den  fortørnede  Adel  med  Skjændsel  sendt  tilbage  til 
sine  Hytter  i  Finland.  Vil  I  vide  mere.  Løjtnant  Bertel?** 

ijeg  forstaar  ikke.  Deres  Højhed,  hvad  Fortællingen  om 
min  Søster  har  at  gjøre  med . .  .** 

„...den  Ring,  I  forlanger?  Taalmodighed.  Da  den  unge 
Mand  drog  ud  i  Krigen  og  sidste  Gang  havde  et  henuneligt 
Møde  med  sin  elskede,  gav  hun  ham  en  Ring,  hvis  tidligere 
Historie  jeg  ikke  kjender,  men  som  sagdes  at  være  smedet  af 
en  finsk  Troldmand  og  at  have  alle  en  Amulets  Egenskaber. 
Hun  besvor  sin  Elsker  at  bære  denne  Ring  paa  sin  Finger, 
naar  han  var  i  Fare  og  Krig,  da  den  vilde  gjøre  ham  usaarlig. 
To  Gange  blev  denne  Advarsel  glemt,  den  ene  Gang  ved 
Dirschau . .  .** 

„Store  Gud  I" 

„ ...  og  anden  Gang  ved  Ltltzen** . 

Bertels  Sindsbevægelse  var  saa  heftig,  at  alt  Blod  veg  fra 
hans  Kinder,  og  han  stod  der  saa  bleg  som  en  Marmorstøtte. 

„Unge  Mand,  I  ved  nu  en  Del  af,  hvad  I  bør  vide,  men  I 
ved  endnu  ikke  alt.  Vi  har  nu  talt  om  Eders  Søster,  vi  skal  nu 
tale  om  Eder  selv.  Det  har  været  Hans  Majestæts  Hensigt 
at  tilbyde  Eder  det  adelige  Skjoldmærke,  som  Eders  tapre 
Sværd  saa  vel  har  fortjent.  Men  den  gamle  Aron  Bertila  har, 
opfyldt  af  sit  Had  til  Adelen,  begjært  som  en  Naade,  at  Kon- 
gen vilde  give  Eder  Lejlighed  til  den  højeste  Udmærkelse  i 
alle  andre  Henseender,  men  ikke  tillade  Eder  at  antage  ade- 
ligt Navn.  Kongen  har  ikke  kunnet  afslaa  denne  en  Faders 
Bøn ...  og  derfor  er  I  endnu  af  Navn  ufrels.  Men  jeg,  som 
ikke  er  bunden  af  noget  Løfte  til  Eders  Fader,  jeg  byder 

Eder,  unge  Mand,  hvad  man  hidtil  har  nægtet  Eder,  Ridder- 
sporen og  Adelsskjoldet** . 

„Deres  Højhed ...  denne  Naade  gjør  mig  stum;  hvormed 
har  jeg  fortjent  den?** 

„Hvormed?**  svarede  Hertug  Bernhard  med  et  ejendomme- 
ligt Smil,  „I  har  altsaa  kun  halvt  forstaaet  mig,  min  Ven?** 

Bertel  tav.  „Nu  vel,  med  eller  uden  Eders  Vidende  og 
Vilje  anser  jeg  Jer  allerede  for  Adelsmand,  min  Ven.  Vi  vil 
en  anden  Gang  tales  ved  derom.  Eders  Ring  ...  ah,  den  har 
jeg  glemt ...  Mindes  I,  hvordan  den  saa'  ud?**  Og  Her- 
tugen ledte  ivrig  i  sine  Portefeuiller. 

„Man  siger,  at  Kongen  bar  en  Kobberring,  paa  hvis  ind- 
vendige Side  der  var  indridset  Trylletegn  og  Bogstaverne  R. 
R.  R.** 

„Det  er  muligt,  at  jeg  har  forlagt  den,  jeg  kan  ikke  finde 
den.  Hvem  Fanden  har  ogsaa  Tid  til  at  tænke  paa  saadanne 
Barnagtigheder  I  Ringen  maa  være  stjaalen  fra  mit  hemme- 
lige Skrin.  Finder  jeg  den  igjen,  skal  I  faa  den;  hvis  ikke, 
ved  I  nu  det,  der  er  mere  værd.  Gaa,  unge  Mand,  vær  min 
Tillid  og  den  store  Konges  Minde  værdig.  Ingen  maa  vide, 
hvad  jeg  har  fortalt  Jer.  Farvel,  vi  ses  igjen** . 


V. 
Had  og  Kjærlighed  férenea. 

Og  atter  ile  vi  tilbage  fra  Tysklands  Vaar  til  Nordens  Vin- 
ter. Inden  vi  gaa  videre  paa  Trediveaarskrigens  blodige  Bane, 
ville  vi  højt  oppe  i  Østerbotten  besøge  to  af  denne  Histories 
Hovedpersoner. 

Det  var  ved  Adventstid  Aar  1632.  En  vældig  Storm  i  For- 
bindelse med  Snefog  piskede  Korsholms  gamle  Volde  og  jog 
Bottenhavets  Vover  ind  imod  de  isdækkede  Bredder.  Al  Sø- 
fart var  ophørt  for  det  Aar,  ingen  kom  over  Havet.  Østerbot- 
tens  nylig  udskrevne  Mandskab  var  i  Slutningen  af  Juli  af- 
gaaet  over  Stockholm  til  Stralsund,  og  man  ventede  med 
Utaalmodighed  Efterretninger  fra  Krigsskuepladsen.  Da  hænd- 
te det  sig,  at  der  allerede  midt  i  November  pludselig  ud- 
bredte sig  et  Rygte  om  Kongens  Død  i  Landet;  saadanne  Ryg- 

ter  flyve  igjennem  Luften,  man  ved  ikke,  hvorledes  og  hvorfra 
de  komme;  de  store  Ulykker  føles  i  lang  Afstand  som  Anel- 
ser, ligesom  et  fjærnt  Jordskjælv  fremkalder  Uro  i  Sindene 
langt  ud  over  sin  Omkreds.  Men  dette  Rygte  var  mere  end 
én  Gang  tidligere  baade  udbredt  og  gjendrevet;  man  stolede 
paa  Kong  Gustav  Adolfs  Lykke,  og  da  Stadfæstelsen  udeblev, 
glemte  man  hele  Sagen  i  den  Tro,  at  det  var  et  Æventyr. 

Det  er  noget,  man  almindelig  ser  i  Livet,  at  ligesom  man 
hader  den,  der  har  gjort  Uret,  føler  man  sig  velvillig  stemt 
imod  den,  man  har  haft  Lejlighed  til  at  gjøre  vel  imod.  Fru 
Mfirtha  paa  Korsholm  var  en  Smule  stolt  over  sit  tapre  For- 
svar imod  de  drukne  Soldater  og  undlod  ikke  at  tilskrive  sit 
ved  den  Lejlighed  udviste  Mands  Mod  Slottets  Redning.  At 
hun  havde  reddet  Reginas  Liv,  gav  denne  stor  Betydning  i 
Fru  Mfirthas  Øjne,  men  hun  kunde  heller  ikke  nægte  det 
Mod  og  den  Opofrelse,  som  den  unge  Pige  havde  lagt  for 
Dagen  ved  samme  Lejlighed,  sin  Beundring.  Den  fornemme 
Fange  var  hendes  Stolthed;  hun  undlod  ikke  som  en  Argus 
at  bevogte  hendes  Skridt,  men  hun  gav  Regina  et  smukkere 
Værelse,  lod  hende  igjen  faa  den  gamle  Dorthe  til  sin  Op- 
vartning og  sørgede  ganske  rundelig  for  Føde.  Ogsaa  Regina 
viste  sig  mindre  stolt  og  kold;  hun  kunde  undertiden  svare 
Fru  Mfirtha  med  et  Ord  eller  et  Nik,  men  af  hele  det  Trakte- 
ment, man  bød  hende,  de  prægtige  Fedekalve,  det  dobbelte 
01  og  andre  gode  Sager  nød  hun  lidet  eller  intet;  hun  var 
hensunken  i  en  tilsyneladende  Ligegyldighed,  bad  andægtig 
sin  Rosenkrans,  men  lod  for  øvrigt  den  ene  Dag  gaa  som 
den  anden. 

Fru  Mfirtha  var  fuldt  overbevist  om,  at  hendes  Fange  var, 
om  ikke  just  den  romerske  Kejsers  egen  Datter,  saa  dog  en 
Prinsesse  af  højeste  Byrd.  Hun  faldt  derfor  paa  den  ulykke- 
lige Tanke  at  ville  omvende  en  saa  betydelig  Person  fra  hen- 
des papistiske  Vranglærdomme,  i  Forventning  om  derved 
at  ville  udrette  noget  mærkeligt,  naar  Krigen  en  Gang  var 
til  Ende,  og  Regina  blev  udvexlet.  Regina  blev  altsaa  Gjen^ 
stand  for  lignende  Omvendelsesforsøg  som  det,  hun  selv  en 
Gang  havde  foretaget  med  den  store  Gustav  Adolf,  men  Fru 
Mfirthas  Nidkjærhed  var  af  en  grovere  og  mere  klodset  Art. 
Hun  overdængede  den  stakkels  Pige  med  lutherske  Postiller, 
Salmebøger  og  Traktater,  holdt  undertiden  vidtløftige,  med 

mange  Ordsprog  spækkede  Taler,  og  da  dette  ikke  hjalp, 
sendte  hun  Slotspræsten  hen  for  at  prædike  for  Fangen.  Alt 
dette  foregik  naturligvis  for  døve  Øren.  Regina  var  fast  nok 
i  sin  Tro  til  taalmodig  at  høre  paa,  hvad  der  blev  sagt,  men 
hun  led  derved,  hendes  Ophold  paa  Korsholm  blev  hende 
ulideligere  for  hver  Dag,  der  gik,  og  hvem  kan  fortænke 
hende  i,  om  hun  med  hemmelig  Længsel  sukkede  efter  den 
Dag,  da  hun  skulde  gjenvinde  sin  Frihed.  Dorthe  derimod 
blev  Fyr  og  Flamme,  hver  Gang  den  kjætterske  Pra^  eller 
den  tapre  Frue  begyndte  paa  deres  Prædikener,  og  ramsede 
baade  paa  Latin  og  Plattysk  en  hel  Mængde  Bønner  og  For- 
bandelser op,  hvilket  sædvanligvis  havde  til  Følge,  at  hun  et 
Par  Dage  indespærredes  i  Slotsfængslet,  til  Længselen  efter 
hendes  Frøken  havde  gjort  hende  spag.  Og  saaledes  gik  et 
halvt  Aar  af  Reginas  Fangenskab. 

Et  bedre  Udbytte  af  Fru  Mfirthas  Velvilje  var  det,  at  Re- 
gina fik  Lov  at  arbejde,  og  at  der  i  Efteraaret  blev  forskrevet 
fine  Sager  til  hende  fra  Stockholm.  Saaledes  blev  det  hende 
muligt  at  brodere  Jomfru  Maria  og  Kristusbamet  med  Guld 
og  Sølv  paa  et  stort  Stykke  Silketøj.  Fru  Mfirtha  holdt  i  sin 
Uskyldighed  Arbejdet  for  en  Alterdug,  som  Regina  muligvis 
agtede  at  forære  Vasa  Kirke  som  et  Vidnesbyrd  om  sin  for- 
andrede Tænkemaade.  En  Krigers  Øje  vilde  derimod  have 
anet  en  Fane  i  det,  et  Banner  for  den  katholske  Tro,  som 
Fangen  saaledes  i  Stilhed  gjorde  færdigt  i  Forventning  af 
den  Dag,  da  hendes  Arbejde  skulde  vaje  i  Spidsen  for  Ka- 
tholikemes  Hære. 

Fru  Mfirtha  var  imidlertid  ikke  rigtig  fornøjet  med  den  hel- 
lige Jomfrus  Billed,  som  hun  fandt  havde  faaet  alt  for  stor 
en  Glorie  til  at  kunne  være  oprigtig  luthersk.  Hun  var  derfor 
betænkt  paa  at  skafFe  sin  Fange  en  mere  passende  Syssel- 
sættelse. Det  hændte  undertiden,  at  Storkyro-Bondekongens 
Datter  Meri,  naar  hun  var  i  Byen,  gjorde  sig  et  Ærinde  op 
paa  Slottet  og  for  at  vinde  Jomfruens  Gunst  forærede  hende 
nogle  Fed  af  det  allerfineste,  silkeblødeste  Hørgarn,  som 
ingen  i  hele  Egnen  kunde  spinde  saadan  som  Meri.  Fru  Mfir- 
tha fik  derfor  en  skjøn  Dag  det  Indfald  at  lære  sin  Fange  at 
spinde  og  at  give  hende  Meri  til  Lærerinde  i  denne  Kunst. 
Meri  nærede  i  al  Hemmelighed  intet  højere  Ønske.  Det  nære 
Forhold,  hvori  den  fangne  Frøken  havde  staaet  til  Kongen, 

gav  hende  i  Meris  Øjne  en  uimodstaaelig  Interesse.  Hun  vilde 
høre  noget  om  ham,  Helten,  Kongen,  den  store,  uforglemme- 
lige, som  stod  for  hendes  Minde  i  mere  end  jordisk  Glans. 
Hun  vilde  vide,  hvad  han  havde  sagt,  hvad  han  havde  gjort, 
hvad  han  havde  elsket,  og  hvad  han  havde  hadet  her  paa  Jor- 
den; hun  vilde  en  Gang  føle  sig  henreven  af  hans  Hæders 
Glans  og  saa  selv  dø  glemt.  Stakkels  Meri  I 

Saaledes  gjorde  Meri  for  anden  Gang  Bekjendtskab  med 
Frøken  Regina  fra  Korsholm.  Hun  blev  i  Begyndelsen  mod- 
tagen med  Ligegyldighed  og  Kulde,  og  hendes  Spind  fandt 
liden  Naade  for  den  stolte  Frøkens  Øjne.  Men  efterhaanden 
vandt  hendes  ydmyge  og  milde  Væsen  Reginas  Velvilje,  og 
en  Fanges  naturlige  Trang  til  at  udtale  sig  for  Væsener  uden 
for  Fængselets  Mure  gjorde  omsider  Regina  mere  aaben.  De 
spandt  ganske  vist  meget  lidt,  men  de  talte  sammen  som 
Herskerinde  og  Terne,  navnlig  i  de  Dage,  naar  Dorthe  var 
indespærret  for  sin  slemme  Tunges  Skyld,  og  det  kom  Meri 
vel  til  Pas,  at  hun  fra  fordums  lysere  Dage  kunde  mindes  no- 
get Tysk.  Meri  forstod  stadig  at  lede  Talen  hen  paa  Kongen, 
og  Meri  var  klog,  hun  anede  snart  Reginas  sværmeriske 
Kjærlighed.  Men  Regina  var  langt  fra  at  have  nogen  Anelse 
om  Meris  tidligere  Skjæbne;  hun  skrev  Meris  Spørgsmaal 
paa  den  naturlige  Nysgjerrigheds  Regning,  som  saa  ophøjede 
Gjenstande  altid  vække  hos  den  udannede.  Stundom  syntes 
hun  at  blive  overrasket  over  det  fine  og  ædle  i  den  simple 
Bondekvindes  Udtryk  og  Tænkesæt.  Der  var  Øjeblikke,  i 
hvilke  Meris  Personlighed  forekom  hende  at  være  en  Gaade 
fuld  af  Modsigelser,  og  i  hvilke  hun  spurgte  sig  selv,  om 
hun  ikke  burde  betragte  denne  Kvinde  som  en  Spion.  Men 
i  det  næste  Øjeblik  angrede  hun  denne  Tanke.  Naar  Spin^ 
dersken  saa'  paa  hende  med  sit  klare,  milde,  lysende  Blik, 
var  der  noget,  som  sagde  til  Reginas  Hjærte:  denne  Kvinde 
hykler  ikke. 

Saaledes  sad  de  sammen  en  Dag  i  Begyndelsen  af  Decem- 
ber, og  Dorthe  var  atter  indespærret  for  Uforskammethed 
imod  Slotspræsten.  Der  var  en  iøjnefaldende  Modsætning 
imellem  disse  tvende  Væsener,  som  Skjæbnen  havde  ført  sam- 
men fra  saa  forskjellige  Kanter,  og  som  dog  i  ét  Punkt  havde 
Interesse  fælles.  Den  ene  ung,  smuk,  stolt,  mørk,  lynende, 
en  Fyrstinde  endnu  i  sit  Fængsel;  den  anden  midaldrende. 

blond,  bleg,  fin,  mild,  ærbødig,  fri  og  dog  meget  ydmygere. 
Regina,  som  var  sytten  Aar,  kunde  antages  for  at  være  tyve ; 
Meri,  som  var  sex  og  tredive,  havde  i  hele  sit  Væsen  noget 
saa  barnligt  og  uskyldigt,  at  man  i  visse  Øjeblikke  kunde  tro, 
hun  var  sytten.  Hun  havde  kunnet  være  Reginas  Moder,  og 
dog  kunde  hun,  som  havde  prøvet  saa  meget,  anses  for  et 
Barn  i  Sammenligning  med  den  tidlig  modne  sydlandske 
Kvinde  ved  hendes  Side. 

Frøken  Regina  havde  spundet  en  Stund  og  adskillige  Gange 
revet  Traaden  over  derved.  Ærgerlig  og  utaalmodig  skjød  hun 
Rokken  fra  sig  og  tog  fat  paa  sit  Broderi  igjen.  Det  hændte 
temmelig  ofte,  og  Lærerinden  var  vant  dertil. 

„Det  var  et  smukt  Billede",  sagde  Meri  med  et  Blik  paa 
Silketøjet.  Hvad  skal  det  forestille?** 

„Guds  hellige  Moder,  Sancta  Maria** ,  svarede  Regina,  idet 
hun  gjorde  Korsets  Tegn,  som  hun  altid  plejede,  naar  hun 
nævnede  den  hellige  Jomfrus  Navn. 

„Og  hvad  skal  det  være  til?**  spurgte  Meri  videre  med 
naiv  Fortrolighed. 

Regina  saa*  paa  hende,  atter  fo*r  Mistanken  igjennem  hen- 
des Sjæl,  men  den  forsvandt  strax  igjen. 

„Jeg  broderer  den  hellige  Tros  Banner  for  Tyskland** ,  sva- 
rede Regina  aabent  og  djærvt.  „Naar  det  en  Dag  vajer,  skulle 
Kjætterne  fly  for  Guds  Moders  Vrede** . 

„Naar  jeg  tænker  paa  Guds  Moder**,  sagde  Meri,  „tænker 
jeg  mig  hende  mild  og  god  og  fredsæl.  Jeg  tænker  mig  hende 
som  en  Moder  ene  med  sin  Kjærlighed** . 

Meri  sagde  disse  Ord  med  en  egen  blød  Klang  i  Stemmen. 

„Guds  Moder  er  Himlens  Dronning,  hun  vil  stride  imod 
de  ugudelige  og  lægge  dem  øde** . 

„Men  naar  Guds  Moder  drager  i  Strid,  vil  Kong  Gustav 
Adolf  gaa  hende  i  Møde  med  blottet  Hoved  og  sænket  Sværd, 
bøje  Knæ  for  hende  og  sige :  Hellige  Jomfru,  jeg  strider  ikke 
for  din,  men  for  din  Søns,  vor  Frelsers  Ære.  Og  da  vil  Jom- 
fru Maria  smile  og  svare :  Den,  der  strider  for  min  Søn,  han 
strider  ogsaa  for  mig,  thi  jeg  er  en  Moder** . 

„Din  Konge  er  en  Kjætter**,  svarede  Frøken  Regina  op- 
bragt, thi  intet  æggede  hende  saa  meget  som  Modsigelse  imod 
den  katholske  Tro,  i  hvilken  Læren  om  Jomfru  Maria  som 
Himlens  Herskerinde  er  en  karakteristisk  Bestanddel.  „Din 

Konge  er  en  Tyran  og  en  troløs,  som  har  neddraget  alle 
Helgeners  Vrede  over  sit  Hoved.  Ved  du,  Merchen,  at  jeg  ha- 
der din  Konge?** 

„Og  jeg  elsker  ham** ,  sagde  Med  næppe  hørlig. 

nja**,  vedblev  Regina,  „jeg  hader  ham  som  Døden,  Syn- 
den og  Fordærvelsen.  Var  jeg  en  Mand  og  havde  en  Arm  og 
et  Sværd,  skulde  det  være  mit  Livs  Maal  at  ødelægge  hans 
Hær  og  hans  Værk.  Du  er  lykkelig,  Merchen,  du  kjender 
ikke  Krigen,  du  ved  ikke,  hvad  Gustav  Adolf  har  gjort  os 
stakkels  Katholiker.  Men  jeg  har  set  det,  og  mit  Land  og  min 
Tro  raabe  om  Hævn.  Der  gives  Øjeblikke,  da  jeg  var  i  Stand 
til  at  dræibe  ham** . 

„Og  naar  Frøken  Regina  hæver  sin  hvide  Haand  med  den 
blanke  Dolk  over  Kongens  Hoved,  saa  blotter  Kongen  sit 
Bryst,  hvor  det  store  Hjærte  banker,  og  ser  paa  hende  med 
et  Blik  fuldt  af  Højhed  og  Ro  og  siger :  Du  fine,  hvide  Haand, 
som  syr  Guds  Moders  Billed,  stød  til,  om  du  kan,  her  er  mit 
Hjærte,  det  banker  for  Verdens  Frihed  og  Verdens  Lys.  Og 
da  synker  den  hvide  Haand  langsomt  ned,  og  Dolken  falder 
hek  umærkeligt  ud  af  den,  og  Guds  Moder  paa  Silkedugen 
smiler  igjen,  thi  hun  vidste  nok,  at  det  vilde  gaa  hende  saa- 
dan,  det  var  jo  gaaet  hende  selv  lige  saadan.  Thi  Kong  Gustav 
Adolf  kan  ingen  dræbe  og  ingen  hade;  Guds  Engel  gaar  ved 
hans  Side  og  vender  Menneskenes  Had  til  Kjærlighed** . 

Regina  glemte  sit  Arbejde  og  saa'  paa  Meri  med  store, 
mørke,  fugtige  Øjne.  Der  var  saa  meget,  som  overraskede 
og  tiltalte  hende  i  disse  Ord.  Men  hun  tav.  Omsider  sagde 
hun: 

„Kongen  bærer  en  Amulet**. 

„Ja** ,  sagde  Meri,  „han  bærer  en  Amulet,  men  det  er  ikke 
Kobberringen,  som  Menneskene  tale  om,  det  er  hans  høj- 
sindede menneskelige  Hjærte,  som  forsager  alt  for  det  ædle 
paa  Jorden.  Da  han  var  helt  ung  og  endnu  ikke  havde  Navn 
eller  Berømmelse,  kun  sit  blonde  Haar  og  sin  høje  Pande  og 
sine  milde  blaa  Øjne,  da  har  han  ingen  Amulet,  og  alligevel 
gik  Velsignelsen  og  Kjærligheden  og  Lykken  ved  hans  Side. 
Alle  Engle  i  Himlen  og  alle  Mennesker  paa  Jorden  elskede 
ham**. 

Der  funklede  Taarer  i  Reginas  sorte  Øjne. 

„Har  du  set  ham,  da  han  var  ung?** 

Topellut:  Guttav  Adolf  13 

„Om  jeg  har  set  ham  ?  Jo** . 

„Og  du  har  elsket  ham  som  alle  de  andre  ?" 

„Mer  end  alle  de  andre,  Frøken**. 

„Og  du  elsker  ham  endnu?" 

„Ja,  jeg  elsker  ham . . .  meget.  Som  I.  Men  I  vil  dræbe 
ham,  og  jeg  vil  dø  for  ham" . 

Regina  sprang  op,  brast  i  Graad,  tog  Meri  i  sine  Arme  og 
kyssede  hende. 

„Tro  ikke,  at  jeg  vil  dræbe  ham... jeg,  o  hellige  Jomfru, 
jeg,  som  tusind  Gange  vilde  give  mit  Liv  for  at  redde  hans ! 
Men  ved  du,  Merchen,  det  er  en  Kval,  som  du  ikke  kan  fatte, 
det  er  en  sønderslidende  Strid,  naar  man  elsker  en  Mand,  en 
Helt,  et  Billede  af  det  højeste  og  skjønneste  i  Livet,  og  saa 
ens  hellige  Tro  byder  at  hade  denne  Mand,  at  dræbe  ham» 
ja  at  forfølge  ham  til  Graven  I  Du  ved  ikke,  du  lykkelige, 
som  kun  behøver  at  elske  og  velsigne,  hvad  det  vil  sige  at 
kastes  imellem  Kjærligheden  og  Hadet  som  et  Skib  paa  de 
høje  Bølger;  at  nødes  til  at  forbande  ham,  som  man  i  Døden 
velsigner,  og  saa  at  sidde  inden  et  Fængsels  Mure,  et  Bytte 
for  de  stridende  Følelser,  som  uophørlig  kæmpe  om  Herre- 
dømmet i  ens  inderste  Sjæl.  Ak,  der  var  en  Nat,  da  jeg  vilde 
forlige  min  Kjærlighed  med  min  Tro  og  føre  ham,  den  mæg- 
tige, paa  den  rette  Vej  til  Salighed.  Havde  Helgenerne  den 
Gang  ladet  min  svage  Stemme  overbevise  hans  Vantro . . . 
da  havde  den  stakkels  Regina  med  Glæde  fulgt  ham  som  hans 
ringeste  Slavinde  gjennem  hele  hans  Liv  og  modtaget  alle  de 
Lanser  og  Kugler,  som  søge  hans  Hjærte,  i  sit  Bryst.  Men 
Helgenerne  undte  ikke  mig  uværdige  saa  stor  en  Ære,  og 
derfor  sidder  jeg  jo  her  som  Fange  for  min  Tros  og  min  Kjær- 
ligheds Skyld,  og  om  en  Engel  brød  Fængselets  Mur  ned  og 
sagde  til  mig:  Fly,  dit  Land  venter  dig!  saa  vilde  jeg  svM'e: 
Det  er  hans  Vilje,  min  elskedes,  for  hans  Skyld  lider  jeg,  og 
for  hans  Skyld  bliver  jeg,  hvor  jeg  er.  Og  du  tror  endnu,  at 
jeg  vil  dræbe  ham!** 

Og  Regina  grs&d  meget  og  heftigt,  med  hele  en  flammende 
Lidenskabs  Voldsomhed,  som  længe  havde  trængt  til  at  faa 
Luft.  Meri  strøg  de  sorte  Lokker  fra  hendes  Pande  og  sagde 
med  profetisk  Inspiration:  „Græd  ikke  saadan,  den  Dag  vil 
komme,  da  I  vil  kunne  elske  ham  uden  tillige  at  være  nødt 
til  at  forbande  haml" 

»Den  Dag  kommer  aldrig,  Merchenl** 

^0,  den  kommer,  naar  Kong  Gustav  Adolf  er  død" . 

„O,  saa  gid  den  aldrig  maatte  komme!  Hellere  vil  jeg  lide 
hele  mit  Liv... det  er  dog  for  hans  Skyld!** 

Jo,  Frøken,  den  Dag  vil  komme.  Ikke  fordi  I  er  ung  og 
han  ældre.  Men  har  I  aldrig  hørt  Folk  sige  om  et  Barn,  som 
er  frommere  og  bedre  end  andre  Børn :  Det  lever  ikke  længe, 
det  er  for  godt  for  denne  Verden!  Saaledes  synes  det  mig 
at  være  med  Kong  Gustav  Adolf.  Han  er  for  stor,  for  ædel, 
for  god  til  at  kunne  leve  længe.  Guds  Engle  ville  have  ham, 
inden  hans  Legeme  visner  og  hans  Sjæl  mattes.  Tro  mig,  de 
tage  ham  fra  os**. 

Regina  saa'  næsten  forfærdet  paa  hende. 

„Hvem  er  du,  som  taler  saadanne  Ord?  Hvor  dine  Øjne 
straalel  Du  er  ikke  den,  du  synes.  Hvem  er  du  da?...  O, 
hellige  Jomfru  beskyt  mig!** 

Og  Regina  sprang  op  med  al  den  overtroiske  Vantro,  der 
var  ejendommelig  for  hendes  Tidsalder.  Det  er  rimeligt,  at 
hun  ikke  gjorde  sig  nærmere  Rede  for  sin  Frygt,  men  Meris 
Tale  havde  hele  Tiden  forekommet  hende  saa  sælsom  i  en 
udannet  Bondekvindes  Mund  i  dette  barbariske  Land. 

„Hvem  jeg  er?**  sagde  Meri  med  uforandret  Mildhed.  Jeg 
er  en  Kvinde,  som  elsker,  det  er  det  hele**. 

„Og  du  siger,  at  Kongen  vil  dø?** 

„Gud  alene  raader  over  Menneskenes  Skæbne,  og  den 
største  af  alle  Mennesker  er  ogsaa  et  Menneske** . 

I  dette  Øjeblik  tog  nogen  i  Laasen,  og  Fru  Mfirtha  traadte 
ind,  højtideligere  end  sædvanlig  og  ogsaa  noget  blegere.  Hun 
bar  nu  i  Stedet  for  sin  sædvanlige  lysstribede  Uldkjole  dyb 
Sorg,  og  hele  hendes  Udseende  antydede  noget  ualmindeligt. 
Reginas  og  Meris  foregaaende  Samtale  havde  til  Følge,  at  de 
begge  fo'r  op  ved  dette  Syn. 

Meri  blev  bleg  som  Døden,  gik  lige  hen  til  Fru  Mfirtha, 
saa'  hende  skarpt  ind  i  Ansigtet  og  sagde  dæmpet  med  stor 
Anstrængelse : 

„Kongen  er  død!** 

„Ved  du  det  allerede?**  svarede  Fru  Mfirtha  forundret. 
„Gud  forbarme  sig,  den  Hiobspost  kom  for  en  Time  siden 
med  Kurér  over  Tomeå**. 

Regina  sank  bevidstløs  om. 

Meri,  hvis  Hjærte  var  ved  at  briste,  bevarede  sin  Fatning 
og  søgte  at  kalde  Regina  tilbage  til  Livet. 

Kongen  er  altsaa  falden  paa  Valpladsen  midt  under  Sej- 
ren?*' spurgte  hun  videre  den  forbavsede  Borgfrue. 

„Paa  Valpladsen  ved  Lfltzen  den  6te  November  og  midt 
under  en  herlig  Sejr",  svarede  Fruen  mere  og  mere  forun- 
dret over,  at  Meri  ogsaa  vidste  det. 

„Vaagn  op,  naadige  Frøken,  han  har  levet  og  er  død  som 
en  Helt,  værdig  til  hele  Verdens  Beundring.  Han  er  falden 
i  Sejrens  Stund,  i  sin  Æres  højeste  Glans,  hans  Navn  vil  leve 
til  alle  Tider,  og  dette  Navn  vil  vi  begg^e  velsigne" . 

Regina  slog  sine  sværmeriske  Øjne  op  og  foldede  sine 
Hænder  til  Bøn.  „O,  hellige  Jomfru" ,  sagde  hun,  Jeg  takker 
dig,  at  du  har  ladet  ham  gaa  bort  fra  Verden  i  sin  Storhed  og 
saaledes  borttaget  den  Forbandelse,  der  hviler  over  min  Kjær- 
lighed !" 

Og  Meri  faldt  paa  Knæ  og  bad  ved  Siden  af  hende  . . . 


Men  udenfor  Borggaarden  stod  en  høj,  hvidhaaret  Gubbe 
med  de  stive  Træk  fortrukne  af  &nerte  og  Fortvivlelse. 

„Forbandelse  over  mit  Værk!"  sagde  han.  „Min  Plan  er 
bristet  for  tidlig,  og  det  Maal,  jeg  har  levet  for,  slipper  mig 
af  Hænderne.  O,  jeg  Daare,  som  gjorde  Regning  paa  et  Men*- 
neskes  Livstraad,  som  haabede,  at  Kongen  vilde  erkjende 
dem,  der  hørte  ham  til,  og  leve  saa  længe,  til  Aron  Bertilas 
Datters  Søn  havde  naaet  at  erhverve  sig  en  glimrende  Be- 
rømmelse i  Krigen  og  hæve  sig  op  i  Højde  med  Arvingen  til 
Sveriges  Krone!  Kongen  er  død,  og  min  Ætling  er  kun  en 
umyndig  Dreng,  som  snart  vil  forsvinde  mellem  de  andre  i 
Mængden.  Nu  mangler  det  blot,  at  han  vinder  sig  adeligt 
Skjold  og  stiller  sig  ved  de  andre  Blodsugeres  Side  imellem 
Statens  eneste  virkelige  Magter,  Konge  og  Folk.  Jeg  Daare, 
jeg  Daare,  Kongen  er  død!  Gaa  i  Graven,  gamle  Bertila,  til 
Brodermorderen  Kong  Johan  og  Adelshærjeren  Kong  Karl, 
og  gjem  deres  stolte  Planer  hos  Ormene,  der  allerede  have 
fortæret  Prins  Gustav  og  Karin  Månsdatter!" 

Og  den  gamle  greb  Meri,  som  just  traadte  ud,  heftig  ved 
Haanden  og  sagde: 

Kom,  nu  har  vi  to  intet  mere  at  gjøre  i  Verden  !** 
„Jo",  sagde  Meri  med  undertrykt  Smerte,  „vi  har  endnu 
begge  en  Søn!** 


VI 
Slaget  ved  NØrdlingen. 


Hidtil  havde  den  svenske  Løve  under  Gustav  Adolf  og 
hans  nærmeste  ilet  fra  Sejr  til  Sejr  og  havde  med  vældige 
Kløer  slaaet  alle  sine  Modstandere  til  Jorden.  Omsider  op- 
randt Ulykkens  Dag;  der  stod  et  stort  og  ødelæggende  Slag, 
som  tilføjede  de  svenske  Vaaben  et  blodigt  Nederlag. 

Wallenstein,  den  umættelige  og  dog  uundværlige,  var  fal- 
den som  en  Forrseder  i  Eger;  Gallas,  Hærødelæggeren,  over- 
svømmede Mellem-Tyskland,  indtog  Regensburg  og  drog  imod 
den  frie  Rigsstad  NOrdlingen  i  Schwaben.  Hertug  Bernhard 
og  Gustav  Horn  ilede  til  dens  Forsvar  med  den  svenske  Hær. 
De  havde  kun  17,000  Mand,  Gallas  33,000.  „Lad  os  an- 
gribe", sagde  Hertugen.  „Lad  os  vente,"  sagde  Horn.  Og 
man  ventede.  5,000  Mand  kom  til  Forstærkning,  og  fjorten 
Dage  gik.  Da  begyndte  NOrdlingen  at  lide  Nød  og  gav  Sig- 
naler derom  med  Vagtblus  paa  Taarnene  om  Nætterne.  Atter 
vilde  Hertugen  angribe,  og  atter  vilde  Horn  forskanse  sig  og 
undsætte  Staden  uden  Slag.  Man  kaldte  ham,  den  tapre,  en 
fejg  Mand,  og  harmfuld  med  ulykkevarslende  Anelser  beslut- 
tede han  at  kæmpe.  Men  Svenskerne  gik  til  Striden  paa  For- 
haand  visse  paa  Sejren,  thi  stadigt  Held  havde  gjort  dem 
overmodige. 

Aar  1634  den  26de  August  stod  Slaget.  Uden  for  NOrd- 
lingen  ligger  der  en  skovklædt  Højde  ved  Navn  Arensberg, 
og  imellem  den  og  Byen  et  mindre  Bakkestrøg.  Paa  dette 
havde  de  kejserlige  ladet  opføre  tre  Skanser.  Den  svenske 
Hær  stod  paa  Arensberg,  Horn  paa  højre,  Hertugen  paa  ven- 
stre Fløj.  Løsenet  var  det  samme  som  ved  Breitenfeld  og 
Lfltzen:  Gud  med  os! 

Tidlig  om  Morgenen  faldt  der  en  stærk  Regn.  Endnu  en 
Gang  vilde  den  klogfe  Horn  trække  Sagen  ud,  men  Hertugen 
havde  Overbefalingen  og  kommanderede  Fremad.  Horn  ad- 

lød,  og  højre  Fløj  rykkede  ned  i  Dalen  imellem  de  to  Højder. 
Rytteriets  Utaalmodighed  fremskyndede  Striden.  Den  blev 
strax  fra  første  Færd  uheldig.  De  kejserliges  Kanoner  i 
Skanserne  slog  mange  Huller  i  Rytternes  Rækker,  og  Fjen- 
dens Overmagt  bragte  dem  til  at  vige.  Horn  sendte  to  Bri- 
gader frem  for  at  storme  den  midterste  Skanse.  De  tog  den 
og  forfulgte  Fjenden.  Picolomim  stoppede  dem  i  Farten,  og 
de  blev  drevne  tilbage  til  Skansen.  Dér  skete  det  saa,  at  der 
gik  Ild  i  Krudtforraadet.  Med  et  bedøvende  Knald  sprang 
Skansen  i  Luften,  og  flere  Hundrede  Svenske  og  Finner  med 
den.  Det  var  den  største  Ulykke. 

Af  denne  Skanse  afhang  imidlertid  Sejren.  I  nogle  Øje- 
blikke stod  den  tom.  Piccolominis  Soldater  var,  skræmte  af 
Knaldet  og  Ødelæggelsen,  ikke  til  at  formaa  til  at  rykke  ind 
i  den.  Omsider  gjorde  de  det.  Horn  forlangte  Hjælp  for  at 
kunne  tage  Skansen.  Hertugen  sendte  den  unge  Bøhmer 
Thurn  med  det  gule  Regiment.  Denne  tog  fejl,  angreb  en 
anden  Skanse  og  stødte  paa  en  stor  Overmagt.  Sytten  Gange 
angreb  han  Fjenden,  og  lige  saa  ofte  blev  han  slaaet  tilbage. 
Forgjæves  stormede  Horn  løs  paa  Højden.  Thums  Fejltagelse 
var  den  anden  Ulykke. 

Paa  venstre  Fløj  havde  Hertugen  begyndt  Kampen  mod 
Artilleri  og  Rytteri.  I  det  første  Choc  blev  de  kejserlige  ka- 
stede tilbage,  og  Hertugens  tyske  Rytteri  sprængte  fremad 
med  løse  Tøjler  og  spredte  Rækker  forfølgende  de  flygtende. 
Men  Tillys  Aand  syntes  i  Dag  at  give  de  kejserlige  Mod.  De 
stillede  deres  ordnede  og  overlegne  Rækker  mod  Angri- 
berne, standsede  dem  og  kastede  dem  tilbage  med  Tab.  For- 
gjæves søgte  Hertugen  at  kaste  Forstærkning  ind  i  NOrdlin- 
gen.  Forgjæves  drev  han  Gallas  foran  sig.  Stadig  nye  Mas- 
ser af  Fjender  spærrede  Vejen  for  ham,  og  i  Ryggen  paa  hans 
Tropper  plyndrede  Kroaterne  Trænet. 

Nu  var  det  ledet  frem  imod  Middag.  Horns  Tropper  havde 
otte  Timer  i  Træk  udholdt  Fjendens  Ild  og  var  udmattede  af 
Saar  og  Træthed.  For  hver  Time  der  gik,  sank  deres  Haab 
om  Sejren,  men  deres  Mod  blev  sig  selv  ligt,  urokkeligt  og 
ihærdigt.  De  var  bleven  Uordenen  paa  venstre  Fløj  va'r;  selv 
var  de  yderst  ilde  stedte  nede  i  Dalen,  hvor  Piccolominis  Kug- 
ler hvert  Minut  slog  ned  i  Krattet  og  bestænkede  de  sønder- 
skudte Stammer  med  Blod.  Nu  foreslog  Horn  at  trække  sig 

tilbage  til  Arensberg,  og  Hertugen,  som  var  i  Knibe,  nød- 
sagedes endelig  til  at  give  sit  Samtykke  dertil.  Næsten  to 
Timer  havde  han  betænkt  sig,  og  disse  Timer  havde  han  si- 
den gjæme  villet  kjøbe  tilbage  med  sit  halve  Liv.  Klokken 
var  tre  om  Eftermiddagen.  Horn  lod  det  finske  Rytteri  gjøre 
et  fingeret  Angreb  for  at  markere  Tilbagetoget  og  begyndte 
som  en  klog  Feltherre  at  trække  sig  tilbage  i  god  Orden.  De 
kejserlige  mærkede  Hensigten  og  trængte  paa  med  fordoblet 
Overmagt.  De  begyndte  at  haabe,  hvad  de  hidtil  ikke  havde 
vovet  at  tænke  paa,  at  ogsaa  Svenskerne  kunde  overvindes, 
og  Piccolominis  trivelige  Skikkelse  fløj  opmuntrende  om  imel- 
lem Rækkerne  for  med  samlede  Masser  at  styrte  sig  over 
Svenskernes  blottede  Sider,  sprænge  dem  og  i  Bund  og 
Grund  knuse  dem. 

I  Dalen,  i  Ryggen  paa  den  svenske  Hær,  flød  imellem  de 
to  Højdedrag  en  Bæk  med  stejle  Bredder  og  opsvulmet  af 
den  stærke  Regn.  Ved  den  lille  By  Hirnheim  førte  en  eneste 
Bro  over  Bækken,  og  dette  Punkt  lod  Horn  i  Tide  besætte 
for  at  sikre  Tilbagetoget.  Artilleriet  passerede  først  over 
Broen  og  var  i  Sikkerhed  paa  Ahrensberg.  De  forreste  Ræk- 
ker af  Horns  Fløj  havde  ligeledes  naaet  Byen,  og  de  øvrige 
var  kun  et  Par  Bøsseskud  fra  den,  da  der  hændte  en  ny 
Ulykke,  den  tredje  og  fordærveligste  paa  denne  Ulykkernes 
Dag. 

Hertug  Bernhard  havde  paataget  sig  at  opholde  Fjenden 
med  venstre  Fløj,  til  Horn  var  kommen  over  Bækken  med 
sine  Folk.  Han  mærkede  kun  alt  for  snart,  at  han  derved 
mere  havde  spurgt  sin  Tapperhed  end  sin  Klogskab  til  Raads. 
Tættere  og  tættere  blev  Fjendens  Masser,  voldsommere  og 
voldsommere  deres  Angreb.  Tre  Gange  styrtede  De  Werth 
imod  Hertugens  Rytteri.  Tre  Gange  blev  han  slaaet  tilbage. 
Fjerde  Gang  gjennembrød  han  Hertugens  Rækker.  Denne 
sendte  en  Eskadron  ud  for  at  tage  ham  i  Flanken.  Forgjæves. 
Ude  af  sig  selv  af  Raseri  rev  Hertugen  sin  guldbroderede 
Fane  ud  af  Fændrikens  Haand  og  styrtede  fulgt  af  sine  tapre- 
ste Mænd  ind  i  den  tætteste  Hob  af  Fjender.  Ah  forgjæves. 
Hans  tapre  Mænd  faldt,  hans  Hest  blev  skudt.  Fanen  blev  re- 
ven ud  af  hans  Haand ;  saaret  og  overmandet  var  han  lige  ved 
at  blive  tagen  til  Fange,  da  en  ung  Officer  ved  hans  Side 
laante  ham  sin  Hest,  og  han  med  Nød  og  næppe  undslap 

Allerede  flygtede  hans  sprængte  Fodfolk,  ude  af  Stand  til 
at  modstaa  Rytteriet  paa  Sletten.  Og  da  Hertugen  blødende 
galopperede  bort  med  løse  Tøjler,  fulgte  hele  Fløjen  i  den 
vildeste  Flugt  hans  Spor,  fuldt  overbeviste  om,  at  alt  var  tabt. 

Netop  i  dette  Øjeblik  passerede  Horns  Infanteri  over  den 
snævre  Bro.  Da  hævede  der  sig  bag  Rækkerne  forvirrede 
Raab  om,  at  Slaget  var  tabt  og  Fjenden  lige  i  Hælene  paa 
dem.  Først  enkelte  Ryttere,  siden  hele  Skarer  af  Jiertugens 
Kavalleri  styrtede  af  Sted  til  Broen,  red  ind  imellem  Fodfol- 
kene, trampede  nogle  ned  og^  bragte  grænseløs  Forvirring 
imellem  de  øvrige.  Horns  Stemme  søgte  at  skaffe  sig  Ørenlyd, 
hans  nærmeste  Befalingsmænd  søgte  at  standse  Rytternes  af- 
sindige Fart,  men  uden  Held.  Paa  den  snævre  Bro  blev  alt 
kastet  imellem  hinanden,  Mennesker,  Vogne,  Heste,  døde  og 
levende,  og  til  sidst  stormede  hele  Hertugens  Fløj  ned  til 
dette  Ulykkessted.  Som  et  Lyn  var  Piccolomini  i  Hælene  paa 
de  flygtende,  kjørte  nogle  lette  Kanoner  op  paa  Højden  og 
lod  dem  spille  ind  i  den  tætteste  Menneskemasse,  hvor  hver 
Kugle  trak  en  bred  Bane  af  døde  og  saarede  efter  sig.  For- 
færdelig hærjede  de  kejserlige  Rytteres  lange  Lanser  og  brede 
Sværd.  Alt,  hvad  der  hed  Svensk  og  Finne,  var  viet  til  Under- 
gang. 

Gustav  Horn  til  Kansas,  han,  den  tapre  og  kloge  flnske 
Hærfører,  som  Kong  Gustav  Adolf  plejede  at  kalde  „sin  højre 
Haand",  og  som  fra  Begyndelsen  af  havde  fraraadet  dette 
ulykkelige  Slag,  han  var  nu  den  sidste,  som  i  dette  forfærde- 
lige Øjeblik  holdt  Modet  og  Fornuften  oppe,  den  sidste,  som 
endnu  ikke  gav  alt  fortabt.  Med  Resterne  af  tre  Regimenter 
havde  han  taget  Stilling  ved  Adgangen  til  Broen,  og  de  flyg- 
tendes Strøm  brusede  forbi  ham  uden  at  formaa  at  rive  ham 
med  sig.  Man  besvor  ham  at  redde  sit  Liv,  men  disse  Opfor- 
dringer mødte  han  med  sin  jæmfaste  flnske  Stædighed  og 
blev,  hvor  han  var.  Fjenden  troede  knapt  sine  egne  Øjne, 
da  han  saa'  ham,  ikke  blive  staaende,  men  dristig  gaa  an- 
grebsvis  til  værks.  Et  Øjeblik  standsede  Forfølgelsen,  det 
eneste,  Horn  haabede  at  opnaa  med  sit  forvovne  Angreb. 
Gallas  kastede  en  af  de  bedste  spanske  Brigader  imod  ham. 
Horn  slog  den  tilbage  med  blodige  Pander.  Beruset  af  Sejren 
stormede  De  Werth  imod  ham  med  sine  Dragoner.  De  flk 
samme  blodige  Modtagelse.  Paa  alle  Kanter  tættedes  Fjen- 

dens  Kreds,  og  Horn  blev  angreben  fra  tre  Sider  paa  én 
Gang.  Man  tilbød  ham  Livet,  i  Fald  han  vilde  overgive  sig; 
han  svarede  med  et  Sværdhug,  og  det  samme  Svar  gav  hans 
Mænd.  Ikke  en  eneste  bad  om  Pardon.  Omsider,  efter  at  de 
fleste  omkring  ham  vare  faldne,  blev  han  overmandet  af  Mæng- 
den og  tagen  til  Fange,  hvorpaa  de  faa  Stridsmænd,  der 
endnu  var  i  Live,  overgav  sig  med  ham. 

Da  den  svenske  Hær  i  fuld  Flugt  styrtede  af  Sted  over 
Arensberg,  rev  Hertug  Bernhard  af  Sachsen- Weimar  sig  i  sit 
lange  Haar  og  raabte  i  sin  Fortvivlelse,  at  han  var  vanvittig, 
men  Horn  en  vis  Mand.  Senere  lærte  Hertugen  at  trøste  sig 
med  Elsass,  men  den  Dag,  vi  her  omhandle,  havde  han  Grund 
til  at  angre  sin  forhastede  Beslutning.  Sex  Tusind  Svenske, 
Finner  og  allierede  Tyskere  bedækkede  de  blodbestænkte 
Højder  ved  Ndrdlingen;  sex  Tusind  blev  fangne,  blandt  dem 
Finnerne  Horn  og  Wittenberg,  som  blev  ret  hæderlig  behand- 
lede af  Fjenden;  af  de  øvrige  10,000  var  Halvdelen  saarede, 
og  de  fleste  af  Lejetropperne,  der  var  slupne  derfra  med  Li- 
vet, vare  rømte  fra  Fanerne.  Hæren  havde  mistet  400  Tros- 
vogne,  300  Faner  og  hele  sit  Artilleri.  En  ynkelig  Rest  trak 
sig  siden  under  Plyndring  og  Nød  hen  i  Egnen  om  Mainz. 
Større  Betydning  end  disse  tolv  Tusind  Mand  havde  Tabet  af 
Sveriges  Krigsære  og  Fjendens  gjenvundne  Tro  paa  Sejren. 
Slaget  ved  Ndrdlingen  blev  et  Vendepunkt  i  Trediveaarskri- 
gen  og  vakte  i  hele  Evropa  dels  Glæde,  dels  Bestyrtelse,  lige 
til  Baners  Snille  atter  skaffede  de  svenske  Vaaben  deres  tabte 
Glans. 

Blandt  de  sidste,  der  kæmpede  ved  Horns  Side  ved  Broen, 
var  Østerbottningerne  og  vor  gamle  Ven  og  Bekjendt,  Kap- 
tajn Larsson.  Den  lille  tykke  Kaptajn  havde  den  Gang,  hvil- 
ket ellers  sjælden  hændte,  ikke  Tid  til  at  aabne  sin  snak- 
somme Mund;  hele  hans  runde  Figur  dryppede  af  Sved  i 
Sommervarmen,  han  havde  kæmpet  lige  fra  Daggry  og 
alligevel  knapt  faaet  en  Skramme  paa  sin  Krop.  Det  være  sagt 
til  hans  Ære,  at  han  ved  Ndrdlingen  tænkte  lidet  saa  vel  paa 
Rhinskvin  som  paa  bajerske  Nonner,  men  ærlig  huggede  og 
stak,  det  bedste  han  kunde,  men  alligevel  skulle  vi  lade  det 
være  usagt,  om  han  virkelig  spiddede  tredive  kejserlige  paa 
Odden  af  sit  Sværd,  som  han  siden  i  god  Tro  fortalte.  Han 
var  ogsaa  blandt  dem,  der  blev  tagne  til  Fange  sammen  med 

Horn,  og  hvad  der  mest  ærgrede  den  brave  Kaptajn,  var  ikke 
hans  Fangenskab,  men  det  oprørende  i  bagefter  at  se  Kroa- 
terne i  Ro  og  Mag  tømme  den  svenske  Armés  Vinforraad, 
som  de  havde  taget  tillige  med  Trosset. 

En  anden  af  vore  Venner,  Løjtnant  Bertel,  sloges  hele  Da- 
gen ved  Hertugens  Side,  og  det  var  ham,  der  tilbød  ham  sin 
Hest^  da  Hertugens  egen  var  skudt.  At  Hertugen  ikke  siden 
glemte  denne  Tjeneste,  ville  vi  faa  at  se  i  det  følgende.  Bertel 
var  ligesom  Larsson  med  i  den  hedeste  Strid,  men  mindre 
heldig  end  denne  fik  han  flere  Saar  og  blev  omsider  reven 
med  af  de  flygtendes  Strøm  til  Arensberg.  Næsten  uden  at 
vide,  hvorledes  det  var  gaaet  til,  befandt  han  sig  næste  Dag 
langt  fra  Valpladsen  og  drog  med  Resten  af  Hertugens  Hær 
til  Mainz. 


VII 
Den  fortabte  Søn. 


Vi  befinde  os  nu  ved  Helligtrekongersdags  Tid  1635,  alt- 
saa  midt  i  Vinteren.  I  Aron  Bertilas  Stue  hjemme  i  Storkyro 
gnistrede  Brændebaalet  paa  det  rummelige  Arnested,  thi  paa 
den  Tid  voxede  der  endnu  svær  Skov  omkring  de  frodige 
Marker.  Udenfor  raser  et  forrygende  Vejr  med  Sne  og  brø- 
lende Storm;  Ulvene  tude  paa  Elvens  Is,  og  i  Kløften  lister 
den  sultne  Los  om. 

Det  var  Helligtrekongers  Aften,  en  Time  eller  to  efter 
Mørkningen.  Storkyro-Bondekongen  sidder  i  en  højrygget  Stol 
et  Stykke  fra  Arnestedet  og  hører  med  adspredte  Tanker  paa 
Meri,  som  ved  Baalets  Lys  med  høj  Røst  læser  et  Kapitel  af 
Agricolas  finske  nye  Testamente,  thi  Biblen  var  endnu  ikke 
udkommen  i  sin  Helhed  paa  Finsk.  Den  gamle  Bertila  er 
bleven  meget  gammel,  siden  vi  sidst  saa'  ham  i  hans  fulde 
Kraft.  De  stadige,  store,  gjærende  Tanker,  der  vælte  sig  bag 
hans  skaldede  Pande,  lade  ham  ingen  Ro,  og  dog  er  hans 
stolte  Planer  nu  efter  Kongens  Død  tilintetgjorte  og  drive  om 
som  Vragstumper  efter  et  natligt  Skibbrud  paa  Havets  op- 
rørte Bølger.  Store  og  stærke  Aander  som  hans  gaa  sædvan- 
lig kun  til  Grunde  ved  at  ødelægge  sig  selv.  Alle  Omskiftel- 

ser  og  Ulykker  i  dette  stormfulde  Liv  havde  ikke  mægtet  at 
bryde  hans  Jærnkraft,  men  Græmmelsen  over  et  fejlslaget 
glimrende  Haab,  forgjæves  Stræben  efter  at  faa  det  faldne 
Luftslot  til  at  rejse  sig  igjen,  Sorgen  over  at  se  sine  nærmeste 
selv  rive  ned  paa  hans  Værk,  alt  dette  gnavede  ham  som  en 
rovgjerrig  Grib  i  Sjælens  inderste.  En  eneste  Tanke  havde  i 
to  Aar  gjort  ham  tyve  Aar  ældre,  og  denne  Tanke  grænsede 
i  sin  Dristighed  til  Vanvid.  Den  lød  saaledes: 

„Hvorfor  er  ikke  en  af  mine  i  denne  Stund  Konge  af  Sve- 
rige?- 

Nu  og  da  slaar  Meri  sine  milde  blaa  Øjne  op  fra  den  hellige 
Bog  og  ser  med  spejdende  Uro  paa  sin  gamle  Fader.  Ogsaa 
hun  er  kommen  til  at  se  ældre  ud ;  den  stille  Sorg  er  som  et 
Efteraar  i  de  grønne  Lunde;  den  bryder  ikke,  den  dræber 
ikke,  men  den  faar  Løvets  Friskhed  til  at  falme  paa  Livets 
Træ.  Meris  Blik  er  fuldt  af  Fred  og  Ydmyghed.  Den  Tanke, 
der  stadig  lyser  i  hendes  Sjæl  som  en  Sol  i  Nedgang,  er  ingen 
anden  end  den:  Hinsides  Gravene  skal  jeg  gjense  mit  Hjær- 
tes  Stolthed,  og  der  bærer  han  ikke  mere  nogen  jordisk  Krone. 

Til  venstre  for  hende  sidder  den  gamle  Larsson,  lille  og 
rund  af  Skikkelse  ligesom  sin  nidkjære  Søn.  Hans  godmo- 
dige, venlige  Ansigt  har  for  Øjeblikket  antaget  en  højtide- 
ligere Mine,  der  passer  til  Indholdet  af  den  hellige  Bog,  hvis 
Ord  han  lytter  til.  Hans  Hænder  ere  foldede  til  Bøn  og  kun 
en  Gang  imellem  lægger  han  med  venlig  Opmærksomhed 
Brandene  til  Rette,  for  at  Meri  skal  kunne  se  bedre.  Bag  ved 
ham  sidder  andægtig  en  Del  af  Gaardens  mange  Folk,  og 
disse  af  Skjæret  fra  Baalet  belyste  Grupper  fuldstændiggjø* 
res  af  en  spindende  graa  Kat  og  en  stor  lurvet  Gaardhund 
der  er  krøbet  sammen  i  en  Ring  foran  Meris  Fødder,  son 
den  stolt  synes  at  tjene  til  Skammel. 

Da  Meri  i  sin  Læsning  kom  til  det  Sted  i  Lucas'  15de  Kapi- 
tel, hvor  der  tales  om  den  fortabte  Søn,  begynder  der  at  lyse 
en  mørk  Ild  i  den  gamle  Bertilas  Øjne.  „Den  vanslægtede  !- 
mumlede  han,  „at  forøde  sin  Arv,  hvad  har  det  at  sige?  Men 
at  glemme  sin  gamle  Fader  . . .  ved  Gud,  det  er  skjændigt  !" 

Meri  læste  videre  og  kom  til  den  forlorne  Søns  Anger.  „Og 
han  stod  op  og  gik  til  sin  Fader.  Men  der  han  endnu  var  langt 
borte,  saa'  hans  Fader  ham  og  ynkedes  inderligen,  og  han 
faldt  om  hans  Hals  og  kyssede  ham"  . . . 

„Hvad  den  Fader  har  været  for  en  Stakkel!**  raabte  Aron 
Bertila  atter  halv  højt  for  sig  selv.  „Han  skulde  have  bastet 
og  bundet  ham  og  pisket  ham  med  Ris  og  drevet  ham  ud  af 
sit  Hus  tilbage  til  de  glædeløse  Skjøger  og  de  tømte  Vin- 
bægere**  . 

„Fader**,  hviskede  Meri  mildt  bebrejdende,  „vær  barm- 
hjærtig,  som  vor  Fader  i  Himlen  er  barmhjærtig  og  tager  de 
fortabte  Børn  i  sin  Favn** . 

„Og  kommer  din  Søn  nogen  Sinde  . .  .**  begyndte  Larsson 
i  samme  Tone.  Men  den  gamle  afbrød  ham. 

„Hold  Eders  Mund  og  bryd  Jer  ikke  om  mig**,  sagde  han 
vredt.  Jeg  har  ikke  mere  nogen  Søn  . . .  som  angrende  ka- 
ster sig  for  mine  Fødder**,  tilføjede  han  strax  efter,  da  han 
saa*  to  store,  klare  Perler  funkle  i  Lysskjæret  i  Meris  Øje- 
laag. 

Meri  læste  videre :  „Men  Sønnen  sagde  til  ham :  Fader,  jeg 
haver  syndet  imod  Himmelen  og  for  dig  og  er  ikke  længer 
værd  at  kaldes  din  Søn**  . . . 

„Hold  op  med  dette  !**  udbrød  den  gamle  i  ondt  Lune.  „Red 
min  Seng  og  lad  Folkene  gaa  til  Ro;  det  er  allerede  sent  paa 
Aftenen** . 

I  dette  Øjeblik  hørtes  Hestetrav  udenfor  paa  Vejen  i  den 
knirkende  Sne.  Det  usædvanlige  heri  en  Helligdags  Aften 
bragte  Larsson  til  at  gaa  hen  til  det  lave  Vindue  og  aande  paa 
den  frosne  Rude  for  at  kaste  et  Blik  ud  i  Snefoget.  En  Slæde, 
trukken  af  to  Heste,  arbejdede  sig  med  Besvær  igjennem 
den  opdyngede  Sne  og  kjørte  ind  i  Gaarden.  To  Mænd  indhyl- 
lede i  Faareskindspelse  steg  ud  af  den. 

Greben  af  en  pludselig  Anelse  ilede  Larsson  ud  for  at  gaa 
de  kommende  i  Møde,  og  som  et  Lyn  var  Meri  ved  hans  Side. 
Knirkende  lukkede  Stuedøren  sig  efter  dem,  og  det  varede 
noget,  før  den  atter  blev  aabnet. 

Nu  traadte  en  ung  Mand  i  en  Krigers  Dragt  ind  med  sæn- 
ket Hoved,  kastede  den  tilsneede  Fjederhat  fra  sig,  gik  lige 
hen  til  den  gamle  Bertila,  bøjede  Knæ  og  sænkede  sit 
smukke,  lokkede  Hoved  endnu  dybere,  idet  han  sagde:  „Fa- 
der, her  er  jeg  og  beder  om  din  Velsignelse!**  Og  bag  ved 
ham  stod  Meri  og  den  gamle  Larsson,  begge  med  foldede 
Hænder,  og  hævede  deres  bedende  Blikke  til  den  strænge 
gamle  Mand  med  de  samme  Ord:  „Fader,  her  er  din  Søn, 
giv  ham  din  Velsignelse** . 

Et  Øjeblik  syntes  Bertila  at  kæmpe  med  sig  selv,  man  saa' 
hans  Læber  skjælve  svagt  og  hans  Haand  ubevidst  udstræk- 
kes for  at  løfte  Ynglingen  ved  hans  Fødder  op.  Men  snart 
hævede  hans  skaldede  Isse  sig  endnu  højere,  han  trak  Haan- 
den  tilbage,  hans  hvasse  Øjne  skjød  mørkere  Lyn  end  nogen 
Sinde,  og  hans  Læber  skjælvede  ikke  mere.  „Gaa*",  sagde 
han  kort  og  strængl,  „gaa,  du  fortabte  Søn,  tilbage  til  dine 
Brødre,  Adelsmændene,  og  til  dine  Søstre,  de  fine  Frøkener! 
Hvad  vil  du  her  i  den  simple  Bondes  Stue,  som  du  foragter? 
Gaa,  jeg  har  ikke  mere  nogen  Søn!"" 

Men  Ynglingen  gik  ikke.  „Vredes  ikke,  Fader"* ,  sagde  han, 
nOm  jeg  i  min  Ungdoms  Ærgjerrighed  undertiden  har  syndet 
imod  dit  Bud.  Hvem  sendte  mig  ud  til  det  store  og  straalende 
i  Verden  for  at  vinde  Ære  og  Berømmelse?  Hvem  bød  mig 
gaa  i  Krigen  og  adle  mit  Bondenavn  med  ridderlige  Bedrif- 
ter? Hvem  kastede  mig  ind  blandt  de  glimrende  Forbilleders 
Fristelser  ved  den  store  Konges  Side?  Du  og  atter  du,  Fader, 
og  nu  støder  du  din  Søn  bort,  efter  at  han  for  din  Skyld  to 
Gange  har  givet  Afkald  paa  et  Adelsbrev !'' 

nDu!"  udbrød  den  gamle  med  opblussende  Vrede.  „Du 
skulde  have  givet  Afkald  paa  et  Adelsbrev,  du,  som  har  skam- 
met dig  ved  dit  ærlige  Bondenavn  og  taget  dig  et  andet,  som 
skulde  være  fornemmere?  Nej,  paa  dine  Knæ  har  du  tigget 
om  et  Skjoldmærke;  hvad  ved  jeg,  om  det  er  blevet  dig  til- 
budt, hvad  bryder  jeg  mig  om  det?  Jeg  ved  kun,  at  jeg  fra 
din  spædeste  Barndom  har  søgt  at  indprente  dig,  vanslæg- 
tede, at  der  ingen  andre  lovlige  Magter  gives  end  Konge 
og  Folk,  at  alt,  hvad  der  trænger  sig  imellem  dem,  det  maa 
saa  hedde  Adel  eller  Præsteskab  eller  hvad  som  helst,  er 
en  Uting,  er  til  Fordærvelse  og  Forbandelse  for  Land  og  Rige 
...  alt  det  har  jeg  søgt  at  indprente  dig,  og  Frugten  af  mine 
Lærdomme  har  været,  at  du  har  listet  dig  ind  blandt  denne 
Adel,  som  jeg  hader  og  foragter,  at  du  har  higet  efter  dens 
tomme  Titler,  pralet  med  dens  for  Riget  fordærvelige  Glans, 
indsuget  dens  Fordomme  og  nu  staar  her  i  dit  fædrene  Hus 
med  Løgnen  paa  dine  Læber  og  Adelshovmodet  i  dit  Hjærte. 
Gaa,  vanslægtede  Bondesøn!  Aron  Bertila  er,  hvad  han  altid 
har  været  —  en  Bonde !  han  forskyder  og  forbander  dig,  du 
frafaldne  !** 

Og  med  disse  Ord  vendte  den  gamle  sig  bort  og  gik  med 

faste  Skridt  og  hævet  Hoved  ind  i  det  lille  Kammer  inden  for 
Stuen,  medens  Bertel  endnu  laa  paa  Knæ  ved  Stedet,  hvor 
han  havde  staaet. 

„Hør  mig,  Fader!"  raabte  Bertel  efter  ham,  idet  han  ha- 
stigt rev  sin  Vams  op  og  fremtog  et  sammenlagt  Papir  der- 
fra :  „dette  var  det  min  Agt  at  sønderrive  for  din  Fod  !**  Men 
den  gamle  hørte  ham  ikke  mere.  Papiret  faldt  paa  Gulvet, 
og  da  Larsson  et  Øjeblik  efter  lukkede  det  op  og  læste  det, 
viste  det  sig,  at  det  indeholdt  et  af  Formynderregeringen  i 
Stockholm  paa  Hertug  Bernhard  af  Weimars  Indstilling  ud- 
færdiget Diplom  paa  adeligt  Brev  og  Skjoldmærke  med  Nav- 
net B  e  r  t  e  I  s  k  i  O I  d  for  Ritmesteren  Gustav  Bertel  ved  Liv- 
dragonerne. 

Medens  alt  i  den  store  Stue  endnu  var  i  Forvirring  over 
den  gamle  Bertilas  ubøjelige  Hau'dhed,  traadte  tre  af  Fru 
Mfirthas  Livknægte  fra  Korsholm  ind  med  megen  Larm :  „Hej, 
Gutter",  raabte  de  til  Karlene,  „har  I  set  hende?  Her  er 
noget  at  tjene.  To  Hundrede  Daler  Sølv  i  Belønning  til  den, 
der  griber  Frøken  Regina  von  Emmeritz,  Statsfange  paa  Kors- 
holm, og  bringer  hente  tilbage  død  eller  levende!" 

Ved  Lyden  af  dette  Navn  vaagnede  Bertel  af  sin  bedøvende 
Smerte,  sprang  op  og  greb  den  talende  i  Kraven.  „Usling, 
hvad  er  det,  du  siger?"  raabte  han. 

„Naa,  naa,  gunstige  Junker,  far  med  Lempe,  naar  han  ta- 
ler til  Hans  Majestæts  og  Kronens  Folk.  Jeg  siger,  at  den  ty- 
ske Forræderske,  den  papistiske  Hex,  Frøken  von  Emme- 
ritz, har  set  sit  Snit  til  at  rømme  fra  Korsholm  Slot  i  Nat,  og 
at  den,  som  ikke  hjælper  med  til  at  skaffe  fat  paa  hende  igjen, 
er  en  Landsforræder  og  en  ..." 

Karlen  havde  ikke  faaet  talt  ud,  før  et  Slag  af  Bertels  kraf- 
tige Arm  strakte  ham  til  Jorden,  saa  lang  han  var.  „Ha,  Fader, 
du  har  selv  villet  det  saa!"  raabte  Ynglingen  og  var  i  et  Nu 
ude  af  Døren  og  i  Slæden,  som  man  strax  efter  hørte  jage  af 
Sted  i  det  rasende  Snefog. 


VIIL 
Den  bortrømte. 


Vi  skulle  nu  se,  hvor  Frøken  Regina  befandt  sig,  og  hvad 
der  havde  bevæget  hende  til  at  give  Afkald  paa  Fru  Mftrthas 

hulde  Omsorg  for  at  vove  et  æventyrligt  Forsøg  paa  at  flygte 
midt  om  Vinteren  i  et  ukjendt  Land,  der  var  opfyldt  af  Øde- 
marker, og  hvor  hun  hverken  kjendte  Vej  eller  Sti,  ja  ikke 
engang  formaaede  at  gjøre  sig  forstaaelig  paa  Landets  Sprog. 

Vi  maa  ikke  tabe  af  Sigte,  at  vor  Historie  foregaar  i  en 
Tid,  da  Katholicisme  og  Lutherdom  stod  i  den  skarpeste  Strid, 
og  da  heller  ikke  Lutherdommen,  ophidset  af  Stridens  Hef- 
tighed, lige  saa  lidl  som  Katholicismen  indrømmede  nogen 
Fordragelighed  overfor  anderledes  tænkende.  Fru  Mfirtha 
havde  nu  en  Gang  sat  sig  i  Hovedet,  at  hun  pligtskyldigst 
burde  omvende  Frøken  Regina  til  den  lutherske  Lære,  og 
dette  uheldige  Forsæt,  som  hun  nærede  i  den  bedste  Mening, 
kunde  ingen  faa  hende  fra.  Hun  vedblev  derfor  i  Tide  og 
Utide  at  plage  den  stakkels  Pige  med  sin  Halsstarrighed, 
snart  med  Bøger,  snart  med  Formaninger,  med  gode  og  med 
onde  Ord,  med  Løfter  om  Frihed  og  med  Trusler  af  alle 
Slags,  og  naar  Regina  ikke  vilde  læse  Bøgerne  og  høre  paa 
Præsterne,  lod  den  nidkjære  Frue  holde  Bøn  i  sin  Fanges 
Værelse  og  om  Søndagen  Gudstjeneste.  Alle  disse  Midler 
vare  spildte  paa,  hvad  Fru  Martha  kaldte  Reginas  Halsstar- 
righed; jo  mere  Umage  Fru  Martha  gjorde  sig,  des  roligere, 
koldere  og  utilgængeligere  blev  hendes  Fange.  Regina  be- 
tragtede sig  som  en  Martyr  for  sin  Tro  og  taalte  med  tilsyne- 
ladende Kulde  alle  Ydmygelser  for  den  hellige  Sags 

Men  det  nittenaarige  hede,  sydlandske  Blod  kogte  i  hende, 
og  kun  med  Møje  kunde  hun  tvinge  det  til  Ro  paa  Overfladen. 
Der  var  Øjeblikke,  i  hvilke  Regina  gjærne  havde  sprængt 
Korsholm  i  Luften,  om  hun  havde  kunnet  det.  Men  de  gamle 
graa  Mure  trodsede  hendes  tavse  Raseri,  og  Flugt  blev  til 
sidst  hendes  eneste  Redningsmiddel.  I  Aar  og  Dag  grundede 
hun  derpaa ;  omsider  fandt  hun  paa  et  Middel  til  at  skuffe  Fru 
Mfirthas  Aarvaagenhed. 

Paa  Kajaneborg  Slot  sad  den  Gang  som  Fange  den  be- 
rømte og  ulykkelige  Johannes  Messenius,  som  i  sin  Ungdom 
var  bleven  opdraget  hos  Jesuiterne  i  Braunsberg  og  af  dem 
var  udset  til  at  være  Katholicismens  Apostel  i  det  kjætterske 
Sverige.  Indespærret  paa  Grund  af  sine  Smædeskrifter  og 
Anslag  til  Fordel  for  Sigismunds  Parti,  havde  han  nu  paa  nit- 
tende Aar  grumt  behandlet,  sidder  der  som  Muldvarp  i  sit 
Hul,  da  Rygtet  om  hans  Lærdom,  hans  Ulykker  og  hans  papi- 

stiske  Tænkemaade  ogsaa  naaede  til  Frøken  Regina  i  hendes 
Fængsel.  Fra  den  Stund  fo*r  der  dristige  Planer  igjemieni 
den  fangne  Piges  Sjæl. 

En  Dag  ved  Nytaarstid  kom  der  en  omvandrende  tysk 
Kvaksalver  til  Korsholm  med  sit  Apothek  paa  Ryggen,  om- 
trent som  Schackerjøderne  i  en  senere  Tid  *).  Saadanne  Dok- 
torer og  Apothekere  i  en  og  samme  Person  gjorde  gode  For- 
retninger paa  den  lettroende  Befolknings  Bekostning  og  søg- 
tes ofte  af  de  fornemste,  thi  der  gaves  ikke  én  examineret 
Læge  i  hele  Landet  og  kun  et  eneste  Apothek,  nemlig  i  Åbo, 
og  selv  det  var  ikke  synderlig  vel  forsynet.  Intet  Under  der- 
for, at  vor  Mand  ogsaa  paa  Korsholm  havde  fuldt  op  at  gjøre 
med  Hold  og  Sting,  Mavepine  og  Gigt,  ja.  Fru  Mfirtha,  som 
hver  Gang  hun  havde  smurt  sine  Karle,  jamrede  sig  over 
Kolik  og  Aandenød,  omfattede  den  fremmede  Doktor  med 
særlig  Velvilje.  Inden  faa  Dage  var  denne  bleven  fuldkommen 
som  hjemme,  og  saaledes  skete  det,  at  han  blev  kaldet  til  Frø- 
ken Regina,  som  klagede  over  en  haardnakket  Hovedpine. 

Fru  Mfirthas  sædvanlige  Snuhed  svigtede  hende  denne 
Gang.  Ikke  to  Dage  efter  var  baade  den  unge  Frøken,  hendes 
gamle  Dorthe  og  Kvaksalveren  en  skøn  Morgen  væk.  Et 
Jærngitter,  der  var  brudt  løs  udvendig  fra,  og  en  Rebstige, 
der  var  bleven  hængende,  tillod  ingen  Tvivl  om,  at  Kvak- 
salveren havde  været  Fangerne  behjælpelig  med  at  bane  dem 
Vej  over  Mure  og  Volde.  Fru  Martha  glemte  af  lutter  Forbav- 
selse og  Ærgrelse  baade  Kolik  og  Aandenød,  satte  baade 
Slottet  og  Byen  i  Oprør  og  sendte  straks  sine  Knægte  ud  til 
alle  Verdens  Kanter  for  at  gribe  de  fiyglende.  Hvor  vidt  det 
lykkedes  hende,  vil  snart  vise  sig. 

Vi  vende  for  en  Stund  tilbage  til  Bertel,  som  vi  træffe  med 
Hjærtet  fuldt  af  de  mest  modstridende  Følelser,  jagende  af 
Sted  i  den  stormende  Aften  og  ledsaget  af  sin  Tjener  Pekka. 
Denne  ærlige  Sjæl  kunde  ikke  fatte  saa  stor  en  Daarskab,  som 
det  tyktes  ham  at  være,  lige  som  man  var  kommen  hjem  til 
Fædrenegaarden,  at  begive  sig  bort  fra  det  varme  Baal  og  den 
kogende  Grødgryde  ud  til  Snedriverne  og  Ulvene  i  den  vilde 
Skov.  Og  Bertel  forstod  ikke  sig  selv.  Efter  nylig  at  være 
vendt  tilbage  ad  den  nordre  Vej  over  Tomeå  med  Permission 

*)  Det  vtr  en  Ssrhed  hos  Peltlcgen,  som  selv  I  sin  Tid  hsvde  vsndret  med  Apo- 
theket  pss  Ryggen,  st  lisn  sltld  skulde  tale  bssnllg  om  Kytksslverne. 

fra  Tyskland,  medens  Hæren  laa  i  Vinterkvarter,  var  han  ilet 
igjennem  Storkyro  til  Vasa,  som  hemmelig  var  hmvs 
eneste  Maal,  og  nu  fandt  han  paa  det  ene  Sted  en  Faders 
Vrede,  paa  det  andet  de  tomme  Vægge,  hvor  hun  havde  væ- 
ret og  ikke  længere  var.  Regina  var  sporløst  forsvunden. 

„Hvor  skal  jeg  kjøre  hen?"  spurgte  Pekka  ligegyldig  og 
mut,  da  de  var  komne  ud  paa  den  store  Landevej. 

„Hvorhen  du  behager",  svarede  hans  Herre  lige  saa  vran- 
ten. Pekka  vendte  sine  Heste  mod  Vasa,  hvortil  der  herfra 
ikke  var  synderlig  mere  end  en  tre  Miles  Vej.  Bertel  bemær- 
kede det.  „Dit  Asen!"  raabte  han,  „jeg  har  jo  befalet  dig  at 
kjøre  nord  paa". 

„Nord  paa",  gjentog  Pekka  lige  saa  kortfattet  og  vendte 
med  et  Suk  sine  Heste  mod  ny  Karleby,  som  der  var  syv  Mil 
til.  Den  Gang  fandtes  der  ingen  ordentlige  Gjæstgivergaarde 
med  Skydsheste  til  de  rejsendes  Bekvemmelighed.  Men  der 
var  med  visse  Mellemrum  Gaarde,  hvor  alle,  der  rejste  i  Kro- 
nens Ærinder,  kunde  gjøre  Regning  paa  Hest,  medens  andre 
rejsende  maatte  hjælpe  sig  frem  ved  Overenskomst.  Præste- 
gaardene  afgav  sædvanlig  Natteherberge  og  havde  hver  Aften 
en  Stue  i  Orden,  hvor  der  stod  Senge  med  Halm  og  et  Bord 
nned  kold  Mad  gjæstfrit  til  rede  for  kjendte  og  ukjendte.  Det 
var  ganske  naturligt,  at  Pekke,  som  endnu  stadig  tænkte  paa 
Grødgryden,  dristede  sig  til  at  gjøre  en  yderligere  Forespørg- 
sel, om  man  skulde  tage  ind  i  W5rå  Præstegaard  til  Natten. 

„Kjør  til  Ylihårmft",  svarede  Ritmesteren  fortrædelig  og 
svøbte  sig  ind  i  sin  laadne  Faareskindspels,  thi  Nattevinden 
var  isnende  kold. 

„Fanden  forstaar  sig  paa  de  fornemmes  Nykker" ,  mumlede 
Pekka  ved  sig  selv  og  kjørte  ind  paa  den  smalle  Byvej,  der  fra 
Storkyro  fører  i  nordøstlig  Retning  til  det  nævnte  Kapel 
under  Lappo  Sogn. 

Her  havde  Driverne  dynget  sig  op  i  en  Favns  Højde  imel- 
lem Gjærdeme,  og  de  rejsende  kunde  kun  arbejde  sig  frem 
Fod  for  Fod.  Efter  en  Times  Kamp  var  Hestene  udmattede 
og  gjorde  Holdt  ved  hvert  tiende  Skridt.  Bertel  mærkede  det 
knapt,  hensunken  i  sine  Drømme,  som  han  var.  Man  var  fra 
Kyros  udstrakte  Slette  kommen  ind  i  Lappos  Skove.  Ødemar- 
kens Stilhed,  afbrudt  af  Stormens  Susen,  omgav  de  rejsende 

paa  alle  Sider,  og  rundt  omkring  saas  intet  Spor  af  nogen 
menneskelig  Bolig. 

Pekka  havde  en  Stund  gaaet  ved  Siden  af  Slasden  og  med 
sine  brede  Skuldre  løftet  den  op,  naar  den  sank  saa  dybt  i 
Driverne,  at  Hestenes  Kraft  ikke  kunde  rokke  den  af  Stedet. 
Endelig  nægtede  ogsaa  hans  senestærke  Arme  deres  Tjene- 
ste; Slæden  standsede  midt  i  et  Bjærg  af  Sne. 

„Naa**,  raabte  Bertel  utaalmodig,  hvad  er  der  paa 
Færde?" 

„Ikke  andet",  svarede  Pekka  rolig,  „end  at  vi  hverken 
har  Klokker  eller  Præst  nødig  for  at  finde  en  Grav" . 

„Hvor  langt  er  der  herfra  til  den  nærmeste  Gaard?" 

„Saa  vidt  jeg  husker,  en  Mil" . 

„Ser  du  ikke  noget,  der  ligner  et  Skjær  af  Ild  der  langt  borte 
inde  i  Skoven?" 

„Hm,  jo  saamænd,  det  ser  jo  nok  saadan  ud  ..." 

„Spænd  Hestene  fra  og  lad  os  ride  derhen" . 

„Nej,  kjære  Herre,  det  er  ikke  værd.  Her  i  Skoven  spøger 
det  rigtig  fælt,  det  ved  jeg  fra  gammel  Tid  af,  lige  siden  Bøn- 
derne slog  deres  Foged  ihjel  her  i  Køllekrigens  Tid  og  brændte 
hans  Gaard  og  hans  uskyldige  Børn". 

„Vrøvl!  Vi  rider  derhen,  siger  jeg". 

„Naa  ja,  for  mig  gjærne" . 

Faa  Sekunder  efter  var  Hestene  spændt  fra,  og  de  to  rej- 
sende kæmpede  sig  ridende  frem  imod  Lysskjæret,  som  stund- 
om forsvandt,  stundom  atter  blinkede  frem  bag  de  tilsneede 
Fyrretræer. 

„Men  sig  mig,  Pekka",  begyndte  Bertel,  „hvordan  hæn- 
ger det  sammen  med  Ødemarken  her  omkring?  Jeg  vil  min- 
des, at  jeg  i  min  Barndom  har  hørt  en  Del  derom" . 

Jo,  jo.  MoV  var  jo  barnefødt  her". 

„Her  var  i  gamle  Dage  en  stor  Nybygd  i  Skoven?" 

„Stor  var  den  unægtelig,  mange  Hundrede  Tønder  Land; 
alt  det  havde  Fogden  taget  ind  med  milelange  Grøfter  i  salig 
Kong  GOstas  Tid.  Og  her  voxede  mange  Hundrede  Tønder 
Sæd,  fortalte  min  Fader,  og  en  stor  ny  Gaard  havde  Fogeden 
bygget,  og  han  levede  som  en  Prins  i  Ødemarken.  Og  saa 
kom,  som  sagt,  Bønderne  og  stak  Ild  paa  Gaarden  ved  Natte- 
tid, og  der  gik  baade  Folk  og  Fæ  i  Løbet,  alt  undtagen  den 

unge  Frøken,  som  Eders  Fader  bjærgede  og  siden  tog  til  sin 
Hustru.  Han  var  ogsaa  med  i  den  Leg,  var  Eders  Fader** . 

„Og  siden  blev  Gaarden  aldrig  bygget  op  igjen?** 

^Jorderne  var  jo  en  fed  Bid,  og  der  var  Folk  nok,  som  satte 
sig  for  at  flytte  hen  og  gjøre  Fanden  Fortræd.  Men  Fan- 
den var  dem  for  klog,  han  begyndte  saadant  et  forskrækkeligt 
Regimente  her  med  at  spøge  og  grassere  baade  Nat  og  Dag, 
saa  at  ingen  var  sikker  paa  Liv  og  Lemmer  og  langt  mindre 
paa  sin  syndige  Sjæl.  Sad  man  hjemme  i  sin  Stue,  blev  Sto- 
lene rykket  bort  under  en,  Grødfadet  trillede  under  Bordet  af 
sig  selv.  Teglstenene  blev  revne  ud  af  Murene  og  haglede 
Folk  om  Ørene.  Gik  man  i  Skoven,  var  man  ikke  bedre  fa- 
ren; man  skulde  se  sig  godt  for,  af  Træerne  ikke  ramlede 
ned  over  Hovederne  paa  en,  om  Vejret  saa  var  aldrig  saa 
stille,  og  at  Jorden  ikke  gled  bort  under  Fødderne  paa  en, 
hvor  der  nylig  var  den  fasteste  Vej,  saa  man  sank  i  en  bund- 
løs Mose.  Og  naar  jeg  tænker  paa,  at  vi  nu  færdes  i  den  selv 
samme  Skov  . . .  aa,  aa,  jeg  synker . .  / 

„Din  Tosse,  det  er  jo  bare  Sne.  Og  saa,  siger  du,  kunde 
Folk  ikke  længere  holde  d^t  ud  her?** 

„De  flyttede  herfra  alle  sammen,  saa  her  ikke  var  saa  meget 
som  en  Kat  en  Gang,  alle  sammen  paa  en  gammel  Husmand 
nær,  men  han  er  nu  vel  død  for  længe  siden.  Hele  den  store 
Nybygd  blev  øde  igjen.  Grøfterne  groede  til.  Engene  blev  at- 
ter til  Moser,  og  Fyrreskoven  bredte  sig  over  Agrene.  Det 
er  nu  snart  fyrretyve  Aar  siden** . 

Og  Pekka,  som  ellers  ikke  var  rundhaandet  med  lange  Ta- 
ler, syntes,  forundret  over  sin  ualmindelige  Snaksomhed, 
pludselig  at  sætte  en  Stopper  for  sit  Mundlæder,  idet  han 
pludselig  holdt  stille  med  Hesten. 

„Hvad  er  der  nu  igjen?**  spurgte  Bertel  utaalmodig. 

Jeg  kan  ikke  mere  se  noget  til  Lyset** . 

Jeg  ikke  heller.  Træerne  skjuler  det**. 

„Nej,  kjære  Herre,  det  er  ikke  Træerne,  der  skjuler  det; 
det  er  sunket  i  Jorden,  efter  at  det  har  lokket  os  her  ud  i  den 
vilde  Skov.  Jeg  har  jo  sagt,  at  det  vilde  gaa  saadan.  Vi  kom- 
mer aldrig  herfra  med  Livet** . 

„Rid  til,  for  Fanden,  og  hold  ikke  stille,  saa  bliver  jo  baade 
Hest  og  Mand  stiv.  Jeg  synes,  jeg  kan  se  noget,  som  ligner 
et  Hus,  derhenne**. 

„Dejligt  Hus !  jo  en  stor  Sten  med  graa  Sider,  som  Blæsten 
har  fejet  Sneen  bort  fra.  Det  er  ude  med  os** . 

„Hold  Mund  og  rid  til.  Her  kommer  vi  til  en  Slette  med 
Ungskov;  der  titter  noget  frem  mellem  Sneen**. 

„Alle  Helgener  være  os  naadige !  Vi  er  akkurat  paa  Stedet, 
hvor  Gaarden  har  staaet.  Ser  I  ikke  de  gamle  Ildsteder  stikke 
frem  af  Sneen?  Ikke  et  Skridt  længere,  Herre! 

Jeg  tager  ikke  fejl . . .  der  er  Huset** . 

Bertel  og  hans  Ledsager  befandt  sig  paa  et  Sted,  hvor  det 
var  yderst  vanskeligt  at  komme  frem,  idet  Hestene  ved  hvert 
Skridt  snublede  over  store  Stene  eller  sank  i  dybe  Huller, 
der  skjultes  af  Sneen.  Mandshøje  Driver  og  omstyrtede  Træ- 
stammer gjorde  Jorden  endnu  ufarbarere  ligesom  for  at  gjøre 
Adgangen  til  et  halvforfaldent  Husmandshus  endnu  vanske- 
ligere. Huset  laa,  enten  det  nu  var  tilfældigt  eller  beregnet, 
bag  to  tætte  Graner,  hvis  Grene  laa  helt  ned  til  Jorden.  Det 
ene  Vindue  havde  paa  Ydersiden  en  Luge,  som  snart  blev  re- 
vet op  af  Stormen,  snart  atter  blev  voldsomt  slaaet  i,  hvilket 
var  Grunden  til,  at  Skjæret  fra  Ilden  der  inde  snart  viste  sig 
og  snart  forsvandt.  Bertel  stod  af  Hesten,  bandt  den  ved  Gra- 
nen og  gik  hen  til  Vinduet  for  ude  fra  at  kaste  et  Blik  ind  i 
Stuen.  Et  lønligt  Haab  bevingede  hans  Skridt.  Han  tog  det  for 
givet,  at  naar  de  flyglende  havde  taget  Vejen  nord  paa,  havde 
de  ikke  fulgt  den  store  Landevej,  men  søgt  ad  Biveje  at  und- 
gaa  deres  Forfølgeres  Efterstræbelser.  Men  i  denne  Del  af 
den  store  østerbottniske  Slette  krydsedes  allerede  paa  den 
Tid  hundrede  smaa  Veje  ind  ad  de  østiige  Nybygder  til. 
Hvem  sagde  ham,  at  de  flygtende  netop  havde  valgt  denne 
Vej? 

Alligevel  bankede  hans  Hjærte,  da  han  nærmede  sig  Vin- 
duet. Af  de  fire  smaa  Ruder  var  de  to  af  Horn,  som  var  i 
Brug  før  end  Glasset;  en  var  slaaet  itu  og  tilstoppet  med 
Bjørnemos,  kun  den  fjerde  var  af  Glas,  men  saa  frossen  og 
tilsneet,  at  det  i  Begyndelsen  ikke  var  muligt  at  skjelne  noget. 
Bertel  aandede  paa  Ruden,  men  fandt  til  sin  Ærgrelse,  at  Isen 
paa  Indersiden  trodsede  hans  Nysgjerrighed.  I  dette  Øjeblik 
vrinskede  hans  Hest. 

Det  forekom  Bertel  latterligt  at  spejde  ind  i  en  fattig  Hus- 
mandsstue  udefra.  Han  var  allerede  ved  at  banke  paa  Døren, 
da  en  Skygge  i  det  samme  skjulte  Ildskjæret,  og  Isen  paa 

Indersiden  af  Ruden  hurtig  smeltede  for  den  varme  Aande  af 
et  Menneske,  der  var  nysgjerrig  efter  at  se  ud,  ligesom  han 
efter  at  se  ind.  Bertel  var  snart  i  Stand  til  at  skjelne  et  An- 
sigt med  funklende  Øjne,  som  tæt  op  til  Ruden  stirrede  ud 
ligesom  for  at  opdage  Grunden  til,  at  Heste  vrinskede  midt 
om  Natten  i  Ødemarken. 

Synet  af  dette  Ansigt  virkede  paa  Riddersmanden  som  et 
elektrisk  Stød.  Med  Tanken  henvendt  paa  den  skjønne  Re- 
gina havde  Bertel  ventet  sig  et  Syn  af  behageligere  Art.  I 
Stedet  derfor  viste  der  sig  et  ligblegt  Ansigt  omgivet  af  en 
sort,  tæt  sluttende  Læderhue,  i  hvis  mørke  Indfatning  det 
blege  Ansigt  tog  sig  endnu  blegere  ud.  Disse  Træk  havde 
Bertel  set  før,  og  da  han  samlede  sine  Tanker,  knyttede  der 
sig  til  dem  Mindet  om  en  forfærdelig  Nat  i  de  bajerske  Skove. 
Uvilkaarlig  trak  han  sig  tilbage  og  standsede  et  Øjeblik  uden 
at  vide,  hvad  han  skulde  gjøre. 

Denne  hans  Bevægelse  bemærkede  Pekka,  som  var  bleven 
siddende  paa  sin  Hest  for  at  have  Tilbagetoget  aabent.  „Hur- 
tig bort  herfra** ,  raabte  han,  „jeg  har  jo  sagt  Jer,  at  i  denne 
Skov  bor  ingen  anden  end  den  lyslevende  Satan!** 

,Ja,  du  har  Ret** ,  svarede  Bertel,  smilende  ad  sin  egen 
Frygt  og  ad,  hvad  han  ansaa  for  et  Foster  af  sin  ophidsede 
Indbildningskraft.  „Har  Satan  nogen  Sinde  paataget  sig  et 
Menneskes  Skikkelse,  saa  bor  han  i  dette  Hus.  Men  just  der- 
for skal  vi  se  Naadigherren  i  Øjnene  og  tvinge  ham  til  at  give 
os  Nattekvarter.  Holla,  der,  hej,  luk  op  for  os,  vi  er  rejsende  !** 
Og  disse  Ord  ledsagedes  af  nogle  kraftige  Slag  paa  den  luk- 
kede Dør. 


IX. 

Don  Qnlxote  af  Mancha. 

Efter  at  han  havde  ventet  længe,  aabnedes  endelig  Hyttens 
Dør,  og  en  gammel  Mand,  kroget  af  Ælde  og  med  snehvidt 
Skjæg,  viste  sig  i  den.  Vant  til  Krigens  Ret,  at  tage,  hvad  man 
behøvede,  hvor  det  ikke  blev  ydet  godvillig,  skjød  Bertel  den 
gamle  til  Side  og  trængte  uden  Omstændigheder  ind  i  den 
forfaldne  Rønne.    Til  sin  store  Overraskelse  fandt  han  den 

tom.  En  halvt  udgaaet  Fyrretræs  Fakkel  kastede  et  usikkert 
Lys  ud  over  denne  Armodens  Bolig.  Der  var  ingen  anden 
Dør  at  se  end  den,  han  var  konmien  ind  ad,  og  intet  andet 
levende  Væsen  at  opdage  end  den  hvidhovedede  Gubbe  og  en 
stor  lurvet  Hund,  som  laa  ved  Arnestedet  og  viste  Tænder 
ad  den  ubudne  Gjæst. 

„Hvor  er  den  Mand  med  den  sorte  Læderhue  henne,  som 
nylig  var  her  inde?**  spurgte  Bertel  barsk. 

„Gud  velsigne  Eders  Naade**,  svarede  Gubben  ydmygt  og 
forsigtig,  „hvem  andre  skulde  her  vel  være  end  Eders 
Naade?" 

„Frem  med  Sandheden  I  Her  maa  være  nogen  gjemt.  Un- 
der Sengen ...  nej,  bag  Ovnen . . .  nej.  Og  dog  har  du  nylig 
haft  et  større  Baal  tændt.  Hvad?  jeg  tror  det  er  slukket  med 
Vand.  Svar!" 

„Det  er  saa  koldt,  Eders  Naade,  og  Stuen  er  utæt . .  .** 

Bertels  Mistanke,  som  nu  en  Gang  var  vakt,  lod  sig  ikke 
afspise  med  Udflugter.  Hans  Øjne  fløj  spejdende  omkring  i 
Værelset  og  opdagede  en  lille  Gjenstand,  der  var  falden  un- 
der en  Bænk.  Det  var  en  fin  og  blød  Damehandske,  foret 
med  Hareskind. 

„Vil  du  bekjende,  din  gamle  Skurk!**  udbrød  Ynglingen 
hidsig.  Den  gamle  syntes  bestyrtet,  men  kun  et  Øjeblik.  Han 
skiftede  strax  Mine,  nikkede  fiffig  og  pegede  paa  Krogen  nær- 
mest ved  Ovnen.  Bertel  fulgte  hans  Vink . . .  nogle  Skridt 
...  og  Gulvet  veg  under  hans  Fødder.  Han  var  gaaet  i  et 
mørkt  Hul  oven  over  en  Kjælder,  uden  at  faa  Øje  paa  denne 
Faldgrube  i  den  mørke  Skygge  fra  Ovnen.  Strax  efter  blev 
en  Luge  slaaet  i  over  Aabningen,  og  man  hørte  Raslen  af  en 
svær  Jærnkrog,  som  betog  den  indespærrede  al  Mulighed 
til  at  faa  Lugen  løftet  op  indvendig  fra. 

Bertel  var  falden  i  en  af  disse  Gruber  under  Gulvet,  i 
hvilke  fatige  Folk  pleje  at  gjemme  Rodfrugter  og  Tyndtøl. 
Gruben  var  ikke  dyb,  og  Faldet  derfor  lidet  farligt,  men  Ber- 
tels Harme  var  desuagtet  ganske  naturlig.  Den  lille  Handske 
sagde  ham  alt.  Hun  maatte  være  her,  hun,  den  smukke, 
stolte,  ulykkelige  Fyrstedatter,  som  han  saa  længe  lønlig 
havde  tilbedt.  Hvor  kunde  han  vide.  om  hun  ikke  var  falden 
i  grumme  Røveres  Vold  her,  og  just  nu,  da  han  efter  at  have 
længtes  efter  hende  i  Aarevis  stod  hende  saa  nær,  just  nu. 

da  hun  maaske  trængte  til  hans  Hjælp  og  Forsvar,  just  nu  var 
han  gaaet  i  en  forsmædelig  Fælde,  sad  fangen  i  et  Rottehul, 
der  var  endnu  uslere  end  den  Rønne,  hvis  Gulv  han  i  dette 
Øjeblik  havde  over  sit  Hoved.  Forgjæves  søgte  han  med  sine 
Skuldres  Kraft  at  løfte  Gulvplankerne  i  Vejret;  de  var  ikke 
til  at  rokke,  lige  saa  lidt  som  den  Skjæbne,  der  saa  længe 
havde  spottet  hans  bedste  Forhaabninger. 

Imidlertid  kunde  han  fra  Stuen  oven  over  sig  høre  en  sagte 
Støj,  som  om  flere  Mennesker  gik  hen  over  Gulvet.  Derpaa 
blev  al  Ting  igjen  stille. 

Bertels  eneste  Haab  var  nu  Pekka,  som  ikke  havde  vovet 
sig  ind  i  Stuen.  Han  lod  heller  ikke  høre  fra  sig,  og  saaledes 
gik  en  tre,  fire  Timer  i  en  dræbende  Uvished,  som  forøgedes 
ved  Udsigten  til  at  omkomme  af  Kulde  og  Sult. 

Da  hørtes  der  atter  Trin  oven  over.  Krogen  blev  taget  af 
og  Lugen  løftet  op.  Halv  stiv  klatrede  Bertel  op  af  sin  fugtige 
Grav  i  den  sikre  Tro,  at  Pekka  endelig  havde  opsporet  hans 
Fængsel.  I  Stedet  for  ham  saa'  han  imidlertid  den  gamle  med 
det  snehvide  Skjæg;  han  var  ydmyg  og  forsigtig  ligesom  før 
og  rakte  Haanden  ud  for  at  hjælpe  Fangen  op  af  Hullet.  Vred 
greb  den  unge  Kriger  den  gamle  i  hans  knoglede  Skulder  og 
lavede  sig  til  at  holde  en  dundrende  Tale  til  ham.  „Din  Us- 
ling 1**  raabte  han,  „er  du  kjed  af  Livet,  eller  ved  du  ikke, 
hvad  du  gjør,  afsindige?  Hvad  hindrer  mig  i  at  knuse  din 
ynkelige  Krop  imod  din  egen  Ovn?" 

Den  gamle  saa'  paa  ham  uden  at  forandre  en  Mine.  „Gjør 
det,  Bertilas  Dattersøn" ,  svarede  han ;  „dræb  din  Mormo- 
ders Tjener,  om  du  vil;  hvad  Glæde  skulde  han  mere  have 
af  at  leve?" 

„Min  Mormoders  Tjener,  siger  du?" 

,Jeg  er  den  sidste,  der  er  i  Live  af  alle  dem,  der  fordum 
boede  i  denne  frugtbare  Egn,  som  nu  er  en  Ødemark.  Det 
var  mig,  der  sagde  til  Aron  Bertila,  da  min  Herres  Gaard 
lagdes  øde  i  Blod  og  Aske:  Red  min  Frøken!  Og  Bertila 
gjorde  det;  forbandet  være  han  og  velsignet  tillige!  Han  bar 
min  hulde  og  ædle  Frøken  ud  af  Flammerne,  og  hun,  en  ade- 
lig Jomfru,  blev  den  hovmodige  Bondes  ydmyge  Hustru" . 

„Men  er  du  gal,  gamle?  Naar  du,  som  du  siger,  er  min 
Mormoders  Tjener,  hvorfor  har  du  saa  indespærret  mig  i 
dette  fordømte  Hul?  Dit  Venskab  er  unægtelig  af  en  noget 
besynderlig  Slags". 

„Dræb  mig,  Herre,  jeg  er  halvfemsindstyve  Aar.  Dræb 
mig,  jeg  er . . .  Katholik** . 

„Du?  Nu,  ved  mit  Sværd,  nu  begynder  jeg  at  forstaa  dig!** 

Jeg  er  den  sidste  Katholik  i  dette  Land.  Jeg  er  fra  Kong 
Johans  og  Kong  Sigismunds  Tid.  Jeg  var  en  af  de  fire,  der 
begrov  den  sidste  Nonne  i  Nådendals  Kloster.  I  tyve  Aar 
har  jeg  ikke  hørt  Messe  og  er  ikke  bleven  stænket  med  det 
hellige  Vievand.  Men  alle  Helgener  være  lovede,  en  Time 
før  I  kom,  har  jeg  nydt  Hostien". 

„Der  har  været  en  Munk  i  din  Hytte?** 

Ja,  Herre,  en  af  vore". 

„Og  med  ham  fulgte  en  ung  Pige  og  hendes  gamle  Pige? 
Svar!" 

Ja,  Herre,  de  fulgte  med  ham". 

„Og  da  jeg  kom,  gjemte  du  dem ..." 

„Paa  Loftet.  Ja,  Eders  Naade" . 

„Og  saa  lokkede  du  mig  i  dit  usle  Rottehul,  medens  du  lod 
Kvinderne  og  Munken  flygte?" 

„Jeg  nægter  ikke,  at  det  er  saa" . 

„Og  hvad,  tror  du,  bliver  din  Løn  for  dette?" 

„Hvad  som  helst.  Døden  maaske". 

Jeg  vil  skaane  dit  Liv,  men  kun  paa  ét  Vilkaar.  Du  skal 
vise  mig,  hvad  Vej  de  er  flygtede". 

„Mit  Liv !  Jeg  har  sagt  Jer,  at  jeg  er  halvfemsindstyve  Aar" . 

„Og  du  er  ikke  bange  for . . .  Pinebænken?" 

„Helgenerne  give,  jeg  var  værdig  til  saa  stor  en  Ære !" 

„Men  om  jeg  brænder  dig  levende  i  din  egen  Hytte?" 

„De  hellige  Martyrer  ere  døde  paa  Baalet" . 

„Nej,  gamle  Mand,  jeg  er  ingen  Bøddel;  jeg  har  i  min 
Konges  Skole  lært  at  agte  Troskaben".  Og  Bertel  trykkede 
rørt  den  gamles  Haand.  „Men  én  Ting  vil  jeg  sige  dig" ,  ved- 
blev han;  „du  tror  maaske,  at  jeg  er  kommen  for  at  føre  de 
flygtende  tilbage  til  deres  Fængsel.  Det  er  ikke  Tilfældet.  Jeg 
sværger  ved  min  Ridderære,  at  jeg  med  Liv  og  Blod  skal  for- 
svare Frøken  Reginas  Frihed  og  gjøre  alt,  hvad  der  staar  i 
min  Magt  for  at  begunstige  hendes  Flugt.  Vil  du  nu  sige  mig, 
hvad  Vej  hun  er  flygtet?" 

„Nej,  Eders  Naade",  sagde  den  gamle  rolig.  „Den  unge 
Frøken  staar  under  Helgenernes  og  en  klog  Mands  Beskyt- 
telse. I  er  et  ungt  og  hidsigt  Blod,  I  vilde  kun  styrte  dem  alle 

i  Fordærvelse.  Vend  derfor  om,  I  vil  ikke  finde  de  flygtendes 
Spor". 

„Dit  Asen!**  mumlede  Bertel  harmfuld.  „Farvel,  jeg  skal 
nok  hjælpe  mig  uden  dig**. 

„Bliv  her  nu  kjønt  til  i  Morgen,  Eders  Naade!  I  Dag  kan 
I,  om  I  behager,  faa  Lov  til  at  vade  en  Mil  gjennem  mands- 
høje Driver  for  at  naa  den  nærmeste  Gaard.  I  Morgen 
kan  I  ride  bekvemt**. 

„Din  Skurk,  du  har  sendt  mine  Heste  bort?** 

Ja,  Eders  Naade.  I  maa  være  sulten.  Se  her  er  en  Gryde 
med  kogte  Roer.  Gid  de  maa  smage  Jer** . 

„Ah** ,  tænkte  Bertel  ved  sig  selv,  idet  han  med  heftige 
Skridt  maalte  Stuens  korte  Gulv,  „jeg  vilde  ikke  for  ti  Fla- 
sker Rhinskvin  have,  at  Larsson  skulde  se  mig  i  dette  Øje- 
blik. Han  vilde  sammenligne  mig  med  den  vandrende  Ridder 
af  La  Mancha,  som  paa  Rejsen  efter  sin  Dulcinea  blev  indvik- 
let i  de  mest  prosaiske  Æventyr.  Hvordan  kommer  man  her- 
fra igjennem  mandshøje  Driver?** 

„Men** ,  tilføjede  han  højt,  „der  falder  mig  en  Ting  ind.  Jeg 
vil  prøve,  om  ikke  en  af  min  Barndoms  gladeste  Fornøjelser 
kan  komme  mig  vel  til  Pas  her.  Hvor  har  du  dine  Skier, 
gamle?** 

„Mine  Skier!**  svarede  den  gamle  forlegen;  „jeg  har  in- 
gen**. 

„Vist  har  du  saa,  det  kan  jeg  se  paa  dit  Ansigt.  Ingen  Finne 
i  Ødemarken  mangler  Skier.  Strax  frem  med  dem** .  Og  uden 
at  agte  paa  den  gamles  Udflugter  rev  Bertel  Loftslugen  op 
og  trak  strax  efter  et  Par  fortræffelige  Skier  frem. 

„Naa,  gamle**,  raabte  den  unge  Ritmester,  „hvad  siger  du 
saa  om  mine  nye  Heste ...  jeg  kalder  dem  mine,  for  jeg  væd- 
der paa,  at  du  sælger  mig  dem  for  disse  gode  Sølvdalere. 
Smidigere  Foler  have  sjælden  faret  af  Sted  over  høje  Driver. 
Har  du  ellers  nogen  Hilsen  til  Munken  og  Frøken  Regina, 
saa  skal  jeg  med  Fornøjelse  overbringe  den** . 

„Vov  Jer  ikke  ud  i  Ødemarken,  unge  Herre** ,  svarede  den 
gamle.  „Der  er  hverken  Vej  eller  Spor,  Skoven  er  flere  Mil 
lang  og  fuld  af  Ulve.  Det  bliver  Eders  visse  Død** . 

„Du  tager  fejl,  min  Ven**,  sagde  Bertel.  „Du  skal  se,  der 
findes  nok  Spor  i  to  Retninger,  det  ene  efter  mine  Heste,  det 
andet  efter  Flygtningenes.  Sig  mig,  red  eller  kjørte  de?** 

Jeg  tror,  de  red**. 

„Saa  er  jeg  vis  paa,  at  de  kjørte.  Du  er  en  uforbederlig 
Skjelm,  men  jeg  tilgiver  dig  for  dine  gode  Skiers  Skyld.  Far- 
vel. Om  to  Timer  har  jeg  indhentet  dem,  jeg  søger** . 

Med  disse  Ord  skyndte  Bertel  sig  ud. 

Det  var  endnu  tidligt  om  Morgenen,  vel  en  to,  tre  Timer 
før  Solopgang,  men  heldigvis  var  Fygevejret  forbi.  Himlen 
var  klaret  op,  og  Vinterens  Stjærner  blinkede  tindrende  klart 
paa  den  blaa  Hvælving.  Kulden  var  tagen  til,  en  bidende  Frost 
havde  bestrøet  alle  Grene  og  Driver  med  disse  Isdiamanter, 
som  paa  én  Gang  blænde  og  fortrylle  Vandringsmandens  Øje. 
Synet  af  Skov  og  Sne  en  stjærneklar  Vintermorgen  fremkal- 
der i  Nordboens  Sjæl  en  egen  oplivende  Følelse;  der  er  i 
dette  Billede  en  Højhed,  en  Glans,  en  Renhed,  en  Friskhed, 
som  fører  ham  tilbage  til  Barndommens  Indtryk  og  den  første 
Ungdoms  straalende  Illusioner.  Der  er  intet,  som  knuger 
Hjærtet  og  lammer  Fantasiens  svævende  Vinger;  alt  er  saa 
uendeligt,  saa  højtideligt,  saa  frit;  man  fristes  til  at  sige,  at 
Naturen  i  denne  Vinterens  og  Nattens  Stilhed  er  død;  og 
dog  lever  den  varmt  og  rigt  i  Vandringsmandens  Bryst.  Det 
er,  som  havde  den  sammentrængt  alt  sit  sprudlende  Liv  i 
dette  lille  Punkt,  dette  enlige  Hjærte  i  Ødemarken,  blot  for 
at  lade  det  leve  endnu  skjønnere  i  Stivheden,  Stilheden  og 
Stjærneglansen  rundt  om. 

Ogsaa  Bertel  følte  dette  Indtryk  af  Friskhed  og  Liv.  Han 
var  ung  endnu  og  modtagelig  for  alle  Indtryk.  Da  han  let 
som  en  Vind  ilede  af  Sted  imellem  Stammer  og  Driver,  følte 
han  sig  til  Mode  som  et  Barn.  Det  tyktes  ham,  som  var  han 
endnu  Drengen  fra  de  gamle  Dage,  som  fløj  hen  over  Sneen 
paa  Storkyros  Sletter  for  at  lægge  sine  Snarer  for  Urfuglen 
i  Skoven.  Vel  vaklede  han  i  Begyndelsen  af  Mangel  paa 
Øvelse,  naar  Skierne  lystig  gled  ned  ad  isklædte  Skrænter, 
vel  stødte  han  stundom  fejl  og  snublede  nu  og  da,  men  snart 
havde  han  gjenvundet  sin  gamle  Færdighed  og  stod  sikkert 
som  før  hen  over  alle  Jordbundens  Ujævnheder. 

Nu  gjaldt  det  at  finde  de  flygtendes  Spor,  og  det  var  ikke 
let.  En  Time  havde  Bertel  allerede  strejfet  om  i  Retning  af 
Ylihårmå,  og  endnu  havde  han  ikke  opdaget  det  ringeste. 
Fygevejrets  sidste  Vindstød  havde  fejet  Sporene  til ;  man  saa' 
kun  Ulvens  friske  Trin,  hvor  den  nylig  havde  travet  igjen- 

nem  Sneen,  og  nu  og  da  flagrede  en  opskræmt  Rype  imellem 
de  snetunge  Grene.  Natte vaagen,  Sult  og  Træthed  begyndte 
at  nedstemme  Ynglingens  Kræfter;  Kulden  tog  til,  da  det  led 
imod  Solopgang,  og  strøede  Rimfrost  i  hans  mørke  Over- 
skjæg  og  hans  Fjederhat. 

Da  viste  der  sig  endelig  en  Skovvej,  som  tætte  Graner 
havde  skjærmet  mod  Blæsten,  friske  Spor  af  en  Slæde  og 
Hestehove.  Bertel  anspændte  sine  Kræfter  og  fulgte  dem; 
stundom  tabte  Sporene  sig  i  Sneen,  og  stundom  kom  de  frem 
igen,  hvor  Vejen  laa  i  Læ.  Solen  stod  rødgul  op  i  Sydøst  over 
Tranernes  Toppe ;  Dagen  blev  klar  og  kold ;  rundt  om  var  der 
ikke  andet  at  se  end  Skov  og  Driver. 

Men  langt  borte  mod  Nord  hævede  en  lille  Røgsøjle  sig 
imod  den  klare  gule  Morgenhimmel.  Bertel  higede  derhen; 
Skierne  fik  atter  Fart,  Vejen  blev  bedre,  og  endelig  naaede 
den  trætte  Vandrer  en  ensomt  liggende  Gaard  ved  Siden  af 
den  alfare  Landevej.  Den  første,  han  fik  Øje  paa,  var  Pekka, 
som  var  ved  at  fodre  sine  Heste. 

„Din  Slynger ,  raabte  Bertel  med  glad  Overraskelse, 
„hvem  har  sendt  dig  herhen?" 

„Hvem?**  gjentog  Pekka  lige  saa  glad  overrasket.  „Jo, 
det  skal  jeg  sige  Herren,  det  har  Djævelen  gjort.  Medens 
jeg  ventede  og  ventede  uden  for  den  fordømte  Rønne  i  Sko- 
ven, blev  mine  Øjne  tunge  og  faldt  i,  som  jeg  sad  allerbedst 
paa  Driven.  En  Stund  efter  vaagnede  jeg,  ved  at  Hestene 
vrinskede,  og  hvad  saa'  jeg?  En  Slæde  ligesom  vor  med  to 
Heste  for  galopperede  af  Sted  hen  ad  Skovvejen.  Enten  er 
det  min  Herre  eller  Fanden,  sagde  jeg  til  mig  selv,  men  lige 
meget,  jeg  følger  ham.  Saa  kravlede  jeg  igjen  op  paa  min 
Hest,  og  sulten  var  jeg,  saa  det  var  noget  rent  skammeligt, 
men  følge  efter  Slæden  gjorde  jeg.  Omsider  blev  Hestene 
trætte,  jeg  tabte  Slæden  af  Sigte  og  takkede  alle  baade  ka- 
tholske  og  lutherske  Helgener,  da  jeg  endelig  naaede  hid 
til  Gaarden  og  fik  mig  et  Fad  varm  Vælling.  For  var  der  hedt 
ved  Liltzen  og  N5rdlingen,  saa  var  der,  Gud  fordømme  mig, 
koldt  her  i  Ylihfirma,  det  er  nu  vist  nok** . 

„Godt**,  sagde  Bertel,  „de  skal  ikke  undgaa  os.  Men  ved 
du  hvad,  Pekka,  der  gives  Øjeblikke,  da  Sult  og  Søvnighed 
er  mægtigere  end  selve  Kjærligheden.  Kom  og  lad  os  gaa 
ind". 

Og  Bertel  gik  ind,  lod  koge  en  Skaal  varm  Mælk  til  sig  og 
kastede  sig  overvældet  af  Træthed  paa  en  Halmseng  i  Stuen. 
Der  ville  vi  nu  lade  den  vandrende  Ridder  i  Ro  et  Par  Timers 
Tid. 


X. 
Kajaneborg. 

Langt  borte  mod  Nord  bruser  de  store,  mægtige  Søers  Vand 
under  deres  Isdække;  Fossernes  Skum  fryser  aldrig,  Fyrre- 
nes Grønt  visner  aldrig,  og  aldrig  vakle  de  graa  Klipper,  der 
presse  den  skummende  Flod  sammen  i  snævre  Dale.  Her 
have  Naturens  Magter  i  Aartusinder  kæmpet  deres  rastløse 
Strid,  uden  Hvile,  uden  Forsoning;  Floden  bliver  ikke  træt 
af  at  brydes  med  Klipperne,  Klipperne  blive  ikke  trætte  af 
at  spotte  Floden;  Fjældene  ældes  ikke;  de  umaadelige  Moser 
spotte  Opdyrkningen;  Vinterhimlens  frostkolde  Klarhed  vug- 
ger sig  som  fordum  i  Nordlysets  Bølger  og  ser  i  sin  ufor- 
styrrelige majestætiske  Ro  ned  paa  de  tynde,  spredte  Hytter 
ved  Fossernes  Bredder. 

Her  er  Nattens  og  Rædslernes  Hjem;  her  er  Skyggen  i 
det  finske  Digts  gyldne  Billeder.  Her  spinder  den  lyssky 
Trolddom  sit  Net  om  Menneskenes  Tro;  her  var  Heltenes 
Grav,  her  var  Lidelsernes  Bjærg.  Her  satte  de  sidste  Jætter 
deres  plumpe  Kraft  til  i  Bjærgørkenerne ;  her  stod  Hiisis 
Borg,  hvis  Trappetrin  hvert  var  en  Favn  højt.  Her  rugede 
Oldtiden  over  sine  mørkeste  Tanker,  herhen  trak  den  sig 
Skridt  for  Skridt  tilbage  for  en  nyere  Tids  Lys.  Og  her  har 
den  forblødt  sig  i  sit  afmægtige  Raseri;  Hedenskabet  lister 
sig,  efter  at  være  faldet  ned  fra  sin  Storheds  Højde,  fredløst 
om  i  Bygderne  indsvøbt  i  Kristendommens  Faareklæder,  pas- 
sende med  sin  usle  Overtro  paa  Kirkegaardene  ved  Nattetid. 

Inden  de  store  Vande  i  Nord,  ophidsede  af  deres  Kamp  i 
hundrede  Fosser,  søger  en  kortvarig  Hvile  i  Uleå  Sø,  lade  de 
endnu  en  Gang  deres  Vrede  komme  til  Udbrud  i  de  to  væl- 
dige Fald  Koivukoski  og  Ammfi  ved  den  lille  By  Kajana.  Som 
to  umaadelige  Styrtesøer  kaste  Vandmasserne  sig  ustandselig 
ned  igjennem  snævre  Passer,  og  saa  voldsomt  er  deres  Fald, 

at  Menneskets  Dristighed,  som  dog  er  vant  til  at  brydes  med 
Naturen  og  sejre  til  sidst,  med  Forbavselse  er  standset  her 
og  har  erkjendt  sin  Afmagt.  Lige  til  den  seneste  Tid  have  de 
utallige  Baade,  der  styre  ned  ad  Fosserne  paa  Vejen  til  Uleå- 
borg,  været  nødt  til  at  søge  Land  her  og  lade  sig  slæbe  af 
Heste  igjennem  Kajanas  Gader*). 

Midt  imellem  de  to  Fald  Koivukoski  og  Amma  ligger  der  i 
Strømmen  en  flad  Klippe,  som  man  fra  begge  Sider  kommer 
ud  til  paa  Broer.  Her  hæve  sig  de  graa  Mure  af  en  gammel 
Fæstning,  som  nu  er  en  Ruin  og  stadig  bades  af  Strømmens 
Bølger.  Denne  Fæstning  er  Kajaneborg,  anlagt  1607,  i 
Karl  den  Niendes  Tid,  til  Beskyttelse  imod  russiske  Indfald. 
Dens  Historie  er  kort  og  har  kun  ét  Lyspunkt  nemlig  selve 
dens  Fald.  Maaske  kommer  den  Tid,  da  vi  skulle  melde  derom 
i  denne  Fortælling.  Vi  ere  nu  i  Aaret  1635,  og  Slottet  staar 
i  sin  Ungdoms  Kraft.  I  Form  ligner  det  en  Pil  med  Spidsen 
vendt  imod  Strømmen.  Saafremt  der  ikke  opstaar  Hungers- 
nød, eller  Fjenden  kjører  svært  Artilleri  op  paa  Højderne, 
anses  det  for  uindtageligt.  Men  hvorledes  skal  en  fjendtlig 
Hær  finde  Vej  til  Kajaneborg?  Rundt  om  i  de  umaadelige 
Ødemarker  findes  der  ikke  en  banet  Vej,  hvor  et  Køretøj  kan 
komme  frem  om  Vinteren;  om  Sommeren  færdes  man  paa 
Gangstier  og  Rideveje,  og  ved  Vintertid  iler  Renen  med  sin 
Slæde  over  Søernes  Is. 

Det  er  Vinter;  en  tyk  Isskorpe  ved  Bredderne  og  Slottets 
Mure  viser,  at  Kulden  har  været  stræng,  skjønt  den  ikke  har 
haft  Magt  til  at  isbinde  den  urolige  Strøm  i  dens  hastige  Løb. 
Nogle  Soldater  klædte  i  Faareskinds-Jakker  med  Ulden  ind 
ad,  ere  sysselsatte  med  at  kjøre  Brænde  hjem  fra  den  nær- 
liggende Skov.  Der  er  Fred  i  Landet,  Vindebroen  er  hisset 
ned,  og  Hestenes  Hove  drøne  paa  Broen  over  Strømmen.  Da 
opstaar  der  i  Borggaarden  et  heftigt  Ordskifte.  En  ældre 
Kvinde,  høj  af  Væxt  og  med  skarpe,  lidet  tiltalende  Træk, 
har  bemægtiget  sig  et  af  Brændelæssene  og  puffer  Soldaterne 
til  Side,  medens  hun  tager  saa  mange  Stykker  Brænde  i  Fav- 
nen, som  hun  mægter  at  bære,  og  befaler  en  yngre  Kvinde 
at  gjøre  ligesaa.  Soldaterne  overdænge  hende  med  grove 
Ukvemsord,  og  Kvinden  med  de  hvasse  Øjne  bliver  dem  ikke 

^  I  Aaret  1846,  altsaa  efter  FelH«sens  Tid,  blev  der  bygget  en  Sluse  ved  hvert  af 
de  lo  Md,  og  Baadene  sejle  nn  nden  Afbrydelse.  Mennesket  har  altsaa  endogsaa  her 
m  sidst  om  end  Ikke  besejret  Natarmagteme  saa  dog  med  Ust  omgaaet  deres  Værksted. 

Svar  skyldig.  En  Underofficer,  som  Larmen  har  lokket  der 
hen,  forlanger  Oplysning  om  Aarsagen,  tiltaler  Kvinden  med 
haarde  Ord  og  befaler  hende  at  give  det  Brænde  tilbage,  som 
hun  har  bemægtiget  sig.  Kvinden  nægter  at  adlyde;  Under- 
officeren befaler  at  bruge  Magt;  Kvinden  tager  Stilling  ved 
en  Mur,  hæver  et  Stykke  Brænde  i  Vejret  og  truer  med  at 
knuse  Hjærneskallen  paa  den  første,  der  kommer  hende  nær. 
Soldaterne  bande  og  le;  Underofficeren  ved  ikke,  hvad  han 
skal  gjøre;  Kvindens  Dristighed  sætter  dem  alle  i  Forbav- 
selse. 

Da  viser  der  sig  paa  Trappen  en  ældre  Mand,  som  alle  ær- 
bødig gjør  Plads  for.  Det  er  Statholderen  Wemstedt.  Saa 
snart  Kvinden  faar  Øje  paa  ham,  opgiver  hun  sin  krigerske 
Stilling  og  fortæller  med  en  Strøm  af  Ord  om  den  Uret,  hun 
har  lidt.  „Ja,  naadige  Oberst** ,  siger  hun,  „saaledes  vover  man 
at  behandle  en  Mand,  som  er  Sveriges  Stolthed  og  Pryd.  Ikke 
nok  med,  at  man  har  indespærret  ham  i  dette  elendige  Hul 
uden  for  al  Ære  og  Redelighed,  men  man  lader  ham  oven 
i  Kjøbet  fryse  ihjel.  Hvad  er  det  for  Brænde,  man  har  givet 
os!  Store  Gud,  lutter  raa  og  raadne  Klodser,  som  fylde  Stuen 
med  Røg  og  ikke  engang  give  saa  megen  Varme,  at  Blækket 
kan  tø  paa  hans  Bord.  Men  det  vil  jeg  lade  Obersten  vide. 
at  jeg,  Lucia  Grothusen,  ikke  mere  agter  at  lade  mig  hundse. 
Dette  hersens  Brænde  er  godt,  og  det  tager  jeg,  kan  Ober- 
sten se,  lige  for  Næsen  af  de  Landstrygere,  som  alle  sammen 
havde  fortjent  at  blive  hængt  i  den  højeste  Fyrr  i  Paldamo 
Skov.  Pak  Jer  af  Vejen,  I  Dagdrivere,  og  skam  Jer  for  mig 
og  Jer  Oberst.  Brændet  er  mit,  og  dermed  Basta** . 

Statholderen  smiler.  „Lad  hende  beholde  Brændet**,  siger 
han  til  Soldaterne,  „ellers  faar  ikke  en  levende  Sjæl  paa  Slot- 
tet Fred.  Og  du,  Lucia,  jeg  vil  sige  dig,  at  du  skal  holde  Styr 
paa  din  onde  Tunge,  som  har  gjort  saa  mange  Ulykker;  det 
kunde  ellers  hænde,  at  jeg  lod  dig  og  din  Mand  sætte  i  det 
fæle  Hul,  du  ved  nok,  som  Erik  Hare  satte  Jer  i,  det,  hvor  I 
havde  Strømmen  lige  under  Gulvplankerne.  Er  det  Takken 
for  den  Lempelse,  jeg  har  givet  Jer,  at  du  stadig  ypper 
Klammeri  her  paa  Slottet?  I  Forgaars  brugte  du  Mund,  fordi 
du  ikke  fik  Sæbe  nok  til  Vasken,  i  Gaar  har  du  med  Vold  ta- 
get et  Faarelaar  i  mit  Køkken,  og  i  Dag  bliver  du  arrig  for 
Brændets  Skyld.  Tag  dig  i  Agt,  Lucia,  at  min  Taalmodighed 
ikke  brister**. 

Kvinden  ser  Statholderen  lige  i  Ansigtet.  Jeres  Taalmo- 
dighed!**  siger  hun,  „hvor  længe  tror  I  da,  min  kan  vare?  Nu 
har  vi  snart  siddet  her  i  denne  Ulverede  i  nitten  Aar ;  i  nitten 
lange  Aar  har  den  Skamplet  klæbet  ved  Sveriges  Land,  at 
dets  største  Mand  har  siddet  her  som  Misdæder ! . . .  Mærk 
vel,  hvad  jeg  siger:  Sveriges  største  Mand,  thi  den  Dag 
vil  komme,  da  I  og  jeg  og  alle  disse  Flæskesjæle,  alle  disse 
vandrende  Øldunke  er  bleven  Ormenes  Bytte  og  ikke  husker 
mere  af  Efterverdenen  end  det  Svin,  I  har  slagtet  i  Dag.  Men 
Johannes  Messenii*)  Navn  skal  straale  med  Glans 
til  alle  Tider.  Jeres  Taalmodighed !  Har  jeg  da  ikke  haft  Taal- 
modighed,  jeg,  som  i  disse  evig  lange  Aar  har  fundet  mig  i 
at  slaas  med  Jer  om  en  Bid  Brød,  om  en  Smule  Brænde,  om 
en  Hovedpude  til  denne  store  Mand,  som  I  har  mishandlet, 
jeg,  den  eneste,  der  har  holdt  hans  skrøbelige  Legeme  ved 
Magt  og  styrket  hans  Sjæl  til  det  store  Værk,  han  i  disse  Dage 
har  fuldendt!  Ved  I,  hvad  det  vil  sige  at  lide  som  jeg,  at  for- 
sage som  jeg,  at  rives  bort  fra  sine  Børn,  at  gaa  med  Fortviv- 
lelse i  Hjærtet  og  Smil  paa  Læberne  for  at  se  ud,  som  om 
man  havde  et  Haab,  naar  man  ikke  længer  har  noget . . .  ved 
I,  hvad  det  vil  sige.  Oberst?  Og  I  kommer  her  og  taler  om 
Jeres  Taalmodighed?"* 

Soldaternes  lydelige  Latter  afbryder  paa  én  Gang  den 
gamle  Kvindes  Ordstrøm.  Hun  mærker  først  nu,  at  Statholde- 
ren har  taget  det  klogeste  Parti,  han  under  disse  Omstændig- 
heder kunde  vælge,  og  er  gaaet  sin  Vej.  Det  er  ikke  første 
Gang,  Lucia  Grothusen  har  drevet  en  Fæstningskommandant 
paa  Flugt!  hun  skulde  kunne  paatage  sig  at  jage  en  hel  Garni- 
son til  Skovs.  Men  det  ærgrer  hende,  at  hun  ikke  har  faaet 
lettet  sit  Hjærte  helt  ud.  Hun  kaster  et  Stykke  Brænde  imod 
den  nærmeste  og  værste  af  Grinebiderne  og  skynder  sig  med 
Resten  hen  til  en  lav  Bagdør.  Soldaten,  som  Lucia  har  ramt 
i  Benet,  griber  med  en  Ed  Brændestykket  og  slynger  det  ef- 
ter hende,  idet  hun  er  ved  at  gaa  ind.  Det  rammer  hende  paa 
Hælen,  hun  udstøder  et  Skrig  af  Smærte  og  Vrede . . .  strax 


*)  Johannet  MeMentus,  en  berømt  svensk  Historieskriver  oc  Digter,  f.  1579  t  1636, 
blev  1616  dømt  til  Døden,  snklsget  for  hemmelig  st  hylde  Kstolldsmen  og  for  forrsde- 
riske  Anslsg  Imod  Riget,  men  blev  brossdet  med  livsvarigt  Fcngsel  paa  Grund  af  sin 
Lcrdom.  Han  blev  meget  haardt  behandlet  I  sit  Fangensksb,  hvoraf  først  Døden  ud- 
friede ham,  men  saa'  sig  dog  i  Stand  til  at  udfolde  en  storartet  llterør  Virksomhed, 
•om  ban  skylder  sit  berømte  Navn.  O.  A. 


224 

efter  ser  man  hende  forsvinde  igjennem  Bagdøren,  fulgt  af 
Soldaternes  lydelige  Haanlatter. 

Under  dette  Optrin  af  Selvfornægtelse  paa  den  ene  og 
Raahed  paa  begge  Sider  er  en  Gruppe  fremmede  kommen  ind 
over  den  vestre  Slotsbro  og  forlanger  at  blive  ført  til  Kom- 
mandanten. Soldaterne  betragte  dem  med  Nysgjerrighed ;  de 
bærer  Bønders  tarvelige  Dragt,  men  hele  deres  Væsen  røber 
et  fremmed  Land.  Forrest  gaar  en  ældre  Mand  med  mørke, 
skelende  Øjne  og  bleggul  Hud ;  hans  Ansigt  er  knapt  synligt 
under  en  hvid  Hundeskinds  Hue,  som  med  sine  Ørelapper 
dækker  største  Delen  af  Hovedet.  Efter  ham  kommer  en  ung 
Kvinde  i  en  hjemmegjort,  stribet  ulden  Kjole  og  tæt  sluttende 
Kofte  af  nyt  fint  og  hvidt  Kalveskind;  hendes  Ansigt  er  for 
største  Delen  skjult  under  en  Hue  af  grovt  Filt,  bræmmet 
med  Egernskind,  hvis  fine  Haar  ere  bestrøede  med  Rim.  Man 
ser  kun  et  Par  smukke,  mørke,  usædvanlig  straalende  Øjne 
titte  frem  under  Huen.  Den  tredje  af  Selskabet  er  en  lille 
gammel  Kvinde,  saaledes  indhyllet  i  Pelse,  at  hendes  korte 
Person  er  voxet  i  den  Grad  i  Bredden,  at  den  ligner  en  vel  stop- 
pet vandrende  Dyne.  Alle  disse  Personer  føres  frem  for  Stat- 
holderen. Manden  med  Hundeskinds  Huen  foreviser  et  Pas, 
i  Følge  hvilket  han,  Albertus  Simonis,  af  Hans  Majestæts 
Regering  er  antagen  som  Feltlæge  ved  de  til  næste  Foraar 
til  Tyskland  afgaaende  Tropper  og  for  Øjeblikket  med  Hustru 
og  Datter  paa  Rejse  fra  Danzig  til  Stockholm  nordover,  over 
Viborg  og  Kajana.  Statholderen  undersøger  opmærksomt 
Manden  og  hans  Papirer  og  synes  at  finde  alt  i  Orden.  Der- 
efter anviser  han  de  rejsende  et  Værelse  i  Slottets  østre  Fløj 
og  befaler  at  forsyne  dem  med  de  Forfriskninger,  som  en  lang 
Rejse  i  saa  stræng  en  Aarstid  kan  gjøre  nødig. 


XI. 
Statsfangen. 


Det  Værelse,  vi  nu  træde  ind  i,  er  beliggende  i  Slottets 
søndre  Taarn  og  er  ikke  synderlig  indbydende.  Det  er  stort 
og  mørkt.  Skjønt  det  vender  ud  til  Solsiden,  formaar  det 
snævre  Vindue  med  dets  tykke  Jærngitter  kun  sparsomt  at 

samle  nogle  af  Vinterdagens  flygtende  Solstraaler.  En  stor 
aaben  Skorsten  med  Graastens  Brolægning  optager  det  ene 
Hjørne  af  Værelset;  en  malet,  grovt  høvlet  Seng,  et  Par 
Bænke,  et  Par  Stole,  en  Dragkiste,  et  stort  Bord  under  Vin- 
duet og  et  højt  Hjørneskab  tæt  op  dertil  udgjør  Værelsets  øv- 
rige Bohave.  Alle  disse  Gjenstande  se  nye  ud,  hvilket  til  en 
vis  Grad  forsoner  Øjet  med  deres  Grovhed.  For  øvrigt  frem- 
byder Værelset  en  sælsom  Blanding  af  Køkken  og  Studere- 
værelse. Lærdommen  har  taget  sit  Standkvarter  i  den  øverste 
Del,  nærmest  Vinduet;  Bordet  er  bedækket  med  Blækklat- 
ter, opfyldt  af  gulnede  Manuskripter  og  Folianter  i  Perga- 
mentbind; Hjørneskabets  Dør  staar  aaben  og  røber,  at  det 
er  bestemt  til  at  gjøre  Tjeneste  som  Bogskab.  Værelsets  ne- 
derste Del  omkring  Skorstenen  har  et  andet  Udseende.  Her 
staar  Vaskerballen  ved  Siden  af  Melsækken;  en  Gryde  aab- 
ner  sin  Favn  for  nogle  tørrede  Gjedder  og  nogle  Stumper 
saltet  Flæsk,  som  strides  om  Pladsen  med  en  Spand  Vand  og 
en  Hylde  bedækket  med  Lerkar. 

Saaledes  ser  den  Bolig  ud,  som  Statholderen  Wernstedt 
har  indrømmet  Statsfangen  Johannes  Messenius,  hans  Hustru 
og  hans  Pige  i  Stedet  for  det  afskrækkende  Hul,  i  hvilket 
Messenius'  Plageaand,  den  gamle  Erik  Hare,  i  mange  Aar 
havde  holdt  de  ulykkelige  indespærrede.  Dette  Værelse  er 
i  det  mindste  tørt  og  højt;  Bohavet  i  det  er  ligeledes  en 
Vennegave  fra  Statholderen.  Messenius  opholder  sig  i  den 
øvre  Ende  af  det,  hans  Kvinder  i  den  nedre. 

Ved  det  store,  blækkede  Bord  sidder  en  kroget,  graahaa- 
ret  Mand  indsvøbt  i  Pelsværk,  med  Fødderne  stukne  i  Støvler 
af  Rensdyrskind  og  Hovedet  bedækket  med  en  tyk  ulden 
Hue.  Den,  der  havde  set  denne  Mand  i  hans  Lykkes  og  Vel- 
magts Dage,  da  han  højlydt  førte  Ordet  i  Upsala  Konsistorium 
eller  stolt  som  en  Konge  i  sit  Rige  herskede  over  alle  det  sven- 
ske Rigsarkivs  historiske  Skatte,  vilde  vel  næppe  i  denne 
visnede,  af  Aarene  og  Ulykken  bøjede  Skikkelse  have  gjen- 
kjendt  Manden  med  den  dristige  Aand,  Rudbecks  og  Tegels 
Modstander,  den  lærde,  sindrige,  hovmodige  Jesuiterapostel 
og  Konspirator  Johannes  Messenius.  Men  saa'  man  nøjere  paa 
disse  skarpe,  urolige  Øjne,  som  stadig  syntes  at  ville  trænge 
lige  saa  langt  ind  i  Fremtiden,  som  de  havde  gjennemtrængt 
Fortiden,  og  læste  man  de  Ord,  hans  rystende  Haand  nylig 

Topelins:  Gustav  Adolf  15 

havde  skrevet  paa  Papiret,  han  havde  liggende  foran  sig,  Ord, 
der  vare  saa  fulde  af  Selvfølelse,  at  de  næsten  var  dumdri- 
stige, da  anede  man,  at  der  bag  dette  nedbrudte  Ler  arbejdede 
en  Sjæl,  som  Tid  og  Skjæbne  ikke  havde  bøjet,  stolt  som  i 
fordums  Dage,  højt  stræbende  som  den  aldrig  kunde  ophøre 
at  være. 

Den  gamle  Mands  Blik  hvilede  paa  Papiret  længe  efter,  at 
han  havde  ophørt  at  skrive.  „Ja**,  sagde  han  tankefuld  og 
grublende,  „saaledes  skal  det  være.  Medens  jeg  lever,  have 
de  traadt  mig  under  Fødder  som  en  Orm  i  Støvet,  men  naar 
jeg  en  Gang  er  død,  skal  de  forstaa,  hvem  det  er,  de  have 
traadt  i  Støvet.  Gloria  in  excelsis!  Den  Dag  skal  komme, 
om  det  end  skal  vare  hundrede  Aar,  da  den  usle  Fange, 
som  nu,  glemt  af  hele  Verden,  hensmægter  sit  Liv  i 
Ødemarken,  med  Beundring  og  Ærefrygt  skal  nævnes  som 
den  svenske  Histories  Fader . . .  Da** ,  vedblev  han  med  et 
bittert  Smil,  „da  kan  de  intet  mere  gjøre  for  mig.  Da  er  jeg 
død.  Det  er  dog  forunderligt.  Den  døde  Mand,  hvis  Ben  alle- 
rede længe  have  smuldret  i  Graven,  han  lever  endnu  i  sine 
Værker,  hans  Aand  skrider  livsvækkende  og  fortællende  frem 
igjennem  Aarhundrederne.  Alt,  hvad  han  har  lidt,  medens 
han  levede,  al  Forsmædelse,  al  Forfølgelse,  alle  Fængsels- 
gitre ere  glemte,  de  ere  ikke  mere,  kun  hans  Navn  lyser 
endnu  som  en  Stjærne  igjennem  Aarhundredernes  Nat,  og  Ef- 
terverdenen med  sin  korte  Hukommelse  og  sit  lange  Register 
over  Menneskenes  Utaknemlighed  siger  i  tankeløs  Beun- 
dring: han  var  en  stor  Mand**. 

Under  denne  Enetale  traadte  den  gamle  Kvinde,  vi  gjorde 
Bekjendtskab  med  i  Borggaarden,  ind  i  Værelset.  Hun  aab- 
ner  varsomt  Døren,  hun  gaar  paa  Tæerne,  som  om  hun  er 
bange  for  at  vække  et  sovende  Barn.  Saa  lægger  hun  lang- 
somt og  stille  en  Byrde  Brænde,  hun  bærer  i  sin  Favn.  En 
Smule  Støj  er  uundgaaelig ;  den  gamle  ved  Bordet  farer  op  af 
sine  Tanker  og  farer  heftig  hen  imod  den  gamle  med  Bræn- 
det. „Kvinde!**  siger  han,  „du  understaar  dig  at  forstyrre  migf 
Har  jeg  ikke  sagt  dig  iterum  iterumqve,  at  du  skal  flytte  dine 
penates  procul  a  parnasse?  Forstaar  du  det . . .  lupa  !** 

„Kjæreste  Mand,  jeg  bringer  dig  bare  lidt  Brænde.  Du  har 
frosset  saa  meget  i  disse  Dage.  Vær  nu  ikke  vred,  du  skal 
faa  det  godt  varmt,  det  er  dejligt  Brænde . .  .** 

„Quid  mihi  tecum?  Gaa  Fanden  i  Vold!  Du  ærgrer  mig. 

du  fortrædiger  mig.  Du  er,  som  salig  Gustavus  altid  sagde, 
Messenii  mala  herba,  min  Malurt,  min  Brændnælde** . 

Lucia  Grothusen  var  en  yderst  heftig  Kvinde,  galhovedet 
og  trættekjær  imod  al  Verden,  men  denne  Gang  tav  hun  gan- 
ske stille.  Hvor  sælsomt  var  ikke  hendes  huslige  Stilling  om- 
skiftet! Sin  Mand  havde  hun  altid  forgudet,  men  saa  længe 
han  var  i  sin  fulde  Kraft  og  i  sin  Velmagts  Tid,  havde  hun, 
den  stærke  Sjæl,  bøjet  hans  urolige,  vaklende  Aand  under 
sin  Vilje  som  et  Siv.  Den  Gang  stod  den  frygtede  Messenius 
rigtig  grundig  under  Tøflen.  Nu  var  Rollerne  ombyttede.  I 
samme  Forhold  som  hans  Kræfter  tog  af,  og  det  mere  og  mere 
viste  sig,  at  han  nærmede  sig  til  sit  Livs  Ende,  var  hans  Hu- 
strus forgudende  Kjærlighed  kommet  i  Strid  med  hendes  hef- 
tige, herskesyge  Sind  og  havde  udrettet  det  utrolige,  at  bøje 
dette  Sind  til  ydmyg  Underdanighed.  Hun  hægede  om  ham, 
som  en  Moder  hæger  om  sit  syge  Barn ;  af  Frygt  for  at  miste 
ham  fandt  hun  sig  taalmodig  i  alt,  søgte  med  Venlighed  at 
mildne  hans  vrantne  Lune  og  havde  aldrig  et  ondt  Ord  til 
Svar  paa  hans  Irettesættelser.  Selv  nu  saa'  man  kun  paa  Læ- 
bernes svage  Skjælven  den  Umage,  det  kostede  hende  at 
holde  sin  opbrusende  Heftighed  i  Tømme.  „Naa"*,  sagde  hun 
venlig,  idet  hun  traadte  nogle  Skridt  nærmere,  „vær  nu  ikke 
vred  mere,  lille  Mand,  du  ved,  at  dit  Helbred  ikke  taaler  det. 
Jeg  skal  ikke  gjøre  det  mere;  næste  Gang  skal  jeg  lægge  et 
Tæppe  under  Brændet,  saa  at  du  ikke  skal  forstyrres  derved. 
Og  til  Aften  skal  jeg  lave  et  udmærket  Faarelaar  til  til  dig 
...  du  kan  tro,  det  har  kostet  mig  Umage  at  skaffe  os  det.  Jeg 
har  saa  godt  som  med  Vold  lagt  Beslag  paa  det  i  Statholde- 
rens Køkken . .  .** 

„Hvad,  Kvinde,  du  har  understaaet  dig  at  tigge  beneficia  af 
Tyrannernes  Lækkerier?  Ved  Jupiter,  anser  du  mig  for  en 
Hund,  som  skal  æde  Smulerne  fra  deres  Bord?  Og  saa  hal- 
ter du.  Hvorfor  halter  du?  Svar  mig,  hvorfor  halter  du?  Du 
har  vel  igjen  løbet  med  Kjærlingesladder  paa  Slottet  og  er 
falden  paa  Statholderens  Trapper  under  alt  dit  Vrøvl" . 

„Halter  jeg?**  sagde  Lucia  med  et  tvungent  Smil,  „ja  jeg 
tror  virkelig  ogsaa ...  Jeg  har  stødt  min  Fod  . . .  Utaknem- 
lige!** tilføjede  hun  sagte  ved  sig  selv,  „det  er  for  din  Skyld, 
jeg  lider**. 

„Gaa  din  Vej,  og  lad  mig  slutte  min  Gravskrift** . 

15* 

Lucia  gik  ikke;  hun  traadte  endnu  nærmere,  hendes  Øjne 
fyldtes  med  Taarer,  og  hun  slog  sine  Arme  om  den  gamles 
Hals.  „Din  Gravskrift!''  sagde  hun  med  saa  blød  en  Stemme, 
som  man  aldrig  skulde  have  ventet  fra  disse  visne  Læber, 
der  kun  syntes  skabte  til  haarde  og  grove  Ord.  „O,  min  Gud** , 
vedblev  hun  sagte,  „skal  da  alt  det  største  og  herligste  paa 
Jorden  til  sidst  blive  til  Støv?  Men  den  Dag  er  endnu  langt 
borte,  min  Ven,  ja,  den  maa  være  det.  Lad  mig  se  den  store 
Johannes  Messenii  Gravskrift** . 

„Visselig" ,  sagde  den  gamle,  mildnet  af  Smigeren,  som  ud- 
taltes med  fuld  Overbevisning,  „visselig,  Lucia,  er  du  den 
rette  persona  exsecutrix,  som  bør  læse  mit  epitaphium,  al  den 
Stund  det  er  dig,  der  skal  lade  det  udhugge  over  min  Grav. 
Se  her,  min  Ven,  hvad  siger  du  om  dette**  : 

„Herunder  hviler  Doctor  Johannes  Messenii  Ben.  Hans 
Sjæl  er  i  Guds  Rige,  hans  Ry  over  hele  Verden** . 

„Aldrig**,  sagde  Lucia  grædende,  „er  der  bleven  sat  en 
sandere  Indskrift  over  en  stor  Mands  Grav.  Men  lad  os  ikke 
tale  mere  derom.  Lad  os  tale  om  dit  store  Værk,  dit  Scondia. 
Ved  du,  at  jeg  har  en  Anelse  om,  at  dets  Glans  inden  føje 
Tid  vil  skaffe  dig  Friheden?** 

„Friheden!**  sagde  Messenius  vemodig.  „Ja,  du  har  Ret; 
Gravens  Frihed  til  at  hensmuldre,  hvor  man  behager** . 

„Nej** ,  vedblev  Lucia  ivrig  og  henreven,  „dine  Øjne  skulle 
endnu  skue  din  Æres  Tilkommelse.  Man  skal  læse  dit  store 
Scondia  illustrata,  man  skal  lade  det  trykke . . .  med  dit  Navn 
paa  Titelbladet  med  forgyldte  Bogstaver . . .  hele  Verden  skal 
fuld  af  Beundring  raabe :  Norden  har  aldrig  set  dets  Lige  !** 

„Og  vil  heller  aldrig  faa  det  at  se*",  tilføjede  Messenius 
med  Selvtillid.  „O,  hvem  giver  mig  Friheden  tilbage.  Frihe- 
den, at  jeg  kan  faa  mit  Værk  at  se  og  triumfere  over  mine 
Fjender.  Exaudi  me,  Domine,  porrigo  manus  meas  coram 
facie  tua!  Libera  me  a  miseriis;  etenim  dixisti:  prosternam 
inimicos  tuos  calcandos  pedibus  tuis*).  Hvem  giver  mig  Fri- 
heden, Friheden  og  ti  Leveaar,  at  jeg  kan  skue  mit  Værk  !** 

»Jeg  !**  svarede  en  dump  Stemme  fra  det  indre  af  Kammeret. 

Ved  Lyden  af  denne  Stemme  vendte  Messenius  og  hans 
Hustru  sig  om  med  overtroisk  Forfærdelse.    Fængslets  En- 

*)  Hør  mig,  Herre,  jeg  ndstrekker  mine  Hender  for  dit  Aasyn.  Frels  mig  af  Elende, 
thi  du  har  sagt:  jeg  vil  nedlegge  dine  Fjender  for  dine  Fødder,  at  dn  kan  trampe  paa 
dem. 

somhed  og  Indtrykket  af  den  vilde  Natur,  som  til  alle  Tider 
afgiver  en  taknemlig  Jordbund  for  Overtroen,  havde  hos  dem 
begge  forhøjet  Samtidens  almindelige  Tro  paa  overnaturlige 
Ting  til  den  stærkeste  Vished.  Mer  end  én  Gang  havde  Mes- 
senius*  grublende  Aand  været  nær  ved  at  fordybe  sig  i  Kabba- 
las og  den  sorte  Kunsts  lokkende  Labyrinth;  kun  hans  sta- 
dige Arbejder  og  hans  Hustrus  religiøse  Formaninger  afholdt 
ham  derfra.  Nu  kom  der  et  uventet  Svar  paa  hans  Spørgsmaal 

fra  Himlen  eller  Helvede,  lige  meget,  det  var  dog  et  Svar, 

det  var  dog  et  Halmstraa  for  hans  synkende  Haab. 

Den  kolde  Vinterdag  lakkede  mod  Enden,  og  Tusmørket 
bredte  allerede  sit  Slør  over  den  Del  af  Fængselsværelset, 
der  laa  nærmest  ved  Døren.  Fra  dette  Mørke  traadte  en  Mand 
frem,  i  hvis  gulblege  Ansigtstræk  man  gjenkjendte  den 
samme,  som  for  et  Par  Timer  siden  havde  faaet  Indpas  i  Slot- 
tet under  Navn  af  Feltlægen  Albertus  Simonis.  Rimeligvis 
havde  han  i  denne  sin  Egenskab  faaet  Adgang  til  Fangen,  thi 
hele  Slottets  medicinske  Fakultet  bestod  for  øvrigt  af  en  Bar- 
bér, som  praktiserede  i  Kirurgien,  og  en  gammel  Soldater- 
enke, hvis  Forstand  paa  at  helbrede  indvortes  Skader  ansaas 
for  meget  berømmelig,  især  naar  den  understøttedes  af  Læs- 
ning, som,  skjønt  forbudt  af  Præsterne,  endnu  stadig  benyt- 
tes i  Badstuens  Damp  som  kraftige  Trylleformularer. 

„Pax  vobiscum!"*)  sagde  den  fremmede  med  en  vis  Høj- 
tidelighed, idet  han  traadte  nærmere  til  Vinduet. 

„Et  tecum  sit  Dominus"**),  svarede  Messenius  lige  saa 
højtidelig  og  med  en  Nysgjerrighed,  hvori  der  blandede  sig 
en  Del  Uro. 

„Procul  sit  a  concilio  lingua  mulieris"***),  vedblev  den 
fremmede  i  samme  Tone. 

Lucia,  i  hvis  Ungdom  lærde  Mænds  Døtre  læste  Latin  med 
større  Færdighed,  end  de  læse  Fransk  med  i  det  nittende 
Aarhundrede,  afventede  ikke  en  yderligere  Paamindelse,  men 
fjærnede  sig  med  et  forskende  Blik  paa  den  hemmeligheds- 
fulde fremmede. 

Messenius  bød  ved  et  Tegn  sin  Gjæst  tage  Plads  ved  Siden 
af  sig.  Hele  den  følgende  Samtale  førtes  paa  Latin  t). 

*)  Fred  vere  med  Eder. 
**)  OgMa  med  dig  v«re  Herren. 
*^)  Kandens  Tnnge  være  borte  fra  Forhandlingerne, 
t)  Som  Feltlægen  her  klogelig  oversætter. 

„Hil  være  dig,  store  Mand,  som  Ulykken  kun  har  for- 
maaet  at  ophøje** ,  begyndte  den  fremmede,  idet  han  med  klog 
Beregning  berørte  Messenius'  svageste  Side. 

„Hil  være  ogsaa  dig,  som  ikke  forsmaar  at  besøge  den  for- 
ladte**, svarede  Messenius  med  usædvanlig  Høflighed. 

,Johannes  Messenius,  kjender  du  mig?**  vedblev  den  frem- 
mede, idet  han  lod  Lyset  fra  Vinduet  falde  paa  sit  blege  An- 
sigt. 

,Jeg  synes,  jeg  har  set  dette  Ansigt  før**,  svarede  Fangen 
tøvende,  „men  det  maa  være  meget  længe  siden** . 

„Mindes  du  fra  Braunsberg  en  Dreng,  som  var  nogle  Aar 
yngre  end  du  og  sammen  med  dig  opdroges  i  de  hellige 
Fædres  Skole,  og  som  siden  i  dit  Selskab  besøgte  Rom  og  In- 
golstadt?** 

,Jeg  husker  ham  ...  en  Dreng  med  store  Anlæg  til  en 
Gang  at  blive  Kirkens  Støtte  . . .  Hteronymus  Mathiæ** . 

,Jeg  er  denne  Hieronymus  Mathiæ** . 

Messenius  følte  en  Gysen  fare  igjennem  sine  Lemmer. 
Hvor  havde  ikke  Tidens  Tand,  Aarenes  Erfaring  og  Jesuitis- 
mens sjælemyrdende  Lære  forandret  Drengens  en  Gang  saa 
blomstrende  Træk !  Pater  Hieronymus  —  thi  det  var  ham  — 
mærkede  dette  Indtryk  og  skyndte  sig  at  tilføje:  „Ja,  min  ær- 
værdige Ven,  fem  og  tredive  Aars  Strid  for  den  ene  saliggjø- 
rende  Kirkes  Vel  har  bragt  Roserne  paa  disse  Kinder  til  at 
visne  for  stedse.  Jeg  har  arbejdet,  jeg  har  lidt  i  denne  onde 
Tid.  Ligesom  du,  store  Mand,  men  med  et  ringere  Maal  af 
Snille,  har  jeg  ihærdig  gravet  i  Vingaarden  uden  anden  Løn 
for  min  Møje  end  de  hellige  Martyrers  Krone  i  Paradiset. 
Du  har  i  min  Ungdom  vist  mig  meget  Venskab ;  jeg  vil  gjen- 
gjælde  det,  saa  vidt  jeg  formaar.  Jeg  vil  føre  dig  tilbage  til 
Friheden  og  Livet**. 

„Ak,  ærværdige  Fader**,  svarede  den  gamle  med  et  dybt 
Suk,  „jeg  er  ikke  værdig  til,  at  du,  den  hellige  Kirkes  tro- 
faste Søn,  rækker  mig  stakkels  frafaldne  din  Haand.  Du  ved 
altsaa  ikke,  at  jeg  har  fornægtet  vor  Tro,  at  jeg  med  Haand 
og  Mund  har  bekjendt  den  fordømmelige  lutherske  Lære, 
som  jeg  i  mit  Hjærte  afskyr,  ja,  at  jeg  i  sin  Tid  har  forfulgt 
din  hellige  Orden  med  allehaande  ugudelige  Bespottelser**. 

„Skulde  jeg  ikke  vide  alt  dette,  min  hæderlige  Ven,  skulde 
ikke  den  store  Messenii  Værker  og  Gjerninger  paa  Rygtets 

Vinger  være  naaede  til  Tyskland !  Men  hvad  du  har  gjort,  det 
har  du  udelukkende  gjort  for  det  ydre  Skins  Skyld,  for  i 
Hemmelighed  at  kunne  virke  for  vor  hellige  romerske  Kirkes 
Vel.  Lærer  ikke  Skriften  os  at  møde  List  med  List  i 
denne  ugudelige  Tid;  perinde  ae  serpentes  estote,  I  skulle 
være  listige  som  Slanger,  den  hellige  Jomfru  skal  tilgive 
Eder,  og  Kirken  kvæge  Eder  med  sin  Aflad,  naar  I  have  ar- 
bejdet for  dens  Skyld.  Ja,  ærværdige  Mand,  om  du  saa  syv 
Gange  havde  fornægtet  din  Tro  og  syv  og  syvsindstyve  Gange 
havde  forsyndet  dig  imod  alle  Helgener  og  Kirkens  Dogmer, 
saa  skal  det  dog  blive  regnet  dig  til  Pris  og  ikke  til  Fordøm- 
melse, naar  du  kun  har  gjort  det  med  et  tavst  Forbehold  i 
dit  Indre  og  i  den  Hensigt  at  tjene  den  gode  Sag.  Har  end 
din  Tunge  løjet  og  din  Haand  dræbt,  saa  skal  det  være  et 
fromt  og  helligt  Værk,  naar  det  har  gjældt  at  føre  de  forvil- 
dede Faar  tilbage.  Mod,  store  Mand,  jeg  skjænker  dig  Aflad 
i  Kirkens  Navn". 

,Ja,  fromme  Pater,  disse  Lærdomme,  som  de  ærværdige 
Jesuiterfædre  i  Braunsberg  fordum  saa  veltalende  indplan- 
tede i  min  unge  Sjæl,  dem  har  jeg  trolig  efterlevet.  Men  nu 
paa  mine  gamle  Dage  synes  det  mig,  som  Samvittigheden 
havde  adskilligt  at  indvende  derimod** . 

„Djævelens  Fristelser!  Intet  andet!  Driv  dem  bort!** 

„Det  kan  vel  saa  være,  fromme  Pater.  Imidlertid  har  jeg 
for  at  berolige  min  Samvittighed  opsat  en  skriftlig  Bekjen- 
delse,  hvori  jeg  aabent  erklærer  mit  Frafald  til  den  lutherske 
Lære  for  Skrømt  og  atter  lige  saa  aabent  hylder  den  ret- 
troende katholske  Kirke**. 

„Gjem  denne  Bekjendelse,  vis  den  ikke  til  nogen  dødelig** , 
afbrød  Jesuiten  ham  hastig;  „dens  Tid  kommer  nok  senere**. 

„Jeg  forstaar  ikke  dine  Grunde,  fromme  Pater** . 

„Hør  nøje  og  opmærksomt  paa,  hvad  jeg  vil  sige  dig.  Tror 
du,  gamle  Mand,  at  jeg  uden  vigtige  Grunde  har  vovet  mig 
flere  Hundrede  Mil  op  i  Ødemarkerne,  daglig  udsat  for  Sult, 
Kulde,  Rovdyrene  og  de  endnu  rovgjerrigere  Mennesker  i 
dette  Land,  som  vilde  brænde  mig  levende,  i  Fald  de  vidste, 
hvem  jeg  er,  og  hvad  jeg  har  for.  Tror  du  ikke,  jeg  havde  et 
vidt  Omraade  for  mine  rige  Evner  i  mit  Hjemland,  dersom 
jeg  ikke  haabede  at  kunne  udrette  endnu  mere  her?  Nu  vel, 
jeg  vil  i  Korthed  forklare  dig,  hvad  der  er  Tale  om  . . .  der  er 

vel  ingen,  der  kan  høre  os?  Her  er  maaske  Løngange  i 
Muren?« 

,,Vær  rolig.  Ingen  dødelig  kan  høre  os'". 

„Vid  da** ,  vedblev  Jesuiten  med  dæmpet  Stemme,  „at  man 
atter  har  den  aldrig  opgivne  Plan  for,  at  bringe  det  kjætterske 
Sverige  tilbage  i  den  romerske  Kirkes  Skjød.  Der  gives  kun 
to  Magter,  som  nu  kunne  modstaa  os,  og  Helgenerne  være 
lovede,  disse  Magter  blive  for  hver  Dag,  der  gaar,  mere  og 
mere  uskadelige.  Huset  Stuart  i  England  er  hildet  i  vore  Garn 
og  gjør  i  Hemmelighed  alt  for  vor  Sag.  Sverige  ligger  endnu 
bedøvet  af  det  forfærdelige  Slag  ved  N6rdlingen  og  kan  ikke 
uden  nye  Underværker  længere  holde  sin  dristige  Stilling  i 
Tyskland.  Tiden  er  kommen,  Planerne  ere  modne,  vi  maa 
benytte  os  af  vore  Fjenders  Afmagt.  Om  nogje  Aar  vil  Eng- 
land falde  i  Hænderne  paa  os  som  en  moden  Frugt;  Sverige, 
som  endnu  er  stolt  af  fordums  Sejre,  skal  tvinges  til  at  gjøre 
det  samme.  Midlet  hertil  skal  være  et  Tronskifte". 

„Christina,  Kong  Gustavs  Datter  . . .  ?" 

„Er  et  ni  Aars  Barn  og  oven  i  Kjøbet  en  Kvinde.  Vi  savne 
ikke  Tilhængere  i  Sverige,  som  endnu  mindes  den  fordrevne 
Kongefamilie.  Den  svage  Sigismund  er  død ;  hans  Søn  Vladis- 
laus  udstrækker  med  hele  Ungdommens  Utaalmodighed  sine 
Hænder  efter  Fædrenes  Krone.  Han  skal  faa  den". 


XII. 
Fristeren. 

„Vladislaus  paa  Sveriges  Trone?  Jeg  tvivler  paa,  at  vi 
komme  til  at  opleve  den  Dag",  afbrød  Messenius  ham  tvivl- 
raadig. 

„Hør  mig  til  Ende",  vedblev  Jesuiten,  oplivet  af  den  vidt 
skuende  Plan,  hans  rænkefulde  Hoved  havde  spundet  sam- 
men. Det  er  dig  selv,  store  Messenius,  som  skal  bevirke 
dette  Mirakel". 

,Jeg  ...  en  elendig  Fange !  Umuligt" . 

„For  Helgenerne  og  Geniet  er  intet  umuligt.  Svenskeren 
er  kongelig  sindet;  hans  Kongers  Forbillede  leder  ham  i 
godt  og  ondt.  Navnlig  har  han  stor  Ærbødighed  for  Kong  GO- 

sta.  Naar  det  nu  kan  bevises,  at  samme  Kong  G6sta  paa  sin 
Sotteseng  med  Anger  har  erklæret  den  lutherske  Lære  for 
en  Vranglære,  at  han  har  afsvoret  og  fordømt  Reformationen, 
at  han  har  anbefalet  sin  yngre  Søn,  den  pavelig  sindede  Jo- 
han, i  sin  Tid  at  gjøre  hans.  Stamfaderens,  store  Forvildelse 
god  igjen  . .  / 

„Hvad  vover  du  at  sige?**  udbrød  Messenius  med  uforstilt 
Forbavselse.  „En  saa  soleklar  Løgn,  som  strider  imod  alle 
Kong  GOstas  saa  troværdig  bevidnede  sidste  Ord  og  hele 
hans  Hedengang  . .  .** 

„Berolig  dig,  min  ærværdige  Ven"" ,  afbrød  Jesuiten  ham 
koldt.  „Naar  det  fremdeles  lader  sig  bevise,  at  Lutherdom- 
mens anden  Grundlægger  og  Befordrer,  Karl  den  Niende, 
ligeledes  paa  sin  Sotteseng  har  erklæret  Reformationen  for 
en  Gudsbespottelse  og  en  Ulykke  ..." 

Messenius  saa*  forbavset  paa  Jesuiten. 

„Og  naar  det  endelig  kan  bevises,  at  selve  Kong  Gustav 
Adolf,  inden  han  opgav  Aanden  paa  Valpladsen  ved  Ltitzen, 
er  bleven  greben  af  en  pludselig  Indskydelse  og  er  død  en 
K jætters  Død  i  den  største  Ruelse  og  Sjælevaande  ..." 

Messenius'  blege  Kinder  rødmede. 

„Da" ,  vedblev  Jesuiten  med  samme  urokkelige  Dristighed, 
„da  have  vi  af  Vasaætten  kun  tilbage  den  forrykte  Erik  den 
Fjortende,  den  anerkjendt  papistiske  Johan  den  Tredje  og  den 
aabenbart  katholske  Sigismund,  som  vi  ikke  behøve  at  gjøre 
os  nogen  Ulejlighed  med.  Naar  det  svenske  Folk  først  er  over- 
bevist om,  at  disse  dets  største  Konger,  ja,  at  alle  dets  Kon- 
ger enten  have  været  eller  paa  Slutningen  ere  blevne  pavelig 
sindede,  vil  Skjællene  omsider  falde  fra  dets  Øjne,  det  vil 
med  bodfærdig  Anger  bekjende  sin  Synd  og  omsider  falde 
tilbage  i  den  ene  saliggjørende  romerske  Kirkes  Skjød" . 

„Og  hvorledes,  ærværdige  Fader,  vil  du,  tvært  imod  de 
klareste  Beviser,  overtyde  Svenskerne  om  deres  Konges  Fra- 
fald?" 

,Jeg  har  allerede  sagt" ,  vedblev  Jesuiten  smigrende,  „at 
saa  fortjenstligt  et  Hverv  kun  kan  gjennemføres  af  den  sind- 
rige Johannes  Messenius.  Man  ved,  at  du  er  Sveriges  lærde- 
ste Mand  og  største  Historieskriver.  Man  ved,  at  du  har  haft 
og  endnu  har  i  din  Haand  flere  historiske  Dokumenter  og 
Hemmeligheder  end  nogen  anden  i  hele  Riget.  Benyt  denne 

din  Stilling  med  Snuhed  og  Skarpsindighed;  smed  Dokumen- 
ter sammen,  som  aldrig  have  været  dl,  digt  Begivenheder, 
som  aldrig  have  tildraget  sig  . .  / 

„Hvad  vover  du  at  sige?"*  afbrød  Messenius  med  blus- 
sende Kinder. 

Jesuiten  misforstod  hans  Sindsbevægelse.  „Ja*",  vedblev 
Pateren,  „voveligt  er  Foretagendet,  men  langt  fra  umuligt. 
En  hurtig  Flugt  til  Polen  skal  desuden  bringe  dig  i  Sikker- 
hed". 

„Og  det  er  mig  . . .  mig,  du  foreslaar  dette?"* 

,Ja*',  sagde  Hieronymus  i  sanune  Tone;  „jeg  indser,  at 
Gustav  Adolf  vil  volde  dig  størst  Vanskelighed,  og  ham  tager 
jeg  derfor  paa  mig.  Du  har  altsaa  kun  Gustav  den  Første  og 
Karl  den  Niende  paa  din  Part  at  fremstille  i  det  Lys,  som  tje- 
ner vor  fromme  Sag  og  vor  hellige  Kirke  til  Gavn** . 

„Abi  a  me,  male  spiritus  !**  *)  udbrød  Messenius  i  et  Anfald 
af  Raseri,  som  Jesuiten  med  al  sin  Snuhed  var  langl  fra  at 
vente  sig.  „Din  Ærkeskurk,  din  Løgner,  din  Nidding,  som  læg- 
ger Haand  paa  det  helligste;  tror  du,  at  jeg,  Johannes  Messe- 
nius, i  mange  Aar  har  arbejdet  for  den  Hæder  at  være  Skan- 
diens  største  Historieskriver  for  paa  én  Gang  paa  saa  infam, 
saa  uhørt  en  Maade  at  øve  Vold  imod  den  historiske  Sand- 
hed, som  jeg  med  saa  langsommeligt  Besvær  har  faaet  bragt 
paa  Fode  igjen !  Pak  dig  øjeblikkelig  herfra,  af  Sted  . . .  bort 
in  Gehennam !  . .  .**  Og  med  disse  Ord  slyngede  den  gamle* 
ude  af  sig  selv  af  Vrede,  alt,  hvad  han  fik  fat  i,  mod  Jesuitens 
Hoved,  Bøger,  Papir,  Blækhorn,  Sandhus,  med  en  Heftig- 
hed, som  fik  den  dristige  Munk  til  at  studse.  Paterens  gul- 
blege Kind  blev  et  Øjeblik  endnu  blegere  . . .  derpaa  traadte 
han  nogle  Skridt  tilbage,  rejste  sig  i  sin  fulde  anselige  Højde 
og  rev  den  folderige  spanske  Fløjls  Trøje,  som  dækkede  hans 
Bryst,  op.  Et  Kors  af  funklende  Diamanter  omgivet  af  en 
Tornekrone  af  Rubiner  blinkede  uventet  igjennem  det  tilta- 
gende Tusmørke. 

Jesuiten  traadte  nu  atter  langsomt  nærmere,  idet  han  gjen- 
nemborede  Fangen  med  disse  ubeskrivelige  Øjne,  som  man 
plejer  at  sammenligne  med  Klapperslangens.  „Husker  du 
endnu,  gamle  Mand"* ,  sagde  han  i  en  afmaalt,  bydende  Tone, 
idet  han  lod  hvert  knusende  Ord  efterfølges  af  en  Pavse,  be- 

*)  vig  fra  mit,  onde  Audi 


235 

regnet  paa  at  give  det  endnu  skarpere  Eftertryk,  „husker 
du  endnu  de  Straffe,  Kirken  og  vor  hellige  Ordens  Love  be- 
lægger Synder  som  dine  med  ?  For  Frafald :  Døden  ...  og 
du  er  syv  Gange  frafalden  I  ...  for  Gudsbespottelse :  Døden 
...  og  du  har  syv  Gange  spottet  1  ...  for  Ulydighed :  Døden 
...  og  du  har  syv  Gange  trodset ! ...  for  Synd  imod  den  Hel- 
ligaand :  Fordømmelse ...  og  hvem  har  syndet  som  du ! . . . 
for  Kjætteri :  Baalet  ...  og  hvem  har  fortjent  det  som  du ! 
...  for  Forargelse  og  Ringeagt  mod  Herrens  hellige :  den 
evige  Ild  ...  og  hvem  har  vakt  Forargelse  som  du  !** 

„Naade,  hellige  Fader,  Naade!*"  raabte  Messenius,  vri- 
dende sig  som  en  Orm  under  Jesuitens  forfærdelige  Trusler. 

Men  Pater  Hieronymus  vedblev:  „Nicolaus  Pragensis,  den 
navnkundige  Mand,  gik  over  til  Calvins  Vranglærdomme  og 
vovede  at  trodse  vor  Ordens  Overhoved.  Han  trak  sig  til- 
bage til  den  skjulteste  Vraa  i  Bøhmen,  men  Hævnen  fandt 
ham.  Hundene  søndersled  hans  Legeme,  og  Helvedes  Aan- 
der  hans  Sjæl  . .  .*" 

„Barmhjærtighed !    Naade!"    sukkede   Fangen   tilintetgjort. 

„Nu  vel",  vedblev  Jesuiten  med  Overlegenhed,  „jeg  har 
givet  dig  Valget  imellem  Glorien  og  Fordømmelsen;  jeg  vil 
give  dig  det  endnu  en  Gang,  hvor  vel  du  ikke  fortjener  det. 
Tror  du,  elendige  frafaldne,  at  jeg,  de  tyske  og  nordiske 
Jesuiters  Overhoved,  som  ikke  erkjender  nogen  anden  over 
mig  end  den  hellige  Fader  i  Rom  . . .  tror  du,  at  jeg  har  trod- 
set tusind  Farer  for  at  opsøge  dig  her  i  din  usle  Vraa  og  saa 
lade  mig,  den  usynlige  Hersker  over  hele  Norden,  afspise 
med  din  Ulydighed  og  dit  Vankelmod?  Jeg  spørger  dig  endnu 
en  Gang  i  vor  hellige  Ordens  Navn,  om  du,  Johannes  Messe- 
nius, vil  efterkomme  den  Ed,  du  svor  i  din  Ungdom,  og  vilje- 
løs lyde  min,  din  foresattes  og  Dommers  Bud  og  Befalinger?** 

Ja"*,  svarede  Fangen  skjælvende,  „ja,  hellige  Fader,  jeg 
vir. 

„Hør  saa  den  Straf,  jeg  paalægger  dig.  Du  siger,  at  du 
hele  dit  Liv  igjennem  har  stræbt  efter  et  eneste  Maal,  at 
vinde  Navn  af  Nordens  største  Historieskriver,  og  nu  mener 
du  omsider  at  have  naaet  dit  Maar . 

,Ja,  hellige  Fader,  det  er  mit  Maal,  og  jeg  har  naaet  det". 

„Dit  Maal  er  falskt !"  udbrød  Jesuiten  paa  ny  med  knusende 
Stemme.  „Dit  Maal  er  Syndens  og  Djævlens  Maal,  thi  du  har 

arbejdet  for  din  egen  Ære  og  ikke  for  den  hellige  Kirkes, 
som  du  havde  svoret.  Derfor  paalægger  jeg  dig  selv  at  tilintet- 
gjøre  dit  Livs  Afgud,  dit  store  Navn  hos  Efterverdenen,  der- 
ved at  du  fordrejer  Historien  og  skriver  den,  ikke  som  den 
er,  men  som  den  burde  være.  Jeg  vil,  at  du  skal  kaste  Be* 
rømmelse  og  Efterverden  til  Side  for  at  tjene  Dagens  For- 
maal,  den  romerske  Kirkes  Sejr  i  Norden.  Jeg  vil,  at  du  skal 
skrive  Kongerne  Gustav  den  Førstes  og  Karl  den  Niendes  Hi- 
storie saaledes,  at  alt,  hvad  de  have  gjort  for  Reformationen, 
viser  sig  at  være  blevet  baade  dem  og  deres  Rige  til  Fordær- 
velse og  Fordømmelse.  Og  jeg  vil,  at  du  skal  støtte  denne 
nye  Historie  paa  saa  paalidelige  Dokumenter,  at  de  i  Folkets 
Øjne  trodse  alle  Beviser  for  det  modsatte.  . . .  Saadanne 
Dokumenter  findes  ikke,  det  ved  jeg  alt  for  vel,  men  dem 
skal  du  lave  . . .  Dokumenter,  hvis  Falskhed  maaske  bliver 
aabenbar  om  en  Menneskealder,  men  som  for  Øjeblikket  gjør 
den  tilsigtede  Nytte". 

»Og  jeg  skal  altsaa**,  sagde  Messenius  med  en  Stemme, 
som  paa  én  Gang  skjalv  af  de  forskjelligste  Følelser,  Frygt, 
Vrede,  Ydmygelse,  „jeg  skal  altsaa  staa  overfor  Efterverde- 
nen som  en  nedrig  Falskner,  som  den,  der  æreløst  har  skjæn- 
det  Historiens  helligste  Sandheder  . .  .** 

„Ja,  hvad  saa?"*  sagde  Jesuiten  med  et  haanligt  Smil.  „Hvad 
siger  det,  om  du,  elendige  Redskab,  ofrer  dit  Navn,  naar  blot 
Kirken  vinder  sin  store  Sejr?  Hvad  nytter  Menneskers  Ros 
dig,  naar  din  Sjæl  brænder  i  Helvedes  Glød,  og  hvad  skader 
Menneskers  Foragt  dig,  naar  du  ved  dette  Offer  har  vundet 
Martyrernes  Krone  i  Himlen?" 

„Men  Sandhedens  Sag  . . .  Historiens  upartiske  Dom  !...** 

„Bah!  hvad  er  Historiens  Sandhed?  Er  det  den  lydige 
Slave,  som  følger  Menneskenes  Forvildelser  i  Hælene  . . . 
den  Papegøje,  som  tankeløs  plaprer  alle  deres  Daarskaber 
efter?  Er  det  ikke  snarere  Virkeligheden  som  den  bør  være, 
renset  for  Vildfarelserne,  befriet  for  Synd  og  Daarskab  . . . 
Guds  Rige  paa  Jorden,  lige  saa  vist  som  almægtigt,  lige  saa 
godt,  som  det  er  helligt  og  vist?" 

„Men  er  det  da  os,  der  skal  foreskrive  Gud,  hvad  der  er 
godt  og  vist?  Har  han  ikke  selv  sagt  os  det  i  Virkeligheden, 
som  den  er?" 

„Ha,  vankelmodige  frafaldne,  du  vover  endnu  at  tinge  med 

din  foresatte  om  Ret  og  Uret !  Vælg  og  adlyd  I  Vælg,  imellem 
den  timelige  og  evige  Død  paa  den  ene  Side  og  Paradisets 
Glæder  og  Helgenernes  Herlighed  paa  den  anden.  Endnu  et 
Ord,  og  derpaa  beror  dit  Ve  og  Vel:  vil  du  lyde  mit  Bud?** 

Ja,  jeg  adlyder!**  svarede  Fangen  skjælvende  og  sønder- 
knust. Og  Jesuiten  gik  bort,  stum  og  kold  med  en  Herskers 
Nik,  der  tilkjendegav  Slaven,  at  han  havde  hans  Naade. 


XIII. 
Abi,  male  spiritus. 


Der  var  gaaet  en  Uges  Tid  efter  den  hemmelige  Samtale, 
vi  sidst  lyttede  til.  Jesuiten  havde  i  den  Tid  ikke  tabt  Stats- 
fangen af  Syne.  Daglig  saa'  man  ham  under  Paaskud  af  Læge- 
tilsyn liste  sig  ind  i  Messenius*  Værelse  og  tilbringe  flere  Ti- 
mer hos  ham.  Han  var  for  klog  til  at  stole  paa  Fangens  van- 
kelmodige Løfter.  Hvad  de  havde  for  sammen,  vidste  ingen 
paa  Slottet,  og  Statholderen  fattede  ingen  Mistanke.  Kajane- 
borgs  Afsondrethed  langt  fra  den  øvrige  Verden  havde  dys- 
set Wernstedt  i  tryg  Ro ;  han  fandt  Fornøjelse  i  den  fremmede 
Læges  Omgang,  som  vidnede  om  stor  Lærdom  i  Forening 
med  stor  Verdenserfaring. 

Der  var  imidlertid  én,  som  stadig  med  aarvaagent  Øje 
fulgte  den  fremmedes  Skridt,  og  denne  ene  var  Lucia  Grothu- 
sen,  Messenius*  Hustru.  Hun  var  Katholik  af  Opdragelse  og 
Overbevisning  og  havde  stadig  bestyrket  sin  Mand  i  hans 
papistiske  Rænker;  dette  vidste  Jesuiten  kun  alt  for  vel,  og 
han  troede  derfor  at  kunne  gjøre  sikker  Regning  paa  hendes 
Medvirkning,  skjønt  han  forsigtig  undlod  at  betro  sine  Pla- 
ner til  den  rappe  Kvindetunge.  Men  ofte  støder  den  listige 
Plan  an  imod  disse  skjulte  Drivfjedre  i  Menneskehjærtet,  sær- 
lig Kvindens  Hjærte,  som  virke  i  en  helt  anden  Retning  end 
den,  den  kolde  Forstand  anviser.  Jesuiten  havde  med  al  sin 
Snuhed  taget  fejl  af  Lucia.  Han  beregnede  ikke,  at  naar  Fana- 
tismen i  hendes  Hoved  raabte:  skyd  til!  raabte  Kjærligheden 
i  hendes  Hjærte  endnu  højere :  hold  igjen !  ...  Og  Kjærlig- 
heden faar  hos  Kvinden  altid  Overmagten. 

Lucia  var  en  ualmindelig  skarpsindig  Kvinde;  hun  havde 


238 

gjennemskuet  Jesuiten,  før  han  anede  det.  Hun  saa'  den  øde- 
læggende indre  Strid,  der  rasede  i  Messenius*  Bryst,  en  Strid 
paa  Liv  og  Død  imellem  Fanatismen  paa  den  ene  Side,  som 
bød  ham  ofre  Berømmelse  og  Eftermæle  for  Kirkens  Sejr,  og 
paa  den  anden  Side  Ærgjerrigheden,  som  stadig  hviskede 
ham  i  Øret:  skal  du  da  selv  nedbryde  hele  dit  Livs  Arbejde? 
skal  du  da  blindt  skjænde  Historiens  Helligdom?  skal  du  pris- 
give dit  glimrende  Navn  til  Foragt,  det  Navn,  som  i  Fæng- 
selets Nat  er  din  Rigdom  og  Stolthed  ? 

Alt  dette  saa*  Lucia  med  Kjærlighedens  skarpe  Blik;  hun 
saa',  at  den  Mand,  hun  elskede,  og  som  hun  havde  viet  et  helt 
Liv  fuld  af  Forsagelse  og  Taalmod,  vilde  bukke  under  for 
denne  forfærdelige  indre  Strid,  og  hun  besluttede  at  redde 
ham  ved  et  dristigt,  afgjørende  Skridt. 

Sent  om  Aftenen  brændte  endnu  Lampen  paa  Messenius* 
Skrivebord,  hvor  han  og  Jesuiten  havde  arbejdet  sanunen 
lige  fra  om  Morgenen.  Lucia  havde  faaet  Lov  til  at  lægge  sig 
til  Hvile  i  sin  Seng,  som  stod  i  den  anden  Ende  af  det  lange 
Værelse,  nærmest  Døren,  og  hun  laa  og  lod,  som  hun  sov. 
De  tvende  Mænd  ved  Bordet  havde  endt  deres  Arbejde  og 
talte  sammen  med  dæmpet  Stemme,  nu  som  altid  paa  Latin, 
hvilket  Sprog  Lucia  meget  godt  forstod. 

,Jeg  er  fornøjet  med  dig,  min  Ven,  sagde  Jesuiten  med 
synlig  Tilfredshed.  „Disse  Dokumenter,  som  bære  hele  Sand- 
hedens Præg,  ville  være  tilstrækkelige  til  at  bevise  Kongerne 
Gustavs  og  Karls  Omvendelse,  og  denne  Fortale  med  din 
Underskrift  vil  yderligre  bestyrke  deres  Troværdighed.  Jeg 
begiver  mig  nu  over  Sverige  tilbage  til  Tyskland  for  enten 
at  lade  disse  Dokumenter  trykke  ved  Hjælp  af  vore  Tilhæn- 
gere i  Stockholm  eller,  i  Fald  det  er  umuligt,  i  Ltibeck  eller 
Leyden" . 

Messenius  strakte  ufrivillig  Haanden  frem  for  at  rive  en 
kostbar  Skat  ud  af  Hænderne  paa  en  Røver. 

„Hellige  Fader*",  raabte  han  med  synlig  Bestyrtelse,  „er 
der  da  ingen  Udsættelse  mulig?  Mit  Navn  ...  mit  Rygte  . . . 
forbarm  dig  over  mig,  hellige  Fader,  giv  mig  mit  Navn  igjen !" 

Jesuiten  smilede. 

„Giver  jeg  dig  ikke  et  Navn" ,  sagde  han,  „langt  større  og 
herligere  end  det,  du  mister,  et  Navn  i  vor  hellige  Ordens 
Aarbøger,  et  Navn  blandt  Kirkens  Martyrer  og  Velgjørere,  et 

Navn,  som  maaske  en  Gang  skal  nævnes  blandt  Kirkens 
Helgener?" 

„Men  med  alt  det  et  Navn  uden  Ære,  en  Løgners,  en  Falsk- 
ners Navn!**  udbrød  Messenius  med  en  Fanges  Fortvivlelse, 
som  man  viser  Himmelens  Herlighed  bag  Skafottet. 

„Svage  forfængelige  Mand,  som  ikke  ved,  at  store  Maal 
aldrig  naas  af  Menneskefrygt  og  Menneskeros  !"*  sagde 
Jesuiten  i  en  næsten  foragtelig  Tone.  „Du  var  i  Stand  til 
endnu  en  Gang  at  tage  dit  Ord  tilbage  og  opgive  dine  Krav 
paa  hele  Kristenhedens  Taknemlighed.  Men  heldigvis  er  det 
nu  umuligt.  Disse  Dokumenter",  og  ved  disse  Ord  udstrakte 
han  triumferende  Haanden  med  Papirerne,  „ere  nu  i  en 
Haand,  som  skal  forstaa  at  holde  fast  paa  dem  og  imod  din 
Vilje  bruge  dem  til  Kirkens  Ære,  til  Troens  Sejr,  til  din  egen 
Sjæls  evige  Frelse" . 

Pater  Hieronymus  havde  ikke  fuldt  faaet  udtalt  disse  Ord, 
da  en  Haand  bag  ved  ham  uventet  og  rask  greb  Papirerne, 
som  han  saa  triumferende  havde  hævet  i  Vejret,  rev  dem  ud 
af  Haanden  paa  ham,  krammede  dem  sammen,  rev  dem  i  et 
Nu  i  hundrede  Stykker  og  spredte  disse  Stykker  rundt  om- 
kring paa  Fængselsgulvet.  Denne  Bevægelse  kom  saa  ufor- 
beredt, Jesuiten  var  saa  langt  fra  at  ane  noget  saadant,  at 
han  et  Øjeblik  tabte  sin  sædvanlige  Fasthed  og  med  mere  For- 
bavselse end  Raadsnarhed  gav  den  dristige  Haand  Tid  til  at 
fuldbyrde  sit  Ødelæggelsesværk.  Først  da  de  spredte  Stum- 
per overtydede  ham  om  Virkeligheden  af  hans  Tab,  bed  han 
sine  Læber  sammen  i  Raseri,  hævede  Armene  og  styrtede 
med  en  Tigers  Voldsomhed  ind  paa  den  formastelige,  som 
havde  vovet  at  tilintetgjøre  hans  Plan  i  selve  Sejrens  Øjeblik. 

Lucia  —  thi  den  dristige  Haand  tilhørte  hende  —  mødte 
Munkens  Raseri  med  det  energiske  Mod,  der  udmærker  Kvin- 
den, naar  hun  kæmper  for,  hvad  der  er  hende  helligst.  I  sin 
Ungdom  havde  hun  haft  Kræfter  nok  til  at  tage  en  Mand  i 
Kraven,  og  denne  lidet  kvindelige  Armstyrke  var  mer  end 
én  Gang  bleven  øvet  under  de  stadige  Stridigheder  med  Slot- 
tets raa  Soldater.  Hendes  senestærke  Fingre  klemte  hurtig 
sammen  omkring  Munkens  udstrakte  Arme  og  holdt  dem  fast 
som  i  en  Skruestik. 

„Naa",  sagde  hun  i  en  spottende  Tone,  „tre  Skridt  fra  Li- 
vet, Herre ;  hvad  er  det,  I  vil  ?" 

„Afsindige**,  brølede  Jesuiten  skummende  af  Vrede,  „du 
ved  ikke,  hvad  du  har  gjort !  Elendige  Tyv,  du  har  stjaalet  et 
Rige  fra  din  Kirke  og  et  Paradis  fra  din  Mand  I** 

„Og  fra  Jer  har  jeg  stjaalet  Jert  Rov,  fra  Ulven  hans  sikre 
Bytte,  ikke  sandt?**  svarede  Lucia  med  en  Stenune,  som  nu 
begyndte  at  gløde  af  hendes  heftige  Sinds  Ild.  „Munk** ,  ved- 
blev hun  med  mere  og  mere  gjærende  Vrede,  idet  hun  vold- 
somt rystede  den  mægtige  Mand,  som  forgjæves  søgte  at 
gjøre  sig  løs,  „jeg  kjender  en  Tyv,  som  er  konunen  i  Kirkens 
Faarekla&der  for  at  bestjæle  en  stor  Mand  for  hans  Ære,  et 
Folk  for  dets  Historie,  en  fattig,  forladt  Kvinde  for  hendes 
eneste  Stolthed,  hendes  Husbonds  Fred,  Ære  og  Liv.  Sig 
mig,  fromme  og  hellige  Munk,  hvad  Straf  fortjener  en  saadan 
Tyv?  Var  AmmS  Fos  for  dyb  for  hans  Legeme  og  den  evige 
Ild  for  hed  for  hans  Sjæl?** 

Jesuiten  saa*  med  en  hastig  Bevægelse  til  Vinduet,  uden 
for  hvilket  det  mægtige  Vandfalds  Bølger  drønede  uhyggelig 
i  Vinternatten. 

„Ha**,  raabte  Lucia  med  et  bittert  Smil,  „du  er  bange  for 
mig,  du,  den  mægtige,  som  regerer  over  Riger  og  Samvittig- 
heder! Du  er  bange  for,  at  der  under  min  grove  Dragt  kunde 
skjule  sig  en  Mands  Arm,  som  kunde  slynge  dig  ned  i  Fos- 
sens Afgrund.  Vær  rolig  ...  jeg  er  kun  en  Kvinde,  og  derfor 
kæmper  jeg  med  Kvindens  Vaaben.  Ser  du  . . .  jeg  kaster  dig 
ikke  ud  af  Vinduet  ...  jeg  nøjes  med  at  sætte  det  vilde  Dyr 
under  Laas  og  Lukke.  Skjælv  Munk,  jeg  ved,  hvem  du  er! 
Lucia  Grothusen  har  fulgt  dine  Skridt;  du  er  forraadt,  og  det 
er  hende,  der  har  forraadt  dig** . 

„Forraadt!**  gjentog  Jesuiten;  han  forstod  kun  alt  for  godt, 
hvad  dette  Ord  betød.  I  denne  hadefulde  Tid,  da  to  Religioner 
kæmpede  om  Riger  om  Samvittigheder,  da  Jesuitemes  Anslag 
i  højeste  Grad  havde  opirret  Svenskerne,  var  et  Medlem  af 
denne  Orden,  opdaget  under  en  Forklædning  inden  for  Rigets 
Grænser,  uden  Redning  fortabt.  Men  den  truende  Fare  gjen- 
gav  denne  farlige  Karakter  hele  dens  Spændstighed. 

„Forraadt  af  dig,  min  Datter!**  sagde  han  endnu  en  Gang, 
idet  han  lod  Armene  synke  og  hans  Ansigtstræk  fik  et  Ud- 
tryk af  Tvivl  og  mild  Smerte.  „Det  er  umuligt** . 

Lucia  betragtede  ham  med  Had  og  Mistro. 

„Jeg  din  Datter!**  raabte  hun  og  stødte  Munken  fra  sig  med 

Afsky.  „Løgnen  er  din  Datter,  og  Falskheden  din  Moder, 
det  er  dine  Frænker" . 

„Lucia  Grothusen**,  sagde  Jesuiten  meget  mildt,  „da  du 
var  Barn  og  fulgte  din  Fader,  Arnold  Grothusen,  som  btev 
forjaget  tillige  med  Kong  Sigismund,  da  kom  du  en  Dag  i 
Nød  og  Landflygtighed,  omgiven  af  Forfølgere,  til  en  Bondes 
Hytte.  Man  nægtede  Jer  et  Fristed,  man  truede  med  at  ud- 
levere Jer.  Da  opdagede  dit  Barneøje  i  et  Hjørne  af  Hytten 
et  Mariabillede,  en  Rest  fra  fordums  Tider,  vanhelliget  som 
Legetøj  for  uvidende  Drenge.  Du  tog  dette  Billede,  du  kys- 
sede det,  du  rakte  det  frem  imod  Hyttens  haardhjærtede  Be- 
boere og  sagde  til  dem :  Se,  Jomfru  Maria  er  her,  hun  skal  be- 
skytte os!" 

„Naa,  og  hvad  saa?**  sagde  Lucia  med  blødere  Stemme,  end 
hun  selv  vilde  tilstaa. 

„Din  barnlige  Tillid  ...  nej,  hvad  siger  jeg?  Den  hellige 
Jomfru  rørte  de  haarde  Bønder;  de  gav  Jer  Ly,  de  førte  Jer 
i  Sikkerhed.  Og  endnu  mere,  de  gav  dig  Billedet,  som  du 
siden  den  Tid  har  gjemt  som  din  Skytsgud,  og  der  hænger 
det  endnu  paa  din  Væg.  Hvad  du  den  Gang  sagde,  det  siger 
jeg  nu:  Se,  Jomfru  Maria  er  her,  hun  skal  beskytte  mig**. 

Lucia  søgte  forgjæves  at  kæmpe  imod  en  indre  Bevægelse. 
Hun  bed  sig  i  Læben  og  svarede  ikke. 

„Du  har  Ret" ,  vedblev  Munken  med  klog  Beregning,  „jeg 
er  katholsk  som  du,  en  forfulgt  som  du;  gjennemskuede  man 
min  Forklædning,  vilde  man  dræbe  mig.  Mit  Liv  er  i  din 
Haand ;  angiv  mig,  jeg  flyer  ikke ;  jeg  dør  for  mi<n  Tro  og  til- 
giver dig,  at  du  volder  min  Død" . 

„Fly  herfra" ,  sagde  Lucia  halvt  overvunden ;  „jeg  giver  dig 
Tid  til  i  Morgen.  Men  kun  paa  det  Vilkaar,  at  du  ikke  mere 
faar  min  Mand  at  se" . 

„Nu  vel" ,  sagde  Jesuiten  vemodig,  „jeg  flyer,  men  jeg  ef- 
terlader her  min  skjønne  Drøm  om  en  bedre  Fremtid.  Ak, 
jeg  havde  forestillet  mig  den  store  Messenius  og  hans  ædle 
Hustru  som  den  katholske  Kirkes  Gjenoprettere  i  Norden; 
jeg  havde  tænkt  mig  den  Tid,  da  Millioner  af  Mennesker  vilde 
sige:  Vi  vandrede  i  Mørke  og  Blindhed,  men  Historiens  Lys 
er  gaaet  op  for  os,  den  store  Messenius  har  blottet  Reforma- 
tionens Falskhed  for  os" . 

Ja,  om  det  kunde  ske  uden  at  træde  Sandheden  for  nær" , 

Topellas:  Gattiv  Adolf  16 

raabte  Lucia,  hvis  ildfulde  Sjæl  mere  og  mere  henreves  af 
den  Fremtid,  Jesuiten  behændig  forstod  at  stille  i  Udsigt  for 
hende. 

„Sandheden!**  gjentog  Jesuiten  mildt  overbevisende;  „o, 
min  Ven,  Sandheden  er  vor  Tro,  Løgnen  er  Kjættemes  Tro. 
Om  du  nu  blev  overbevist  om,  at  jeg  kun  kræver  Sandheden 
selv  af  din  Mand,  vilde  du  da  i  Stedet  for  at  rive  din  Kirke 
ned  hjælpe  med  til  at  bygge  den  op  igjen?** 

„Ja,  det  vilde  jeg  !**  svarede  Lucia  varmt  og  livlig. 

„Saa  hør  da  . .  .**  vedblev  Jesuiten,  men  afbrødes  i.  det 
samme  af  Messenius,  som  hidtil  havde  staaet  bedøvet  og 
modløs,  men  nu  syntes  at  vaagne  af  en  tung  og  pinlig  Drøm. 

„Abi  male  spiritus!**  raabte  han  med  afsindig  Heftighed, 
som  om  han  frygtede,  at  Jesuitens  Slangetunge  endnu  en 
Gang  kunde  gaa  af  med  Sejren.  „Abi,  abi !  Du  er  ikke  et  Men- 
neske, du  er  selve  Løgnens  Fyrste,  du  er  selve  Paradisets 
Slange.  Abi,  abi,  in  æternam  ignem,  habitaculum  tuum,  in 
regnum  mendacii,  imperium  tuum!***)  Og  med  disse  Ord 
Skjød  han  Jesuiten  foran  sig  hen  imod  Døren,  uden  at  Lucia 
gjorde  Mine  til  at  hindre  det. 

„Insanit  miser!**  **)  mumlede  Jesuiten,  idet  han  forsvandt 

„Tak,  min  Ven** ,  sagde  Lucia  med  lettet  Hjærte,  ligesom 
befriet  fra  en  farlig  Fortryllelse. 

„Tak,  Lucia!**  svarede  Messenius  mildere,  end  han  længe 
havde  talt  til  sin  Hustru. 


XIV. 
Helgenernes  Dom. 


Tidlig  den  næste  Morgen  traadte  Pater  Hieronymus  ind  i 
det  Værelse,  der  beboedes  af  Frøken  Regina  von  Emmeritz 
og  hendes  gamle  Dorthe.  Bleg  af  Nattevaagen  og  Smerte  sad 
den  smukke  Pige  ved  sin  Tjenerindes  Seng.  Ved  Jesuitens 
Indtræden  rejste  Regina  sig  hastig. 

„Red  Dorthe,  min  Fader!**  raabte  hun  pludselig  og  ivrig 
. . .  „jeg  har  søgt  Jer  overah,  og  I  har  forladt  mig** . 

*)  Vig  bort,  dn  onde  Aaad,  til  den  evige  Ild,  dit  Hiemsted,  til  Løgnens  Rige,  dU 
Rige. 

**)  Den  elendige  raser. 

„Tys" ,  sagde  Jesuiten  hviskende,  „tal  sagte,  Væggene  have 
Øren.  Saa  . . .  virkelig?  . . .  Dorthe  er  syg?  Stakkels  gamle, 
det  var  ilde,  jeg  kan  ikke  hjælpe  hende.  Man  er  paa  Spor 
efter  vor  Forklædning,  man  har  Mistanke  til  os.  Vi  maa  fly 
endnu  i  Dag,  endnu  i  denne  Time" . 

„Ikke  førend  I  har  faaet  Dorthe  rask.  Jeg  beder  Jer,  min 
Fader,  I  er  klog,  I  kjender  alle  Lægemidler;  giv  Dorthe  en 
hurtig  virkende  Lægedrik,  og  vi  følge  Jer,  hvorhen  I  beha- 
ger". 

„Umuligt!  Vi  har  ikke  et  Minut  at  spilde.  Kom!" 

„Ikke  uden  Dorthe,  min  Fader!  Hellige  Jomfru,  skulde  jeg 
forlade  hende,  min  Anmie,  min  moderlige  Veninde!" 

Jesuiten  gik  hen  til  Sengen,  greb  den  gamles  Haand,  følte 
paa  hendes  Pande  og  pegede  stille  paa  den  med  en  Mine, 
hvis  Betydning  Regina  kun  alt  for  vel  forstod. 

„Hun  er  død!"  raabte  den  unge  Pige  forfærdet. 

„Ja,  vist  saa",  sagde  Jesuiten,  og  et  besynderligt,  uhygge- 
ligt Smil  kæmpede  omkring  hans  Læber  med  det  Udtryk  af 
Sorg,  han  søgte  at  give  sig.  „Du  ser,  mit  Barn" ,  tilføjede  han, 
„at  Helgenerne  have  villet  spare  vor  trofaste  Veninde  for 
en  møjsommelig  Vej  og  i  Stedet  derfor  have  optaget  hende  i 
den  himmelske  Glorie.  Her  er  intet  mere  at  gjøre.  Kom !" 

Men  Reginas  Blik  var  igjennem  Taarerne  bleven  det  sæl- 
somme Smil  vaV,  og  det  slog  hende  med  en  ubeskrivelig  For- 
færdelse. Hun  syntes  at  gruble  over  en  mørk  Hemmelighed. 

„Kom",  vedblev  han  ivrig;  „jeg  vil  give  Messenii  Hustru, 
som  er  Katholik,  det  Hverv  at  sørge  for,  at  vor  Veninde  kom- 
mer i  Jorden". 

Reginas  mørke  Øjne  stirrede  paa  Munken,  og  der  fo'r  en 
Gysen  igjennem  hende. 

„I  Gaar  Aftes  Klokken  7" ,  svarede  hun,  „var  Dorthe  ved  god 
Helbred.  Strax  efter  drak  hun  den  Drik,  I  hver  Aften  tillavede 
hende  af  styrkende  Urter ;  Klokken  otte  blev  hun  syg  ...  ti 
Timer  efter  er  hun  død" . 

„Strabadserne  paa  den  lange  Rejse  ...  en  Forkølelse  . . . 
en  Inflammation  . . .  der  behøves  ikke  mere.  Kom !"  sagde 
Jesuiten  rolig. 

Men  Regina  kom  ikke. 

„Munk" ,  sagde  hun  med  en  Stemme,  som  skjalv  af  Rædsel 
og  Afsky,  „I  har  givet  hende  Gift !" 

16* 

„Mit  Barn!  Min  Datter,  hvad  falder  dig  ind!  Smerten  har 
forvirret  din  Forstand.  Kom,  jeg  tilgiver  dig". 

„Hun  var  Jer  til  Besvær  ...  jeg  saa'  Eders  Utaalmodighed, 
da  vi  rejste  hid.  Og  nu  vil  I  uden  Beskyttelse  give  mig  til 
Pris  for  Eders  Forgodtbefindende.  Hellige  Maria,  frels  mig! 
Jeg  følger  Jer  ikke !" 

Jesuitens  bevægelige  Ansigt  skiftede  hastig  Udtryk  og  an- 
tog denne  bydende  Strænghed,  med  hvilken  han  havde  bragt 
Messenius  til  at  give  tabt. 

„Barn*",  sagde  han,  „paadrag  dig  ikke  Helgenernes  Vrede 
ved  at  lytte  til  den  arge  Fjendes  Indskydelser.  Husk,  hvor 
du  er,  ulykkelige,  og  hvem  du  er.  Et  Øjebliks  Betænkning 
endnu,  og  jeg  lader  dig  blive  tilbage  som  et  Bytte  for  Nøden, 
Fængslet  og  Døden,  som  et  Maal  for  Kjætternes  Haan,  som 
et  forvildet  Lam,  som  den  hellige  Jomfru  har  forladt.  Her 
Ulykken  og  Undergang  . . .  hist,  i  dit  Fædreland,  Friheden, 
Lykken,  Religionens  Trøst,  Helgenernes  Gunst.  Vælg,  men 
vælg  hurtig,  thi  Slæden  staar  forspændt.  Morgenen  gryr,  og 
Dagen  bør  ikke  flnde  os  i  denne  Kjætterrede" . 

Regina  nølede. 

„Sværg  mig  tir,  sagde  hun,  „at  I  er  uskyldig  i  Dorthes 
Død". 

„Jeg  sværger  det" ,  raabte  Jesuiten,  „ved  dette  Kors  og  ved 
den  hellige  Loyolos  Ben.  Gid  Jorden  revne  under  mine  Fød- 
der og  Afgrunden  sluge  mig  levende,  i  Fald  jeg  nogen  Sinde 
har  rakt  denne  Kvinde  anden  Drik  end  Sundhedens  og  Læge- 
dommens" . 

„Nu  vel" ,  sagde  Regina,  „Helgenerne  have  hørt  Eders  Ed 
og  optegnet  den  i  Dommens  Bog.  Farvel  Dorthe,  min  Ven- 
inde, min  Moder!  Kom,  lad  os  gaa!" 

De  ilede  ud.  Det  var  endnu  mørkt.  En  bleg  Stribe  af  Da- 
gen gryede  over  de  mørke  Fyrrer  ved  Bredden  af  Koivukoski- 
faldet.  Slæden  holdt  forspændt.  Den  søvnige  Skildvagt  i  Por- 
ten lod  Lægen,  hvis  fortrolige  Omgang  med  Kommandanten 
paa  Slottet  var  alle  bekjendt,  frit  passere. 

Jesuiten  mente  allerede  at  være  i  Sikkerhed,  da  en  Slæde, 
som  kom  fra  Fastlandet,  mødte  de  flygtende  paa  den  smalle 
Bro.  og  kjørte  paa  dem  i  Mørket.  Munkens  Slæde  kæntrede, 
og  kun  det  halvraadne,  knagende  Rækværk  hindrede  dem  i  at 
styrte  i  Dybet.  Regina  udstødte  et  Raab  af  Skræk. 

Ved  Lyden  af  denne  Stemme  sprang  en  Mand,  som  sad 
i  den  anden  Slæde,  heftig  op  og  nærmede  sig  de  flygtende. 

„Regina!*"  raabte  en  ikke  ukjendt  Stemme,  som  skjalv  af 
Overraskelse. 

„I  tager  fejl,  min  Ven** ,  skyndte  Jesuiten  sig  at  svare  med 
fordrejet  Stemme.  „Gjør  Plads  for  Doktor  Albertus  Simonis 
Feltlæge  i  kongelig  Tjeneste" . 

„Ha,  det  er  dig,  elendige  Jesuit!"  skreg  den  fremmede. 
„Vagt  i  Gevær!  i  Gevær  for  at  gribe  den  største  Skurk,  der 
gaar  paa  Jorden !"  og  med  disse  Ord  greb  han  Munken  i  hans 
lodne  Pels. 

Et  Øjeblik  søgte  Hieronymus  at  gjøre  Slæden  løs  og  und- 
slippe ved  Hjælp  af  Hestens  Hurtighed.  Men  da  han  saa',  at 
det  var  umuligt,  lod  han  Pelsen  i  Stikken,  rev  sig  ud  af  sin 
Fjendes  Arm,  kastede  sig  hurtig  ud  over  Broens  Rækværk 
og  sprang  ned  paa  Isen,  som  under  den  ualmindelig  stærke 
Kulde  havde  lagt  sig  imellem  Slotsholmen  og  Fastlandet.  En 
liden  Stund  efter  var  han  forsvundet  i  det  graa  Halvlys.  Vag- 
ten ved  Slotsporten,  som  var  bleven  skræmmet  op  af  Raabet,  ' 
affyrede  sit  Gevær  efter  Flygtningen,  men  uden  at  træffe. 
Nogle  af  Soldaterne  gjorde  Mine  til  at  forfølge  ham  paa  Isen. 

„Lad  være  med  det.  Gutter" ,  raabte  en  skjægget  Sergeant, 
„det  har  tøet  i  Nat,  og  Strømmen  har  skaaret  Isen  neden  fra ; 
jeg  tænker,  den  stryger  i  Dag** . 

„Men  Rømningsmanden  sprang  der  ned!**  raabte  nogle. 

„Ham  tager  Fanden" ,  svarede  Sergeanten  rolig  og  tændte 
sin  Morgenpibe.  „Jeg  tænker,  at  ved  denne  Tid  vil  han  være 
i  Ammfl" . 

„Hvad  siger  du?"  raabte  Manden  ved-  Slæden  forfærdet. 

„Jeg  siger,  at  Kællingen  *)  har  faaet  Frokost  i  Dag" ,  sva- 
rede Sergeanten  med  uforstyrrelig  Ro.  „Hør  bare,  hun  gjøer 
som  en  Lænkehund ;  nu  er  hun  fornøjet" . 

Alle  lyttede  overraskede  til  Vandmassernes  Drønen.  Det 
forekom  dem,  som  om  det  mægtige  Fald  brusede  vildere, 
frygteligere  end  før  i  den  graa  Vinterdæmrin^  Sergeanten 
havde  Ret;  det  lignede  en  Lænkehunds  Tuden,  naar  man 
har  kastet  et  Bytte  til  den. 


*)  Amml  betyder  KclUnf . 

XV. 
Bertel  og  Regina. 

Vi  forlod  vor  vandrende  Ridder  af  La  Mancha  udmattet  af 
Strabadser  og  Æventyr,  sovende  i  en  Bondegaard  i  Ylihftrmfi. 
Vi  traf  ham  nylig  igjen  paa  Broen  til  Kajaneborg  under  det 
forgjæves  Forsøg  paa  at  bemægtige  sig  Jesuitens  forhadte  og 
frygtede  Person,  som  han  havde  gjenkjendt  igjennem  Ruden 
i  den  elendige  Skovhytte.  Hvorledes  Bertel  vankede  om  i  de 
ti,  tolv  Dage,  der  vare  forløbne  siden  hans  første  Optræden, 
er  det  let  at  forestille  sig.  Ført  paa  Vildspor  under  sin  Jagt 
efter  Flygtningene  havde  han  gjennemstre|fet  alle  Veje  i 
Østerbotten,  været  helt  oppe  ved  Uleåborg,  og  først  da  han 
der  havde  tabt  ethvert  Spor,  besluttet  sig  til  det  sidste  dri- 
stige Forsøg,  at  lede  efter  de  flygtende  langt  borte  i  Kajanas 
Ødemarker.  Hvorfor  den  unge  Ridder  havde  forfulgt  de- 
res Spor  med  en  saa  utrættelig  Ihærdighed,  vil  snart  vise  sig. 

Nogle  Timer  efter  Optrinet  paa  Broen  gjenflnde  vi  Bertel 
i  det  nye  Værelse,  Statholderen  havde  anvist  Frøken  Regina, 
og  hvor  hun  stod  under  en  af  hans  kvindelige  Slægtninges 
Beskyttelse.  Der  var  forløbet  over  tre  Aar,  siden  de  to  sidst 
havde  truffet  hinanden  under  saa  helt  andre  Forhold  i  Frank- 
furt am  Main  i  den  store  Konges  Nærhed.  Bertel  var  den 
Gang  en  uerfaren  tyveaarig  Yngling,  Regina  en  lige  saa  uer- 
faren sextenaarig  Pige.  Begge  havde  siden  den  Tid  gjennem- 
levet  adskillige  Prøvelser;  hos  dem  begge  var  Ungdommens 
første  brændende  Begejstring  bleven  afkølet  af  Kamp  og  Li- 
delse. Afstanden  imellem  Fyrstedatteren  og  den  ubemærkede 
Løjtnant  var  siden  den  Tid  bleven  mindsket  ved  den  Kriger- 
hæder og  det  nye  adelige  Vaabenskjold,  Bertel  havde  vundet; 
ja,  i  denne  Stund  kunde  hun,  en  forladt  Fange,  betragte  sig 
som  hædret  ved  en  Ridders  Opmærksomhed.  Men  Afstanden 
imellem  deres  Overbevisning,  deres  Sympathier,  deres  Hjær- 
ter,  mon  den  var  bleven  mindsket  ved  disse  haarde  Prøvel- 
ser, som  i  Reglen  staalsætter  en  Overbevisning  i  Stedet  for 
at  bryde  den  ? 

Bertel  nærmede  sig  den  unge  Pige  med  hele  den  ærbødige 
Opmærksomhed,  som  hans  Samtids  Belevenhed  endnu  havde 
bevaret  som  en  Arv  fra  det  forrige  Aarhundredes  Ridder- 
væsen. 

„Min  Frøken**,  sagde  han  med  svagt  skjælvende  Stemme, 
,,efter  at  mit  Haab  om  at  træffe  Eder  paa  Korsholm  var  slaaet 
fejl,  har  jeg  forfulgt  Eder  igjennem  Skove  og  Ødemarker, 
som  man  forfølger  en  Forbryder.  I  aner  maaske  de  Grunde, 
der  have  drevet  mig  dertil?" 

Reginas  lange  sorte  Øjenhaar  hævedes  langsomt,  og  hun 
betragtede  Bertel  med  spørgende  Blikke.  „Ridder",  svarede 
hun,  „hvad  der  end  har  drevet  Eder  dertil,  er  jeg  vis  paa,  at 
Eders  Grunde  have  været  ædle  og  ridderlige.  I  har  ikke  vil- 
let føre  en  ulykkelig  Pige  tilbage  til  hendes  Fængsel;  I  har 
blot  villet  rive  hende  bort  fra  en  Mand,  som  den  stakkels  be- 
dragne lige  fra  sin  Barndom  af  har  betragtet  som  en  hellig, 
en  from  Mand,  og  hvis  dybe,  skjulte  Ondskab  hun  først  nu 
har  lært  at  kjende  og  afsky". 

„I  tager  fejl  ,  sagde  Bertel  livlig  og  varmt.  Jeg  gyste,  det 
er  sandt,  da  jeg  saa',  at  I  ledsagedes  af  denne  Mand,  som  jeg 
har  kjendt  i  hans  sande  Skikkelse  før  I;  jeg  fordoblede  da 
mine  Efterforskninger  for  at  udrive  Jer  af  hans  Hænder.  Men 
før  end  jeg  anede  nogen  Fare  fra  den  Side,  ilede  jeg  for  at 
finde  Eder  og  bringe  Eder  det  glade  Budskab  om  en  Retfær- 
dighedshandling,  som  kommer  sent,  men  jeg  haaber  ikke  for 
sent". 

„En  Retfærdighedshandling,  siger  I?"  sagde  Regina  med 
en  Overraskelse,  der  jog  Blodet  op  i  hendes  Kinder. 

Ja,  min  Frøken" ,  vedblev  Bertel,  idet  han  henrykt  betrag- 
tede hendes  Skikkelses  høje  og  blændende  Skjønhed,  „ende- 
lig efter  flere  Aars  frugtesløse  Bestræbelser  er  det  lykkedes 
mig  at  udvirke  denne  Retfærdighedshandling  overfor  en  ufor- 
skyldt Lidelse.  I  er  fri;  I  har  Ret  til  under  de  svenske  Vaa- 
bens  Beskyttelse  at  vende  tilbage  til  Eders  Fædreland,  og 
her"  —  Bertel  bøjede  ved  disse  Ord  Knæ  og  rakte  Regina 
et  Papir  med  Formynderregeringens  Segl  —  „her  er  det 
Dokument,  der  garanterer  Eder  Eders  Frihed". 

Regina  havde  betvunget  sin  første  Rørelse  og  modtog  det 
kostbare  Dokument  med  næsten  hovmodig  Værdighed.  „Hr. 
Ridder" ,  sagde  hun  almaalt  og  kort,  „jeg  ved,  at  I  ikke  kræ- 
ver Tak,  fordi  I  mere  end  Eders  Landsmænd  har  handlet  som 
en  Mand  af  Ære" . 

Bertel  rejste  sig,  forvirret  af  denne  Stolthed,  som  han  dog 
burde  have  ventet.  „Hvad  jeg  har  gjort" ,  sagde  han  afkølet. 

„det  har  jeg  kun  gjort  for  at  udslette  en  Uret,  som  kunde 
kaste  Skygge  paa  en  stor  Konges  Minde.  Enhver  af  mine 
Landsmænd  vilde  have  gjort  det  samme  som  jeg,  dersom  ikke 
Krigens  Nød  havde  bragt  dem  til  at  glenune  den  Oprejsning, 
I  havde  Krav  paa.  Først  og  fremmest  vilde  den  højsindede 
Konge  Gustav  Adolf  have  skyndt  sig  at  gjøre  et  Øjebliks 
Overilelse  god  igjen,  dersom  Forsynet  ikke  saa  hurtig  havde 
overklippet  hans  Livstraad.  Men**,  afbrød  Bertel  sig  selv, 
„jeg  glemmer,  at  den  Konge,  jeg  elsker  og  beundrer,  ham 
hader  I,  min  Frøken". 

Ved  disse  Ord  steg  den  dybe  og  smukke  Rødme  igjen  op  i 
Reginas  Kinder.  Bertel  havde  uden  at  vide  det  berørt  en  af 
de  følsomste  Strænge  i  dette  glødende  Hjærte.  En  ny  Op- 
dagelse, en  forunderlig  Lighed  i  Skikkelse,  i  Stenune,  i  La- 
der, ja  i  Tænkesæt,  en  Lighed,  som  hun  aldrig  før  havde  be- 
mærket, og  som  disse  tre  Aar  havde  udviklet  i  hele  Bertels 
Personlighed,  gjorde  et  ubeskriveligt  Indtryk  paa  den  syd- 
landske Piges  Sjæl.  Det  forekom  hende,  som  saa'  hun  ham 
selv,  den  største  af  alle  dødelige,  hendes  Drømmes  Stolthed, 
hendes  Livs  Salighed  og  Ulykke,  ham,  den  elskede  og  fryg- 
tede, hendes  Tros  og  hendes  Hjærtes  Overvinder ...  og  som 
sagde  han  selv  til  hende  med  den  vel  kjendte  Stemme:  Re- 
gina, du  hader  mig.  Dette  Indtryk  kom  saa  hurtig,  saa  stærkt, 
med  en  saa  overraskende  Magt,  at  Regina  pludselig  bleg- 
nede, vaklede  og  blev  nødt  til  at  støtte  sig  ved  Bertels  ud- 
strakte Arm.  „Hellige  Jomfru",  hviskede  hun  forvirret  og 
ude  af  sig  selv,  „jeg  skulde  hade  Jer . . .  Jer,  som  jeg  elsk . .  .** 

Bertel  opfangede  dette  halve,  ubegribelige  og  dog  saa  ind- 
holdsrige Ord  med  en  Overraskelse,  der  kom  lige  saa  plud^- 
lig  og  uventet  som  Reginas.  Ude  af  sig  selv  af  Bestyrtelse, 
Frygt  og  Haab,  var  han  imidlertid  for  ridderlig  til  at  benytte 
sig  af  en  saa  ufrivillig  Bekjendelse.  Stum  og  ærbødig  fulgte 
han  den  unge  Pige  til  hendes  Beskytterinde,  under  hvis  Pleje 
hun  snart  kom  til  sig  selv  igjen  efter  sin  pludselige  Afmagt, 
en  Følge  af  længe  gjemte,  i  Hjærtets  skjulteste  Dyb  sammen- 
trængte Følelser,  som  søgte  at  faa  Luft. 

Bertel  havde  skaffet  sig  det  Hverv  at  eskortere  Frøken  Re- 
gina til  Stockholm,  hvorfra  hun  senere,  saa  snart  der  blev 
aabent  Vande,  kunde  rejse  tilbage  til  sit  Fædreland.  Han 
maatte  derfor  blive  paa  Kajaneborg,  til  hans  Dame  var  færdig 


Og  han  tagfr  Kon, 

til  at  rejse,  og  dette  trak  atter  i  Langdrag,  længere,  end  han 
havde  gjort  Regning  paa,  som  Følge  af  Mangelen  paa  pas^ 
sende  kvindeligt  Selskab  for  den  højbaarne  Fange.  Under 
Forventning  heraf  gik  der  Uger,  og  i  denne  Tid  spandt  der 
sig  helt  nye  Forhold,  som  man  knapt  skulde  have  anet,  naar 
man  saa'  Reginas  stolte  Kulde  imod  hendes  Befrier.  O,  denne 
Kulde  var  Isen  over  en  glødende  Vulkan;  for  hver  Dag,  der 
gik,  blev  Reginas  Stolthed  hovmodigere  samtidig  med,  at  den 
mere  og  mere  vaklede  i  sin  Grundvold,  og  til  sidst  stod  der 
kun  én  Skillemur  tilbage,  ganske  vist  den  stærkeste, 
Religionens  bitre  Kamp.  Taabelige  Mur!  Ogsaa  den  styrtede 
til  sidst  sammen  for  den  sydlandske  Lidenskabs  Ild,  og  før 
der  var  gaaet  tre  Uger,  havde  den  nittenaarige  Pige  og  den 
treogtyveaarige  Yngling,  glemmende  baade  Tros-  og  Rang- 
forskjel,  svoret  hinanden  Troskab  for  Livet.  Mon  Bertel  vid- 
ste, at  han  havde  Kong  Gustav  Adolfs  Minde  at  takke  for 
sin  skjønne,  stolte,  sortøjede  Brud? 

En  sælsom  Skjæbne  beseglede  denne  Forening  paa  en  uven- 
tet og  forunderlig  Maade.  Med  hemmelig  Bæven  for  sin 
Lykke  havde  Bertel  længe  forgjæves  forsket  efter  Jesuitens 
Skjæbne.  Siden  hin  Morgen,  da  han  var  sprunget  over  Ræk- 
værket ved  Broen,  havde  ingen  hørt  eller  set  det  ringeste  til 
ham,  før  en  Bonde  tre  Uger  efter  indfandt  sig  med  Melding 
om,  at  man  ved  at  aabne  en  Vaage  et  Stykke  neden  for  Ammfi 
Fald  havde  fundet  Liget  af  en  Mand  uden  Øren,  i  en  uden- 
landsk Dragt,  som  Bonden  medbragte,  og  som  gjenkjendtes 
som  Pater  Hieronymus'.  Dertil  føjede  den  ærlige  Paldamobo 
endnu  en  lille,  uanselig  Kobberring,  som  var  bleven  funden 
hængende  i  en  Snor  paa  den  dødes  Bryst.  Bertel  betragtede 
denne  Ring  med  Overraskelse  og  Glæde.  „Endelig  har  jeg 
dig",  raabte  han,  „denne  Ring,  som  jeg  saa  længe  har  higet 
efter ...  og  med  dig  Vished  om  den  frygtelige  Mands  Død" . 

„Helgenernes  Dom  over  Menederen!"  raabte  Regina  be- 
styrtet. 

„Helgenernes  Dom  stadfæster  vor  Lykke!"  svarede  Ber- 
tel og  satte  Kongens  Ring  paa  Reginas  Finger. 

XVI. 
Kongens  Ring.  Svørdet  og  Ploven.  Ild  og  Vand. 

Vi  vende  tilbage  til  Storkyro,  til  Bertilas  Gaard  og  den 
gamle  Bondekonge. 

Det  er  en  Vinterdag  i  Marts  Aar  1635.  Vinreolen  virker 
allerede  paa  Sneen,  Tagene  drypper  paa  Solsiden,  den  haard- 
frosne  Sneskorpe  ligger  endnu  paa  Bakkernes  nordlige  Side, 
men  brister  paa  den  søndre.  Aron  Bertila  er  nylig  kommen 
hjem  fra  Kirke  med  alle  sine  Folk;  hans  graa  Hoved  luder, 
som  skulde  det  falde,  han  støtter  sig  paa  Meris  Arm.  Ved  hans 
Side  gaar  et  Par  kostelige  smaa  runde  Skikkelser,  den  gamle 
Larsson  og  hans  nylig  hjemkomne  Søn,  den  tapre  og  lærde 
Kaptajn  af  samme  Navn,  sin  lille  Faders  tro  Billede  undtagen 
for  Aarenes  Vedkonmiende.  Ved  hans  Side  gaar  hans  unge 
Hustru,  en  kjøn  og  glad  Skikkelse,  hvis  Træk  vi  kjende.  Det 
er  ingen  anden  end  Kfitchen,  den  raske  og  muntre  Pige,  hvis 
bløde  Haand  en  Gai>g  bri^e  den  ædle  Kaptajn  fra  Koncep- 
terne . . .  Siden  den  Dag  har  han  svoret  ved  alle  græske  og 
romerske  Forfattere,  som  han  i  sin  Tid  læste  i  Abo  Kathedral- 
skole  —  sic  unde  ubi  apud  nunquam  post,  som  de  gamle  saa 
smukt  plejede  at  udtrykke  sig  — ,  at  den  blødhaandede  No- 
vice blandt  Wilrtzburgs  barmhjærtige  Søstre  en  Dag  skulde 
blive  hans.  Og  da  Krigens  Omskiftelser  atter  havde  ført  dem 
sammen,  da  Kåtchen  var  uden  Beskyttelse  og  for  Resten  ikke 
havde  noget  imod  en  ærlig  og  glad  Soldat,  saa  blev  dette  for- 
nøjelige og  muntre  Par  om  Efteraaret  ordentlig  viet  i  Stral- 
sund  og  begav  sig  saa  af  Sted  for  at  besøge  deres  runde  og 
godmodige  Fader  og  Svigerfader  Larsson  i  Storkyro,  hvor  de 
blev  overmaade  velkomne  og  optagne  som  Børn  i  Huset. 

Thi  det  bør  endnu  tilføjes,  at  Larsson  nu  har  sagt  Krigen 
Farvel  og  efter  megen  Snakken  frem  og  tilbage  endelig  har 
faaet  sin  Afsked,  dog  uden  at  opnaa  nogen  højere  Grad.  Han 
har  uheldigvis  ikke  sparet  en  Øre  af  Byttet  i  Tyskland  som 
mange  af  hans  Lige.  Alt,  hvad  han  har  tjent  —  og  kan  man 
tro  ham  selv,  har  det  været  Millioner  — ,  er  gaaet  sin  Vej 
igjen;  hvor  er  det  blevet  af?  Det  gik  fløjten  ved  NOrdlingen, 
siger  han.  Jo,  det  er  en  rar  Historie;  nej,  i  Sus  og  Dus  med 
glade  Svende  af  samme  Sort  som  han  selv.  Men  nu  vil  han 
til  at  være  ordentlig  og  stadig  som  en  Gjærdestav,  følge  sin 


251 

Fader  1  HwMillingen  som  Forvalter  paa  Bertilas  store  Jord- 
ejendomme, pTl^  saa,  høste  og  pro  modulo  virium  prolem 
copiosam  in  luæm  prultevve,  som  de  gamle  saa  sandt  plejede 
at  udtrykke  sig.  Den  gamle  Bcitfla  nærer  aabenbart  stor  Be- 
vaagenhed  for  ham.  Den  gamle  har  Met  betydningsfulde 
Ord  falde»  og  han  har  nylig  overgivet  sit  TaMnmile  i 
Dommerens  Hænder.  Hvad  Meri  angaar,  visner  hun  hen 
som  en  Blomst  uden  Rod  og  hænger  kun  ved  Livet  med  sin 
svageste  Hjærtetraad,  den  forskudte  Gustav  Bertel,  nu  Adels- 
manden BertelskiOld. 

Denne  huslige  Kreds,  i  hvilken  der  er  saa  forskjellige  Ele- 
menter, baade  Skygge  og  Lys,  sidder  nu  samlet  i  den  store 
Stue  omgiven  af  Gaardens  mange  Folk,  og  gamle  Larsson 
søger  endnu  i  hemmelig  Pagt  med  Meri  at  mildne  den  strænge 
Bondekonges  Sind  imod  Bertel.  Alle  deres  Bønner  og  Grund« 
strande  paa  Gubbens  ubøjelige  Fasthed . . .  Larsson  vender 
sig  ærgerlig  bort.  Meri  skjuler  sine  Taarer  i  Stuens  mørkeste 
Skygge.  Da  lyder  atter  Bjælder  der  udenfor  ligesom  sidst  paa 
Helligtrekongersdag;  en  rummelig  Slæde  holder  i  den  store 
Gaard,  og  ud  af  den  stiger  to  Personer,  en  Officer  i  sin  vide 
Kappe  og  en  ung  dejlig  Kvinde  i  en  straalende  Kaabe  af  sort 
Fløjl,  foret  med  kosteligt  Pelsværk.  Meri  og  gamle  Larsson 
blegne  ved  dette  Syn.  Larsson  skynder  sig  ud,  men  det  er 
for  silde.  Bertel  og  Regina  træde  ind  i  Stuen. 

Larsson  baade  Fader  og  Søn,  samt  Meri  modtage  Bertel 
med  varme,  men  kjendelig  forlegne  Hilsener.  Kfitchen  flyver 
op  og  kaster  sig  uden  Hensyn  til  Forskjellen  imellem  hendes 
borgerlige  Dragt  og  den  kostbare  Fløjls  Kaabe  i  Armene  paa 
Regina,  som  rørt  favner  den  trofaste  Barndonrsveninde. 

Bertel  gjør  sig  venlig  løs  for  de  gode  Venners  Omfavnel- 
ser og  gaar  med  faste  Skridt  lige  hen  til  den  gamle  Bertila, 
som,  stum  og  kold  i  den  højryggede  Stol  ved  Bordenden 
ikke  værdiger  ham  en  Hilsen  eller  et  Blik.  Alle  de  omstaaende 
afvente  med  forbavsede  Blikke  Følgerne  af  dette  Møde,  som 
—  det  føler  enhver  —  maa  blive  afgjørende.  Den  unge  Offi- 
cer har  lagt  Kappe  og  Hat  fra  sig,  hans  lange,  blonde  Haar 
falder  i  smukke  Krøller  ned  om  den  aabne  Pande;  hans  Kin- 
der er  meget  blege,  men  de  blaa,  udtryksfulde  Øjne  se  fast 
og  ufravendt  den  graahærdede  gamle  lige  i  hans  jærnhaarde 
Ansigt. 


252 

Bertel  bøjer  ligesom  forrige  Gang  Knæ  og  siger  med  en 
paa  én  Gang  ydmyg  og  sikker  Stemme :  „Min  Fader  !*" 

„Hvem  er  du?  Jeg  kjender  dig  ikke,  jeg  har  ingen  Søn"*, 
siger  den  gamle  med  isnende  Kulde. 

„Min  Fader!*"  vedblev  Bertel  uden  at  lade  sig  skrænune. 
„Jeg  kommer  endnu  en  Gang,  og  for  sidste  Gang,  for  at  bede 
dig  om  din  Tilgivelse  og  Velsignelse.  Stød  mig  ikke  fra  dig! 
Jeg  forlader  mit  Fædreland  for  at  kæmpe  og  maaske  dø  i 
Tyskland.  Det  kommer  an  paa  dig,  om  jeg  nogen  Sinde  skal 
vende  tilbage.  Husk,  min  Fader,  at  din  Velsignelse  giver  dig 
en  Søn  tilbage,  at  din  Forbandelse  jager  ham  i  evig  Land- 
flygtighed" . 

Den  gamle  i  Lænestolen  forandrer  ikke  en  Mine,  men  hans 
Stemme  røber  en  indre  Kamp.  „Mit  Svar  er  kort" ,  siger  han. 
,Jeg  havde  en  Søn.  Han  blev  mig  og  den  Grundsætning,  hvor- 
efter jeg  har  ført  hele  mit  Liv,  uværdig.  Han  svigtede  Folkets 
Sag  for  at  hylde  den  ulykkebringende  Adelsvælde,  som  jeg 
hader  og  afskyer.  Jeg  har  ikke  længere  nogen  Søn.  Jeg  har 
i  Dag  gjort  ham  arveløs" . 

De  omstaaende  blegne  ved  disse  Ord.  Kun  Bertel  rødmer 
svagt  og  siger:  „Min  Fader,  jeg  forlanger  ikke  dit  Gods.  Giv 
det  til  den,  du  anser  for  værdigere  end  mig.  Jeg  begjærer 
kun  din  Tilgivelse ...  din  Velsignelse,  min  Fader" . 

Alle  med  Undtagelse  af  Regina  omringe  den  gamle,  falde 
paa  deres  Knæ  og  raabe:  „Naade  for  Bertel!  Naade  for  din 
Søn!" 

„Og  i  Fald  jeg  havde  en  Søn" ,  svarede  den  gamle,  „tror  I 
saa,  at  han  for  min  Skyld  vilde  opgive  sin  falske  Lyst  efter 
Adelens  Udmærkelser?  Tror  I,  at  han  vilde  blive  en  Bonde 
som  jeg,  en  Mand  af  Folket  som  jeg,  rede  til  at  leve  og  dø 
for  Folkets  Sag?  Tror  I,  at  han  med  sine  pæne,  behandskede 
Hænder  vilde  pløje  Jorden,  eller  at  han  vilde  vælge  sig  en 
Hustru  af  min  Stand,  en  simpel  og  ærbar  Kvinde,  som  det 
sømmer  sig  for  en  Dannemand  uden  Pral  og  Blæst?" 

„Min  Fader" ,  siger  Bertel  med  mere  usikker  Stemme  end 
før,  „hvad  du  forlanger,  er  umuligt  allerede  paa  Grund  af  den 
Opdragelse,  du  selv  har  givet  mig.  Jeg  vil  ære  og  agte  din 
Stand,  men  jeg  er  voxet  op  til  Krigerens  Gjeming,  den  vil  og 
kan  jeg  ikke  slippe.  At  vælge  mig  en  Hustru  efter  dit  Sind 
er  mig  lige  saa  umuligt.  Her  staar  min  Hustru.  Hun  er  en 

Fyrstedatter,  min  Fader,  men  hun  har  ikke  skammet  sig  ved 
at  vælge  en  Bondesøn  til  Husbond.  Lad  det  være  dig  et  Be- 
vis paa,  at  hun  ikke  vil  skanmie  sig  ved  at  kalde  dig  Fader" . 

Ved  disse  Ord  nærmer  Regina  sig  ydmyg  som  for  at  kysse 
den  gamles  Haand,  og  alle  med  Undtagelse  af  Bertel  og  den 
gamle  rejse  sig.  Men  Bertilas,  Bondekongens,  gamle  ildfulde 
Sind  bruser  op  i  Vrede.  „Sagde  jeg  det  ikke" ,  raaber  han  med 
Tordenstemme,  „der  staar  den  vanslægtede,  som  fødtes  til 
Bonde  og  blev  en  Herretjener.  Ha,  jeg  har  i  mine  Dage  set 
megen  Strid  og  megen  Trods  imellem  Sværdet  og  Ploven, 
men  en  Trods  som  denne  har  jeg  endnu  ikke  oplevet.  Knæg- 
ten, som  kalder  sig  min  Søn,  vover  at  føre  sin  fyrstelige 
Skjøge  frem  for  mine  Øjne  og  at  kalde  hende  sin  Hustru" . 

Bertel  springer  op  og  støtter  Regina,  som  ved  disse  Ord 
er  nær  ved  at  segne  om.  „Gubbe" ,  siger  han  med  en  af  Vrede 
skjælvende  Stemme,  „tak  dit  Fadernavn  og  dit  graa  Hoved . 
for,  at  du  har  kunnet  sige,  hvad  ingen  anden  skulde  have  sagt 
og  overlevet  i  en  Time.  Her  er  den  Ring,  jeg  har  sat  paa  min 
lovlig  viede  Hustrus  Haand"  —  og  han  tager  Kongens  Ring 
af  Reginas  Finger  —  „og  jeg  sværger,  at  denne  Haand  er  saa 
ren  og  værdig  s;om  nogen  dødelig  Haand,  til  at  bære  denne 
Ring,  som  i  mange  Aar  har  siddet  paa  den  største  Konges 
Finger!" 

Meris  Øjne  stirre  paa  Ringen,  hendes  blege  Kinder  farves 
af  en  dyb  Rødme,  hun  kæmper  den  heftigste  Strid  med  sig 
selv.  Endelig  træder  hun  nærmere,  trykker  henrykt  Ringen 
til  sine  Læber  og  siger  med  brudt  Stemme  og  en  Rørelse, 
der  er  saa  stærk,  at  den  tørrer  enhver  Taare  i  hendes  Øje. 
„Min  Ring,  som  han  har  baaret . . .  min  Ring,  som  har  be- 
varet h  a  m . . .  du  er  uskyldig  i  hans  Død ;  han  gav  dig  bort, 
saa  kom  Kuglerne,  saa  kom  Døden.  Kjender  du,  Gustav  Ber- 
tel, og  du,  hans  Hustru,  den  Rings  Magt?  I  min  Ungdom  gik 
jeg  en  Dag  i  Ødemarkerne  og  traf  der  en  døende  Mand,  som 
vansmægtede  af  Tørst.  Jeg  rakte  ham  en  Drik  af  Kilden,  jeg 
læskede  hans  Tunge  med  Multebærrenes  Saft.  Han  vækkede 
mig  og  sagde:  Min  Ven,  jeg  dør  og  har  ingen  anden  Løn  at 
give  dig  end  denne  Ring.  Jeg  fandt  den  fordum  paa  Fingeren 
af  et  Mariabilled,  som  laa  uskadt  imellem  de  sønderbrudte 
Rester  fra  Pavedømmets  Tid  i  Storkyros  Kirke,  og  da  jeg  tog 
Ringen  af  Billedets  Finger,  faldt  Billedet  sammen  og  blev  til 

Støv.  Denne  Ring  har  paa  én  Gang  Helgenernes  og  Trold- 
domniens  Magt,  thi  med  mig  gaar  den  ældgamle  Trolddoms 
Storhed  i  Graven.  Den,  der  bærer  denne  Ring,  er  sikker  mod 
Ild,  Vand,  Staal  og  alle  Farer,  kun  paa  det  Vilkaar,  at  han 
ikke  sværger  Mened,  thi  det  lammer  Ringens  Kraft.  Med 
denne  Ring  følger  Lykke  i  Fred  og  Sejr  i  Krig,  Kjærlighed, 
Ære  og  Rigdom;  naar  den  bæres  i  tre  Slægtled  ^ter  hver- 
andre, af  Fader  og  Søn,  da  skal  der  i  den  Slægt  opstaa  glim- 
rende Feltherrer  og  Statsmænd. . ." 

Her  standsede  Meri.  Alle  lyttede  med  spændt  F(H*ventning. 

„Men",  vedblev  hun,  „bæres  Ringen  i  sex  Led  efter  hver- 
andre, da  skal  der  af  den  Slægt  opstaa  et  mægtigt  Kongiehus. 
Dog,  sagde  Manden,  bør  du  vide,  at  med  store  Gaver  følger 
store  Farer.  Mened  og  Slægtfjendskab  skulle  stadig  friste 
Ringens  Ejer  og  søge  at  lamme  dens  Kraft;  Hovmod  og 
umaadelig  Ærgjerrighed  skulle  bestandig  arbejde  i  hans 
Bryst  for  at  berede  hans  Fald,  og  der  vil  udkræves  en  stor 
Sjælens  Fasthed  i  det  gode  i  Forening  med  en  stor  Sjælens 
Ydmyghed  for  at  overvinde  disse  Fristelser.  Den,  der  ejer  og 
bærer  denne  Ring,  ejer  al  Verdens  Lykke  og  har  kun  sig  selv 
at  overvinde,  men  han  vil  ogsaa  selv  være  sin  Lykkes  frygte- 
ligste Fjende.  Derpaa  tyde  de  tre  Bogstaver  R.  R.  R.,  der  ere 
graverede  paa  Ringens  Inderside,  og  som  betyde  Rex  Regi 
Rebellis,  Kongen  er  oprørsk  imod  Kongen;  det  lykkeligste, 
det  mægtigste  Menneske  har  den  største  Fare  at  frygte  i  sit 
eget  Bryst". 

„Og  denne  Ring  er  vor,  Regina !"  raabte  Bertel  baade  med 
Frygt  og  Glæde.  „Hvilken  Rigdom  og  hvilket  Ansvar  følger 
der  ikke  med  denne  Ring!" 

„Magten,  Æren,  Udødeligheden!"  raabte  Regina  henrykt. 

Den  gamle  Bertila  betragtede  Ringen  og  de  unge  med  et 
foragteligt  Smil.  „Falskt  Guld!"  sagde  han,  „Tant!  Unyttigt 
Stads!  Falsk  Ærgjerrighed!  Det  er  en  Gave,  der  er  værdig 
tjl  at  gaa  i  Arv  fra  Slægt  til  Slægt  blandt  Adelen.  Kom,  unge 
Larsson,  du,  som  ogsaa  er  af  Bondeæt,  og  som  vender  til- 
bage til  din  Stand,  skjønt  du  ogsaa  har  været  Soldat;  jeg  vil 
give  dig  noget,  som  hverken  er  af  Guld  eller  til  unyttig  Stads, 
men  som  maaske  vil  bringe  dig  mere  Velsignelse  end  Kon- 
gers Ringe.  Tag  den  gamle  Øxe  med  Egeskaftet  ned  af  Væg- 
gen derhenne;  ja,  du  skal  ikke  være  bange,  der  er  ingen 

Trolddom  ved  den;  min  Fader  har  smedet  den  med  egen 
Haand  i  Kong  GOstas  Tid.  Med  den  har  min  Fader  og  jeg  øvet 
mangt  et  Storværk  i  Skoven  og  ryddet  mangen  en  Nybygd'. 
Lad  den  gaa  i  Arv  i  din  Slægt,  og  jeg  lover  dig,  at  den,  der 
ejer  min  Øxe,  ham  skal  Lykken  og  Tilfredsheden  følge  i  hans 
redelige  Arbejde*". 

„Tak  skal  I  have,  Farlir,  svarede  Kaptajnen  fornøjet  og 
prøvede  med  paatagen  vigtig  Mine  den  gamle  Øxes  Egg. 
„Kommer  det  an  paa  at  riste  en  Indskrift  paa  den,  vilde  jeg 
foreslaa  R.  R.  R.,  Ruris  Rusticus  Robustus,  det  vil  i  Korthed 
sige:  Fanden  fordømme  mig,  sikken  en  Grovhugger!  En 
smuk  og  sindrig  Talemaade  hos  de  gamle** . 

Larsson  den  ældre  mente  nu,  at  der  var  Lejlighed  til  at 
give  den  bitre  Strid  en  forsonligere  Vending.  Han  traadte  hen 
til  den  gamle  med  begge  de  nygifte  Par  ved  Haanden  og 
sagde:  „Kjære  FaV,  lad  os  ikke  gaa  Vorherre  i  Næringen. 
Din  Knægt  og  min  Knægt  er  et  Par  store  Slyngler,  det  ind- 
rønunes,  men  kan  de  gjøre  for,  at  Vorherre  har  skabt  den  ene 
af  Ild  og  den  anden  af  Vand?  Bertel  er  som  en  Ildslue,  bræn^ 
dende  hed,  højtstræbende,  opflammende,  lysende,  ubetænk- 
som, og  jeg  tør  vædde  paa,  at  hans  lille  Frue  er  af  samme 
Slags.  Min  Knægt  her  er  det  reneste  Vand** . 

„Holdt!**  raabte  Kaptajnen,  „Vand  har  altid  været  min 
svage  Side** . 

„Hold  din  Mund.  Min  Knægt  er  det  klare  Vand< . . .  flydende 
og  letfærdig,  fornøjet  holdende  sig  ved  Jorden  og  kun  skabt 
til  med  sin  tykke,  prosaiske  Livsvisdom  at  slukke  den  anden 
Junkers  poetiske  Glød.  Hvad  hans  Hustru  angaar,  saa  er  de 
to  Alen  af  ét  Stykke.  Ser  du  nu  ikke,  FaV,  at  det  har  været 
Vorherres  Mening,  at  Knægtene  skal  være  Venner,  at  Ilden 
skal  varme  Vandet  og  Vandet  dæmpe  Ilden ...  og  du  vil 
gjøre  dem  til  Fjender  ved  at  tage  fra  den  ene  og  give  til  den 
anden.  Nej,  Fa'r,  lad  være  med  det,  det  er  mit  Raad,  og  giv 
din  Søn,  hvad  der  tilkommer  ham;  min  Søn  kommer  ikke  til 
at  sulte  for  det** . 

Bertila  tav  en  Stund.  Derpaa  sagde  han  heftig :  „Kom  ikke 
og  fortæl  mig,  hvad  der  har  været  Vorherres  Mening.  Tror 
du,  at  han,  den  nybagte  Adelsmand,  som  du  sammenligner 
med  Ilden,  vilde  kunne  overtale  sig  til  at  skille  sig  ved  Rin- 
gen og  i  dens  Sted  gribe  til  Øxen?** 

„Aldrig!**  svarede  Bertel  opbrusende. 

Meri  greb  hans  Haand  og  saa'  paa  ham  med  bedende 
Blikke.  „Giv  Ringen  fra  dig**,  sagde  hun;  „du  kjender  nogle 
af  dens  Farer,  men  der  er  én  endnu,  som  jeg  af  Angst  har 
fortiet.  Hver  den,  der  bærer  denne  Ring,  skal  dø  en  voldsom 
Død". 

„Og  hvad  saa!**  raabte  Bertel.  „Krigerens  Død  paa  Val- 
pladsen er  skjøn  og  ærefuld.  Jeg  forlanger  ingen  bedre** . 

„Hør  blot** ,  sagde  Bertila  foragtelig.  „Jeg  ventede  mig  det ; 
han  løber  efter  Ærens  Gunst  lige  til  Graven.  En  fredelig  Død 
er  ham  en  Vederstyggelighed  saa  vel  som  et  fredeligt  Liv. 
Men  du,  Larsson,  sig  mig,  har  du  Lyst  til  at  give  Slip  paa 
Øxen  og  tage  Ringen?** 

„Hm**,  sagde  Kaptajnen  grundende;  „var  Ringen  af  Guld, 
kunde  jeg  sælge  den  i  Byen  og  faa  mig  en  Tønde  godt  01  for 
den ;  men  nu  er  den  kun  af  Kobber . . .  blæse  være  med  den, 
jeg  giver  den  Døden  og  Djævelen  og  beholder  Øxen,  den 
duer  da  i  det  mindste  til  at  hugge  Brænde  med** . 

„Godt**,  vedblev  Bertila,  „det  er,  som  din  Fader  siger,  at 
stænke  Vand  paa  Gløder.  Det  er  ikke  mig,  der  har  gjort  Ild 
og  Vand  til  Fjender  i  al  Evighed.  Kom,  Larsson,  du,  den 
sunde  Fornufts,  den  haandgribelige  Nyttes  Mand,  kom,  vær 
min  Søn  og  tag  en  Dag  mit  Gods  i  Arv,  naar  jeg  ikke  er  mere. 
Velsignelse  over  dig  og  dine  Efterkommere!  Gid  de  formere 
sig  og  arbejde  som  Myrerne  i  Jorden,  og  gid  der  maa  vasie 
evigt  Fjendskab  imellem  dem  og  de  højbaarne,  Adelsfolket, 
Menneskene  med  Ildsindet.  Gid  der  maa  være  Krig  imellem 
dem  og  Jer,  til  det  unyttige  Glimmer  forsvinder  fra  Menne- 
skenes Samliv;  gid  Øxen  og  Ringen  stadig  maa  ligge  i  aaben 
Fejde,  indtil  de  begge  sntelte  i  den  samme  Ild.  Naar  det  en 
Gang  sker,  om  hundrede  Aar  eller  endnu  længere,  da  er  det 
Tid  at  sige:  Standsforskjellen  har  levet  sin  Tid  til  Ende,  og 
et  Menneskes  Fortjeneste  bliver  dets  eneste  Skjoldmærke  !** 

„Men,  min  Fader** ,  raabte  Bertel  endnu  en  Gang  med  be- 
dende Stemnte,  „har  du  da  ingen  Velsignelse  at  give  mig  og 
mine  Efterkommere  i  den  Stund,  da  vi  skilles  for  stedse?** 

„Dig!**  sagde  den  gamle  endnu  stadig  nted  vred  Stemme. 
nGaa,  I  fortabte,  forfængelige,  onnstukne  Grene  af  Folkets 
store  Stamme,  gaa  bort  i  Eders  ynkelige  Brovten  til  Eders 
sikre  Undergang.  Indtil  den  Dag,  da  det  sker,  som  jeg  har 

sagt,  at  Øxen  og  Ringen,  at  det  falske  Guld  og  det  ærlige 
Staal  smelte  sammen  . . .  indtil  da  giver  jeg  Eder  min  For- 
bandelse i  Arv  indtil  tiende  Led,  og  med  den  skal  følge  Splid, 
Had,  Fejde  og  til  sidst  et  ynkeligt  Fald*" . 

„Holdt  lidt,  FarUr ,  raabte  den  yngre  Larsson.  „Naade  for 
Bertel !" 

„Ingen  Naade  for  Adelen!''  svarede  Bondekongen. 

„Tag  dig  i  Agt,  unaturlige  Fader** ,  raabte  Larsson  den  æl- 
dre. „Dommen  kan  komme  over  dit  Hoved"* . 

Jeg  beder  ikke  længere  om  Naade**,  sagde  Bertel  bleg, 
men  tilsyneladende  rolig.  „Farvel,  du,  som  en  Gang  var  min 
Fader!  Farvel,  mit  Fædreland!  Jeg  gaar  for  aldrig  mere  at 
gense  Eder!" 

^Et  Øjeblik  endnu**,  afbrød  Meri  ham,  idet  hun  med  An- 
strængelse  og  den  heftigste  Bevægelse  stillede  sig  i  Vejen 
for  ham.  „Du  gaar!  ...  mit  Hjærtes  Yndling,  mit  Haab. 
mit  Liv,  mit  alt . . .  gaa,  jeg  skal  ikke  længer  staa  i  Vejen  for 
dig.  Men  inden  du  gaar,  saa  tag  den  Hemmelighed  med  dig, 
som  paa  én  Gang  har  været  mit  Livs  højeste  Fryd  og  dets 
højeste  Kval . .  .** 

„Hør  ikke  paa  hende!**  raabte  den  gamle  Bertila  med  for- 
andret Stemme  og  synlig  Skræk.  „Hør  ikke  paa  hende,  det  er 
Vanvid,  der  taler  ud  af  hende !  . . .  Tænk  paa  din  og  min 
Ære!**  hviskede  han  strængt  den  blege  Datter  i  Øret. 

„Hvad  bryder  jeg  mig  om  din  og  min  Ære!**  udbrød  Meri 
med  en  Heftighed,  man  aldrig  før  havde  set  hos  hende.  „Ser 
du  ikke,  at  han  gaar  bort  . . .  mit  Livs  Glæde  gaar  bort  og 
kommer  aldrig  tilbage.  Han  gaar,  og  du,  haarde,  umenneske- 
lige Fader,  vil,  at  jeg  skal  lade  ham  gaa  forbandet  bort  til 
fremmede  Lande.  Men  saaledes  skal  han  ikke  gaa.  For  hver 
Forbandelse,  du  udslynger  over  hans  Hoved,  giver  jeg  ham 
hundrede  Velsignelser,  og  vi  skal  se,  hvad  der  gjælder  mest 
for  den  Højestes  Trone,  dit  Had  eller  min  Kjærlighed,  Mor- 
faderens Forbandelse  eller  Moderens  Velsignelse  . .  .** 

„Min  Moder!**  raabte  Bertel  ude  af  sig  selv  af  Overra- 
skelse. Hertug  Bernhards  gaadefulde  Ord  blev  ham  nu  plud- 
selig klare. 

„Tro  hende  ikke,  hun  ved  ikke,  hvad  hun  siger!**  raabte 
Bertila  under  forgjæves  Anstrængelse  for  at  synes  rolig. 

Meri  var  sagnet  om  i  Bertels  Arme.  „Nu  er  det  sagt** ,  hvi- 

Topelius:  Gustav  Adolf  17 

skede  hun  med  hendøende  Stemme.  „Gustav  . . .  min  Søn ! 
Ak,  det  er  saa  uvant,  saa  saligt  at  kalde  dig  saaledes.  Nu  ved 
du  mit  Livs  Hemmelighed  ...  og  jeg  har  ikke  lang  Tid  til 
at  blues  over  den.  Elsker  du  mig?  ...  Ja,  jai  Nu  gaar  jeg 
glad  bort  fra  Livet  . . .  Sløret  er  faldet  . . .  Klarheden  kom- 
nter  . . .  Min  Fader  ...  jeg  tilgiver  dig  ...  at  du  har  hadet 
og  forbandet  din  Datters  Søn  . . .  Tilgiv  du  mig-  ...  at  jeg 
elsker  . . .  velsigner  . . .  min  Søn  !** 

„Min  Moder  I""  raabte  Bertel,  „hør  mig,  min  Moder!  Jeg 
takker  dig  . . .  jeg  elsker  dig !  ...  Du  skal  følge  med  mig,  og 
jeg  skal  aldrig  forlade  dig.  Men  du  hører  mig  ikke  ...  Du 
er  saa  bleg  . . .  store  Gud  . . .  hun  er  død  !** 

„Min  Datter!  Mit  eneste  Barn!*"  udbrød  Bertila,  den  gamle, 
jærnhaarde  Bondekonge  tilintetgjort. 

„Dømmer  ikke,  paa  det,  I  ikke  selv  skulle  vorde  dømte!** 
sagde  den  gamle  Larsson  med  foldede  Hænder.  „Og  I,  vore 
Børn,  gaar  ud  i  Livet  med  forsonlige  Hjærter.  Forbandelsen 
og  Velsignelsen  kæmpe  om  Eders  Fremtid,  og  ikke  blot  om 
Eders,  men  om  Eders  Efterkommeres  indtil  tiende  Led.  Be- 
der til  Himlen,  at  Velsignelsen  maa  sejre  I"" 

„Amen*",  sagde  Larsson  den  yngre  og  Kfitchen. 

„Saaledes  ske  det"* ,  sagde  Bertel  og  Regina. 


FELTLÆGENS  HISTORIER 


ANDET  BIND 


ZACHARIAS  TOPELIUS 


FELTLÆGENS 
HISTORIER 

PAA  DANSK  VED  FR.  WINKEL  HORN 

AP  PORPATTBRBN  AUTORISBRBT  UDOAVB 

NY  FOLKEUDGAVE 

MED  ILLUSTRATIONER  AP  VALDEMAR  ANDERSEN 


ANDET  BIND 

FRA  KARL  DEN  TIENDE  GUSTAVS 
OG  KARL  DEN  ELLEVTES  TID 

TRE  HISTORIER 


KJØBENHAVN  OG  KRISTIANIA 

GYLDENDALSKE  BOGHANDEL 
NORDISK  FORLAG 

1907 


ZACHARIAS  TOPELIUS 


FRA  KARL  DEN 
TIENDE  GUSTAVS 

OG  KARL  DEN  ELLEVTES  TID 


TRE  HISTORIER 


PAA  DANSK  VED  FR.  WINKEL  HORN 


AP  FORFATTEREN  AUTORISERET  UDOAVE 


FJERDE  OPLAG 


KJØBENHAVN  OG  KRISTIANIA 

GYLDENDALSKE  BOGHANDEL 
NORDISK  FORLAG 

1907 


f  ForUgstrykkerlct.  KUrcboderae  3.  København. 

f 


FELTLÆGENS  FJERDE  HISTORIE 


Rebel  imod  sin  Lykke. 

Vaaren  var  ledet  til  Ende,  og  Sommeren  med ;  September- 
nætterne begyndte  at  blive  mørkere  og  mørkere.  Det  for- 
nøjelige flammende  Baal  begyndte  igjen  at  knitre  i  de  store, 
aabne  Kaminer  i  gamle  Mormors  Hus,  og  Feltlægen,  som  blev 
mere  og  mere  kuldskjær,  alt  som  Aarene  gik,  fyrede  rask  i 
oppe  paa  Kvistkammeret.  Anna  Sofi  var  bleven  forlovet  om 
Sommeren  og  havde  tilbragt  sin  meste  Tid  ved  Væven,  opta- 
gen af  det  kjære  Arbejde  med  at  tilvirke  sit  Udstyr,  thi  der 
var  endnu  over  et  Aar,  til  Brylluppet  skulde  staa.  Dagene 
vare  gaaede  lige  saa  hurtig,  som  den  flittige  Spole  fløj  frem 
og  tilbage  imellem  Rendegarnet,  og  næsten  lige  saa  ensfor- 
mig, den  hvide,  runde  Arm,  som  fulgte  Spolens  Gang,  var 
bleven  lidt  mager,  og  det  korte  Lærreds  Ærme  brød  sig  ikke 
om  at  skjule  det.  Men  i  den  unge  Barm,  der  bølgede  bag  det 
hjemmegjorte  tærnede  Bomulds  Tørklæde,  bankede  der  saa 
friskt  og  godt,  saa  varmt  og  trofast  et  Hjærte,  som  nogen 
Pige  paa  nitten  Aar  nogen  Sinde  kan  have,  naar  Haabet  væ- 
ver sine  Roser  i  Fremtidens  blaa  Klæde.  „Naa,  naa*' ,  sagde 
den  gamle  Mormor,  naar  hun  nu  og  da  saa'  ind  til  hende  i  Væ- 
verstuen og  med  kritiske  Øjne  undersøgte  Drejlets  Finhed, 
„far  med  Lempe,  kjære  Barn ;  vi  har  flere  Dage  end  Pølser ; 
pas  paa,  at  du  ikke  væver  dig  en  Svindsot  paa  Halsen.  Hel- 
lere stakkede  Duge  end  stakket  Helsen.  Jeg  tænker,  det  er 
Karl  Frederik  mere  om  at  gjøre  at  se  sin  Piges  Kinder  røde, 
end  at  Dugen  paa  hans  Bord  skal  skinne  hvidere  end  Sne. 
Lad  det  nu  være  nok  for  i  Dag" . 

Topelin«:  Carl  den  Tiende 


„Men,  Mormor,  hvordan  skal  jeg  faa  Bordet  dækket  til 
Hjemkomstgildet,  naar  Drejlet  ikke  bliver  færdigt?** 

„Snak,  kjære  Barn.  I  mine  Skabe  oppe  paa  Pulterkamme- 
ret har  jeg  liggende  to  Dusin  dejlige  Duge  af  det  fineste  Stock- 
holms Drejl.  Se  saa,  nu  skal  vi  rense  Stikkelsbær**. 

Jeg  har  et  Forslag,  Mormor**,  sagde  Anna  Sofi  en  Efter- 
middag i  September,  efter  at  hun  taalmodig  havde  taget  imod 
et  Styrtebad  af  de  sædvanlige  Formaninger.  „Det  er  saa- 
danne  pæne  Arbejder,  vi  har  i  Dag.  Mormor  snitter  tyrkiske 
Bønner,  jeg  renser  Tyttebær,  og  Børnene  kan  more  sig  med 
at  bælge  Ærter.  Jeg  synes,  vi  alle  sammen  skulde  gaa  op  til 
Feltlægen  og  bede  ham  gaa  videre  i  sine  Historier,  som  det 
er  gaaet  helt  i  Staa  med  siden  i  Foraaret.  Der  var  noget  i 
Slutningen  af  den  sidste,  han  fortalte,  som  gav  Løfte  om 
mere,  og  jeg  maa  tilstaa.  at  jeg  er  dygtig  nysgjerrig  efter  at 
faa  at  vide,  hvad  det  saa  videre  blev  til.  Hvad  mener  du. 
Mormor?** 

„Men  hvad  vil  Bfick  sige  til  det?  Jeg  tænker,  han  vilde 
gjøre  store  Øjne,  i  Fald  vi  alle  sammen  kom  anstigende  op 
paa  Kvisten  med  alle  vore  Sager,  Kurve  og  Saxe.  Nej,  den 
gamle  bliver  vred ;  han  har  sine  Særheder  og  vil  have  Fred** . 

„Det  paatager  jeg  mig  Ansvaret  for**,  raabte  Anna  Sofl 
munter,  og  inden  Mormor  kunde  faa  gjort  flere  Indvendinger, 
var  den  unge  Pige  glad  som  et  Barn  løbet  op  ad  den  krumme 
Trappe  til  Kvisten  og  havde  antastet  gamle  Bfick,  som  han 
sad  der  oppe  i  sin  Ensomhed.  Hun  kjendte  sin  Magt  over  den 
gamle  og  vidste  meget  godt,  hvordan  hun  skulde  tage  ham, 
hvor  han  havde  sin  svageste  Side.  Hun  lod,  som  hun  ende- 
lig maatte  se  til  Farbror  og  have  at  vide,  hvorledes  Kanarie- 
fuglene havde  det.  Derfra  gik  hun  umærkelig  over  til  at  tale 
om  Politiken  og  Aviserne,  til  den  gamle  blev  varm ;  saa  kom, 
ligesom  tilfældig,  hendes  Ærinde  frem,  og  der  var  ikke  gaaet 
en  halv  Time,  før  hun  havde  faaet  Feltlægen  til  at  gaa  ind 
paa,  at  ikke  blot  hun  selv  og  Mormor  og  Børnene,  men  Karl 
Frederik  med  maatte  faa  Avdiens  paa  Kvisten  med  det  hele 
Tilbehør  af  Kurve,  Fade  o.  s.  v.  Det  er  troligt  nok,  at  Felt- 
lægen mærkede  hendes  Snedighed,  men  han  lod,  som  han 
ikke  gjorde  det.  Anna  Sofi  var  nu  én  Gang  Yndling  paa  Kvi- 
sten, som  hun  var  det  i  hele  Huset;  han  føjede  sig  derfor  i 
sin  Skæbne,  lod  gamle  Sara  bære  mere  Brænde  ind  til  Ov- 


nen  og  fik  i  en  Fart  ryddet  sine  skrøbeligste  Sager  af  Vejen, 
Boger,  Passere,  Kaart,  Karduser,  alt,  hvad  der  kunde  være 
Fare  ved,  at  Børnene  fik  Fingre  i.  Og  saa  afventede  han  med 
Resignation  sin  uundgaaelige  Skæbne,  at  blive  belejret  i  sin 
fredlyste  Borg,  hvor  ellers  ingen  andre  end  Rotterne  nogen 
Sinde  fik  Lov  til  at  volde  Ufred. 

Saa  hørtes  der  Trin  og  Bulder  paa  Trapperne,  og  ind  tren 
efterhaanden  hele  Selskabet  med  gamle  Mormor  i  Spidsen 
og  Karl  Frederik  som  Arrieregarde.  Det  varede  ikke  længe, 
før  hele  Forsamlingen,  ikke  uden  Komplimenter  fra  de  gam- 
les Side,  havde  indtaget  sine  respektive  Pladser,  Mormor 
Hæderspladsen  i  den  højryggede  læderbetrukne  Lænestol 
med  Bønnerne  og  Snittebrættet  foran  sig  paa  Bordet,  Anna 
Sofi  med  sine  Tyttebær  ved  Siden  af  hende,  Børnene  med 
deres  Kurv  med  Ærter  paa  Skamler  rundt  omkring  og  Felt- 
lægen som  Vært  længst  op  imod  Kakkelovnen  i  Hjørnet  af 
den  gamle  Sofa,  paa  hvilken  Basten,  som  den  var  stoppet 
med,  hist  og  her  stak  ud  igjennem  det  slidte  Læderbetræk. 
For  at  gøre  Selskabet  fuldtalligt  mødte  kort  efter  ogsaa  Skole- 
mesteren, Magister  Svenonius,  og  Postmesteren,  Kaptajn 
Svanholm,  denne  Gang  begge  to  imod  Sædvane  særlig  ind- 
budne.  Ti  Personer  —  det  var  ogsaa  det  største  Selskab, 
Kvistkammeret  kunde  rumme. 

Samtalen  vilde  ikke  rigtig  komme  i  Gang,  thi  gamle  Bdck 
følte  sig  aabenbart  generet  af  at  have  saa  stort  Selskab.  Men 
Postmesteren  gjorde  Epoke  i  Aftenens  Historie.  Lige  saa 
snart  han  traadte  ind,  saa'  man,  at  der  maatte  staa  vigtige 
Nyheder  i  de  Aviser,  der  vare  komne,  og  det  slog  heller  ikke 
fejl,  det  var  det  første  Budskab  om  Freden  i  Adrianopel  (14de 
September  1829),  Torden  og  Lynild  1  Siden  hin  navnkundige 
Dag  ved  Karstula,  da  Svanholm  mistede  sin  venstre  Pege- 
finger, og  siden  Slaget  ved  Navarino  havde  man  ikke  set 
hans  graa  Øjne  funkle  saadan  af  Krigsbegejstring.  Han  var 
ude  af  sig  selv  af  Forbitrelse  over,  at  man  havde  ladet  saadan 
en  ypperlig  Lejlighed  til  at  jage  Tyrkerne  ud  af  Evropa  over 
Hals  og  Hoved  slippe  sig  af  Hænderne ;  han  rasede  imod  hele 
det  evropæiske  Diplomati,  han  skjældte  ud  paa  England 
for  dets  Misundelse,  som  endnu  en  Gang  havde  sat  Stivere 
under  den  ottomanske  Ports  raadne  Stolper.  „Gud  forlade 
mig,  om  vi  ikke  har  været  alt  for  milde  mod  Tyrkerne?  Hvor- 


for  tog  vi  ikke  Konstantinopel,  da  vi  bare  havde  nødig  at 
strække  Haanden  ud  for  at  putte  St.Sofla-Moskeen  i  Lommen? 
Jeg  vilde  ønske,  at  Fieandts  Knøse  havde  været  der  og  havde 
gaaet  paa  som  ved  Karstula.  Jeg  husker  endnu,  som  om  det 
var  i  Gaar  . .  .** 

„Kjære  BroV"" ,  sagde  Svenonius,  som  standhaftig  passede 
paa,  hver  Gang  Karstula  blev  nævnet,  »det  er,  som  jeg  altid 
har  sagt,  det  er  Blækket,  der  regerer  Verden,  og  det  er  Blæk- 
ket, som  nu  har  regeret  i  Adrianopel  og  trukket  en  Streg  for 
Bajonetterne  og  sagt  til  dem:  Staa  pænt  stille,  Børn!  BroV 
skal  vide,  at  Blækket  paa  en  Maade  er  Fornuften,  som  siger 
til  Styrken :  Nu  skal  du  slaa  til,  eller  nu  skal  du  kjønt  stikke 
din  Dyrendal  i  Skeden** . 

«,BIæk  mig  hid  og  blæk  mig  did!"  foV  Kaptajnen  op;  „er 
Blækket  Fornuft,  posito,  jeg  sætter,  at  det  er  det,  saa  er  det 
min  Salighed  en  Fornuft  saa  sort  som  Fanden  . .  .** 

„Fætter  Svanholm  !**  sagde  Mormor  mildt  formanende  med 
et  Blik  paa  Børnene,  og  Kaptajnen  tav  stille. 

Feltlægen  var  imidlertid  bleven  varm  af  Politiken  og  be- 
gyndte paa  sin  sædvanlige  rolige  Maade  at  udvikle,  hvorledes 
Tyrkerne  nu  af  gode  Grunde  havde  faaet  Opsættelse  med 
Hensyn  til  Flytningen,  men  kun  for  at  lade  Tiden  i  Ro  og  Mag 
bevise,  at  Huset  er  raaddent  og  vil  falde  ned  af  sig  selv. 
„Thi**,  sagde  Feltlægen,  „Vorherre  har  nok  sin  Hensigt  med 
det  alt  sammen.  Han  ser,  at  Kristendommen  trænger  til  at  se 
Islam  gaa  i  Forfald  ved  Siden  af  sig,  for  rigtig  at  komme  paa 
det  rene  med,  at  ingen  anden  Religion  end  den  sande,  aaben- 
barede  har  et  evigt  Frø  til  Liv  i  sig  og  derfor  ikke  kan  holde 
Stater  og  Mennesker  oppe.  Naar  vi  ikke  saa'  Tyrken  saa 
elendig  lige  ved  vor  Dør.  kunde  vi  maaske  falde  paa  at  sige : 
Muhameds  Lære  har  lige  saa  mange  Bekjendere  som  Kristen- 
dommen ;  det  maa  være  en  Fandens  fortræffelig  Religion  den 
ogsaa** . 

„Men  kjære  Fætter  Bftck**,  sagde  Mormor  lidt  ærgerlig, 
idet  hun  lagde  fire  store  Bønner  oven  paa  hverandre  i  Orden 
til  at  snittes,  „vi  sidder  nu  ikke  her  for  at  høre  om  Tyrken, 
men  om  Bertel  og  Larsson  og  deres  Efterkommere.  Da  der 
nu,  Gud  ske  Lov,  er  Fred  i  Adrianopel,  lad  der  saa  ogsaa 
være  Fred  paa  Kvisten.  Jeg  for  min  Part  tror  nu,  at  Tyrkerne 
ogsaa  har  deres  gode  Sider,  tyrkiske  Bonner,  tyrkiske  Shaw- 
ler og  tyrkisk  Garn  for  Exempel  . .  .** 


„Hvorfor  ikke  ogsaa  tyrkisk  Tobak?'*  svarede  Feltlægen 
smilende  og  benyttede  strax  Anledningen  til  at  stoppe  sin  lille 
Snadde  med  Træhovedet,  der  forestillede  en  Tyrk  med  Tur- 
ban paa. 

„Kjære,  gode  Farbror **,  sagde  Anna  Sofi,  idet  hun  med 
Fare  for  at  brænde  sine  smukke  Fingre  skyndte  sig  at  tænde 
en  Pind  i  Kakkelovnen  og  række  den  frem  til  at  tænde  Piben 
ved,  „jeg  er  gruelig  nysgjerrig  efter  at  faa  at  høre,  hvad  den 
mærkværdige  Ring  udrettede  i  Verden.  Hvordan  var  det? 
Enhver,  som  bar  den,  skulde  jo  være  sikker  mod  Ild,  Staal 
og  Vand  og  al  Slags  Fare,  naar  han  blot  ikke  blev  mensvo- 
ren?  Han  skulde  faa  al  Verdens  Magt  og  Rigdom  og  ikke 
have  nogen  anden  Fjende  end  sig  selv?  Men  han  skulde  og- 
saa selv  være  sin  Lykkes  farligste  Fjende  paa  Grund  af  Hov- 
mod, Herskesyge  og  Splid?  Og  Forbandelsen  og  Velsignel- 
sen skulde  kæmpe  om  hans  Liv?"" 

„Rex  Regi  Rebellis  —  saadan  lød  jo  Indskriften"* ,  bemær- 
kede Svenonius  med  lærd  Mine.  Jeg  for  mit  Vedkommende 
vilde  nu  foretrække  at  sige  rebellis  in  regem,  men  jeg  kan 
vel  tænke,  at  det  er  Munkelatin** . 

Ja** ,  raabte  Andreas  med  Munden  fuld  af  Ærter,  „og  naar 
Ringen  blev  baaren  i  tre  Slægtled  efter  hverandre,  skulde  der 
komme  høje  Herrer  og  Provster  af  den  Slægt,  men  blev  den 
baaren  i  sex  Led  i  Træk,  Søn  efter  Fader,  skulde  der  blive 
en  Pave  af  Slægten** . 

„Andreas  tænker  paa  at  blive  Præst*' ,  sagde  Feltlægen, 
„derfor  lader  han  det  gaa  i  Vejret  paa  den  højærværdige  Side. 
Tre  Led  i  Træk  giver  store  Feltherrer  og  Statsmænd,  sex 
Led  i  Træk  giver  mægtige  Fyrster,  Konger  og  Kejsere  ..." 

„Bernadotte  og  Napoleon !  Nu  ved  jeg  det  allerede  !**  raabte 
Anna  Sofi  og  klappede  i  Hænderne,  saa  at  flere  Tyttebær  tril- 
lede hen  ad  Gulvet.  Karl  Frederik  skyndte  sig  strax  med 
den  hos  forlovede  Mandfolk  sædvanlige  Artighed  at  samle 
dem  op  og  —  spise  dem. 

„Det  har  jeg  ikke  sagt**,  sagde  Feltlægen  rolig.  „En  saa 
urolig  Slægt,  som  trues  af  saa  mange  Farer,  har  vel  kun  liden 
Udsigt  til  at  bevare  et  Familieklenodie  sex  Slægtled  igjennem. 
Nej,  saa  vil  jeg  bede  Anna  Sofi  huske  paa,  at  Larssons  Bor- 
gerslægt med  dens  stille  Nøjsomhed  og  dens  Flid  og  Vind- 
skibelighed har  større  Udsigt  til  at  bestaa  i  Længden** . 

„Det  siger  Farbror  for  at  narre  os'* ,  sagde  Anna  Sofl  lidt 
flfflg.  „Som  om  jeg  ikke  har  mærket,  at  Farbror  har  en  Svag- 
hed for  „Folkene  med  Ildsindet**,  Adelen,  skjønt  Farbror  la- 
der, som  han  hælder  mere  til  Vandfolkene,  os  borgerlige. 
Naa  ja,  Larsson  havde  jo  ogsaa  en  Amulet,  denne  Øxe  med 
Egeskaftet.  Jeg  er  nysgjerrig  efter  at  se,  hvad  han  udretter 
med  den** . 

„Det  faa  vi  at  se** ,  sagde  Feltlægen  lakonisk. 

„Stille  BømT  formanede  gamle  Mormor,  idet  hun  atter 
søgte  flre  store  Bønner  ud.  „Kaster  Jonathan  med  Ærter  efter 
Anna  Sofi,  saa  pas  paa,  hvad  jeg  siger,  at  saa  gaar  det  lige- 
som sidst,  da  Herren  blev  sat  uden  for  Døren.  Se  saa,  Bfick, 
vær  nu  saa, god  at  begynde**. 

Og  Feltlægen  begyndte  sin  fjerde  Historie. 


I. 

Den  første  Kjærlighed. 

En  smuk  Foraarsdag  i  Slutningen  af  Maj  i  Aaret  1656  saas 
en  enlig  Rytter  bane  sig  Vej  hen  ad  en  Fodsti  i  et  af  Hav- 
sognene i  det  sydvestlige  Finland.  Hans  Ansigt  skjultes  næ- 
sten helt  af  en  bredskygget  Hat,  hvis  lille  blaa  Fjer  bølgede 
for  Vinden  og  røbede  en  Mand  af  Stand  eller  i  det  mindste 
en  Kriger.  Denne  Formodning  modsagdes  ikke  af  det  rigt 
broderede  Sadeltøj  med  Sølvstigbøjlerne  og  de  fine  gule  Jagt- 
støvler med  deres  forgyldte  Sporer.  En  kort  Kappe  af  mørkt 
Fløjl  indhyllede  Rytterens  Skikkelse,  men  at  dømme  efter 
hans  Bevægelsers  Smidighed  og  af  den  kjendelige  Utaalmo- 
dighed,  hvormed  han  bøjede  Grenene  til  Side  paa  Birkene, 
der  stod  ham  i  Vejen,  maatte  han  være  en  ung  Mand,  som 
endnu  ikke  havde  lært  med  Ro  at  møde  alle  smaa  Hindringer 
paa  Livets  Vej. 

Krattet  blev  imidlertid  saa  tæt  og  Birkenes  endnu  kun 
halvt  udsprungne  Kviste  saa  næsvise,  at  Rytteren  til  sidst 
maatte  staa  af  Hesten  og  føre  den  ved  Haanden  over  styrtede 
Stammer  og  tæt  sammenslyngede  Grene.  Endelig  blinkede 
der  Vand  mellem  Løvet,  og  kort  Tid  efter  saa'  man  den  blanke 
Flade  af  en  solbelyst  Fjord  —  et  af  disse  lunefulde  Indfald 
af  Havet,  som  er  saa  hyppige  og  saa  smukke  ved  denne  Del 
af  den  finske  Kyst.  Det  var  snarere  et  Billede  af  en  Indsø 
end  en  Udsigt  over  Havet,  der  frembød  sig  for  Øjet,  saadan 
bugtede  Bredden  sig  omkring  Vandspejlet  og  indesluttede  det 
i  snævre  Vige  og  smalle  Sunde,  men  blot  for  et  Stykke  der- 
fra at  lade  det  udvide  sig  igjen  i  friere  Flader. 

Rytteren  kastede  et  utaalmodig  spejdende  Blik  ud  over 
Søen  og  begyndte  saa  at  lytte.  Det  varede  ikke  længe,  før 

man  bag  ved  en  af  de  grønne  Odder  hørte  en  frisk  og  klar 
Stemme  synge  en  af  disse  halvt  glade,  halvt  vemodige  Viser, 
der  opstaa  ligesom  Vandliljer  ved  Havets  Bred  og  digtes  af 
Bølgerne  og  Ensomheden,  uden  at  nogen  kan  sige,  hvorledes 
og  hvornaar.  Man  kunde  skjelne  disse  Ord : 

„Paa  dig  har  jeg  ventet,  min  Hjærtens  Ven, 
som  Fuglen  paa  Moigensolens  Bad, 
og  saa  saare  jeg  blot  dine  Øjne  saa', 
blev  jeg  i  min  Hu  saa  glad/ 

Da  han  hørte  disse  Toner,  tog  Ynglingen  sin  Hat  af  og 
svang  den  flere  Gange  vinkende  i  Luften.  Det  var  et  dejligt 
Hoved,  han  blottede,  et  Hoved,  der  var  præget  af  Ynglinge- 
aarenes  første  Blomstringstid,  omgivet  af  langt  kulsort  Haar, 
og  i  hvilket  der  lynede  et  Par  mørke  Øjne,  som  glødede  af 
sydlandsk  Liv.  Hans  friske  Læber  overskyggedes  knapt  syn- 
lig af  lette  Dun,  og  hans  Træk,  som  Tiden  maaske  en  Gang 
skulde  gjare  alt  for  haarde,  straalede  nu  i  den  første  Ung- 
doms Glans.  En  Baad  skjød  pilsnart  frem  bag  om  Odden. 
Der  sad  kun  en  ung  Pige  i  den,  og  man  hørte  hende  synge 
Begyndelsen  af  følgende  Vers : 

Mod  var  jeg  i  Hu,  og  mit  Hjærte  slog  saa  vildt, 
som  de  vildene  Fosser  gaa. 

I  det  samme  fik  hun  imidlertid  Øje  paa  Rytteren  paa  Strand- 
bredden, og  strax  forstummede  Sangen,  men  des  raskere  ar- 
bejdede Aarerne,  saa  at  Skummet  stod  op  om  Stævnen  paa 
Baaden.  Let  som  en  Havfugl  svømmede  det  lille  Fartøj  over 
Sundet,  og  det  naaede  snart  Land  der,  hvor  den  unge  Ridder 
stod.  Han  havde  bundet  sin  Hest  ved  en  Træstamme,  dæm- 
pede Baadens  Stød  imod  Bredden,  skjød  den  strax  ud  igjen, 
sprang  selv  i  den  og  satte  sig  paa  den  smalle  Tofte  ved  Siden 
af  den  unge  Pige.  Nu  tog  han  den  ene  Aare,  hun  den  anden, 
og  saa  begyndte  de  begge  to  at  ro  over  ad  den  lige  overfor 
liggende  Holm  til.  Der  blev  just  ikke  vexlet  synderlig  mange 
Ord,  men  man  saa'  af  den  ujævne  Roning,  at  snart  den  ene, 
snart  den  anden  og  snart  begge  to  glemte  sig  selv.  Det  tog 
dem  en  halv  Time  at  ro  over  det  smalle  Sund,  som  den  unge 
Pige  nylig  var  fløjet  over  paa  mindre  end  ti  Minuter.  Ja  det 
hændte  endogsaa,  at  Ynglingen  en  Gang  helt  holdt  op  at  ro. 

saa  at  da  Pigebarnets  Aare  vedblev  at  kløve  Vandet,  Baaden 
drejede  sig  helt  omkring. 

„Nej** ,  sagde  hun  leende,  „paa  den  Maade  gaar  det  nu  slet 
ikke.  Junkeren  er  alt  for  lidt  vant  til  at  føre  en  Aare.  Hvor- 
for ror  I  ikke?" 

„Fordi  jeg  ser  paa  dig"* ,  svarede  Ynglingen  uskyldig,  men 
med  en  Varme,  der  drev  Blodet  op  i  Kinderne  paa  Pigebar- 
net, saa  de  blev  blussende  røde. 

„Giv  mig  Aaren ;  jeg  ror  nok  bedre  med  to" . 

Ja,  ro  du,  saa  styrer  jeg" .  Og  med  disse  Ord  skiftede  Yng- 
lingen Plads  og  satte  sig  i  Bagstavnen  med  de  lynende  Øjne 
sværmerisk  fæstede  paa  den  blonde  Piges  milde  Træk,  der 
dannede  en  fuldkommen  Modsætning  til  hans  egne.  Nu  gik 
det  bedre  med  Roningen,  ja  næsten  i  flyvende  Fart,  thi  Pige- 
barnet turde  ikke  slaa  Øjnene  op  af  Frygt  for  at  mødes  af  disse 
Ildblik,  der  vare  fæstede  paa  hende.  Omsider  tog  hun  Mod 
fil  sig  og  sagde  fortrydelig : 

„Naar  I  ser  saadan  paa  mig,  kan  jeg  ikke  ro.  Hvorfor  ser  I 
paa  mig  ?" 

„Fordi  du  er  saa  smuk" . 

„Saa,  synes  I  det?"  svarede  Pigen  med  et  let  Kast  med 
Hovedet.  „Ved  I,  hvad  Mo'r  sagde,  da  jeg  var  lille,  naar  jeg 
saa'  mig  i  Spejlet?  Katten  er  kjøn  og  ikke  du,  sagde  hun" . 

„Men  du  er  bleven  meget  kjønnere,  siden  jeg  saa'  dig  sidst. 
Tænk,  Greta,  det  er  hele  to  Aar  siden,  jeg  sidst  var  paa  Maj- 
niemi.  Og  nu  vilde  jeg  ikke  have  faaet  dig  at  se,  i  Fald  Jane 
ikke  havde  hvisket  mig  i  Øret  paa  Slottet,  at  du  vilde  komme 
her  hen  i  Dag,  som  vi  plejede  i  gamle  Dage.  Men  du  siger 
ikke  et  Ord  til  mig;  du  er  vred,  du  er  rigtig  styg  i  Dag.  Du 
holder  ikke  mere  af  mig  som  i  gamle  Dage  ..." 

pAa,  det  er  ogsaa  værd  at  tale  om  mig.  Junkeren,  som  har 
været  saa  længe  i  Stockholm,  som  har  været  Page  hos  Dron- 
ning Kerstin  og  Hofsvend  hos  Kongen  ...  I  skulde  endnu 
bryde  Jer  om  en  simpel  Pige  ...  det  kan  jeg  aldrig  tro" . 

„Stockholm  . . .  ja,  det  er  der  meget  at  sige  om.  Jeg  skal 
fortælle  dig  det  siden.  Men  ved  du,  at  jeg  allerede  i  Morgen 
skal  rejse  til  Krigen  i  Polen?" 

„Nej,  hvad  siger  I?  Skal  I  i  Krigen,  I,  som  er  saa  ung,  kun 
sytten  Aar?  Skal  I  slaa  Mennesker  ihjel?  Fy,  det  er  ugude- 

Topellns:  Carl  dca  Tiende  2 

ligt,  det  er  afskyeligt  . .  /  Og  saa  holdt  Greta  op  at  ro,  og 
Baaden  mindskede  Fart. 

Ja,  ser  du** ,  vedblev  Ynglingen  alvorlig,  „vi  har  nu  Krig 
baade  ude  og  hjemme.  Lewenhaupt  drager  til  Wiborg  imod 
Russen,  og  det  hed  sig  i  Begyndelsen,  at  jeg  skulde  der  ned ; 
du  ved,  han  er  Oberst  i  Kongens  Stab.  I  Overmorgen  gaar  der 
Skib  fra  Åbo  til  Riga,  og  nu  er  jeg  her  for  at  sige  Farvel  til 
dig  og  til  mit  Barndomshjem.  Men  du  forskyder  mig,  du  ha- 
der mig  ...  du  siger  ikke  mere  Du  til  mig  I** 

Jeg  skulde  sige  Du  til  Junkeren  I  Saadan  en  høj  Herre  . . . 
en  Greve,  hvis  Moder  var  Fyrstinde  . .  .** 

„Og  hvis  Farmor  var  en  Bondedatter.  Du  kjender  ikke  vor 
Slægt.  Ja,  det  er  sandt,  min  Fader  er  kommen  højt  til  Vejrs 
ved  Dronning  Kristinas  Gunst  og  ved  sine  Bedrifter  og  den 
Rigdom,  han  vandt  i  den  tyske  Krig,  og  ved  min  Moder!  Det 
er  sandt,  at  han  er  stolt,  meget  stolt,  og  det  kan  godt  være,  at 
jeg  er  stolt  som  han.  Men  naar  jeg  ser  paa  dig,  naar  jeg  min- 
des, hvordan  vi  legede  sammen  som  Børn,  og  hvor  højt  vi 
elskede  hinanden,  og  hvordan  jeg  midt  i  Hoffets  Pragt  bar 
dig  i  mit  Hjærte  som  min  første  og  eneste  og  evige  Hjærtens- 
kjær,  ser  du,  Greta,  saa  glemmer  jeg,  at  du  kun  er  vor  For- 
valters Datter,  og  at  jeg  er  Bernhard,  Greve  af  Bertelski5ld ; 
saa  tænker  jeg  ikke  mere  paa,  at  jeg  en  Gang  skal  arve  hele 
tre  Sogne  i  Finland  som  Grevskab  og  tre  Byer  i  Lifland  og 
Titel  af  tysk  Rigsfyrste  efter  min  Moder  —  hvad  bryder  jeg 
mig  om  ah  det,  naar  du  ikke  holder  af  mig  som  før  og  lover, 
at  du  som  før  vil  være  min  egen  lille  Pige  og  elske  mig,  saa 
længe  du  lever?  Sig  mig,  er  det  sandt,  at  du  har  glemt  mig. 
imedens  jeg  har  været  borte?** 

Ynglingen  sagde  disse  Ord  med  saa  sværmeriske  mørke 
Øjne,  hans  sydlandske  Arv,  og  han  var  i  dette  Øjeblik  saa 
henrivende  smuk,  at  den  stakkels  Greta  i  Stedet  for  at  svare 
igjen  begyndte  at  ro  af  alle  Kræfter,  hvoraf  Følgen  var,  at 
Baaden  et  Øjeblik  efter  stødte  voldsomt  imod  Land  og  tog 
Vand  ind  i  Bagstavnen.  Nu  skyndte  Pigebarnet  sig  at  række 
sin  Ridder  Haanden  og  bemærkede  leende,  at  hans  Kappe 
var  bleven  ganske  vaad.  Men  hvor  behændig  hun  end  bar 
sig  ad  med  at  liste  Snippen  af  Tørklædet  op  til  Øjnene,  blev 
den  unge  Greve  dog  et  Par  klare,  forræderiske  Taarer  va*r. 
der  rullede  ned  ad  hendes  blomstrende  Kinder. 

„Kom,  lad  os  gaa  op  til  Huset** ,  sagde  hun  hurtig,  idet  hun 
pegede  paa  en  forfalden  Hytte,  som  halvt  skjult  af  Birke  og 
Lønnetræer  tittede  frem  i  et  Stenkasts  Afstand  fra  Stranden. 

Ynglingen  holdt  hende  ikke  tilbage,  men  stødte  Baaden  fra 
Strandbredden,  medens  han  selv  endnu  stod  i  den. 

„Gaa  du  til  Jane,  gaa** ,  sagde  han,  „hvorfor  skulde  jeg  følge 
med  dig,  naar  du  ikke  mere  elsker  mig  1" 

„Hvad  har  I  i  Sinde?**  raabte  Pigen  paa  én  Gang  forlegen, 
overrasket  og  ærgerlig.  „Baaden  er  jo  halv  fuld  af  Vand.  Den 
kan  kæntre,  hvornaar  det  skal  være**. 

„Det  er  lige  meget,  hvor  jeg  dør,  her  eller  i  Polen,  naar 
Au  ikke  mere  bryder  dig  om  mig** .  Og  i  det  samme  gyngede 
han  med  eller  uden  Hensigt  Baaden,  saa  at  den  tog  endnu 
mere  Vand  ind  og  knapt  kunde  holde  sig  oven  Vande. 

„At  I  kan  være  saa  ond  l**  raabte  Pigebarnet  under  forgjæ- 
ves  Bestræbelser  for  at  holde  gode  Miner.  „Kom  da  tilbage, 
kom  bare,  saa  skal  jeg  sige  Jer  noget** . 

„Ikke  før,  end  du  siger  Du  til  mig  og  lover,  at  du  vil  holde 
af  mig  som  før** . 

„Naa,  ja,  ja  da  . . .  Bernhard,  du  er  den  nedrigste  Knøs,  jeg 
kjender  og  alligevel  . . .  kan  jeg  ikke  lade  være  at  holde  af 

Nu  skjød  den  unge  Greve  i  en  Fart  Baaden  imod  Land,  og 
i  samme  Øjeblik  kæntrede  den.  Pigebarnet  paa  Strandbred- 
4en  udstødte  et  Skrig,  men  Faren  var  for  intet  at  regne ;  Van- 
det var  her  ikke  over  en  Alen  dybt.  Ynglingen  naaede  Land 
1  et  Par  Spring  og  faldt  Greta  om  Halsen.  Begges  Taarer  randt 
saa  stride,  som  kun  Ungdom  og  Kjærlighed  kan  faa  dem  til 
st  rinde,  naar  man  er  sytten  Aar. 


IL 

Sorte  Janea  H3rtte. 

„Vand!  Det  bare  Vand;**  raabte  en  Stemme  bag  ved  de 
.unge.  „Taarer,  som  ere  tørrede,  inden  Fløjlet  i  Kappen  er 
bleven  tørt!  Kjærlighed,  som  forgaar,  inden  det  spæde  Løv 
^r  visnet  I  Ungdom,  som  glemmer  sin  lange  Fremtid  for  Hjær- 
4ets  Banken  i  et  Øjebliks  Rus  I** 

De  to  unge  skiltes  overraskede  og  forlegne,  idet  de  gjorde 
sig  Umage  for  at  skjule  deres  Taarer.  Bag  ved  dem  stod  en 
gammel  Kvinde  af  et  sælsomt  Udseende.  Et  falmet  sort  Tør- 
klæde bedækkede  det  graa  Haar  og  en  Del  af  det  visne  An- 
sigt ;  en  lige  saa  falmet  sort  Trøje  sluttede  sig  tæt  til  en  Kjole 
af  samme  Farve  og  bidrog  til  endnu  mere  at  forhøje  Ansigtets 
usædvanlige  Bleghed  og  de  rynkede  Hænders  ualmindelige 
Hvidhed.  Til  Trods  for  Dragtens  Armod  var  den  hverken  hul- 
let eller  laset;  en  vis  Pyntelighed,  en  umiskjendelig  Renlig- 
hed og  Orden  lod  ane,  at  den  gamle  i  al  sin  Fattigdom  beva- 
rede Mindet  om  bedre  Dage. 

Sorte  Jane,  som  hun  almindelig  kaldtes  paa  Grund  af  hen- 
des Dragts  stadige  Farve,  var  kun  en  fattig  Enke  efter  en  af- 
skediget Soldat,  som  for  flere  Aar  siden  var  flyttet  her  hen 
og  havde  faaet  den  lille  Holm  med  Hytten  paa  i  Fæste  af  den 
rige  Greve  paa  Majniemi.  Ingen  kunde  sige  noget  egentlig 
ondt  om  hende ;  hun  levede  mest  af,  hvad  hun  fik  paa  Slottet, 
med  plejede  som  et  lidet  Bierhverv  at  spaa  i  Hænderne,  skaffe 
Rede  paa  stjaalne  Sager  og  deslige.  Den  almindelige  og  store 
Overtro  undlod  imidlertid  ikke  paa  Grund  af  disse  smaa  Kun- 
ster at  se  paa  den  gamle  med  uhyggelige  Blikke,  saa  meget 
mere,  som  hun  var  tysk  af  Fødsel  og,  efter  hvad  mange 
troede,  Katholik.  Man  hviskede  om,  at  hendes  Mand,  Sol- 
daten, i  Trediveaarskrigen  havde  haft  Del  i  blodige  Hverv, 
at  han  havde  nedgravet  en  Skat,  som  han  havde  erhvervet 
sig  ved  grum  Plyndring,  at  Jane  vidste  Besked  derom  og  pint 
af  Samvittighedsnag  tilbragte  sin  Alderdom  med  strænge 
Bodsøvelser.  Men  alt  dette  var  Rygter,  som  ingen  vidste  no- 
get bestemt  om;  man  vidste  blot,  at  nu  havde  kun  et  eneste 
levende  Væsen  den  gamles  Venskab  og  Tillid,  og  det  var  For- 
valterens kjønne  Greta,  som  lige  fra  sin  Barndom  af  havde 
været  den  gamles  Øjesten  og  den  eneste,  som  jævnlig  flk  Ad- 
gang til  hendes  ensomme  Hytte.  Hvad  man  ikke  vidste,  var, 
at  den  unge  Greve  ved  sin  Barndomskjærlighed  til  Greta 
havde  faaet  en  lille  Del  af  Janes  Venskab  og  ofte  hemmelig 
havde  været  i  Hytten  sammen  med  Greta. 

„Det  er  ikke  værdt,  at  Mo'r  skjænder  nu*",  sagde  Greta, 
som  havde  mest  Lyst  til  at  komme  ind  i  en  muntrere  Tone. 
,,Vis  os  nu  kjønt  Vej  til  Hytten,  det  er  da  det  mindste  man 
kan  gjøre  af  Høflighed  imod  fremmede  Folk,  man  har  ind- 

budt"*.  Og  med  disse  Ord  tog  hun  den  gamle  om  Livet  og 
svang  hende  lystig  rundt. 

„Ungdom  og  Galskab!**  brummede  Jane,  som  var  vant  til 
Pigebarnets  Kaadhed.  „Naa,  saa  kom  da;  det  kan  være  lige 
saa  godt  som  at  lege  Høgen  efter  Duen  her  ude.  Jeg  tænker 
ikke  din  Fader  vilde  blive  fornøjet,  om  han  fik  dette  at  vide** , 
tilføjede  hun  med  et  Blik  paa  Greta. 

„Fader  er  rejst  til  Abo  og  kommer  vist  ikke  tilbage  før  end 
sent  i  Aften** ,  svarede  Pigebarnet  nølende. 

„Naa,  saa  kom  da.  Den  lille  Greve  er  jo  saa  vaad  som  en 
Pisk.  Jeg  tror  ikke  engang,  han  er  tør  bag  Ørene** . 

„Den  lille  Greve**  saa'  paa  Greta  og  hørte  ikke  et  Ord  af, 
hvad  den  gamle  sagde.  De  gik  nu  op  til  Hytten,  som  laa  paa 
en  Høj  omgiven  af  tætte  Løvtræer.  Den  var  tarvelig  at  se 
til  inde  saa  vel  som  udentil.  En  Seng,  et  Bord,  to  Stole,  en 
stor  Egetræs  Kiste;  men  paa  Væggen  hang  der  to  Kobber- 
stik af  stort  Værd,  det  ene  forestillende  Pappenheim  til  Hest, 
det  andet  Gustav  Adolf  i  halv  Figur,  malet  af  van  Dyk  og 
stukket  i  Kobber  af  den  berømte  Pontius.  Lige  over  for  dem 
hang  et  daarligt  Nflrnberger-Træsnit  forestillende  Jomfru 
Maria  med  Kristusbamet. 

Jane  satte  en  Anretning  af  helt  og  holdent  hjemmelavede 
Sager  frem  for  sine  Gjæster.  Det  var  Tranebær  i  Enebær- 
sirup og  dertil  et  Krus  med  Birkesaft.  Derpaa  gik  hun,  som 
hun  sagde,  for  at  hente  Brænde  til  Ovnen. 

„Hvad  tror  du?**  sagde  Grev  Bernhard  med  et  Blik  efter 
den  gamle,  „mener  hun  os  det  ærligt?  Er  du  vis  paa,  at  hun 
ikke  forraader  os  til  din  eller  min  Fader?  Det  vilde  være  det 
samme  som  at  rejse  en  Mur  af  Kobber  eller  Sten  imellem  os** . 

Jeg  tror** ,  sagde  Pigebarnet,  „at  Jane  har  sine  gode  Grunde 
til  at  mene  os  det  godt.  Hun  holder  af  os,  —  aa,  jeg  ved  nok, 
hvad  ingen  andre  ved.  Man  anser  hende  for  en  Hex,  og  saa 
er  hun  alligevel  ikke  andet  end  et  Menneske,  som  har  lidt 
meget  og  set  meget,  og  som  derfor  ser  mere  ind  i  Fremtiden 
end  andre.  Fader  er  meget  vred  paa  hende;  jeg  tør  aldrig 
komme  her  hen,  undtagen  naar  han  er  borte.  Han  var  i  Stand 
til  at  lade  hende  brænde  som  Hex,  i  Fald  han  vidste,  at  vi 
træffes  her** . 

JMen  holder  du  virkelig  af  mig,  Greta?**  afbrød  Ynglin- 
gen hende,  idet  han  fortsatte  sin  egen  Tankegang.  „Ser  du. 

i  Morgen  rejser  jeg  bort,  hundrede  Mil  herfra ;  jeg  maa  vide, 
hvad  jeg  har  at  leve  og  slaas  for** . 

„I  skal  glemme  mig,  Bernhard**,  sagde  Pigebarnet  efter- 
tænksomt, idet  hun  ubevidst  trykkede  et  Tranebær  itu  imel- 
lem sine  Fingre.  Jeg  kan  aldrig  i  Verden  blive  Eders  Hu- 
stru". 

„Naar  du  taler  saadan,  gaar  jeg  strax  min  Vej.  Min  Fader 
var  Søn  af  en  Bondedatter,  og  alligevel  flk  han  en  Fyrstedat- 
ter til  Hustru.  Hvorfor  skulde  Forskjellen  imellem  dig  og 
mig  være  større  end  imellem  ham  og  hende  ?  Er  du  ikke  den 
allerdejligste  Rose,  og  . .  .** 

Greta  lo,  men  paa  en  saa  egen  Maade,  at  der  blinkede  to 
klare  Taarer  i  Øjenkrogene  derved. 

Jo,  det  vilde  se  kjønt  ud!**  sagde  hun.  „Saadan  har  I  al- 
drig talt  før,  Bernhard;  det  er  løjerligt  —  har  I  lært  det  t 
Stockholm?  Jeg  skal  sige  Jer  noget.  Tænk  paa  mig  som  paa 
en  Søster,  det  er  aldrig  værdt  andet,  og  jeg  skal  tænke  paa 
Jer,  som  Fuglen  om  Vinteren  tænker  paa  den  Sommer,  der 
svandt** . 

„Du  tror  mig  ikke,  men  du  skal  faa  at  se.  Jane  kan  spaa 
os.  Jane  skal  spaa  os.  Skal  vi  vædde?** 

„Hvad  skal  vi  vædde  om?** 

„Ser  du  den  Ring  paa  min  Finger?  Den  blinker  i  Sollyset« 
som  om  den  er  smeddet  af  Stjærneblink  og  Bølgeglans.  Da 
Dronning  Kristina  rejste  uden  Lands,  gav  hun  hver  af  sine 
Pager  en  Gave.  Mig  skjænkede  hun  denne  Ring,  og  den  er 
mindst  tusind  Daler  værd.  Nu  vædder  vi.  Spaar  Jane,  at  jeg 
nogen  Sinde  vil  komme  til  at  holde  af  nogen  anden  end  dig, 
saa  er  Ringen  din;  men  spaar  hun,  som  jeg  ved,  hun  maa 
spaa,  saa  giver  du  mig  ...  lad  mig  se  . . .  jo,  den  Korn- 
blomst, du  har  gjort  fast  i  dit  Halstørklæde  med  en  Naal,  og 
den  skal  være  et  Tegn  paa,  at  vi  lever  i  Haabet** . 

Jo,  det  var  et  dejligt  Væddemaal!  Tror  I,  jeg  tør  tage 
imod  Diamanter  og  Dronningegaver?  Nej,  saa  lov  mig  hel- 
lere den  Kobberring,  som  jeg  har  set,  at  Eders  Fader  altid 
gaar  med,  den  var  netop  tilpas  til  mig** . 

„Du  ved  ikke,  hvad  du  forlanger,  Greta!  Min  Fader  sæt- 
ter stor  Pris  paa  den  Kobberring,  ingen  ved  hvorfor.  ,Bem- 
hard',  sagde  han  en  Dag  til  mig,  ,jeg  vil  før  eller  senere  dø 
en  brat  Død  ligesom  din  Moder.  Saa  bør  du  fremfor  alt  passe 

godt  paa  denne  Ring;  hele  din  Velfærd  beror  derpaal*  Mere 
flk  jeg  ikke  at  vide,  men  jo  . . .  hvad  bryder  jeg  mig  om  min 
Velfærd,  naar  jeg  skal  leve  dig  foruden  I  Naar  jeg  en  Gang 
faar  Kobberringen,  skal  du  faa  den,  i  Fald  jeg  da  taber 
Væddemaalet,  det  giver  jeg  dig  min  Haand  paa** . 

„Men  det  vil  I  fortryde,  Bernhard". 

Jeg  har  givet  dig  min  Haand  derpaa.  Men  saa  maa  du  hel- 
ler ikke  nægte  mig  din  Kornblomst". 

„Top,  det  er  et  Ord.  Der  har  I  et  Tranebær,  spis" . 

Nu  kom  Jane  med  Brænde,  og  snart  flammede  der  et  ly- 
stigt Baal  i  Ovnen.  Den  gamle  tog  Grevens  Fløjls  Kappe  og 
hængte  den  til  Tørre.  Derpaa  trak  hun  hans  Stol  hen  foran 
Ovnen  og  nødte  ham  til  at  sætte  sig. 

„Se  saa" ,  sagde  hun,  „nu  tørrer  vi  først  de  fine  Støvler.  Er 
det  ogsaa  en  Manér  at  vælge  Vintervejen  over  Søen  og  komme 
paa  det  tørre  som  en  Aborre.  Jo,  man  kan  nok  mærke,  at  han 
er  vant  til  at  følge  sit  eget  Hoved,  men  her  gjør  vi  ingen 
Komplimenter  for  den  fine  Junker" . 

„Gjør,  som  I  vil,  MoV  Jane,  jeg  lyder  Jer  som  et  Barn, 
naar  I  blot  vil  love  mig  én  Ting.  Spaa  Greta  og  mig  lidt" . 

„Spaa  jer?  Nej  hør,  vær  saa  god  at  lade  den  Sag  fare. 
Det  tjener  ikke  Mennesket  til  Gavn  og  fører  kun  til  Synd 
og  Skade  at  se  ind  i  Fremtiden" . 

„Og  det  siger  I,  Jane,  som  spaar  hele  Sognet?" 

„Det  er  noget  helt  andet.  Pigerne  spaar  jeg,  at  de  skal  faa 
Kjærester,  og  saa  faar  jeg  et  Par  Strømper.  De  gamle  Koner 
lover  jeg  et  langt  Liv,  og  de  gamle  Mænd  gode  Aar,  og  det 
giver  de  mig  et  Brød  eller  en  Kande  Mælk  for.  Men  jer  . . . 
nej,  lad  kjønt  det  fare  ...  det  Raad  kommer  fra  en,  der  vil 
jer  vel". 

„Men  jeg  vil  have,  at  I  skal  spaa  os.  Gjør  I  det  ikke,  gaar 
jeg  strax  min  Vej,  og  I  ser  mig  aldrig  mere" . 

„Naa  naa,  gunstige  Hr.  Junker  . . .  hed  som  en  Ildslue ! 
Kom  saa  med  Haanden  da,  saa  faar  I  selv  tage  Skade  for 
Hjemgjæld" . 

Grev  Bernhard  rakte  Haanden  frem  —  den  var  ikke  saa 
lidt  solbrændt  endda,  hvor  fin  den  end  ellers  var.  Den  gamle 
saa*  opmærksomt  i  den  og  talte  Linjer  og  Furer,  medens  hen- 
des Ansigt  snart  opklaredes,  snart  formørkedes.  „Lykke!" 
raabte  hun  og  vedblev  i  uafbrudte  Sætninger:  „En  Medgang 

saa  stor  som  Eders  Faders,  min  unge  Herre,  og  endnu  større 
end  hans  . . .  højt  skal  I  stige ;  Fyrster  og  Prinser  skulle  kalde 
Jer  for  deres  Lige  ...  og  dog  skal  I  falde  en  Gang,  og  falde 
ved  egen  Skyld  ..." 

„Det  er  godt**,  afbrød  Ynglingen  hende  utaalmodig.  „Vi- 
dere. Sig  mig,  Jane,  kan  jeg  og  skal  jeg  skjænke  flere  end 
én  mit  Hjærte  hele  Livet  igjennem?** 

Jane  saa*  spørgende  og  næsten  spottende  paa  ham.  „I  er 
sytten  Aar** ,  sagde  hun,  „jeg  begriber  det  jo  nok ;  men  siden 
I  spørger  saa  oprigtig,  saa  skal  jeg  svare  lige  saa  oprigtig. 
Ja,  I  kan  og  skal  nok  komme  til  at  elske  en  hel  Der. 

„Det  er  umuligt ;  det  siger  du  blot  for  at  drille  mig** ,  af- 
brød Ynglingen  hende  heftig. 

Jo,  det  er  sikkert  nok,  jeg  kan  tydelig  læse  det  i  Haan- 
dens  Linjer.  En,  to,  tre  . . .  den  Streg,  dér  betyder  en  Prin- 
sesse . . .  flre,  fem  . . .  her  har  vi  en  kongelig  Person  . . .  sex, 
syv  ...  en  andens  Hustru,  fy.  Junker  Bernhard  I  . . .  otte, 
ni,  en  Komediantspillerske,  og  da  er  I  selv  gift  ...  ti,  ellevø, 
tolv  ...  jeg  ser  ingen  Ende  paa  den  lange  Række  af  Elsker- 
inder** . 

„Han  skal  skjænke  sit  Hjærte  til  tolv!*"  udbrød  Pigebar- 
net ved  Siden  af  Jane  i  en  ejendommelig  Tone,  halvt  spø- 
gende og  halvt  vemodig.  „Hører  I,  Bernhard,  tolv  !** 

„Det  er  ikke  sandt,  det  er  Løgn,  det  er  elleve  Gange 
Løgn  !**  sagde  den  unge  Greve  forvirret. 

„Vil  I  høre  mere?**  vedblev  Jane  ubarmhjærtig,  „tretten, 
fjorten,  femten  ...  da  staar  I  paa  Randen  af  en  Afgrund. 
Sexten,  sytten  . . .  den  Streg  løber  sammen  med  den  første 
...  I  skal  en  Gang  gjenflnde  Eders  første  Kjærlighed,  men 
jeg  er  bange  for,  at  baade  hun  og  I  da  har  graa  Haar** . 

„Femten  Gange  Løgn !  Sexten  Gange  Løgn  !**  udbrød  Grev 
Bernhard  ude  af  sig  selv  af  Forvirring  og  Ærgrelse.  „Alle 
onde  Aander  sluge  dig,  gamle  Hex  !**  og  med  disse  Ord  styr- 
tede Ynglingen  hen  imod  Døren. 

„Farvel,  Greta;  vi  træffes  i  Morgen  tidlig  i  ^Slotsparken. 
Kobberringen  skal  du  faa!**  raabte  han,  før  han  endnu  var 
kommen  udenfor ;  saa  skyndte  han  sig  ned  til  Baaden  og  roede 
saa  ivrig  over  Sundet,  at  det  lille  Fartøj  hvert  Øjeblik  var 
paa  Nippet  til  at  kæntre.  Da  han  havde  naaet  Bredden,  løste 
han  sin  Hest,  sprang  i  Sadlen  og  sprængte  af  Sted. 

Jane  og  Pigebarnet  fulgte  hans  voldsomme  Færd  med  Øj- 
nene. 

„Ak  ja,  det  hede  Blod** ,  sukkede  den  gamle  eftertænksomt. 
Ja,  det  bliver  et  Liv  fuldt  af  den  hedeste  Strid** . 

Jeg  er  vred  paa  Jer,  Jane** ,  sagde  Pigebarnet  halvt  græ- 
dende. „Havde  I  sagt  to  . . .  det  havde  jeg  kunnet  tilgive  Jer, 
men  sytten  ...  det  var  meget  stygt  sagt**'. 

„Hvad  kan  jeg  gjøre  for  det?**  svarede  den  gamle  og  trak 
paa  Skuldrene.  „Men  nu  er  han  roet  sin  Vej  med  Baaden.  Nu 
maa  du  blive  hos  mig  til  i  Morgen  tidlig** . 

„Umuligt,  det  tør  jeg  ikke.  Fader  kommer  hjem  i  Aften, 
og  faar  han  at  vide,  at  jeg  har  været  hos  Jer,  gaar  det  aldrig 
godt". 

„Men  hvordan  vil  du  komme  over  Sundet?** 

„Det  skal  I  faa  at  se**,  svarede  Pigebarnet  rask.  Derpaa 
kastede  han  i  en  Fart  sine  Klæder,  bandt  dem  sammen  i  en 
fast  pakket  Bylt  og  gjorde  denne  fast  ved  sit  Hoved.  Et  Minut 
efter  skvulpede  de  spejlklare  Bølger  om  hendes  hvide  Skul- 
dre. Hun  svømmede  som  en  Vandfugl  . . .  skinnende  smaa 
Bølger  kredsede  om  hendes  Hals,  og  man  saa*  kun  det 
smukke,  lyslokkede  Hoved  gynge  paa  Sundets  Overflade.  Ti 
Minuter  efter  havde  hun  lykkelig  og  vel  naaet  den  modsatte 
Bred. 


III. 
Majnieml  Slot. 


Midten  af  det  syttende  Aarhundrede  var  den  svenske  og 
finske  Adels  mest  glimrende  Tid.  Støttende  sig  til  Byrd,  Privi- 
legier og  Krigsbedrifter,  omstraalet  af  Glansen  af  nye  Vær- 
digheder og  arvelige  Love,  overmæt  af  Ære  og  Bytte,  vundet 
under  en  langvarig  Krig  i  Udlandet,  var  Aristokratiet  under 
Dronning  Kristina  optraadt  med  Krav  og  Planer,  der  var  dri- 
stigere, end  de  nogen  Sinde  havde  været  siden  den  Tid,  da 
det  skjænkede  Kroner  bort.  Medens  det  strakte  den  højre 
Haand  ud  efter  Diademet,  forsmaaede  det  ikke  med  den  ven- 
stre at  tilrane  sig  Jordegods  og  Magt.  Stillet  imellem  Kongen 
og  Folket  trykkede  det  lige  haardt  opad  og  nedad  til,  truede 

Kongen  med  Valgriget  og  Folket  med  Livegenskab.  Forgjæ- 
ves  havde  Kristina,  som  ødslede  med  alt  undtagen  med  det, 
han  ikke  havde  —  Hjærtets  Følelser  — ,  ladet  det  regne  ned 
med  Adelsskab,  fortjent  og  ufortjent,  uden  Forskjel,  i  saadan 
Udstrækning,  at  Rideknægte,  Kuske  og  Kokke  flk  Sæde  i  Sve- 
riges Ridderhus.  Forholdene  paa  Verdensmarkedet  var  nu 
en  Gang  afgjort  heldige  for  Aristokratiet;  det  svulmede  som 
en  Vaarflom  over  de  Dæmninger.  Regeringen  og  det  menige 
Folk  søgte  at  rejse  imod  det,  og  truede  med  at  underlægge 
sig  hele  Riget.  Og  dette  Vidunder  af  Magt  og  Indflydelse 
havde  alligevel  med  alle  sine  umættelige  Krav  saa  megen 
virkelig  Fortjeneste,  saa  megen  Ære  og  Adel  i  sit  Hjærte  og 
sit  Skjoldmærke,  at  endnu  to  Hundrede  Aar  efter  kunde  Sve- 
riges to  største  Historieskrivere  komme  i  en  bitter  Strid  om, 
hvilken  Side  Vægtskaalen  hældede  til,  da  det  syttende  Aar- 
hundredes  Aristokrati  sad  ved  Roret,  Rigets  Gavn  eller 
Skade. 

Efter  Gustav  Adolfs  Død  var  Trediveaarskrigen  bleven 
vildere  og  mere  ødelæggende  end  nogen  Sinde.  Det  var  forbi 
med  den  Skaansel,  Svenskerne  hidtil  havde  vist  de  over- 
vundne. Kæmpende  paa  Liv  og  Død  tog  Sejrherren  uden 
Barmhjærtighed  alt,  hvad  tages  kunde,  og  drog  hjem  til  sit 
Land  belæsset  med  Bytte  fra  hundrede  Plyndringer.  Næsten 
alle  de  store  Hærførere  efter  Gustav  Adolf,  saa  mange,  som 
slap  levende  ud  af  Krigen  og  ikke  havde  sat  deres  Bytte  over 
Styr  lige  saa  hurtig,  som  det  var  vundet,  vendte  tilbage  til 
Sverige  med  store  Rigdomme,  byggede  sig  pragtfulde  Palad- 
ser enten  i  Stockholm  eller  paa  Landet  og  levede  til  deres 
Død  i  fyrstelig  Pragt  og  med  Bevarelse  af  deres  Krigervaner. 
Nogle  faa  af  de  hjemkomne  droge  til  det  fjæme  Finland  og 
opførte  deres  trodsige  Stenslotte;  men  de  fleste  bleve  kjede 
af  Jagtens  ensformige  Glæder  og  Landlivets  Stilhed;  saa 
længe  de  vare  ved  Kræfter,  tumlede  de  om  i  Kristinas  Fester 
og  Karl  Gustavs  Krige  og  lod  Finland  nøjes  med  deres  Alder- 
doms hendøende  Glans  for  til  sidst  at  lade  sig  begrave  under 
Hvælvingerne  i  Åbos  Domkirke  eller  i  Familiebegravelseme 
i  en  eller  anden  ensom  Kirke  paa  Landet.  Og  forsvundne  ere 
for  største  Delen  deres  Herresæder,  faldne  for  Tidens  Tand 
og  den  store  Ufreds  Hærgninger,  men  hundrede  Kirker  i 
Finland  bevare  endnu  de  sidste  vemodige  Minder  om  dette 

glimrende  Aristokrati  —  Gravkapeller  og  Vaabenskjolde, 
Malerier  og  Indskrifter,  Kroner  og  Alterkar  samt  disse  stolte 
Gravstene,  som  Vandringsmandens  Fod  nu  ligegyldig  træder 
paa,  og  blandt  hvis  slidte  Runer  man  altid  kan  være  sikker 
paa  at  finde  Tallene  1  og  6  i  Begyndelsen  af  Aarstallet. 

Et  af  disse  Herresæder,  som  bar  Vidne  om  saa  megen  Stolt- 
hed og  Rigdom,  og  hvis  Glans  senere  er  blegnet  med  Ade- 
lens, var  Majniemi.  Det  var  opført  af  Grev  Gustav  Bertel- 
skidld  i  Aarene  strax  efter  den  westfalske  Fred  og  var  opkaldt 
efter  Katholikernes  hellige  Maria:  Marienæs.  Men  for  Fol- 
kets Tunge  var  dette  Navn  lige  fra  Begyndelsen  fremmed, 
og  det  ombyttedes  snart  med  Navnene  Marjala  og  Majniemi, 
hvilket  sidste  blev  det  almindelige.  Ved  denne  Histories  Be- 
gyndelse, i  Aaret  1656,  stod  Majniemi  endnu  i  sin  første 
Glans.  Det  tre  Etager  høje  Stenhus  med  dets  stejle,  indbuede 
Kobbertag  og  dets  høje,  kobberklædte  Taarne  havde  et  trod- 
sigt, middelalderligt  Udseende  og  saa*  fornemt  ned  paa  de 
lave  Hytter  rundt  omkring.  Alt,  lige  fra  den  stofre  Trappe  med 
Trin  af  hvidt  Marmor  op  til  de  store  med  Skjolde,  Vaaben  og 
Elsdyrshorn  smykkede  Sale  og  derfra  til  de  mørke  Vindeltrap- 
per, de  smaa  Taarnværelser  og  de  løjerlige,  i  gammel  tysk 
Stil  udførte  Sirater  paa  Tag  og  Mure,  tog  sig  paa  én  Gang  saa 
ødselt  og  rigt  og  saa  lunefuldt  gammeldags  ud,  at  man  sna- 
rere skulde  tro,  man  var  i  Hjærtet  af  Tyskland  paa  en  af  dets 
gamle  Fyrsteborge  end  ved  Finlands  Kyst,  i  Armodens  og 
Forsagelsens  nordiske  Hjemland. 

Naar  man  i  Dahlbergs  Svecia  antiqva  et  hodierna  betragter 
de  aristokratiske  Paladser  fra  det  syttende  Aarhundrede  i  de- 
res Storheds  og  Pragts  usvækkede  Glans,  er  det,  som  hvilede 
der  over  dem  en  Tyngsel  af  Aner  og  Overmod,  som  i  vore 
Dage  tager  sig  trykkende  og  meget  forældet  ud.  Majniemi 
Slot  gjorde,  til  Trods  for  dets  Ungdom,  det  samme  Indtryk 
paa  Beskueren.  Skjønt  det  kun  var  en  sex,  syv  Aar  gam- 
melt, syntes  det  allerede  ældet  under  Aarhundreders  Tryk. 
Maaske  kom  det  af,  at  dets  Herre  og  Grundlægger,  den  stolte 
Greve  af  Bertelski6ld,  kun  i  faa  Aar  havde  boet  paa  sit  Slot, 
da  nye  Krige  bød  ham  at  stille  sin  mandige  Arms  endnu 
usvækkede  Styrke  til  Kongens  og  Fædrelandets  Raadighed. 
Maaske  kom  det  af,  at  intet  kvindeligt  Væsens  Ynde  bredte 
et  mildere  Skjær  over  Borgen  og  mindskede  Indtrykket  af 

dens  trodsige  Storhed  ved  Siden  af  de  undergivnes  elendige 
Hytter  tæt  op  til  den. 

Klokken  var  imellem  fem  og  sex  om  Morgenen.  Majniemi 
Slot  spejlede  sine  stolte  Mure  i  Vaarmorgenens  Glans  og  den 
rolige  Vig,  der  naaede  helt  op  til  det  og  beskyttede  dets 
Grundvold.  Der  var  faldet  en  dejlig  Foraarsregn  om  Natten; 
hele  Naturen  straalede  af  Sundhed  og  Ungdom,  og  Luften 
aandede  den  ubeskrivelige  Følelse  af  Friskhed  og  Foryn^ 
gelse,  som  gjør  den  nordiske  Vaar  saa  skjøn.  Lærkerne  dog 
deres  Triller  højt  i  Skyerne,  Svaler  fo'r  rappe  som  Solblink 
gjennem  den  klare  Luft,  og  Bogfinken  kvidrede  lystig  imel- 
lem de  lysegrønne  Birkes  spæde  Løv. 

Paa  Gjærdet  ved  Parken  et  Stykke  fra  Slottet  arbejdede  en 
Flok  af  Grevens  undergivne.  Mænd,  Kvinder  og  Børn,  pjal- 
tede, magre  og  forsultne.  I  Middelalderen  ansaas  det  for  en 
Ulykke  for  hele  Egnen,  naar  der  blev  bygget  et  Slot.  Tiderne 
havde  forandret  sig  i  meget.  Loven  søgte  at  sætte  Skranker 
for  Feudalvældens  Vilkaarlighed,  men  i  Finland  var  Loven 
endnu  i  høj  Grad  afmægtig.  De  høje  Herrer  og  deres  Fogder 
gjorde,  hvad  de  lystede,  og  Klager  førte  kun  til  at  styrte  de 
klagende  i  Fordærvelse.  Saaledes  gik  det  til,  at  selv  her,  saa 
nær  ved  Abo  med  Landets  højeste  Domstol,  den  nye  Hofret, 
kunde  Undertrykkelse  og  Uretfærdighed  uhindret  drive  sit 
Spil  med  Befolkningens  Velfærd.  Opførelsen  af  Majniemi 
havde  fuldstændig  forarmet  hele  Omegnen,  og  Slottets  kost- 
bare Vedligeholdelse  krævede  vedblivende,  hvad  Krigen  og 
Nøden  levnede.  Det  er  rimeligt  nok,  at  Grev  Bertelski5ld 
ikke  havde  nogen  Anelse  om  hele  Omfanget  af  sine  under- 
givnes Nød.  Naar  han  var  i  Krig,  tænkte  han  kun  lidet  paa 
den,  og  han  var  tilfreds  med  sit  Gods,  naar  Fogden  kun  til 
bestemt  Tid  sendte  ham  de  betydelige  Summer,  han  bortøds- 
lede efter  den  Tids  Adels  Skik  uden  at  bekymre  sig  om,  at 
disse  Penge  vare  tilvejebragte  ved  at  presse  den  sidste  Skjærv 
ud  af  hans  fattige  Bønder. 

Arbejderne  var  i  Færd  med  et  svært  og  vidtløftigt  Arbejde. 
Den  rummelige  Park,  som  for  at  tilfredsstille  Grevens  Sans 
for  Jagtens  Glæder  var  tæt  befolket  med  Elsdirr  og  Daadirr. 
skulde  omgives  af  en  Mur  af  Sten  i  Stedet  for  den  ældre  Ind- 
hegning af  Træ.  Fra  Klokken  flre  om  Morgenen  havde  man 
slæbt  Sten  og  bygget  høje  Mure  af  dem,  og  ved  Siden  af 

stod  de  Karle,  Fogden  havde  sat  til  den  Bestilling,  med  deres 
smidige  Kjæppe  af  Hassel  og  Røn,  rede  til  ved  det  første 
Tegn  paa  Dovenskab  eller  Opsæstighed  at  slaa  løs  paa  Synde- 
ren. En  Kvinde,  som  var  halvt  afmægtig  af  Alderdom  og  Sult, 
havde  ikke  været  saa  rask,  som  Karlen  forlangte,  til  at  trille 
sin  Skubkarre  med  Smaasten,  der  skulde  bruges  til  at  udfylde 
Mellemrummene  imellem  de  store  Sten  med,  og  fik  derfor 
nogle  Slag  af  Kjæppen,  saa  hun  segnede  derved.  Dette  saa* 
hendes  Søn,  en  Dreng  paa  fjorten  Aar,  og  i  blind  Forbitrelse 
kastede  han  sig  over  Karlen  og  pryglede  løs  paa  ham  af  alle 
Kræfter.  Karlen,  som  var  en  stor  og  sværlemmet  Mand,  tog 
Drengen  i  Nakken,  kastede  ham  til  Jorden  og  begyndte  at 
piske  ham  ubarmhjærtig  igjennem.  Nogle  af  de  nærmest 
staaende  holdt  inde  med  Arbejdet,  tog  Drengens  Parti  og  ud- 
brød i  Trusler  imod  Karlen.  Denne  slog  om  sig  som  en  van- 
vittig med  sin  Hasselkjæp ;  en  af  Arbejderne,  som  han  ramte 
i  Ansigtet,  greb  ham  om  Livet,  kastede  ham  til  Jorden  og  be- 
talte ham  rigelig  de  Hug  tilbage,  han  havde  faaet.  Nu  blan- 
dede en  Mængde  af  de  andre  sig  i  Striden,  og  der  blev  et 
fuldstændigt  Mytteri.  Den  længe  undertrykte  Forbitrelse  gav 
sig  Luft,  man  kastede  Redskaberne  og  greb  Gjærdestaverne, 
slog  alle  Fogdens  Karle  til  Jorden  og  pryglede  saa  vildt  løs 
paa  dem,  at  de  næppe  var  slupne  derfra  med  Livet,  i  Fald 
ikke  en  ny  Persons  Komme  i  en  Fart  havde  givet  Sagen  en 
anden  Vending. 

nMester  Adam!"  raabte  en  af  de  omstaaende,  og  dette 
Navn  øvede  en  magisk  Virkning.  Gjærdestaverne  blev  øje- 
blikkelig kastede  bort,  de  slagne  fik  Fred,  alle  vendte  ilfærdig 
tilbage  til  deres  Arbejde  og  saa'  sig  med  sky  Blikke  om  efter 
den  truende  Fare. 

'  Mester  Adam,  den  almindelig  frygtede  Foged,  kom  gaaende 
ad  Gangstien  fra  Slottet.  Han  var  en  høj  og  muskelstærk 
Mand  paa  et  halvt  Hundrede  Aar,  halvt  klædt  som  Herre, 
halvt  som  Bonde.  Hans  korte,  næsten  hvide  Haar  bedække- 
des af  en  Vinterhue  af  Hundeskind;  de  tynde,  sammenbidte 
Læber,  de  smaa,  graa  Øjne  og  den  lave,  men  stærkt  frem- 
springende Pande  vidnede  paa  én  Gang  om  Dristighed,  Snu- 
hed og  Haardhed.  Hans  spejdende  Blik  havde  langt  borte  op- 
daget Tumulten,  men  han  fremskyndede  ikke  sin  Gang;  han 
nænnede  sig  tilsyneladende  aldeles  rolig,  sikker  paa  sin  Magt 

over  denne  Folkehob,  som  i  mange  Aar  havde  lært  at  frygte 
ham. 

Mester  Adam  hørte  taalmodig  paa  Karlenes  Klager  og 
gjorde  strax  kort  Proces.  Saa  stor  var  Arbejdernes  Frygt,  at 
ingen  af  dem  vovede  at  sige  et  Ord  til  sit  Forsvar;  maaske 
var  de  ogsaa  paa  Forhaand  visse  paa,  at  de  kun  vilde  for- 
værre deres  Sag  derved.  Kun  den  fjorten  Aars  Knøs,  som 
havde  begyndt  Mytteriet,  teede  sig  vildt,  knyttede  til  alle  de 
omstaaendes  Skræk  sin  Haand  imod  Mester  Adam  og  raabte : 

„Lader  du  ikke  Moder  være  i  Fred,  slaar  jeg  dig  ihjel,  naar 
jeg  bliver  stor.  Først  tog  du  vor  Fa*r,  og  han  blev  borte  i 
Krigen.  Saa  tog  du  min  ældste  Broder,  og  han  kom  heller  al- 
drig igjen.  Saa  tog  du  vor  Hest  for  Restancerne.  Saa  tvang 
du  min  anden  Broder  til  at  trække  Murstenslæsset,  fordi  vi 
ingen  Hest  havde ;  saa  sled  han  sig  ihjel  og  døde.  Nu  har  du 
tvunget  Mo'r  og  mig  til  at  gjøre  tre  Hovdage  om  Ugen  uden 
Løn,  skjønt  vi  ikke  har  en  Bid  Brød  at  spise.  Og  nu  har  dine 
Karle  slaaet  Mo'r  og  mig.  Det  er  uretfærdig  gjort,  Mester 
Adam ;  du  kan  lade  mig  piske  ihjel,  men  jeg  siger  alligevel, 
at  det  er  uretfærdigt*" . 

„Hvad  hedder  du?"  spurgte  Fogden  kort  og  næsten  haan- 
lig,  idet  han  saa'  skarpt  paa  Drengen. 

„Som  om  du  ikke  vidste  det!"  svarede  Drengen  trodsig. 
„Per  hedder  jeg,  og  Per  hed  min  Fa'r,  og  Lampif olkene  kal- 
der man  os  efter  Søen,  Huset  ligger  ved.  Skriv  det  op  i  din 
sorte  Bog ;  Vorherre  vil  en  Gang  skrive  det  op  i  sin" . 

„Du  har  gode  Lunger",  sagde  Fogden  haanlig,  „det  vilde 
være  Synd  ikke  at  lade  dig  bruge  dem.  Sæt  Knægten  i  Mølle- 
stuen",  sagde  han  til  Karlene,  „giv  ham  daglig  to  Livfuld 
Hug,  og  lad  mig  vide,  naar  han  kryber  til  Korset.  Bring  Mode- 
ren af  Vejen,  for  at  hun  ikke  skal  forstyrre  Arbejdet;  hun 
kan  gjøre  sin  Hovdag  om  i  Morgen.  Og  I  andre,  som  har  væ- 
ret opsætsige,  ved  I  Pak,  hvad  det  vil  sige  at  være  gjenstridig 
imod  sin  Herre  og  Husbond?  Huerne  af,  I  Lømler  I  Du,  Niels, 
har  først  slaaet  min  Karl,  naa,  jeg  kjender  dig  nok,  min  gode 
Herre!  Af  Sted  med  ham  til  Profossen  og  saa  videre  som 
Fange  til  Åbo  Slot.  I  andre  faar  se  at  forlige  jer  med  Karlene 
og  give  dem  passende  Bøder,  og  derefter  trækker  I  Lod,  otte 
af  jer  skal  stikkes  ind  imellem  Knægtene  og  sendes  til  Polen. 
Forstaar  I  mig.  Pak?" 

To  af  Karlene  var  ikke  sene  til  at  gribe  Drengen  og  Niels 
for  at  føre  dem  bort.  Drengens  Moder,  som  var  bleven  slaaet, 
gjorde  Modstand  og  kastede  sig  snart  truende,  snart  bedende 
I  Vejen  for  Karlene.  Alle  Arbejderne,  nogle  og  fyrretyve  i  Tal- 
let, havde  samlet  sig  om  Stedet  og  saa*  snart  paa  Fogeden, 
snart  paa  hverandre  med  Blikke  fulde  af  Frygt  og  Had.  Me- 
ster Adam  anede  Uraad ;  Øjeblikket  var  farligt,  og  hans  Magt 
stod  paa  Spil.  Men  Lykken  kom  ham  til  Hjælp.  Der  hørtes 
Hundeglam  og  strax  efter  et  Skud  i  Parken.  Alles  Blikke  ret- 
tedes derhen,  thi  paa  denne  Aarstid,  naar  Storvildtet  har 
spæde  Unger,  plejede  der  aldrig  at  blive  jaget  i  Parken. 

Hundeglammet  kom  nærmere,  det  raslede  imellem  Gre- 
nene, og  et  ungt  Elsdyr,  kom  styrtende  frem,  lige  hen  imod 
det  Sted,  hvor  det  gamle  Hegn  var  brudt  ned  for  at  give  Plads 
til  det  ny.  Nogle  af  Folkene  udstødte  et  Raab ;  Elsdyret  stand- 
sede, atter  knaldede  der  et  Skud,  og  blødende  styrtede  det 
smukke  Dyr  ind  imellem  den  vigende  Skare,  men  kun  for 
efter  at  have  gjort  nogle  Skridt  at  vakle,  styrte  og  opgive  Aan- 
den  med  et  af  disse  mærkværdig  bedende  Blikke,  som  alle 
Jægere  kjender.  Strax  efter  Elsdyret  kom  Hundene  og  efter 
dem  den  unge  Grev  Bernhard  til  Hest  med  det  affyrede  Ge- 
vær over  Skulderen. 

Ynglingen  standsede  et  Øjeblik,  aabenbart  forlegen  ved 
her  paa  en  saa  ubelejlig  Tid,  midt  i  sin  Jagt,  at  træffe  den 
strænge  Foged,  for  hvem  han  fra  Barndommen  af  nærede 
en  ufrivillig  Respekt,  skjønt  han  var  Slottets  Arving  og  Herre. 
Hans  Stolthed  sejrede  imidlertid  strax;  han  steg  af  Hesten 
og  gik  hen  til  Elsdyret,  idet  han  ligesom  i  Forbigaaende 
gjorde  den  Bemærkning,  at  det  heldigvis  ikke  var  en  Hun, 
saa  at  der  ingen  Skade  var  sket  med  Hensyn  til  Ungerne.  Ar- 
bejderne bukkede  ærbødig,  Fogden  tog  sin  Hundeskinds  Hue 
af  og  sagde  med  en  Blanding  af  Ydmyghed  og  Ironi : 

„Eders  Naade  har  Lov  til  at  ødelægge  Eders  Vildt,  naar 
som  helst  I  behager** . 

Længere  var  Fogden  ikke  kommen  i  sin  Tale,  da  Lampi- 
kvinden  kastede  sig  for  den  unge  Greves  Fødder  og  raabte: 

nNaadige  Herre,  forbarm  Jer  over  min  Søn!  De  vil  sætte 
ham  i  Møllestuen.  I  ved  ikke,  hvad  Møllestuen  er.  Oven  over 
det  store  Vandhul  er  der  et  mørkt  Hul  med  Tremmegulv,  saa 
at  Skummet  stadig  stænker  der  op.  Der  lader  Fogden  sine 

Fanger  sidde  Dage  og  Nætter  igjennem  uden  Mad,  i  Mørke 
og  Kulde,  gjennemblødte  af  Vandet  og  bedøvede  af  dets  Bru- 
sen. Forbarm  Jer  over  min  Søn  T 

„Er  det,  som  hun  siger?"*  spurgte  Grev  Bernhard  med  et 
tvivlende  Blik  paa  Fogden,  som  pludselig  fra  Dommer  saa* 
sig  forvandlet  til  anklaget. 

Fogden  skildrede  Mytteriet  i  den  samme  foragtelige  Tone 
over  for  Hoben,  som  der  kort  i  Forvejen  havde  været  i  hans 
Tiltale  til  Arbejderne.  Men  han  havde  forregnet  sig  med  Hen- 
synet til  Indtrykket  af  denne  overlegne  Tone.  Han  glemte, 
hvor  fine  Stolthedens  Nerver  er  hos  en  syttenaarig  Yngling; 
han  anede  maaske  ikke,  at  den  unge  Greve,  som  nylig  havde 
været  nødt  til  at  gjøre  en  Slags  Undskyldning  for  sin  utilbør- 
lige Jagt,  ikke  gjærne  greb  en  Lejlighed  til  at  lade  ham,  Tje- 
neren,  mærke  sin  Myndighed.  Grev  Bernhard  saa'  velvillig 
paa  Arbejderne. 

„I  har  forbrudt  jer  grovt** ,  sagde  han,  „og  hverken  min  Fa- 
der eller  jeg  vil  lade  sligt  gaa  ustraffet  hen,  i  Fald  det  sker 
en  Gang  til.  Men  jeg  vil  ikke  have,  at  mit  korte  Ophold  her 
skal  forstyrres  af  Straffedomme.  Jeg  tilgiver  jer  for  denne 
Gang  i  Haab  om,  at  I  saa  for  Fremtiden  vil  være  lydige  Tje- 
nere. Jeg  eftergiver  jer  al  Straf  og  giver  jer  fri  i  Dag.  Det  er 
mit  Ønske,  at  I  skal  have  en  glad  Dag.  Mester  Adam,  giv 
Ordre  til,  at  Folkene  faar  Mad  til  Middag  og  i  Eftermiddag 
to  Tønder  01" . 

Greven  gik.  Fogden  fulgte  ham  tavs  og  med  mørke  Blikke, 
men  Arbejderne  istemte  et  jublende  Hurra,  og  den  fjorten- 
aarige  Lampiknøs  svang  sin  lasede  Hue  og  raabte:  „Hurra 
for  den  unge,  naadige  Herre  I  Det  skal  jeg  huske,  naar  jeg 
bliver  stor!" 


IV. 
Mester  Adam« 


Fogdens  Gaard  laa  et  Stenkast  fra  Slottet  paa  en  Bakke  ved 
Søen,  saa  at  man  fra  den  kunde  have  Øje  med  alt,  hvad  der 
gik  for  sig.  Dette  var  nødvendigt  af  flere  Grunde,  især  dog 
paa  Grund  af  det  Had,  Fogden  havde  paadraget  sig.  Tre  af 

hans  paalideligste  og  stærkeste  Karle  udgjorde  Besætningen 
paa  denne  Gaard,  som,  omgiven  af  et  Plankeværk  med  Jærn- 
pigge,  lignede  et  Udenværk,  der  var  opført  af  Hensyn  til  Slot- 
tets Bevogtning.  Over  Gavlen  hang  der  en  vidt  lydende 
Klokke,  ved  Hjælp  af  hvilken  Fogden  kunde  tilkalde  Hjælp  fra 
Slottet,  i  Tilfælde  af,  at  han  skulde  blive  overfalden.  Huset 
var  derhos  forsynet  med  alle  Slags  Vaaben  og  lignede  mere 
et  Rustkammer  end  en  fredelig  Forvalters  Bolig. 

Noget  efter  dette  Optrin,  vi  nys  have  fortalt,  saa'  man  Me- 
ster Adam  komme  ud  fra  sit  Hus  og  kaste  et  spejdende  Blik 
hen  imod  Parken.  Det  varede  ikke  længe,  før  hans  skarpe 
Øje  opdagede  to  Skikkelser,  der  skimtedes  imellem  Træerne 
—  det  var  hans  Datter  Greta  og  ved  Siden  af  hende  den  unge 
Grev  Bernhard.  Et  næsten  umærkeligt  Smil  spillede  om  Fog- 
dens Læber,  da  han  fik  Øje  paa  dem.  „Ikke  saa  ilde  !**  mum- 
lede han.  „Den  unge  Ørn  vil  i  Tide  vise  sine  Kræfter,  men 
jeg  har  dog  en  Traad,  der  kan  hemme  hans  Flugt'*.  Derpaa 
gik  han  med  rolige  Skridt  op  til  Slottet  og  lod  de  to  unge  ufor- 
styrret fortsætte  deres  fortrolige  Gang  før  Afskedsstunden. 

Mester  Adam  lignede  nu  ikke  sig  selv  mere.  Som  en  helt 
anden  Mand  end  før  gik  han  nu  omkring  mellem  Folkene, 
uddelte  rundhaandet  baade  Mad  og  01,  havde  et  venligt  Ord 
til  enhver  og  lod,  som  han  ikke  mærkede  Arbejdernes  haan- 
lige,  mistroiske  Blikke,  som  mødte  ham  triumferende  over- 
ah.  Lampiknøsen  kunde  ikke  styre  sin  Tunge.  „Skaal,  Mester 
Adam!"*  raabte  han,  idet  han  trængte  sig  frem  til  Ølkanden. 
„Det  01  kommer  ikke  fra  Mølledammen** .  Fogden  smilede 
og  svarede  kun :  „Du  tager  fejl,  min  Dreng,  Malten  kommer 
just  der  fra** . 

Men  Ungdom  og  Kjærlighed  gik  deres  glade  Gang  i  den 
grønne  Park.  Straalende  som  de  af  Sundhed  og  Glød  tittede 
Majsolen  ned  til  dem  imellem  Lønnetræernes  Kroner.  Bly 
som  den  første  Kjærlighed,  uskyldige,  friske  og  forhaabnings- 
fulde  som  den,  bøjede  Vaarens  første  Anemoner  deres  Hove- 
der under  de  tvendes  Fødder,  og  de  mærkede  det  ikke;  og 
alligevel  mærkede  og  hørte  de  alt,  thi  alt  gled  for  dem  sam- 
men i  et  eneste  Syn  og  en  eneste  Tone :  Sol  og  Blomster  og 
Fuglesang,  alt  fik  en  eneste  Klang,  det  var  den  elskedes  Øje, 
det  var  Lyden  af  den  kjære  Stemme,  nu,  da  Afskedsstunden 

Topelins:  Carl  den  Tiende  3 

nærmede  sig,  og  hele  Livet  spejlede  sig  i  en  eneste  Taare, 
ligesom  hele  Naturen  i  en  eneste  af  Morgenduggens  Draaber. 
Byrd,  Rang,  Rigdom,  glimrende  Navn,  stolte  Forhaabnin- 
ger,  Lykke  og  Glans,  Ære  og  Magt  —  bøj  eders  hovmodige 
Pande  imod  Jorden,  der  gives  i  Hjærtets  Verden  en  Magt,  som 
er  større  end  I,  den  jævner  Bjærge  og  Dale  og  river  Hegnet 
ned  imellem  høje  og  lave,  og  den  formaar  alt,  fordi  den  tror 
paa  alt  og  alligevel  ikke  begjærer  andet  end  sig  selv.  Derfor 
er  den  første  Kjærligheds  Glans  saa  stor  og  straaler  længe 
efter,  at  den  er  forsvunden,  igjennem  Livets  Minder,  som 
Digteren  synger : 

En  Sky  kom  fbr,  saa  snart  i  Mørke  hyllet, 
og  snart  i  Lys  du  fbr  mit  Øje  stod, 
men  lige  klart  du  straaled,  da  den  svandt 

Solen  stod  allerede  højt  paa  Himlen,  da  den  unge  Grev 
Bernhard  kom  i  Tanker  om,  at  han  endnu  sanune  Dag  skulde 
ride  til  Åbo  for  strax  derefter  at  forlade  Fædrelandet.  Han 
greb  Pigens  Haand  —  han,  den  rige  og  fornemme,  havde  al- 
drig dristet  sig  til  at  begjære  et  Kys  af  hendes  friske  Læber. 
Nu  kyssede  han  denne  Haand,  der  hvilede  varmt  i  hans ;  det 
svimlede  for  den  stakkels  Piges  Øjne ;  da  hun  saa'  sig  om,  var 
Ynglingen  forsvunden  bag  Parkens  Ege. 

Den  uerfarne  I  Han  kom  fra  sine  Drømme,  haabefuld  og 
uegennyttig;  han  anede  ikke,  at  hjemme  paa  Slottet  ventede 
den  iskolde  Egennytte  paa  ham.  Han  kunde  have  haft  en 
Mands  Kraft  og  en  Oldings  Erfaring  nødig  for  at  modstaa 
den,  og  han  havde  kun  et  Hjærte  fuldt  af  Vemod,  Salighed 
og  Sorg. 

Mester  Adam  ventede  paa  ham  i  den  store  Sal.  Ynglingen 
lagde  knapt  Mærke  til  ham,  men  Forvalteren  traadte  med  en 
ejendommelig  Blanding  af  Dristighed  og  Ydmyghed  lige  hen 
til  sin  unge  Herre,  rakte  ham  ærbødig  en  lille  Pose  med  Sølv- 
penge og  sagde  ikke  uden  beregnet  Eftertryk : 

„Det  er  alt,  hvad  jeg  har  kunnet  skaffe  til  Veje  til  Eders 
Naades  Rejse** . 

nDet  er  godt**,  svarede  Ynglingen  uden  at  kaste  et  Blik 
paa  Pengene.  „Læg  dem  i  mit  Rejseskrin,  jeg  skal  siden  kvit- 
tere for  det  hele** . 

„Men** ,  bemærkede  Forvalteren,  skuffet  i  sine  Forventnin* 

^er,  „der  er  kun  450  Daler  i  Sølv.  Eders  Naade  vil  ikke 
kunne  bestride  Eders  Rejse  og  Udstyrelse  i  Åbo  med  dem*' . 

„Godt,  jeg  forstaar  dig** ,  svarede  Grev  Bernhard  adspredt ; 
«du  vil  give  mig  flere ;  naa,  læg  det  hele  i  Rejseskrinet** . 

„Nej,  Eders  Naade,  uheldigvis  kan  jeg  i  Øjeblikket  ikke 
give  Eder  mere.  Først  i  Morgen  eller  i  Overmorgen  gaa  Ren- 
terne fra  de  nordlige  Avisgaarde  ind,  og  jeg  ser  mig  nødsaget 
til  at  lade  en  anden  indkassere  dem.  Jeg  beder  nemlig  Eders 
Naade  ydmygst  nu  strax  at  tilstaa  mig  Afsked  fra  min  Tjene- 
ste, idet  jeg  antager,  at  Eders  Naades  Hr.  Fader  ikke  vil 
nægte  sit  Samtykke  dertir. 

„Hvad  er  det,  I  siger.  Mester  Adam?**  sagde  Ynglingen, 
som  blev  opmærksom  paa  den  skarpe  Betoning  i  Forvalterens 
:sidste  Ord. 

„Eders  Naade**,  svarede  Fogden,  „I  gaar  i  Krig.  I  vil  der 
faa  en  Afdeling  at  anføre.  Det  hænder  en  Gang,  at  Eders 
Mandskab  gjør  Mytteri,  ikke  imod  Jer,  men  imod  Sergeanten, 
:som  vil  holde  Folkene  til  at  gjøre  deres  Pligt.  Sergeanten 
straffer  dem  for  deres  Forseelse,  som,  hvis  den  ikke  blev 
straffet,  helt  og  holdent  vilde  ødelægge  Disciplinen.  I,  Eders 
Naade,  kommer  imidlertid  tilfældigvis  til,  I  hører  kun  den 
oprørske  Floks  Fremstilling  og  tilgiver  Forbryderne,  ja  endnu 
mere,  I  belønner  dem  med  et  Gjæstebud.  Eders  underord- 
nede kan  ikke  sige  Eder  imod;  han  adlyder,  men  han  gjør, 
iivad  hans  Pligt  byder  ham :  han  forlanger  sin  Afsked** . 

„Men  det  er  da  ikke  Jert  Alvor,  Mester  Adam.  I  kan  ikke 
forlange,  at  jeg,  som  efter  flere  Aars  Fraværelse  besøger  mit 
Fædrenegods  paa  et  Par  Dage,  skal  formørke  Mindet  om  disse 
Dage  med  Straffe**. 

„Eders  Naade  kan  heller  ikke  forlange,  at  jeg,  som  i  femten 
Aar  trofast  har  tjent  Eders  Hr.  Fader,  skal  blive  paa  en  Post, 
livor  jeg  fra  denne  Stund  af  kun  vil  møde  Haan  og  Opsætsig- 
hed fra  mine  undergivnes  Side** . 

„Hvilken  Oprejsning  forlanger  I  da?** 

Jeg  har  kun  to  Ting  at  vælge  imellem.  Enten  fratræder 
-jeg  i  Dag  min  Tjeneste,  elier  ogsaa  maa  jeg  have  Lov  til  at 
straffe  de  ulydige  i  Morgen** . 

„Det  er  umuligt.  Mit  Ord  kan  lige  saa  lidt  rokkes  som 
Eders.  I  har  ikke  behandlet  Eders  Folk  rigtig.  Mester  Adam. 
Der  staar  Nød  og  Forbitrelse  at  læse  i  alles  Ansigter.  Det 
^*ør  mig  ondt  for  dem** .  3« 

„Eders  Naade  kjender  ikke  disse  Folk.  De  er  gjenstridige 
og  halsstarrige  og  kan  kun  holdes  i  Tømme  ved  Strænghed. 
Slap  deres  Baand,  se  igjennem  Fingre  med  deres  Ulydighed 
i  Dag,  og  de  er  i  Stand  til  at  rive  Eders  Slot  ned  til  Granden 
i  Morgen.  Greven,  Eders  Hr.  Fader,  maa  have  tredive  Tu- 
sind Daler  om  Aaret  til  at  bestride  sine  Udgifter  med.  I  selv» 
Eders  Naade,  maa  have  mindst  ti  Tusind.  Udgifterne  paa 
Slottet  beløbe  sig  til  lige  saa  meget.  Hvor  vil  I  tage  disse 
Penge  fra,  naar  Folkene  ikke  blive  holdt  i  gavnlig  Respekt? 
Sexten  af  Eders  Gaarde  ere  pantsatte,  tredive  ligge  øde  som 
Følge  af  Udskrivningen  til  Krigen.  I  Aar  har  Adelen  fordob- 
let sine  Rustninger ;  hver  ottende  Bonde  skal  i  Trøjen ;  her  i 
Skjærgaarden  skal  udtages  to  Matroser  af  hver  fem  Bønder. 
Pesten  har  vist  sig  i  Åbo,  og  Folk  raaber  paa,  at  Brøndene  ere 
forgiftede.  Hexe  og  Troldkarle  strejfe  om  alle  Vegne  og  for- 
dreje Hovederne  paa  Folk  med  allehaande  Djævelskab.  Tilgiv 
en  gammel,  tro  Tjener,  om  han  spørger :  er  det  en  Tid,  hvor 
Mildhed  og  Skaansomhed  er  paa  sin  Plads  ?  Jeg  vil  ikke  skjule 
for  Jer,  Eders  Naade,  at  i  Fald  jeg  slipper  Tømmerne  i  Dag, 
kan  der  udbryde  et  almindeligt  Oprør  i  Morgen.  Men  . . .  vil 
I  hellere  adlyde  Eders  Hjærtes  Følelser  end  Nødvendighe- 
dens og  Klogskabens  Bud,  saa  har  jeg  ikke  mere  at  sige.  Mine 
Regnskaber  er  i  Orden,  og  jeg  er  rede  til  at  drage  over  til  Sve- 
rige med  min  Datter,  saa  fattig  som  jeg  kom  hid*" . 

„Vis  mig  en  Udvej,  saa  jeg  ikke  har  nødig  at  straffe** ,  sagde 
Ynglingen,  synlig  greben  af  Fogdens  mørke  Skildring  og  maa- 
ske  ogsaa  af  Tanken  om,  at  den  smukke  Greta  skulde  flytte 
bort. 

„Eders  Naade  har  ikke  nødig  at  straffe**,  svarede  Fogden 
med  et  næsten  umærkeligt  Smil.  „Eders  Naade  rejser  i  Dag  til 
Åbo  fulgt  af  Folkenes  Velsignelser  og  Jubelraab.  Det  er  mig, 
som  i  Morgen  faar  Skyld  for  at  have  handlet  imod  Eders  Vilje. 
Man  vil  hade  mig  endnu  mere,  end  man  allerede  gjør;  man 
ser  kun  Haanden.  der  straffer,  ikke  Hovedet,  der  befaler. 
Men  jeg  er  vant  til  at  blive  miskjendt;  hvad  bryder  jeg  mig 
om  Hadet?  Jeg  tjener  min  Herre,  det  er  nok,  og  jeg  er  rede 
til  at  ofre  ham  alt** . 

Grev  Bernhard  kæmpede  med  sig  selv.  Endelig  sejrede 
hans  Stolthed  og  Æresfølelse.  „Nej**,  sagde  han,  „der  faar 
saa  ske,  hvad  der  vil.  I  maa  flnde  en  anden  Udvej.  Jeg  bryder 
ikke  mit  Ord** . 

Forvalteren  tav  en  Stund  ganske  stille.  Saa  sagde  han : 

»,Lov  mig,  Eders  Naade,  at  I,  inden  I  rejser,  vil  sammen- 
kalde Arbejderne  og  formane  dem  til  i  alle  Dele  at  være  mig 
hørige  og  lydige,  som  de  bør  være  det  mod  Eder  selv** . 

„Bliver  I  saa?" 

„Ja,  Eders  Naade". 

„Godt.  Det  lover  jeg  Jer" . 

En  halv  Time  efter  denne  Samtale  vare  alle  Slottets  Folk 
ramlede  om  deres  unge  Herre,  hvis  Hest  allerede  stod  og 
stampede  ved  Slotsporten.  Grev  Bernhard  havde  opfyldt  For- 
valterens Ønske  og  befalet  alle  sine  undergivne  at  vise  Me- 
ster Adam  ubetinget  Lydighed.  Der  blandede  sig  en  dump 
Knurren  i  Hurraraabene,  men  den  unge  Greve  agtede  ikke 
derpaa.  men  sprængte  i  fuldt  Firspring  hen  ad  Vejen  til  Åbo. 
En  eneste  saa'  med  forgrædte  Øjne  det  sidste  Glimt  af  hans 
vajende  blaa  Fjer ;  det  var  den  haarde  Forvalters  Datter,  den 
milde  lyslokkede  Greta. 

Greven  var  næppe  borte,  før  Mester  Adam  kaldte  paa  sine 
Karle.  „Væk  med  Øllet!"  raabte  han.  „Frem  med  Fangekær- 
ren og  i  Fængsel  med  Niels.  Otte  af  de  mest  opsætsige  iblandt 
jer  udtages  til  Rekruter.  Lampidrengen  sættes  i  Møllestuen, 
og  hans  Moder  jages  øjeblikkelig  fra  sit  Hus" . 

Alle  de  tilstedeværende  bleve  grebne  af  Frygt  og  Forbav- 
selse. Kun  Lampikvinden  vovede  at  opløfte  sin  Røst  til  et 
Klageraab.  „Ve,  ve",  raabte  hun.  „Ve  over  den  falske  Fo- 
ged!"   

Aaret  1656  var  et  tungt  Aar  for  Finland  i  mange  Hen- 
seender. Fjenden  havde  gjort  Indfald  i  Karelen  og  hærjede 
der  —  det  var  den  Gang,  de  ældste  Skoledisciple  i  Wiborg 
modig  drog  ud  for  at  forsvare  Byen.  Høsten  var  paa  flere  Ste- 
der slaaet  fejl,  man  ventede  Pesten,  Krigen  i  Polen  slugte 
alt  kampført  Mandskab,  som  paa  nogen  Maade  kunde  undvse- 
res  hjemme.  Kongen  havde  —  ikke  aldeles  lovlig  —  ladet 
ikke  blot  dette  Aars,  men  ogsaa  det  følgendes  Rekruter  ud- 
skrive. Almuen  knurrede  og  blev  hist  og  her  bearbejdet  af 
hemmelige  Udsendinge.  Dens  Troskab  imod  Kronen  var 
urokkelig,  men  dreven  af  Nøden  lyttede  Befolkningen  i  nogle 
Egne,  især  i  Omegnen  af  Åbo,  til  Folk,  der  søgte  at  bilde 
den  ind,  at  den  sidste  Udskrivning  gik  for  sig  uden  Kongens 

Vidende  og  var  foranstaltet  af  egennyttige  Embedsmænd,  som 
siden  vilde  sælge  det  udskrevne  Mandskab  enten  til  Dan- 
skerne eller  til  Russerne.  Følgen  blev,  at  der  hist  og  her  op- 
stod Uroligheder,  at  Almuen  modsatte  sig  Udskrivningen  og 
kun  ved  Anvendelse  snart  af  Magt,  snart  af  Overtalelser  var 
til  at  formaa  til  at  føje  sig  efter  Øvrighedens  Bud. 

Egnen  omkring  Majniemi,  der  var  udpint  og  forarmet  af 
flere  Aars  Undertrykkelse,  var  nu  af  dem>,  hvor  der  var  op- 
hobet mest  Fængstof.  Sent  om  Aftenen  samme  Dag,  som 
Grev  Bernhard  var  rejst  til  Åbo,  saa'  man  en  Baad  med  ta 
Mand  og  en  Kvinde  ilsomt  ro  over  Sundet  til  sorte  Janes 
Hytte.  Den  gamle  sov  eller  lod,  som  hun  sov,  men  blev  væk- 
ket af  nogle  kraftige  Slag  paa  Døren  og  nødt  til  at  lukke  op 
for  de  sene  Gjæster. 

„Er  den  lede  Djævel  faret  i  jer*" ,  bandte  hun,  „siden  I  ikke 
kan  lade  Folk  være  i  Fred  paa  denne  Tid  af  Døgnet?  Ved  I 
ikke,  at  Fogdens  Pisk  vil  vække  jer  selv  Klokken  fire  i 
Morgen?" 

„Det  er  just,  fordi  vi  ved  det,  at  vi  kommer  hid** ,  svarede 
Lampikvinden.  „Fogdens  Pisk  skal  aldrig  mere  vække  os,  og 
det  skal  du  hjælpe  os  til,  Jane**. 

Jeg!**  udbrød  den  gamle  med  forstilt  Forundring,  skjønt 
hun  rimeligvis  meget  godt  begreb,  hvad  Meningen  mc^  deres 
Komme  var. 

Ja,  netop  du" ,  sagde  Kvinden.  „Her  er  ikke  Tid  til  at  bruge 
mange  Ord.  Niels  paa  Arvio  er  bleven  kastet  i  Fængsel  i  Af- 
ten. Min  Dreng  Per  er  bleven  sat  i  Møllestuen,  jeg  selv  er 
bleven  smidt  fra  Huset,  og  naar  Solen  staar  op,  skal  de  to 
og  sex  til  sendes  til  Åbo  og  stikkes  ind  mellem  Rekruteme" . 

„Men  hvad  har  jeg  med  det  at  bestille?  Jeg  maa  være  glad, 
saa  længe  jeg  bare  selv  faar  Lov  til  at  beholde  min  Hytte" . 

Jo**,  svarede  Kvinden  resolut  og  hemmelighedsfuldt,  „du 
skal  forgjøre  Mester  Adam  endnu  i  Nat** . 

„Er  I  gale?  Forgjøre  Fogden!** 

„Hør  nu,  sorte  Jane,  det  er  ikke  værdt,  at  du  stiller  dig  saa 
uskyldig  an.  Alverden  ved,  at  du  kan  hemmelige  Kunster,  som 
dii  forstaar  at  bruge  baade  til  godt  og  ondt.  Der  gaar  næsten 
lige  saa  stort  Ry  af  dig  som  af  Pun-Jumala,  og  mange  holde 
for,  at  du  er  dygtigere  end  Valborg  Kyni  fra  Tyrvis.  Det  kan 
derfor  ikke  nytte  noget,  at  du  stiller  dig  saa  enfoldig  an.  Du 

skal  lave  et  Hexeskud  og  det  strax,  og  det  skal  saa  endnu  i 
Nat  kastes  ind  ad  Fogdens  Vindue,  saa  han  kan  ligge  død  i 
sin  Seng  inden  Dagen  gryr'' . 

„Gaa  jer  Vej,  I  har  kigget  for  dybt  i  Ølkanden,  mærker 
jeg"* ,  sagde  Jane  vred  og  heftig. 

„Aahaa** ,  svarede  Karlene,  „tror  du,  at  vi  er  komne  for  at 
lade  os  holde  for  Narl  Nej,  Mutter,  nu  er  Nøden  for  Døren, 
og  du  slipper  ikke  af  Pletten.  Gjør  du  ikke  strax,  hvad  vi  for- 
langer, stikker  vi  Ild  paa  din  usle  Rønne  i  alle  fire  Hjørner 
og  steger  dig,  gamle  Hex,  paa  egen  Bekostning'* . 

Jane  saa'  spejdende  paa  sine  Gjæster  og  syntes  at  skjønne, 
at  de,  drevne  af  Nøden  og  Overtroen,  var  i  Stand  til  at  holde 
Ord. 

Ja,  ja  da** ,  sagde  hun  efter  nogen  Tøven,  „jeg  skal  gjøre 
jer  til  Vilje,  men  ikke  i  Nat.  Tror  I,  at  her  voxer  Trylleurter 
og  Knitterved  og  Drageblod  her  i  Hytten?  Dødningeben 
kunde  jeg  vel  nok  skaffe  og  et  Øglehoved  og  Frøben  med, 
men  hvor  skal  man  i  en  Fart  faa  Kirkegaardsmuld  og  Ugle- 
hjærter  og  Hugormetunger  fra?  Nej,  Gud  bevare 's,  I  kom- 
mer til  at  vente  med  det.  Vi  kan  ikke  komme  til  at  gjøre  na- 
get ved  det  før  i  Næ,  thi  i  Ny  tabe  Urterne  deres  Kraft  og  kan 
ingen  Fortræd  gjøre,  kun  kurere.  Kom  igjen  om  fjorten 
Dage** . 

Karlene  lod  til  at  blive  forlegne.  „Om  fjorten  Dage  ere  vi 
paa  Vej  til  Polakkerne** ,  sagde  de. 

„Er  det  nu  værdt  at  staa  her  og  flæbe  1**  udbrød  Lampi- 
kvinden,  den  dristigste  og  mest  forbitrede  af  dem  alle.  „Hjæl- 
per Trolddom  ikke,  saa  hjælper  vel  Næverne.  Af  Sted,  til- 
bage til  Baaden  I  Der  er  endnu  en  Time  til  Midnat.  Inden  Ha- 
nen galer,  falder  vi  over  Fogden,  fyrretyve  Mand  stærke,  og 
river  hans  Gaard  i  Stumper  og  Stykker**. 

Karlene  betænkte  sig  endnu;  Vovestykket  syntes  dem  for 
dristigt.  Jane  tog  Ordet  og  søgte  at  mægle.  Jeg  synes,  det 
var  bedst** ,  sagde  hun,  „at  nogen  af  jer  gik  til  Åbo  i  Nat  og 
klagede  alles  Nød  for  Landshøvdingen.  Maaske  træffer  I  saa 
den  unge  Greve  endnu,  og  saa  kan  I  faa  Ret  over  Fogdens 
Tyranni** . 

„Nej!**  sagde  Lampikvinden  bittert.  „Du  kan  lige  saa 
gjærne  klage  over  Haglene,  der  slaar  vor  Sæd  ned,  og  over 
Frosten,  der  ødelægger  Kornet  i  Axene.  Haglene  og  Frosten 


32 

vil  før  lade  dig  vederfares  Retfærdighed,  end  den  ene  høje 
Herre  vii  røre  en  Flig  af  den  andens  Kjortel.  Hvad  kan  vi  en- 
foldige Bønder  vente,  naar  vi  ved,  hvordan  det  foi  nogle  Aar 
siden  gik  den  hæderlige  Fiskal  Croell,  som  klagede  over  Kon- 
gens Befalingsmand,  og  som  kunde  prise  sin  Lykke,  at  han 
slap  helskindet  med  Skammen  ud  af  Fængslet,  men  Bøn- 
derne vandt  ikke  saa  meget  som  en  Øre  derved!  Nej,  den 
Karl  er  en  Stakkel,  som  ikke  i  disse  Tider  forstaar  at  hjælpe 
sig  selv;  han  fortjener,  at  Brødet  bliver  revet  ham  ud  af 
Munden  og  Barnet  ud  af  hans  Arme.  Elendige,  fejge  Uslin- 
ger er  I,  som  taaler  saadan  Overlast  og  ikke  har  Mod  til  med 
Rette  at  slaa  igjen  paa  den,  der  først  har  slaaet  jer  med 
Uret !" 

„Naar  vi  kunde  faa  hele  Arvio  By  og  Lampigaardene  paa 
Benene  i  Nat,  vilde  vi  være  imellem  halvtreds  og  tredsinds- 
tyve  Mænd",  sagde  den  ene  af  Karlene  eftertænksomt. 

„Der  er  tre  Karle,  saa  Fogden  er  selv  fjerde  i  Gaarde, 
naar  vi  ikke  regner  Greta  og  Pigen  med** ,  regnede  den  anden 
efter;  „men  ringer  han  med  Stormklokken,  faar  han  en  ti, 
tolv  Karle  til  Hjælp  fra  Slottet** . 

„Tolv  og  fire  er  sexten**,  regnede  Lampikvinden.  „De  er 
sexten,  og  I  mindst  halvtreds!  Har  I  Hjærte  i  Livet?  Kald 
mig  en  Hex,  om  jeg  ikke  næste  Søndag  skal  fortælle  alle 
Kirkefolkene,  hvor  fejge  I  har  været,  og  det  mindste  Barn 
i  Byen  skal  le  jer  lige  op  i  Øjnene** . 

„Af  Sted  til  Vaabenl**  raabte  begge  Karlene,  hvis  træge 
finske  Sind  efterhaanden  blev  opvarmet  af  Kvindens  hidsende 
Ord  og  omsider  nærmede  sig  det  Punkt,  hvor  man  mindre 
tager  Hensyn  til  Faren  end  til  sin  retfærdige  Sag.  En  liden 
Stund  efter  var  de  alle  igjen  paa  den  anden  Bred. 

Jane  saa'  efter  de  bortroende,  idet  hun  betænkelig  rystede 
paa  Hovedet.  „Den,  der  griber  til  Sværdet,  skal  omkommes 
med  Sværdet** ,  sagde  hun  stille  ved  sig  selv.  „Er  der  da  in- 
gen anden  Retfærdighed  mere  i  Finland  end  den  blodige 
Volds?  Men  Greta  maa  reddes;  Gud  være  saa  hendes  Fader 
naadig,  i  Fald  de  faar  fat  paa  ham** . 

Med  disse  Ord  løste  Jane  en  lille  Baad,  der  i  Vaarnattens 
Halvskumring  laa  skjult  mellem  Stenene  ved  Strandbredden, 
og  skyndte  sig  med  lette,  men  lydløse  Aaretag  af  Sted  i  samme 
Retning  som  den.  Fogdens  Fjender  nylig  var  roet  bort  i.  Nat- 

ten  var  fuldstændig  stille.  I  det  fjærne  hørtes  kun  Droslens 
Sang  i  Skoven  blandet  med  Lyden  af  Dønningens  Skvulpen 
imod  de  slumrende  Bredder. 


V. 
Natlige  Optrin. 

Et  Par  Timers  Tid  før  Optrinet  i  Janes  Hytte  stod  Mester 
Adam  paa  den  høje  Trappe,  der  førte  op  til  hans  Hus  paa 
Bakken,  og  hvorfra  han  havde  en  vid  Udsigt.  Hans  gjennem- 
trængende  Blik  fløj  hen  over  Egnen,  snart  til  venstre  op  ad 
Slottet  til,  snart  hen  imod  Arvio  By,  der  skimtedes  med  sine 
lave  Tage  en  Fjerdingsvej  fra  Gaarden  ved  Siden  af  Parken 
bag  Markerne  til  højre.  Han  fulgte  de  hjemvendende  Arbejde- 
res Skridt  skarpt  med  Øjnene  og  syntes  tilfreds,  da  han  saa' 
dem  ikke  gruppevis,  men  hver  for  sig  gaa  bort  ad  Gang- 
stierne, der  skjød  Gjenvej  over  Markerne. 

Paa  Hovedvejen  fra  Slottet  saas  en  enlig  Vandringsmand 
med  en  Ransel  paa  Ryggen  styre  hen  imod  Gaarden.  Hans 
Gang  blev  raskere  og  raskere,  jo  nærmere  han  kom,  og  in- 
den Fogden  var  gaaet  ind  fra  Trappen,  stod  han  ved  den  luk- 
Icede  Port  og  bankede  paa.  Mester  Adam  gik  hen  for  at  lukke 
op.  „Er  det  dig,  Johannes!**  sagde  han  skarpt,  om  end  med 
mindre  Haardhed  i  Stemmen  end  sædvanlig.  „Hvorfor  kom- 
mer du  her  paa  denne  Tid  af  Dagen?  Du  gjorde  bedre  i  at 
sidde  over  din  Grammatik  i  Åbo  end  i  at  strejfe  om  i  Landet 
med  Ranselen  paa  Nakken"  . 

Ja,  hvad  skal  jeg  gjøre?"  svarede  den  nys  ankomne,  en 
ung  Mand  paa  nogle  og  tyve  Aar,  bleg  og  mager,  men  med 
et  klogt  og  godt  Udtryk  i  det  tidlig  furede  Ansigt.  „Hvad  skal 
i^g  gjøre?  Min  Madpose  var  tom,  og  der  er  saa  mange  andre 
fattige  Løbedegne  i  Åbo,  at  barmhjærtige  Mennesker  ikke  kan 
føde  dem  alle.  Nød  bryder  alle  Love,  tænkte  jeg  saa.  Pintsen 
staar  for  Døren,  og  saa  gav  jeg  mig  paa  Vej  ud  i  Sognene  for 
at  se  at  faa  skrabet  nogle  Øre  og  nogle  Brød  sammen,  at  jeg 
kan  holde  ud  med  Logica  og  Metaphysica  til  Midsommer.  I 
vil  vel  ikke  nægte  mig  Husly  i  Nat,  Mester  Adam?  Hvordan 
har  Greta  det?  Det  er  længe  siden,  jeg  saa'  min  lille  Brud"*. 

„Naa,  naa,  Hr.  Junker,  det  haster  ikke  med  Brudekronen. 

Se  ferst  at  blive  Magister  og  faa  lidt  mere  Brød  i  Ranselen^ 
saa  faa  vi  se.  Men  kom  nu  ind  og  faa  en  Bid.  Det  skorter  dig, 
vel  ikke  paa  Madlyst,  kan  jeg  tænke"*. 

„Nej,  det  kan  I  lide  paa,  Mester  Adam.  Jeg  har  gaaet  ta 
Mil  i  Dag  og  spekuleret  paa  en  ny  Thesis,  som  vil  volde  vor 
lærde  Martinus  Miltopæus  megen  Glæde.  An  homo  bestia 
sit?  Svar:  Certe,  qvia  comedit  similes  suos^),  og  alt  imens 
tænkte  jeg  paa  de  lækre  Grisetæer,  I  vil  byde  mig  til  Aften» 
Mester  Adam" ,  tilføjede  Studenten  med  et  fiffigt  Smil. 

Fogden  lod  ikke  til  at  lægge  synderlig  Mærke  til  denne 
lærde  Antydning,  men  førte  sin  Gjæst  ind  i  den  mnunelige 
Sal,  der  i  Forbindelse  med  to  smaa  Kamre  optog  hele  Hoved- 
bygningen. „Hvil  dig  nu** ,  sagde  han,  „saa  skal  jeg  ^ve  Greta 
Besked  om  at  bringe  dig  nogen  Mad** . 

Greta  kom.  Studenten  rakte  hende  Haanden  og  trykkede 
hendes  dygtig,  men  den  unge  Pige  slog  Øjnene  ned,  formo- 
dentlig for  at  skjule  de  kun  alt  for  tydelige  Spor  af  de  Taarer» 
hun  nylig  havde  udgydt. 

„Hvad  er  der  i  Vejen?**  sagde  Johannes  godmodig;  „du 
har  grædt,  puUula  mea^).  Jeg  kan  da  næsten  ikke  tænke  mig» 
at  du  har  længtes  saa  stærkt  efter  mig** . 

„Hendes  Durik  er  fløjet  sin  Vej  i  Dag**,  skyndte  Faderen 
sig  at  svare,  inden  Greta  endnu  havde  naaet  at  slaa  sine 
smukke  Øjne  op.  „Du  er  en  Tosse,  min  Pige,  at  du  vil  hænge 
med  Næbet  for  saadan  en  Patron  med  kjønne  Fjer,  Naa,  ryk 
nu  frem  med  et  godt  Ord  til  Johannes  og  et  Fad  Tykmælk 
i  Tilgift.  Ser  du  ikke,  at  han  er  saa  sulten,  at  han  kunde  give 
sig  til  at  spise  dig  selv?** 

Og  den  barske  Foged  smilede  velvillig.  Han  havde  dog  og- 
saa  sin  menneskelige  Følelse,  det  var  Kjærligheden  til  hans 
Datter  og  den  Ærgjerrighed  en  Gang  at  se  hende  som  den 
flittige  Students  Hustru  og  vordende  Provstinde  i  hen- 
des Fødeegn.  Men  Greta  turde  hverken  slaa  Øjnene  op  eller 
svare;  hun  skyndte  sig  ud  og  kom  snart  igjen  med  den  for- 
langte Levemaade. 

Studenten,  som  uden  Tvivl  var  mere  lærd  end  Menneske- 
kjender,  tog  godtroende  imod  Fogdens  Forklaring  af  Gretas 
Taarer  og  satte  sig  med  stoisk  Ro  til  at  spise  sin  Tykmælk. 

*)  Er  Mennesket  et  Dyr?  —  Ja,  thi  det  sder  sine  Lise. 
*•)  MJn  Kylling. 

»I  Sandhed,  Mester  Adam'' ,  sagde  han,  „I  er  en  misundel- 
sesværdig Mand :  en  varm  Stue,  et  godt  Bord,  en  blød  Kvinde- 
haand  —  numen  domesticum  —  Hjemmets  Gudinde  —  som 
vi  siger  artigere  end  dominus  Bang,  der  altid  taler  om  sin 
mala  herba  —  sit  Ukrudt  — ,  og  saa  Landlivets  Ro,  otium 
mentis,  og  et  Folk  af  Hyrder  og  Hyrdinder,  som  føre  deres 
Lam  til  Jer  i  Rosenlænker,  og  hvis  Hyrdekonge  I  er  . .  / 

»Sig  mig,  Johannes** ,  sagde  Fogden,  som  formodentlig  ikke 
delte  Studentens  Forestillinger  om  Hyrdelivet  paa  Landet, 
Jcives  man  endnu  lige  saa  meget  som  før  ved  Akademiet?** 

Jeg  tilgiver  Jer,  Mester  Adam**,  svarede  Studenten,  idet 
han  gjorde  et  dybt  Hul  ned  i  Tykmælken ;  Jeg  tilgiver  Jer,  at 
I  betjener  Jer  af  et  saa  gement  Udtryk  som  at  kives  om  det, 
som  vi  tilbørligen  kalde  at  diskutere.  Ja,  visselig  gaar  det 
endnu  varmt  til  ved  Disputatserne.  Dominus  Miltopæus  bevi- 
ser, at  dominus  Bang  er  et  Asen,  og  dominus  Bang  be- 
viser, at  dominus  Miltopæus  er  en  Hedning.  Hvad  mig  an- 
gaar,  saa  vil  jeg  hellere  være  en  Hedning  end  et  Asen, 
og  jeg  kan  uden  at  prale  sige,  at  jeg  i  forrige  Uge  som 
posterior  opponens  grundig  slog  baade  majorem,  minorem 
og  conclusionem  ned  for  dominus  Bang.  Dominus  Bang 
blev  rasende  derudover  og  truede  med  at  stævne  mig 
baade  for  Hexeri  og  Kætteri,  saasom  han  mente  at  kunne 
bevise,  at  jeg  for  længe  siden  har  haft  Bøger  til  Laans  fra 
dominus  Stodius,  der,  som  I  ved,  har  været  ilde  anskrevet 
for  Hexeri.  Men  . . .  hvor  gik  Mester  Adam  hen?** 

Fogden  var  imidlertid  gaaet  udenfor,  han  kastede  endnu 
en  Gang  fra  Trappen  et  prøvende  Blik  ud  over  Egnen,  som 
nu  begyndte  at  hylles  i  Mørke,  saa'  efter,  om  Porten  var  laa- 
set  og  Rebet  i  Stormklokken  i  Orden,  gav  Karlene  Befalin- 
ger for  Natten  og  undersøgte  Fængpanderne  paa  et  Par  lange 
Muskedonnere,  der  truende  hang  ved  Døren.  Efter  at  have 
taget  disse  Forholdsregler  kom  han  rolig  ind  igjen. 

Greta  havde  imidlertid  benyttet  sig  af  sin  Faders  Fravæ- 
relse til  ligesom  tilfældigvis  at  spørge  Johannes,  om  han  havde 
mødt  nogen  Rytter  paa  Vejen  til  Åbo,  og  Studenten  havde 
med  Munden  fuld  af  Smørrebrød  svaret,  at  den  unge  Greve 
af  Majniemi  var  redet  forbi  ham  med  to  Tjenere  og  havde 
overstænket  ham  med  Snavs.  Heldigvis  var  der  nu  temmelig 
mørkt  i  Stuen,  thi  Himlen  var  bleven  stærkt  overtrukken  til 

Natten  og  truede  med  Regn.  Hverken  Fogden  eller  Johan- 
nes kunde  derfor  opdage  den  blussende  Rødme,  der  ved  disse 
Ord  fløj  over  Gretas  unge  Kinder  ligesom  et  Lyn  igjennem 
Natten. 

„Klokken  er  ti**,  sagde  Fogden  i  en  bydende  Tone,  som 
han  af  gammel  Vane  ogsaa  talte  i  hjemme  i  sit  Hus.  „God 
Nat,  Børn.  I  Morgen  skal  jeg  se,  hvad  jeg  kan  gjøre  for  dig, 
Johannes" . 

„Mange  Tak,  Mester  Adam** ,  svarede  Studenten.  Jeg  har 
sandelig  ikke  været  saa  mæt,  siden  jeg  sidst  var  hos  Jer,  og 
var  I  dominus  Bang,  skulde  jeg  udfordre  Jer  med  en  splin- 
terny Thesis:  num  homo  Deus  sit?  Svar:  certe,  quia  Deus 
nihil  desiderat.  Ego  autem  nihil  desidero  (scilicet  post 
coenam  copiosam).  Ergo  Deus  sum.  Quod  erat  probandum^). 
God  Nat,  Mester  Adam** . 

Greta  havde  imidlertid  kysset  sin  Fader  paa  Haanden  og 
rakt  Johannes  sin  Haand,  hvorefter  hun  trak  sig  tilbage  til 
det  saakaldte  Loft,  en  Række  af  to  eller  tre  smaa  Kvistkamre, 
som  man  kom  til  ad  en  udbygget  Gang  paa  Bagsiden  af  Hu- 
set, og  hvor  hun  og  Tjenestepigen  sov  i  den  varme  Aarstid. 
Fogden  gik  til  Ro  i  et  af  Kamrene,  men  Studenten  strakte  sig 
velbehagelig  i  den  ene  af  de  to  Halmsenge,  der  vare  an- 
bragte oven  over  hinanden  paa  Langsiden  af  Salen  lige  over 
for  den  store  Ovn.  Her  sank  han  snart  hen  i  Søvnens  Arme 
opfyldt  af  ærgjerrige  Tanker  om  alle  de  Disputatser,  i  hvilke 
han  skulde  gjøre  det  af  med  dominus  Bang. 

Men  rimeligvis  havde  vor  brave,  om  end  noget  trættekjære 
Kathederhelt  taget  for  stærkt  til  sig  af  Grisetæeme  og  Tyk- 
mælken, thi  til  Trods  for  sin  Træthed  sov  han  urolig,  og  ube- 
hagelige Drømme  forstyrrede  hans  Hvile.  Han  syntes,  han 
sad  i  det  nederste  Katheder  i  auditorium  majus,  oven  over  og 
bag  ham  Miltopæus  med  sit  lange  hvide  Haar  glat  kæmmet 
og  skilt  over  Panden,  og  foran  ham  stod  den  kæmpemæssige, 
sortsmudsede  Theolog  Professor  Bang,  gnistrende  af  Vrede 
og  odium  theologicum  som  opponens  ex  offlcio.  Forgjæves 
opbød  Johannes  al  sin  Kløgt  og  Veltalenhed;  den  flrskaame 
Modstander  lod  en  Byge  af  Kirkefædre  og  Hebraisk  hagle 
ned  over  hans  Hoved,  og  den  stakkels  Fyr  følte  sig  sønder- 

*)  Er  Mennesket  en  Gud?  —  Visselig,  thi  en  Gud  trender  til  Intet.  Jeg  trengertll 
intet,  saasom  ]eg  nemlig  har  indtaget  et  rigeligt  Maaltld.  Altsaa  er  jeg  en  Gud,  hvilket 
skulde  bevises. 

knust,  stum  og  tilintetgjort.  Sortere  og  sortere  blev  Bangs 
Skikkelse,  den  udvidede  sig,  pustede  sig  op,  blev  saa  høj 
som  et  Kirketaarn  og  saa'  ned  paa  ham  med  usigelig  Foragt, 
og  da  Johannes  saa'  nærmere  paa  Kathedret,  viste  det  sig, 
at  det  var  blevet  til  et  Baal;  sodede  Skikkelser  sprang  om- 
kring det  med  Fakler  og  stak  Ild  i  det,  og  Flammerne  slog 
hvislende  op  imod  den  askegraa  Himmel. 

I  dette  Øjeblik  vaagnede  vor  Ven  Studenten  forfærdet  og 
satte  sig  over  Ende  i  Sengen.  Der  var  bælgmørkt  i  Værelset, 
thi  Skodderne  vare  lukkede  udvendig  fra,  men  det  lod  til,  at 
Drømmens  Skræmmebilleder  havde  sat  sig  for  ogsaa  at  plage 
ham  i  vaagen  Tilstand.  I  Nattens  Stilhed  kunde  han  tydelig 
høre  en  løjerlig  sagte  Hvislen  ligesom  oppe  ved  Loftet. 
„Tossehoved**,  sagde  han  beroligende  til  sig  selv,  „det  har 
begyndt  at  blæse ;  det  er  Stormen,  der  suser  ude  i  Parken** . 
Og  saa  lagde  han  sig  ned  igjen  med  det  Forsæt,  at  han  ikke 
mere  vilde  lade  sig  forskrække  af  den  frygtelige  dominus 
Bang. 

Den  Nat  vilde  Søvnens  milde  Gud  imidlertid  ikke  indlade 
sig  paa  at  drysse  sine  Valmufrø  over  Studentens  Øjenlaag. 
Det  vedblev  at  suse  og  hvisle  for  hans  Øren,  og  nu  og  da  syn- 
tes han  at  høre  en  fjærn  Mumlen  blandet  med  Klokkeklang. 
Han  satte  sig  igjen  over  Ende.  Oppe  under  Loftet  oven  over 
et  af  Vinduerne  saas  et  lille  lysende  Punkt;  lidt  efter  lidt 
blev  det  større  og  tiltog  i  Klarhed,  og  der  bredte  sig  en  Lugt 
af  Røg  i  Værelset. 

Studenten  fo'r  ud  af  Sengen.  „Brand  !**  raabte  han  og  styr- 
tede hen  til  den  aflaasede  Dør,  der  førte  ind  til  Fogdens  Kam- 
mer. Der  blev  snart  Liv  og  Travlhed  der  inde. 

Fogden  kom  halv  paaklædt  styrtende  ud  og  søgte  at  lukke 
Forstuedøren  op.  Den  var  lukket  —  der  var  sat  Stang  for  den 
udvendig  fra.  Mester  Adam  indsaa  øjeblikkelig,  hvor  farlig 
Stillingen  var.  „De  Skurke!**  raabte  han.  „De  er  krøbet  over 
Plankeværket,  har  sat  Stang  for  Døren  og  stukket  Ild  paa 
Taget  med  Brandpile.  De  elendige  Lømler,  der  har  haft  Vagt 
i  Nat!  De  har  drukket  for  meget  01  og  sovet  deres  og  vor 
Velfærd  bort** . 

Sandt  at  sige  var  Fogdens  Formodning  fuldkommen  rigtig. 
De  oprørske  Bønder  havde  omringet  Gaarden,  fundet  Vagten 
sovende  og  med  deres  Buer  afskudt  Brandpile  af  brændende 

Blaar  og  Beg  imod  Taget  saa  længe,  til  det  fængede.  Skfønt 
Murene  og  Taget  var  vaade  af  Regnen,  var  Faren  umiskjende- 
lig  meget  stor,  thi  det  blæste  stærkt.  Klokken  var  omtrent  2 
om  Natten,  og  Himlen  bedækket  af  tykke,  mørke  Skyer,  som 
sinkede  det  ellers  saa  tidlige  Morgengry. 

Mester  Adam  var  ikke  den  Mand,  der  let  tabte  Hovedet. 
Hans  første  Tanke  gjaldt  Stormklokken.  Han  rykkede  i  Re- 
bet —  Klokken  gav  ingen  Lyd,  og  han  beholdt  en  Stump  af 
Rebet  i  Haanden.  „Kom  her,  Johannes  1**  raabte  han ;  ,de  har 
skaaret  Klokkestrængen  over,  men  vi  skal  nok  finde  on  Ud- 
vej til  at  mærke  Skurkene  og  vække  vore  Folk** . 

Han  fik  i  en  Fart  de  to  svære  Muskedonnere  ned,  rakte 
Studenten  den  ene  og  forsynede  sig  med  Krudt,  Ku^er  ag 
Lunter.  Derpaa  ilede  de  begge  op  ad  den  stejle  Trappe  til  Kvi- 
sten, fra  hvis  snævre,  kun  med  Luger  forsynede  Vinduer 
man  havde  en  vid  Udsigt.  Skjæret  fra  Ilden  i  Taget  var  endnu 
ikke  stærkt  nok  til  at  oplyse  Egnen,  og  Bønderne,  som  ikke 
havde  Fakler  med,  holdt  sig  ganske  stille,  i  Forventning  af, 
at  Elementerne  vilde  fuldbyrde  deres  Hævnplan. 

„Ser  du  noget?*"  spurgte  Fogden  hviskende. 

Jeg  kan  ikke  skjelne  andet  end  Træerne  i  Parken  og  Ta- 
get af  Ladegaarden.  Men  tys  . . .  der  henne,  lige  op  ad  Planke- 
værket ser  jeg  en  Skygge  bevæge  sig** . 

„De  har  stillet  Poster  rundt  omkring,  for  at  vi  ikke  skal 
kunne  undslippe.  Tager  jeg  ikke  fejl,  har  en  stor  Skare  af 
Mordbrændere  slaaet  sig  ned  ved  Porten.  Der  maa  v»re 
mindst  en  tredive,  fyrretyve  Mand.  Hele  Arvio  By  har  sam- 
menrottet sig  med  Lampigaardene  for  at  gjøre  det  af  med 
mig ;  men  pas  nu  paa,  jeg  skal  give  de  Skurke  en  Lektion,  som 
de  nok  skal  huske  til  deres  Dødsdag** . 

Med  disse  Ord  stak  Fogden  Muskedonnerens  tunge  Løb  ud 
af  Vinduet,  tog  godt  Sigte,  førte  Lunten  til  FænghuUet  og 
brændte  løs.  Skuddet  gik  af  med  et  stærkt  Knald ;  Glimtet  op- 
lyste hele  Gaarden  og  dens  nærmeste  Nabolav.  Der  opstod 
en  pludselig  Forvirring  blandet  med  Klageskrig  imellem  Bøn- 
derne. Fogden  gned  sig  i  Hænderne  af  Skadefryd  og  skyndte 
sig  at  lade  sit  frygtelige  Vaaben  igjen.  „Vel  bekonune!* 
raabte  han.  „Den  var  ladet  med  femten  Kugler  1  Skyd,  Jo- 
hannes, skyd,  inden  Skurkene  sprede  sig !  Skyd  lige  midt  ind 
i  Flokken  —  dér  lige  til  højre  for  Porten" . 

Den  hæderlige  Student  svarede  ikke,  men  hans  Haand 
rystede.  Han  sigtede  længe  og  med  synlig  Omhyggelighed; 
saa  skjød  han  —  og  skjød  i  Luften.  „Daarlig  Skytte  I""  raabte 
Fogden  ærgerlig,  „duer  ikke  til  at  skyde  med  andet  end  Glo- 
ser og  Mundsvejr.  Lad  igjen**. 

Ja,  hvordan  skal  man  kunne  træffe  i  Blinde  i  Mørket?** 
sagde  Studenten  tilsyneladende  ærgerlig,  idet  han  kejtet  fam- 
lede efter  Ladestokken ;  men  ved  sig  selv  gjorde  han  følgende 
Slutning  efter  Logikens  Regler:  „Kanaljerne  der  ude  ere 
mine  Medmennesker  og  Landsmænd;  man  skyder  ikke  paa 
sine  Medmennesker  og  Landsmænd;  ergo  skyder  jeg  ikke 
paa  Kanaljerne**. 

Huj,  hørtes  i  det  samme  en  hvinende  Lyd,  som  dog  ikke 
ledsagedes  af  noget  Knald.  I  samme  Øjeblik  susede  noget 
ind  igjennem  Vinduet  tæt  forbi  Studentens  Øre  og  borede  sig 
fast  i  Væggen  lige  overfor. 

„Hvad  var  det?**  spurgte  Johannes. 

„Hvad  det  var?**  sagde  Fogden.  „Det  var  en  Pil.  Det  for- 
dømte Pak  har  ikke  Raad  til  at  holde  Geværer,  Kugler  og 
Krudt,  det  er  desuden  ogsaa  strængt  forbudt.  Derfor  jage  de 
endnu  med  Forfædrenes  Buer  og  Pile  og  skyde  saa  sikkert 
med  dem  som  nogen  Skarpskytte.  Det  er  et  ægte  Krybskytte- 
vaaben;  intet  Knald,  kun  en  sagte  Susen,  og  Døden  træffer 
sit  Bytte.  Tag  dig  i  Agt,  staa  ikke  ved  Vinduet !  Jeg  vil  sende 
dem  og  mine  Folk,  de  sovende  Slyngler,  endnu  en  Vækker** . 

I  det  samme  susede  to  Pile  igjennem  Luften  paa  én  Gang ; 
den  ene  slog  ind  i  Ydervæggen  ved  Siden  af  Vinduet,  den 
anden  strejfede  Indersiden  af  Vinduet,  rev  en  Flis  af  Træet, 
ramte  Fogden  i  den  venstre  Arm,  flaaede  Vadmelskoften  og 
gav  Armen  en  dyb  Flænge.  Mester  Adam  undertrykte  et 
Smertensskrig,  lagde  atter  sit  Vaaben,  der  var  kommet  i 
Ulave,  an  og  brændte  løs.  Et  nyt  Jammerskrig  nede  fra  Por- 
ten vidnede  om,  at  heller  ikke  dette  Skud  havde  forfejlet  sin 
Virkning. 

Imidlertid  var  Regnen,  som  længe  havde  truet,  begyndt 
at  strømme  ned,  hvilket  var  meget  heldigt  for  de  belejrede, 
thi  Ilden  i  Taget  kunde  nu  langsomt  gribe  om  sig,  uagtet  den 
stadig  næredes  af  Blæsten.  Nede  i  Gaarden  hørtes  en  Larm, 
Raab  og  Eder,  hvad  enten  nu  Bønderne,  æggede  ved  deres 
Kammeraters  Fald,  havde  bestemt  sig  tM  at  storme,  eller  Skyd- 

ningen  havde  vakt  Karlene  i  det  lille  Hus  nærmest  ved  Por- 
ten, og  de  havde  grebet  til  Vaaben.  Kampen  der  nede  blev 
heftigere  og  heftigere,  og  fra  Tid  til  anden  lød  Muskedonner- 
nes  dumpe  Knald  fra  Vinduerne,  men  af  Frygt  for  at  træffe 
sine  egne  Folk  turde  Fogden  nu  imidlertid  kun  skyde  i  Luf- 
ten for  derved  at  tilkalde  Hjælp  fra  Slottet. 

Efterhaanden  gryede  Dagen.  Bønderne  saa'  sig  aabenbart 
skuffede  i  deres  Haab  om  at  brænde  Fogden  inde  paa  hans 
Gaard  i  al  Stilhed.  De  begyndte  med  god  Grund  at  frygte  for, 
at  en  længere  Tøven  vilde  gjøre  deres  Hævn  til  intet,  og  de 
besluttede  derfor  med  ét  Slag  at  gjøre  Ende  paa  en  Kamp, 
som  allerede  havde  kostet  dem  en  fire,  fem  døde  og  saarede. 
Medens  Lampifolkene  vedblev  at  afskyde  Brandpile  imod  Ta- 
get, kastede  Arviomændene  deres  Buer  og  trængte  væbnede 
med  Øxer  ind  i  Gaarden.  Den  første  af  Fogdens  Karle,  som 
vovede  sig  ud,  faldt  som  Offer  for  Bøndernes  Hævn.  Hans 
Kammerater  turde,  advarede  af  hans  Exempel,  ikke  forlade 
Huset  og  barrikaderede  Vinduer  og  Døre  indvendig  fra.  Arvio- 
mændene, som  nu  vare  sikre  fra  den  Kant,  styrtede  frem 
imod  Hovedbygningen,  sprængte  Døren  og  stormede  ind.  I 
dette  Øjeblik  var  Mester  Adams  Hoved  ikke  meget  værd. 

Men  Fogden,  som  stadig  ventede  paa  Undsætning,  var  ikke 
den  Mand,  der  saa  snart  gav  fortabt.  Næppe  havde  han  mær- 
ket, hvad  Bønderne  havde  i  Sinde,  før  han  blødende,  blot  med 
en  Pjalt  om  Armen,  ilede  hen  til  Trappen,  som  førte  op  til 
Kvisten,  og  spærrede  den  med  tomme  Øltønder,  som  havde 
deres  Plads  der  oppe.  Studenten  hjalp  ærlig  til;  før  Døren 
var  sprængt,  var  Trappen  spærret. 

„Ved  I  hvad,  Mester  Adam" ,  sagde  Johannes,  „det  er  alt 
sammen  godt  og  vel ;  I  er  præses  her,  og  jeg  er  kun  respon- 
dens ;  men  det  bæres  mig  for,  at  der  forestaar  os  ét  af  to.  En- 
ten slaa  opponent'erne  sig  igjennem  Øltønderne,  som  jeg  vil 
kalde  vore  argumenta  fundamentalia,  og  i  saa  Fald  bliver  vi 
hurtigere  expederede  end  en  Kapellan,  der  er  paa  Knæerne, 
bliver  det  ved  Pastoralexamen,  eller  ogsaa  slaar  vi  oppo- 
nent*erne  tilbage,  og  i  saa  Fald  bliver  vi  levende  stegte  her 
oppe  paa  Kvisten,  hvilket  jeg  vilde  kalde  et  judicium  disjunc- 
tivum,  hvis  I  forstod  Jer  det  allermindste  paa  Logik** . 

Mester  Adam  fandt  ikke  for  godt  at  svare  paa  denne  Lo- 
gik, men  hørte  med  stigende  Forbitrelse  paa  den  Larm,  Bøn- 


41 


deme  gjorde  der  nede,  medens  de  gjennemstøvede  Værel- 
serne, plyndrede  og  slog  al  Ting  i  Stykker  i  deres  Harme 
over  ikke  at  finde  den,  de  søgte.  Endelig  sprang  nogle  op  af 
Trappen  til  Kvisten  og  stødte  paa  Øltønderne.  Hele  Sværmen 
stimlede  strax  sammen  dér,  men  Trappen  var  saa  snæver,  at 
kun  to  eller  tre  ad  Gangen  kunde  komme  til  Tønderne  med 
deres  Øxer  for  at  slaa  dem  i  Stykker,  saa  det  blev  et  Arbeide, 
der  lod  til  aldrig  at  ville  faa  Ende.  Næppe  var  en  Tønde  slaaet 
i  Stykker  og  skaffet  af  Veien,  før  en  anden  rullede  ned  oven- 
fra og  tog  dens  Plads.  Bønderne  afløste  hverandre  under 
harmfulde  Hævnraab.  Forgjæves;  uophørlig  rullede  den  ene 
Tønde  ned  paa  Trappen  efter  den  anden.  Tiden  gik;  det  var 
allerede  højlys  Dag ;  hvert  Minut  kunde  man  vente  et  Angreb 
af  Fogdens  Folk  fra  Slottet.  Da  hørtes  en  ulykkesvarslende 
Røst  igjennem  Larmen:  „Lad  os  stege  Ulven  i  hans  egen 
Hule  I  Han  skal  ikke  undslippe  os!** 

En  tyk  Røg  trængte  ved  disse  Ord  ind  i  Værelserne  og 
vidnede  om,  at  Ilden  endelig  havde  udbredt  sig  til  det  indre 
af  Huset.  Bønderne  trak  sig  tilbage  under  Glædesraab  og  af- 
ventede med  Skadefryd  deres  Fjendes  Undergang. 

Det  er  derfor  paa  Tiden,  at  vi  se,  hvad  der  var  blevet  af 
Fogden  og  hans  lærde  Kammerat  oppe  paa  Kvisten.  Saa  snart 
den  tiltagende  Røg  havde  overbevist  Mester  Adam  om,  at  Fa- 
ren voxede  med  hvert  Øieblik,  der  gik,  og  der  ikke  mærke- 
des noget  til  nogen  Undsætning,  greb  han  Studentens  Haand 
og  sagde : 

I,  Tak  du  nu  din  Gud,  Johannes,  fordi  du  har  sultet  i  Åbo  og 
er  bleven  saa  tynd  om  Livet  som  en  Edderkop.  Vinduet  der 
henne  vender  ud  til  Parken ;  kryb  ud  igjennem  det ;  mig  er  det 
for  smalt  til.  Saa  snart  du  har  hejset  dig  ned  med  dette  Reb, 
løb  saa  op  paa  Loftet  til  Greta,  red  hende  ud  af  Ilden  og 
bring  hende  til  min  Søster,  Bagerens  Enke  i  Åbo.  Naar  du 
saa  en  Gang  faar  Brød,  gift  dig  saa  med  Pigeir  —  forsørg 
hende  ærlig  og  vær  hende  en  god  Mand.  Se  saa.  Gud  være 
med  dig,  min  Søn!** 

„Men  hvad  skal  der  blive  af  Jer,  Mester  Adam?**  spurgte 
Studenten  urolig.  Jeg  forlader  Jer  ikke**. 

„Ingen  Indvendinger,  Dreng!**  svarede  Fogden  barsk  og 
skjød  halvt  med  Vold  Johannes  ud  igjennem  Vinduet.  Derpaa 
ladede  han  atter  sit  lange  Gevær,  sigtede  igjen  paa  Bønderne, 

som  uden  at  ane  Faren  havde  samlet  sig  i  en  tæt  Skare  nede 
i  Gaarden,  og  brændte  løs.  Virkningen  var  frygtelig.  Fire  el- 
ler fem  styrtede  til  Jorden,  de  øvrige  sprang  forfærdet  til  Sir 
derne  i  den  Tanke,  at  Slottets  Folk  var  komne  over  dem  .  . . 
et  Øjeblik  efter  var  Gaarden  tom.  Mester  Adam  benyttede 
Lejligheden,  og  det  lykkedes  ham  uset  at  liste  sig  ned  i 
Kjælderen,  hvor  han  i  det  mindste  var  i  Sikkerhed  for  Lu- 
erne. 

Imidlertid  havde  Johannes  skyndt  sig  op  paa  Loftet.  Det 
var  tomt.  Greta  var  borte.  Johannes  kunde  ikke  vide,  at  hun 
var  bleven  reddet  af  Jane,  og  for  første  Gang  i  lange  Tider 
gik  han  fra  Koncepterne. 

Fogdens  Gaard  stod  nu  i  lys  Lue,  men  langt  om  længe 
havde  Larmen  vakt  Slotsmandskabet  op  af  den  foregaaende 
Dags  Rus,  der  endnu  laa  tungt  over  det.  Tolv  vel  bevæbnede 
og  Fogden  hengivne  Tjenere  skyndte  sig  ud  for  at  forsvare 
ham.  Bønderne,  som  vel  var  dem  overlegne  i  Tal,  men  kun 
væbnede  med  Øxer  og  Buer,  vovede  ikke  at  gjøre  Modstand, 
men  spredte  sig  til  alle  Sider.  Mester  Adam  kom  frem  fra  sit 
Skjul.  Han  havde  mistet  Gaard  og  Gods,  men  kunde  ønske 
sig  til  Lykke  med,  at  han  var  sluppen  derfra  med  Livet. 

For  at  fatte  os  i  Korthed  skulle  vi  kun  tilføie,  at  Følgen  af 
denne  Begivenhed  blev,  at  Elendigheden  blev  dobbelt  saa  stor 
i  hele  Egnen  omkring  Majniemi.  Der  blev  sendt  Bud  til  Åbo 
efter  Tropper,  og  de  blev  indkvarterede  dels  paa  Slottet,  dels 
hos  dets  oprørske  undergivne.  I  Stedet  for  otte  Bønder  blev 
fire  og  tyve  udtagne  til  Rekruter  og  sendte  til  Polen.  Andre 
blev  belagte  med  Lænker  førte  til  Åbo  Slot.  To  af  Hoved- 
mændene blandt  Oprørsstifterne  blev  dømte  og  henrettede. 
Den  talrige  omboende  Adel  betragtede  ikke  uden  Grund  Gre- 
ven af  Majniemis  Sag  som  sin  egen  og  gjorde  alt,  hvad  den 
kunde,  for  med  yderlig  Strænghed  at  kvæle  Oprørsaanden. 
Det  blev  en  bedrøvelig  Vaar,  fuld  af  Ødelæggelse.  Mange 
Gaarde  blev  forladte;  Arvio  By  blev  saa  godt  som  øde,  og  i 
Lampigaardene  saa*  man  kun  Kvinder,  gamle  Mænd  og  Børn 
—  og  det  var  i  den  paa  de  Tider  rigeste  og  tættest  befolkede 
Del  af  Finland ! 

VI. 
Slaget  ved  Warschau. 

Vi  vende  os  nu  fra  Finlands  Nød  til  de  fjærne  Lande  imod 
Syd,  ti  vor  dets  Blod  og  Penge  ødtes  i  en  ærgjerrig  Konges 
Erobringskrige.  Paa  Gustav  Adolfs  og  Kristinas  Trone  sad 
den  tapre  Kriger,  den  store  Feltherre,  den  højsindede  og  højt 
stræbende,  men  lidet  statskloge  Helt  Karl  den  tiende  Gustav. 
Vi  er  i  Juli  Maaned  i  Aaret  1656.  Hvilke  dristige  Planer,  hvil- 
ken glimrende  Fremgang,  hvilke  Triumfer  og  Ydmygelser 
havde  ikke  den  korte  Tid  af  blot  et  Aar  affødt !  Brændende  af 
Kamplyst  havde  Karl  Gustav  kastet  sig  over  det  store,  men 
uenige,  splittede,  selviske  og  derfor  afmægtige  Polen.  Den 
3dje  Juli  1655  var  den  tapre  og  navnkundige  Finne  Arvid 
Wittenberg  brudt  op  fra  Stettin  med  tyve  Tusind  af  Tredive- 
aarskrigens  Veteraner  og  rykket  ind  i  Polen.  Hurtig  som 
Stormen  fulgte  Kongen  efter  ham,  og  før  November  Maaned 
havde  han  erobret  Warschau,  Krakau,  Thorn,  Polens  Nøgler 
og  Hovedstæder,  slaaet  dets  Hære  eller  lokket  dem  til  Frafald 
efter  at  have  adsplittet  dem,  jaget  dets  svage  Konge  Johan 
Kasimir  som  en  Flygtning  uden  Rige  over  Karpatherne  til 
Schlesien,  underlagt  sig  over  Halvdelen  af  det  vidt  strakte 
Rige  og  ladet  dets  Indbyggere  sværge  sig  Troskab.  Staaende 
paa  Toppunktet  af  sin  Herlighed  havde  Karl  Gustav  ingen 
Anelse  om  Modgangens  Dage.  „Den  svenske  Konge'*,  hed 
det  i  et  Flyveskrift  fra  den  Tid,  „anser  Lykken  for  firkantet, 
medens  alle  andre  anse  den  for  rund**. 

Men  siden  den  Tid  —  hvilket  voxende  Had  imellem  Folk 
og  Folk  —  Troløshed,  Forræderi,  Lumskhed,  Fortvivlelse, 
Snigmord,  Hævn,  Fanatisme  —  og  ved  Siden  deraf  Fædre- 
landskjærlighed,  Tapperhed,  Ære  og  Geni  —  hvilke  blodige 
Tab,  dyrekjøbte  Sejre,  Nød,  Farer  og  Elendighed,  hvilken 
Nemesis  over  de  svenske  Vaaben,  som  i  al  deres  Glans  fik  at 
mærke,  hvilken  Forbandelse  der  hviler  over  en  uretfærdig 
Krig,  og  hvilket  Raseri  der  kan  avles  hos  et  Folk,  som  kæm- 
per for  sit  Fædrelands  Tilværelse  og  Undergang !  Store,  glim- 
rende, men  uhyggelige  Billeder  af  menneskelig  Lidenskab! 
I  November  og  December  1655  havde  Polakkerne  fattet  Dyb- 
den af  deres  Ydmygelse  og  Omfanget  af  deres  Fare.  Nøden 
havde  atter  samlet  dette  letsindige,  men  ridderlige  Folk  under 

dets  Konges  Faner.  Foran,  bag  ved,  paa  alle  Sider  af  Kart 
Gustav  og  hans  tapre  Hær  rejste  Stæder  og  Byer  sig;  hver 
Hytte  udsendte  en  Hævner,  hver  Ann  greb  et  Sværd,  og  Jo- 
han Kasimir  vendte  under  Folkets  Jubel  tilbage  til  sit  ulykke- 
lige Land.  Lokket  af  Forrædere  rykkede  den  svenske  Hær 
frem,  men  nu  som  en  Lavine,  der  Skridt  for  Skridt  smelter  i 
Vaarsolens  Glød.  Karl  Gustav  var  draget  ad  den  Vei,  Karl  den 
tolvte  senere  ogsaa  skulde  drage,  ned  imod  Jaroslaw.  Her 
maatte  han  gjøre  omkring;  under  utrolige  Farer  og  Besvær- 
ligheder maatte  han  bane  sig  Vej  tilbage  til  Warschau,  glad 
ved  at  have  reddet  en  lille  Rest  af  sine  udsøgte  Folk  og  i  sin 
egen  Person  sit  Snilles  Hjælpekilder  til  fremtidige  Sejre.  Men 
i  det  store,  fjendtlige  Warschau  havde  Wittenberg  imidlertid 
med  tre  Tusind  Mand  prøvede  Kjærnetropper,  hvoraf  Halv- 
delen vare  syge  og  saarede,  i  sex  Uger  med  udødelig  Hæder 
forsvaret  sig  imod  Forræderiet  inden  for  Murene  og  uden  for 
dem  imod  den  polske  Konges  Skarer,  som  fra  Tid  til  anden 
regnedes  at  tælle  120,000  Mand.  Den  20de  Juni  1656  faldt 
Warschau  endelig  i  Polakkernes  Hænder,  halvt  tagen  med 
Storm,  halvt  overgiven  ved  en  ærefuld  Kapitulation.  Witten« 
berg  faldt  som  et  Offer  for  Polakkernes  Had  og  blev  imod 
de  i  Kapitulationen  fastsatte  Betingelser  kastet  i  Fængsel, 
hvor  han  Aaret  efter  endte  sin  lange  og  ærefulde  Krigerbane. 

Men  endnu  oprandt  der  Dage  rige  paa  skiftende  Lykke  og 
store  Begivenheder:  Johan  Kasimir  blev  strax  efter  Stadens 
Erobring  forladt  af  største  Delen  af  sine  Tropper,  men  havde 
dog  endnu  over  40,000  Mand.  Karl  Gustav  derimod  havde 
efter  at  være  undsluppen  som  ved  et  Vidunder  forenet  sig 
med  Kurfyrst  Frederik  Vilhelm  af  Brandenburg  og  ilede  i 
Spidsen  for  18,000  Mand,  der  brændte  af  Hævnlyst  og  Raseri, 
imod  Warschau  for  at  vinde  den  tilbage.  For  første  Gang  stod 
de  to  Konger  personlig  over  for  hinanden,  og  deres  Kamp  er 
bekjendt  under  Navn  af  Tre-Dages-Slaget  ved  Warschau. 

De  franske  Sendebud  vilde  forebygge  Kampen  og  søgte  at 
mægle  Fred.  Johan  Kasimir  svarede :  Jeg  vil  give  mine  Ta- 
tarer Svenskerne  til  Frokost".  Karl  Gustav  svarede:  »Det 
skulde  fornøje  mig,  om  jeg  havde  alle  mine  Fjender  over 
for  mig  her  og  kunde  slaa  dem  allesammen  med  ét  Slag" .  Han 
var  urokkelig  bestemt  paa  at  angribe  den  mange  Gange  stær- 
kere Fjende. 

Den  18de  Juli  om  Eftermiddagen  rykkede  Hærene  til  Kamp 
paa  Weichselens  østlige  Bred  lige  ud  for  det  skjælvende  War- 
schau.  Polakkerne  støttede  deres  venstre  Fløj  til  Floden  og 
stærke  Forskansninger,  den  højre  til  Biallalenka-Skoven  og 
et  Morads.  Svenskerne  og  Prøjserne  rykkede  frem  paa  den 
smalle  Slette  imellem  Floden  og  Skoven.  Rytteriet  skjær- 
xnydslede  med  Fjenden,  men  Aftenen  faldt  paa,  og  den  første 
Dags  Strid  var  kun  ubetydelig.  Den  allierede  Hær  tilbragte 
Natten  under  aaben  Himmel,  uden  Læ  og  uden  Føde  til  sig 
og  sine  Heste. 

Den  19de  Juli  gryede.  Det  var  en  hed  Sommerdag,  som 
kun  af  og  til  svaledes  af  en  Blæst  fra  Nordøst,  der  drev  hele 
Skyer  af  Krudtrøg  og  Støv  i  Øjnene  paa  Polakkerne.  Prøj- 
serne angreb  den  polske  Hærs  højre  Fløj,  førte  deres  Kanoner 
SJennem  Moradset  og  besatte  en  Højde,  hvor  de  slog  Fjendens 
heftige  Angreb  tilbage.  Den  svenske  Hær  drog  Prøjserne  til 
Undsætning.  Fra  alle  Sider  angreb  Fjenden  med  vild  Tapper- 
lied,  snart  stormede  Polakkerne  frem  mod  Svenskernes 
Pront,  modtoges  med  Druehagl  og  kastedes  tilbage;  snart 
brød  talløse  Skarer  af  Tatarer  frem  fra  Skoven,  sprængte 
Irem  med  fældede  Lanser  og  uhyggelige  Skrig,  men  dreves 
paa  Flugt  af  det  svenske  og  finske  Rytteri.  Kongen  tog  en  dri- 
stig Beslutning,  trængte  frem  igjennem  Biallalenka-Skoven 
<og  stod  nu  ved  Siden  af  Prøjserne  med  sine  Tropper  i  en 
buet  Linie  over  for  Polakkernes  højre  Fløj.  Fra  dennes  Ræk- 
ker styrtede  Johan  Kasimirs  Qvartianer  og  Husarer,  det  state- 
ligste Rytteri,  man  kunde  se,  frem  til  Angreb,  Upplands, 
Smålands,  og  Østgøta  Ryttere  tog  imod  dem,  men  Stødet  var 
for  stærkt,  og  Svenskerne  affyrede  deres  Pistoler  for  tidlig; 
Rækkerne  begyndte  at  vakle  og  blev  gjennembrudte ;  under 
liøje  Raab  stormede  de  polske  Husarer  frem.  Men  i  anden 
Linie  mødte  Finnerne  dem  under  Fabian  Berndes  tillige  med 
Wittenbergs  og  Sinclairs  Ryttere.  Her  mødtes  Hug  med  Hug 
og  Staal  med  Staal.  Polakkerne  veg  tilbage,  kastede  deres 
Heste  omkring  og  efterlod  flere  Hundrede  af  deres  tapreste 
Folk  som  faldne.  Samtidig  kastede  Karl  Gustav  sig  imod  nye 
iremstormende  Sværme  af  Tatarer,  sloges  i  den  hedeste 
Kamptummel  som  simpel  Soldat,  skjød  med  egen  Haand  to 
Tatarer  og  hug  en  tredje  ned.  Vildmændenes  afsindige  Raseri 
Uev  nødt  til  at  vige.  Mørket  faldt  paa,  og  Kampen  var  uaf- 

gjort.  Endnu  en  Nat  tilbragtes  under  aaben  Himmel  uden 
Føde,  uden  Læ,  i  Fjendens  Nærhed,  imellem  døde  og  døende 
med  Vished  om  et  nyt  og  blodigt  Arbeide  næste  Dag.  Med 
saadanne  Tropper  overvinder  man  Verden. 

Da  det  gryede  ad  Dag  den  20de  Juli,  stod  Svenskerne  og: 
Prøjserne  atter  i  fuld  Slagorden.  Nu  var  det  deres  Tur  at  an- 
gribe. Det  første  Angreb  rettedes  imod  en  Lund  foran  Forsta- 
den Praga.  Efter  en  varm  Dyst  blev  Stillingen  tagen.  Polak- 
kerne havde  ladet  deres  Artilleri  i  Stikken  uden  Dækning; 
Kurfyrsten  tog  det.  Fodfolket  paa  Polakkernes  højre  Fløj  greb 
Flugten,  ilede  over  Broen  til  Warschau  og  brød  den  af  efter 
sig.  Den  venstre  Fløj  mærkede  dette  og  blev  urolig.  Forgjæ- 
ves  red  Johan  Kasimir  om  blandt  sine  Folk  med  Bønner  og 
Penge;  forgjæves  opfordrede  hans  heltemodige  Dronning. 
Maria  Louise  Krigerne  til  at  slaa  for  deres  Land  og  deres  Ære. 
Karl  Gustav  rykkede  frem;  hans  Kanoner  fejede  Flodbred- 
den, Polakkerne  spredte  sig  i  den  vildeste  Flugt,  og  Slaget  var 
uigjenkaldelig  tabt. 

Polakkerne  mistede  i  denne  navnkundige  Dyst  over  4,000* 
Mand  døde  og  saarede,  50  Kanoner,  alt  deres  Tros  samt  Ho- 
vedstaden Warschau,  som  Dagen  efter  overgav  sig  uden  Mod- 
stand. Svenskernes  og  Prøjsernes  Tab  ansloges  til  7 — 800 
Mand.  Men  Slagets  Følger  svarede  ikke  til  det  glimrende  Ud- 
fald. Polakkerne  samlede  sig  igjen,  mandstærke,  trodsige  og. 
forbitrede;  Prøjserne  og  deres  Kurfyrste  stillede  Fordringer, 
som  Karl  Gustav  ikke  kunde  gaa  ind  paa,  og  drog  misfor- 
nøjede bort.  Ene  med  8 — 10,000  Svenskere  imod  hele  Fjen- 
dens Magt  og  glødende  Had,  kunde  Karl  Gustav  ikke  holde 
sig  i  Warschau.  Langsomt  og  forsigtig  trak  han  sig  tilbage, 
indskrænkende  sig  til  at  forsvare  sig,  og  saaledes  blev  Slaget 
et  Vendepunkt,  der  snarere  førte  til  Polens  Befrielse  end  tit 
dets  Fald. 

Men  da  den  brændende  Julisol  glødede  over  Sandsletterne 
omkring  Warschau,  hvor  mange  Tusind  døde  Mennesker  og 
Heste  laa  spredte  som  et  Bytte  for  Forraadnelsen,  opstod  der 
en  forfærdelig  og  modbydelig  Stank,  saa  at  man  knapt  kunde 
holde  ud  at  være  i  Byen  og  dens  Nærhed.  Hele  Byen  var 
imidlertid  fuld  af  en  Masse  døende,  syge  og  saarede,  og  til 
sidst  udbrød  der  i  dette  umaadelige  Lasareth  som  et  Foster  af 
denne  giftige  Atmosfære,  de  tyske  Kriges  Svøbe,  en  ødelæg- 

gende  Pest,  som  uden  Skaansel  bortrev  Hundreder  og  Tusin- 
der af  dem,  Sværdet  havde  skaanet.  Og  fra  disse  forgiftede 
Egne  gik  Morderenglen  ud  at  hjemsøge  alle  Østersøens  Ky- 
ster, og  han  rasede  i  Aarene  1656  og  1657  skaanselløst  over 
hele  det  skandinaviske,  finske  og  russiske  Norden. 

Under  Karl  Gustavs  navnkundige  Tilbagetog  fra  Jaroslaw 
var  Kongens  og  Hærens  Stilling  mer  end  én  Gang  fortvivlet. 
Indespærret  i  den  Krog,  hvor  Sanfloden  falder  i  Weichselen, 
syntes  den  svenske  Hær  fortabt,  og  den  havde  i  Virkelig- 
heden ogsaa  været  det,  dersom  ikke  Kongens  Geni,  Mod  og 
Lykke  havde  fundet  en  Udvej  til  at  slippe  over  San,  ja  til  at 
angribe  og  tage  Lithauemes  Lejr  paa  den  modsatte  Bred.  Men 
Fjenden  ilede  foran  ham  i  den  Hensigt  uden  Redning  at  slaa 
og  fange  ham  i  en  lignende  Krog,  hvor  Wiepertsfloden  falder 
i  Weichsel.  Kongen  sammenkaldte  sine  Krigsøverster  til  et 
Krigsraad.  Det  eneste  Middel  var,  blev  man  enig  om,  at  bort- 
lede Fjendens  Opmærksomhed  fra  Hærens  virkelige  Marsch- 
rute.  En  Afdeling  burde  sendes  ud  i  Retning  af  Lublin  for  at 
bilde  Fjenden  ind,  at  man  vilde  undsætte  den  svenske  Besæt- 
ning dér.  Denne  Afdeling  var  paa  Forhaand  ofret.  Dens  Be- 
stemmelse var  at  drage  hele  den  fjendtlige  Styrke  imod  sig 
og  ved  sin  Undergang  at  redde  Hovedstyrken. 

Denne  Hensigt  skjultes  for  Soldaterne,  men  de  højere  Be- 
falingsmænd kunde  ikke  holdes  i  Uvidenhed  derom.  Hvem 
skulde  anføre  denne  Afdeling?  De  tapreste  nølede.  Da  tilbød 
Oberst  Grev  Gustav  BertelskQld  frivillig  at  anføre  den  til  Dø- 
den viede  Skare  Liflændere  og  Finner,  omtrent  300  Mand. 
Tilbudet  blev  modtaget;  Afdelingen  brød  op  og  lokkede,  som 
man  havde  forudset,  hele  den  lithauiske  Hær  efter  sig.  I  tre 
Dage  værgede  den  lille  Skare  sig  imod  en  halvtredsindstyve 
Gange  saa  stærk  Fjende.  Omsider  var  dens  Kraft  brudt,  den 
bedækkede  Vejen  med  sine  døde,  den  bukkede  under,  for- 
blødte sig  og  faldt  under  de  uophørlige  Angreb  ved  Dag  og 
ved  Nat.  Den  var  ikke  naaet  halvt  frem  til  Lublin,  før  hele 
Skaren  var  fuldstændig  tilintetgjort  . . .  kun  fire  eller  fem 
Mand  slap  under  utrolige  Æventyr  igjennem  Skovene  til  War- 
schau,  og  en  af  disse  faa  var  Grev  Bertelsk5ld. 

Kort  efter  Slaget  ved  Warschau  trak  Karl  Gustav,  forladt 
af  Prøjserne,  sig  tilbage  til  Vestprøjsen.  Kongens  Sind  var 
mørkt.   Lykken,   som   nylig  havde  syntes   ham   „firkantet". 

havde  atter  faaet  Form  af  en  rullende  Kugle.  Den  ene  By,  den 
ene  Landstrækning  gik  tabt  efter  den  anden  til  Trods  for  den 
vundne  Sejr.  Mest  græmmede  Kongen  sig  over  Tabel  af 
Lithauen,  hvor  de  la  Gardie  og  Lewenhaupt  mere  og  mere 
haaUøst  kæmpede  imod  Forræderiet  inden  for  Rækkerne  og 
den  vilde  Forbittrelse  uden  for  dem.  „Hal**  raabte  Karl  Gu- 
stav fortørnet,  „giv  mig  Lithauen  tilbage,  og  jeg  giver  dets 
Overvinder  en  Hertugkrone!** 

„Deres  Majestæt**,  svarede  en  Stemme  blandt  Krigsøver- 
steme,  der  vare  samlede  for  at  holde  Raad  i  Kongens  Telt, 
„giv  mig  to  Regimenter,  og  jeg  indestaar  med  mit  Hoved  for, 
at  Lithauen  atter  skal  blive  Eders**. 

Kongen  vendte  sig,  forbavset  over  det  uventede  dristige 
Svar.  „Og  hvem** ,  sagde  han,  „indestaar  mig  for,  at  jeg  ikke 
til  ingen  Nytte  ofrer  baade  Regimenterne  og  Eders  Hoved, 
Grev  Berteiskold?** 

„Min  Lykke** ,  svarede  Obersten  dristig. 

Kongen  smilede  og  vendte  sig  til  Grev  Schlippenbach,  der 
stod  ved  Siden  af  ham.  „Der  gives  endnu  en  dødelig,  som  tror 
paa  Lykken** ,  sagde  han. 

„Det  er  Deres  Majestæt,  som  har  bragt  Verden  paa  den 
Tro**,  svarede  Schlippenbach  mere  smidende  end  vel  be- 
tænkt i  Øjeblikket. 

Kongen  rynkede  Panden,  og  det  lange,  yderst  smalle  Over- 
skjæg  krummede  sig  under  det  bitre  Smil,  de  skuffede  For- 
haabninger  fremkaldte  om  hans  ualmindelig  tykke  Overlæbe. 
„I  afventer  mine  Befalinger  i  Morgen  tidlig**,  sagde  han  til 
Bertelsk5ld,  som  forgjæves  søgte  at  læse  ud  af  Kongens  el- 
lers saa  udtryksfulde  Øjne,  hvad  det  kunde  være  for  et  Hverv, 
der  ventede  ham. 

Karl  Gustavs  rastløse  Aand  hadede  Hvilen  og  arbeidede 
stadig  paa  nye  Planer,  den  ene  dristigere  end  den  anden.  Det 
var,  som  om  en  Anelse  havde  sagt  ham,  at  hans  Bane  paa 
Ærens  og  Livets  Højder  skulde  blive  kort,  og  som  om  hvert 
Minut  derfor  var  kostbart  for  ham.  Han  sov  meget  lidt,  blev 
ofte  vækket  om  Natten  i  Felten  —  han  havde  givet  stræng  Be- 
faling til  aldrig  at  skaane  hans  Hvile  — ,  var  tidlig  oppe  om 
Morgenen  og  gik  sent  til  Sengs,  undtagen  naar  hans  Hoved 
stundum  var  tungt  af  Vin.  Saaledes  sad  han  ogsaa  nu  sent  om 
Aftenen,  længe  efter,  at  hans  Chefer  og  Soldater  vare  gaaede 

til  Ro.  Ene  med  sin  Yndling  Schlippenbach  betragtede  Kon- 
gen med  mørke  og  tankefulde  Blikke  Kortet  over  Polen,  dette 
hans  drømte  Rige,  som  laa  paa  Bordet  foran  ham,  —  et  Blad 
Papir,  et  Navn,  betydningsløst  og  tomt  som  Virkeligheden 
selv  i  denne  Stund.  „Fordømte  Brandenburger  I""  udbrød  han 
med  Blikket  fæstet  paa  Østprøjsen,  det  Landomraade,  som 
Frederik  Vilhelm  havde  forlangt  og  Karl  Gustav  nægtet  ham, 
hvilket  havde  haft  Kurfyrstens  Tilbagetog  til  Følge.  „Giv 
Tiggeren  Smør  paa  Brødet,  saa  forlanger  han  Ost  oven  i  Kjø- 
bet.  Guds  Død !  Han  tror  altsaa  denne  Schakal,  at  han  kun  har 
nødig  at  følge  Løvens  Spor  for  at  komme  til  at  mætte  sig  paa 
dens  Bytte  og  maaske  en  Dag  blive  første  Mand  til  at  sønder- 
rive sin  faldne  Herres  Lemmer  I"" 

Schlippenbach,  den  svigefulde  Kurlænder,  fulgte  Kongens 
Blikke  og  standsede  ligesom  han  ved  Østprøjsen.  „Schakalen 
er  af  Hundeslægt** ,  sagde  han  med  det  tvetydige  Smil,  som 
Datidens  rænkefulde  Statskunst  lagde  paa  hans  Læber.  „Hold 
et  Stykke  Kjød  hen  for  Hundens  Snude,  og  Eders  Majestæt 
kan  lokke  den,  hvorhen  I  vil.  Ludvig  den  ellevte  var  en  stor 
Statsmand.  Han  hyldede  i  hele  sin  Regjerings  Tid  én  Grund- 
tanke: „Man  lover,  men  man  holder  ikke**.  Og  Ludvig  den 
ellevte  underkuede  hele  Frankrig**. 

„Du  har  Ret**,  sagde  Kongen,  hvis  Statskunst  virkelig  i 
mange  Henseender  svarede  til  Schlippenbachs  Raad.  „Svig 
imod  Svig,  List  imod  List  ...  Ah,  mine  Herrer  Fyrster,  det 
er  Nemesis !  I  betragte  mig  som  en  Haand,  der  er  knyttet  om 
Sværdfæstet;  jeg  skal  vise  jer,  at  denne  Haand  ikke  blot  for- 
staar  at  slaa,  men  ogsaa  at  lade  jer  danse  som  Dukker  i  mine 
Traade  !** 

Skuffende  Statskløgt,  som  hørte  Tiden  til,  og  som  ikke  for- 
maaede  at  hæve  sig  til  den  storsindede  Redelighed,  der  for- 
smaar  at  betjene  sig  af  lave  Midler  for  at  opnaa  høje  Formaal ! 
Det  var  den  mørkeste  Plet  paa  Karl  Gustav,  at  han  i  dette 
Stykke  ikke  stod  over  sin  Samtid,  og  deri  laa  Hemmeligheden 
ved  hans  Fald. 

„Men**,  udbrød  Kongen,  efter  at  han  endnu  en  Gang  tavs 
havde  ladet  Blikket  ile  hen  over  det  lille  Stykke,  der  paa  Pa- 
piret forestillede  det  vidt  udstrakte  Polen,  „hvad  nytter  al 
Kløgt,  al  Geniets  Opfindsomhed,  naar  Lykken  ikke  følger  den 
dødeliges  Skridt !  Gaa  . . .  vær  den  viseste  af  alle  Mennesker« 

den  største  af  alle  Helte,  men  kæmp  imod  denne  egensindige, 
lunefulde  Magt,  man  kalder  Lykke  —  og  du  tænker  forgjæves 
og  bløder  forgjæves  og  er  ingen  Ting.  Sig  mig,  Schlippen- 
bach,  gives  der  en  dødelig,  som  kan  befale  Lykken  at  vare 
evig?" 

„Deres  Majestæt",  svarede  Yndlingen,  Jeg  tror  ikke  paa 
Stjærnetyderi  —  den  stærke  tror  kun  paa  sig  selv  — ,  men 
der  gives  ikke  desto  mindre  Mennesker,  som  saa  længe  og 
saa  stadig  er  Lykkens  Yndlinger,  at  man  imod  sin  Vilje  kom- 
mer til  at  tænke  paa  Stjærnernes  Indflydelse.  Deres  Majestæt 
er  en  af  disse  Yndlinger  af  en  heldig  Stjærne.  Formørkes  den 
end  et  Øjeblik,  den  lyser  strax  igjen  med  endnu  klarere 
Glans" . 

„Denne  Bertelsk5ld" ,  sagde  Kongen  uden  at  høre  paa  Kur- 
lænderen.  —  „han  pukker  paa  sin  Lykke,  og  det  taaler  jeg 
ikke  nu.  Hvad  giver  ham  Ret  til  at  føre  saadant  et  Sprog  ?** 

„I  Sandhed" ,  svarede  Schlippenbach,  „Grev  Bertelsk61d  er 
en  ualmindelig  Mand.  Uden  at  have  noget  glimrende  Hoved, 
ja  uden  andre  Egenskaber  end  et  trodsigt  Mod,  har  han  lige 
fra  Ungdommen  af  altid  haft  Medbør.  Han  har  taget  Del  i 
hundrede  Kampe,  han  er  utallige  Gange  undsluppen  fra  Livs- 
fare uden  at  blive  saaret  en  eneste  Gang,  lige  siden  Overgan- 
gen over  Lech.  Han  er  stadig  stegen  i  Rang,  Titler,  Rigdom 
og  Anseelse;  man  kjender  ikke  med  Sikkerhed  hans  Her- 
komst, man  ved  blot,  at  han  er  en  Lykkeridder,  som  Deres 
Majestæts  høje  Porgængerinde  overøste  med  Udmærkelser 
uden  Ende.  Hans  Godser  høre  nu  til  de  største  i  Riget,  og 
det  skulde  efter  alt  dette  undre  mig,  om  Deres  Majestæts 
naadige  Spøg  med  Hensyn  til  Lithauens  Hertugkrone  ikke  gik 
i  Opfyldelse  for  Grev  BertelskOld" . 

„Du  har  Ret",  sagde  Kongen  efter  et  Øjebliks  Tavshed; 
„denne  Mand  har  nogen  Grund  til  at  tro  paa  Lykken.  Jeg 
trænger  til  saadanne  Folk.  Og  alligevel  —  i  dette  Øjeblik  for- 
agter jeg  dem" . 

„Disse  Mænd,  Deres  Majestæt,  ere  smaa  i  Sammenligning 
med  Geniet,  som  selv  skaber  sin  Skæbne.  Geniet  bruger  dem 
som  blinde  Redskaber  for  sine  Hensigter  og  kaster  dem  bort, 
naar  det  har  brugt  dem.  Men  siden  der  er  Tale  om  Bertelsk6ld, 
tillad  mig  saa  at  sige,  at  hans  Stolthed  er  lige  saa  stor  som 
hans  Lykke.  Ingen   af  Deres  Majestæts  Adelsmænd  taaler 

ham  ved  sin  Side;  hans  rette  Plads  er  i  et  erobret  Land,  hvis 
Fordomme  man  ikke  har  nødig  at  skaane"" . 

„Ikke  desto  mindre  maa  jeg  endnu  søge  at  vinde  Lithau- 
erne". 

„Man  lover,  men  holder  ikke.  Man  klapper  dem  først  med 
en  Haand  saa  blød  som  en  Kvindes  og  tugter  dem  bag  efter 
med  en  Svøbe  saa  haard  som  Bertelsk5ld.  Vil  Deres  Majestæt 
for  Alvor  beholde  Lithauen,  læge  dets  Saar  og  sørge  for  dets 
Velstand  ...  nu  vel,  saa  send  Wiirtz  eller  Dahlberg  der  hen. 
Men  vil  Deres  Majestæt  uden  Skaansel  beholde  Landet  en  Tid 
som  Krigspant,  send  saa  Bertelsk5ld  der  hen  med  en  General- 
fuldmagt i  Lommen,  og  han  vil  tage  Landet  tilbage,  om  det 
saa  skal  være  med  Bind  for  Øjnene.  Denne  Mand  har  en  egen 
Evne  til,  idet  han  uophørlig  stiger,  at  bringe  andre  til  at  falde. 
Lykken,  Deres  Majestæt,  forianger  altid  Erstatning.  Den  øds- 
ler sine  Goder  mod  BertelskOld  imod  at  gjøre  alle  hans  Om- 
givelser ulykkelige". 

„Med  eller  uden  Skaanser ,  sagde  Kongen  mørkt,  „Lithauen 
er  saa  godt  som  tabt  og  maa  vindes  tilbage.  Lewenhaupt  har 
jeg  kaldt  tilbage  for  at  beskytte  Karelen ;  De  la  Gardie  er  om- 
ringet af  rasende  Bønderhobe  og  næsten  ødelagt.  Hvad  angaar 
Fremtiden  mig?  Lithauerne  har  allerede  tyve  Gange  be- 
draget mig.  De  maa  selv  tage  Skade  for  Hjemgjæld ;  jeg  sen- 
der Bertelsk5ld  til  dem** . 


VIL 
Grev  Gustav  Bertelskjdld. 

En  Dag  i  Slutningen  af  August  Maaned  samme  Aar  1656 
drog  en  Afdeling  paa  omtrent  1200  Mand,  dels  Finner,  dels 
Lifiændere,  Halvdelen  Hestfolk  og  Halvdelen  Fodfolk,  frem 
ad  de  elendige,  af  Regnen  opblødte  Veje  gjennem  Lithauens 
Ødemarker  for  at  komme  de  derværende  Fæstninger  til  Und- 
sætning og  bevare  Landet  for  Svenskerne.  Denne  ringe  Styrke 
var  alt,  hvad  Kari  Gustav  for  Øjeblikket  havde  at  stille  op 
imod  et  hævnlystent  og  rasende  Folk,  der  som  én  Mand  havde 
rejst  sig  for  at  forsvare  sit  Fædreland  imod  de  fremmede  Un- 
dertrykkere og  sikkert  havde  en  Styrke  af  hundrede  Tusind 

stridbare  Mænd  paa  Benene.  Porskjellen  i  Styrke  var  saa  stor, 
at  dette  Togs  Dristighed  syntes  at  grænse  til  Vanvid,  og  det 
misbilligedes  af  alle  krigserfame  Høvdinger  som  en  unyttig 
Ødslen  med  tapre  Soldaters  Blod.  Men  rimeligvis  havde  netop 
det  vovelige  ved  Foretagendet  tiltalt  Kongens  Sind,  og  mulig- 
vis gjorde  han  Regning  paa  sine  Fjenders  Splid,  deres  Mangel 
paa  Krigsvanthed  og  deres  daarlige  Bevæbning  —  alt  sammen 
Fordele,  som  under  andre  Forhold  vel  havde  kunnet  udjævne 
Forskjellen  mellem  Stridskræfterne,  men  som  her  i  alt  for 
høj  Grad  modvirkedes  af  selve  Landets  Beskaffenhed.  Thi 
den  svenske  Afdeling  maatte  drage  igjennem  umaadelige 
Skove,  over  store  Moradser  og  stride  Strømme,  igjennem  øde- 
lagte Egne,  hvor  der  kun  med  den  yderste  Fare  kunde  skaf- 
fes til  Veje,  hvad  der  behøvedes  af  Levnedsmidler  fra  Dag 
til  Dag,  og  hvor  det  desuden  var  umuligt  at  føre  mere  end 
fire  eller  sex  lette  Feltkanoner  med  sig. 

I  Spidsen  for  denne  Skare  red  Grev  Gustav  BertelskOld, 
som  nu  var  Generalmajor,  men  som  jo  for  øvrigt  er  en  gam- 
mel Bekjendt  af  os  fra  Gustav  Adolfs  Tid  af.  Den  fordum 
smækre  Yngling  var  nu  en  høj  og  noget  før  Mand  paa  fem  og 
fyrretyve  Aar,  med  lyst  Haar,  blaa  Øjne,  et  Ansigt,  som  var 
brunet  af  Polens  Sol  og  let  mærket  med  Arret  efter  et  Sabel- 
hug, han  havde  faaet  ved  Lech.  Meget  i  hans  Person  mindede 
om  den  store  Gustav  Adolfs  Træk,  frem  for  alt  Øjnenes  Ud- 
tryk, den  høje,  hvælvede  Pande  og  den  mægtige  Skikkelses 
kæmpemæssige  Former.  Ikke  desto  mindre  savnedes  Hel- 
tens simple  Værdighed,  hans  rolige,  bramfri  Storhed,  som 
imponerede  saa  stærkt,  netop  fordi  den  ikke  gjorde  sig  Umage 
derfor.  Ynglingens  fordum  bløde  Træk  vare  under  sex  og  tyve 
Aars  Kamp  og  Farer  blevne  haarde  og  havde  faaet  et  Udtryk, 
som  snarere  lignede  Trods  end  Heltemod;  det  bydende  Blik 
krævede  ubetinget  Lydighed,  det  skarpe  Træk  over  de  af  et 
Overskjæg  prydede  Læber  antydede  en  urokkelig  Bestemt- 
hed. Hele  Generalens  Skikkelse  syntes  mere  egnet  til  at  ind- 
byde Frygt  end  Kjærlighed  og  Tillid. 

Med  alt  dette  var  Grev  BertelskOld,  som  han  red  dér  paa 
sin  stærkt  byggede  store,  mørkebrune  Yndlingshest,  en  state- 
lig Kriger,  hvis  skinnende  Harnisk  og  fjedrede  Hat  Soldaten 
kjendte  i  lang  Afstand,  hvor  Faren  var  størst  og  Kampen  var- 
mest. 


53 

Nogle  Skridt  bag  ved  ham  red  en  smækker,  sorthaaret  og 
sortøjet  Yngling  paa  lidt  over  sytten  Aar,  hvis  tankefulde  An- 
sigt lod  ane  en  Sjæl,  som  gjærne  sank  hen  i  sværmeriske 
Drømme.  Bernhard  BertelskOld  —  thi  ham  var  det  —  syntes 
under  den  ensformige  Marsch  igjennem  Skoven  kun  at  give 
liden  Agt  paa  sine  Omgivelser.  Ved  Siden  af  ham  red  Fade- 
rens Livknægt,  den  med  Ar  bedækkede  gamle  Rytter  Pekka, 
som  Læseren  maaske  mindes  fra  Breitenfeld  og  Bayern.  Nu 
og  da  aabnede  Rytteren  Munden  for  med  en  betroet  Tjeners 
sædvanlige  Frihed  at  afbryde  Vejens  Ensformighed,  men  da 
han  ingen  Svar  fik,  lukkede  den  gamle  den  igjen  i  vranten 
Tavshed,  og  saa  hørtes  kun  Hestehovenes  jævne  Trav  paa 
den  side  Vej  og  nu  og  da  en  Rytters  Tilraab  for  at  holde  sin 
Hest  borte  fra  Moradset  ved  Vejkanten. 

Saaledes  gik  det  fremad  en  Stund.  Pekka  kunde  dog  ikke 
lade  være  at  mumle  ved  sig  selv,  idet  han  betragtede  sin  unge 
Herre  med  en  Blanding  af  Fortrydelighed  og  faderlig  Velvilje : 
„Den  tossede  Knægt,  han  hverken  ser  eller  hører.  Han  er  i 
Stand  til  at  ride  lige  ud  i  Moradset  uden  at  mærke  det.  Gud 
naade  os,  det  Sind  har  han  efter  sin  Moder.  Den  salig  Grev- 
inde var  ogsaa  saadan  en,  som  gik  og  drømte  ved  højlys  Dag ; 
hun  saa*  Syner,  kan  jeg  tænke.  Det  er  en  løjerlig  Slags  Folk; 
jeg  forstaar  mig  ikke  paa  dem**. 

„Pekka**,  udbrød  Grev  Bernhard,  hvis  Tanker  pludselig 
havde  taget  en  anden  Retning,  „sig  mig,  hvad  er  det  for  Hi- 
storier, der  fortælles  om  min  Faders  Kobberring?** 

„Hvad  skulde  det  være  for  Historier?**  svarede  Pekka  und- 
vigende. 

„Der  var  en  hjemme  i  Finland,  som  vilde  have  Ringen,  og 
jeg  har  lovet  hende  den,  naar  jeg  en  Gang  arver  den  efter 
min  Fader.  Jeg  tænkte  den  Gang  ikke  videre  derved,  men  da 
jeg  i  Gaar  saa'  den  paa  min  Faders  Finger,  spurgte  jeg,  hvor- 
for han  bar  saadan  en  simpel  Ring.  Saa  rynkede  han  Panden 
og  saa'  paa  mig  med  nogle  mørke  gjennemborende  Blikke  og 
spurgte:  „Ved  du  ingen  Ting  om  dens  Historie?**  „Nej**,  sva- 
rede jeg.  „Naar  jeg  en  Gang  dør** ,  sagde  han,  „vil  du  finde 
mit  Testamente  opbevaret  i  Åbo  Hofret;  det  vil  oplyse  dig 
om,  hvad  du  har  nødigt  at  vide** .  Derpaa  formanede  han  mig 
til  aldrig  at  skille  mig  ved  den,  naar  jeg  fik  den.  Hvad  skal  alt 
dette  betyde,  Pekka?** 

„Hvad  ved  jeg?**  svarede  Rytteren  i  samme  Tone  som  før. 
„Det  maa  vel  være  et  Kjærlighedspant  fra  Grevens  Ungdom" . 

Grev  Bernhard  rykkede  utaalmodig  i  Tømmen.  „Er  det  rig- 
tigt? spørger  jeg**,  udbrød  han;  „aldrig  et  fortroligt  Ord  fra 
min  Fader !  Aldrig  en  Faders  Kjæriighed  I  Frygt,  Lydighed  og 
atter  Frygt  og  Lydighed  og  stadige  Ydmygelser  —  det  er  min 
Lod  I  Enhver  Soldat  i  Arméen  ved  mere  om  min  Faders 
Hemmeligheder  end  jeg  I** 

„Generalen  er  en  Lykkens  Mand  !**  sagde  Rytteren  næsten 
uden  at  tænke  derpaa.  Grev  Bertelsk5lds  Lykke  var  bleven 
til  et  Ordsprog  i  hele  Arméen. 

„Han  lykkelig  1*"  sagde  Ynglingen  næsten  bittert.  „Ja  vist,  i 
Fald  man  kalder  det  for  Lykke  stadig  at  stige  i  Magt,  Ære 
og  Rigdom.  Men  ved  du,  at  min  Moder  døde  kun  sex  og  tyve 
Aar  gammel,  at  mine  to  yngre  Brødre  gik  forud  for  hende  t 
Graven,  at  Ulykken  rundt  omkring  slaar  ned  over  dem,  vi 
elske,  og  som  høre  os  til,  at  vore  undergivne  dø  af  Sult  og  for- 
bande os,  ja  at  hele  den  svenske  Adel  hader  og  misunder  os. 
Og  ved  du,  at  der  imellem  Fader  og  Søn  aldrig  har  været  an- 
det end  gjensidig  Mistillid  og  en  Følelse,  som  mere  ligner  Had 
end  Kjærlighed.  O,  jeg  er  meget  ulykkelig,  og  min  Fader 
ikke  mindre.  Velsigndsen  strør  al  udvortes  Glans  over  os ** 

„Det  er  Eders  Farmors  Velsignelse** ,  sagde  Rytteren,  idet 
han  aftørrede  en  Taare  ved  Mindet  om  den  milde  Meri. 

,Ja,  men  Forbandelsen  træder  os  i  Hælene  og  kaster  Elen- 
dighed, Had  og  taareløse  Grave  for  vore  Fødder** . 

„Det  er  Eders  Farmors  Faders  Forbandelse** ,  sagde  Pekka, 
idet  han  bedrøvet  rystede  paa  sit  graa  Hoved. 

Grev  Bernhard  hensank  i  sine  Tanker  og  svarede  ikke. 
Den  synkende  Sol  kastede  sine  sidste  Straaler  paa  en  tæt  Skov 
af  Bøg  og  Lind,  som  Afdelingen  lige  skulde  igjennem.  Man 
passerede  flere  hverandre  krydsende  Veje,  alle  lige  usle,  men 
den,  Soldaterne  droge  frem  ad,  begyndte  at  blive  smallere, 
mere  sumpet  og  elendig.  Generalen  lod  gjøre  Holdt,  kaldte 
Vejviseren  hen  til  sig  og  spurgte  truende,  om  den  Vej  virke- 
lig førte  til  Fæstningen  Birzen,  Marschens  nærmeste  Maal. 
Manden,  en  Jøde,  forsikrede  dette  med  en  dyr  Ed  og  krum- 
mede sig  helt  ned  til  Jorden  for  den  strænge  Høvdings  Blik. 
Toget  drog  videre. 

Imidlertid  gik  Solen  ned  bag  Træernes  Toppe,  et  optræk- 

kende  Tordenvejr  bedækkede  Himlen  med  sorte  Skyer  og 
fremskyndede  Mørket.  Efter  Beregningen  skulde  man  have 
naaet  Fæstningen  før  Nattens  Frembrud,  og  saa  vel  Chefen 
som  Mandskabet  imødesaa  derfor  ikke  uden  Uro  den  tilta- 
gende Skumring  i  en  ubeboet  Egn,  hvis  Farer  øgedes  ved 
Visheden  om,  at  man  paa  alle  Kanter  var  omgiven  af  lurende 
Fjender.  Generalen  lod  Marschen  fremskynde  og  udsendte 
en  Avantgarde  bestaaende  af  tredive  Ryttere  for  i  Forvejen  at 
undersøge,  om  Skoven  ikke  fik  Ende,  saa  man  kunde  naa  ud 
paa  Sletten,  før  det  helt  var  blevet  Nat. 

Denne  Deling  blev  længe  borte.  Vejviseren  holdtes  under 
stræng  Bevogtning  og  kunde  glæde  sig  ved  det  fornøjelige 
Skue  af  et  Reb,  der  holdtes  parat  til  at  klynge  ham  op  i  det 
nærmeste  Træ,  saa  snart  man  fik  ringeste  Anelse  om  For- 
ræderi. 

Tordenvejret  brød  løs,  og  Lynene  knitrede  hen  over  Bøge- 
nes Toppe.  Afdelingen  var  nødt  til  at  marschere  ved  Fakkel- 
skin og  i  Slagorden  for  at  være  belavet  paa  det  værste. 

Da  hørtes  der  i  kort  Afstand  mellem  Tordenbragene  Pistol- 
skud, og  nogle  Mænd  af  Fortroppen  kom  sprængende  hen  til 
Afdelingen  med  løse  Tøjler  og  afgav  den  betænkelige  Mel- 
ding, at  Skoven,  langt  fra  at  faa  Ende,  blev  endnu  mere  ufrem- 
kommelig længere  fremme,  og  at  Vejen  til  sidst  spærredes  af 
en  stærk  Forhugning.  Fjender  havde  Rytterne  endnu  ikke  set 
noget  til,  men  de  havde  affyret  nogle  Pistolskud  for  at  advare 
dem,  der  var  blevne  tilbage. 

For  anden  Gang  lod  Generalen  gjøre  Holdt  og  den  skjæl- 
vende  Vejviser  føre  frem  for  sig.  „Usling!**  brølede  Bertel- 
sk51d,  „du  har  bedraget  os.  Vælg  nu  ét  af  to**  —  og  med  disse 
Ord  rystede  han  en  Pung  med  Dukater  i  den  ene  Haand,  me- 
dens den  anden  pegede  paa  det  færdige  Reb. 

Vejviseren  græd  og  bad  om  Naade.  Forgjæves,  Greven  var 
ubønhørlig.  Rebet  blev  gjort  fast  om  en  Gren  af  en  høj  Lind, 
og  Løkken  kastedes  om  Halsen  paa  Synderen,  medens  de  lige- 
som til  Spot  ringede  for  hans  Øren  med  den  fyldte  Pung.  Uvej- 
ret tog  til. 

Afdelingens  Stilling  var  i  Virkeligheden  yderst  farlig.  Ført 
paa  Vildspor,  forraadt  i  en  ukjendt  Ørken,  omgiven  af  Fjen- 
der, af  Natten  og  Tordenvejret,  hvert  Øjeblik  udsat  for  at  blive 
iingrebet  i  Flanken  og  Ryggen,  var  den  ude  af  Stand  til  i  Mør- 

ket  og  Moradset  at  danne  en  regelmæssig  Slagorden  og  hin- 
dredes oven  i  Kjøbet  af  Regnen,  som  strømmede  ned,  i  at 
bruge  Kanoner  og  Geværer.  Men  Tilliden  til  Anførerens 
Lykke  var  saa  stærk,  at  endnu  ingen  havde  tabt  Haabet  om 
Redning  —  og  netop  denne  Tillid  ftelste  uden  Tvivl  Afdelin- 
gen ;  uden  den  havde  alt  været  tabt. 

Grev  Bertelsk5ld  viste  sig  denne  Tillid  værdig.  Hans. 
Stemme  tabte  ikke  et  Øjeblik  sin  bydende  Ro;  alle  hans  Be- 
falinger bare  det  umiskjendelige  Præg  af  klar  Besindig- 
hed og  fast  Bestemthed.  Der  syntes  kun  at  være  to  Mulig- 
heder. Enten  maatte  man  trække  sig  tilbage  samme  Vej,  som 
man  var  kommen  ad,  og  forskanse  sig,  saa  godt  det  lod  sig: 
gjøre,  i  den  første  faste  Stilling,  hvor  man  i  det  mindste  havde 
Ryggen  fri,  eller  man  maatte  bivuakere  paa  Stedet,  lave  en 
Forhugning  omkring  det  og  saaledes  vaagende  oppebie  Moi  ge- 
nen i  den  bedst  mulige  Orden.  Begge  Dele  syntes  lige  farlige^ 
begge  næsten  lige  ugjørlige,  og  dog  syntes  der  ikke  at  være 
nogen  tredje  Udvej. 

Generalen  tumlede  imidlertid  inden  for  sin  dristige  Pande- 
med  en  tredje  Plan.  Da  hverken  Trusler  eller  Løfter  udret- 
tede noget  imod  Vejviserens  Halsstarrighed,  lod  Chefen  Løk- 
ken tage  af  hans  Hals,  tog  ham  afsides  og  talte  sagte  med 
ham,  saa  ingen  kunde  høre  det.  Nogle  paastaa,  at  Greven  paa 
den  ene  Side  fordoblede  sine  Pengetilbud  og  paa  den  anden 
Side  truede  Forræderen  med  at  lade  ham  lægge  paa  gloende^ 
Kul.  Andre  derimod  tro  med  større  Sandsynlighed,  at  Jøden, 
flk  Løfter  om  store  Friheder  for  sine  Trosfæller,  ja,  at  Bertel- 
sk51d  med  sin  Ed  forpligtede  sig  til  at  skaffe  dem  frit  Indpas, 
i  alle  Sveriges  Besiddelser,  som  de  hidtil  havde  været  ude- 
lukkede fra. 

Følgen  af  denne  Samtale  var  imidlertid  aldeles  uventet. 
Generalen  lod  nemlig  tænde  Baal,  lod  Kanoner,  Heste  og  Tros- 
føre  sammen  paa  de  Punkter  af  Vejen,  hvor  Grunden  var  fa- 
stest, lod  omtrent  300  Mand  blive  tilbage  til  Bedækning  af 
dem  og  holdt  en  kraftig  opmuntrende  Tale  til  sine  Folk,  i  hvil- 
ken han  lovede  dem  Sejr,  Bytte  og  Hvile,  naar  de  blot  nøjagtig, 
vilde  efterkomme  hans  Befalinger.  Men  selv  trak  han  sig  med 
hele  Resten  af  sin  Styrke  let  klædt  nogle  Hundrede  Skridt  til- 
bage, slukkede  Faklerne,  uddelte  nye  Feltraab  og  slog  der- 
paa  med  Vejviseren  i  Spidsen  ind  paa  en  smal  Bivej  til  højre 

i  Skoven.  Soldaterne,  som  vare  vante  til  blind  Lydighed,  fulgte 
ham  i  Rækker,  hver  paa  tre  Mand,  og  i  den  dybeste  Stilhed. 

Marschen  var  yderst  besværlig.  Hvert  Øjeblik  snublede 
Soldaterne  over  Vindfælder  eller  sank  i  Moradset  til  midt 
paa  Livet ;  al  Raaben  var  strængt  forbudt,  ikke  en  eneste  Lys- 
straale  oplyste  Nattens  Mørke,  kun  nu  og  da  blinkede  et  Lyn 
imellem  Træerne,  og  Regnen  vedblev  at  øse  ned.  Mange  bleve 
tilbage  af  Træthed,  mange  fo'r  vild,  men  Resten  vedblev  med 
ubetvingeligt  Mod  at  drage  frem  ad  den  besværlige  Vej.  Saa- 
ledes  kom  man  efter  næsten  en  Times  Marsch  ud  af  Skoven. 
Man  havde  omgaaet  Fjenden.  Til  Trods  for  Mørket  kunde 
man  skjelne  en  stor  Slette,  og  i  Afstand  hørte  man  en  sagte 
Mumlen  af  Menneskestemmer. 

Grev  BertelskQld  mønstrede  nu  sin  Styrke,  saa  godt  som 
det  var  muligt  i  Mørket,  lod  Mandskabet  puste  et  Øjeblik  og 
st^Tke  Kræfterne  med  et  Bæger  Vin.  Derpaa  gjentog  han  sine 
Løfter  om  Sejr  og  Bytte.  „Dér,  mine  Gutter" ,  sagde  han  og 
pegede  i  den  Retning,  hvorfra  den  omtalte  Mumlen  lød,  „dér 
staar  vor  Fjende.  Han  lurer  paa  os  bag  sin  Forhugning  som 
en  Ulv  paa  sit  Rov;  han  er  saa  sikker  paa  sit  Bytte,  at  han 
ikke  engang  bryder  sig  om  at  komme  og  tage  det.  Vi  vil  spare 
ham  Ulejligheden  og  hilse  paa  ham  paa  en  Maade,  som  han 
mindst  venter.  Tro  ikke.  Gutter,  at  disse  Skurke  ere  komne 
tomhændede.  Adelen  her  omkring  er  draget  i  Felten  sammen 
med  Bønderne ;  de  har  baade  Mad  og  Vin,  som  vil  smage  os 
udmærket.  Og  her  har  vi  Sletten  foran  os,  fuld  af  rige  adelige 
Godser.  Naar  Dagen  gryr,  er  de  vore,  jeg  giver  jer  dem  til 
Plyndring.  Sejre  vi,  blive  I  alle  rige  Folk,  men  lade  vi  os 
skræmme,  slipper  ingen  af  os  herfra  med  Livet" . 

En  sagte  Bifaldsmumlen  hørtes  fra  Soldaternes  Rækker. 
Faren,  Hævnen  og  Rovlysten,  alt  forenede  sig  for  at  øge  de- 
res Mod.  Nu  brød  man  atter  op  med  den  største  Forsigtighed. 
En  Bæk  laa  i  Vejen  —  den  vadede  man  over ;  en  halvt  mejet 
Ager  trampede  man  ned.  Saa  klogt  og  forsigtigt  rykkede  Ska- 
ren frem,  at  Lithauerne  ikke  anede  Faren,  før  det  var  for 
sent.  Med  hele  deres  Opmærksomhed  rettet  paa  Skoven  og 
Forhugningen  ventede  de  hvert  Øjeblik  at  se  Svenskerne 
rykke  frem  fra  den  Side  og  holdt  sig  imedens  muntre  med 
Vin  og  Mad,  som  de  havde  ført  med  fra  Herresæderne. 

I  Stedet  for  Geværerne,  som  Regnen  havde  gjort  ubruge- 

To|>ellat:  Karl  den  Tiende  5 

lige,  havde  Bertelsk5ld  ladet  sine  Folk  væbne  sig  dels  med 
Rytterlanser,  dels  med  blanke  Hugvaaben.  Efter  at  de  fuld- 
stændig ubemærkede  var  komne  Fjenden  ganske  nær  bag  fra» 
styrtede  Finnerne  og  Lifiænderne  med  et  rungende  Hurra- 
raab  ind  i  Lithauernes  Lejr.  Disse  havde  før  ventet  at  se  Him- 
len falde  ned.  Der  opstod  strax  den  forfærdeligste  Forvirring. 
De  tætte  Masser,  som  var  deres  Fjender  tyvedobbelt  over- 
legne i  Tal,  men  som  var  overraskede,  raadvilde  og  til  Dels 
vaabenløse,  adsplittedes  strax  ved  det  første  Angreb  til  alle 
Sider.  Frygtelig,  uden  Skaansel  og  ustandselig  rasede  Finner- 
nes Lanser  og  Sværd ;  det  var  ikke  en  Kamp,  det  var  et  Slag- 
teri, vildt,  morderisk  og  ubarmhjærtigt.  Over  tusind  faldt  for 
deres  Hug  næsten  uden  at  kunne  forsvare  sig,  de  øvrige  søgte 
i  største  Hast  ud  paa  den  aabne  Slette.  Hele  Lejren  var  i  min- 
dre end  en  Time  fuldstændig  i  Svenskernes  Hænder,  svøm- 
mende i  Blod,  oversaaet  med  døde  og  saarede,  fuld  af  Vaaben» 
Levnedsmidler  og  Bytte  af  alle  Slags. 

Sejren  var  vunden,  men  Faren  endnu  ikke  forbi.  Der  var 
endnu  en  to,  tre  Timer  til  Daggry.  Bertelsk61d,  som  frygtede 
for,  at  det  nu  kunde  blive  hans  Tur  at  blive  overrasket,  efter 
at  Fjenden  havde  faaet  samlet  sig,  opstillede  en  Del  af  sine 
Folk  i  Slagorden  uden  for  Lejren,  medens  de  øvrige  ikke  uden 
stort  Besvær  gjennembrød  Forhugningen  for  at  bane  Vej  for 
dem,  man  havde  ladet  blive  tilbage.  Soldaterne,  som  var 
yderst  udmattede  af  Marschen,  Regnen,  Kampen  og  Myrde- 
riet, viste  denne  Gang  Lyst  til  strax  at  begynde  paa  Plyndrin- 
gen ;  men  Anførerens  kraftige  Røst  standsede  Uordenen.  Man 
saa*  ham  overalt,  utrættelig  og  urokkelig.  Belønning  og  Straf 
uddeltes  lige  rask.  Berteiskold  var  i  denne  Stund  ikke  nogen 
uværdig  Lærling  af  den  store  Gustav  Adolf.  Det  lykkedes 
hans  Jernvilje  atter  at  knytte  Disciplinens  opløste  Baand. 
Fjenden  havde  hverken  Lyst  eller  Lejlighed  til  at  tage  Hævn, 
og  da  den  længselsfuldt  ventede  Dag  endelig  gryede,  saa* 
man  hele  den  svenske  Styrke  samlet  i  den  erobrede  Lejr  med 
et  ubetydeligt  Tab  af  tyve  eller  tredive  savnede  og  lige  saa 
mange  saarede  og  døde,  men  ved  at  segne  af  Træthed. 

VII. 
Mened  lammer  Lykken. 

Det  blodige  Nederlag,  BertelskOld  havde  anrettet  paa  Li- 
thauernes  Landstorm,  var  kun  en  af  Krigens  vexlende  Tildra- 
gelser —  i  det  hele  var  Krigen  rigere  paa  Hævn  og  Ødelæg- 
gelse end  paa  virkelig  Fremgang  for  de  svenske  Vaaben. 
Hvad  man  let  kunde  forudse,  skete.  Fjenden,  som  ved  Dagens 
Frembrud  ikke  længere  kunde  tage  fejl  af  den  svenske  Afde- 
lings ringe  Styrke,  samlede  sig  atter  med  fordoblet  Raseri 
h'gesom  Bølgen  i  Kjølvandet  af  det  dristige  Skib,  som  for  et 
Øjeblik  har  formaaet  at  kløve  den.  Bertelsk51d  havde  al  sin 
Klogskab  nødig,  al  den  mesterlige  Krigskunst,  han  havde  lært 
i  Gustav  Adolfs  og  senere  i  Baners  og  Torstensons  Skole,  for, 
omsværmet  af  Fjender,  som  han  var,  at  slippe  over  Sletten, 
lade  sine  udmattede  Tropper  hvile  sig,  oplive  deres  Mod  ved 
Hjælp  af  Bytte  fra  en  to,  tre  plyndrede  adelige  Gaarde  og  til 
sidst  i  Forening  med  Resten  af  De  la  Gardies  tilbageblevne 
Tropper  trænge  frem  imod  Wilna.  Alt  dette  lykkedes  ham 
imidlertid  ved  Hjælp  af  vel  beregnede  Bevægelser,  ved  Sol- 
daternes Mandstugt  og  Udholdenhed  og  ved  Fjendens  Uenig- 
hed og  Plyndrelyst.  Thi  haardt  underkuet  af  sine  adelige  Her- 
rer benyttede  den  lithauiske  Bonde  sig  ikke  ugjærne  af  en- 
hver Lejlighed  til  at  ydmyge  og  plyndre  disse.  Overalt,  hvor 
Landstormen  trængte  frem  i  Svenskernes  Spor,  skjalv  man 
paa  Slottene  og  Godserne  ikke  mindre  for  sine  egne  end  for 
Fjenden.  Landet  blev  gruelig  hærjet  baade  af  Ven  og  Fjende. 
Der  øvedes  græsselige  Misgjerninger,  men  der  er  ogsaa  be- 
varet mange  Træk  af  opofrende  Forsagelse,  af  Livegnes  rø- 
rende Troskab  imod  gode  Herrer,  fra  denne  Hærjningens  Tid. 

Bertelsk51ds  Dristighed  og  Held  satte  Lithauerne  i  den 
højeste  Forbavselse.  Raa  og  overtroiske,  som  de  var,  søgte  de 
en  overnaturlig  Grund  dertil.  De  halvt  glemte  Rygter  fra 
Trediveaarskrigens  Tid  om  Finnernes  Trolddom  kom  til  Live 
igjen.  Saa  stor  var  Lithauernes  Frygt,  at  en  eneste  finsk  Sol- 
'dat  blot  ved  at  løfte  Haanden,  blot  ved  at  udtale  nogle  mysti- 
ske Ord  kunde  drive  hele  Sværme  paa  Flugt.  Bertelsk5ld 
forstod  mesterlig  at  benytte  sig  heraf.  Fanger  i  hans  Lejr  flk 
ligesom  tilfældigvis  Lejlighed  til  at  overvære  sælsomme  Be- 
:8værgelser,  der  blev  foretagne  udelukkende  for  deres  Skyld. 

Snart  steg  en  Soldat,  udklædt  som  en  af  Lithauens  forlængst 
afdøde  Storfyrster,  op  af  en  Lem  i  Gulvet  og  overrakte  buk> 
kende  Generalen  den  storfyrstelige  Krone ;  snart  blev  en  tam 
Ørn,  som  hemmelig  var  afrettet  dertil,  sluppen  løs  og  satte 
sig  i  Fangernes  Paasyn  paa  Bertelsk5lds  Hjælm;  snart  fæ- 
stede Generalen  sit  mørke  Blik  paa  et  bestemt  Punkt  paa 
Marken,  han  vinkede  hemmelighedsfuldt,  man  gravede  og 
fandt  et  stort  Forraad  af  Vaaben  og  Levnedsmidler.  Alt  dette 
fik  Fangerne  at  se,  og  saa  lod  man  dem  rømme.  Hensigten 
var  let  at  opnaa.  De  flygtede  Lithauer  udbredte  vidunderlige 
Historier.  Hvilken  menneskelig  Magt  formaaede  vel  noget 
imod  denne  mægtige  Høvding  og  Troldmand,  som  efter  Be- 
hag beherskede  Aander,  Mennesker  og  Dyr,  og  som,  naar 
han  var  i  Forlegenhed,  kun  havde  nødig  at  pege  paa  Jorden 
for  at  finde  Levnedsmidler  og  Vaaben  i  Overfiod? 

Uagtet  Bertelskdld  havde  draget  alle  disponible  Tropper  i 
hele  Landet  til  sig,  naaede  hans  Armé  dog  ikke  op  til  fuldt 
3000  Mand.  Denne  ringe  Styrke  kunde  der  i  Længden  ikke 
udrettes  noget  væsentligt  med.  BertelskMd  tænkte  derfor  at 
naa  sit  Maal  ved  List,  og  sandsynligvis  havde  han  til  den  Ende 
Befalinger,  der  vare  dikterede  af  Schlippenbachs  Statskløgt. 

Først  vendte  han  sig  til  Godsejerne,  idet  han  paa  den  sven- 
ske Regerings  Vegne  lovede  at  udvide  Adelens  store  Privi- 
legier og  Rettigheder  endnu  mere.  Da  dette  mislykkedes,  hen- 
vendte han  sig  ved  Udsendinge  til  Bønderne,  som  han  lovede 
Frihed  for  Livegenskabet,  Eftergivelse  af  alle  Skatter,  ja  alle 
deres  Herrers  Gods  til  Plyndring.  Ogsaa  dette  Forsøg  stran- 
dede paa  Folkehadet.  Da  greb  Bertelsk51d  til  en  ny  List,  dri- 
stig scm  alt,  hvad  han  tog  sig  for.  Han  lod,  som  han  var  i  høj 
Grad  forbitret  paa  den  svenske  Regering,  som  søgte  at  under- 
trykke det  tapre  og  ærefulde  lithauiske  Folk  og  brugte  ham 
som  Redskab  dertil.  Han  vilde  derfor  forhandle  med  Lithau- 
ens Stænder  om  den  bedste  Maade,  de  kunde  forliges  paa, 
og  han  lod  sig  ikke  utydelig  mærke  med,  at  han  nok  kunde 
være  tilbøjelig  til  at  forraade  sin  Konges  og  sine  Landsmænds 
Sag,  naar  han  for  sit  Vedkommende  opnaaede  passende  For- 
dele i  Penge  eller  Jordegods. 

Lithauerne  holdt  just  den  Gang  om  Efteraaret  en  Slags 
Landdag  i  Wilna,  hvor  de  med  Eder  og  høje  Raab  forpligtede 
sig  til  at  udrydde  Svenskerne  til  sidste  Mand.  Man  gav  derfor 

i  Begyndelsen  kun  liden  Agt  paa  Bertelsk5lds  Forslag  og  be- 
tragtede dem  snarest  som  et  Tegn  paa  Afmagt  og  Frygt.  Men 
efterhaanden  kom  man  paa  andre  Tanker.  Rygtet  om  den 
fremmede  Høvdings  Pagt  med  Djævlen  havde  udbredt  sig  og 
vakt  en  overtroisk  Forfærdelse.  Det  maatte  anses  for  i  høj 
Grad  ønskeligt  at  blive  en  saa  frygtelig  Mand  kvit  paa  en  god 
Maade,  og  hertil  kom  endnu  hos  mange  af  Adelen  en  hemme- 
lig Grund.  De  frygtede  nemlig  for,  at  deres  Bønder,  naar  Lan- 
det var  renset  for  Fjender,  skulde  kræve  Løn  for  det  Blod, 
de  havde  udgydt,  og  bringe  hele  Adelens  Magt  i  Fare.  Slut- 
tede man  derimod  Forlig  med  BertelskQld,  kunde  denne  med 
sine  Tropper  hjælpe  med  til  at  holde  den  oprørske  Bondehob 
i  Tømme,  til  alt  var  kommet  i  det  gamle  Spor  igjen. 

Bertelskdld  stod  i  en  velforskandset  Lejr  ved  Floden  Wilia 
imellem  Wilna  og  Kowno,  en  tre,  fire  Mil  fra  den  først  nævnte 
By,  og  passede  paa,  om  der  skulde  tilbyde  sig  en  Lejlighed 
til  at  bemægtige  sig  den  rige  By.  Efter  megen  Splid  og  Kiv 
imellem  Lithauerne  blev  der  endelig  bestemt  en  Sammen- 
komst imellem  den  svenske  General  og  sex  af  de  fornemste 
Magnater  og  Prælater  for  at  komme  overens  om  Vilkaarene 
for  et  Forlig. 

Det  var  et  solklar  og  varm  Dag,  skjønt  man  allerede  var 
i  Slutningen  af  September.  Der  var  slaaet  en  midlertidig  Bro 
over  Floden  paa  et  smalt  Sted,  og  midt  paa  den  var  der  rejst 
et  Telt,  i  hvilket  Sammenkomsten  skulde  finde  Sted.  Begge 
Parter,  BertelskOld  paa  den  ene  Side  og  Lithauerne  paa  den 
anden,  havde  med  dyre  Eder  paa  Sakramentet  forpligtet  sig  til 
for  den  Dag  at  ophøre  med  alle  Fjendtligheder  og  at  tilstede 
hinanden  ærbødigt  frit  Lejde  til  at  komme  og  gaa.  Til  yder- 
ligere Sikkerhed  posterede  hver  af  Parterne  tolv  fuldstændjg 
ubevæbnede  Mænd  ved  hver  sin  Ende  af  Broen.  Lige  over  for 
den  svenske  Lejr  paa  den  anden  Side  af  Floden  havde  Li- 
thauerne opslaaet  deres  Telte,  hvor  de  med  Danse  og  krigerske 
Sange  fejrede  den  forventede  snarlige  Befrielse  fra  det  sven- 
ske Tugtens  Ris. 

En  Hændelse,  som  man  burde  have  kunnet  forudse,  var  nær 
ved  at  forstyrre  Sammenkomsten  lige  ved  dens  Begyndelse. 
Der  udbredte  sig  blandt  Finnerne  og  Lifiænderne  ubestemte 
Rygter  om,  at  deres  Høvding  agtede  at  forraade  Fædrelandets 
Sag  og  sælge  dem  selv  til  Fjenden.  Misfornøjelsen,  som  i  Be- 


62 

gyndelsen  var  lavmælt  og  sky,  blev  lidt  efter  lidt  højrøstet  og 
truede  med  at  bryde  ud  i  aabent  Mytteri.  Generalen  saa*  Fa- 
ren og  skyndte  sig  at  forebygge  den.  Han  lod  nogle  af  de  mest 
ansete  Officerer  kalde  til  sig  i  sit  Telt  og  betroede  dem  sine 
Planer.  Derefter  blandede  disse  Officerer  sig  mellem  Solda- 
terne og  tilbød  med  deres  Hoveder  at  indestaa  for  den  øverst 
befalendes  Redelighed.  Soldaterne,  som  var,  opbragte  og  mis- 
troiske, hørte  ikke  paa  dem,  trak  blank  og  truede  i  deres  Ra- 
seri med  at  hugge  alle  Forrædere  ned.  Mytteriet  tog  til.  Der 
blev  uddelt  Penge,  men  det  hjalp  ikke.  Man  raabte,  at  Gene- 
ralen først  vilde  kjøbe  sine  Folk  og  saa  bagefter  sælge  dem. 
Hele  Planen  var  lige  ved  at  gaa  i  Stykker  i  sin  Begyndelse. 
Bertelsk51d  var  ude  af  sig  selv  af  Harme.  Da  sprang  en  Yng- 
ling op  paa  en  af  Skanserne,  en  ædel  og  smuk  Skikkelse.  Sol- 
daterne kjendte  Bernhard  Bertelsk51d,  Ynglingen  med  de  sorte, 
lynende  Øjne,  som  var  vel  lidt  af  alle  paa  Grund  af  sin  Tapper- 
hed, Elskværdighed  og  Gavmildhed.  „Kammerater  !**  raabte 
han  med  svag,  men  velklingende  Røst,  „er  der  ingen  her,  som 
i  sin  Tid  har  kæmpet  sammen  med  min  Fader  ved  Breitenfeld, 
Lech  og  Liitzen?" 

njo,  jo** ,  mumlede  fiere  blandt  Hoben,  thi  der  var  i  Virke- 
ligheden Veteraner  imellem,  som  havde  været  med  i  hundrede 
Kampe  lige  fra  1630  af. 

„Hvor  er  da  den  iblandt  jer** ,  vedblev  Ynglingen  med  Vre- 
dens og  Begejstringens  Rødme  paa  sine  fine  Kinder,  ^hvor  er 
da  den  iblandt  jer,  som  tør  beskylde  min  Fader  for  en  eneste 
Gang  at  have  sveget  sin  Ære  og  sit  Fødeland?  I  burde  skamme 
jer,  Kammerater,  for  paa  Sladder  og  Rygter  at  nære  Mistro 
til  eders  Chef,  som  har  tjent  Sveriges  Krone  med  Ære  i  sex 
og  tyve  Aar,  som  har  delt  alle  Farer  med  jer,  som  har  kæmpet 
ved  Siden  af  jer  og  sultet  og  tørstet  og  lidt  som  den  ringeste 
iblandt  jer.  En  saadan  Mand  vove  I  at  kalde  en  Forræder  !** 

Ynglingens  Ord  undlod  ikke  at  gjøre  Indtryk.  Soldaterne  be- 
gyndte at  skamme  sig  for  denne  skjægløse  Knøs,  som  mindede 
dem  om  Krigerens  Pligter  og  Ære.  „Det  er  slemme  Tider**, 
mumlede  nogle  af  dem,  „man  ved  ikke  længere,  hvem  man 
skal  tro** . 

„Min  Fader  er  en  Hædersmand,  som  man  kan  stole  paa** , 
udbrød  Grev  Bernhard  atter  forbitret.  „Han  har  lovet  jer,  som 
han  har  lovet  Fjenden,  at  føre  disse  Underhandlinger  med  den 

strængeste  Redelighed  paa  begge  Sider.  I  har  hørt,  at  han  har 
svoret  derpaa,  og  den,  som  endnu  vover  at  tvivle  paa  hans 
Ære  og  hans  givne  Ord,  ham  kalder  jeg  en  Løgner  og  udæsker 
ham  til  Kamp  med  hvilke  som  helst  Vaaben,  hvad  enten  han 
saa  er  menig  eller  Officer  ...  I  Felten  er  enhver  tapper  Soldat 
en  Adelsmand.  I  tier?  Er  der  ingen  iblandt  jer,  som  modtager 
min  Udfordring?" 

Soldaterne  tav.  Overbevisningens  Sprog  havde  virket  paa 
dem  og  brudt  Mytteriet.  De  spredte  sig  efterhaanden  og  for- 
smaaede  ikke  mere  de  gode  Sager,  Chefen  lod  uddele  iblandt 
dem.  Grev  Bernhard  steg  ned  fra  Skansen  og  gik  til  sin  Fa- 
der i  Teltet.  Jeg  har  sat  min  Ære  i  Pant  for  Jer" ,  sagde  han 
kort,  idet  han  saa'  paa  Faderen  med  et  forunderlig  bekymret 
og  gjennemtrængende  Blik. 

„Gaa  din  Vej,  pas  din  Tjeneste  og  bryd  dig  ikke  om  mig, 
det  er  der  ingen,  der  beder  dig  om" ,  svarede  Generalen  med 
et  mørkt  Blik  . . .  Sværmer,  som  du  er !"  tilføjede  han  strax 
efter  med  mildere  Stemme,  „du  er  og  bliver  dog  din  Moders 
Søn!" 

„Hvad  har  I  i  Sinde  at  gjøre,  Fader?" 

„Adlyde  mine  Ordrer",  svarede  Grev  Gustav  Bertelsk5ld. 

Den  fastsatte  Tid  til  Underhandlingerne  kom.  Det  var  Klok- 
ken tolv  om  Middagen.  Lithauerne  var  de  første  paa  Pletten, 
og  de  drog  ned  til  Broen  i  et  stadseligt  Optog.  Deres  Heste 
straalede  med  guldbroderede  Skabraker,  deres  polske  Huer  og 
hermelinforede  Kofter  funklede  af  Ædelstene.  Ved  Siden  af 
fire  skjæggede  Magnater  med  krumme  Sabler  saa'  man  to  Bi- 
skopper i  lange  Fløjels  Kaaber  baldyrede  med  Sølv  og  Perler, 
og  hver  af  dem  bar  en  Krumstav  indlagt  med  Perlemor  og  be- 
sat med  Juveler.  Det  var  de  fornemste,  som  de  øvrige  ærbødig 
veg  Pladsen  for. 

Da  det  glimrende  Tog  var  naaet  til  Broen,  stod  de  sex  Un- 
derhandlere af  Hestene,  som  de  lod  deres  rigt  udstyrede  Tje- 
nere tage  sig  af.  Derpaa  trak  Følget  sig  tilbage ;  de  sex  traadte 
ind  i  Teltet  ledsagede  af  en  Tolk,  og  Lithauernes  Livvagt  paa 
tolv  Mand  stillede  sig  op  ved  Enden  af  Broen,  som  man  var 
kommen  overens  om. 

Bertelsk5ld  syntes  med  Vilje  at  lade  vente  paa  sig,  saa  at 
det  ikke  skulde  se  ud,  som  han  var  overdreven  ivrig,  men 

længe  turde  han  dog  ikke  tøve  for  ikke,  før  Tiden,  at  opirre  sine 
varmblodige  Fjender.  Klokken  et  Kvarter  til  et  indfandt  han 
sig,  ledsaget  af  sin  Søn  og  fire  Officerer,  alle  ligesom  han  selv 
i  mer  end  almindelig  rigt  udstyret  Krigerdragt,  for  at  Fjenden 
ikke  skulde  fatte  for  ringe  Tanker  om  Svenskernes  Velstand 
—  det  Guld  og  de  kostbare  Stene,  som  denne  Gang  smykkede 
de  tarvelige  Krigeres  Dragt,  var  rimeligvis  for  ganske  nylig 
bleven  gjort  til  Bytte  ved  Plyndringen  af  lithauiske  Adelsgod- 
ser. Der  var  nu  syv  paa  hver  Side,  thi  ogsaa  Bertelsk51d  havde 
en  Tolk  med. 

Man  hilste  afmaalt  og  ceremonielt  paa  hinanden.  Derpaa 
lagde  begge  Parter  deres  Sidevaaben  fra  sig  ved  Teltets  Ind- 
gang som  Tegn  paa,  at  der  for  Øjeblikket  var  Stilstand  og  Fred, 
og  saa  begyndte  Underhandlingerne. 

Lithauerne  fremsatte  først  deres  Fordringer,  der  var  ind- 
rettede saaledes,  at  der  kunde  slaas  betydelig  af  paa  dem. 
Svenskerne  skulde  nedlægge  Vaabnene,  give  deres  Bytte  og 
Fanger  tilbage,  rømme  Landet,  udlevere  Fæstningerne  og 
sværge,  at  de  ikke  mere  vilde  tjene  imod  Hans  polske  Maje- 
stæt i  denne  Krig,  hvorfor  der  til  Gjengjæld  lovedes  dem  fri 
Afmarsch  og  Eskorte  til  Grænsen.  Det  var  Hovedpunkterne, 
og  Lithauerne  fremsatte  dem  snarere  som  en  Naade,  de  bevil- 
gede, end  som  en  Overenskomst  imellem  to  ligestillede  Par- 
ter. 

Bertelsk5ld  hørte  taalmodig  den  lange  Tale  til  Ende.  Der- 
paa fremsatte  han  i  Stedet  for  Svar  sine  Fordringer,  som  hel- 
ler ikke  var  smaa.  Lithauerne  skulde  opløse  deres  Landstorm, 
overgive  Svenskerne  Wilna  tillige  med  fiere  andre  Stæder  og 
Fæstninger  som  Krigspant,  betale  tre  Tusind  Dukater  om  Maa- 
neden  til  den  svenske  Hærs  Underhold  og  sværge,  at  de  i  otte 
Maaneder,  d.  v.  s.  til  næste  Foraar,  ikke  vilde  foretage  noget 
fjendtligt  Skridt  imod  Svenskerne.  Til  Gjengjæld  forpligtede 
BertelskQld  sig  paa  sin  Side  til  at  holde  stræng  Krigstugt,  til 
ikke  at  brandskatte,  til  at  beskytte  Personer  og  Ejendom,  samt 
til  hos  Hans  svenske  Majestæt  at  udvirke  billige  Fredsbetin- 
gelser. 

Den  Overraskelse  og  det  Raseri,  disse  Fordringer  vakte  hos 
Lithauerne,  lader  sig  lettere  tænke  end  beskrive.  Det  var  med 
Nød  og  næppe,  de  formaaede  at  dæmpe  deres  Harme,  til  Tol- 
ken havde  talt  ud.  Nogle  af  de  heftigste  greb  deres  Vaaben  og 

:gjorde  Miner  til  strax  at  afbryde  Sammenkomsten,  men  Præ- 
laterne holdt  dem  tilbage,  formodentlig  i  den  Formening,  at 
Bertelsk61d  kun  havde  fremsat  disse  Fordringer  for  et  Syns 
Skyld  og  for  at  sikre  sit  Rygte  over  for  sine  Ledsagere. 

Men  det  laa  ikke  i  Generalens  Plan  at  dæmpe  Lithauernes 
opbrusende  Harme.  Tvært  imod,  efter  at  Prælaterne  med  Be- 
svær havde  faaet  deres  Landsmænd  til  at  blive,  gjød  den  stolte 
Høvding  Olie  i  Ilden,  idet  han  fremsatte  en  ny  Fordring,  som 
var  endnu  mere  ydmygende  end  nogen  af  de  tidligere,  nemlig 
at  Lithauerne  skulde  give  tolv  af  deres  fornemste  og  mest  an- 
sete Mænd  som  Gisler  for,  at  Forliget  vilde  blive  punktlig 
overholdt. 

Nu  brød  Stormen  løs.  Magnaterne  havde  knapt  fra  Tolkens 
Mund  hørt  de  haanende  Vilkaar  der  bødes  dem,  før  de  blus- 
sende af  Harme  atter  greb  deres  Vaaben,  ja  til  sidst,  endnu 
mere  tirrede  af  Bertelsk6lds  trodsige  Ro,  trak  Sablerne  for 
paa  Stedet  at  hugge  de  formastelige  fremmede  ned. 

Det  var  netop  det,  BertelskOld  havde  ventet.  Næppe  var  den 
første  Sabel  ude  af  Skeden,  før  Generalen  tog  en  lille  Pibe 
frem  af  sit  Bælte  og  fløjtede  skarpt  og  skingrende  i  den.  Et  Se- 
kund efter  hørtes  et  stærkt  Knald,  som  efterfulgtes  af  et  Brag. 
Brohvælvingen  under  Teltet  vaklede  og  syntes  at  være  ved  at 
synke.  En  Regn  af  Træstumper  og  Sten  haglede  ned  over  Tel- 
tet, trængte  paa  sine  Steder  igjennem  Lærredet  og  ramte  de 
tilstedeværende  uden  dog  at  tilføje  nogen  af  dem  synderlig 
Skade. 

I  det  første  Øjebliks  Bestyrtelse  lod  Lithauerne  de  dragne 
Vaaben  falde.  Den  overtroiske  Frygt  for  Bertelsk6lds  overna- 
turlige Magt  lammede  deres  Mod.  Kun  én  af  dem  ilede  ud, 
men  standsede  som  forstenet  ved  Indgangen  til  Teltet.  En  af 
Brohvælvingerne  nærmest  ved  Lithauernes  Bred  var  sprængt 
ved  Hjælp  af  en  sindrig  anbragt  Mine;  knapt  sex  Alen  fra  Tel- 
tet gabede  den  af  Efteraarsregnen  opsvulmede  Flods  Svælg, 
og  Vejen  til  Flugt  var  saaledes  afskaaren  til  den  Side.  Største 
Delen  af  Lithauernes  Livvagt  var  sprunget  i  Luften  tillige 
med  Hvælvingen. 

BenelskGld  var  ikke  sen  til  at  benytte  sig  af  sine  Fjenders 
Forviriing.  „Grib  disse  Forrædere,  som  have  brudt  Stilstan- 
den og  draget  deres  Vaaben  under  Forhandlingene!"  raabte 
han.  Befalingen  blev  udført  næsten  uden  Modstand.  Kort  ef- 

ter  var  alle  Lithauerne  grebne,  bundne  og  i  største  Hast  ført 
cver  til  den  svenske  Lejr. 

Men  da  BertelskOld  forlod  Teltet,  traadte  hans  Søn  Grev 
Bernhard  i  Vejen  for  ham.  Ynglingens  Kinder  vare  højrøde 
af  Harme.  „Generar,  sagde  han,  „jeg  forlanger  øjeblikkelig 
min  Afsked,  og  nægter  I  mig  den,  sønderbryder  jeg  mit  Sværd, 
kaster  det  for  Eders  Fødder  og  siger :  Dræb  mig,  General,  men 
tving  mig  ikke  til  længere  at  tjene  en  Meneder,  selv  om  han 
er  min  Fader  !** 

Berteiskold  studsede.  Der  kæmpedes  aabenbart  en  Kamp  i 
hans  Sjæl,  thi  han  svarede  tøvende  og  næsten  mildt :  Jeg  for- 
staar  dig,  Bernhard,  men  du  forstaar  ikke  mig.  Gaa,  berolig 
dig  og  gjør  ingen  Scener.  Tiden  er  kostbar ;  siden  skal  jeg  for- 
klare dig  det  hele*' . 

Men  Bernhard  hørte  næppe  paa  ham.  Han  drog  sit  Sværd, 
kastede  det  heftig  for  Generalens  Fødder  og  raabte  med  en 
Røst,  der  kvaltes  af  Taarer :  ,Jeg  har  sat  min  Ære  i  Pant  for 
Jer,  Fader.  Dræb  mig,  thi  I  har  skjændet  Eders  og  mit  Navn. 
For  Fremtiden  vil  jeg  rødme  over  for  enhver  Soldat,  og  en- 
hver Soldat  vil  sige  til  mig :  Gaa,  du  er  en  BertelskOld,  og  en 
Berteiskold  har  brudt  sit  svorne  Ord  !** 

Generalens  Kinder  blev  blegere,  hans  Blik  mørkere  end 
sædvanlig  ved  disse  Ord.  „Arrester  den  Knægt** ,  raabte  han, 
„og  før  ham  bort,  saa  at  hans  Daarskab  ikke  vækker  Uro  i 
Lejren** . 

Befalingen  blev  adlydt.  Ynglingen  tav  med  taarefyldte  Øjne 
og  lod  sig  uden  Modstand  føre  bort. 

„Har  jeg  nu  Tid  til  at  befatte  mig  med  blødhjærtede  Dren- 
ges Griller!**  mumlede  Generalen  ligesom  for  at  overbevise 
sig  selv  om  sin  Handlemaades  Nødvendighed.  „Alle  Mand  paa 
Post!**  tilføjede  han  med  høj  Røst.  „Frem  med  Artilleriet! 
Fyr!** 

Paa  den  fjendtlige  Bred  var  der  en  Skrigen  og  en  Forvirring 
uden  Ende.  Et  hidtil  maskeret  Batteri  blottedes  paa  den  sven- 
ske Bred,  og  tolv  til  femten  Kanoner  begyndte  tværs  over  den 
ikke  synderlig  brede  Flod  at  feje  Lithauernes  forvirrede  Hobe 
bort.  Dansene  og  de  lystige  Lege  paa  den  anden  Side  tog  en 
Ende  med  Forskrækkelse.  Flodbredden  bedækkedes  med  Lig ; 
den  svenske  Hær  benyttede  sig  af  Lejligheden,  trængte  dels 
i  Baade,  der  holdtes  i  Beredskab,  dels  gaa  Planker  over  den 

halvt  sprængte  Bro  ind  paa  Livet  af  Fjenden  og  gjorde  et 
umaadeligt  Bytte  foruden  flere  Hundrede  Fanger.  Bertelsk5ld 
havde  for  anden  Gang  tilføjet  Fjenden  et  føleligt  Nederlag. 
Udfaldet  vil  vise,  om  han  ikke  havde  tilføjet  sig  selv  et  endnu 
føleligere. 

Bertelsk6lds  Plan  gik  ud  paa  under  Fjendens  første  Bestyr- 
telse at  tage  Wilna  ved  Overrumpling.  I  denne  Hensigt  rykke- 
de han  ufortøvet  med  hele  sin  Styrke  over  Floden  Wilia  og  for- 
fulgte Fjenden.  Men  for  første  Gang  i  sit  Liv  havde  han  for- 
regnet sig,  idet  han  stolede  paa  sin  Lykke.  Det  lod  til,  at  den 
fra  denne  Stund  af  i  et  pludseligt  Lune  helt  og  holdent  havde 
vendt  ham  Ryggen. 

Da  Artilleriet  skulde  føres  over  den  i  Hast  istandsatte  Bro, 
gik  Brædder  og  Planker  i  Stykker  under  dets  Vægt.  Fire  Ka- 
noner med  Heste  og  Mandskab  begravedes  i  Floden ;  en  hel 
kostbar  Dag  gik  tabt,  inden  de  andre  kom  over.  Imidlertid 
havde  det  finske  Rytteri  i  den  Tro,  at  der  kom  Fodfolk  og  Ar- 
tilleri bag  efter,  vovet  sig  helt  ind  under  Wilnas  Mure,  og 
overmodige  ved  Generalens  Fraværelse  havde  mange  af  Ryt- 
terne spredt  sig  for  at  plyndre  i  Omegnen.  Lithauerne,  som 
var  ude  af  sig  selv  af  Forbitrelse,  tog  Mod  til  sig,  samlede  sig 
i  Skarer  paa  flere  Tusind,  nedsablede  enhver  Marodør,  der 
havde  vovet  sig  ud  paa  egen  Haand,  og  lagde  sig  i  Baghold  for 
de  øvrige.  Dette  lykkedes  kun  alt  for  godt.  Rytteriet,  omtrent 
tre  Hundrede  Mand  stærkt,  blev  haardt  angrebet  fra  alle  Si- 
der, saa'  sig  nødsaget  til  at  retirere,  faldt  i  Snaren,  blev  over- 
rumplet i  et  Skovpas  og  næsten  tilintetgjort.  Hen  ved  hundrede 
tapre  Mænd  faldt  for  Lithauernes  Lanser  og  Sabler,  Resten 
blev  taget  til  Fange  og  for  største  Delen  nedsablet;  kun  en 
tyve,  tredive  Ryttere  lykkedes  det  ad  Omveje  at  slippe  tilbage 
til  Hovedstyrken. 

Bertelskøld  svor  at  hævne  sig.  Endelig  var  han  kommen 
over  Floden  og  rykkede  nu  i  Ilmarsch  frem  imod  Wilna.  For- 
gjæves.  Det  rette  Øjeblik  var  gaaet  tabt;  Fjenden  spærrede 
ham  tidobbelt  overlegen  Vejen.  Tre  Gange  angreb  han,  tre 
Gange  blev  han  slaaet  tilbage,  hver  Gang  med  forøget  Tab, 
og  for  hver  Gang  voxede  Fjendens  Mod,  medens  de  svenske 
Troppers  Tillid  til  deres  Anførers  Lykke  sank.  Ingen  Krigs- 
kunst, ingen  List,  ingen  Dristighed  hjalp  mere  den  uforfær- 
dede Høvding ;  hver  ny  Plan  førte  til  et  nyt  Nederlag.  I  mindre 

end  sex  Dage  var  den  svenske  Styrke  smeltet  sammen  til  Halv- 
delen, og  paa  den  syvende  Dag,  efter  at  han  havde  sprængt 
Broen  i  Luften,  saa'  Bertelsk6ld  sig  paa  alle  Sider  omringet  af 
den  hævnlystne  Fjende. 

Stillingen  var  fortvivlet.  Der  var  femten  Mil  til  den  nærme- 
ste af  Svenskerne  besatte  Fæstning.  Hvad  nyttede  det  at  slaa 
sig  igjennem  med  sikker  Udsigt  til  faa  Timer  efter  atter  at  be- 
finde sig  i  den  samme  eller  en  endnu  værre  Stilling? 

Generalen  mønstrede  sine  tapre,  men  tynde  Rækker.  Der 
hørtes  ikke  et  Kny,  ikke  en  Klage  fra  de  udmattede  Soldaters 
Læber,  men  ethvert  Blik  var  mørkt,  ethvert  Hjærte  haabløst. 
Berteiskold  søgte  at  indgyde  dem  Mod.  „Skal  vi  frygte  disse 
elendige  Bondehobe,  som  vi  saa  mange  Gange  har  adsplittet 
som  Avner  for  Vinden  ?"*  raabte  han  med  en  Mine,  der  skulde 
gjøre  Indtryk  af,  at  han  stolede  paa,  at  Fremtiden  vilde  bringe 
Sejr. 

„Nej,  General" ,  svarede  en  graahaaret  Veteran  fra  Gustav 
Adolfs  Tid,  „vi  frygte  ikke  Fjenden,  men  vi  frygte  Gud.  Vi 
enfoldige  Soldater  forstaa  os  ikke  paa  menneskelig  Kløgt.  Vi 
har  altid  hørt  sige,  at  Mened  lammer  Lykke  n**. 

Bertelsk5lds  Læber  krusedes  af  et  besynderligt  Smil.  Ja, 
du  har  Ret" ,  sagde  han  snu.  „Fjenden  svor  at  ville  holde  Stil- 
standen, og  alligevel  trak  disse  Skurke  deres  Sabler  imod  os. 
Deraf  kunne  vi  vide,  at  Gud  har  givet  dem  i  vor  Haand,  hvor 
meget  de  end  hovmode  sig  over  vor  formentlige  Ulykke** . 

I  dette  Øjeblik  indløb  der  Melding  om,  at  Fjenden  havde 
gjennembrudt  en  af  de  ydre  Forskansninger,  og  at  den  lille 
Hærs  højre  Fløj  var  i  Nød.  Bertelsk61d  kastede  sig  paa  sin 
Hest  og  sprængte  derhen.  Han  havde  næppe  slaaet  dette  An- 
greb tilbage,  før  samme  Melding  indløb  fra  venstre  Fløj.  Gene- 
ralen ilede  derhen.  Atter  indløb  der  nye  Meldinger.  Hoved- 
styrken var  bleven  angrebet  baade  i  Fronten  og  i  Ryggen. 
Faren  var  overhængende.  Fjenden  gik  aabenbart  frem  efter 
en  kombineret  Plan  og  i  den  tydelige  Hensigt  at  angribe  den 
svenske  Styrke  fra  alle  Sider  for  at  tilintetgjøre  den. 

Omtrent  midt  i  Lejren  var  der  en  lille  Høj,  paa  hvilken  Ber- 
telskOld  Natten  i  Forvejen  havde  ladet  rejse  syv  Galger,  som 
tydelig  kunde  ses  af  Fjenden.  Han  havde  sparet  dette  sidste 
fortvivlede  Middel  til  Nødens  Stund,  og  nu  stod  den  for  Døren. 

Voldsommere  og  voldsommere  trængte  Fjenden  frem,  tyndere 
og  tyndere  blev  Forsvarernes  Rækker. 

De  sex  fangne  Lithauer  og  deres  Tolk  blev  ført  op  paa  Højen 
iførte  de  festlige  Dragter,  de  havde  baaret  ved  Mødet,  og  som 
kunde  kjendes  i  lang  Afstand.  En  Trompeter  blev  sendt  over 
til  Fjenden  med  Trusel  om,  at  hvis  Lithauerne  ikke  ophørte 
med  Angrebet  og  lovede  at  underhandle  om  billige  Vilkaar, 
vilde  deres  fornemme  Landsmænd  om  et  Øjeblik  blive  hængte 
i  deres  Paasyn. 

Enten  Trompeteren  nu  ikke  formaaede  at  gjøre  sig  for- 
staaelig,  eller  Fjenden  i  sit  Raseri  lod  haant  om  al  Forhand- 
ling —  Angrebet  fortsattes  og  blev  frygteligere  og  frygteligere. 
Allerede  vare  tre  af  Bertelsk61ds  Skanser  tagne  . .  .  Tolken 
blev  klynget  op  i  Galgen ;  Fjenden  stormede  med  forøget  Ra- 
seri. Største  Delen  af  Finnerne,  der  som  sædvanlig  havde 
faaet  de  farligste  Punkter  paa  deres  Lod,  var  falden ;  en  Del 
af  Liflænderne  kastede  deres  Vaaben  og  begyndte  at  plyndre 
deres  egen  Lejr. 

Nu  lod  Berteiskold  de  fornemste  af  Fangerne  føre  frem. 
Løkken  lagdes  om  deres  Hals,  men  Delinkventerne,  som  godt 
kunde  mærke,  at  deres  Landsmænd  havde  Held  med  sig,  bad 
trodsig  Svenskerne  om  at  skynde  sig,  at  de  snart  selv  kunde 
komme  til  at  indtage  deres  Plads  i  Galgen  . .  .  Bloddommen 
blev  imidlertid  ikke  fuldbyrdet.  Nogle  af  de  liflandske  og  ty- 
ske Officerer,  som  frygtede  for,  at  de  uden  Barmhjærtighed 
vilde  komme  til  at  springe  over  Klingen,  naar  Fangerne  blev 
hængte,  sammenrottede  sig  med  Soldaterne  og  gjorde  ligefrem 
Mytteri,  stormede  Højen,  befriede  Fangerne  og  bad  dem  skaffe 
dem  Pardon  hos  deres  Landsmænd.  Hele  Bertelsk51ds  Lejr  var 
i  Opløsning,  en  Del  af  Hæren  overgav  sig  paa  Naade  og  Unaa- 
de,  andre  blev  nedhuggede,  atter  andre  søgte  Frelse  i  Skoven, 
men  indhentedes  for  største  Delen,  og  Marker  og  Høje  gjøde- 
des  med  deres  tapre,  til  ingen  Nytte  udgydte  Blod. 

Generalen  selv  var  en  af  de  meget  faa,  der  slap  bort  fra 
Ødelæggelsen.  Den  uhyggelige  og  sælsomme  Skæbne,  som 
udbredte  Nød  og  Ulykke  overalt  omkring  ham,  medens  den 
bevarede  ham  selv,  havde  endnu  en  Gang  næsten  ved  et  Mi- 
rakel ladet  ham  undgaa  den  fuldstændige  Tilintetgjørelse,  der 
ramte  hans  Folk.  Uden  et  eneste  Saar  var  han  undsluppet  Dø- 
den, men  hvad  havde  han  vundet  derved  ?  Hans  Hær  var  til^ 


70 

intetgjort,  hans  Søn  var  fangen.  Drømmen  om  Lithauens  Stor- 
fyrstekrone  var  gleden  forbi  hans  Øjne  som  en  Taage.  Hvad 
skulde  han  svare  sin  Konge,  naar  han  spurgte  ham:  Hvor 
har  I  gjort  af  mine  tapre? 

Men  BertelskOld  vankede  om  i  Skovene  som  en  falden  Stor- 
hed, ene  med  sin  ikke  misundelsesværdige  Skæbne,  og  naaede 
omsider  efter  hundrede  Æventyr  Polen  og  de  svenske  Befsrat- 
ninger. 


VIII. 
Den  anden  Kjærlighed. 


Og  nu  har  vi  foreløbig  faaet  nok  af  de  vilde  Kampe,  de  blo- 
dige, mørke  Bedrifter,  der  flamme  paa  Krigens  Billeder  som 
Skjæret  af  en  fjærn  Ildebrand  i  Horisonten  af  Fortidens  Nat. 
Hvorfor  skulle  de  fremfarne  Dage  være  saa  fulde  af  disse 
taarefulde  Minder,  som  fortrylle  Beskueren  med  deres  Glans 
samtidig  med,  at  de  forfærde  ham  med  deres  skaanselløse 
Grumhed?  De  komme  nok  igjen  i  denne  Historie,  men  for  et 
Øjeblik  vil  vi  trække  Vejret  imellem  Blomster  og  i  Vaarduft 
—  det  gjør  Hjærtet  friskt. 

Ved  en  Arm  af  Floden  Wieprts  —  et  af  disse  ukristelige  pol- 
ske Navne,  som  ingen  menneskelig  Tunge  kan  udtale  —  ser 
man  endnu  i  vore  Dage  Ruinerne  af  Slottet  Radzyn,  hvis  Navn 
senere  er  gaaet  over  paa  Byen.  Omegnen,  som  nu  er  en  Slette, 
hvor  Øjet  med  Velbehag  hviler  paa  frugtbare  Marker,  var  paa 
den  Tid,  vor  Historie  handler  om,  bevoxet  med  store  Skove  af 
Eg  og  Bøg,  imellem  hvilke  den  flittige  Menneskehaand  hist  og 
her  havde  ryddet  en  Ager  for  at  tilfredsstille  Dagens  nærme- 
ste Krav.  I>et  gamle  aristokratiske  Slot  knejsede,  omgivet  af 
Mure  og  Volde,  der  beskyttes  af  Floden,  trodsig  med  sine 
Taarne  imod  Himlen,  som  om  det  vilde  byde  Lynet  Spidsen  — 
et  Billede  paa  den  polske  Adels  Magt  og  Anmasselse  den  Gang. 
Thi  Polen  var  et  Land  med  tusind  Smaakonger  og  Millioner  af 
Slaver,  det  overmægtige  Aristokrati  trykkede  saaledes  til  begge 
Sider,  at  der  ingen  Regering  var  over  det  og  intet  Folk  under 
det. 

Det  var  tidlig  om  Vaaren,  i  Marts  1657.  For  Øjeblikket  saa* 

det  udmattede  Polen  ingen  Fjende  paa  sit  Territorium,  men 
Slottet  bevogtedes  ikke  desto  mindre  som  i  Krigstider.  Der  var 
stillet  Poster  ud  paa  Voldene,  paa  Veje  og  Stier.  Saa  snart  en 
Vandringsmand  nærmede  sig,  blev  han  raabt  an  og  vist  tilbage. 
Ingen  fremmed  fik  Adgang,  Portene  vare  stængede  og  Vinde- 
broerne oppe.  Hvad  var  Grunden  til  disse  overordentlige  For- 
sigtighedsforanstaltninger ? 

Det  var  en  Fjende,  som  afspærrede  Hytter  og  Borge,  som 
hærjede  Landsbyer  og  Stæder,  en  Fjende,  der  var  endnu  mere 
frygtet  end  de  svens)ce  Vaaben,  endnu  mere  ødelæggende  og 
forfærdelig  end  de  —  det  var  Pesten. 

Men  inden  for  Voldene  laa  der  en  Have,  ganske  vist  kun 
lille,  som  Pladsen  nødvendig  medførte  det,  men  prangende 
med  smukt  Grønsvær  under  den  tidlige  Vaars  Sol,  en  Have 
fuld  af  Vellugt  og  Rosenduft,  hvor  Kjærligheden  havde  fundet 
et  Fristed  og  lønlig  Fortrolighed  et  sikkert  Tilflugtsted.  I  denne 
Have,  i  en  Løvhytte  af  Vedbend  og  Akacier,  sad  to  unge  i  den 
svale  Aften  og  talte  sagte  sammen.  Den  ene  var  Fyrstinde 
Lodoiska,  tyve  Aar  gammel;  den  anden  var  Grev  Bernhard 
Bertelsk5ld,  atten  Aar  gammel. 

Mandens  og  Kvindens  Væsen  var  ombyttet  hos  disse  to; 
hun  var  den  ildfuldt  higende,  den  lidenskabelig  heftige,  han 
var  den  sværmende  milde,  den  drømmende  og  forsagende. 
Naar  han  saa'  op  til  hende,  var  det  som  Stjærnens  Blik  om 
Aftenen,  naar  Sløret  sagte  synker  over  Lundens  Løv ;  naar  hun 
saa'  ned  til  ham,  var  det  det  uudholdelige  Blik  af  en  bræn- 
dende Sol  i  Tropernes  Siesta. 

Han  sad  ved  hendes  Fødder  og  klimprede  bløde  Akkorder 
paa  en  Cithers  Strænge;  hun  sad  paa  Græsbænken  under 
Egens  Løv  og  plukkede  med  højre  Haand  Blad  efter  Blad  af 
en  nedhængende  Kvist,  medens  den  venstre  Haand  næsten 
uden  at  vide  det  hvilede  let  som  en  Tanke  paa  Ynglingens  Lok- 
ker. 

„Syng  din  Moders  Sang  for  mig  igjen** ,  sagde  Fyrstinden, 
idet  hun  viklede  en  af  disse  skinnende  sorte  Lokker,  som  hun 
holdt  i  Haanden,  om  sin  venstre  Ringfinger. 

Og  Bernhard  sang : 

Skjønt  haardt  jeg  bøder, 

og  Hjærtet  bløder, 

Guds  Moder,  f^m  jeg  dog  for  dig  møder. 

Giv  mig,  vor  Frue, 

naar  Farer  true, 

at  være  frejdig,  ej  fejgt  at  grue. 

Og  i  det  samme  saa'  han  op  og  saa*  Lodoiska  dybt  i  Øjnene,. 
men  kun  et  Øjeblik,  saa  slog  han  atter  Blikket  ned,  som  om 
han  havde  søgt  Guds  Moders  og  fundet  en  Dæmon  af  det  skjøn- 
neste  Ler.  Fyrstinden  mærkede  det  nok  og  smilede  med  den 
verdenserfarne,  kokette  Kvindes  Smil  over  en  Yndlings  Bly- 
hed. „Tag  dig  i  Agt,  Bernhard"*,  sagde  hun,  „du  synger  saa 
varmt  om  den  hellige  Jomfru,  som  kun  en  Katholik  kan  synge. 
Saa*  dine  Landsmænd  det,  vilde  de  brænde  dig  paa  flammende 
Baar . 

Bernhard  tav.  „Og  om  jeg  nu  var  Katholik,  Lodoiska  ?** 
sagde  han  kort,  og  Citheren  faldt  ud  af  hans  Haand. 

„Sværmer  1"  hviskede  Fyrstinden.  „Du  har  tit  fortalt  mig,  at 
din  Moder  lige  til  sin  Død  var  den  katholske  Lære  hengiven 
med  brændende  Nidkjærhed.  Men  du  —  du  har  ikke  beholdt 
andet  af  hendes  Lære  end  en  Jomfrus  Billede"* . 

„Lodoiska**,  afbrød  Bernhard  hende  igjen,  „lad  os  hellere 
tale  om  dig.  Hvor  megen  Tak  skylder  jeg  dig  ikke!  Det  var 
dig,  som  i  Følge  med  din  Fader  besøgte  Wilnas  Fængsler  og 
bad  om  Lov  tii  at  pleje  den  stakkels  saarede  Fange,  den  Gang 
han  saa*  den  visse  Død  for  sig  . . .  Det  var  dig,  der  tog  ham 
hjem  paa  eders  Slot,  der  lægte  hans  Saar,  der  skjænkede  ham 
dit  rige  Hjærte  og  for  hans  Skyld  trodsede  din  Faders  Stræng- 
hed  .  .  .  Hvorfor  gjorde  du  det  Lodoiska?  Hvorfor  lod  du  mig 
ikke  dø?** 

„Hvorfor,  du  Skjelm?  Fordi  jeg  saa'  dig  ved  Fængselets 
Trappe,  da  jeg  fløj  der  forbi  i  min  Faders  Vogn,  fordi  jeg  el- 
skede dig  fra  det  første  Øjeblik,  jeg  saa*  dig,  og  fordi  jeg  fra 
den  Stund  af  ikke  kunde  leve  uden  dig.  Og  du  spørger,  hvor- 
for jeg  ikke  lod  dig  dø  !** 

„Men,  Lodoiska,  din  Haand  er  ikke  mere  fri.  Den  tilhører 
en  Fyrste  af  Radzivilernes  Æt.  I  Fald  han  saa*  dig  ved  min 
Side,  vilde  han  dræbe  dig!** 

„Bernhard  —  jeg  elsker  dig  !** 

„I  Fald  din  Fader  vidste  det,  vilde  hans  Vrede  gaa  over  alle 
Grænser.  Han  vilde  spærre  dig  inde  bag  et  Klosters  Mure, 
han  vilde  lade  dig  sagte  henvisne  i  et  Liv,  som  er  værre  end 
Døden** . 

„Bernhard  —  jeg  elsker  dig!" 

„Jeg  er  dit  Lands  Fjende,  hele  dit  Folk  hader  mit  Folk,  og 
den  Mand,  der  er  Lithauernes  Skræk,  bærer  Navnet  Bertel- 
sk51d.  At  elske  en  Bertelsk5ld  er  det  samme  som  at  forbandes 
af  Millioner  Polakker" . 

„Bernhard  —  hører  du  ikke,  jeg  elsker  dig!  Hvad  bryder 
jeg  mig  om  mit  aftvungne  Løfte!  Hvad  bryder  jeg  mig 
om  min  haarde  Fader!  Hvad  bryder  jeg  mig  om  Millio- 
ners Forbandelse!  Forstaar  du  endnu  ikke,  at  jeg  elsker 
dig!  Der  er  en  Mand,  hvis  Rettigheder  er  større  end  hans 
Kjærlighed.  Jeg  ved  en  anden,  hvis  Kjærlighed  kunde  være 
større  end  hans  Ret  —  i  Fald  den  blot  havde  Mod  dertil" . 

„Kræv  mit  Liv  —  det  tilhører  dig!" 

„Dit  Liv  —  ja  hele  dit  Liv,  men  ikke  din  Død,  Bernhard! 
For  din  Skyld  ofrer  jeg  alt  —  Husbond,  Slægt  og  Fædreland. 
Alt  giver  jeg  dig  —  alt,  thi  jeg  elsker  dig!  Bed,  og  jeg  opfyl- 
der din  Bøn!  Befal,  og  jeg  adlyder  dig!  Der  gives  ikke  den 
Ting  i  Himlen  eller  paa  Jorden,  som  jeg  var  i  Stand  til  at  nægte 
dig  —  intet  undtagen  dig  selv !  For  alt,  hvad  jeg  ofrer,  kræver 
jeg  kun  en  eneste  Løn,  men  en  stor,  kostelig  Løn :  jeg  kræver 
hele  dit  Liv !" 

„Jeg  har  sagt,  at  det  tilhører  dig" . 

„Et  Øjebliks  Ord!  —  ved  du  ogsaa,  hvad  du  har  sagt?  Du 
er  atten  Aar.  I  Morgen  maaske,  om  et  Aar,  om  ti  Aar  har  du 
glemt,  at  Lodoiska  er  til.  Skjønnere  og  yngre  Kvinder  end  jeg 
ville  fængsle  dit  Hjærte  —  o,  du  er  saa  stolt  og  smuk,  hvorfor 
skulde  ikke  hundrede  Kvinder  kappes  om  at  lægge  Kjærlighe- 
dens Snarer  for  dig !  Men  det  siger  jeg  dig,  Bernhard,  jeg  de- 
ler ikke  [med  nogen,  jeg  kræver  dig  hel  og  holden,  helt  og  ene 
for  mig.  Glemmer  du  mig  en  Gang,  kommer  jeg  til  dig,  død  el- 
ler levende  og  siger:  Bernhard,  jeg  elsker  dig;  husk,  at  du  er 
min  for  evig !  Ingen  Nat  skal  være  saa  sort,  intet  Sted  saa  en- 
somt, at  du  kan  skjule  dig  for  mig,  naar  den  Tid  kommer.  Flyr 
du  over  Havet,  jeg  følger  dig ;  dølger  du  dig  i  den  uigjennem- 
trængeligste  Forklædning,  væbner  du  dig  med  den  mest  is- 
nende Kulde,  støder  du  mig  tilbage  med  det  bitreste  Had  — 
forgjæves,  jeg  følger  dig  alligevel,  jeg  slaar  mine  Arme  om 
dig,  jeg  trykker  mit  Kys  paa  denne  herlige  Pande  med  dens 
sorte  Lokker  —  saadan !  saadan !  —  og  om  du  end  støder  en 
Dolk  i  mit  Hjærte,  du  undslipper  ikke  —  jeg  kommer  til  dig 

Topeliiu:  K«rl  den  tiende 

med  min  blodige  Barm,  med  mit  uforandrede,  brændende 
Hjærte  og  trykker  mine  blege  Læber  mod  dine  —  saadan !  — 
og  siger  til  dig  som  nu,  evig  uundgaaelig:  Bernhard,  jeg  el- 
sker dig!" 

Atter  dristede  Bernhard  sig  til  at  kaste  et  hastigt  Blik  ind 
i  disse  dybe,  sorte  Øjne,  der  saa*  paa  ham  som  et  Par  glødende 
Sole  og  gjennemborede  ham.  Men  kun  et  Øjeblik  kunde  han 
udholde  deres  Ild;  hans  Hoved  sank  atter  ned  i  Lodoiskas 
Skjød,  og  han  svarede  med  gysende  Kjærlighed : 

„Hvad  kræver  du  af  mig?" 

„En  Ed,  at  du  altid  vil  være  min" . 

„Tag  dig  i  Agt,  Lodoiska!  Der  hviler  en  dobbelt  Skæbne 
over  min  Slægt.  Der  hviler  en  Velsignelse  over  den,  som 
bringer  os  selv  stadig  Medgang  med  det  eneste  Forbehold,  at 
vi  ikke  sværge  falsk,  thi  det  lammer  vor  Lykke.  Men  der  hvi- 
ler tillige  en  sælsom,  mørk  Forbandelse  over  os,  som  gjør,  at 
medens  vi  selv  stadig  gaa  frem  i  Magt  og  Ære,  slaar  Ulykken 
ned  omkring  os  som  en  Grib  paa  sit  Bytte,  tilintetgjør  dem, 
der  høre  os  til,  og  dræber  dem,  der  elske  os.  Nej,  Lodoiska, 
saa  grum  er  jeg  ikke,  at  jeg  vil  binde  din  Skæbne  til  min.  Jeg 
vil  gaa  ene  bort  med  min  Kjærlighed,  thi  min  Kjærlighed  er 
Døden  —  jeg  vil  elske  dig  saa  højt,  at  jeg  glæder  mig  over 
din  Lykke  i  en  andens  Arme  . . .  Ved  du,  Lodoiska,  at  den 
højeste,  den  reneste  Kjærlighed  er  den,  som  intet  andet  be- 
gjærer  end  den  elskedes  Lykke!" 

Fyrstinden  rejste  sig  hastig  og  foragtelig  op.  „O,  I  Sønner  af 
Norden" ,  sagde  hun  stolt,  „hvor  lidet  I  dog  forstaa,  hvad  det 
er  at  elske  for  hele  Livet!  Fordi  eders  Barm  er  af  Sne  og 
eders  Hjærte  af  Is,  tro  I,  at  alle  Hjærter  skulle  nøjes  med 
eders  blege,  lunkne  Kjærlighed,  som  dog  ikke  er  andet  end 
Ild  i  Straa,  som  brænder  i  Dag  og  er  fortæret  i  Morgen  uden 
at  have  mægtet  at  varme  en  eneste  Følelse  til  Glød.  Gaa, 
Grev  Bertelsk61d,  med  Eders  høje  og  rene  Kjærlighed,  som  I 
selv  kalder  den,  og  som  intet  begjærer,  hvor  den  kan  byde 
over  alt  —  gaa,  søg  i  Eders  Nord  et  Hjærte,  frossent  og  koldt 
som  Eders  eget ;  bild  Eder  ind,  at  I  elsker,  I  stakkels  Tosse, 
medens  I  blot  prædiker  en  hjærteløs  Moral,  og  trøst  Jer  med, 
at  I  aldrig  har  anet,  aldrig  har  kjendt  og  aldrig  fortjent  den 
Kjærllghed,  som  ene  er  værdig  til  at  kaldes  den  højeste.  Greve, 
I  er  for  lille  for  mig  —  I  er  fejg !" 

Bernhard  sprang  op  med  glødende  Kinder.  „Fyrstinde  I** 
Taabte  han  og  saa'  hende  dristig  lige  ind  i  de  sorte  Øjne  med  et 
Blik,  der  ikke  var  mindre  stolt  end  hendes,  „vej  Eders  Ord, 
naar  I  taler  til  en  finsk  Soldat !  Der  gives  Ord,  som  vanærer, 
^elv  naar  de  komme  fra  den  smukkeste  Mund.  Ved  Himlen, 
I  trodser  for  stærkt  paa,  at  I  er  en  Kvinde  —  en  Kvinde,  som 
jeg  elsker". 

Jeg  gjentager  det,  Grev  Bernhard,  I  er  fejg.  I  vægrer  Jer 
ved  at  sværge  den  Ed,  jeg  kræver,  og  jeg  skal  sige  Jer,  hvorfor 
I  vægrer  Jer  derved.  I  aner,  at  det  vil  blive  en  Mened,  og  I 
frygter  for,  at  den  skal  berede  Eders  Lykkes  Fald.  Ved  alle 
Helgener,  det  er  en  dobbelt  Skamplet  —  det  er  Troløshed  og 
Fejghed  paa  én  Gang  —  og  jeg  er  en  Kvinde,  I  har  Ret,  ellers 
skulde  I  ikke  ustraffet  fornærme  mig.  Gaa,  Herre,  gaa,  gaa!" 
udbrød  den  lidenskabelige  Pige,  hvis  Vrede  ingen  Grænser 
kjendte  lige  saa  lidt  som  hendes  Kjærlighed,  „gaa  —  jeg  har 
aldrig  elsket  Jer ;  jeg  hader,  jeg  afskyr  Jer  !** 

Og  i  Overmaalet  af  sin  Harme  sank  Fyrstinde  Lodoiska 
om  paa  Græsbænken  og  begyndte  med  Hovedet  støttet  imod 
«n  Egestamme  at  græde  saa  heftig,  saa  ustandselig  som  et  vildt 
uartigt  Barn,  naar  man  ikke  øjeblikkelig  føjer  det  i  dets  Luner. 
Var  det  beregnet,  eller  var  det  Natur?  Det  er  vanskeligt  at  af- 
gjøre,  men  hvor  er  den  Mand,  som  aldrig  er  bleven  overvunden 
af  en  smuk  Kvindes  Taarer?  Bernhard  var  saa  ung,  saa  uerfa- 
ren ;  han  forstod  sig  ikke  paa  Kjærlighedens  List,  han  kjendte 
kun  dens  berusende,  uimodstaaelige  Magt;  han  forstod  kun,  at 
der  laa  en  Kvinde  for  hans  Fødder  badet  i  Taarer  for  hans 
Skyld,  for  sin  grænseløse,  opofrende  Kjærlighed  til  ham,  som 
nylig  havde  stødt  hende  tilbage  —  og  det  var  nok,  han  saa* 
ikke  mere,  han  styrtede  paa  Knæ  for  den  grædende  Pige,  han 
bedækkede  hendes  Haand  med  sine  Kys,  han  svor  med  tu- 
sind Eder,  at  han  elskede  hende  og  kun  hende  i  hele  den  vide 
Verden  —  og  Lodoiska  stødte  ham  ikke  bort,  hun  nød  sin 
Sejr,  hun  lod  ham  længe  bede,  og  da  hun  endelig  vendte  sit 
skjønne  Hoved  bort  fra  Træstammen  og  atter  saa'  paa  ham 
med  disse  mørke  Blikke,  i  hvilke  der  luede  en  Ild,  som  bræn- 
der Hjærter  til  Aske,  da  behøvedes  der  knapt  en  Blinken  med 
de  lange,  mørke  Øjenhaar,  knap  en  lydløs  Bøn  fra  Læbernes 
tilbagevendende  Smil  for  at  faa  Bernhard  til  at  udbryde : 

Ja,  jeg  sværger  ved  mit  Livs  Lykke,  jeg  sværger  ved  alt, 

hvad  der  er  mig  helligt  og  dyrebart,  at  elske  dig  alene  til  min 
Død  og  min  Grav,  og  bryder  jeg  min  Ed,  saa  maa  du,  levende 
eller  død,  komme  og  kræve  den  af  mig** . 

Jeg  modtager  din  Ed  og  agter  at  beholde  den**,  svarede 
Lodoiska  med  flammende  Blikke.  „Tag  til  Gjengjæld  mit  Hjærte 
for  Tid  og  Evighed  I** 

Solen  var  sunken  bag  Egenes  Toppe,  Maanelyset  spillede 
klart  paa  den  stille  Flods  Spejl,  og  endnu  klang  Berhards  Ci- 
ther  ved  Lodoiskas  Fødder  i  Havens  Skygger.  De  ulykkelige, 
de  mærkede  ikke,  at  medens  Kjærligheden  indaandede  Vaa- 
rens  Duft,  drog  Faren  ind  ad  Slottets  Porte. 

Aandeløs  styrtede  Lodoiskas  trofasteste  Terne  ind  i  Haven. 
„Fyrsten!**  raabte  hun,  og  næsten  i  samme  Øjeblik  stod  den 
unge  Fyrst  Radzivil  med  draget  Sværd  i  Indgangen  til  Løv* 
hytten.  Lodoiska  kastede  sig  i  Vejen  for  ham ;  han  stødte  hende 
vildt  tilbage  uden  at  værdige  hende  et  Ord.  „Endelig  træffer 
jeg  dig  her,  du,  din  falske  Faders  falske  Søn!**  raabte  Fyrsten 
ude  af  sig  selv  af  Vrede. 

Bernhard  havde  knapt  Tid  til  at  drage  sit  Sværd,  thi  Radzi- 
vil, som  ellers  var  en  ridderlig  Ædling,  hyldede  her  den  span- 
ske Regel :  i  slige  Tilfælde  slaas  man  ikke  —  man  dræber. 

Klingerne  krydsedes  strax  i  det  usikre  Maaneskin.  Tilfæl- 
det eller  Lykken  afgjorde  Striden.  Fyrsten  saa*  og  hørte  ikke 
andet  end  sin  Skinsyge  og  sin  Hævn.  Ulykkelige,  tapre  Yng- 
ling !  Ved  det  andet  eller  tredje  Udfald  sprang  hans  Modstan- 
der hurtig  til  Siden.  Radzivil  rendte  sit  Sværd  ind  i  Egens 
Stamme,  og  i  samme  Øjeblik  gjennemborede  Bernhards  sik- 
rere Sværdodd  hans  Bryst. 

Radzivil  svømmede  i  sit  Blod,  og  Bernhard  ilede  hen  til 
Lodoiska.  „Fly,  skynd  dig  og  fly!**  raabte  hun.  „Her  er  Nøglen 
til  Bagporten.  Skynd  dig  —  ellers  dræber  min  Fader  os 
begge  !** 

„Overlade  dig  til  hans  Hævn  —  aldrig!**  svarede  Bernhard 
endnu  fortumlet  af  Stridens  Hede,  thi  naar  man  er  nitten  Aar, 
dræber  man  ikke  med  koldt  Blod  et  Menneske. 

„Vil  du  styrte  os  begge  i  Ulykke** ,  hviskede  Fyrstinden. 
„Fly!  Naar  min  Fader  kommer,  siger  jeg,  at  du  har  tvunget 
mig  til  at  give  dig  Nøglen  til  din  Frihed,  og  at  Fyrsten  faldt, 
idet  han  forsvarede  mig.  Farvel  1  —  vi  ses  igjen.  Husk  din 
Ed!** 

Og  Bernhard  ilede  med  stormende  Hjærte  og  med  Lodois- 
kas  sidste  Kys  brændende  paa  sine  Læber  til  sin  Frihed  og  til 
nye  Farer. 


IX. 
Lille  Bælt. 


Der  gik  atter  Uger  og  Maaneder,  og  vi  staa  nu  ved  Begyn- 
delsen af  det  paa  Begivenheder  saa  rige  Aar  1 658.  Den  sven- 
ske Konges  „firkantede"'  Lykke  var  som  en  ustandselig  Kugle 
rullet  frem  snart  gjennem  Sejre  og  snart  gjennem  skuffede 
Forhaabninger,  men  stadig  over  hærjede  Egne,  ødelagte  Byer, 
rygende  Ruiner  af  Folkenes  Velstand,  over  Sværdets  og  Pe- 
stens Høst,  gjennem  Blod,  Aske  og  Taarer.  Hvad  havde  Ær- 
gjerrighedens  gridske  Haand  nu  tilbage  af  alle  de  stolte  Drøm- 
me om  nye  Kroner  og  Lande  ved  Weichselen  ?  Mindet  om  Be- 
drifter og  Voldshandlinger,  nogle  glimrende,  men  blodige 
Blade  i  Historiens  Bog,  en  til  Døden  udmattet  Fjende  ved  Si- 
den af  Fædrelandets  umaadelige  Anstrængelser,  Træthed  og 
Afmagt.  En  bitter  Lektion  for  Erobreren,  en  evig  Lærdom  for 
Sværdets  Tyranni,  som  var  draget  ud  til  det  overvundne  Po- 
len! Hvor  mange  var  der  vel  tilbage  til  fremtidige  Bedrifter, 
tii  Fædrelandets  Tjeneste  og  til  egen  Livslykke?  Knapt  ti  Tu- 
Kampe,  Farer,  Rænker,  Plyndringer  og  umenneskelige  Hærj- 
ninger  havde  lært  at  forsage  Fredens  stille  Lykke  og  enhver 
anden  Grundvold  for  det  menneskelige  Samfund  end  den 
jærnhaarde  Krigstugt.  Med  hvilke  Følelser  have  disse  Mænd, 
de  faa  af  dem,  der  senere  vendte  tilbage  til  Fædrelandet,  be- 
tragtet Kirkens  og  Gravens  Fred,  som  de  vanhellfg  havde 
krænket  i  Fjendens  Land,  Bondens  fredelige  Hytte,  som  de 
havde  været  med  til  at  brænde.  Hustruers  og  Døtres  Kjærlig- 
hed, som  de  havde  været  med  til  at  skjænde,  Markernes  gyn- 
gende Ax  og  de  fredelige  Sysler,  som  de  havde  hærjet  med 
vild  Rovlyst?  Nogle  af  de  bedste  iblandt  dem  have  da  strøget 
sig  med  Haanden  over  Panden  og  været  til  Mode,  som  om  de 
vaagnede  af  en  ond  Drøm,  men  de  fleste  have  bevaret  deres 
Krigsvaner,  deres  Overmod  og  deres  Rovgridskhed  hele  Li- 
vet igjennem,  og  deres  Hjemland  har  faaet  Følgerne  at  føle. 

Thi  den  Krig,  der  føres  for  at  forsvare  Fædrelandet,  er  en  ædei 
Krig,  som  adler  Nationernes  Kraft  og  Aand,  men  den  Krig, 
der  gaar  til  fremmede  Lande  for  at  gjøre  Erobringer,  er  ikke- 
sjælden  en  Tiger,  som,  naar  den  har  faaet  Blod  paa  Tanden, 
ender  med  at  æde  sine  egne  Unger. 

Den  paa  Bedrifter  saa  rige,  men  i  sin  Udgang  saa  ulykke- 
lige Krig  med  Polen  havde  skaffet  Karl  Gustav  og  Sverige  tre 
nye  Fjender :  Rusland,  Østrig  og  Danmark.  Af  disse  blev  de 
to  først  nævnte  opholdte  af  en  mindre  Troppestyrke,  medens. 
Kongen,  dristig  som  altid,  søgte  sin  egen  Frelse  i  Danmark& 
Undergang.  Til  den  Ende  lod  han  sin  Forbundsfælle  Fyrsten 
af  SiebenbQrgen  Ragoczi,  sammen  med  hvem  han  endnu  t 
Foraaret  1657  havde  gjennemstrejfet  og  hærjet  Polen,  i  Stik- 
ken, trak  sig  med  de  ringe  Rester  af  sin  Hær  ind  i  Prøjsen* 
og  senere,  efter  at  de  Danske  letsindig  havde  erklæret  ham 
Krig,  ud  paa  Sommeren  ind  i  Pommern.  Kun  6 — 8000  Mand 
bragte  Kongen  og  Otto  Stenbock  den  her  paa  Forstærkning, 
længselsfuldt  ventende  Wrangel  —  hærdede  Krigere,  der 
vare  prøvede  i  hundrede  Farer,  opfyldte  af  urokkeligt  Mo4». 
staalsatte  med  Disciplin,  en  af  disse  Hære,  som  knuse  en  ti- 
dobbelt Modstand  og  ere  i  Stand  til  at  trodse  selve  Skæbnen. 
Fra  Pommern  brød  Kongen  13,000  Mand  stærk  gjenneni: 
Mecklenborg  ind  i  Holsten,  trak  Vejret  ved  Hamborgs  Mure- 
og  rykkede  saa  ad  samme  Vej  som  tidligere  Torstenson  op  imod. 
Jylland. 

Kongen  havde  et  overordentligt  Held  med  sig.  Den  23de 
Juli  faldt  han  ind  i  Holsten,  hen  imod  Slutningen  af  Avgust 
havde  han  indtaget  hele  dette  Land,  Sønderjylland  og  den  syd- 
lige Del  af  Nørrejylland  og  trængt  Resten  af  den  danske  Hær 
sammen  i  Fæstningen  Frederiksodde,  det  senere  Fredericia, 
som  er  bleven  saa  berømt  ved  de  Danskes  glimrende  Sejr  over 
Slesvig-Holstenerne.  Denne  Gang,  1657,  var  Fredericia  min- 
dre heldig;  den  stærke  og  velforsynede  Fæstning,  der  havde 
en  Besætning  af  5000  Mand,  faldt  den  24de  Oktober  om  Mor- 
genen efter  et  forvovent  natligt  Angreb  af  Wrangel  med  3000' 
Mand  af  dem,  der  havde  overvundet  Polen. 

De  Danske  blev  grebne  af  Forfærdelse.  Karl  Gustav  be- 
gyndte at  drømme  om  hele  Danmarks  Erobring.  Fra  Frede- 
ricia lige  over  til  Middelfart  paa  Fyn  er  der  knapt  en  Mils  Vejr 
over  Lillebælt,  som  her  er  smallest. 

I  Vinteren  1643—1644  havde  Torstenson  fattet  den  dristi- 
ge Plan  at  drage  over  de  frosne  Bælter  imod  Sjælland,  men 
Skæbnen  havde  forbeholdt  hans  Lærling  denne  Ære,  —  Pla- 
nen kom  ikke  til  Udførelse  den  Gang,  fordi  Vinteren  var  mild, 
og  Bælternes  Bølger  vedblev  at  være  fri.  Karl  Gustav  greb 
Mesterens  Tanke  og  besluttede  at  sætte  den  i  Værk.  Danmark 
skulde  falde,  og  Sverige,  som  fra  alle  Sider  truedes  af  forbit- 
rede Fjender,  skulde  gaa  med  Sejr  og  Landvinding  ud  af  sin 
ventede  Undergang. 

Inden  vi  komme  til  disse  store  Begivenheder^  maa  vi  standse 
et  Øjeblik  i  Nærheden  af  Kolding,  tre  Mil  sydvest  for  Frede- 
ricia, hvor  vi  træffe  to  af  denne  Fortællings  Hovedpersoner. 

Det  var  en  Aften,  den  26de  Januar  1658.  Næsten  hele  den 
svenske  Hær  var  trukket  sammen  nord  for  Kolding,  i  og  om 
den  lille  By  Heils,  der  ogsaa  blev  navnkundig  190  Aar  se- 
nere. Kongen  mønstrede  Tropperne  paa  de  haardt  frosne  og 
snedækte  Marker.  Han  var  ikke  i  det  bedste  Lune  den  Dag, 
thi  et  stærkt  Tøvejr  havde  atter  revet  en  Del  af  den  Is  op, 
der  som  en  skrøbelig  Bro  skulde  bære  hans  Hære  og  hans 
Lykke  imod  Kjøbenhavn.  Han  var  stræng  i  sin  Mønstring  den 
Dag,  og  der  faldt  skarpe  Ord,  som  baade  høje  og  lave  i  Hæ- 
ren maatte  tage  imod. 

Kongen  holdt,  ledsaget  af  Wrangel,  Dahlberg  og  flere  af 
sine  tapreste  Officerer  pludselig  sin  Hest  an  ved  et  af  de  ny- 
lig fra  Pommern  tilkaldte  Regimenter.  Dets  Munderinger  var 
slidte  og  dets  Ydre  i  det  hele  taget  lidet  parademæssigt,  men 
Holdningen  var  fast  som  en  Mur.  Hver  Mand  saa'  med  sit  ar- 
rede, vilde,  vejrbidte  Ansigt  sikker  og  urokkelig  Kongen  lige 
i  Ansigtet ;  de  fortrak  ikke  en  Mine,  de  betænkte  sig  ikke  paa 
en  Bevægelse,  de  hørte  til  disse  staalfaste,  prøvede  Kjæme- 
tropper,  som  aldrig  skjælve,  ikke  engang  for  et  vredt  Konge- 
blik. Karl  Gustavs  strænge  Ansigt  opklaredes.  Han  vendte  sig 
til  Wrangel  og  sagde :  „Se  paa  de  Karle  dér,  og  kom  saa  ikke 
mere  og  fortæl  mig,  at  der  ligger  et  Hav  imellem  mig  og  Kjø- 
benhavn" . 

Wrangel,  som  hele  Tiden  havde  fraraadet  Toget  over  Bæl- 
terne, svarede  mut :  „For  at  kjøre  Jyden  ud  i  Østersøen,  har 
deres  Majestæt  ikke  nødig  selv  at  gaa  i  Hundene** . 

Kongen  hørte  ikke  paa  ham,  men  kaldte  ved  et  Vink  en  høj 
Officer  frem  af  sit  Følge. 

„Det  er  Eders  Folk,  Grev  BertelskSld!" 

Ja,  Deres  Majestæt" ,  svarede  Greven  og  hilste  stolt. 

„Vi  saas  sidst  i  Polen*" ,  vedblev  Kongen  med  et  mørkt  Blik. 
„General,  hvad  har  I  gjort  med  mine  tapre  i  Lithauen?*" 

„Min  Pligt" .  svarede  Bertelsk6ld  kort. 

„Men  det  var  Jer,  der  mente  at  kunne  byde  over  Lykken" . 

„Deres  Majestæt  har  bevist,  at  Lykken  staar  den  kække  bi. 
Jeg  har  dristet  mig  til  at  følge  Deres  Majestæts  ophøjede  Ex- 
empel.  Jeg  har  tabt  Lithauen,  som  Deres  Majestæt  har  tabt  Po- 
len, men  jeg  har  i  Deres  Majestæts  Fodspor  renset  Pommern, 
Bremen  og  Verden  og  haft  det  Held  at  sejre  i  hundrede  Skjær- 
mydsler,  medens  Deres  Majestæt  har  sejret  i  Slag". 

„I  taler  dristig,  Greve.  Hvorledes  vil  I  bevise  Eders  Ord 
om  Lykken  ?" 

„Ved  at  ride  forrest  over  Isen  paa  Bælterne" . 

Kongen  smilede  og  vendte  sig  til  Wrangel.  „Han  er  af  det 
Stof,  man  banker  Jyder  med ;  saadanne  Folk  trænger  jeg  tir . 

„Dumdristige  Galninger!"  mumlede  Wrangel. 

„Godt,  Grev  Bertelsk61d" ,  vedblev  Kongen,  „jeg  vil  tro  Jer, 
i  Fald  I  i  Morgen  rider  over  Bæltet  og  inden  Aften  bringer  mig 
en  Fange  fra  Fyn" . 

„Det  skal  ske,  Deres  Majestæt",  svarede  Bertelsk5ld  af- 
maalt  og  kort  uden  at  lade  sig  forstyrre  af  Wrangels  haanlige 
Smil,  thi  det  var  vitterligt  for  alle,  at  Tøvejret  havde  brudt 
Isen  op  i  den  østre  Side  af  Lillebælt,  saa  at  Vejen  over  til  Mid- 
delfart var  ufarbar.  Men  Kongens  Sind  var  med  et  saa  heftigt 
Begjær  rettet  mod  dette  Punkt,  at  han  ivrig  greb  efter  alt,  hvad 
der  kunde  smigre  hans  Forhaabninger  i  den  Henseende.  Maa- 
ske  var  der  ogsaa  en  vis  Lighed  imellem  hans  og  Bertelsk51ds 
Karakter,  som  gjorde,  at  han  med  hemmelig  Tilfredshed  hørte 
paa  Grevens  dristige  Ord ;  saa  meget  er  i  det  mindste  vist,  at 
han  selv  ligesom  denne  Lykkens  fordærvede  Yndling  gjærne 
satte  alt  paa  ét  Kort  for  at  vinde  eller  tabe  alt. 

Mønstringen  var  til  Ende,  Kongen  red  videre,  og  Tropperne 
opløste  sig  og  gik  til  deres  Kvarterer  for  at  varme  de  stive 
Lemmer.  Hytterne  kunde  ikke  rumme  dem  alle  paa  én  Gang ; 
der  var  tændt  Baal  paa  Markerne,  og  Feltflasken  gik  flittig 
rundt  iblandt  dem,  der  i  Øjeblikket  havde  Tag  over  Hovedet. 
Flere  og  Here  Troppemasser  strømmede  til,  og  til  sidst  tog  man 
Kirken  i  Besiddelse.  Krigen  og  de  strænge  Tider  respekterede 

ingen  Ting.  Man  saa'  Soldaten  med  sin  Flaske  lejret  i  Korgan- 
gene og  omkring  Knæfaldet,  og  vilde,  letsindige  Viser  lød  in- 
den for  de  Mure,  der  nylig  havde  gjenlydt  af  de  hellige  Salmers 
Toner. 

Karl  Gustav  havde  sit  Hovedkvarter  i  Præstegaarden,  fra 
hvis  Vinduer  man  havde  fri  Udsigt  over  Kysten  og  Isen.  Fra 
Tid  til  anden  afbrød  Kongen  sine  Raadslagninger  med  OfR- 
cererne  og  gik  utaalmodig  hen  til  Vinduet  for  at  se  ud  i  Egnen, 
som  blev  mørkere  og  mørkere,  men  hvor  man  endnu  ved  Da- 
^en  i  det  fjærne  kunde  se  den  aabne  blaa  Strømfure  ovre  ved 
Fyns  Kyst.  Thermometret  var  endnu  ikke  opfundet.  Men  den 
skydækte  Himmel  og  Sneens  Udseende  sagde  ham  til  fulde, 
«t  Tøvejret  vedblev  og  spottede  hans  Haab. 

Pludselig  afbrød  Kongen  en  Samtale  med  Dahlberg  og  lod 
Bertelsk5ld  kalde.  „Greve"",  sagde  han  kort,  „sig  mig  aabent 
og  uden  Frygt,  staar  I  i  Pagt  med  Djævelen?  Vær  ikke  bange, 
jeg  giver  Jer  Absolution" . 

Jeg  forstaar  ikke  Deres  Majestæt" . 

,Jeg  vilde  gjærne  lære  den  Kunst  af  Jer  at  ride  over  det 
aabne  Hav  til  Middelfart". 

„Intet  er  lettere.  Vil  Deres  Majestæt  blot  behage  at  kaste  et 
Blik  ud  af  Vinduet" . 

Kongen  saa*  ud.  Den  nylig  skydækkede  Himmel  var  pludse- 
lig klaret  op,  og  alt  varslede  om  en  skarp  Kulde,  som  ogsaa 
indtraf  samme  Aften.  Karl  Gustav  klappede  Bertelskold  let 
paa  Skulderen.  „Greve",  sagde  han,  „den  Nyhed  er  et  Sogn 
i  Finland  værd  —  i  Fald  I  udfører,  hvad  I  har  paataget  Jer" . 

„Det  skal  ske.  Deres  Majestæt" ,  svarede  Bertelsk5ld. 

Da  Solen  næste  Morgen  stod  op  over  de  nøgne  Bøge  paa 
Fyn,  skinnede  hele  Lillebælt  bedækket  med  nattegammel  Is. 
Svenskerne  strømmede  ned  til  Stranden  for  at  overtyde  sig 
om  Vinternattens  Dygtighed  i  Brobygning  og  om  Lykkens 
Gunst,  der  sørgede  for,  at  det  skete  lige  i  det  rette  Øjeblik. 
Kongen  var  i  godt  Humør.  Han  saa'  alle  Nordens  tre  Kroner 
blinke  i  Horisonten. 

I  Begyndelsen,  da  Isen  var  sikrest,  red  Bertelskøld  meget 
langsomt  for  ikke  at  udmatte  sin  spinkle  Ølænder,  men  jo  nær- 
mere han  kom  den  farligste  Del  af  Sundet,  hvor  Strømfuren 
gik,  desto  mere  fremskyndede  han  Farten,  saa  at  Knægtene 
paa  deres  lette  Skøjter  havde  megen  Møje  med  at  følge  ham. 

Fyns  snedækkede  Kyst  rykkede  nærmere  og  nærmere.  Isen 
bragede  og  gyngede  under  Hestens  Fødder,  den  ene  Gang  ef- 
ter den  anden  slog  en  Hov  igjennem  det  blanke  tynde  Dække» 
saa  at  Vandet  stænkede  højt  i  Vejret,  men  den  dristige  Kri- 
ger fløj  frem  i  flyvende  Fart  . . .  endnu  et  Øjeblik,  og  Bertel- 
skdld  stod  i  god  Behold  paa  Fyn,  og  i  samme  Nu  styrtede  hans 
Hest  for  ikke  mere  at  rejse  sig. 

Solen  gik  frostkold  og  gul  ned  bag  Slesvigs  Kyst,  og  den 
tidlige  Vinteraften  begyndte  allerede  at  slumre.  Tiden  var 
kostbar. 

Bertelsk51d  var  gaaet  i  Land  i  Nærheden  af  en  Landsby 
syd  for  Middelfart.  En  Flok  Danske,  Mænd,  Kvinder  og  Børn» 
havde  samlet  sig  paa  Strandbredden,  nysgjerrige  efter  at  faa 
at  vide,  hvad  denne  Vovehals  af  en  Rytter  havde  at  melde. 
Rimeligvis  ansaa  de  ham  for  en  Kurér  fra  den  svenske  Konge. 
Ingen  anede  Hensigten  med  dette  usædvanlige  Besøg. 

Bertelsk()ld  saa'  sig  om;  hans  Knægte  med  Slæderne  var 
endnu  et  godt  Stykke  borte.  Han  gik  hen  til  Folkene  og  spurgte 
om  Vejen  til  Odense,  idet  han  gav  dem  at  forstaa,  at  han  var 
afsendt  for  at  slutte  Fred.  Denne  Nyhed  opfyldte  alle  med 
Glæde.  Man  flokkedes  fredelig  og  uden  Mistanke  om  den 
fremmede  helt  ude  ved  Vandet,  og  saa  kom,  overensstem- 
mende med  de  paa  Forhaand  givne  Ordrer,  den  ene  af  Knæg- 
tene, afleverede  sin  Slæde  og  et  Par  Skøjter  og  begav  sig  strax 
efter  paa  Tilbagevejen. 

Berteiskold  spurgte,  om  man  ikke  kunde  komme  til  Middel- 
fart over  Isen,  og  spændte  samtidig  Skøjterne  paa.  Bønderne 
tilbød  i  deres  Glæde  at  leje  ham  en  anden  Hest  i  Stedet  for 
den  styrtede.  Alt  syntes  at  være  venskabeligt  og  godt.  Da 
greb  BertelskOld  uventet  en  fem  Aars  Dreng  ud  af  Flokken^ 
kastede  ham  om  paa  Slæden,  skjød  denne  ud  paa  Isen  og  ilede 
med  Vindens  Fart  paa  de  lette  Skøjter  af  Sted  med  sit  Bytte. 
Alt  dette  var  et  Øjebliks  Værk. 

Bønderne  tabte  baade  Næse  og  Mund  og  troede  knapt  deres 
egne  Øjne,  før  de  allerede  hørte  Drengen  skrige  langt  borte 
paa  Isen.  En  Kvinde  styrtede  frem  ...  det  var  den  røvede 
Drengs  Moder  . . .  hun  rev  sig  i  Haaret,  var  den  første  til  at 
løbe  ud  paa  Isen  efter  dem,  gled,  faldt,  rejste  sig  igjen,  faldt 
atter,  stod  atter  op  og  løb  efter  BertelskOld,  til  hun  faldt  af- 
mægtig om.  Nogle  unge  Karle  fulgte  hende.  Forgjæves,  Røve- 

ren  var  allerede  næsten  ude  af  Syne  i  den  tiltagende  Skum- 
ring, og  det  var  umuligt  at  indhente  ham.  Harmfulde  og  med 
Forbandelser  over  Svenskernes  Troløshed  vendte  Forfølgerne 
tilbage  tillige  med  den  ulykkelige  Moder. 

Imidlertid  naaede  BertelskOld  lykkelig  den  modsatte  Bred 
med  Drengen  paa  Slæden.  Et  begyndende  Maaneskin  havde 
begunstiget  hans  æventyrlige  Færd.  Svenskerne  betragtede 
ham  allerede  som  fortabt.  Aftenen  blev  stadig  mørkere,  og 
Kongen  med.  Han  fortrød  dette  Vovespil ;  han  havde  saa  god 
Brug  for  enhver  tapper  Mand,  og,  hvad  der  var  det  vigtigste, 
—  hele  hans  Hær  vilde  i  Bertelsk()lds  Skæbne  se  et  Billede 
paa  sin  egen,  enten  den  nu  blev  god  eller  ond,  i  Fald  man  for- 
søgte det  paatænkte  Tog. 

Men  Bertelsk()ld  kom.  ,Jeg  har  redet  over  Bæltet,  Deres 
Majestæt,  skjønt  jeg  er  løbet  tilbage  paa  Skøjter.  Her  er  mit 
levende  Vidne  fra  Fyn  !**  Og  den  fangne  Dreng  førtes  frem,  rød 
om  Næsen  af  Kulden  og  gnavende  paa  et  Stykke  Hvedebrød, 
man  havde  givet  ham  for  at  stille  hans  Graad. 

Kongen  tog  en  Guldkjæde  af  sin  Hals.  Der  hang  en  med 
Juveler  besat  Medaillon  med  Dronning  Kristinas  Portræt  i 
den.  „Generar ,  sagde  han,  „tag  denne  til  Erindring  om  Eders 
Færd.  Fra  nu  af  skal  I  føre  Fyns  Vaaben  i  Eders  grevelige 
Skjold.  Og  saa** ,  tilføjede  Kongen  med  stolt  Selvtillid,  „skulle 
vi  besøge  min  Broder  Frederik  i  Kjøbenhavn" . 

„Og  saa** ,  hviskede  Dahlberg  til  Klas  Tott,  „skal  Bertelsk&ld 
have  ét  Sogn  til  at  ødelægge  i  Finland** . 

Ja" ,  svarede  Tott  i  samme  Tone,  „i  Fald  der  endnu  er  et 
Sogn  i  Finland  at  give  bort ;  jeg  tvivler  paa  det** . 

Om  Aftenen  fik  Tropperne  Extraforplejning  og  Anførerne 
ikke  mindre.  Det  er  bekjendt,  at  Karl  den  tiende  Gustav  var 
lige  saa  vældig  til  at  drikke  som  til  at  slaas.  Disse  vilde  Kri- 
gervaner havde  han  dels  fra  Trediveaarskrigen,  hvor  Vinen 
flød  i  Strømme  ikke  mindre  end  Blodet,  dels  ogsaa  fra  den 
stille  Længselens  og  Ærgjerrighedens  Tid,  da  han  i  frivillig 
Landflygtighed  paa  Øland  sukkede  efter  Sveriges  Krone.  Man- 
gen Gang  —  og  sidst  under  Mordbrændertoget  mod  Ragoczi 
i  Polen  —  var  Kongen  bleven  baaret  i  Seng  med  Klæderne 
paa,  og  alligevel  saas  han  den  næste  Morgen  tidlig  som  sæd- 
vanlig optagen  af  rastløst  Arbejde.  Ogsaa  nu  flød  den  ædle 
Rhinskvin,  taget  i  Kjælderne  paa  Holstens  og  Slesvigs  rige 

Riddergodser,  og  de  fleste  af  Hærførerne  fulgte  Kongens  Ex- 
empel.  Rundt  om  i  Offlcerskvartererne  drak  man  paa  Dan- 
marks Undergang  og  drak  Skaalen  til  Bunds,  og  stundom 
nævnte  man  i  Forbindelse  hermed  BertelskOld  som  den  før- 
ste, der  havde  bevist  Muligheden  af  at  ride  over  Bælterne. 

Ikke  langt  fra  Præstegaarden  havde  en  ti — tolv  højere  Offi- 
cerer, som  ikke  hørte  til  Kongens  fortroligste  Omgivelser, 
slaaet  sig  ned  om  et  velforsynet  Bord  i  en  rummelig  Bonde- 
stue. Bedlifter  og  Vin  bragte  Tungerne  paa  Gled  og  oplivede 
Hjærterne.  Det  var  dog  en  stor,  paa  Begivenheder  rig  Tid.  Den 
gamle,  ofte  slagne,  men  lige  saa  ofte  frygtede  Fjende  Dan- 
mark, som  stadig  lurede  paa  Sveriges  Fald,  skulde  nu  endelig 
knuses  og  ydmyges.  Skaane,  Halland,  Bleking  og  Norge  skulde 
rives  fra  det  og  indlemmes  i  Sverige,  ja  maaske  slog  allerede 
den  sidste  Time  for  de  Danske  som  selvstændigt  Folk.  Jyl- 
land og  Øerne  skulde  betragtes  som  svenske  Provinser,  Kjø- 
benhavn  som  en  ydmyg  Vasalby ;  Karl  Gustavs  Krigere  skulde 
have  den  danske  Adels  Godser  i  Len  og  vende  hjem  med  fyr- 
stelige Rigdomme.  Hvilken  Ære!  Hvilken  Vinding  1  Og  — 
hvilken  Anledning  til  atter  og  atter  at  tømme  de  bredfulde 
Bægere ! 

Hidsede  af  Vinen  gav  alle  Følelser  sig  Luft.  Den  gamle  sven- 
ske Adel  hadede  de  nye  Mænd,  der  var  bleven  optagne  i  deres 
Kreds  af  Kristina,  som  havde  overøst  dem  med  Titler  og  Rig- 
domme. En  af  disse  var  BertelskOld ;  han  havde  ofte  faaet  det 
at  føle  før  og  fik  det  ogsaa  at  føle  nu.  Sten  Bjelke,  hvis  Aner 
gik  mange  Aarhundreder  tilbage  i  Tiden,  stødte  saa  heftig  sit 
Bæger  imod  hans,  at  Halvdelen  af  Vinen  spildtes,  og  raabte 
saa  højt,  at  alle  hørte  det :  „Rider  Fanden  dig,  lille  Greve  af 
Lillebælt?  du  drikker  jo  ingen  Ting!  Tror  du,  det  er  Søvand, 
vi  drikker?" 

Bertelsk51d  tømte  sit  Bæger  uden  at  svare. 

„Han  har  spist  Roer  paa  Fyn  i  Dag" ,  vedblev  Bjelke,  ven- 
dende sig  til  de  andre.  „Han  er  opfødt  med  Roer.  Han  er  vant 
til  at  plante  Kaalhoveder" . 

„Og  til  at  hugge  dem  af,  naar  de  bliver  uforskammede", 
svarede  BertelskOld,  hvis  hidsige  Sind  var  en  Arv  efter  hans 
Fader. 

„Nej,  se,  hvor  stolt  han  er,  den  Bæltgreve" ,  vedblev  Bjelke 
i  samme  Tone.  „Ved  I,  hvoraf  det  kommer?  Jo,  hans  Mor- 

fader  havde  Titel  og  Værdighed  af  Bondekonge  og  regerede 
over  halvtredsindstyve  Moser  og  Stendysser  et  Sted  oppe  i  Fin- 
marken" . 

„Greve!"  udbrød  Bertelskttld,  idet  han  foY  op. 

„Og  hans  Moder",  vedblev  Bjelke,  stadig  i  samme  Tone, 
„hans  Moder,  mine  Herrer,  var  en  Prinsesse  af  dem,  der  vog- 
ter Faar  i  Skoven.  Derfor  ..." 

Bjelke  havde  ikke  faaet  talt  ud,  da  Bertelsk5ld  kastede  ham 
sin  Handske  lige  i  Ansigtet.  Blussende  af  Vrede  rejste  den 
stolte  Adelsmand  sig  og  trak  i  samme  Nu  sit  Sværd.  I  samme 
Øjeblik  fløj  BertelskOlds  ud  af  Skeden. 

Fornærmelsen  paa  den  ene  Side  og  Beskæmmelsen  paa  den 
anden  var  alt  for  offentlige,  til  at  de  tilstedeværende  blot  skulde 
have  prøvet  paa  at  hindre  Striden.  De  nøjedes  med  efter  rid- 
derlig Skik  at  regulere  den  som  en  Tvekamp.  Bordet  blev  skaf- 
fet til  Side,  der  blev  tændt  flere  Lys  og  valgt  Sekundanter.  Ef- 
ter et  Kvarters  Forløb  var  alt  i  Orden  til  et  af  disse  blodige 
Mellemspil,  der  var  saa  almindelige  i  Felten,  og  som  ikke  en- 
gang Kongens  Nærhed  kunde  forhindre,  thi  naar  det  gjaldt  en 
Æressag,  gav  den  Tids  Adel  ikke  efter  selv  for  Kongemagten. 

Begge  de  kæmpende  var  udmærkede  og  øvede  Fægtere,  de 
var  begge  hidsige  og  forbitrede  af  gammelt  Fjendskab.  De  om- 
staaende  ventede  med  Kjenderminer  en  interessant  Aftenun- 
derholdning, og  de  blev  heller  ikke  skuffede.  Uagtet  der  var 
saa  lavt  til  Loftet,  at  Sværdspidserne  ridsede  Furer  i  det,  før- 
tes Kampen  paa  begge  Sider  med  lige  Dygtighed,  om  ikke 
med  lige  Held.  Bertelskdlds  Klinge  havde  flere  Gange  ramt 
Modstanderen.  Bjelke  blødte  af  tre  eller  flre  lette  Saar,  uden 
at  have  mægtet  at  give  sin  Fjende  saa  meget  som  en  Skramme. 
Udmattet  og  blødende  forlangte  han  tre  Minuters  Stilstand. 
Dette  bevilgedes. 

Jeg  tager  jer  til  Vidne,  mine  Herrer" ,  udbrød  Bjelke,  „paa, 
at  denne  Usling  er  usaarlig  formedelst  Trolddom.  Lige  siden 
Slaget  ved  Ndrdlingen  har  han  ikke  faaet  en  eneste  Skramme, 
og  Gud  og  Hvermand  ved,  hvorfor.  Han  bærer  Kong  Gustav 
Adolfs  Ring  paa  sin  venstre  Ringflnger ;  det  er  dens  Magt,  han 
stoler  paa ;  det  er  kun  derfor,  han  drister  sig  til  at  slaas  med 
en  ærlig  Kavaler" . 

Disse  Ord  undlod  ikke  at  gjøre  Indtryk  paa  den  almindelige 
Overtro.  „General",  sagde  en  af  de  ældste  Offlcerer,  „vi  er 

kristne  Soldater  og  taaler  intet  Djævelskab  iblandt  os.  Eders 
Ord  er  saa  godt  som  en  Ed.  Sig,  at  alt,  hvad  man  fortæller  om 
Eders  Ring,  er  Kærlingesnak,  og  vi  tro  Jer,  som  om  I  havde 
svoret  derpaa". 

BertelskMd  tøvede  et  Øjeblik,  men  Hannen  og  Fristelsen 
var  for  store  . . .  han  bukkede  under.  „Det  er  sandt" ,  sagde 
han,  ,,at  jeg  bærer  en  Ring  til  Erindring  om  den  store  Konge, 
men  alt,  hvad  Bjelke  og  andre  sige  om  den,  er  latterlig  Over- 
tro". 

„Lad  saa  Kampen  begynde  igjen". 

Og  Kampen  begyndte  igjen,  men  den  skjærmende  Engel 
var  veget  fra  BertelskOlds  Side.  I  det  første  Hug  kløvede  Bjel- 
kes  Sværd  hans  venstre  Haand,  og  de  to  yderste  Fingre  faldt 
paa  Gulvet.  Det  sortnede  for  den  saaredes  Øjne,  Sværdet  sank 
ud  af  hans  Haand,  og  kun  det,  at  de  omstaaende  hurtig  løb  hen 
og  støttede  ham,  hindrede  ham  i  at  segne  om  for  sin  sejrende 
Fjendes  Fødder. 

En  af  Officererne  tog  de  afhugne  Fingre  op  og  trak  en  lille 
Kobberring  af  den  ene.  „Mon  det  er  den  navnkundige  Ring?*" 
spurgte  han. 

De  omstaaende  lo.  „Den  er  jo  ikke  engang  af  Guld" ,  sagde 
de ;  „det  kan  umulig  være  den  rigtige" . 

Han,  der  havde  spurgt,  kastede  foragtelig  Fingeren  og  Rin- 
gen fra  sig. 

Lader  Hedenskabet  sig  ikke  udrydde  af  Menneskehjærtet? 
Vi  fødes  og  opdrages  i  Troen  paa  et  evi^  Forsyn,  som  afmaaler 
vor  Skæbne  med  urokkelig  Retfærdigbed;  og  dog  komme  vi 
stadig  tilbage  til  Oldtidens  Tro  paa  den  blinde  Skæbne,  den 
lunefulde,  ufornuftige  Magt,  der  maaler  Ve  og  Vel  med  Had 
og  Kjærlighed,  begge  Dele  saa  ufortjent.  Og  just  vor  Tro  paa 
denne  samvittighedsløse  Magt  giver  den  Herredømme  over 
OS;  Spilleren  taber,  naar  han  tror  paa  sit  Uheld,  og  Søman- 
den forliser,  naar  han  spaar  sin  Undergang. 

BertelskOld,  den  dristige  Kriger,  var  ved  Lykkens  mange- 
aarige  Gunst  bleven  Lykkens  Slave.  I  samme  Øjeblik,  som 
Bjelkes  Sværd  kløvede  hans  venstre  Haand,  knustes  hans 
stolte  Tro  som  en  Eg,  der  splintres  af  Lynet.  Han  segnede  ikke 
under  Smerten  og  Saaret,  han  segnede  under  Bevidstheden 
om  sin  Lykkes  pludselige  Fald. 

Der  gik  et  Døgn.  Kulden  vedblev  at  fæstne  Isbroerne,  og 

hele  den  svenske  Lejr  var  i  den  livligste  Bevægelse.  Dette 
Syn  oplivede  Krigernes  Mod.  Hærdet  af  Farer  og  Anstrængel- 
ser  overvandt  Bertelsk()ld  snart  den  første  Smerte.  Forbunden 
og  mat  af  Blodtabet,  som  han  var,  var  han  ikke  at  formaa  til 
at  holde  sig  rolig  og  uvirksom.  Han,  den  første,  der  havde  re- 
det over  Bæltet,  vilde  ikke  være  den  sidste  til  at  følge  det 
sejrrige  Tog. 

Men  Aftenen  før  den  afgjørende  Dag  sendte  han  Bud  efter 
sin  Søn  Bernhard,  som  han  siden  Begivenhederne  i  Lithauen 
havde  stødt  fra  sig  med  en  Haardhed,  der  lignede  den.  Bonde- 
kongen i  sin  Tid  havde  vist  ham  selv.  Den  blinde  Tro  paa  en 
synkende  Skæbne  havde  atter  faaet  Magt  over  Krigerens  Sjæl. 
Bernhard  Bertelsk()ld  fandt  sin  Fader,  Generalen,  stille  hen- 
sunken i  Beskuelsen  af  Billedet  i  en  Medaillon.  Var  det  Bille- 
det af  Dronning  Kristina,  som  hans  Konge  nylig  med  smig- 
rende Naade  havde  skjænket  ham?  Nej,  det  var  Billedet  af 
en  smuk,  sortlokket  og  sortøjet  Kvinde  fra  Mainflodens  Bred, 
det  var  Billedet  af  den  sværmeriske,  skjønne  Regina  von 
Emmeritz. 

Generalens  Øjne  var  fugtige  af  Taarer.  Saa  langt  han  kunde 
huske  tilbage,  havde  han  kun  grædt  en  eneste  Gang  før,  det 
var  ved  Meris,  hans  Moders  Død.  Da  han  mistede  sin  Hustru, 
var  Taarernes  Trøst  nægtet  den  sørgende. 

Bernhard  havde  et  andet  Sind.  Taarerne  i  hans  Faders  Øjne 
kaldte  strax  hans  frem.  Generalen  greb  hans  Haand  —  og  For- 
soningen mellem  Fader  og  Søn  var  fuldbyrdet  uden  et  eneste 
Ord. 

„Hun  var  din  Moder** ,  sagde  BertelskOld  med  en  usædvanlig 
blød  Stemme.  „Min  Søn,  kommer  du  en  Gang  til  at  elske  en 
Kvinde,  saa  knyt  hende  ikke  til  dig  med  uopløselige  Baand.  At 
knyttes  til  os  er  at  knyttes  til  Ulykken.  Aron  Bertilas  Forban- 
delse følger  os** . 

„Men  en  Moders  Velsignelse  gaar  i  dens  Spor  og  bryder 
Odden  af  Forbandelsens  Torne** ,  svarede  Bernhard.  „Det  har 
I  sagt  mig  før,  Fader.  Det  er  Eders  Moders  Ring,  I  bærer** . 

„Nej,  nej** ,  svarede  Bertelsk()ld  heftig,  „jeg  bærer  den  ikke 
mer,  den  er  tabt,  og  min  Lykke  med  den.  Min  Moder  sagde 
mig  det,  og  nu  ved  jeg,  at  hun  sagde  sandt.  Med  denne  Ring 
følger  der  Lykke  i  Fred  og  Sejr  i  Krig,  Kjærlighed,  Ære  og 
Rigdom ;  den,  der  bærer  den,  vil  faa  al  Verdens  Lykke  og  kun 

have  sig  selv  at  bekæmpe,  men  han  vil  ogsaa  selv  være  siir 
Lykkes  Fjende.  Mened  og  Slægtfjendskab,  Hovmod  og 
umaadelig  Ærgjerrighed  ville  stadig  arbejde  i  hans  Bryst  for 
at  berede  hans  Fald  . . .  Bernhard,  min  Søn !  Ringen  blev  hug- 
get af  med  Fingeren,  da  jeg  var  svag  nok  til  at  fornægte  dens 
Kraft  . . .  Jeg  beder  dig,  spørg  ikke  mere  efter  den,  men  lad 
dig  nøje  med  en  roligere  Lykke,  som  ingen  Forbandelse  bærer 
i  sit  Skjød  .  . .  Lad  dig  advare  af  mit  Exempel  ...  jeg  har  væ- 
ret min  Lykkes  Fjende,  Rebel  imod  mig  selv,  imod  det  højeste 
og  helligste  . .  .  jeg  har  svoret  Mened,  min  Søn,  derfor  skal  jeg 
dø  i  Morgen" . 

„I,  som  sejrrig  har  gjennemgaaet  saa  mange  Farer  . .  .** 

„Det  var  den  Gang,  da  jeg  bar  Sejrens  Vished  i  mig  selv. 
Nu  bærer  jeg  paa  Forvisningen  om  min  Undergang.  Hør  mig, 
Bernhard,  jeg  efterlader  dig  mine  Godser,  mine  fattige,  brød- 
løse og  forkuede  undergivne.  Vær  en  Fader  for  dem,  mere  end 
jeg  har  formaaet  det.  Paa  Majniemi  lever  en  Enke  ...  du  kjen- 
der  hende,  det  er  sorte  Jane.  Hun  er  den  eneste  levende,  der 
ved  Besked  om,  hvor  en  stor  Skat  er  nedgravet.  Der  klæber 
Taarer  og  Blod  ved  denne  Skat,  thi  den  er  et  Bytte  fra  vilde 
Kampe  i  Bøhmen.  Hæv  denne  Skat  —  den  var  min  fra  første 
Færd  af  —  brug  den  til  at  lade  de  ødelagte  Hytter  sætte  i 
bedre  Stand,  til  at  opdyrke  det  øde  Land,  til  at  indhegne  de 
forsømte  Enge.  Lad  Taknemlighedens  Taarer  tvætte  Blodet 
af  denne  Skat" . 

„Det  lover  jeg.  Fader.  Men  ..." 

»Far  vel,  min  Søn!  Vi  ses  igjen  i  Morgen,  og  saa  —  hos  din 
Moder!" 

Bernhard  omfavnede  sin  Fader;  den  bløde  Yngling  græd 
som  et  Barn.  Saa  gik  han  bort  med  hastige  Skridt. 

Morgenen  den  29de  Januar  brød  frem.  Kulden  var  stærkere 
end  nogen  Sinde.  Allerede  ved  Daggry  var  hele  Hæren  færdig 
til  Opbrud  ved  Kysten.  Man  havde  undersøgt  Isen;  den  bar. 
Dahlbergs  Forsigtighed  stolede  ikke  fuldt  paa  den.  Han  havde 
ladet  lægge  Halm  ud  paa  de  farligste  Steder,  overgydt  den  med 
Vand  og,  efter  at  det  var  frosset,  lagt  Brædder  derover.  Det 
evig  mindeværdige  Tog,  som  Gyllenstjerna  hundrede  Aar  se- 
nere besang,  tog  sin  Begyndelse. 

Rytteriet  og  Kanonerne  rykkede  i  Spidsen  fra  Heils  over 
den  lille  Brandsø  imod  en  Vig  paa  Fyn  sønden  for  Ivemæs. 

Først  kom  højre  Fløj  under  Wrangel  og  Tott,  derefter  venstre 
Flø]  under  Kongen  og  Berndes.  Fodfolket  rykkede  frem  nord 
for  Rytteriet.  Det  var  et  sælsomt  Tog  paa  den  aabne,  blaa 
Is  . . .  stille,  alvorligt,  som  gik  det  over  en  aaben  Grav.  Da 
man  kom  i  Nærheden  af  Strømfuren,  stod  Rytterne  af  og  førte 
deres  Heste  ved  Tøjlen  i  nogen  Afstand  fra  hverandre.  Men 
da  de  var  komne  over  det  farligste  Sted,  sprang  de  alle  i  Sad- 
lerne og  styrtede  med  høje  Jubelraab  frem  imod  den  paa  Bred- 
den ventende  Fjende. 

Hen  ved  4000  danske  Krigere  og  1500  Bønder,  der  savede 
Isen  i  Stykker,  samt  flere  Tusind  Tilskuere  stode  paa  den 
fynske  Kyst  og  opsendte  brændende  Bønner  til  Himlen  om, 
at  den  svenske  Hær  maatte  synke  i  Havets  Dyb  som  fordum 
Faraos.  Men  Svenskerne  kom  lykkelig  over  med  hele  deres 
Overmagt ...  et  rask  Angreb  af  den  jærnklædte  Rytterskare, 
og  den  modløse  danske  Flok  var  dels  sprængt,  dels  tagen  til 
Fange. 

Karl  Gustav,  som  fulgte  efter,  saa'  Kampen,  men  ikke  sine 
Folks  hurtige  Sejr.  „Følg  mig  !*"  raabte  han  og  bøjede  med  sin 
Fløj  om  ad  en  Omvej  til  højre  i  den  Hensigt  at  gaa  i  Land  paa 
et  andet  Punkt  og  falde  Danskerne  i  Ryggen.  Hele  Fløjen  styr- 
tede der  hen.  „Tag  Jer  i  Agt,  Berteiskold'' ,  raabte  Dahlberg 
til  den  forbiilende  General,  som  med  venstre  Arm  i  Bind 
sprængte  frem  i  Spidsen  for  Skaren ;  „forsigtig  I  Skil  Rytterne 
ad,  I  rider  for  tæt'* . 

Men  Berteiskold  hverken  hørte  eller  saa'  andet  end  Kysten 
der  ovre  og  de  ny  Bedrifter,  der  skulde  øves  for  Kongens  Øjne. 
I  tætte  Rækker  styrtede  de  to  forreste  Eskadroner  frem  over 
Strømfuren  —  da  brast  den  skrøbelige  Bro  pludselig  med  et 
forfærdeligt  Brag,  og  den  stolt  fremstormende  Skare  sank. 
Saa  brat,  saa  uventet  kom  denne  Ødelæggelsens  Stund  midt 
under  Jublen,  at  man  knapt  saa'  Heste  og  Folk  kæmpe  nogle 
Øjeblikke  med  de  frembrydende  Bølger,  inden  de  alle  reves 
bort  af  Strømmen  og  forsvandt  i  Dybet.  Begge  Eskadronerne 
vare  redningsløst  fortabte ;  Kongens  og  den  franske  Gesandts 
Vogne  med  deres  Forspand  delte  Rytternes  Skæbne. 

Karl  Gustav  saa'  sine  Folk  gaa  under  og  kunde  ikke  hjælpe 
dem.  Danmarks  Krone  vinkede  igjen  . . .  Kongen  vendte  Blik- 
ket bort  fra  den  aabne,  blaa  Grav,  slog  ind  paa  en  Omvej  og 
naaede  lykkelig  Land  med  Resten  af  sin  Fløj.  Striden  var  alle- 

Topelina:  Karl  den  dende  7 

rede  endt,  Fyn  var  erobret,  Sjælland  skjalv,  og  Kong  Frederik 
sendte  det  ene  Ilbud  efter  det  andet  for  at  bede  om  Fred,  thi 
Danmarks  gamle  Rige  vaklede  under  hans  Fødder. 

Men  den  svenske  Løve  gjorde  sit  Spring.  Dahlberg  drev  iv- 
rig derpaa,  men  Wrangel  og  Forræderen  Corfits  Ulfeld,  som 
den  Gang  var  bange,  ivrede  derimod.  Efter  nogen  Tøven  be- 
stemte Kongen  sig  for  Dahlbergs  dristig  beregnede  Plan.  Den 
26de  Februar  endnu  før  Dagens  Frembrud  rykkede  Rytteriet 
fra  Svendborg  over  Øen  Taasinge  til  Langeland.  Det  var  en 
mørk  og  uhyggelig  Marsch,  siger  Historieskriveren  Fryxell; 
Hestenes  Hove  forvandlede  den  paa  Isen  liggende  Sne  til  en 
mørk  Sjapis,  saa  at  Vejen  saa'  ud  som  en  bred  og  aaben  Strøm. 
Ad  den  maatte  Tropperne  vade  i  narøten  en  halv  Alen  højt 
Vand,  hvert  Øjeblik  frygtende  for  at  føle  den  slidte  Is  briste 
under  deres  Fødder.  Nogle  foV  vild  og  forsvandt  i  Dybet. 

Men  ustandselig  som  en  Lavine  gik  Toget  fremad,  fra  Lange- 
land til  Laaland,  fra  Laaland  til  Falster  og  fra  Falster  til  Sjæl- 
land. Det  troløse  Hav  svigtede  sine  egne  Børn,  de  dejlige  dan- 
ske Øer,  og  bar  som  en  anden  Ulfeldt  villig  Fjenden  paa  sin 
Ryg.  Den  12te  Februar  1658  gik  den  svenske  Hær  i  Land 
ved  Vordingborg.  Heltebedriften  var  færdig  til  for  stedse  at 
optegnes  i  Historien,  Freden  i  Roskilde  blev  dens  Følge, 
Skaane,  Halland  og  Bleking  dens  Udbytte. 

Kong  Karl  Gustav  havde  ikke  den  store  Gustav  Adolfs  Ag- 
telse for  Menneskeliv.  Da  han  saa'  tilbage  paa,  hvad  dette  Tog 
havde  kostet  ham,  og  hvad  han  havde  vundet  derved,  tænkte 
han  ved  sig  selv :  „Danmark  flk  jeg  for  godt  Kjøb** . 

Den  unge  Grev  Bernhard  BertelskOld  stod  en  Gang  i  Nær- 
heden af  Kongen  og  saa'  med  taarefulde  Blikke  paa  Havet. 
Da  tænkte  Kongen  atter  ved  sig  selv :  „Bertelsk5ld  var  en  tap- 
per Soldat ...  de  nogle  Hundrede  Ryttere,  der  druknede,  var 
ogsaa  tapre  Gutter  . . .  men  jeg  flk  alligevel  Danmark  for  godt 
Kjøb" .  —  Ja  vel  . . .  men  han  flk  det  ikke. 

Karl  den  tiende  Gustav  kunde  ikke  overvinde  sig  selv.  Det 
var  Heltens  menneskelige  Svaghed,  og  det  blev  hans  Fald. 

Nej,  Fætter,''  erklærede  gamle  Mormor  med  den  ejendom- 
melige Bestemthed,  der  klædte  hende  saa  godt,  og  som 
kunde  være  saa  skarp,  naar  den  kom  frem  i  rent  Alvor  —  men 
her  var  det  Spøg,  thi  den  gamle  kunde  aldrig  faa  sig  til  at  tage 
Feltlægens  Historier  for  Alvor  — ,  „nej.  Fætter,  kom  aldrig  og 
paastaa,  at  den  gamle  BertelskOld  blev,  hvad  han  kunde  og 
fornuftigvis  burde  være  bleven  til.  Er  det  rigtigt?  spørger  jeg. 
Han  var  en  haabefuld  Yngling,  da  vi  først  traf  ham  i  Slaget 
ved  Breitenfeld;  noget  blød,  noget  bly,  det  passede  sig  for 
hans  Alder,  for  Resten  kjærlig,  god  og  ilter,  det  indrømmer 
jeg,  men  slet  ikke  vild.  Hvem  skulde  tro,  at  der  kunde  blive 
saadan  en  vild  Krabat,  ja  ligefrem  saadant  et  Umenneske  af 
ham  som  Eders  General  BertelskOld?  Det  er  uforsvarligt, 
Fætter,  og  jeg  maa  sige,  at  i  Fald  I  lader  Bernhard  BertelskOld, 
som  endnu  er  ung  og  skikkelig,  med  Tiden  blive  lige  saadan 
en  som  hans  Fader,  saa  vil  jeg  slet  ikke  høre  mere  om  ham, 
nej,  det  bryder  jeg  mig  ikke  om" . 

Ved  disse  Ord  var  gamle  Mormor  bleven  en  Smule  varm  — 
hun  blev  saa  let  varm  for  alt,  hvad  hun  ansaa  for  ret  og  sandt 
her  i  Verden  — ,  og  det  havde  altid  til  Følge,  at  de  unge  om- 
kring hende  tav  som  en  Mur,  thi  de  havde  Respekt  for  den 
gamle,  hvor  inderlig  god  hun  end  var.  Anna  Sofl  vedblev  at 
rense  Tyttebær  med  en  Mine,  som  hun  sad  i  Kirken.  Fætter 
S  vanholm  gav  sig  betænkelig  i  Lav  med  sin  Daase  med  Kjø- 
benhavns-Pickanel,  og  Fætter  Svenonius  havde  faaet  fat  i  et 
Kvartark  Papir,  som  han  lavede  Haner  og  Æsker  af  til  Bør- 
jiene. 

„Min  gode  Kusine"*,  sagde  Feltlægen  ganske  sagtmodig, 
„tillad  mig  at  gjøre  et  Spørgsmaal :  hvorledes  mener  I,  at  Hel- 
ten i  en  Roman  bør  ende  sit  Liv?*" 

„Romaner  og  Komedier  bør  ende  med  Giftermaal,  det  er  en 
pæn  og  hæderlig  Slutning  og  oven  i  Kjøbet  fornøjelig  for  Til- 
hørerne, som  faa  at  vide,  at  deres  Venner  er  vel  farne,  efter 
at  de  godt  og  vel  have  faaet  det,  som  de  vilde  have  det  Alt, 
hvad  der  gaar  ud  over  det,  er  overflødigt  og  kunde  spares ;  ja, 
ja,  jeg  indrømmer,  at  man  vel  nok  kan  taale  et  lille  Tillæg,  som 
f.  Ex.,  at  det  unge  Par  efter  mange  Herrens  Aar  sidder  om- 
ringet af  Børn  og  Børnebørn,  hele  Stuen  fuld.  Men  en  be- 
drøvelig Slutning  paa  en  Bog  er  en  Uting,  som  burde  forby- 
des af  Censuren.  Hvorledes  en  Romanhelt  skal  ende?  Jo,  han 
skal  ende  som   Ægtemand,  som  jeg  nylig  sagde.  Fætter** . 

„Det  kan  Kusine  have  fuldkommen  Ret  i;  en  virkelig  Ro- 
manhelt handler  klogt  i  at  ende  paa  den  Maade.  Men  mine 
BertelskOlder  er  ikke  Romanhelte  efter  Lafontaines  Mønster, 
det  vilde  være  meget  besværligt  for  mig,  om  de  var  det,  efter- 
som jeg  gjærne  vilde  opdrage  dem  til  Mennesker  af  sanune 
Slags  som  vi  andre  dødelige.  Og  det  saa  meget  mere,  som  de 
har  ligesom  et  Skjær  af  historisk  Farve.  Vær  saa  god  og  tænk 
tilbage  paa  den  gamle  BertelskOld.  Allerede  fra  første  Færd 
af  spirede  Ærgjerrighedens  Frø  i  ham,  og  det  Frø  havde  en 
udmærket  Jordbund  i  Trediveaarskrigen.  Men  Ærgjerrigheden 
bærer  i  sig  Spirer  til  Egenkjærlighed,  og  faa  disse  Frø  Lov 
til  uhindret  at  modnes  under  Indflydelse  af  stadige  haarde 
Kampe,  hvor  enhver  for  det  meste  er  sig  selv  nærmest,  saa 
kommer  der  en  Karakter  som  Gustav  Bertelsk()lds  ud  deraf. 
Sig  ikke,  at  denne  Karakter  ikke  bliver  sig  selv  tro,  den  bli- 
ver det  tvært  imod  i  højere  Grad,  end  baade  Kusine  og  jeg 
havde  ønsket.  Kusine  synes  at  tro,  at  jeg  har  Ret  til  at  danne 
mine  Helte,  som  det  behager  mig,  omtrent  ligesom  Anna  Sofl 
morer  sig  med  af  samme  Dejg  snart  at  bage  Boller  og  snart 
Kringler  .  .  .** 

Anna  Sofl  rykkede  Feltlægen  i  Frakken,  thi  hun  saa',  at 
Mormor  ikke  syntes  om  denne  Lignelse. 

Ja,  ja" ,  vedblev  Bfick  formildende,  „jeg  ved  meget  godt,  at 
Kusine  gjør  Forskjel  paa  Boller  og  Menneskesjæle.  Men  en 
Fortællers  første  Pligt  er  at  være  sandfærdig,  nemlig  saaledes, 
at  han  maaler  sine  Skildringer  med  den  indre  Sandheds  Maale- 

stok,  og  saa  har  han  ingenlunde  Lov  til  at  lade  et  Menneske 
blive  til  et  andet,  end  hvad  det  maa  blive,  nemlig  et  Produkt 
af  Livets  Indflydelser.  Nu  er  det  vel  troligt,  at  i  F  a  1  d  Bertel 
var  bleven  opfostret  hos  sin  Morfader,  Storkyro-Bondekon- 
gen,  i  Stedet  for  at  blive  sendt  til  Stockholm  sammen  med  de 
adelige  Junkere  og  derfra  i  Krigen,  ja,  at  i  Fald  han  blot  i 
sine  Manddomsaar  var  kommen  til  at  sidde  stille  i  huslig  Lykke 
paa  Majniemi,  saa  vilde  de  mildere  Spirer  i  hans  Sjæl  have 
faaet  Lejlighed  til  at  udvikle  sig  i  Stedet  for  den  haardhjær- 
tede  Ærgjerrighed,  og  han  var  da  bleven  en  anden,  end  han 
blev.  Men  hertil  er  kun  at  sige,  at  havde  ikke  o  m  været,  saa 
havde  Kærlingen  ...  ja,  ja,  bliv  nu  ikke  vred.  Kusine,  saadan 
er  det  virkelig.  Tag  saa  ogsaa  med  i  Beregningen,  hvorledes 
en  stadig  Medgang  virker  paa  en  Karakter,  som  ikke  fra  første 
Færd  af  har  en  Modvægt  i  tilstrækkelig  stærke  Grundsætnin- 
ger, og  I  vil  indse,  at  jeg  har  Ret"* . 

,Ja,  lad  nu  den  gamle  Bertelsk5ld  være,  som  han  er"* ,  sva- 
rede gamle  Mormor,  som  kun  halvt  gav  sig,  „men  lov  mig,  at 
I  ikke  paa  samme  Maade  vil  gjøre  den  unge  Bernhard  til  en 
haardhjærtet  Despot.  Det  vilde  gjøre  mig  ondt  for  Knøsen; 
han  er  maaske  lidt  let,  men  saa  vidt  jeg  kan  skjønne,  er  Hjær- 
tet  godt,  ja  meget  bedre  end  hans  Faders'* . 

njeg  lover  ikke  mere,  end  jeg  kan  holde** ,  sagde  Feltlægen 
eftertænksomt.  „Kusine  husker  nok,  at  en  Moders  Velsignelse 
og  en  Morfaders  Forbandelse  strides  om  Slægten  BertelskOlds 
Skæbne;  det  kommer  an  paa,  hvilken  af  dem  der  faar  Over- 
taget. Vi  standsede  ved  det  Tidspunkt,  da  General  Berteiskold 
havde  udspillet  sit  Livs  Rolle.  Hans  Søn  Bernhard  var  den 
Gang  endnu  ganske  ung,  kun  atten  Aar,  og  at  blive  faderløs 
og  komme  i  Besiddelse  af  umaadelige  Ejendomme  i  den  Alder 
medfører  store  Farer  og  Fristelser,  især  i  en  urolig  Tid,  thi 
Lykken  er  altid  saadan,  at  giver  den  meget,  kræver  den  endnu 
mere,  og  I  mindes,  at  det  var  bestemt,  at  Hovmod  og  Ærgjer- 
righed hos  Bertelsk5lderne  skulde  være  deres  Lykkes  stadige 
Fjender" . 

„Rex  regi  rebellis,,  eller  rettere  in  regem",  bemærkede 
Svenonius  med  dybsindig  Mine. 

„Saadant  noget  Vrøvl  kan  jeg  ikke  finde  mig  i",  brød  nu 
Kaptejn  Svanholm  løs  —  hans  martialske  Aasyn  havde  alle- 
rede længe  røbet  Ærgrelse  og  Utaalmodighed.  „Rex  mig  hid 

og  rex  mig  did !  i  Pokkers  Skind  og  Ben  1  skal  man  pille  en 
tapper  Soldats  Sjæl  itu,  som  man  piller  Benene  ud  af  en  Sild? 
Lad  BertelskOldeme  være,  som  Vorherre  har  skabt  dem,  en 
Smule  stolte  maaske,  hvad  i  Herrens  Navn  gjør  det?  Hoved- 
sagen er,  at  de  er  dygtige  Folk,  nogle  Fandens  Fyre,  der  ban- 
ker Fjenden  brun  og  blaa,  saa  at  Sverige  og  Finland  har  Ære 
af  det.  Jeg  husker  endnu,  hvordan  det  gik  ved  Karstule,  da  vi 
rigtig  var  komne  i  Ilden  ..." 

„Saa  vær  Broder  glad,  at  I  slap  vel  derfra" ,  afbrød  den  ube- 
vægelige Svenonius  ham. 

Kaptejnens  skjæggede  Læber  aabnede  sig  til  et  Svar,  som 
vist  ikke  var  blevet  af  de  mildeste,  men  gamle  Mormor  skyndte 
sig  at  forebygge  Uvejret.  Jeg  er  vis  paa" ,  sagde  hun,  „at  Fæt- 
ter Back  denne  Gang  har  meget  andet  at  fortælle  om  end  Ber- 
telsk5lderne.  Vi  er  fredelige  Borgerfolk,  vi  holde  ikke  ud  i 
Længden  med  de  fornemme  og  deres  Krigsbulder.  Jeg  længes 
efter  at  høre  noget  om  den  lystige  Larsson  og  hans  brave  Kone, 
som  vi  længe  ikke  have  hørt  noget  til.  Jeg  haaber,  de  lever 
og  er  ved  Helsen" . 

»Og  jeg" ,  udbrød  Anna  Sofi,  „vilde  gjæme  høre  noget  mere 
om  den  lille  Greta  paa  Majniemi.  Er  hun  virkelig  saa  bedaa- 
ret  af  Bernhard  Berteiskold,  som  man  har  Grund  til  at  tro,  saa 
beklager  jeg  hende.  At  elske  saadan  en  Sommerfuglegreve 
.  .  .  nej,  da  . . ."  Anna  Sofi  tav. 

„Da  foretrækker  jeg  en  brav  ung  Mand  af  Borgerstanden, 
vilde  du  sige",  sagde  Feltlægen.  Ja  vel",  tilføjede  han  i  en 
alvorligere  Tone,  „jeg  hader  ikke  Adelen,  og  et  Bevis  derpaa 
er,  at  jeg  saa  ofte  drager  den  ind  i  mine  Historier,  særlig  fordi 
dens  Historie  er  saa  nøje  sammenknyttet  med  hele  Landets,  og 
ingen  Sinde  saa  meget  som  i  det  syttende  Aarhundrede.  Ja, 
jeg  paastaar,  at  Adelen  paa  den  Tid,  i  det  mindste  i  Sverige 
og  Finland,  var  det  Tømmer,  Historien  byggedes  af.  Men  da 
baade  min  Fødsel  og  min  Livserfaring  have  indgivet  mig  lige 
saa  stort  Venskab  for  de  lavere  Klasser,  saa  maa  jeg  tilstaa, 
at  man  handler  ilde,  om  man  i  Historien  lader  dem  trænges  i 
Skyggen  af  de  fornemme.  Tænk  f.  Ex.  paa,  at  største  Delen 
af  vore  mest  ansete  Familier  af  Middelstanden  nu  for  Tiden  I 
Finland  udleder  deres  Herkomst  fra  Mænd,  der  arbejdede  sig 
frem  til  Ære  og  Navn  i  det  syttende  og  Begyndelsen  af  det  at- 
tende Aarhundrede;  ja,  jeg  tror,  at  ikke  engang  nogen  af  de 


95 

lærde  Herrer  ved  Akademiet  vil  slaa  mig  over  Fingrene,  naar 
jeg  siger,  at  den  finske  Historie  lige  siden  den  store  Ufreds 
Tider  har  taget  sit  meste  Tømmer  fra  denne  Mellemklasse. 
Derfor",  og  Feltlægen  vendte  sig  til  Mormor,  „maa  Kusine 
venlig  undskylde,  at  saa  længe  vi  befinde  os  i  det  syttende 
Aarhundrede,  viser  jeg  ligesom  en  Smule  Forkjærlighed  for 
Adelen  ved  at  lade  den  komme  mere  frem  i  Forgrunden  af 
mine  Billeder.  Naar  vi  en  Gang,  om  Vorherre  giver  os  Helsen, 
faar  arbejdet  os  frem  til  det  attende  Aarhundrede,  vil  For- 
holdet blive  det  omvendte.  I  det  mindste  har  det  altid  forekom- 
met mig,  at  de  finske  Præste-  og  Kjøbmandsslægter  har  deres 
egen  lille  og  mærkelige  Historie  for  sig  selv  —  mærkelig  just 
fordi  den  med  lange  og  stærke  Traade  væver  et  nyt  borgerligt 
Aristokrati" . 

„Fætter  taler  i  Gaader". 

„Fremtiden  taler  altid  i  Gaader.  Husk  paa,  at  vi  endnu  staar 
i  det  syttende  Aarhundrede" . 

„Hvad  har  Fætter  endnu  at  fortælle  derom?" 

„Uendelig  meget  og  alligevel  uendelig  lidt  i  Sammenligning 
med  dette  Aarhundredes  Rigdom  paa  Æmner  af  den  største 
Interesse  for  Mindet  og  Eftertanken.  Nu  lever  vi  i  ordnede 
og  oplyste  Tider,  alle  Forhold  gaa  deres  regelmæssige  Gang  ad 
Veje,  som  Samfundet  nøje  har  afstukket.  Lovens  Herredømme 
anerkjendes  af  alle,  og  ere  Fordommene  end  virksomme  i 
Tavshed,  træde  de  i  alt  Fald  ikke  længer  med  trodsig  Pande 
frem  ved  høj  lys  Dag,  truende  dem,  der  ikke  til  bedste  for  dem 
airsværge  deres  Overbevisning,  med  Sværd  og  Baal.  Det  kan 
være  godt  og  nyttigt  en  Gang  at  kaste  et  Blik  ind  i  det  inderste 
af  en  anden  Tid,  da  adskilligt  var  bedre,  men,  sandt  at  sige, 
endnu  meget  mere  stod  slettere  til  end  nu". 

„Det  er  ikke  muligt,  Fætter.  Den  gode  gamle  Tid  var  meget 
bedre  end  vore  Dage" . 

„Vi  faa  at  se.  Nu  begynder  jeg  paa  min  femte  Historie" . 


I. 

Kong  Karls  Jagt. 

Der  er  gaaet  tretten  Aar,  siden  vi  saa*  Karl  den  tiende  Gu- 
stav paa  sin  Lykkes  Højde  og  Grev  Gustav  Bertelsk6ld  synke 
i  Bæltets  Bølger.  Pfaltzer-Kongens  krigeriske  Storhed  har 
tabt  sin  blændende  Glans.  Lykken  havde  paa  Slutningen  for- 
ladt sin  trodsige  Yndling;  ingen  Kugle  havde  forkortet  hans 
æventyrlige  Krigerbane ;  den  tavse  Død  havde  overrasket  ham 
paa  Sottesengen  midt  i  nye,  vidt  omfattende  Planer  til  at  be- 
fæste Herredømmet  i  Norden ;  —  han  faldt  som  et  Sværd,  der 
er  brudt  i  Skeden,  et  Øjeblik  før  man  atter  ventede  at  se  det 
lyne  over  Fjendens  Hoved.  Og  efter  de  store  Sejre,  kjøbte 
med  Folkets  Blod,  efter  de  glimrende  Erobringer,  vundne  med 
saa  utrolige  Anstrængelser,  krævede  Trætheden  sin  Ret  — 
Statens  Nerver  var  matte,  dens  Indtægtskilder,  som  der  var 
øst  alt  for  stærkt  af,  syntes  nær  ved  at  udtørres,  og  de  forladte 
Agre,  de  øde  og  bundfattige  Landsbyer,  de  tomme  offentlige 
Kasser,  alt  syntes  at  anklage  Karl  Gustavs  utrættelige  Krigs- 
lyst  for  et  begyndende  Forfald. 

Sverige  i  dets  evropæiske  Betydning  som  en  Magt  af  første 
Rang  var  en  spædlemmet  Yngling  iført  en  Jættes  Rustning  og 
stolt  over  en  Jættes  Bedrifter.  Ynglingen  havde  levet  for  rask. 
hans  Kræfter  syntes  at  være  udtømte,  og  Rustningen  trykkede 
ham  fra  Tid  til  anden  til  Jorden.  Men  Mindet  om  Sejre  er  en 
stor  Arv.  Naar  et  Folk  bærer  paa  den  stolte  Bevidsthed  om 
at  være  et  af  Jordens  ypperste  og  tapreste,  glemmer  det  for 
en  Tid  sit  udgydte  Blod,  sin  bortødslede  Marv,  dets  Muskler 
bevare  deres  Spændstighed,  dets  Haand  holder  sig  urokkelig 
knyttet  om  Fæstet  paa  det  sejrrige  Sværd,  og  det  dør  ikke  — 
det  lever  endnu,  kæmper  endnu,  sejrer  endnu  —  det  kan 

endnu  haabe  paa  en  Fremtid  oprunden  af  en  straalende 
Fortid. 

Det  er  en  Idés  Magt  og  Storhed,  der  holder  et  Folk  oppe. 

Men  det  materielle  Grundlag,  Kroppen,  der  tjener  denne 
store  Sjæl  til  Redskab,  maa  plejes  og  skaanes.  Havde  ikke 
Karl  den  ellevte  været,  vilde  længe  før  Pultava  en  Valplads 
være  bleven  den  svenske  Storheds  Grav  og  Mindesmærke. 
Maaske  var  denne  Konge  langt  fra  saa  vis  en  Statsmand,  som 
man  har  forestillet  sig,  maaske  satte  han  i  Modsætning  til  sin 
Fader,  Helten  og  Æventyreren,  Idéernes  Magt  for  lavt  og  den 
statsøkonomiske  Vinding  for  højt,  men  det  var  dog  ham,  det 
skyldtes,  at  Sverige  endnu  i  50  Aar  efter  Karl  den  tiendes  Død 
vejede  godt  i  Evropas  Vægtskaal.  Hans  Reduktion  forberedte 
Østersøprovinsernes  Fald,  siger  Fryxell.  Ja,  vel,  men  hans  in- 
dre Lovgivning  udviklede  nye  og  rige  Hjælpemidler,  der  havde 
været  tilstrækkelige  for  hundrede  Aar,  om  ikke  Sønnen  havde 
udtømt  dem  paa  tyve. 

Da  Karl  den  tiende  faldt  som  truffen  af  Lynet  midt  paa  sin 
Bane,  saa'  Sverige  sig  om  efter  en  Konge  og  fandt,  at  dets 
Krone  bares  af  et  Barn  paa  fire  Aar.  De  tolv  Aars  Formynder- 
regering var  ingen  lykkelig  Tid.  Det  skulde  have  været  en  Tid 
med  Stille  efter  Stormene,  med  Hvile  efter  Kampene  og  Blod- 
tabet ;  i  Stedet  derfor  blev  det  en  Tid  fuld  af  Splid  imellem  de 
store  og  af  Undertrykkelse  for  de  smaa,  af  den  enkeltes  Vinde- 
lyst og  Plyndring  og  af  Tilsidesættelse  af  det  almene  Vel.  Ade- 
len syntes  at  være  nær  ved  at  naa  det  Maal,  den  under  Kri- 
stina havde  arbejdet  henimod  med  en  Fart,  som  Karl  Gustav 
vel  havde  hemmet,  men  ikke  havde  tilintetgjort.  Sverige  styre- 
des af  et  Faamandsvælde,  idet  udelukkende  nogle  faa  af  de 
store  Slægter  sugede  Statens  bedste  Kraft. 

Finland  havde  blødt  i  de  store  udenlandske  Krige.  Karelen 
var  hærjet,  og  store  Strækninger  laa  øde  siden  1656.  Alt  var 
i  Afmagt,  alt  undtagen  Folkets  taalsomme  Mod.  De  faa  Aar 
under  Per  Brahes  Styrelse  vare  ledne  til  Ende,  de  havde  væ- 
ret som  en  Stribe  blaa  Himmel  imellem  de  mørke  Skyer. 
Næppe  var  den  borte,  før  Forvirringen  begyndte.  En  Del  af 
Adelen  fortærede  udenlands  de  store  Indtægter  af  deres  For- 
leninger;  en  anden  Del  huserede  hjemme  som  den  vilde  Jagt 
i  den  stormfulde  Høstnat.  Fogderne  pinte  den  sidste  Hvid  ud 
af  Bønderne,  Uretfærdighed  fortolkede  Lovene,  Raahedens 

hæslige  Sprog  hørtes  i  selve  Kirkerne;  medens  Donunerae  i 
deres  Fanatisme  havde  styrtet  Terserus  fra  Bispestolen,  har- 
vede Overtroen  sit  Hoved  højere  end  nogen  Sinde ;  de  uhygge- 
lige, vanvittige  Hexeprocesser  grasserede  som  en  Farsot  i  al- 
les Sind  og  for  alle  Domstole.  Men  igjennem  disse  mørke  Ti- 
der skinnede  alligevel  to  uforgængelige  Lys,  disse  Tiders  evige 
Ære  og  en  bedre  Fremtids  Morgenrøde :  den  flnske  Bibel  og 
det  finske  Universitet. 

O,  hvor  længtes  man  da  ikke  efter  ham,  den  unge  Konge, 
Karl  den  ellevte,  som  nu  skulde  tage  Regeringens  Tøjler,  der, 
som  en  udmærket  Forfatter  siger,  hidtil  var  bleven  slæbte  i 
Skarnet.  Mange  Tusind  Øjne  saa*  under  Tidernes  Tryk  op  til 
ham  som  til  en  Engel  i  Nøden.  Han  var  ung,  og  Ungdommen 
har  altid  et  Hjærte.  Man  kunde  altsaa  haabe,  at  han  vilde  have 
Hjærte  for  Landets  Nød. 

Vor  Fortælling  dvæler  en  Stund  ved  de  Dage,  da  han  første 
Gang,  endnu  umyndig,  betraadte  Finlands  Grund  —  vel  egent- 
lig ikke  Finlands,  thi  den  var  den  Gang  mere  svensk  end 
finsk,  men  en  senere  Tid  har  kaldt  den  finsk,  og  Naturen,  der 
har  stillet  disse  Egne  som  Forposter  ved  Landets  yderste  Græn- 
ser mod  Vest,  har  været  af  samme  Tanke. 

Havet  har  mange  Døtre  ved  Finlands  Kyster,  mange  trod- 
sige Skjoldmøer,  der  sætte  deres  Barm  af  Granit  imod  Bølgen, 
mange  elskelige  Børn  med  grønne  Dragter  af  skjælvende  Birk 
og  El.  Men  størst  af  dem  alle  er  den  klippefaste  Jomfru  længst 
mod  Sydvest,  de  tre  Haves  Datter,  det  grønne  Åland. 

Nordenvinden  jager  den  botniske  Bugts  fjæme  Bølger  imod 
dets  Strand,  med  Sydøstvind  stormer  den  finske  Bugts  Bølger 
imod  dets  Klipper,  og  Søndenvinden  kaster  hele  Østersøens 
vældige  Vandmasser  i  Skum  mod  dets  Kyster,  medens  en  Fjord 
af  den,  selve  Alandshavet,  med  Sommerens  Vestenvind  prø- 
ver sine  Kræfter  mod  dets  urokkelige  Granitmure. 

Åland  bestaar  af  over  80  beboede  Øer  foruden  utallige  Klip- 
per og  ubeboede  Skjær,  hvor  Fiskeren  stundum  ankrer,  og 
den  enlige  Svane  om  Vaaren  udbreder  sine  hvide  Vinger.  Jor- 
den er  her  ofte  haard  og  karrig ;  Klippen  giver  intet  Brød,  San- 
det ingen  Græsning,  men  des  gavmildere  er  Havet,  og  paa 
dets  Bredder  bor  et  hærdet  Folk  af  Sømænd  og  Fiskere. 

Midt  i  denne  Gruppe  af  Øer  og  Holme  hæver  „Faste  Åland*" 
sig  for  Sømandens  Øjne  med  sine  Kirker  og  Landsbyer.  Paa 


99 

den  Tid,  da  vor  Historie  foregaar,  var  det  mindre  befolket  og 
mindre  dyrket  end  nu  om  Stunder.  Tætte  Skove,  som  Øxen 
ikke  turde  give  sig  i  Lag  med,  bredte  sig  over  største  Delen  af 
Øen,  og  i  disse  Skove  græssede  Nordens  ædleste  Storvildt, 
Elsdyret.  Thi  største  Delen  af  Øen  hørte  under  Kongsgaarden 
Kastelholm,  hvis  Ruiner  endnu  den  Dag  i  Dag  spejle  sig  i  en 
smal  Vig  af  Havet,  og  dens  Skove  var  fredede  Jagtrevierer, 
hvor  ingen  andre  end  Slottets  Herre,  Kongen  havde  Ret  til  at 
jage.  Saa  strænge  var  Jagtlovene,  at  selv  efter  den  milde  Kong 
Gustav  Adolfs  Forordning  af  2den  Avgust  1620  „skulde  den, 
der  fældede  Elsdyr  paa  Åland,  straffes  paa  Livet"*, 
og  blev  han  af  synderlig  Gunst  benaadet,  skulde  alt  hans  Gods 
være  forbrudt  til  Kronen  og  han  selv  sendes  til  Ingerman- 
land  „uden  Haab  om  Løsladelse  for  hele  sin  Levetid** .  Denne 
Forordning  er  vitterlig  aldrig  kommen  til  Udførelse  i  hele  dens 
Strænghed,  men  Folk  er  bleven  dømte  til  Landsforvisning, 
Spidsrod  og  Fæstningsarbejde  for  at  have  fældet  Elsdyr.  Se- 
nere Tider  ere  faldne  i  den  modsatte  Yderlighed.  Det  ædle, 
smukke  Dyr  er  uden  nogen  som  helst  Beskyttelse  blevet  bar- 
barisk forfulgt  og  næsten  fuldstændig  udryddet  af  Jægerens 
Kugler. 

Naar  man  kommer  fra  Abo  og  først  har  passeret  Skiftet,  der- 
efter Delet  med  Bomarsunds  Fæstning*)  paa  højre  og  Lumpar- 
land  og  Lemland  paa  venstre  Haand,  kommer  man  ind  i  en 
bred  Vig,  som  efterhaanden  bliver  smallere,  og  paa  hvis  indre 
Bred  man  ser  det  spidse,  korsprydede  Spir  af  Sunds  Kirke,  den 
største  paa  Aland,  og  ikke  langt  derfra  Kastelholms  Ruiner. 
Den  31te  Avgust  1671  var  hele  denne  Egn  i  den  livligste  Be- 
vægelse, thi  man  ventede  ingen  ringere  Gjæst  end  Kong  Karl 
den  ellevte  selv,  ledsaget  af  Prinsesserne  og  største  Delen  af 
Hoffet.  En  lykkelig  Lod  at  komme  som  han,  en  Konge,  der 
kommer  til  sit  Folk,  højt  elsket  og  længselsfuldt  ventet,  før  han 
endnu  var  kjendti  Men  Sveriges  og  Finlands  Fremtid  kom 
med  ham ;  det  var  nok. 

Dagen  havde  været  storm-  og  regnfuld.  Elementerne  gjør 
sig  ikke  behagelige  for  Jordens  mægtige.  Men  hen  ad  Aften 
klarede  Himlen  op.  Stormen  tog  af,  Bølgerne  gik  fredelig  til 
Ro,  og  Aftenrøden  bredte  en  straalende  Glans  over  Vige  og 
Sunde.  De  af  Ålændingerne,  der  havde  noget  at  høste,  for- 

*)  Nedskudt  af  den  engelske  og  frsnske  FIssde  1854. 

sømte  deres  Høst,  Fiskeren  glemte  sine  Net,  Hyrden  sine 
Hjorder.  Alle  strømmede  ned  til  Stranden  for  at  vente  paa 
Kongen  dér,  thi  allerede  en  to,  tre  Dage  i  Forvejen  var  en  Del 
af  Hoffets  Tjenerskab  ankommet  for  at  sørge  for  Værelser  og 
andre  Fornødenheder  til  de  kongelige,  dels  i  Sunds  Prseste- 
gaard,  dels  hos  Fogden,  som  boede  i  en  nyere  Træbygning  ved 
Siden  af  de  største  og  bedst  forsynede  Bondegaarde. 

Hen  imod  Klokken  fem  om  Eftermiddagen  saa'  man  fra  den 
yderste  Kyst  den  stolte,  kongelige  Fregat  Iris  majestætisk 
kløve  de  salte  Bølger  og  styret  af  Egnens  erfarneste  Lodser 
forsigtig  nærme  sig  Kysten  ved  Sund.  To  smukke  Lystyach- 
ter, Kastor  og  Pollux,  der  var  byggede  udelukkende  til  Kon- 
gens Fornøjelse,  thi  Karl  den  ellevte  var  i  sin  Ungdom  en  dri- 
stig Sømand,  ligesom  han  var  en  forvoven  Rytter,  laverede 
i  kokette  Bugtninger  snart  ved  Forenden,  snart  paa  Siden  af 
Fregatten,  som  kun  førte  mindre  Sejl  for  ikke  at  risikere  et  for- 
hastet Bekjendtskab  med  Ålands  Grund.  Mange  mente,  at 
Kongen  selv  var  om  Bord  paa  en  af  Yachterne  og  havde  over- 
ladt Fregattens  mere  sikre  Dæk  til  Damer  og  rædde  Hofjun- 
kere, men  saaledes  var  det  i  Virkeligheden  ikke,  skjønt  det 
ikke  skortede  Kongen  paa  Lyst  dertil.  Kongens  Hovmester, 
den  stive  Pedant  Krister  Horn,  var  nemlig  fulgt  med  paa  To- 
get af  undersaatlig  Nidkjærhed,  og  hvor  utaalmodig  den  unge 
Monark  end  var  over  den  besværlige  Opsigt,  havde  han  dog 
givet  efter  for  Horns  pligtskyldige  Begjæring  om,  at  Hans 
Majestæt  under  Stormen  vilde  sikre  sin  kostbare  Person  om 
Bord  paa  Fregatten. 

Klokken  syv  om  Aftenen  kastede  Iris  Anker  ude  paa  den 
skinnende  Fjord,  og  de  kongelige  og  Hoffet  gik  fra  Fregatten 
over  paa  Yachterne,  der  ikke  stak  saa  dybt,  eller  i  Schalup- 
per  for  at  naa  Strandbredden.  En  umaadelig  Jubel  fra  hele 
den  talrige  Folkeskare  hilsede  Kongens  Landgang  paa  Åland. 

Fra  det  Sted,  hvor  man  gik  i  Land,  var  der  omtrent  en  halv 
Fjerdingvej  op  til  Præstegaarden.  Da  Jorden  var  opblødt  af 
Regnen,  kunde  de  høje  Gjæster  ikke  gaa  til  Fods,  og  af  Vogne 
var  der  ikke  andre  paa  Åland  end  de  tunge  firhjulede  Bonde- 
vogne. Hvad  skulde  man  gjøre?  Til  Kongen,  Dronningen  og 
de  fornemste  af  Hofdamerne  var  der  Rideheste,  som  var  hen- 
tede fra  Stockholm  særlig  til  dette  Brug.  Hoffets  øvrige  fine 
Herrer  og  Damer  maatte  vælge  imellem  to  Onder,  enten  de 

vilde  spasere  igjennem  Sølet  eller  sætte  sig  op  paa  Ryggen 
af  nogle  fede  Bondeøg  med  hjemmevævede  uldne  Dækner 
paa.  Nogle  valgte  det  ene,  andre  det  andet;  man  baade  lo 
og  ærgrede  sig,  men  alt  dette  morede  Kongen  meget. 

Vi  maa  tilføje,  at  Vejen  helt  op  til  Præstegaarden  var  be- 
strøet med  Enebærris  og  frisk  Birkeløv,  der  spredte  en  be- 
hagelig Duft  i  den  svale  Aften. 

Saaledes  rykkede  da  det  glimrende  Tog  frem  —  det  talte 
sikkert,  naar  Tjenerskabet  regnedes  med,  hen  ved  hundrede 
Personer.  Her  saa'  man  den  unge  Konge  med  hans  lange, 
smukke  og  lokkede  Haar,  hans  smaa,  livlige  Øjne,  hans  Els- 
dyrskinds Køllert,  hans  store  Slagsværd  og  hans  mere  drenge- 
agtige end  kongelige  Holdning;  Enkedronningen,  Hedvig 
Eleonora,  med  den  buttede  Figur  og  det  borgerlige  Udseende ; 
Prinsesse  Juliane,  Kongens  smukke,  siden  saa  bedrøvelig 
navnkundige  Kusine,  den  Gang  kun  nitten  Aar  og  i  manges 
Øjne  Sveriges  tilkommende  Dronning.  Der  saa'  man  hendes 
Medbejlerske  i  Skjønhed,  Stina  Wrangel,  Hoffrøken  hos  Dron- 
ningen; der  saa*  man  Rigsraaderne  Krister  Horn  og  Johan 
Gyllenstjerna,  politiske  Fjender  og  Medbejlere  til  Magten ;  der 
saa'  man  Staldmesteren  Mårten  Reutercrantz,  Hofjunkeren  Gu- 
stav Gyllenstjerna  og  mange  af  Kongens  yngre  Stalbrødre, 
Sommerfugle,  der  allerede  begyndte  at  sværme  i  den  op- 
gaaende  Sols  Lys.  Med  Undtagelse  af  Kongen  selv,  som  var 
den  simplest  klædte  af  dem  alle,  udfoldede  største  Delen  af 
hans  Følge  den  ødsle  Pragt,  der  udmærkede  Formyndertiden 
—  denne  Tid,  der  nu  var  en  Sol  i  Nedgang,  men  som  endnu 
ikke  var  bleven  reformeret  af  Karl  den  ellevtes  strænge  Spar- 
sommelighed. 

Folkemasserne  havde  under  Landstigningen  af  sig  selv  stil- 
let sig  op  i  to  Rækker,  og  imellem  dem  saa'  man  nu  Hof  tje- 
nerne med  vigtig  Travlhed  ile  frem  og  tilbage  i  Forvejen,  snart 
for  at  revse  en  nærgaaende  Knægt,  der  laa  og  rodede  paa  Jor- 
den, snart  for  at  tysse  paa  en  alt  for  snaksom  Kærling,  som 
med  lydelig  Røst  tilkjendegav  sin  Forundring  over  den  her  al- 
drig før  sete  Pragt.  Imellem  disse  Rækker  passerede  nu  de 
kongelige  og  Hoffet,  Kongen  hilsende  til  alle  Sider,  de  for- 
nemme Damer  glade  over,  at  de  lykkelig  og  vel  var  komne 
i  Land  fra  Havets  Storme,  de  unge  Adelsmænd  stolt  og  lige- 

gyldig  seende  ned  paa  Folkehoben,  idet  de  hist  og  her  nedlod 
sig  til  at  nikke  til  de  kjønneste  Bønderpiger. 

Midt  i  Kongens  Følge  gik  en  udmærket  smuk  Adelsmand 
paa  omtrent  tredive  Aar,  et  Hoved  højere  end  alle  de  andre. 
Efter  Datidens  Skik  bølgede  det  lange,  sorte  Haar  i  Lokker  om 
hans  Skuldre  —  en  Mode,  der  varslede  om  Allongeparykkerne, 
som  da  var  lige  ved  at  komme  frem.  Hans  Træk  var  mandig 
ædle,  snarere  bløde  end  trodsig  bydende.  Et  Blik  fra  hans 
mørke  Øjne  gled  hen  over  Folkeskaren  med  et  eget  Udtryk 
af  Mildhed  og  Velbehag.  En  vid  Rejsekappe  indhyllede  hans 
Skuldre,  saa  man  ikke  kunde  se,  om  han  var  civil  eller  i  Uni- 
form; en  Hat  med  bred  Skygge,  der  var  opfæstet  med  en 
Agraf  af  Juveler,  overskyggede  en  Del  af  Ansigtet  og  de  sorte 
Lokker. 

„Nej,  se  ham  der  I"  raabte  temmelig  højt  en  af  de  nærmest 
staaende  Bønderpiger,  en  lille,  sød  Pige,  som  stod  og  saa*  nys- 
gjerrig  paa  det  hele  med  sine  store  blaa  Øjne.  „Ved  du  hvad, 
Greta,  det  er  vist  Kongen  selv,  for  saadan  skal  en  Konge 
se  ud". 

„Hvor  kan  du  vide  det,  Lisa?"  svarede  hendes  Naboerske, 
ogsaa  en  blomstrende,  mørklokket  Pige,  hvis  aabne,  glade 
Ansigt  straalede  af  Sundhed  og  Uskyld.  „Du  har  jo  aldrig  før 
set  en  Konge" . 

„Som  om  jeg  ikke  nok  kunde  vide  det  alligevel !"  sagde  den 
første  med  naiv  Selvtillid.  „Høj  som  en  Gran,  smuk  som  en 
Vaarmorgen  og  mild  som  en  Sommeraften  —  saadan  skal  en 
Konge  se  ud,  det  har  jeg  hørt  af  Hønsekonen  i  Præstegaar- 
den,  og  hun  har  været  ved  Hoffet  i  sin  Ungdom  og  passet 
Dronning  Kirstins  Kyllinger". 

„Hvad  er  det.  Tøsene  snakker  om?"  snærrede  en  rødmus- 
set  Fiskerkone,  der  havde  indfundet  sig  med  friske  Flyndere 
i  sin  Kasse  i  Haab  om  at  faa  dem  kongelig  betalt.  „Kan  I  ikke 
begribe,  at  Kongen  gaar  der  henne  langt  i  Forvejen  —  han 
der  med  det  fornemme,  majestætiske  Udseende"  —  og  saa 
pegede  hun  paa  Krister  Horn. 

„Korsl  at  se  saa  gammel  ud,  naar  man  kun  er  sytten  Aarl" 
raabte  Lisas  Naboerske  med  barnlig  Forundring.. 

„Og  hvad  saa  videre?"  brummede  Konen,  „er  det  saa  un- 
derligt, om  en  Konge  har  Rynker  i  Panden?" 

nja  vel  var  det  underligt,  Mor" ,  svarede  Pigen  uskyldig. 

„Du  taler,  som  du  har  Forstand  tir\  sagde  Krister  Horns 
Beundrerske  myndig,  og  saa  var  det  forbi  med  Pigernes  Ind- 
vendinger. 

Men  en  fjerde  Person  havde  ligesom  de  fulgt  den  høje 
Herre  i  Kappen  og  med  den  juvelsmykkede  Hat  med  sine 
Blikke,  og  hendes  Kinder  vare  snart  blevne  saa  røde  som  et 
Jordbær  og  snart  saa  hvide  som  Vintersne  derved.  Det  var 
den  unge  Præstekone  fra  Saltvik,  hvor  der  den  Gang  var  et 
Kapel.  Hun  var  kommen  for  Markedets  Skyld  og  fik  nu  ogsaa 
godt  af  det  kongelige  Besøg.  Hvem  skulde  i  hende  have  gjen- 
kjendt  den  haarde  Mester  Adams  milde  Datter,  Majniemis 
skjønneste  Blomst,  som  allerede  for  sex  Aar  siden  havde 
skjænket  Studenten  Johannes  sin  Haand,  da  han  endelig  efter 
lange  Aar  fulde  af  møjsommeligt  Arbejde  og  Kathederkrig  var 
kommen  saa  vidt,  at  han  havde  faaet  Kald  som  Kapellan  paa 
Ålands  Skjær?  Hvo,  som  havde  set  hende  den  Gang,  vilde  vel 
uden  Vanskelighed  have  opdaget,  at  hendes  Hjærte  sørgede 
over  en  svunden  Ungdomsdrøm,  —  men  nu  var  der  gaaet  Aar 
hen  siden  den  Tid,  Kinderne  havde  atter  faaet  deres  Huld, 
Hjærte  og  Sjæl  have  gjenvundet  den  Sundhed,  der  er  Guds- 
frygtens og  den  ærlige  Kamps  Løn  —  alt  var  godt  igjen,  det 
svundne  stod  for  hende  som  en  smuk  Drøm,  langt,  langt  borte 
—  da  pludselig  et  Blik  rev  Hjærtets  lægte  Saar  op  igjen  og  flk 
dem  til  at  bløde,  vel  kun  for  et  Øjeblik,  men  ak,  saa  dybt,  saa 
dybt.  Thi  den  unge  Kvinde  hviskede  knapt  hørligt  ved  sig 
selv:  „Det  er  ham  —  det  er  Bernhard  —  Bernhard  Bertel- 
sk61dl  Og  han  saa'  mig  ikke  I  Han  kjendte  mig  ikke!" 

Men  Bertelsk5ld  fortsatte  med  det  øvrige  Tog  sin  Vandring 
til  Præstegaarden,  hvor  der  var  anrettet  et  Maaltid  for  Kon- 
gen og  de  fornemste  af  hans  Følge,  saa  mange,  som  der  kunde 
blive  Plads  til,  medens  de  øvrige  spredte  sig  til  de  for  dem 
forud  bestemte  Boliger.  Der  var  en  Komplimenteren,  saa  det 
kunde  blive  til  noget,  det  kan  man  lide  paa!  Allerede  nede 
ved  Stranden  havde  Præsten  modtaget  de  høje  Gjæster  tillige 
med  sin  Hustru,  der  nejede  helt  ned  til  Jorden,  og  Krister 
Horn,  den  gamle  Svirebroder,  som  nu  var  bleven  saa  pertent- 
lig fornem,  passede  nøje  paa,  at  Rangforordningen  blev  fulgt 
til  Punkt  og  Prikke.  Nærmest  efter  de  kongelige  fulgte  Grever 
og  Friherrer,  medens  den  lavere  Adel  nu  som  altid  knurrende 
saa'  sig  tilsidesat  for  de  betitledes  Krav  og  ved  sig  selv  svor 

paa,  at  de  ved  første  givne  Lejlighed  vilde  rive  Magten  ud  af 
de  forhadte  Hænder.  Men  den  unge  Konge  fandt  sig  kun  med 
Utaalmodighed  og  Afsky  i  dette  stive  Ceremoniel.  Han  havde 
haabet,  at  han  her  i  Naturens  Skjød  endelig  en  Gang  skulde 
faa  Lov  til  at  nyde  sin  Ret  som  Menneske  til  at  være  ung  og 
fri  —  dette  Haab  skuffedes  af  hans  Moders  Betænkeligheder 
og  hans  Hovmesters  mistænksomme  Argusblikke.  Hvem  kan 
undres  over,  at  Kongen  længtes  efter  den  Stund,  da  han  kunde 
komme  til  „selv  at  styre  sin  raske  Hest  paa  Ålands  Sletter  — 
og*",  tilføjede  den  vordende  Enevoldshersker  i  sine  Tanker, 
„selv  styre  mit  Land  —  er  det  ikke  det  bedste?" 

Dagen  efter,  den  1ste  September,  var  Vejret  atter  daarligt. 
Regnen  øste  ned ;  ingen  af  Damerne  og  kun  enkelte  af  Kava- 
lererne vovede  sig  uden  for  Døren.  I  Præstegaarden  var  det 
kvalmt  og  tungt,  Værelserne  vare  smaa,  Gjæsterne  mange,  og 
Dronningen  ikke  i  det  bedste  Lune.  Provsten  og  hans  Kone, 
som  selv  var  flyttede  ind  i  et  Hus  tæt  ved  Gaarden,  nød  den 
Ære  at  blive  budne  til  Middag  ved  deres  eget  Bord,  som  Hof- 
fets Mesterkok  rigelig  forsynede  med  lækre  Retter.  Hedvig 
Eleonora  holdt  nok  af  at  leve  godt,  ogsaa  naar  hun  var  paa 
Rejser.  Taflet  holdtes  i  Paasyn  af  de  i  Gaarden  samlede  Folk, 
som  igjennem  de  lave  Vinduer  med  Lethed  kunde  se  alt,  hvad 
man  tog  sig  for  inde  i  Stuerne. 

Det  regnede  ogsaa  om  Aftenen.  Hoffolkene  gav  sig  derfor 
til  at  lege  allehaande  Lege,  og  til  Afvexling  tog  man  nogle  af 
Bønderpigerne  ind  i  det  fornemme  Selskab  og  morede  sig  over 
deres  Forlegenhed.  Skade,  at  Salen  var  saa  lille;  man  kunde 
ikke  danse.  Og  Skade,  at  Fornemheden  var  saa  stor  hos  visse 
af  Selskabet;  man  kunde  ikke  more  sig  saa  godt,  som  man 
havde  Lyst  til. 

„Men  hvor  er  hans  Majestæt?**  spurgte  Hofmændene  hver- 
andre, og  mange  af  Damerne  gjorde  ved  sig  selv  det  samme 
Spørgsmaal.  „Han  jager**,  blev  der  svaret.  „I  øsende  Regn- 
vejr?** Ja  vist,  Kongen  holdt  ogsaa  af  Frihed.  Hvad  brød  Sve- 
riges Monark  sig  om,  at  hans  Kappe  blev  gjennemblødt,  eller 
at  hans  Ruslæders  Støvler  blev  smudsige,  naar  det  gjaldt  om 
saa  stor  en  Nydelse  som  en  hel  Dag  igjennem  at  glemme 
Kongekronen  I  Med  Staldmesteren  Reutercrantz  og  den  for- 
vovne Gustav  Gyllenstjema,  hans  nærmeste  Venner  paa  den 
Tid,  strejfede  Karl  den  ellevte  om  i  Skovene  fra  Morgen  til  Af- 

ten  med  Geværet  paa  Skulderen,  Jagthornet  paa  Brystet,  Spo- 
rerne i  Hestens  Sider,  og  saa  hu,  hej  af  Sted  over  Bjerge,  over 
Bække  og  Gjærder  uden  at  skaane  hverken  Heste  eller  Ryt- 
tere. Nogen  ordentlig  Jagt  var  der  ikke  Tale  om  den  Dag; 
man  skjød  det  første,  det  bedste,  man  kom  paa  Skudvidde, 
snart  en  Krage,  snart  et  Egern,  snart  en  Tiur  og  snart  en  Hare, 
ja,  sandt  at  sige,  snart  en  fredelig  Vædder,  snart  en  skjægget 
Gedebuk,  som  i  sit  Hjærtes  Uskyldighed  gloede  paa  de  i  fuldt 
Firspring  forbifarende  Ryttere  —  det  forstaar  sig,  at  Ejerman- 
den bag  efter  fik  dobbelt  Erstatning.  Ridtet  var  Hovedsagen 
denne  Gang,  Resten  Biting,  og  dryppende  af  Regn  tyede  Ryt- 
terne ind  i  en  afsides  Fiskerhytte,  hvor  de  gjorde  sig  til  gode 
med  frisk  Strømming  og  Alands-Ost.  Saaledes  drev  de  for- 
nemme Vildbasser  hele  Dagen  hen  i  Skoven,  og  om  Aftenen 
agtede  Hans  Majestæt,  sikker  paa,  at  han  vilde  faa  sine  Skjænd, 
at  vende  tilbage  til  Præstegaarden.  I  Stedet  derfor  søgte  han 
imidlertid  ind  paa  Kastelholm,  hvor  en  Del  af  de  yngre  Jun- 
kere havde  slaaet  sig  ned  om  Bægere  og  Tærninger,  og  en 
kortfattet  Meddelelse  underrettede  sent  om  Aftenen  den  be- 
kymrede Dronning  om,  at  Hans  Majestæt  befandt  sig  vel  og 
vilde  indfinde  sig  den  næste  Dag,  i  Fald  Vejret  var  gunstigt. 
„Ak" ,  sukkede  Dronningen,  „Grev  Horn,  Grev  Horn,  hvad 
mener  I  om  Sveriges  Fremtid" .  Og  Grev  Horn  rystede  pligt- 
skyldigst paa  Hovedet  i  undersaatlig  Iver.  Hverken  han  eller 
hans  Herskerinde  anede,  at  denne  nu  saa  vilde  kongelige  Jæ- 
ger en  Gang  skulde  blive  vant  til  at  tilbringe  sexten  Timer  i 
Døgnet  ved  sit  Arbejdsbord  og  blive  den  flittigste,  den  imod 
sig  selv  strængeste  Arbejder  i  hele  sit  Rige. 


II. 
Prinsessen  og  Præstekonen. 

Den  2den  September  var  en  Søndag.  Himlen  vedblev  at  se 
paa  den  kongelige  Jagt  med  mørke  Blikke,  men  selv  den  klare- 
ste Sol  vilde  den  Dag  ikke  være  bleven  farlig  for  Skovens  Be- 
boere. Saa  glødende  varm  var  endnu  Lutherdommen  efter  ny- 
lig at  have  gjennemgaaet  Kampens  Hede,  saa  strænge  var 
endnu  den  Tids  religiøse  Fordringer,  at  hverken  Krrstinas  let- 

Topelins:  Karl  den  tiende  8 

sindige  Gjøgl  eller  Karl  den  tiendes  vilde  Krigerliv  eller  For- 
myndertidens  aristokratiske  Forfængelighed  havde  formaaet 
at  afslide  de  udvortes  Baand,  hvor  Fritænkeriet  og  Nydelses- 
lysten havde  gjort  Kjærnen  ormstukken  indvendig.  Saa  snart 
Hoffet  optraadte  officielt,  om  det  saa  blot  var  paa  en  Jagt,  vo- 
vede ingen  af  dets  Medlemmer  at  forsømme  Gudstjenesten  om 
Søndagen.  Kongen  indfandt  sig  tidlig  om  Morgenen  i  Præste- 
gaarden,  ikke  uden  Spor  af  en  gjennemvaaget  Nat;  den  mo- 
derlige Forelæsning  udeblev  ikke,  men  Kongen  hørte  taalmo- 
dig  paa  den.  Hans  Stalbroder  fra  Kastelholm  vexlede  skjæve 
Blikke  med  Horn,  men  det  blev  endnu  ved  Blikkene. 

Det  er  overflødigt  at  sige,  at  Præstens  Prædiken  i  Sunds 
Kirke  den  Dag  var  lang,  grundig  og  spækket  med  Exempler 
hentede  fra  det  gamle  Testamente,  lige  fra  Nimrod,  som  var 
en  vældig  Jæger  for  Herren.  Den  Dag  havde  Vækkeren  ikke 
nødig  at  pirre  sovende  Koner  i  Nakken  med  sin  Kjæp ;  var  end 
Andagten  ikke  altid  saa  stor,  saa  var  Nysgjerrigheden  saa  me- 
get større.  Kongen  lagde  ti  Dukater  i  Kirketavlen,  Dronningen 
fem  og  Hoffet  i  Forhold  dertil. 

Henad  Aften  klarede  Himlen  op,  Hoffets  Ungdom  begyndte 
at  længes  efter  længe  opsatte  Fornøjelser,  og  Kongen  lod  med 
sin  Hovmesters  Tilladelse  afholde  en  Maalskydning.  Højt  oppe 
i  Toppen  af  en  svajende  Stang  blev  der  bundet  en  flagrende 
Due,  og  de  dygtigste  Skytter  søgte  at  ramme  den  med  deres 
Kugler.  Rundt  om  stod  flere  Hundrede  Tilskuere;  for  hvert 
Fejlskud  hørte  man  Hofdamerne  spotte  og  le,  og  for  hver  Due. 
der  faldt,  hørtes  Mængdens  Hurraraab,  højest,  naar  Duen  faldt 
for  Kongens  Kugle. 

Først  den  tredje  September  gik  den  egentlige  Jagt  løs.  Dagen 
var  herlig  og  mild;  ingen  misundelig  Sky  fordunklede  mere 
Kong  Karls  Jagt.  Hele  det  glimrende  Selskab  begav  sig,  dels 
til  Hest,  dels  til  Fods,  dels  til  Vogns  ud  til  Skoven  henad  Salt- 
vik  til.  Paa  en  smuk  Høj,  omgiven  af  Ege,  Linde  og  Birke,  op- 
sloges Teltene,  en  tolv  Stykker  i  alt ;  to  af  dem  vare  bestemte 
for  de  kongelige,  det  ene  af  rødt  Fløjl,  det  andet  af  hvidt  Silke, 
og  fra  dem  begge  vajede  den  blaagule  Fane. 

Hallo!  —  saa  slap  de  Koblerne  løs,  holstenske  Jagthunde 
af  ædleste  Race,  forskrevne  af  Grev  de  la  Gardie  til  Kongens 
Fornøjelse.  Kongen  og  en  syv — otte  af  de  bedste  Ryttere  steg 
til  Hest,  de  øvrige  Jægere  indtog  til  Fods  de  dem  anviste  Plad- 

^er,  medens  Damerne  spredtes  vidt  og  bredt  imellem  Skov- 
bakkerne under  allehaande  Lege  og  Løjer. 

Kun  en  af  dem  havde  vovet  at  følge  Jægerne  til  Hest,  og 
det  var  Prinsesse  Juliane.  Der  skulde  i  Sandhed  faste  Tømmer 
og  uforfærdet  Mod  til  saadant  et  Ridt.  Ofte  var  Skoven  saa  tæt 
og  Underskoven  af  Enebærris  og  Epilobier  saa  høj,  at  Hestene 
gjorde  omkring  midt  i  den  stærkeste  Fart  og  galopperede  af 
Sted  til  friere  Steder,  alt  efter  som  de  hørte  Hundenes  vel 
kjendte  Glam.  Ofte  hændte  det  uforvarende,  at  Tuerne  gav  ef- 
ter under  Hestenes  Hove,  et  forræderisk  Hængedynd  skjulte 
sig  under  et  falsk  Græstæppe,  eller  man  stod  ved  Kanten  af  en 
Mose,  i  hvis  side  Dynd  smaa  Oaser  bevoxede  med  Pil  hist  og 
her  bøde  et  farligt  Fodfæste.  Eller  Rytterne  huggede  sig  med 
deres  Sværd  en  Vej  igjennem  et  tæt  EUekrat  i  Haab  om  bag 
ved  det  at  finde  et  Bytte  og  saa'  saa  i  Stedet  derfor  det  vide, 
blanke  Hav  skvulpe  imod  Krselstenene  i  rullende  Dønninger 
lige  for  deres  Fødder. 

Prinsesse  Juliane  var  bestandig  en  af  de  forreste  og  dristig- 
ste. Buske  og  Træer  havde  ingen  Respekt  for  Kongens  Ku- 
sine. Granen  udstrakte  sin  med  tætte  Naale  besatte  Gren  og 
tog  i  den  flyvende  Fart  hendes  kokette  Barret  med  dens  rosen- 
farvede Strudsfjer ;  Fyrren  gjorde  ah,  hvad  den  kunde,  for  med 
sin  sejge  Harpix  at  holde  fast  paa  hendes  tætsluttende  lange 
Ridedragt  af  sort  Fløjl ;  Espen  dryssede  hende  over  med  sine 
hvide  Dun ;  den  struttende  Enebærbusk  greb  i  Forbifarten  ef- 
ter hendes  smaa  guldkantede  Ridestøvler;  den  styrtede  hun- 
dredaarige  Fyr  lagde  sig  i  Vejen  for  hende;  Skrænterne  lu- 
rede, Mosen  lurede,  alle  lurede  paa  den  smukke,  den  forvovne 
Rytterske.  Men  hun  foV  af  Sted  som  en  Valkyrie  med  glø- 
dende Kinder,  med  flagrende  mørke  Lokker,  statelig  og  stolt 
at  skue,  intet  standsede  hende,  intet  skræmmede  hende,  aller- 
mindst det,  at  hun  ødelagde  sin  kostbare  Dragt,  thi  den  var  nu 
en  Gang  prisgiven.  Alle  Hoffets  Damer  og  de  fleste  af  Her- 
rerne forærede  hver  Aften,  naar  de  havde  jaget.  Tjenerskabet 
hele  deres  Dragt  og  iførte  sig  næste  Morgen  en  ny  for  næste 
Aften  ligdedes  at  give  den  bort. 

Alt  havde  været  fortræffeligt,  i  Fald  blot  Elsdyrene  havde 
været  saa  artige  at  lade  sig  skyde.  Som  bekjendt  jages  dette 
fodrappe  Dyr  med  størst  Fordel  om  Vinteren,  naar  den  frosne 
Sne  brister  under  dets  Hove.  og  Jægeren  paa  lette  Skier  ram- 

mer  dets  Bringe  med  Spydet  eller  Kuglen.  Om  Sommeren  er 
det  vanskeligt  at  indhente  Elsdyret,  der  uden  Vanskelighed  lø- 
ber tre  Mil  i  Timen.  Den  rappeste  Hund  kan  ikke  følge  dets 
Løb.  Det  fik  Deltagerne  i  den  kongelige  Jagt  at  mærke.  De 
ædle  Dyr,  som  var  vante  til  stadig  at  græsse  uforstyrret  i  de- 
res Skove,  blev  skræmmede  af  den  aldrig  før  hørte  Larm  i  de- 
res fredlyste  Hjem;  Jagthornenes  Klang,  Hundenes  Glam, 
Hestenes  Vrinsken,  Jægernes  Raab,  medens  de  gjennemkryd- 
sede  Skoven  i  alle  Retninger,  opfyldte  Elsdyrene  med  Angst, 
og  man  saa'  i  Afstand  hele  Skarer  flygte  bort  med  Vindens 
Fart.  Forgjæves  anstrængte  Hundene  sig  af  yderste  Evne  for 
at  hævde  deres  gamle  Ry  som  Skovenes  Skræk ;  den  ene  efter 
den  anden  kom  pustende  tilbage  med  Tungen  ud  af  Halsen, 
eller  de  fandtes  „døde  af  Iver**  ved  Bredden  af  en  Bæk,  hvor 
de  havde  villet  slukke  deres  Tørst.  Forgjæves  sporede  Jægerne 
deres  Heste  til  galop  ventre  å  terre  —  de  forfulgte  Dyr  tyede 
til  deres  kjendte  Stier  over  Moserne  og  igjennem  det  tætte 
Krat,  hvor  ingen  turde  eller  kunde  følge  dem.  Forgjæves  blev 
der  spændt  stærke  Net  over  smalle  Næs,  over  aabne  Passer, 
hvor  Dyrene  maatte  frem ;  de  styrtede  sig  i  Søen  og  svømmede 
forbi ;  de  kastede  sig  ind  i  Skoven  og  brød  igjennem.  Jægerne 
var  ude  af  sig  selv  af  Jagtlyst  og  Harme.  To  Gange  var  Kon- 
gens Hest  sunken  i  Mosen,  og  med  Møje  bleven  trukket  op 
igjen ;  to  Gange  var  Reutercrantz,  den  dygtigste  Rytter  i  Sve- 
rige, bleven  revet  af  Hesten  af  nedhængende  Grene ;  og  endnu 
var  man  ikke  kommen  et  eneste  Elsdyr  paa  Sporet,  endsige,  at 
man  havde  fseldet  nogen. 

Henad  Aften  maatte  Jagten  høre  op  baade  paa  Grund  af  Jæ- 
gernes, Hundenes  og  Hestenes  Træthed.  Kongen  lod  de  tyske 
Elsdyrsvogtere,  der  var  særlig  ansatte  her,  kalde  og  bebrej- 
dede dem  i  temmelig  haarde  Ord  deres  Forsømmelighed,  at  de 
ikke  havde  hindret  Elsdyrenes  Flugt.  Vogterne  svarede  frimo- 
dig, at  i  Fald  Hans  Majestæt  vilde  komme  igjen  i  Februar  el- 
ler Marts,  kunde  de  sikkert  love  en  bedre  Fangst. 

Aftenen  var  imidlertid  herlig  og  mild,  og  det  høje  Selskab 
besluttede  derfor  at  tilbringe  Natten  i  Teltene.  Kun  Dronningen 
tog  Ophold  i  et  nyligt  opført  Husmandshus  og  forslog  Aftenen 
sammen  med  Horn  og  et  Par  af  sine  Hofdamer  med  Femkort 
og  Trumf.  Hedvig  Eleonoras  Svaghed  for  dette  Spil  var  saa 
bekjendt,  at  Spottefugle  ikke  uden  Hentydning  til  den  Tids 

Ødselhed  sagde,  at  Dronningen  og  de  fem  Formyndere  spil- 
lede Femkort  og  Trumf  om  Rigets  Indkomster. 

Den  næste  Dag  var  smuk  og  klar,  og  nu  gik  Jagten  løs  i 
største  Stil.  Man  rykkede  nu  langt  ind  paa  Saltviks  Omraade, 
hvor  Terrænet  var  om  mulig  endnu  mere  ufremkommeligt, 
hvilket  imidlertid  ogsaa  vanskeliggjorde  Elsdyrenes  Flugt.  Kon- 
gen havde  med  den  senere  saa  vel  bekjendte  Stædighed,  der 
laa  i  hans  Karakter,  sat  sig  for  med  en  sammenhængende  Jæ- 
gerkjæde  at  drive  Elsdyrene  helt  ned  til  „faste  Ålands"*  yderste 
Odder  og  der  anrette  et  Blodbad  paa  dem  efter  stor  Maale- 
stok.  Heldigvis  opgav  han  det,  da  man  forestillede  ham,  at 
Elsdyrene,  naar  de  følte  sig  i  Nød,  fuldstændig  vilde  nedtrampe 
og  ødelægge  de  nylig  tilsaaede  Rugmarker.  Man  nøjedes  der- 
for med  en  rastløs  Guerillakrig  i  Haab  om  at  afskære  og  fælde 
enkelte  af  de  stolte  Dyr  hvert  for  sig.  Dette  lykkedes  bedre  i 
Dag.  Det  første  Elsdyr  faldt  tæt  ved  Saltviks  Præstegaard  for 
Prinsesse  Julianes  Kugle.  Almindelig  Jubel  lønnede  Jiendes 
Held  og  Dristighed.  Kun  Kongens  Sind  formørkedes;  endnu 
dristigere  sporede  han  sin  Hest  over  Klipper  og  Skrænter; 
han  havde  faaet  Kig  paa  et  stateligt  Elsdyr,  og  Dyret  haltede, 
det  havde  forvredet  sin  ene  Klov  imellem  Stenene.  Dets  Løb 
blev  mattere  og  mattere  ...  det  blev  drevet  ned  imod  Stran- 
den, Vejen  var  spærret.  Hundene  styrtede  frem,  Elsdyret 
:standsede  brat,  vendte  sig  om  og  ventede  med  Fortvivlelsens 
Resignation  paa  sine  Forfølgere.  Det  er  bekjendt,  at  naar  disse 
ædle  Dyr  se  deres  visse  Undergang  for  sig,  se  de  paa  Jæge- 
ren med  et  saa  rørende,  næsten  menneskelig  bekymret  Blik, 
Sit  det  haardeste  Hjærte  kunde  blive  blødt  derved.  Men  Kon- 
gen hverken  hørte  eller  saa'  andet  end  det  saa  heftig  attraaede 
Bytte.  Han  holdt  sin  Hest  an,  lagde  Geværet  til  Kinden  ...  da 
faldt  der  fra  Krattet  et  Skud  fra  en  ukjendt  Haand,  og  det 
stolte  Elsdyr  segnede  om  i  sit  Blod,  faldet  for  en  andens  Kugle 
i  samme  Øjeblik,  som  Kongen  mente  at  være  sikker  paa  Æren 
iif  at  blive  dets  Banemand. 

Den  sextenaarige  Jæger  glødede  af  Harme.  Man  gjennem- 
søgte  Skoven,  men  fandt  intet  Spor.  Man  maatte  begynde  paa 
Jagten  igjen,  thi  uden  at  have  fældet  et  Dyr  med  egen  Haand 
hverken  kunde  eller  vilde  den  kongelige  Jæger  vende  tilbage. 

Imidlertid  havde  Prinsessen,  overmodig  af  sit  Held,  beslut- 
tet, det  koste  hvad  det  vilde,  at  fælde  endnu  et  Elsdyr.  Føl- 

gende  Hundeglammet  fjærnede  hun  sig  mere  og  mere  fra  det 
øvrige  Selskab,  hvis  Heste  allerede  vare  udmattede.  Hendes 
store  holstenske  Ganger  galopperede  af  Sted  over  Buske  og. 
Gjærder  med  spidsede  Øren  og  prustende  Næsebor  . . .  hef- 
tigere og  heftigere  blev  Glammet,  vildere  og  vildere  Ridtet 
.  . .  Prinsessen  var  oppe  paa  en  lille  Højde  bevoxet  med  spinkle 
Fyrrer,  og  nedenfor  i  Dalen  banede  det  flygtende  Elsdyr  sig 
Vej.  Den  dristige  Rytterske  vilde  skyde  Gjenvej  for  at  møde 
det  og  sporede  rask  sin  Hest  ned  ad  den  af  Regnen  slibrige 
Skrænt.  Hesten  lystrede,  vovede  Forsøget,  men  snublede  o^ 
styrtede  i  flyvende  Fart  over  Ende  med  sin  kongelige  Byrde. 

En  enlig  Rytter  havde  i  nogen  Afstand  fulgt  det  forvovne 
Ridt  og  ilede  nu  til  Hjælp.  Prinsessen  laa  bevidstløs  ved  Foden 
af  en  høj  Fyrr ;  den  ædle  Ganger  laa  døende  med  knuste  Rib- 
ben ved  Siden  af  hende.  Rytteren  tog  Prinsessen  i  sine  Arme, 
bar  hende  hen  til  en  Kilde  og  badede  hendes  Hoved  med  det 
kolde  Vand.  Lidt  efter  slog  hun  sine  smukke  Øjne  op  og  saa' 
paa  sin  Redningsmand  med  et  ubeskriveligt  Udtryk.  „Er  det 
Eder,  BertelskOld !"*  hviskede  hun.  „Det  var  vel;  lad  mig 
nu  dø" . 

„Nej" ,  svarede  Bernhard  BertelskOld,  thi  ham  var  det,  „Sve- 
riges vordende  Dronning  har  en  højere  Bestemmelse.  Vil 
Eders  Højhed  værdiges  at  sætte  Eder  op  paa  min  Hest.  Jeg 
skal  lede  den  hen  til  Præstegaarden,  det  er  ikke  saa  langt* . 

Prinsessen  svarede  ikke  . . .  hun  holdt  fast  paa  hans  Haand, 
som  han  søgte  at  drage  til  sig.  Hundenes  Glam  var  forstum- 
met, Jagten  havde  trukket  sig  over  ad  en  anden  Kant,  og  vidt 
og  bredt  i  den  øde  Skov  hørtes  kun  Kildens  Rislen  og  Havets 
sagte  Brusen  imod  den  fjærne  Strandbred. 

Forskjellige  Følelser  stredes  om  Herredømmet  i  Bertel- 
sk5lds  Bryst.  ,,Deres  Højhed",  sagde  han,  „lev  for  en  stor 
Fremtid,  lev  for  Nordens  ærerigeste  Krone!  Kongen,  min 
Herre,  vil  med  Uro  savne  Eder.  Kom,  lad  os  søge  at  skaffe 
Eder  den  fornødne  Pleje" . 

Prinsessen  besvarede  hans  Opfordring  med  et  Blik,  i  hvil- 
ket der  paa  én  Gang  stod  Harme  og  Smerte  at  Isese.  „Kon- 
gen !"  sagde  hun,  „hvad  bryder  han  sig  om  mig,  denne  følelses- 
løse Dreng,  der  kun  har  Sans  for  Soldater  og  Heste?  Sveriges 
Krone  I  Hvad  bryder  jeg  mig  om  den,  naar  mit  Hjerte  er  bru- 
stent! . . .  Bernhard",  vedblev  hun  med  glødende  Heftighed*. 

„jeg  ved,  at  jeg  skal  dø,  og  saa  er  det  lige  meget,  hvad  de 
siger  om  mig.  Jeg  vil  dø  . . .  hos  Eder  I*" 

Der  laa  han  paa  Knæ  ved  Siden  af  hende,  han,  den  smukke- 
ste Riddersmand  ved  Karl  den  ellevtes  Hof  —  og  hun  tryk- 
kede hans  Haand  mod  det  voldsomt  bankende  Hjærte,  og  hans 
lange  sorte  Lokker  blandedes  med  hendes  brune.  Men  kun  et 
Øjeblik.  Uden  at  svare  tog  Grev  Bernhard  atter  sin  kongelige 
Myndling  om  Livet  og  bar  hende  hen  til  sin  Hest.  Forsigtig 
svang  han  sig  i  Sadlen  med  Prinsessen  i  sine  Arme  og  slog 
ind  paa  Vejen  til  den  en  Fjerdingvej  derfra  liggende  Præste- 
gaard.  Ingen  af  de  tvende  sagde  et  Ord. 

Men  i  Præstegaarden  var  der  ingen  hjemme.  Alle,  baade 
store  og  smaa,  var  ude  at  se  paa  den  kongelige  Jagt.  Kun  en 
lille  Pige  sad  og  vuggede  et  Svøbelsebarn. 

Grev  Bernhard  gik  ind  og  støttede  den  vaklende  Prinsesse 
med  sin  Arm.  Saltvik  Præstegaard  var  som  de  fleste  andre 
paa  den  Tid  hverken  bedre  eller  rummeligere  end  nu  om  Stun- 
der en  ganske  almindelig  Bondegaard.  Fra  den  lille  Forstue 
kom  man  ind  i  en  Sal  med  en  stor  Skorsten,  den  saakaldte 
„Stue" ,  og  inden  for  den  var  der  et  lidet  Kammer.  Det  var  det 
hele.  Men  en  ordnende  Haand  havde  forstaaet  at  brede  Hygge 
og  Pyntelighed  over  denne  simple  Bolig.  Alt  var  saa  tarveligt 
og  dog  saa  indbydende.  Gulvet  bestrøet  med  flnt  Enebærris, 
Væggene  af  grovt  Fyrr  uden  Tapeter,  men  skinnende  hvide, 
Kogekarrene  blankt  skurede,  selv  Mælkehylden  med  dens 
Bøtter  og  Fade  var  saa  appetitlig  og  net.  For  de  smaa  Vinduer 
var  der  flne  Lærreds  Gardiner,  thi  Bomulden  var  den  Gang 
endnu  en  Luxusartikel ;  i  alle  Vinduerne  stod  der  Resedaer  og 
Levkøjer  og  Nelliker.  Overalt  viste  der  sig  Spor  af  en  god 
Aand,  der  havde  svævet  igjennem  disse  Rum  og  trykket  sit 
Præg  paa  disse  Vægge. 

Grev  Bernhard  førte  Prinsessen  ind  i  det  lille  Kammer, 
trykkede  hendes  Haand  til  sine  Læber  og  sagde :  „Eders  Høj- 
hed, I  er  syg;  det  voldsomme  Fald  har  gjort  Eder  Fortræd. 
Hvil  Eder  nogle  Øjeblikke,  imedens  jeg  skynder  mig  at  under- 
rette Kongen  om,  hvorledes  I  har  det,  og  sender  Eders  Hof- 
damer her  hen,  at  de  kan  pleje  Eder" . 

„Bernhard",  hviskede  Prinsessen  med  mat  Stemme,  „for- 
lad mig  ikke.  Det  er  maaske  sidste  Gang,  vi  træffes  saaledes. 
Sig,  at  jeg  er  syg,  at  jeg  er  vanvittig,  sig,  hvad  I  vil,  men  for- 

lad  mig  ikke.  I  ved  ikke,  hvor  jeg  lider  imellem  alle  disse  In- 
triger, midt  i  denne  hjærteløse  Politiks  Væv,  der  har  udkaaret 
mig  til  et  Redskab  for  sin  Egennytte.  Hadet  af  nogle  og  smigret 
af  andre  har  jeg  ingen  virkelig  Ven,  ingen,  som  virkelig  el- 
sker mig  af  hele  sit  Hjærte.  Dronningen,  som  skulde  være  mig 
en  Moder,  er  haard  og  kold ;  hun  tænker  kun  paa  sine  Lyst- 
slotte, hun  grubler  over  sin  Søn,  hun  elsker  mig  mindre  end 
et  Stenpalads.  En  Gang  vovede  hun  at  sige  til  mig :  Juliane, 
lad  dig  advare  af  din  Moders  Exemper .  Aa,  den  afskyelige, 
saadan  vovede  hun  at  tale  om  min  Moder  I  I,  Grev  Bernhard, 
er  den  eneste,  der  har  vist  mig  Venskab  og  Deltagelse  —  jeg 
har  læst  det  i  Eders  Øjne,  vore  Sjæle  have  længe  forstaaet 
hinanden,  skjønt  Pligten  har  tillukket  Eders  Læber.  Nu  vel, 
jeg  tager  denne  Pligt  fra  Jer  —  jeg  elsker  ikke  Kongen,  jeg 
vil  aldrig  tilhøre  ham  —  hører  I :  aldrig** . 

Og  den  heftige  Pige  saa'  atter  paa  sin  Redningsmand  med 
disse  glødende  Blikke,  i  hvilke  der  afspejlede  sig  en  Sjæl  fuld 
af  Lidenskaber,  opløst  i  et  eneste  Spørgsmaal. 

Men  nu  var  Grev  Bernhard  en  Mand.  Han  gav  ikke  saa  ha- 
stig efter  for  den  farligste  Fristelse,  der  endnu  havde  mødt 
ham  i  hans  Liv,  som  havde  været  saa  rigt  paa  den  Slags  Farer. 
Endnu  en  Gang  førte  han  den  smukke  Haand  til  sine  Læber 
og  sagde :  „Eders  Højhed,  I  er  Prinsesse  Juliane,  Kongens  Ku- 
sine og  tilkommende  Gemalinde.  Jeg  er  kun  Eders  Undersaat 
og  har  kun  Ret  til  at  ære  Eder,  beklage  Eder  og  for  evig 
gjemme  Mindet  om  Eders  Godhed  i  mit  Hjærte.  Farvel** . 

Et  Øjeblik  tav  Prinsessen  ganske  stille.  Saa  sagde  hun  koldt 
og  bydende :  Jeg  takker  Eder,  Greve,  for  Eders  Iver  i  Tjene- 
sten. Gaa  og  hent  mine  Hofdamer.  Jeg  vil  vente  dem  her** . 

BertelskOld  gik,  og  strax  efter  hørte  man  Hovslagene  af 
hans  Hest,  som  i  fuldt  Firspring  fløj  af  Sted  fra  Præstegaar- 
den.  Men  nu,  da  hun  atter  var  ene,  brød  Prinsessens  øje- 
blikkelige Stolthed  ud  i  en  Strøm  af  Taarer,  saa  heftig,  saa 
ustandselig,  som  kun  den  forsmaaede  Kærlighed  kan  frem- 
kalde den,  naar  man  er  nitten  Aar.  Den  hidtil  døvede  Smerte, 
som  Faldet  havde  foraarsaget  hende,  vendte  tilbage  med  for- 
doblet Heftighed,  hun  kastede  sig  paa  en  Seng,  en  brændende 
Feber  glødede  i  hendes  Aarer,  det  susede  for  hendes  Øren, 
hun  tabte  Bevidstheden,  og  en  pludselig  Febervildelse  lagde 
hende  Ord  paa  Læberne,  som  ingen  anden  burde  have  hørt 

end  han,  der  nylig  havde  haft  Mod  til  at  fornægte  deres  Betyd- 
ning. 

Ikke  længe  efter,  at  Greven  var  redet  bort,  traadte  Husets 
elskelige  Værtinde,  den  unge  Præstekone,  ind  i  Stuen  — 
Præstefrue  kan  vi  ikke  kalde  hende,  thi  den  Gang  var  kun 
Biskoppens  Hustru  Frue  — ,  og  i  hendes  Kjølvand  fulgte  ikke 
mindre  end  flre  Drenge,  hendes  Sønner,  alle  højrøstede  og  i 
høj  Grad  optagne  af  den  kongelige  Jagt,  dette  for  dem  saa 
uvante  Skuespil.  Prinsessens  Ridehat  var  det  første,  den  unge 
Moders  Blik  faldt  paa  der  inde.  Pigebarnet  ved  Vuggen  sprang 
op  og  løb  hen  i  Armene  paa  hende :  „Mor,  Mor" ,  sagde  hun, 
„der  ligger  en  Prinsesse  inde  i  Kammeret,  og  hun  græder  saa 
meget  og  raaber  paa  en  Greve,  der  hedder  Bernhard  Bertel- 
skftld" . 

Ved  disse  Ord  veg  Farven  saa  pludselig  fra  den  unge  Kvin- 
des Kinder,  at  Barnet  bekymret  spurgte:  „Er  du  syg,  Mor?" 

Greta  —  lad  os  kalde  hende  saaledes,  thi  det  var  jo  Kapel- 
lanens unge  Hustru,  vor  gamle  Veninde  fra  Majniemi  —  Greta 
holdt  sine  nysgjerrige  Børn  tilbage  og  traadte  ind  i  Kammeret. 
Hvad  saa'  hun  der?  En  ung  og  smuk  Pige  i  en  lang,  tætslut- 
tende Kjole  af  mørkegrønt  Fløjl  —  marmorbleg  med  lukkede 
Øjne,  lænet  tilbage  i  Sengen.  Greta  kjendte  hende  igjen  fra 
Landgangen.  Hun  forstod,  at  det  var  Prinsessen.  Hun  saa*, 
hvad  Greven  ikke  havde  set,  at  hendes  højbaarne  Gæst  blødte 
af  et  Saar  over  Tindingen.  Hun  skyndte  sig  at  afkøle  det 
smukke,  brunlokkede  Hoved  med  kolde  Omslag. 

Men  Prinsessen  vedblev  heftig  og  i  stærk  Vildelse  at  udtale 
afbrudte  Sætninger,  hvis  Indhold  fik  hendes  Værtinde  til  at 
skjælve. 

„Tag  Jer  i  Agt  Berteiskold  . . .  ved  I,  Greve,  at  jeg  er  Dron- 
ning af  Sverige  ...  o,  hvor  jeg  hader  Jer.  I  afskyelige  Mand 
...  I  tror,  jeg  elsker  Jer.  Ser  I  Skafottet  der  paa  Brunkebergs 
Torv  . . .  Eders  Skafot  . . .  mit  Skafot  . . .  hele  Sveriges  Ska- 
fot I  O  ...  I  skal  bløde  ...  I  skal  bløde  . . .  meget  I  og  jeg  skal 
bløde  med  Eder  ...  thi  I  ved,  jeg  el  . . .  sig  ikke  det  Ord, 
Greve,  thi  saa  dræber  jeg  Jer  I . . .  Stille  . . .  Dronningen  kom- 
mer . . .  ja.  Deres  Majestæt  ...  De  har  at  befale.  Jeg  adly- 
der". 

Nu  sukkede  Prinsessen  dybt,  hendes  Læber  lukkedes  og 
hun  syntes  at  være  ved  at  slumre  ind.  I  det  samme  hørtes  der 

Stemmer  ude  i  Stuen,  Greta  skyndte  sig  der  ud  og  saa*  —  Kon- 
gen og  Reutercrantz. 

Ingen  af  dem  havde  mødt  BertelskOld,  ingen  af  dem  vidste 
noget  om,  at  Prinsessen  var  her.  Greta  mærkede  det  snart  og 
beroligede  sig. 

„Guds  Fred!**  raabte  Kongen  rask  med  et  Blik  paa  Mælke- 
hylden. „Vi  er  meget  sultne.  Giv  os  et  Stykke  Brød  og  noget 
Tykmælk" . 

„I  Fald  Deres  Majestæt  vil  tage  til  Takke  med  vor  ringe 
Kost** ,  svarede  Greta  og  blev  rød  helt  op  til  Ørene. 

Kongen  vendte  sig  ærgerlig  bort.  „Det  er  utaaleligt,  at  man 
skal  være  kjendt  alle  Vegne**,  sagde  han  sagte  til  Reuter- 
crantz. 

„Min  gode  Værtinde** ,  raabte  denne  muntert,  „jeg  tror,  I  hol- 
der den  lille  Fyr  der  for  en  Konge !  Naa,  ved  min  Krone,  det 
kalder  jeg  at  være  Menneskekjender.  Jo,  det  var  net !  Saadan 
en  Konge  vilde  Danskerne  lægge  paa  Smørrebrød  og  spise  i  én 
Mundfuld.  Men  siden  vi  er  kjendte,  vil  jeg  ikke  længer  skjule 
mig.  Min  gode  Kone  —  jeg  er  Kongen !  Hid  med  Tykmælken  !* 

Og  Reutercrantz  paatog  sig  en  majestætisk  bydende  Mine, 
idet  han  sagde  disse  Ord.  Greta  udsøgte  det  delikateste  Fad 
Tykmælk,  satte  nogle  udmærkede  friske  Brød  af  Aarets  Væxt 
og  noget  Smør  saa  gult  som  Fuldmaanen  paa  klar  Himmel  frem. 
Det  tarvelige  Kapellanhus  ejede  kun  én  Sølvske ;  den  tog  Reu- 
tercrantz uden  Komplimenter  for  at  vise  sin  kongelige  Vær- 
dighed, og  Kongen  selv  greb  hurtig  til  Træskeen.  Og  saa  an- 
greb de  begge  to  Maden  med  saadan  en  Bonde-Appetit,  at  den 
ældste  af  Drengene  rykkede  Moderen  i  Kjolen  og  hviskede: 
„Er  han  en  Konge?** 

Reutercrantz,  som  hørte  dette,  vendte  sig  om,  strøg  sig  om 
Munden  og  sagde:  „Ser  du,  min  Ven,  en  Konge  maa  ogsaa 
være  en  Smule  Filosof  —  og  Filosoflen  er  en  agtværdig  Viden- 
skab** ,  tilføjede  han,  idet  han  atter  gjorde  et  dybt  Hul  i  Tyk- 
mælken. 

I  det  samme  hørte  man  tydelig  Prinsessens  Stemme  indo 
fra  Kammeret :  „Red  mig,  Greve  . . .  Kongen  kommer  !** 

Kongen  og  Reutercrantz  vexlede  et  Blik.  Sølvskeen  stop- 
pede paa  Vejen  til  Tykmælken,  og  Træskeen  blev  lige  saa 
ubevægdig  staaende  paa  Vejen  til  Kongens  Læber.  Greta 
skyndte  sig,  bleg  af  Forfærdelse,  ind  i  Kammeret. 

Stemmen  der  inde  vedblev :  „Og  I  tror  endnu,  Greve,  at  jeg 
vil  blive  hans!  Aa,  den  utaalelige  Dreng  med  sine  Heste  og 
Hunde  og  Soldater  ...  jeg  har  jo  sagt,  at  jeg  afskyr  ham** . 

„Deres  Majestæt!**  sagde  Reutercrantz  og  rejste  sig  hef- 
tig op. 

Kongen  rødmede  svagt,  men  blev  siddende  og  svarede  til- 
syneladende ligegyldig,  idet  han  atter  begyndte  at  sætte  Træ- 
skeen i  Gang :  „Min  Moder  har  altid  været  bange  for  Finland ; 
hun  tror,  her  spøger** . 

Ja,  i  Sandhed** ,  sagde  den  anden  og  satte  sig  igjen. 

Nu  hørte  man  en  mild  Røst  tale  beroligende  der  inde,  men 
det  gjorde  Prinsessen  endnu  heftigere.  „Bort!**  raabte  hun, 
„dræb  mig !  Haan  mig  I  Jeg  vil  ikke  være  Dronning !  En  Duk- 
kes Dukke,  det  var  net !  Bort,  Deres  Majestæt,  bort,  bort,  bort ! 
Jeg  har  jo  sagt  Jer,  at  jeg  elsk  . .  nej,  jeg  har  ikke  sagt  det. 
De  kan  dræbe  mig,  Deres  Majestæt,  men  jeg  har  ingen  Ting 
sagt**. 

Kongen  rejste  sig.  Han  var  jo  ikke  andet  end  en  Dreng 
endnu.  Han  vilde  vise,  at  han  var  meget  rolig,  meget  kold; 
han  gik  ogsaa  med  faste  Skridt  over  Gulvet,  men  han  saa'  ikke, 
at  han  stødte  til  Vuggen,  væltede  en  Bænk  og  traadte  en  af 
Drengenes  Træheste  i  Stykker.  I  det  Øjeblik,  da  han  vilde 
træde  ind  i  Kammeret,  kom  Greta  ham  i  Møde  i  Døren.  „De- 
res Majestæt** ,  sagde  hun  skjælvende,  men  modig,  „jeg  udbe- 
der mig  som  en  Naade,  at  I  ikke  forstyrrer  min  vanvittige  Sø- 
ster**. 

„Eders  Søster?" 

Ja,  min  stakkels  ulykkelige  Søster,  som  i  sin  Tid  har  været 
Kammerjomfru  hos  Hendes  Majestæt  Dronningen,  Eders  Fru 
Moder.  Min  Søster  led  af  en  ulykkelig  Kjærlighed,  hendes  For- 
stand har  været  borte  fra  den  Tid  af.  Hun  tror  endnu,  hun  er 
ved  Hoffet** . 

„Besynderligt**,  sagde  Kongen  overrasket  og  tvivlende, 
„Stemmen  lignede  . . .  men  det  er  jo  ogsaa  urimeligt  . .  .** 

Ja,  er  det  ikke?**  afbrød  Reutercrantz  ham  leende,  idet 
han  vexlede  et  hurtigt  Blik  med  Greta  i  Døren.  „Havde  jeg 
ikke  for  en  Time  siden  set  Hendes  Højhed  Prinsessen  ride  ad 
en  hel  anden  Kant  til,  saa  turde  jeg  have  givet  mig  Belsebub 
i  Vold  paa,  at  . . .  Ja,  Hendes  Majestæt  har  Ret,  her  spøger 
gefærlig,  og  det  ved  høj  lys  Dag.  Kom,  om  Deres  Majestæt 

befaler,  ville  vi  opsøge  vor  Desertør.  Je$  synes,  jeg  hører 
Hundeglam  der  ovre  i  Krattet** . 

Kongen  svarede  ikke,  men  idet  han  gik,  trykkede  han  den 
ældste  en  Dukat  i  Haanden.  Drengen  holdt  den  gule  IKønt  op 
i  Lyset  og  viste  de  mindre  den.  Det  gav  en  af  dem  Kurage, 
han  løb  efter  Kongen,  som  allerede  var  naaet  hen  i  Døren,  og 
raabte  højt :  „Hør  du,  vent  lidt,  giv  ogsaa  mig  en  Skilling ;  du 
har  traadt  min  Hest  i  Stykker** . 

Kongen  vendte  sig  smilende  om.  „Naa**,  sagde  han,  »har 
jeg  traadt  din  Hest  i  Stykker,  saa  skal  du  faa  en  anden  i  Ste- 
det** .  Og  saa  ilede  han  bort  med  Reutercrantz. 

Og  for  at  omtale  hver  Ting  paa  sit  Sted,  kunne  vi  strax  til- 
føje, at  der  den  næste  Morgen  uden  for  Præstegaardens  Vindu 
stod  en  smuk  lille  Ølænder,  fuldt  opsadlet  med  Sadel,  Stigbøj- 
ler og  Ridetøj,  og  Rideknægten,  der  førte  den,  overbragte  en 
Hilsen,  at  Hans  Majestæt  sendte  denne  Hest  i  Stedet  for  den, 
han  havde  traadt  i  Stykker. 


III. 
To  gamle  bekjendte« 


Men  vi  vende  for  et  Øjeblik  tilbage  til  Prinsessen.  Næppe 
var  Kongen  borte,  før  den  unge  Præstekone  med  rask  og  øvet 
Haand  aabnede  en  af  de  fine,  blaa  Aarer,  der  skinnede  igjen- 
nem  den  hvide  Hud  paa  Prinsessens  Arm.  Den  Tids  Præster 
og  Præstekoner  var  næsten  alle  sammen  mer  eller  mindre 
hjemme  i  Huskure  og  simpel  praktisk  Lægekundskab,  thi  de 
lærde  Herrer  Doktorer  var  der  ingen  af  i  Landet,  og  en  Felt- 
skjær  var  en  Raritet,  som  man  ikke  fandt  paa  Gaden*).  Aare- 
ladningen  havde  til  Følge,  at  Vildelsen  hørte  op.  Feberen  stille- 
des, og  snart  faldt  Prinsessen  i  en  velgjørende  Søvn. 

I  dette  Øjeblik  kom  BertelskOld  tilbage  med  Kongens  Læge 
og  to  af  Hofdamerne,  som,  ledsagede  af  deres  Kammerjom- 
fruer, skulde  tage  sig  af  den  syge.  Greven  traadte  hurtig  ind 
i  Stuen  og  agtede  sig  lige  ind  i  Kammeret  med  sit  Følge  uden 
at  spørge  sig  videre  for,  da  han  midt  i  Stuen  standsedes  af  en 

*)  Her  fandt  Feltlægen  det  passende  at  holde  en  udførllje  Lovtale  over  den  lykke- 
lige Tid,  da  man  endnu  næppe  kjendte  til  Fakulteter,  og  en  Feltsk}ær  kunde  jævnteres 
med  en  Overlæge  nu  om  Stunder. 


117 

svagt  skjælvende  Haand,  der  greb  ham  i  Armen.  „Hvorhen, 
Grev  BertelskOld?**  spurgte  en  Stemme,  som  gjorde  et  ejen- 
dommeligt Indtryk  paa  Greven,  uden  at  han  strax  kunde  gjøre 
sig  Rede  derfor. 

„Er  hendes  Højhed  meget  syg?"  raabte  Greven  og  vilde  at- 
ter ile  ind  i  Kammeret. 

„Hendes  Højhed  Prinsessen  er  ikke  længere  her" ,  svarede 
den  samme  Stemme,  og  den  unge  Præstekone  stillede  sig  at- 
ter i  Vejen  for  Greven. 

„Hvorledes?  Jeg  forlod  hende  jo  her  for  knapt  to  Timer  si- 
den . . ." ,  sagde  Greven  baade  forbavset  og  opbragt. 

„Hendes  Højhed  befandt  sig  strax  efter  bedre  og  fortsatte 
Jagten  til  Hest" ,  svarede  den  unge  Kone  med.  nedslagne  Øjne, 
idet  hun  vedblev  at  passe  paa  Døren  til  Kammeret.  Det  var  vel 
knapt  nok,  at  der  nogen  Sinde  før  var  kommet  en  Nødløgn  over 
disse  rene  Læber,  og  hun  skammede  sig  for  Børnene,  som 
ikke  kunde  undgaa  at  mærke  hendes  Usandhed. 

BertelskOld  lagde  Mærke  til  denne  Usikkerhed  uden  at  ane 
Grunden  dertil.  Underlige  Forestillinger  fo'r  igjennem  hans 
Hjærne.  Heller  ikke  han  var,  skjønt  selv  en  født  Finlænder, 
fri  for  Troen  paa  sine  Landsmænds  Trolddomskunster.  Den 
unge  Kvindes  Haardnakkethed,  hendes  næsten  aabenbare 
Usandhed  maatte  have  en  hemmelig  Gfund.  Mere  og  mere  op- 
bragt greb  Greven  hende  i  Armen  og  skjød  hende  til  Side.  „I 
lyver !"  raabte  han.  „Prinsessen  maa  være  her" . 

Men  Greta  gav  ikke  tabt.  For  tredje  Gang  stillede  hun  sig 
modig  foran  Døren  og  sagde  dæmpet:  „Nej,  Greve,  I  slipper 
ikke  ind.  Det  vilde  dræbe  min  vanvittige  Søster,  og  det  kan 
jeg  ikke  tillade" . 

BertelskOld  vendte  sig  til  Rideknægtene,  der  var  fulgt  med 
ind  i  Stuen,  og  raabte  med  vred  Stemme :  „Riv  den  uforstan- 
dige Kvinde  bort  fra  Døren.  Prinsessen  maa  være  der  inde, 
død  eller  levende" . 

Rideknægtene  nærmede  sig.  Børnene  begyndte  at  græde. 
Kun  en  af  Drengene,  den  lille  Per,  han,  der  løb  efter  Kongen, 
kastede  sig  i  Vejen  for  den  første  af  Knægtene,  hængte  sig  ved 
hans  Ben  og  søgte  at  rive  ham  om  med  en  Krogkjæp.  „Gjør  du 
Mor  Fortræd" ,  raabte  han,  „slaar  jeg  dig  ihjel  med  min  Træ- 
sabel"  . 

Knægten  søgte  forgjæves  at  gjøre  sig  løs  og  hævede  sin 

Ridepisk  for  at  blive  det  besværlige  Paahæng  paa  sit  Ben  kvit. 
Dette  var  mere,  end  Moderøjet  kunde  udholde.  Et  Øjeblik 
kæmpede  Greta  med  sig  selv,  saa  ilede  han  tæt  hen  til  Gre- 
ven, hævede  sig  paa  Tæerne,  thi  han  var  høj,  og  hviskede  ham 
i  Øret:  „Bernhard,  du,  men  ingen  anden  maa  komme  ind  i 
Kammeret.  Jeg  beder  dig,  send  disse  Mennesker  bort*" . 

Virkningen  af  disse  Ord  var  vidunderlig.  Man  saa*  Greven 
pludselig  rødme,  vende  sig  om  og  betragte  den  unge  Præste- 
kone med  overraskede,  usikre  Blikke.  Men  kun  et  Øjeblik. 
Strax  efter  vendte  han  sig  til  sine  Ledsagere  og  sagde  med  en 
Stemme,  hvis  stærke  Rørelse  al  hans  Selvbeherskelse  ikke  for- 
maaede  at  skjule :  „Hun  har  Ret.  Prinsessen  er  virkelig  redet 
bort  og  er  formodentlig  allerede  hos  Hendes  Majestæt  Dron- 
ningen. Undskyld,  mine  Damer,  at  jeg  har  ulejliget  Dem  hid. 
Jeg  beder  Dem  skynde  Dem  i  Forvejen,  jeg  skal  snart  have  den 
Ære  at  følge  efter** . 

Hviskende  fjærnede  Hofdamerne  og  deres  Følge  sig,  uvisse 
om,  hvad  de  skulde  tænke  om  denne  pludselige  Forandring  i 
Grevens  Handlemaade. 

De  tvende  gamle  bekjendte  blev  alene,  kun  omgivne  af  Bør- 
nene. Ingen  af  dem  sagde  et  Ord.  Mindets  Magt  over  de  en 
Gang  glødende  Hjærter  —  Ungdommens  fejreste  Vaar  — 
lykkelige  Drømme  fulde  af  Uskyld  og  Kjærlighed  —  o,  hvilke 
vemodig  milde  Tanker  vaagner  ikke  ved  Synet  af  eder,  naar 
I  staa  som  en  fjærn  Horisont  for  Menneskets  Blik,  en  Hori- 
sont med  Stjærner  og  Morgenrøde,  med  Blomster  og  Duft  fra 
længst  forsvundne  Dage  I  Aar  henrinde,  og  Livet  kæmper  sin 
varme  Dyst,  Hjærtet  bedækkes  med  Ar  af  lægte  Saar,  medens 
nogle  endnu  bløde,  Tanker  og  Sind  ældes,  Farverne  blegne. 
Blomsterne  miste  deres  Duft,  og  hist  og  her  falder  et  gult,  vis- 
sent Blad  fra  Livets  Træ.  Men  uangribeligt  over  for  Tiden. 
uvisneligt,  helligt,  vidunderligt  staar  Mindet  om  den  første 
Kjærlighed  indristet  i  Sjælens  Dyb:  Det  er  en  Morgen,  som 
kan  se  sin  Aften,  men  hvis  skære  Rødme  endnu  bæver  i  Sky- 
erne, naar  hele  Jorden  ellers  dækkes  af  Natten. 

Der  var  gaaet  femten  Aar,  siden  Bernhard  BertelskOld  og 
hans  Hjærtes  første  Kjærlighed  havde  sagt  hinanden  Farvel  i 
Parken  ved  Majniemi.  Hvad  var  nu  han,  og  hvad  var  hun? 
Han  var  en  Verdensmand,  en  Hofmand,  som  paa  lange  Uden- 
landsrejser, under  Kampe  og  Æventyr,  i  stadig  Omgang  med 

de  højeste  Kredse  havde  samlet  sig  Erfaring  af  Livet,  Erfa- 
ring baade  i  godt  og  ondt,  en  Mand,  hvis  Hjærte  havde  haft 
Plads  til  tyve  Elskerinder  siden  den  Tid,  og  for  hvem  Kjærlig- 
heden allerede  var  bleven  en  gammel  Hverdagshistorie.  Hun 
var  i  sit  to  og  tredivte  Aar  endnu  næsten  et  Barn  i  Uskyld ; 
hendes  Liv  var  gledet  saa  stille  og  jævnt  hen  som  en  Bæk  i 
Skoven,  lidt  Brusen  en  Gang  imellem,  hvor  der  ligger  store 
Sten  i  Vejen,  lidt  hastigere  Fart,  hvor  Skraaningen  er  stær- 
kere, men  for  øvrigt  den  stadig  stille,  uskyldige  Rislen  af  en 
venlig  fremad  ilende  Bølge,  hvis  friske  Skvulpen  er  en  Vel- 
signelse for  Bredderne.  Nu  stod  de  atter  ved  Siden  af  hinan- 
den, Bondepigen  og  Verdensmanden,  begge  i  Tavshed  optagne 
af  Sammenligningen  imellem  før  og  nu. 

Lille  Per  var  den  første,  der  brød  Tavsheden.  „Mor" ,  raabte 
han  med  et  ganske  tydeligt  Sideblik  paa  Greven,  „sig  til  den 
stygge  Mand,  at  han  skal  gaa  sin  Vej" . 

Drengens  barnlige  Vrede  rørte  den  stolte  Greve  næsten  til 
Taarer.  Han  tog  ham  i  sine  Arme,  kyssede  ham  og  sagde  mildt : 
Jeg  skal  ikke  gjøre  din  Moder  Fortræd.  Du  skal  vide,  min 
Dreng,  at  din  Moder  og  jeg  har  holdt  meget  af  hinanden  —  i 
gamle  Dage" ,  tilføjede  han  sagte. 

Dermed  var  Isen  brudt.  Men  Greta  var  bange  for  det  farlige 
Æmne.  „Lad  os  ikke  tale  om  det,  Greve" ,  sagde  hun  und- 
vigende. 

Jo" ,  sagde  BertelskOld,  „lad  os  netop  tale  derom.  Du  ved 
ikke,  hvilken  Vederkvægelse  for  Hjærtet  Mindet  om  længe 
glemte  Uskyldsdage  bærer  i  sig.  Husker  du  endnu  gamle  Ja- 
nes Spaadom?  Jeg  tror,  hun  fik  sytten  Flammer  ud  af  det", 
tilføjede  han  paa  en  Gang  spøgende  og  vemodig.  „Hun  havde 
Uret,  hendes  Tal  var  for  lavt,  hun  kunde  godt  have  sagt  tre- 
dive. Og  dog  er  der  kun  en  eneste  af  dem,  jeg  aldrig  glem- 
mer". 

„I  tabte  et  Væddemaal  den  Gang,  Hr.  Greve" ,  sagde  Greta. 
„I  lovede  mig  Eders  Faders  Kobberring  for  en  Kornblomst" . 

Jeg  kan  ikke  holde  mit  Løfte,  selv  om  jeg  vilde.  Kongens 
Ring  blev  borte  under  en  Duel  i  Slesvig,  hvor  min  Fader  mi- 
stede to  Fingre  paa  sin  venstre  Haand.  Jeg  har  ikke  faaet  Rin- 
gen igjen,  og  jeg  ønsker  knapt  at  faa  den,  thi  er  det  end  gaaet 
ud  over  mig  selv,  have  mine  undergivne  vundet  derved.  Jeg 
har  haft  mange  Ulykker  siden  den  Tid,  jeg  har  mere  end  én 

Gang  været  syg,  saaret  og  Døden  nær;  jeg  har  haft  mange 
Sorger,  men  mine  undergivne  have  atter  vundet  Velstand  og 
Lykke.  Min  nye  Forvaher  skriver  til  mig,  at  Majniemi  Aar  for 
Aar  kommer  sig  af  sin  Afmagt,  og  at  Folkenes  Velstand  tilta- 
ger. Jeg  længes  efter  snart  at  gjense  mit  fsedrene  Hjem.  Sig 
mig,  Greta,  lever  gamle  Jane  endnu  ?** 

„Ak  ja,  Hr.  Greve,  men  ..." 

„Men?  ...  Du  siger  det  saa  bedrøvet?** 

Ja,  thi  . . .  jeg  ved  ikke,  om  jeg  tør  sige  Jer  det.  Hun  er 
anklaget  for  Trolddom,  og  Processen  skal  begynde  i  disse 
Dage.  Ak,  i  Fald  I  kunde  rejse  der  hen!" 

„Trolddom!**  gjentog  Greven  betænkelig.  „Det  er  en  svær 
Anklage  i  disse  Tider.  I  hele  Sverige  brænder  nu  for  Tiden 
Baal  ved  Baal,  og  der  fortælles  de  forunderligste  Historier 
om  Hexene.  Du  har  Ret,  jeg  maa  ufortøvet  rejse  til  Majniemi. 
Men** ,  vedblev  han  spøgende,  „du  siger  ikke  længere  D  a  til 
mig**. 

Jeg,  Hr.  Greve?**  spurgte  Greta  rødmende. 

„Du  gjorde  det  dog  for  et  Øjeblik  siden" . 

Ja,  thi  ellers  vilde  I  ikke  have  gjenkjendt  mig,  og  saa  havde 
. . .  Eders  en  og  tredivte  Kjærlighed  været  fortabt** ,  sagde 
Greta  naivt. 

„Min  en  og  tredivte  . . .  ?  O,  du  minder  mig  om  Prinsessen. 
Er  hun  her  inde?** 

Ja,  hun  sover.  Hun  ved  ikke,  at  Kongen  nylig  var  her  . . . 
at  han  hørte  hende  i  Vildelse  røbe  sin  Afsky  for  ham  og  sin 
Kjærlighed  til  en  anden,  hvis  Navn  hun  heldigvis  ikke  næv- 
nede . . .  Hun  ved  ikke,  at  jeg  med  Nød  og  næppe  og  ved 
Hjælp  af  en  Usandhed  hindrede  ham  i  at  opdage  hende  og  Rk 
hans  Mistanke  bortledt.  Kongen  maa  ikke  vide,  at  hun  var  i 
Kammeret,  da  han  var  her,  thi  det  vilde  koste  Sverige  en  Dron- 
ning og  Jer  en  . .  .**  Greta  kunde  ikke  faa  Ordet  frem. 

„Og  det  var  derfor,  du  ...?** 

„Det  var  derfor,  jeg  var  nødt  til  at  tale  til  Jer  som  i  gamle 
Dage.  Ellers  var  I  bleven  Aarsag  i  en  stor  Ulykke** . 

„Det  var  altsaa  for  at  redde,  hvad  du  kalder  min  Kjærlig- 
hed . .  .** 

„Nej,  Hr.  Greve** ,  svarede  Greta  i  en  næsten  bebrejdende 
Tone,  „det  var  for  at  redde  en  ung  Piges  Fremtid  og  Ære.  Det 
var  for  at  holde  Skam  og  Splid  borte  fra  Kongens  Hus.  Jeg  har 

gjort,  hvad  jeg  burde,  nu  staar  det  til  Eder  at  gjøre,  hvad  I 
bør". 

„Du  har  Ret,  min  Ven" ,  sagde  Greven  tankefuldt.  „Der  ban- 
ker et  stort  og  ædelt  Hjærte  under  din  simple  Dragt  —  mere 
greveligt  end  mit,  mere  kongeligt  end  mangt  et  højbaarent 
Kongebarns.  Vi  maa  redde  Prinsessen,  men  hvorledes?" 

„Hendes  Højhed  trængte  kun  til  en  Aareladning  og  styr- 
kende Søvn  for  at  blive  rask  igjen.  Det  ene  har  jeg  besørget, 
og  Naturen  har  besørget  det  andet.  Hun  vil  snart  være  i  Stand 
til  ubemærket  at  forlade  Præstegaarden  og  vende  tilbage  til  de 
kongelige.  Det  bliver  Eders  Sag  at  finde  paa  et  passende  Paa- 
skud til  Forklaring  af  hendes  Fraværelse ''. 

„Greta,  du  er  lige  saa  klog  som  ædel.  Hvorledes  skal  jeg 
takke  dig?** 

„Med  ...  at  Sveriges  vordende  Dronning  ikke  mere  bliver 
Grev  Bertelskfilds  . . .  Elskerinde". 

„Du  rene  Sjæl . . .  hvor  smukt  du  forstaar  at  anslaa  de  gode 
Strænge  i  mit  Bryst  I  Ak,  ofte  har  Letsindigheden  og  Forfænge- 
ligheden vundet  Sejr  over  mine  bedste  Forsætter.  Det  er, 
fordi  jeg  ikke  har  haft  en  god  Aand  ved  min  Side,  der  hviskede 
til  mig :  Tag  dig  t  Agt,  under  disse  Roser  ligger  der  Brøde  og 
Anger  gjemti  O,  vær  du  min  gode  Engel,  som  du  var  det  i 
gamle  Dage!  Som  du  har  ingen  været  —  ingen  i  hele  mit 
Liv". 

Og  fra  den  stolte  Verdensmands  Øje  faldt  der  en  Taare  paa 
den  unge  Kvindes  Haand,  som  han  førte  til  sine  Læber.  Men 
Greta  trak  sagte  sin  Haand  til  sig,  tog  to  af  sine  Drenge  paa 
Skjødet  og  sagde :  „Ser  I,  Hr.  Greve,  det  er  mine  gode  Engle. 
Bed  til  Gud,  at  I  en  Gang  maa  forstaa  den  sande  Kjærlighed ; 
saa  vil  Eders  Hjærte  ikke  bløde  ene  mere" . 


IV. 
Enden  paa  Kong  Karls  Jagt. 

Jagten  fortsattes  de  følgende  Dage  i  dejligt  Efteraarsvejr. 
Enten  nu  Storvildtet  var  blevet  træt,  eller  Jægerne  dygtigere 
ved  Øvelsen,  saa  meget  er  vist,  at  det  gik  langt  bedre  nu  end 

Topeliva:  Kcrl  den  tiende  9 

i  Begyndelsen.  Kongen  nedlagde  med  egen  Haand  et  Elsdyr, 
Reutercrantz  et  andet,  Gustav  Gyllenstjerna  et  tredje  og  flere 
af  Hofmændene  ligeledes  hver  sit.  Den  unge  Fyrste  var  i  godt 
Humør,  han  noterede  i  sin  Dagbog  alle  sine  Skud,  baade  de 
heldige  og  de  uheldige;  han  strejfede  om  paa  hele  .»Faste 
Åland**  og  satte  stundum  over  Sundene,  naar  et  jaget  Elsdyr 
svømmende  var  tyet  over  paa  en  Holm.  Hans  Ridt  var  mere 
forvovent  end  nogen  Sinde ;  fire  Gange  om  Dagen  skiftede  han 
Hest.  Men  Dronningen  og  Rigsraaderne  var  ikke  i  det  bedste 
Lune.  De  begyndte  at  længes  tilbage  til  Stockholm  og  saa*  med 
Uro  paa  Kongens  vilde  Levesæt.  Man  hviskede  om,  at  det  un- 
dertiden gik  varmt  til  ved  Bægerne  i  Kastelhobns  Fogedbolig, 
og  at  Majestæten  alt  for  ofte  blev  glemt  over  Drengens  Vil- 
terhed. 

En  Dag  var  der  Marked  i  Sund,  og  mange  Tusind  Menne- 
sker strømmede  did  fra  hele  Skjærgaarden  og  fra  Abo,  mange 
blot  for  at  se  de  kongelige.  Der  var  slaaet  Markedsboder  op  i 
Rækker  ved  Kirken,  og  de  kongelige  havde  ladet  nogle  Telte 
opslaa  paa  en  Bakke,  hvorfra  man  kunde  overse  hele  Folke- 
vrimlen. Dronningen  og  Hoffet  spaserede  om  imellem  de  bro- 
gede Skarer  af  Kræmmere,  Fiskere,  Matroser  og  Bønder. 
Sognefogder  og  Karle  søgte  at  faa  den  støjende  Hob  til  at  være 
stille,  Hoffets  lavere  Tjenerskab  undlod  heller  ikke  at  aaben- 
bare  deres  Vigtighed  ved  at  revse  de  paatrængende.  Men  des- 
uagtet var  Ceremoniellet  og  Hofskikkene  lagt  til  Side  fra  den 
Dag;  man  saa'  Hofdamerne  leende  kjøbe  Baand  og  Huer  af 
Kræmmerne,  de  adelige  Lapse  satte  Hanefjer,  som  de  havde 
kjøbt  af  Bønderdrengene,  i  deres  Fløjels  Barretter;  Dronnin- 
gen kjøbte  i  egen  høj  Person  de  Fisk,  man  skulde  have  til  Mid- 
dag, og,  kan  man  tro,  hvad  der  fortælles,  var  det  kun  Flyn- 
dere og  Helt.  Men  Kongen  saa'  man  ingen  Ting  til.  Hvor  holdt 
den  vilde  Knøs  nu  igjen  Hus? 

„Hvor?"  sagde  den  raske  og  tungerappe  Frøken  Stina 
Wrangel,  som  tilfældigvis  blev  Vidne  til  et  af  disse  Udbrud, 
i  hvilke  Dronningen  glemte  sig,  og  Moderen  røbede  sig.  „Hvor? 
Tillader  Deres  Majestæt,  at  jeg  taler  oprigtig?" 

„Tal,  i  Dag  har  du  Lov  til  at  vrøvle".  Stina  Wrangel  var 
nemlig  en  af  Dronning  Hedvig  Eleonoras  Yndlinger. 

Jeg  vil  kun  sige,  at  ædelt  Storvildt  maa  fanges  med  List. 
Saa  længe  Deres  Majestæt  færdes  ude  blandt  Folk,  omstraalet 

af  Deres  kongelige  Værdighed,  vil  de  alle  sammen  bukke  al- 
lernaadigst,  men  ingen  vil  røbe,  hvor  Kongen  er.  I  Fald  vi 
derimod  —  jeg  mener  Deres  Majestæt  og  nogle  af  os  Piger 
som  Livvagt  —  gik  forklædte  ud  i  Skumringen  ..." 

Dronningen  smilede.  „Det  vil  sige" ,  sagde  hun,  „at  jeg  skulde 
have  den  Fornøjelse  at  tjene  til  Skalkeskjul  for  eders  Dumhe- 
der . . .  Naa,  lige  meget,  skaf  os  i  en  Fart  nogle  Bondedragter, 
og  lad  fire  Mand  af  Livvagten  følge  os  i  Afstand  uden  at  vække 
Opsigt.  Ingen  andre  end  Juliane,  du,  Martha  Lejonhufvud  og 
Ebba  Wachtmeister  skal  indvies  i  Sagen.  Marsch** . 

Som  sagt,  saa  gjort.  Den  lille  kaade  Hofdame  fløj  af  Sted 
som  en  Pil,  og  en  Time  efter  saas  Dronningen  forvandlet  til 
en  ærværdig  Ålandskone  i  Søndagsdragt,  medens  hendes  fire 
HofTrøkener,  udstafferede  med  de  brogede  Baand,  de  havde 
kjøbt  af  Kræmmerne,  hoppende  af  Munterhed  præsenterede 
sig  som  ægte  Bønderpiger.  Kun  Prinsesse  Juliane  var  endnu 
bleg  og  lidende  efter  Faldet  med  Hesten.  Alle  fem  var  alle- 
rede færdige,  da  Dronningen  begyndte  at  frygte  for,  at  Drag- 
terne ikke  var  tilstrækkelige,  at  Inkognitoet  kunde  blive  røbet 
og  Æventyret  sætte  hendes  Værdighed  paa  Spil.  Efter  nogen 
Betænkning  lod  hun  sin  Yndling  Grev  BertelskOld  kalde,  ind- 
viede ham  i  Sagen  og  befalede  ham  at  følge  med  som  Beskyt- 
telse for  alle  Muligheders  Skyld.  Greven  blev  ikke  lidt  overra- 
sket ;  han  havde  Vanskelighed  ved  at  flnde  en  Bondedragt,  der 
passede  til  hans  kæmpemæssige  Figur,  men  heldigvis  havde 
man  en  Del  i  Oplag  til  Maskeradebrug,  og  omsider  var  de  da 
Me  sammen  færdige.  Klokken  var  syv  om  Aftenen,  og  Mør- 
ket var  allerede  faldet  paa.  Alle  listede  sig  i  Tavshed  ud  fra 
Præstegaarden  og  begav  sig  ned  ad  Byen  til. 

Brændevinen  var  vel  bekjendt  paa  den  Tid,  men  den  havde 
endnu  ikke  forvandlet  Markederne  til  Skuepladserne  for  Spek- 
takler og  Slagsmaal ;  der  fandtes  dog  imidlertid  Ølkipper,  hvor 
^et  gik  temmelig  støjende  til.  Med  hemmelig  Frygt  sendte 
Dronningen  Bertelskttld  hen  for  at  udspejde,  om  Kongen  var 
inde  i  nogen  af  dem.  Greven  gik,  maatte  hist  og  her  bane  sig 
Vej  med  Næverne,  nu  og  da  tage  mod  Puf  og  Skjældsord,  men 
kom  tilbage  med  den  beroligende  Besked,  at  Kongen  ikke  var 
i  nogen  af  Kipperne. 

I  Udkanten  af  Byen  var  der  en  stor  Bondegaard,  omkring 
hvilken  der  havde  samlet  sig  mange  Mennesker.  Der  hørtes 

Lyd  af  en  Sækkepibe  derinde  fra,  snart  akkompagneret  af 
Sang,  snart  af  en  stor  Pavke  af  Kalveskind.  Man  kunde  høre» 
at  der  blev  leget  og  danset  der  inde.  Dronningen  gav  sine  Led- 
sagere et  Vink;  Bertelsk6ld  banede  dem  Vej,  og  saaledes 
trængte  man  sig  forsigtig  frem  igjennem  Folkehoben.  Kan  man 
tro,  hvad  der  fortælles,  løb  det  ikke  helt  af  uden  Nederlag. 
Nogle  lystige  Fyre  mødte  dem  paa  Trappen;  en  af  dem  tog 
Dronningen  om  Livet  og  svang  hende  et  Par  Gange  rundt,  en 
anden  tog  Stina  Wrangel  om  Halsen  og  gav  hende  et  dygtigt 
Smækkys,  en  tredje  tog  Ebba  Wachtmeister  under  Armen,  og 
vilde  uden  videre  bortføre  hende.  Alle  Damerne  var  halvdøde 
af  Skræk  og  fortrød  allerede  tusinde  Gange  deres  Ubetænk- 
somhed, men  Bertelsk6lds  Koldblodighed  klarede  alt.  Han 
raabte  temmelig  højt  og  bydende  paa  Alandsmaalet,  saa  godt 
han  kunde:  „Kom,  Gutter,  der  henne  lader  Kongen  Tappen 
slaa  af  Øltønderne,  og  alle  kan  drikke,  saa  meget  de  lyster*" . 
Dette  slog  an.  Største  Delen  af  Hoben  styrtede  derhen,  og  Da* 
merne  blev  fri  for  deres  paatrængende  Tilbedere,  som  løb  fra 
dem  for  at  begive  sig  til  Bacchi  Glæder. 

„Lad  os  vende  om,  Greve*" ,  sagde  den  korpulente  Dronning, 
som  endnu  snappede  efter  Vejret  efter  den  anstrængende 
Runddans  og  allerede  havde  faaet  nok  af  Æventyret. 

Ja,  lad  os  vende  om** ,  hviskede  de  ængsteligste  af  Pigerne. 
Men  den,  der  ikke  lod  sig  skræmme,  det  var  Stina  Wrangel. 
„Vent  lidt,  lad  mig  kigge  lidt  derind,  inden  vi  gaa*",  sagde  hun 
sagte,  og  uden  at  vente  paa  Svar  var  hun  allerede  halvt  inde 
ad  den  aabne  Dør.  De  andre  var,  med  eller  mod  deres  Vilje, 
nødte  til  at  vente  i  Forstuen,  hvor  de  gjemte  sig  i  en  mørk 
Krog. 

Der  var  Bryllup  derinde.  Stuen  var  temmelig  stor  og  fuld 
af  Folk,  saa  at  der  kun  var  en  Plads  aaben  i  Midten,  og  her 
legedes  Danselege.  Sækkepiberen  blæste  saa  kraftig  og  saa 
længe,  Lungerne  strakte  til ;  naar  han  blev  træt,  faldt  Bønder- 
pigerne ind  med  deres  Sang,  og  Pavker  lod  sig  høre  paa  pas- 
sende Steder.  Brændende  Kjerter  og  Tællelys,  der  var  opstil- 
lede i  udhulede  Roer,  oplyste  Stuen  og  viftede  i  Lufttrækket 
fra  de  aabne  Vinduer,  der  vedligeholdt  en  behagelig  Kølig- 
hed. Ungdommen  syntes  at  more  sig  rigtig  godt ;  nu  og  da  blev 
en  gammel  Fisker  eller  en  bedaget  Matrone  draget  med  ind 
i  Kredsen  og  hoppede  om  af  Hjærtens  Grund.  Ganske  fint  gik 

det  unægtelig  ikke  til.  Disse  Næver,  der  var  vante  til  at  have 
med  Nettene  og  Øxen  at  gjøre,  havde  ikke  andre  Handsker  paa 
end  dem,  Naturen  havde  givet  dem,  og  tog  dygtig  fat,  hvor 
de  fik  Tag.  Trinene  var  heller  ikke  lærte  i  nogen  egentlig 
Danseskole,  men  ærlig  og  hæderlig  gik  det  hele  til;  denne 
Plumphed  havde  sin  Uskyld,  som  vel  kunde  veje  op  imod 
Hoffets  forfinede  Letsind,  og  den  lille  Hoffrøken  i  Døren  saa* 
med  hjærtelig  Fornøjelse  paa  dette  for  hende  uvante  Skuespil. 

Hastig  smuttede  hun  ud  i  Forstuen,  rykkede  Dronningen  i 
Kjolen  og  sagde :  „Deres  Majestæt,  Kongen  er  her** . 

Kongen  var  der  virkelig  med  to  eller  tre  af  sine  fortrolige. 
De  bar  alle  simple  Jægerdragter,  omtrent  som  Hoffets  Ride- 
knægte. Reutercrantz  havde  været  saa  forsigtig  at  sysselsætte 
Tjenerne  paa  andre  Kanter,  saa  at  man  ikke  havde  nødig  at 
frygte  for  deres  Indblanding  i  Kongens  Æventyr.  Umuligt  er 
det  ikke,  at  nogle  af  Bønderne  anede,  hvem  Gjæsterne  var,  ja, 
det  vakte  billig  Forundring,  da  det  viste  sig,  at  der  laa  tre  Du- 
kater  imellem  Sølv-  og  Kobberskillingerne  paa  det  store  Brude- 
fad ;  men  de,  der  mærkede  Uraad,  var  fornuftige  nok  til  at  lade 
som  ingen  Ting,  og  Dansen  gik  saaledes  uhindret  sin  Gang, 
uden  at  nogen  generede  sig  for  de  fremmede  Jægere.  Man 
kunde  se  paa  Kongen,  at  han  befandt  sig  vel  —  som  Karl  den 
ellevte  ogsaa  senere  altid  trivedes  bedre  i  udannede  Kredse 
end  i  højere  og  finere  dannede,  hvor  hans  Undselighed  og  Man- 
gel paa  Omgangstone  gjorde  det  vanskeligt  for  ham  at  klare 
sig.  Han  svang  sig  i  Dansen  baade  med  Koner  og  Piger,  saa 
det  var  en  Lyst  og  Glæde  at  se,  og  da  Gaardens  Sølvbæger  gik 
om  iblandt  de  fornemme  Gjæster  fyldt  til  Randen  med  fransk 
Vin,  hvortil  der  var  sat  Kommen  og  Kardemomme,  listede 
Kongen  sig  hellere  hen  til  det  store  Ølkrus,  der  var  sat  frem 
paa  et  Bord  ved  Skorstenen  til  bedste  for  Gjæsterne  i  Al- 
mindelighed, og  tog  sig  en  Slurk  af  det  paa  ægte  Bondevis. 

Det  stod  imidlertid  skrevet  i  Stjærneme,  at  de  høje  Gjæ- 
sters  Inkognito  ikke  skulde  løbe  af  uden  Æventyr  den  Aften. 
Lille  Per  fra  Præstegaarden  var  kommen  til  Markedet  med  sin 
Moder,  og  som  hørende  til  Gejstligheden  var  han  ogsaa  bleven 
budt  med  til  Brylluppet.  Der  var  han  krøbet  ind  i  en  Krog 
henne  ved  Ølkruset.  Han  havde  næppe  faaet  Øje  paa  den  unge 
Jæger,  før  end  han  raabte:  „Tak  skal  du  have  for  Hesten**. 
Kongen  vendte  sig  bort. 


126 

Moderen  søgte  at  faa  den  lille  til  at  tie,  og  det  lykkedes  og- 
saa  for  en  Stund,  men  længe  varede  det  ikke,  før  vor  gode 
Per  atter  fik  Øje  paa  Jægeren  og  raabte  saa  højt,  at  alle  de  om- 
staaende  hørte  det :  „Se,  der  er  den  rare  Konge,  der  gav  mig. 
en  Hest". 

Den  Anelse,  der  allerede  i  Stilhed  havde  rørt  sig  hos  flere 
af  Bryllupsgjæsterne,  fik  nu  uventet  Stadfæstelse  ved  Barnets 
Ord.  Man  begyndte  at  se  paa  hverandre  med  forlegne  Blikke, 
og  snart  mærkede  de  fremmede  Jægere  til  deres  store  Ærgrel- 
se, at  der  dannede  sig  et  tomt  Rum  omkring  dem,  og  at  en 
Mængde  Personer  stillede  sig  op  for  at  gabe  paa  dem  i  be- 
hørig Afstand.  Kongen  gav  strax  sine  Venner  et  Tegn  og  nær- 
mede sig  Døren  for  i  Stilhed  at  trække  sig  ud  af  Legen.  Men 
Rygtet  om  hans  Nærværelse  var  som  en  Løbeild  fløjet  igjen- 
nem  hele  Bryllupsskaren  og  var  ogsaa  naaet  til  Tilskuerne  ude 
i  Gaarden,  og  disse  strømmede  nu  ind  for  ogsaa  at  faa  et  Glimt 
at  se  af  Landets  unge  Herre  og  Konge.  Trængslen  i  Døren 
blev  derfor  saa  stærk,  at  ingen  kunde  slippe  hverken  ind  eller 
ud,  og  der  stod  nu  Kongen,  forlegen  og  ærgerlig  uden  at  vide, 
hvorledes  han  bedst  skulde  undgaa  Folkenes  Paatrængenhed. 

Samtidig  havde  Dronningen,  Prinsessen,  BertelskOld  og: 
Hofdamerne  trængt  sig  ind  i  Døren  for  at  se  paa  Kongen  og, 
stod  nu  fangne  der,  indeklemte  imellem  dem,  der  vilde  ud, 
og  dem,  der  vilde  ind.  Ogsaa  den  unge  Præstekone  fra  Salt- 
vik  havde  villet  trække  sig  tilbage  med  sin  Dreng,  forlegen 
over  al  den  Forvirring,  hans  lille,  snaksomme  Tunge  havde 
voldet.  Barnet  blev  bange  og  begyndte  at  græde ;  en  Sømand, 
der  stod  ved  Siden  af  ham,  syntes,  at  det  var  Synd  Jor  den 
lille,  og  tog  ham  op  paa  sine  brede  Skuldre  for  at  hjælpe  ham 
ud  af  Trængslen. 

Nu  syntes  lille  Per,  at  han  var  en  hel  Karl,  som  han  sad 
dér  paa  Sømandens  Skuldre  med  fri  Udsigt  over  hele  Bryllups- 
salen, et  Hoved  højere  end  alle  de  andre.  Han  saa'  sig  om 
som  en  Konge  paa  sin  Trone,  og  omsider  standsede  hans  Blik 
ved  nogle  Ansigter,  som  han  syntes,  han  skulde  kjende  igjen. 
„Tag  dig  i  Agt,  Mor" ,  raabte  han,  „der  er  den  stygge  Greve, 
der  vilde  gjøre  dig  Fortræd  hjemme" . 

Det  traf  sig  saa,  at  Kongen  netop  i  det  Øjeblik  stod  tæt  ved 
ham ;  han  havde  lige  nylig  gjenkjendt  den  lille  og  set  en  Prøve 
paa  den  skarpe  lagttagelssevne,  man  ikke  sjælden  træffer  hos 

Børn  med  gode  Hoveder.  „Hvad  siger  du?"  sagde  den  konge- 
lige Jæger  og  tog  Drengens  Haand. 

Jo** ,  snakkede  den  lille  lystig  op,  kry  ved  sin  høje  Hæders- 
plads, „tror  du  ikke,  jeg  kjender  dig?  Du  er  Kongen,  og  der 
staar  Greven,  og  der  staar  Prinsessen,  som  var  inde  i  Kamme- 
ret, da  du  var  hos  os.  Jo,  jeg  kjender  jer  nok,  skjønt  ingen  af 
jer  kjender  mig" . 

Kongen  fulgte  med  Øjnene  Drengens  Pegefinger  og  mente 
at  gjenkjende  Prinsesse  Juliane  i  Bondedragt,  skjønt  hendes 
Ansigt  var  halvt  skjult  af  et  hvidt  Tørklæde.  „Var  hun  inde  i 
Kammeret,  da  jeg  var  hos  jer?"  spurgte  han  med  svag  Skæl- 
ven i  Stemmen. 

„Hvad  er  det  for  noget  Vrøvl,  du  siger,  Per?"  hørte  man 
Moderen  hviske.  „Her  har  du  en  Bolle",  og  hun  prøvede  at 
stoppe  Munden  paa  ham  med  den. 

Men  den  lille  vedblev  at  snakke  væk,  imedens  han  gnavede 
paa  Bollen.  Ja,  vel  var  hun  i  Kammeret,  da  du  spiste  Tyk- 
mælk og  traadte  min  Træ-PoUe  ihjel,  og  bag  efter  snittede  Mor 
hende  i  Armen,  saa  hun  blødte,  og  saa  sagde  Mor  til  Greven ; 
det  er  min  Søster,  sagde  Mor,  men  Mor  har  ingen  Søster" . 

Imidlertid  var  det  lykkedes  BertelskOld  at  faa  Folkehoben 
i  Forstuen  trængt  til  Side  og  skaffe  Plads  til  sine  Damer.  Alle 
de  høje  Gjæster  slap  endelig  ud  i  Gaarden,  og  Dronningen, 
som  ikke  længere  kunde  styre  sin  Vrede,  greb  sin  kongelige 
Søn  i  Armen  og  hviskede :  „Deres  Majestæt,  er  det  saaledes, 
en  Konge  af  Sverige  holder  paa  sin  Værdighed  i  Folkets 
Øjne?" 

Kongen  rødmede  stærkt  og  hviskede  lige  saa  sagte :  „Deres 
Majestæt,  Grev  Horn  har  altid  fremstillet  Dem  som  et  ophøjet 
Exempel  til  Efterfølgelse  for  mig.  Desuden,  hvem  er  den 
Dame  med  det  hvide  Tørklæde,  som  ogsaa  har  hædret  denne 
Fest  med  sin  Nærværelse?" 

„Det  er  den  tilkommende  Dronning,  som  med  Rette  er  ble- 
ven urolig  over  den  tilkommende  Konges  Drengestreger". 

„Saa  hils  den  tilkommende  Dronning,  og  sig,  at  den  tilkom- 
mende Konge,  „den  utaalelige  Dreng  med  sine  Heste  og  Sol- 
dater" ,  ikke  vil  gjøre  hende  til  „en  Dukkes  Dukke" .  —  Nej, 
Deres  Majestæt,  denne  tilkommende  Dronning  bliver  aldrig 
Dronning  —  i  det  mindste  ikke  i  Sverige,  dersom  hun  ikke 
vil  vente  paa  min  Efterfølger" . 

Og  med  disse  Ord  ilede  Kongen  bort,  og  Dronningen  blev 
staaende  bestyrtet  og  vred  over  noget,  der  var  hende  en  fuld- 
stændig Gaade. 

Det  gjaldt  nu  kun  om  saa  ubemærket  som  muligt  at  naa 
Præstegaarden.  Historien  melder  ikke  noget  om,  hvilke  Æven- 
tyr  der  yderligere  hændte,  og  det  er  rimeligt  nok,  at  en  Mands 
Mod  og  fem  Kvinders  List  var  tilstrækkeligt  til  at  lade  dem 
naa  Maalet  uden  Hindringer.  Men  Folkene  i  Bryllupsgaarden, 
der  var  langsomme  til  at  tænke  som  alle  Folk  i  Svenskekon- 
gens Land,  havde  først  efter  Kongens  Bortgang  rigtig  begre- 
bet den  Ære,  der,  uden  at  de  vidste  af  det,  var  vederfaredes 
Brylluppet.  Og  nu  først  brød  den  gamle  Kjærlighed  til  Konge- 
huset ud  i  et  rungende  Hurraraab,  der  i  den  stille  Aften  hørtes 
helt  ned  til  Præstegaarden. 

Men  Greta  fra  Saltvik  trykkede  grædende  den  lille  Per  til 
sit  Hjærte  og  sagde:  „Ulykkelige  Barn,  du  har  knust  en 
Krone!" 

Per  blev  strax  bestyrtet,  skjønt  han  ikke  forstod  det  ringe- 
ste af  Sagen,  men  saa  meget  forstod  han  jo  nok,  at  han  havde 
gjort  noget  slemt.  Han  stod  og  spekulerede  en  Stund,  og  saa 
sagde  han:  „Nu  maa  du  ikke  være  bedrøvet.  Mor!  Kongen 
traadte  min  Hest  i  Stykker  og  gav  mig  en  anden  i  Stedet.  Du 
skal  ikke  være  bedrøvet  for  det,  Mor" . 

Greta  smilede.  „Hvad  kan  ikke  et  Barn !"  sagde  hun. 

Men  det  er  sikkert,  at  det  ikke  var  Prinsesse  Juliane,  der 
senere  blev  Karl  den  tolvtes  Moder.  Hvem  ved,  hvorledes  det 
var  kommet  til  at  se  ud  her  i  Norden,  i  Fald  det  var  blevet  Til- 
fældet. Den  Dag  kom,  da  hun,  der  skulde  have  været  Sve- 
riges Dronning,  priste  sig  lykkelig  ved  at  kunne  skjule  sine 
Fejltrin  ved  at  give  en  Kræmmer  sin  Haand,  da  hun  maatte 
ombytte  den  Krones  Glans,  der  havde  blinket  over  hendes 
Ungdom  med  Landflygtighed,  et  plettet  Navn,  et  Liv  fuldt  af 
Anger  og  en  glemt  Grav.  Stakkels,  skjønne  Prinsesse !  Hvem 
vil  kaste  den  første  Sten  paa  dig  I 

Men  lad  os  vende  tilbage  til  vor  Fortælling  for  at  kaste  et 
hastigt  Afskedsblik  paa  Slutningen  af  Kongens  Jagt. 

Afrejsen  var  bestemt  til  den  6te  September  1671.  Dronnin- 
gen og  Rigsraaderne  forlod  med  Glæde  Ålands  Bredder,  men 
Kongen  og  alle  de  yngre  ved  Hoffet  sagde  kun  ugjæme  Farvel 
til  det  frie  Liv  i  Skov  og  Mark.  Det  hed  sig,  at  en  Del  af  den 

yngre  Adel  havde  i  Sinde  her  at  iværksætte  en  Plan  om  at 
gjøre  Kongen  myndig  et  Aar  før  den  lovbestemte  Tid  og  derhos 
overdrage  ham  Enevoldsmagt.  Denne  Plan  blev  dog  ikke  til 
noget,  og  vel  var  det.  Enevælden  kom  tids  nok,  da  Tidens 
Fylde  var  der. 

De  kongeliges  Besøg  betegnedes  af  flere  Barmhjærtigheds- 
gjerninger.  Der  fortælles,  at  Kirkerne  og  de  fattige  flk  betyde- 
lige Gaver.  Derom  melde  Kirkebøgerne  nu  intet,  thi  de  gik 
til  Grunde  i  den  store  Ufreds  Tid.  En  af  de  flinkeste  Skytter 
paa  Åland,  der  havde  fældet  et  Elsdyr  og  saaledes  forbrudt  sit 
Liv,  blev  benaadet  af  Kongen.  Hvad  Elsdyrene  angaar,  saa 
saa'  man  endnu  i  fyrretyve  Aar  deres  høje,  stolte  Takker  imel- 
lem Løvet  i  Ålands  Skove.  Men  den  store  Ufred,  der  ødelagde 
saa  meget,  ødelagde  ogsaa  dem.  I  Aaret  1710,  da  man  ventede 
Fjenden,  blev  der  efter  den  svenske  Regerings  Befaling  anret- 
tet et  stort  Blodtab  paa  Elsdyrene,  deres  Kjød  blev  nedsaltet, 
og  af  deres  Skind  blev  der  lavet  Køllerter  til  Karl  den  tolvtes 
Ryttere.  Fjendens  Kugler  gjorde  det  af  med  de  faa,  der  endnu 
vare  tilbage.  Efter  den  Tid  vankede  hist  og  her  et  enkelt  Par 
om  paa  de  gamle  Græsgange,  indtil  det  sidste  Elsdyr  i  Aaret 
1778  blev  skudt  paa  Gaarden  Flakas  Jorder  i  Lemlands  Sogn. 

Dette  Besøg  var  det  første  og  eneste,  Karl  den  ellevte  af- 
lagde paa  flnsk  Grund.  Den  kongelige  Fregat  laa  sejlklar  med 
hundrede  viftende  Vimpler,  Baadene  lagde  fra  Land,  de  talrige 
Skarer,  der  opfyldte  Bredderne  og  Vigene  rundt  om,  raabte  et 
tusindstemmigt  Hurra  for  den  elskede  Konge,  og  Fregattens 
Kanoner  besvarede  det  med  et  dundrende  Farvel.  Da  Røgen 
af  det  sidste  Skud  havde  spredt  sig,  saa'  man  Kongen  med  blot- 
tet Hoved  tilvinke  sine  Undersaatter  sin  sidste  Hilsen,  og  snart 
efter  skar  den  stolte  Fregat  en  bred  Fure  i  Bølgerne,  der  skin- 
nede som  Guld  i  Aftenrødens  Glød. 


V. 
Børnene  paa  Bloksbjærg. 

Inden  vi  gaa  videre  i  denne  Historie,  maa  vi  først  gaa  en 
fire  Maaneder  tilbage  i  Tiden.  Det  var  ved  St.  Valborgs  Dag 
—  den  1ste  Maj  —  i  Aaret  1671.  Sneen  var  nylig  kommen  af 
Jorden,  og  efter  nogle  herlige,  milde  Regnskyl  var  der  fulgt  et 

lige  saa  herligt  Solskin.  Der  laa  en  let  Taage  over  Jorden,  hvor 
de  første  Straa  allerede  begyndte  at  pippe  frem ;  man  synfes, 
man  kunde  høre  Græsset  gro;  man  syntes,  at  man  Time  for 
Time  kunde  se,  hvorledes  Engene  blev  grønne,  og  Træerne 
knoppedes. 

Vi  er  atter  i  Egnen  omkring  Majniemi,  nogle  fiaa  Mil  flra 
Åbo.  Den  er  kommen  til  at  tage  sig  fornøjeligere  og  renligere 
ud  i  de  femten  Aar,  der  er  gaaede,  siden  vi  var  der  sidst.  Der 
er  vel  endnu  megen  Fattigdom  i  de  smaa  Hytter,  der  omgive 
det  stolte  Slot,  men  den  Nød,  den  Fortvivlelse  og  det  Had,  der 
herskede  i  Grev  Gustav  Bertelsk()lds  Tid,  er  nu  meget  mild- 
net. Grev  Bernhard  har  skiftet  Foged  paa  sit  Slot.  Den  gamle 
Mester  Adam  er,  ræd  for  sine  tidligere  undergivnes  Hævn, 
flyttet  til  Åbo  og  ruger  dér  som  en  Drage  over  de  Skatte,  han 
har  pint  ud  af  den  fattige  Bonde.  Den  nye  Foged  har  af  sin 
Herre  faaet  stræng  Befaling  til  at  gaa  skaansomt  til  Værks 
over  for  Bønderne,  til  at  understøtte  de  flinkeste  med  smaa 
Laan  og  de  fattigste  med  Eftergivelse  af  deres  Afgifter.  En 
Del  af  de  mange  øde  Gaarde  er  derfor  atter  bleven  bebyggede, 
og  de  forsømte  Marker  atter  tilsaaede.  Man  kunde  gjøre  sig 
Haab  om  en  bedre  Tid,  naar  Bonden  paa  de  adelige  Godser 
havde  nogen  Sikkerhed  for  Fremtiden,  men  hvem  kunde  give 
ham  Sikkerhed  for,  at  hans  nuværende  milde  Herre  ikke  vilde 
blive  afløst  af  en  Despot,  der  atter  behandlede  sine  undergivne 
som  umælende  Dyr?  Og  saa  arbejdede  Bonden  kun  for  den 
Dag  i  Dag,  tilfreds,  naar  han  havde  Fred  og  Brød  for  Øjeblik- 
ket, men  fremtidig  Opdyrkning,  kommende  Slægters  Vel 
tænkte  ingen  paa,  thi  hvem  vilde  vel  arbejde  for  en  Dag  at  se 
en  ny  Mester  Adam  høste  Frugten  deraf? 

Omtrent  en  Fjerdingvej  fra  Slottet  laa  Arvio  By,  den  samme, 
som  var  bleven  næsten  fuldstændig  ødelagt  som  Følge  af  Op- 
røret i  Mester  Adams  Tid.  De  fleste  af  Folkene  var  paa  Ar- 
bejde uden  for  Husene  den  smukke  Eftermiddag,  vi  tale  om. 
Paa  Vejen,  der  førte  igjennem  Byen,  saa*  man  en  enlig  gam- 
mel Kone  vandre.  Hun  var  fuldstændig  sort  klædt  i  grovt, 
men  renligt  uldent  Tøj.  Den  bøjede  Skikkelse  vidnede  om  hø) 
Alder,  men  det  skarpe,  gjennemtrængende  Blik  vidnede  om  en 
klog  og  virksom  Sjæl,  medens  hendes  raske  Bevægelser  ty- 
dede paa  en  Legemsstyrke,  som  Alderdommen  endnu  ikke 
kjendelig  havde  kunnet  gjøre  noget  Skaar  i. 

Saa'  man  nøje  paa  den  gamle,  gjenkjendte  man  uden  Van- 
skelighed ^ Sorte  Jane",  som  Læseren  vel  mindes  fra  den  fore- 
gaaende  Historie.  Den,  der  ikke  kjendte  hende,  vilde  antage 
hende  for  at  være  en  tresindstyve  Aar,  andre  vidste  meget 
godt,  at  hun  nu  maatte  være  mindst  fem  og  halvfjerds.  Man 
saa'  hende  forsigtig  vandre  frem  ad  Vejen  og  hist  og  her  se 
sig  om  og  holde  Udkig  med  Gaardene  i  Byen.  Saa  snart  hun 
mente,  at  hun  ingen  Ting  havde  at  frygte,  gik  hun  ind  med  sin 
Bylt,  blev  noget  der  inde  og  kom  tilbage  med  Bylten  større 
for  hver  Gang.  Hvad  havde  hun  at  bestille  i  Bøndergaardene, 
og  hvad  var  det,  hun  hentede  der? 

For  at  der  ikke  skal  opstaa  nogen  ugrundet  Mistanke  imod 
en  Person,  vi  nærer  et  Slags  gammelt  Venskab  for,  vil  vi  følge 
hende  paa  nogle  af  disse  Besøg.  I  den  første  Gaard  var  Mad- 
moderen hjemme  og  i  Færd  med  at  kjærne  Smør.  Sorte  Jane 
blev  godt  modtagen,  blev  lukket  ind  i  Mælkekammeret  en 
Stund  og  gik  bort  under  mange  Taksigelser  med  et  Par  nye 
Strømper  i  Bylten.  I  den  anden  Gaard  var  der  et  Pige- 
barn paa  en  atten,  tyve  Aar  hjemme  for  at  passe  de 
smaa.  Her  var  Jane  lige  saa  velkommen;  der  blev  gjort 
Ild  paa,  og  i  Asken  af  de  udbrændte  Gløder  læstes 
der  tilkommende  Ting.  Resultatet  maa  have  været  særlig  glæ- 
deligt for  den  unge  Pige,  thi  da  Jane  gik,  kom  der  en  stor  Ost 
i  Bylten.  I  den  tredje  Gaard  var  Manden  hjemme  og  laa  syg. 
Jane  blev  kaldt  der  ind ;  hun  kom  nødig,  men  lod  sig  dog  over- 
tale til  at  læse  over  den  syge,  og  til  Løn  derfor  fik  hun  en  blank 
Sølvdaler  med  Løfte  om  det  dobbelte,  i  Fald  Manden  kunde 
gaa  ud  i  Morgen.  I  den  fjerde  Gaard  blev  hun  modtagen  af  en 
Pige,  der  trak  hende  ind  i  Mælkekammeret  og  hemmelig  for- 
talte hende,  at  hendes  Kjæreste  havde  forladt  hende,  saa  Jane 
maatte  lave  en  Trylledrik  til  ham.  Hvad  Svaret  blev,  melder 
Historien  ikke  noget  om,  men  saa  meget  er  vist,  at  Jane  bragte 
et  Par  nye  Strømpebaand  med  derfra.  Den  femte  Gaard  blev 
hun  jaget  ud  af  med  Trusler  og  onde  Ord;  Madmoderen  be- 
skyldte hende  for  at  have  stjaalet  Uld  dér  Paaskenat  og  for- 
gjort Køerne,  saa  de  ikke  vilde  malke.  I  den  sjette  Gaard  blev 
hun  atter  vel  modtaget ;  en  Hest  var  bleven  syg  og  var  lige  ved 
at  krepere;  Jane  gav  den  Brændevin,  bandt  den  en  Pose  om 
Halsen  og  fik  til  Belønning  et  Fjerdingkar  Salt.  I  den  syvende 
Gaard  skulde  man  have  Lykke  til  Brygningen.  Jane  vaskede 

Bryggerkarrene  med  et  Afkog  af  Røn,  Lyng  og  Pors,  hvilket 
nok  skulde  give  Lykke,  og  fik  for  denne  Vennetjeneste  et  Par 
Brød  og  et  Par  Pund  Smør.  Saadan  gik  det  fra  Gaard  til  Gaard, 
og  til  sidst  havde  den  gamle,  Saltposen  medregnet,  saa  stor  en 
Byrde,  at  hun  med  Føje  mente,  at  mere  kunde  hun  ikke  bære 
paa  én  Gang.  Og  da  det  allerede  lakkede  ad  Aften,  bestemte 
hun  sig  til  at  give  sig  paa  Hjemvejen,  idet  hun  lod,  som  hun 
ikke  forstod  de  Vink,  hun  fik  næsten  ved  hvert  Hus,  hun  kom 
forbi,  thi  det  var  ikke  liver  Dag,  man  fik  saadant  Besøg,  og 
Jane  havde  stor  Praxis  ogsaa  i  andre  Byer.  Alle  vilde  derfor 
benytte  Lejligheden,  da  den  var  der. 

Imidlertid  begyndte  Mændene  at  komme  hjem  fra  Arbejde, 
og  Jane  vilde  helst  undgaa  at  møde  dem,  som  hun  gik  der  med 
Bylt  og  Pose.  Hun  vidste,  at  de  fleste  var  bange  for  hende, 
men  hun  vidste  ogsaa,  at  mange  gav  hende  Skylden  for  alt  det 
onde,  der  skete  i  Byen,  og  truede  med  at  angive  hende,  hvil- 
ket i  de  Tider  var  en  farlig  Sag.  Hun  skjød  derfor  Gjenvej 
over  Engene  og  bøjede  saa  ind  paa  Gangstien,  der  førte  fra 
Skoven  ned  til  Stranden. 

Hun  havde  endnu  en  Fjerdingvej  tilbage,  før  hun  naaede 
did,  og  hvor  rask  hun  end  gik,  sank  Aftensolen  ned  bag  Bak- 
kerne, medens  Jane  endnu  var  inde  i  Skoven.  Natten  faldt  paa, 
men  det  er  jo  ikke  saa  farligt  her  i  Landet  i  Maj  Maaned,  da 
Mørkets  Slør  svæver  ganske  tyndt  over  Grene  og  Toppe  som 
en  smuk  Drøm,  medens  Drosler  synger  sine  vemodige  smukke 
Viser  i  den  mørke  Naaleskov.  Ja,  der  var  endnu  en  Sanger, 
som  lod  sig  høre  i  nogen  Afstand  nede  ad  Søen  til,  og  hvis  To- 
ner bragte  Droslen  til  at  forstumme ;  det  var  Nattergalen,  som 
den  Gang  ligesom  undertiden  endnu  var  en  kjær  sydlandsk 
Gjæst  paa  Finlands  Sydkyst. 

Jane  fremskyndede  imidlertid  sin  Gang,  thi  hun  var  ikke  sik- 
ker paa,  at  ikke  en  eller  anden  Skjelm  havde  taget  hendes 
Baad  ved  Stranden,  og  i  saa  Fald  havde  hun  maatte  tilbringe 
Natten  i  Skoven.  Som  hun  nu  saadan  gik  der  alene,  og  Natten 
var  saa  smuk,  og  sælsomme  Tanker  fra  gamle  Dage  randt 
hende  i  Hu,  hørte  hun  i  Skoven  en  fremmed  Lyd.  Det  var 
ikke  Urhanens  Skogren,  ikke  Ulvens  Tuden,  ikke  Flagermu- 
sens skurrende  Lyd  i  Agerrenen  paa  Rugmarken.  Det  var  et 
Barn,  der  græd. 

Jane  holdt  af  Børn  og  gik  i  den  Retning,  hvorfra  hun  hørte 

Stemmen  komme.  Efter  at  have  gaaet  en  lang  Omvej  opdagede 
hun  tre  Børn,  en  Dreng  og  to  Piger,  alle  en  fem,  sex  Aar 
gamle.  De  sad  sammenkrøbne  ved  Roden  af  et  Træ,  og  de  to 
af  dem  sov  Uskyldens  Søvn  paa  den  fugtige  Jord,  men  den 
ene  af  Pigerne  var  vaagen  og  græd  af  Sult  og  Angst.  Jane 
gik  hen  til  dem.  „Hvorfor  er  I  saa  alene  her  i  Skoven  ?** 
spurgte  hun. 

„Aa**,  sagde  Pigebarnet,  »vi  drev  Køerne  paa  Græs  første 
Gang  i  Dag,  og  saa  kom  Regnen  i  Middags,  og  der  var  saadan 
en  prægtig  Regnbue.  Saa  sagde  Tommu:  Kom,  lad  os  tage 
Regnbuen,  den  er  ganske  tæt  herved,  der  henne  i  Skoven.  Men 
da  vi  kom  der  hen,  var  den  endnu  et  Stykke  borte,  og  saadan 
kom  vi  længere  og  længere  ind  i  Skoven,  saa  vi  ikke  kunde 
finde  hjem  igjen" . 

Jane  lo  næsten  vemodig.  Maaske  tænkte  hun  paa,  hvorledes 
disse  Børn  havde  løbet  efter  Regnbuen,  som  Menneskene  lø- 
ber efter  Lykken.  De  sige  ligesom  Børnene:  den  er  ganske 
tæt  herved,  lad  os  fange  den !  Og  naar  de  saa  kommer  der  hen, 
er  den  atter  et  Stykke  borte,  og  naar  de  kommer  der  hen,  skin- 
ner den  atter  langt  borte  i  Skyerne,  og  saaledes  følge  de  døde- 
lige dens  svindende  Spor,  til  de  ende  med  at  fare  vild  i  den 
dybe  Skov. 

„Følg  med  mig**,  sagde  Jane,  „saa  kan  I  sove  hos  mig  i 
Nat.  I  Morgen  skal  jeg  vise  jer  Vejen  hjem" . 

Det  holdt  haardt  at  faa  de  -sovende  paa  Benene,  men  det 
lykkedes  dog,  og  saa  gik  hele  Selskabet  videre  ad  Stranden 
til.  Børnene  var  tavse  og  lidt  ilde  til  Mode.  De  kjendte  nok 
sorte  Jane  og  hendes  Rygte ;  de  var  maaske  hellere  blevne  ude 
i  Skoven,  men  de  turde  ikke  lade  sig  mærke  med  deres  Frygt. 
Kun  Tommu  havde  Mod  til  halvt  grædende  at  sige:  Jeg  vil 
ikke  gaa  med  Trolden  i  Skoven ;  jeg  vil  hjem  til  Mor*" . 

„Vi  vil  hjem  til  Mor" ,  hulkede  begge  Pigebørnene. 

„Hvad  er  der  nu,  I  smaa  Tosser?"  brummede  Jane.  „Mor 
sover,  og  der  er  en  halv  Mil  til  Byen.  Naa,  gaa  nu  rask  til,  saa 
skal  I  faa  Smørrebrød  og  Mælk,  naar  I  kommer  hjem  til 
mig". 

Smørrebrød  og  Mælk !  Hvem  har  ikke  været  Barn  og  sulten 
og  hørt  disse  Ord,  som  i  saadant  et  Øjeblik  indesluttede  al  jor- 
disk Lykke  og  Lækkerhed  1  Taarerne  standsede,  og  Børnene 
gik  til  med  friske  Kræfter;  kun  det  ene  af  Pigebørnene  brød 

nu  og  da  smaa  Kviste  af  og  strøede  dem  paa  Gangstien.  ^Hvor- 
for  gjør  du  det?**  hviskede  den  anden.  nTys",  svarede  den 
lille,  „Farmor  har  fortalt  mig  en  Historie  om  en  lille  Pige,  der 
blev  bortført  af  Troldene  i  Skoven,  og  hun  strøede  Kviste  paa 
Vejen  og  fandt  hjem  igjen,  da  hun  gik  efter  dem*' . 

Havde  Jane  hørt  disse  Ord,  havde  hun  haft  Grund  til  at 
skjælve.  Naar  en  Idé,  en  Fordom  eller  hvilken  som  helst  Fore- 
stilling har  grebet  et  Folk,  saa  kan  man  grant  mærke  dens  Om- 
fang og  Betydning  af  Smaabørnenes  Tale.  Ved  de  intet  derom, 
saa  kan  man  lide  paa,  at  den  endnu  ikke  er  bleven  et  Livs- 
spørgsmaal  og  en  Hjærtesag.  Men  begynder  Forestillingen  at 
spøge  paa  Børnenes  Læber,  saa  kan  den  gisede  sig,  der  vinder 
ved  den,  og  den  have  Grund  til  at  skjælve,  som  den  gaar  ud 
over,  thi  da  kan  han  skjønne,  at  nu  er  denne  Idé  naaet  ned 
i  Dybet  af  alle  Hjærter,  trængt  ind  i  Familiernes  inderste,  ja 
gaaet  over  i  selve  Modermælken  og  vil  ikke  kunne  udryddes 
i  mange  Menneskealdre. 

Paa  den  Tid,  vi  her  tale  om,  var  Troen  paa  Hexe  og  Trold- 
dom en  saadan  Forestilling,  som,  i  og  for  sig  ældgammel,  at- 
ter var  blusset  op  paa  en  forfærdelig  Maade.  Netop  i  det  store 
Aarhundrede,  der  saa*  Newton  og  Leibnitz  og  i  sin  Slutning 
Voltaire  fødes,  just  paa  den  Tid,  da  Reformationen  havde  tændt 
en  lysere  Tidsalders  Morgenrøde  for  en  stor  Del  af  Evropa, 
just  da  kom  denne  mærkværdige  Eftervirkning  af  Hedenska- 
bets og  Middelalderens  dybeste  Mørke.  Kætterbaalene  i  det 
katholske  Evropa  havde  endnu  ikke  ophørt  at  brænde,  da 
Hexenes  Baal  begyndte  at  tændes  i  den  protestantiske  Verden. 
Trolddommen  blev  en  Trosartikel,  som  selv  de  klogeste  ikke 
mere  tvivlede  paa.  Der  blev  foreskrevet  almindelige  Bede- 
dage for  at  afvende  „Satans  Raseri**,  kongelige  Kundgjørel- 
ser  advarede  Menigheden,  styrkede  deres  Tro  og  ophidsede 
dens  Fantasi;  der  blev  nedsat  Trolddomskommtssioner,  halvt 
bestaaende  af  gejstlige,  halvt  af  verdslige,  og  de  dømte  mange 
Hundreder  til  at  brændes  paa  Baalet  „for  deres  Sjæls  Saligheds 
Skyld** ,  hvorom  vi  skulle  høre  mere  senere.  I  Sverige  be- 
gyndte dette  Uvæsen  i  Norrland  i  Gustav  Adolfs  Tid,  tog  saa 
til  og  grasserede  over  hele  Landet,  værst  i  Dalarne.  Finland, 
som  fra  Arilds  Tid  havde  været  Trolddommens  Hjemland,  blev 
nu  hurtig  og  stærkt  smittet,  saa  her  brændte  Baalene  i  lys  Lue 
næsten  i  hele  det  syttende  Aarhundredes  anden  Halvdel ;  ja,  i 


135 

Sverige  behøvedes  der  ikke  mere,  end  at  en  Kvinde  var  finsk, 
gammel  og  grim,  for  at  faa  hende  stillet  for  de  forfærdelige 
Domstole,  der  dømte  uden  Skaansel,  idet  de  dømte  uden  sund 
Sans.  Og  hvilken  mærkelig  Rolle  de  smaa  Børn  spillede  i 
slige  Tilfælde,  vil  blive  klart  af  det  følgende. 

Men  vi  vende  tilbage  til  Jane  og  Børnene  i  Skoven.  Det  var 
allerede  langt  ud  paa  Natten ;  da  de  naaede  Strandbredden,  gik 
de  i  Baaden  og  roede  over  til  Janes  Hytte,  som  Læseren  maa- 
ske  mindes  fra  den  foregaaende  Historie.  Alt  var  her  som  for 
femten  Aar  siden,  kun  med  den  Forskjel,  at  der  fra  Loftet  hang 
en  underlig  Prydelse  i  en  Snor  —  et  grinende  Dødningehoved. 
Enten  det  nu  var  for  at  skræmme  de  overtroiske  Mennesker 
fra  at  besøge  hende  i  hendes  Hytte  —  thi  Jane  taalte  ingen  Be- 
søg — ,  eller  det  kom  af  den  besynderlige  Forkjærlighed  for 
det  uhyggelige,  som  Ensomheden  ofte  avler,  nok  sagt,  da  Jane 
tændte  de  tørre  Spaaner  paa  sin  Skorsten,  saa*  man  Dødninge- 
hovedets tomme  Øjenhuler  stirre  ned  ligesom  fra  Luften. 

Børnene  skreg  højt  af  Angst.  „Hold  Mund!""  sagde  Jane 
ærgerlig.  „Saadan  som  det  er,  bliver  vi  alle  en  Gang,  thi  Men- 
nesket er  en  Maddik  her  paa  Jorden.  Se  saa,  kjære  Børn,  sæt 
jer  her  ved  Bordet  og  spis  jer  mætte ;  saa  kan  I  gaa  til  Køjs  i 
min  egen  Seng"* . 

Og  saa  tog  hun  de  friske  Brød  og  det  gule  Smør  frem  af  sin 
Bylt,  tog  sit  eneste  Fad  Tykmælk  ned  fra  Hylden  og  bød  Bør- 
nene af  Hjærtens  Lyst  at  stille  deres  Sult.  Ja,  for  ogsaa  at  fryde 
deres  Øjne,  tog  hun  tre  blanke  Messing  Tallerkener  frem,  der 
skinnede  som  Guld,  og  tre  Skeer  af  samme  Metal,  en  Rest  fra 
gamle  Dage.  Men  Børnene  krøb  sammen  i  en  Krog  og  turde 
ikke  røre  sig,  saa  forskrækkede  var  de.  Endelig  maatte  hun 
halvt  med  Magt  nøde  dem  til  at  sætte  sig  ved  Bordet. 

I  de  stakkels  smaa  kæmpede  Sulten  haardt  med  Angsten. 
Endelig  var  Sulten  lige  ved  at  sejre,  da  en  Ubetydelighed  atter 
betog  dem  al  deres  Madlyst.  En  af  disse  uskyldige  Biller,  der 
om  Foraaret  ofte  have  deres  Tilhold  i  Revner  og  Sprækker  i 
Væggene,  var  tilfældigvis  kommen  til  at  sidde  paa  Tykmælken 
og  gav  sig  til  at  spasere  hen  over  Fløden,  som  et  Menneske 
gaar  over  Isen.  Børnene  havde  næppe  faaet  Øje  paa  Dyret, 
før  end  de  kastede  Skeerne  og  Smørrebrødet  fra  sig  og  atter 
skjælvende  flygtede  hen  i  Krogen.  „Hvad  gaar  der  af  jer?" 
raabte  Jane  vredt.  Børnene  svarede  ikke.  Hun  gjentog  sit 

Spørgsmaal  og  traadte  nærmere.  Da  begyndte  de  alle  tre  at 
hyle,  og  den  ældste  af  Pigerne  raabte  af  alle  Kræfter :  »Vi  vil 
ikke  spise  Troldenes  Mad ;  Troldenes  Mad  bliver  forvandlet  til 
Maddiker"* . 

Jane  søgte  forgjæves  at  berolige  de  smaa,  da  Døren  i  det 
samme  gik  op,  og  to  Personer  af  et  besynderligt  Udseende 
traadte  ind.  Den  ene  var  næsten  helt  sort  —  af  ganske  natur- 
lige Aarsager,  thi  det  var  en  Kulbrænder  fra  Nabolavet;  den 
anden  var  en  gammel  Kvinde,  underlig  udstafferet  med  rød 
Kjole  og  Trøje  med  allehaande  udsyede  Tegn,  og  om  Halsen 
havde  hun  et  Perlebaand  af  den  Slags  Konkylier,  som  Bøn- 
derne tro  er  Slangehoveder,  og  som  de  endnu  den  Dag  i  Dag 
pryde  deres  Bidsler  med.  Ved  dette  nye,  forfærdelige  Syn  blev 
Børnene  saa  forskrækkede,  at  de  krøb  ind  under  Sengen,  hvor 
de  laa  ganske  stille  og  knapt  vovede  at  trække  Vejret,  saa  at 
de  indtrædende  slet  ikke  lagde  Mærke  til  dem. 

Jane  kastede  et  tvært  Blik  paa  sine  nye  Gjæster  og  spurgte 
i  en  barsk  Tone:  „Naa,  hvad  er  der  nu  igjen?  Jeg  har  jo 
sagt,  at  jeg  ikke  kan  hjælpe  jer" . 

Manden  tog  til  Orde  og  svarede  næsten  ydmygt:  »Vær  nu 
ikke  vred,  Jane,  fordi  vi  kommer  paa  denne  Tid.  Det  er  Mid- 
nat, og  Vapuri  siger,  at  ingen  andre  end  du  kan  hjælpe  mig. 
Allerede  i  fire  Nætter  har  jeg  set  Drageilden  lyse  i  Skoven ;  jeg 
har  kastet  Staal  paa  den,  jeg  har  tiet  som  en  Mur,  men  Kjed- 
len  er  endda  ikke  kommen  op  til  Jordskorpen.  Vapuri  siger,  at 
Djævelen  sidder  overskrævs  paa  den  og  ikke  kan  skaffes  bort 
paa  anden  Maade,  end  at  du  besværger  ham  syv  Gange  med 
Drageblod  og  Selvmorderes  Ben  og  myrdede  Smaabøms  Lille- 
fingre. Derfor  ..." 

Ja,  derfor  maa  du  hjælpe  ham" ,  afbrød  den  gamle  Kvinde 
ham  heftig.  „Skab  dig  nu  ikke,  alle  Mennesker  ved,  at  ingen 
er  saa  flink  til  den  Slags  Ting  som  du,  thi  du  er  gode  Venner 
med  Fanden.  Herre  Jesus,  der  er  han  jo  . . . !"  skreg  hun  i  det 
samme,  idet  hun  opdagede  Hjærneskallen,  der  hang  i  Loftet. 

„Vil  du  holde  din  Mund  1"  raabte  Jane  ærgerlig.  »Skammer 
du  dig  ikke  ved  at  komme  med  saadanne  Ord  her  i  min  egen 
Stue?" 

Den  fremmede  Kvinde  misforstod  hende  og  svarede  forle- 
gen: ,Ja,  det  er  dumt  af  mig,  Jane,  at  paakalde  Guds  Navn 
her  hos  dig,  thi  det  tager  Kraften  og  Virkningen  af  din  Kunst. 

Men  se  her,  nu  skal  du  se,  at  jeg  skal  gjøre  min  Fejl  god  igjen** . 
Og  med  disse  Ord  tog  den  halvt  vanvittige,  af  Trolddommens 
Farsot  smittede  Kvinde  to  Halmstraa,  lagde  dem  over  Kors  paa 
Gulvet  og  trampede  og  spyttede  paa  Korset.  „Se  saa** ,  tilføjede 
hun  triumferende,  „nu  skader  det  ikke  mere,  at  jeg  har  næv- 
net Guds  Navn" . 

Den  ulykkelige,  hun  vidste  ikke,  hvad  hun  gjorde.  Over- 
troens mørke  Dæmon  havde  faaet  Magt  over  hende ;  Vantroens 
Spøgelse  var  traadt  frem  af  sin  afmægtige  Tomhed  og  var  voxet 
op  til  en  forfærdelig  Virkelighed,  til  en  Synd,  der  haanede  det 
allerhelligste. 

Ogsaa  Jane  stod  under  Vantroens  Herredømme,  men  hun 
gik  ikke  helt  op  deri.  Vapuris  bespottelige  Tale  oprørte  hendes 
Sjæls  Inderste.  Hun  sprang  op  og  raabte  med  truende  Lader : 
„Bort  fra  min  Tærskel,  I  Gudsbespottere  1  Bort,  I  fortabte! 
Bort,  bort,  bort!" 

Jane  var  ikke  god  at  byde  Trods  i  dette  Øjeblik.  Hun  rejste 
sig  i  sin  fulde  Højde ;  det  graa  Haar  flagrede  om  hendes  Hoved, 
den  knoklede  Haand  hævede  hun  truende.  Kulbrænderen  og 
hans  Ledsagerske  skyndte  sig  at  komme  af  Sted,  men  Vapuri 
mumlede  ondskabsfuldt  ved  sig  selv:  „Hun  vil  beholde  sin 
Kunst  for  sig  selv,  men  dette  skal  hun  ikke  have  gjort  for  in- 
gen Ting" . 

Jane  gik  ud  for  at  samle  Urter,  thi  det  var  just  Fuldmaane 
den  Nat.  Da  hun  kom  hjem,  kom  hun  i  Tanke  om  de  af  Skræk 
halvdøde  Børn.  Deres  Skjulested  under  Sengen  var  tomt.  Hun 
søgte  dem  overalt,  men  forgjæves.  De  var  sporløst  forsvundne. 


VL 
Vandprøven. 

Tidlig  en  smuk  Morgen  i  Begyndelsen  af  Juni  i  Aaret  1671 
bevægede  en  stor  Folkemasse  sig  igjennem  Åbos  Gader  og  paa 
Bredderne  af  Aaen.  Det  var  aabenbart,  at  man  ventede  paa  en 
eller  anden  mærkelig  og  usædvanlig  Begivenhed  og  alligevel 
ikke  rigtig  vidste  Besked  om  Tid  og  Sted,  thi  snart  hørtes  der 
en  Larm  ved  Stranden,  og  saa  skyndte  flere  Hundrede  sig 
hen  for  at  se,  hvad  det  var ;  snart  stimlede  en  Folkehob  sam- 

men  paa  Torvet  uden  for  Domkirken,  og  Hoben  voxede  hur- 
tig, thi  de  nysgjerrige  strømmede  til  fra  alle  Sider ;  snart  blin- 
kede en  Patrouilles  Geværer  i  den  den  Gang  nylig  anlagte 
Slotsgade,  og  strax  styrtede  Folk  hen  imod  den.  Aura  Aa  var 
fuld  af  Baade  og  Skuder,  som  i  Ro  og  Mag  havde  udspændt  de- 
res hvide  Sejl  til  Tørring  i  den  stille,  solklare  Morgenluft,  og 
fra  Landet  af  kom  der  Rækker  af  Kærrer,  hvis  Ejermænd 
bragte  deres  Produkter  til  Torvs  og  forundrede  standsede  i 
Trængslen  af  de  ledige  Tilskuere. 

Blandt  de  nys  ankomne  Fartøjer  var  der  en  Skude  med  Hel- 
dæk,  som  var  større  og  saa'  fornemmere  ud  end  de  øvrige.  Den 
var  ladet  med  Wasa-Rug  af  første  Slags  og  havde  trængt  sig 
helt  frem  til  den  eneste  Bro,  der  den  Gang  dannede  Forbin- 
delsen imellem  de  to  Aabredder.  Fra  den  lille  Kahyt  kom  der 
en  undersætsig  og  tyk  gammel  Mand  krybende  frem,  hvis 
hvide  Haar,  Over-  og  Fipskjæg  stak  forunderlig  af  imod  det 
joviale,  rødmussede  Ansigt.  Strax  efter  ham  kom  der  en  lige 
saa  lille  og  lige  saa  trind  Kone  krybende  frem  af  det  samme 
Lukaf;  hun  var  vel  en  halv  Snes  Aar  eller  mere  yngre  end 
Manden,  men  saa'  ikke  mindre  fornøjet  og  godmodig  ud  end 
han.  De  vexlede  et  Par  Ord  med  et  Par  unge  Mænd,  der  ud- 
gjorde Skudens  øvrige  Besætning,  og  begav  sig  derpaa  i  Land, 
ikke  uden  Vanskelighed,  thi  ingen  Baad  kunde  komme  frem 
mellem  de  tæt  sammenpakkede  Fartøjer,  og  de  gamle  maatte 
derfor,  inden  de  naaede  Bredden,  krybe  over  de  Baade,  der 
laa  imellem  den  og  Skuden. 

De  to  gamle  saa'  ud  til  at  være  saa  inderlig  glade  over  hin- 
anden. Manden  rakte  Konen  sin  Haand  for  at  hjælpe  hende 
ved  den  besværlige  Overgang,  og  da  de  skulde  springe  ned 
paa  Bredden,  tog  han  hende  om  Livet  og  løftede  hende  i  Land 
med  en  Ynglings  Raskhed.  Hun  takkede  med  et  fornøjet  Nik, 
og  saa  begav  de  sig  paa  Vej  hen  ad  Torvet  til  for  at  opsøge  den 
Kjøbmand,  de  vilde  sælge  deres  Rug  til.  Paa  Vejen  hændte  det 
imidlertid,  at  de  kom  ind  i  Folkehoben,  og  at  Konen  nu  og  da 
uden  egen  Skyld  fik  et  Puf  af  bredskuldrede  Matroser  eller 
næsvise  Gadedrenge.  Den  gamle  Mand  rynkede  da  temmelig 
barsk  sine  hvide  Bryn  og  med  et  „Blitz-donner-kreutz-pappen- 
heim"  skubbede  han  med  en  Arm  saa  kraftig  som  en  Ynglings 
de  paatrængende  til  Side.  „Hør,  gode  Ven" ,  sagde  han  til  en 
gammel  sværlemmet  Mand,  der  nylig  var  kommen  ind  fra 

Landet  med  et  Læs  Rodfrugter,  „er  Folk  her  i  Åbo  bleven  rent 
gale?  Hvad  løber  de  efter  saa  tidlig  om  Morgenen,  mane 
manium  et  sero  venientibus  ossa,  som  vi  plejede  at  sige  i  gamle 
Dage,  da  jeg  gik  i  Kathedralskolen  her  i  Byen** . 

Den  tiltalte  vendte  sig  flegmatisk  om,  vendte  en  stor  Skraa 
imellem  Tænderne  og  svarede  efter  nogen  Betænkning :  „Det 
er  sorte  Jane,  der  skal  gjennemgaa  Vandprøven*" . 

Ja  saa** ,  svarede  den  gamle  Mand,  idet  han  knappede  sin 
sorte  Faareskindspels  op,  da  den  blev  ham  lovlig  varm  i  Som- 
merluften, „sorte  Jane  er  altsaa  en  Hex,  mala  sibylla,  kan  jeg 
skjønne** . 

Ja  ver ,  svarede  Manden  med  Læsset  kort. 

„Saa  er  hun  vist  fra  Østerbotten?**  spurgte  Konen  med  et 
svagt  udenlandsk  Tonefald. 

„Nej,  hun  er  ikke*" ,  svarede  den  faamælte.  Men  saa  tilføjede 
han  med  en  Blanding  af  Stolthed  og  Skyhed,  som  om  han  vilde 
tilegne  sig  en  Del  af  Janes  Navnkundighed,  men  alligevel  var 
bange  for  Følgerne  af  den :  „Jane  har  hjemme  i  Majniemi** . 

„Min  gode  Ven** ,  sagde  den  lille  Gubbe  med  komisk  Alvor, 
Jeg  tør  vædde  min  Skude  med  Rug  og  Rotter  og  det  hele 
imod  et  gammelt  Øsekar  paa,  at  du  duer  bedre  til  at  være  med 
ved  en  natlig  Overrumpling  end  til  at  holde  Taler  ved  et  Fød- 
selsdagsgilde.  Majniemi!  Jeg  vil  være  skabt  som  en  Kroat, 
om  jeg  kjender  det  Sogn.  Ubi  nunc  ecclesia  ...  det  er  mærk- 
værdigt, saa  snart  jeg  ser  den  hæderlige  Domkirke  igjen,  hvor 
jeg  i  sin  Tid  har  skudt  saa  mange  Alliker  med  Flitsbue,  saa 
voxer  Latinen  op  igjen  ligsom  Rugaxene  imellem  Stubbene 
paa  et  Stykke  gammelt  Braateland*" . 

Jeg  synes,  jeg  kan  huske,  at  Grev  BertelskOld  har  en  stor 
Herregaard,  der  hedder  saadan**,  sagde  den  lille  trivelige 
Kone,  idet  hun  gjorde  et  forgjæves  Forsøg  paa  at  fortsætte 
Spasereturen  og  trække  Manden  med  sig. 

„BertelskOld?"*  mumlede  den  gamle.  Ja  saa,  naa  det  er 
altsaa  Sæd  fra  hans  Ager.  Han  saaede  Trolddom,  og  han  høster 
Hexe,  det  er  i  sin  Orden,  hoc  est  in  suum  ordinem,  som  de 
gamle  saa  sandt  sagde.  Kom,  lille  Mor,  lad  dem  dyppe  Hexen ; 
du  kan  stole  paa,  at  hun  flyder  oven  paa,  i  Fald  hun  er  af  den 
rigtige  Slags'* . 

De  to  gamle  vilde  nu  gaa,  men  Manden  ved  Læsset  havde 
grebet  Gubben  i  Pelsen  med  den  ene  Haand,  medens  den  an- 

den  Haand  med  et  umiskjendeligt  Udtryk  af  Forlegenhed  fo'r 
frem  og  tilbage  under  Hundeskindshuen,  der  bedækkede  Land- 
mandens graa  Haar.  „Skulde  det  . . .  skulde  det  være  Kaptej- 
nen?*" stammede  han  og  saa'  paa  Gubben  med  underlig  varme 
og  troskyldige  dumme  Blikke. 

„Hvad  nu  . . .  Saperment,  dig  har  jeg  set  før** ,  sagde  Gub- 
ben og  saa'  skarpt  paa  den  en  Gang  muskelstærke  Skikkelse, 
hvis  Ryg  var  bøjet  under  AarenesVægt.  „Blitzdonnerkreutz,  er 
det  ikke  Pekka,  Nummer  tredive  ved  Larssons  Eskadron  af 
salig  Kongens  finske  Dragoner?** 

Jo  mænd  er  det  det,  og  I  er  min  Kaptejn** ,  svarede  Man- 
den ved  Læsset,  idet  en  eneste,  men  oprigtig  Taare  banede 
sig  Vej  ned  over  den  solbrændte,  furede  Kind  og  faldt  paa 
Faarepelsen,  som  den  gamle  trykkede  til  sine  skjæggede  Læ- 
ber. 

Den  lille  Gubbe,  i  hvem  Læseren  maaske  allerede  har  gjen- 
kjendt  vor  gode  gamle  Ven  Larsson  fra  Gustav  Adolfs  Tid, 
glemte  i  en  Fart  sin  Latin  og  Domkirkens  Alliker  for  fast  og 
ærlig  at  trykke  den  gamle  Kammerats  Haand.  „Blitzpappen- 
heim,  er  det  dig,  Pekkal**  raabte  han.  „Saa  er  der  endnu  en 
rask  Gut  tilbage  fra  salig  Kongens  Tid  af  os,  der  kan  rose  os 
af  at  have  set  det  hvide  i  Øjnene  paa  den  gamle  Korporal  ved 
Breitenfeld  og  blødt  en  ærlig  Draabe  Blod  med  vor  store 
Konge  paa  Sletten  ved  LQtzen.  Saa  du  er  Bonde,  som  jeg  ser, 
og  kjører  med  Læs;  det  er  jeg  med.  Fa 'er  min,  og  fører  selv 
min  Skude  med  min  Rug  og  med  mine  egne  Drenge  som  Be- 
sætning. Og  her  ser  du  Mutter ;  ja,  ja,  lidt  federe  er  hun  ble- 
ven om  Livet  og  lidt  mere  graa  paa  Hovedet,  siden  vi  første 
Gang  kyssedes  i  Taarnkammeret  i  WQrtzburg  og  narrede 
Jesuiterpakket,  saa  det  var  en  Lyst  og  Glæde.  Men  du  skal  og- 
saa  vide,  at  Mutter  siden  den  Tid  har  skjænket  mig  otte 
Drenge  og  sex  Piger,  fjorten  in  alles,  min  rare  Ven,  og  af  dem 
er  de  tolv  i  Live,  halvt  af  hver  Slags.  Ja  ja,  Kfitchen,  det  er 
ikke  værdt,  at  du  ser  saa  storagtig  ud  for  det.  Sig  mig,  hvad 
det  var  for  en  Djævel,  der  fo'r  i  vor  Bertel  paa  den  sidste 
Tid,  saa  han  ikke  lignede  sig  selv  mere?  . . .  Men  her  staar  jeg 
og  snakker  Tiden  bort  i  Stedet  for  at  komme  hen  til  Kjøbman- 
den.  Munden  har  jeg  da  Gud  ske  Lov  i  Behold,  og  01  kan  den 
ogsaa  tage  imod  endnu  paa  mine  gamle  Dage.  Om  en  Stund  er 
jeg  her  tilbage  igjen,  og  saa  skal  du  komme  om  Bord  paa  min 
Skude  og  drikke  en  ærlig  Kande  01  med  din  gamle  Kaptejn* . 

Det  gamle  Par  fortsatte  nu  sin  Vandring.  Men  imidlertid 
havde  Folkemasserne  fordelt  sig,  nogle  til  Kirken,  andre  til 
Slotsgaden.  Grunden  dertil  blev  snart  tydelig.  Fra  Slottet  nær- 
mede der  sig  en  Fangekærre,  eskorteret  af  en  Afdeling  Sol- 
dater med  en  Korporal  i  Spidsen.  Paa  Kærren  sad  en  bleg,  ma- 
ger og  henvisnende  Skikkelse,  i  hvem  man  knap  kunde  gjen- 
kjende  Sorte  Jane,  som  endnu  for  en  Maaned  siden  var  saa 
rask  af  sin  Alder.  Sammensunken,  lænket  paa  Hænder  og  Fød- 
der, syntes  hun  ikke  at  have  nogen  Følelse  af  den  Skam  og 
Ulykke,  der  overgik  hende.  I  Tilskuernes  Sind  vexlede  ved 
dette  Syn  Frygt,  Afsky  og  Glæde  over  nu  endelig  at  se  hende, 
den  længe  saa  navnkundige  Hex,  i  hendes  Fornedrelse  og  paa 
Vej  til  at  lide  sin  Straf.  Intet  deltagende  Blik,  ingen  medli- 
dende Taare  saas  i  disse  mange  Hundrede  Øjne,  der  nu  vare 
rettede  imod  hende.  Det  faldt  ikke  en  eneste  ind,  at  denne 
gamle  Kvinde  var  et  af  de  mange  ulykkelige  Ofre  for  den 
blindeste  Vantro;  ingen  anede,  at  der  ogsaa  i  hendes  Bryst 
bankede  et  menneskeligt  Hjærte,  som  led ;  ingen  tvivlede  om, 
at  Hexen,  der  havde  forskrevet  sin  Sjæl  til  Helvedes  Fyrste, 
med  det  samme  havde  afsvoret  alle  menneskelige  Følelser  og 
forbrudt  sin  Ret  til  at  behandles  og  ynkes  som  Menneske. 

Det  bedrøvelige  Tog  skred  langsomt  fremad  under  Tilsku- 
ernes haanende  Tilraab :  „Hvorfor  har  man  ikke  givet  Hexen 
en  Kost  at  ride  paa?**  Jane,  Jane,  hvor  er  Djævelen  henne, 
siden  han  ikke  kommer  og  hjælper  dig?**  „Pust  Lænkerne  af 
dine  Hænder  I  Tag  Ravnevinger  paa  Skuldrene  og  flyv  i  Ugle- 
ham til  Bloksbjærg;  det  kunde  blive  et  prægtigt  Synl**  Men 
mange  gjorde  i  Stilhed  Korsets  Tegn,  et  Minde,  der  endnu  var 
blevet  tilbage  fra  den  katholske  Tid  til  Trods  for  Reformato- 
rernes Iver,  og  som  gamle  Folk  hemmelig  holdt  fast  ved. 

„Hvad  har  den  Trold  da  gjort?**  spurgte  Larsson,  da  han 
med  sin  Kone  under  Armen  vendte  tilbage  fra  Kjøbmandens 
Hus. 

„Hvad  hun  har  gjort,**  sagde  en  Borgermand  med  et  rødt, 
oppustet  Ansigt,  „ja  det  er  ikke  let  at  opregne.  Prent  hendes 
Synder  paa  Pergament,  og  det  bliver  en  Liste  saa  lang,  at  den 
vil  naa  fra  Åbo  til  Wiborg.  Hvad  hun  har  gjort?  Det  var  ogsaa 
noget  at  spørge  om  I  Saa  meget  kan  jeg  lade  ham  vide,  at  hun 
har  forvandlet  ærlige  kristne  til  Ulve  og  forført  mange  uskyl- 
dige Børn  til  Samkvem  med  Mørksens  Fyrste  paa  Bloks- 
bjærg**  . 

„Naa  ja,  saa  brænd  det  Utyske** ,  mumlede  den  brave  Kap- 
tejn ærgerlig,  „men  staa  ikke  og  haan  en  Fange,  som  hverken 
kan  røre  Haand  elier  Fod.  Donnerblitz,  det  kan  ærgre  mig  helt 
ind  i  Sjælen,  naar  jeg  ser  flere  Hundrede  Mænd  bruge  Mund 
imod  en  gammel  Kærling,  som  ikke  kan  forsvare  sig" . 

Toget  havde  nu  naaet  Domkirken,  hvor  Folk  havde  samlet 
sig  til  Morgenbønnen.  Klokken  var  sex.  Man  var  tidligere  paa 
Benene  den  Gang  end  nu ;  Dagens  Arbejde  begyndte  i  a  1 1  e 
Samfundets  Klasser  Klokken  fem  om  Morgenen  og  endte 
Klokken  otte  om  Aftenen.  Der  gik  det  Rygte,  at  den  strænge 
Biskop  Gezelius  selv  vilde  holde  Bøn  i  Domkirken.  Men 
Hexen,  hvis  urene  Aand  kunde  besmitte  Guds  Hus,  maatte 
ikke  komme  ind  i  Templet.  Hun  maatte  blive  med  sin  Vagt 
i  den  snævre  Forstue  til  den  søndre  Fløj  og  høre  Bønnen  der- 
fra igjennem  de  aabne  Døre. 

Og  Rygtet  havde  ikke  taget  fejl.  Efter  Salmen  og  den  sa^- 
vanlige  Bøn  traadte  Biskoppen  selv  frem  midt  i  den  store  Gang 
over  for  den  søndre  Fløj,  læste  først  en  kraftig  Bøn  imod 
Trolddom  og  Satans  List,  som  i  denne  onde  og  ugudelige  Tid 
havde  bragt  saa  mange  Sjæle  i  evig  Fordærvelse,  og  vendte 
sig  derpaa  umiddelbart  til  Fangen  med  en  lige  saa  kraftig  For- 
maning til  endelig  at  gjøre  Bod  for  Guds  Menigheds  Aasyn  og, 
sig  selv  til  Gavn  og  andre  til  Skræk  og  Advarsel,  aabent  be- 
kjende  Djævelens  List  og  den  syndige  Omgang,  hun  havde 
piejet  med  den  lede  Frister. 

Ved  disse  Ord  traadte  Biskop  Gezelius  helt  hen  til  Døren, 
hvor  Jane  stod,  og  saa'  skarpt  paa  hende  med  sine  gjennem- 
trængende  Øjne.  Hele  den  den  Gang  sexoghalvtredsindstyve- 
aarige  Prælats  Skikkelse  havde  et  mandigt,  strængt  bydende 
Udtryk ;  den  friske  Farve  paa  hans  Kinder,  den  stærkt  krum- 
mede Næse,  det  lange  krusede,  allerede  hvide  Haar,  det  graa 
Skjæg,  der  bølgede  rigt  ned  over  Brystet  —  alt  imponerede 
hos  denne  Mand,  den  kraftigste,  der  havde  siddet  paa  Åbos 
Bispestol  siden  Hierarken  Magnus  Tavasts  Tid.  Det  var,  som 
saa'  man  Samuels  Aand,  manet  op  af  Greven  af  Hexen  i  En- 
dor. 

Dette  Blik,  som  Præster  og  Lægmænd  skjalv  for  fra  Åbo 
til  Torneå,  fik  ogsaa  Jane  til  at  skjælve.  Men  efterhaanden  syn- 
tes hun  atter  at  fatte  Mod;  en  stærk  Rødme  bredte  sig  over 
hendes  falmede  Kinder,  nu  og  da  dristede  hun  sig  til  at  slaa 

Øjnene  op  ja  til  sidst  vovede  hun,  hvad  den  onde  Samvittighed 
aldrig  turde  indlade  sig  paa;  hun  saa'  Biskoppen  lige  i  Ansig- 
tet, —  det  var  som  to  Lyn,  der  stødte  sammen.  Kirkens  Over- 
hoved tav  og  ventede  paa  Bekjendelsen  fra  Synderindens  Læ- 
ber. 

Men  den  femoghalvfjerdsindstyveaarige  Kvindes  bøjede 
Skikkelse  rettede  sig  i  hele  sin  Højde,  idet  hun  sagde  et  ene- 
ste Ord,  der  slog  alle  de  tilstedeværende  med  Forfærdelse: 
„Kætteri**  raabte  hun. 

Biskoppen  studsede.  Han  mindedes  nu,  at  blandt  de  svære- 
ste og  rimeligste  Anklager  imod  Jane  var  ogsaa  den,  at  hun 
aldrig  i  Mands  Minde  havde  været  Gjæst  ved  Herrens  Bord. 
Han  begyndte  at  ane,  at  det  havde  en  anden  Grund  end  slet 
og  ret  ugudelig  Foragt  for  Sakramenterne.  Biskoppens  Sind 
var  lige  saa  heftigt  som  kraftigt.  „Hvad  vover  du  at  sige?** 
udbrød  han,  idet  ogsaa  hans  Kinder  farvedes  af  en  stærk 
Rødme. 

Jeg  siger,  at  du,  som  kalder  dig  Kirkens  Hyrde,  og  som 
staar  her  for  at  skrifte  mine  Synder,  ikke  er  andet  end  en 
Kætter  i  Guds  Hus.  Du  og  dit  Kapitel  og  dine  Præster  og 
dit  hele  Folk,  I  er  ikke  andet  end  fortabte  frafaldne 
fra  den  sande  Tro.  I  sidder  til  Doms  over  en  rettroende 
Katholik,  men  jeg  siger  eder,  det  var  bedre  for  eder, 
om  I  klædte  jer  i  Sæk  og  Aske  og  gik  til  Rom  for  at  bede  den 
hellige  Fader  om  Aflad  for  eders  egen  svare  Synd.  Ja,  jeg  si- 
ger dig,  at  jeg  er  Katholik,  og  at  det  rettroende  Bayern  er 
mit  Fædreland.  I  over  tredive  Aar  har  jeg  været  Vidne  til 
eders  kætterske  Vantro;  jeg  har  været  nødt  til  at  fornægte 
min  Tro  og  gjemme  min  Rosenkrans,  som  Tyven  gjemmer  en 
stjaalen  Alterkalk,  og  jeg  har  ikke  lukket  min  Mund  op.  I  have 
fængslet  mig  for  en  ringe  Ting  og  kastet  mig,  uskyldig  som  jeg 
er,  ned  i  det  rædsomme  Hul,  sex  Favne  under  Jorden,  her  i 
eders  Slot  i  Åbo ;  der  har  jeg  sultet  og  frosset  og  gjennemgaaet 
alle  Mørkets  og  Ensomhedens  Rædsler,  og  jeg  har  taalt  det 
uden  Klage.  Nu  slæber  I  mig  for  eders  Domstole  og  fører  mig 
fattige  og  gamle  værgeløse  Kvinde  til  Døden  paa  Baalet,  og 
jeg  taaler  ogsaa  det,  som  de  hellige  Martyrer  fordum  taalte 
det.  Men  naar  I  slæber  mig  ind  i  eders  Kirke  og  kræver,  at 
jeg,  en  troende,  skal  skrifte  for  jer  vantro,  saa  gjør  mit  Hjærte 
Oprør,  og  jeg  oplader  min  Mund  for  første  Gang  i  over  tre- 

dive  Solhverv  og  siger  til  eder:  visselig  er  jeg  en  stor  Syn- 
derinde, men  I  er  dog  større  Syndere  end  jeg.  I  er  alle  til 
Hobe  Kættere  og  frafaldne,  og  som  den  timelige  Ild  skal  for- 
tære mit  Legeme,  saaledes  skal  den  evige  Ild  fortære  eders 
Sjæle,  I  fortabte  Børn  af  den  store,  hellige,  almindelige 
Kirke !" 

Hvad  sagde  Biskop  Gezelius,  den  strænge  og  mægtige 
Protestant,  til  denne  sidste,  opblussende  Lue  fra  Trediveaars- 
krigens  glødende  Vulkan?  Han  betvang  sin  af  Vrede  skjæl- 
vende  Stemme,  hævede  sine  Hænder  og  sagde:  Jeg  takker 
dig,  min  Gud,  at  disse  bespottelige  Ord  ikke  ere  talte  i  dit 
Tempel,  men  kun  i  dit  Tempels  Forstue.  Visselig  tilsteder  du 
Djævelen  stor  Magt  her  paa  Jorden,  naar  han  ifører  sig  selve 
Troens  Kaabe  og  i  dens  Skrud  trodser  det  allerhelligste,  men 
dog  er  jeg  forvisset  om,  at  du  haver  sat  ham  et  Maal,  og  at 
han  ikke  skal  undgaa  det,  hvad  han  saa  end  i  sin  List  anfø- 
rer, Armod  eller  Uskyld  eller  andet  Slags  Paaskud.  Fører 
denne  forstokkede  Kvinde  bort  til  den  Prøve,  Loven  foreskri- 
ver, og  først  naar  Loven  har  dømt  hende,  er  det  Tid  for  Kir- 
ken endnu  en  Gang,  for  sidste  Gang,  at  tilbyde  hende  Naadens 
Sjælebod" . 

Og  Biskop  Gezelius  gik  bort  med  hævet  Pande.  Men  Janes 
henvisnende  Skikkelse  var  atter  falden  sammen  efter  det  hef- 
tige Udbrud,  der  udtømte  hendes  Kræfter,  og  hun  lod  sig  vil- 
lig føre  bort  til  det  grusomme  Gjøglespil,  der  ventede  hende 
i  Lovens  Navn. 

Nysgjerrige,  uden  Medlidenhed,  uden  Skaansel,  som  for- 
dum Romerne  ved  Dyrekampene  i  Cirkus,  ventede  Tusinder 
af  Tilskuere  uden  for  Kirken  paa  Hexens  Vandprøve.  Jane 
havde  næppe  vist  sig,  og  næppe  havde  Rygtet  om,  at  hun  ikke 
havde  bekjendt,  udbredt  sig  blandt  Mængden,  før  den  brød  ud 
i  en  stormende  Jubel  og  hilste  Fangen  med  høje  Glædesraab. 
Hun  blev  næsten  ført  i  Triumf  ned  til  Aabredden  —  men  det 
var  en  grusom  Triumf,  det  var,  som  naar  Katten  leger  med 
Musen,  sikker  paa,  at  dens  Offer  ikke  kan  undgaa  den.  Saa 
forvildede  var  allerede  Sindene  blevne  ved  disse  vidunderlige, 
hurtig  paa  hverandre  følgende  Hexeprocesser,  i  den  Grad 
havde  de  forvirret  Begreberne  om  Menneskelighed  og  Med- 
lidenhed, at  man  mente  at  gjøre  Gud  en  Tjeneste  ved  at  haane 
den  ulykkelige  i  hendes  Skam  og  Fornedrelse.  Og  da  det  saa 

oven  i  Kjøbet  blev  bekjendt,  at  Jane  i  Forstuen  til  selve  Dom- 
kirken havde  trodset  og  haanet  Biskoppen  og  aabent  bekjendt, 
at  hun  tilhørte  den  forhadte  papistiske  Lære,  kjendte  Hobens 
Jubel  og  Raseri  ingen  Grænser;  havde  man  ikke  ventet  sig 
saa  megen  Fornøjelse  af  Vandprøven,  kunde  der  have  været 
Fare  for,  at  den  stakkels  Fange  allerede  forinden  var  bleven 
revet  i  Stykker. 

Saa  snart  Jane  med  sine  Bevogtere  var  kommen  til  det  be- 
stemte Sted  ved  Aaen,  stillede  Soldaterne  sig  op  i  en  Halv- 
kreds omkring  hende  for  at  holde  den  stadig  voksende  Folke- 
masse borte.  Derefter  forelæste  en  af  Raadstuetjenerne  paa 
Embedsvegne  den  Kjendelse  af  den  dertil  nedsatte  Trolddoms- 
kommission,  i  Henhold  til  hvilken  bemeldte  Enke,  sorte  Jane 
kaldet,  saa  som  hun  havde  bedrevet  Trolddom  og  plejet  Sam- 
kvem med  Djævelen,  men  ikke  havde  været  til  at  formaa  til 
med  det  gode  at  bekjende  denne  sin  store  Synd,  nu  til  Guds 
Ære  og  Sandhedens  Aabenbarelse  skulde  underkastes  den 
usvigelige  Vandprøve,  hvoraf  det  klarligen  vilde  kunne  skjøn- 
nes,  om  hun  mægtede  med  Trolddom  at  afvende  Naturens 
Orden,  i  Følge  hvilken  et  Menneske,  som  kastes  bunden  i  Van- 
det, uden  Djævelens  Hjælp  maa  opsluges  af  dette*). 

Jane  blev  løftet  ned  af  Kærren.  Hendes  Hænder  og  Fødder 
blev  fast  bundne  med  stærke  Reb,  der  snæredes  ubarmhjær- 
tig  haardt,  og  i  denne  ynkelige  Tilstand  blev  hun  baaret  ud  paa 
en  lav  Bro,  der  gik  ud,  hvor  Aaen  var  dybest.  Ikke  et  Ord  el- 
ler en  Klage  kom  over  hendes  Læber.  Tilskuernes  Nysgjer- 
righed  naaede  sit  Højdepunkt;  i  dette  Øjeblik  var,  saa  langt 
man  kunde  se,  alle  Plankeværker,  alle  Tage  og  især  Broen 
fulde  af  gabende  Mennesker,  der  strakte  Halsene  frem,  ja 
Soldaterne  var  nødt  til  at  holde  de  paatrængende  i  Afstand  med 
deres  Spyd  og  Geværer. 

Jeg  holder  hundrede  Daler  imod  halvtreds  paa,  at  hun 
svømmer  ovenpaa!**  raabte  den  samme  rødmussede  Borger, 
som  for  lidt  siden  havde  ærgret  Larsson. 

„Top,  det  tager  jeg  imod  I"  svarede  denne  med  et  harmfuldt 
og  udfordrende  Blik  paa  sin  Modpart. 


*)  Disse  Vandprøver  havde  ligesom  de  tilsvarende  Ildprøver,  ved  hvilke  den  an- 
klflgede  maatte  bære  gloende  Jsm,  allerede  længe  været  i  Brug  og  omtales  ofte  i 
Middelalderens  Krøniker.  Ved  disse  Prøver  antog  man,  mærkeligt  nok,  at  Djævelen 
kunde  redde  den  skvldige,  medens  de  saakaldte  Gudsdomme  gik  ud  fra,  at  Gud  ved  et 
Under  vilde  redde  den  uskyldige. 

Endnu  i  det  sidste  Øjeblik,  ude  paa  Broen,  spurgte  Rettens 
Tjenere  med  høj  Røst  den  anklagede,  om  hun  godvillig  vilde 
bekjende  sin  Skyld.  Hoben  skjælvede  af  Angst  for,  at  hun 
skulde  gjøre  det.  Men  fra  Janes  Læber  lød  kun  et  sagte,  men 
bestemt  Nej. 

Dette  Nej  var  afgjørende.  To  stærke  Karle  greb  den  ulykke- 
lige, den  ene  i  Fødderne,  den  anden  under  Armene,  svang 
hende  et  Par  Gange  for  at  faa  hende  i  Fart  og  kastede  hende 
saa  langt  ud  i  den  af  Vaarfloden  opsvulmede  Strøm.  Plasket 
af  den  gamle  Kvindes  Krop,  idet  den  faldt  i  Vandet,  fremkaldte 
i  samme  Øjeblik  et  ustandseligt  Hurraraab  fra  den  forvildede 
Folkemasse. 

„Hun  synker  —  jeg  har  tabt!"  raabte  Borgeren  fortrave- 
lig.  I  samme  Øjeblik,  som  Jane  faldt  i  Vandet,  forsvandt  hun 
under  Strømmens  Overflade,  hvor  kun  et  let  Skum  viste,  hvor 
hun  var  faldet  i.  Det  rungende  Jubelraab  forstummede,  alle 
følte  dog  i  Stilhed,  at  denne  Spøg  var  for  grov  og  lidet  bedre 
end  et  Mord. 

Der  blev  strax  sat  Baade  ud  for  at  opsøge  og  redde  den  druk- 
nende. Hvilken  besynderlig  Slutning!  At  hun  sank,  skulde 
være  et  Bevis  paa  Uskyld,  men  dette  Bevis  skulde  koste  hende 
Livet.  Sandt  at  sige  var  man  ikke  forberedt  paa  denne  Selv- 
modsigelse; Rettens  Tjenere  havde  taget  det  for  givet,  at 
Hexen  vilde  flyde. 

Jane  var  bleven  kastet  i  Strømmen  oven  for  Broen.  Med  ét 
opstod  der  paa  Broen  en  Larm,  som  snart  gik  over  til  den  vilde- 
ste Jubel.  „Hun  flyder!  Hun  flyder!**  raabte  man,  og  nogle 
af  de  værste  Spottefugle  skyndte  sig  at  tilføje :  „Op  mod  Strøm- 
men med  Kærlingen !  Op  mod  Strømmen !" 

I  Virkeligheden  saas  Janes  Hoved  et  Øjeblik  i  Vandskorpen 
tæt  ved  Broen.  I  næste  Øjeblik  sank  det  igjen,  men  Baadene 
var  i  Nærheden,  og  det  lykkedes  dem  at  fiske  den  ulykkelige 
op,  inden  Strømmen  for  stedse  opslugte  hende.  Bevidstløs  blev 
hun  ført  tilbage  til  Slottet. 

Blandt  Folkemasserne  opstod  der  Larm,  Skrigen  og  Ord- 
strid. Havde  Hexen  flydt?  Var  hun  sunken?  Der  kunde  svares 
baade  ja  og  nej  paa  begge  Spørgsmaal.  Hverken  Larsson  eller 
Borgeren  vilde  indrømme  at  have  tabt.  Men  de  fleste  blev 
staaende  ved  det,  der  nærmest  passede  ind  i  deres  overtroiske 
Forestillinger,  nemlig  at  Hexen  havde  svømmet  ovenpaa,  og 

alle  disse  vare  enige  om,  at  man  ikke  havde  yderligere  Vidnes- 
byrd for  hendes  Brøde  behov.  Under  stor  Støjen  og  Stimen 
spredtes  Flokken  saa  til  alle  Sider,  og  dermed  var  dette  skjæn- 
dige,  men  for  Tidens  Sæder  betegnende  Optrin  forbi. 

Hvilken  forunderlig  Modsætning!  Den  samme  Flod,  som 
nu  gav  sit  og  Overtroens  Bytte  tilbage,  den  samme  Flod,  som 
saaledes  blev  Vidne  til  noget  af  det  mest  barbariske  af,  hvad 
Historien  ved  at  melde  om  i  den  nyere  Tid  —  det  var  den 
samme  navnkundige  Aura,  ved  hvis  Bredder  Finlands  Civili- 
sation blomstrede  saa  smukt  frem,  den  samme  Aura,  som  Dig- 
terne senere  saa  varmt  besang,  den  samme  Aura,  hvis  Navn 
altid  vil  være  knyttet  til  alt,  hvad  Finland  i  de  første  Aarhun- 
dreder  efter  sit  Universitets  Stiftelse  ejede  af  udmærket  i  Vi- 
denskab, Kunst  og  Literatur  I 


VIII. 
Undersøgelsen. 


Den  store  Ildsvaade,  som  den  29de  Maj  1681  ødelagde  stør- 
ste Delen  af  Åbo,  der  nylig  havde  forvundet  Branden  i  1656, 
ødelagde  ogsaa  Hofretshuset  og  tilintetgjorde  største  Delen  af 
de  vigtigste  dér  opbevarede  Aktstykker.  Ellers  havde  man 
maaske  af  dem  kunnet  faa  nogen  Oplysning  om  den  langvarige 
Rettergang  imod  Hexen  fra  Majniemi  i  Aaret  1671. 

Hele  Sommeren  efter  den  grusomme  Vandprøve,  vi  nylig 
have  skildret,  sad  sorte  Jane  fængslet  paa  Åbo  Slot.  Alle  Mid- 
ler bleve  bragte  i  Anvendelse  for  at  faa  hende  til  at  bekjende ; 
-selv  det  frygtelige  Huletaarn,  til  hvilket  der  førte  mørke  Gange, 
som  snart  gik  op-  og  snart  nedad,  og  hvor  den  anklagede  blev 
hensat  i  det  blotte  Linned  for  at  vansmægte  i  Mørke  og  Kulde 
sex  Favne  under  Jorden  —  selv  det  tyede  man  forgjæves  til. 
Jane  bekjendte  ikke,  og  skjønt  hun  mentes  at  være  mere  end 
halvt  overbevist,  turde  Dommerne  dog  ikke  dømme  hende  til 
Baalet,  da  Vandprøven  havde  vist  et  tvetydigt  Resultat  og 
ikke  kunde  anses  for  fuldt  bevisende.  Rimeligvis  skjælvede 
man  endnu  paa  denne  Side  af  Havet  for  den  gamle  Brahes  op- 
lyste Tænkemaade,  som  allerede  havde  reddet  flere  end  ét  af 
Overtroens  Ofre  fra  deres  Dommeres  taabelige  Vantro. 

Vor  Historie  melder  imidlertid,  at  Undersøgelsen  fortsattes 

ved  Åbo  Hof  ret  i  Midten  af  September  1671,  og  da  saadanne 
Undersøgelser  ofte  give  mærkelige  Bidrag  til  Skildring  af  Ti- 
dens Sæder  og  Anskuelser,  har  det  sin  ejendommelige  Inter- 
esse til  en  vis  Grad  at  følge  dens  Gang. 

I  den  snævre  Forstue  uden  for  Hofrettens  Sessionssal  stod 
den  anklagede,  omgiven  af  Vagt  og  Vidner,  blandt  hvilke  sidste 
der  saas  flere  Børn.  Trappen  og  Torvet  udenfor  var  fulde  af 
nysgjerrige,  som  med  spændt  Utaalmodighed  afventede  Under- 
søgelsens Gang. 

Endelig  viste  Hofrettens  Bud  sig  i  Forstuen  og  kaldte  den 
anklagede  ind.  Jane  fulgte  ham  med  vaklende  Skridt.  Hendes 
Kræfter  var  nedbrudte  af  Luften  i  Fængslet  og  af  de  langva- 
rige Lidelser;  hendes  Øjne  lyste  med  en  sælsom  Glans;  hun 
saa'  sig  om  med  forvirrede  Blikke ;  hendes  forhen  saa  ordent- 
lige sorte  Dragt  hang  i  Laser  om  hende,  og  det  hvide  Haar 
hang  i  filtrede  Lokker  omkring  det  falmede,  gulblege  Ansigt. 

Ved  det  store  Bord  i  Sessionssalen  saas  kun  nogle  faa  af 
Hofrettens  Medlemmer;  Præsidenten,  Rigsraaden  Sparre,  var 
fraværende  paa  en  Rejse  til  Stockholm,  Sekretæren  Johan 
Gartzius,  en  allerede  graahaaret  Mand,  førte  Protokollen,  og 
Advokatflskalen  Laurentius  Wigelius  fremsatte  Anklagen.  To 
Medlemmer  af  Trolddomskommissionen,  et  verdsligt  og  et 
gejstligt,  vare  ligeledes  til  Stede. 

Wigelius'  Foredrag  gik  ud  paa  at  vise,  hvorledes  det  grue- 
lige Trolddomsvæsen,  Gud  bedre  os  I  i  disse  onde  Tider  var 
taget  saa  hastig  til,  at  man  ikke  uden  Ynk  og  Gru  kunde  se 
saa  mange  gjenløste  Sjæle  af  Satans  List  blive  førte  i  evig  For- 
dærvelse. Han  ansaa  ganske  vist  Sagens  Virkelighed  for  i  og 
for  sig  hævet  over  enhver  Tvivl,  hvad  saa  end  de  ugudelige 
Filosofer  vovede  at  indvende  derimod,  men  til  yderligere  Be- 
kræftelse vilde  han  dog  anføre  selve  Hans  Højærværdighed 
Biskop  Gezelius'  Vidnesbyrd  derom  i  hans  Encyclopædia  syn- 
optica,  hvor  det  klarligen  og  med  stor  Lærdom  godtgjøres,  at 
Troldkvinder  ved  at  paakalde  Djævelen  kunne  gjøre  Skade 
paa  Jordens  Afgrøde,  ødelægge  Kvæget,  gjøre  Mennesker 
halte,  døve  og  blinde,  ja  endogsaa  sætte  Mennesker  Horn  i 
Panden,  opsluge  Bøndernes  Kærrer  og  Heste  og  øve  meget 
andet  saadant  ulideligt  og  forsmædeligt  Uvæsen.  Ligervis  har 
ogsaa  den  værdige  og  lærde  Dominus  Enevald  i  en  dissertatio 
theologica  bevidnet,  at  man  paa  Torvet  i  Prag  har  set  en  Trold- 

karl  for  Betaling  sluge  en  levende  Gris.  Og  det  var  vitterligt 
for  alle,  ikke  blot,  at  onde  Kvinder  lige  indtil  den  seneste  Tid 
havde  øvet  deres  djævelske  Kunster,  som  Rettergangen  imel- 
lem Hans  Højærværdighed  Biskoppen  og  salig  Domini  Alani 
Enke  noksom  oplyste*),  men  ogsaa,  at  mange  saadanne  tilforn 
baade  her  og  i  Sverige  vare  blevne  dømte  og  brændte  for 
Trolddom,  uden  at  dette  Uvæsen  dog  derved  var  undergaaet 
nogen  kjendelig  diminuatio,  men  snarere  continuerede,  jo 
længere  des  obstinatere  i  Bygderne. 

Nu,  vedblev  Aktor,  var  den  her  tilstedeværende  Kvinde, 
sorte  Jane  kaldet,  til  Hælvten  overbevist  om  at  have  plejet 
Omgang  med  Djævelen  og  øvet  mangehaande  syndige  Kun- 
ster, som  det  dog  vilde  blive  for  vidtløftigt  at  opregne  alle 
til  Hobe.  Saasom  hun  imidlertid  af  sær  Ondskab  hidindtil 
havde  fremturet  i  at  nægte,  og  saasom  den  hende  paalagte 
Vandprøve  ved  den  lede  Satans  Anstiftelse  var  underkastet 
visse  dubia,  saa  vilde  Aktor  nu  efter  højere  Befaling  yder- 
ligere udspørge  hende  angaaende  disse  Materier  og  fælde 
hende  med  Vidner,  gjørende  alt  dette  til  Guds  Ære,  Sandhe- 
dens Befordring  og  mange  arme  Sjæles  Frelse  fra  evig  For- 
dærvelse*). 

Efter  denne  Indledning  gik  han  over  til  Forhøret,  hvis 
Spørgsmaal  Jane  i  Begyndelsen  besvarede  næsten  trodsig. 
Dets  væsentlige  Indhold  var  følgende: 

Spørgsmaal:  Hvor  hun  var  født,  og  hvorledes  hun 
var  kommen  hertil  ?  S  v  a  r  :I  Byen  Oppelsbach  ved  Augsburg 
i  Bayern.  Tyve  Aar  gammel  blev  hun  gift  med  en  finsk  Soldat, 
og  med  ham  fulgte  hun  efter  mange  Skæbnens  Omskiftelser 
og  efter  megen  Omflakken  her  til  Landet  i  1640.  Kort  efter 
blev  hun  Enke  og  beboede  nu  alene  sin  Mands  Hus  paa  Maj- 
niemi  Gods. 

Spørgsmaal:  Hvorfor  hun  kaldtes  sorte  Jane,  og 
om  dette  ikke  skrev  sig  fra  det  Ry,  hun  havde  paa  sig  som  en, 
der  var  forfaren  i  den  sorte  Kunst.  Svar:  Hun  kaldtes  saa- 


*)  Biskoppen  beskyldte  Alanus'  Enke  for  at  have  ladet  en  Virmo-Kvinde  øve  for- 
dømmelige Kunster,  ladet  hende  skaffe  sig  et  Smykke  og  nogle  Stykker  Flæsk  ig/en, 
plaget  Hr.  Enevald  med  Troldskud  og  villet  ødelægge  selve  Bispinden  under  hendes 
Sy^om  ved  at  give  hende  en  Trylledrik.  Sagen  stod  paa  næsten  I  fem  Aar  og  blev  til 
sidst  indanket  for  Raadet  i  Stockholm,  som  i  1671  dømte  Bispen  til  at  betale  Enken 
400  Rigsdaler. 

*)  Feltlægens  Indsigt  i  den  juridiske  Forhandlingsmaade  paa  den  Tid  kan  med 
Fé)e  underkastes  Tvivl,  hvorfor  Læseren  bedes  undskylde  de  Fejltagelser,  der  muligvis 
forekomme  i  hans  Historie  paa  dette  Omraade. 

ledes,  fordi  hun  altid  gik  sørgeklædt.  Hun  bærer  Sorg  for 
sin  Mand,  sin  Tro  og  sit  Fædreland. 

Spørgsmaal:  Hvilken  Tro  hun  bekjender  sig  til.  S  v  a  r: 
Hun  hører  til  den  rettroende  almindelige  romerske  Kirke. 

Spørgsmaal:  Om  hun  ikke  havde  vist  den  lutiierske 
Religion  og  Sakramenterne  Ringeagt.  Svar:  Ikke  paa  an- 
den Maade,  end  at  jeg,  da  eders  Biskop  vilde  have  mig  til  at 
gaa  til  Skrifte  i  sin  Kirke,  kaldte  ham  en  Kætter,  hvilket  han 
ogsaa  er. 

Derefter  blev  Vidnerne  kaldt  ind,  og  de  forklarede,  at  man 
vel  havde  haft  Jane  mistænkt  for  at  tilhøre  den  papistiske 
Lære,  eftersom  hun  aldrig  gik  i  Kirke,  men  at  hun  aldrig  havde 
svaret,  naar  man  spurgte  hende  derom.  Kapellanen  Stigzelius, 
der  var  Medlem  af  Trolddomskommissionen,  bevidnede,  at 
den  anklagede  haardnakket  havde  vægret  sig  ved  at  svare  paa 
de  Spørgsmaal  og  Formaninger,  der  vare  blevne  rettede  tfl 
hende  i  Fængslet  om  at  afsværge  den  fordønmielige  papistiske 
Vantro.  Han  formanedes  til  yderligere  at  arbejde  paa  hendes 
Omvendelse. 

Spørgsmaal:  Hvormed  hun  havde  ernæret  sig  i  de 
tredive  Aar  siden  hendes  Mands  Død.  Svar:  Ved  at  spinde, 
og  ved  hvad  gode  Mennesker  have  givet  hende. 

Spørgsmaal:  Om  det  var  sandt,  at  der  i  Nærheden  af 
hendes  Hus  var  skjult  en  Skat  i  Jorden.  Svar:  Den,  der  ved 
eller  tror  det,  kan  jo  søge  efter  den. 

Kulbrænderen,  som  den  Nat,  vi  have  omtalt,  var  inde  hos 
Jane,  blev  kaldt  ind  og  vidnede  under  Ed,  at  han  havde  set  en 
Drageild  brænde  paa  Øen.  Han  blev  adspurgt,  om  Jane  havde 
lært  ham  nogen  Trolddom  for  at  finde  Skatten,  og  svarede,  at 
han  i  en  svag  Stund  havde  begjæret  det  af  hende,  men  at  hun 
med  haarde  Ord  havde  jaget  ham  paa  Døren.  Han  formanedes 
til  at  søge  Skatte  i  Guds  Ord  og  ikke  i  nogen  Slags  Djævel- 
skab. 

Spørgsmaal:  Det  var  jo  vitterligt  for  alle,  at  Jane 
plejede  at  spaa  i  Aske ;  hvorfor  hun  vilde  nægte  det?  Svar: 
Enfoldige  Mennesker  havde  bedt  hende  derom,  og  hun  havde 
ment,  at  det  ikke  var  nogen  Synd.  Naar  Træet  brænder  ud, 
viser  der  sig  allehaande  Syner  i  Gløderne ;  det  er  ikke  andet 
end  Ildens  Leg ;  sligt  morer  man  Børn  med,  og  fornuftige  Folk 
ler  deraf. 

Ikke  færre  end  fire  Bønderpiger  blev  nu  kaldt  ind  og  vid- 
nede, at  Jane  havde  spaaet  i  Aske  for  dem ;  nogle  havde  hun 
spaaet  Kjærester,  andre  Rigdom.  De  tre  vidnede  med  græ- 
dende Taarer,  at  de  endnu  forgjæves  ventede  paa,  at  Spaa- 
dommen  skulde  gaa  i  Opfyldelse;  kun  den  fjerde  tav  og  sva- 
rede, da  hun  blev  adspurgt,  dybt  rødmende,  at  alt  var  gaaet 
i  Opfyldelse  allerede  Ugen  efter,  hvorfor  hun  havde  givet 
Jane  syv  Alen  Lærred.  Hvilket  blev  først  til  Protokols. 

Spørgsmaal:  Om  hun  ikke  havde  forgjort  Mester 
Adams  Karl,  som  havde  stjaalet  en  Sæk  Mel  fra  sin  Husbonds 
Mølle.  Svar:  Jeg  har  ikke  forgjort  ham,  men  kun  gjort  ham 
syg.  Mester  Adam  befalede  mig  at  gjøre  det,  i  Fald  jeg  vilde 
beholde  Huset** .  —  Mester  Adam  blev  hidkaldt  og  sagde,  at 
han  ikke  kunde  huske  det. 

Spørgsmaal:  Hvorledes  hun  havde  baaret  sig  ad  med 
at  gjøre  Karlen  syg.  Svar:  „Jeg  tog  en  gammel  Kobberskil- 
ling og  lagde  Beg  omkring  den ;  saa  kastede  jeg  den  paa  Jor- 
den og  sagde:  Avaa  korvas,  herra  Jumala,  ja  anna  varkaån 
palkausa  saada*).  Det  har  jeg  lært  af  Puu jumala  fra  Uleå- 
borg" . 

Spørgsmaal:  Om  hun  havde  gjort  Karlen  rask  igjen, 
og  hvormed.  Svar:  Jeg  læste  Evangelium  over  ham  Paaske- 
dag, og  saa  kom  han  sig,  da  han  havde  givet  det  stjaalne  til- 
bage" . 

Spørgsmaal:  Om  hun  havde  plejet  at  læse  over  Salt. 
Svar;  Undertiden  for  at  helbrede  syge  Mennesker.  Det  var 
ingen  Synd.  Spørgsmaal:  Om  hun  plejede  at  læse  over 
syge  Kreaturer.  Svar  (efter  nogen  Betænkning) :  Ja. 
Spørgsmaal:  Hvilke  Ord  hun  brugte  dertil.  Svar:  Disse 
Ord:  Jomfru  Maria  klagede  sig:  min  Ko  er  spildt  og  ilde 
vild;  det  ved  jeg  Bod  for,  sagde  Jesus.  Jesus  gik  op  paa  et 
brændende  Bjærg  og  saa'  de  onde  Kvinder.  Jeg  maner  dig, 
onde  Kvinde,  at  du  giver  mig  mit  igjen,  fuldt  som  et  Æg,  rødt 
som  en  Blomst,  inden  tre  Solemærker,  med  Tegn  eller  Kors" . 
Hvilket  blev  ført  til  Protokols. 

Spørgsmaal:  Om  hun  kunde  hjælpe  paa  Brygningen, 
og  hvad  man  bruger  dertil.  Svar:  Jeg  tager  dertil  Røn  og 
Lyng,  hugger  det  fint  og  koger  det  i  Vand.  Dermed  lader  jeg 
Bryggerkarrene  vaske" .  Spørgsmaal:  Om  hun  ogsaa 

*)  Aabn  dine  Øren,  Herre  Gud,  og  lad  Tyven  fa«  sin  Løn. 

raader  for  Lykke  ved  Smørkjerning,  og  hvorledes.  Svar: 
»Jeg  læggeren  Graasten  i  kogende  Vand.  Det  er  ingen  Synd*. 
—  Der  blev  fremført  mange  Vidner,  som  stadfæstede,  at  dette 
var  sket.  De  formanedes  strængeligen  til  at  afholde  sig  fra 
saadan  Overtro.  De  brave  Koner  fra  Arvio  forsikrede  med 
grædende  Taarer,  at  de  aldrig  skulde  gjøre  det  mere. 

Spørgsmaal:  Om  hun  ikke  en  Gang  havde  undsagt  et 
helt  Bryllupslag  og  truet  med  at  gjøre  dem  alle  til  Ulve. 
Svar:  Jeg  var  indbuden  af  Værtinden,  men  blev  jaget  paa 
Døren  af  Værten.  Da  nogle  kastede  Sten  efter  mig,  sagde  jeg: 
„I  fare  frem  som  vilde  Ulve  i  Skoven**.** 

Der  blev  fremført  Vidner,  som  vidnede,  at  Jane  havde  sagt : 
,Jeg  vilde  ønske,  I  maatte  blive  til  Ulve** ,  og  derefter  var  en 
af  de  unge  Mænd,  der  havde  kastet  Sten  efter  hende,  styrtet 
ind  mellem  Bryllupsgjæsterne  med  Skrig  og  uregerlig  i  al  sin 
Færd  og  havde  villet  bide  nogle  af  dem ;  men  da  Præsten  havde 
læst  over  ham,  var  han  bleven  fornuftig  iøen.  Hertil  svarede 
Jane,  at  Knøsen  havde  været  drukken  af  01,  hvorefter  Vidnes- 
byrdet førtes  til  Protokols. 

Spørgsmaal:  Om  det  var  sandt,  at  hun  havde  redet 
Ryggen  af  en  Ko,  som  hun  derved  havde  faaet  til  at  sygne  hen 
og  ikke  senere  havde  bragt  i  Stand  igjen.  Svar:  Det  havde 
hun  aldrig  gjort.  —  Der  fremførtes  Vidner,  som  bevidnede, 
at  de  havde  set  Jane  spytte  paa  Smør,  hvorefter  det  strax  var 
blevet  forbrændt.  Naar  hun  var  ude  i  Byen,  var  det  ofte  hæn- 
det, at  Kreaturerne  havde  staaet  stille,  og  set  paa  hende.  Hvil- 
ket blev  ført  til  Protokols. 

Undersøgelsen  gik  nu  over  til  den  vigtigste  Del  af  Anklagen, 
nemlig  Turene  til  Bloksbjærg.  Medens  Forhøret  stod  paa,  fyld- 
tes Salen  efterhaanden  i  den  Grad,  at  der  opstod  ligefrem 
Trængsel,  af  de  mange  tilkaldte  Vidner,  for  største  Delen 
Kvinder  og  Børn,  og  paa  alles  Ansigter  læstes  de  vexlende 
Indtryk  af  Rædsel,  Afsky  og  spændt  Nysgjerrighed.  Det  var 
just  den  Slags  vidunderlige  Forhør,  som  holdtes  af  for  øvrigt 
forstandige  og  ansete  Folk,  der  især  bidrog  til  blandt  Menig- 
mand at  styrke  og  udbrede  Troen  paa  Trolddommens  frygte- 
lige Virkelighed. 

Spørgsmaal:  Om  det  er  sandt,  at  hun  i  Paaskenæt- 
terne og  ogsaa  til  andre  Tider  var  redet  til  Bloksbjærg,  havde 
tjent  Djævelen  der  og  havde  forført  smaa,  uskyldige  Børn  til 

samme  store  Synd,  samt  hvorledes  det  var  gaaet  til  dermed. 
S  V  a  r :  det  havde  hun  aldrig  gjort.  Alt,  hvad  Folk  siger  derom, 
er  lutter  Overtro  og  tom  Snak,  det  kunde  hun  tage  Gud  til 
Vidne  paa.  Hun  formanedes  yderligere  til  at  bekjende  og  gav 
atter  det  samme  Svar. 

Nu  fremførtes  Vidnerne.  Det  første,  en  Møllers  Hustru,  vid- 
nede, at  hun  en  Pinsenat  havde  sovet  i  Møllen,  da  Manden  var 
rejst  bort.  Ved  Midnatstid  var  hun  vaagnet  ved,  at  Satan  og 
hans  Engle  kom  flyvende  med  stort  Gny,  og  strax  efter  fire 
eller  fem  Hexe,  af  hvilke  sorte  Jane  var  den  ene,  ridende  paa 
Koste ;  paa  Ryggen  havde  de  Byrder  af  stjaalen  Uld.  Saa  vejede 
Fanden  Ulden  paa  en  falsk  Bismer  og  sagde,  at  der  var  alt 
for  lidt,  hvorpaa  han  dunkede  Hexene  i  Ryggen  med  Knoppen 
af  Bismeren  og  sagde:  „dubbadera  dubbaderal**  Da  Hexene 
kom,  sagde  de :  „Nu  fare  vi  bort.  Herre** .  Og  hver  Gang  de 
tiltalte  Fanden,  sagde  de:  „Staa,  Fanden l**  og  Fanden  sva- 
rede: „Fanden  staarl**  Og  hele  Natten  igjennem  var  der  en 
underlig  Susen  og  Brusen  i  Vandhjulet.  Vidnet  havde  ligget 
i  en  Krog  og  trukket  tomme  Sække  over  Hovedet  paa  sig.  Da 
hun  blev  adspurgt,  hvorledes  hun  da  havde  kunnet  se  og  høre 
noget,  svarede  hun,  at  hun  stundom  i  stor  Angst  havde  kigget 
ud.  Til  sidst  faldt  hun  i  Søvn  af  Angst,  og  da  hun  vaagnede,  var 
Spøgeriet  endnu  i  fuld  Gang,  og  Møllen  stod.  Hvilket  blev  ført 
til  Protokols. 

Flere  vidnede,  at  de  havde  set  eller  hørt  Hexene  ride  igjen- 
nem Luften  ved  Paasketid,  og  at  sorte  Jane  var  imellem  dem. 
Dette  ses  bedst  paa  Taget  af  et  tre  Gange  flyttet  Hus.  Og  hver 
Gang  Hexene  lave  sig  til  at  flyve,  smøre  de  sig  med  Salve  af  et 
Bukkehorn  og  sige :  „Op  og  ned  og  ingen  Steds  imod  1**  hvor- 
paa de  som  Fugle  svinge  sig  op  igjennem  Skorstenen  uden  at 
støde  sig.  Men  naar  en  af  dem  af  en  Fejltagelse  kommer  til  at 
sige :  „Op  og  ned  og  alle  Steds  imod  1**  støder  hun  imod  alle 
Mure  og  Træer  og  slaar  sig  ihjel.  Komme  de  under  Vejs  et 
Kirketaarn  for  nær,  blive  de  strax  tihrukne  deraf  og  slaa  sig 
ihjel  m.  m. 

Efter  at  Vidnerne  flere  Gange  vare  blevne  opfordrede  til 
kun  at  holde  sig  til,  hvad  der  angik  Jane  personlig,  vidnede 
flere  af  dem,  at  deres  Børn  havde  været  borte  om  Natten, 
uden  at  nogen  vidste  hvor,  og  i  deres  Senge  laa  der  saa  et 
Stykke  Træ  eller  en  Sten.  Og  naar  Børnene  kom  tilbage  den 

Topelins:  Kiri  dea  tiende  11 

næste  Morgen,  og  man  spurgte  dem,  om  de  havde  været  paa 
Bloksbjærg  om  Natten,  svarede  de  Ja;  og  naar  man  spurgte 
dem,  om  sorte  Jane  havde  ført  dem  derhen,  svarede  de  ogsaa 
grædende  Ja  dertil.  Mødrene  fik  nu  Befaling  til  at  føre  deres 
Børn  frem,  hvilket  ogsaa  skete,  og  det  var  tydeligt  at  skjønne, 
at  Børnene  saa'  paa  den  anklagede  med  stor  Rædsel,  og  mange 
af  dem  var  ikke  til  at  formaa  til  at  lukke  Munden  op,  før  Jane 
midlertidig  blev  ført  ud  i  Forstuen. 

Hovedindholdet  af  Børnenøs  forvirrede  Beretninger  var 
omtrent  følgende :  Jane  havde  ved  Nattetid  taget  dem  op  af  de- 
res Senge  og  ført  dem  gjennem  Luften  til  Bloksbjærg.  Der  er 
mange  Stuer  og  meget  prægtigt.  En  stor  sort  Mand  døber  Bør- 
nene i  kogende  Vand,  derefter  tapper  han  Blod  af  dem,  skri- 
ver med  det  paa  et  Papir  og  lærer  dem  at  læse.  Smaa  Børn 
putter  han  i  en  Kjedel  og  skummer  den,  naar  den  koger ;  an- 
dre støder  han  til  Mel,  og  deraf  laver  han  Salve  til  Hexene. 
Jane  havde  haft  Horn  paa  Fødderne  og  søgt  at  rykke  dem  ud, 
og  hver  Gang  sagde  hun :  „Forbandede  Horn,  som  ikke  gaar 
ud*" .  En  Aften  havde  hun  en  Kravetrøje  paa  og  fløj  omkring 
Børnene  akkurat  ligesom  en  Skade.  Paa  Bloksbjærg  er  der  og- 
saa et  Englekammer,  hvor  der  læses  Bønner  og  synges  Sal- 
mer, men  dér  slippe  Børnene  ikke  ind.  Den  store  sorte  Mand 
lærer  dem  at  læse  Trosartiklerne  bagvendt,  og  de,  der  gjør  det 
godt,  faa  Fæstepenge,  men  næste  Morgen  er  det  ikke  andet 
end  visne  Blade  o.  s.  v. 

Til  sidst  fremførtes  de  tre  Børn,  der  havde  været  hos  Jane 
Valborgsdags-Nat,  og  de  fortalte  om  deres  Besøg,  som  følger*). 
Jane  fløj  foran  dem  som  en  Krage  og  lokkede  dem  ind  i  Sko- 
ven. Der  tog  hun  dem  og  førte  dem  til  Bloksbjærg,  og  dér  saa* 
de  den  onde,  som  grinede  til  dem  ligesom  et  Dødningehoved. 
Derefter  gav  hun  dem  Mad  paa  Guldtallerkener,  men  den  æld- 
ste af  Pigebørnene  læste  Bordbønnen,  og  saa  forvandledes 
Maden  til  lede  Orme.  Strax  efter  kom  Djævelen  ind^  ganske 
sort,  og  en  Hex  med  ham.  De  kjøbslog  med  Jane  om  Børnenes 
Sjæle,  men  de  kunde  ikke  blive  enige  om  Prisen,  og  saa  fløj 
de  deres  Vej  paa  store,  sorte  Vinger.  Jane  fløj  da  paa  samme 
Maade  efter  dem,  men  saa  løb  Børnene  deres  Vej  og  fandt  en 
Baad  nede  ved  Strandbredden.  I  den  roede  de  flere  Hundrede 


*)   Hvilket   Leseren   bedes   sammenligne   med   den  roregaaende  SUIdring  af  dette 
Besøg. 

Mile  over  et  stort  Hav,  og  saa  fandt  en  Mand  dem  halvdøde  af 
Sult  inde  i  Skoven. 

Efter  at  denne  Beretning  var  afgiven,  blev  Jane  kaldt  ind, 
Protokollen  blev  læst  op  for  hende,  og  hun  blev  adspurgt,  hvad 
hun  havde  at  sige  til  det.  Alle  ventede,  at  hun  haardnakket 
vilde  nægte  det  hele,  ligesom  hun  før  havde  gjort,  men  i  disse 
faa  Timer  var  der  foregaaet  en  kjendelig  Forandring  med  den 
ulykkelige  Kvinde.  Lidelsen  havde  udtømt  hendes  Kræfter; 
hvad  alle  andres  Vidnesbyrd  ikke  havde  mægtet,  det  udrettede 
de  smaa  Børns  Historier.  Da  hun  hørte  dem,  rystede  hun  over 
alle  Lemmer,  hendes  Blik  forvildedes,  og  hun  svarede  næppe 
hørlig :  „Det  maa  vel  være  sandt,  siden  Børnene  siger  det** . 

„Hun  bekjender  !**  lød  det  fra  alles  Læber,  og  i  alles  Ansig- 
ter stod  der  en  Forbavselse  og  Afsky  at  læse,  som  om  muligt 
var  endnu  større  end  før,  da  Troldkvinden  ikke  havde  be- 
kjendt.  Selv  hendes  Dommere  kunde  ikke  lade  være  at  gyse. 
„Du  bekjender  altsaa"* ,  sagde  Ordføreren,  „at  du  har  plejet 
Omgang  med  Mørkets  Fyrste?"  „Ja".  „At  du  med  syndig 
Trolddomsmagt  har  forgjort  Mennesker  og  Dyr?"  Ja".  „At  du 
af  et  ondt  Hjærte  og  med  skammelig  Argelist  har  forført  de 
smaa  Børn  til  allehaande  Djævelskab,  er  faret  igjennem  Luf- 
ten med  dem,  har  forraadt  dem,  solgt  dem  og  overantvordet 
dem  til  Menneskeslægtens  Fjende?"  Ja,  siden  Børnene  siger 
det,  maa  jeg  vel  have  gjort  det" . 

Efter  denne  afgjørende  Bekjendelse  opstod  der  et  Øjebliks 
Tavshed.  Da  rejste  den  tresindstyveaarige  Olof  Wallenius, 
Assessor  i  Hofretten,  sig  med  Vredens  Rødme  paa  sin  ærvær- 
dige Pande  og  forlangte  Ordet.  ,Jeg  har  allerede  længe  syn- 
tes" ,  sagde  han,  „at  jeg  sad  i  en  Forsamling  af  vaasende  Kær- 
linger  og  ikke  i  en  alvorlig  Ret  af  forstandige  Dommere,  der 
dømme  efter  Guds  og  Menneskers  Lov  med  Forstand  og  Sam- 
vittighed. Det  er  jo  aabenbart  for  alle,  som  have  Øjne  og  Øren, 
at  alle  disse  Vidner  ere  betagne  af  grov  Overtro,  saa  at  de 
visselig  tro,  at  de  ere  sanddru,  men  i  Virkeligheden  af  Løgnens 
Fader  ere  besmittede  med  allehaande  ynkelig  Overtro.  Jeg  vil 
ikke  nægte,  at  adskilligt  kan  være  sandt  af  det,  nu  for  Tiden 
baade  lærde  og  ulærde  fortælle  om  Djævelens  List,  om  end 
det  meste  deraf  vist  er  idel  Snak  og  Vildfarelse,  men  det  undrer 
mig  højlig,  at  Rettens  Medlemmer  ikke  have  givet  Agt  paa, 
hvorledes  denne  Kvinde,  som  hidtil  har  nægtet,  har  gjort  det, 

saa  længe  hun  endnu  havde  sin  Fornuft  —  og  hun  havde  mere 
Fornuft  end  alle  I  andre,  saadan  som  I  har  baaret  jer  ad.  Men 
nu,  da  hun  af  et  umenneskeligt  Fængsel  er  bleven  ussel  paa 
Legemet,  og  mange  Menneskers  vrange  Tale  har  forvildet  hen* 
des  Sjæl,  nu  har  hun  ikke  kunnet  udholde,  at  Børnene  vid- 
nede allehaande  Galskab  om  hende,  og  saalunde  har  hun  som 
Følge  af  Legemets  og  Sjælens  Vanmægtighed  mistet  Brugen 
af  sine  Sanser  og  bekjender  nu,  hvad  hun  aldrig  har  gjort.  Jeg 
tager  desaarsag  mit  Forbehold  imod  al  retslig  Undersøgelse, 
der  føres  imod  et  taabeligt  Menneske,  og  frakjender  hendes 
Bekjendelse  al  Magt  og  Betydning,  indtil  det  af  kyndige  Læ- 
gers Vidnesbyrd  godtgjøres,  hvor  vidt  hun  har  været  i  Stand 
til  at  aflægge  en  gyldig  Tilstaaelse  for  Retten  som  den,  hun 
har  aflagt  om  sig  og  sin  Trolddom** . 

En  saadan  ædel  og  oplyst  Tænkemaade  dukker  undertiden 
frem  af  Datidens  blinde  Vantro,  men  kun  for  at  gjøre  Mørket 
omkring  sig  endnu  mørkere  for  Efterverdenen.  Efter  Walle- 
nius'  Tale  opstod  der  Larm  og  Splid  i  Retten.  Nogle  holdt  med 
Wallenius,  men  de  fleste  var  af  en  anden  Mening.  Vidnerne  og 
den  anklagede  blev  ført  ud,  og  efter  en  heftig  Raadslagning 
standsede  Retten  ved  den  Beslutning  —  Læseren  tror  maaske, 
at  indhente  Lægernes  Vidnesbyrd  om  Janes  Fornuft?  nej  — 
at  lade  hendes  Skuldre  syne  for  at  se,  om  hun  havde  det  sæd- 
vanlige Trolddomsmærke  dér.  Og  se,  det  viste  sig,  at  hun  paa 
højre  Skulder  havde  to  Linier,  der  krydsede  hinanden  som  et 
Kors,  og  dette  Tegn  ansaas  for  saa  klart  bevisende,  saa  afgjort 
fordømmende,  at  der  ikke  længere  kunde  være  Tale  om  no- 
get Forbehold. 

Men  vi  skynde  os  forbi  dette  mørke  Billede  af  Forfædrenes 
Barbari.  Efter  behørig  Forhandling  og  Raadslagning  fældede 
Retten  enstemmig  —  kun  med  Undtagelse  af  Wallenius*^ 
Stemme  —  den  Dom,  at  saasom  Hexen  Jane  fra  Augsburg» 
sorte  Jane  kaldet,  ved  fuldgyldige  Vidnesbyrd  og  egen  Bekjen- 
delse var  bleven  lovlig  overbevist  om  at  have  svart  forsyndet 
sig  med  hedensk  Trolddom,  Djævelens  Omgængelse  og  Ung- 
dommens Forførelse  ligesom  ogsaa  i  sin  papistiske  Vantro 
groveligen  at  have  bespottet  den  højærværdige  Biskop  og  den 
rene  evangeliske  Lære,  saa  vorder  bemeldte  Jane  fra  Augs- 
burg  sig  selv  til  Sjælebod,  andre  til  Skræk  og  Advarsel,  dømt 
til  efter  foregaaende  Beredelse  at  brændes  paa  Baalet  i  den 

kristne  Menigheds  Paasyn.  Denne  Dom  blev  afsagt  i  Åbo  den 
10de  September  Aar  1671  efter  Kristi  Fødsel. 

Denne  Dom,  som  Rygtet  strax  forkyndte  over  hele  Byen. 
hilsedes  med  rungende  Hurraraab  af  de  paa  Torvet  samlede 
nysgjerrige. 


VIII. 
Erstans  Bølger. 


Man  siger  om  Efteraaret,  at  det  er  mørkt  og  vildt,  og  stun- 
dom er  det  vel  ogsaa  og  vemodigt  er  det  altid,  idet  det  le- 
ver i  Mindet  om  de  Glæder,  der  have  været  og  ikke  ere  mere. 
Ogsaa  naar  det  smiler,  er  dets  Smil  blegt,  som  om  det  blot  var 
en  forklædt  Sorg,  og  naar  det  er  smukkest,  er  det  en  døende 
Skjønhed,  der  endnu  en  Gang  ser  sig  om  med  himmelske  Øjne 
i  det  Øjeblik,  den  forgaar. 

Men  ubeskrivelig  dejligt  er  Efteraaret  alligevel,  naar  de  gule 
Birke,  de  røde  Rønnetræer  og  de  brogede  Aspe  staa  ved  Siden 
af  evig  grønne  Graner  paa  Bredderne  af  en  spejlklar  Sø,  naar 
Aftensolen  synker  saa  salig  som  en  god  Aand  i  Nattens  Favn, 
og  en  usigelig  stille  Forklarelse  breder  sig  over  de  stille  Vande 
og  de  vrsnende  Strandbredder.  Det  er  Naturens  ophøjede  For- 
sagelse, dens  taalmodige,  fredsæle,  straalende  Blik  imod  Dø- 
den —  thi  den  ved,  at  den  i  selve  Døden  er  uforgængelig,  og 
at  en  ny  Vaar  sagtelig  vil  oprinde  af  den  svundnes  Aske.  En 
saadan  dejlig,  forklaret  Efteraarsaften  er  altid  som  en  Mindelse 
om  et  Liv  hinsides  Graven :  dødelige,  hvorfor  klager  du  over, 
at  dit  Hylster  forgaar,  og  at  Livets  Blomster  saa  hastig  visne 
hen?  Se  paa  mig;  jeg  er  taalmodig  og  mild,  og  jeg  dør  i  smi- 
lende Fred,  thi  Haabet  dør  ikke  med  mig,  det  lever  evindelig, 
og  ogsaa  jeg  skal  leve,  og  min  Aands  skæreste  Blomster  skulle 
leve  med  mig  for  aldrig  mere  at  visne  l 

Og  en  saadan  rørende  smuk  Aften  var  det  nu,  to  Uger  efter 
de  mørke  Begivenheder,  vi  nys  have  skildret.  Den  dømte 
Troldkvinde  Jane  sad  ensom  i  et  af  Fængselsrummene  paa 
Abo  Slot  Aftenen  før  den  Dag,  da  hun  skulde  brændes  paa 
Baalet.  Hendes  Vindue  vendte  ud  imod  Slotsvigen,  og  bag  den 
saas  Erstans  Bølger  glitre  i  Aftenrødens  Glans.  Det  røde  Skjær 
faldt  ind  igjennem  det  snævre  Gittervindue  og  farvede  Muren 

rosenrød  et  Sted  lige  overfor;  og  idet  Skjæret  kastedes  tilbage 
fra  en  sagte  gyngende  Dønning  i  Vandet,  saa'  man  det  paa 
Væggen  sitre  og  glitre  derved,  som  om  den  var  bygget  af  klare 
Rubiner.  Jane  saa*  derpaa,  og  hvad  hun  tænkte,  ved  Han,  der 
ser  i  Løndom ;  maaske  tænkte  hun  paa  sine  glade  Barndoms- 
dage ved  Lechs  Bredder,  og  Aftenrødens  Skjær  paa  Fængsels- 
muren var  Mindets  sidste  Glæde,  som  følger  den  ulykkelige 
til  Livets  Grænse. 

Medens  Jane  sad  ganske  stille  og  saa'  paa  Aftenrøden,  gik 
Døren  sagte  op,  og  ind  traadte  en  gammel  Mand,  til  Trods  for 
de  hvide  Haar  en  endnu  kraftig  Skikkelse.  Han  slog  Jane  let 
paa  Skulderen.  „Sover  du?**  sagde  han. 

Jane  saa'  op  og  gjenkjendte  Mester  Adam,  den  fordums  Ty- 
ran paa  Majniemi.  Men  hun  svarede  ikke. 

„Hør  mig*" ,  vedblev  den  gamle  uden  at  bryde  sig  om  hendes 
Ligegyldighed.  „Det  er  kommet  saa  vidt  med  dig,  Jane,  fbrdi 
du  ikke  har  fulgt  mit  Raad  og  delt  Skatten  med  mig.  Nu  ser 
du  for  sidste  Gang  Solen  gaa  ned :  de  er  allerede  ved  at  bygge 
dit  Baal  uden  for  Tavast-Port,  og  det  har  kostet  mig  Guld,  me- 
get Guld,  at  komme  til  at  tale  med  dig.  Hvem  vil  du  nu  gjenmie 
din  Skat  til  ?  Børn  har  du  ingen  af  og  andre  Frænder  heller 
ikke ;  Forældre  og  Søskende  har  du  ikke  hørt  noget  til  i  over 
tredive  Aar.  Vær  dog  en  Gang  fornuftig,  Jane,  og  sig  mig, 
hvor  Skatten  ligger.  Til  Tak  skal  jeg  lade  dig  fly  endnu  i  denne 
Nat". 

Jane  saa'  et  Øjeblik  paa  den  gamle  Mand.  „Hvad  vil  du  da 
bruge  min  Skat  til?"*  sagde  hun  langsomt  og  næsten  tvivl- 
raadig. 

„Hvad  jeg  vil  bruge  den  til?  Aa,  jeg  vil  samle  den  i  mine 
Kjældere;  jeg  trænger  til  Guld,  mere,  mere  Guldl  jeg  kan 
ikke  leve  uden  Guld.  Du  ved  ikke,  hvad  det  vil  sige  at  hungre 
og  tørste  efter  det  gule  Metal.  Da  jeg  var  yngre,  Jane,  da  raste 
der  mangt  et  Begjær  i  min  Sjæl  —  jeg  kunde  elske  og  hade  og 
hævne  mig  og  dræbe ;  nu  er  jeg  stille  som  et  Lam,  kold  som  en 
Klippe,  uden  Kjærlighed  og  uden  Had.  Kun  den  eneste  Traad 
binder  mig  endnu  til  Livet :  Guld  1  Guld  1  og  jeg  maa  have  mere 
Guld.  Hører  du,  jeg  maa  have  din  Skat,  ellers  bliver  du  brændt 
i  Morgen** . 

„Du  faar  den  aldrig** ,  sagde  Jane  tørt. 

„Aa.  sig  ikke  det,  forbarm  dig  over  mig,  Jane.  Ser  du,  jeg 

har  ingen  Fred  hverken  paa  Jorden  eller  i  Graven,  saa  længe 
jeg  ved,  at  saa  store  Rigdomme  kunde  blive  mine  og  ikke  blive 
det.  Hvad  vil  du  have,  jeg  skal  gjøre  for  at  faa  dem?  Du  er 
Katholik ;  vil  du  have,  at  jeg  skal  give  en  Del  af  dem  til  dine 
Klostre  i  Bayern?" 

„Nej**,  svarede  Jane,  „disse  Skatte  er  ranede  fra  Klostre 
og  Kirker  med  Synd  og  Vold,  og  de  skulle  gives  tilbage  til 
Klostre  og  Kirker.  Men  du,  uværdige,  skal  ikke  udføre  dette 
velsignede  Værk.  De  er  gjemte  paa  tre  Steder,  og  paa  et  af 
dem  er  Skatten  hævet ;  jeg  har  givet  Bertelsk()ld  den  mindste 
af  dem,  og  jeg  ved,  at  han  har  skjænket  Kathedralskolen  i 
Augsburg  en  Krone  af  fint  Sølv.  De  to  andre  skal  hvile  i  Jor- 
den, indtil . .  .** 

„Hvad  siger  du?** 

„Indtil  Finland  er  vendt  tilbage  til  den  romersk-katholske 
Kirkes  Skjød** . 

„Men  saa  kom  dog  til  Fornuft,  Jane,  hvad  du  siger,  er  jo  en 
Umulighed.  Hvem  vil  du  betro,  hvor  Skattene  ere  nedgravne?** 

„Den  hellige  Jomfru  ved  det  nok** . 

Jane,  Jane,  giv  mig  dit  Guld  —  det  forfølger  mine  Tanker, 
det  tynger  min  Sjæl  l  Jane,  giv  mig  dit  Guld** . 

„Omvend  hele  Finland,  og  du  skal  faa  det** . 

„Saa  brænd  da  paa  Baalet,  din  elendige  Hex!**  raabte  den 
gamle  Mand  og  styrtede  bort. 

Jane  var  atter  alene.  Hun  faldt  paa  Knæ  og  bad.  Man  havde 
taget  Rosenkrans  og  Krucifix  fra  hende,  men  paa  det  Sted, 
hvor  det  røde  Gjenskin  fra  Bølgerne  spillede  paa  Væggen, 
havde  hun  ridset  et  lille  Kors.  For  dette  bøjede  hun  Knæ ;  det 
skinnede  for  hendes  Øjne  som  et  gyldent  Krucifix,  og  hun 
troede  derpaa.  Det  var  Øjenforblændelse,  og  dog  var  hun  i 
dette  Øjeblik  ikke  afsindig  mere. 

Solen  gik  ned.  Skyggerne  lagde  sig  tættere  over  Egnen,  og 
det  blev  mørkt  i  det  snævre  Fængsel.  Jane  laa  endnu  paa  Knæ 
for  Korset,  som  hun  ikke  mere  saa'.  Hun  bad,  den  ulykkelige, 
om  Finlands  Omvendelse. 

Da  gik  Døren  atter  sagte  op,  og  en  kvindelig  Skikkelse  ind- 
hyllet i  en  vid  Kaabe  traadte  ind  og  lukkede  forsigtig  Døren 
efter  sig.  Jane**,  hviskede  hun,  „kjender  du  mig?** 

„Greta!**  raabte  den  gamle,  sprang  op  og  faldt  hende  om 

Halsen.  „Din  Fader  var  nylig  hos  mig  og  vilde  have  mit  Guld. 
Kommer  du  ogsaa  for  at  friste  mig?*" 

„Tal  sagte,  Jane,  at  Fangevogteren  ikke  hører  os  der  ude  i 
Korridoren.  Jeg  kommer  for  at  redde  dig.  Skynd  dig,  tag  denne 
Kaabe,  kast  mit  Tørklæde  over  Hovedet  og  ret  Ryggen,  i  Fald 
du  kan.  Luk  saa  Døren  op,  og  naar  du  møder  Slutteren,  sat 
stik  ham  denne  Guldmønt  i  Haanden,  men  pas  paa,  at  din 
Haand  ikke  rører  ved  hans,  thi  saa  mærker  han,  at  det  ikke  er 
mig.  Naar  du  kommer  forbi  Skildvagten  ved  Slotsporten,  saa 
giv  ogsaa  ham  en  Guldmønt,  se,  her  er  den.  Strax  uden  for  Por- 
ten venter  Bertelsk()ld  og  min  Mand  paa  dig.  De  vil  føre  dig 
ned  til  Stranden,  hvor  en  Baad  ligger  parat,  og  vor  Skude  lig- 
ger for  Anker  ude  paa  Fjorden  ikke  langt  herfra.  Endnu  i 
denne  Nat  skal  den  bringe  dig  til  Åland,  og  derfra  gaar  der  et 
Skib  til  Danzig.  Skynd  dig,  der  er  ingen  Tid  at  spilde" . 

„Og  du  selv,  Greta,  hvad  skal  der  blive  af  dig?* 

Jeg  bliver  her  i  dit  Sted.  Tror  du,  man  vil  brænde  mig, 
som  man  har  i  Sinde  at  gjøre  med  dig?*" 

„Men  ved  du  da  ikke,  Greta,  at  jeg  er  en  ond  Hez,  som  for- 
gjør  baade  Dyr  og  Mennesker?  Tag  dig  i  Agt;  du  har  anua 
Børn ;  jeg  kunde  gjærne  til  Løn  for  min  Redning  tåre  dem  i 
Fordærvelse" . 

„Menneskene  har  troet  ilde  om  dig,  Jane,  men  jeg  kjender 
dig  bedre.  Du  har  givet  dig  af  med  forfængelige  T1ng»  men 
du  har  ikke  ment  noget  ondt  dermed** . 

Hexen  trykkede  den  unge  Kvindes  Hænder  fast  i  sine.  „Du 
tror  altsaa  ikke,  at  jeg  har  forvandlet  Mennesker  til  Ulve?* 
sagde  hun. 

„Nej.  det  har  du  aldrig  gjort** . 

„Og  jeg  har  heller  ikke  ført  de  smaa  Børn  til  Bloksbjærg?* 

„Aldrig  Jane,  det  har  man  løjet  dig  paa** . 

»Og  jeg  er  endnu  et  Menneske  og  har  et  menneskeligt 
Hjærte  og  har  ikke  Horn  paa  Fødderne  og  Vinger  paa  Skul- 
drene og  Helvede  i  min  Sjæl?** 

„Du  er  et  Menneske  som  vi  andre,  stakkels  Jane** . 

„Tak !  tak  1**  raabte  den  gamle,  knælede  og  kyssede  Fligen 
af  Gretas  Kjole.  Ja,  nu  ved  jeg  det,  jeg  er  et  Menneske  som 
I  andre,  og  jeg  har  en  Gud  som  I.  Der  var  en  Tid,  da  jeg  ikke 
troede  det,  for  ser  du,  Greta,  de  har  behandlet  mig  som  det 
vildeste  Dyr.  Og  jeg  skal  gjense  mit  Fædreland,  mit  dejlige 

Bayern,  min  Barndoms  Floder,  min  Ungdoms  grønne  Vin- 
bjærge  og  Spirene  af  det  gamle  Augsburgs  Kirker!  Hvordan 
skal  jeg  dog  takke  dig,  Barn  1** 

,,Skynd  Jer,  Jane,  Tiden  gaar,  og  de  Skildvagter,  vi  har  be- 
stukket, kan  blive  afløste**. 

Ja,  ja  . . .  Gud  velsigne  dig,  mit  Barn  !** 

Og  den  gamle  skyndte  sig  bort,  hyllet  i  den  vide  Kaabe. 
Men  Greta,  som  blev  tilbage  i  Mørket,  foldede  sine  Hænder 
og  bad :  „Du  gode  Gud,  forlad  mig,  at  jeg  har  syndet  imod  den 
verdslige  Lov ;  d  i  n  Lov  vil  ikke  dømme  hverken  hende  eller 
mig.  Hun  var  en  Moder  for  mig,  og  jeg  har  handlet  som  en 
Datter  mod  hende.  Og  jeg  er  selv  Moder,  saa  forlad  mig  min 
menneskelige  Bøn:  bevar  nu  ogsaa  mig,  bevar  mig  for  mine 
Børn" . 

Men  paa  Fjorden  gyngede  kort  efter  en  Baad  ud  imod 
Galeasen,  som  ventede  paa  den.  Ved  Roret  sad  den  stolte 
Adelsmand,  og  sammenkrøben  i  Bunden  af  Baaden  sad  den 
stakkels  forfulgte  Hex  fra  Majniemi.  De  naaede  uden  Hindrin- 
ger ud  til  Galeasen,  hvis  hvide  Sejl  utaalmodig  ventede  paa 
at  blive  udfoldede  i  Morgenvinden.  Maanens  Skive  var  steget 
op  over  Bjærgene  og  dannede  i  det  rolige  Vandspejl  en  lang, 
skjælvende  Lyssøjle.  Jane  bøjede  sig  ud  over  Rælingen  og  saa' 
med  sælsomt  profetiske  Blikke  ned  i  den  svage  Dønning,  der 
langsomt  sank  og  steg  i  brede,  runde  Bølger  til  Trods  for,  at 
det  var  saa  stille. 

„Hvad  læser  du  i  Erstans  Bølger?"  spurgte  Bertelsk()ld, 
idet  han  sagte  rørte  ved  den  gamles  Arm. 

„Finlands  Fremtid" ,  svarede  Jane  med  sagte  Stemme. 

„Og  hvorledes  er  denne  Fremtid?"  vedblev  Greven  med 
en  Blanding  af  Nysgjerrighed  og  Vantro. 

Jane  saa'  skarpt  paa  ham.  „Langvarig  Smerte  og  sen  Glæde, 
evig  Strid  og  evig  Løn,  Mørke  og  omsider  Lys" ,  svarede  hun 
med  profetisk  Alvor. 

Grev  Bertelsk()ld  smilede.  „Gaa  til  Ro,  stakkels  Jane" ,  sagde 
han ;  „Trolddommens  Aand  har  endnu  Magt  over  dig.  Men  paa 
det  frie,  herlige  Hav  brænder  der  ingen  Baal,  paa  dets  blanke 
Overflade  skrives  der  ingen  uretfærdige  Domme" . 

Og  Natten  kom  og  gik. 

Morgenen  efter  var  Baalet  færdigt,  og  hele  Åbo  var  paa  Be- 
nene for  at  se  Hexen  blive  brændt.  Men  Fuglen  var  fløjet  og 

Buret  tomt.  Den  store  Hob  rasede  i  sin  skuffede  Nysgjerrighed» 
men  Dommerne  foV  ikke  frem  med  Strenghed;  Greta  blev 
sat  paa  fri  Fod  med  nogle  vrede  Ord,  Skildvagterne  blev  stil- 
lede for  en  Krigsret.  De  gode  Herrer  i  Hof  retten,  som  var 
Hædersmænd  til  Trods  for  deres  og  Tidens  Fordomme,  anede 
maaske,  at  en  Fremtid  vilde  dømme  Hexen  fra  Majniemi  mil- 
dere end  de. 


FELTLÆGENS  SJETTE  HISTORIE 


Majniemi  Slot. 

Da  Feltlægen  havde  endt  sin  femte  Historie  om  Kongens 
Jagt  og  Hexeprocessen,  lod  det  til,  at  alle  de  tilstede- 
værende følte  sig  uhyggelig  til  Mode.  Gløderne  var  brændte  ned 
i  den  store  Kamin,  det  eneste  Lys  brændte  med  rygende  Tande, 
og  Feltlægens  lange  Sælbøsse  kastede  sælsomme  Skygger  paa 
Væggen  ved  Siden  af  Knidthornet  og  Jagttasken.  Fortælleren 
selv  sad  tavs ;  den  kjønne  Anna  Sof!  lagde  ikke  Mærke  til,  at 
de  Seler,  hun  syede  til  sin  Kjæreste,  var  faldne  paa  Gulvet ; 
Fætter  Svenonius  skrabede  med  en  vigtig  Mine  de  sidste  Korn 
Snustobak  sammen  i  sin  tomme  Daase,  og  gamle  Mormor,  som 
ellers  med  sit  friske,  praktiske  Sind  levede  mere  i  Virkelighe- 
den end  i  Fantasien,  havde  uden  at  mærke  det  strikket  sin 
Strømpefod  mindst  et  Par  Tommer  længere,  end  velskabte 
Menneskefødder  gjorde  fornødent. 

Endelig  brød  den  gamle  Tavsheden  og  sagde :  ,Jeg  maa  sige, 
Fætter,  at  det  var  en  fæl  Historie.  Godt  var  det  da,  at  jeg 
sendte  Børnene  af  Vejen,  da  Fætter  kom  til  sorte  Janes  Æven- 
tyr.  Man  kan  blive  mørkeræd  af  mindre  end  det.  Og  skjønt 
jeg  for  min  Del  ikke  tvivler  om,  at  der  kan  ske  vidunderlige 
Ting,  som  vor  blinde  Fornuft  forgjæves  søger  at  udgrunde, 
saa  maa  jeg  sige,  Fætter,  at  saadant  noget  Utøj  som  Trolddom 
og  Signen  er  noget  vederstyggeligt  overtroisk  noget  for  et  kri- 
stent Menneske". 

„Naa,  naa"" ,  sagde  Kaptejn  Svanholm  vigtig,  „man  kan  være 
en  god  Kristen  og  endda  under  visse  Omstændigheder  stifte 
Bekjendtskab  med  Fanden.  Jeg  har  aldrig  været  bange;  den, 
der  siger  det,  vil  jeg  kalde  en  Skurk,  og  jeg  kunde  fortælle 
jer  noget  fra  Karstula  . .  / 

„Hvor  Bror  var  saa  let  ril  Bens" ,  afbrød  Svenonius  ham. 

„Herre  1**  brølede  Kaptejnen,  men  styrede  sig  strax,  thi 
Skolemesterens  ondskabsfulde  Indfald  begyndte  ved  Vanens 
Magt  at  blive  uskadelige  ligesom  Mithridates'  Gift.  Jeg  vilde 
sige,  at  jeg  i  sin  Tid  kjendte  en  Kærling  i  Abo;  hun  var  en 
Hex;  hun  spaaede  Revolutionen  i  1809  og  Krigen  i  1812  og 
Napoleons  Fald  og  Karl  den  trettendes  Død,  alt  sammen  i 
Kaffe" . 

Svenonius  havde  aabenbart  en  ny  Srikpille  paa  Læberne, 
da  Feltlægen  med  sin  sædvanlige  rolige  Mine,  halvt  alvorlig, 
halvt  spøgende,  sagde :  „Bror  Svanholm  har  Ret ;  jeg  har  i  min 
Ungdom  set  kuriøse  Ting  i  Mamsell  Arfvidsons  Kort,  og  i  Pa- 
ris saa*  jeg  en  Gang  Djævelens  flinkeste  Elev.  Hun  hed,  om 
jeg  husker  ret,  Mademoiselle  Lenormand" . 

Anna  Sofl,  som  undertiden  læste  Aviserne,  følte  sig  strax 
betagen  af  en  umaadelig  Nysgjerrighed.  „Kjære,  rare  Gudfar* , 
raabte  hun  ivrig,  „fortæl  os  noget  om  Mademoiselle  Lenor- 
mand** . 

Ja,  gjør  det,  Fætter** ,  sagde  Mormor,  som  med  sin  Datter- 
datter delte  Menneskehedens  og  sit  Kjøns  elskværdige  Svag- 
hed :  gjærne  at  ville  vide  mere,  end  man  allerede  ved.  „Hvor- 
dan var  det.  Fætter  sagde?  Lenormand?** 

„Det  var  en  mørk  og  kold  Novemberaften** ,  begimdte  Felt- 
lægen. „Om  jeg  mindes  ret,  var  det  lige  før  Advent,  hvilket  er 
den  rette  Spøgelsetid.  I  en  øde  Gade  i  Paris  hørte  man  Taam- 
urets  dumpe  Slag  forkynde  Midnatstimen  . ..  ** 

Ved  disse  Ord  foV  Anna  Sof!  op  med  et  Udraab  af  Forfær- 
delse, og  hendes  ellers  saa  røde  Kinder  blev  pludselig  ganske 
blege.  Feltlægen  standsede  midt  i  sin  Historie,  og  alles  Blikke 
rettedes  mod  det  samme  Punkt  som  Anna  Sofls.  „Der  var 
noget,  der  rørte  sig  i  den  mørke  Krog** ,  sagde  hun. 

Feltlægen  rejste  sig  uden  at  fortrække  en  Mine  og  gik  hen 
i  Krogen.  „Her  er  Stokken,  Bror  Bfick,  her  er  Stokken!**  raabte 
Svanholm,  hvis  krigerske  Aand  ikke  kunde  flnde  sig  i,  at  hans 
gamle  Ven  gik  ubevæbnet  i  en  Strid  med  ukjendte  Fjender. 
Men  Feltlægen  stak  uforfærdet  sin  Haand  bag  ved  Pelsen, 
der  hang  fredelig  paa  en  Knage  ved  det  farlige  Sted,  og  flk  fÉt 
i  noget,  der  ikke  hørte  til  Pelsen.  „Her  frem  Mo*sjø  1"  Gjen- 
standen  strittede  imod,  men  det  viste  sig  snart,  at  det  var  den 
lille,  skrigende  Jonathan,  Feltlægen  havde  i  Parykken. 

„Hvad  1"  sagde  Mormor,  „gik  du  ikke  din  Vej  med  Andreas 
og  de  andre?** 

„Nej,  for  . .  /  sagde  Drengen  grædende,  „nej,  for  . . .  jeg 
vilde  høre  det  alt  sammen.  Og  siden,  da  Gudfar  begyndte  at 
tale  om  Spøgelser,  stak  jeg  Hovedet  frem,  og  . .  .** 

Ja,  og  saa  saa'  jeg  Pelsen  røre  sig** ,  sagde  Anna  Sofl  noget 
ærgerlig. 

„Gaa  nu  din  Vej,  og  lad  være  at  lure  en  anden  Gang** ,  sagde 
Mormor  strængt.  „For  i  Aften  kan  du  slippe  med  den  Overha- 
ling, du  har  faaet**. 

Jonathan  saa*  til  Døren  og  rørte  sig  ikke  ud  af  Pletten.  Jeg^ 
tør  ikke  gaa  ud  i  Mørket**,  sagde  han  omsider  med  sagte 
Stemme. 

„Lys  for  ham,  Anna  Sofl** ,  sagde  Mormor.  „Det  kommer  der 
ud  af,  at  Børn  faar  Ting  at  høre,  som  ikke  passer  for  deres 
Alder** . 

Jeg  tror,  vi  skal  lade  Mademoiselle  Lenormand  være  til  en 
anden  Gang** ,  sagde  Feltlægen. 

Ja** ,  sagde  Svenonius,  „ellers  tør  Bror  Svanholm  ikke  gaa 
ud  i  Mørke  uden  Stok** . 

Svanholm  brummede  i  Skjægget,  men  højt  sagde  han  ikke 
noget. 

Jeg  har  nogle  Spørgsmaal  at  gjøre  Fætter  om  den  første 
Historie** ,  sagde  Mormor  eftertænksom.  „At  Hexeri  og  Trold- 
dom har  været  mere  almindelig  gængs  i  Folketroen  før  end 
nu,  er  der  jo  ingen  Tvivl  om,  men  at  her  skulde  være  bleven 
holdt  formelig  Rettergang  i  den  Anledning,  og  at  Folk  stun- 
dom skulde  være  bleven  brændt  for  Trolddom  her  i  Finland 
—  undskyld  mig  Fætter,  men  det  er  jo  en  lille  Roman,  som 
man  kan  tro  saa  meget  af,  som  man  vil?** 

Jeg  tvinger  ingen  til  at  tro  noget** ,  svarede  Feltlægen  noget 
ærgerlig,  „og  heller  ikke  vil  jeg  nægte,  at  allehaande  Navne 
Og  Enkeltheder,  som  jeg  fortæller  om,  forgjæves  ville  søges  i 
Historiebøgerne.  Jeg  har  nemlig  den  Mening  om  den  frie  Skil- 
dring, at  dens  Sandhed  bestaar  i,  at  den  kan  være  sand, 
i,  at  den  stemmer  overens  med  det  væsentlige  og  almene  t 
det,  man  vil  skildre;  ja,  jeg  gaar  saa  vidt,  at  den  derved  un- 
dertiden kan  blive  sandere  end  selve  Virkeligheden.  Jeg  kan 
f.  Ex.  male  Napoleon  i  Færd  med  at  spise  et  Stykke  Smørre- 
brød — ^jeg  forudsætter,  at  jeg  virkelig  har  set  Napoleon  spise 

Smørrebrød  — ,  men  kan  jeg  saa  derfor  sige,  at  jeg  har  ma- 
let Napoleon,  som  han  var?  Men  nu  sætter  jeg,  at  jeg  digter 
en  stor  Bedrift,  som  jeg  gjør  ham  til  Helten  i,  som  han  aldrig 
i  Virkeligheden  har  udført,  men  som  ligner  ham;  eller  jeg 
lægger  ham  et  jærnfast  Ord  i  Munden,  et  Ord,  som  han  aldrig 
har  sagt,  men  som  rammer  hans  Aand  og  Tænkemaade  paa 
en  Prik  —  er  saa  ikke  det,  jeg  har  digtet,  mere  virkeligt 
i  sit  Væsen  end  det  Stykke  Smørrebrød,  som  kun  har  en  til- 
fældig Virkelighed?  Naa  ja,  saadan  er  det  ogsaa  med  sorte 
Jane  og  Hexeprocessen  i  Åbo.  Jeg  skal  sige  Kusine,  det  er 
ganske  sikkert  og  kan  ikke  bestrides,  at  der  ogsaa  hos  os  er 
bleven  brændt  Hexe,  og  at  det  gik  til  med  deres  Processer, 
omtrent  som  jeg  har  beskrevet  det.  Men  skjønt  Sagen  som 
Kjendsgjerning  er  uomtvistelig,  saa  indrømmer  jeg  dog  gjæme, 
at  det  er  mere  end  dunkelt,  f.  Ex.  hvorledes  noget  i  den  Grad 
yderst  taabeligt  kunde  være  muligt,  hele  Menneskealdre  efter 
at  Finland  havde  faaet  et  Universitet"* . 

„Det  var  Mørkets  Fyrste,  som  fortørnedes  over  den  evangeli- 
ske Læres  Lys'" ,  sagde  Skolemesteren. 

„Bror  Svenonius  gjør  som  saa  mange  andre,  han  giver  den 
stakkels  Djævel  Skyld  for  al  Ting** ,  svarede  Feltlægen.  „Men 
jeg  tror,  at  Grunden  i  dette  Tilfælde  som  ofte  ellers  maa  sø- 
ges hos  Menneskene  selv.  Her  i  Norden  er  Sæder  og  Forestil- 
linger meget  sejge.  Jeg  tænker  mig,  at  den  katholske  Lære  — 
som  efter  sit  Væsen  er  en  b  1  i  n  d  T  r  o  i  Modsætning  til  den 
evangeliske  Lære,  som  er  en  oplyst  Tro  —  endnu  hundrede 
Aar  efter  Reformationen  halsstarrig  hang  fast  i  Sindene,  saa 
at  Kirken  visselig  i  Former  og  Aand  var  luthersk,  men  Folke- 
troen derimod  i  Grunden  katholsk.  Man  maa  ikke  glemme,  at 
Bibelen  paa  svensk  paa  den  Tid  var  en  stor  Sjældenhed,  og  at 
den  først  blev  oversat  paa  Finsk  1 642.  Nu  tænker  jeg,  at  saa 
længe  Lutherdommen  stod  i  sin  første  Ungdomsvarme,  rustet 
til  Strid  baade  med  Troens  Skjold  og  det  verdslige  Sværd,  saa 
længe  der  var  en  levende  Aand  i  den,  saa  længe  følte  de 
katholske  Minder  ogsaa  instinktmæssig,  at  de  trængtes 
tilbage  af  en  stor  aandelig  Magt,  og  stred  vel  noget 
imod,  men  ikke  paa  nogen  vild  eller  rasende  Maade.  Derimod 
ved  man,  at  der  nogen  Tid  efter  Trediveaarskrigen  kom  en  le- 
gemlig og  sjælelig  Træthed  over  Lutherdommen,  saa  at  den 
ganske  vist  i  Troslivet  bevarede  sin  gamle  Kraft  —  det  be- 

viser  Salmebogen  fra  1695  — ,  men  Aanden  flyede  af  Kirkens 
Former  og  mattedes  hos  de  skriftlærde  i  elendigt  Kjævl  om 
Bogstaven.  Dette  følte  de  gamle  katholske  Minder  ogsaa  in- 
stinktmæssig —  thi  Folket  er  et  Barn,  det  ræsonnerer  ikke, 
det  føler,  og  det  handler  — ,  og  det  gav  dem  Kraft  til  at  bygge 
deres  sidste  afsindige  Baal  imod  Trolddommen.  Og  Trolddom- 
men var  en  Fugl  Fønix,  den  stod  gjenfødt  og  stærkere  op  fra 
hvert  Baal.  Paa  denne  Maade  fik  den  lovlig  Stadfæstelse  og 
Fuldmagt  til  at  være  til,  og  naar  man  i  Kirkerne  holdt  Forbøn 
imod  den,  saa  vilde  det  sige  det  samme,  som  at  Trolddommen 
var  en  Trosartikel,  og  at  al  Tvivl  om  den  var  Kætteri.  Læg 
Mærke  til,  hvorledes  Lutherdommen  her  blev  utro  imod  sig 
selv,  og  hvorledes  Guds  Svøbe  ramte  den.  Men  det  vilde  være 
et  umaadelig  rigt  Æmne  at  tale  om,  især  her  i  Finland,  hvor 
Trolddom  er  en  Arvesynd,  og  derfor  tror  jeg,  at  vi  for  denne 
Gang  skulle  lade  det  staa  ved  sit  Værd.  Jeg  kan  imidlertid  ikke 
nægte,  at  Synet  deraf  er  storartet  vildt  og  slaar  enhver  med 
Forfærdelse.  Thi  hvad  har  den  Smule  tosset  Overtro  i  vore 
Dage  at  sige  i  Sammenligning  med  den  rasende  Sjælesot,  der 
i  det  syttende  Aarhundrede  greb  mange  Tusinder  og  havde  sin 
fulde,  forfærdelige  Virkelighed  baade  i  Bødlernes  og  Ofrenes 
Tro,  ja  i  selve  Videnskabens  Høresale,  ved  Lovens  Dommer- 
sæder og  paa  Kongernes  Troner!  Har  Svenonius  noget  Snus 
i  sin  Daase?" 

„Ne  gutta  qvidem,  ikke  en  Døjt'' . 

„Tak,  Anna  Sofl,  tak  min  Pige,  jeg  kan  nok  sørge  for  Piben 
selv.  Sandt  at  sige  er  jeg  glad  over,  at  vi  nu  er  kommen  vel 
over  Trolddommen,  for  dermed  er  vi  færdige  med  et  mørkt 
Kapitel  i  vore  fremfarne  Dages  Historie  —  ja,  de  varede  da 
en  god  Stund  efter  den  Tid,  vi  nys  have  skildret,  helt  ind  i 
det  tredje  og  fjerde  Aarti  af  det  attende  Aarhundrede,  om 
Trolddommen  end  kun  nu  og  da  blussede  op  og  til  sidst  døde 
hen  af  sig  selv.  Jeg  tænker,  vi  faar  andet  at  gjøre  og  tænke 
paa  i  næste  Historie,  thi  nu  kommer  den  store  Reduktion 
Haand  i  Haand  med  Enevælden,  hvorved  ikke  blot  Ejendoms- 
forholdene, men  hele  Sveriges  og  Finlands  indre  Stilling  i  høj 
Grad  forandredes.  Og  derefter  komme  vi  til  Begyndelsen  af 
en  ny  Tid,  som  aabnedes  med  de  skrækkeligste  Ulykker,  vort 
Land  nogen  Sinde  har  gjennemgaaet,  og  der  skal  meget  til 
at  være  ved  godt  Mod  under  alt  dette** . 


168 

Jeg  tror,  Fætter*" ,  sagde  Mormor  noget  overrasket,  jåi  vi 
pænt  skal  gaa  den  Tid  forbi  og  lade  den  sove  i  sin  blodige 
Grav.  Hvad  nytter  det  til  at  rippe  op  i  gamle  Saar?  Jeg  for 
min  Del  gaar  aldrig  paa  Komedie  for  at  se  et  Sørgespil ;  Graad 
har  man  nok  af  her  i  Livet  endda.  Nej,  I  maa  undskylde.  Fæt- 
ter, jeg  vil  have  Fornøjelse  af,  hvad  jeg  ser  og  hører,  og  derfor 
synes  jeg  bedst  om  Komedier,  der  ender,  som  det  sig  hør  og 
bør  med  et  Par  anstændige  Giftermaal'' . 

„Og  lidt  Krig  imellem,  og  nogle  forsorne  Karle  med  Ben  i 
Næsen,  det  synes  jeg  om"" ,  raabte  Svanhobn,  idet  han  tænkte 
paa  ,Johanne  af  Montfaucon** ,  som  han  nylig  havde  set  opført 
af  Wiederbergs  Trup.  „Lazarra  beder,  hvor  han  kunde  beffde  T 
tilføjede  han  i  Skjægget  for  sig  selv. 

„Klassiske  Stykker  fremfor  alt** ,  bemærkede  Svenonius  med 
en  dybsindig  Mine. 

„Men  lidt  Røveri  med  i  Kjøbet  og  meget  Heltemod" ,  sagde 
Anna  Sofl,  som  havde  grædt  af  Henrykkelse  over  „Hedvig  el- 
ler Banditbruden**,  og  som  aldrig  kunde  glenune  „Skytseng- 
len** af  Carl  Lindegren. 

Jeg  mener,  at  et  større  Skuespil  end  den  store  Ufred  endnu 
aldrig  er  blevet  opført  her  i  Norden** ,  sagde  Feltlægen.  JHen 
heldigvis  har  vi  endnu  et  godt  Stykke  tilbage,  inden  vi  naar  saa 
vidt,  og  næste  Gang  faar  vi  kun  at  se,  hvorledes  Tæppet  fal- 
der for  det  syttende  Aarhundredes  Kampe.  Det  var  et  rigt 
Aarhundrede,  og  jeg  maa  tilstaa,  at  jeg  skilles  fra  det  med 
Savn.  Det  var  et  Aarhundrede,  hvis  Legeme  og  Sjæl  var  lige 
kæmpestærke,  hvis  Hjærte  og  Hoved  var  lige  kraftig  udvik- 
lede ;  derfor  giver  det  et  saa  helt  Billede.  Men  det  attende  Aar- 
hundrede havde  et  svagere  Legeme  til  sin  store  Sjæl,  et  kol- 
dere Hjærte  til  sit  glimrende  Hoved;  derfor  kan  det  mere 
beundres  end  elskes.  Ja  ja,  jeg  siger  ingen  Ting  om  Karl  den 
tolvte  og  Peter  den  store,  thi  de  to  Kjæmekarle  havde  diet  det 
syttende  Aarhundredes  Mælk.  Men  behag  blot  at  stille  Frede- 
rik den  store  ved  Siden  af  Gustav  Adolf,  saa  er  jeg  bange  for, 
han  tager  sig  noget  smaaskaaren  ud,  og  jeg  tvivler  om,  at  alle 
Lehnbergs  Prædikener  vejer  op  imod  et  eneste  Kraftord  af  Bi- 
skop Rothovius  eller  en  eneste  Salme  af  gamle  Spegel.  Anna 
Sofl,  puds  Lyset,  min  Ven** . 

Mormor  var  falden  i  dybe  Tanker,  og  Feltlægen  troede  for- 
modentlig, at  hun  spekulerede  paa  Forskjellen  imellem  Gu- 

stav  Adolf  og  Frederik  den  store.  Men  da  han  tav,  spurgte  hun 
temmelig  brat :  „Den  Historie  om  Prinsesse  Juliane  var  vel  og- 
saa  en  Fabel?  Var  det  virkelig  Meningen,  at  hun  skulde  have 
været  Sveriges  Dronning?** 

Ja,  kjære  Kusine,  derom  kan  jeg  kun  sige  som  Herren  i 
Komedien :  sværge  paa  det  kan  jeg  nok,  men  vædde  om  det 
vil  jeg  dog  ikke.  Hvad  jeg  ved,  er,  at  Folket  troede  det,  og  at 
hun  var  vel  anskreven  hos  Dronning  Hedvig  Eleonora,  som 
ogsaa  troede  derpaa  og  nok  drev  vanskeligere  Ting  igjennem 
end  den**. 

„Fætter  gjorde  en  Hentydning  til  hendes  senere  Skæbne. 
Jeg  maa  sige,  at  det  gjorde  mig  ondt  for  den  stakkels  Pige, 
skjønt  jeg  frygter  for,  at  hun  var  noget  let  af  Sind** . 

nDet  havde  hun  arvet  efter  sin  Moder,  Pfalzgrevinde  Eleo- 
nora Katharina.  Jeg  tier  om  den  smukke  Prinsesses  senere 
Hændelser ;  det  kan  være  nok  at  vide,  at  hun  til  sidst  giftede 
sig  med  en  Kræmmerenkes  Søn,  som  saa  af  Kongen  blev  adlet 
under  Navnet  Liljenborg.  Her  har  Kusine  et  Giftermaal  som 
Slutning  paa  Komedien,  men  jeg  tvivler  om,  at  den  derfor  er 
enten  glædelig  eller  opbyggelig** . 

„Og  Grev  Bernhard  Bertelsk51d,  hvad  er  der  blevet  af 
ham?**  spurgte  Mormor,  glad  ved  at  faa  Samtalen  bort  fra  et 
Æmne,  der  truede  med  at  blive  misligt. 

„Det  faa  vi  at  se  i  s  j  e  1 1  e  Historie** ,  svarede  Feltlægen. 


Tupelius:  Karl  den  tiende  12 


Ma|niemi  Slot. 

Fire  og  tyve  Aar  ere  henrundne,  siden  vor  Fortælling  foriod 
Hexen  fra  Majniemi  paa  Erstans  klare  Vandspejl.  Meget  er 
blevet  gammelt,  som  før  var  ungt,  meget  er  visnet,  som  før 
var  blomstrende.  Nyt  er  kommet,  og  ganunelt  er  gaaet;  nye 
klare  Øjne  titte  nu  frem  under  de  hvide  Bamehaar  i  Finlands 
Hytter,  nye  Ungmøer  plukke  nu  Kornblomster  paa  Finlands 
Enge.  Omskabende  og  foryngende  er  Tiden  skredet  hen  over 
menneskelige  Forhold ;  store  Forandringer  have  gjort  Samfun- 
det nyt,  denne  Gang  heldigvis  indenfra  og  mest  til  det  gode 
—  sagte  og  fredelig,  som  de  store  Omvæltninger  gaa  hen  over 
Jorden.  Det  virkelig  store  kommer  ikke  med  Brask  og  Bram. 
Det  ligner  Solskinnet  om  Vaaren ;  det  optør  i  Stilhed  den  frosne 
Jord  og  den  haarde  Is,  det  ser  paa  dem  med  Kjærlighedens 
milde  Varme,  og  de  kan  ikke  modstaa  den.  Alle  Øxer  og  Sværd 
vilde  ikke  have  formaaet  at  hugge  Isen  paa  Finlands  Søer 
op,  men  Vaarens  blide  Smil  smelter  den  for.  Forgæves  udspyr 
Hadet  sin  Gift,  forgjæves  ødsler  Styrken  med  sine  Jætteknef- 
ter.  Kjærligheden  er  den  overlegen,  den  alene  formaar  at  op- 
rejse det  faldne,  at  sammenføje  det  brustne,  at  give  det  døde 
Liv ;  den  alene  kan  gjenføde  Verden. 

Imellem  Aarene  1671  og  1 695  laa  der  nassten  en  Fjerdedel 
af  et  Aarhundrede,  der  omfattede  Begyndelsen  og  Slutningen 
af  Karl  den  ellevtes  Regering.  Denne  Tid  var  i  mange  Hen- 
seender en  Vaar  over  Vintersneen.  Vel  kastede  Enevælden  sin 
Skygge  over  flere  Forhold,  vel  var  der  megen  indbyrdes  Strid, 
meget  Partihad  og  ikke  liden  Uretfærdighed ;  vel  kom  der  og- 
saa  efter  Sejre  og  Glans  en  lang  og  mørk  Høstnat  med  ødelæg- 
gende Storme,  som  først  senere  lod  Frugterne  af  den  nærmest 
foregaaende  Tid  modnes  til  Høst  for  Aarhundredeme.  Men  til 
Trods  for  disse  Skygger  gik  der  en  stor  og  livsvækkende  Aand 


171 

igjennem  Karl  den  ellevtes  Regering ;  medens  Staten  samlede 
en  Magt,  som  snart  skulde  sættes  over  Styr,  begyndte  der  i 
Samfundets  Indre  et  nyt  Liv,  som  holdt  sig  under  Stormene 
og  blev  det  Moderskjød,  hvoraf  de  Kræfter  fremgik,  der  i  en 
senere  Tid  skabte  det  svenske  og  flnske  Nordens  Lykke  . . . 
Ved  disse  Ord  gjorde  Feltlægen  en  Pavse,  som  om  ban 
ugjærne  rev  sig  løs  fra  de  store  Billeder  for  at  vende  tilbage  til 
de  smaa.  Derefter  saa'  han  sig  om  med  et  venligt  Smil  og 
sagde :  „Nu  vende  vi  tilbage  til  Majniemi,  thi  der  er  noget  vig- 
tigt paa  Færde** . 


L 
Forvalteren. 


Det  var  en  solklar  Dag  midt  i  Juni  1695.  Den  foregaaende 
Vinter  havde  lige  fra  Oktober  Maaned  af  været  saa  overor- 
dentlig kold,  at  man  ikke  kunde  mindes  dens  Lige  siden  1658, 
da  Karl  den  tiende  gik  over  Bæltet.  Efter  denne  Jærnvinter, 
som  havde  megen  Nød  med  i  Følge  over  hele  Europa,  kom 
Vaaren  saa  sent,  at  Jorden  endnu  i  Slutningen  af  Maj  var  stiv- 
frossen, og  den  fortvivlede  Landmand  ventede  fra  Dag  til  Dag 
forgjæves  paa  mildere  Vejr  for  at  kunne  saa  sin  Vaarsæd.  Nu 
endelig,  da  det  lakkede  ad  Midsommer,  var  Jorden  tøet  op, 
og  rundt  om  paa  de  frugtbare  Marker  ved  Majniemi  saas  God- 
sets Bønder  med  noget  gladere  Miner  saa  Kornet  paa  de  nylig 
pløjede  Marker.  Haabet  holder  Mennesket  fast  ved  til  det  sid- 
ste; maaske  vilde  endnu  en  varm  og  frugtbar  Sommer  lønne 
Agerdyrkerens  Møje. 

Men  inde  i  Slottet  og  dets  vidtløftige  Omgivelser  havde  man 
andet  at  tænke  paa.  Der  var  en  over  al  Maade  flittig  Fejen  og 
Rydden  op  i  de  store,  men  allerede  noget  forfaldne  Pragtværel- 
ser, thi  Slottets  Ejer,  Grev  Bernhard  BertelskOld,  havde  i  de 
sidste  fem  og  tyve  Aar  kun  en  tre,  flre  Gange  beboet  sit 
Fædrenegods,  og  hver  Gang  kun  nogle  Maaneder.  Her  var  alt- 
saa  meget  at  gjøre  for  at  sætte  Værelserne  i  den  glimrende 
Stand,  der  sømmede  sig  for  Slotsherrens  Rang,  Pragtlyst  og 
Rigdom.  Haandværkere  af  alle  Slags,  særlig  hidsendte  fra 
Stockholm,  nogle  endogsaa  fra  Tyskland,  havde  allerede  i  to 
Uger  arbejdet  paa  at  sætte  Slottet  i  Stand,  og  ved  Siden  af  dem 

arbejdede  brave  Mestere  og  Svende  fra  Abo,  hidsendte 
i  samme  Øjemed,  ikke  uden  jævnlig  med  den  ældgamle 
nationale  Perkele*)  paa  Læberne  at  knytte  Næverae  ad 
de  overmodige  fremmede,  der  ansaa  de  finske  Arbejdere 
for  at  staa  langt  under  dem  baade  i  Rang  og  Dygtighed. 
De  gode  Mestere  fra  Abo  var  vante  til  selv  her  i  Landet  at 
gjælde  for  de  første,  og  mangen  en  af  dem  havde  i  sin  Ungdom 
med  Ranselen  paa  Ryggen  og  Kniplen  i  Haanden  vandret  igjen- 
nem  Tyskland,  hvorom  de  siden  havde  gjort  allehaande  lystige 
Svendeviser,  som  kan  læses  i  flere  sandfærdige  Historier.  Det 
var  derfor  tilgiveligt,  om  de  ansaa  sig  for  lige  saa  vidt  berejste 
og  forfarne  som  de  fremmede  og,  naar  Lejlighed  bød  sig,  ikke 
blev  dem  Svar  skyldige,  hvad  enten  det  nu  var  med  Tungen, 
Murskeen  eller  Malerkosten. 

Tid  efter  anden,  naar  Kjævlet  blev  for  haandgribeligt,  var 
Forvalteren  paa  Godset  nødt  til  at  blande  sig  i  Sagen,  for  det 
meste  som  Fredsmægler,  undertiden  dog  ogsaa  som  straffende 
Myndighed.  Vi  har  maaske  noget  svært  ved  at  gjenkjende  den 
trediveaarige,  undersætsige  og  stærkt  byggede  Mand  i  den 
blaa  Vadmels  Jakke  med  de  store,  blanke  Messingknapper  og 
den  graa  Filthat,  der  skyggede  over  et  temmeligt  lyst  Haar,  et 
Par  ærlige,  blaa  Øjne  og  et  roligt,  godmodigt,  men  derhos  ka- 
rakterfast Ansigt.  Det  er  derfor  bedst,  at  vi  lige  saa  godt  først 
som  sidst  fortæller,  at  vi  har  gjort  hans  Bekjendtskab  en  Gang 
i  Fortiden  under  helt  andre  Forhold,  nemlig  i  Saltvik  Præste- 
gaard  og  ved  Bondebrylluppet  i  Sund,  hvor  Kong  Karl  den 
ellevte  i  sine  Lømmelaar  jagede  inkognito.  Det  var  virkelig 
den  samme  prægtige  lille  Per,  som  flk  en  Ølænder  forærende 
i  Stedet  for  sin  søndertraadte  Træhest,  og  som  siden,  den  lille 
Stakkel,  saa  uskyldig  kom  til  at  styrte  en  paatænkt  Dronning 
fra  Tronen.  Det  var  første  og  sidste  Gang,  Per  i  sine  Leve- 
dage havde  blandet  sig  i  Statssager.  Derimod  bevarede  han 
stadig  en  stor  Forkjærlighed  for  Heste  og  trængte  mer  end  én 
Gang  ind  paa  Forældrene  for  at  faa  Lov  til  at  gaa  til  Kavale- 
riet, hvilket  Fader  og  Moder  imidlertid  sagde  bestemt  Nej  til. 
Da  Per  ikke  havde  Lyst  til  at  „læse  til  Kjolen*"  som  de  ældre 
Brødre,  var  han  derfor  hjærtelig  glad  ved,  da  han  var  sexten 
Aar  gammel,  at  blive  Rideknægt  hos  Grev  Bertelsk6ld.  Her 
kom  han  i  stor  Gunst  paa  Grund  af  sin  Troskab  og  Paalidelig- 

*)  Et  flnsk  Ord,  der  betyder  DJcvel. 

hed,  lærte  adskilligt  paa  Rejser  i  fremmede  Lande,  og  skjønt 
Finland  den  Gang  ikke  havde  noget  Mustiala  *),  fandtes  vor 
Per  efter  nogen  Tids  Forløb,  da  han  var  otte  og  tyve  Aar  gam- 
mel, skikket  til  at  overtage  den  ledige  Forvalterpost  paa  Maj- 
niemi.  Dette  gjorde  han  med  saa  meget  større  Hjærtenslyst, 
som  hans  brave  gamle  Fader  allerede  for  ti  Aar  siden  havde 
faaet  Pastoratet,  hvortil  BertelskOld  havde  Kaldsret. 

Man  saa'  paa  Majniemi,  at  der  herskede  en  anden  Aand  i 
Styrelsen  nu  end  fordum  i  Mester  Adams  Tid.  Vel  trængte  Gre- 
ven til  Penge  og  stadig  flere  Penge  nu  som  før,  men  heldigvis 
havde  han  andre  Kilder  end  Majniemi  at  øse  af,  og  Præstens 
Bønner  og  Mester  Pers  Rapporter  bevægede  Greven  til  at  ef- 
tergive en  stor  Del  Hovdage  og  andre  Byrder,  som  hidtil  havde 
ruineret  de  stakkels  Bønder.  Man  kunde  knapt  kjende  Majnie- 
mis  Omgivelser  igjen.  I  Stedet  for  pjaltede,  forsultne  Skikkel- 
ser, i  hvis  skumle  Ansigter  Hadet  og  Ulykken  stod  malede, 
saa*  man  livlige  Miner,  hele,  om  end  tarvelige  Klæder;  der  var 
Heste  for  hvert  Læs,  ikke  mere  som  fordum  et  menneskeligt 
Væsen,  som  af  Fogedkarlen-s  Pisk  blev  tvunget  til  at  slæbe 
Byrderne  af  Sted.  Borte  vare  de  gamle  elendige  Hytter,  der 
gjorde  hele  Egnen  omkring  det  prægtige  Slot  uhyggelig,  og  i 
deres  Sted  stod  der  nu  hyggelige,  vel  byggede  Huse  med  or- 
dentlige Vinduer  med  Ruder  af  Glas,  hvilket  hidtil  havde  væ- 
ret en  stor  Luxus,  og  med  lige  saa  ordentlige  Ildsteder,  hvilket 
før  havde  hørt  til  de  sjældne  Undtagelser.  Der  var  kommet  en 
hidtil  ukjendt  Velstand  i  Bondens  Hus,  og  med  Velstanden  var 
der  kommet  ikke  blot  Nethed  i  det  Ydre,  men  ogsaa  Arbejd- 
somhed, Gudsfrygt  og  et  fredeligt  Levned  i  Stedet  for  den  tid- 
ligere Dovenskab,  Opsætsighed  og  Vildhed  i  Sæder.  Der  var 
gjort  en  stor  og  ædel  Gjerning  paa  det  fordum  saa  ulykke- 
lige Majniemi;  Bonden,  som  før  var  bleven  behandlet  lidet 
bedre  end  en  livegen  Træl,  havde  faaet  sin  Ret  og  med  det 
samme  sin  Værdighed  som  Menneske  tilbage.  Og  da  til  alle 
Tider  Menneskelighed  og  Mildhed  langt  mere  end  Haardhed  og 
Slaveri  ogsaa  i  udvortes  Hen^seende  bære  Velsignelsens  Frugt, 
saa  var  ogsaa  her  det  vidunderlige  sket,  at  Majniemi  efterhaan- 
den  begyndte  at  give  større  Udbytte  under  den  friere  og  mil- 
dere Styrelse,  end  det  var  lykkedes  Mester  Adam  at  sammen- 
skrabe, skjønt  han  uden  Skaansel  pinte  den  sidste  Skjærv  og 
den  sidste  Arbejdskraft  ud  af  Befolkningen. 

*)  Ea  Landboh«iBkole. 

Ved  Baggaardene,  helt  nede  ved  Bredden  af  Søen,  var  der 
lange  Rækker  af  statelige  Udhuse,  Stalden  til  halvtredsindstyve 
Heste,  Mejeriet  med  hundrede  Køer,  Karlestuer,  Pigestuer, 
Bryghuset,  Bageriet  og  Vaskerhuset.  Overalt  herskede  der 
samme  Virksomhed  som  oppe  paa  Slottet.  Overalt  blev  der 
repareret,  pudset,  bagt,  brygget  og  vasket.  Der  var  et  Liv  og 
en  Travlhed,  som  varslede  om  vigtige  Begivenheder.  Nu  og  da 
saa'  man  en  værdig  og  fornøjet  Matrone  med  blaa  Uldkofte 
paa  geskjæftig  trippe  fra  den  ene  Stue  til  den  anden  ligesom 
for  at  føre  Tilsyn  med  de  mangfoldige  Arbejder.  Spurgte  man 
en  af  Pigerne,  hvem  den  prægtige  Kone  var,  som  saa  let  klat- 
rede op  og  ned  ad  Trapperne  til  Trods  for  sin  forsvarlige  Før- 
lighed, saa  svarede  hun  rask :  „Du  kan  da  vel  vide,  at  det  er  vor 
Mor  fra  Præstegaarden,  som  hjælper  sin  Søn  med  Arbejdet** . 

Ja,  saaledes  var  det ;  vi  træffe  mer  end  én  god  Ven  fra  for- 
dums Dage  her.  Vor  Mor  fra  Præstegaarden  var  nu  sex  og  halv- 
tredsindstyve Aar,  men  havde  til  Trods  for  sine  fjorten  Børn, 
hvoraf  de  ti  vare  i  Live,  foruden  sit  kloge  Hoved  og  sit  glade, 
fromme  og  modige  Hjærte  ogsaa  bevaret  en  god  Del  af  sin 
Ungdoms  Raskhed  og  blomstrende  Sundhed.  Den  unge,  sirtten- 
aarige  Pige,  vi  saa'  svømme  paa  Majniemi  Sund,  og  den  tre- 
diveaarige  Præstekone,  der  senere  var  Værtinde  ved  Kongens 
Besøg  i  Saltvik  Præstegaard,  var  den  samme  kjærlige,  i  Bund 
og  Grund  prægtige  Greta,  som  var  avanceret  til  Herskerinde 
i  den  rødmalede,  simple  Prasstebolig  henne  ved  Kirken  og  nu 
var  kommen  for  at  hjælpe  sin  Søn  Mester  Per  med  Arbejdet 
paa  Majniemi.  Ganske  mildt  var  Aarenes  Sne  falden  paa  det 
smukke  Hoved,  næppe  et  eneste  graat  Haar  havde  listet  sig 
ind  imellem  de  fordum  saa  rige,  blonde  Lokker,  næppe  en 
eneste  Rynke  havde  endnu  pløjet  sin  Fure  i  den  aabne,  lyse 
og  klare  Pande.  De  blaa  Øjne  var  endnu  lige  saa  klare,  de 
friske  Læber  smilede  endnu  lige  saa  mildt,  kun  én  af  de  sne- 
hvide Tænder  var  gaaet  tabt,  og  den  fordum  lette  Gang  var 
bleven  noget  vuggende  paa  Grund  af  Førheden.  Ungdommen 
forgaar,  Aarene  hærje,  men  Hjærtets  Skjønhed  udbreder  altid 
et  Skjær  af  Forklarelse,  som  overlever  Kindernes  Roser,  Kjær- 
lighedens  første  Smil  og  selve  Tiden*). 

*)  Ved  disse  Ord  saa'  Anna  Sofl  med  et  ømt  og  glad  Blik  paa  den  gmle  MoroMr, 
som  om  hun  vilde  sige,  at  det  var  hos  hende,  Feltlcsen  havde  hentet  alt  Ideal  af  ea 
smuk  Alderdom.  Den  ^mle  forstod  hende  og  nikkede  taknemlic,  tuttttn  rart.  tåtm 
Feltlcjten  lod,  som  om  han  ikke  mcrkede  det  Indtryk,  hans  Ord  havde  gfort,  of  ved* 
blev  med  sin  FortBlling,  som  om  der  ingen  Ting  var  pasaeret. 

I  Vaskerhuset  var  man  just  i  Færd  med  at  rulle  flnt  hollandsk 
Dækketøj,  som  i  Aar  og  Dag  havde  ligget  og  gulnet  i  Skabene 
uden  at  blive  benyttet,  men  nu  maatte  belave  sig  paa  at  skulle 
tages  i  Brug.  At  rulle  er  et  strængt  Arbejde,  hvad  enten  man 
trækker  eller  skyder  paa,  og  der  skal  en  flink  og  øvet  Haand  til 
at  lægge  Tøjet  til  Rette.  Det  var  maaske  netop  derfor,  at  nogle 
af  Vaskerkonerne,  der  havde  det  lettere  Arbejde  at  glatte  og 
trække  Tøjet,  førend  det  kom  i  Rullen,  ansaa  det  for  deres 
Pligt  at  underholde  deres  rullende  Kollegaer,  og  sig  selv  da 
med,  ved  at  føre  en  Samtale,  der  viste,  at  de  ikke  kunde  be- 
skyldes for  at  lide  af  den  Sygdom,  man  kalder  for  Tungebaand. 

„I  maa  sige,  hvad  I  vil,  Brita** ,  sagde  en  af  de  myndigste 
i  Flokken,  „jeg  har  set  Vaskertøj  før  i  mine  Dage.  Hvem  var 
det,  der  i  saa  mange  Herrens  Aar  vaskede  salig  Bispens  Nat- 
huer og  stoppede  hans  Strømper  og  maaske  mer  end  én  Gang 
stivede  hans  Bispekraver,  som  han  bar.  Gud  glæde  hans  Sjæl, 
saa  værdig  som  Aron  i  Israel  ?  Jo,  det  var  mig,  med  Forlov,  og 
man  skal  ikke  sige  mig  paa,  at  jeg  forvexler  hollandsk  Drejl 
Og  stockholmsk  Lærred.  Og  vil  den  naadige  Frue  ikke  nøjes 
med  min  Vask,  og  kaster  hun  Vrag  paa  de  bedste  Duge,  der 
nogen  Sinde  har  været  bredt  under  en  stegt  Gris  paa  et  flnsk 
Bord,  saa  kan  jeg  lade  hende  vide,  hvad  Bispemor  plejede  at 
sige  —  Bispemor  holdt  sig  ikke  for  god  til  at  gjøre  sig  gemen 
med  fattige  Folk,  hvor  meget  hun  saa  end  var  af  fyrstelig 
Rang*)  . . ." 

Jeres  Vask,  Mor  Susanne,  og  vores  Rulning  og  hele  Maj- 
niemi  flnder  saamænd  nok  Naade  for  den  fornemme  Grev- 
indes Øjne"* ,  skyndte  Mor  Brita  sig  at  bemærke,  medens  den 
anden  trak  Vejret.  „Folk  siger  for  Resten,  at  hun  er  grusom 
hoffærdig" . 

Ja,  vel  har  hun  Ret  til  at  være  hoffærdig** ,  sagde  Susanne, 
„eftersom  hun  er  født  Sparre,  og  der  er  haardt  Tømmer  i  alle 
Sparrer.  Jeg  ved  nok,  at  vor  Greve  er  af  en  ung  Slægt,  og  selv 
om  ens  Mor  har  truffet  til  at  være  Fyrstinde,  kan  en  ikke  gjøre 
noget  ved,  at  ens  Farmor  (her  sænkede  Susanne  Stemmen) 
har  haandteret  Banketræ  og  Sæbe  ligesom  andre  skikkelige 
Mennesker.  Og  saa  mente  vor  naadige  Hr.  Greve,  at  hans 
Børn  nok  kunde  trænge  til  en  Tilsætning  af  højadeligt  Blod, 

*)  SoMnne  tlcter  formodentllc  til  den  pfldzgrevellge  Vcrdlghed.  som  Kejser  Frede- 
rik den  tredle  overdrog  den  senere  Biskop  Msgnus  den  tredje  Sirkilsx  og  htns  Efter- 
flilcere,  Ikke  Biskopperne,  men  Domprovsterne  I  Abo. 

i  Besynderlighed  eftersom  Grevinden  oven  i  Kjøbet  var  ukri- 
stelig rig,  men  se,  Guld  er  nu  ikke  andet  end  Muld,  som  der 
staar  i  den  splinterny  Salmebog  —  Gud  velsigne  vor  naadige 
Konge,  fordi  han  just  i  Aar  har  ladet  den  sætte  sanunen,  alle 
kristelige  og  fromme  Sjæle  til  Opbyggelse  og  Sjælebod.  Ja, 
hvad  var  det  nu,  jeg  vilde  sige?  Jo,  Rigdonmien  den  gik  i  Spaa- 
nerne, Reduktionsherrerne  lagde  deres  Vanter  paa  Grevens 
mange  Sogne  baade  i  Lifland  og  Finland,  og  Grevindens  Ejen- 
domme gik  samme  Vej,  og  inden  vi  faar  set  os  om  (her  dæm- 
pede Konen  atter  sin  Røst),  saa  tager  Fanden  selv  Majniemi 
med.  Ja,  husk  nu,  hvad  jeg  har  sagt ;  jeg  har  været  med  i  Me- 
ster Adams  Tid ;  hvad  med  Uret  kommer,  med  Sorg  forgaar. 
Og  se,  derfor"* ,  her  hævede  hun  atter  Stemmen,  »tænker  jeg. 
at  Grevinden  kommer  til  at  tage  til  Takke,  med  hvad  Huset 
formaar.  For  skjønt  her  nu  ødes  mange  Hundrede,  ja  Tusind 
Daler  paa  forfængelig  Fejen  og  Pudsen,  saa  skal  ingen  bflde 
mig  ind,  at  det  staar  rigtig  til  her  paa  Slottet  . .  .** 

„I  skulde  skamme  Jer,  Mor  Susanne,  over  at  staa  her  som 
en  Natugle  og  spaa  ondt  over  vor  milde  og  gode  Herre** ,  tog 
Brita  atter  Ordet  med  et  Eftertryk,  som  hun  mente  at  burde 
give  sin  Tale,  naar  hun  stod  paa  Husets  bedste.  ^Har  det  væ- 
ret galt  før,  saa  er  det  bedre  nu,  det  kan  jo  et  Barn  se.  Spyt 
ikke  paa  dig  selv,  og  last  ikke  dens  Brød,  du  a^er,  siger  Ord- 
sproget. Ordet  gaar,  at  Kongen  er  bleven  kjed  af  Reduktionen, 
og  at  Blodiglerne  har  suget  sig  mætte.  Jeg  tænker,  de  lader 
Majniemi  i  Fred**. 

„Blodiglerne!**  sagde  Susanne,  og  nu  talte  hun  med  Myn- 
dighed som  den,  der  stod  paa  Kronens  bedste.  „Fordi  vor  naa- 
dige Konge  med  Rette  har  taget  det  tilbage,  som  de  høje  Her- 
rer med  Lokken  og  onde  Ord  har  taget  fra  Kronen  og  Fattig- 
folk i  mange  Herrens  Aar  . .  .** 

„Er  der  nogen,  der  ved,  hvad  Hovmesteren  er  for  en,  som 
ventes  hid  i  Dag  eller  i  Morgen?**  sagde  Brita,  paa  ny  afbry- 
dende Susanne,  maaske  for  at  komme  bort  fra  et  Æmne,  der 
ikke  var  helt  uden  Fare  i  disse  Enevældens  Tider,  hvor  mere 
end  ét  i  Utide  udtalt  Ord  havde  ført  til  Stejle  og  Hjul. 

Ja,  Høgen  kan  nok  faa  Plads  i  en  Urhønes  Bo,  og  en  Jy- 
des Ryg  kan  godt  mage  sig  efter  en  svensk  Stol**,  svarede 
Susanne.  ,,Den  Gang  Niels  Jansen  bare  var  en  simpel 
Kammertjener,  havde  han  Ord  for  at  være  en  ondskabsfuld, 

hovmodig  Karl,  og  jeg  tænker,  at  Folk  sjælden  bliver  bedre 
af  stor  Medgang  i  Verden.  Men  den  Karl  skal  have  saadant 
et  forunderligt  Held  med  sig  i  alt,  hvad  han  tager  sig  for,  at 
al  Ting  gaar  for  ham  ligesom  af  sig  selv ;  jo  fattigere  og  mildere 
Greven  er  bleven,  des  rigere  og  haardere  blev  hans  Hov- 
mester. Der  er  mange,  som  tror,  at  Tjeneren  er  rigere  end 
Herren ;  jo,  jo,  Ordet  gaar,  at  der  er  faldet  mange  Smuler  af 
fra  de  mange  Sogne,  man  har  taget  fra  Grev  Bertelsk61d.  Det 
ved  den  onde  Karl  kun  alt  for  godt,  og  derfor  har  han  mere 
Magt  i  Huset  end  Greven  selv.  Han  styrer  og  regerer.  Jo. 
jeg  kunde  fortælle,  jeg,  hvad  der  siges  om  selve  Grevinden, 
men  se,  det  Øre  er  ikke  skabt  endnu,  der  har  hørt  en  gammel 
Krage  grine  med  Skaderne" . 

„Hvorfor  afskediger  Greven,  som  har  Magten  og  Komman- 
doen, ikke  en  saa  farlig  Tjener?"*  spurgte  en  af  de  yngre  af 
Selskabet. 

„Hvorfor?"  sagde  Mor  Susanne  vigtig.  „Pas  du  dine  Lage- 
ner, Sara,  og  stik  ikke  Næsen  i  de  fornemmes  Nøglehuller. 
Saa  meget  kan  jeg  sige  dig,  at  naar  Greven  beholder  Hov- 
mesteren, saa  har  han  sine  Aarsager  dertil.  Jeg  har  sagt  jer, 
at  den  Karl  har  Lykken  med  sig  i  alt,  hvad  han  har  taget  sig 
for,  men  Greven  har  ikke  andet  end  Ulykken,  naar  Hov- 
mesteren ikke  hjælper  ham.  Hvem  skaffede  Greven  det  rige 
Giftermaal?  Hvem  laante  ham  Penge  til  at  bestikke  Reduk- 
tionsherrerne  med,  da  Majniemi  sidst  var  i  Fare?  Hvem  frelste 
ham  af  Havsnød  paa  Ålands  Hav?  Hvem  slukkede  saa  vid- 
underlig den  store  Ildebrand  her  paa  Slottet  for  syv  Aar  siden? 
Jo,  ser  I,  det  gjorde  . . .  aa,  staa  ikke  her  og  glo  paa  mig,  Sara, 
som  en  Gris  med  opspærret  Tryne.  Jeg  vilde  ønske,  at  Præste- 
mor vilde  komme  og  lære  dig  at  gjøre  Nytte  for  Føden,  din 
Sjokke.  De  Folk  er  der  andet  Stof  i,  og  jeg  gad  nok  leve  den 
Dag,  da  jeg  flk  se  Mester  Per  tage  Niels  Jansen  i  Kraven,  ja 
min  Sjæl  gad  jeg  det" . 

„Naa,  naa,  bliv  nu  ikke  vred  for  det.  Mor  Sanne",  sagde 
Brita  mæglende,  i  Haab  om  at  faa  mere  at  høre  af  den  Sladder, 
der  er  saa  tillokkende  for  simple  Folk,  naar  den  gjælder  dem, 
der  er  højt  paa  Straa.  „Ser  I  ikke,  at  vi  alle  sammen  hører 
paa  Jer  som  paa  Præsten  i  Kirken?  I  sagde  jo,  at  Hovmeste- 
ren var  et  Lykkens  Skjødebarn?  Jeg  vil  mindes,  at  han  kom 
i  Grevens  Tjeneste  paa  en  sær  Maade.  Folk  siger,  at  den 

gamle  Grev  BertelskOld,  Faderen,  en  Vinter  i  salig  Kongens 
Tid  red  over  Isen  til  Danmarlc  og  førte  en  lille  Knøgt  tflbage 
med  sig,  som  han  havde  røvet  fra  Jyderne  ..." 

Susanne,  som  følte  sig  smigret  ved  at  erkjendes  for  et  Ora- 
kel i  Vaskerhuset,  var  parat  til  paa  en  glimrende  Maade  at  vise 
sig  denne  Tillid  værdig,  da  i  det  samme  en  lydelig  Larm  med 
Hujen  og  Skrigen  i  den  øvre  Slotsgaard  tiltrak  sig  alles  Op- 
mærksomhed og  for  Øjeblikket  afbrød  den  løbende  Sladdcn*- 
krønike.  For  at  forklare  denne  usædvanlige  Tildragelse,  maa 
vi  gaa  en  halv  Time  tilbage  i  vor  Fortælling. 

Hovedfagaden  af  Majniemi  Slot,  der  vendte  ud  til  den  indre 
Borggaard,  var  udsmykket  med  den  tunge,  men  storartede 
aristokratiske  Luxus,  som  endnu  den  Dag  i  Dag  gjør  Synet 
af  det  1 7de  Aarhundredes  Herregaarde  saa  imponerende.  Alt, 
hvad  Træskærer-  og  Stukkaturarbejde  havde  kunnet  tilveje- 
bringe, var  anbragt  her  i  Overflod.  Blandt  andet  saas  imel- 
lem Vinduesrækkerne  kolossale  Kæmpeskikkelser  i  halvt  op- 
højet Arbejde,  bevogtende  Muren  med  Skjold,  Sværd  og  Hjælin 
som  Gjenfærd  fra  en  svunden  Riddertid.  Regn,  Blæst  og  Ælde 
havde  dog  ikke  taget  i  Betænkning  hist  og  her  at  bryde  snart 
en  Arm,  snart  en  Fod,  snart  en  Hjælmbusk  af  disse  Gipskæm- 
per, og  man  var  nu  nødt  til  paa  Stiger  og  Stilladser  at  reparere 
Kæmperne  paa  en  Maade,  som  de  vist  vilde  have  syntes  ilde 
om,  i  Fald  de  havde  været  af  Kjød  og  Blod. 

Dette  var  et  Arbejde,  som  kun  de  tyske  Mestre  var  rigtig 
hjemme  i,  og  de  brave  Murere  fra  Abo  maatte  derfor  ved  det 
nøjes  med  at  optræde  i  den  mere  beskedne  Rolle  som  Haand- 
langere.  Skjønt  de  ikke  med  nogen  som  helst  Rimelighed  kunde 
gjøre  Indsigelse  herimod,  løb  Kammeratskabet  med  Tyskerne 
ikke  af  uden  knubbede  Ord  fra  begge  Sider.  Blandt  Finnerne 
var  der  en  lille  skulderbred  Murer  ved  Navn  YrjO,  som  havde 
det  Ry  paa  sig,  at  ingen  var  morsommere  til  at  radbrække  det 
svenske  Sprog  end  han,  og  var  en  Forløber  for  den  senere 
endnu  navnkundigere  „Eskola  kuppen" .  Thi  hvorvel  Abo,  som 
endnu  den  Dag  i  Dag  er  mere  finsk  i  Karakter  og  Sprog  end 
mangen  anden  By  i  Landet,  var  det  i  endnu  højere  Grad  i  Slut- 
ningen af  det  syttende  Aarhundrede,  saa  havde  dog  allerede 
den  Gang  baade  Universitetet  og  Adelen  og  undertiden  ogsaa 
uforstandige  Mænd  i  Kirkens  Tjeneste  givet  det  svenske  Sprog 
en  Slags  højere  Anseelse  som  Hof-  og  Dannelsessprog,  og  de 

lavere  Klasser  tøvede  ikke  med  at  efterligne  det  paa  deres  Vis, 
maaske  ikke  uden  Bevidsthed  om  den  Satire  baade  over  Sven- 
sken og  dem  selv,  der  laa  i  deres  Rotvælsk,  og  som  var  en 
Slags  Hævn  for  den  Tilsidesættelse,  Landets  eget  Sprog  blev 
Gjenstand  for. 

Højest  oppe  paa  Stigen  stod  nu  den  tyske  Mester  og  repa- 
rerede Kæmpernes  Ben,  medens  Yrj6  stod  nede  i  Gaarden  og 
rakte  ham  Gipsen  med  den  Bemærkning,  at  det  var  „sach- 
sisk  Grød  i  en  flnsk  Slev*".  Tyskeren  gjengældte  denne  Be- 
mærkning med  nu  og  da  behændig,  men  ligesom  af  Van- 
vare at  stænke  Yrj5  en  Klat  Gips  i  Panden.  Denne  fandt  sig 
deri  en  Stund.  Men  da  Tyskeren  for  at  korte  Tiden  begyndte 
med  høj  Røst  at  synge  en  af  sin  Hjemstavns  Viser,  oplod  Yrj5 
ogsaa  sin  Røst  og  sang  i  en  anden  Tonart  en  Vise  i  dette  finsk- 
svenske Maal.  Denne  løjerlige  Sangerkrig  vedvarede  en  Stund, 
og  hyppigere  og  hyppigere  regnede  Gipsklatterne  ned  i  Ansig- 
tet paa  Yrj^  uden  dog  at  stoppe  Munden  paa  ham.  Omsider 
tabte  Mesteren  paa  Stigen  Taalmodigheden  og  slyngede  med 
øvet  Haand  Murskeen  lige  i  Panden  paa  den  uforskammede 
Haandlanger.  Dette  var  mere,  end  den  lystige  Murer  fra  Abo 
kunde  finde  sig  i.  Pludselig  satte  han  sine  stærke  Skuldre  un- 
der Stigen,  løftede  den  op  fra  Jorden  med  Manden  paa  og  dan- 
sede saa  Slotsgaarden  rundt  med  sin  sprællende  Modstander, 
som  havde  stor  Møje  med  at  holde  sig  fast,  og  alt  imens  ved- 
blev han  med  sin  Sang.  Den  mandhaftige  Yrj6  ansaa  sig  i  dette 
Øjeblik  for  næsten  lige  saa  drabelig  en  Karl  som  Samson,  da 
han  bar  Gazas  Porte  bort  paa  sine  Skuldre.  Hans  Kammerater 
fra  Abo  fandt  ligesom  Slottets  Piger  og  Karle,  som  var  bleven 
lokkede  til  af  Støjen,  Optrinet  saa  kosteligt,  at  de  alle  sammen 
istemte  den  vel  bekjendte  Melodi,  og  Murerens  Krumspring 
Og  Tyskerens  Stilling  der  oppe  i  Luften  blev  mere  og  mere 
æventyrlige.  Den  fremmede  Mesters  Landsmænd  fandt  imid- 
lertid Sagen  mindre  morsom,  og  til  dem  sluttede  Stockhol- 
merne sig.  I  en  Fart  havde  der  dannet  sig  to  næsten  lige 
stærke  Partier,  det  ene  for  at  befri  Fangen  paa  Stigen,  det  an- 
det for  at  fortsætte  med  Dansen.  Følgen  blev,  som  man  let 
kunde  ane.  Kiv,  Skjældsord  og  til  sidst  Slagsmaal. 

„Ned  med  Stigen!**  tordnede  i  det  samme  Forvalterens 
Stemme  fra  den  anden  Side  af  Gaarden.  Men  de  stridende  var 
døve  for  alt  andet  end  deres  egen  Forbitrelse,  og  vedblev  af 

alle  Kræfter,  snart  bandende  og  snart  leende  at  tromme  Tak- 
ten til  den  fatale  Vise  paa  hverandres  Rygge. 

nNed  med  Stigen,  siger  jegl**  lød  for  anden  Gang  Mester 
Pers  bydende  Stemme,  og  et  Par  kraftige  Ørefigener  til  højre 
og  venstre  i  Hoben  gav  Befalingen  Eftertryk.  YrjO  slap  Stigen, 
som  han  saa  tappert  havde  forsvaret,  Fangen  sprang  ned  paa 
Jorden,  og  de  stridende  skiltes  knurrende. 

Forvalteren  saa*  bister  ud.  „I  skulde  skamme  jer**,  sagde 
han,  „at  fylde  Luften  med  store  Ord  og  stjæle  Daglønnen  fra 
eders  Herre.  Næste  Gang  du  danser,  Yrj5,  skal  du  komme  til 
at  danse  efter  Krabasken,  Karl.  Og  I,  MQller,  tag  I  fat  paa 
Eders  Billeder  paa  Muren,  ellers  skal  jeg  tage  fat  paa  Jer.  TO 
Arbejde,  siger  jeg!  Har  nogen  lidt  Uret,  kan  han  klage  i  Af- 
ten, naar  Klokken  har  ringet.  Marsch  !** 

Den  larmende  Hob  tav  ganske  stille,  betænkelig  og  kuet  af 
Forvalterens  faste  Tone.  Da  hørtes  uventet  en  kort  og  skarp 
Stemme:  „Hvem  er  det,  der  kommanderer  her?** 

En  fremmed  Mand  i  Rejsedragt  stod  med  Armene  over  Kors 
i  Porten. 


II. 
Hovmesteren. 


Den  nys  ankomne,  som  i  en  saa  bydende  Tone  afbrød  Stri- 
den i  Slottets  Borggaard,  syntes  kun  at  være  lidt  over  fyrre- 
tyve Aar  gammel.  Han  var  lille  og  mager,  og  hans  Ydre  var 
ved  første  Øjekast  lidet  egnet  til  at  imponere.  Fulgte  man  imid- 
lertid de  smaa,  hvasse  Øjnes  hurtige  Blik,  og  gav  man  Agt 
paa  det  Træk  af  dristig  næsten  trodsig  Bestemthed,  der  spil- 
lede om  den  tynde  Overlæbe,  saa  anede  man,  at  her  hverken 
manglede  Klogskab  til  at  fatte  eller  Kraft  til  at  udføre  en  ener- 
gisk Viljes  Planer,  hvad  enten  de  nu  var  gode  eller  onde.  Man- 
den var  iført  en  tæt  sluttende,  noget  slidt  grøn  Frakke,  som  i 
Forbindelse  med  den  korte  Hirschfænger  lod  formode,  at  han 
var  Jæger ;  men  i  Stedet  for  Jagtbøssen  havde  han  et  Par  smaa 
Terzeroler  i  Bæltet;  en  kort  graa  Rejsekappe  var  kastet  over 
Skuldrene,  og  det  lysebrune  Haar,  der  spillede  lidt  i  det  rød- 
lige, dækkedes  af  en  bredskygget  Hat  med  Sølvspænde,  men 
uden  Fjer. 

Der  var  en  vis  gjennemtrængende  Skarphed  i  den  fremme- 
des Stemme,  som  gjorde,  at  hans  første  Ord,  hvor  dæmpet  de 
end  udtahes,  hørtes  meget  tydelig  over  Gaarden  og  bragte 
baade  Forvalteren  og  Arbejderne  til  uvilkaarlig  at  se  sig  om. 
I  samme  Øjeblik  havde  man  ogsaa  gjenkjendt  den  fremmede, 
thi  han  havde  været  paa  Slottet  mere  end  én  Gang  før,  om 
end  for  flere  Aar  siden,  og  kom  heller  ikke  uventet  nu.  En 
sagte  Mumlen  af  Bestyrtelse  gik  igjennem  Hoben.  „Det  er 
Hovmesteren** ,  hviskede  man. 

Mester  Per  blev  rød,  hilste  høflig  og  syntes  at  blive  forlegen. 
„Tag  det  ikke  fortrydelig  op,  Hr.  Niels" ,  sagde  han,  „her  var 
en  lille  Strid  imellem  Arbejderne,  men  den  er  allerede  bilagt" . 
Det  bør  bemærkes,  at  Herretitlen  endnu  paa  den  Tid  sjælden 
gaves  andre  end  Adelsmænd  og  andre  fornemme  Personer 
og,  naar  den  gaves  en  underordnet,  var  en  ualmindelig  Høf- 
lighed, som  enten  røbede  Frygt  eller  store  Tanker  om  den  ved- 
kommendes Betydning. 

,Jeg  spørger,  hvem  der  kommanderer  her?"  gjentog  Hov- 
mesteren næsten  haanlig.  „Hvem  er  du,  Karl?  Jeg  synes,  jeg 
har  set  dig  før" . 

Ja,  og  de  mere  end  én  Gang" ,  svarede  Per  ærgerlig,  idet 
han  blev  rød  helt  op  til  Ørene.  „Den  Gang,  jeg  passede  Gre- 
vens sorte  Hoppe,  holdt  Niels  Jansen  sig  ikke  for  god  til  at 
stjæle  Haar  af  dens  Hale." 

Med  et  hurtigt  Øjekast,  som  næsten  ikke  var  til  at  mærke, 
maalte  Hovmesteren  sin  fordums  Kammerat,  men  dette  ene 
Blik  røbede  tilstrækkelig  tydelig,  at  Per  havde  faaet  en  farlig 
og  uforsonlig  Fjende.  Uden  at  give  Agt  paa  Forvalterens  dri- 
stige Svar  vendte  Hr.  Niels  sig  til  de  fremmede  Arbejdere  og 
opfordrede  dem  til  at  gjøre  Rede  for  Aarsagen  til  Spektaklet  og 
Mytteriet  i  Slotsgaarden.  De  adspurgte  lod  sig  ikke  det  sige 
to  Gange  og  fremstillede  naturligvis  Sagen  saaledes,  at  at 
Skygge  faldt  paa  Yrj6,  paa  Gaardens  Folk  og  sluttelig  ogsaa  paa 
Forvalteren.  Hovmesteren  hørte  paa  denne  Forklaring.  Der- 
paa  vendte  han  sig  koldt  til  Mester  Per  og  sagde  i  en  Tone, 
der  ikke  taalte  nogen  Modsigelse,  idet  han  pegede  paa  den  for- 
bløffede YrjO :  »Lad  den  Karl  binde  til  Pælen  og  giv  ham  tyve 
Stokkeslag" . 

Den  brave  Forvalter  følte  Blodet  vige  lige  saa  hurtig  bort 
fra  sine  Kinder,  som  det  nylig  var  faret  op  i  dem,  og  bleg  af 

Bestyrtelse  sagde  han :  „Det  kan  ikke  være  Eders  Alvor,  Hr. 
Niels" . 

Hovmesteren  maalte  ham  med  et  foragteligt  Blik  og  vinkede 
tavs  med  Haanden  for  at  tilkjendegive,  at  Forbryderen  ufor- 
tøvet skulde  gribes.  Det  forekom  dem,  som  den  gamle  Mester 
Adams  Tid  var  ved  at  leve  op  igjen  med  hele  sit  lovløse  Ty- 
ranni, der  uden  Undersøgelse  og  Dom  gav  Menneskers  hele 
Velfærd  til  Pris  for  Vilkaarligheden. 

Mester  Per  tog  sig  sammen.  „Tag  det  Ord  tilbage  Hr.  Niels" , 
sagde  han,  „thi  det  kan  I  hverken  forsvare  for  Gud  eller  Men- 
nesker eller  for  Greven,  vor  naadige  Herre.  YrjO  har  forløbet 
sig,  det  vil  jeg  ikke  nægte,  men  han  er  en  fri  Haandværker  og 
hører  ikke  til  Slottets  undergivne.  Og  selv  om  saa  var,  er  han 
dog  ikke  en  Træl,  som  man  kan  vanære  og  slaa  efter  Behag. 
Skal  han  straffes,  maa  det  derfor  være  Loven,  der  rammer  ham, 
og  ikke  Eders  blotte  Befaling,  Hr.  Niels,  om  I  saa  saa'  syv 
Gange  barskere  ud,  end  I  gjør.  Lad  ham  stævne  til  Thinge, 
det  har  jeg  ingen  Ting  at  indvende  imod,  men  saa  sandt  jeg 
hedder  Per,  skal  I  ikke  røre  ham  med  en  Finger,  det  svarer 
jeg  for" . 

Forvalterens  mandige  Ord  forfejlede  ikke  deres  Virkning 
paa  andre  end  den,  de  vare  henvendte  til.  De  godmodige  Ty- 
skeres Retfærdighedsfølelse  vaagnede:  „S'ist  schon  gut,  Ihro 
Gnaden!"  sagde  de;  „lassen  wir  den  armen  Teufel  laufen". 

Stockholmerne,  som  nylig  havde  været  hidsige  under  Slags- 
maalet,  men  som  var  brave  Folk,  der  under  Kongens  Øjne 
var  vante  til  at  se  Loven  raade  og  de  høje  Herrers  Selvraadig- 
hed  blive  holdt  i  Tømme,  var  heller  ikke  sene  til  at  tage  Mure- 
rens Parti  og  mente,  at  Fyren  vel  nok  havde  fortjent  et  Liv- 
fuld Hug  Venner  imellem,  men  ingenlunde  at  straffes  offentlig 
som  en  gemen  Misdæder. 

Hr.  Niels,  som  saaledes  saa'  en  stigende  Opposition  rejse 
sig  imod  sin  Myndighed,  og  som  rimeligvis  havde  til  Hensigt 
at  nedsætte  Forvalteren  ved  at  vælge  den  stakkels  YrjO  til 
Syndebuk,  hørte  med  aabenbar  Ligegyldighed  paa  de  omstaaen- 
des  Indvendinger,  som  om  det  var  under  hans  Værdighed  at 
svare  paa  dem.  Da  han  syntes,  han  havde  hørt  nok,  afbrød  han 
brat  den  tyske,  svenske  og  finske  Veltalenhed  med  det  korte 
Spørgsmaal,  om  man  vilde  lystre  eller  ikke. 

For  dem,  som  ikke  kjendte  Hovmesteren  nærmere,  kom 

dette  Spørgsmaal  aldeles  uventet,  just  som  man  troede  at  have 
bevæget  ham  til  at  vælge  en  mildere  Fremgangsmaade.  Saa- 
dan  gik  det  Mester  Per.  Han  kunde  ikke  svare  et  Ord,  og  de 
andre  ikke  heller.  Men  der  rørte  sig  ikke  en  Haand  eller  en 
Fod  for  at  efterkomme  den  strænge  Befaling. 

Hr.  Niels  syntes  at  være  belavet  herpaa.  Uden  at  spilde 
flere  Ord  paa  denne  Hob,  som  han  ansaa  for  staaende  saa 
langt  under  sig,  tog  han  en  lille  Fløjte  frem  af  den  Slags,  som 
Jægerne  bruge  til  at  lokke  Hjerper  med,  og  fløjtede  i  den  — 
en  kort,  skarp  Fløjten,  som  ulykkevarslende  skar  Hoben  i 
Ørene.  Virkningen  udeblev  ikke.  Sex  Jægere,  alle  væbnede 
ligesom  deres  Herre,  traadte  ind  ad  Porten. 

„Bind  denne  Skurk  til  det  nærmeste  Træ"* ,  sagde  Hovmeste- 
ren, idet  han  pegede  paa  Yrj5,  „og  giv  ham  halvtredsindstyve 
Rap". 

Var  Befalingen  kort,  saa  lod  Udførelsen  denne  Gang  heller 
ikke  vente  paa  sig.  Jægerne  greb  den  bestyrtede  Murer,  og  in- 
den nogen  af  de  omstaaende  tænkte  paa  at  løfte  en  Arm  til 
hans  Forsvar,  var  han  allerede  ført  bort  og  Exekutionen  i  fuld 
Gang. 

Var  det  Fejghed?  Var  det  Overraskelse?  Finnen  er  langsom 
i  sin  Tankegang.  Hoben  var  ikke  belavet  paa  fremmed  Indblan- 
ding og  lod  sig  i  sin  første  Bestyrtelse  overraske.  Kun  Ty- 
rkerne mumlede  et  Kreutz-Sapperment,  og  Stockholmerne  an- 
vendte med  en  Slags  Medlidenhed  et  Ord,  der  fordum  var 
meget  almindeligt  i  Sverige.  „Naar  det  gaar  forrykt  til,  gaar  det 
til  som  i  Finland" . 

Den  brave  Mester  Per  behøvede  fiere  Minuter  for  at  klare 
sine  Tanker,  og  i  den  Tid  var  baade  Hovmesteren,  Jægerne  og 
Delinkventen  forsvundne  fra  Gaarden.  Men  da  Per  endelig 
var  kommen  til  sig  selv,  blev  han  greben  af  den  heftigste 
Vrede,  tog  en  Jærnstang,  der  stod  tæt  ved  ham,  og  raabte  til 
Oaardens  Folk,  at  de  skulde  følge  ham.  Det  koste,  hvad  det 
Icoste  vilde,  man  maatte  befri  den  uskyldig  vanærede. 

Der  var  mange,  som  delte  Forvalterens  Harme,  men  ikke 
4dle  havde  hans  Mod.  De  fleste  listede  sig  bort,  da  det  truede 
med  at  blive  til  Alvor  med  Striden,  og  kun  sex,  syv  Stykker 
var  strax  rede  til,  væbnede  med,  hvad  der  laa  nærmest  for 
Haanden,  at  følge  Forvalteren,  ciamle  Susanne  kiggede  frem 
fra  et  Hjørne  af  Slotsfløjen,  hvor  hun  havde  indrettet  sig  et 

Observatorium,  og  hævede  dristig  sin  Røst,  da  man  ikke  mere 
saa*  noget  til  Hovmesteren. 

„Hvad  nu,  Mester  Per"" ,  skreg  hun  himmelhøjt,  ,.er  den  lede 
Belzebub  faret  i  Jer  og  har  fordrejet  Øjnene  paa  Jer,  saa  I  ren- 
der efter  den  grønne  Frakke  som  en  Tyr  efter  et  Stykke  rødt 
Klæde?  Om  I  saa  var  aldrig  saa  god  en  Gaardhund,  Mester 
Per,  tag  Jer  i  Agt,  det  raader  jeg  Jer,  for  hele  Ulveflokken,  og 
stik  ikke  Hovedet  i  Gabet,  for  saa  kan  I  naeste  Gang  se  Jer  om 
efter,  hvor  I  skal  sætte  Jer  Hat.  Ravnen  er  en  Lykkefugl  for 
sig  selv.  Mester  Per,  derfor  bliver  den  hundrede  Aar  gammel, 
men  rør  ikke  ved  den,  for  saa  faar  I  Værk  i  Fingrene.  Jeg  har 
i  mange  Herrens  Aar  stivet  salig  Bispens  Præstekraver,  og  det 
vil  jeg  sige  Jer,  at  ikke  er  det  værd  at  stampe  mod  deres 
Braad,  som  Magten  haver.  Gjør  som  jeg  og  andre  fornuftige 
Folk,  Mester  Per,  og  giv  ham  Døden  og  Djævelen,  naar  han 
ikke  hører  paa  det,  men  tag  Jer  i  Agt  for  at  tælle  Traadene 
i  hans  grønne  Frakke.  Se  paa  mig ;  jeg  kan  tale,  naar  det  gø- 
res nødigt,  og  ellers  holde  min  Mund,  og  det  staar  jeg  mig  vel 
ved;  men  saadanne  hidsige  Junkere  som  I  agter  ikke  stort 
paa,  hvad  gamle  og  forstandige  Folk  siger  til  deres  eget 
bedste" . 

Disse  sidste  Ord  undslap  Mor  Susanne  i  Ærgrelse,  da  hun 
saa',  at  Forvalteren  ikke  brød  sig  om  hendes  gode  Raad,  men 
styrtede  afsted  med  sine  Folk  for  at  befri  Mureren.  En  Strid 
syntes  uundgaaelig,  og  den  var  vel  næppe  løbet  af  med  Sejr 
for  den  gode  Sag,  thi  Mester  Per  glemte  i  sin  Iver,  at  baade 
Hovmesteren  og  hans  Jægere  var  vel  bevæbnede  med  Side- 
vaaben  og  Pistoler.  Til  alt  Held  viste  Præstemor  sig  i  rette 
Tid,  den  raske  og  prægtige  Greta,  hvis  moderlige  Bekymring 
for  Sønnen  ikke  tillod  hende  at  være  en  uvirksom  Tilskuer  ved 
et  saa  farligt  Foretagende. 

„Per,  min  egen  Dreng** ,  sagde  hun  og  greb  ham  fast  i  Ar- 
men, som  han  forgjæves  søgte  at  løsrive,  „vær  stille,  og  lyd 
din  Moder,  som  du  altid  har  gjort.  Giv  efter  for  Overmagten, 
det  nedværdiger  aldrig  en  brav  Mand.  Overskrid  du  ikke  Lo- 
vens Grænser,  min  brave  Dreng,  om  end  Magten  gjør  det. 
Hold  dig  inden  for  dem,  saa  hjælper  den  almægtige  Gud  os^ 
naar  Tid  er  . .  .** 

„Men  godvillig  at  taale  en  saadan  Voldsgjerning,  nej,  Mor,, 
det  kan,  og  det  maa  ikke  ske!**   raabte  Per  ude  af  sig  selv. 


185 

Jeg  har  været  i  Estland  og  Lifland  og  Posen,  jeg  har  set  ikke 
blot  Herrerne,  men  ogsaa  Fogder  og  Hallunker  behandle  Ar- 
bejderen som  et  umælende  Dyr,  men  her  i  Finland  skal  det 
ikke  ske,  Mor,  saa  længe  vi  har  en  skreven  Lov,  og  der  endnu 
er  en  Mand,  der  kan  røre  en  Arm  til  dens  Forsvar  . .  / 

„Nej,  Per" ,  vedblev  Greta,  „du  slipper  ikke  løs,  siger  jeg 
dig.  Du  vil  lade  dig  skyde  ned  som  en  Hund  ...  vil  du  ?  Saa 
gaa  da,  gaa,  men  jeg  følger  med.  Før  end  deres  Kugler  ramme 
dig,  skal  de  ramme  mig.  Gaa,  du  halsstarrige  Dreng,  lad  dig 
dræbe,  naar  du  endelig  vil  det,  men  saa  dræber  du  ogsaa  din 
Moder  . . ." 

Per  brast  i  Graad.  „Vil  I  da  have,  at  jeg,  som  bør  indestaa 
for,  at  der  sker  alle  deres  Ret  her  paa  Slottet  i  min  Herres 
Fraværelse,  skal  taale  . . .  ?  Hvad  forlanger  I  da  af  mig?** 

Jeg  forlanger  kun,  at  du  skal  have  Taalmodighed  en  liden 
Stund** ,  sagde  Greta,  idet  hun  forgjæves  søgte  at  bevare  den 
faste,  afgjørende  Tone,  hun  nylig  havde  talt  i.  „Vær  fornuftig, 
Per,  vær  god !  Du  ved,  at  Greven  nærer  gammelt  Venskab  for 
os  alle !  Han  vil  høre  os.  Han  vil  give  Yrjd  Oprejsning  og  som 
en  retfærdig  Herre  straffe  sine  Tjeneres  Voldsgjerning  ..." 

Ja,  nu  er  der  ikke  andet  for,  nu  er  det  for  sent** ,  svarede 
Forvalteren  sukkende  med  et  Blik  til  Slotsporten,  hvor  man 
saa'  Hovmesteren  komme  tilbage  med  sine  Jægere  efter  vel 
forrettet  Exekution.  En  af  de  Karle,  der  var  fulgt  med  Mester 
Per,  gik  hen  til  ham  og  hviskede  ham  i  Øret :  „Sig  blot  et  Ord, 
og  jeg  knuser  Hovedet  paa  den  Skurk  med  Jærnstangen,  saa 
han  aldrig  senere  skal  lade  nogen  brav  Mand  prygle** . 

Jeg  forbyder  dig  at  røre  ham** ,  hviskede  Per,  som  nu  selv 
fandt  det  rigtigst  at  holde  igjen.  „Lad  være  for  denne  Gang, 
Lampi-Matts.  Jeg  ved,  at  du  har  gammelt  Nag  til  Smaatyran- 
neme  fra  Mester  Adams  Tid  af,  men  lad  ham  være,  min  Ven. 
Vor  Herres  Haand  vil  klare  den  Sag  bedre,  end  baade  du  og 
jeg  formaar** . 

„Det  var  alligevel  Skade**,  mumlede  Lampi-Manden,  den 
samme,  som  Mester  Adam  i  sin  Tid  lod  sætte  i  Møllestuen. 
„Det  kunde  fryde  et  Menneske  at  stoppe  Munden  paa  den 
overmodige  Skurk.  Men  skal  det  være  en  anden  Gang,  saa  stol 
paa  mig** . 

Hovmesteren  kom  frejdig  og  ugenert  hen  imod  dem  med  det 
overlegne  Smil  paa  de  tynde  Læber  og  hilste  paa  Præstemor, 

som  om  der  ingen  Ting  var  hændt.  „Det  fornøjer  mig  at  se  Jer 
saa  rask,  Mor  Greta** ,  sagde  han.  „Det  vil  være  vor  naadige 
Fru  Grevinde  kjært  at  stifte  Bekjendtskab  med  Jer  og  med 
Præstegaardens  fortræffelige  Kalve  og  Sommersmør.  Den  lille 
Grev  Gustav  Adolf  er  en  rigtig  Ulv,  naar  han  kommer  i  Lag 
med  Tykmælken.  Jeg  beklager  Eders  Mælkehylder,  i  Fald  han 
flnder  sin  Morskab  i  ofte  at  komme  paa  Besøg  i  PrsDStegaar- 
den". 

nVi  kan  altsaa  vente  Hendes  Naade  og  Børnene  snart?* 
spurgte  Greta,  glad  ved  at  komme  ind  paa  andre  og  fredeligere 
Æmner  end  dem,  der  nylig  havde  været  paa  Tale,  thi  Mester 
Per  stod  endnu  ved  Siden  af  hende  med  mørke  Blikke. 

„Senest  i  Overmorgen  Aften**,  svarede  Hovmesteren  med 
en  Yndlingstjeners  Vigtighed  og  uden  at  værdige  Forvalteren 
et  Blik.  „Greven  kan  ikke  rive  sig  løs  fra  Stockholm  før  læn- 
gere hen  paa  Sommeren,  men  Hans  Naade  ønskede,  at  Grev- 
inden og  alle  Børnene,  Grev  Torsten  og  Grev  Gustav  Adolf 
og  Frøken  Ebba,  skulde  nyde  den  smukkeste  Aarstid  her  paa 
Majniemi.  Hendes  Naades  Helbred  har  ikke  været  rigtig  godt 
i  Foraaret,  og  Grev  Torsten  er  meget  svagelig  efter  sine  Qorten 
Aar,  men  naar  man  ser  Grev  Gustav  Adolf  og  Frøken  Ebba, 
skulde  ingen  tro,  at  han  kun  er  tolv  og  hun  ti  Aar,  saa  sunde 
og  stærke  ser  de  ud  —  akkurat  ligesom  Eders  Fedekalve, 
Mor  Greta,  for  at  bruge  en  mere  landlig  end  egentlig  passende 
Lignelse** . 

„Men** ,  vedblev  Hovmesteren  afbrydende  sig  selv,  idet  han 
brat  og  skjødesløst  vendte  sig  til  Mester  Per,  „her  spilder  jeg 
Tiden  med  en  Stamtavle  over  det  grevelige  Hus  og  glemmer 
ganske,  at  meget,  som  bør  være  færdigt  i  Overmorgen,  endnu 
er  ugjort.  Hvad  er  det,  jeg  ser,  min  bedste  Forvalter!  Arbej- 
derne ledige  som  paa  en  Helligdag,  nu  da  alle  Arme  burde 
være  i  Aktivitet!  I  Gaarden  ligger  der  Kalk,  Sten  og  Tømmer; 
min  kjære  Ven,  jeg  beder  Jer  mindes,  at  Hendes  Naade  Grev- 
inden er  vant  til  den  mest  udsøgte  Elegance  i  sine  Omgivelser. 
Slotsmurene  endnu  vaade  af  Hvidtningen?  I  burde  have  an- 
vendt flere  Folk,  I  havde  jo  Ordre  til  at  strø  Guld  ud  med  begge 
Hænder.  Og  Trappen  ?  Paa  min  Ære,  tror  jeg  ikke,  I  har  sat 
Jærngelænder  op  der  i  Stedet  for  det  gamle  forgyldte  Messing- 
rækværk.  Hvad  skal  det  betyde,  min  Ven?** 

„I  glemmer.  Hr.  Niels**,  sagde  Forvalteren  barsk,  „I  glem- 

mer,  at  det  gamle  Rækværk  blev  ødelagt  ved  Branden  for  syv 
Aar  siden.  Og  da  jeg  sjælden  har  haft  saa  meget  Guld,  at  jeg, 
som  I  siger,  har  kunnet  strø  det  ud  med  begge  Hænder,  lod 
jeg  sætte  et  Rækværk  af  godt  Dannemorajærn  op** . 

„Men  min  bedste  Forvalter,  hvortil,  om  jeg  maa  spørge, 
har  I  da  anvendt  Indtægterne  af  Majniemi  for  de  to  sidste  Aar? 
Thi  I  ved  bedst  selv,  at  Hans  Naade  knapt  har  oppebaaret  saa 
meget  deraf,  som  en  god  Ridehest  er  værd** . 

„Hvortil  ?"  sagde  Mester  Per  næsten  knurrende  af  Vrede. 
Jo,  det  skal  jeg  sige  Jer,  Hr.  Niels  Jansen,  Jer,  som  saa  gjærne 
strør  Eders  Herres  Guld  ud  —  med  den  ene  Haand  i  det 
mindste.  Med  Grevens  Tilladelse  har  jeg  anvendt  Godsets  Ind- 
tægter til  atter  at  opdyrke  Slottets  Jorder,  til  at  tage  de  mange 
øde  Gaarde  i  Brug  igjen,  til  at  afgrøfte  Markerne,  indrette  en 
Skole,  bygge  menneskelige  Boliger  til  Folk,  som  hidtil  har 
boet  daarligere  end  Grevens  daarligste  Hest,  til  at  mindske 
deres  Byrder,  til  at  forsyne  dem  med  Redskaber  og  Trækdyr, 
til  at  gjøre  dem  til  Mennesker,  Hr.  Niels !  Jeg  tænker,  at  Gre- 
ven, som  er  en  god,  ædel  Herre,  glemmer  at  spørge  efter  det 
forgyldte  Rækværk,  naar  han  husker,  hvorledes  hans  Maj- 
niemi før  saa'  ud,  og  saa  med  egne  Øjne  ser,  hvorledes  det 
n  u  ser  ud" . 

„I  bliver  varm,  min  bedste  Forvalter" ,  sagde  Hovmesteren 
spottende;  „drik  et  Glas  Vand,  og  se  at  blive  rolig,  saa  kan 
vi  siden  tales  ved  om  de  nye  Forbedringer.  Ingen  Ting  er  fuld- 
kommen her  i  Verden,  ikke  engang  Jeres  Forkjærlighed  for 
Pakket  her  i  Egnen.  I  har  glemt  én  Ting :  hvem  I  er,  og  hvem 
jeg  er,  og  hvem  der  er  Herre  her  paa  Slottet.  I  gjør  Jer  alt 
for  megen  Ulejlighed,  min  Ven ;  jeg  skal  forsøge  at  lette  Jer 
Byrde  noget** . 

Med  disse  Ord  drejede  Hovmesteren  sig  om  paa  Hælen  og 
gik  ind  paa  Slottet,  idet  han  paatog  sig  et  skjødesløst,  overle- 
gent Væsen,  som  han  havde  lært  de  fornemme  af.  Mester  Per 
og  hans  Moder  blev  staaende  i  stum  Forbavselse  over  den  Dri- 
stighed, hvormed  en  Tjener  spillede  sin  Herres  Rolle. 

III. 
Familien  Bertel8k51d. 

To  Dage  gik  hen  under  store  Forberedelser  paa  Majniemi. 
Man  maatte  indrømme,  at  Hovmesteren  var  en  ualmindelig 
energisk  Mand.  Hans  Person  fordobledes,  tredobledes,  han 
var  alle  Vegne.  Under  hans  Øjne  blev  enhver  Haand  nødt  til 
at  gjøre  Arbejde  for  fire.  Slottet  fik  i  utrolig  kort  Tid  et  helt  nyt 
Udseende.  Det  var  ogsaa  kun  Overfladen,  det  gjaldt.  Her  kline- 
des en  Revne  i  Muren,  her  overdækkedes  et  forfaldent  Sted 
med  ny  Maling;  alle  Opgange  blev  pudsede  op  og  pyntede, 
alle  Stadsværelser  blev  betrukne  med  nye  Tapeter;  paa  Gul- 
vet lagdes  kostbare  Tæpper,  i  Haven  sattes  et  Springvand 
i  Stand ;  Gaarden  smykkedes  med  Rækker  af  unge  Birketræer, 
som  ganske  vist  var  fældede  og  dømte  til  om  nogle  faa  Dage 
at  se  deres  grønne  Løv  visne  —  men  hvad  betød  det?  Hov- 
mesteren hørte  til  dem,  der  mere  saa'  paa  Overfladen  end  paa 
Væsenet  og  fandt,  at  Øjeblikets  Glans  ikke  var  for  dyrt  be- 
talt med  en  hel  Fremtids  Visnen. 

„Det  ser  godt  ud"* ,  sagde  han  med  et  veltilfreds  Blik  paa  sit 
i  Hast  fuldførte  Værk.  „Mere  Guld  —  mere,  mere,  mere  i  den 
bundløse  Hvirvel.  Grevinden  vil  blive  fornøjet,  mit  Værk  skri- 
der fremad  !**  tilføjede  han  sagte  med  en  sælsom  Blanding  af 
Skjemt  og  Skummelhed. 

'  Mester  Per  var  i  et  afskyeligt  Humør.  Han  knurrede  som 
en  Lænkehund  ad  enhver,  der  kom  paa  hans  Vej.  Jo  mere  Hov- 
mesterens Pande  klarede  op,  des  mere  formørkedes  Forvalte- 
rens. „Stakkels  Majniemi  I**  sukkede  han. 

Tredje  Dags  Aften  var  alle  Folkene  iførte  deres  Højtidsklæ- 
der,  og  hele  Gaarden  og  et  godt  Stykke  af  Vejen  var  bestrøet 
med  Løv  fra  Skoven  og  Blomster  fra  Drivhuset.  Man  ventede 
og  ventede.  Men  Kureren  fra  Åbo,  som  en  halv  Time  forud 
skulde  melde  Grevindens  Ankomst,  lod  sig  hverken  se  eller 
høre.  Endelig  kom  han  sent  paa  Natten  med  Bud  om,  at  der 
var  Modvind  i  Skjærgaarden,  og  at  Skibet  fra  Stockholm  havde 
kastet  Anker  ved  Korpo.  Det  var  en  ganske  almindelig  Ting 
den  Gang  og  længe  efter,  før  man  kjendte  Dampens  vidunder- 
lige Kraft. 

Mange  af  de  ventende  blev  modfaldne,  men  Hovmesteren 

tog  Sagen  fra  en  anden  Side.  „Vi  har  altsaa  endnu  en  Dag** , 
sagde  han,  „og  den  maa  bruges.  Mere  Guld,  mere  endnu  !*" 

Og  der  blev  sendt  Bud  til  Abo  efter  kostbare  Vaser  med 
Blomster  og  sjældne  Planter,  og  de  blev  stillet  op  paa  Trap- 
per og  i  Parke ;  der  blev  bygget  Triumfbuer  over  Vejen,  smyk- 
kede med  Drapperier  og  Løvværk,  og  de  sex  Jægere  flk  deres 
nye  Livreer  af  blaat  Fløjl  med  Sølvbroderi  færdige.  Men  endnu 
en  Dag  blev  de  ventede  borte,  og  saa  én  Dag  til  og  én  Dag 
til  for  Modvindens  Skyld.  Og  stadig  strøede  Hovmesteren 
„mere  Guld**  ud,  og  for  hver  Dag  blev  der  fældet  nye  Birke 
og  anskaffet  nye  Blomster,  og  for  hver  Dag  forøgedes  Pragten 
og  Anstalterne  til  Grevindens  Modtagelse.  Hovmesteren  gik 
saa  vidt  i  sin  Iver,  at  han  lod  den  Gavl,  der  vendte  ud  til 
Landevejen,  male  rød  paa  alle  Bønderhusene.  Endogsaa 
Gjærdestaverne  blev  smykkede  med  Flag  og  Guirlander  af 
Rønneblomster,  der  udbredte  en  henrivende  Duft,  og  Vejene 
i  en  hel  Mils  Afstand  fra  Slottet  blev  stænkede  med  Vand  for 
Støvets  Skyld. 

Endelig  syvende  Dagen  efter  Hovmesterens  Ankomst  kom 
en  Kurér  jagende  paa  en  skummende  Hest  med  det  Budskab, 
at  Grevinde  Berteiskold  vilde  være  paa  Slottet  før  Aften,  efter 
at  have  spist  til  Middag  i  Åbo  hos  Landshøvdingen,  Friherre 
Lorens  Creutz. 

Nu  kunde  man  ikke  længer  tvivle.  Den  flre  Gange  forgjæ- 
ves  indøvede  Begejstring,  som  Hovmesteren  dresserede  Slot- 
tets undergivne  til,  maatte  frem  for  femte  Gang.  Klokken  syv 
om  Aftenen  saas  de  grevelige  Vogne,  fire  i  Tallet,  og  eskor- 
terede af  fire  Forridere  og  flre  ridende  Lakejer  bagved.  Det 
var  en  smuk  Aften  og  et  fornøjeligt  Syn.  Saa  langt  Øjet  kunde 
følge  Vognene,  var  alt  lutter  Grønt,  Blomster,  Løv,  Æreporte, 
Højtidsklæder,  Hurraraab  og  Hatte,  der  blev  svungne  i  Be- 
gejstring. En  Kejserinde  havde  ikke  kunnet  faa  en  Modtagelse, 
ved  hvilken  der  udfoldedes  større  landlig  Pragt. 

Da  den  forreste  Vogn,  som  blev  trukken  af  flre  hvide  Heste, 
kjørte  ind  ad  Slottets  Hovedport,  hejsedes  der  paa  et  givet  Tegn 
paa  alle  Slottets  fem  Taarne,  blaa  og  gule  Flag  med  det  Bertel- 
skOldske  Vaaben,  og  et  halvt  Dusin  gamle  smaa  Kanoner,  der 
var  opstillede  ved  Stranden,  gav  Salut.  Far  Johannes,  Menighe- 
dens Præst,  havde  foreslaaet,  at  Grevinden  skulde  modtages 
med  en  Frydesalme,  men  Hovmesteren  havde  sat  sig  derimod, 

og  den  værdige  Hr.  Pastor  fik  kun  Tilladelse  til  at  hilse  Slot- 
tets Herskerinde  velkommen  med  en  gejstlig  Tale,  paa  den  Be- 
tingelse, at  han  vilde  fatte  sig  i  stor  Korthed. 

Far  Johannes  udførte  sit  Hverv,  saa  godt  han  kunde.  Det 
sjældne  skete,  at  der  kun  forekom  en  sex,  syv  af  de  latinske 
Fraser,  der  hørte  til  Datidens  fornemste  Veltidenhedsblomster, 
men  derimod  et  passende  Antal  Skriftsprog.  Han  lignede  Grev- 
inden ved  Sara,  Abrahams  Hustru,  som  drog  med  sine  Tje- 
nere ind  i  det  forjættede  Land,  og  ønskede,  at  Rebekkas  og 
Rachels  Velsignelse  maatte  falde  over  den  naadige  Frue  og 
hele  hendes  Hus.  Han  lignede  hendes  Afkom  ved  Sarons  Lil- 
jer og  Kedrons  Blomster,  flores  in  horto  Domini,  og  ønskede, 
at  Salomos  Visdom  og  Gideons  Heltemod  maatte  blive  deres 
timelige,  men  Ærens  Krone  deres  evige  Arvelod.  Han  glemte 
heller  ikke  at  ligne  sig  selv  ved  Dørvogteren  i  Jakobs  Hus  og 
udtalte  viseligen  det  Haab,  at  om  det  var  Gud  velbehageligt, 
vilde  der  under  Deres  grevelige  Naaders  Varetægt  regne  Hon- 
ning og  Manna  ned  her  over  disse  Mose  Børn  i  deres  Møj- 
sommeligheders Ørken,  og  . . .  og  . .  . 

„Men  saa  hold  dog  op.  Far  Johannes,  hold  dog  op,  ellers 
gjør  I  os  jo  alle  sammen  til  Jøder"* ,  hviskede  Hovmesteren  be- 
kymret, idet  han  rykkede  Præsten  i  Kjolen.  „Ser  I  ikke,  at 
Hendes  Naade  allerede  er  ved  at  tabe  Taalmodigheden?* 

Der  viste  sig  i  Virkeligheden  et  svagt  Glimt  af  Utaalmodig- 
hed  i  den  fornemme  Grevindes  smukke  Ansigt.  Hun,  til  hvis 
Ære  al  denne  Stads  var  arrangeret,  og  som  hilsedes  med  saa 
veltalende  Lignelser,  syntes  at  være  en  Kvinde  af  Middel- 
højde, kun  lidt  over  fem  og  tyve  Aar  gammel,  skjønt  man, 
naar  man  saa'  hende  ved  Siden  af  hendes  ældste  Søn,  maatte 
anse  hende  for  at  være  mindst  en  og  tredive.  Hendes  Træk 
var  blege,  næsten  lidende,  yderst  fine  og  regelmæssige,  meget 
tiltalende  uden  at  være  egentlig  smukke ;  blaa  Øjne,  lyst  Haar, 
aaben  Pande  og  især  en  ualmindelig  smuk  Mund  med  perle- 
hvide Tænder.  Hun  bar  en  lang  Rejsekaabe  af  lysegraat  Fløjl 
med  Guldhægter  og  foret  med  kostbart  Pelsværk  —  en  noget 
vel  vidt  dreven  Forsigtighed  paa  denne  Aarstid ;  en  simpel  sort 
Hat  med  opslaaet  hvidt  Slør  forhøjede  endnu  mere  Ansigtets 
usædvanlige  Bleghed,  som  imidlertid  oplivedes  af  en  svag 
Rødme,  idet  hun  afbrød  den  forlegne  Præsts  Lykønskninger 
med  et  kort:  „Mange  Tak,  min  gode  Hr.  Pastor**. 

Derpaa  vendte  hun  sig,  endnu  staaende  paa  Vogntrinet,  til 
den  talrige  Folkeskare,  der  flokkedes  om  Vognene,  og  sagde 
med  en  Stemme,  der  var  for  svag  til  at  kunne  høres  af  andre 
end  de  nærmest  staaende:  Jeg  takker  jer  alle.  Godtfolk,  for 
eders  Velvilje  og  haaber  med  Guds  Hjælp,  at  eders  værdige 
Præsts  Ønsker  maa  gaa  i  Opfyldelse** . 

Et  nyt  Jubelraab  besvarede  disse  Ord,  uden  at  de,  der  stod 
længere  borte,  vidste,  hvad  Aarsagen  dertil  var.  Men  de  om- 
staaende  bemærkede,  at  Grevinden  sagde  de  faa  Ord,  vel  ikke 
uden  en  vis  Varme  og  Godhed,  men  dog  paa  en  nedladende 
Maade,  som  viste,  at  hun  ikke  følte  sig  synderlig  overrasket 
ved  alle  de  Anstalter,  der  var  gjorte  for  hendes  Skyld,  men 
tvært  imod  syntes  at  være  vant  til  sligt  som  en  skyldig  Op- 
mærksomhed. 

Medens  Grevinden  saa  hurtig,  som  det  paa  nogen  Maade 
kunde  anses  for  passende,  trak  sig  tilbage  til  sine  Værelser  i 
Slottet,  hvor  hun  blev  budt  velkommen  af  Mor  Greta,  vedblev 
Hoben  i  Gaarden  at  mønstre  hendes  Følge.  „Hvad  er  det  for 
en  høj,  mager  og  mørkladen  Dame,  Hendes  Naade  holder  un- 
der Armen  og  støtter  sig  til?**  spurgte  Mor  Brita  en  geskjæftig 
Kammertjener  blandt  de  nys  ankomne. 

„Hendes  Naades  Selskabsdame,  en  fattig  Frøken  Sinclair** , 
svarede  Kammertjeneren. 

„Kors** ,  sagde  Brita,  „jeg  troede,  hun  i  det  mindste  var  Fri- 
herreinde; hun  ser  lige  saa  fornem  ud  som  Hendes  Naade 
selv.  Og  den  anden  Dame  dér  i  den  tærnede  uldne  Kaabe, 
hvem  kan  hun  være?**  vedblev  Brita,  idet  hun  pegede  paa  en 
ung  Pige  af  et  lyst  og  godmodigt  Udseende,  men  næsten  for 
fed  for  sin  unge  Alder. 

Jomfru  Linderoth,  Frøkenens  Guvernante**,  lød  det  korte 
Svar. 

Ja,  det  kunde  jeg  tænke** ,  sagde  Brita  med  Kjendermine, 
„der  er  ikke  mere  adeligt  Blod  i  den  Tosse  end  i  mig.  Men 
se,  der  hjælper  hun  den  lille  Frøken  ned  af  Vognen.  Aa,  Gud 
velsigne  Barnet,  sikken  en  dejlig  Guds  Engel!  Og  hvor  hun 
ligner  sin  Moder  I  Og  han,  der  springer  ud  af  Vognen  i  et  ene- 
ste Sæt,  det  er  vist  den  ældste  Greve,  lille  Torsten  1  Hvor  han 
er  bleven  stor  og  prægtig !  og  hvor  han  ligner  sin  Fader  !** 

„Hold  Jer  Mund,  min  gode  Ven** ,  skjændte  Kammertjene- 
ren, „og  besvær  ikke  Deres  Naaders  Øren  med  Jert  dumme 

Vaas.  For  Resten  kan  jeg  lade  Jer  vide,  at  det  ikke  er  Grev 
Torsten,  men  den  yngste  af  Greverne,  Grev  Gustav  Adolf.  Jo, 
Grev  Torsten  skulde  nok  hoppe  ud  af  Vognen  paa  den  Maade  1* 

De  to  Børn,  der  havde  siddet  hos  Guvernanten  i  den  anden 
Vogn,  fortjente  virkelig,  i  det  mindste  hvad  det  udvortes  an- 
gik, den  Ros,  Mor  Brita  havde  overøst  dem  med.  Frøken  Ebba 
var  Moderens  udtrykte  Billed,  men  forskjønnet  med  hele  Barn- 
dommens Friskhed  og  et  vist  Træk  af  Godhed,  som  man,  til 
Trods  for  Grevindens  for  øvrigt  behagelige  Træk,  forgjæves 
søgte  hos  hende.  Gustav  Adolf  BertelskOld  var  en  kæmpefrisk, 
stærk,  ildfuld,  livlig  og  ustyrlig  Dreng  med  Faderens  sorte 
Haar,  saa  sort,  at  det  næsten  spillede  i  blaat,  mørke,  spillende 
Øjne  og  en  for  hans  Alder  stærk  og  muskuløs  Legemsbygning. 
Det  første,  han  tog  sig  for,  efter  at  han  var  kommen  ud  af 
Vognen,  var  at  klappe  Hestene  paa  Halsen,  spænde  Ben  for 
en  af  Kammertjenerne,  saa  at  han  faldt,  saa  lang  han  var,  i 
Gaarden,  og  derpaa  tage  sin  Søster  om  Livet  og  bære  hende 
op  ad  Trappen,  som  han  sprang  op  ad  tagende  en  to  eller  tre 
Trin  ad  Gangen.  Alt  dette  udrettede  han  i  kortere  Tid,  end  vi 
have  behøvet  til  at  fortælle  det. 

I  den  tredje  Vogn  sad  Grev  Torsten  med  sin  Informator  el- 
ler maaske  rettere  Hovmester.  Torsten  BertelskOlds  Ydre  var 
langt  fra  saa  tiltalende  for  Tilskuernes  nysgjerrige  Blikke  som 
de  to  andre  Søskendes.  Han  havde  taget  Træk  i  Arv  baade 
efter  Faderen  og  Moderen,  havde  lyst  Haar  og  brune  Øjne,  og 
for  øvrigt  var  der  en  vis  Hoffærdighed  over  ham,  parret  med 
et  sensibelt,  nervøst  og  lidende  Udseende.  Han  var  kun  fjor- 
ten Aar,  men  saa'  meget  ældre  ud.  Han  sad  indsvøbt  i  en 
tyk,  med  Skind  foret  Kappe,  støttede  sig,  da  han  stod  ud  af 
Vognen,  paa  sin  Hovmesters  Skulder  og  gik  over  Gaarden 
med  næsten  vaklende  Skridt  uden  at  hilse  paa  nogen  af  de 
omstaaende.  Hans  Ledsager,  Magister  Schønberg,  af  en  gam- 
mel, men  forarmet  Slægt,  som  det  var  gaaet  tilbage  med,  syn- 
tes at  være  en  Mand  paa  omtrent  fyrretyve  Aar,  mager,  bleg 
og  af  et  tørt  Udseende. 

I  den  fjerde  Vogn  sad  der  flre  Kammerjomfruer  med  alle- 
haande  Sager  til  Nytte  og  Fornøjelse,  deriblandt  to  Skjøde- 
hunde, Frøken  Ebbas  Yndlingskattekilling,  en  Marekat  ved 
Navn  Bobbo,  to  Papegøjer  og  en  hollandsk  Dværg  ved  Navn 
Dick.  Derefter  fulgte  endnu  flere  Pakvogne,  med  hvad  der 

hørte  til  et  Sommerophold,  ved  hvilket  ingen  af  Tidens  aristo- 
kratiske Luxusartikler  maatte  savnes.  Tilskuerne  kunde  ikke 
blive  trætte  af  at  gabe  paa  disse  Herligheder,  af  hvilke  mange 
var  dem  fuldstændig  ubekjendte,  endog  af  Navn.  Størst  Opsigt 
vakte  imidlertid  Dværgen,  Marekatten  og  Papegøjerne;  men 
deres  Ry  skulde  snart  fordunkles  af  et  endnu  vidunderligere 
Syn. 

„Sikken  en  net  lille  Herre!  Hvad  hedder  den  lille  Herre?"* 
raabte  Mor  Brita  for  bedre  at  kunne  se  Marekatten,  der  sad 
og  krøb  sammen  i  en  Krog  med  den  galonerede  Hat  paa  Hove- 
det. Bobbo  opfattede  formodentlig  dette  som  en  Opfordring  til 
nærmere  Bekjendtskab,  thi  med  ét  Sæt  red  han  over  Skrævs 
paa  Mor  Britas  Nakke  og  begyndte  at  frisere  hendes  Haar 
saaledes,  at  Konen  skrigende  af  fuld  Hals  tog  til  Bens  i  den 
Tro,  at  det  var  den  skinbarlige  Satan,  hun  havde  i  Nakken. 
Mor  Susanne,  der  havde  været  i  Åbo  og  stivet  salig  Bispens 
Kraver,  havde  mere  end  én  Gang  i  sine  Dage  set  Marekatte 
paa  Torvet  og  talte  foragtelig  om  „Folk,  der  ikke  kunde  skjelne 
Mennesker  fra  Kræ** .  Da  lille  Dick,  Dværgen,  vilde  stige  ud 
af  Vognen,  passede  Mor  Susanne  derfor  sit  Snit,  tog  ham  i 
sine  Arme,  strøg  ham  som  en  Kat  og  sagde :  „Kis,  kis,  sikke 
pæne  Klæder  han  har  paa,  ej,  sikken  en  nydelig  Frakke,  lille 
Mis!"  Men  Dick  syntes  slet  ikke  om  at  blive  kjærtegnet  paa 
den  Maade,  satte  sine  Negle  i  den  bestyrtede  Kones  Kinder  og 
raabte,  hvæsende  af  Vrede:  „Du  kan  selv  være  en  Kat,  din 
forbandede  Kærling!** 

Havde  Mor  Brita  nylig  skreget,  saa  skreg  Mor  Susanne  nu 
syv  Gange  værre.  Under  den  almindelige  Forstyrrelse,  der  op- 
stod som  Følge  af  Kærlingernes  Vanskæbne,  hørtes  der  Heste- 
trav ved  Porten,  og  ind  førtes  sex  smukke  Rideheste,  hver 
med  sin  Jokey,  og  i  Spidsen  for  hele  Optoget  en  Morian  klædt 
i  en  fin,  sølvbroderet  Trøje,  men  sort  som  Arvesynden.  Der 
opstod  en  almindelig  Forfærdelse.  Tilskuerne  spredte  sig  til 
alle  Sider.  Hvad  enten  Morianen  nu  blev  ærgerlig  over  den 
Afsky,  han  vakte,  eller  han  morede  sig  med  at  forøge  den 
uvidende  Hobs  Frygt,  nok  er  det,  han  gjorde  en  gruelig  Gri- 
mase,  rakte  Tunge  og  fremviste  to  Rækker  hvide  og  skarpe 
Tænder.  Tumult,  Raab  og  Bønner  imod  den  lede  Djævel  hørtes 
imellem  hverandre.  Mor  Susanne  flk  dog  taget  sig  saa  meget 
sammen,  at  hun  kløgtig  kom  paa  det  rene  med,  at  „Djævelen 

vel  nriaatte  have  en  Haand  med  i  Spillet,  hvor  Mennesker  blev 
til  Katte  og  Katte  til  Mennesker** ;  „men" ,  tilføjede  hun  trium- 
ferende, „Præstefar  er  han  alligevel  ræd  for;  han  turde  ikke 
komme,  før  end  den  Guds  Mand  havde  endt  sin  Tale*" . 

Sagen  var  imidlertid  den.  at  Morianen,  der  var  sort  lige  til 
Navnet  —  han  hed  Nero  — ,  var  Grevindens  Staldmester  og  i 
Ro  og  Mag  var  fulgt  efter  fra  Åbo  med  Ridehestene.  — 

Morgenen  efter  sin  Ankomst  til  Slottet  sad  Grevinde  Bertel- 
skOld  i  sit  pragtfulde  Sovekammer  og  saa*  paa  den  dejlige  Ud- 
sigt over  Majniemi  Sund,  medens  Kammerjomfruen  satte  hen- 
des rige,  blonde  Haar  op  med  samme  Nøjagtighed,  som  om 
det  gjaldt  en  glimrende  Fest  i  den  svenske  Hovedstad.  Paa 
Bordet  ved  Siden  af  Grevinden  stod  der  en  Sølvbakke  med 
Service  af  kinesisk  Porcellæn,  i  hvilket  der  var  serveret  Choko- 
lade, og  hendes  smaa  Fødder,  der  skjødesløst  stak  i  et  Par 
guldbroderede  Tøfler,  hvilede  paa  en  Silkepude  foran  Toiletbor- 
det, som  om  ikke  engang  det  bløde  persiske  Tæppe  var  flnt 
og  varmt  nok  for  den  Fod,  der  traadte  paa  det.  Fra  Værelset 
ved  Siden  af  hørtes  Papegøjernes  afskyelige  Knurren,  der  fuld- 
stændig tog  Magten  fra  Fuglesangen  i  Birkene  ved  Stranden. 
selv  om  disse  Vaarens  Bamdomsrøster  havde  kunnet  trænge 
ind  igjennem  Ruderne  paa  de  omhyggelig  lukkede  Vinduer. 

Klokken  var  omtrent  syv,  og  Naturen  straalede  i  hele  en 
smuk  Junimorgens  dugvaade  Glans.  Det  var  en  herlig  Udsigt 
ud  over  de  grønne  løvklædte  Strandbredder,  mellem  hvilke 
spejlblanke  Vige  listede  sig  frem  ligesom  Sølvbaand  paa  et 
lysegrønt  Fløjls  Tæppe.  Havet,  det  mægtige  og  store,  som  gik 
i  dybe  Dønninger  langt  borte  i  Baggrunden  af  Billedet,  havde 
kun  sendt  sine  blideste  Døtre  hid,  de  smalle  Fjorde  og  Sunde, 
som  kjærlig  favnede  de  med  Røn,  Birk  og  blomstrende  Hæg 
bevoxede  Odder  og  Øer. 

„Træk  Gardinerne  bedre  til  Side,  Karin** ,  sagde  Grevinden, 
henrevet  af  det  fortryllende  Syn,  der  udfoldede  sig  for  hendes 
Øjne.  „Berteiskold  havde  Ret** ,  tilføjede  hun  tankefuldt,  .dette 
Land  er  dog  meget  smukt  i  al  sin  Fattigdom,  næsten  lige  saa 
smukt  som  mit  VestergOthland** . 

„Deres  Naade  bør  ikke  udsætte  Dem  for  Lufttrækket**, 
sagde  Kammerjomfruen  med  en  Yndlings  geskjæftige  Fortro- 
lighed. „Du  milde  Himmel,  hvor  Deres  Naade  dog  ser  godt  ud 
i  Dag,  ligefrem  fortryllende;  jeg  tør  vædde  paa,  at  Greven 

vilde  sige  det  samme.  Hvem  skulde  ogsaa  have  troet,  at  den 
infame  Blæst  paa  Søen  og  den  kolde  finske  Luft  skulde  be- 
komme Deres  Naade  saa  vel  1  Om  Forladelse  . . .  den  ene  Lok 
der  endnu  . . .  saadan.  Det  lønner  rigtig  nok  Umagen  at  være 
saa  elskværdig  for  de  bare  Vægge  eller  en  kjedelig  Præst  el- 
ler nogle  andre  Tølpere  her  ude  paa  Landet.  Ak,  Deres 
Naade!' 

„Hvad  sukker  du  over,  din  Tosse?" 

„Ak,  Deres  Naade,  Finland  er  alligevel  et  afskyeligt  Land ; 
hvad  skulde  vi  her?  Ødemarker  og  Fyrreskove,  en  Trold  bag 
hver  Stub,  og  saa  sikken  et  Sprog :  Kix,  kax,  kux !  Naar  jeg 
tænker  paa  vore  Rejser  i  Italien  og  Frankrig !  Der  kunde  man 
faa  Smag  for  at  bo  paa  Landet.  Hvor  man  gik,  badede  man 
sig  ordentlig  i  Blomster  og  Duft ;  Sukker  paa  alle  Læber,  ved 
hvert  Skridt  en  Marki,  i  hver  Busk  en  Vicomte.  Det  kan 
nok  være,  han  var  sød,  den  smukke  Vicomte  d'Ayrac  i 
Rouen  . .  .** 

Kammerjomfruen  ventede  rimeligvis  at  se  sin  dristige  Hen- 
tydning besvaret  med  en  let  Rødme  eller  et  Smil,  men  i  Ste- 
det derfor  foV  der  en  hastig  Bleghed  over  Grevindens  flne 
Kinder.  „Hvor  er  Sinclair?"  spurgte  hun  kort  afbrydende. 

Jeg  ser  hende  komme  der  nede  i  Haven.  Hun  gaar  med  en 
Bog  i  Haanden ;  hun  hverken  hører  eller  ser ;  men  hun  stand- 
ser, hun  synes  at  blive  bestyrtet.  Ja  virkelig,  hun  raaber  om 
Hjælp.  Hun  slaar  om  sig  med  sit  ildrøde  Shawl  . . .  hun  løber 
—  det  er  første  Gang,  nogen  dødelig  har  set  Frøken  Sinclair 
løbe  ...  Nu  standser  hun  igjen.  Men  hvad  gaar  der  dog  af 
hende?  Nej  se,  Deres  Naade,  se,  det  er  alt  for  latterligt  1" 

Og  den  ustyrlige  Kammerjomfru  brast  i  en  saa  hjærtelig  Lat- 
ter, at  Grevinden  mod  sin  Vilje  lokkedes  hen  til  Vinduet  for  at 
se,  hvad  der  havde  kunnet  give  Anledning  til  den.  Hvad  hun 
saa*,  var  ogsaa  af  den  Beskaffenhed,  at  det  nok  kunde  lokke 
selve  Alvoren  til  at  glemme  sin  Værdighed.  Frøken  Sinclair 
stod  ved  Havemuren,  saa  at  Tilbagetoget  var  hende  afskaaret, 
og  slog  fortvivlet  om  sig  med  det  røde  Shawl  for  at  værge  sig 
imod  et  helt  Dusin  Kalkuner,  der  angreb  hende  med  frem- 
strakte Halse  og  udspilede  Haler,  og  jo  mere  hun  slog  med 
Shawlet,  des  mere  rasende  blev  hendes  fjedrede  Fjender. 

Jeg  er  vis  paa,  det  hele  er  et  Paafund  af  G5sta" ,  sagde 
Grevinden  baade  misfornøjet  og  leende.  „Løb  ned,  Karin,  og 

befri  Frøkenen,  og  send  min  Vildbasse  her  op,  i  Fald  du  ser 
ham**. 

Karin  gik  og  kom  snart  igjen  baade  med  Gustav  Adolf  og 
den  befriede  Frøken,  der  var  lige  saa  højrød  af  Vrede  som 
hendes  Shawl.  Der  blev  strax  holdt  Forhør.  Gustav  Adolf  for- 
klarede, at  han  havde  været  nede  i  Stalden  og  hjulpet  Nero 
med  at  røgte  Hestene.  Derefter  havde  han  været  i  Marken 
med  Forvalteren  og  søgt  at  „lære  at  pløje*",  og  saa  var  han 
kommen  til  at  lukke  Haveporten  op  for  Kalkunerne  . . . 

„Det  gjorde  Greven  med  Vilje,  fordi  han  saa'  mig  spasere 
der  inde** ,  sagde  Frøkenen  skarpt. 

Ja**,  sagde  Gustav  Adolf  med  en  trodsig  Aabenhed,  der 
klædte  ham  fortræffelig,  „jeg  syntes,  det  var  Synd,  Frøkenen 
skulde  gaa  ene,  og  vilde  skaffe  Frøkenen  et  passende  Selskab** . 

Selv  om  Moderhjærtet  var  tilbøjeligt  til  at  tage  den  smukke, 
mørkøjede  Forbryder  med  den  glade,  frimodige  Pande  i  For- 
svar, forstod  Grevinden  dog  mesterlig  at  skjule  det.  „Det  er 
lidet  passende  for  en  Adelsmand  at  danne  sine  Manerer  i  Stal- 
den**, sagde  hun  strængt,  „og  endnu  mindre  at  gaa  som  en 
Bonde  efter  Ploven.  Du  har  desuden  opført  dig  uartig  imod 
Frøken  Sinclair.  Vær  saa  god  at  bede  hende  om  Forladelse** . 

Gustav  Adolf  bed  sig  i  Læben.  Jeg  beder  d  i  g  om  Forla- 
delse, Mor** ,  sagde  han. 

„Men  jeg  vil  have,  at  du  skal  bede  Frøkenen  om  For- 
ladelse** . 

Drengen  tav  et  Øjeblik.  Derpaa  sagde  han  livlig :  „Nej,  Mor, 
det  passer  sig  ikke  for  en  Adelsmand  at  gjøre  den  Afbigt, 
som  Kalkunerne  har  gjort  Fortræd.  Tror  du,  jeg  skylder  Frøke- 
nen Oprejsning,  ja,  saa  vil  jeg  slet  ikke  vægre  mig  ved  at 
slaas  med  hende,  om  hun  saa  vil  . .  .** 

Et  næppe  synligt  Smil  røbede,  at  den  svage  Moder,  hvis 
Styrke  var  mere  tilsyneladende  end  virkelig,  havde  Møje  med 
at  bevare  sin  Strænghed.  I  det  samme  kom  den  ældre  Broder, 
Grev  Torsten,  og  hørte  denne  Udfordring.  „Der  er  kun  én 
Fjende,  G6sta  er  bange  for** ,  sagde  han,  „og  det  er  Kjedsom- 
heden** . 

„Du  har  Ret** ,  sagde  Moderen,  glad  ved  at  finde  en  Udvej, 
der  var  mindre  ydmygende  for  hendes  Yndling.  „Tillad  m  i  g  at 
bede  Jer  om  Forladelse,  Frøken,  i  Stedet  for  min  halsstarrige 
Søn.  Men  du,  G6sta,  gaar  strax  op  paa  dit  Værelse  og  har  Stue- 

arrest  dér  til  i  Aften.  Det  skal  være  din  Straf  for  denne 
Gang" . 

Den  dømte  Forbryder  bukkede  stift  og  adlød.  Han  var  næppe 
kommen  uden  for  Døren,  før  lille  Ebba,  der  havde  lyttet,  fløj 
ham  om  Halsen  og  halvt  grædende  raabte :  „Du  skal  ikke  være 
kjed  af  det,  GOsta ;  jeg  skal  blive  hos  dig  hele  Dagen.  Jeg  skal 
tage  alle  mine  Dukker  frem  til  dig,  naar  du  bare  vil  love  mig, 
at  du  ikke  som  sidst  vil  hænge  dem  op  i . . ." 

„Lad  mig  være",  sagde  Drengen  vranten.  Men  strax  efter 
fortrød  han  det  og  flk  Taarer  i  Øjnene.  „Du  vilde  nok  more 
dig  bedre  udenfor" ,  sagde  han,  „men  kom  alligevel.  Du  er  en 
rigtig  rar  Pige,  siden  du  bryder  dig  om  mig.  Jeg  skal  aldrig 
mere  gjøre  dine  Dukker  Fortræd" . 

De  to  Søskende  gik  op  for  at  dele  Arresten.  Men  inde  i  Sove- 
kammeret fortsattes  Raadslagningen  imellem  Grevinden,  hen- 
des Selskabsdame  og  den  unge  Grev  Torsten. 

„GOsta  er  alt  for  let  at  lokke  til  Uartighed" ,  sagde  Moderen 
undskyldende.  „Det  er  Skade,  han  ikke  har  et  mere  passende 
Selskab  end  Tjenerne  og  Bønderne  her  paa  Majniemi" . 

Frøken  Sinclair,  som  endnu  var  hed  i  Hovedet,  lod  et  Ord 
falde  om  den  alt  for  selvstændige  Mine,  Slottets  undergivne 
paatog  sig.  Hun  havde  just  med  Henrykkelse  studeret  en  ny 
Roman  af  Scudery  nede  i  Haven,  da  hun  uventet  blev  angre- 
bet af ...  og  skjønt  hun  saa'  flere  af  Gartnerdrengene  arbejde 
et  lille  Stykke  derfra,  var  der  ikke  en  af  dem,  der  rørte  en  Fod 
for  at  komme  hende  til  Hjælp.  Ja,  Forvalteren,  som  kom 
gaaende  over  Gaarden,  havde  understaaet  sig  i  at  le  . . . 

Torsten  optog  denne  Bemærkning  paa  en  Maade,  der  vid- 
nede om  de  aristokratiske  Grundsætninger,  hans  Lærer  tidlig 
havde  ladet  ham  indsuge,  og  som  han  maaske  ogsaa  for  en  Del 
havde  fra  sin  Fader.  Majniemi,  sagde  han,  har  alt  for  længe 
savnet  en  Herre  paa  Stedet.  Folkene  har  vænnet  sig  til  at  leve 
paa  egen  Haand ;  de  maa  vænne  sig  til  den  afhængige  Stilling, 
der  sømmer  sig  for  dem.  Han  syntes  ikke  ilde  om  Forvalteren ; 
han  saa'  ud  til  at  være  en  brav  Mand,  men  meget  for  egenmæg- 
tig. Hovmesteren  havde  fortalt  om  en  meget  dadelværdig  Op- 
sætsighed. Sligt  burde  forebygges  en  anden  Gang. 

Grevinden  saa'  tankefuld  ud  paa  den  skjønne  Udsigt.  „Lad 
Forvalteren  vide",  sagde  hun  skjødesløst,  „at  han  ikke  mere 
njaa  lære  G5sta  at  pløje.  Lad  ham  vide,  at  Underdanighed 

baade  ude  og  inde  er  hans  og  hans  Folks  Pligt.  Kom,  Torsten, 
se  heri  Ser  du  den  blinkende,  blaa  Stribe  der  bag  ved  Trse- 
toppene?  Det  er  Havet,  Torsten.  O,  hvor  Storheden  er  skjøn, 
naar  den  forstaar  at  være  mild  I** 

Torsten  saa'  ud  imod  Havet.  Han  begreb  den  Modsigelse, 
der  laa  i  hans  Moders  Ord,  og  svarede  med  et  Udtryk,  der  var 
langt  over  hans  Alder :  „Men,  Moder,  er  det  ikke  Storhedens 
første  Pligt  at  være  stor?** 

Just  derfor** ,  sagde  Grevinden,  „behøver  den  ikke  at  for- 
ringe noget  andet  ved  sin  Side.  Ser  du,  Torsten,  dette  er  Fin- 
land, man  har  udmalet  os  som  saa  øde  og  vildt.  Mig  forekom- 
mer det  alligevel  paa  én  Gang  saa  skjønt  og  saa  stort** . 


IV. 
Fester  og  Farer* 


Karl  den  ellevtes  kraftige,  nøgterne,  næsten  vrantne  Rege- 
ring havde  pludselig  sat  en  Stopper  for  den  svenske  Adels 
Luxus,  der  strømmede  over  alle  Bredder  siden  Dronning  Kri- 
stinas Tid.  Der  blev  en  brat  Ende  paa  alle  disse  pragtfulde 
Fester,  der  varede  Uger  igjennem  med  Ringrending,  Turne- 
ring, Komedier,  Dueller,  Strømme  af  Vin,  hele  stegte  Hjor- 
der, forgyldte  Stridsvogne,  raslende  Silke  og  Klangen  af  Sølv, 
der  strøedes  ud  over  hele  Sverige,  Finland  ikke  undtaget.  Der 
blev  meget  stille,  næsten  øde  i  de  stolte  Adelsborge;  Fester- 
nes Larm  var  forstummet.  Bordenes  bugnende  Overflod  var 
smeltet  sammen.  Pragten  var  blegnet,  Sølvet  var  ved  Reduk- 
tionen gaaet  over  i  Kongens  Skatkammer.  Og  i  Stedet  for  alt 
dette  kom  de  stive  Allongeparykker,  de  lange  Prædikener,  de 
skarpe  Undersøgelser,  den  jærnhaarde  Plakat  imod  Dueller  og 
i  Forbindelse  hermed  en  vis  tvær  Raahed,  i  Henseende  til 
hvilken  Kongen  gav  Tonen  an.  Men,  som  om  Mørkets  Magter 
harmedes  over  den  Gudsfrygt,  det  Alvor  og  den  strænge  Ssede- 
lighed,  der  under  alt  dette  blev  Sæd  og  Lov,  begyndte  den  for 
hele  Nordens  Fred  farligste  og  mest  ødelæggende  Fjende  paa 
samme  Tid  at  dryppe  sin  Gift  paa  Samfundets  Kjæme.  Over- 
daadigheden  gik  bort,  og  Brændevinen  kom. 

I  de  sidste  Aar  af  den  vældige  Adelstæmmers  Tid  var  det 

derfor  noget  usædvanligt,  ja  uhørt,  at  se  den  for  største  Delen 
forarmede  Adel  udfolde  en  Del  af  sin  gamle  Pragt,  og  det  skete 
da  kun  i  Egne,  der  laa  saa  afsides,  at  man  troede  sig  sikker 
for  Reduktionsherrernes  stadig  lurende  Blikke.  Om  Majniemi 
var  sikkert  i  denne  Henseende,  skulle  vi  snart  erfare.  Saa 
meget  er  vist,  at  strax  efter  den  grevelige  Families  Ankomst 
begyndte  der  en  Række  Fester,  saa  glimrende  og  ødsle,  at  de 
kun  syntes  lidet  at  stemme  med  Tidens  Skik,  med  Rigdom- 
mens Farer  og  med  den  landlige  Ro,  Grevinde  BertelskOld 
havde  trukket  sig  tilbage  til  for  at  pleje  sit  vaklende  Helbred. 

Skjønt  Grev  BertelskOld  hørte  til  den  yngre  Adel,  som  Kri- 
stina havde  skabt,  stammede  hans  Grevinde,  en  født  Sparre, 
fra  en  af  de  ældste  Slægter  og  delte  deres  Sympathier  og  de- 
res Misfornøjelse  med  den  nuværende  Styrelse.  Des  værre  har 
denne  sandfærdige  Historie  ikke  bevaret  Navnene  paa  alle  de 
højbaarne  og  stolte  Gjs^ter  af  den  omboende  gamle  Adel,  som 
paa  denne  Tid  besøgte  Majniemi  og  deltog  i  dets  Fester. 

Det  kan  imidlertid  tages  for  givet,  at  der  hverken  savnedes 
Homeme  til  Kankas  —  af  hvilke  imidlertid  Oberst  Eyert  Gu- 
stafson  var  død  1687  og  Finlands  Generalguvernør  Henrik 
Horn,  Friherre  til  Marienborg,  havde  forladt  denne  Verden 
1603  —  eller  den  stolte  Friherreinde  paa  Lemsj6holm,  Anna 
Maria  Cruus,  født  Grevinde  Horn,  eller  de  ikke  mindre  for- 
nemme Fleminger  til  Villnfis,  som  den  Gang  var  gaaet  tilbage 
fra  den  grevelige  til  den  friherrelige  Slægt  af  dette  Navn.  Der 
savnedes  vist  heller  ikke  Landshøvdingen  i  Åbo,  Friherre  Lo- 
rens  Creutz  til  Cassaritz,  Herre  til  Sarfvelax,  Tjusterby  og 
det  nylig  anlagte  Tyk6,  samt  hans  fornemme  Friherreinde 
Hedvig  Eleonora  Stenbock,  hvis  Moder  var  en  De  la  Gardie. 
En  talrig  Skare  adelige  fra  Åbo  og  Egnen  der  omkring  fulgte 
disse  sine  Førere  til  Majniemi. 

Sommeren  var  regnfuld,  kold  og  lidet  gunstig  for  Forlystel- 
ser i  det  frie.  Det  var  som  forhexet.  Hver  Gang  Grevinden 
havde  arrangeret  en  rigtig  glad  Fest  i  det  frie,  begyndte  Him- 
len at  blive  sort,  det  blev  øsende  Regn  og  Blæst,  alt  var  øde- 
lagt, og  man  maatte  more  sig  inden  for  Slottets  Mure.  I  Slut- 
ningen af  Juli  besluttede  hun  ikke  desto  mindre  at  fejre  Hø- 
høsten med  en  rigtig  glimrende  Festdag  og  sendte  Bud  efter 
sin  Hovmester.  „Min  kjære  Jansen**,  sagde  hun,  „Elemen- 
terne har  sammensvoret  sig  imod  mig ;  I  derimod  har  altid  Held 

med  Vejret;  bestem  en  Dag  i  næste  Uge,  dt  jeg  skal  byde 
mine  Venner  til  Høstgilde.  Næste  Mandag  for  Exempel  ?"* 

Hovmesteren  var  strax  parat.  „Deres  Naade  spøger** ,  sva- 
rede han.  „Har  jeg  nogen  Lykke,  der  fortjener  dette  Navn,  er 
det  den  at  kunne  udføre  Deres  Naades  Befalinger.  Mandag  og 
Fredag  anses  for  uheldige  Dage.  Behager  Deres  Naade  ikke 
hellere  at  befale  næste  Torsdag  ?** 

„Saa  sent?  Saa  var  det  maaske  rigtigst  at  vente,  til  Greven 
kommer.  Naa,  lige  meget,  lad  os  saa  bestemme  Torsdag.  Har 
I  Penge?" 

„Den  lille  Sum,  Greven  sendte,  er  for  længe  siden  brugt 
op**,  svarede  Hovmesteren,  „og  jeg  har  hævet  alt,  hvad  jeg 
har  kunnet  presse  ud  af  Forvalteren.  Den  Karl  har  et  beun- 
dringsværdigt Talent  til  at  øse  alle  Godsets  Indtægter  i  bund- 
løse Kar.  Imidlertid**  —  og  Jansen  bukkede  meget  ydmygt 
—  „behøves  der  kun  et  Vink  af  Deres  Naade  for  ligesom  tid- 
ligere . .  .** 

„For  at  laane  af  Jer,  mener  I?**  afbrød  Grevinden  ham. 
„Min  Herre,  jeg  kan  undvære  mine  Tjeneres  Velvilje.  Naar 
jeg  trænger  til  Eders  Hjælp,  skal  jeg  sige  til** . 

„Som  Deres  Naade  befaler** ,  svarede  Hovmesteren  i  samme 
Tone  som  før,  men  med  et  hemmeligt  Lyn  af  krænket  Hov- 
mod i  Øjnene  og  lavede  sig  til  at  forlade  Værelset. 

„Vent**,  sagde  Grevinden.  Jeg  kommer  i  Tanker  om,  at 
Greven  maa  være  her  om  fjorten  Dage.  I  kan  derfor  endnu 
denne  Gang  lægge  Pengene  ud;  det  bliver  kun  nogle  Dages 
Forskud.  Hvor  meget  skylder  jeg  Jer?** 

„En  Ubetydelighed,  Deres  Naade,  som  jeg  ikke  kan  huske** , 
svarede  Øjentjeneren  stadig  i  samme  Tone.  „Min  Hukommelse 
er  meget  ringe,  naar  det  gjælder  andet  end  Deres  Naades  Be- 
falinger" . 

„Og  det  er  formodentlig,  fordi  Jer  Hukommelse  er  saa  ringe, 
at  I  hver  Gang  paa  Forhaand  har  ladet  mig  underskrive  en 
Kvittering  for  Beløbet?  Jansen  ...  om  I  bedrog  mig  I** 

„Deres  Naade,  denne  Miskjendelse  ...  I  Jeg  gaar  strax  og 
henter  disse  ulykkelige  Kvitteringer  for  at  sønderrive  dem  for 
Deres  Naades  Øjne.  De  skal  ikke  berøve  mig  det,  der  er  mig 
det  dyrebareste  her  paa  Jorden,  Deres  Naades  Tillid** . 

„Det  behøves  ikke;  bliv.  Tror  I,  at  fire  Hundrede  Daler  vil 

forslaa  til  paa  Torsdag  til  alle  Indkjøb  i  Åbo  —  Kostumer, 
Musik,  Fyrværkeri,  Druer,  Krydderier  osv.?" 

„I  Fald  Deres  Naade  tillader  mig  at  besørge  Indkjøbene  med 
Omtanke  og  Sparsommelighed,  haaber  jeg,  at  tre  Hundrede 
Daler  ..." 

„Omtanke  1  Sparsommelighed  !*"  afbrød  Grevinden  ham  hef- 
tig, ijeg  forlanger  ingen  Tiggertjenester  af  Dem,  min  Herre. 
De  kjender  min  Vilje ;  spar  og  brug  Deres  Omtanke  for  egen 
Regning  ikke  for  min.  Til  i  Aften  har  De  en  Plan  til  Festen 
færdig,  og  hvad  Omkostningerne  angaar,  saa  vær  saa  god  . . ."" 

Grevinden  gik  hurtig  hen  til  Skrivebordet  og  skrev  med  en 
knapt  læselig  Haandskrift  følgende  Kvittering,  som  hun  gav 
Hovmesteren : 

Jansen  har  til  gode  400  Daler  i  Sølv.  Kvitteres. 

Ebba  Kristina  BertelskOld,  født  Sparre.*" 

Torsdagen  kom,  og  for  første  Gang  i  lange  Tider  saa'  man 
den  klare  Himmel  love  en  smuk  Sommerdag.  Ted  det  Lag 
Klokken  otte  om  Morgenen  lod  Hovmesteren  sig  melde  for  at 
modtage  Grevindens  sidste  Befalinger. 

Han  traadte  lydløst  ind  i  Kabinettet,  hans  Skridt  tabte  sig 
paa  det  broderede  Tæppe,  og  hans  Frue  syntes  ikke  at  blive 
ham  vaV.  Hans  Blik  hvilede  ubemærket  paa  den  yndefulde, 
endnu  ungdommelige  Skikkelse  i  den  lette  Morgendragt.  Grev- 
inden sad  tankefuld  og  fordybet  i  Lsesningen  af  et  nylig  mod- 
taget Brev. 

Hovmesteren  ventede  en  Stund  i  Tavshed,  men  omsider 
tabte  han  Taalmodigheden,  thi  Minuterne  var  kostbare.  Jeg 
kommer  for  at  høre,  om  Deres  Naade  har  mere  at  befale** , 
sagde  han  ydmygt.  „Deres  Naade  har  gjort  Uret  i  at  nære  Mis- 
tillid til  Deres  Lykke.  Dagen  bliver  henrivende,  og  Festen 
skal  ogsaa  blive  det** . 

Grevinden  saa'  op  —  noget  fortrædelig  maaske,  thi  hun 
svarede  kort  og  næsten  vranten:  „Der  bliver  ingen  Ting  af 
Festen.  Lad  det  alt  sammen  gjøre  om** . 

„Deres  Naade  ...**,  stammede  Hovmesteren. 

„Behøver  jeg  at  sige  mere  end  én  Gang,  hvad  I  har  at  gjøre? 
Der  bliver  ingen  Ting  af  den  Fest** . 

„Om  Forladelse,  Deres  Naade,  men  det  er  umuligt.  Alt  er 
i  Orden.  Hans  Excellence  i  Åbo  og  Deres  Naader  paa  VillnMs, 
LemsjOholm,  Kankas  og  andre  fornemme  Gjæster  bleve  budne 

Topelins:  Karl  den  riende  14 

i  Gaar  Morges  og  vil  være  her  ved  Middagstid.  Der  kan  ikke 
mere  sendes  Afbud** . 

„Gjør,  hvad  I  vil.  Der  bliver  ingen  Ting  af  Pesten** . 

„Man  maatte  da  i  det  mindste  have  en  Grund  at  anføre" . 

„Behøver  jeg  at  gjøre  Rede  for  mine  Grunde?  Sinclair,  vær 
saa  god  og  kom  her  hen.  Tror  I,  der  behøves  Grunde?** 

Frøken  Sinclair  kom.  Jeg  er  bange  for,  at  Deres  Naade  ikke 
kan  undgaa  at  give  en  Forklaring**,  svarede  hun  forlegen. 
„Disse  Horn'er  og  Fleming'er  kræve  Hensyn.  Deres  Byrd,  de- 
res Rang . .  .** 

„Sig  Dem,  hvad  I  vil.  Kan  jeg  gjøre  for,  at  min  Mand  er  ufor- 
nuftig? Hør  selv,  hvad  han  skriver:  „Politiske  Grunde  kræve, 
min  dyrebare  Veninde,  at  du  i  Sommer  lever  saa  stille  som 
muligt.  Ingen  Fester,  ingen  Luxus,  det  er  i  højeste  Grad  far- 
ligt at  udfolde  en  Pragt,  som  kunde  paadrage  os  visse  Perso- 
ners Skinsyge.  Jeg  skal  snart  selv  forklare  dig  mine  Formod- 
ninger. Indtil  da,  ma  tres  chére,  vilde  jeg  være  dig  forbunden, 
om  du  vilde  tage  Hensyn  til  mit  Ønske** . 

„Om  jeg  tør  vove  at  sige  min  Mening** ,  sagde  Frøkenen  no- 
get forlegen,  „kan  det  ikke  paa  nogen  Maade  være  Hr.  Gre- 
vens Mening  at  lægge  Hindringer  i  Vejen  for  en  Fest,  som 
Deres  Naade  allerede  har  bebudet.  Det  maa  altid  blive  et 
Spørgsmaal,  der  først  vedkommer  den  Dag  i  Morgen** . 

„Hans  Naade** ,  bemærkede  Hovmesteren,  „vilde  uden  Tvivl 
med  Beklagelse  høre,  at  Personer  af  saadan  Rang  som  f.  Ex. 
Friherre  Creutz,  var  bleven  stødte  ved  at  faa  Afbud  efter  en 
udstedt  Indbydelse**. 

„Men  hvad  skal  jeg  gjøre?**  sagde  Grevinden  forstemt.  „Min 
Mands  Ønske  er  tydeligt,  skjønt  jeg  ikke  fatter  Grunden  der- 
til". 

„Deres  Naade  kan  jo  sætte,  at  Brevet  først  var  kommet  i 
Morgen  og  ikke  i  Dag** ,  sagde  Sinclair  modigere. 

„Dagen  bliver  prægtig  og  Festen  herlig** ,  sagde  Hovmeste- 
ren i  samme  Tone.  „En  saadan  Dag  kommer  ikke  igjen.  Man 
skal  erkjende,  at  det  er  Deres  Naade,  der  giver  Tonen  an  for 
hele  den  finske  Adel** . 

Grevinden  vaklede.  Men  hun  var  sin  Mand  i  høj  Grad  hen- 
given og  vilde  rimeligvis  alligevel  have  bestemt  sig  til  at  ef- 
terkomme hans  Ønske,  dersom  ikke  den  lille  Ebba  var  kom- 
men ind,  ude  af  sig  selv  af  Henrykkelse  over  det  nye  Ko- 

stume,  hun  skulde  bære  ved  Festen,  og  som  forestillede  en 
Dryade  eller  Skovnymfe.  Modersvagheden  flk  Overmagten. 
Efter  nogen  Betænkning  besluttede  Grevinden,  at  Festen  al- 
ligevel skulde  flnde  Sted  —  men  kun  for  denne  Gang. 

Sinclair  og  Hovmesteren  skyndte  sig  bort  hver  til  sin  Side, 
triumferende  over  at  have  sat  deres  Planer  igjennem.  Da 
meldte  Kammerjomfruen  Forvalteren.  Grevinden  var  ikke  i 
Humør  til  at  modtage  den  vrede  unge  Mand,  som  oftere  viste 
hende  et  barskt  end  et  glad  Ansigt,  men  omsider  lod  hun  sig 
dog  formaa  dertil. 

„Hvad  vil  I  ?**  spurgte  hun  kort. 

Mester  Per  var  ikke  bange  af  sig,  naar  det  gjaldt  om^  at  tage 
Basketag  med  selve  Bjørnen,  men  her  følte  han  sit  Mod  for- 
svinde. Han  havde  lært  saadan  en  kjøn  Tale  udenad  paa  Vejen, 
nu  havde  han  fuldstændig  glemt  den  og  brummede  utydelig 
noget,  der  skulde  forestille  en  Lykønskning  i  Anledning  af 
det  smukke  Vejr. 

„Det  er  godt",  svarede  Grevinden  utaalmodig.  „Var  der 
mere,  I  vilde  sige  mig,*" 

Mester  Per  brummede  nogle  Ord,  hvoraf  Meningen  omtrent 
var  den,  at  Aaret  var  meget  daarligt,  og  at  Engene  burde  have 
Lov  at  staa  noget  længere,  før  de  blev  slaaede. 

Grevinden  tabte  sin  Taalmodighed,  som  just  ikke  var  af  de 
længste.  „Det  er  slemt  nok,  at  I  intet  Hø  har** ,  sagde  hun,  „det 
er  Jer  Fejl.  Mine  Gjæster  skal  bjærge  Høet  paa  Slotsengen  i 
Dag.  Er  der  for  lidt,  saa  lad  de  nærmeste  Enge  slaa,  og  før 
Høet  hen  paa  Slotsengen.  Jeg  ønsker,  at  det  skal  tage  sig  rige- 
ligt ud.  Majniemi  er  rigt !  Engene  maa  ikke  være  fattige.  Far- 
vel. Gjør,  som  jeg  har  sagt" . 

Inden  Mester  Per  vidste  et  Ord  af  det,  var  han  atter  paa 
Vejen  ned  ad  Slotstrapperne.  „Din  fordømte  Tyrepande** ,  sagde 
han  til  sig  selv.  „Havde  jeg  ikke  saa  pænt  lært  mig  udenad, 
hvorledes  jeg  skulde  aabne  Grevindens  Øjne  for  hele  Sand- 
heden. Hvorledes  Hestene  græsser  vore  fedeste  Enge  af! 
Hvorledes  Jægerne  tramper  vore  bedste  Marker  ned !  Hvor- 
ledes Sæden  ikke  sætter  Kjærne  I  Hvorledes  Græsset  visner  I 
hvorledes  Misvæxten  griner  paa  alle  Marker!  Hvorledes  Sul- 
ten banker  paa  alle  Døre!  Hvorledes  Overmodet  underkuer 
os!  Hvorledes  Gjerrigheden  flaar  os!  Hvorledes  dovne,  stor- 
snudede Tjenere  drive  Gjæk  med  Bonden,  som  de  linde  for 

godti  Hvorledes  alt  bortødsles  I  Hvorledes  Folkene  knurre  I 
Hvorledes  man  lyver !  Hvorledes  man  stjæler  1  Hvorledes  Mah 
niemi  gaar  til  Grunde  1  Hvorledes  hele  mit  Værk  ødelægges ! 
Gode  Gud,  nej,  ikke  mit  Værk,  men  ditl  Beskyt  du  dette 
Ulykkesslot,  at  ikke  de  Dage  maa  komme  igjen,  som  Mænd  og 
Oldinge  endnu  tale  om  med  Gysen** . 

Disse  Ord  vældede  utydelig  ligesom  et  fjæmt  Vandfalds 
Brusen  frem  fra  Forvalterens  brede  Bryst.  Men  han  havde 
ikke  længer  Tid  til  at  hengive  sig  til  disse  sørgelige  Tanker. 
Paa  Trapperne  var  han  lige  ved  at  blive  løbet  over  Ende  af 
Kammertjenere,  i  Gaarden  bestormedes  han  fra  alle  Sider. 
Der  skulde  være  Havre,  Hø  og  Staldrum  til  hundrede  Heste, 
rigelig  Forplejning  til  Gjæsternes  talrige  Følge,  Flag  paa  Taar- 
nene,  nye  Løvhytter,  nye  Triumfbuer,  alle  Slottets  undergivne 
skulde  være  paa  deres  Poster  højtidsklædte,  vel  afrettede, 
frem  for  alt  med  glade  Ansigter.  Alle  Forraad  skulde 
tømmes,  alle  KJældere  afgive  deres  Indhold.  Majniemi  skulde 
vise  sig  rigt,  greveligt,  fyrsteligt,  kongeligt,  medens  Nøden  li- 
stede sig  ind  i  dets  Hytter,  og  Farerne  lurede  bag  ved  Blænd- 
værket med  al  denne  straalende  Pragt. 

Mester  Per  var  en  simpel  og  ærlig  Landmand.  Han  kunde 
ikke  forstaa,  hvorledes  man  kunde  kaste  et  saa  straalende 
Slør  over  en  truende  Ruin.  Men  én  Tanke  trøstede  ham  dog : 
,,Naar  blot  først  Greven  kommer,  bliver  det  nok  altsammen 
bedre!  Greven  er  ædel.  Greven  er  rig!  Han  vil  forstaa  sine 
Folks  Nød.  Maaske  kaster  han  en  Tønde  Guld,  maaske  kaster 
han  et  Solglimt  af  Menneskelighed  ind  i  dette  Mørke  af  Ty- 
ranni !** 

Men  den,  der  ikke  som  Mester  Per  var  indviet  i  en  Del  af 
Slottets  Mysterier  —  thi  han  kjendte  langt  fra  dem  alle  — ,  var 
sikkert  opfyldt  af  fornøjeligere  Tanker  i  den  herlige  Sommer- 
dags Solskin.  Der  knejsede  det  stolte  Slot  med  sine  fem 
Taarne  over  den  grønne  Egn  som  en  Kongeborg  omgiven  af 
hele  sit  Rige.  Majniemis  Siskener  sang  i  Lundene,  Sommeren 
kom  saa  sent,  at  Naturen  endnu  levede  i  Vaarens  Efterglans. 
I  sagte  Vover  gyngede  Vigenes  Sølv  omkring  Strandbredderne. 
I  Granernes  mørke  Toppe  susede  Mindet  om  den  Tid,  der  var 
henrunden,  i  Birkenes  lyse  Lokker  vuggedes  Haabet  om  kom- 
mende Foraar.  Hvad  den  menneskelige  Stolthed  nogen  Sinde 
havde  formaaet  at  fremkalde  paa  Finlands  Jord,  det  søgte  den 

at  fremkalde  her ;  men  pragtfuldere  end  dens  Pragt,  herligere 
end  dens  Herlighed  bredte  Naturen  sin  klare,  sin  straalende 
Fred  over  Majniemis  blomstrende  Bredder. 


V. 
Hø-Høstglldet. 


Klokken  tolv  om  Middagen  begyndte  Gjæsterne  at  indflnde 
sig.  Der  kom  lange  Rækker  af  Datidens  tunge,  helt  overdæk- 
kede Vogne,  som  der  maatte  et  Forspand  af  fire  Heste  for,  før 
de  kunde  rokkes  af  Stedet.  Og  ved  Siden  af  dem  galopperede 
let  og  yndefuldt  sirlige  Ryttere  i  brogede  Dragter,  unge  Adels- 
mænd, som  snart  paa  venstre  og  snart  paa  højre  Side  af  Vog- 
nene lod  deres  Heste  danse  stolt  med  knejsende,  prustende 
Hoveder  for  at  tildrage  sig  et  beundrende  Blik  fra  de  skjønne 
Øjne,  der  tittede  ud  af  Vognvinduerne. 

Vejene  var  stænkede  med  Vand  og  bestrøede  med  Birkeløv 
blandet  med  Blomster.  Langs  Gjærderne  hang  der  ligesom 
ved  Grevindens  Ankomst  Guirlander  af  smaa  Rønne-  og  Gran- 
kviste bundne  paa  Snore.  Inden  man  drejede  ind  ad  den  store 
Indkjørselsport,  kjørte  man  omtrent  et  Hundrede  Alen  igjen- 
nem  en  kunstig  Hvælving  af  Birk  og  Gran,  som  udbredte  en 
behagelig  Kølighed  i  Sommerheden.  Fra  alle  fem  Taarne  vajede 
atter  de  blaa  og  gule  Faner  i  den  klare  Luft,  og  den  største 
Fane  paa  Hovedtaarnet  var  prydet  med  det  Bertelsk6ldske 
Vaaben,  en  Rytter  i  fuld  Rustning,  ved  den  ene  Side  en  ned- 
hisset Vindebro,  en  Hentydning  til  Marienburg*),  og  ved  den 
anden  Side  Fyns  Vaaben,  som  Kong  Karl  den  tiende  gav  Gu- 
stav Bertelsk6ld  Ret  til  at  føre,  da  han  først  af  alle  var  redet 
over  Lille  Bælt. 

Middagsmaaltidet  anrettedes  i  den  store  Slotssal  præcis 
Klokken  et,  hvilket  var  ualmindelig  sent  i  Forhold  til,  hvad 
der  var  Skik  og  Brug  i  Karl  den  ellevtes  Tid,  da  man  sædvan- 
lig stod  op  Klokken  fire  om  Morgenen,  spiste  til  Middag  Klok- 
ken elleve  og  gik  i  Seng  Klokken  ti.  Salen  fortjener  en  særlig 
Beskrivelse.  Den  var  saa  stor,  at  hundrede  Gjæster  —  saa 
mange  var  der  omtrent  —  magelig  fik  Plads  ved  Bordene,  der 

*)  Ved  Wflrtzbttrg,  hvor  Sløgtens  Sttmflider  først  trcngte  frem  over  Slottets  Vindebro. 

vare  dækkede  i  Form  som  et  B,  naturligvis  med  fornødent 
Mellemrum,  saa  at  man  kunde  komme  ind  i  de  to  Halvkredse. 
Man  kunde  imidlertid  godt  sige,  at  Salens  Højde  var  forholds- 
vis endnu  større,  og  fra  Midten  af  Loftet  hang  der  en  tolvarmet 
Lysekrone  af  massivt  Sølv,  et  kunstfærdigt  og  yderst  kostbart 
Arbejde,  der  under  Trediveaarskrigen  var  bleven  gjort  til  Bytte 
paa  et  eller  andet  tysk  Fyrsteslot  —  eller  hvem  ved,  nuuiske 
fra  en  Klosterkirke  —  og  ført  hjem  af  den  ældre  Bertelsk5ld 
blandt  andre  Kostbarheder.  Loftet  var  prydet  med  en  stor 
Mængde  Malerier.  Her  saa'  man  Ægyptens  syv  Landeplager, 
Israeliterne  i  Ørkenen,  Josvas  og  Makkabæemes  Kampe  og 
flere  andre  opbyggelige  Billeder  af  det  gamle  Testamente, 
valgte  saaledes,  at  man  tydelig  kunde  mærke  Slotsherrens  For- 
kjærlighed  for  krigerske  Æmner.  Væggene  røbede  i  endnu 
højere  Grad  den  samme  Smag,  thi  de  vare  fra  Gulv  til  Loft  be- 
dækkede med  kolossale  Oliemalerier,  der  forestillede  Scener 
af  Trediveaarskrigen  og  Karl  den  tiendes  Felttog.  Stilen  rø- 
bede en  hollandsk  Malers  Haand,  og  Kavallerifægtninger  var 
Hovedæmnet.  Her  saa*  man  blandt  andet  Wallensteins  An- 
greb paa  Stålhandske  og  Finnerne  i  Slaget  ved  Breitenfeld, 
Overgangen  over  Lech,  Gustav  Adolfs  Indtog  i  Miinchen,  Gu- 
stav Adolfs  Død  ved  Liitzen,  Slagene  ved  N6rdlingen  og  Witt- 
stock,  Slaget  ved  Warschau  og  flere  andre  navnkundige  Begi- 
venheder. Senere  og  hidrørende  fra  en  anden  Haand  var  et 
stort  Maleri,  der  forestillede  Overgangen  over  Lille  Bælt.  Man 
saa'  i  Afstand  Kongen  sejrrig  gaa  i  Land  paa  Fyn,  medens  nær- 
mere i  Forgrunden  en  Rytterskare  med  Vogne  og  Tros  sank 
igjennem  den  bristende  Is,  og  ovenover  saas  Berømmelsens 
Gudinde,  som  holdt  et  stort  Vaabenskjold,  hvorpaa  læstes  med 
forgyldte  Bogstaver: 

Gustavus  Bertelsk61d,  comes,  obiit  29  Jan.   1658. 
Jacet  indomitus  victor  pro  rege  sub  unda*). 

Ledet  af  dette  Maleri  kunde  man  let  paa  de  andre  og  for  det 
meste  ved  Gustav  Adolfs  og  Karl  den  tiendes  Side  opdage  den 
gamle  Grev  Bertelsk6lds  Kæmpeskikkelse,  der  uddelte  sine 
Hug  i  den  vildeste  Kamptummel.  Maleren  havde  selvfølgelig 

*)  Gustiv  Bertelskdld,  Greve,  døde  den  29.  Jan.  1658.  Uovervanden  og  Mjreode 
for  sin  Konge  hviler  han  onder  Bolgen. 

ikke  forringet  den  tapre  Greves  Bedrifter,  men  det  maa  ind- 
rømmes, at  Virkeligheden  bød  hans  Pensel  rige  Æmner.  For 
at  mildne  Indtrykket  af  disse  blodige  Billeder  var  der  midt  paa 
den  store  Væg  lige  over  for  Indgangen  anbragt  et  andet  af 
en  fredeligere  Natur,  forestillende  Dronning  Kristina,  som 
skjænkede  en  staalklædt  Kriger  Greve  værdigheden,  og  under 
det  læste  man,  ligeledes  med  forgyldte  Bogstaver,  Datoen  20de 
Oktbr.  1650.  Imellem  de  sex  Vinduer  paa  Langsiden  saas  for 
øvrigt  fem  store  Portrætter,  blandt  hvilke  man  ved  første  Øje- 
kast gjenkjendte  Gustav  Adolf,  Kristina  og  Karl  den  tiende 
Gustav.  Det  fjerde  af  disse  Malerier  var  et  Portræt  af  den 
samme  første  Greve  Bertelsk61d,  som  Malerens  Haand  havde 
forherliget  overalt,  og  det  femte  forestillede  hans  tidlig  af- 
døde vidunderlig  skjønne  Hustru  og  bar  hendes  Dødsdags  Da- 
tum,  den  24de  Juni  1653.  Den  nuværende  Greves  og  Grev- 
indes Portrætter  havde  faaet  en  beskednere  Plads  i  den  saa- 
kaldte  Marmorsal. 

Det  vilde  være  forgjæves  at  søge  at  beskrive  den  Pragt, 
der  udfoldedes  ved  Maaltidet.  Det  maa  være  nok,  at  vi  sige, 
at  Servicet  til  alle  hundrede  Personer  var  af  Sølv  med  Bertel- 
skdlds  Vaaben  præget  oven  over  et  nyt  ubekjendt  polsk  Navn, 
som  antydede,  at  denne  Kostbarhed  ikke  mindre  end  Lyse- 
kronen var  et  Bytte  fra  Krigen  og  taget  i  et  eller  andet  erobret 
Slot  i  Polen.  Minderne  fra  Krigene  gik  igjen;  nu  saa'  man 
kun  deres  Glans,  deres  Taarer  havde  man  glemt. 

Kaffe  var  ikke  ubekjendt,  men  man  drak  den  endnu  ikke 
ved  større  Festligheder.  I  Stedet  derfor  serveredes  der  efter 
de  mange  forskjellige  Slags  stockholmsk  Bagværk  og  fransk 
Syhetøj  ved  Slutningen  af  Maaltidet  en  sød  spansk  Vin  i  smaa 
slebne  Glas  med  Fødder  af  Elfenben.  Grevinden,  som  sad  i 
Højsædet  ved  Siden  af  Baron  Creutz,  rejste  sig  strax  efter, 
Gjæsterne  fulgte  hendes  Exempel,  og  Maaltidet  var  til  Ende 
Klokken  fire  om  Eftermiddagen. 

Nu  bød  hver  Kavaler  en  Dame  Armen,  og  man  gik  ud  at 
spasere  i  Slotshaven.  Historien  melder  ikke  noget  om,  hvad 
de  sagde  til  hverandre,  disse  fornemme  Gjæster  paa  Majniemi 
under  Spasereturen  i  de  svale  Løvsale.  Mon  det  var  udsøgte 
Artigheder  i  det  halvt  svenske,  halvt  franske  Sprog,  der  var 
i  Brug  den  Gang,  og  som  endnu  ikke  var  bleven  renset  ved 
Kongernes  Exempel  eller  Digternes  Nidkjærhed  for  det  nor- 

diske  Modersmaal  ?  Det  er  nok  muligt,  thi  i  Selskabet  var  der 
adskillige  Damer  og  Herrer  af  en  æ  1  d  r  e  Skole,  som  person- 
lig havde  hentet  deres  Dannelse  i  Nærheden  af  „det  store  Aar- 
hundredes**  glimrende  Midtpunkt,  ham,  som  man  saa'  op  tQ 
som  til  en  Sol  og  en  Afgud,  al  Fuldkommenhedens  Mønster, 
al  Dannelses  Orakel,  den  mægtige,  umættelige,  straalende 
Halvgud  Ludvig  den  fjortende.  Men  disse  ældre  var  lige  ved 
at  blive  fortrængte  af  en  yngre  Slægt,  der  var  voxet  op  under 
Karl  den  ellevtes  barske  Alvor,  enten  i  Stockholm  eller  hjemme 
paa  deres  Slotte,  da  Rigdommen  ikke  længer  forslog  til  ødsle 
Udenlandsrejser.  Og  disse  yngre  havde  ikke  beholdt  andet  af 
deres  Tids  Forfinelse  end  Fraserne ;  dog  ved  dem  skjulte  sig 
ikke  sjælden  Landjunkerens  ærlige  Raahed  eller  Soldatens 
plumpe  Næveretsidéer. 

Men  jeg  synes,  jeg  kan  se  dem  endnu,  som  Dahlberg  afbil- 
der dem  i  sit  daværende  Suecia  hodierna  paa  Planscheme  for 
'1695  —  disse  Herrer  med  Sko,  Silkestrømper  og  Knæbuxer, 
med  deres  lange  Frakker,  som  fremviste  alle  Ryggens  Krum- 
ninger, med  de  lange  Rader  Knapper,  de  uformelige,  nedhæn- 
gende Opslag,  det  flne,  hvide  Kniplings  Halstørklsede  og  den 
vidunderlig  struttende  Allongeparyk  omkring  et  Ansigt  saa 
hvidt  og  rødt  som  Mælk  og  Kirsebær  —  og  disse  ekjønne  Da- 
mer i  deres  nedringede,  kortlivede,  snævre,  men  meget  Unge 
Kjoler  med  de  mange  Garneringer,  med  den  korte  Mantille, 
som  man  fik  at  se  igjen  i  det  19de  Aarhundrede,  med  de  bare 
Arme,  den  kokette  Vifte  og  det  ualmindelig  høje  Hovedsæt  å 
la  Maintenon  —  ikke  den  allerhelligste  Maintenon,  nej  be- 
vare's,  men  maaske  . . . 

Slottets  to  Hovedfagader  laa  imod  Nord  og  Syd.  Mod  Nord 
var  Indkjørselsporten,  Borggaarden  og  den  store  Opgang. 
Den  søndre  Fagade  vendte  ud  til  Haven,  over  hvis  klippede 
Hække  man  havde  den  skjønneste  Udsigt  over  Horisonten. 
Paa  den  østlige  Side  laa  de  vidt  strakte  Udhuse,  hvor  vi  i  Be- 
gyndelsen af  denne  Historie  var  med  til  Rulningen ;  den  store 
Park  bredte  sig  vest  for  Slottet  og  stod  paa  denne  Side  i  For- 
bindelse med  Haven  ved  en  Bro,  der  førte  over  en  med  Kunst 
anlagt  Dam. 

Til  at  beskrive  Majniemis  Have  vilde  der  udkræves  megel 
detailleret  Kjendskab  til  Datidens  Havedyrkning,  paa  hvilken 
der  anvendtes  utrolig  mange  Penge,  og  for  hvis  Skyld  man 

indkaldte  de  dueligste  hollandske  Gartnere.  Vor  Tids  Smag 
vilde  maaske  flnde  meget  løjerligt,  som  den  Gang  ansaas  for 
at  være  Toppunktet  af  Elegance;  vor  mere  enfoldige  Følelse 
vilde  maaske  komme  i  Oprør  ved  Synet  af  den  Vold  eller  ret- 
tere den  List,  hvormed  man  pressede  Naturens  smukke  Ure- 
gelmæssighed ind  i  snorlige  mathematiske  Figurer,  der  gjøre 
et  ensformigt  næsten  ængsteligt  Indtryk  paa  Øjet.  Men  i  Have- 
dyrkningen som  Kunst  var  man  den  Gang  vidt  fremme,  maa- 
ske videre  end  vor  Tid,  idet  man  den  Gang  ofrede  Summer, 
som  nu  vilde  synes  fabelagtige,  for  denne  Fornøjelse,  der  var 
bleven  en  Grille  i  Holland,  en  Mode  i  Frankrig,  en  Luxus 
i  England,  en  Lidenskab  i  Tyskland,  og  som  i  alle  disse  Lande 
dreves  til  sine  yderste  Muligheder,  ja  stundum  over  i  det  vid- 
underlige, og  som  den  pragtlystne  svenske  Adel  tilegnede  sig, 
maaske  mere  af  Efterabelseslyst  end  af  virkelig  Tilbøjelighed. 
Thi  ved  Siden  af  sydligere  Landes  yppige  Vegetation  maatte 
disse  nordiske  Anlæg  tage  sig  blege  ud;  det  saftige  grønne 
manglede  saa  vel  som  det  varme  Luftperspektiv  over  Blom- 
sternes glødende  Farver.  Men  i  samme  Grad,  som  Naturen  her 
oppe  maatte  staa  tilbage  i  Henseende  til  Rigdom  i  Kappestri- 
den med  den  sydlandske,  i  samme  Forhold  opbød  Kunsten  alle 
sine  Hjælpemidler  for  at  skjule  disse  Huller,  for  at  skjule  denne 
Underlegenhed. 

Majniemis  Have  stod  rimeligvis  tilbage  for  mangen  anden 
paa  den  Tid  i  Sverige,  om  end  ikke  i  Finland.  Og  dog  kunde 
den  i  Kunst  og  maaske  ogsaa  i  Pragt  kappes  med  mangt  et 
kongeligt  Lystslot  i  det  nittende  Aarhundrede.  I  otte  store, 
snorlige  Firkanter,  alle  omgivne  af  klippede  Akacie-  eller  Ro- 
senhækker, bredte  den  sig  ligesom  et  fløjelsblødt  Tæppe  under 
Slottets  Vinduer.  Hvert  enkeh  Kvarter  var  kunstfærdig  udar- 
bejdet i  Rokokostil  med  Blomsterrabatter,  kostbare  Tulipaner, 
krumme,  yderst  smalle  sandstrøede  Gange  og  en  fin  neder- 
landsk Græsart,  der  efter  Behag  lod  sig  forme  i  fantastiske 
Schatteringer.  I  Midten  af  hvert  Kvarter  stod  der  en  Marmor- 
statue paa  Piedestal ;  Jupiter,  Juno,  Mars,  Venus,  Apollo,  Mi- 
nerva, Merkurius  og  Ceres  havde  saaledes  hver  sit  lille  Rige 
af  Blomster  og  Grønt.  I  hvert  af  de  fire  Hjørner  af  den  Fir- 
kant, som  de  otte  Kvarterer  tilsammen  dannede,  var  der  et 
straalende  Springvand,  i  hvilket  en  Triton  sendte  en  plaskende 
Straale  ned  ovenfra.  Men  midt  i  Haven  var  der  en  kredsrund 

Dam,  en  halv  Snes  Alen  i  Gjennemsnit,  i  Midten  af  hvilken 
en  forfærdelig  Drage  med  tre  Hoveder  sendte  en  bred  Vand- 
straale  ud  af  hvert  af  de  tre  Gab,  saaledes  at  de  tre  Straaler 
krydsedes  og  dannede  et  i  Sollyset  skinnende  B. 

Naar  man  var  bleven  kjed  af  at  se  paa  Blomsterne  og  Spring- 
vandene, behøvede  man  ikke  at  gaa  langt,  før  man  fandt  Kø- 
lighed i  en  stor  sexarmet  Stjærne  af  Humle,  der  klatrede  op  ad 
Træstænger,  som  vare  sammenbundne  foroven,  saa  at  de  dan- 
nede yndefulde  Buer,  under  hvilke  der  stod  nette  Bænke,  man 
kunde  hvile  sig  paa.  Midtpunktet  i  denne  Stjærne  dannedes  af 
en  rund,  duftende  Humlesal  midt  i  hvilken  der  stod  et  Mannor- 
bord  og  en  kjøn  Statue  af  Hebe,  over  hvis  Hoved  Dagslyset 
faldt  ned  igjennem  det  luftige  Løvhvælv,  mildnet  af  det  grønne 
Løv, 

De  ældre  i  Selskabet  hvilede  sig  nogle  Øjeblikke,  her,  me- 
dens de  yngre  spredte  sig  langs  Strandbredden,  hvor  en  fem, 
sex  lette  Baade  laa  parate  til  en  Udflugt  paa  Søen.  Kavalererne 
roede,  Damerne  viftede  Myggene  bort  med  deres  Vifter,  og 
saaledes  sejlede  man  en  Tur  omkring  Holmen,  hvor  sorte  Ja- 
nes Hytte  endnu  stod,  forfalden  og  ubeboet  som  en  Ruin  fra 
gamle  Dage.  Mindet  om  den  dødsdømte  Hex  havde  slaaet  Rod 
i  Folketroen,  Stedet  betragtedes  med  overtroisk  Rædsel,  og  in- 
gen havde  været  til  at  formaa  til  at  bosætte  sig  i  det  berygtede 
Hus.  Baadselskabet  skyndte  sig  ogsaa  at  komme  der  forbi  med 
den  spøgende  Bemærkning,  at  Majniemis  Skatte  var  begra- 
vede her.  Lyden  af  en  Fløjte  foV  smægtende  hen  over  det 
blanke  Vandspejl,  Ungdom  og  Kjærlighed  gyngede  af  Sted  i 
Baadene :  de  smukke  Frøkener  bøjede  sig  ud  over  Rælingen, 
og  da  de  saa'  deres  Kinder  rødme  i  Vandspejlet,  dyppede  de 
deres  hvide  Fingre  i  Vandet  og  stænkede  spøgende  nogle 
Draaber  paa  de  roende  Kavalerer,  som  truede  med  til  Straf 
at  sætte  dem  i  Land  paa  den  mistænkelige  Holm. 

Længe  kunde  Turen  ikke  fortsættes,  thi  nu  blev  der  givet 
Signal  til,  at  Høbjærgningen  paa  Slotsengen  begyndte.  Mester 
Per  stod  der  og  brummede  noget  om,  at  Duggen  begyndte  at 
falde  paa  det  spredte  Hø,  som  var  saa  kostbart  i  dette  Misvæxt- 
aar,  men  hans  mørke  Pande  klarede  op,  da  den  lille  Guver- 
nante Linderoth,  ledsaget  af  Ebba,  der  var  klædt  ud  som  Hyrd- 
inde, kom  hoppende  over  Engen  og  fik  travlt  med  at  skaffe  Ri- 
ver til  Frøknerne.  Mester  Per  var  overvunden,  det  forlangte 

blev  hentet  frem,  vel  en  tredive  flne,  lette,  blaamalede  River, 
særlig  lavede  til  Hænder,  der  var  vante  til  at  behandle  Arbej- 
det som  en  Leg.  Alle  de  ældre  tog  Plads  paa  Græsbænke  og 
Sofaer,  der  var  flyttede  der  ud,  men  alle  de  unge  gav  sig  ivrig 
i  Færd  med  Arbejdet.  Der  blev  en  Støjen  og  Fjasen  og  Spø- 
gen, saa  Majniemis  Bredder  gav  Gjenlyd  deraf.  Blandt  de  flne 
Damer  var  nogle  meget  uvante  med  sligt  og  bar  sig  umaadelig 
morsomt  ad  med  at  rive  sammen,  atter  andre  var  voxede  op 
paa  Landet  og  havde  mere  end  én  Gang  haft  fat  i  en  Rive. 
Men  du  gode  Gud,  hvad  det  dog  var  for  et  Arbejde,  her  blev 
gjort!  Mester  Per,  hvis  praktiske  Sans  altid  først  tænkte  paa 
det  nyttige,  havde  kun  et  Øjeblik  ladet  sig  bestikke  af  det 
smukke  Syn,  disse  hulde  Høbjærgningspiger  frembød  paa  den 
grønne  Eng.  Snart  saa'  han  med  en  Landmands  Fortvivlelse, 
hvorledes  Høet,  som  nogle  stakkede,  atter  blev  spredt  af  an- 
dre, som  kaade  hoppede  op  midt  i  Stakkene  eller  puffede  hver- 
andre omkuld  i  dem,  medens  nogle  tog  hele  Favnen  fuld  og 
kastede  over  de  andre.  Værst  af  dem  alle  var  den  unge  Gustav 
Adolf;  han  foV  over  Engen,  hærjende  og  ødelæggende  som 
Attila,  Hunnernes  Konge,  thi  voxede  der  end  Græs  i  hans 
Spor,  voxede  der  i  alt  Fald  intet  Hø  til  Høstænget.  De  andre 
adelige  Junkere  lod,  saa  godt  de  kunde,  som  om  de  bar  Høet 
til  Slæderne,  paa  hvilke  det  blev  kjørt  ind,  men  Halvdelen 
tabte  de  rigtig  nok.  Det  var  en  ulykkelig  Stund  for  Allonge- 
parykkerne; ingen  Frisør  i  Åbo  eller  Stockholm  vilde  uden 
den  dybeste  Græmmelse  kunne  have  set  disse  stolte  aristokra- 
tiske Mesterværker  af  deres  babyloniske  Bygningskunst.  Flad- 
trykte, ødelagte,  fulde  af  Hø  og  Støv,  blev  de  stakkels  Paryk- 
ker til  sidst  hængt  op  i  Trætoppene  som  Boldte  for  den  ustyr- 
lige Aftenvind.  Det  gik  i  det  hele  lidt  vildt  og  ikke  ganske  for- 
nemt til  paa  Slotsengen  ved  Majniemi ;  de  gamle  rystede  mis- 
fornøjede paa  Hovederne  med  de  lange  vel  bevarede  Paryk- 
lokker; men  hvad  kunde  de  gjøre?  Sæderne  var  nu  en  Gang 
bleven  en  Smule  forvildede,  siden  de  var  unge,  og  de  maatte 
nøjes  med  at  gnaske  paa  de  lækre  Multebær  og  Kirsebær,  der 
i  Overflod  bødes  om  af  Kammertjenere  udklædte  som  Hyrder 
og  Skovtrolde. 

Imidlertid  begyndte  Solen  lidt  efter  lidt  at  synke  bag  Parkens 
Ege  og  Birke,  de  improviserede  Arbejdere  begyndte  at  blive 
trætte,  og  de  virkelige  maatte  gjøre  Resten  af  Arbejdet.  Saa 

hørtes  der  Trompetstød  fra  Parken,  og  frem  red  to  Ryttere, 
den  ene  kulsort  fra  Hoved  til  Fod  paa  en  sort  Hest  og  den  an- 
den snehvid  paa  en  hvid  Hest ;  under  Fanfarer  meldte  de,  at 
i  Fald  det  højvelbaarne  Selskab  vilde  gaa  op  til  Floras  Borg, 
vilde  Prins  Vintersne  og  Prins  Høstnat  med  deres  Tjenere 
vove  en  Dyst  til  Gjæstemes  Ære.  Selskabet  lod  sig  ikke  dette 
sige  to  Gange  og  brød  strax  op  for  at  begive  sig  til  Parken. 

Floras  Borg  var  en  temmelig  stor  Høj  midt  i  Parken,  oven 
paa  hvilken  der  var  et  Lysthus,  hvorfra  man  havde  en  over- 
ordentlig glimrende  Udsigt  over  Søen,  Parken,  Haven  og  de 
lange  Rækker  af  Drivhuse,  hvis  Vinduer  skinnede  som  Guld 
i  Aftensolen.  Gjæsterne  modtoges  her  af  Frøken  Sinclair  som 
Flora,  der  rakte  hver  især,  efterhaanden  som  de  kom,  en  ud- 
søgt Buket  sjældne  Blomster  af  sin  store  Kurv,  idet  hun  ud- 
talte sin  Taknemlighed  over,  at  Gjæsterne  havde  arbejdet  i 
hendes  Rige.  Neden  for  Højen  paa  den  østlige  Side  var  der  en 
med  Sand  bestrøet  Plæne,  der  strakte  sig  ned  til  Kanten  af 
Dammen,  og  her  var  der  truffet  Anstalter  til  et  Dystridt,  idet 
Tyrkehoveder  af  Pap,  Ringe  og  flagrende  Duer  vare  bundne 
fast  i  Snore. 

Saa  snart  Gjæsterne  havde  indtaget  deres  Pladser,  kom 
Prins  Høstnat  og  Prins  Vintersne  ridende  ind,  hver  fra  sin 
Side,  hver  ledsaget  af  fem  Ryttere,  den  førstes  kulsorte  lige- 
som han  selv,  den  andens  snehvide  ligesom  han.  De  to  Partier 
hilsede  Gjæsterne;  Trompeterne  skingrede,  og  Karusselridtet 
begyndte.  Det  gjaldt  nu  om  med  Spidsen  af  en  tre  Alen  lang 
Lanse  i  stærk  Fart  Plænen  rundt  enten  at  fange  en  svævende 
Ring  eller  at  støde  et  grinende  Tyrkehoved  ned  eller  at  gjen- 
nembore  en  stakkels  forskræmt  Due,  som  forgjæves  søgte  at 
undfly  Faren.  Den  sorte  Prins  og  hans  Folk  viste  sig  kjendelig 
som  den  hvide  Prins'  og  hans  Folks  Overmænd  i  dette  Stykke. 
Prins  Høstnat  var  uovertræffelig  i  Henseende  til  sikkert  Øje, 
smidig  Haand  og  Færdighed  i  at  tumle  sin  Hest;  han  havde 
taget  sex  Ringe,  lige  saa  mange  Tyrker  og  flre  Duer,  inden 
Prins  Vintersne  havde  formaaet  at  tage  en  af  hver  Slags.  Han 
hilsedes  ogsaa  med  livligt  Bifald  af  Tilskuerne,  og  paa  et  givet 
Tegn  kastede  Flora  sin  Blomsterkurv  ned  paa  Banen,  hvorpaa 
Kappestriden  ophørte,  Prins  Høstnat  erklæredes  for  Sejrherre 
og  fik  af  lille  Ebba,  der  var  udklædt  som  Feernes  Dronning, 
den  første  Pris,  bestaaende  af  en  Jagttaske  knyttet  af  Silke  og 

fuld  af  franske  Brystsukker  —  det  sidste  var  hendes  egen  Op- 
findelse, som  hun  ikke  var  lidet  stolt  af. 

Nu  bødes  der  Mjød  om,  man  hvilede  sig  nogle  Øjeblikke, 
og  saa  begyndte  den  anden  og  alvorligere  Del  af  Festen,  et 
Minde  fra  gamle  Dage,  som  stemte  godt  med  Tidens  krigerske 
Sind  —  denne  Tid,  da  de  Karoliner  voxede  op,  som  faa  Aar  ef- 
ter skulde  fylde  hele  Evropa  med  deres  Ry.  Der  var  imidlertid 
den  Forskjel  imellem  disse  Lege  og  Fortidens,  at  her  sad  de 
virkelige  Riddere  som  Tilskuere,  medens  Striden  stod  imellem 
deres  Tjenere  og  Personer  af  lavere  Stand. 

Gustav  Adolf,  som  med  brændende  Iver  havde  fulgt  Dystens 
Gang,  listede  sig  hen  til  Prins  Vintersne  og  hviskede  ham  i 
Øret :  „Staa  fast.  Mester  Per,  lad  mig  se,  at  du  er  rask  og  ka- 
ster den  elendige  Jansen  i  Gulvet.  Tag  dig  i  Agt  for  Nero,  han 
har  den  smidigste  Hest ;  lad  ham  ikke  støde  dig  fra  Siden,  han 
er  stærk  som  en  Ulv.  Men  du  skal  ikke  være  bange,  Per,  er 
han  en  Ulv,  saa  er  du  en  Bjørn.  Sørg  for,  at  du  driver  dem 
begge  to  ud  i  Dammen,  ja,  gjør  det  Per,  saa  er  du  min  Ven"" . 

Prins  Vintersne  svarede  ikke,  han  nikkede  blot  venlig  og 
spændte  sin  Stormhue  og  Læderkøllert  paa. 

Alle  Stridsmændene  iførte  sig  nu  ligesom  den  hvide  Prins 
Stormhuer  og  Læderkøllerter.  Da  det  var  gjort,  blev  der  givet 
Signal  til  at  begynde  Legen  igjen. 

Banen  var  for  snæver,  til  at  alle  paa  én  Gang  kunde  deltage 
i  Striden.  Man  var  derfor  bleven  enig  om,  at  de  skulde  mødes 
parvis,  en  hvid  og  en  sort  ad  Gangen,  saaledes  at  de  først  blev 
stillet  op  ved  Siden  af  hinanden,  og  saa  red  den  ene  til  højre, 
den  anden  til  venstre,  til  de  mødtes  paa  den  modsatte  Side  af 
Banen,  hvorved  deres  Heste  fik  et  passende  Tilløb,  til  at  de 
kunde  tørne  sammen  med  Fart  og  Kraft.  Meningen  var  nem- 
lig, at  Modstanderne  skulde  søge  at  støde  hinanden  af  Hestene 
med  deres  Æspetræs  Lanser*).  Men  da  Tilløbet  toges  i  en 
Halvkreds,  hændte  det,  at  Rytterne  af  Centrifugalkraften  blev 
svungne  udad  og  let  blev  usikre  i  Sadlen,  hvilket  atter  kræ- 
vede megen  Beregning  og  Færdighed,  for  at  det  ikke  skulde 
faa  Indflydelse  paa  Stridens  Udfald. 

Følgen  var  da  ogsaa,  at  den  første  hvide  og  sorte  ikke  for- 
stod  at  undgaa  denne  Fare,  da  de  tørnede  sammen,  men  begge 

*)  Lanserne  lavedes  ved  saadanne  Le|llgbeder  af  en  skjør  Tnesort,  for  at  de  skulde 
knskke,  i  Fald  Stødene  blev  saa  heftige,  at  den,  der  ramtes  af  dem,  kunde  Ilde  Skade 
paa  Liv  eller  Lemmer  derved. 

paa  én  Gang  tumlede  ned  af  Hestene  og  faldt  i  Sandet  til  Til- 
skuernes store  Forlystelse.  Sandet  var  blødt,  de  rejste  sig 
begge  uskadte,  men  bedækkede  med  Støv,  og  traadte  harm- 
fulde til  Side  med  udfordrende  Miner. 

Begge  Anførerne  benyttede  dette  Uheld  til  at  hviske  de 
Kæmper,  der  nu  vovede  sig  frem,  en  Advarsel  i  Øret.  Tilløbet 
blev  nu  taget  med  større  Forsigtighed,  og  Stødet  Uev  mere 
afgjørende.  Den  hvide  faldt,  den  sorte  holdt  sig  rask  i  Sadlen 
og  hilsedes  af  Tilskuernes  Bifaldsraab  som  Sejrherre. 

Begge  Partier  og  Tilskuerne  med  begyndte  at  blive  varme  af 
Kampen.  Man  hørte  Trusler,  Tilraab  og  Opfordringer;  oppe 
paa  Floras  Borg  væddede  Herrerne,  idet  nogle  holdt  paa  det 
ene  Parti,  andre  paa  det  andet,  og  Damerne  kastede  snart 
Blomster,  snart  Konfekt  ned  til  de  stridende. 

Opmuntret  heraf  red  det  tredje  Par  frem,  paa  én  Gang  for- 
sigtig og  rask,  men  den  hvide  var  for  hidsig ;  hans  Lanse  knæk- 
kede ;  den  sorte  svang  strax  ud  til  Siden  og  kastede  sin  Mod- 
stander af  Sadlen  med  et  heftigt  Stød  under  højre  Skulder. 
Atter  var  de  hvide  overvundne,  og  atter  lød  der  et  højt  Jubel- 
raab  fra  de  sortes  Venner  paa  Floras  Borg. 

Det  fjerde  Pars  Sammenstød  førte  ligesom  det  førstes  ikke 
til  nogen  Afgjørelse.  Efter  et  alt  for  ivrigt  Tilløb  faldt  de  begge 
af  Hestene,  og  den  hvide  forvred  sin  Fod  saa  slemt,  at  han 
maatte  føres  bort  fra  Kamppladsen. 

Nu  var  der  kun  to  tilbage  af  de  hvide,  men  da  to  af  de  sorte 
havde  sejret  og  havde  Ret  til  atter  at  prøve  Lykken,  var  der 
i  det  hele  fire  tilbage  af  dem.  Væddemaalene  paa  Floras  Borg 
steg  i  samme  Forhold,  saaledes  at  man  væddede  fire  paa  de 
sortes  Sejr  imod  to  paa  de  hvides.  Hvad  der  endnu  holdt  de 
hvides  Mod  oppe,  var  den  Omstændighed,  at  deres  ypperste 
Kæmper  endnu  ikke  havde  forsøgt  deres  Lykke;  men  ogsaa 
de  sorte  havde  sparet  deres  bedste  Mænd  til  sidst. 

Prins  Vintersne  sendte  nu  den  eneste  Kæmpe,  han  havde  til- 
bage, i  Striden,  og  Gustav  Adolf,  der  afgjort  havde  taget  Parti 
for  de  hvide,  kunde  ikke  dy  sig  for  at  raabe:  „Tag  dig  sam- 
men, Lampi-Matts,  tag  dig  sammen  som  en  Mand  og  slaa  de 
sorte  i  Gulvet  .  .  .**  Den  hvide  syntes  at  ville  holde  sig  den 
unge  Greves  Ordre  efterrettelig  til  Punkt  og  Prikke.  I  to  Dyst- 
løb i  Træk  fældede  han  to  af  de  sorte  —  de  samme,  som  før 
havde  overvundet  hver  sin  Modstander  blandt  de  hvide.  Glæ- 

desraab  og  Skjældsord  imellem  hverandre  hørtes  blandt  Til- 
skuerne. De  hvides  Aktier  var  stegne;  de  to  Partier  var  nu 
lige  stærke,  to  imod  to. 

Prins  Vintersne  fandt  det  imidlertid  raadeligst  at  lade  sin 
eneste  Stridsmand  hvile  sig  et  Øjeblik  og  sporede  selv  sin  Hest 
imod  en  af  de  sorte.  Allerede  ved  det  første  Tilløb  mærkede 
han,  at  hans  Modstander  var  ham  jævnbyrdig,  om  ikke  over- 
legen i  Henseende  til  Færdighed  i  at  tumle  sin  Hest.  Idet  de 
mødtes,  bøjede  den  sorte  sig  ned,  undveg  Prinsens  vel  rettede 
Lanse  og  gav  ham,  idet  han  kastede  Hesten  om,  et  saa  stærkt 
Stød  fra  Siden  imod  Stormhuen,  at  Prinsen  ufejlbarlig  vilde 
være  styrtet  af  Hesten,  i  Fald  Remmene  ikke  vare  sprungne 
og  Stormhuen  falden  af.  Hele  Selskabet  gjenkjendte  nu  i  Prins 
Vintersne  Mester  Per,  som  rød  af  Harme  og  Undseelse  tog  sin 
Jæmhue  op  for  at  begynde  Legen  igjen. 

»Din  sorte  Hund** ,  mumlede  han  ved  sig  selv,  „denne  Gang 
skal  du  ikke  undgaa  mig** .  Signalet  blev  givet.  Rytterne  tør- 
nede sammen,  men  atter  forfejlede  Mester  Pers  Lanse  sit  Maal, 
thi  den  sorte  havde  med  kun  højre  Fod  i  Stigbøjlen  kastet  sig 
hængende  ned  langs  Hestens  højre  Side  og  rettede  derfra  et 
nyt  underfundigt  Stød  imod  sin  Modstander,  som  dog  kun  blev 
ramt  paa  det  ene  Ben.  Prins  Vintersne  forstod  ikke  den  Slags 
Spøg,  kastede  Hesten  om,  greb  sin  Fjendes  Hest  i  Tøjlen  med 
venstre  Haand  og  gav  derpaa  med  højre  Arm  den  hængende 
Stød  paa  Stød,  medens  Hestene  stejlede,  til  den  sorte  endelig 
blev  nødt  til  at  slippe  sit  Tag  og  faldt  tungt  til  Jorden.  Derved 
faldt  Staalvisiret  af,  og  under  Huen  grinede  Morianens  ravne- 
sorte Ansigt  af  Smerte. 

Nu  var  Prins  Høstnat  ene  tilbage  imod  de  to  hvide,  men 
det  varede  ikke  længe,  før  Ligevægten  atter  var  tilvejebragt, 
thi  allerede  i  det  første  Løb  fældede  han  en  af  de  hvide  til  Jor- 
den. Det  var  Lampi-Matts,  der  gik  Glip  af  sin  attraaede  Hævn. 
Han  var  for  hidsig  for  den  sorte  Prins*  kraftige  Stød. 

Nu  var  altsaa  kun  de  to  Anførere  tilbage  paa  Pladsen.  Alles 
Blikke  rettedes  imod  dem ;  de  havde  begge  to  allerede  aflagt 
Prøver  paa  Kraft  og  Dygtighed.  Væddemaalene  paa  Højen  stod 
nu  lige,  ingen  kunde  med  Sikkerhed  forudsige,  hvad  Enden 
vilde  blive.  Man  gjorde  kun  den  Bemærkning,  at  den  hvide 
Prins  var  mere  træt,  da  han  allerede  havde  haft  en  haard  Dyst 

at  bestaa.  Derimod  syntes  man  at  mærke,  at  hans  Hest  var 
stærkere  og  smidigere  end  hans  sorte  Modstanders. 

Stridsmændene  rede  hen  paa  deres  Pladser  og  hilsede  hin- 
anden paa  Riddervis.  Man  kunde  ikke  se  igjennem  Staalvisi- 
rerne, hvor  fjendtlig  de  maalte  hinanden  med  Øjnene,  skjønt 
det  hele  jo  kun  skulde  være  en  Leg. 

Trompeten  skingrede,  Hestene  føhe  Sporerne  og  gjennem- 
fløj  lynsnart  hver  sin  Halvkreds.  Da  de  mødtes,  splintredes 
begge  Prinsernes  Lanser,  og  begge  Rytterne  vaklede  ved  Stø- 
dene, men  kun  et  Øjeblik.  De  blev  begge  to  siddende  i  Sad- 
lerne, og  en  Storm  af  Haandklap  og  Bifaldsraab  røbede  tyde- 
lig, hvor  Tilskuerne  fornøjede  sig  over  og  beundrede  denne 
smukke  Rytterleg. 

Rytterne  vendte  om  til  deres  Pladser,  og  Trompeten  sking- 
rede igjen.  Det  andet  Løb  var  lige  ved  at  ende  uheldig  for  den 
sorte  Prins.  Hans  Hest  snublede,  og  det  vilde  have  været  en 
let  Sag  for  den  hvide  at  støde  ham  ned  fra  Siden,  men  han 
gjorde  det  ikke.  Han  vendte  rolig  om  under  Tilskuernes  lyde- 
lige Bifald,  og  man  begyndte  for  tredje  Gang. 

Den  sorte  syntes  ikke  at  forstaa  sig  paa  Ædelmodighed.  Da 
de  mødtes,  splintredes  den  hvide  Prins'  Lanse  for  anden  Gang, 
men  den  sorte  havde  med  Vilje  kun  gjort  et  let  Stød,  saa  han 
beholdt  sit  Vaaben.  Han  var  ikke  sen  til  at  gjøre  Brug  af  det ; 
et  voldsomt  Stød  kastede  den  hvide  Prins  af  Sadlen,  før  han 
havde  belavet  sig  derpaa,  men  han  faldt  ikke,  han  blev  et  Se- 
kund hængende  i  Stigbøjlen,  og  da  han  havde  Tag  i  Tømmen, 
lykkedes  det  ham  at  svinge  sig  op  igjen.  Uden  Vaaben  red  han 
rasende  ind  paa  den  sorte,  hvis  Hest  stejlede,  gik  baglænds, 
søndertraadte  Stakittet  og  var  lige  ved  at  kaste  sin  Rytter  i 
Dammen.  Men  den  sorte  tabte  ikke  Fatningen.  I  det  afgjørende 
Øjeblik,  lige  ved  Kanten  af  Dammen,  naaede  han  lige  netop  at 
faa  løftet  sin  Lanse  og  rettede  et  Stød  imod  den  hvides  Ansigt. 
Det  var  saa  voldsomt,  at  Blodet  stod  den  hvide  Prins  ud  af 
Næse  og  Mund,  og  at  han  hovedkulds  styrtede  af  Hesten  og 
ned  i  Dammen. 

Damerne  paa  Højen  udstødte  et  Skrig  af  Forfærdelse,  men 
Faren  var  dog  ikke  saa  stor,  thi  de  overvundne  hvide  skyndte 
sig  strax  hen  og  trak  deres  afmægtige  Anfører  op  af  Vandet, 
hvorefter  han  førtes  op  paa  Slottet  for  at  faa  den  fornødne  Pleje. 
De  sorte  havde  sejret ;  deres  Anfører  Prins  Høstnat  red  op  til 

Floras  Borg  og  modtog  den  udsatte  Pris,  et  smukt  Jagthorn  af 
forgyldt  Sølv. 

Saaledes  var  denne  vilde  Leg,  som  det  let  havde  kunnet  tage 
en  bedrøvelig  Ende  med,  men  som  ikke  var  mere  grovkornet 
end  mange  andre  Vaabenøvelser  i  Karl  den  ellevtes  Tid,  da 
der  mere  end  én  Gang  flød  Blod  og  brødes  Halse  og  knække- 
des Ribben  for  Spøg  ved  de  vordende  Karoliners  bistre  Lege. 
Faa  Øjeblikke  efter  havde  Selskabet  glemt  de  nylig  over- 
standne  Fornøjelser  over  nye.  Sommernattens  lette  Skumring 
brød  frem,  og  i  dens  Skygger  straalede  et  glimrende  Fyrvær- 
keri med  Sole,  Stjærner  og  blændende  Raketter  imod  den  af 
en  let  Taage  overtrukne  Nattehimmel.  Det  var  et  glimrende 
Liv,  der  herskede  paa  Majniemi  i  dette  Øjeblik.  Rundt  om  for- 
plejedes Folkene,  det  talrige  fremmede  Tjenerskab  holdt  sig 
lystigt  i  Slottets  nederste  Etager,  og  godt  og  vel  et  Hundrede 
Heste  spildte  Havren  af  de  overfyldte  Krybber. 


VL 
En  ubuden  Gjæst« 


Just  som  Fyrværkeriet  brændte  allerherligst  i  Majniemis 
Park,  og  dets  Raketter  højt  over  Trætoppene  pløjede  sine  Ild- 
striber i  den  blege  Nattehimmel,  galopperede  to  Ryttere  af 
Sted  paa  den  store  Landevej  fra  Åbo.  Da  de  havde  naaet  Heg- 
net om  Slotsparken,  drejede  de  af  til  højre  ind  paa  en  Sidevej 
og  steg  af  Hestene  ved  en  Bagport,  der  førte  ind  til  Parken. 
Her  tog  den  ene  af  Rytterne  Hestene  under  sin  Varetægt,  me- 
dens den  anden  hurtig  forsvandt  i  Parkens  Skygger. 

Lidt  efter  saas  han  atter  nærmere  ved  Floras  Borg,  hvor  han 
standsede  nogle  Øjeblikke  og  lænede  sig  til  et  Træ,  idet  han 
med  Armene  over  Kors  saa'  paa  Fyrværkeriet.  En  mørk  Kappe 
beskyttede  ham  imod  Nattekulden  og  tilhyllede  en  Del  af  hans 
Ansigt.  Brogede  Skikkelser,  Hyrder  og  Fauner  fra  Dagens 
Fest  sværmede  om  ham  i  Skjæret  fra  Fyrværkeriet.  Fra  Højen 
lød  der  en  lystig  Musik,  og  saa  langt  man  kunde  se,  var  Par- 
ken opfyldt  af  Mennesker,  der  gav  sig  hen  i  Skjemt  og  Kaad- 
hed,  i  Munterhed  og  Sang.  Foruden  Slottets  egne  Folk  havde 
der  samlet  sig  flere  Hundrede  Tilskuere  fra  den  nærmeste  Om- 

Topclin«:  Karl  den  tiende  15 

egn,  og  for  ikke  at  lade  Musiken  unyttet,  svang  kaade  Skarer 
sig  dansende  hist  og  her  i  det  grønne  Græs  imellem  Træerne. 
Den  nys  ankomne  syntes  ikke  synderlig  oplagt  til  at  tage 
Del  i  Nattens  Munterhed  og  gjorde  Mine  til  at  ville  gaa  videre* 
da  han  uventet  blev  antastet  af  en  af  Slottets  Jægere,  paa  hvis 
grønne  Jakke  der  endnu  hang  Rester  af  Siv,  som  viste,  at  han 
under  Dagens  Forlystelser  var  optraadt  som  en  eller  anden 
Havgud.  Den  lystige  Jæger  havde  drukket  noget  over  Tørsten, 
antog  formodentlig  den  tavse  Mand  ved  Træet  for  at  høre  til 
en  af  de  fornemme  Gjæsters  Tjenerskab  og  kom  til  det  Resul- 
tat, at  han  havde  faaet  for  lidt  af  Beværtningen.  Han  fandt 
derfor,  at  Slottets  Ære  krævede,  at  han  ved  denne  Lejlighed 
gjorde  Honneurs  som  Vært.  Han  tog  derfor  den  fremmede  i 
Skulderen,  svingede  ham  en  Gang  rundt  og  nynnede  en  gam- 
mel Vise : 

Skam  faa  den  Bæk,  hvor  Rytterens  Hest 
af  Tørst  giver  Aianden  op. 

Skam  fea  den  Vært,  som  lader  sin  Gjæst 
ædru  se  Solen  staa  op! 

nSe  saa,  ingen  Indvendinger,  min  bedste  Merkurius  eller 
Drommedarius,  eller  hvad  Fanden  for  en  Rolle  du  nu  har  spillet 
i  Dag  1  raabte  den  brave  Fyr,  der  optraadte  som  Vært  paa  Slot- 
tets Vegne,  idet  han  forgjæves  søgte  at  trække  den  mørke, 
i  Kappen  indhyllede  Mand  med  sig.  „Er  jeg  ikke  Neptunus  el- 
ler Nøkken  eller  Djævelen  fra  i  Dag  til  i  Morgen?  Og  ser  du, 
min  lille  BroV,  eftersom  jeg  hører  til  det  vaade,  har  jeg  arbej- 
det i  mit  Element.  —  Sikken  en  Kurfyrste,  vi  har  til  Hov- 
mester, du  I  De  bilder  sig  ind  der  inde,  at  den  spanske  Vin  bare 
er  for  de  fornemmes  Mund,  men  saa  sandt  jeg  staar  her  —  om 
Forladelse,  lille  BroV,  jeg  staar  ikke,  jeg  sejler,  jeg  svønuner 
som  en  Fisk  — ,  lod  Niels  Jansen  det  sidste  Anker  hente  op 
til  os  fra  denne  usle  Slotskjælder,  hvor  selv  Rotterne  for  Frem- 
tiden maa  dø  af  Tørst,  for  ser  du,  min  Hjærtens  dyrebare  Ven, 
Niels  Jansen  er  vores  Greve,  og  den  gamle  Herre  er  ovre  i 
Stockholm  —  gid  han  maa  florere  som  en  Enebærbusk  paa 
en  stor  Grusbakke,  dårum  keine  Feindschaft  nicht,  sagde  Jø- 
den til  Jesuiten.  Fanden  maa  vide,  hvad  vi  skal  faa  at  spise  og 
drikke  i  Morgen,  det  maa  Niels  Jansen  sørge  for,  han  har  saa 
meget  Guld,  som  der  er  Nødder  i  Hasselskoven,  men  Greven, 
ser  du,  han  er  fattig  som  en  bayersk  Munk  i  et  svensk  Sakri- 

sti.  Du  kan  lide  paa,  lille  Bror,  at  nu  er  det  forbi  med  Gre- 
ven, kaput,  herunter,  putzweck**. 

Jægeren  søgte  ved  disse  Ord  at  dæmpe  sin  Stemme  til  en 
Hvisken,  som  om  det  var  en  mærkelig  Hemmelighed,  han  rø- 
bede, og  fortsatte  samtidig  sine  Bestræbelser  for  at  trække 
den  formentlige  Kammerat  med  sig.  Denne  havde  imidlertid 
bedre  Styr  over  sit  Hoved  og  sine  Fødder  og  lod  sig  tilsyne- 
ladende føre,  men  i  Virkeligheden  var  det  ham,  der  styrede 
begges  Gang,  og  han  styrede  den  saaledes,  at  de  kom  bort  fra 
Folkemylret. 

»Ja  saa** ,  sagde  den  fremmede,  ikke  uden  en  vis  ejendomme- 
lig Betoning,  „det  er  forbi  med  Greven,  og  hvoraf  ved  du 
det?" 

.Hvoraf  jeg  ved  det?"  sagde  Jægeren  stammende,  thi  det 
lod  til,  at  Natteluften  forvirrede  hans  Hoved  i  Stedet  for  at 
gjøre  det  klart.  „Hvoraf?  Jo,  det  skal  jeg  sige  dig,  du  Jupiter 
eller  Posidonius,  eller  hvad  du  hedder,  for  guddommelige  er  vi 
jo  alle  sammen.  Hvoraf?  Du  kan  da  begribe,  at  Greven  faar 
Æren,  Grevinden  Fornøjelsen  og  Hovmesteren  har  Pengene. 
I  Fald  Niels  Jansen  ikke  laante  sine  Penge  ud  til  Ære  og  For- 
nøjelse for  det  grevelige  Herskab,  saa  var  her  hverken  ære- 
fuldt eller  fornøjeligt  her  paa  Majniemi** . 

„Du  lyver.  Skurk!**  udbrød  den  fremmede,  men  i  samme 
Øjeblik  tog  han  sig  i  det  og  søgte  at  dæmpe  sin  Stemme  og 
iinslaa  den  Tone  af  raa  Fortrolighed,  der  syntes  at  falde  bedst 
i  Jægerens  Smag.  Jeg  mener,  at  du  lyver,  saa  det  kan  blive  til 
noget.  Det  er  noget.  Hovmesteren  har  skrydet  dig  for,  naar 
lian  har  set  for  dybt  i  Bægeret** . 

„I  Bægeret?  Stop  lidt,  jeg  vil  sige  dig  en  Ting.  Niels  Jan- 
sen har  én  Fejl,  han  kigger  aldrig  i  Bægeret,  nej  Gud  bevare 's, 
rundarum  nichts,  som  Tysken  siger.  Men  jeg  ved  noget,  som 
du  ikke  ved,  Posidonius** . 

„Naa,  hvad  ved  du  da,  store  Neptuns?**  sagde  den  frem- 
mede. 

njeg  ved,  at  den  lange  Valentin  har  hørt  af  Kerstin,  og  Ker- 
stin har  hørt  af  Karin,  at  Niels  Jansen  sukker  af  Kjærlighed  til 
en  vis  fornem  Dame,  og  Karin  har  sagt  til  Valentin,  og  Valentin 
liar  sagt  til  mig,  at  en  vis  fornem  Dame  ikke  var  saa  helt  util- 
bøjelig til  at  skjænke  en  vis  Hovmester  et  naadigt  Blik,  og 
^  . .  men  hvad  Fanden  gaar  der  af  dig,  Posidon  . .  .*' 

Den  lystige  Jæger  blev  paa  en  ubehagelig  Maade  afbrudt  I 
sine  smaa  Meddelelser  af  Slottets  chronique  scandaleuse.  Han 
havde  ikke  faaet  talt  ud,  da  den  fremmede  ligesom  betagen  af 
en  pludselig  Vrede  greb  ham  i  begge  Skuldre  og  uventet  ka- 
stede ham  hovedkulds  til  Jorden.  Dette  foregik  i  Nærheden 
af  Dammen  tæt  ved  Floras  Borg,  og  Jægeren  faldt  i  Vandet 
med  Halvdelen  af  sin  Person  og  fik  nok  af  det  vaade,  til  at  det 
bedre  end  den  spanske  Vin  kunde  minde  ham  om  hans  menne- 
skelige Skrøbelighed  til  Trods  for  den  Guderolle,  han  havde 
paataget  sig.  Bandende  og  halvt  ædru  rejste  han  sig  med  det 
Forsæt  at  hævne  sig  paa  den  utaknemlige  Posidonius,  men 
denne  var  forsvunden  og  ingen  Steder  at  finde. 

Vi  lade  imidlertid  Jægeren  anstille  sine  Betragtninger  over 
de  vaade  Elementers  gavnlige  Egenskaber  til  indvortes  og  ud- 
vortes Brug  og  skynde  os  hen  til  et  andet  Punkt  i  Slottets  Nær- 
hed. 

Det  var  sent  om  Natten  eller  rettere  tidlig  om  Morgenen ;  de 
fleste  Gjæster  var  tagne  bort,  men  nogle  var  dog  bleven  til- 
bage og  havde  indkvarteret  sig  i  Gjæsteværelseme,  der  optog 
en  hel  Fløj  og  stadig  holdtes  i  Orden  til  at  modtage  bekjendte 
eller  ubekjendte,  der  gjorde  Regning  paa  Majniemis  Gjæstfri- 
hed.  Der  blev  lidt  efter  lidt  mere  stille  i  Borggaarden,  hvor 
der  nylig  havde  været  saa  megen  Støj,  det  ene  Lys  efter  det 
andet  slukkedes  i  Vinduerne;  kun  fra  Parken  kunde  man 
endnu  høre  spredte  Lyd  af  Nattesværmemes  Efterspil,  og  ovre 
i  Sidebygningerne  hørtes  af  og  til  Klapren  af  Sølv  og  Porcel- 
læn,  som  de  flittige  Piger  vaskede  af  under  Præstemors  Op- 
sigt for  at  faa  en  Del  af  Ruinerne  fra  Festen  af  Vejen  før  næste 
Dag. 

Men  hvilken  Nat!  Forsvunden  var  allerede  hver  Flig  af 
Skyggernes  Slør  over  Vande  og  Trætoppe ;  der  lød  Fuglekvid- 
der fra  hver  Gran  i  Majniemi  Park,  og  over  Lundene  i  Nord- 
øst steg  den  rødmende  Sol  i  hele  sin  Glans  op  fra  den  korte 
Hvile.  Og  alt  som  Solen  steg  højere,  begyndte  først  de  højeste 
Taarnvinduer  i  Slottet  at  glitre  som  Guld,  saa  kom  Turen  til 
de  lavere  Taarnvinduer,  saa  til  Smaavindueme  under  Gesim- 
sen, saa  til  Vinduerne  i  tredje  Stokværk,  saa  i  andet  og  sidst  i 
nederste  Stokværk,  indtil  sidst  syv  eller  otte  Hundrede  Ruder 
alle  paa  én  Gang  straalede  i  Luer  af  Guld,  og  Slottet  syntes 
ligesom  at  svømme  i  en  Flod  af  Straaler  og  rosenrød  Glans. 


221 

Hvad  der  gjorde  dette  Billede  endnu  mere  storartet  skjønt, 
var,  at  der  paa  den  modsatte  Side,  i  Sydvest,  hævede  sig  en 
sort  Sky,  der  allerede  var  steget  til  en  Tredjedel  af  Himlens 
Højde  og  dannede  en  mørk  Baggrund,  imod  hvilken  den  stolte 
Bygning  straalede  i  sin  Lyspragt  som  et  Æventyrslot  frem- 
tryllet af  Feerne  midt  imellem  Lysets  og  Mørkets  Verden  — 
lutter  Herlighed  paa  Solsiden,  lutter  Sorg  paa  Skyggesiden, 
Perler  og  Krystaller  omgivne  af  Sørgeflor  og  Rædsel  —  her 
en  gryende  Morgen,  der  straaler  i  henrivende  Skjønhed,  hist 
en  frembrydende  Dag,  der  gjemmer  sine  Lyn  i  natsorte  Skyer. 

Billedet  var  virkelig  saa  fortryllende,  at  man  kunde  forstaa, 
at  i  det  mindste  én  Mand,  hensunken  i  Betragtningen  af  det 
glemte  Nattens  Anstrængelser  og  Hvilens  Sødhed.  Denne 
Mand  var  den  samme,  som  noget  i  Forvejen  saa  brat  havde  af- 
brudt Jægerens  fortrolige  Bekjendelser.  Ensom  og  tankefuld 
stod  han  ubevægelig  og  betragtede  Slottet,  som  laa  dér  i  den 
skjønne  Belysning  af  Morgenrøden,  der  brødes  imod  Torden- 
himlen. Uden  at  han  var  sig  det  bevidst,  undslap  der  ham  et 
Suk,  og  han  sagde  til  sig  selv :  „Herlighed,  som  forgaar.  Magt, 
som  vakler.  Storhed,  som  synker  I  Endnu  nogle  korte,  forsvin- 
dende Solhverv,  og  dette  store  Aarhundrede  er  til  Ende,  og 
dets  Værker  forgaar,  og  dets  Bedrifter  leve  kun  i  Mindet.  Han, 
som  byggede  dette  Slot  for  Skatte,  han  havde  vundet  med  Vold 
i  Krig  i  fremmed  Land,  han  troede  maaske,  at  han  havde  op- 
ført en  Bygning,  der  skulde  staa  i  Aarhundreder,  og  rejst  et 
evigt  Mindesmærke  til  Slægtens  Ære  og  Efterkommernes  Be- 
undring paa  Finlands  Grund.  Og  hvem  ved  —  Solen  gaar  saa 
dejlig  op,  og  det  er  maaske  den  sidste  Solopgang,  Majniemi  op- 
lever, og  den  Tid,  der  skal  komme,  sender  sine  Stormskyer 
forud,  at  de  kan  udslynge  deres  Lyn  over  Stolthedens  Drønmie 
og  et  formasteligt  Menneskeværks  forgængelige  Storhed*" . 

Ved  disse  Ord  foV  han  hurtig  op,  ilede  bort  og  forsvandt  ad 
en  ukjendt  Løntrappe  i  Slottets  Indre. 

Omtrent  samtidig  sad  Grevinde  Bertelsk&ld  søvnløs  ved  Vin- 
duet i  sit  Sovekammer  og  saa'  tankefuldt  ud  paa  det  henrivende 
Billede,  der  udbredte  sig  for  hendes  Øjne  i  den  opgaaende  Sols 
Glans.  Festen  havde  været  vellykket  og  glimrende;  alle  de 
højfornemme  Gjæster  havde  udtrykt  deres  Beundring  over 
Majniemis  Herlighed,  dets  kostbare  Anlæg,  dets  ødsle  Pragt, 

dets  udsøgte  Smag.  Grevindens  Forfængelighed  var  tilfreds- 
stillet, men  der  blandede  sig  alligevel  en  anden  mere  tilgivelig 
Følelse  i  den  unge,  pragtlystne  Dames  drønunende  Tanker. 
Hun  var  opvoxet  i  en  Familie,  der  endnu  havde  bevaret  ikke 
ubetydelige  Rester  af  det  svenske  Aristokratis  gamle  Rigdom, 
og  som  paa  fjærne  Slotte,  langt  borte  fra  den  barske,  alvoriige 
Konges  Øjne,  havde  haft  Lejlighed  til  at  udfolde  en  Del  af  den 
gamle  Pragt.  Med  slet  skjult  Misfornøjelse  havde  den  smukke 
Grevinde  i  nogle  Aar  været  nødt  til  at  rette  sig  efter  den  ind- 
skrænkede, karrige  Levevis,  der  herskede  ved  Hoffet  og  i  Kon- 
gens nærmeste  Omgivelser.  Det  var  undskyldeligt,  om  hun 
her  i  sin  landlige  Frihed  haabede  at  have  Ret  til  atter  at  op- 
tage sin  Ungdoms  Vaner  og  omgive  sig  med  den  fyrstelige 
Pragt,  der  tilkom  hendes  Byrd,  hendes  Rang  og  hendes  Rig- 
dom. 

Af  og  til  blandede  der  sig  i  disse  Tanker  en  let  Frygt,  en 
Tvivl  om,  hvad  Greven,  hendes  Husbond,  vilde  sige  hertil,  og 
hun  havde  Grund  til  at  tvivle  om  hans  Beredvillighed  til  at  dele 
hendes  Anskuelser  i  et  og  alt.  Men  Forholdet  imellem  Ægte- 
fællerne havde  været  godt,  om  end  stundom  noget  koldt  i  de 
senere  Aar.  Grevinden  stolede  paa  den  Trolddomsmagt,  hen- 
des Skjønhed  gav  hende,  og  hendes  Spejl  sagde  hende,  at  den 
endnu  var  stor  nok  til  at  faa  Bugt  med  en  Ægtemands  indven- 
dinger. Uerfaren  i  Døgnets  Politik,  ubekjendt  med  Grundene 
til  Grevens  Betænkeligheder,  antog  Grevinden,  at  de  snarere 
skrev  sig  fra  daarligt  Humør,  Nykker  og  maaske  Skinsyge  end 
fra  alvorligere  Aarsager.  Hun  satte  sig  derfor  for,  naar  Greven 
kom,  at  modtage  ham  med  nye  Fester,  endnu  smagfuldere, 
endnu  mere  straalende,  overbevist  om,  at  hun  derved  vilde 
smigre  hans  Stolthed  og  ved  kjærlig  Opmærksomhed  vinde 
hans  Bifald. 

Optagen  af  disse  Planer  ringede  Grevinden  paa  sin  Kam- 
merjomfru for  at  spørge,  om  Frøken  Sinclair  var  gaaet  til  Hvile. 
Hun  følte  Trang  til  at  meddele  en  fortrolig  sine  nye  Idéer,  og 
desuden  var  det  ikke  mere  Nat,  det  var  Morgen,  og  Grevinden 
kunde  ikke  sove.  Døren  gik  op.  Hun  sad  med  Ryggen  imod 
den,  og  uden  at  vende  sig  om  og  uden  at  oppebie  Frøkenens 
Komme  sagde  hun : 

„Var  den  Fest  ikke  fortryllende,  Kerstin  ?  Maaltideme,  Spa- 
sereturene, Baadturene,  Høbjærgningen,  Karuselridtet,  Dyst- 

ridtet,  Fyrværkeriet,  Kostumerne,  Musiken,  Dansen  ...  sig 
mig,  tror  du,  den  finske  Adel  nogen  Sinde  har  set  noget  lig- 
nende hjemme  hos  sig?  Aa,  jeg  har  ydmyget  dem,  disse  Her- 
rer paa  Kankas  og  Villnfis  og  den  stolte  Friherreinde  paa  Lem- 
sjOholm.  Men  nej,  Kerstin  —  det  var  ikke  derfor;  det  var  for 
at  foregaa  dem  med  et  Exempel ;  de  vil  følge  det,  og  saa  faa 
vi  alle  Fornøjelse  deraf.  Hvad  mener  du,  mon  enfant?  Den 
næste  Fest,  naar  Greven  kommer  hjem,  skal  blive  dobbelt  saa 
straalende.  Allerede  i  Morgen  rejser  vi  til  Åbo  for  at  bestille 
de  ny  Kostumer.  Vi  maa  have  et  fuldstændigt  Hyrdestykke, 
eller  hvad  mener  du?  Maaske  var  det  bedre  at  opføre  et 
allegorisk  eller  mythologisk  Stykke?  Saa  vilde  jeg  være  Diana 
og  bære  en  Halvmaane  af  Diamanter.  Sinclair  kan  godt  gaa 
for  Juno,  hun  holder  nok  af  at  give  sig  en  stolt  Mine.  Torsten 
skal  være  Apollo  —  nej,  han  er  for  rundrygget,  han  maa  hel- 
lere være  Merkurius,  Torsten  er  Diplomat.  G^sta  skal  være  Mars, 
og  Ebba  skal  være  Eos,  Morgenrøden,  og  Linderoth,  haaber  jeg, 
maa  kunne  faa  sig  ordentlig  snørt,  saa  hun  kan  være  Minerva. 
Nero  skal  være  Vulkan  og  Bobbo  Cerberus.  Magister  Schøn- 
berg laver  Versene,  men  ikke  paa  Latin.  Præstens  Taler  fra- 
beder vi  os.  Ja,  Kerstin,  vi  rejser  til  Åbo,  vi  tømmer  Bu- 
tikerne,  vi  plyndrer  alle  Haver  og  Drivhuse,  det  er  saa  dejligt 
at  ødsle  I  Fire  Hundrede  Faner  skal  vaje  paa  begge  Sider  af 
Vejen.  Greven  skal  kjøre  over  Roser  igjennem  Æreporte  for 
hvert  tyvende  Skridt  en  hel  Mil,  før  han  kommer  hertil,  og 
naar  han  kommer,  skal  Kanonerne  tordne  og  Musiken  lyde  og 
hele  Slottet  være  smykket  med  Blomster  og  Løv,  og  jeg  tager 
imod  ham  klædt  i  min  snævre,  grønne  Fløjels  Ridedragt,  og 
han  kommer,  lykkelig  og  stolt  over  min  Kjærlighed,  med  aabne 
Arme  og  siger  ..." 

Grevinden  tav.  Henreven  af  sine  Planer,  som  hun  var,  var 
hun  dog  et  Øjeblik  i  Tvivl  om,  hvad  Greven  virkelig  vilde  sige 
ved  den  Lejlighed  ...  Da  lød  der  en  Stemme  bag  ved  hende : 

„Og  han  siger :  Ebba,  du  har  lønnet  hans  Tillid  med  at  styrte 
ham  i  Undergang"* . 

Grevinden  foV  sammen.  I  det  store  Spejl  lige  for  hende  saa' 
hun  de  første  Straaler,  der  havde  fundet  Vej  gjennem  Ruden, 
belyse  hendes  Mands  Skikkelse,  som  stod  bag  ved  hende  og 
betragtede  hende  med  Blikke,  i  hvilke  der  paa  én  Gang  stod 
Kjærlighed,  Vrede  og  Sorg  at  læse. 

Tiden  var  overtroisk,  og  Grevindens  første  Tanke  var,  at 
det  var  et  Spøgelse,  der  stod  bag  ved  hende.  En  pludselig  Ræd- 
sel prægede  sig  i  hendes  smukke  Ansigt,  de  ellers  saa  blege 
Kinder  blev  nu  hvidere  end  Sne,  de  nylig  saa  udtryksfulde 
Øjne  stirrede  ufravendt  paa  den  uhyggelige  Skikkelse  i  Spej- 
let, og  hendes  nys  saa  veltalende  Læber  havde  ikke  Kraft  til 
at  udtale  et  eneste  Ord.  Der  opstod  en  Pavse,  under  hvilken 
Skikkelsen  forgjæves  syntes  at  vente  paa  Svar. 

Men  Grev  Bernhard  BertelskOld  —  thi  ham  var  det  —  var, 
som  Læseren  maaske  mindes,  i  Grunden  en  svag  og  blød  Ka- 
rakter, for  hvem  det  aldrig  laa  at  have  Nydelse  af  andres  Lidel- 
ser. Det  gjorde  ham  ondt,  at  hans  Ankomst,  som  han  nylig 
havde  hørt  beskrive  med  en  saadan  Henrykkelse,  skulde 
vække  Følelser,  der  var  saa  ganske  modsatte  dem,  hans  Hu- 
stru havde  forestillet  sig.  Han  ilede  hen  til  hende,  tog  hende 
i  sine  Arme  og  trykkede  et  Kys  paa  hendes  Pande. 

nFat  dig,  min  elskede  Ebba** ,  sagde  han  med  et  ubeskrive- 
ligt Udtryk  af  Mildhed  og  Værdighed  i  disse  endnu  saa  ædle 
Træk,  der  i  hans  Ungdom  var  et  Mønster  paa  mandig  Skjøn- 
hed.  Jeg  kommer  til  dig  som  et  Spøgelse  i  Nattens  Stilhed,  og 
Gud  ved,  at  jeg  ikke  kommer  med  glade  Følelser.  Men  du  er 
lige  saa  højsindet,  som  du  er  stolt,  og  naar  jeg  forstyrrer  dine 
Fester,  min  Ebba,  saa  ved  jeg,  at  din  Sjæl  har  Plads  til  større 
Tanker,  og  at  du  vil  kunne  bære  selv  det  tungeste,  naar  vi 
blot  under  vor  Storheds  Fald  bevare  tvende  Skatte  uforkrænke- 
lige, vor  Ære  og  vor  Kjærlighed" . 

Grevinden  saa'  op  —  tøvende,  frygtsom,  urolig.  Farven 
vendte  tilbage  i  hendes  Kinder,  men  til  Gjengjæld  formørke- 
des hendes  Blik  af  Taarer;  hun  gjengjældte  sin  Mands  Kys 
med  en  ubestemt  Rædsel.  „Du  haarde,  grusomme  Ven" ,  sagde 
hun,  „hvorfor  kom  du  saaledes  til  mig,  og  hvad  betyder  dine 
gaadefulde  Ord?" 

„Sig  mig,  Ebba,  har  du  faaet  det  Brev,  jeg  sendte  dig  den 
14de  Juli?" 

Jeg  har  faaet  det" ,  svarede  Grevinden  skjælvende. 

„Og  alligevel  ..."  Greven  tav.  „Men",  vedblev  han  efter 
en  Pavse,  „du  maa  dog  have  alt  at  vide.  Ja,  jeg  er  kommen  til 
mit  Slot  som  en  Forbryder  —  frygt  ikke,  jeg  har  intet  forbrudt 
— ,  thi  Rygtet  om  din  glimrende  Fest  mødte  mig  strax,  da  jeg 
kom  til  Åbo,  og  jeg  har  sagt,  at  denne  Fest  bliver  vor  Under- 

gang.  Derfor  red  jeg  ene  hid,  kun  ledsaget  af  en  eneste  Ride- 
knægt, thi  jeg  havde  ikke  Hjærte  til  at  le  ad  min  Skæbne,  fordi 
den  ogsaa  er  din.  Indhyllet  i  min  Kappe  saa'  jeg  ukjendt  i  Par- 
ken dine  Fester  og  Fyrværkerier.  Musikens  Larm  og  Dansens 
Jubel  gjennemborede  mit  Hjærte.  Jeg  vilde  atter  fly  fra  Synet 
af  saa  megen  Elendighed  ved  selve  Afgrundens  Rand,  da  en 
Usling  nødte  mig  til  at  høre  paa  sin  usle  Sladder.  Heldigvis  var 
det  endnu  mørkt;  havde  det  været  lyst,  vilde  mine  egne  Tje- 
nere have  set  mig  rødme  af  Skam" . 

„Men  jeg  forstaar  ikke  . . .  Forklar  Jer,  Greve  I"  afbrød 
Grevinden  ham  —  hendes  varme  Blod  var  ligesom  Bertel- 
sk5lds  eget  sjælden  længe  om  at  naa  Kogepunktet. 

„Bliv  ikke  urolig,  jeg  er  rolig  nu  (denne  Forsikring  modsag- 
des imidlertid  af  Grevens  Stemme) ;  men  der  ude  kunde  jeg 
have  plettet  mit  Sværd  med  visse  Uslingers  Blod,  thi  de  blev 
nævnede  ved  Navn.  Sig  mig,  hvem  har  forstrakt  dig  med  Penge 
til  de  Fester,  du  har  givet  i  min  Fraværelse?  De  Midler,  jeg 
har  sendt  dig,  har  des  værre  ikke  kunnet  forslaa  til  saa  be- 
tydelige Udgifter" . 

Grevinden  rødmede  stærkt.  «,Monsieur  le  comte" ,  sagde  hun 
med  Eftertryk,  „som  min  Ægteherre  har  I  Ret  til  at  gjøre  mig 
saadanne  Spørgsmaal,  men  det  havde  sømmet  sig  bedre  for 
Jer  som  Adelsmand  ikke  at  gjøre  dem.  Spar  mig  for  den  Yd- 
mygelse at  anvende  den  første  Time,  vi  atter  er  sammen  i,  til 
den  Slags  Forklaringer.  I  Morgen  skal  I  faa  alle  herhen  hø- 
rende Papirer  at  se** . 

Den  Fejl,  man  mindst  af  alle  kunde  bebrejde  Bernhard  Ber- 
telsk51d,  var  Gjerrighed  —  han  havde  den  ikke  engang  i  den 
smukkere  Form  af  økonomisk  Omtanke.  Grevindens  Ord  rørte 
ham  derfor  paa  et  ømt  Sted.  Han  gik  et  Par  Gange  hastig  op 
og  ned  ad  Gulvet. 

„Frue** ,  sagde  han,  „jeg  har  besiddet  større  Ejendomme  end 
nogen  Fyrste,  og  jeg  har  mistet  dem  —  maaske  i  denne  Stund 
dem  alle.  Jeg  har  ejet  Millioner,  og  jeg  har  set  dem  forsvinde 
Tusind  efter  Tusind.  I  burde  vide.  Grevinde,  at  alle  disse  Tab 
ikke  har  kostet  mig  et  Suk  eller  en  søvnløs  Nat.  Har  I  ødslet 
af  Tilbøjelighed,  saa  har  jeg  gjort  det  af  Princip,  saa  i  den 
Henseende  har  vi  intet  at  lade  hinanden  høre.  Men  det 
Guld,  jeg  kastede  bort,  var  mit.  Det,  I  strøede  ud  paa  Vejene, 
var  en  Tjeners,  det  var  en  Uslings,  der  havde  den  Dristighed 

at  tilbyde  Jer  Laan,  at  gjøre  sin  Herskerinde  til  sin  Skyldner 
og  derved  maaske  tro  at  have  paalagt  hende  en  nedværdigende 
Forpligtelse.  Jeg  vilde  ikke  have  sagt  Jer  dette,  min  Frue,  thi 
havde  jeg  fornærmet  min  Hustru  med  den  ringeste  Mistanke 
imod  hendes  Ære,  stod  jeg  nu  ikke  her . . .  men  siden  I  fortæl- 
ler mig,  hvad  en  Adelsmand  bør  gjøre,  saa  vil  jeg  lade  Jer 
vide,  hvad  en  Grevinde  BertelskOld  ikke  bør  gjøre.  Ved  I, 
hvad  denne  Eders  letsindige  Henvendelse  til  Eders  Tjeneres 
Velvilje  har  ført  til  ?  Jo,  Fru  Grevinde,  der  er  ingen  af  Eders 
Tjenere,  som  jo  ikke  hvisker  derom  og  giver  Eders  Rygte  til 
Pris  for  Skandalerne.  I  har  danset  i  Dag,  I  har  givet  en  glim- 
rende Fest.  Forblindede  I  Medens  I  ødsler  med  Eders  Fornøjel- 
ser og  Eders  Gaver,  hviske  drukne  Tjenere  den  første,  der  vil 
høre  derpaa,  i  Øret,  at  Grevinde  BertelskOlds  Hovmester  vo- 
ver at  hæve  sine  Blikke  til  sin  Herskerindes  Person  I" 

Grevinden  rejste  sig  brat  og  heftig.  Hun  vilde  svare,  men 
Ordene  døde  hen  paa  hendes  Læber.  Forgjæves  rejste  Stolthe- 
den sig  i  hendes  Bryst;  hun  følte  sig  ydmyget  som  Kvinde, 
som  Hustru,  og  hendes  Følelser  gav  sig  uden  Ord  Luft  i  en 
Strøm  af  Taarer. 

Bertelsk&ld  følte  sin  Vrede  smelte.  „Svar  mig  ikke,  Ebba" , 
sagde  han,  „eller  hellere,  svar  mig  kun  med  dine  Taarer** . 

Grevinden  tørrede  imidlertid  Taareme  bort,  hævede  atter 
sit  sænkede  Hoved  og  sagde:  „Det  er  nok.  Min  Hovmester 
kan  ikke  fornærme  mig.  Vi  jager  ham  paa  Porten  ...  det  er 
det  hele,  og  saa  forlader  vi  dette  Finland,  som  kun  byder  os 
Sorg  og  Ydmygelser.  Ikke  sandt** ,  vedblev  hun  heftig,  „vi  rej- 
ser tilbage  til  Sverige,  snart,  meget  snart?** 

„Finland  er  min  Fødestavn,  det  er  mig  dyrebart  fra  Vuggen 
af** ,  sagde  Greven,  „det  har  givet  os,  hvad  det  havde  at  give, 
et  landligt  Fristed,  Troskab  og  Hengivenhed;  vore  Ulykker 
bragte  vi  med  her  hen  over  Havet.  Jeg  er  af  samme  Tanke  som 
du,  at  Niels  Jansen  maa  afskediges,  det  koste,  hvad  det  koste 
vir. 

„Men  ...  det  kan  jo  dog  ikke  genere  dig  at  betale  de  lumpne 
Tusind  Daler  eller  der  omkring,  han  har  til  gode?** 

„Hvem  ved!  Han  er  en  farlig  Mand,  klog,  vindesyg  og 
hævngjerrig.  Jansen  er  en  Arv  fra  min  Fader;  jeg  havde  af- 
skediget ham  for  længe  siden,  i  Fald  jeg  ikke  havde  ment,  al 
jeg  havde  noget  at  gjøre  godt  igjen  i(nod  ham.  Du  husker,  al 

ved  det  mærkværdige  Tog  over  Bæltet  1658  var  min  Fader  den 
første,  der  red  over  Isen  til  Fyn.  Som  Bevis  paa,  at  han  havde 
været  der  ovre,  bragte  han  Kongen  en  dansk  Dreng  paa  fem 
Aar,  som  han  havde  taget  ud  af  Folkehoben  og  revet  ud  af  hans 
Moders  Arme  i  Fyn.  Denne  Dreng  er  Jansen.  Jeg  ærer  og  ag- 
ter de  danske,  det  er  et  bravt  Folk,  men  denne  Stikling  fra  den 
danske  Jord  blev  alt  for  voldsomt  og  unaturlig  flyttet  over 
blandt  fremmede;  han  voxede  op  i  Krig  og  uden  Tilsyn,  og 
saa  vanslægtede  han  fra  sit  Folk  og  blev  en  Skurk.  Ulykkelig- 
vis er  det  en  Brøde,  der  tynger  paa  min  Slægt.  Jeg  har  villet 
•sone  den  —  forgjæves.  Den  Voldsdaad,  der  rev  denne  Dreng 
over  til  os,  havde  Nemesis  efter  sig.  Han  blev  en  Slange  ved 
min  Barm.  Opvoxet  i  vort  Hus,  som  han  er  lige  fra  Barndom- 
men af,  ved  Jansen  mere,  end  han  burde  vide.  Jeg  frygter  for, 
at  han  kan  styrte  os** . 

„Atter  en  Gaade  I  En  Mand  som  han,  en  vanbyrdig,  en  sim- 
pel Tjener,  skulde  kunne  styrte  en  Grev  Bertelsk&ld !" 

„Ak,  Ebba,  Grev  Bertelsk&ld  er  eller  bliver  maaske  inden 
føje  Tid  en  Tigger.  Du  kjender  ikke  noget  til  dette  frygtelige 
Forbund,  der  udstrækker  sine  Kløer  efter  Adelens  Magt  og 
Gods,  der  har  udplyndret  og  forarmet  de  rigeste,  styrtet  og 
haanet  de  mægtigste,  og  som  endnu  ikke  er  mæt  af  sit  Bytte, 
men  stadig  aabner  sit  brede  Gab  for  at  sluge  Resten  af  det 
Gods,  det  svenske  Aristokrati  har  Hævd  paa.  Saa  vid  da,  at 
denne  Moloch  truer  med  ogsaa  at  sluge  os  i  sin  gloende  Kob- 
berovn, og  dens  Navn,  det  Navn,  som  hele  Sverige  og  dets 
Provinser  skjælver  for,  er  —  Reduktionen!** 


VII. 
Reduktionen« 


„Reduktionen  I**  gjentog  Grevinde  BertelskOld  med  en  Be- 
styrtelse, hun  selv  ikke  rigtig  forstod  Grunden  til.  Hun  kjendte 
overmaade  godt  dette  Navn  —  hvem  kjendte  ikke  det?  —  men 
hun  havde  kun  en  uklar  Anelse  om  den  fulde  Betydning  af 
denne  store  Omvæltning,  ved  hvilken  Braadsøer,  den  ene  fra 
oven,  den  anden  nede  fra  Dybet,  slog  sammen  over  den  sven- 

ske  Adels  Hoveder  og  truede  med  at  straffe  dens  Forvovenhed 
med  fuldstændig  Tilintetgjørelse  af  dens  Magt. 

Greven  greb  sin  Hustrus  Haand  og  satte  sig  ved  Siden  af 
hende.  „Det  er  nødvendigt"* ,  sagde  han,  „at  du  lærer  vor  Stil- 
ling og  de  Farer,  der  omgive  os,  at  kjende.  Jeg  nærmer  mig 
den  Alder,  da  Skyggerne  bebuder,  at  Aftenen  er  nær.  Jeg  kan 
dø,  og  saa  staar  du  alene  med  tre  umyndige  Børn,  uden  nogen 
Mand  til  Støtte.  Men  du  er  en  forstandig  Kvinde,  Ebba,  om  du 
end  stundom  kan  lade  dig  føre  vild ;  Forsynet  har  givet  dig  en 
stærk  Sjæl,  som  Modgangen  kun  vil  give  ny  Spændstighed. 
Har  du  Taalmodighed  nok  til  at  høre  mig?  Men  du  er  træt,  du 
trænger  til  Hvile.  Lad  os  opsætte  denne  Samtale  til  en  anden 
Gang" . 

„Nej"* ,  sagde  Grevinden  med  den  Heftighed,  der  var  hen- 
des Natur  egen,  „jeg  føler  ingen  Træthed.  Sig  mig  alt,  og  sig 
det  uden  Skaansel.  Tror  du,  at  jeg  kunde  sove  under  Trykket 
af  en  halv  Fortrolighed,  under  Indtrykket  af  ukjendte  Farer, 
der  truer  hele  vor  Fremtid?  Jeg  beder  dig,  jeg  forlanger  det: 
sig  mig  hele  Sandheden,  thi  det  er,  som  du  sagde,  jeg  har 
Kraft  til  at  bære  den"*. 

„Nu  ver ,  svarede  Greven,  „du  ved,  at  Familien  BertelskOld 
er  af  ung  Adel;  vort  Skjoldemærke  skriver  sig  først  fra  1636. 
Men  Dronning  Kristinas  Gunst  i  Forbindelse  med  visse  Fa- 
miliehemmeligheder hævede  tidlig  min  Fader  i  Højde  med  Ri- 
gets bedste  Ætter.  Vor  Greveværdighed  er  fra  1 650 ;  vore  før- 
ste Rigdomme  var  dels  Krigsbytte  fra  Tyskland,  dels  min  Mo- 
ders fyrstelige  Medgift.  Disse  Skatte  vilde  dog  snart  være  ble- 
ven udtømte,  thi  vor  Adels  Nyhed  drev  min  Fader  til  at  søge 
at  overbyde  de  gamle  Familier  i  ødsel  Pragt.  Men  samtidig  fik 
min  Fader  store  Jordegodser  i  Forlening,  dels  i  Finland,  dels 
i  Lifland,  og  disse  Forleninger  forøgedes  betydelig  af  Kong 
Karl  den  tiende  under  den  polske  Krig  og  efter  Toget  over  Bæl- 
tet, hvor  min  Fader  omkom.  Saaledes  strakte  mine  Besiddel- 
ser sig  ved  denne  Konges  Død  1660  over  fire  Sogne  i  Finland 
med  mere  end  300  Gaarde,  og  mine  Godser  i  Lifland  talte 
over  12,000  Livegne". 

„Du  var  en  Fyrste  i  Magt !" 

,Ja,  det  V  a  r  jeg.  Men  jeg  bør  sige  dig  en  Ting,  som  jeg  hid- 
til har  fortiet.  Betragt  det  som  en  Barnagtighed,  om  du  saa  vil, 
men  min  Fader  troede  derpaa,  og  jeg  kan  ikke  nægte,  at  Skæb- 

nen  i  en  mærkværdig  Grad  har  rokket  min  Vantro  i  denne 
Henseende.  Over  vor  Slægt  hviler  den  dobbelte,  med  sig  selv 
i  Strid  værende  Magt  af  en  Velsignelse  og  en  Forbandelse. 
Denne  Hemmelighed  staar  i  Forbindelse  med  en  Ring,  en  Amu- 
let, hvis  Historie  min  ældste  Søn  en  Gang  vil  Bnde  i  en  Konvo- 
lut blandt  mine  hemmelige  Papirer.  For  Øjeblikket  er  det  nok 
at  sige,  at  denne  Ring  længe  blev  baaret  af  Kong  Gustav  Adolf 
og  senere  kom  til  min  Fader.  Saa  længe  han  bar  den,  havde 
han  en  højst  mærkværdig,  ja  utrolig  Lykke  med  sig  i  alt,  hvad 
han  foretog  sig,  men  fristedes  samtidig  af  en  lige  saa  umaade- 
lig  Stolthed  og  bragte  oven  i  Kjøbet  kun  Ulykke  over  sine 
nærmeste.  Denne  Ring  gik  tabt.  I  en  ussel  Landsby  i  Jylland 
opstod  der  en  Duel,  i  hvilken  min  Fader  mistede  to  Fingre  paa 
venstre  Haand.  Fingrene  blev  fundne,  men  ikke  Ringen.  To 
Dage  efter  omkom  min  Fader.  Ringen  var  og  blev  borte,  og 
med  den  veg  Lykken  fra  vor  Slægt.  Største  Delen  af  mit  Liv 
siden  den  Tid  har  været  en  Kjæde  af  udvortes  Modgang,  hvor- 
vel det  ikke  har  skortet  mig  paa  indre  Tilfredshed.  Ved  Hof- 
fet omgaves  jeg  af  Intriger ;  ofte,  naar  jeg  stod  lige  for  Fald, 
blev  jeg  holdt  oppe  af  Dronning  Hedvig  Eleonoras  Yndest.  Jeg 
søgte  Æren  under  Turennes  og  Condés  Faner;  Æren  fandt 
jeg,  men  aldrig  Heldet.  Næsten  i  hver  en  Strid  blev  jeg  sla- 
gen, og  sejrede  den  Fane,  jeg  kæmpede  under,  saa  kunde  jeg 
være  sikker  paa,  at  et  Saar  i  Forvejen  havde  sat  mig  ud  af 
Stand  til  at  tage  Del  i  Triumfen.  Dronningen  udvirkede,  at  der 
blev  overdraget  mig  diplomatiske  Hverv  ved  fremmede  Hof- 
fer. Jeg  tør  sige,  at  jeg  udførte  dem  dygtig  og  samvittigheds- 
fuldt, men  bestandig  havde  jeg  Uheld  med  mig.  Jeg  havde  sto- 
let paa  en  Fyrstes  Gunst  —  han  døde.  Jeg  havde  en  Minister 
fuldkomment  i  min  Magt  —  han  blev  styrtet.  Jeg  var  lige  ved 
at  skaffe  Sverige  en  glimrende  Alliance  —  Slaget  ved  Fehr- 
bellin  ødelagde  det  for  mig.  Og  samtidig  smeltede  mine  Rig- 
domme sammen  som  Snehytter  for  Vaarsolen.  En  Del  af  mine 
Ejendomme  i  Lifland  blev  pantsatte  og  gik  tabt.  En  Del  opslug- 
tes af  Reduktionens  første  Hvirvler.  Jeg  tog  mig  det  ikke  nær, 
thi  Kjærlighedens  blide  Lykke  vinkede  mig,  den  smukke  Ebba 
Sparre  skjænkede  mig  sin  Haand.  Forunderlige  Skæbne  I  Me- 
dens den  udvortes,  timelige  Lykke  spottede  mig,  ganske  mod- 
sat af,  hvad  Tilfældet  havde  været  med  min  Fader,  syntes  alt 
omkring  mig  at  blomstre  af  Lykke.  Selve  dette  Majniemi,  der 

fordum  var  saa  ulykkeligt  og  søndertraadt  i  al  sin  Pragt,  gik 
gladere  Dage  i  Møde  under  en  trofast  og  menneskekjærlig 
Tjeners  Røgt" . 

„Og  dog  er  der  noget,  der  gjør  dig  ondt" ,  sagde  Grevinden 
ømt ;  „har  du  ikke  Mod  til  at  give  Afkald  paa  den  udvortes  Ud- 
mærkelse for  at  opnaa  Hjærtets  mere  lønlige  Glæder?" 

„Mod !"  sagde  Greven  mørkt.  „Du  ved,  at  jeg  ikke  har  svig- 
tet. Men  Manden  tilhører  ikke  blot  sig  selv;  han  har  højere 
Interesser  at  leve  og  kæmpe  for.  Jeg  er  indviklet  i  en  stor  Strid, 
der  raser  paa  Samfundets  Dyb.  Jeg  har  maaske  fortalt  dig,  at 
min  Faders  Moder  var  en  Bondedatter  fra  det  frugtbare,  selv- 
stændige Østerbotten.  Denne  min  Farmor  havde  en  Fader, 
som  hele  sit  Liv  igjennem  havde  kæmpet  for  en  Idé,  nemlig 
den,  at  den  Mellemmagt,  der  stillede  sig  imellem  Kongen  og 
Folket,  var  en  fordærvelig  Uting.  Forsynet  og  hans  egen  Ær- 
gjerrighed  føjede  det  saa,  at  just  hans  egne  Ætlinger,  hans 
Datters  Æt  kastedes  ind  blandt  Adelen  og  ved  deres  Stilling 
maatte  blive  Adelens  naturlige  Forsvarere.  Da  forbandede  den 
gamle  Bondekonge  sin  egen  Slægt,  adopterede  en  Søn  af  en 
af  sine  Venner  og  tog  det  hellige  Løfte  af  ham  og  hans  Efter- 
kommere, at  de  uforsonlig  vilde  kæmpe  for  at  faa  Adelen  ud- 
ryddet, fuldkommen  tilintetgjort.  Dette  Løfte  har  allerede  baa- 
ret  sine  Frugter.  Skæbnen  føjede  det  saa,  at  denne  Larssons 
Børn,  som  saaledes  tog  min  Faders  Morfars  Gods  og  Anskuel- 
ser i  Arv,  blev  paa  én  Gang  formuende,  redelige,  højt  agtede 
Mænd  og  derhos  kloge  Partihøvdinger.  En  af  dem  blev  Rigs- 
dagsmand for  Bondestanden  i  Finland,  en  anden  for  Borger- 
standen. Disse  Mænd  var  blandt  de  virksomste  Adelsfjender 
paa  Rigsdagen  i  1680  og  bidrog  deres  til  det  store  Ødelæg- 
gelsesværk.  Der  er  saaledes  et  arveligt  Standshad  imellem 
dem  og  mig,  og  de  arbejde  i  denne  Stund  paa  at  ruinere  mig 
i  Bund  og  Grund.  Men  jeg  maa  sige  til  deres  Ære,  som  jeg 
ved,  det  gjælder  om  mig  selv,  at  Personerne  forsvinde  over 
for  Hensynet  til  de  store  Spørgsmaals  Fald  eller  Sejr.  Det  gjæl- 
der ikke  mig  eller  dem,  det  gjælder,  om  Sverige  og  Finland  for 
Fremtiden  skal  have  en  anden  Adel  end  den,  der  sledsker  i 
Kongens  Forgemakker  og  lever  højt  for  hans  Naadegaver. 
Man  har  heller  ikke  undladt  at  friste  mig.  Man  har  træt,  at 
jeg,  da  jeg  tilhørte  en  yngre  Slægt,  vilde  stille  mig  i  disse 
Lykkejægeres  Rækker  og  som  de  bygge  min  Lykke  paa  den 


231 

gamle  Adels  Ruin.  Men  man  har  taget  fejl.  Af  Princip  har  jeg 
stillet  mig  paa  Højadelens  Side ;  jeg  har  uopløselig  knyttet  mig 
til  dens  Interesser  ved  min  Forbindelse  med  dig,  og  hverken 
jeg  eller  mine  Børn  skulle  nogen  Sinde  give  vort  Minde  til  et 
tøjlesløst  Folkevælde,  en  uindskrænket  Kongemagt  og  en  ufri, 
krybende  Hofader. 

„Og  det  er  derfor  . .  .** 

Ja,  det  er  derfor,  jeg  vilde  føle  mig  ulykkelig  ved  at  miste 
al  Magt,  al  Indflydelse  paa  den  store  Strid,  i  hvilken  det  efter 
min  Overbevisning  gjælder  Rigets  Velfærd  indadtil.  Modpar- 
tiet hæver  allerede  med  Skadefryd  Hovedet  for  at  svælge  i 
Skuet  af  vort  fuldstændige  Nederlag.  Men  de  triumfere  endnu 
for  tidlig,  disse  uvidende  Bønder,  disse  listige  Kræmmere, 
disse  skinhellige  Præster  —  de,  som  fra  Prædikestolene  for- 
kynde, at  Undersaatterne  ikke  er  andet  end  Kongernes  Trælle. 
Vor  Tid  kommer  nok,  naar  vi  først  faar  taget  deres  Bytte  fra 
dem  igjen  og  faar  jaget  dem  tilbage  til  deres  Muldvarpehul- 
ler. Og  da  ve  denne  paatvungne  Enevoldsmagt  med  et  Pøbel- 
regimente i  Følge,  disse  frafaldne  Adelsmænd,  disse  Gyllen- 
stjerner,  disse  Wachtmeistre,  denne  Klas  Fleming  med  hele 
deres  Slæng  og  alle  de  Snyltegjæster,  der  soler  sig  i  deres 
Glans  med  Lindsk&ld  i  Spidsen  —  der  skal  ved  Gud  komme 
en  Regnskabets  Stund,  og  de  skal  faa  at  se,  at  den  gamle  Egs 
Hjærte  hverken  findes  i  dens  Rod  eller  i  dens  Top,  men  kun 
i  dens  friske,  marvfulde  Kjærne** . 

Grev  Bertelsk&ld  havde  rejst  sig  og  gik  op  og  ned  ad  Gul- 
vet med  heftige  Skridt,  der  røbede  hans  oprørte  Følelser.  I 
Stedet  for  de  vel  højsindede  og  energiske,  men  alt  for  hade- 
fulde og  partiske  Træk,  hvormed  han  tegnede  et  Billede  af  Re- 
duktionen, ville  vi  søge  i  faa  Ord  at  give  en  mere  upartisk 
Fremstilling  af  denne  mærkværdige  Omvæltning  i  Sveriges  og 
Finlands  Tilstand  paa  den  Tid. 

Jorden  i  Sverige  og  Finland  var,  som  den  er  endnu  den  Dag 
i  Dag,  delt  i  Krongods,  Frelsegods  og  Skattejord.  Ved  sine 
Ejere  og  Privilegier  repræsenterede  den  første  Kongen,  den 
anden  Adelen  og  den  tredje  Folkets  Masse.  Der  havde  fra 
Arilds  Tid  været  Ebbe  og  Flod,  Kappestrid  og  Afvexling  imel- 
lem dem,  snart  langsomt  og  snart  pludselig.  I  Middelalderen 
fik  det  saakaldte  gejstlige  Frelsegods  Overvægten 
som  Følge  af  de  Gaver,  der  skjænkedes  Kirker  og  Klostre. 

Gustav  Wasa  inddrog  saa  det  alt  sammen,  over  20,000  Hel- 
gaarde*),  under  Kronen,  som  nu  blev  den  største  Jordegods- 
ejer. Derefter  begyndte  den  adelige  Frelsejord,  be- 
gunstiget af  Krigen  og  Statsomvæltningerne,  at  faa  Overvæg- 
ten og  inddrage  største  Delen  af  Rigets  Jordegods  under  sig, 
til  Karl  den  ellevtes  Reduktion  gjorde  Ende  paa  dette  Forhold. 
I  den  nyere  Tid  er  det  Skattejorden  —  eller  rettere 
Bondestanden,  thi  en  Del  Jords  „Natur**  er  nu  uforanderlig  — , 
som  stadig  udvider  sig  paa  Kron-  og  Frelsegodsets  Bekostning. 
Hver  Klasse  har  altsaa  haft  sin  Tid,  da  den  havde  Overvæg- 
ten, og  derved  afgjørende  Indflydelse  paa  Statens  indre  Anlig- 
gender. 

I  Sverige  og  Finland  var  der  i  1655  omtrent  65,000  Hel- 
gaarde  af  alle  Slags.  Af  disse  havde  Gustav  Adolf,  Kristinas 
Formyndere  og  især  Kristina  selv  dels  solgt,  dels  bortskjænket 
38,750  Krongaarde  med  over  en  Million  Dalers  aarlig  Indtægt, 
og  Adelen  havde  faaet  næsten  dem  alle,  saa  at  den  paa  den 
Tid^  dens  tidligere  Besiddelser  medregnede,  ejede  imellem  40 
og  50,000  Gaarde.  Som  et  Exempel  paa,  hvorledes  det  for- 
holdt sig  med  Forleningerne  i  Dronning  Kristinas  Tid,  kan 
nævnes,  at  Østerbotten  var  bortskjænket  paa  Kronoby  Sogn 
nær,  og  det  var  dog  det  samme  Østerbotten,  som  et  halvt  Aar- 
hundrede  i  Forvejen  havde  kæmpet  saa  blodig  for  Folkefri- 
heden i  Køllekrigen. 

Var  dette  Forhold  blevet  ved  at  udvikle  sig  uforstyrret,  vilde 
baade  Sveriges  og  Finlands  frie,  jordbesiddende  Bondestand  i 
Løbet  af  kort  Tid  være  bleven  forvandlet  til  Adelens  Lejlæn- 
dinger.  Fæstere,  Husmænd  og  Indsiddere.  Det  var  det.  Høj- 
adelen tragtede  efter.  Det  Exempel,  man  havde  for  Øje  i  Po- 
len, i  Danmark,  i  Lifland  og  Estland,  hvor  Adelen  var  alt,  og 
den  livegne  Bonde  betød  mindre  end  den  Hest,  der  svedte  for 
hans  Plov,  naar  han  ikke  trak  den  selv,  dette  Exempel  var  jo 
saa  tillokkende  I  Men  herimod  rejste  Folkets  ældgamle  Selv- 
stændighed sig  i  Pagt  med  Standshadet  og  stundom  ogsaa  la- 
vere Motiver,  saa  at  det  fra  alle  Kanter  trak  op  til  Storm  imod 
Adelen.  Kongen  havde  jo  ikke  Ret  til  at  bortgive  Statens  uaf- 
hændelige  Ejendom.  Statskassen  var  næsten  bankerot.  Bøn- 
derne havde  dobbelt  saa  tunge  Skatter  og  Udskrivninger  at 

*)Ved  „Gurd"  eller  „Helgtard"  forstias  her  en  Matrlkelenbed  af  den  Størrelse, 
der  anses  for  tilstrckkelig  som  Tilliggende  til  en  Bondegaard.  O.  A. 

bære  som  Adelen.  Var  det  derfor,  de  havde  udgydt  deres  Blod 
for  Riget  i  Krigene?  Den  første  Storm  meldte  sig  1650  og 
lagde  sig  først,  da  Adelen  i  1655  havde  gjort  en  ringe  Indrøm- 
melse. Denne  Storm  drev  altsaa  over,  men  den  brød  løs  igjen 
1672,  ledtes  atter  bort,  men  kun  for  fra  1680  af  at  feje  de  to 
Tredjedele  af  den  svenske  Adels  umaadelige  Ejendomme  bort. 

Hvorledes  det  gik  til  hermed,  ville  vi  lade  Grev  BertelskQld 
udmale  —  vel  med  sit  Partis,  men  ogsaa  for  en  stor  Del  med 
Sandhedens  mørke  Farver. 

„Denne  Konge",  sagde  han,  „stræber  alt  for  stærkt  efter 
Enevælden.  En  Gud,  én  Konge,  én  Kirke  —  ja  vel,  men  her 
maa  ingen  tro  andet,  end  hvad  Kirken  vil,  og  ingen  eje  andet, 
end  hvad  Kongen  vil  tillade  ham  at  eje.  I  saadanne  Fyrsters 
Omgivelser  savnes  der  aldrig  Folk,  som  med  rynkede  Pander 
og  Bryn  tale  om  Skatkammerets  Fordel  og  det  almene  Vel  og 
opfordre  til  af  Hensyn  til  dette  at  tage  Undersaatternes  Ejen- 
dom. De  slog  sig  sammen  imod  os ;  Karle  og  Skrivere  var  de- 
res Raadgivere,  og  den  største  Lænkehund  i  Sverige*)  var  de- 
res Hovedmand.  De  lod,  som  de  ikke  vilde  andet  end  raade 
Bod  paa  Landets  Nød.  Sledske  Personer  bragte  deres  Ord  for 
Stænderne,  lejede  Vinkelskrivere  bankede  paa  deres  Døre  og 
listede  Nidskrifter  imod  Adelen  ud  iblandt  Folket.  Saaledes 
blev  Sagen  bragt  paa  Bane,  og  bag  ved  Dukkerne  lo  de,  der 
trak  i  Traadene.  Blandt  Adelsmændene  var  der  frafaldne,  som 
skreg  saa  højt,  at  de  blev  ansete  for  Flertallet.  Saa  fandt  der 
en  Afstemning  Sted,  den  forunderligste,  man  nogen  Sinde  har 
hørt  Tale  om,  thi  de,  der  havde  mest  af  Munden  og  mindst  af 
Samvittigheden,  forsikrede,  at  alle  var  af  deres  Mening,  og 
saaledes  blev  der  vedtaget  en  Beslutning,  imedens  nogle  af  os 
var  gaaet  bort  for  at  banke  paa  Kongens  lukkede  Dør.  Det  var 
den  29de  Oktober  1680,  og  fra  den  Dag  af  skriver  Sveriges 
Afmagt  sig.  Thi  inden  for  Skjoldborgen  var  den  Magt  brudt, 
der  værnede  den  borgerlige  Frihed  imod  Kongeluner,  og  uden 
for  Skjoldborgen  forvandledes  Estlands  og  Liflands  Ridderskab, 
der  havde  gjort  saa  meget  for  Sverige,  til  Tiggere,  som  var 
nødte  til  at  kaste  sig  i  Armene  paa  den  første  den  bedste,  der 
lovede  at  skaffe  dem  deres  tabte  Rettigheder  igjen.  Der  blev 
nedsat  Kommissioner,  der  skulde  undersøge  Kronens  og  Un- 
dersaatternes Ret  og  dømme  dem  imellem,  medens  Kongen 

*)  Johan  Gyllanstfern«. 

Topelins:  Karl  den  tiende  16 

stod  bagved  og  t  o  g;  og  i  disse  Kommissioner  sad  der  Mænd, 
som  Samvittigheden  ikke  trykkede,  og  som  ikke  fandt  lov- 
lige Gavebreve  bindende.  Og  de  tog  alt,  hvad  de  kunde  tage, 
først  fra  de  mægtigste,  saa  fra  de  velstaaende  og  til  sidst  ogsaa 
fra  de  ringeste.  Og  da  rejste  der  sig  et  Veraab  blandt  dem, 
der  blindt  var  løbne  i  Partimændenes  Garn,  thi  de  følte  det  nu 
om  deres  egen  Hals,  og  der  blev  trukket  saa  haardt  i  det,  at 
selve  deres  Nødraab  kvaltes.  Og  medens  nogle  faa  blev  rige 
og  hoverede  i  deres  røvede  Skrud,  blev  alle  andre  fattige,  og 
der  rejste  sig  over  hele  Riget  et  saadant  Jammerskrig  af  for- 
armede Familier,  af  plyndrede  Enker  og  store,  fortjente  Mænds 
Børn,  som  man  fraranede  Lønnen  for  Fædrenes  Blod,  at  man 
aldrig  har  hørt  og  aldrig  vil  komme  til  at  høre  dets  Lige,  und- 
tagen hvor  Fjenden  hærjer  i  Hjærtet  af  Landet" . 

Greven  tav  et  Øjeblik,  og  vi  ville  benytte  denne  Pavse  til 
yderligere  at  fuldstændiggjøre  hans  Skildring  fra  den  anden 
Side. 

Imellem  Sveriges  største  da  levende  Historieskriver^,  Geijer 
og  Fryxell,  førtes  der  for  nogle  Aar  siden  en  heftig  Strid  om 
„Aristokratfordømmelsen  i  den  svenske  Historie".  Det  kan 
være  vanskeligt  at  give  nogen  af  Parterne  udelukkende  Ret, 
men  at  Geijer  i  Hovedsagen  er  trængt  dybere  ind  med  sit 
skarpe,  historiske  Blik,  derom  vidne  Fryxells  egne  senere  ud- 
givne Arbejder,  i  hvilke  han  med  prisværdig  Upartiskhed  ved 
Siden  af  al  den  Glans  og  de  store  Fortjenester,  man  unægtelig 
maa  anerkjende  især  hos  det  syttende  Aarhundredes  Aristo- 
krati, tillige  fremhæver  de  Farer,  der  truede  baade  Kongemag- 
ten og  Folkefriheden  fra  Adelens  Tryk  til  begge  Sider.  Efter 
Geijers  Mening  har  den  svenske  Adel,  da  den  stod  paa  sin 
mest  glimrende  Højde,  fra  Gustav  Adolfs  Død  til  Karl  den 
ellevtes  Reduktion,  ikke  haft  noget  ringere  Maal  for  Øje  end 
at  forvandle  Sverige  til  et  andet  Polen  med  en  valgt,  ikke  arve- 
lig Konge,  bunden  af  et  overmægtigt  Raad,  og  et  Folk,  der  un- 
der Livegenskabets  Tryk  ydmygt  skulde  kysse  de  høje  Herrers 
Fod.  Man  maa  indrømme,  at  dette  Maal  var  lige  ved  at  blive 
naaet  den  Gang,  da  Adelen  med  den  mest  glimrende  Krigerhæ- 
der og  de  overmægtiges  Privilegier  forbandt  Besiddelsen  af  to 
Tredjedele  af  Sveriges  Jord.  Men  Kristian,  som  udnævnte  syt- 
ten nye  Grever  og  sex  og  fyrretyve  nye  Friherrer*),  slog  der- 

*).Der  var  tidligere  kun  sex  Grever  og  fjorten  Friherrer. 

ved  en  Kløft  imellem  Højadelen  og  Lavadelen,  som  gjorde 
Standen  indbyrdes  splidagtig  og  spaltede  den  stærke  aristo- 
kratiske Magt,  idet  Højadelens  Anseelse  sank,  og  Lavadelens 
Misundelse  æggedes  til  det  yderste,  saa  at  det  blev  muligt  for 
de  lavere  Stænder  at  gjennembryde  Dæmningen  nedenfra.  I 
Virkeligheden  kom  den  rivende  Flod  ovenfra,  skjønt  skjult, 
ligesom  en  Bjærgflod,  som  man  ser  bryde  uimodstaaelig  frem 
ved  Klippernes  Fod,  men  som  ikke  des  mindre  har  sit  Udspring 
og  sin  Kraft  fra  Toppene.  Resultatet  blev  imidlertid  en  Over- 
svømmelse, som  først  bortskyllede  Grevepaladserne  og  Baro- 
nierne, der  alle  fra  den  Tid  af  blev  tomme  Titler,  derefter  de 
lavere  Adelspaladser,  der  laa  paa  dens  Vej,  saa  lavere  Huse 
og  til  sidst  endogsaa  Hytterne.  Reduktionen  lignede  virkelig  et 
Gjennembrud  af  en  Dæmning  deri,  at  den  Aabning,  man  i  Be- 
gyndelsen troede  at  have  begrænset  saa  nøjagtig,  efterhaanden 
blev  større  og  større,  saa  at  der  var  mange,  som  i  Begyndelsen 
jublede  og  senere  med  Skræk  opdagede,  at  Bølgerne  ogsaa 
naaede  dem.  Det  er  en  lang  Historie,  den  om  alle  de  Uretfær- 
digheder, Reduktionen  begik,  og  nogle  af  dem  var  himmelraa- 
bende.  Ogsaa  de  politiske  Følger  var  baade  onde  og  gode,  men 
det  staar  dog  fast,  at  det  store  Flertal,  de  almene  Interesser, 
Folkets  og  Statens,  endnu  den  Dag  i  Dag  velsigne  Reduktionen 
i  Hovedsagen,  for  Statsmaskineriets  Ordning,  for  Ejendomme- 
nes Fordeling,  for  Folkefrihedens  Betryggelse,  for  den  almene 
Velstand  og  for  Dannelsens  Udbredelse  til  Masserne,  for  hvilke 
den  hidtil  næsten  kun  havde  været  et  Æventyr. 

„Men",  sagde  Grevinden,  „du  har  endnu  ikke  sagt  mig, 
hvorledes  det  blev  dig  muligt  i  de  femten  Aar,  der  ere  for- 
løbne, siden  Stormen  brød  løs,  at  bevare  vort  Majniemi,  me- 
dens alle  Kristinas  Forleninger  rundt  om  os  ere  blevne  ind- 
dragne under  Kronen" . 

Greven  svarede :  „Der  var  en  Gang  en  Fader,  som  en  Vin- 
teraften gik  ude  i  Skoven  med  sine  Børn.  De  blev  omringede 
af  Ulve,  og  Faderen  saa*  snart,  at  Døden  nærmede  sig  dem 
alle.  For  at  redde  de  øvrige  kastede  han  et  af  sine  Børn  for 
Ulvene ..." 

„Saa  grusom  vilde  en  Moder  aldrig  have  været  I"  raabte 
Grevinden  med  Rædsel. 

„Nej",  sagde  Greven  rolig,  „hun  havde  maaske  ofret  sig 
selv,  og  saa  var  de  alligevel  alle  omkomne  med  hende.  Nu  vel, 

Ulvene  gav  sig  i  Lag  med  Byttet  og  lod  dem  i  Ro  en  Stund, 
men  saa  kom  de  igjen.  Faderen  kastede  sit  andet  og  en  Stund 
efter  sit  tredje  Barn  for  dem,  men  for  hver  Gang  vandt  han 
kun  et  ringe  Forspring.  Til  sidst  havde  han  kun  et  Barn  til- 
bage, og  det  var  det,  han  elskede  højest  af  dem  alle.  Da  sagde 
han :  „Nej,  dette  Barn  slipper  jeg  ikke,  saa  maa  vi  hellere  begge 
gaa  til  Grunde ..." 

„Og  saa?"  spurgte  Grevinden. 

J[a,  hvad  der  videre  skete",  sagde  Greven  mørk,  „det  vil 
den  nærmeste  Fremtid  vise" . 


VIII. 
Den  utro  Tjener. 

Da  Grev  BertelskOld  ikke  syntes  tilbøjelig  til  at  indlade  sig 
paa  nærmere  Forklaring  af,  hvorledes  det  var  lykkedes  ham 
hidindtil  at  beholde  Majniemi,  undgik  Grevinden  med  denTakt» 
der  var  hende  egen,  alle  yderligere  Spørgsmaal  derom  og  vo- 
vede kun  en  sky  Hentydning  til  Gaarsdagens  Fest.  Hun  kunde 
ikke  indse,  hvad  den  og  Reduktionsspørgsmaalet  havde  at 
gjøre  med  hinanden,  sagde  hun. 

Jfeg  maa  vise  Karl  den  ellevte  den  Retfærdighed",  sagde 
Greven,  „at  indrømme,  at  Personerne  altid  har  haft  mindre  at 
betyde  for  ham  end  Sagen.  Han  begyndte  Reduktionen  imod 
sin  Fasters  Mand  og  sin  egen  Halvbroder,  og  han  har  uden 
synderlig  Forskjel  ladet  dens  Bølger  slaa  over  Venner  saa  vel 
som  Uvenner.  Men  da  han  beherskes  af  en  Idé,  nemlig  en  Rigs- 
Husholdnings-Mani,  saa  beherskes  han  ogsaa  af  saadanne  Ind- 
tryk, som  staa  i  Forbindelse  med  den.  Kongen  er  nu  alt,  Kon- 
gen er  Loven,  Kongen  er  Samvittigheden,  Kongen  er  Sæde- 
ligheden. Den  enkelte  derimod  er  intet ;  hans  Gjerninger  maa 
ikke  være  andre  end  Kongens  Gjerninger,  hans  Ord  ikke  an- 
dre end  Kongens  Ord  og,  om  det  var  muligt,  hans  Tanker 
ikke  andre  end  Kongens  Tanker.  Derfor  maa  nu  hele  Livet, 
alle  Sæder,  for  saa  vidt  de  træde  offentlig  frem,  rette  sig  efter 
Kongens  Liv  og  Kongens  Sæder.  Og  Kongen  er  en  barsk,  en 
strængt  alvorlig,  vranten  og  sparsommelig  Herre.  Derfor  maa 
Samlivet  omkring  ham  antage  en  Farve  saa  graa  som  Grani- 
tens, og  der  maa  ikke  findes  anden  Glans  end  Staalets.  Du  hu- 

sker,  hvor  stille  vi  levede  de  sidste  Aar  i  Stockholm,  hvor  om- 
hyggelig vi  undgik  selv  Skinnet  af  en  Pragt,  der  kunde  vække 
Kongens  Mishag.  Kun  derved  lykkedes  det  mig,  skjønt  jeg  til- 
hørte et  imod  Reduktionen  fjendtligt  Parti,  at  stemme  Kon- 
gens Sind  saa  blidt,  at  han  nøjedes  med  at  tage  det  meste  og 
ikke  tog  alt.  Mit  Baroni  er  inddraget,  men  Majniemi  har  jeg 
hidtil  faaet  Lov  at  beholde,  af  den  Grund,  hedder  det,  at  God- 
set ligger  i  en  „uforbuden**  Egn,  og  at  min  Fader  har  faaet  det 
som  Erstatning  for  et  Regiment  paa  tusind  Mand,  som  han  i 
1644  under  Lennart  Torstenson  paa  egen  Bekostning  stillede 
i  Marken  i  Krigen  med  Danmark.  Men  denne  Retsgrund  er  kun 
lidet  sikker  at  bygge  paa,  siden  Åke  Tott,  som  af  samme  Grund 
havde  faaet  Gavebreve  paa  finsk  Krongods,  mistede  dem,  uden 
^t  nogen  tænkte  paa  at  give  ham  Erstatning  for  hans  udlagte 
Penge.  Fire  Gange  har  Majniemi  allerede  staaet  paa  Reduktio- 
nens sorte  Bræt ;  fire  Gange  er  det  atter  blevet  strøget.  Men  jo 
længere  Reduktionen  skrider  frem,  jo  mere  den  sluger,  des 
umætteligere  ser  den  sig  om  efter  nyt  Bytte,  og  des  vanske- 
ligere bliver  det  at  holde  paa  det  lidet,  der  er  blevet  tilbage,  og 
som  endnu  kan  tages.  For  to  Uger  siden  lod  de  Venner,  jeg 
hemmelig  har  i  Reduktionskommissionen,  mig  vide,  at  der  for 
femte  Gang  er  Tale  om  Majniemi.  Gyllenborg  er  min  bitreste 
Pjende,  Piper  ikke  mindre ;  Lovisin  vakler,  og  meget  beror  paa 
Hastfer.  Men  til  syvende  og  sidst  beror  det  dog  alt  sammen 
paa  Kongen,  og  er  man  saa  heldig  at  faa  ham  overbevist  om, 
at  Familien  BertelskOld  lader  Formyndertidens  Luxus  leve  op 
igjen  paa  Majniemi,  saa  er  denne  sidste  Rest  af  en  umaadelig 
Formue  uden  Redning  tabt" . 

„Men",  sagde  Grevinden  noget  urolig,  „denne  fjærne  Egn 
naar  Kongens  Blik  ikke.  Hvem  skulde  vel  have  sagt  ham  . . .  ?" 

„Hvem?"  raabte  Greven  ikke  uden  Heftighed.  „Enevælden 
er  altid  mistænksom ;  den  har  et  Øje  i  hver  Busk  og  et  Øre  i 
liver  Væg.  Hvor  Offentligheden  er  stum  eller  kun  vender  én 
Side  ud,  dér  fordrejes  de  simpleste  Ting,  dér  bliver  enhver 
Myg  til  en  Elefant.  Kongen  har  selv  udgivet  Skrifter  til  For- 
svar for  Reduktionen,  men  ingen  har  kunnet  skrive  imod  den 
uden  at  paadrage  sig  hans  højeste  Unaade.  Og  du  spørger 
endnu,  hvem  der  skulde  kunne  stille  os  i  hadefuldt  Lys?  Tre 
Hundrede  Mennesker  har  været  Vidner  til  Festen  i  Gaar,  og 
4u  uerfarne  tror,  at  Rygtet  om  den  ikke  skulde  naa  deres  Øren, 

der  spejde  til  alle  fire  Verdenshjørner  efter  enhver  mistænke- 
lig Lyd !  Desuden  vil  jeg  sige  dig  en  Ting.  Der  maa  i  vor  nær- 
meste Omgivelse  være  en  Forråder,  en  Spion,  der  staar  i  Gyl- 
lenborgs  Sold" . 

„Er  det  muligt" ,  udbrød  Grevinden  bestyrtet. 

Jeg  er  overbevist  derom.  Af  mine  hemmelige  Venner  har 
jeg  faaet  at  vide,  at  Gyllenborg  vidste  Besked  om  dine  Fe- 
ster i  Begyndelsen  af  Sonmieren  og  havde  forstaaet  at  stille 
dem  i  hensigtsmæssig  Belysning  for  Kongen.  I  Forbindelse 
dermed  blev  Majniemis  Reduktion  atter  bragt  paa  Tale.  Nu  for- 
staar  du  Grunden  til  mit  Brev.  Og  endnu  mer,  din  store  Fest 
var  bekjendt  i  Stockholm  for  en  Uge  siden,  ja  før  man  endnu 
vidste  Besked  om  den  i  Åbo ;  det  var  derfor,  jeg  skyndte  mig 
hid  for  om  muligt  at  forebygge  den.  Jeg  kom  flre  og  tyve  Timer 
for  sent" . 

„Den  var  bekjendt  i  Stockholm  for  en  Uge  siden?  Men  det 
er  jo  umuligt !  Da  vidste  jeg  jo  næppe  selv  noget  om  den" . 

„Saml  dine  Tanker  og  tænk  dig  om,  om  du  ikke  for  en  fjor- 
ten Dags  Tid  siden  har  talt  til  nogen  af  dine  Omgivelser 
derom" . 

„Nej,  det  kan  jeg  ikke  huske.  Maaske  har  jeg  spøgt  med 
Sinclair  derom.  Men  ...  lad  mig  se,  det  forekommer  mig,  jeg 
dunkelt  mindes,  at  jeg  for  et  Par  Uger  siden  talte  med  min 
Hovmester  om  nogle  Kostumer,  der  skulde  laves  i  Abo,  i 
Fald  vi  holdt  en  Høbjærgningsfest" . 

„Og  hvad  sagde  han  dertil  ?" 

„Han  fremstillede  saa  livlig,  hvilken  behagelig  Afvexling  i 
Landlivets  Ensformighed  en  saadan  Fest  vilde  være,  at  min 
Beslutning  stod  fast  fra  det  Øjeblik  af.  Jeg  tror  endogsaa,  at 
jeg  omtrent  bestemte  Dagen  og  nogle  andre  Enkeltheder" . 

Grevinden  rødmede  af  Undseelse  ved  disse  Ord,  og  Greven 
bed  Tænderne  sammen.  „Det  var  formodentlig  ogsaa  ham,  der 
gav  Idéen  til  de  andre  Fester,  der  har  været  i  Sonmier?" 

Jeg  tilstaar,  at  han  var  saa  opfindsom,  saa  dygtig  og  smag- 
fuld som  Arrangør,  at  jeg  ..." 

„Det  er  nok,  Grevinde,  jeg  ved  nu  tilstrækkeligt.  Hvad  sy- 
nes I  ?  Da  I  rejste  fra  Stockholm,  lovede  denne  Mand  mig  hel- 
ligt med  Haand  og  Mund,  at  han  —  naturligvis  med  al  Ærbø- 
dighed for  Eders  Befalinger  —  vilde  iagttage  den  yderste  Spar- 
sommelighed, i  hvad  der  angik  hans  Tjeneste,  at  holde  Tjener- 

skabet  under  den  strængeste  Opsigt,  med  ét  Ord  at  undgaa 
alt,  hvad  der  paa  nogen  Maade  kunde  paadrage  mit  Slot  Ry 
for  en  ødsel  og  overdaadig  Levevis.  Og  naar  jeg  saa  kommer 
midt  i  Sommernattens  Stilhed,  hvad  finder  jeg  saa?  En  van- 
vittig ødsel  Fest,  som  i  Karl  den  ellevtes  Tid  maa  rygtes  hele 
Landet  over  —  flere  Hundrede  Mennesker  sværmende  om  i 
Natten  —  Tjenerne  drukne  og  med  Haansord  paa  Læberne  — 
og  rimeligvis  mine  undergivne  bragte  til  Tiggerstaven!  Men 
mit  Slot,  det  straaler  rigere  end  nogen  Sinde  af  al  den  Luxus, 
noget  udenlandsk  Skib  har  bragt  til  Finlands  simple  Bygder  — 
Sølv  og  Guld  og  Marmor  og  kostbare  Drivhuse  —  alt,  hvad 
der  kunde  passe  sig  for  en  Fyrste  og  en  BertelskQld  for  tre- 
dive Aar  siden,  det  findes  i  Overflod  her,  medens  Ejeren  af  al 
denne  Herlighed  vanker  fredløs  om  som  et  Spøgelse  om  Nat- 
ten, trædende  paa  de  Roser,  man  har  strøet  paa  hans  Jord, 
med  en  Følelse  af,  at  han  maaske  i  denne  Stund  ejer  mindre 
end  intet  —  ja,  mindre  end  intet.  Frue,  thi  største  Delen  af 
denne  Pragt  er  et  Laan  af  Hendes  Naades  Hovmester,  af  en 
Skurk,  der  forraader  os  allel  Thi  nu  er  det  klart:  Jansen  er 
Gyllenborgs  Spion,  og  alt  dette  er  en  overlagt  Plan  for  at 
styrte  os" . 

Grevinden  svarede  kun  med  Taarer,  og  dette  Syn  gjorde  sin 
sædvanlige  Virkning,  at  berolige  Grevens  oprørte  Sindsstem- 
ning noget.  „Tillader  du** ,  sagde  han  i  en  noget  mildere  Tone, 
„at  jeg  strax  kalder  Jansen  ind  i  Forgemakket?  —  Dog  nej, 
det  er  bedre,  at  du  ringer  paa  din  Kammerjomfru  og  lader  ham 
kalde,  uden  at  han  forud  ved,  at  jeg  er  her.  Tør  dine  Øjne, 
Ebba;  det  er  en  lidet  vægtig  Grund  til  Taarer  i  saa  smukke 
Øjne.  Sig  mig,  du  er  jo  enig  med  mig  i,  at  denne  Skurk  ikke 
bør  blive  et  Øjeblik  længere  i  vort  Hus?" 

Ja,  ja  1"  svarede  Grevinden  resolut  og  greb  i  Klokkestræn- 
gen.  Greven  gik  om  bag  ved  det  hvide  Omhæng  paa  hans  Hu- 
strus Seng,  og  de  blev  enige  om,  at  Grevinden  først  skulde 
modtage  den  troløse  Tjener. 

Klokken  var  henved  fem  om  Morgenen,  og  Solen  havde  alle- 
rede hævet  sin  gyldne  Skive  over  Birkene  paa  Majniemis 
Bredder.  Nattesværmemes  Støjen  i  Parken  var  død  hen ;  hele 
Slottet,  hele  Egnen  sov  saa  dybt,  som  man  sover  efter  en  Dag 
fuld  af  Anstrængelse  eller  et  Døgn  fuldt  af  trættende  For- 
nøjelser. 

Kammerjomfnien  lod  vente  paa  sig.  Omsider  kom  Kerstin 
halvt  sovende  og  spurgte  stirrende  med  sine  omtaagede  Øjne, 
hvad  Hendes  Naade  befalede. 

„Kald  strax  paa  min  Hovmester**,  sagde  Grevinden.  „Naa, 
har  du  forstaaet  mig?  Han  skal  komme  herop  i  Forgemak- 
ket". 

Pigen  blev  næsten  helt  vaagen  af  Forbavselse.  „Hovmeste- 
ren?** gjentog  hun,  som  om  hun  ikke  havde  opfattet  Ordet  rig- 
tig. „Han  sover  vist  nu,  og  jeg  tør  ikke  vække  ham** ,  tilføjede 
hun. 

Grevinden  blev  vred.  „Gaa**,  sagde  hun,  „jeg  befaler  dig 
det.  Men  væk  ikke  andre  paa  Slottet ;  bank  selv  paa  hans  Dør 
og  sig,  at  jeg  ønsker  at  tale  med  ham  om  en  Sag,  der  ikke  kan 
opsættes** . 

Kerstin  var  en  noget  næsvis  og  forjasket  Kammerpige,  men 
hun  var  sin  Frue  oprigtig  hengiven  og  syntes,  hun  burde  vove 
en  Indvending  imod,  hvad  hun  ansaa  for  et  urimeligt  Lune. 
„Deres  Naade** ,  sagde  hun,  „det  er  saa  godt  som  midt  om  Nat- 
ten, og  hvad  vilde  Folk  sige,  i  Fald  . .  .** 

Dette  var  Greven  for  stærkt.  Han  traadte  frem.  Kerstin  ud- 
stødte et  Skrig  af  Forfærdelse,  da  hun  saa'  en  høj  Mand  træde 
frem  bag  Omhænget.  „Er  det  ikke  nok,  din  næsvise  Tosse,  at 
du  hører  din  Frues  Befalinger?  Maa  du  ogsaa  have  dem  at 
høre  af  mig?  Gaa,  men  vov  ikke,  om  det  saa  gjaldt  dit  Liv,  at 
røbe  for  nogen,  at  jeg  er  her** . 

Pigen  skyndte  sig  hastig  af  Sted.  „Greven  !**  sagde  hun  sagte 
ved  sig  selv;  „naa,  nu  vilde  jeg  nødig  være  i  Niels  Jansens 
Sted** . 

„I  hører  nu  selv.  Frue** ,  sagde  Greven  paa  ny  opbragt,  „I 
hører,  hvad  der  kommer  ud  af  at  tage  imod  en  Tjeners  Vel- 
vilje. Hver  Daler,  han  har  givet  og  I  modtaget,  har  været  et 
Sandskorn  i  Gravhøjen  over  Eders  gode  Navn  og  Rygte.  Saa 
vidt  kan  en  Ubetænksomhed  bringe  en.  Jeg  vil  nu  selv  høre, 
hvad  I  har  at  sige  ham** . 

Grevinden  tav.  Der  gik  et  Kvarter. 

„Han  skynder  sig  ikke  at  lystre.  Eders  smagfulde  Arran- 
gør** ,  sagde  Greven  utaalmodig. 

Nogle  Minuter  efter  hørte  man  Døren  til  Forgemakket  blive 
aabnet,  og  Grevinden  gik  ud  efter  at  have  ordnet  sit  Toilette. 

Døren  til  Sovekammeret  blev  staaende  halvt  aaben,  saa  at  Gre- 
ven tydelig  kunde  høre  hvert  Ord,  der  blev  sagt  der  ude. 

Hovmesteren  maatte  ligesom  Kerstin  have  antaget,  at  det, 
at  der  blev  sendt  Bud  efter  ham,  skrev  sig  fra  et  af  disse  Lu- 
ner, der  er  saa  almindelige  hos  Folk,  der  kun  har  lært  at  byde 
og  aldrig  at  lyde.  Han  kom  aldeles  uvidende  om  Faren,  med 
en  Yndlings  fuldstændige  Selvtillid,  ganske  rolig,  en  Smule 
skjødesløs  i  sin  Optræden,  saa  at  han  ikke  engang  brød  sig  om 
at  skjule  sin  Gaben.  Meget  ugenert  spurgte  han,  hvad  Grev- 
inden havde  at  befale. 

„Hvor  meget  skylder  jeg  Dem,  Jansen?"  spurgte  Grevinden 
med  en  Stemme,  der  skulde  være  kold  og  stolt,  men  som  allige- 
vel skjælvede  af  Vrede  over  det  ydmygende  i  det  korte  Spørgs- 
maal. 

Jansen  havde  snarere  ventet  en  Kompliment  for  den  vel- 
lykkede Fest,  som  han  mente,  han  havde  størst  Ære  af,  men 
han  fattede  sig  strax  og  svarede  med  en  ny  Gaben:  „Deres 
Naade  behager  at  skjemte.  Jeg  har  glemt  alle  andre  Forpligtel- 
ser end  min  egen.  Det  er  mig,  der  er  Skyldneren.  Deres  Naa- 
des  Godhed  har  for  bestandig  gjort  mig  til  Deres  taknemlige 
Kreditor" . 

Og  med  disse  Ord  traadte  han  dristig  et  Skridt  nærmere. 

Da  Hovmesteren  traadte  et  Skridt  frem,  traadte  Grevinden 
ubevidst  et  Skridt  tilbage.  „Er  dette  nok?"  raabte  hun, 
ude  af  Stand  til  længere  at  styre  sin  Harme,  og  kastede  et  kost- 
bart Juvelarmbaand  hen  for  hans  Fødder  med  en  saadan  Vold- 
somhed, at  et  Par  af  de  straalende  Diamanter  sprang  ud  af  Ind- 
fatningen og  ligesom  Vanddraaber  trillede  hen  ad  det  tyrkiske 
Tæppe,  der  bedækkede  Gulvet  i  Forgemakket. 

Hovmesteren  tog  det  Skridt,  han  nylig  havde  gjort  fremad, 
tilbage.  Han  blev  bange,  men  kun  et  Sekund.  I  det  næste  Se- 
kund var  han  kommen  paa  det  rene  med,  at  det  kun  gjaldt  et 
Udbrud  af  daarligt  Humør,  hvilket  ikke  var  noget  usædvanligt 
hos  den  ellers  elskværdige  Dame.  Han  tog  Armbaandet  op, 
lagde  det  paa  Bordet  og  bukkede  uden  at  svare  et  Ord. 

„Hvad!"  sagde  Grevinden  endnu  mere  opirret  af  denne 
Tavshed,  der  tog  sig  ud  som  Besindighedens  Overlegenhed 
over  Lidenskaben.  „Ser  I  ikke,  at  Armbaandet  i  det  mindste  er 
sex  Tusind  Daler  værd?  Er  det  ikke  nok?  Vil  I  have  mere? 
Se  her !  Og  se  her !  Og  her !  —  tag  alle  mine  Juveler,  forlang, 

hvad  I  vO,  men  vov  ikke  at  betragte  Jer  som  en,  der  har  bumt 
m  i  g  noget  —  I,  en  simpel  Domestik,  som  jeg  kan  lade  kaste 
paa  Porten  for  hans  ub^ribelige  Uforskammethed  !** 

Med  disse  Ord  tømte  Grevinden  i  blindt  Raseri  en  Skuffe  i 
sin  Kommode,  hvori  hun  havde  sine  bedste  Smykker,  og  Guld- 
kjæder,  Ringe,  ægte  Perler  og  Diamant-Ørenringe  faldt  imel- 
lem hverandre  for  Jansens  Fødder. 

Hovmesteren  samlede  det  alt  sammen  op  og  lagde  det  paa 
Bordet  med  en  Holdning,  der  ikke  klatte  ham  ilde.  „Deres 
Naade** ,  sagde  han  ærbødig,  „den  mindste  af  disse  Kostbar- 
heder er  tilstrækkelig  til  at  betale  den  Sum  med,  som  jeg  har 
været  saa  ulykkelig  at  vække  Deres  Naades  Mishag  med. 
Denne  Ring**  —  og  han  valgte  den  mindste  —  „vil  jeg  med  De- 
res Naades  Tilladelse  modtage  som  Erstatning,  og  den  skal  be- 
standig hvile  ved  mit  Hjærte  som  et  Minde  om  den  dyrebare 
Gunst,  Deres  Naade  hidtil  har  behaget  at  vise  mig" . 

„Hvad  I  bærer  paa  Eders  Hjærte**,  sagde  Grevinden,  „er 
mig  lige  saa  ligegyldigt,  som  hvad  I  bærer  i  Hjærtet.  Giv  mig 
mine  Forskrivninger.  Har  I  dem  ikke  hos  Jer,  saa  gaa  og  hent 
dem  —  giial  gaa  I  gaa!**  Og  Grevinden  stampede  i  det  bløde 
Gulvtæppe  med  sin  lille  Fod  med  Silkeskoen  paa. 

Hovmesteren  bukkede,  tog  en  lille  Tegnebog  frem,  som  han 
altid  bar  hos  sig,  og  rakte  sin  Herskerinde  et  Bundt  smaa  Pa- 
pirer, femten  eller  tyve  ialt,  som  alle  vare  forsynede  med  Grev- 
indens Underskrift.  Jeg  adlyder  Deres  Naades  Befaling," 
sagde  han  i  samme  Tone  som  før.  „Vil  Deres  Naade  behage  at 
se,  om  det  er  rigtigt." 

Mandens  hele  Holdning  var  saa  vel  beregnet,  saa  dygtig  gjen- 
nemført,  at  Grevinden  imod  sin  Vilje  næsten  følte  sig  afvæb- 
net. For  at  skjule  sin  Forlegenhed  lod  hun,  som  hun  saa*  Pa- 
pirerne igjennem,  og  samtidig  besluttede  hun  at  nedlade  sig 
til  en  List  for  at  blotte  Hykleren  og  komme  til  et  Resultat,  hvor 
hendes  Heftighed  nylig  havde  vist  sig  saa  frugtesløs. 

„Tag  mig  det  ikke  ilde  op" ,  sagde  hun  efter  en  Pavse.  „Disse 
Sedler  have  voldt  mig  Uro ;  jeg  troede.  Beløbet  var  større,  end 
det  er,  og  Greven  synes  ikke  om,  at  jeg  laaner.  Tilfældigvis 
bliver  han  endnu  i  nogen  Tid  i  Stockholm.  Tror  I  ikke,  at  man, 
inden  han  kommer,  kunde  arrangere  en  Høstfest,  naar  Rugen 
er  moden?" 

Hovmesteren  var  for  snu  til  at  gaa  i  Fælden.  „Deres  Naades 

Befalinger  er  min  Lov** ,  sagde  han  undvigende,  idet  hans  mis- 
tænksomme Blikke  søgte  at  udforske,  hvad  denne  pludselige 
Forandring  betød.  Men  Grevinden  forstod  at  paatage  sig  en  saa 
utvungen  Mine,  at  hans  Rekognoscering  ikke  førte  til  noget 
Resultat. 

„Dette  Landliv**,  vedblev  hun,  „er  dræbende  ensformigt; 
stadig  de  samme  Udsigter,  de  samme  Ansigter,  den  samme 
Sneglegang  i  alt,  hvad  man  tager  sig  for.  Greven  bryder  sig 
ikke  om  Afvexling ;  det  er  naturligt,  at  man  ihansAlder 
holder  af  Stilhed  og  Alvor.  I  maa  hjælpe  mig,  Jansen,  med  at 
finde  paa  noget  nyt,  noget  rigtig  fortryllende  morsomt.  Havde 
vi  blot  nærmere  til  Stockholm !  Åbo  er  en  Smaastad,  alt,  hvad 
dér  findes,  har  vi  allerede  søgt  ud.  Men  des  værre  har  jeg  in- 
gen i  Stockholm,  som  jeg  kunde  give  i  Kommission  at  kjøbe, 
hvad  vi  behøver** . 

Hovmesteren  traadte  et  halvt  Skridt  nærmere.  „Det  vil  vist 
falde  vanskeligt** ,  sagde  han  forsigtig,  „men  Deres  Naades  Be- 
falinger kunde  maaske  gjøre  det  umulige  muligt.  Jeg  har  in- 
gen Forbindelser  i  Stockholm,  men  i  Fald  Deres  Naade  be- 
faler det,  vil  jeg  dog  gjøre  et  Forsøg** . 

„Tak,  Jansen,  I  er  den  eneste,  der  forstaar  mig.  I  min  Stil- 
ling, ser  I,  er  man  saa  bunden  . . .  der  gives  Fordomme,  der 
gives  Nykker,  og  jeg  har  aldrig  yndet  et  Klosterliv.  Men  vi 
skulde  jo  tale  om  Festen.  Det  er  maaske  bedst  alligevel,  at  vi 
ikke  tænker  derpaa  for  Grevens  Skyld?** 

Jansen  traadte  et  helt  Skridt  nærmere.  Han  syntes,  at  der 
gik  et  Lys  op  for  ham.  Denne  Heftighed,  denne  Vrede  i  Be- 
gyndelsen var  altsaa  blot  et  Kunstgreb,  en  Indledning  til  .  . . 
Hans  dristigste  Drømme  syntes  ham  lige  ved  at  blive  til  Virke- 
lighed, og  denne  uventede  Opdagelse  gjorde  ham  saa  fuldstæn- 
dig blind,  at  al  hans  Kløgt  svigtede  ham.  Han  vovede  at  falde 
paa  Knæ,  og  hun  trak  sig  ikke  tilbage. 

„Nej,  Deres  Naade**,  raabte  han,  „saa  megen  Godhed  skal 
ikke  være  spildt  paa  en  utaknemlig.  Tillad  mig  her  for  Deres 
Fødder  at  forsikre  Dem  om  min  uindskrænkede  Hengivenhed  I 
Befal,  og  alle  Deres  mindste  Ønsker  skal  blive  opfyldte!  Jeg 
skal  leve  udelukkende  for  Dem,  jeg  skal  udelukkende  tilbede 
Dem!  Tal  om  denne  Fest,  tal  om  alt,  hvad  der  volder  Dem 
Glæde,  og  alt  skal  jeg  gøre.  De  ved  maaske  ikke,  at  Lykken 
staar  mig  bi  i  alt  —  men  j  e  g  bærer  Visheden  derom  i  mig» 

og  tvivlede  jeg,  vilde  jeg  forstaa  det  her  for  Deres  Fødder,  De- 
res Naadel  De  anser  mig  kun  for  en  ringe  Tjener,  og  det  er 
sandt,  jeg  er  jo  Deres  Slave,  skjønne,  fortryllende  Grevinde ! 
Men  ved  Himlen,  jeg  har  større  Magt,  end  De  tror!  Jeg  har 
Venner  og  Velyndere,  som  formaa  alt.  Et  Ord  af  Dem  —  og 
De  er  fri  for  det  Tyranni,  der  trykker  Dem,  for  den  uværdige 
Behandling,  man  vover  at  lade  blive  Dem  til  Del.  Et  Ord  af 
mig,  og  jeg  bærer  et  Navn  og  et  Vaabenskjold,  der  er  Deres 
Byrd  og  Rang  værdige.  Langt  borte  herfra,  i  det  herlige  Syden 
skal  De,  omgiven  af  Glans,  Fornøjelser,  og  Rigdom,  beundret 
af  alle,  ile  fra  Triumf  til  Triumf,  og  Deres  trofaste.  Deres  til- 
bedende Slave,  vil  som  Løn  for  alt  det  kun  begjære  et  Blik  fra 
Deres  skjønne  Øjne,  et  bifaldende  Ord  fra  Deres  forføreriske 
Læber,  og  jeg  vil  glemme  alt  for  kun  at  tænke  paa  Dem,  ja 
Dem  . .  .** 

„Og  mig!**  raabte  Grev  Berteiskold,  som  i  samme  Øjeblik 
stod  bag  ved  Jansen,  greb  ham  haardt  i  Skulderen  og  kastede 
ham  saa  voldsomt  tilbage,  at  han  faldt,  saa  lang  han  var,  paa 
det  fløjlsbløde  Tæppe. 

Der  forløb  et  Minut  i  Tavshed ;  Grevinden  kastede  sig  i  sin 
Husbonds  Arme  ligesom  for  at  søge  Beskyttelse  imod  en  saa 
uhørt  Fornærmelse  og  mod  den  Vold,  hun  nylig  havde  gjort 
paa  sin  Stolthed  og  sine  Følelser  som  Kvinde. 

Nu  gabede  Hovmesteren  ikke  mere.  Han  rejste  sig  meget 
bleg  uden  at  svare  et  Ord.  Hans  sædvanlige  Fatning  var  veget 
fra  ham,  og  han  behøvede  Tid  for  at  vinde  den  tilbage. 

Greven  maalte  ham  med  et  knusende,  foragteligt  Blik.  „Tag 
dem  dér  op** ,  sagde  han  —  der  laa  endnu  to  Ringe  paa  Gulvet, 
—  »og  læg  dem  paa  Bordet.  I  ved,  at  Grevinden  ikke  taaler 
nogen  Skjødesløshed  hos  sine  Domestiker** . 

Hovmesteren  adlød  mekanisk. 

„Og  nu** ,  vedblev  Greven  i  samme  Tone,  „vil  jeg  se  Eders 
Regninger.  Summen  beløber  sig  til  6,200  Daler.  Er  det  det 
hele?** 

„Det  er  det  hele** ,  mumlede  Jansen  imellem  Tænderne. 

,Jeg  savner  en  Forskrivning  af  senere  Datum,  i  Anledning 
af  Festen  i  Gaar.  Kom  med  den** . 

Jeg  har  ingen  saadan,  Hr.  Greve** . 

„Virkelig?  Kom  imidlertid  med  den  Ring,  I  vilde  bære  ved 
Jert  Hjærte.  I  kan,  i  Fald  I  vil,  maaske  faa  en  anden  hos  Kam- 

merjomfnien.  Grevinden  taaler  ikke»  at  Lakejer  smudser  hen- 
des Juveler  til  —  og  ved  Jert  Hjærte  vilde  selve  Guldet  tabe 
sin  Glans" . 

Det  maa  have  kogt  i  Hovmesteren,  men  fra  Barndommen  af 
var  han  saa  vant  til  at  være  sin  Herres  Øjentjener,  at  han  for- 
virret stak  Haanden  ind  paa  Brystet  og  tog  en  Ring  frem.  Idet 
han  vilde  række  Greven  den,  mærkede  han,  at  den  var  bun- 
den fast  i  en  Silkesnor,  og  at  det  altsaa  ikke  var  den  rigtige. 
Med  en  hastig  Bevægelse  søgte  han  at  skjule  sin  Fejltagelse 
og  rakte  den  Ring  frem,  som  Greven  havde  forlangt. 

BertelskQld  mærkede  det  strax,  og  Mandens  Forvirring  var 
ham  uforklarlig.  Han  lod  imidlertid,  som  om  han  ingen  Ting 
havde  mærket.  „Gaa  og  hent  en  Skammel  til  Grevinden", 
sagde  han.  „I  synes  at  glemme  Eders  Pligter  i  Hendes  Naades 
Nærværelse" . 

Hovmesteren  tøvede,  men  adlød.  Idet  han  satte  Skamlen  for 
Grevindens  Fødder  og  saaledes  indtog  en  Stilling,  der  var  saa 
forskjellig  fra  den,  han  nylig  havde  indtaget,  søgte  han  at 
komme  paa  det  rene  med,  om  denne  Forandring  i  Situationen 
var  foregaaet  med  eller  uden  hendes  Vidende.  Den  stolte  Da- 
mes foragtelige  Mine  sagde  ham  til  sidst  hele  Sandheden,  og 
dette  bestemte  hans  videre  Optræden. 

Han  rejste  sig  trodsig,  saa*  Greven  dristig  i  Ansigtet  og 
sagde:  „Nu  er  det  nok,  Hr.  Greve.  De  har  lønnet  min  lange 
Tjeneste  paa  en  Maade,  der  fritager  mig  for  enhver  Forplig- 
telse over  for  Dem.  Fra  denne  Stund  af  er  jeg  ikke  mere  De- 
res Tjener,  som  De  efter  Behag  kan  mishandle  og  ydmyge. 
Jeg  er  en  fri  Mand,  og  jeg  skal  vide  at  bruge  min  Frihed.  Tag 
Dem  i  Agt,  Grev  BertelskOld.  De  kjender  for  lidet  den  Mand, 
De  har  vovet  at  fornærme.  De  taler  om  Deres  Gjældsbeviser, 
men  De  glemmer,  at  jeg  ogsaa  skylder  Dem  noget,  og  den 
Gjæld  skal  en  Gang  blive  betalt,  og  det  med  Renter" . 

Grevens  Blod  bruste  op.  ,Jeg  kjender" ,  sagde  han,  „et  lum- 
pent Væsen,  som  jeg  har  opfostret  i  mit  Hus  og  overøst  med 
Velgjerninger,  hvis  Skurkestreger  jeg  har  tilgivet,  hvis  Bedra- 
gerier jeg  har  lukket  Øjnene  i  for,  skjønt  de  har  kostet  mig 
umaadelige  Summer.  Denne  Usling  har  gjengjældt  min  Tillid 
med  det  sorteste  Forræderi,  og  til  Løn  for  sin  Herres  Naade 
har  han  været  lav  nok  til  at  fornærme  sin  Herres  Hustru  og 
afsindig  nok  til  ikke  strax  at  forstaa,  hvorledes  Lynet  svæ- 

vede  over  hans  elendige  Hoved.  Ved  I  maaske  mere  om  den 
Karl,  saa  sig  til,  jeg  vil  endnu  et  Øjeblik  nedlade  mig  til  at 
høre  paa  Jer" . 

„Ja,  Hr.  Greve,  jeg  ved  mere  endnu" ,  svarede  Jansen.  „Der 
var  en  Gang  en  faderløs  Dreng  paa  fem  Aar,  god  og  uskyldig, 
som  Børn  for  det  meste  er,  naar  de  ikke  blive  fordærvede. 
Han  havde  en  Moder,  hvis  eneste  Barn  han  var,  og  som  elskede 
ham  over  alt  andet  i  Verden.  Hun  var  lykkelig  i  al  sin  Fattig- 
dom, hun  haabede,  at  hendes  Søn  en  Gang  skulde  blive  en 
brav  Mand,  som  hans  Fader  havde  været.  Men  en  Dag  kom 
der  en  Mand  ridende  over  det  frosne  Hav  til  Øen  Fyn  i  Dan- 
mark, og  da  han  sagde,  at  han  kom  med  Bud  om  Fred,  som 
alle  længtes  efter,  flokkede  der  sig  en  uskyldig,  godtroende 
Folkehob  om  ham  for  at  høre,  om  den  ulykkelige  Krig  ikke 
snart  vilde  faa  Ende.  I  denne  Folkehob  var  ogsaa  Drengen  og 
hans  Moder.  Da  forlod  den  fremmede  sin  styrtede  Hest, 
spændte  et  Par  Skøjter  paa  Benene,  og  uden  at  nogen  anede 
det  mindste  ondt,  greb  Røveren,  troløsere  end  Vinteren,  der 
havde  slaaet  Bro  for  Landets  Fjender,  den  lille  Dreng  i  Kra- 
ven, kastede  ham  paa  en  Slæde  og  ilede  bort  med  ham  over 
den  vide,  blanke  Ismark.  Drengen  græd  og  raabte  paa  sin  Mo- 
der, og  hun  hørte  hans  klagende  Stemme  og  løb  efter  Røve- 
ren over  det  vide  Hav,  men  hendes  Fod  og  hendes  Hjærte  var 
ikke  af  Jærn  som  hans  —  hun  gled,  faldt,  rejste  sig,  løb  igjen, 
faldt  atter,  stod  atter  op  og  faldt  igjen,  til  hun  ikke  mere  rejste 
sig,  og  man  fandt  hende  afsjælet  paa  Isen  med  brustent 
Hjærte" . 

BertelskQld  tav  mørkt,  og  Jansen  vedblev : 

„Hvor  lille  han  end  var,  kunde  Drengen  aldrig  glemme  de 
sidste  Fortvivlelsens  Skrig,  han  hørte  af  sin  Moder  paa  Isen. 
De  klang  i  hans  Øre  ved  Dag  og  ved  Nat  hele  Livet  igjennem, 
og  var  han  bleven  et  godt  Menneske,  vilde  de  maaske  have 
faaet  bedre  Følger  for  ham  selv  og  andre.  Men  af  dette  Barne- 
rov voxede  der  ikke  blot  én  Brøde,  meri  utallige.  Denne 
Dreng,  som  var  bleven  revet  bort  fra  sit  Hjem  og  sin  Fædrene- 
jord, voxede  op  midt  under  Krigens  Forvildelser  blandt  raa  Sol- 
dater og  alle  Slags  Laster.  Han  var  bestandig  uden  Hjem  og 
uden  Fædreland.  Saaledes  drev  de  onde  Magter  frit  deres  Spil 
med  hans  unge  Sjæl,  og  han  blev  —  hvad  han  er.  En  Gang 
faldt  det  ham  for  tungt,  og  han  besluttede  at  fly  tilbage  til  sin 

Barndoms  Land  og  blive  et  bedre  Menneske,  men  da  han  kom 
did,  var  der  ingen,  der  kjendte  ham  mere,  man  ansaa  ham  for 
en  svensk  Spion  og  jog  ham  bort.  Da  svor  denne  Dreng,  som 
endnu  var  ganske  ung,  dem,  der  havde  voldet  hans  Ulykke,  et 
uforsonligt  Had  ...  og,  Grev  BertelskQld,  I  ved  nu,  hvad  I  har 
at  vente,  jeg  forsmaar  at  lyve  mere  for  Jer.  Det  er  mig,  der  i 
mange  Aar  har  plyndret  Jer  for  Eders  Skatte  og  gjort  dem  til 
mine.  Det  er  mig,  der  har  undergravet  Eders  hele  Velfærd. 
Det  er  mig,  der  har  givet  Jer  i  Reduktionens  Kløer,  og  jeg  skal 
ikke  standse,  min  stolte  Hr.  Greve,  før  jeg  har  gjort  Jer  til  en 
æreløs  Tigger.  Befal  mig  endnu  en  Gang  med  den  hovmodige 
Mine,  der  klæder  Jer  saa  godt,  at  sætte  Skamlen  for  Eders 
Grevindes  Fødder !  Kald  mig  endnu  i  Eders  grevelige  Tone  for 
Domestik  og  Lakej  I  Der  manglede  endnu  noget  i  min  Hævn, 
og  det  har  I  hidtil  undgaaet ;  men  triumfer  ikke  for  tidlig,  I  har 
endnu  ikke  set  den  Nemesis,  der  følger  Eders  Faders  Brøde, 
handle  helt  ud,  og  jeg  er  en  Mand,  for  hvem  a  It  lykkes!" 

Med  disse  Ord  bukkede  Hovmesteren  ironisk,  og  før  Gre- 
ven tænkte  paa  at  forhindre  det,  var  han  forsvunden. 

Da  rejste  BertelskQld  sig,  slog  sig  for  Panden  og  raabte  gre- 
ben af  en  pludselig  Rædsel :  „Ebba,  min  Hustru,  vier  for- 
tabte! Denne  Mand  har  Kongens  Ring!"* 


IX. 
BJømeJagten. 


Historien  gaar  nu  omtrent  syv  Maaneder  frem  i  Tiden  — 
syv  Maaneder  fulde  af  Bekymringer  og  Prøvelser.  Jo  mere 
Karl  den  ellevtes  kraftige  Regering  led  imod  Enden,  desto  mør- 
kere blev  Skyggerne  i  dens  Aften,  og  til  sidst  gik  de  over  til 
en  Nat  af  sorte  Ulykker,  i  hvilken  Karl  den  ellevtes  Stjærne 
gik  ned,  og  Karl  den  tolvtes  stod  op. 

Vi  staa  nu  paa  svensk  Grund.  Det  er  en  for  denne  Aarstid 
ualmindelig  mild  Dag  i  Februar  1696.  Naturen  syntes  paa 
denne  Aarstid  paa  en  forbavsende  Maade  at  være  reven  ud  af 
sin  regelmæssige  Gang.  Var  det  foregaaende  Aars  Vinter  over 
al  Maade  kold  og  haard,  saa  var  Vinteren  1696  lige  saa  ual- 
mindelig ved  den  Vaarluft,  den  bragte  før  Tiden.  Allerede  den 

2den  Februar  havde  man  set  Græs  af  en  Fingers  Længde  ved 
Vejene  i  Nærheden  af  Stockholm,  og  den  17de  Februar  be- 
gyndte Djurgaarden  at  grønnes.  Samtidig  tøede  Isen  paa  Må- 
laren, og  paa  dens  Bredder  var  det  allerede  paa  det  nærmeste 
forbi  med  Slædeføret. 

Paa  Vejen,  som  fra  SOdermanland  førte  ad  Vestmanland  til 
forbi  Arboga  til  Karl  den  ellevtes  Yndlingssted,  det  navnkun- 
dige KungsOr,  saa'  man  tidlig  om  Morgenen  to  Slæder  møj- 
sommelig arbejde  sig  frem  over  de  sidste  Levninger  af  Vinter- 
sneen nord  paa.  En  mild  Nattefrost,  der  jævnede  Vejen  og  be- 
dækkede dens  Pøle  med  en  tynd  Is,  der  lignede  Papir,  lettede 
dem  det  noget.  I  den  forreste  af  Slæderne,  der  var  forspændt 
med  tre  Heste,  sad  Grev  BertelskOld  og  hans  ældste  Søn  Tor- 
sten, i  den  anden,  der  blev  trukken  af  to  smaa  Heste,  sad  den 
yngste  Søn,  Gustav  Adolf,  med  sin  mest  yndede  Jæger,  Da- 
niel, en  yngre  Broder  af  Mester  Per  og  yngste  Søn  af  Far  Jo- 
hannes og  Mor  Greta  paa  Majniemi.  Grevens  Pande  var  over- 
trukken med  Skyer;  snart  saa'  han  i  mørk  Tavshed  ud  paa  den 
mørkegrønne  Naaleskov,  snart  vexlede  han  nogle  Ord  med 
Sønnen,  snart  vendte  han  sig  om  og  vinkede  misfornøjet  til 
Slæden,  der  kom  bagefter. 

Grunden  hertil  var,  at  Tiden  blev  den  unge  G5sta  for  lang. 
Snart  tog  han  Tømmerne  og  prøvede  paa  en  halsbrækkende 
Maade  at  kjøre  forbi  Faderen  over  Stubbe  og  Grøfter;  snart 
opdagede  han  en  Snerype  eller  en  Hjerpe  i  Krattet,  holdt 
stille,  greb  Daniels  lange  Bøsse  og  sk.jød,  sædvanlig  uden  at 
træffe  og  blot  med  det  Resultat,  at  Hestene  blev  sky  og  var 
lige  ved  at  stejle ;  snart  stod  han  ud  og  morede  sig  med  at  hol- 
de paa  Slæden,  medens  Hestene  trak  med  forenede  Kræfter, 
thi  skjønt  Drengen  kun  var  tretten  Aar,  begyndte  han  alle- 
rede at  røbe  en  Kæmpestyrke,  der  allerede  mere  end  én  Gang 
havde  kastet  fuldvoxne  Mænd  til  Jorden.  Det  var  en  ringe 
Ting  for  ham,  naar  Slæden  sank  i  en  Grøft,  at  løfte  den  op 
ganske  alene. 

Himlen  blev  imidlertid  overtrukken,  der  rejste  sig  en  hef- 
tig Blæst,  og  med  den  fulgte  et  Snefog,  der  hurtig  gjorde  de 
graa  Veje  hvide.  Slæderne  kom  nu  langsommere  af  sted,  og 
det  var  maaske  Grunden  til,  at  Grevens  mørke  Lune  mildne- 
des noget,  og  at  han  oftere  brød  Tavsheden.  Af  de  Ord,  han 

vexlede  med  Torsten,  kan  vi  faa  nogle  Oplysninger  om  Fami- 
liens nuværende  Stilling  og  om  Hensigten  med  Rejsen. 

Familien  havde  allerede  i  Avgust  Maaned  i  det  foregaaende 
Aar  forladt  Finland  og  tilbragt  største  Delen  af  Vinteren  i 
Stockholm.  Nu  havde  Grev  BertelskCId  og  hans  Sønner  fulgt 
Grevinden  og  Frøken  Ebba  til  Sparreslægtens  Familiegodser 
i  ØstergOthland,  hvor  Grevinden  havde  nære  Frænder  og  ag- 
tede at  tilbringe  den  smukke  Aarstid.  Men  Greven  selv  var 
for  stolt  til  lær^e  at  nyde  godt  af  eni  Gjæstfrihed,  der  under 
hans  nuværende  Forhold  næsten  tog  sig  ydmygende  ud.  Han 
var  efter  at  have  tilbragt  nogle  Dage  hos  sin  Hustrus  paarø- 
rende atter  draget  nord  paa,  ikke  direkte  til  Stockholm,  men, 
som  vi  se  af  den  Vej,  vi  træffe  ham  paa,  ad  KungsOr  til. 
Grunden  dertil  var  hans  Ønske  om  at  faa  personlig  Avdiens 
hos  Kongen,  som  just  nu  tilbragte  en  Uges  Tid  paa  sit  Ynd- 
lingssted, og  dertil  havde  Greven  sine  Grunde,  som  for  ham 
var  af  den  yderste  Vigtighed. 

Majniemi,  hans  sidste  smukke  og  rige  Fædrenegods,  var 
omsider,  da  det  for  femte  Gang  truedes  af  Reduktionen,  ble- 
vet opslugt  af  dens  umættelige  Stormflod.  Forgjæves  havde 
BertelskOld  og  hans  Venner  opbudt  alt,  hvad  de  havde  til- 
bage af  Indflydelse.  Forgjæves  var  hans  egne  Kostbarheder 
og  hans  Hustrus  Juveler  bleven  ofrede  til  Bestikkelse  af  vis- 
se af  Reduktionens  Haandlangere,  som  ikke  forsmaaede  den- 
ne indbringende  Forretning,  selv  om  det  ikke  lykkedes  dem, 
eller  de  maaske  ikke  engang  for  Alvor  vilde  faa  den  trufne 
Foranstaltning  gjort  om.  Likvidations-Kommissionen  havde 
for  et  Syns  Skyld  endnu  en  Gang  undersøgt  Grevens  Rets- 
krav og  fundet  dem  ugyldige.  Majniemi  erklæredes  som  saa 
mange  andre  bortskjænkede  Ejendomme  for  Kronens  uaf- 
hændelige  Ejendom,  som  Dronning  Kristina  ikke  havde  haft 
Ret  til  at  give  bort. 

Men,  indvendte  BertelskOlds  Fuldmægtig,  Majniemi  var 
kun  Vederlag  for  det  Regiment,  Grev  Gustav  BertelskGld 
stillede  paa  Benene  i  1644. 

Kan  gjærne  være,  svarede  Reduktionsherrerne,  men  saa  er 
det  i  alt  Fald  en  „u  f  r  u  g  t  ba  r"  F  o  r  d  r  i  n  g.  Ved  ufrugt- 
bare Fordringer  forstod  man  saadanne,  som  Kronen  ikke  an- 
saas  for  pligtig  til  at  betale  Renter  af,  og  til  saadanne  Fordrin- 
ger henregnedes  ubetalt  Løn,  Forskud,  Varer,  Fornødenhe- 

der,  Tropper  m.  m.,  som  private  Folk  havde  Krav  paa  Kro- 
nen for;  som  frugtbare,  d.  v.  s.  rentebærende  Fordrin- 
ger betragtedes  kun  kontante  Pengelaan  fra  private  Folk  til 
Staten.  Da  Kronen  under  den  med  Krigen  følgende  Penge- 
nød havde  betalt  sine  fleste  Gjældsposter  med  Krongods,  og 
dette  saaledes  bortkomne  Gods  nu  reduceredes,  d.  v.  s.  ind- 
droges under  Kronen  igjen,  saa  blev  Spørgsmaalet :  har  Inde- 
haveren faaet  det  for  en  frugtbar  eller  ufrugtbar  Fordring?  I 
første  Tilfælde  flk  Ejeren  Lov  til  at  beholde  Godset  s  a  a  1  æ  n- 
g  e,  til  den  Indtægt,  det  havde  givet  ham,  skjønnedes  at  sva- 
re til  hans  Fordring,  saa  vel  Kapital  som  Rente,  saaledes  at 
i  Fald  Godsets  aarlige  Indtægt  kun  svarede  til  den  aarlige 
Rente,  var  og  blev  Godset  uantasteligt,  i  modsat  Fald  blev 
det  inddraget,  naar  hele  Beløbet  skjønnedes  at  være  betalt 
tilbage.  Hvor  Fordringsejeren  kun  skulde  have  Kapitalen  er- 
stattet, regnede  man  ud,  hvor  mange  Aars  Indtægt  af  Godset 
der  svarede  til  denne  Kapital,  og  var  den  Tid  udløben,  blev 
Godset  inddraget.  Men  ikke  nok  hermed.  Havde  Ejeren  dra- 
get Nytte  af  Godset  ud  over  den  Tid  i  den  Tro,  at  det  var 
hans,  krævedes  nu  ikke  blot  Godset  tilbage,  men  ogsaa  saa 
mange  Aars  Indtægt  deraf,  som  han  antoges  ulovlig  at  have 
nydt.  Ikke  nok  med  altsaa,  at  han  mistede  sin  Ejendom,  men 
han  saa'  sig  paa  én  Gang  i  Gjæld  til  Kronen,  og  det  i  Reglen 
for  et  Beløb,  der  saa  meget  sikrere  maatte  ruinere  ham,  som 
Slaget  kom  saa  uventet.  Dette  var  just  Tilfældet  med  Maj- 
niemi.  Familien  BertelskOld  havde  nu  ejet  det  i  otte  og  fyrre- 
tyve Aar,  og  Kommissionen  regnede  ud,  at  tyve  Aars  Indtægt 
vilde  have  været  tilstrækkelig  som  Betaling  for  Regimentet. 
Som  Følge  heraf  dømtes  BertelskOld  ikke  alene  til  at  give 
Godset  tilbage,  men  ogsaa  til  at  erstatte  Kronen  otte  og  tyve 
Aars  Indtægt  deraf,  hvilket,  idet  den  beregnedes  til  ti  Tu- 
sind Daler  om  Aaret,  satte  ham  i  en  uventet  Gjæld  af  280,000 
Daler. 

Den  Slags  Beslutninger  var  ssedvanlig  afgjorte  og  uomstø- 
delige i  samme  Øjeblik,  som  de  blev  tagne,  thi  hvor  Kronens 
Jærnarm  en  Gang  havde  faaet  fat,  slap  den  bjælden  eller  al- 
drig. Men  da  Greven  havde  klaget  over  Dommen,  krævedes 
der  undtagelsesvis  Kongens  Stadfæstelse,  før  Reduktionskjen- 
delsen  kunde  sættes  i  Værk,  og  denne  Stadfæstelse  var  end- 
nu ikke  bleven  udfærdiget.  Herpaa  byggede  Greven  sit  sid- 

ste  svage  Haab  om,  at  Dommen  kunde  gaa  tilbage,  og  det 
var  derfor,  han  ilede  med  personlig  at  opsøge  Kongen  i 
KungsOr. 

Det  var  ikke  med  noget  let  Hjærta,  den  stolte  Greve  un- 
derkastede sig  denne  Ydmygelse.  Hans  ridderlige  Sjæl  havde 
mere  end  én  Gang  med  Uvilje  nedladt  sig  til  Underhandlin- 
ger med  Reduktionens  Kryb.  Han  var  ikke  den  Mand,  der 
vilde  tigge  af  Naaden,  hvad  han  mente  at  burde  kræve  af 
Retfærdigheden.  Men  det  gjaldt  ham  om  noget  mere  end  Maj- 
niemi.  Det  gjaldt  hans  Børns  eneste  Arv,  det  gjaldt  hans  Stil* 
liqg  i  Samfundet,  thi  med  Undtagelse  af  Majniemi  havde  han 
ikke  mere  tilbage  end  Klangen  af  sit  Navn  og  Mindet  om 
sine  Rigdomme ;  og  det  gjaldt  endnu  mere  end  dette,  det  gjaldt 
Forsvaret  for  de  aristokratiske  Principer,  han  havde  levet  for, 
og  som  han  med  hele  Overbevisningens  Varme  søgte  at  ind- 
prente sin  ældste  Søn. 

„Det  er  dig,  Torsten,  j^  sætter  min  Lid  tiP' ,  sagde  han, 
„GOsta  har  et  andet  Sind ;  han  bliver  en  god  Soldat,  det  er  jeg 
overbevist  om,  en  driftig  Landmand,  det  er  jeg  vis  paa,  .men 
andet  bliver  han  heller  ikke.  Du  er  ung,  Torsten,  men  du 
lægger  en  moden  Mands  beregnende  Klogskab  for  Dagen. 
Du  skal  samle  dig  Kundskaber  og  Erfaring ;  du  skal  slaa  ind 
paa  Statsmandsbanen.  Maaske  vil  du  en  Dag  vinde  frem  til 
en  Plads,  hvor  dine  Ord  blive  af  afgjørende  Betydning  i  Ri- 
gets Raad.  Husk  da  paa,  min  Søn,  at  hvad  Klogskaben  end  for 
øvrigt  kan  foreskrive,  din  Pligt,  dine  Grundsætninger  og  din 
Overbevisning  maa  du  ikke  gaa  paa  Akkord  med.  Gjør  ikke 
som  nogle  af  vort  Parti,  der  have  søgt  at  afvende  Faren  ved 
at  gjøre  Indrømmelser  til  alle  Sider  og  smigre  det  Parti,  der 
har  Magten  i  Øjeblikket.  Søg  aldrig  Folkegunst,  den  er  en 
Vind,  som  det  ene  Øjeblik  hæver  den  lette  Fjer  til  Skyerne 
for  i  det  næste  at  kaste  den  under  hver  Mands  Fødder  1  Staa 
fast,  min  Søn,  paa  det,  du  anser  for  ret  og  sandt  og  godt ;  staa 
fast,  om  end  Gunst  vil  lokke  dig  eller  Skraalet  forkætre  dig. 
Buk  aldrig  for  Kongers  Naade;  dit  Skjold  er  for  godt  til  at 
tjene  til  Stigbøjle  for  en  fyrstelig  Tøffel.  Buk  aldrig  for  Ho- 
bens Gunst ;  naar  Døgnets  flagrende  Meninger  skrige  sig  hæ- 
se og  raabe:  Sandheden  er  heri  Sandheden  er  dér,  —  saa 
læg  Haanden  paa  dit  Hjærte  og  svar  dem  sagtmodig:  Nej, 
•den  er  heri  Husk,  at  om  j^  end  maaske  ikke  efterlader 

dig  anden  Arv  paa  Jorden,  saa  giver  jeg  dig  en  Idé  i  Arv,  og 
denne  Idé  er  Opretholdelsen  af  en  mæglende  Magt  imellem 
Enevælden  og  Folkevældea,  imellem  Kongens  absolute  Ret, 
der  fornægter  alle  andres  Ret,  og  Hobens  tøjlesløse  Magt,  der 
opløser  alt  i  Partier.  Andre  Tider  ville  maaske  finde  en  anden 
Forsoning  imellem  disse  evig  stridende  Modsætninger.  Men 
for  min  Tid  og  for  din  Tid,  Torsten,  findes  denne  Forsoning 
kun  i  en  uafhængig  Adel;  ' — lov  mig,  at  du  bestandig  vil 
kæmpe  for  Adelens  Ret  til  at  vsDre  dette  Mellemled** . 

Torsten,  som  var  af  en  koldere  og  mere  resolut  Natur  end 
den  hidsige,  nsesten  sværmeriske  Fader,  saa'  ham  fast  i  Øjet 
og  sagde:  „Det  er  for  lidt,  Fader.  Du  gjør  Adelen  til  en  Mel- 
lemting mellem  to  Magter,  der  begge  maa  ønske  at  styrte  den. 
Det  er  for  lidt.  Adelen  skal  være  alt,  og  jeg  lover  dig.  Fa- 
der, at  den  skal  blive  det** . 

Greven  studsede  over  den  Bestemthed,  hvormed  den  fem- 
tenaarige  Dreng  udtalte  disse  Ord.  „Ungdommen** ,  sagde  han, 
„tror  bestandig,  at  den  kan  skabe  Verden  om,  og  det  er  sandt, 
at  deri  ligger  Ungdommenis  Magt.  Men  giv  Agt  paa  Erfarin- 
gens Lærdom,  Torsten.  Jeg  har  levet  i  Frankrig,  og  jeg  har 
seet  den  fordum  saa  mægtige  Adel  synke  ned  til  en  Skare 
krybende  Hofmænd,  der  kappes  om  at  vinde  et  Solglimt  af 
Halvguden  Ludvig  den  fjortendes  Naade  eller  et  Smil  fra 
Helgenen  Mazarins  Læber.  Jeg  har  levet  i  Venedig  og 
Schweiz,  der  kalde  sig  for  Republiker  og  i  Principet  erkjende 
Folket  for  Konge,  og  jeg  har  set  det  ene  Parti  efter  det  andet 
tyrannisere  Folket,  sin  Herre.  Jeg  har  ogsaa  levet  i  Polen  ..." 

Greven  tav.  Torsten  forstod  ham  og  sagde :  Ja,  i  Polen  er 
Adelen  alt!** 

„Gaa  ikke  for  vidt,  min  Søn**,  sagde  Berteiskold  med  et 
Skuldertræk.  „Noblesse  oblige,  Adel  forpligter.  Intet  Frank- 
rig. Intet  Polen.  Intet  Venedig.  Men  England  efter  1688.  Ari- 
stokrati og  Frihed.  Kongen  hersker,  men  styrer  ikke.  Folket 
lyder,  men  træller  ikke.  Ødelæg  hverken  Toppen  eller  Ro- 
den, men  lad  Kjærnen  udgjøre  Træets  Styrke** . 

Paa  Torstens  Læber  svævede  det  samme  Fremtidsord  „for 
lidtl**  der  var  bestemt  til  endnu  en  Gang  at  skulle  have  sin 
Tid  et  Kvart  Aarhundrede  efter,  da  en  uventet  Tildragelse  af- 
brød Samtalen  imellem  Fader  og  Søn. 

Snefoget  var  tiltaget  i  Heftighed  og  havde  bedækket  Vejene 

med  saa  ujævnt  ophobede  Driver,  at  Hestene  kun  med  Be- 
svær kunde  komme  frem.  Skydskarlen  var  derfor  drejet  om 
ad  en  Gjenvej  gjennem  Skoven,  hvor  Blæsten  var  mindre, 
og  hvor  man  kunde  vente,  at  Snefaldet  var  jævnere.  Men  her 
var  en  Fyrr  falden«  tværs  over  den  smalle  Vej,  og  man  var 
nødt  til  at  gjøre  Holdt.  Medens  den  unge  G5sta  og  Karlene 
arbejdede  paa  at  faa  Træet  skaffet  til  Side,  hørtes  der  plud- 
selig Hundeglam  ganske  tæt  ved  i  Skovem,  og  strax  efter 
kom  en  vældig  Bjørn  hinkende,  aldeles  tilsneet  paa  sin  lodne, 
brune  Pels.  Hver  Gang  Hundene,  der  var  raskere  til  Bens 
end  den,  gjorde  Mine  til  at  kaste  sig  over  den,  vendte  den  sig 
om  og  viste  brummende  to  Rækker  frygtelige  Tænder,  hvil- 
ket hver  Gang  havde  til  Følge,  at  Hundene  trak  sig  tilbage 
i  tilbørlig  Afstand.  Men  Synet  af  Hestene,  Slæderne  og  de 
rejsende  syntes  ikke  at  falde  i  Bamsens  Smag.  Da  den  var  et 
halvt  Hundrede  Skridt  fra  dem,  drejede  den  brat  af  og  luske- 
de atter  ind  i  Skoven  uden  at  bryde  sig  synderlig  om  sine  For- 
følgeres Bjæffen. 

Bamsens  Krydstogt  paa  Vejen  varede  imidlertid  længe  nok 
til  at  sætte  den  unge  G5stas  Blod  i  den  livligste  Bevægelse. 
Uden  at  høre  eller  se  andet  end  Bjørnen  greb  han  Daniels 
ladte  Bøsse  og  løb  gjennem  Driverne  efter  den  ind  i  Skoven. 
Forgjæves  advarede  og  truede  Faderen.  G5sta  forsvandt  bag 
Træerne,  og  der  var  ikke  andet  at  gjøre  end  at  sende  Daniel 
og  Kusken  i  Vildbassens  Spor. 

Det  ene  Minut  gik  hen  efter  det  andet  i  urolig  Venten,  og 
man  saa'  ingen  Ting  hverken  til  G5sta  eller  Karlene.  Heste- 
ne spidsede  Øren  og  syntes  at  dele  de  rejsendes  Uro;  man 
kunde  hverken  komme  frem  eller  tilbage,  og  Sneen  faldt  saa 
tæt,  at  Luften  lignede  et  udspændt  hvidt  Lagea  Hundeglam- 
met fjærnede  sig,  kom  nærmere,  gik  i  en  Halvkreds  og  fjær- 
nede  sig  atter.  Paa  én  Gang  gik  det  over  til  en  stadig  Tuden, 
strax  efter  hørtes  der  et  Skud,  og  saa  atter  et,  og  et  til.  Der 
opstod  en  Pavse,  og  saa  knaldede  der  et  fjerde  Skud.  Gre- 
ven var  for  gammel  Jæger,  til  at  han  ikke  strax  skulde  gjen- 
kjende  Knaldet. 

„Det  fjerde  var  G6stasl**   raabte  han. 

De  fire  efter  hverandre  følgende  Skud  lod  formode,  at  der 
var  noget  paa  Færde  i  Skoven,  skjønt  Træerne  og  Snefaldet 
skjulte  al  Udsigt  for  de  rejsende  paa  Vejen.  Vi  gaa  derfor  til- 

bage  til  det  Øjeblik,  da  GOsta  BertelskOld  med  mere  Iver  end 
Besindighed  gav  sig  til  alene  at  løbe  efter  Bjørnen  mellem 
de  tætte  Graner  og  de  dybe  Driver. 

G6sta  sank  ofte  i  til  op  over  Knæerne,  snublede  over  Stub- 
bene og  sønderrev  sine  Klæder  paa  de  nedhængende  Grene. 
Men  var  Vejen  besværlig  for  ham,  saa  syntes  Bamsen  ikke 
at  føle  sig  mindre  generet  af  den  dybe  Sne,  som  den  ellers 
plejede  at  sove  fra  i  Ro  og  Mag  i  sit  bløde  Vinterhi.  GOsta 
kunde  ikke  rigtig  forstaa,  hvorfor  Bjørnen  havde  forladt  sin 
sikre  Fæstning  og  givet  sig  ud  paa  saa  æventyrlig  en  Færd, 
thi  han  havde  hørt,  at  Skovens  Konge  plejer  at  forsvare  sig 
til  det  yderste  dér  og  kun  at  bryde  sig  lidet  om  firbenede 
Fjenders  tirrende,  men  uskadelige  Bjæffen.  Var  GOsta  kom- 
men i  Tanke  om  Aarstidens  ualmindelig  foraarsagtige  Mild- 
hed, vilde  han  maaske  være  kommen  paa  den  Formodning, 
at  Bamsen  var  „løben  surr  i  Ugerne*".  Da  den  blev  vakt  af 
Dvalen  ved  Hundeglammet  og  snusede  Vaarluft  med  sin  bre- 
de Snude,  troede  den  formodentlig,  at  den  havde  sovet  længe 
nok  paa  sit  grønne  Øre  og  mente,  at  den  var  i  April  i  Stedet 
for  i  Februar.  Saa  fik  den  Lyst  til  atter  at  se,  hvorledes  Ver- 
den saa'  ud  efter  den  lange  Middagslur,  og  indsaa  først  sin 
Fejltagelse,  da  den  kom  i  Kast  med  de  nye  Driver. 

Bamsen  havde  snart  faaet  nok  af  Spadsereturen  og  syntes 
som  en  forsigtig  General  tilbøjelig  til  at  trække  sig  tilbage  til 
sin  Fæstning  igjen.  Men  til  sin  store  Ærgrelse  opdagede  den 
nu,  at  Tilbagetoget  var  afskaaret  af  nogle  Jægere,  der  havde 
omringet  Hiet  og  forgjæves  søgt  den  dér.  Brummende  gav 
den  sig  paa  et  nyt  Krydstogt  ind  ad  Skoven  til,  men  det  løb 
ikke  bedre  af,  thi  GOsta  mærkede,  at  en  ordentlig  organiseret 
Jægerkjæde  havde  omringet  den  vældige  Skovkonge  og  for 
hvert  Minut  blev  Kredsen  snævrere.  Det  forekom  Gttsta  ube- 
gribeligt, at  Jægerne  ikke  skjød,  skjønt  Bjørnen  mere  end  én 
Gang  maatte  have  været  inden  for  Skudvidde.  Man  kunde 
næsten  tro,  at  de  sparede  ham  til  værdigere  Kugler. 

Og  saaledes  forholdt  det  sig  virkelig.  Næppe  havde  Nalle, 
generet  af  den  stærke  Bevægelse,  for  anden  Gang  nærmet 
sig  Hiet,  før  et  Skud  knaldede  bag  ved  en  tæt  Gran.  Kuglen 
var  godt  sigtet,  men  Afstanden  endnu  for  stor;  det  maatte 
være  en  ung,  hidsig  Haand,  der  affyrede  den.  Bjørnen  stand- 
sede et  Øjeblik,  rystede  sig,  som  om  den  rystede  en  Bremse 

af  sig,  og  gik  derpaa  videre.  Da  knaldede  det  andet  Skud  i 
omtrent  tresindstyve  Skridts  Afstand,  men  selv  det  formaaede 
kun  at  give  den  brune  tilsneede  Pels  en  ubetydelig  Rift  over 
den  højre  Bov. 

Dette  Drilleri  begyndte  endelig  at  tirre  Bamsens  Taalmo- 
dighed,  saa  meget  mere,  som  Hundene  fik  Mod  af  Skudde- 
ne og  Jægernes  Nærhed  og  tudende  fo'r  løs  paa  den  fra  alle 
Sider.  Fra  sin  magelige  Ro  gik  den  nu  over  til  vranten  For- 
trædelighed. En  smuk  brun  Hund  af  engelsk  Race  var  den 
første,  dens  daarlige  Humør  gik  ud  over.  Hurtigere,  end  no- 
gen havde  anet,  vendte  den  sig  om,  og  et  eneste  Slag  af  dens 
brede  Lab  strakte  den  nærgaaende  Hund  død  til  Jorden. 

Nu  knaldede  det  tredje  Skud  og  ramte  Bjørnen  midt  i  Brin- 
gen. Dette  var  for  meget  til  at  kunne  være  Løjer.  Med  en 
forfærdelig  Brummen  rejste  Bamsen  sig  paa  Bagbenene,  Blo- 
det piblede  ned  ad  dens  lodne  Bryst,  og  med  Øjne,  der  gnist- 
rede af  Vrede,  søgte  den  sin  skjulte  Fjende. 

Stedet  var  meget  uvejsomt ;  der  laa  faldne  Træer,  tæt  Un- 
derskov og  store  Sten  i  Vejen  for  den  tirrede  Bjørn.  Det 
havde  rimeligvis  været  m^et  let  for  Jægeren  at  give  Bjørnen 
et  eller  et  Par  Skud  til  fra  sit  Skjul,  men  han  syntes  at  for- 
agte en  saa  uridderlig  Strid.  G5stav  som  aandeløs  var  krøbet 
hen  ganske  tæt  derved,  saa'  forundret  en  ganske  ung  Mand, 
næsten  en  Dreng  ligesom  han  selv,  kaste  den  afskudte  Bøsse 
fra  sig,  gribe  et  kort  Jagtspyd  og  springe  frem  for  at  give  sig 
i  Enekamp  med  den  vældige.  Denne  Dristighed  var  nær  kom- 
men den  unge  Jæger  dyrt  at  staa.  Bjørnen  greb  Spydet  imel- 
lem Forlabberne  og  brød  det  i  smaa  Stykker,  saa  let,  som 
om  det  havde  været  et  Stykke  Legetøj.  Jægeren  traadte  til- 
bage og  trak  sin  Hirschfænger,  men  før  den  endnu  var  halvt 
ude  af  Skeden,  blev  han  kastet  til  Jorden  af  den  frygtelige 
brede  Lab  og  faldt  om  i  Sneen. 

Et  Forfærdelsesraab  undslap  de  øvrige  Jægere,  der  stod 
bagved.  Skyde  turde  de  ikke  af  Frygt  for  at  træffe  deres 
Kammerat.  To  af  dem  sprang  frem  med  deres  Spyd,  men  det 
var  tydeligt,  at  de  vilde  komme  for  sent,  thi  blot  et  Sekund 
endnu,  og  Bjørnen  vilde  have  knust  den  smækre  Yngling  un- 
der sine  Fødder,  saa  let,  som  en  Øm  knuser  en  Irisk  imellem 
sine  Kløer. 

Sverige,  Finland  og  Rusland  vilde  maaske  nu  set  anderle- 
des ud,  i  Fald  dette  Sekund  var  forløbet  uden  Redning. 

Men  knapt  ti  Skridt  derfra  laa  G6sta  Berteiskold  bag  ved 
en  stor  Vindfælde,  og  Mundingen  af  hans  Bøsse,  som  han 
støttede  mod  Granen,  havde  allerede  i  nogle  Øjeblikke  fulgt 
Bjørnens  Hoved,  uden  at  han  dog  vovede  at  trykke  løs.  Nu 
forstod  han,  at  Liv  eller  Død  beroede  paa  et  Nu.  I  samme 
Sekund,  som  Ynglingen  faldt,  og  Bjørnen  for  anden  Gang  løf- 
tede sin  Lab  for  at  knuse  den  faldne  —  i  samme  Sekund  knal- 
dede GOsta  BertelskOlds  Skud. 

Med  et  vildt,  klagende  Brøl  gik  Bjørnen  tre  Skridt  tilbage, 
førte  Forlabben  op  til  sit  Hoved,  vaklede  et  Øjeblik  paa  Bag- 
benene og  faldt  tung,  stiv  og  rallende.  Blodet  stod  ud  af  beg- 
ge dens  Næsebor  og  farvede  Sneen,  hvor  den  laa.  Skovens 
stærke  Konge  strakte  endnu  en  Gang  sine  Kæmpelabber  ud, 
saa  rørte  han  sig  ikke  mere,  han  var  død. 

Jægerne  styrtede  frem  og  rejste  forsigtig  den  faldne  Yng- 
ling, som,  bedøvet  af  det  forfærdelige  Slag,  behøvede  nogle 
Minuter  for  atter  at  faa  Vejret.  Næppe  var  han  atter  paa  Be- 
nene, før  han  med  hele  Ungdommens  Ivrighed  kastede  sig 
over  sin  faldne  Fjende  for  at  se,  hvorledes  han  havde  faaet 
sit  Banesaar.  Det  vbte  sig,  at  en  ganske  lille  Kugle,  knap 
saa  stor  som  en  Ært,  var  trængt  ind  igjennem  det  højre  Øre 
og  rimeligvis  bleven  i  Hjærnen  og  derved  havde  voldt  Dyrets 
næsten  øjeblikkelige  Død.  En  større  Kugle  var  bleven  sid- 
dende i  Bringen  og  var  bleven  slaaet  flad  imod  de  indre  Dele 
af  Hoftebenet.  Bjørnen  var  en  af  de  største,  man  havde  set, 
og  endnu  i  Døden  Gjenstand  for  Jægernes  Beundring  og  Hun- 
denes store  Skræk. 

„Det  var  en  Moskovit  1**  raabte  Ynglingen  paa  én  Gang  glad 
og  vred,  thi  det  krænkede  hans  Ærgjerrighed,  at  en  anden 
havde  høstet  Sejren  af  hans  dristige  Daad.  „Jeg  tager  jer  lil 
Vidne,  gode  Herrer,  at  det  var  min  Kugle,  der  borede  det 
brede  Mærke  i  den  Djævels  tykke  Pels.  Men  en  anden  Gang, 
Fleming,  maa  du  give  mig  et  bedre  Spyd,  og  det  skal  være  af 
Bøge-  eller  Egetræ  og  ikke  som  den  Pegepind  dér  af  Birk. 
Det  var  en  forsvarlig  Øreflgen,  han  gav  mig,  den  faldt  over 
mig  som  et  Bjærg,  men  j^  gled  ogsaa,  og  d  e  r  f  o  r  var  det, 
at  jeg  faldt.  Tak  skal  du  have.  Rosen,  for  det  sidste  Skud. 
Et  smukkere  Stykke  Bly  har  mam  aldrig  set;  jeg  hørte  det 

pibe  som  en  Djævleunge,  tolv  Tommer  over  mit  Hoved,  og 
det  ramte  paa  en  Prik,  ellers  var  jeg  aldrig  kommen  til  at 
spænde  en  Hane  mere.  Her  har  du  min  Hirschfængen 
andet  har  j^  ikke  at  give  dig.  Men  tal  ikke  til  min  Fader 
om,  at  jeg  faldt"" . 

„Bjørnen  har  tolv  Mands  Styrke",  svarede  Rosen  trøsten- 
de, „der  er  ingen  Skam  ved  at  falde,  naar  man  er  én  imod 
tolv" . 

„Mener  du?"  sagde  Ynglingen  eftertænksom.  „Godt,  saa 
vil  jeg  lære  at  falde,  om  det  behøves,  men  vige  —  aldrig! 
Det  maa  være  herligt  at  s^re  én  imod  tolv  1  Eller  lad  os  sige 
én  imod  ti  —  j^  er  ikke  hoffærdig.  Men  hvad  er  det?  ... 
Den  Kugle  er  ikke  kommen  ud  af  dit  Gevær,  Rosen,  det  er 
den  alt  for  lille  til" . 

„Nej" ,  sagde  Rosen  noget  forlegen,  „det  var  ikke  mig,  der 
Skjød  det  sidste  Skud.  En  af  Deres  Højheds  Jægere  var  hel- 
digere end  vi,  som  ikke  turde  skyde,  fordi  Deres  Højhed 
selv  laa  i  Skudlinien". 

„Sig  mig" ,  vedblev  den  unge  Kæmpe,  „har  du  nogen  Sin- 
de set  saadant  et  stort  Bæst  falde  for  saa  lille  en  Kugle?  Man 
kunde  tro,  at  det  var  en  Ært,  Dyret  faldt  for.  Det  er  kun 
Norrlændinger  og  Finner,  der  bruge  saa  lille  en  Kaliber  for 
at  spare  Krudt  og  Bly.  Holla,  Gutter,  hvem  af  eder  skyder 
Bjørne  med  Spurvehagl  ?  Frem  med  Geværerne.  Fire  Dukater 
i  Præmie  for  det  sidste  Skud  I" 

G6sta,  der  var  ude  af  sig  selv  af  Forl^enhed  og  Glæde, 
turde  ikke  røre  hverken  Haand  eller  Fod,  skjønt  Opfordrin- 
gen ganske  tydelig  gjaldt  ham.  Han  saa'  Jægerne  flokkes  om 
Ynglingen,  der  tiltaltes  „Deres  Højhed" ,  og  som  han  syntes, 
at  han  havde  set  før  i  Stockholm.  Han  gjættede  strax  paa 
Kronprins  Karl,  men  ham  havde  han  bestandig  set  med  en 
uformelig  stor  Paryk  paa,  som  faldt  i  lange  Lokker  helt  ned 
over  Skuldrene  paa  begge  Sider  af  det  fine,  næsten  kvinde- 
lige Ansigt.  Den  unge  Jæger,  der  nu  stod  for  ham,  bar  kort 
klippet  brunt  Haar  under  en  Hue  af  Bæverskind,  en  blaa 
Frakke  af  grovt  Klæde  med  et  Læderbælte  om  Livet  og  paa 
Fødderne  store  Støvler,  der  gik  passende  højt  op  paa  Benene 
for  ikke  at  hindre  Gangen.  Hele  Skikkelsen  var  langt  fra 
kæmpemæssig.  Man  kunde  have  antaget  den  unge  Jæger  med 
den  slanke  Væxt,  de  milde,  blaa  Øjne,  de  snehvide  af  Kul- 

den  rødnede  Kinder  o^  de  mere  fint  end  stærkt  byggede 
Lemmer  for  en  forklædt  Pige,  naar  der  ikke  i  Stemmea,  der 
netop  var  i  Overgang,  havde  været  noget  haardt  og  i  hele 
Holdningen  noget  raskt,  der  viste,  at  han  var  vant  til  at  fær- 
des i  Skov  og  Mark. 

Alle  Jægerne  forsikrede  overensstemmende  med  Sandhe- 
den, at  ingen  af  dem  havde  affyret  Skuddet,  hvorvel  de  alle 
sammen  paastod,  at  de  havde  haft  i  Sinde  at  gjøre  det,  i  Fald 
ikke  en  anden  var  kommen  dem  i  Forkjøbet.  Medens  man 
tvistedes  herom,  nærmede  en  Flok  Ryttere,  sex  eller  syv,  sig 
Skovbrynet,  saa  langt  de  kunde  komme  for  den  uvejsomme 
Grund  og  Sneen,  hvorefter  en  af  dem  stod  af  Hesten  og  tra- 
vede hen  til  Valpladsen,  hvor  han  hilste  fra  Korden  og  spurg- 
te, hvad  der  var  paa  Færde  i  Skoven.  Et  højt  Hurra  var  Sva- 
ret. Bamsens  tunge  Krop  blev  lagt  paa  en  i  en  Fart  flettet 
Baare  af  unge  Birke  og  under  Støj  og  Jubel  baaret  i  Triumf 
ned  til  den  ventende  Konge. 

Imidlertid  laa  GOsta  og  krøb  sammen  imellem  de  tætte 
Grene  af  den  styrtede  Gran.  Han  havde  hemmelig  baade 
frygtet  og  haabet  at  blive  opdaget,  men  hans  Skjul  var  bedre, 
end  han  troede.  Hele  Skaren  drog  saa  tæt  forbi  ham,  at  den 
næsten  traadte  paa  ham,  og  dog  blev  ingen  under  den!  al- 
mindelige Jubel  va'r,  at  der  laa  nogen  imellem  Grenene. 

Flov  og  næsten  harmfuld  rejste  Drengen  sig  og  begav  sig 
ned  ad  Vejen  i  Jægernes  Spor.  Her  mødte  han  Daniel  og  Ku- 
sken, der  forgjæves  havde  søgt  ham  og  nu  stod  gabende  af 
Forundring  ved  Synet  af  Jægerskaren,  som  dels  til  Hest,  dels 
til  Fods  fjæmede  sig  ad  Vejen  til  KungsOr. 

G6sta  Bertelsk61d  vendte  tilbage  til  sin  Fader  og  sin  Bro- 
der, der  ventede  ham  med  Utaalmodighed.  Greven  var  i  daar- 
ligt  Lune;  i  Stedet  for  at  blive  hilset  som  Sejrherre  maatte 
G5sta  høre  paa  haarde  Bebrejdelser.  Greven  brød  sig  knapt 
om  at  spørge  om,  hvad  der  var  blevet  af  Bjørnen;  G6sta  hav- 
de ikke  Mod  til  at  fortælle  om  den  mærkelige  Andel,  han  som 
Krybskytte  havde  haft  i  dens  Skæbne,  og  saaledes  vedblev 
hans  Sejr  at  være  en  Hemmelighed  for  alle  undtagen  for  Da- 
niel, hvem  den  ubekjendte  Sejrherre  betroede  sit  Held,  sin 
Undseelse  og  sit  Uheld.  Der  var  endnu  en  stiv  Mil  til  Kungs- 
Or,  men  inden  man  naaede  did,  hændte  der  noget  i  den  nær- 
meste Gjæstgivergaard. 

Kronefogden*). 

Da  de  rejsende  ankom  til  MOlna  Gjæstgivergaard,  tre  Fjer- 
dingvej fra  KungsOr,  var  Gaarden  fuld  af  Folk,  der  havde 
samlet  sig,  dels  fordi  Kongen  var  der,  dels  for  at  se  paa  den 
fældede  Bjørn.  En  Jæger  var  just  i  Færd  med  at  oplæse  en 
Bekjendtgjørelse  af  det  Indhold,  at  den  ubekjendte  Skytte, 
der  kunde  bevise,  at  det  var  ham,  der  havde  fældet  Bjørnen, 
vilde  kunne  udbede  sig  en  Naadesbevisning  af  Kongen. 

Der  var  mange  Gisninger  i  Omløb  fra  Mund  til  Mund.  Hi- 
storien om  det  hemmelighedsfulde  fjerde  Skud  havde  allerede 
faaet  en  Bismag  af  Tidens  Overtro.  Nogle  paastod,  at  det  var 
kommet  fra  Luften,  andre,  at  det  var  knaldet  løs  fra  Jorden. 
Nogle  var  fuldt  og  fast  overbeviste  om,  at  det  var  Skovtrolden 
og  ingen  anden,  der  var  Gjerningsmanden ;  atter  andre  vilde 
vide,  at  Kronprinsen  stod  under  en  Nisses  Beskyttelse,  der 
fulgte  ham  alle  Vegne,  og  hvorvel  bemeldte  Nisse  for  det 
meste  behagede  at  være  usynlig,  var  der  dog  dem,  der  paa- 
stod, at  de  havde  set  ham  med  en  graa  Trøje,  rød  Hue  og 
røde  Vanter  paa,  hvoraf  man  sluttede,  at  der  vilde  komme  til 
at  flyde  Blod  i  Kronprinsens  Regjeringstid.  De  endelig,  der 
ansaa  sig  for  klogere  end  andre  Folk,  saa'  med  et  forslagent 
Blik  paa  Kongens  Yndlingsjæger,  den  gamle  Håkon,  der  sæd- 
vanlig blev  sendt  for  at  have  et  Øje  med  Prinsen,  naar  der 
var  Fare  paa  Færde,  og  som  man  nu  i  Stilhed  ansaa  for  Bjør- 
nen$  virkelige  Banemand. 

Men  hverken  Håkon  eller  nogen  anden  traadte  frem  for  at 
gjøre  Krav  paa  den  lovede  Belønning.  Kongen,  sagde  man, 
var  ganske  vred  derover,  og  de,  der  kjendte  hans  af  Naturen 
heftige  og  mistænksomme  Sind,  begyndte  at  frygte,  at  i  Fald 
Skytten  tøvede  længe  med  at  melde  sig,  kunde  den  kongelige 
Naade  let  forvandle  sig  til  kongelig  Unaade. 

Berteiskold  lagde  Mærke  til,  at  Folkehoben  i  Gaarden  var 
ualmindelig  stille  og  kun  hviskede.  Omtrent  tyve  Heste  stod 
sadlede  til  Kongen,  Prinsen  og  deres  Følge,  men  det  hed  sig, 
at  Tilbagerejsen  til  Kungs5r  var  bleven  forsinket.  Kongen 
havde  redet  for  voldsomt,  maaske  forkølet  sig  og  led  af  sin 

sa^vanlige  Svaghed  i  de  sidste  Aar,  Opkastning  og  Hoved- 
pine. Kronprinsen  var  bleven  overfaldet  af  en  pludselig  Svim- 
melhed. Det  hed  sig,  at  Virkningen  af  det  tunge  Slag  af  Bjør- 
nens Lab  først  nu  traadte  frem,  og  at  Prinsen  havde  en  Fø- 
lelse, som  om  alle  Ben  i  hans  Krop  var  sønderknuste.  Der 
var  imidlertid  hverken  Læge  eller  Medikamenter  at  faa,  ikke 
en  Gang  paa  KungsOr  —  den  Slags  Ting  foragtede  Sveriges 
Kari'er. 

Under  disse  Omstændigheder  kunde  der  ikke  være  Tale 
om  at  faa  Avdiens,  og  Greven  gik  ind  i  Gjæstestuen  for  utaal- 
modig  at  vente  paa  Heste.  Han  havde  ikke  siddet  der  længe, 
før  der  opstod  en  uventet  Støj.  BertelskOld  blev  bange  for, 
at  Kongen  maaske  var  bleven  alvorlig  syg,  og  skyndte  sig  ud 
for  at  spørge  om,  hvad  der  var  paa  Færde.  Men  Grunden  var 
en  helt  anden.  En  lille  snedig  Gubbe,  en  berømt  Troldmand 
fra  Wermlands  Finneskove,  havde  tilfældigvis  været  til  Stede 
og  hørt  Tale  om  Kongens  Sygdom.  I  Haab  om  at  gjøre  sin 
Lykke  var  han  dristig  trængt  helt  ind  i  Kongens  Værelse  og 
havde  med  store  Ord  tilbudt  sig  at  1  æ  s  e  alle  Daarligheder 
bort  fra  den  høje  Patient.  Kongen  havde  en  Stund  hørt  paa 
ham  og  var  derpaa  som  en  god  Kristen  bleven  højlig  opbragt 
over  et  saadant  Tilbud,  var  sprungen  ud  af  Sengen,  havde 
grebet  en  Kjæp  og  med  egen  Haand  pryglet  Troldmanden  ud 
af  Stuen.  Man  tilføjede,  at  dette  havde  været  en  ligefrem 
Trolddomskur,  skjønt  paa  anden  Maade,  end  det  oprindelig 
var  tilsigtet,  thi  den  heftige  Vrede  havde  pludselig  jaget  alle 
Daarligheder  paa  Flugten,  og  Kongen  følte  sig  atter  stærk 
nok  til  at  stige  til  Hest.  Værre  faren  var  Prins  Karl;  skjønt 
Kongen  ingenlunde  var  haard  imod  sine  Børn,  naar  han  ikke 
havde  Anfald  af  sit  mørke  Lune,  nærede  han  overordentlig 
stor  Afsky  for  legemlig  Svaghed  og  skaanede  hverken  sig 
selv  eller  andre.  Prinsen  var  ganske  bleg  og  saa'  lidende  ud. 
Faa  Minuter  efter  sad  Selskabet  til  Hest  —  man  havde  for- 
gjæves  søgt  at  overtale  Kongen  til  at  kjøre  — ,  og  syge  og 
raske  galopperede  i  fuldt  Firspring  derfra. 

„Dér  rider  Enevoldskongen  med  sin  første  Slave" ,  hviskede 
Torsten  Bertelsk6Id,  som  med  sin  næsten  barnagtige  Forsig- 
tighed for  Helbreden  var  en  fuldkommen  Modsætning  til 
Kronprinsen. 

„Ti  stille  1**  svarede  Greven  strængt.  „Ørnen  lærer  sin  Unge 

at  flyve.  Hvad  der  for  Resten  bliver  af  Prins  Karl,  det  ligger 
i  Guds  Haand  og  Fremtidens  Skjød,  men  én  Ting  er  sikker, 
og  det  er,  at  han  bliver,  hvad  du  aldrig  bliver,  min  Søn  — 
en  god  Soldat" . 

Hestene  var  nu  spændt  for,  og  de  rejsende  begav  sig  atter 
paa  Vej  til  Kungs&r,  et  Stykke  bag  efter  det  kongelige  Jagt- 
selskab, der  fo'r  rask  af  sted,  og  som  de  ikke  engang  prøvede 
paa  at  indhente.  GOsta  Bertelsk&ld  holdt  undervis  en  over- 
maade  vigtig  Raadslagning  med  sin  Ven  Daniel.  Hemmelighe- 
den med  det  heldige  Skud  summede  om  i  Hovedet  paa  ham 
som  en  Torbist  i  en  Flaske,  men  slippe  den  løs  turde  han  alli- 
gevel ikke.  Den  vigtige  Raadslagning  gjaldt  imidlertid,  hvad 
han  skulde  forlange,  hvor  dyrt  han  skulde  sælge  sin  Hemme- 
lighed. Det  var  Daniel,  der  brugte  Ordet  „sælge**,  men  det 
faldt  ikke  i  den  lille  Adelsmands  Smag.  Jfeg  handler  ikke 
med  Kugler**,  sagde  han  asrgerlig;  „men  vil  Kongen  gjøre 
mig  til  Page  hos  Kronprinsen,  saa  var  det  slet  ikke  for  meget. 
Fader  siger,  at  Page  burde  jeg  have  været  for  længe  siden ; 
men  ser  du,  Daniel,  Kongen  og  han  er  ikke  rigtig  gode  Ven- 
ner. Jeg  kan  ikke  taale  nogen  af  de  andre  Pager;  de  bilder 
sig  ind,  at  de  er  saa  gruelig  fornemme,  skjønt  de  bare  er 
simple  Adelsmænd,  og  nogle  af  dem  er  først  Grever  og  Ba- 
roner fra  i  Forgaars.  Men  Kronprinsen,  det  er  en  Mand !  Jeg 
tør  vædde  paa,  at  han  er  meget  stærkere,  end  du  tror,  Daniel, 
skjønt  han  ser  ud  som  et  Pigebarn** . 

Daniel  svarede  med  at  give  Hesten  et  Rap,  og  saaledes 
nærmede  man  sig  Kungs5r  en  god  halv  Time  efter  Jagtsel- 
skabets Ankomst.  Kungs5r  ligger  ved  Arboga-Aas  Udløb  i 
Søen  Galten  ved  Målarens  inderste  Vige  og  har  aldrig  haft 
synderlig  Betydning,  fraregnet  den  smukke  Beliggenhed  og 
Karl  den  ellevtes  særlige  Forkjærlighed  for  Egnen.  Til  hajre 
for  Aaen  laa  der  en  ubetydelig  Flække,  beboet  af  Bønder, 
Staldkarle,  Fiskere  og  nogle  Landhandlere.  Til  venstre  var 
der  vidtløftige  Stalde  for  det  her  anlagte  Stutteri  —  Heste 
var  en  af  Karl  den  ellevtes  svage  Sider  — ,  og  nærmere  ved 
Aaens  Munding  saa'  man  den  egentlige  Kongsgaard,  en  uanse- 
lig Murstensbygning  med  i  det  hele  femten  eller  tyve  Værel- 
ser, udelukkende  bestemte  for  Kongen  og  hans  nærmeste  Ven- 
ner. Følgen  heraf  var,  at  Kongen  aldrig  kunde  byde  de  tal- 
rige rejsende  og  de  mange  udenlandske  Sendebud,  der  be- 

søgte  ham  her,  Herberge  paa  Kongsborgen,  men  de  var  nødte 
til,  saa  godt  det  lod  sig  gjøre,  at  indkvartere  sig  i  Flækken 
paa  den  anden  Side  Aaen,  hvor  der  af  denne  Grund  var  op- 
staaet  et  Slags  Værtshus  af  meget  middelmaadig  Beskaffen- 
hed. Kongens  Fjender  sagde,  at  det  var  af  Gjerrighed,  han 
boede  saa  trangt,  for  ikke  at  have  nødig  at  beværte  kostbare 
Gjæster,  men  den  virkelige  Grund  var  rimeligvis,  at  han 
med  sit  sky  Væsen  og  sin  ringe  Øvelse  i  at  repræsentere  følte 
sig  generet  af  fremmedes  Paatrængenhed  og  derfor  helst 
vilde  være  hjemme  for  sig  selv  uden  at  være  nødt  til  at  un- 
derkaste sig  en  pinlig  Etikette. 

Grev  BertelskOld  fandt  alle  Værelserne  i  Værtshuset  op- 
tagne af  rejsende,  thi  Kongens  Nærværelse  pl^'ede  at  drage 
en  Mængde  Mennesker  af  alle  Stænder  did,  Folk,  der  havde 
noget  at  ansøge  eller  bede  Majestæten  om.  Tilløbet  nu  var 
ualmindelig  stort,  og  Greven  vilde  være  bleven  nødt  til  at  ty 
til  en  af  de  omliggende  Hytter,  dersom  ikke  Værtenf,  en 
Stockholmer,  havde  været  saa  artig  at  stille  to  af  sine  egne 
Værelser  til  hans  Raadighed  og  klemt  sig  og  sin  Familie  sam- 
men i  det  tredje.  Det  var  ubekvemt,  men  derved  var  intet  at 
gjøre. 

Tankefuld  og  urolig  kastede  Greven  sig  paa  en  Sofa.  Hans 
Stilling  var  ikke  behagelig.  Han  na&rmede  sig  Kongen  for  at 
søge  Retfærdighed,  og  dog  skulde  det  tage  sig  ud,  som  om 
det  var  en  Naade,  han  søgte.  Kongen  var  syg,  pirrelig  og 
vranten.  Burde  Bertelsk51d  udsætte  sig  for  maaske  at  komme 
til  at  smage  Kongens  Kjæp,  der  lige  saa  godt  kunde  slaa  løs 
paa  en  Adelsmand  som  paa  den  simpleste  Tjener?  Ved  denne 
Tanke  kom  Grevens  Blod  i  Kog.  Majniemi  var  ham  overor- 
dentlig kjært,  han  maatte  have  det  for  sin  Families  Skyld,  for 
Sønnernes  Opdragelses  Skyld.  Men  nu,  da  dets  Skjæbne  maa- 
ske beroede  paa  en  kongelig  Maves  daårlige  Fordøjelse  — 
var  det  en  personlig  Ydmygelse  værdt?  Nej.  —  Bertelsk61d 
besluttede  at  vove,  hvad  han  burde  vove,  nemlig  en  Avdiens 
og  en  Fremstilling  af  sin  Sags  retslige  Grunde,  men  ogsaa, 
at  han  ikke  vilde  gaa  en  Haarsbred  ud  derover.  Der  flk  saa 
ske,  hvad  der  vilde,  han  vilde  træde  frem  med  stolt  Pande, 
og  med  stolt  og  hævet  Pande  vilde  han  gaa  igjen. 

Han  sendte  Bud  hen  for  at  melde  sig  og  flk,  næsten  imod 
Forventning,  det  Svar,  at  han  skulde  faa  Avdiens  Klokken 

fire  om  Eftermiddagen.  Budet  fortalte,  at  Hans  Majestæt  atter 
befandt  sig  bedre,  og  at  man  traf  Forberedelser  til  et  Bjørne- 
gilde  paa  Kongsgaarden. 

Sofaen  stod  foran  en  lukket  Dør,  der  førte  ind  til  Gjæste- 
værelserne.  Medens  Greven  hvilede  sig  og  ventede  paa,  at 
det  skulde  blive  Middag,  hvilket  ingen  længtes  mere  efter  end 
Gteta,  hørte  han  Stemmer  i  Værelset  ved  Siden  af  og  kunde 
ikke  undgaa  at  høre  følgende  afbrudte  Ord,  som  udtaltes  af 
nogle  Personer,  der  kom  ind,  optagne  af  en  heftig  Samtale: 

„Han  klæder  os  af  lige  til  Skindet"* . 

„Han  fratager  os  Frugterne  af  mange  Aars  Møje** . 

„Han  river  selve  Jorden  bort  under  Fødderne  paa  os** . 

„Stædernes  Donationsjord !  Uhørt  l** 

„SkovkcHnmissionen !  Ren  Galskab!** 

„Al  Skatt^'ord  Kronens  I  Tyranni  I** 

„Er  Schillers  Galge  ikke  færdig  endnu?** 

„Det  var  alligevel  os,  der  . .  .** 

Ja,  da  det  gjaldt  at  tømme  Adelens  Pung  . .  .** 

„Skal  vi  taale  en  saa  stor  Utaknemlighed  !** 

„Hvad  vil  du  gjøre?  Han  er  enevældig!** 

„Men  uden  Borgerstanden  . .  .** 

„Uden  Bønderne  . .  .** 

„Stille,  tal  sagtere!** 

Der  spillede  et  foragteligt,  haanligt  Smil  om  Bertelsk5lds 
Læber.  „Naa,  mine  Herrer  Borgere  og  Bønder**,  sagde  han 
ved  sig  selv,  „er  I  nu  endelig  komne  saa  vidt?  Har  I  nu  for- 
staaet  Reduktionens  sindrige  Gaader?  Indser  I  nu  endelig, 
hvad  Enevælden  fører  i  sit  Skjold?  Hvor  sødt,  hvor  dejlig  har 
det  ikke  smagt  jer,  da  I  i  eders  store  Nidkjærhed  for  Kronens 
og  Rigets  Vel  skjød  med  begge  Hænder  bag  paa  det  store 
Værk,  der  skulde  feje  Adelen  af  Vejen  ligesom  andet  Ukrudt 
fra  Jordegodserne  i  hele  Landet !  Hvor  let  var  da  ikke  eders 
Arbejde !  Og  hvor  kjært  var  det  jer  ikke !  Hvor  patriotisk  var 
ikke  eders  Iver!  Men  Bladet  har  vendt  sig,  det  sultne  Barn 
begynder  at  æde  Fader,  Moder,  Ammer,  Jordemødre,  Fad- 
dere og  hele  det  fromme  Barselgilde-Selskab.  Og  nu  ler  I 
ikke  mere!  I  nedkalder  ikke  mere  al  Himlens  Manna  over 
den  store  ægyptiske  Kødgryde,  hvor  I  hver  for  sig  havde  haa- 
bet  at  komme  til  at  flske  en  fed  Steg !  Men  saa  raab  dog  Hurra, 
thi  jert  Værk  er  jo  lykkedes  over  al  Maade  godt,  det  overgaar 

jo  eders  dristige  Forventninger,  det  har  opslugt  os,  og  nu  op- 
sluger det  ogsaa  jer»  I  store,  fortræffelige  Godtkjøbspatrioter  l 
Reduktionssuppen  er  færdig,  og  Kokkene  bliver  selv  overra- 
skede derover !  Ved  Himlen,  det  er  udmærket !  Jeg  ønsko*  jer 
af  Hjærtet  velbekonune  og  beklager  blot,  at  de  hdlige  Præ- 
ster ikke  er  med  til  jert  opbyggelige  Litani** . 

Vi  maa  tilføje  nogle  Ord  til  Forklaring  af  det,  Grev  Bertel- 
sk6ld  kaldte  Borgeres  og  Bønders  Litani. 

Alle  de  tre  ufrelste  Stænder  i  Forening  med  Smaaadelen 
var  med  Glæde  gaaet  ind  paa  Karl  den  ellevtes  Reduktion  i 
det  tredobbelte  Haab,  at  den  vilde  afhjælpe  Rigets  Nød, 
knække  Højadelens  Magt  og  sikre  dem  selv  imod  Fremtidens 
Storme.  Det  sidste  Haab  blev  imod  al  Forventning  skuffet. 
Lavadelen,  der  havde  haabet  at  faa  Lov  til  at  beholde  Arve- 
gods paa  under  600  Dalers  aarlig  Indtægt,  begyndte  allerede 
i  1682  at  maatte  opgive  sit  Bo.  Samme  Aar  vakte  Højadelen, 
brændende  af  Hævnlyst,  Reduktionens  Appetit  paa  den  Jord, 
Stæderne  havde  faaet  skjænket,  og  den  blev  ogsaa  for  en  Del 
inddragen.  I  1686  og  1689  blev  der  anstillet  strænge  Under- 
søgelser af  Borgerskabets  Bevillinger  til  Skibsparter,  Han- 
delskompagnier o.  s.  V.,  og  man  foreslog  en  forhadt  Kontrol 
med  baade  arvet  og  erhvervet  Formue.  1687  inddrog  Reduk- 
tionen Præsternes  Vederlag  for  det  saakaldte  Gjæsteri,  og  i 
1695  blev  der  Allarm  og  Uro,  da  der  krævedes  Fortegnelse 
over  alle  de  Indtægter,  Kirker  og  Præsteskab  havde  af  Kro- 
nen. Men  Præsterne,  Kongens  Yndlinger  og  ivrigste  Tilhæn- 
gere, slap  dog  billigst  fra  det.  Bønderne  undgik  Bedrageren 
Schillers  Anslag,  der  var  nær  ved  at  føre  til,  at  4000  Gaarde 
vare  blevne  inddragne  i  Henhold  til  et  forfalsket  Aktstykke. 
Men  de  led  ligesom  Borgerne  under  Trykket  af  den  saakaldte 
Skovkommission,  som  fra  1694  af  undersøgte  og  førte  Klage 
over  alle  ulovlige  Overgreb  i  Kronens  Skove,  Søer  og  Strøm- 
me, og  ikke  tog  Hensyn  til  gammel,  fra  Arilds  Tid  bestaaende 
Hævd.  Farligere  end  alt  dette  var  den  ofte  udtalte  Sætning, 
atKronenvarretteEjerogsaaafS  katte  jo  r- 
d  e  n.  Denne  Anskuelse  —  Enevældens  yderste  Konsekvens, 
hvorfra  der  kun  var  ét  Skridt  til  den  Sætning,  at  a  1  E  j  e n - 
dom  var  Kronens  —  kunde  til  Held  for  Riget,  Frihe- 
den og  Ejendomsretten  aldrig  drives  igjennem.  Men  efter  1693 
begyndte  mange  Skattegaarde  at  gaa  over  til  at  blive  Kron- 

gods,  da  det  var  Betingelsen  for  at  faa  Afgiften  af  Jorden 
nedsat  i  Henhold  til  Ordningen  af  Udskrivningsvæsenet.  I 
det  hele  taget  tog  Reduktionen  i  Kongens  sidste  Leveaar  til  i 
Udstrækning.  Usikkerheden  voxede.  Kongemagten  trivedes, 
Skatkammeret  fyldtes,  men  dets  brede  Grundvold  paa  Fol- 
kets Skuldre  begyndte  at  undergraves  af  Frygt  og  Misfor- 
n^'else.  Man  spurgte  hverandre,  om  Kronen  vilde  have  alt, 
for  at  lade  Undersaatterne  have  det  eneste,  der  blev  tilbage, 
en  spartansk  Fattigdom. 

Men  vi  vende  tilbage  til  vor  Historie. 

Efter  Middag  morede  de  unge  Herrer  Bertelsk51d  sig  hver 
efter  sit  Sind.  G5sta  gik  hen  for  at  se  paa  Stutteriet  og  de 
smukke  Heste ;  Torsten  satte  sig  til  at  studere  Hugo  Grotius. 
Greven,  deres  Fader,  iførte  sig  Datidens  Hofdragt,  den  umaa- 
delige  Allongeparyk,  det  fine,  hvide  Kniplings  Halstørklæde, 
den  snævre,  langlivede  blaa  Fløjels  Frakke  med  de  uforme- 
lig vide,  nedhængende  Ærmeopslag,  den  gule  Silkevest,  der 
gik  ned  over  Midjen,  de  korte,  blaa  Benklæder,  de  sorte  Silke- 
strømper, de  med  store  Rosetter  prydede  Sko  eller  Halvstøv- 
ler, der  gik  op  til  Vristen,  Fjerbaretten,  den  lange,  langt  ned- 
hængende Sabel  og  hvad  andet,  der  hørte  til  en  fuldendt  Ka- 
valers ydre  Person.  Om  Sablen  bør  bemærkes,  at  den  efter 
den  franske  Mode  egentlig  burde  være  ganske  spinkel  og 
kort,  men  Karl  den  ellevte  taalte  ikke  disse  Penneknive,  som 
han  kaldte  dem,  og  det  var  naturligt,  at  hans  Hofmænd,  om 
end  nødig,  fulgte  Exemplet. 

Grev  Bernhard  Bertelsk&ld,  som  nu  var  sex  og  halvtred- 
sindstyve Aar  gammel,  havde  i  sine  yngre  Aar  været  en  af 
det  svenske  Hofs  stateligste  Kavalerer  i  Formyndertiden.  En 
fln  Belevenhed,  Parfumen  af  Ludvig  den  fjortendes  Tids- 
alder —  denne  udsøgte  Smag,  denne  forfinede  Dannelse,  som 
den  Gang  kun  kunde  vindes  ved  mange  Aars  Ophold  ved 
fremmede  Hoffer  og  i  Nærheden  af  selve  den  Mand,  der 
blændede  Aarhundredet  — ,  alt  dette  fandtes  hos  Bertelsk6ld 
i  Forening  med  en  stolt,  energisk  Holdning,  der  mere  var  en 
Følge  af  de  mange  Farer  og  Omskiftelser,  han  havde  gen- 
nemgaaet,  end  af  hans  naturlige  Sind  som  var  mildt  og  op- 
rindelig meget  blødt.  Han  var  ikke  født  til  Partihad ;  det  for- 
mørkede blot  hans  ellers  klare  Blik,  det  forbitrede  hans  ellers 
kjærlige  Sjæl.  Ligesom  Magnus  de  la  Gardie  havde  han  søgt 

Topellus:  Karl  den  riende 

at  optræde  som  en  glimrende  Beskytter  af  Kunst  og  Viden- 
skab, som  en  Adelsmand,  der  ikke  mindre  udmærkede  sig 
ved  Kundskaber  og  Fortjenester  end  ved  Byrd  og  Rigdom. 
Men  Bertelsk6lds  Ærgjerrighed  gik  ikke  saa  højt,  den  at- 
traaede  ikke  Magten,  kun  Glansen,  den  søgte  ikke  at  vække 
Frygt,  men  kun  Kjærlighed,  maaske  ogsaa  Beundring,  thi 
Menneskehjærtet  er  svagt.  Havde  det  staaet  til  ham,  vilde 
han  ingen  Fjender  have  haft,  men  han  havde  ikke  des  mindre 
mange.  Følelsen  heraf  havde  draget  Furer  i  hans  Pande  og 
gjort  hans  fordum  saa  smukke,  kulsorte  Haar  graat;  men 
endnu  knejsede  hans  harmonisk  skjønne  Skikkelse  et  halvt 
Hoved  højere  end  andre  Menneskers ;  endnu  lyste  hans  Blik 
af  den  intelligente,  milde  Glans,  der  havde  bedaaret  saa  man- 
ge Kvindehjærter,  og  hans  Stemme  havde  bevaret  hele  sin 
gamle  indtagende  Velklang.  Lad  os  tilføj,  at  han  i  de  senere 
Aar,  da  han  ikke  mere  anvendtes  i  diplomatiske  Sendelser, 
gjorde  Tjeneste  ved  Hoffet  som  Dronning  Hedevig  Eleonoras 
Staldmester,  holdt  oppe  af  hendes  Gunst,  som  dog  ikke  for- 
maaede  at  redde  hans  Formue.  Ludvig  den  fjortende  havde 
indført  Uniformerne  blandt  de  milit8M*e  og  de  fleste  Regenter, 
ogsaa  Karl  den  ellevte,  havde  efterhaanden  fulgt  Exemplet, 
men  for  civile  Embedsmænd  gjaldt  der  endnu  ingen  For- 
skrifter i  denne  Henseende,  og  BertelskOld  bar  derfor  den 
Dragt,  der  var  i  almindelig  Brug  blandt  den  svenske  Adel  og 
ved  Hoffet. 

Saaledes  var  den  Mand,  der  nu  skulde  træde  frem  for  Karl 
den  ellevte,  og  man  maa  indrømme,  at  den  Spænding,  der 
herskede  imellem  Kongen  og  hans  Undersaat,  havde  sin 
Grund  baade  i  ydre  og  indre  Modsætninger  i  begges  Karakter, 
Vaner  og  Tænkemaade.  Karl  den  ellevte  var  en  kraftig  Aand, 
udmærket  ved  store  personlige  Fortrin,  som  ikke  engang  hans 
bitreste  Fjender  kunde  nægte  ham ;  han  var  ogsaa,  naar  det 
gjaldt  om  at  opfatte  store  Maal,  som  for  Exempel  hans  Riges 
Vel,  en  stor  Regent,  hvorfor  mangt  af  hans  Værker 
har  overlevet  Stormene  i  Aarhundreder  og  er  blevet  til  Vel- 
signelse for  den  ene  Slægt  efter  den  anden.  Men  som  Men- 
neske sank  han  stundom  helt  ned  i  Smaalighed ;  han  savnede 
aldeles,  hvad  man  kalder  Ridderlighed,  og  kunde  f.  Ex.  al- 
drig forstaa  Gustav  Adolf,  som  han  og  hans  Venner  plejede 
at  kalde  Kong  Urhane  for  derved  at  antyde  noget  høi- 

stemt  og  og  æventyrligt.  Og  ligesom  en  Nemesis  vilde  gjen- 
gælde  dette  Øgenavn,  denne  Efterfølgerens  Spot  over  For- 
gængeren, plejede  hundrede  Aar  senere  Gustav  den  tredje, 
der  lige  saa  lidt  kunde  forstaa  Karl  den  ellevte,  som  denne 
havde  kunnet  forstaa  Gustav  Adolf,  at  kalde  denne  selv  sam- 
me Karl  den  ellevte  for  K  ron  e  f  o  g  d  e  n  for  derved  at  an- 
tyde Reduktionsvæsenet,  som,  hvor  gavnligt  det  end  var  for 
Riget,  ofte  udartede  til  en  Smaalighed,  et  Pineri  og  en  Gjer- 
righed,  som  Gustav  den  tredje  hadede. 

Efterverdenen  smigrer  ikke  Fyrsterne! 

Bertelsk5ld  overfor  sin  Konge  —  det  var  Gustav  den 
tredjes  kommende  Tid  overfor  Karl  den  ellevte;  det  var  en 
Kong  Urhane  overfor  Kronefogden ;  det  var  Ridderen  overfor 
Slotsforvalteren  —  Modsætninger,  der  aldrig  kunde  forliges, 
Naturer,  som  med  indre  Nødvendighed  bestandig  maatte  være 
fjendtlige  overfor   hinanden. 

Paa  Slaget  fire  stod  Bertelsk51d  i  Kongens  Forgemak,  thi 
alt  omkring  Karl  den  ellevte  gik  med  afmaalt  Punktlighed. 
Denne  Gang  maatte  han  dog  vente  en  halv  Snes  Minuter ;  der 
blev  sagt  ham,  at  to  Finner,  en  Borger  og  en  Bonde,  havde 
Avdiens  hos  Kongen. 

To  Mænd  paa  nogle  og  halvtredsindstyve  Aar  kom  ud.  Ber- 
telsk&l(j  gjenkjendte  strax  sine  gamle  Uvenner,  de  forhenvs^ 
rende  Rigsdagsmænd  Brødrene  Larsson,  den  ene  Kjøbmand  i 
Wasa,  den  anden  Bonde  i  Storkyro.  De  saa*  begge  nedslagne 
ud;  deres  Ærinde  maatte  have  faaet  et  uheldigt  Udfald.  De 
hilste  stift  paa  Greven.  Maaske  fløj  der  i  dette  Øjeblik  et  flyg- 
tigt Smil  over  hans  Læber  —  et  ufrivilligt  Smil  over  den  sæl- 
somme Skjæbne,  der  førte  de  to  kæmpende  Magter  sammen 
her.  Adelsvælden  og  Folkevælden,  begge  bønfaldende  overfor 
den  tredje  Magt,  Enevælden,  der  havde  slugt  dem  begge. 
Brødrene  Larsson,  der  var  øvede  Partihøvdinger,  forstod  strax 
hans  Mening.  „Hr.  Greve" ,  hviskede  Bonden  i  Forbigaaende ; 
„om  ogsaa  vi  falder,  falder  Folket  ikke  for  det" . 

„Nej" ,  svarede  Greven  i  samme  Tone,  „men  det  kommer 
da  i  alt  Fald  paa  Knæerne". 

„Mellemlaget  er  borte.  Gulvbjælkerne  er  der  endnu" ,  sagde 
Borgeren  . 

Ja" ,  sagde  Greven ;  „derfor  r^ner  det  ind  igjennem  Tag- 
værket, og  Gulvet  raadner" . 

I8* 

Nu  blev  Bertelsk51d  kaldt  ind,  og  det  korte,  men  bitre  Ord- 
skifte blev  afbrudt. 

Karl  den  ellevte  skildres  i  sine  senere  Aar  af  sin  samtidige 
Pufendorf  paa  fjølgende  Maade :  Af  Væxt  er  han  under  Mid- 
delhøjde ;  Haaret  var  sort  og  krøllet  og  blev  omhyggeligt  pas- 
set til  1667,  da  det  blev  graat  før  Tiden,  hvorfor  Kongen  an- 
lagde Paryk.  Mans  Pande  er  passende  høj,  Øjnene  smaa  og 
venlige,  Ns&sen  lige,  Kinderne  røde,  Hagen  spids,  Læberne 
store,  Skuldrene  brede,  Holdningen  smuk  og  Hænderne  store 
—  kun  skabte  til  at  tage  meget,  sagde  hans  Fjender  —  og 
Fødderne  smaa.  Han  halter  noget,  siden  han  brækkede  sit 
venstre  Ben,  er  m^et  stærk,  dygtig  i  Legemsøvelser,  utrætte- 
lig i  Arbejde  og  paa  Rejser,  spiser  hurtig  og  drikker  til  Maade, 
sover  lidt,  er  gudfrygtig,  sparsommelig,  tapper  i  Krig,  elsker 
Heste  og  Soldater,  men  er  koldsindig  imod  Fruentimmer.  Han 
har  ikke  noget  fornemt  Udseende,  der  er  ikke  noget  majestæ- 
tisk i  hans  Person:  naar  man  ikke  kjendte  ham,  vilde  man 
aldrig  falde  paa,  at  han  var  en  Konge.  Hans  Væsen  er  sim- 
pelt og  ukunstlet,  men  han  kan  dog  alligevel  godt  forstille  sig. 
Hans  Sjælsgaver  er  hverken  af  de  bedste  eller  af  de  daarlig- 
ste,  men  hans  Opdragelse  er  bleven  meget  forsømt,  han  taler 
hverken  Latin  eller  Fransk  og  kam  knapt  skrive  sit  Navn.  Han 
har  en  daarlig  Udtale,  stammer  noget  og  kan  ikke  føre  en  Kon- 
versation. Han  klæder  sig  tarvelig,  bærer  stadig  en  snæver 
Frakke  og  en  lang  Kaarde  . . . 

Da  Greven  traadte  ind,  sad  Kongen  ved  et  stort  Egetræs 
Skrivebord,  der  optog  næsten  en  Fjerdedel  af  det  ganske  tarve- 
lige Arbejdsværelse.  Bag  ved  den  højryggede  brune  Læder- 
stol stod  Reduktionsmanden,  Apothekeren^  Jakob  Gyllenborg, 
han,  der  betragtedes  som  Kongens  onde  Aand.  Bertelsk51d 
anede  strax,  hvad  han  havde  i  Vente.  Han  bukkede  tavs  i  For- 
ventning om  at  blive  tiltalt. 

Men  Kongen  syntes  at  have  ventet  det  samme  og  sagde 
efter  en  tvær  Hilsen  og  en  kort  Pavse:  „Naa,  hvad  er  der? 
I  har  beklaget  jer  over  Majniemis  Reduktion?** 

„Ja,  Deres  Majestæt  I**  svarede  Bertelsk6ld  rolig. 

„Det  var  overflødigt.  Med  hvad  Ret  beklager  I  Jer  over  en 
lovlig  Foranstaltning,  som  kun  har  den  Fejl,  at  den  kommer 
femten  Aar  senere,  end  den  burde?** 

Jeg  har  i  mit  Indlæg  udviklet  de  retslige  Grunde,  hvorpaa 

jeg  støtter  mit  Krav,  og  kommer  for  personlig  at  apellere  til 
Deres  Majestæts  landsfaderlige  Retfærdighed*". 

„Se  efter,  hvad  Greven  har  at  anføre"" ,  sagde  Kongeå,  idet 
han  vendte  sig  til  Gyllenborg.  Medens  denne  bladede  i  en 
stor  Portefeuille,  der  indeholdt  løbende  Sager,  gjennemgik 
Kongen  de  nylig  afgivne  Regnskaber  for  Kungs5r  Stutteri  for 
det  foregaaende  Aar,  nedsatte  egenhændig  adskillige  Udgif- 
ter, der  var  ført  Kronen  paa  Regning,  og  gik  i  det  hele  taget 
strængt  til  Værks  imod  alle  de  forekommende  Tal.  Underti- 
den syntes  hans  Sparsommelighed  at  komme  i  Strid  med  hans 
Lidenskab  for  Heste;  et  allerede  overstreget  og  ændret  Tal 
blev  ændret  igjen  og  den  forrige  Ændring  overstreget ;  de  dyg- 
tigste Staldkarle  fik  et  Tillæg  i  Løn. 

Optagen  af  dette  Arbejde  syntes  Kongen  aldeles  at  have 
glemt  Bertelsk&lds  Nærværelse.  Hvad  enten  de  søgte  Papirer 
nu  virkelig  var  vanskelige  at  flnde,  eller,  hvad  der  er  rime- 
ligere, Gylienborg  ikke  ugjæme  lod  den  stolte  Greve  føle,  at 
han  havde  Overtaget,  nok  er  det,  det  tog  Tid  at  lede  efter 
dem,  og  Bertelsk5ld  maatte  imidlertid  staa  og  vente  i  dyb 
Tavshed,  som  kun  af  og  til  afbrødes  af  Kongens  Hoste  eller  et 
halvhøjt  Udbrud  af  hans  Misfornøjelse  med  Regnskaberne. 

Endelig  fandt  Gyllenborg  det  søgte  Papir  og  gav  et  kort 
Uddrag  af  dets  Indhold :  Grev  BertelskOld  paaberaaber  sig  et 
Gavebrev  fra  Dronning  Kristina,  men  i  Følge  Hans  Maje- 
stæts og  Stændernes  Beslutning  gjælder  intet  kongeligt  Brev, 
der  krænker  Kronens  uafhændelige  Ret. 

Greven  vil  desuagtet  have  Godset  betragtet  som  Vederlag 
for  en  hans  afdøde  Hr.  Fader  tilkommende  Fordring  paa  Kro- 
nen fra  1647  paa  100,000  Daler,  men  Kommissionen  godtgjør, 
at  Godset  i  saa  Fald  er  at  betragte  som  Pantegods,  hvilket  ef- 
ter Rigsdagsbeslutningen  af  1686  kun  bør  nydes  saa  længe, 
indtil  det  indløses  af  Kronen,  eller  det  har  givet  en  Indtægt, 
der  dækker  Kronens  Gjæld,  samt  10  Procent  i  aarlig  Rente. 
Da  Majniemi  giver  10,000  Dalers  Indtægt  om  Aaret,  og  Kro- 
nens Gjæld  altsaa  var  betalt  med  Rente  efter  tyve  Aars  For- 
løb eller  i  Aaret  1667,  er  Grev  Bertelsk6ld  med  Rette  bleven 
dømt  til  at  miste  Godset  og  til  at  betale  Kronen  tilbage,  hvad 
den  har  oppebaaret  der  ud  over,  nemlig  28  Aars  Indtægt  eller 
280,000  Daler. 

„Hr.  Greven*)  glemmer  min  underdanige  Oversigt  over 
Indtægterne  af  Majniemi  i  de  sidste  30  Aar",  bemærkede 
Bertelsk6Id.  „Deraf  fremgaar  det  uimodsigelig,  at  Indtægten 
kun  to  Aar,  nemlig  1682  og  1689,  har  naaet  det  Maximum, 
Kommissionen  har  sat  som  Middeltal.  J^  har  udviklet,  at 
Indtægten  mange  Aar  er  gaaet  ned  til  3  og  2,000  Daler  samt 
at  Middeltallet  ikke  paa  nogen  Maade  med  Billighed  kan  sæt- 
tes højere  end  til  6,500  Daler  om  AareC.  Allerede  dette  giver 
for  Kronens  paastaaede  Fordring  i  48  Aar  en  Afkortning  af 
168,000  Daler". 

„Det  tilkommer  det  ikke  os  at  prøve**,  svarede  Kongen 
mørkt.  „Dertil  har  vi  en  Kommission,  hvis  Prøvelse  I  har  at 
rette  Jer  efter** . 

„Og  Kommissionen**,  sagde  Gyllenborg,  „har  ikke  kunnet 
tage  Hensyn  til,  at  Godset  muligvis  i  nogen  Tid  er  blevet  daar- 
ligt  styret  og  Indtægten  derved  formindsket.  Kronen  bør  have, 
hvad  der  tilkommer  den**. 

„Deres  Majestæt**,  svarede  Bertelsk51d  uden  at  værdige 
Reduktionsmanden  et  Blik,  „jeg  er  ikke  kommen  for  at  spilde 
min  Konges  kostbare  Tid  med  detaillerede  Regnskaber.  Jeg 
holder  mig  til  andre  og  højere  Grunde,  der  ikke  gjælde  min 
Fordel  eller  min  Ruin,  som  er  en  ringe  Ting,  men  alles  og  Ri- 
gets Vel.  Deres  Majestæt  har  gjort  for  Sveriges  Magt  og  Vel- 
færd, hvad  faa  Konger  før  have  gjort.  Maaske  har  Deres  Maje- 
stæt hidtil  kun  høstet  liden  Tak  derfor,  men  Efterverdenen 
vil  forstaa,  at  Deres  Majestæt  har  villet  én  Ting  frem  for  alt, 
nemlig  Landets  og  Folkets  Vel.  Formørk  ikke  den  Storhed, 
der  breder  sin  Glans  over  saa  ædle  Maal,  ved  smaalige  For- 
anstaltninger, der  maaske  kan  indbringe  Staten  nogle  Hun- 
dred Tusind  Daler,  men  som  koster  Deres  Majestæt,  hvad 
Millioner  ikke  kan  opveje,  nemlig  det,  der  er  højere,  umiste- 
ligere end  selve  Kronens,  Folkets  og  Deres  Majestæts  egen 
Fordel :  Retfærdigheden.  Tro  ikke  disse  krybende  Yndlinger, 
der  vil  bilde  Deres  Majestæt  ind,  at  Kronens  og  Undersaat- 
ternes  Fordel  er  to  forskjellige  Ting  I  Har  Rigets  Nød  retfær- 
diggjort Reduktionen,  saa  lad  det  nu  være  nok;  mange  Taa- 
rer  bringe  til  sidst  selve  Sølvet  til  at  ruste.  Riget  er  reddet, 
dets  Magt  betrygget,  dets  Oplysning  fremmet,  dets  Skatkam- 


•)  Gyllenborg  blev  tdlet  1682  (?),  Friherre  1689,  Greve  1695.  Det  gik  rask  den  G«ng. 

mer  fuldt,  dets  Hær  og  Flaade  i  en  Ærefrygt  indgydende 
Stand.  Lad  det  være  nok,  at  Deres  Majestæts  Regering  har 
baaret  saa  glimrende  Frugter,  forlang  ikke  mere,  giv  ikke  De- 
res Majestæts  Fjender  og  Spottere  Vaaben  i  Hænde  I  Adelens 
Magt  er  knækket;  vær  mild,  Deres  Majestæt,  og  vær  klog! 
Træd  ikke  paa  den  allerede  faldne,  pin  ikke  den  sidste  Skjærv 
ud  af  den  allerede  fattige !  Deres  Majestæt  er  enevældig ;  paa 
den  store  Magt  hviler  der  et  lige  saa  stort  Ansvar,  og  hvad 
end  Stænderne  beslutte,  eller  Kommissionerne  prøve,  eller 
selvgjorte  Love  dømme,  det  falder  alt  sammen  tilbage  paa  De- 
res Majestæt  og  Deres  Majestæts  Raadgivere  for  Guds  Dom, 
for  Folkets  Tro,  for  Samtid  og  Efterverden.  Jeg  besværger 
Deres  Majestæt  ved  alle  de  høje  Dyder,  som  Verden  beundrer 
hos  Karl  den  ellevte"  —  her  bøjede  Greven  Knæ  for  Kongen 
— •,  „lyt  til  Sandhedens  Røst  fra  en  Mand,  som  allerede  har 
ofret  de  syv  Ottendedele  af  sin  Ejendom  til  Staten,  og  som 
ikke  er  kommen  for  at  tigge  om  Naade  for  den  sidste  Rest, 
men  kun  for  at  bede  om  Retfærdighed,  ikke  alene  for  sig, 
men  for  alle  I  Sæt  en  Dæmning  for  Reduktionens  videre  Be- 
regninger! Ophæv  dens  sidste  Uretfærdigheder!  Giv  disse 
Mænd,  der  sælge  Deres  Majestæts  Ære  for  Spotpris,  deres 
Afsked!  Agt  paa  Forsynets  Advarsler!  Lyt  til  Sultens  Nød- 
raab  og  de  forurettedes  Klager!  Vær  stor.  Deres  Majestæt, 
vær  ædel !  Og  fastere  end  paa  den  smudsige  Vindings  Grund 
vil  Deres  Majestæts  Rygte  og  Rigets  Vel  bygges  paa  Retfær- 
dighedens, Ædelmodighedens  og  et  helt  Folks  udelte  Kjærlig- 
heds evige  Grund". 

Bertelsk&ld  rejste  sig  og  afventede  begejstret,  næsten  yd- 
myg Virkningen  af  sin  Tale,  som  Gyllenborg  et  Par  Gange 
forgjæves  havde  søgt  at  afbryde. 

Kongen  havde  i  sin  Overraskelse  over  et  Sprog,  som  han 
længe  ikke  havde  hørt,  i  Tavshed  ladet  den  dristige  Under- 
saat  tale  til  Ende.  Men  han  havde  rejst  sig  fra  sin  Plads ;  en 
mørk  Rødme  bedækkede  hans  ellers  blege  Pande,  og  han 
havde  grebet  Gyllenborg  saa  haardt  i  Armen,  at  denne  gjorde 
en  Grimase  af  Smerte.  Da  Bertelsk&ld  havde  talt  ud,  kom  der 
først  blot  nogle  afbrudte  Ord  over  Kongens  Læber.  En  Storm 
var  i  Anmarsch. 

„Ansvar!"  raabte  han.  „Ansvar?  ...  Havde  jeg  ikke  Ret  ... 
de  vil  rejse  sig  imod  deres  Herre  og  Konge!  ...  De  har  un- 

dertrykt  mit  Folk !  . . .  Smaakonger  I  ...  De  har  svælget  med 
Rigets  Guld  i  deres  Fester  ...  Franske  Aben  ...  og  nu  kræ- 
ver de  mig  til  Ansvar  ...  Afsindig!  ...  Rebeller!  ...** 

Og  Kongen  gik  med  hastige  Skridt  omkring  i  Værelset,  le- 
dende efter  sin  Kaarde,  som  han  heldigvis  havde  lagt  fra  sig 
paa  Grund  af  sin  Upasselighed.  Ude  af  sig  selv  af  Vrede  over» 
at  han  ikke  kunde  finde  den),  styrtede  han  hen  og  rev  Fløj- 
dørene op  og  raabte,  idet  han  pegede  paa  BertelskOld,  til  to 
Drabanter,  der  stod  paa  Vagt  med  deres  lange  Musketter: 
„Skyd  den  Hund!" 

Bertelsk5ld  spændte  sin  Kaarde  af  og  lagde  den  tavs  for 
Kongens  Fødder.  Der  forandredes  ikke  et  Træk  i  hans  An- 
sigt; roljg,  høj  og  imponerende  blev  han  staaende,  og  kun 
hans  mørke,  straalende  Øjne  saa'  paa  Kongen  med  et  paa  én 
Gang  mildt,  bedrøvet  og  bebrejdende  Blik. 

Gyllenborg  kunde  ikke  røre  sig  af  Bestyrtelse.  Drabanter- 
ne vidste  af  Forfærdelse  ikke,  hvad  de  skulde  gjøre.  Den  ene 
af  dem  faldt  paa  Knæ,  den  anden  hævede  Geværet,  men  tø- 
vede endnu  med  at  trykke  løs  . . .  Der  opstod  en  Pavse,  truen- 
de, uvis  og  pinlig  for  dem  alle. 

Kongen  gik  atter  heftig  nogle  Skridt  op  og  ned  ad  Gulvet, 
men  uden  at  gjentage  Befalingen.  Derpaa  standsede  han  plud- 
selig foran  BertelskOld,  som  stod  ubevægelig  med  det  samme 
vemodige  Blik,  saa'  ham  skarpt  i  Ansigtet  og  sagde:  „Er  I 
ikke  bange?" 

„Nej",  svarede  Bertelsk51d.  „Ved  Warschau  og  Kjøben- 
havn  under  Deres  Majestæts  Hr.  Fader  og  ved  Lund  under 
Deres  Majestæts  egen  Befaling  har  j^  lært  den  svenske  Sæd 
ikke  at  være  bange". 

Kari  den  ellevte  stampede  i  Gulvet.  „Men  jeg  vil  have  det  I 
Man  skal  frygte  Gud  og  Kongen",  sagde  han. 

Bertelsk5ld  svarede  ikke.  Han  bøjede  sit  smukke  graa  Ho- 
ved ganske  svagt,  men  med  et  Udtryk  af  Ærbødighed  og  ved- 
blev at  se  paa  Kongen  med  dette  ubeskrivelige  Blik,  hvis 
milde  Glans  kunde  røre  et  Hjærte  af  Sten. 

Det  er  vanskeligt  at  sige^  hvilke  Magter  der  i  dette  Øje- 
blik stredes  om  Kongéns  Sjæl.  Maaske  vaklede  han  imellem 
to  stridige  Følelser :  den  ene  opfordrede  ham  til  at  lade  Rebel- 
len skyde  ned,  den  anden  fristede  ham  til  at  trykke  Rebellen 
til  sit  Bryst.  „Gaa  Jer  Vej !"  sagde  han  endelig  med  en  Røst, 

der  skulde  væfe  stræng,  men  som  langt  mere  røbede  Striden 
imellem  de  to  indbyrdes  fjendtlige  Indtryk,  der  stredes  om 
Herredønmiet  i  hans  Bryst. 

Bertelsk6ld  mærkede  dette,  men  vilde  ikke  spænde  Buen 
stærkere.  „Den  almægtige  Gud  oplyse  og  bevare  Deres  Maje- 
stæt alle  Deres  Livs  Dage!""  sagde  han  ydmygt  og  gik  bort 
med  lige  saa  faste  Skridt  som  dem,  han  var  traadt  ind  i  det 
kongelige  Arbejdsværelse  med. 

Dørene  blev  lukkede  efter  ham,  og  Drabanterne  stillede  sig 
atter  paa  deres  Post,  glade  over,  at  Sagen  var  løbet  saaledes 
af.  Da  Kongen  blev  ene  med  Gyllenborg,  fortælles  der,  at 
han  heftig  vendte  sig  til  denne  og  sagde :  „Det  er  Jer,  der  skal 
staa  til  Ansvar  for  Guds  Domstol  for  alt  det  onde,  man  siger 
om  Reduktionen  1"  *)  Hvad  Gyllenborg  svarede  dertil,  vides 
ikke,  men  saa  meget  er  vist,  at  Reduktionen  gik  sin  Gang  lige 
til  Kongens  Død. 

Medens  dette  gik  for  sig  i  Kongsgaarden,  havde  den  unge 
Grev  G5sta  taget  sig  for  tillige  med  Kongens  Staldkarle  at 
ride  Hestene  til  Vands  i  Aaen,  som  allerde  havde  kastet  sit 
Isdække.  Staldkarlene  havde  af  Kaadhed  givet  ham  en  ung, 
endnu  ikke  tilreden  Fole,  i  Haab  om  at  faa  den  Morskab  at 
se  ham  i  en  Fart  blive  kastet  af.  Men  G5sta  var  ikke  den, 
der  lod  Tømmerne  tage  fra  sig.  Uden  Sadel,  med  det  blotte 
Bidsel,  klarede  han  sig  saaledes,  at  Folen,  efter  nogle  Gange 
forgjæves  at  have  stillet  sig  paa  Bagbenene,  nødtes  til  at  er- 
kjende  hans  Overmagt  og  villig  lod  sig  ride  baade  frem  og 
tilbage.  Prins  Karl  havde  tilfældigvis  været  Vidne  dertil  og 
med  Kjenderblik  undret  sig  over  den  fremmede  Drengs  Dyg- 
tighed. Denne  Lejlighed  benyttede  den  tro  Daniel  sig  af; 
han  listede  hen  i  Va&rtshuset  og  hentede  Bøssen,  og  med  dette 
Bevis  i  Haanden  fortalte  han  Prinsen,  hvorledes  det  hang 
sammen  med  Bjørnen.  Følgerne  heraf  blev  afgjørende  for 
hele  G5sta  Bertelsk51ds  Livsbane. 

Prinsen  vilde  dog  endnu  en  Gang  prøve  den  unge  Rytters 
Mod,  satte  sig  derfor  op  paa  en  Hest  og  red  i  fuldt  Firspring 
de  kommende  i  Møde.  Næppe  havde  han  mødt  dem,  før  han 
gav  sig  til  at  ride  lige  ind  paa  Siden  af  GOstas  Fole  i  den  Hen- 
sigt at  ride  ham  over  Ende  —  en  noget  voldsom  og  farlig  Leg* 

*)  Pul  sit  Dødsleje  siges  Ksri  den  ellevte  st  hsve  væltet  dette  Ansvsr  over  pst 
Gyllenborg. 

som  Kongen,  hans  Fader,  ofte  morede  sig  med.  Men  det  mis- 
lykkedes. GOsta  drejede,  skjønt  uforberedt,  saa  flinkt  af  til 
Siden,  at  Prinsen  kun  strejfede  let  forbi,  hvorpaa  denne  strax 
kastede  sin  Hest  omkring,  greb  Drengens  Haand  og  sagde: 
Jeg  ser,  at  du  duer  baade  til  at  ride  og  skyde !  Vil  du  blive 
hos  mig,  skal  du  faa  en  god  Bøsse  og  en  god  Hest**. 

Ja,  det  vil  jeg  gjærne** ,  svarede  G(Vsta  ude  af  sig  selv  af 
Glæde. 

„Top** ,  sagde  Prins  Karl. 

En  Time  efter  flk  Grev  Bertelsk6ld  tillige  med  sin  Kaarde« 
der  blev  overbragt  ham  af  en  af  Kongens  Adjudanter,  følgen- 
de egenhændige  Brev  fra  Kong  Karl  den  ellevte: 

„Hr.  Greve! 

Vi  sende  Eder  hermed  Eders  Kaarde  med  Ønsket  om, 
at  I  fremdeles  vil  bruge  den  med  Ære  i  vor  Tjeneste. 
Eders  Majniemi  kan  j^  for  Lovens  Skyld  ikke  hjælpe 
Eder  med  —  hvad  I  er  os  skyldige  derudover,  vil  vi  efter- 
give Eder  nu  og  for  bestandig.  Til  Bevis  paa  vor  kongelige 
Naade  vil  vi  derhos  udnævne  Eder  til  vor  kongelige  Am- 
bassadør i  Berlin,  samt  Eders  Søn  Gustav  til  Page  hos  vor 
kjære  Søn,  Hans  fyrstelige  Naade  Prins  Karl.  Befalende 
Eder  Gud  Alma^tige  naadeligen. 

Kungs6r,   24.  Pebr.    1696. 

C  a  r  o  1  u  s** . 


XI. 
Den  store  Hungersnød. 


„O  Wasa,  du  stolte,  du  ærerige  Navn,  det  ypperste  paa 
Nordens  Vaabenskjold  —  du  straalende  Stjærne,  som  Aarhun- 
dreder  har  set  op  til  —  du  stolte  Fane,  under  hvilken  Helte 
have  blødt  —  du  fredelige  Neg  af  Ax,  der  lovede  Høst  efter 
Udsæd  —  her  er  det  altsaa,  du  har  fundet  en  Tue  i  Geogra- 
fien, du  kunde  sætte  din  Fod  paa,  og  hvor  du  kunde  haabe 
at  leve  fra  Slægt  til  Slægt,  selv  naar  Kronernes  Glans  er  bleg- 
net !  Jeg  har  rejst  gjennem  Verden :  Evropa  var  fuldt  af  dit 
Ry,  og  det  er  gaaet  over  Oceanet  til  det  nye  Sverige;  men 
jeg  har  ikke  trufFet  en  Hytte,  hvor  man  havde  skrevet  dig 

over  Døren,  ikke  en  Stue,  i  hvilken  man  havde  ristet  dig, 
naar  jeg  undtager  Schwedenstein,  hvor  din  største  Helt  faldt. 
Jeg  har  rejst  gjennem  Sverige  og  alle  dets  Provinser  rundt 
om  Østersøen;  hele  Sveriges  Land  var  beruset  af  din  Ære, 
der  ogsaa  var  dets  egen,  saa  at  det  for  din  Skyld  glemte  sine 
blødende  Saar  og  sine  Sønners  blegede  Ben  i  fremmed  Land ; 
men  forgjæves  har  jeg  søgt  paa  Kortene  og  spurgt  paa  Vejene; 
jeg  har  kun  truffet  dit  Navn  i  en  lille  Bondegaard  i  Skeptuna 
Sogn  og  nu  i  deraie  ubetydelige  Flække  ved  den  botniske 
Bugts  Kyst.  Er  da  Storheden  saa  ydmyg,  at  den  paa  én  Gang 
kan  opfylde  Verden  og  saa  nøjes  med  nogle  Alen  Jord  til  sin 
Grav  og  nogle  Hundrede  Fod  Jord  til  sit  Navns  Forherligel- 
se 1  Lykkelige  lille  Wasa,  hvor  flndes  der  en  Stad  paa  hele 
Jordens  Kreds,  som  du  vilde  misunde,  og  som  ikke  vilde  mis- 
unde dig?  Rom,  Alexandria,  Konstantinopel,  Verdens  Hoved- 
stæder, bære  med  Stolthed  deres  Heltes  Navne,  og  det  Navn 
tilhørte  dog  en  enkelt.  Men  dit  Navn,  du  skjulte  Fristed  for 
Mindet  om  det  store,  det  bærer  i  sit  Skjød  en  hel  Række  Min- 
der, som  Historien  elsker,  og  Folkene  beundre,  og  dør  du  end 
selv,  saa  vær  vis  paa,  at  dit  Navn  ikke  dør,  det  skal  leve 
evindelig  fra  Aarhundred  til  Aarhundred  I"* 

Disse  Ord  undslap  Grev  Bertelsk51d,  da  han,  ledsaget  af 
sin  Forvalter  Mester  Per  nærmede  sig  Wasa  ad  Vejen  langs 
Kysten  igjennem  Malaks  og  Solw,  og  den  lille  By  udbredte  sig 
smukt  for  hans  Øjne  i  Solskinnet  med  dens  snævre  Gader  og 
rødmalede  Huse.  Det  var  nu  i  Begyndelsen  af  Marts  1697. 
Grunden  til,  at  vi  nu  træffe  Greven  i  Finland,  skjønt  Kongen* 
som  vi  vide,  havde  udnævnt  ham  til  sin  Ambassadør  i  Berlin, 
var  i  Korthed  den,  at  Bertelsk51d  undtagelsesvis  og  af  konge- 
lig Naade  havde  faaet  Henstand  med  Fratrædelsen  af  Majnie- 
mi  til  næste  Fredag,  den  14de  Marts  1697,  og  som  Følge 
heraf  havde  søgt  og  faaet  Orlov  til  at  rejse  over  til  Finland 
for  at  ordne  sine  Anliggender  og  tage  Afsked  med  sit  Fædre- 
negods. At  Greven  nu  var  ved  Wasa,  staar  i  Forbindelse  med 
et  af  de  mørkeste  Minder,  de  henfarne  Aarhundreder  have  ef- 
terladt i  Norden  —  de  saakaldte  Sulteaar  eller  den  store  Hun- 
gersnød i  Aarenie   1695,  1696  og  1697. 

Slutningen  af  Karl  den  ellevtes  Regering  hjemsøgtes  af  en 
lang  Række  Misvæxtaar,  der  havde  deres  Grund  i  usædvan- 
lige Forstyrrelser  i  Aarstidemes  regelmæssige  Gang.   Lige 

fra  1688  af,  da  den  største  Misvæxt  indtraf  og  siden  i  jævn 
Stigen  i  alle  de  følgende  otte  Aar,  syntes  Naturen  ligesom 
at  være  kommen  ud  af  Ligevs^.  Sommeren  1689  var  usæd- 
vanlig varm  og  Høsten  saa  tør,  at  Ss^en  visnede  og  Folk 
ofte  maatte  rejse  flere  Mil  for  at  faa  deres  Kvæg  vandet  og 
deres  Sæd  malet.  Derefter  fulgte  en  meget  stræng  Vinter 
med  saadan  Hungersnød  i  Dalarne,  at  store  Skarer  udvandre- 
de derfra  for  at  søge  nye  og  bedre  Bosteder.  Begge  Aarene 
1689  og  1690  hjemsøgtes  af  Farsot  og  Skovbrande.  1691 
kom  Vaaren  tidlig  og  hovedkulds;  allerede  den  28de  April 
plukkedes  der  modne  Jordbær  ved  Stockholm.  Om  Somme- 
ren var  der  megen  Tale  om  stærke  Tordenvejr,  Hagl  og  Regn- 
skyl. 1692  kom  der  i  April  en  saa  haard  Kulde,  at  man  ikke 
kunde  mindes  noget  lignende  paa  den  Aarstid.  Man  kjørte  paa 
Isen  helt  ud  til  Havs.  Mange  Mennesker  frøs  ihjel.  I  Mellem- 
evropa  faldt  der  en  usædvanlig  Masse  Sne,  og  derefter  kom 
der  Oversvømmelser  og  Jordskjælv.  1693  var  Vinteren  meget 
kold,  Vaaren  og  Sommeren  meget  varme.  Umaadelige  Svær- 
me af  Græshopper  hærjede  Ungarn  og  Tyskland;  Vulkaner- 
ne blev  urolige :  Ætna  og  Hekla  sprudede  Ild.  I  Sverige  faldt 
der  hej  Sne  i  Maj,  men  derefter  fulgte  Tørke  og  Hede  hele 
Sommeren  igjennem.  Sæden  skrumpede  ind,  og  Prisen  steg 
til  20  Daler  Tønden. 

I  1687  og  1688  havde  Finland  haft  Misvæxt,  men  de  føl- 
gende Aar  til  1693  medregnet  havde  givet  god,  stundom  en 
rigelig  Høst,  saa  at  der,  da  man  saa'  tilbage  paa  „den  gode 
gamle  Tid"*,  fortaltes  om,  hvorledes  der  var  saa  fuldt  med 
Korn,  at  Læssene  ofte  kunde  staa  flere  Døgn  paa  Torvene  i 
Byerne  uden  at  finde  Kjøbere.  Men  alle  levede  for  den  Dag 
i  Dag,  ingen  tænkte  paa  Fremtiden.  Der  var  ingen  alminde- 
lige Magasiner  og  saaledes  intet  Forraad ;  Himlens  Fugle  aad 
den  spildte  Sæd,  og  Menneskene  gjorde  sig  glade  Dage  uden 
at  give  Agt  paa  Naturens  anelsesfulde  Sukke  og  de  Advars- 
ler, der  allerede  begyndte  at  melde  sig  rundt  omkring  fra. 
Og  saaledes  kom  Ulykken  tung,  pludselig  og  uventet  over 
de  nordiske  Lande. 

1694  indtraf  der  hyppige  Jordskjælv  i  Syden,  og  i  Mellem- 
evropa  var  der  Dyrtid  og  Hungersnød.  I  det  glimrende,  rige 
Paris  skal  der  det  Aar  være  død  92,000  Mennesker  af  Sult 
og  Sygdom.  Hagel  ødelagde  Afgrøden  i  det  ene  af  Sveriges 

Kornlande,  Pommern;  i  det  andet,  Finland,  blev  Høsten  knap, 
Og  det  foregaaende  Aars  Forraad  havde  lige  netop  slaaet  til. 
Allerede  nu  tyede  man  til  Træernes  Bark,  og  allerede  nu  saa' 
man  undertiden  Ligene  af  Mennesker,  der  var  døde  af  Sult, 
ligge  ved  Vejene. 

Aaret  1695  begyndte  med  saa  kold  en  Vinter,  at  man  ikke 
mindedes  dens  Lige  siden  1 658,  da  Karl  den  tiende  gik  over 
Bæltet.  I  Tyskland  var  Floderne  bedækkede  med  saa  tyk  Is, 
at  Katholikerne  paa  sine  Steder  maatte  spise  Kjød  i  Fasten, 
da  Fisk  ikke  var  til  at  faa,  om  man  saa  vilde  veje  dem  op  med 
Guld.  Mange  frøs  ihjel ;  Finlands  Kirkebøger  melde  om,  hvor- 
ledes Ulvene  angreb  Folk  hjemme  i  Husene.  I  Portugal  og 
Spanien  døde  en  Tredjedel  af  Kvæget  af  Mangel  paa  Foder. 
Efter  denne  Vinter  fulgte  der  en  sen  og  kold  Vaar,  som  vi 
allerede  have  set  paa  Majniemi,  saa  at  Vaarsæden  ikke  var 
færdigsaaet  før  ved  Midsommertid,  og  efter  denne  Vaar  kom 
der  en  kold  og  regnfuld  Sommer.  Sæden  naaede  ikke  at  blive 
moden ;  paa  Markerne  saas  nogle  faa  grønne  Straa,  og  ellers 
ikke  andet  end  den  sorte  Jord,  hvorfor  dette  Aar  fik  Navn  af 
det  store  sorte  Aar.  I  Nyland  blomstrede  Rugen  først 
sidst  i  Juli,  og  i  Begyndelsen  af  September  gjorde  Frosten 
Ende  paa  den  halvmodne  Grøde.  Nøden  tog  til.  En  Tønde 
Rug  kostede  ti  Rigsdaler,  den  Gang  en  uhørt  Pris.  Herre- 
mænd og  velstaaende  Bønder  begyndte  at  afskedige  Halvde- 
len af  deres  Tjenestefolk  for  at  slippe  for  at  føde  dem.  Kon- 
gen lod  al  Udførsel  af  Korn  forbyde  og  forskrev  Korn  fra 
Udlandet.  Syv  Skibsladninger  gik  under  i  Efteraarsstormene 
i  Qvarken. 

Aaret  1696  begyndte  med  helt  andre,  men  ikke  mindre 
usædvanlige  Varsler  om,  hvad  der  skulde  komme.  Vinteren 
blev  saa  mild  som  en  Vaar.  Allerede  den  2den  Februar  saa* 
man  Græs  af  en  Fingers  Længde  ved  Stockholm.  Omtrent 
den  20de  Februar  forsvandt  Isen,  i  Halland  indfandt  Svalerne 
sig,  og  mange  begyndte  allerede  at  saa  deres  Vaarsæd.  Men 
den  7de  Marts  kom  Kulden  igjen;  alle  Søer  og  Fjorde  blev 
igjen  saa  stærkt  islagte,  at  man  kjørte  frem  og  tilbage  over 
dem.  Vaarsæden  var  ødelagt,  Efteraarssæden  var  smulret  i 
Jorden.  De  faa,  der  endnu  havde  noget  at  saa,  blev  ogsaa  skuf- 
fede i  deres  Haab,  Sommeren  blev  kølig.  Om  Natten  imellem 
den  7de  og  8de  Avgust  var  der  i  nogle  Egne  af  Finland  saa 

stærk  en  Frost,  at  Kornaxene  om  Morgenen  fandtes  over- 
trukne med  tyk  Is.  Fire  Nætter  i  Træk  efter  den  22de  Av- 
gust  kom  der  en  ny  Frost,  som  gjorde  Ende  paa  Resten.  Der- 
imod blev  Efteraaret  saa  mildt,  at  man  i  Stockholm  spiste 
modne  Jordbær  den  1ste  September  og  friske  Hindbær  den 
10de  Oktober.  Høsten  var  bleven  til  næsten  ingen  Ting.  Fra 
det  Aar  meldes  der  i  MSnsfilS  Kirkebog,  at  Harer  og  en  Del 
Fugle,  f.  Ex.  Gjøgen  forsvandt.  Hanen  ophørte  med  at  gale, 
den  ellers  saa  sky  Los  trængte  ind  i  Byerne,  forsultne  Rotter 
viste  sig  i  gruelige  Flokke  paa  Steder,  hvor  man  aldrig  før 
havde  set  noget  til  dem,  og  fortærede  alt,  hvad  de  kunde  faa 
fat  i.  I  Kesfilaks  fortælles  der,  at  der  viste  sig  ubekjendte 
Fugle  i  Skovene. 

Nu  først  begyndte  Karl  den  ellevte  at  mærke  Enevældens 
Tryk,  thi  hele  Folket  kastede  Ansvaret  for  al  denne  Nød  over 
paa  ham,  der  havde  hele  Magten  og  vilde  have  al  Ejendom. 
Allerede  1 696,  da  der  i  Norrland  og  Finland  sultede  saa  man- 
ge Soldater  ihjel,  at  Regimenterne  kni^t  havde  Hælvten  af 
deres  Mandskab  i  Behold,  var  der  mange,  der  mindedes,  hvor- 
ledes disse  Tropper  havde  været  Kongens  Stolthed,  og  man 
sammenlignede  ham  med  Kong  David,  som  Gud  straffede, 
fordi  han  lod  sine  Folk  tælle.  Kong  Farao,  sagde  man,  havde 
dog  en  Josef,  der  tydede  hans  advarende  Drømme;  her  gik 
mange  Tegn  forud,  men  ingen  Josef  havde  forstaaet  dem. 
Den  Slags  Ord  gik  Kongen  stærkt  til  Hjærte.  I  de  to  Aar 
1695  og  1696  kom  han  Folk  til  Hjælp  med  110,682  Tønder 
Sæd,  som  han  overlod  dem  til  lave  Priser,  men  det  forslog 
ikke  meget. 

Thi  nu  —  fra  Mikkelsdag  1696,  hele  Aaret  1697  og  ind 
i  det  næste  —  blev  der  en  saa  haard  og  almindelig  Nød  i  hele 
Norden,  at  man  aldrig  havde  oplevet  dens  Mage  og  med  Guds 
Hjælp  heller  aldrig  vil  komme  til  at  opleve  noget  lignende 
igjen.  Den,  der  vil  se,  hvad  et  Folk  kan  bære  uden  at  gaa 
til  Grunde,  ja  rede  til  to  eller  tre  Aar  efter  atter  at  overvinde 
det  halve  Evropa  —  han  følge  os. 

Ingen  af  Sveriges  Provinser  undtagen  maaske  Skaane  und- 
gik den  almindelige  Nød.  Mildest  hjemsøgtes  Sydsverige,  der- 
efter Pommern  og  saa  Mellemsverige.  Norrland  led  meget, 
Estland  og  Lifland  endnu  mere,  Finland  rimeligvis  mest  af 
alle. 

De  Former,  under  hvilke  Nøden  almindeligst  viste  sit  ble- 
ge Ansigt  —  blegere  og  forfærdeligere,  jo  længere  det  led 
frem  paa  Vaaren  1 697  —  var  følgende :  Først  begyndte  Hus- 
bonderne at  afskedige  deres  Tjenestefolk,  eller  disse  og  Ind- 
sidderne blev  nødte  til  at  forlade  Husbonderne,  hvor  disse 
ikke  mere  kunde  skaffe  dem  Opholdet.  Skarer  af  saadanne  le- 
dige Folk  søgte  ind  til  Stæderne ;  Arbejdslønnen,  der  allerede 
i  Forvejen  var  lav,  sank  ned  til  mindre  end  intet,  saa  at  man 
for  Føden  alene  fik  fiere  Arbejdere,  end  man  havde  Brug 
for,  og  de  unge  Karle  sloges  om  at  blive  Soldater.  Men  Stæ- 
derne paa  nogle  enkelte  nær  som  Stockholm,  Åbo,  Riga  og 
Reval  var  selv  fattige,  næsten  brødløse,  og  de,  der  ikke  var 
det,  blev  det  snart.  De  Skarer,  der  strømmede  ind  fra  Lan- 
det, fandt  hverken  Arbejde  eller  Brød  og  drev  ynkelig  tig- 
gende om,  til  de  til  sidst  for  største  Delen  omkom  af  Sult  og 
allehaande  Elendighed;  Fryxell  anfører  en  Beretning  fra 
Stockholm  af  24de  April  1 697 :  „Mange  Tusind  fattige  have 
fra  Landet  begivet  sig  til  Hovedstaden.  De  vakle,  krybe  eller 
ligge  overalt  paa  Gaderne.  Ingen  vil  tage  dem  op  i  sit  Hus. 
Saaledes  maa  disse  stakkels  Ulykkens  Ofre  tilbringe  de  end- 
nu vinterkolde  Nætter  under  aaben  Himmel,  liggende  rundt 
omkring  ved  Vejene.  Mange  rejse  sig  aldrig  mere,  og  om 
Morgenen  kommer  Vagten  og  fører  Ligene  bort,  hvorefter 
de  kastes  i  store  Gruber,  hvor  de  jordes  paa  én  Gang. 

Det  var  altsaa  den  løse  og  ledige  Del  af  Befolkningen*), 
der  først  fik  Nøden  at  mærke,  men  den  naaede  snart  videre. 
Den  jordbesiddende  eller  dog  jordbrugende  Bonde  med  sine 
Husmænd  greb  snart  til  Barken,  thi  det  skete  ikke  saa  sjæl- 
den i  Finland  og  Nordsverige,  selv  i  almindelige  Aar.  Denne 
Bark  (Fyrrebark)  blev  malet  til  Mel,  og  der  blev  bagt  Brød 
af  den,  eller  den  blev  hugget  i  Stykker,  hakket  fint,  stampet, 
kogt  med  Vand  til  en  Slags  Vælling  eller  Grød  og  spist  uden 
Sul.  Det  var  ingenlunde  nogen  velsmagende  eller  sund  Ret; 
men  den  kunde  dog  passere,  saa  længe  man  havde  noget 
Rug-  eller  Bygmel  at  blande  i.  Men  det  blev  tyndere  og  tyn- 
dere med  Melet,  og  til  sidst  forsvandt  denne  Tilsætning  al- 
deles hos  de  fleste.  Nøden  saa*  sig  nu  om  til  andre  Sider.  Det 


^)  Hvid  mm  nu  forstaar  ved  Pro  le  tarer  existerede  egentlig  Ikke  den  Ging.  Dig- 
lejeren,  Tyendet,  Husminden  og  Indsidderen  betragtede  sig  under  ilmindelige  Forhold 
som  hørende  til  Husbondens  Fimille  eller  Jord. 

rene  Barkbrød  var  sort  og  haardt  som  Sten.  Man  prøvede  der- 
for paa  at  blande  Mel  af  tørre,  udtærskede  Rug-  eller  Kornax 
i,  og  det  gav  endnu  en  sand  Lækkerbidsken.  Da  saa  det  slap 
op,  kom  Turen  til  malede  Avner,  Klid  og  Halm.  Det  fik  ogsaa 
Ende,  og  saa  prøvede  man  at  tage  Græs,  Nælder  og  andre 
Planter,  deriblandt  Roden  af  Vandingefær  (Calla  palustris). 
Saadant  Brød  var  det  vanskeligt  at  lave,  det  gik  i  Stykker  ved 
den  ringeste  Berøring  og  brændtes  let  til  Aske  i  Bagerovnen. 
Bonden  var  vant  til  sit  gjærede  01  <Kalja),  men  nu  var  der  in- 
gen Malt.  Man  prøvede  da  paa  at  brygge  01  snart  af  Halm, 
snart  af  Enebær  eller  Porsris,  men  det  vilde  ikke  gjære,  blev 
usundt  og  kom  til  at  smage  stygt.  Nogle  tog  en  Tid  deres  Til- 
flugt til  Roer  og  Kaalrabi,  Kartofler  kjendte  man  ikke  engang 
af  Navn  —  denne  velsignede  amerikanske  Rodfrugt,  der  nu 
giver  den  finske  Bonde  næsten  Halvdelen  af  hans  Føde,  og 
som  mere  end  noget  som  helst  andet  næsten  gjør  Gjentagel- 
sen  af  et  Aar  1697  til  en  Umulighed.  I  Skjærgaardene  og  en 
Del  Indsøegne  kunde  man  bedre  staa  imod,  da  man  i  det 
mindste  havde  Fisk,  og  skjønt  Historien  ikke  melder  noget 
derom,  er  det  sandsynligt,  at  denne  Vandets  Avl  har  reddet 
mange  Tusinde  fra  Undergang.  Thi  Kvægets  Mælk  og  Kjød 
forslog  ikke  synderlig;  i  Forbindelse  med  Hungersnøden  var 
der  Mangel  paa  Foder,  saa  at  der  var  dobbelt  Grund  til  at 
slagte  løs,  og  til  sidst  havde  kun  de  rigeste  et  enkelt  Kreatur 
at  slippe  ud  paa  Græsgangene  i  det  sørgelige  Foraar  1 697. 

Naar  omstrejfende  forsultne  Menneskehobe  traf  paa  et  le- 
vende Kreatur,  slog  de  det  ihjel  paa  Stedet,  rev  det  i  Styk- 
ker, drak  dets  Blod  og  spiste  dets  Kjød,  uden  saa  meget  som 
at  give  sig  Tid  til  at  koge  det.  Skovfuglene  var  sjældne,  da 
deres  Yngel  var  gaaet  til  Grunde  i  de  kolde  Somre.  Da  Horn- 
kvæget, Faar  og  Svin  begyndte  at  slippe  op,  kom  Turen  til 
Heste,  Hunde  og  Katte,  Rotter,  Krager,  Dyrehuder,  styrtede 
Kreaturer  og  alt  Slags  Affald.  Det  blev  ikke  derved.  Sagn, 
der  faa  os  til  at  gyse,  fortælle,  at  Forældre  have  fortæret  de- 
res døde  Børn,  og  at  Børn  i  deres  Fortvivlelse  have  stillet 
deres  Hunger  med  deres  Forældres  Lig. 

Fra  Bondens  Hytte  fandt  Nøden  Vej  til  Præstegaardene, 
først  de  mest  afsides,  senere  andre.  Barkbrød  (^  Stampemel 
var  Anretningen  paa  de  fattige  Præsters  Borde.  Sidst  kom 
den  haarde  Tid  til  Stæderne,  først  Byerne  inde  i  Landet,  se- 

nere  Søstæderne.  Isen  spærrede  deres  Havne.  Stormene  øde- 
lagde deres  Skibe.  Forsultne  Landboere  spiste  dem  ud,  idet 
de  ligesom  Rotterne  spiste  alt,  hvad  de  kunde  faa  fat  i.  I 
selve  Stockholm  blev  en  Bagerbod  plyndret.  Kongen  lod  hvert 
Hus  undersøge;  enhver,  der  havde  et  større  Forraad,  end 
han  uundgaaelig  behøvede,  maatte  sælge  det.  Men  intet  for- 
slog. En  Tønde  Rug  kostede  15 — 20  Rigsdaler.  Til  sidst,  om 
Foraaret,  slap  den  op.  Den  danske  Minister  kunde  ikke  faa 
saa  megen  Sæd  at  kjøbe,  som  han  behøvede  til  sin  Hus- 
holdning i  nogle  Uger,  men  maatte  forskrive  den  fra  Helsing- 
ør. I  de  mindre  Byer  var  det  næsten  endnu  værre.  Hele  Ri- 
get sultede,  fra  den  laveste  Daglejer  op  til  de  højest  stillede 
i  Samfundet. 

Alt  dette,  Sulten,  allehaande  Savn  og  de  usunde  Levneds- 
midler, man  var  nødt  til  at  gribe  til,  avlede  Kraftløshed,  Syg- 
dom og  Død.  De  raske  blev  saa  svage,  at  de  kun  med  Møje 
kunde  holde  sig  paa  Benene  endsige  udrette  noget.  Hos  man- 
ge svulmede  Kroppen  op  og  blev  aldeles  stiv,  hos  andre  tørre- 
des Lemmerne  hen,  Huden  blev  mørkebrun,  Ansigtet  ukjen- 
deligt.  Overalt  saa'  man  Mennesker  vanke  om  som  Skygger, 
til  omsider  den  barmhjærtige  Død  gjorde  Ende  paa  deres  Li- 
delser, ofte  ganske  pludselig  i  Kirken,  paa  Vejen,  ved  Arbej- 
det. Tiggerens  Haand  blev  stiv  i  samme  Øjeblik,  han  rakte 
den  frem,  Moderens  Røst  forstummede,  bedst  som  hun  søgte 
at  dysse  sit  sultne  Barn  i  Søvn  med  Vuggeviser.  Pest  fulgte 
Nøden  i  Hælene;  Morderenglen  rasede  skaanselsløst  alle 
Vegne. 

Paa  en  Sænkning  af  elleve  Mil  nord  for  Stockholm,  siger 
et  samtidigt  Vidne,  saas  der  yderst  faa  levende  Mennesker 
ved  Vejene,  kun  hist  og  her  udmarvede  Skabninger,  som  sad 
ved  Ligene  af  Dyr,  der  var  sultede  ihjel. 

„Det  gyser  endnu  i  mig" ,  siger  en  samtidig  i  Dorpat,  „naar 
jeg  tænker  paa  al  den  Elendighed,  jeg  var  nødt  til  at  se  paa, 
hvorledes  forsultne  Mennesker,  unge  og  gamle,  daglig  krøb 
omkring  i  Gaderne  med  deres  af  Sult  rynkede  og  sorte  Ansig- 
ter" .  De  døde  i  saadanne  Masser,  at  man  til  sidst  ikke  kunde 
overkomme  at  begrave  dem,  men  kastede  Ligene  i  Bunker 
paa  Kirkegaardene.  „Paa  den  Tid",  siger  H.  Forsius  i  sin  i 
1 755  udgivne  Beskrivelse  af  Helsingfors,  „blev  „Begravelses- 
pladsen paa  Kampen  indviet  til  Hvilested  for  de  døde,  fordi 

Topellna:  Karl  den  tiende  19 

Stadens  Kirkegaard  ikke  var  stor  nok  til  at  optage  de  mange 
Mennesker,  der  vare  komne  ind  fra  Landet.  Kan  nogen  uden 
blødende  Hjærte  høre  vore  gamle  fortælle  om,  hvorledes 
Folk  maatte  falde  over  hverandre,  naar  de  gik  paa  Gaden? 
Kan  nogen  uden  Smerte  tænke  paa,  hvor  mange  der  den  Gang 
gik  til  Graven  for  dér  at  afvente  den  forestaaende  Udløsning? 
De  saa*  selve  det  Sted,  hvor  deres  trætte  Ben  skulde  hvile. 
Deres  Pjalter  blive  deres  Ligklæder  og  Kiste,  to  svage 
Ben  blive  deres  Ligbaare,  og  en  sulten  Mave  følger 
dem  paa  Vej.  Lad  os  ikke  læse  dette,  uden  at  kysse  Herrens 
Haand,  som  i  langsommelige  Tider  har  bevaret  vort  Svea  for 
en  saadan  Hungersnød!*" 

Nogen  fuldstændig  Opsummering  af  den  store  Ødelæggel- 
se, der  blev  anrettet,  lader  sig  ikke  foretage.  Man  har  bereg- 
net, at  der  sultede  50,000  Mennesker  ihjel  i  Estland  og  Lif- 
land.  For  flere  Egne  i  Finland  savnes  der  Angivelser,  fordi 
saa  mange  af  Datidens  Kirkebøger  dels  blev  ødelagte  kort 
efter  i  den  store  Ufreds  Tid,  dels  førtes  til  Sverige  eller  paa 
anden  Maade  kom  bort.  Hvad  man  ved,  er  dog  tilstrækkeligt 
til  indtil  en  vis  Grad  at  maale  Ødelæggelsens  Omfang. 

I  Marts  1697  siges  Kong  Karl  den  ellevte  paa  én  Gang  at 
have  modtaget  sex  Poster  fra  Finland.  De  meldte,  at  80,900 
dér  var  døde  af  Sult,  at  ni  Sogne  vare  uddøde,  og  deres  Kir- 
ker lukkede*).  Fjorten  Dage  efter  flk  Kongen  samme  Under- 
retning om  fem  andre  Kirker  der  i  Landet.  I  et  eneste  Sogn 
var  der  paa  en  eneste  Dag  sultet  156  Mennesker  ihjel.  Det 
hed  sig,  at  næsten  alle  Soldaterne  ved  Nylands  Regiment  var 
døde  af  Sult.  Fra  den  1ste  Septbr.  1696  til  sanmie  Dag  1697**) 
var  der  i  Åbo  Stift  omkommet  60,371  i  Østerbotten  alene 
19,540,  i  Nylands  og  Tavastehus  Len  28,248,  hvilket  snarere 
er  lavt  end  højt  regnet.  I  det  sidst  nævnte  Len  blev  857  Gaar- 
de øde.  Med  et  rundt  Tal  anslaas  hele  Finlands  Tab  af  Men- 
nesker i  det  ene  Aar  1697  til  100,000  og  i  alle  tre  Sulteaar 
til  mindst  160,000  døde  eller  7  til  8  Gange  flere  end  i  sæd- 
vanlige Aar;  og  hele  Finlands  Folkemængde  beløb  sig  den 
Gang  sandsynligvis  ikke  til  mere  end  omtrent  en  Tredjedel 
af  den  nuværende  eller  noget  over  en  halv  Million  Menne- 
sker. 


*)  Efter  Fryxell.  Denne  Angivelse  tør  dog  n«ppe  ttges  ildeles  bogsttvellg.  Kir- 
kerne Icunde  ogsss  lulclces  som  Følge  sf,  st  deres  Pnester  vare  døde  eller  sf  Nød  og 
Trang  nødsagede  til  at  drage  bort. 

^)  Efter  andre  tn  Mikkelsdsg  1696  til  Midsommer  1697. 

Saa  haarde  Straffedomme  fra  Forsynets  Haand  gik  ikke 
hen  uden  Saar  og  Ar.  Opdyrkningens  og  Oplysningens  store 
Erobringer  standsede,  Ødemarken  tog  det  nyopdyrkede  Land 
tilbage,  trængte  ind  paa  Livet  af  Nybyggeren  og  frarev  ham 
den  Mark,  den  havde  mistet  for  Aarhundreder  siden.  Under- 
tiden løsnedes  Samfundsordenens  Baand.  I  Egnen  omkring 
St.  Mickel  plyndrede  Almuen  Herregaardene  (1696)  og  ihjel- 
slog Kronens  Oppebørselsmænd.  Yderlig  Nød  gjør  Menne- 
sket selvisk,  og  efter  at  man  længe  havde  deh  sin  Skjærv  med 
de  trængende,  slappedes  eller  siedes  Kjærlighedens  Baand 
stundom  af  Vanen  eller  Nøden^  saa  at  den,  der  havde  Raad 
til  at  give,  ikke  mere  gav,  og  den,  der  havde  Kræfter  til  at 
tage,  tog,  og  Jammerens  Taarer  randt  sporløst  i  Sandet,  og 
Fortvivlelsens  Sukke  lød  ud  i  Rummet  uden  menneskelig 
Bønhørelse.  De  fleste  sad  jo,  som  Forsius  siger,  og  saa'  paa 
deres  egne  Grave. 

Men  Guds  Magt  lod  alt  dette  kun  vare  en  Tid,  og  selv 
imedens  den  stod  paa,  bar  Folket  i  sin  Helhed  sin  Ulykke 
med  mandigt  Mod.  Hele  Samfundet  kunde  være  gaaet  i  Styk- 
ker, men  her  holdt  det.  Hvor  mange  vilde  have  bukket  under 
og  fortvivlet,  stod  Fimien  endnu  oprejst,  jærnfast  og  tillids- 
fuld. Det  bedste  Bevis  herpaa  er  den  Hurtighed,  hvormed 
Ødelæggelsens  Spor  om  end  ikke  udslettedes  saa  dog  i  alt 
Fald  mildnedes.  Et  aabent  Hav,  en  bedre  Tilførsel,  en  god 
Aarsvæxt  i  1698  og  1699,  og  Ploven  begyndte  atter  at  pløje 
Fremtidens  Mark,  og  Haabet  kom  igjen,  de  menneskelige 
Forhold  samlede  og  klarede  sig  atter,  og  det  finske  Folk  trak 
Vejret  saa  dybt,  at  det  i  den  nærmeste  Fremtid  formaaede  at 
bære  en  større  Ære  og  med  den  større  Tynge  end  nogen  Sin- 
de før.  Hvilken  Lære  for  alle  Tider!  Det  er  et  sandt  Ord.  at 
„kun  den  er  fortabt,  der  taber  sig  selv" . 


XIL 
Familien  Larsson. 


Da  Grev  BertelskOld  for  sidste  Gang  i  sit  Liv  kjørte  ind 
i  det  lille  Wasa,  blev  han  overrasket  ved  at  se  Spor  af  en  vis 

Velstand  blandede  med  stor  og  umiskendelig  Armod.  Ved  de 
smaa,  smukke,  rødmalede  Huse  med  deres  dobbelte  Porte 
saa'  man  hist  og  her  en  udmarvet  Tigger,  støtte  sig  til  Muren 
eller  famle  ved  Porten;  og  hvad  der  mest  undrede  Greven, 
var,  at  alle  disse  Porte  var  lukkede.  Paa  Gaderne  herskede 
der  en  mørk  Tavshed,  som  kun  afbrødes  af  de  sultnes  Kla- 
ger, men  i  Grevens  Spor  fulgte  der  en  larmende  Skare,  som 
han  ikke  kunde  holde  borte.  Af  alle  de  tusinde  Vanskelighe- 
der, der  var  forbundne  med  hans  Rejse,  var  dette  maaske  den 
værste.  Overalt,  hvor  han  foV  frem,  flokkedes  forsultne  Men- 
nesker paa  hans  Vej,  og  naar  han  ikke  havde  mere  at  give 
dem,  hændte  det,  at  nogle  kastede  sig  for  Hestens  Fødder  for 
at  hindre  ham  i  at  køre  videre,  medens  alle  de  andre,  naar 
han  endelig  slap  løs,  løb  aandeløse  efter  hans  Slæde,  til  de 
segnede  af  Træthed. 

Berteiskold  havde  haabet  at  blive  fri  for  disse  nedslaaende 
Optrin,  naar  han  nærmede  sig  Egnen  om  Wasa,  der  med  Rette 
betragtedes  som  Finlands  Kornkammer.  Det  var  dog  noget 
bedre  i  Nerpes  og  Malaks,  da  man  dér  dog  endnu  havde  Fisk 
fra  i  Fjor.  Men  til  Wasa  trængte  der  hele  Skarer  fra  de  indre 
og  fattigere  Egne,  Ilmola,  Lappo,  Ruovesi.  Disse  Vandrings- 
mænd opfyldte  alle  Veje  i  Stadens  Nærhed  saa  tæt,  at  de 
rejsende  kun  med  Besvær  kunde  trænge  igennem,  og  selv 
den  godmodige  Mester  Per  tabte  Taalmodigheden  og  skub- 
bede dem  ublidt  til  Side,  naar  de  stod  op  paa  Mederne  eller 
klamrede  sig  fast  ved  Hestenes  Tøjler,  idet  de  med  sønderri- 
vende Røst  raabte  deres  „leipfi  !"*  „leipfi  !*"  Men  disse  elendige 
Mennesker  lod  sig  hverken  afvise  ved  Bønner  eller  Trusler; 
de  fulgte  stadig  i  den  flne,  fremmede  Herres  Spor,  og  saa- 
ledes  holdt  Bertelskttld  sit  Indtog  i  Byen  med  et  skrigende 
Følge  af  mindst  tresindstyve  eller  halvfjerdsindstyve  Tiggere. 

Næppe  var  han  naaet  op  til  Torvet,  før  et  larmende  Op- 
trin gav  et  nyt  og  skrækkeligt  Billede  af  Hungersnødens 
Rædsler.  En  stor,  lurvet  Bjømehund  havde,  dreven  af  Sult, 
vovet  sig  ud  paa  Gaden.  Synet  af  den  gav  Signal  til  en  almin- 
delig Parforcejagt.  Alle  styrtede  efter  den,  selv  den  vanmæg- 
tige Tigger  fik  nye  Kræfter  ved  Synet  af  dette  uventede  Bytte 
og  fik  sine  kraftesløse  Ben  i  Gang.  Den  stakkels  Hund  blev 
jaget  fra  Gade  til  Gade,  fra  Gaard  til  Gaard,  ivrigere  end 
Ulven  i  Skoven.  Nu  og  da  vendte  den  sig  om  og  viste  Tæn- 


285 

der,  men  forgjæves,  Hoben  brød  sig  ikke  derom;  ny  Flugt, 
og  Jagt.  Til  sidst  kom  den  stakkels  Flygtning  ind  i  en  snæver 
Snrøge  uden  Udgang,  omgivenf  af  to  Huse.  Her  blev  den  an- 
greben med  Kjæppe,  Stene  og  Isstumper.  En  Stund  forsva- 
rede den  sig  med  Fortvivlelsens  Mod,  men  til  sidst  bukkede 
den  under,  blev  trukken  frem  i  Triumf,  ført  hen  paa  Torvet, 
slagtet,  stegt  og  spist  —  alt  i  nogle  faa  Øjeblikke. 

Det  var  dog  en  Grad  højere  Menneskelighed,  thi  Bertel- 
sk5ld  havde  ved  saadanne  Lejligheder  set  Vildtet  blive  fortæ- 
ret raat  paa  Stedet.  Han  vendte  sig  bedrøvet  bort  og  spurgte 
efter  Kjøbmand  Larssons  Hus.  Man  viste  ham  hen  til  et  af 
de  smukkeste  Huse  i  Kjøbmandsgaden,  betegnet  ved  sine 
større  Vinduesruder  og  sin  ualmindelig  rigt  udsmykkede  Port. 
Men  denne  Port  var  lukket  ligesom  alle  de  andre,  og  de  fleste 
af  Vinduesruderne  tilskruede.  Greven  bankede  paa. 

Efter  at  have  ventet  længe  hørte  han  omsider  en  Stemme 
inden  for  Porten  raabe:  „Gaa  Jer  Vej.  Vi  har  ingen  Sæd  at 
sælge  og  intet  Brød  at  give  bort** . 

„Hils  Jer  Husbond,  at  Grev  BertelskOld  er  kommen  hid 
særlig  for  at  træffe  ham** ,  raabte  Greven  udenfor  til  Svar. 

Der  gik  en  Stund,  og  derpaa  saa'  man  et  rødmusset  Pige- 
hoved titte  ud  ad  et  Vindue  og  nysgjerrig  gabe  paa  de  frem- 
mede, maalende  dem  fra  Top  til  Taa. 

„Naa**,  raabte  Greven  atter,  „vil  Fader  Larsson  lade  mig 
rejse  hen  ved  fyrretyve  Mil  for  at  træffe  ham,  og  saa  lukke 
sin  Port  lige  for  Næsen  af  mig?** 

Pigebarnet  trak  sig  tilbage ;  der  gik  atter  en  Stund,  og  saa 
blev  Porten  lukket  op.  Husets  Ejer  traadte  Greven  i  Møde» 
ikke  uden  Forlegenhed  og  med  mange  Undskyldninger  for 
den  uhøflige  Modtagelse.  „Vi  leve  som  i  Krigstid** ,  sagde  han, 
„ved  Dag  og  ved  Nat  belejres  vore  Huse  af  sultne  Mennesker, 
og  lukkede  vi  ikke  Porten,  vilde  Gaarden  være  udplyndret  in- 
den en  Time.  Men  vær  saa  god  at  komme  indenfor,  Hr.  Gre- 
ve, og  tage  til  Takke  med,  hvad  et  fattigt  Hus  formaar  i  en 
brødløs  Tid**. 

Den,  der  saaledes  bød  Greven  Velkommen,  var  en  Mand 
paa  omtrent  flre  og  halvtresindstyve  Aar,  kls^t  i  en  snæ- 
ver Uldtrøje,  Vadmels  Knæbuxer  og  Sko,  som  Almuen  plejede 
at  bære  dem.  Der  var  paa  én  Gang  noget  af  en  Bonde  og  af 
en  Herremand  over  hans  Person;  daglige  Vaner  havde  ikke 

helt  mægtet  at  afslide  et  vist  selvstændigt  fint  Væsen,  som 
den  rige  Borgermand  havde  faaet,  da  han  som  Rigsdagsmand 
og  Folkeleder  saa'  høje  og  lave  gjøre  Væsen  af  ham  i  Rigets 
Hovedstad.  For  øvrigt  var  der  intet  i  Huset,  der  vidnede  om 
den  Fattigdom,  hans  Ord  lod  ane.  Den  raske  Borgerkone,  en 
velnæret  tyveaarig  Knøs  og  et  Par  dygtige,  rødmussede  Pige- 
børn, Husets  Døtre,  vidnede  ved  hele  deres  Ydre  om,  at  Fa- 
milien i  det  mindste  ikke  led  Mangel  paa  det  nødvendige.  An- 
retningen paa  det  Bord,  der  strax  blev  dækket  for  Gjæsterne, 
svækkede  heller  ikke  denne  Formodning.  Man  saa*  dér  noget' 
som  var  yderst  sjældent  i  de  Dage,  nemlig  rent  Rugbrød,  dog 
ikke  friskt,  thi  ingen  havde  længe  turdet  bage  af  Frygt  for, 
at  Lugten  af  det  friske  Brød  skulde  bringe  Tiggerne  paa  Ga- 
den til  Fortvivlelse.  Endnu  sjældnere  var  maaske  det  røgede 
Faarelaar  og  det  Krus  01,  der  blev  sat  frem  for  Greven.  Al- 
drig havde  den  fornemme  Aristokrat  læst  Bordbønnen  med 
oprigtigere  Andagt. 

Berteiskold,  hvem  det  var  om  at  gjøre  at  udslette  Mindet 
om  sit  sidste  fjendtlige  Møde  med  Larssønnerne  i  Kongens 
Forgemak,  sagde  Familien  nogle  Artigheder  om  dens  fornøje- 
lige Udseende.  Det  glædede  ham  saa  meget  mere,  sagde  han, 
som  han  i  de  sidste  to  Uger  ikke  havde  set  andet  end  blege, 
udtærede  Ansigter,  og  hvad  Bordet  angik,  vilde  han  oprigtig 
tilstaa,  at  han  i  en  Uge  ikke  havde  spist  sig  mæt,  skjønt  han 
var  rejst  fra  Præstegaard  til  Præstegaard,  thi  Barkbrød,  salt 
Strømming  og  nu  og  da  lidt  Tyndtøl  til  var  alle  de  Lækkerier, 
de  stakkels  Præster  havde  haft  at  byde. 

Ved  disse  Ord  saa*  V8&rt  og  Værtinde  sig  om  med  forlegne 
Blikke  som  for  at  forvisse  sig  om,  at  ingen  hørte  denne  uti- 
dige Lovtale  over  Husets  Velstand.  Jfa,  Hr.  Greve**,  sagde 
Larsson,  „man  tjener  ikke  sin  Ns&ste  ved  selv  at  sulte  ihjel. 
Vi  har  givet,  saa  længe  vi  kunde,  men  lidt  har  vi  skrabet  sam- 
men til  os  selv  paa  Bunden  af  Kornlofterne.  Gaa  og  se  efter, 
lille  Maja,  om  Porten  er  lukket.  Det  er  en  ond  Tid,  Hr. 
Greve,  ingen  Sikkerhed,  Landstrygere  alle  V^ne.  Man  maa 
prise  sin  Lykke,  at  Brødet  ikke  bliver  revet  ud  af  Munden 
paa  en". 

„Ved  I  hvad,  bedste  Hr.  Larsson**,  sagde  Greven,  „var 
disse  Uslinger  her  udenfor  anderledes  Folk,  end  de  er,  vilde 

det  kun  lidt  hjælpe  at  stænge  Porten.  Har  I  Militær  og  Politi 
i  Byen?" 

„Gud  bevare 'si  Paa  Korsholm  bor  der  nogle  Vagtkarle,  men 
her  er  ikke  mere  end  tre  Raadstutjenere,  af  hvilke  den  ene  er 
halt,  den  anden  er  døv,  og  den  tredje  ikke  duer  til  andet  end 
at  slaa  Aftentrommen** . 

„Og  har  her  ingen  Uordener  fundet  Sted?  Jeg  mener  virke- 
lige, alvorlige  Uordener,  saaledes  at  Gaarde  er  blevne  plyn- 
drede, og  Mennesker  ihjelslagne** . 

„Gud  bevare's,  som  Greven  taler.  Nej,  det  er  rigtig  nok 
ikke  arriveret". 

„Nu  vel",  sagde  Greven  med  Værdighed,  „for  at  I  ikke 
skal  tænke  ringere  om  vort  Folk,  end  det  fortjener,  vil  jeg 
sige  Jer,  hvorledes  det  gaar  til  i  andre  Lande,  der  er  mægti- 
gere og  rigere  end  vort,  naar  stor  Nød  driver  Mennesker  til 
Fortvivlelse.  Jeg  var  en  Gang  Vidne  til  et  Opløb  i  London, 
fremkaldt  af  Hungersnød.  Fire  og  tredive  Bagerboder  blev 
plyndrede,  omtrent  to  Hundrede  Mennesker  blev  dræbte  eller 
saarede.  I  1683  saa'  jeg  et  lignende  Optrin  i  Cartagena  i  Spa- 
nien. Folk  raabte  paa  Brød  og  stak  Ild  paa  Guvernørens  Pa- 
lads; først  efter  at  største  Delen  af  Byen  var  plyndret,  blev 
Ordenen  gjenoprettet  ved  Hjælp  af  Kanoner.  Samme  Aar  og 
af  samme  Grund  raste  der  i  tre  Uger  et  Blodbad  i  Palermo. 
Kort  efter  var  jeg  saa  uheldig  at  blive  Vidne  til  et  lignende 
Optrin  i  Kølln;  Byens  Borgere  traadte  i  Gevær,  Blodet  flød 
i  Strømmevis,  og  et  helt  Kvarter  blev  brændt.  I  1693  om  Vaa- 
ren  var  fiere  Tusind  Mand  Tropper  under  Vaaben  Nat  og  Dag 
i  Paris  for  at  hindre  Fortvivlelsen  i  at  bryde  ud\,  og  dog  gik 
der  næppe  en  Dag  hen  uden  Mord,  Mordbrand  og  vilde,  blo- 
dige Slagsmaal,  i  hvilke  over  Tusind  Mennesker  satte  Livet 
til.  Læg  vel  Mærke  til,  at  alle  disse  store  Byer  støttede  deres 
Forsvar  mod  Nøden  paa  Vaabenmagt.  Og  her,  hvad  Værn 
stiller  I  op  imod  en  Befolkning  af  fiere  Hundrede,  ja  Tusinde 
Mennesker,  der  er  strømmede  hid,  og  som  dø  af  Sult  for 
Eders  Øjne?  Tre  Invalider  og  en  stænget  Port  af  Træ,  som 
den  første  Brand  kan  stikke  Ild  paa.  Men  disse  Tiggere,  der 
er  bragte  til  det  yderste,  nøjes  med  at  jage  Hundene  i  Eders 
Gader.  De  dø  uden  for  Eders  Vinduer,  og  ikke  en  Haand  løf- 
ter sig  imod  Eders  Port.  En  rejsende  som  jeg  kjører  over  tre- 
dive Mil  gjennem  et  fortvivlet  Land,  og  ikke  saa  meget  som 

en  Pistol  har  jeg  behøvet  at  tage  frem  til  mit  Forsvar.  Hvad 
skulde  have  forhindret  disse  Skarer,  der  stadig  omringede 
mig  paa  Vejene,  og  som  allerede,  halvdøde  som  de  er,  har 
opgjort  deres  Regnskab  med  Livet,  i  at  plyndre  eller  myrde 
mig  —  jeg  havde  været  redningsløst  fortabt,  thi  de  var  ofte 
hundrede  imod  én.  Men  de  gjorde  det  ikke.  Her  og  der,  over- 
alt, endnu  i  den  yderste  Nøds  Stund,  naar  alle  Pligter  syntes 
at  vige  for  den  første  af  alle  Naturdrifter,  Selvopholdelsens 
Ret,  holdtes  disse  Mennesker  endnu  tilbage  af  Samfundsor- 
denens Baand,  af  den  sædelige  Følelses  urokkelige  Overvægt, 
og  en  Nød,  der  overalt  i  Evropa  vilde  have  bragt  Vold,  Mord 
og  Brand  over  Landet,  nøjes  her  med  at  række  en  bedende 
Haand  frem,  med  at  blive  staaende  uden  for  en  stænget  Port. 
segne  til  Jorden,  ofte  uden  saa  meget  som  et  Klageskrig,  og 
dø!  Ved  Gud,  det  er  stort,  det  er  beundringsværdigt,  og  var 
vort  Folk  saa  mægtigt  i  Handling,  som  det  er  heltemodigt  i 
Lidelse,  saa  havde  det  ikke  sin  Lige  paa  Jorden** . 

„I  har  Ret** ,  sagde  Larsson  rørt.  „Tilgiv  mig,  disse  Udtryk 
af  Mismod,  som  Synet  af  Nøden  nylig  aflokkede  mig.  Ser  I, 
jeg  er  en  Mand  af  Folket,  I  er  en  fornem  Herre,  og  derfor 
gaar  det  mig  til  Hjærtet,  naar  I  taler  godt  om  den  fattige  Al- 
mue. Jeg  kan  ikke  svare  andet  dertil  end :  Gud  bevare  Landet 
og  Kongen!** 

Jfa,  Gud  bevare  dem** ,  sagde  Greven.  „Naar  der  oprinder 
bedre  Tider,  vil  det  vise  sig,  hvad  de  begge  formaa.  Det  er 
Eders  Paastand,  Larsson,  at  der  skal  være  et  Folk  og  en 
Konge  og  ingen  Ting  imellem  dem.  Godt,  jeg  vil  ikke  tvistes 
med  Eder  derom  nu.  Men  erkjende  vi  Folkets  Ære,  saa  lad 
08  ogsaa  erkjende  Kongens.  At  en  saa  stor,  saa  beundrigsvær- 
dig  fri  Lydighed  over  for  Loven,  som  nu  i  denne  Nødens  Tid, 
har  været  mulig,  det  skylder  vi  næst  Gud  og  Folket  selv  den 
faste,  lovbundne  Samfundsorden,  Sveriges  Konger  har  givet 
os,  og  først  og  fremmest  Kongerne  af  Husets  Wasa.  Gustav 
Wasas  Æt  har  evindelig  Ære  af  denne  Gave.  Hvad  Finland 
er,  har  det  for  en  stor  Del  dette  Kongehus  at  takke  for,  hvis 
fredelige  Minder  vil  leve  endnu  længere  end  Sejrherrernes. 
Tror  I,  at  denne  Taknemlighedsgjæld  nogen  Sinde  kan 
glemmes?** 

„Aldrig** ,  svarede  Larsson. 

^Men  til  Sagen",  vedblev  Greven.  „I  gjætter  vel  allerede 
mit  Ærinde?  Jeg  er  kommen  for  at  kjøbe  Korn  af  Jer" . 

Jeg  kunde  tænke  det" ,  svarede  Larsson  bekymret. 

„Og  for  at  I  ikke  skal  undre  Jer  derover,  saa  vil  jeg  sige 
Jer,  at  jeg  er  rejst  over  til  Majniemi  for  en  vigtig  Sags  Skyld 
—  kort  sagt,  Godset  skal  aftrædes  til  Kronen,  og  der  skal 
holdes  Syn  over  det.  I  kjender  den  Slags  Synsforretninger; 
jeg  maa  selv  være  til  Stede,  i  Fald  jeg  ikke  skal  se  alt,  hvad 
min  Fader  og  jeg  har  anvendt  paa  Godset,  blive  aldeles  pris- 
givet. Men  der  regerer  nu  en  mægtigere  Myndighed  end  selve 
det  kongelige  Bud,  Sulten  er  Konge,  og  Nøden  hans  Exeku- 
tionsbetjent.  Jeg  behøver  ikke  at  skildre  det  sørgelige  Syn. 
Halvdelen  af  mine  undergivne  er  allerede  omkomne  af  Man- 
gel. Resten  lever  kun  af  den  Fisk,  det  er  lykkedes  dem  at  faa 
op  af  det  islagte  Hav.  Intet  Steds,  ikke  engang  i  Åbo,  er  der 
Korn  at  faa  til  Kjøba,  om  man  saa  vilde  veje  det  op  med  Guld. 
Da  sagde  jeg  til  min  Forvalter:  vort  eneste  Haab  er  Øster- 
botten ;  rejs  derhen ;  Larssønnerne  er  brave  Folk ;  netop  fordi 
vi  har  været  Uvenner,  vil  de  hjælpe  os,  og  om  det  saa  skal 
koste  mig  alt  det  lidet,  jeg  endnu  ejer,  vil  jeg  ikke  have, 
at  det  sidste  Minde,  Familien  Bertelsk5ld  efterlader  sig  paa 
Majniemi,  skal  være  det,  at  dets  gamle  Herrer  lod  deres  Folk 
sulte  ihjel". 

„Jeg  forstaar  Eder.  Forvalteren  turde  ikke" ,  sagde  Lars- 
son. 

„Nej,  han  turde  ikke.  Han  sagde  til  mig:  I  ved  ikke,  hvor 
yderlig  Nøden  er.  I  Fald  jeg  fik  Sæd  i  Wasa  eller  Storkyro, 
vilde  jeg  aldrig  kunne  faa  den  hid.  Man  kan  ikke  lade  Tusin- 
der, der  er  nær  ved  at  dø  af  Sult,  faa  Brød  at  se  og  forlange 
af  deni,  at  de  skal  lade  et  Læs  Korn  passere  i  Fred.  Nu  vel, 
sagde  jeg,  saa  følger  jeg  med  dig,  og  vi  kan  vel  nok  finde  paa 
noget,  saa  at  Tiggerne  paa  Vejen  ikke  aner,  hvad  det  er,  vi 
har  med  os.  Og  nu  er  jeg  her,  Fader  Larsson ;  kan  I  og  vil  I 
sælge  mig  Korn  til  hvilken  som  helst  Pris?" 

„Jeg  kan  ikke" ,  svarede  Kjøbmanden,  „jeg  har  ikke  mere, 
end  vi  selv  behøver  til  Midsommer" . 

„Saa  maa  I  give  mig  Anvisning  paa  en  anden" ,  sagde  Ber- 
telskold.  „I  kan  umulig  lade  mig  gjøre  denne  lange,  besvær- 
lige Rejse  forgjæves". 

Larsson  tav.  Men  den  unge  Maja,  som  med  særlig  Velvilje 

havde  trakteret  den  fortræffelige  Forvalter  med  alt,  hvad  Hu- 
set formaaede,  lod  dristig  de  Ord  falde:  „Farbror  i  Storkyro 
har  nok,  i  Fald  han  vir . 

Det  var  ikke  Skik  den  Gang,  at  Børn  talte  i  Forældrenes 
Nærværelse,  uden  at  de  blev  tiltalte.  Faderen  havde  et  strængt 
Ord  paa  Læberne,  men  Moderen,  som  var  opfyldt  af  Beun- 
dring over  den  fornemme  Herres  Artighed  og  Nedladenhed, 
tog  hans  og  Datterens  Parti.  „Om  Lasse  fulgte  Hr.  Greven 
til  Bertila?"*  spurgte  hun  ydmygt.  Lasse  var  nemlig  Sønnen 
i  Huset. 

„For  Grevens  Skyld  kan  det  ske** ,  svarede  Larsson  tø- 
vende, „men  det  er  ikke  værdt  at  gjøre  saa  sikker  Regning 
paa  Bertila**. 

„Der  er  ikke  andet  at  gjøre** ,  sagde  Greven ;  „om  I  tillader, 
vil  vi  strax  give  os  paa  Vejen** . 

Værten  foreslog  for  et  Syns  Skyld,  at  Greven  skulde  hvile 
sig  en  Dag  i  Wasa.  I  sit  stille  Sind  var  han  maaske  glad  over, 
at  Indbydelsen  ikke  blev  modtagen,  men  Familiens  kvindelige 
Medlemmer  saa'  ugjærne  de  rejsende  drage  bort  og  forsynede 
dem  med  en  Madpose,  der  i  de  Tider  kunde  kaldes  fyrstelig. 

Samme  Aften  omtrent  Klokken  syv  kjørte  de  rejsende  ind 
paa  Bertila  Gaard  i  Storkyro.  I  de  tredsindstyve  Aar,  der  var 
gaaede,  siden  vi  sidst  var  der,  var  Gaarden  bleven  betydelig 
udvidet.  Hovedbygningen  var  endnu  den  samme,  som  Bonde- 
kongen Aron  Bertila  fordum  herskede  i,  men  ved  Siden  af 
den  var  der  opstaaet  en  hel  Række  Sidebygninger  og  Maga- 
siner; Skoven  og  Ødemarken  havde  trukket  sig  saa  langt  til- 
bage, at  de  saas  som  en  mørk  Stribe  i  Horisonten,  og  hele 
denne  frugtbare  Strækning,  saa  langt  Øjet  naaede,  var  Gaar- 
dens  Jorder  og  Nybygd  og  bar  Vidne  om,  at  Bertila  var  den 
kornrigeste  Gaard  i  det  frugtbareste  Sogn  i  Finland.  Ogsaa 
Bertila  havde  tabt  meget  ved  Reduktionen ;  man  havde  taget 
fiere  Gaarde  fra  det,  som  havde  hørt  til  det,  og  som  Karl  den 
niende  havde  skjænket  Aron  Bertila  som  Løn  for  de  Tjene- 
ster, denne  havde  ydet  ham  under  Køllekrigen,  og  Skovkom- 
missionen havde  anstillet  stræng  Undersøgelse  over,  hvad  den 
betragtede  som  Indgreb  i  Kronens  Skove  o.  s.  v.  Men  heldig- 
vis ramte  disse  Tab  ikke  Gaardens  Hovedbestand,  og  den 
ansaas  endnu  stadig  med  Rette  for  den  rigeste  i  Sognet. 

Det  var  ikke  uden  Bevægelse,  blandet  med  Nysgjerrighed, 

at  Grev  Bertelsk5ld  nu  for  første  Gang  traadte  ind  i  denne 
Bolig,  hans  Faders  Barndomshjem.  Husbonden,  Lars  Bertila 
(thi  efter  Egnens  Skik  førte  han  Navn  efter  Gaarden),  havde 
lige  sat  sig  til  Aftensmaaltidet  med  sin  talrige  Familie,  sin 
Hustru,  sine  fuldvoxne  Sønner,  tre  Døtre,  sex  Karle  og  fire 
Piger.  Alle  disse  elleve  Mænd  og  otte  Kvinder  tillige  med  to 
fattige  og  to  Indsiddere,  i  alt  tre  og  tyve  Personer,  satte  sig  i 
Sulteaarets  værste  Tid  til  et  velforsynet  Bord  med  rent  Rug- 
brød, friskt  Smør,  salt  Fisk  og  Grød  —  et  Lækkeri,  som  næ- 
sten søgte  sin  Lige  i  Finland  paa  den  Tid. 

Grev  BertelskOld  havde  god  Tid  til  at  glæde  sig  over  dette 
usædvanlige  Syn,  thi  ingen  rørte  sig,  da  han  traadte  ind.  Den 
yngste  Datter,  som  var  ti  Aar  gammel,  var  just  i  Færd  med  at 
læse  Bordbønnen,  som  alle  staaende  og  stille  sagde  efter  ved 
sig  selv  med  den  Andagt,  Tiden  i  saa  høj  Grad  krævede. 
Først  da  Bønnen  var  til  Ende,  og  de  andre  havde  sat  sig, 
traadte  Værten  frem  for  at  byde  sin  fornemme  Gjæst  velkom- 
men, medens  hans  Folk  uden  at  lade  sig  forstyrre  begyndte 
paa  Maaltidet.  Man  saa',  at  der  endnu  stadig  herskede  en  vis 
demokratisk  Aand  paa  Bertila;  disse  rige  og  selvstændige 
Bander  skrabede  hverken  for  Rang  eller  Byrd. 

Om  end  Vanens  Magt  og  menneskelig  Stolthed  i  Begyndel- 
sen gjorde  Grevens  Stolthed  pirrelig  over  for  denne  Modta- 
gelse, forsvandt  dette  Indtryk  dog  efterhaanden,  da  han  be- 
gyndte at  forstaa  sine  Omgivelser.  Hverken  i  Sydsverige  el- 
ler i  det  sydlige  Finland,  hvor  Bonden  middelbart  eller  umid- 
delbart stod  under  de  store  adelige  Godsers  Indflydelse,  havde 
Greven  stiftet  Bekjendtskab  med  denne  Frimodighed,  der  ud- 
mærker Bonden  i  Østerbotten,  hvor  han  selv  er  Herre  paa 
sin  Gaard  fra  Arilds  Tid  af,  og  hvor  der  endnu  den  Dag  i  Dag 
flndes  yderst  faa  Herregaarde  af  nogen  Betydning.  Greven 
begyndte  at  ane,  at  den  fra  Aron  Bertila  stammende  Sætning 
om  en  Konge  og  et  Folk  uden  Adel  var  noget  mere  end  et 
blot  personligt  Indfald ;  han  begyndte  at  indse,  at  denne  Sæt- 
ning snarere  hang  inderlig  sammen  med  hele  den  Karakter, 
de  Vaner  og  den  Betragtningsmaade,  der  var  ejendommelig 
for  Befolkningen  i  disse  Egne. 

Idet  han  skjulte  en  for  ham  usædvanlig  Forlegenhed  under 
en  let  Spøg,  rystede  BertelskOld  hjærtelig  sin  Værts  Haand 
og  sagde :  „God  Aften,  Fader  Bertila.  Her  ser  I  mig  som  en 

Fisk  paa  Landjorden,  thi  jeg  har  hørt  sige,  at  Krebs  og  Adels- 
mænd ikke  trives  i  Østerbotten.  Men  det  er  et  fornøjeligt  Syn, 
I  byder  mig  strax  ved  min  Indtrædelse.  Jeg  ønsker  til  Lykke, 
kjære  Far,  med  at  den  gode  Gud  har  velsignet  Jert  Hus  mere 
end  de  fleste  andre  i  denne  Tid,  og  haaber,  at  I  bestandig  maa 
have  den  Glæde  at  forsørge  saa  mange  raske  Folk** . 

Greven  tog  sig  vel  i  Agt  for  at  berøre  Kapitlet  om  sin  Fa- 
ders Hjem,  thi  denne  Gaard  vilde  jo  have  tilhørt  ham,  i  Fald 
den  gamle  Bondekonge  ikke  havde  gjort  Gustav  Bertelskttld 
arveløs.  Maaske  var  det  Erindringen  herom,  blandet  med  Min- 
derne om  Stridighederne  paa  Rigsdagen,  der  gjorde  Lars  Ber- 
tila,  en  rask  og  værdig  Gubbe  paa  omtrent  tredsindstyve  Aar, 
endnu  mere  forlegen  end  hans  Gjæst.  Han  hilsede  Greven 
høflig,  men  ordknap  og  noget  kofdt.  Uden  mange  Komplimen- 
ter blev  der  gjort  Plads  til  dem  ved  den  øvre  Ende  af  Bordet, 
og  medens  Gaardens  Folk  uforstyrret  fortsatte  deres  Maaltid, 
begyndte  Greven  sit  ved  Værtindens  Side.  Hans  ukunstlede 
Varøen,  hans  store  Menneskekundskab  og  Evne  til  lige  natur- 
lig at  omgaas  alle  Samfundsklasser  vandt  efterhaanden  disse 
Folks,  især  Kvindernes  Hjærter  for  ham.  Sønner  og  Døtre 
blev  forestillede ;  man  spurgte  om  nyt  fra  Kongen ;  man  talte 
om  de  strænge  Tider,  men  Greven  rykkede  endnu  ikke  frem 
med  sit  egentlige  Ærinde,  thi  den  Sky,  der  hvilede  over  Vær- 
tens Pande,  syntes  snarere  at  spaa  Afslag  end  Bifald.  Efter 
Maaltidet  holdtes  der  almindelig  Aftenbøn,  og  derefter  gik 
man  til  Ro.  Inden  for  den  store  Stue  var  der  kun  to  Kamre, 
de  samme,  af  hvilke  Aron  Bertila  fordum  havde  beboet  det 
ene,  og  hans  Datter  Emerentia  det  andet.  Det  sidste  Kammer, 
hvor  Vært  og  Værtinde  ellers  sov,  blev  nu  gjort  ledigt  til  den 
fremmede  Gjæst,  og  Bernhard  Bertelskttld  tilbragte  saaledes 
Natten  i  sin  milde,  ulykkelige  Farmors  Værelse,  maaske  i  den 
samme  Seng,  hun  fordum  havde  hvilet  i. 


XIII. 
Veteranen  fra  Breitenfeld. 

Grev  Bertelsk5ld  havde  kun  i  Forbifarten  faaet  kastet  et 
Blik  paa  Korsholm,  hvor  hans  Moder  havde  siddet  fangen. 

Dette  Værelse,  hvori  han  nu  hvilede,  og  som  efter  hans  Fa- 
ders Beskrivelse  maatte  have  været  hans  Farmors,  fængslede 
i  endnu  højere  Grad  hans  Indbildningskraft.  Med  disse  Min- 
der forenede  sig  alle  Sagnene  om  de  to  fjendtlige  Magter,  der 
kæmpede  om  hans  Slægts  Skjæbne.  Han,  der  i  sin  Tid  be- 
boede Værelset  ved  Siden  af,  havde  slynget  en  Morfaders  For- 
bandelse fra  Slægt  til  Slægt  over  Navnet  Bertelskttld.  Hun, 
der  i  sin  Tid  beboede  dette  Kammer  havde  sat  en  Moders 
Velsignelse  der  imod  som  et  skjærmende  Skjold.  Og  dunkelt 
vævede  den  æventyrlige,  hemmelighedsfulde  Tradition  om 
Kongens  Ring  sig  ind  i  disse  Nattens  halvvaagne  Drømme. 
Det  forekom  Greven,  som  om  der  i  Mørket  straktes  en  sort 
Haand  ud  imod  ham,  og  at  den  bød  ham  den  tabte  Ring  til- 
bage. Han  greb  begja&rlig  efter  sin  Skat,  men  da  lød  i  Natten 
hans  Farmors  vemodige,  advarende  Røst:  „Tag  den  ikke  til- 
bage, tag  den  ikke!"*  Og  den  sorte  Haand  med  Ringen  for- 
svandt, og  der  blev  atter  stille  —  kun  et  f  jæmt  Suk  døde  hen 
i  Natten. 

Omsider  krævede  Trætheden  dog  sin  Ret,  og  Greven  faldt 
i  en  dyb  og  styrkende  Søvn.  Vaarmorgenens  tidlige  Sol  skin- 
nede ind  igjennem  det  lille  Vindue  og  glitrede  over  hans  endnu 
i  Alderdommen  smukke  Hoved;  maaske  var  det  hans  Far- 
mors Aand,  der  saa*  saa  moderlig  ømt  og  saa  straalende  klart 
paa  ham.  Det  var  ikke  Sønnen,  det  var  Sønnesønnen,  der 
havde  arvet  hendes  Hjærtes  Mildhed. 

Strax  efter  vaktes  Bertelsk6ld  af  en  Sang  i  Værelset  ved 
Siden  af.  Det  var  en  Oldings  skjælvende  Stemme,  der  sang 
en  svensk  Salme,  ikke  en  af  de  nye,  som  Spegel  og  andre 
kraftige  Aandens  Mænd  havde  forfattet  i  den  nylig  udgivne 
Salmebog,  men  en  af  Luthers  gamle,  der  allerede  havde  levet 
en  fem,  sex  Slægtled  igjennem.  Det  gyste  uvilkaarlig  i  Ber- 
telskold.  Han  var  endnu  under  Indflydelse  af  Nattens  og  Væ- 
relsets Indtryk,  han  havde  i  Drømme  hørt  sin  Farmoders  suk- 
kende Stemme,  og  nu  forekom  det  ham,  som  om  han  hørte 
den  gamle,  jærnhaarde  Bondekonges  Røst  i  Værelset  ved  Si- 
den af. 

Et  Øjeblik  efter  lo  Greven  selv  ad  sin  Indbildning,  klædte 
sig  paa  med  den  Omhu,  han  aldrig  forsømte,  og  gik  ud  f 
Stuen.  Dér  var  allerede  alle  samle^^  tU  Worgenbønnen,  som 
læstes  af  Husfaderen  selv,  og  (l^|,-^|.gY  ^^^^^^  ^^  Salmevers,. 

som  blev  sunget  af  alle  *).  Ingen  lod  sig  forstyrre  af  Grevens 
Indtræden. 

Men  øverst  ved  Højsædet  stod  nu  ikke  Husbonden,  men  en 
lille  krumbøjet  Olding  med  snehvide  Haar;  han  støttede  sig 
med  venstre  Haand  til  en  Stok  og  var  indhyllet  i  en  tyk  Faare- 
skindspels,  uagtet  der  var  ganske  varmt  i  Stuen.  Bertelsk5lds 
Blik  fulgte  Oldingen  med  en  betydelig  Interesse,  der  maaske 
var  en  Følge  af  hans  Tanker  lige  i  Forvejen,  da  han  hørte 
Salmen  blive  sungen.  Et  Øjeblik  følte  han  sig  fristet  til  at 
spørge,  om  den  gamle  Aron  Bertila  virkelig  endnu  indtog  sin 
gamle  Hædersplads  . . .  men  han  havde  jo  været  en  Kæmpe 
baade  paa  Legeme  og  Sjæl,  og  den  lille  Gubbe,  der  stod  her, 
saa*  godmodig  og  noget  affældig  ud,  som  om  han  gik  i  Barn- 
dom. 

Husbonden  Bertila  syntes  at  ane  Grevens  Nysgjerrighed. 
Da  Bønnen  var  endt,  og  han  høflig  havde  spurgt,  hvorledes 
Greven  havde  sovet,  førte  han  sin  Gjæst  hen  til  den  gamle  og 
sagde  paa  Svensk :  „Prøv  paa,  Far,  om  t  kan  gjætte,  hvem  den 
Herre  er". 

Den  gamle  lukkede  det  ene  Øje,  som  ikke  rigtig  vikle 
gjøre  Tjeneste  mere,  og  mønstrede  Greven  med  barnlig  Nys- 
gjerrighed. „Kjender  ham  ikke,  kjender  ham  ikke",  sagde 
han,,  idet  han  rystede  paa  Hovedet.  „Har  set  mange  fornemme 
Herrer  i  mine  Dage  og  været  i  s&rligt  Basketag  med  dem, 
men  Nutidens  Knøse  er  voxet  fra  mig  . . .  Statelig  Karl,  tre 
Alen  og  tre  Tommer.  Jeg  troede,  at  den  Slags  Folk  var  uddød, 
for  Nutidens  Folk  er  bare  Smaakort,  bare  Smaakort,  ikke  saa 
meget  værd  som  en  gammel  Stigbøjle  ...  dig  undtagen,  Las- 
se, dig  og  din  Broder.  Hvem  er  den  Herre?" 

„Er  det  virkelig  Jer  Fader,  min  Faders  gamle  Vaabenbro- 
der?"  hviskede  Greven  synlig  overrasket  til  Bertila. 

„Ja" ,  svarede  Husbonden  i  samme  Tone ;  „tag  det  ikke  saa 
nøje  med  hans  Alderdomssvaghed ;  Gud  alene  ved,  hvorledes 
den  af  os  ser  ud,  der  lever,  til  han  bliver  ni  og  halvfems" . 

„Ni  og  halvfems !"  gjentog  BertelskOld. 

,Ja,  og  otte  Maaneder  oven  i  Kjøbet.  Far  er  ikke  saa  affæl- 


*)  Storkyro  Sogn  er  flnsk,  og  alt  foregik  altta  pta  Finsk,  men  Brødrene  Ltrwon 
talte  ogsaa  Svensk.  BertelskSld,  saa  vel  som  hele  Adelen  i  Finland  paa  den  Tid, 
baade  forstod  og  talte  Rnsk. 

dig,  at  han  ikke  skulde  kunne  holde  det  fulde  Hundred  ud. 
om  Vor  Herre  vil". 

„Men"" ,  sagde  Bertelsk6ld,  idet  han  rørt  trykkede  Oldingens 
venstre  Haand  —  hele  den  højre  Arm  var  visnet  bort  som 
Følge  af  gamle  Saar  — ,  „er  der  da  intet  ved  mig,  der  kan 
minde  Jer  om  noget  fra  Jer  Ungdom  —  nogen  Lighed  med 
de  Personer,  der  i  sin  Tid  har  delt  baade  gode  og  onde  Dage 
med  Jer?" 

Oldingen  holdt  Haanden  over  Øjet.  „Saa  meget  ser  jeg" , 
sagde  han,  ,^t  der  er  fint  Blod  i  den  gunstige  Junker,  men  det 
er  ikke  Hornernes  blaa  Øjne  eller  Flemingernes  brede  Pande 
eller  Wreda'ernes  Ørnen^ese  eller  Stålhandskes  Bjørnelapper 
eller  Wittenbergs  sammenbidte  Læber  —  Kroaten  ride  mig, 
om  Junkeren  er  enten  svensk  eller  finsk,  han  er  tysk,  er  han, 
bayersk  Race,  en  eller  anden  liden  Nonne  —  Gud  forlade 
mig,  gamle  Dragon,  jeg  kommer  saadan  ind  i  de  Tider,  at  . . . 
Blitzdonnerpapp  . . .  der  er  en,  som  jeg  kjender  igjen  i  den 
fornemme  Underlæbe  og  i  de  dybe,  mørke  Træk  over  Øj- 
nene, og  det  var  den  dejligste  Kvinde,  Vorherre  har  skabt 
. . .  næst  efter  din  MoV,  Lasse  . . .  Men  hvem  er  da  Jun- 
keren?" 

„Bernhard  Berteiskold,  Søn  af  Gustav  Bertelsk51d,  Jer 
gamle  Vaabenbroder" . 

„Bertel — ^skOld . . .  skold  ?"  sagde  Oldingen  langsomt.  Ja 
saa,  ja  saa,  BertelskOld?  Du  er  Bertels  Søn?  Og  ligner  ikke 
din  Fader  mere,  end  en  ungarsk  Fole  ligner  en  holstensk 
Fuchs.  Men  det  er  lige  meget,  kom  og  lad  mig  omfavne  Ber- 
tels Søn,  du  er  godt  og  vel  to  Tommer  højere  end  din  Fader, 
Knægt !  Ja,  ja,  den  lille  Bertel  har  jeg  baaret  paa  mine  Arme, 
og  vi  har  mere  end  én  Gang  banket  Kroaterne  brune  og  blaa. 
Hvor  havde  du  været,  min  Junker,  om  jeg  ikke  var  kommen 
i  rette  Tid,  da  de  bayerske  Bønder  var  i  Lag  med  at  stege 
din  Fader  levende?  Guds  Død,  jeg  lod  Dørene  stænge,  og  . . . 
nej,  da  havde  vi  lystigere  Æ ventyr,  min  Søn  I  Kan  du  huske 
den  Julenat  i  Wtirtzburg,  da  vi  spærrede  den  Skurk  af  en  Je- 
suit inde  i  hans  eget  Skatkammer,  og  da  du  narrede  mig  til  at 
drikke  Blæk,  og  da  jeg  messede  Latin  for  Munkene,  og  vi 
red  bort  med  Pigebarnet  lige  for  Næsen  af  dem?  Jo,  min 
gunstige  Junker,  tilstaa  du  kun^  at  du  tog  lange  Skridt  over 
Borggaarden  den  Gang!  Og  Blitzdonner,  ved  Lfitzen,  da  du  fik 

det  Rap  af  Pappenheims  Sabel  tværs  over  venstre  Tinding, 
og  da  de  Skurke  rev  mig  af  Hesten  og  drak  al  min  Vin  . .  . 
Gud  velsigne  Kongen !  Saadan  en  Konge  kommer  aldrig  mere 
til  at  drage  Sværd  fra  Bælte  . . .  og  . . .  men  hvorfor  har  du 
ikke  ladet  høre  fra  dig  saa  længe,  min  lille  Ven  ?  Bare  Kjær- 
lighedsgriller ;  jo  jo,  Ungdommen  raser  og  Ungdommen  kra- 
basker ...  Lasse,  giv  mig  Kjærnemælkskruset** . 

Paa  en  Gang  oplivet  og  udmattet  af  sine  Minder,  sank  den 
lille  Gubbe  om  paa  Bænken  og  snappede  efter  Vejret,  medens 
Sønnen  rakte  ham  hans  Yndlingsdrik.  „Kjære  Far  glemmer"" , 
sagde  han,  „at  General  Bertelskttld  er  død  for  fyrretyve  Aar 
siden,  og  at  dette  er  hans  Søn,  Grev  Bernhard,  som  heller 
ikke  er  noget  Barn  mere*". 

„General  Bertelskttld?  Grev  Bernhard?"*  sagde  den  gamle 
mekanisk,  Ja  saa.  Kjender  ikke  de  Herrer.  Men  nok  husker 
jeg  en  Aften  her  i  Stuen  ...  da  gamle  Aron  skjænkede  os 
Gaarden  . . .  Herre,  er  I  Bertels  Søn,  saa  skal  I  vide,  at  jeg 
bød  Jer  Fader  Gaarden  tilbage,  da  Bondekongen  lukkede  sine 
Øjne,  fordi  det  sved  mig  i  Hjærtet  at  tage  min  Krigskamme- 
rats retmæssige  Arv  fra  ham,  men  han  lod  hilse  tilbage  med 
Niels  Kristerson,  den  raske  Sergeant,  der  løj  syv  Stuer  fulde 
paa  en  Aften,  at  han  havde  taget  syv  eller  otte  Fyrstendøm- 
mer i  Tyskland  for  egen  Regning,  og  at  jeg  gjærne  kunde 
beholde  Muldvarpehullet  i  Storkyro  . . .  Basta,  naar  saa  er, 
beholder  jeg  den,  sagde  jeg  . .  .** 

„Vil  I  være  saa  god  at  vise  mig  min  Farmors  Grav  T  sagde 
Greven,  hvem  det  var  om  at  gjøre  at  komme  bort  fra  det 
kildne  Æmne,  der  allerede  havde  samlet  en  Sky  paa  Husbon- 
dens Pande. 

Jeg  skal  selv  følge  Hr.  Greven  derhen" ,  svarede  Bertila, 
glad  ved  i  rette  Tid  at  komme  bort  fra  den  gamles  Snak.  Men 
vi  har  en  Fjerdingvej  dertil,  og  medens  Hestene  bliver  spændt 
for,  faar  Hr.  Greven  tage  til  Takke  med  lidt  Husmandskost** . 

Den  varme  Vælling  dampede  virkelig  allerede  paa  det  store 
Bord  i  Stuen,  og  Greven  lod  sig  ikke  nøde,  medens  han  nu 
og  da  vexlede  et  venligt  Ord  med  den  ældste  Larsson,  som 
var  kommet  saaledes  ind  i  de  gamle  Tider,  at  han  glemte  alt 
andet  om  sig,  endogsaa  den  strænge  Gudelighed,  der  kræve- 
des i  dette  Hus,  og  som  i  mange  Aar  havde  bortskræmmet  de 
fordums  letsindige  Tanker  fra  den  gamle  Dragons  Sjæl.  Saa 

stærk  er  Erindringens  Magt,  især  i  den  Alier,  der  kun  lever 
i  det  forbigangne,  at  godt  eller  ondt  fra  en  senere  Tid,  om 
det  saa  aldrig  er  saa  godt  indøvet,  viger  for  den,  og  den  gam- 
le Kæmpe  udstrækker  henrykt  sin  affældige  Arm  —  hans 
Krykke  bliver  til  et  Sværd  —  hans  Timeglas  skummer  af 
svundne  Bægres  Most. 

Storkyro  Kirke  er  bygget  1304.  Allerede  paa  vor  Histories 
Tid  stod  den  som  et  ærværdigt  Minde  fra  gamle  Dage  paa 
en  frugtbar  Slette  ved  Kyro  Elv.  Aarhundreder  syntes  umær- 
kelig at  være  gledne  ned  over  dens  stejle,  spidse  Tag ;  henfar- 
ne Tider  tittede  ud  ad  de  smaa  Vinduer,  i  hvilke  der  endnu 
sad  mangen  en  malet  Rude  fra  den  katholske  Tid. 

Rundt  om  Kirken  havde  man  indhegnet  de  Dødes  Have. 
De  fornemmere  blev  begravne  under  Kirkens  Gulv,  men 
Bondekongen  Aron  Bertila  havde  dog  frabedt  sig  denne  Ud- 
mærkelse for  sit  og  sin  Slægts  Vedkommende.  Stolt  i  Livet 
var  han  ydmyg  i  Døden.  I  det  nordvestlige  Hjørne  af  Kirke- 
gaarden  havde  han  valgt  sig  en  særlig  indhegnet  Plads.  En 
flad  Sten  med  Bogstaverne  A.  B.  og  Aarstallet  1638  var  hans 
Mindestøtte.  Til  højre  herfor  var  der  en  Sten  med  det  ene 
Bogstav  E,  det  var  hans  Datter  Emerentia,  Bertelsk6lds  Far- 
moder, dér  laa;  paa  venstre  Side  viste  en  Sten  med  Bogsta- 
verne L.  L.,  hvor  den  første  Larsson  laa.  En  stor,  allerede 
halvhundredaarig  Gran  bredte  sine  tætte  Grene  over  disse 
Hjærter,  der  fordum  havde  banket  saa  højt  i  Livets  Strid  og 
nu  ikke  bankede  mere. 

Bertelsk5ld  bukkede  sig  ned  og  kyssede  den  mosgroede 
Sten  paa  sin  Stammoders  Grav.  Derefter  stod  de  to  Mænd 
længe  tavse.  Greven  tog  sin  Tegnebog  op  og  aftegnede  Ste- 
det —  for  at  hans  Børn  aldrig  skulde  glemme,  at  de  stamme- 
de fra  en  Bondedatter,  sagde  han. 

Nu  kom  Berteiskold  frem  med  Formaalet  for  sin  Rejse, 
fortalte  om  Nøden  paa  Majniemi  og  fremstillede  sit  Ønske  om 
at  faa  Sæd  til  Kjøbs,  den  koste,  hvad  den  koste  vilde.  Bertila 
tav.  I  det  de  gik  ud  af  Kirkegaarden,  der  endnu  var  helt  til- 
dækket med  Sne,  pegede  Bertila  paa  en  mørk  Gjenstand, 
der  laa  ikke  langt  fra  Kirkedøren.  BertelskOld  gyste.  Det  var 
en  Kvinde,  der  trykkede  to  døde  Børn  til  sit  stivnende  Bryst 
—  alle  tre  vare  døde  af  Sult  ved  Trappen  til  Naadens  og 
Barmhjertighedens  Tempel. 

Topeliut:  Karl  den  tiende  ^ 

»I  ser  nu  selv,  om  jeg  kan,  om  jeg  bør  give  Jer  noget  af, 
hvad  jeg  endnu  har  tilbage** ,  sagde  Bertila. 

Dette  Argument  var  slaaende.  Bertelskttld  svarede  ikke. 
Mørke  vendte  de  tilbage  til  Gaarden. 

Men  her  mødte  der  dem  et  uventet  Syn.  Det  første  Maga- 
sin var  aabent.  Karlene  var  i  Færd  med  at  læsse  sex  Læs  Rug, 
som  de  med  megen  Omhu  dækkede  til  med  gamle  Klude, 
saa  at  Læssene  kom  til  at  se  ud  som  de  Kludelæs,  der  under- 
tiden afgik  herfra  til  Åbo  og  derfra  videre  til  Stockholm,  thi 
paa  den  Tid  var  der  ikke  en  eneste  Papirmølle  i  hele  Finland. 

„Hvem  har  understaaet  sig  til  dette?**  raabte  Lars  Bertila 
ude  af  sig  selv  af  Vrede  ved  dette  Syn. 

„Det  har  jeg  gjort,  Lasse  T  svarede  den  lille  hundredaari- 
ge  Olding,  idet  han  hinkede  frem  saa  graa  af  Støv,  at  man 
havde  kunnet  antage  ham  for  en  Magasinrotte  eller  i  det  mind- 
ste for  en  Nisse,  der  bevogtede  Magasinets  Skatte.  Ja,  det 
har  jeg  gjort**,  gjentog  han.  „Grevens  Forvalter  har  fortalt 
mig,  hvorledes  Sagen  hænger  sammen.  Hvad  betyder  sex 
Læs  Rug  for  dig,  lille  Lasse?  Vilde  du  have,  at  min  Ven  Ber- 
tels Søn  skulde  rejse  hid  for  at  vende  tomhændet  tilbage  der- 
fra?** 

„Har  vi  Raad  til  at  føde  udensogns  Folk,  naar  vore  egne 
dør  af  Sult?**  sagde  Bertila,  idet  han  hviskede  en  af  Karlene 
nogle  Ord  i  Øret. 

Den  lille  Gubbe  syntes  pludselig  forynget.  Ja  saa  I**  sagde 
han  og  traadte  nærmere  hen  til  Sønnen,  „du  agter  ikke  at 
lystre  din  Fader,  Knægt!  Blitzdonner,  en  utaknemlig  Slyngel 
er  du  og  har  ikke  for  to  Øre  Hjærte  i  Livet  paa  dig.  Tænk 
paa,  at  alt,  hvad  du  ejer  og  har,  hele  Gaarden  og  hvad  vi  ser 
her,  vilde  have  været  Bertels  retma&ssige  Mødrenearv,  og  det 
vilde  nu  have  været  Bertels  Søns  Fædrenearv,  i  Fald  gamle 
Aron  ikke  i  sin  Tid  havde  skjænket  os  det.  Og  nu  kommer 
den  samme  Bertels  Søn  og  vil  kjøbe  Sæd  af  dig  for  blanke 
Sølvdalere,  fordi  de  sulter  ihjel  paa  hans  Stamgods  —  og  saa 
skammer  du  dig  ikke  ved  at  sælge  hvad  du  burde  have  budt 
ham  uden  Betaling  —  fy,  Lasse,  jeg  skammer  mig  over  dig; 
du  har  aldrig  været  Soldat,  en  Muldvarp  er  du,  som  roder  i 
Jorden  og  ikke  forstaar  dig  paa  leben  und  leben  lassen  som 
en  ærlig  Kavaler.  Gaa  nu  ind  og  kny  ikke  Knægt;  jeg  skal 
sørge  for  hele  Transporten**. 

„FaV  er  gal  af  Alderdomssvaghed" ,  mumlede  den  tresinds- 
tyveaarige  „Knægt"*  ;  men  saa  stærk  var  hans  Respekt  for 
Faderen,  at  han  ikke  gjorde  flere  Indvendinger,  men  fulgte 
ind  med  Greven  og  lod  dem  blive  ved  at  læsse  Korn  paa. 
I  god  Tid  om  Formiddagen  var  Læssene  i  Orden.  Bertelskttld 
tilbød  at  betale  tyve  Rigsdaler  for  Tønden  og  spurgte,  om  Ber- 
tila  vilde  have  mere.  „Nej",  sagde  denne,  „jeg  har  sagt,  at 
jeg  ikke  sælger  Sæd,  men  jeg  skænker  Jer  den". 

»Og  jeg  modtager  ikke  nogen  Gave" ,  svarede  Greven  stolt. 
„Her  er  Pengene". 

Den  rige  Bonde  var  ikke  ufølsom  for  det  blinkende  Sølv. 
Men  han  vægrede  sig  haardhakket.  Enden  blev,  at  Kjøbesum- 
men  skulde  tilfalde  Storkyro  Sogns  fattige. 

Bertelsk5ld  spiste  endnu  til  Middag  i  sin  Faders  Barn- 
domshjem. Derpaa  skiftede  han  Klæder,  forklædte  sig  som 
Bonde,  og  begav  sig  paa  Vejen  med  Forvalteren  Mester  Per 
og  nogle  lejede  Karle ;  alle  skulde  gaa  og  gjælde  for  Folk,  der 
kjørte  med  Klude  til  Åbo.  Afskeden  fra  Gaarden  var  høflig, 
om  end  ikke  hjærtelig.  Den  sidste,  der  rystede  Grevens 
Haand,  var  den  gamle  Dragon.  „Farvel,  Bertels  Søn" ,  sagde 
han ;  „naar  du  kjører,  synes  jeg,  jeg  ser  et  Aarhundrede  kjøre 
bort  med  dig.  Blitzdonnerkreuzpappenheim,  nu  er  det  paa  Ti- 
de, at  den  gamle  Dragon  opsøger  sine  Kammerater  fra  Brei- 
tenfelds  Marker  og  LQtzens  Grøfter.  Gud  bevare  Kongen  og 
Fædrelandet.   Hurra!" 


XIV. 
Majniemi  Slot. 

Grev  Bertelsk61ds  Rejse  igjennem  Landet  med  de  sex  Læs 
Korn  var,  som  Forvalteren  havde  forudsagt,  ikke  uden  Fare; 
havde  de  forsultne  Skarer,  de  rejsende  mødte  alle  Vegne, 
anet,  hvad  der  var  skjult  under  Kludene,  var  Fristelsen  rime- 
ligvis bleven  dem  for  stærk.  Der  maatte  iagttages  den  største 
Forsigtighed,  og  man  turde  intet  Sted  gjøre  Holdt,  hvor  der 
sværmede  større  Folkehobe  om.  Kun  i  enlig  liggende  Gaarde 
vovede  man  nu  og  da  at  holde  Rast.  Og  saaledes  gik  Rejsen 
heldig  for  sig,  skjønt  under  store  Vanskeligheder. 

20* 

Uagtet  Greven  gjorde  alt,  hvad  han  kunde,  for  at  frem- 
skynde den,  var  det  ham  umuligt  at  naa  Majniemi  før  end  om 
Eftermiddagen  den  14de  Marts,  da  Godset  skulde  fratrædes. 
De  faa  Timer,  han  tøvede  over  Tiden,  kom  ham  dyrt  at  staa. 
Han  vidste  ikke,  da  han  rejste,  hvem  der  skulde  overtage 
Godset  paa  Kronens  Vegne,  holde  Syn  og  udføre  Vurderings- 
forretningen  i  Forbindelse  med  Egnens  Dommer  og  i  det  hele 
taget  vaage  over  Kronens  Ret.  Til  sin  Bestyrtelse  fik  han  det 
nu  at  vide.  Paa  Vejen,  et  Stykke  fra  Gaarden  mødte  han  en 
laset,  forvildet,  af  Sult  udtæret  Skikkelse,  i  hvem  han  med 
Møje  gjenkjendte  Lampi-Matts,  den  samme,  som  lige  fra  sin 
Barndom  af  havde  næret  et  saa  uudslukkeligt  Had  til  Bonde- 
plagerne. „I  kommer  i  rette  Tid,  Eders  Naade,  til  at  se  Niels 
Jansen  plyndre  Jer  Ejendom*" ,  skreg  Karlen  ham  i  Møde.  „Om 
I  saa  vil,  vender  jeg  om  med  og  krammer  Ravnen  ihjel,  mens 
han  er  i  Lav  med  sit  Bytte?** 

„Niels  Jansen  !**  raabte  Greven. 

Ja,  han  er  nu  Kronens  Ombudsmand** ,  svarede  Lampikar- 
len.  „Eders  Naade  kan  tro,  at  han  røgter  sit  Hverv,  saa  det 
kan  blive  til  noget.  Jeg  har  endnu  aldrig  set  en  Rakker  saa 
fornøjet.  Han  formelig  gnider  sig  i  Hænderne  af  Fornøjelse. 
Han  var  i  Stand  til  at  æde  hele  Majniemi  med  Lampi  og  Arvio 
Byer  som  Steg  med  Agurker  til.  Kjør  bare  til ;  der  er  allerede 
holdt  Syn  over  hele  Slottet,  og  nu  gaar  det  løs  paa  Byerne*' . 

Manden  havde  Ret.  Der  var  draget  en  mørk,  fjendtlig  Magt 
ind  over  Slottets  Herlighed.  Intet  var  ødelagt,  kun  ganske 
lidt  var  flyttet,  tilsyneladende  var  alt  uforandret,  men  der  gri- 
nede et  Kainsmærke,  skrevet  med  Kridt,  paa  al  Ting,  som  vi- 
ste, at  løst  og  fast  var  blevet  vurderet,  og  det  i  flyvende  Fart. 
Greven  dannede  sig  et  hurtigt  Skjøn  over  Fjendens  Frem- 
færd ;  da  han  kom  til  den  store  Vaabensal,  standsede  han,  be- 
tagen af  Vrede  og  Ydmygelse.  Over  hans  Faders  Portræt  i  Le- 
gemsstørrelse og  over  det  BertelskOldske  Vaaben  under  det 
var  der  med  store  Bogstaver  skrevet:  15  Daler. 

Vi  har  mere  end  én  Gang  set,  at  Grev  BertelskOld  havde 
arvet  et  hidsigt  og  let  fængeligt  Sind,  skjønt  han  som  oftest 
forstod  at  beherske  det  i  rette  Tid.  Men  denne  Gang  blev 
han  saa  forbitret  over  sin  fordums  Tjeners  Adfærd,  at  han 
overskred  selve  Klogskabens   Grænser. 

Han   lod  alle   Kridtmærkerne   borttage   fra   sit  vurderede 

Løsøre  og  afventede  med  tilsyneladende  Ro  Niels  Jansens 
Tilbagekomst  fra  Synet  i  Byerne.  Han  kom  først  tilbage  hen 
ad  Aften  og  traadte  modig  ind  ledsaget  af  Egnens  Dommer 
med  Åbo  Hofrets  Fuldmagt.  Greven  modtog  ham  siddende  i 
den  saakaldte  grønne  Sal  i  nederste  Stokværk.  Enten  det  nu 
var  af  gammel  Vane  eller  paa  Grund  af  den  Ærbødighed,  den 
stolte  Adelsmands  Holdning  uvilkaarlig  vakte,  nok  er  det, 
Jansen  standsede  ved  Døren  og  tøvede  et  Øjeblik.  Uden  at 
værdige  ham  et  Blik  vendte  Greven  sig  til  Dommeren  og  be- 
mærkede, at  Synet  i  hans  Fraværelse  var  ulovligt,  da  Loven 
fastsætter,  at  naar  en  af  Parterne  ved  Syn  udebliver,  skal 
Dommeren  beramme  en  anden  Dag,  paa  hvilken  Synet  skal 
finde  Sted,  i  Fald  der  ikke  indtræder  lovligt  Forfald. 

Jansen  skyndte  sig  at  svare  hertil,  at  Majniemi  allerede  i 
Marts  forrige  Aar  var  dømt  til  som  Pantegods  at  gives  tilbage 
til  Kronen,  og  at  der,  da  Hans  Majestæt  havde  tilstaaet  et  helt 
Aars  Udsættelse,  ikke  kunde  være  Tale  om  yderligere  Hen- 
stand. 

Dette  bekræftede  Dommeren.  Greven  bemærkede  dernæst, 
stadig  henvendende  sig  til  Dommeren,  at  Syn  over  Jordegods 
efter  Loven  skulde  holdes  mellem  Valborgs-  og  Allehelgens- 
dag, eller  dog  over  bar  Jord,  altsaa  ikke  nu,  da  Jorden  endnu 
for  en  Del  var  bedækket  med  Sne.  Jansen  indvendte  herimod, 
at  her  gjaldt  den  samme  Grund  som  over  for  den  forrige  Be- 
mærkning, og  at  Greven  desuden  ikke  havde  gjort  Indsigelse 
i  Tide,  skjønt  han  var  bleven  underrettet  om  Tiden  for  Synet. 
Dette  bekræftede  Dommeren  ogsaa. 

Greven  bemærkede  endelig,  at  da  Hans  Majestæt  havde 
eftergivet  Kronens  formentlige  Krav  paa  Godsets  Indtægter 
indtil  Dato,  og  Greven  altsaa,  idet  han  fratraadte  Godset,  hav- 
de fuld  Ejendomsret,  uden  Afkortning  og  videre  Gjæld,  til  alt 
her  værende  Løsøre  saa  vel  som  ogsaa  til  Slotsbygningerne, 
som  hans  salig  Fader  havde  opført  for  sine  egne  Midler  og 
han  selv  forøget,  var  al  Slags  Registrering  eller  Vurdering  af 
andet  end  Jorden  og  de  af  Hensyn  til  d^i  nødvendige  Bygnin- 
ger ubeføjet  og  vilde  ikke  blive  tilladt  af  ham;  ja  han  vilde 
endogsaa  kræve  dem  til  Ansvar,  fordi  de  i  hans  Fraværelse 
var  trængt  ind  i  hans  Hus  og  dér  paa  utilladelig  Maade  havde 
sat  Mærker  paa  Sager,  som  Kronens  Ret  ikke  havde  det  mind- 
ste at  gjøre  med. 

Dette  havde  Jansen  uden  Tvivl  ventet,  thi  han  fremtog  med 
slet  skjult  Skadefryd  et  nylig  affattet  Udkast  til  Synsforret- 
ningen, hvoraf  fremgik,  at  Ejendonmiens  Skov  siden  1644  var 
bleven  formindsket  til  Halvdelen  af,  hvad  den  havde  været. 

„Men  dette** ,  afbrød  Greven  ham  heftig,  „er  for  det  meste 
sket  for  Opdyrkningens  Skyld,  og  det  maa  vel  regnes  mig  til 
gode,  at  Ejendommens  dyrkede  Jord  siden  det  nævnte  Aar  er 
bleven  næsten  fordoblet**. 

„...  Og  desuden**,  vedblev  den  uforsonlige  Executor,  „er 
en  betydelig  Strækning  bleven  indhegnet  til  Jagtpark  uden 
Nytte  for  Ejendommen,  ligesom  der  er  bleven  opdaget  en 
Mængde  her  opregnede  Forsømmelser,  hvilket  alt  maa  anfø- 
res som  Misligholdelse  af  Pantegods,  der  medfører  Erstat- 
ningspligt. Som  Følge  heraf  vil  det  komme  til  at  bero  paa  den 
kongelige  Hofrets  Kjendelse,  hvor  vidt  den  forhenværende 
Indehaver  af  Majniemi  ikke  er  pligtig  at  udrede  en  ganske 
anselig  Sum  til  Kronen  som  Erstatning  for  Vanrøgt  af  dens 
Gods,  hvorfor  ogsaa  Executor  med  Dommerens  Bifald  har 
anset  det  for  hensigtsmæssigt  indtil  videre,  og  indtil  Sagen 
bliver  paakjendt,  at  belægge  Grevens  herværende  Løsøre 
med  Arrest  og  forslagsvis  at  vurdere  det,  alt  under  Forbehold 
af  retslig  Prøvelse,  som  sig  hør  og  bør  . . .  Og** ,  tilføjede  Jan- 
sen haanlig,  „Greven  vil  maaske  som  Følge  heraf  finde  det 
billigt,  at  alle  Værelserne  paa  Slottet  strax  forsegles  til  Be- 
tryggelse af  Kronens  Ret,  hvorimod  Kronens  Ombud  ikke  vit 
formene  Gaardens  Tjenere  indtil  videre  at  blive  boende  i  de- 
res Værelser,  ligesom  han  heller  ikke  vil  formene  Greven  at 
flytte  did,  om  han  finder  for  godt  ...  Ej  heller  vil  Executor 
nægte  Greven  at  medtage  fra  Slottet  de  nødvendige  Gang-  og 
Sengklæder  samt  Linned  ligesom  ogsaa  de  fornødne  Madva- 
rer, hvilket  dog  alt  bør  ske  i  Overværelse  af  Rettens  Fuld- 
mægtig . .  .** 

Var  det  Jansens  Mening  virkelig  at  spænde  Buen  saa 
stærkt,  at  den  maatte  briste,  saa  naaede  han  sit  Maal.  Efter 
at  Bertelsk61d  havde  hørt  ham  til  Ende,  greb  han  en  Klokke. 
Mester  Per  traadte  ind,  og  i  Døren  bag  ved  ham  saas  Lampi- 
Matts.  „Kast  den  uforskammede  Karl  ned  ad  Trapperne,  og. 
jag  ham  paa  Porten** ,  lød  Grevens  korte  Befaling. 

Den  blev  øjeblikkelig  udført  —  uagtet  Jansen  og  Domme- 
ren protesterede  „paa  Kronens  Vegne**.  Man  vil  endogsaa  vi- 

de,  at  Lampikarlen  smurte  det  kongelige  Ombud  med  en  Pile- 
gren. 

Saadanne  Levninger  af  Lensmandstrods  imod  Kronens 
Magt  blev  under  Karl  den  ellevtes  Regering  i  Reglen  paa- 
talte med  den  største  Strænghed.  Landshøvdingen  i  Åbo  hav- 
de strænge  Instruxer  i  denne  Henseende,  og  det  varede  ikke 
længer  end  til  nseste  Dags  Middag,  før  en  Kommando  Mili- 
tær paa  50  Mand  efter  Begjæring  af  Jansen  stod  uden  for  de 
lukkede  Porte  paa  Majniemi  Slot  for  at  skaffe  den  exekutive 
Magt  behørig  Lydighed. 

Det  er  muligt,  at  Grev  Berteiskold  fortrød  sin  forhastede 
Handlemaade.  Men  hellere  end  at  underkaste  sig  sin  fordums 
Tjeners  Overmod  besluttede  han  at  vove  det  yderste.  Han 
væbnede  sine  Folk,  tolv  eller  femten  Mænd,  der  var  ham 
ubetinget  hengivne,  og  udsendte  en  Parlamentær  med  den 
Besked,  at  han  kun  overgav  Slottet  paa  den  Betingelse,  at 
ingen  rørte  hans  Løsøre,  som  Kronen  efter  Lands  Lov  og 
Ret  ikke  havde  noget  at  gjøre  med.  Svaret  blev,  at  Greven 
maatte  overgive  sig  paa  Naade  og  Unaade. 

Nu  var  Slottet  vel  ikke,  hvad  man  kunde  kalde  en  befæstet 
Plads,  saa  meget  mere,  som  Haven,  der  kun  omgaves  af  en 
lav  Mur,  strakte  sig  helt  hen  under  Vinduerne  af  den  Fa- 
cade, der  vendte  ud  til  Søen.  Men  i  Vinduerne  anbragte  Gre- 
ven Skarpskytter  under  Mester  Pers  Kommando,  medens  Ho- 
vedstyrken forsvarede  Borggaarden,  der  paa  de  tre  Sider  om- 
gaves af  Stenhuse  og  paa  den  fjerde  Side  havde  en  høj  Mur 
med  en  Hovedport  og  to  mindre  Porte,  en  paa  hver  Side.  De 
belejrende  var  tre  Gange  saa  mandstærke,  men  deres  Over- 
legenhed mindskedes  af  Frygten  for  Bønderne  i  Lampi  og 
Arvio  Byer,  der  hørte  under  Godset,  og  som  i  høj  Grad  el- 
skede Greven,  navnlig  efter  at  han  havde  hentet  Korn  for 
at  lindre  den  svare  Hungersnød.  Største  Delen  af  dette  Korn 
havde  han  Aftenen  i  Forvejen  uden  Betaling  ladet  uddele  i  de 
to  Byer.  Soldaterne  havde  næppe  vist  sig,  før  en  ung  Knøs, 
der  var  sendt  af  Bymændene,  listede  sig  ind  igjennem  Haven 
og  bragte  Greven  det  Bud,  at  40  Mand  væbnede  med  Øxer  og 
Leer  var  parate  til  at  falde  Soldaterne  i  Ryggen,  i  Fald  de 
søgte  at  storme  Slottet. 

Paa  dette  Budskab  svarede  BertelskOld,  som  det  var  at  ven- 
te  af   hans  ædle  Tænkemaade.  Han  formanede   Bønderne 

strængt  til  at  holde  sig  stille  i  deres  Huse  og  ikke  til  ingen 
Nytte  drage  Ulykke  ned  over  sig.  Denne  Strid  vedkom  ikke 
Godset,  thi  dette  tilhørte  nu  uimodsigelig  Kronen;  den  ved- 
kom udelukkende  Grevens  egen  Person,  der  ikke  imod  Lov 
og  Ret  kunde  beskæmmes  ved  Inddragelse  af  hans  Ejendom, 
da  det  ikke  var  godtgjort,  at  han  stod  i  nogen  Gjæld  til  Kro- 
nen. Med  den  Besked  blev  Budet  sendt  bort.  Men  Bertel- 
skOld  var  dog  saa  forsigtig,  at  han  ogsaa  benyttede  denne  Lej- 
lighed ti!  at  skrive  til  Landshøvdingen  i  Abo,  Baron  Creutz, 
for,  saa 'godt  Tiden  tillod  det,  at  gjøre  Rede  for  Stridens  An- 
ledning, samt  anmode  om  hans  Mellemkomst  for  at  undgaa 
Blodsudgydelse. 

Niels  Jansen  saa*  paa  den  anden  Side  sine  Planer  lykkes 
den  ene  efter  den  anden.  Det  kom  nu  blot  an  paa  at  faa  Vold- 
somheder i  Gang,  at  tvinge  Greven  til  væbnet  Modstand  imod 
Kronens  Myndighed  og  saaledes  gjøre  sig  skyldig  i  Statsfor- 
brydelse.  Han  lod  derfor  samle  saa  mange  Stiger,  som  der 
kunde  skaffes  til  Veje,  og  medens  nogle  af  hans  Folk  fik  Be- 
faling til  at  gjøre  et  fingeret  Angreb  paa  Hovedporten,  sendte 
han  Hovedstyrken  ud  i  Haven  for  ved  Hjælp  af  Stigerne  at 
komme  op  til  Vinduerne  i  nederste  Stokværk,  hugge  Vindues- 
skodderne, der  var  af  Træ,  i  Stykker  og  ad  den  Vej^trænge 
ind  i  Slottet. 

Men  Grev  BertelskOld,  der  havde  udholdt  mangen  en  vær- 
re Belejring  i  sit  paa  Begivenheder  rige  Liv,  gjennemskuede 
sin  Fjendes  Plan  og  besluttede  at  bringe  den  til  at  strande, 
om  muligt  uden  Blodsudgydelse.  Han  havde  nogle  Aar  i  For- 
vejen bragt  en  den  Gang  ny  Opfindelse,  tre  store  Brandsprøj- 
ter, med  hjem  fra  Holland  til  Brug  paa  Slottet.  Dem  lod  han 
bringe  op  til  tredje  Stokværk  og  rigelig  forsyne  med  iskoldt 
Vand  fra  Slottets  Brønde.  Den  lille  Garnisons  Fordeling  æn- 
dredes saaledes,  at  kun  tre  Mand  passede  paa  Gaarden  og 
havde  Befaling  til  kun  at  fyre  med  løst  Krudt  paa  de  angri- 
bende, medens  Hovedstyrken,  understøttet  af  Slottets  kvinde- 
lige Beboere,  blev  placeret  dels  ved  Sprøjterne  dels  i  Vin- 
duerne i  andet  og  tredje  Stokværk,  hvor  der  ingen  Skodder 
var. 

Først  Klokken  sex  om  Aftenen  var  Belejrerne  i  Orden  og 
rykkede  frem.  Jansen  oplæste  uden  Tøven  de  vedkommende 
Paragrafer   af  Straffeloven:   „Hvo,   der  ophidser  og  bestyr- 

ker  Menigmand  til  Ulydighed  imod  Kongen  eller  den,  der 
paa  Øvrighedens  Vegne  byder  og  befaler,  har  sit  Liv  forbrudt. 
Kommer  der  Oprør  ud  deraf,  har  han  baade  Liv  og  Gods  for- 
brudt. Samle  Mænd  sig  og  sætte  sig  op  imod  Kongens  eller 
hans  Befalingsmænds  Bud,  da  straffes  Ophavsmanden  som 
før  ommeldt,  og  af  de  andre  har  hver  tiende  Mand  efter  Lod- 
kastning sit  Liv  forbrudt,  og  de  øvrige  straffes  hver  med  fyrre- 
tyve Par  Ris  eller  en  Maaneds  Fængsel  paa  Vand  og  Brød**  *) 
o.  s.  V.,  hvorpaa  de  gjenstridige  endnu  en  Gang  opfordredes 
til  at  overgive  sig  paa  Naade  og  Unaade. 

Da  der  intet  Svar  kom,  skred  man  fil  Storm.  Delingen  uden 
for  Porten  larmede,  skreg  og  skjød  i  Luften,  medens  de  tre 
Slotskarle  under  Daniels  Kommando  med  lige  saa  stor  Larm 
søgte  at  skjule  deres  ringe  Antal.  Paa  et  givet  Tegn  styrtede 
hele  Hovedstyrken  ind  i  Haven,  satte  Stigerne  til  Muren  og 
lavede  sig  til  at  hugge  Skodderne  i  Stykker.  Men  medens  de 
vare  i  Færd  med  dette  Arbejde,  kom  Ulykken  over  dem  i  Form 
af  iskolde  Styrtebade,  der  ligesom  faldt  ned  fra  Skyerne.  Sprøj- 
terne gjorde  deres  Sager  fortræffelig.  Deres  nedad  rettede 
Straaler  var  saa  stærke,  at  de  fejede  Mand  efter  Mand  ned 
af  Stigerne,  og  dyngvaade,  bandende  og  fiove  listede  de  stor- 
mende af,  den  ene  efter  den  anden. 

Det  var  nær  ved,  at  hele  den  frygtelige  Belejring  havde  op- 
løst sig  i  Latter  og  Spottegloser.  Det  var  ikke  nogen  synderlig 
artig  Skjemt,  der  viankede  fra  den  sejrende  Garnisons,  navn- 
lig fra  dens  kvindelige  Gardes  Side.  „Mer  Suppe,  mer  Suppe 
til  Kronens  forsultne  Fyre !  Tørstig  gaar  ingen  fra  Majniemis 
Porte !  I  Kæltringer,  som  I  er,  I  Puslinger,  I  Hedninger,  er  I 
nu  bleven  døbte?  Se  efter,  Kammerat,  om  du  er  tør  bag  Øre- 
ne !  Grynt  til  Maade !  Stik  Spiddet  ind,  din  Roeskræller,  eller 
stik  dig  selv  paa  Spiddet,  færdigskoldet,  som  du  er,  dit  for- 
sultne Kronebæst!  Du  tænkte  vel,  at  det  var  lige  saa  let  at 
komme  op  ad  Stigerne  paa  Majniemi  som  at  komme  op  paa 
Loftet  til  Tøsene  Løverdag  Aften  !** 

Med  saadanne  Ord  og  Komplimenter  mente  man  at  have  af- 
færdiget den  retirerende  Fjende.  Men  Niels  Jansen  var  ikke 
den  Mand,  der  lod  sig  nøje  med  halvgjort  Arbejde.  „Og  det  vil 
du  taale,  du?**  hviskede  han  til  en  Soldat,  der  bandende  var 
retireret  om  bag  ved  en  gammel  Eg.  „Stakler  er  I,  og  ikke  ær- 

*)  Feldegen  er  her  fomd  Ibr  Tiden,  thi  det  er  Loven  if  1737,  hu  inhrer. 

lige  Knægte,  om  I  lader  alle  Tosser  handle  saadan  med  jer. 
Ser  du  den  Patron  der  oppe  i  Vinduet  i  andet  Stokværk?  det 
var  ham,  der  . .  / 

Soldaten  behøvede,  vaad  og  ærgerlig,  som  han  var,  ikke 
mere  end  et  halvt  Ord.  Han  greb  øjeblikkelig  Geværet,  støt- 
tede det  mod  Egen,  sigtede  og  skjød.  Skuddet  ramte  Lampi- 
Matts  i  Skulderen. 

„Blev  nogen  saaret?**  raabte  Grev  BertelskOld  indenfor, 
da  han  gjenkjendte  den  velbekjendte  Musik  af  en  Kugles 
Hvinen. 

„N^** ,  svarede  Ljunpikarlen,  idet  han  bed  Tænderne  sam- 
men. „Niels  Jansen  har  sendt  en  Ært  imod  Vinduet ;  han  skal 
faa  en  Bønne  tilbage!*" 

„Ved  dit  Liv  —  intet  Bly  i  Geværet!**  befalede  Greven. 

„Bly!**  svarede  Karlen  grinende  af  Smerte.  „Eders  Naade 
har  jo  været  saa  naadig  at  give  os  Salt!**  —  Greven  havde 
virkelig  givet  dem  Krudt  og  Geværer,  men  kun  groft  Salt 
i  Stedet  for  Kugler  og  Hagl.  Lampi-Matts  var  dog  for  gam- 
mel Skytte  til  at  han  ikke  skulde  være  bedre  forsynet,  og 
han  listede  ubemærket  et  Par  Kugler  i  sit  Gevær. 

„Naa,  saa  skræm  ham  da,  om  du  saa  vil!  ** 

„Skal  ske.  Eders  Naade!**  —  Paff,  og  for  Skuddet  faldt, 
ikke  Jansen,  men  Soldaten,  der  i  det  samme  bøjede  sig  frem 
foran  Exhushovmesteren. 

„Ulykkesfugl,  hvad  har  du  gjort?**  raatbe  BertelskOld. 

„Skudt  fejl.  Eders  Naade!  Jeg  sigtede  paa  en  Ravn  og  fæl- 
dede en  Gjøg.  Hvorfor  skulde  jeg  ogsaa  fuske  Fanden  i 
Haandteringen  ?  Alt,  hvad  sort  er,  vil  han  beholde  for  egen 
Regning** ,  —  og  med  disse  Ord  hinkede  Karlen  bort  for  at 
forbinde  sin  Skulder  med  et  gammelt  Forklæde.  Urolig  for 
Følgerne  lod  BertelskOld  de  mindst  paafidelige  af  Karlene  af- 
væbne og  sendte  Bud  ud  for  at  spørge  om  Skuddets  Følger. 
Man  svarede,  at  Soldaten  var  bleven  skudt  igjennem  Brystet 
og  rimeligvis  ikke  havde  mange  Timer  at  leve  i.  Der  kom  in- 
gen Søvn  i  Grev  Bertelsk6lds  Øjne  den  Nat. 

Jansen  havde  imidlertid  naaet  sit  Maal.  Efter  at  han  havde 
taget  Vidner  paa,  at  Soldaten  var  bleven  skudt  fra  et  af  Slots- 
vinduerne, trak  han  sine  Folk  tilbage  uden  at  gjøre  yderligere 
Anfald  og  tog  Nattekvarter  i  Præstegaarden. 

Næste  Formiddag  indfandt  Landshøvdingen  Baron  Creutz 

sig  paa  Stedet  og  forhørte  sig  nøje  om,  hvad  der  var  fore- 
gaaet.  Soldaten  levede  endnu.  BertelskOld  lod  strax  Slottets 
Porte  aabne.  „Hr.  Baron*" ,  sagde  han  paa  Fransk,  „I  er  en  ret- 
skaffen Adelsmand;  jeg  betror  uden  Frygt  min  Sag  i  Eders 
Hænder.  Undersøgelsen  vil  desuden  vise,  at  det  første  Skud 
løsnedes  af  en  af  Soldaterne'' . 

,Jeg  beklager  Eder  oprigtig,  Hr.  Greve**,  svarede  Baron 
Creutz  i  samme  Sprog.  „Hvad  Loven  formaar,  skal  ikke  blive 
forsømt,  men**  —  her  sænkede  Veteranen  sin  Stemme  —  „I 
ved  lige  saa  godt  som  jeg,  at  den,  der  har  vovet  at  sætte  sig 
op  imod  den  exkutive  Myndighed,  maa  trække  det  korteste 
Straa.  Det  gjælder  her  om  mere  end  Eder  og  des  værre  om 
mere  end  selve  Loven,  det  gjælder  om  det  Princip,  der  nu 
staar  for  Styret  —  og  I  er  anklaget  for  Oprør,  Hr.  Greve  l 
Jeg  er  nødt  til  at  arrestere  Eder  og  alle  Eders  Tjenere** . 

,Jeg  adlyder  Eder** ,  svarede  BertelskOld.  „Her  er  min  Kaar- 
de.  Jeg  giver  den  uplettet  fra  mig,  og  ]Gg  overgiver  den  i  den 
ædleste  Haand,  der  under  disse  Omstændigheder  kunde  mod- 
tage den**. 

Man  kan  forestille  sig  den  Bestyrtelse,  der  opstod  paa  Maj- 
niemi.  Slottet  blev  overgivet  i  Niels  Jansens  Hænder,  dog 
først  efter  at  visse  Værelser  efter  Grevens  Ønske  var  bleven 
forseglede  med  Landshøvdingens  Segl.  BertelskOld  fik  Lov 
at  medtage  alt,  hvad  han  ønskede.  Alle  mandlige  Tjenere,  der 
havde  deltaget  i  Slottets  Forsvar,  Mester  Per  ikke  undtagen, 
samledes  for  at  føres  til  Abo  Slot,  men  dog  uden  Lænker  og 
Baand. 

Medens  dette  foregik,  nærmede  Jansen  sig  sin  fordums 
Herre,  idet  han  bukkede  med  en  paatagen  Ydmyghed,  der  i 
et  Øjeblik  som  dette  indesluttede  den  bitreste  Haan.  „Deres 
Naade** ,  hviskede  han,  „I  ser,  at  Eders  ydmyge  Tjener  er  en 
ordholdende  Mand.  Jeg  har  gjort  Jer  til  Tigger,  nu  vanærer 
jeg  Jer  og  fører  Jer,  min  naadige  Hr.  Creve,  saa  nær  til  Ska- 
fottet, som  en  saa  fornem  og  højbaaren  Herre  som  I  kan  kom- 
me. Vær  rolig,  jeg  har  sørget  for  Eders  Tarv,  jeg  skal  ogsaa 
sørge  for  Eders  Families.  Mindes  I  den  Nat,  da  I  paa  en  saa 
høflig  Maade  afkrævede  mig  det  smukke  Bundt  Forskrivnin- 
ger, som  Eders  naadige  Fru  Grevinde  havde  haft  den  God- 
hed at  udstede  til  „Lakejen**,  som  I  behagede  at  udtrykke 
Jer?  Eders  Triumf  var  ikke  saa  fuldstændig,  som  I  troede^ 

Eders  Naade!  Der  var  endnu  en  lille,  en  ganske  ubetydelig 
Lap  Papir  tilbage,  som  er  fuldkommen  tilstrækkelig  til  at  blot- 
te visse  huslige  Forhold  og  lade  ane  endnu  mere  —  om  dette 
„smudsige  HjsBfte** ,  De  ved  nok.  Se  her,  læs  selv  —  det  er 
jo  Deres  Grevindes  egen  Haand,  ikke  sandt  P"" 

Og  Jansen  holdt  et  lille  Blad  Papir  hen  for  Greven.  Der 
stod: 

Jansen  har  til  gode  400  Daler  i  Sølv.  Kvitteres. 

Ebba  Kristina  BertelskOld,  født  Sparre. 

„Skurk !  Hvad  har  du  i  Sinde  at  gjøre  ?""  sagde  Greven  op- 
bragt. 

„Sagsøge  Grevinden  naturligvis.  Derefter  kommer  Turen  til 
Eders  Børn ! . . .  O,  min  Moder,  du  skal  blive  hævnet  i  tredje 
og  fjerde  Led  I*"  tilføjede  Manden  i  en  helt  anden  Tone,  saa 
mørk  og  skarp,  at  der  uvilkaarlig  foV  en  Gysen  igjennem  Ber- 
telsk6lds  Lemmer. 

„Og  denne  Skurk  har  Kongens  Ring!*"  raabte  den  ulykke- 
lige Greve,  som  ikke  formaaede  at  værge  sig  imod  sin  Tids 
Overtro. 

„I  ved  det  altsaa?**  sagde  Jansen  med  sagte  Stemme.  „Nu 
vel,  saa  kjender  I  ogsaa  min  Magt.  Grev  BertelskOld,  tror  I 
paa  det.  Menneskene  kalde  Forsyn?  Lige  meget  —  Skæbne 
eller  Tilfælde;  vil  I  vide,  hvor  forunderlig  Gjengjældelsens 
Frø  falder  i  Misgjerningens  Spor?  Fem  Aar  gammel  sad  jeg 
grædende  og  krøb  sammen  i  en  Krog  i  den  jydske  Bondestue. 
samme  Aften  som  Eders  Fader  havde  røvet  mig  fra  min  Mo- 
der. Man  havde  givet  mig  et  Hvedebrød,  for  den  Pris  vilde 
man  kjøbe  Erindringen  om  det  forbigangne  ud  af  mig  . . .  Jeg 
spiste,  thi  jeg  var  et  Barn,  men  da  jeg  havde  spist,  græd  jeg 
igjen,  thi  min  Moders  Klageraab  lød  endnu  bestandig  i  mine 
Øren.  Som  jeg  sad  og  tænkte  paa,  hvorledes  hendes  Hjærte 
brast,  opstod  der  en  heftig  Trætte  imellem  de  fornemme  Her- 
rer i  Bondestuen ;  to  af  dem  drog  deres  Sværd  og  hug  til  af 
alle  Kræfter  for  at  gjøre  det  af  med  hinanden.  Jeg  skjulte  mig 
forskrækket  endnu  længere  inde  i  Krogen,  jeg  rystede,  jeg 
lukkede  Øjnene  for  ikke  at  se  noget  ...  da  fløj  der  noget  hen 
i  Skjadet  paa  mig.  Jeg  greb  efter  det  med  Haanden  ...  det 
var  en  blodig,  afhugget  Finger,  og  paa  Fingeren  sad  der  en 
Ring  af  Kobber.  Børn  er  nysgjerrige;  jeg  tog  Ringen  af  og 

gjemte  den,  uagtet  jeg  hørte,  at  der  blev  søgt  efter  den.  Hvor 
lille  jeg  end  var,  forstod  jeg  dog  at  passe  paa  den;  til  den 
knyttede  sig  Erindringen  om  en  forfærdelig  Dag.  Først  længe 
efter  lærte  jeg  dens  Magt  at  kjende ;  det  var  Eder,  Hr.  Greve, 
der  røbede  mig  den ;  jeg  lyttede  en  Dag,  da  I  fortalte  en  af 
Eders  Elskerinder  dens  Historie  som  et  Æventyr.  Da  forstod 
jeg,  hvorfor  Røverens  blodige  Finger  faldt  i  mit  Skjød,  og  jeg 
mærkede  allerede,  at  jeg  uden  at  vide  af  det  havde  haft  Ptø- 
ver  paa  Ringens  Magt.  Alt  lykkedes  for  mig  ...  og  det  vil 
fremdeles  blive  saaledes  ved,  min  naadige  Herre !  Ser  T  — 
og  Jansen  viste  ham  Ringen  —  „saaledes  ser  den  ud,  den  lille 
Tingest,  paa  hvilken  Eders  Slægts  Skæbne  beror!  I  vil  kjøbe 
den  tilbage  for  Halvdelen  af  det  Liv,  I  har  igjen  . . .  aa,  om 
Forladelse,  jeg  glemte,  at  I  er  anklaget  for  Oprør  imod  Eders 
Herre  og  Konge.  Lykkelig  Rejse,  Hr.  Greve!" 


XV. 
Kongens  Ring. 

Der  var  gaaet  mer  end  sex  Uger,  og  man  var  nu  i  Slutnin- 
gen af  April  1697.  Grev  BertelskOld  beboede  som  Fange  to 
smukke  Værelser,  som  Baron  Creutz  havde  ladet  indrette  til 
ham  paa  Åbo  Slot,  og  den  ridderlige  Landshøvding  havde  ikke 
engang  afkrævet  ham  hans  Æresord,  skjønt  Greven  havde 
fuld  Frihed  til  at  gaa  og  komme,  hvor  han  behagede  inden 
for  Slottets  Omraade.  Bertelsk&ld  gjorde  kun  liden  Brug  af 
denne  Frihed.  Hans  Sind  var  sorgfuldt  og  forstemt ;  han  hav- 
de i  over  en  Maaned  ingen  Underretning  modtaget  fra  sin 
Familie  i  Sverige,  thi  Postgangen  over  Ålands  Hav  var  den 
Gang  slettere  ordnet  end  nu,  og  det  var  ikke  sjældent,  at 
der  gik  en  fire,  sex  Uger  om  Efteraaret  eller  Vaaren  uden  di- 
rekte Forbindelse  imellem  Sverige  og  Finland. 

Grevens  og  hans  Tjeneres  Proces  var  i  fuld  Gang  for  Hof- 
retten, og  Landshøvdingen  havde  gjort  Indberetning  derom  til 
Kongen  med  Tilføjelse  af  de  formildende  Omstændigheder« 
der  var  forbundne  med  Sagen.  Dens  Udfald  vilde  for  en  Del 
komme  til  at  bero  paa  den  skudte  Soldats  Liv.  Saaret  var 
temmelig  farligt ;  Manden  havde  faaet  begge  Kuglerne  i  Bry- 

stet,  og  man  kunde  tea  den  ene  ud.  Imod  alles  Forvent- 
ning kom  han  sig  dog;  efter  længe  at  have  svævet  imellem 
Liv  og  Død  begyndte  han  lidt  efter  lidt  igjen  at  komme  til 
Kræfter.  Dette  sinkede  Sagen  yderligere.  Imidlertid  sad  nogle 
af  Grevens  Tjenere  fængslede  paa  Slottet,  men  de  mindst 
kompromitterede  havde  man  sluppet  løs,  og  det  af  en  ganske 
ejendommelig  Grund :  Kronen  havde  ingen  Mad  at  give  dem. 
Den  værst  anklagede,  Lampi-Matts,  var  det  lykkedes  at  flygte, 
og  man  havde  ikke  fundet  ham  igjen. 

Sorg  og  Uro  kastede  omsider  Grev  BertelskOld  paa  Syge- 
lejet. Hver  Dag  saa'  han  gjennem  sit  lille  Vindue  ud  over 
Slotsvigen.  Saa  langt  Øjet  naaede,  laa  der  endnu  Is,  og  Haa- 
bets  blaa  Stribe  viste  sig  endnu  kun  i  det  f  jærne.  Nyhederne 
fra  Hofretten  var  ikke  gode;  Hungersnødens  Rædsler  rasede 
rundt  om ;  Greven  syntes,  han  var  forladt  af  hele  Verden,  og 
den  før  saa  stærke  Mand  faldt,  nedbrudt  paa  Legeme  og  Sjæl, 
i  et  Tungsind,  som  ikke  engang  Landshøvdingens  taktfulde 
Omhu  kunde  rive  ham  ud  af. 

„Min  Slægts  Stjærne  er  gaaet  ned**,  sukkede  han.  Jeg 
sørger  ikke  over  mig  selv,  j^  sørger  over  mit  Navn  og  mine 
Børn". 

„Sørg  ikke*",  sagde  en  mild  Kvindestemme, 

øDen  paa  Herren  tror, 
han  i  Tryghed  bor 
alle  sine  Levedage". 

Greven  vendte  sig  om.  Den  Stemme  var  ham  saa  vel  be- 
kjendt  som  et  Minde  fra  længst  henrundne  Ungdomsdage. 
Ved  hans  Side  stod  Greta,  Fader  Johannes*  Hustru  fra  Maj- 
niemj  Præstegaard,  hun,  som  vi  traf  igjen  i  Begyndelsen  af 
denne  Historie.  Hun  saa*  paa  ham  med  sine  gode,  inderlige 
Øjne,  der  endnu  i  hendes  Livs  friske  Efteraar  havde  bevaret 
hele  deres  Glans,  og  i  hvilke  der  nu  imod  hendes  Vilje  var 
ved  at  liste  sig  en  blinkende  Taare  frem.  „Sørg  ikke" ,  gjen- 
tog  hun.  „Den  almægtige  Gud  kan  atter  vende  Sorgen  til  en 
bedre  Glæde,  end  det  syndige  Hjærte  havde  Evne  tir . 

Det  forekom  BertelskOld,  som  om  hans  gode   Engel  var 
kommen  som  en  Stjærne  imellem  de  mørke  Skyer,  der  for- 
dunklede Fremtiden   for  hans  Blik.   „Er  det   dig,  Greta?" 
sagde  han  mat.  „Gaa  tilbage  til  dit  glade  Hjem;  mig  har  alt 

forladt  undtagen  Sorgen.   Dit  Hjem  —  stakkels  Moder;  Jeg 
glemte,  at  jeg  maaske  har  røvet  dig  din  kjaereste  Søn*" . 

Greta  søgte  at  smile  med  det  samme  milde  Smil,  der  for- 
dum fløj  som  Solstraaler  over  alt,  hvad  der  omgav  hende.  „Nu 
er  I  for  ubillig  Greve" ,  sagde  hun ;  „der  er  mange,  dér  hol- 
der af  Jer,  baade  her  i  Landet  og  paa  den  anden  Side  af  Ha- 
vet. Og  selv  om  saa  ikke  var,  saa  husk,  hvad  sorte  Jane  i  sin 
Tid  spaaede  os  i  sin  Hytte;  jeg  skulde  være  den  sidste,  der 
var  Jer  tro,  sagde  hun.  —  Jane  fjasede  undertiden,  det  er  ikke 
værdt  at  tænke  derpaa" . 

„Den  første  og  den  sidste" ,  sagde  Greven  tankefuld.  „Hun 
spaaede  sandt.  Husker  du,  hun  sagde  ogsaa,  at  jeg  engang 
selv  skulde  volde  mit  Fald.  Nu  er  jeg  falden  . . .  Majniemi  er 
faldet  . . .  min  Æt  vil  ogsaa  falde" . 

„I  er  syg,  saa  kommer  der  altid  sorrigfulde  Tanker.  Jeg 
kommer  for  at  se  til  min  stakkels  Per,  men  Knøsen  er  rask 
og  ved  godt  Mod,  ham  kuer  ingen  Nød.  Mine  kjære  der  hjem- 
me er  ogsaa  ved  Helsen ;  lov  mig  derfor,  at  jeg  maa  passe  Jer, 
til  I  er  bleven  rask  igjen" . 

„Kjære,  trofaste  Veninde!  Bliv,  i  Fald  du  vil,  det  varer  ikke 
længe.  Min  Moder  døde  af  en  Hjærtesygdom ;  jeg  føler  min 
Mødrenearv,  og  den  kan  Nuridens  Lægekunst  ikke  gjøre  no- 
get ved.  En  anden  Tids  Kunst  vil  maaske  have  bedre  Held 
med  sig" . 

„I  maa  ikke  bestandig  tænke  paa  det.  Jeg  har  en  Nyhed, 
som  ikke  er  af  de  fornøjeligste,  men  som  vil  give  Jer  noget 
andet  at  tænke  paa.  Ved  I,  at  Niels  Jansen  er  død?" 

,Jansen  død!"  raabte  Greven  heftig. 

„Stille,  ellers  fortæller  jeg  ingen  Ting.  Jo,  det  skete  i  For- 
gaars.  Han  huserede  som  en  rigtig  Tyran  paa  Majniemi,  og  da 
stor  Medgang  avler  Hovmod  og  Uforsigtighed,  saa  begyndte 
Karlen  at  drikke  Vin,  mere,  end  godt  var,  hvilket  han  aldrig 
før  havde  gjort.  Nu  traf  det  sig  i  Forgaars,  som  var  en  Søndag, 
at  han  kom  drukken  til  Præstegaarden  og  bød  sig  selv  til 
Middag,  da  der  knapt  var  Mad  til  en  Rotte  i  det  usle  Slot, 
sagde  han.  Fa*r  og  jeg  var  nødt  til  at  gjøre  gode  Miner.  Men 
ved  Bordet  brovtede  Jansen  med  sin  store  Lykke  her  i  Verden, 
hvorledes  ingen  kunde  staa  ham  imod,  fordi  han  havde  en 
Talisman,  sagde  han,  og  den  gjorde  ham  uovervindelig  i  alle 
Ting.  Og  saa  tog  han  en  Ring  frem,  som  han  viste  os  . .  .** 

„Ringen!  Ringen!**  sagde  Berteiskold. 

„I  ved,  at  Far  ikke  er  at  spøge  med,  naar  man  trodser  Guds 
Ord  og  Ære  i  hans  Nærværelse.  Uden  at  frygte  den  mægtige 
Mands  vrede  Blikke,  begyndte  Johannes  strængelig  at  straffe 
ham  for  Trolddom  og  Forbund  med  Djævelen,  og  eftersom  der 
samledes  mange  fattige  hos  os  for  som  sædvanlig  om  Sønda- 
gen at  faa  Mad  og  Almisse,  saa  blev  Stuen  efterhaanden  fuld 
af  Folk,  der  med  Forundring  hørte  paa  Far*s  Straffeprædiken. 
Nu  skammede  Jansen  sig  vel  for  Folkene,  kan  jeg  tænke,  thi 
lige  paa  én  Gang  slog  han  om  i  en  anden  Tone,  begyndte  at  le 
og  svor  paa,  at  alt,  hvad  han  havde  fortalt  om  Ringen,  ikke 
var  andet  end  Narrestreger,  og  der  var  ikke  et  sandt  Ord  i 
det,  for  Ringen  havde  ikke  mere  Kraft  end  et  andet  Stykke 
Kobber,  og  vi  var  nogle  gode  Tosser,  at  vi  havde  taget  hans 
Ord  for  Alvor" . 

„Meneder!  Sagde  han  det,  Greta?  Saa  var  han  fortabt,  thi 
netop  saaledes  gik  det  ogsaa  . . .  min  Fader** ,  vilde  Greven 
sige,  men  den  sønlige  Følelse  standsede  Ordet  paa  hans  Læ- 
ber. 

„Om  det  var  derfor,  ved  jeg  ikke**,  svarede  Greta  rolig, 
„men  om  Eftermiddagen  tog  Jansen  over  til  Janes  Holm  med 
mange  Folk  for  at  søge  efter  Skatten,  I  ved  nok.  Det  var  den 
sidste  Is,  og  alle  advarede  ham  imod  at  køre,  men  vild  og  gal 
piskede  han  paa  sin  Hest,  og  saa  brast  Isen,  og  ...** 

„Og  alle  ...?** 

„Nej,  han  alene.  Sex  faldt  i,  men  fem  kom  op  igjen.  Den 
sjette  var  Jansen** . 

„Gud  være  lovet!**  raabte  BertelskOld,  og  et  dybt  Suk  ud- 
videde hans  lette  Bryst. 

Greta  saa'  forundret,  næsten  strængt  paa  ham.  „Man  takker 
Gud,  naar  et  Menneske  dør** ,  sagde  hun,  „men  Takken  gjæl- 
der  Sjælens  Forløsning  og  Legemets  Hvile  efter  dette  Livs 
Gjenvordigheder.  Man  takker  ikke  Gud  for  sin  Fjendes  Død. 
Naar  Synderen  er  omkommen  i  sin  Forhærdelse,  er  det  kri- 
steligere at  nedbede  den  evige  Barmhjærtighed  over  ham*' . 

„Du  har  Ret** ,  sagde  Greven,  „det  var  et  syndigt  Takoffer. 
Men  det  var  ikke  for  min  egen,  men  for  min  Hustrus  og  mine 
Børns  Skyld.  Havde  denne  Mand  levet,  vilde  han  have  øde- 
lagt os  alle;  jeg  vilde  have  gaaet  ud  af  Verden  med  Vishe- 
den om,  at  mine  kjære  uundgaaelig  var  indviede  til  Under- 
gang** . 

„Og  det  siger  I  som  Kristen  og  som  Memteske  !**  sagde 
Greta  bebrejdende.  „Er  Guds  Almagts  vældige  Haand  da  ble- 
ven lam?  I  stod  over  for  Eders  Fjende  som  Menneske  mod 
Menneske,  som  Mand  imod  Mand.  Og  I,  der  er  saa  stolt  en 
Riddersmand,  har  nedladt  Jer  til  at  frygte  ham** . 

Jeg  har  ikke  frygtet  for  Mennesker** ,  sagde  Greven  heftig ; 
„hundrede  Gange  har  jeg  sat  mit  Liv  i  Pare  og  har  aldrig 
blegnet  derved.  Men  denne  Mands  Hævn  laa  over  os  med  en 
ubodelig  Misgjernings  Tyngsel.  Det  er  forfærdeligt  at  røve  et 
Barn,  at  dræbe  dets  Moder  med  Sorgen  derover  og  siden  at 
bære  Ansvaret  for  dette  Barns  timelfge  og  evige  Vel,  som  er 
gaaet  til  Grunde,  fordi  det  blev  revet  bort  fra  sin  Rod.  Dette 
har  min  Fader  gjort  —  visselig  uden  at  ane  Følgerne  — ,  men 
Fædrenes  Misgjerninger  hjemsøges  paa  Børnene  i  tredje  og 
fjerde  Led  . . .  forstaar  du  nu,  hvorfor  jeg  har  frygtet?  Sig  mig** 
—  og  Greven  greb  haardt  hendes  Haand  —  „hvad  er  der  ble- 
vet af  Kongens  Ring?** 

Greta  syntes  at  blive  forlegen,  næsten  bange.  „Hvis  Gre- 
ven ikke  smukt  lægger  sig  til  Ro,  gaar  jeg  min  Vej** ,  sagde 
hun.  „Ligner  det  noget,  at  en  syg  saadan  sætter  sit  Blod  i  Be- 
vægelse? Greven  har  Feber;  det  er  bedre,  vi  tænker  paa  et 
kølende  Lægemiddel**. 

„Ringen!  Ringen  I**  vedblev  BertelskOld.  Jeg  maa  vide, 
hvad  der  er  blevet  af  Kongens  Ring.  Kommer  den  atter  i  frem- 
medes Hænder,  voxer  der  en  ny  Fare  op  deraf  for  min  Slægt 
en  hel  Menneskealder  igjennem  !** 

„Sig  mig**,  sagde  Greta  mildt  overtalende,  „er  det  ikke 
ukristeligt  og  hedensk  at  tro  paa,  at  et  Stykke  Kobber  skulde 
have  saadan  en  Magt?  I,  der  er  saa  klog  og  god,  indser  I  ikke 
selv,  at  en  saadan  Tro  fornægter  Guds  Almagt,  trodser  hans 
vise  Forsyn  og  lægger  Menneskenes  Liv,  som  dog  til  syvende 
og  sidst  staar  under  Guds  Faderhaand,  i  Hænderne  paa  en 
blind  Skæbne  uden  Retfærdighed  og  uden  Barmhjertighed?** 

„Du  lykkelige,  fromme  Sjæl,  du  har  Ret ;  hvor  gjærne  vilde 
jeg  ikke  bytte  min  Vantro  med  din  faste  Fortrøstning!  Men 
du,  som  ved,  hvilken  forunderlig  Magt  der  ligger  i  Troen,  du 
maa  ogsaa  vide,  hvilken  forunderlig  Magt  der  ligger  i  Van- 
troen. Dette  Hexevæsen,  der  har  besmittet  vort  Aarhundrede, 
blev  det  ikke  en  Virkelighed  derved,  at  Menneskene  troede 
saa  fast  derpaa?  Og  saaledes  er  det  ogsaa  med  Kongens  Ring. 

slag  af  Tidens  Flugt  —  og  ogsaa  du  har  delt  de  menneskelige 
Vildfarelsers  Skæbne**. 

Hun  havde  næppe  sagt  disse  Ord,  før  der  hørtes  Skridt  og 
nogen  tog  i  Dørgrebet.  Havde  det  været  lysere,  vilde  Greta 
have  set,  hvorledes  BertelskOld  skiftede  Farve  —  hans  bl^e 
Kinder  blev  pludselig  blussende  røde. 

Landshøvdingen,  Baron  Creutz,  traadte  ind.  Allerede  Sy- 
net af  den  dybe  Sorg.  han  bar,  antydede,  at  der  var  sket  noget 
usædvanligt. 

Han  gik  hen  til  Grev  BertelskOld  og  sagde  med  en  mild  og 
alvorlig  Stemme:  Jeg  kommer  for  at  melde  Jer  et  Sorgens 
Budskab,  som  den  nys  ankomne  svenske  Post  omsider  har 
bragt  ogsaa  til  Finlands  Kyst.  Hans  Majestæt,  vor  naadige 
Konge,  Karl  den  ellevte  er  ikke  mere.  Han  er  allerede  den 
femte  April  hensovet  i  Herren,  hvorpaa  hans  Tronarving,  vor 
nu  regerende  Konge,  Karl  den  tolvte,  har  besteget  Sveriges 
Trone.  Fred  være  med  den  Hedengangne !  Han  har  i  mange 
Maader  været  Landet  en  trofast  Fader,  og  hvad  han  end  kan 
have  fejlet  som  Menneske,  vil  han  dog  bestandig  regnes  blandt 
Sveriges  ypperste  Konger.  Gud  give  hans  Søn  og  Eftermand 
et  lykkeligt  Regimente  I*" 

BertelskOId  nikkede  med  et  Udtryk  af  Rørelse. 

„Dernæst** ,  vedblev  Landshøvdingen,  „har  jeg  glædeligere 
Nyheder  at  meddele  Eder  for  Eders  egen  Regning.  Gyllen- 
borg,  Eders  Fjende,  Har  mistet  sin  Magt.  Vor  nuværende  Kon- 
ge, der  i  Fald  man  kan  tro,  hvad  Rygtet  siger,  ikke  er  nogen 
Ven  af  Reduktionen,  har  befalet,  at  Anklagen  imod  Eder  for 
Mytteri  helt  og  holdent  skal  falde,  og  at  det  kongelige  Ombud 
Jansen  skal  afsættes  med  en  stræng  Irettesættelse  for  sin 
usømmelige  Adfærd,  hvilket  nu  er  overflødigt,  da  jeg  hører, 
at  Karlen  er  druknet.  Hans  Majestæt  har  befalet  mig  at  udtale 
hans  kongelige  Misfornøjelse  over  denne  Tildragelse,  i  hvil- 
ken I  har  været  den  forurettede,  samt  at  anbefale  Eder.  saa 
snart  Eders  Helbred  tillader  det,  at  indfinde  Eder  i  Stockholm, 
for  at  indtage  en  Plads  i  Kongens  og  Rigets  Raad** . 

Der  var  saa  mørkt  i  Værelset,  at  ingen  lagde  Mærke  til, 
hvorledes  Greta,  der  havde  trukket  sig  tilbage  bag  Sengeom- 
hænget, i  Forfærdelse  skjulte  Ansigtet  i  sine  Hænder.  Paa 
Bertelsk6ld  gjorde  disse  Nyheder  et  andet  Indtryk.  I  Stedet  for 
at  svare  drog  han  Baron  Creutz  nærmere  hen  til  sig,  pegede 


